
Prefaţă şi mulţumiri 


Am scris această carte cu scopul de a aborda istoria 
lumii. Totuşi, nu în sensul multicultural, antropologic al 
paralelismului intrinsec: toate popoarele sunt egale, iar 
istoricul încearcă să le trateze pe toate. Mai curând, m-am 
gândit să urmăresc şi să înţeleg filonul principal al 
progresului economic şi al modernizării: cum am ajuns să 
fim ceea ce suntem şi să ne aflăm acolo unde ne aflăm, 
vorbind despre ceea ce producem, obţinem şi cheltuim. 
Acest scop îngăduie o concentrare mai mare şi o acoperire 
mai redusă. Chiar şi aşa, aceasta este o sarcină de 
proporţii, care necesită o îndelungă pregătire şi care, în cel 
mai bun caz, reprezintă doar o aproximare iniţială. O 
asemenea sarcină ar fi imposibilă fără observaţiile şi 
sfaturile celorlalţi - colegi, prieteni, studenţi, jurnalişti, 
martori ai istoriei, în viaţă sau care nu mai sunt printre noi. 

Le sunt îndatorat în primul rând studenţilor şi colegilor de 
la cursurile susţinute la Columbia University, University of 
California at Berkeley, Harvard University, precum şi în alte 
locuri unde am predat perioade mai scurte. Am avut foarte 
multe de învăţat lucrând şi predând în cadrul programelor 
de Studii Sociale şi Curriculum de Bază de la Harvard. În 
cadrul ambelor programe, profesorii intră în contact cu 
studenţi şi asistenţi din gama completă de grupuri şi alte 
facultăţi şi sunt nevoiţi să răspundă provocărilor venite din 

partea unor persoane inteligente, independente, deschise 
la polemică, neintimidate de diferenţele de vârstă, statut şi 
experienţă. 

In al doilea rând, graţie, în bună parte, înţelegerii solidare 
de care a dat dovadă dr. Alberta Arthurs, această lucrare a 
beneficiat de la început de sprijin din partea Fundaţiei 
Rockefeller, care a finanţat cercetarea şi scrierea şi a reunit 
mai mulţi savanţi pentru inspiraţie şi schimb intelectual în 
frumoasa Villa Serbelloni din Bellagio, Italia - acolo unde 
Plinius cel Tânăr a adus laolaltă frumuseţea, munca şi 
plăcerea, pe malurile Lacului Como. E uşor să cazi pradă 
ispitei. Intâlnirea a condus la publicarea volumului Favorites 
of Fortune (editat de Patrice Higonnet, Henry Rosovsky şi 
de mine) şi mi-a oferit oportunitatea de a scrie un prim 
eseu pe tema recentei istoriografii econometrice a 
dezvoltării Europei. Printre cei care m-au ajutat atunci şi cu 
alte ocazii se numără şi cei doi coeditori, Higonnet şi 
Rosovsky; de asemenea, Robert Fogel, Paul David, Rudolf 
Braun, Wolfram Fischer, Paul Bairoch, Joel Mokyr, Robert 
Allen, François Crouzet, William Lazonick, Jonathan Hughes, 
François Jequier, Peter Temin, Jeff Williamson, Walt Rostow, 
Al Chandler, Anne Krueger, Irma Adelman şi Claudia Goldin. 

Fundaţia Rockefeller a susţinut şi două conferinţe 
tematice - una asupra Americii Latine, în 1988, şi cealaltă 
privind rolul genului în activitatea şi dezvoltarea 
economice, în anul următor. Printre cei care au contribuit la 
aceste dialoguri incitante, exerciții de instrucție în forță, 
vreau să-i menţionez pe David Rock, Jack Womack, John 
Coatsworth, David Felix, Steve Haber, Wilson Suzigan, Juan 
Dominguez, Werner Baer, Claudia Goldin, Alberta Arthurs şi 
Judith Vichniac. 

De asemenea, le sunt profund recunoscător lui Armand 
Clesse şi organizaţiei Luxembourg Institute for European 
and International Studies. Domnul Clesse a devenit una 
dintre figurile-cheie ale  mobilizării savanților şi 


intelectualilor în vederea dezbaterii şi analizei problemelor 
politice, sociale şi economice contemporane. Tema sa 
predilectă este „vitalitatea naţiunilor”, care a fost 
interpretată în sens larg, referindu-se la aproape orice 
aspect relevant pentru performanţa naţională. Rezultatul a 
constat într-o serie de conferinţe, care, pe lângă faptul că 
au generat volume colective, au promovat o reţea 
valoroasă, din ce în ce mai mare de contacte personale 
între savanţi şi specialişti. O conferinţă Clesse reprezintă o 
combinaţie extraordinară de dezbatere şi socializare - de 
obicei, un exerciţiu prietenesc de aprobare şi dezaprobare. 
În 1996, domnul Clesse a organizat tocmai o astfel de 
întrunire pentru a discuta despre manuscrisul neterminat al 
acestei cărţi. Printre cei prezenţi: William Meneill, specialist 
în istoria lumii şi succesor în materie de atotştiinţă al lui 
Arnold Toymbee, specialistul în istoria Greciei; Stanley 
Engerman, conferenţiarul Americii în istorie economică şi 
critic extraordinar; Walt Rostow, probabil singurul erudit 
care s-a întors la cărţile sale după ce a lucrat în guvernul 
Statelor Unite; Rondo Cameron, cruciat singuratic împotriva 
conceptului şi sintagmei Revolutie Industrială; Paul Bairoch 
şi Angus Maddison, care au cules şi au calculat cifrele 
legate de dezvoltare şi productivitate. 

O întâlnire similară, pe tema „Caracterului singular al 
civilizaţiei europene”, a fost organizată în iunie 1996 în 
Israel, fiind sponsorizată de Yad Ha-Nadiv Rothschild 
Foundation (coordonator: Guy Stroumsa), reunind, în bună 
parte, aceleaşi persoane, precum şi o altă echipă, printre 
care specialişti în istorie medievală: Patricia Crone, Ron 
Bartlett, Emanuel Sivan, Esther Cohen, Yaacov Metzer, 
Miriam Eliav-Feldon, Richard Landes, Gadi Algazi şi alţii. 

Alte împrejurări în care am putut să pun la încercare o 
parte din materialul de faţă includ întâlnirile de la Ferrara şi 
Milano (University Bocconi) din 1991; cel de-al treilea Curso 
de Historia de la Técnica din cadrul Universidad de 

Salamanca din 1992 (organizatori: Julio Sânchez G6mez şi 
Guillermo Mira); un Convegno în 1993 al Società Italiana 
degli Storici dell'Economia (secretar: Vera Zamagni) pe 
tema „Innovazione e Sviluppo”; mai multe sesiuni ale 
Atelierului de Istorie Economică de la Harvard; „jJomadas 
Bancarias” ale Asociación de Bancos de la Republica 
Argentina din Buenos Aires, în 1993, pe tema „Las 
Estrategias del Desarrollo”; un congres la Hull, Anglia, în 
1993 (Economic History Society, Tawney Lecture); o 
conferinţă la Cambridge University pe tema „Schimbarea 
tehnologică şi creşterea economică” (organizator: Emma 
Rothschild), în 1993; colocviul lui Jacques Marseille şi 
Maurice  Levy-Leboyer (Institut d'Histoire économique, 
Paris, 1993) pe tema „Les performances des entreprises 
françaises au XXe siècle”; o conferință pe tema 
„Convergenţă sau declin în istoria economică britanică şi 
americană” la Notre Dame University, în 1994 
(organizatori: Edward Lorenz şi Philip Mirowski; inițiator: 
Donald Mecloskey); o sesiune pe tema Revoluției 
Industriale (organizator: John Komlos) la cea de-a XI-a ediție 
a Congresului Internațional de Istorie Economică de la 
Milano din 1994; şi o sesiune la Social Science History 
Association de la Atlanta din 1994. 

De asemenea, conferinţe la universităţile din Oslo şi 
Bergen, în 1995 (organizatori: Kristine Bruland şi Fritz 
Hodne); un simpozion la Paris în 1995 asupra operei lui 
Alain Peyrefitte (Valeurs, Comportements, Développement, 
Modernité, organizator: Raymond Boudon), care a abordat, 
inter alia, diferențele regionale în dezvoltarea economică 
europeană; alte simpozioane în 1995 pe tema „Avuţia şi 
sărăcia naţiunilor” la Reggio Emilia şi la Universitatea 
Bocconi din Milano (organizator: Franco Amatori). 

De asemenea, o conferinţă la Universitatea din Oslo, în 
1996, pe tema „Revoluții tehnologice în Europa, 1760- 
1860”, sub conducerea lui Kristine Bruland şi Maxine Berg; 

tot în 1996, la Fondazione Eni Enrico Mattei de la Milano, pe 
tema „Tehnologie, mediu înconjurător, economie şi 
societate” (organizatori: Michele Salvaţi şi Domenico 
Siniscalco). Şi, în 1997, o întâlnire la Madrid de planificare a 
celei de-a XIl-a ediţii a Congresului Internaţional de Istorie 
Economică, pe tema „Consecințe economice ale Imperiului, 
1492—1989” (organizatori: Leandro Prados de la Escosura 
şi Patrick K. O'Brien). 

Este inutil să mai spun că fiecare dintre aceste întâlniri s- 
a concentrat asupra punctelor de interes ale participanţilor, 
ajutându-mă să înţeleg atât tema de ansamblu, cât şi 
aspectele sale speciale. 

Date fiind multitudinea acestor întâlniri, precum şi 
numărul mare al discuţiilor şi consultărilor particulare, nu 
îmi este uşor să alcătuiesc o listă completă a celor care m- 
au ajutat cu aceste prilejuri, însă nu numai. Înainte de 
toate, profesorii mei, ale căror lecţii şi exemplu nu le-am 
uitat: A.P. Usher, M.M. Postan, Donald C. McKay, Arthur H. 
Cole. De asemenea, colegii mei din cadrul departamentelor 
de economie şi istorie de la Columbia University (Carter 
Goodrich, Fritz Stern, Albert Hart şi mai ales George 
Stigler); de la University of California at Berkeley (Kenneth 
Stampp, Hans Rosemberg, Richard Herr, Carlo Cipolla, 
Henry Rosovsky şi mai ales Albert Fishlow); şi de la Harvard 
(Simon Kuznets, C. Crane Brinton, Alexander Gerschenkron, 
Richard Pipes, David şi Aida Donald, Benjamin Schwartz, 
Harvey Leibenstein, Robert Fogel, Zvi Griliches, Dale 
Jorgensen, Amartya Sen, Ray Vernon, Robert Barro, Jeff 
Sachs, Jess Williamson, Claudia Goldin, Daniel Bell, Nathan 
Glazer, Talcott Parsons, Brad Delong, Patrice Higonnet, 
Martin Peretz, Judith Vichniac, Stephen Marglin, Winnie 
Rothemberg). 

Nu pot să trec cu vederea imboldul extraordinar de care 
am avut parte în anul petrecut la Center for Advanced 
Study in the Behavioral Sciences din Palo Alto. Asta se 

întâmpla în 1957—1958 şi am profitat de pe urma unui 
grup remarcabil de economişti: Kenneth Arrow, Milton 
Friedman, George Stigler, Robert Solow (patru viitori 
laureați ai Premiului Nobel!). Dacă reuşeai să treci de ei cu 
o lucrare, erai pregătit pentru orice fel de public. 

Apoi, pe lângă colegii sus-menţionaţi, şi alţii - de acasă şi 
din străinătate. În Statele Unite: William Parker, Roberto 
Lopez, Charles Kindleberger, Liah Greenfield, Bernard 
Lewis, Leila Fawaz, Alfred Chandler, Peter Temin, Mancur 
Olson, William Lazonick, Richard Sylla, Ivan Berend, D.N. 
Mecloskey, Robert Brenner, Patricia Seed, Margaret Jacob, 
William H. Meneill, Andrew Kamarck, Tibor Scitovsky, Bob 
Summers, Morton şi Phyllis Keller, John Kautsky, Richard 
Landes, Tosun Aricanli. În Marea Britanie: M.M. Postan, 
Lance Beales, Hrothgar John Habakkuk, Peter Mathias, 
Barry Supple, Berrick Saul, Charles Feinstein, Maxine Berg, 
Patrick K. O'Brien, P.C. Barker, Partha Dasguppa, Emma 
Rothschild, Andrew Shonfield. În Franţa: François Crouzet, 
Maurice  Le&vy-Leboyer, Claude Fohlen, Bertrand Gille, 
Emmanuel Leroy-Ladurie, François Furet, Jacques Legoff, 
Joseph Goy, Rémy Leveau, François Caron, Albert Broder, 
Pierre Nora, Pierre Chaunu, Rémy Prudhomme, Riva 
Kastoryano, Jean-Pierre Dormois. În Germania: Wolfram 
Fischer, Hans Ulrich Wehler, Jürgen Kocka, John Komlos. În 
Elveţia: Paul Bairoch, Rudolf Braun, J.—F. Bergier, Jean 
Batou, François Jequier. În Italia: Franco Amatori, Aldo de 
Madalena, Ester Fano, Roby Davico, Vera Zamagni, Stefano 
Fenoaltea, Carlo Poni, Gianni Toniolo, Peter Hertner. În 
Japonia: Akira Hayami, Akio Ishizaka, Heita Kawakatsu, Isao 
Sutö, Eisuke Daitö. În Israel: Shmuel Eisenstadt, Don 
Patinkin, Yehoshua Arieli, Eytan Shishinsky, Jacob Metzer, 
Nahum Gross, Elise Brezis. Şi în alte țări: Herman van der 
Wee, Francis Sejersted, Erik Reinert, H. Floris Cohen, 
Dharma Kumar, Gabriel Tortella, Leandro Prados de la 
Escosura, Kristof Glatnann. Tuturor acestora, precum şi 

altora le datorez sugestii, critici, informaţii, observaţii. Nu 
ne-am pus mereu de acord, dar a fost cu atât mai bine. 

Vreau să-i mulţumesc în mod deosebit redactorului meu 
extraordinar, Edwin Barber, care, pe lângă faptul că a 
provocat şi a îmbunătăţit textul, m-a învăţat şi câteva 
lucruri despre cum să scriu. Nu e niciodată prea târziu să 
înveţi. 

În sfârşit, vreau să-i mulţumesc soţiei mele, Sonia, care, 
vreme de mulţi ani, a tolerat teancurile de cărţi, articole, 
lucrări, scrisori şi alte materiale. Nici măcar analizele 
multiple nu au fost îndeajuns de ample şi doar computerul 
a salvat situaţia. Acum să trecem la curăţenie. 

Introducere 


Nu s-a aruncat nicio lumină nouă asupra motivului pentru 
care ţările sărace sunt sărace, iar țările bogate sunt bogate. 


Paul Samuelson, 19762 


In iunie 1836, Nathan Rothschild a plecat de la Londra la 
Frankfurt pentru a participa la nunta fiului său Lionel cu 
nepoata sa (verişoara lui Lionel, Charlotte) şi pentru a 
discuta cu fraţii săi despre intrarea copiilor lui Nathan în 
afacerea familiei. Nathan era probabil cel mai bogat om din 
lume, cel puţin în active lichide. E inutil să mai spunem că 
îşi putea permite absolut orice. 

Nathan, la vremea respectivă în vârstă de 59 de ani, 
avea o stare bună de sănătate, deşi era puţin corpolent, 
plin de energie, neobosit în pasiunea lui pentru muncă şi 
înzestrat un temperament îndărătnic. Cu toate acestea, 
atunci când a plecat de la Londra, suferea de o inflamație în 
zona lombară, spre baza coloanei vertebrale. (Un medic 
german a pus diagnosticul de furuncul, însă este posibil să 
fi fost un abces?.) În ciuda tratamentului medical, această 
inflamație a supurat şi a devenit dureroasă. Insă nu a 


2 În „Illogic of Neo-Marxian Doctrine”, p. 107. 
3 Thus Wilson, Rothschild, p. 102. 

contat: Nathan s-a ridicat din patul de suferinţă şi a 
participat la nuntă. Dacă ar fi fost ţinut la pat, nunta s-ar fi 
oficiat la hotel. În ciuda durerilor sale, Nathan a continuat 
să se ocupe de problemele de afaceri, iar soţia lui scria 
după dictare. Între timp, marele doctor Travers a fost 
convocat de la Londra şi, cum nu a reuşit să rezolve 
problema, a fost chemat un chirurg german de seamă, 
probabil ca să deschidă şi să curețe rana. Nimic nu a avut 
efect; otrava s-a răspândit; iar în data de 28 iulie 1836, 
Nathan a murit. Se spune că porumbelul călător al lui 
Rothschild a purtat următorul mesaj înapoi la Londra; // est 
mort. 

Probabil că Nathan Rothschild a murit în urma unei 
septicemii cu stafilococ sau streptococ - ceea ce se numea 
infecţie a sângelui. În lipsa unor informaţii mai amănunțite, 
este greu de spus dacă l-a ucis furunculul (abcesul) sau 
infecția secundară, generată de bisturiele chirurgilor. Asta 
se întâmpla înainte de apariţia teoriei microbiene, deci 
înaintea oricărei noţiuni de importanţă a igienei. Pe vremea 
aceea nu existau substanţe bactericide, cu atât mai puţin 
antibiotice. Şi iată cum omul care îşi permitea să cumpere 
orice a murit din pricina unei banale infecţii, tratată cu 
uşurinţă astăzi de oricine ajunge la un medic sau la un 
spital, ba chiar la o farmacie. 

Medicina a evoluat enorm faţă de epoca lui Nathan 
Rothschild. Însă medicina mai bună, mai eficientă - 
tratamentul bolilor şi vindecarea rănilor - este doar un 
aspect al situaţiei. Speranţa crescută de viaţă din ultimii ani 
a fost dată, în bună parte, mai curând de câştigurile legate 
de prevenire şi de un trai mai curat decât de o medicină 
mai bună. Apa curată şi înlăturarea promptă a reziduurilor, 
alături de îmbunătăţirea igienei personale, au contat enorm 
de mult. Foarte multă vreme, principalul ucigaş a fost 
infecția gastrointestinală, transmisă de pe reziduuri pe 
mâini, iar apoi pe alimente şi în tractul digestiv; iar acest 

inamic nevăzut, însă mortal, omniprezent, era susţinut din 
când în când de microbi cauzatori de epidemii, precum 
vibrionul holeric. Cea mai propice cale de transmitere o 
reprezenta toaleta aflată în afara casei, unde contactul cu 
reziduuri era favorizat de lipsa hârtiei igienice şi a lenjeriei 
intime lavabile. Cine poartă haine din lână - care nu se 
spală bine - are mâncărimi şi se scărpină. Aşa că mâinile 
erau murdare, iar marea greşeală consta în faptul că 
oamenii nu se spălau pe mâini înainte de a mânca. lată de 
ce grupurile religioase ce recomandau spălatul pe mâini - 
evreii, musulmanii - prezentau rate mai scăzute ale 
îmbolnăvirii şi mortalităţii, lucru ce nu era întotdeauna în 
avantajul lor. Oamenii se lăsau uşor convinşi că, dacă 
mureau mai puţini evrei, asta se întâmpla deoarece 
otrăviseră fântânile creştinilor. 

Soluţia a fost găsită nu în schimbarea credințelor sau 
doctrinelor religioase, ci în inovaţia industrială. Principalul 
produs al noii tehnologii pe care o cunoaştem drept 
Revoluţia Industrială a fost bumbacul ieftin, care se mai şi 
spală; şi, odată cu el, săpunul fabricat în masă din uleiuri 
vegetale. Pentru prima oară, omul de rând îşi putea permite 
lenjerie intimă, cunoscută odinioară drept olandă de corp, 
deoarece acesta era materialul lavabil pe care oamenii cu 
stare îl purtau direct pe piele. Aceştia se puteau spăla cu 
săpun, ba chiar puteau face baie, deşi îmbăierea prea 
frecventă era văzută drept un semn de murdărie. De ce ar 
fi nevoiţi oamenii curaţi să se spele atât de des? Mă rog, nu 
mai contează. Igiena personală s-a schimbat radical, astfel 
încât, la sfârşitul secolului al XIX-lea şi începutul secolului 
XX, oamenii de rând duceau adesea o viaţă mai curată 
decât regii şi reginele veacului anterior. 

Cel de-al treilea element al scăderii ratei îmbolnăvirii şi 
mortalităţii a fost reprezentat de alimentaţia mai bună. 
Aceasta s-a datorat în bună parte creşterii rezervelor de 
alimente şi, mai mult decât atât, transportului mai eficient 

şi mai rapid. Perioadele de foamete, deseori produsul 
penuriilor locale, au devenit din ce în ce mai rare; 
alimentaţia s-a diversificat tot mai mult şi s-a îmbogăţit în 
proteine animale. Aceste schimbări s-au tradus, printre 
altele, în constituţii mai înalte şi mai puternice. Acesta a 
fost un proces mult mai lent decât câştigurile ce au ţinut de 
medicină şi igienă, care au putut fi instituite de sus în jos, 
deoarece a depins în bună parte atât de obiceiuri şi gusturi, 
cât şi de venituri. În Primul Război Mondial, turcii care au 
înfruntat corpul expediționar britanic la Gallipoli au fost 
uimiţi de diferenţa de înălţime dintre trupele hrănite cu 
fripturi şi carne de oaie din Australia şi Noua Zeelandă şi 
tinerii piperniciţi din orăşelele britanice. De asemenea, 
oricine urmăreşte populaţiile care au emigrat din ţări 
sărace în ţări bogate va observa că odraslele acestora sunt 
mai înalte şi mai bine făcute decât părinţii lor. 

În urma acestor progrese, speranţa de viaţă a crescut 
simţitor, în vreme ce diferenţele dintre ţările bogate şi cele 
sărace s-au estompat. Cauza majoră a mortalităţii în rândul 
adulţilor nu mai este infecția, cu precădere infecția 
gastrointestinală, ci e reprezentată mai curând de bolile 
degenerative ale vârstei a treia. Cele mai mari câştiguri s- 
au înregistrat în rândul naţiunilor industriale bogate ce 
oferă asistenţă medicală tuturor, însă şi unele ţări mai 
sărace au obţinut rezultate impresionante. 

Progresele înregistrate în medicină şi igienă ilustrează un 
fenomen mult mai amplu: câştigurile obţinute în urma 
aplicării cunoaşterii şi ştiinţei în tehnologie. Acestea ne dau 
motive de speranţă în ceea ce priveşte problemele ce se 
abat asupra prezentului şi a viitorului. Mai mult decât atât, 
ele ne îndeamnă spre iluzii precum viaţa veşnică sau chiar 
tinereţea veşnică. 

Totuşi, aceste iluzii, atunci când se sprijină pe ştiinţă, 
adică pe realitate, reprezintă visul celor bogaţi şi norocoşi. 
Câştigurile din domeniul cunoaşterii nu au fost distribuite în 

mod uniform, nici măcar în cadrul naţiunilor bogate. Trăim 
într-o lume a inegalităţii şi diversităţii. În mare, această 
lume este împărţită în trei tipuri de naţiuni: cele care 
cheltuiesc foarte mulţi bani ca să-şi menţină greutatea la 
un nivel scăzut; cele ai căror membri mănâncă pentru a 
supravieţui; şi cele ai căror membri nu ştiu de unde va 
proveni următoarea masă. Aceste diferenţe sunt însoţite de 
contraste pronunţate în ceea ce priveşte rata îmbolnăvirii şi 
speranţa de viaţă. Membrii naţiunilor bogate îşi fac griji 
legate de bătrâneţe, care se tot prelungeşte. Fac mişcare 
ca să se menţină în formă, măsoară şi combat colesterolul, 
îşi omoară timpul cu televizorul, telefonul şi jocurile, se 
consolează cu eufemisme precum „epoca de aur” şi /e 
troisième âge. Cuvântul „tânăr” e bun; „bătrân” e peiorativ 
şi problematic. In acelaşi timp, locuitorii ţărilor sărace se 
chinuie să supravieţuiască. Ei nu au de ce să-şi facă griji în 
privinţa colesterolului şi a arterelor îngroşate, pe de o parte 
din pricina alimentaţiei sărace, iar pe de altă parte 
deoarece mor de tineri. Aceştia se străduiesc să-şi asigure 
bătrâneţea, dacă mai ajung până acolo, făcând mulţi copii, 
cărora să le insufle simţul obligaţiei filiale. 

Vechea împărţire a lumii în două blocuri de putere, Estul 
şi Vestul, nu mai este valabilă. Acum, provocarea şi 
ameninţarea majore le reprezintă discrepanţa privind 
bogăţia şi sănătatea care îi separă pe bogaţi de săraci. 
Aceştia sunt deseori numiţi Nord şi Sud, deoarece 
separarea este de ordin geografic; însă o categorisire mai 
precisă ar fi Vestul şi Restul, întrucât separarea este, de 
asemenea, de ordin istoric. lată cea mai mare problemă şi 
principalul pericol cu care se confruntă lumea celui de-al 
treilea mileniu. Următorul motiv de îngrijorare este 
deteriorarea mediului înconjurător, iar cele două sunt 
strâns legate între ele - de fapt, sunt unul şi acelaşi. Sunt 
unul şi acelaşi deoarece bogăţia nu generează numai 
consum, ci şi reziduuri, nu numai producere, ci şi 


19 


distrugere. lar tocmai reziduurile şi distrugerea, care au 
sporit enorm odată cu productivitatea şi venitul, ameninţă 
spaţiul în care trăim şi în care ne desfăşurăm activităţile. 

Cât de mare este discrepanţa dintre cei bogaţi şi cei 
săraci şi ce se întâmplă cu ea? În mare şi pe scurt: 
diferenţa de venit pe cap de locuitor dintre cea mai bogată 
naţiune industrială, să zicem Elveţia, şi cea mai săracă ţară 
neindustrială, Mozambic, este de circa 400 la 1. În urmă cu 
250 de ani, această discrepanţă dintre cei mai bogaţi şi cei 
mai săraci era, probabil, de 5 la 1, iar diferenţa dintre 
Europa şi, să zicem, Asia de Est sau de Sud (China ori India) 
era de aproximativ 1,5—2 la 17. 

Se acutizează această discrepanţă în zilele noastre? La 
extreme, categoric da. Anumite ţări nu numai că nu 
câştigă, ci devin din ce în ce mai sărace, în mod relativ şi, 
uneori, absolut. Unele abia dacă mai supraviețuiesc. Altele 
se redresează. Sarcina noastră (a ţărilor bogate), atât în 
interesul nostru, cât şi al lor, este de a le ajuta pe cele 
sărace să devină mai sănătoase şi mai bogate. Dacă nu 
vom face acest lucru, ele vor încerca să ia ceea ce nu pot 
produce; şi, dacă nu pot câştiga din exportul bunurilor de 
larg consum, vor exporta oameni. Pe scurt, bogăţia este un 
magnet irezistibil; iar sărăcia are potenţialul unui teribil 
agent de contaminare: nu poate fi izolată, iar pacea şi 
prosperitatea noastră depind, pe termen lung, de 
bunăstarea altora. 

Cum vor face alţii acest lucru? Cum putem fi de ajutor? 


4 Mă sprijin aici, cu câteva modificări, pe estimările îndrăzneţe 
ale lui Paul Bairoch, „Ecarts internationaux des niveaux de vie 
avant la Révolution industrielle”, Annales. Economies, Sociétés, 
Civilisations, nr. 34, 1 (ianuarie-februarie 1979), pp. 145—171. 
Dacă am calcula în termeni reali (PPP), anvergura PIB-ului 
(produs intern brut) este oferită în Human Development Report 
1996 ca fiind de 80 la 1. Ram, „Tropics and Human 
Development”, p. 1. 

Volumul de faţă se va strădui să contribuie la o soluţie. 
Accentuez cuvântul „contribuie”. Nimeni nu deţine o soluţie 
simplă şi toate panaceele propuse se încadrează în aceeaşi 
categorie cu milenarismul. 

Propun să abordăm aceste probleme din punct de vedere 
istoric. Asta pentru că sunt istoric prin pregătire şi 
temperament, iar în situaţiile dificile de acest gen, este mai 
bine să faci ceea ce ştii şi faci cel mai bine. Insă fac asta şi 
întrucât cea mai bună modalitate de a înţelege o problemă 
este să te întrebi: cum şi de ce am ajuns în această 
situaţie? Cum au ajuns ţările bogate atât de bogate? De ce 
sunt ţările sărace atât de sărace? De ce a preluat Europa 
(„Vestul”) controlul în privinţa schimbării lumii? 

O abordare istorică nu asigură un răspuns. S-au gândit şi 
alţii la aceste chestiuni şi au oferit diverse explicaţii. 
Majoritatea se încadrează în una dintre următoarele două 
teorii. Unii văd bogăţia şi dominaţia occidentale drept 
triumful binelui asupra răului. Europenii, spun ei, au fost 
mai inteligenţi, mai bine organizaţi, mai muncitori; ceilalţi 
au fost ignoranţi, aroganţi, leneşi, înapoiaţi, superstiţioşi. 
Ceilalţi inversează categoriile: europenii, spun ei, au fost 
agresivi, nemiloşi, lacomi, fără scrupule, ipocriţi; victimele 
lor au fost fericite, nevinovate, slabe - victime pasive şi, 
drept urmare, victimizate până la capăt. Vom vedea că 
ambele viziuni maniheiste au atât un sâmbure de adevăr, 
cât şi o doză de fantezie ideologică. Lucrurile sunt 
întotdeauna mai complicate decât ne-ar plăcea nouă să fie. 

O a treia teorie ar susţine că dihotomia Vestul-Restul 
este pur şi simplu falsă. În curentul amplu al istoriei 
mondiale, Europa este un participant întârziat, beneficiind 
în mod gratuit de realizările celor de dinaintea sa. Această 
afirmaţie este, în mod evident, incorectă. După cum o arată 
dovezile istorice, în ultimii o mie de ani, Europa (Vestul) a 
fost principalul vehicul al dezvoltării şi modernităţii. 

Rămâne însă aspectul moral. Unii ar spune că 

eurocentrismul nu este benefic pentru noi, pentru lumea 
întreagă, şi că ar trebui, prin urmare, evitat. Persoanele 
respective ar trebui să-l evite. Cât despre mine, eu prefer 
adevărul în detrimentul curentelor de gândire. Mă simt mai 
stăpân pe terenul meu. 

Capitolul 1. 


Inegalităţile naturii 


Geografia trece prin vremuri dificile. Ca elev în şcoala 
gimnazială, am fost nevoit să descifrez şi să trasez hărţi, ba 
chiar să le desenez din memorie. Am învăţat lucruri despre 
locuri, popoare şi obiceiuri ciudate, iar asta cu mult înainte 
ca termenul „multiculturalism” să fi fost inventat. In acelaşi 
timp, la niveluri înalte din locuri îndepărtate, şcolile de 
geografie economică şi culturală au înflorit. În Franţa, 
nimănui nu i-ar fi trecut prin cap să realizeze un studiu de 
istorie regională fără să fi stabilit mai întâi condiţiile 
materiale de viaţă şi activitate socială”. lar în Statele Unite, 
Ellsworth Huntington şi discipolii săi studiau modalităţile 
prin care geografia, cu precădere climatul, influenţa 


Trebuie să recunoaştem un lucru în legătură cu şcoala 
franceză: era foarte sigură de ea însăşi. Astfel, Edmond Demolins 
spunea la începutul noului secol: „Dacă istoria omenirii ar începe 
din nou, fără nicio schimbare a suprafeţei Pământului, în linii 
mari, ea s-ar repeta” - Comment la route crée le type social 
(Paris, fără dată), |, p. IX. Pentru o perspectivă sceptică asupra 
interesului european pentru geografie - criticat drept pregătire în 
vederea colonialismului -, vezi Blaut, The Col/onizer's Model, p. 
45,n.3. 

dezvoltarea umană. 

Cu toate acestea, în ciuda numeroaselor sale cercetări 
utile şi revelatorii, Huntington a creat geografiei o reputaţie 
proastă. A mers prea departe. A fost atât de impresionat 
de legăturile dintre mediul fizic şi activitatea umană, încât a 
atribuit tot mai multe proprietăţi geografiei, începând cu 
influenţe de ordin fizic şi, de aici, cultural. În cele din urmă, 
a ajuns să clasifice civilizațiile în mod ierarhic şi să le pună 
pe cele mai bune - cele pe care le-a definit el ca fiind cele 
mai bune - pe seama avantajelor climatului. Huntington a 
predat la Yale University şi nu este o coincidenţă faptul că 
era de părere că New Haven, Connecticut, avea cel mai 
tonic climat din lume. Ce om norocos! Restul lumii ocupa 
locurile următoare, iar teritoriile populațiilor de culoare se 
situau înspre coada clasamentului sau chiar la urmă de tot. 

Totuşi, afirmând aceste lucruri, Huntington nu făcea 
decât să reia tradiţia geografiei morale. Filosofii asociau cu 
uşurinţă mediul cu temperamentul (de unde şi contrastul 
de lungă durată dintre rece şi fierbinte, dintre raţiunea 
lucidă, pe de o parte, şi căutarea ferventă a plăcerii, pe de 
altă parte), în vreme ce disciplina antropologiei, aflată încă 
în faşă în secolul al XIX-lea, îşi propunea să demonstreze 
efectele geografiei asupra distribuţiei meritului şi a 
înţelepciunii, mai mari în mod invariabil în grupul din care 
făcea parte scriitorul”. În zilele noastre, situaţia stă uneori 
cu totul altfel, iar creatorii afroamericani de mituri îi pun în 
antiteză pe „oamenii solari”, creativi, cu „oamenii glaciali”, 
reci, inumani. 

E posibil ca acest tip de analiză mulţumită de sine să fi 
fost acceptabil într-o lume intelectuală căreia îi plăcea să 


6 Vezi Andrew  Kamarck, The Tropics and Economic 
Development. 

7 Cf. Arnold Guyot, The Earth and Man (1849; ediţie retipărită 
în 1897), p. 251. Vezi şi Livingstone, „The Moral Discourse of 
Climate”, p. 414. 

definească performanţa şi personalitatea în termeni rasiali, 
însă şi-a pierdut din credibilitate şi acceptabilitate pe 
măsură ce oamenii au fost sensibilizaţi şi au devenit ostili 
faţă de comparaţiile jignitoare pentru anumite grupuri. ŞI 
geografia a pierdut odată cu ea. Când Harvard University a 
desfiinţat pur şi simplu Departamentul de Geografie, după 
al Doilea Război Mondial, nimeni nu a protestat - cu 
excepţia grupului restrâns de persoane concediate&. 
Ulterior, o serie de universităţi de seamă - Michigan, 
Northwestern, Chicago, Columbia - i-au urmat exemplul, 
din nou, fără obiecţii demne de luat în seamă. 

Aceste repudieri nu au niciun echivalent în istoria 
educaţiei superioare americane şi reflectă, fără îndoială, 
slăbiciunile intelectuale ale domeniului: absenţa unei baze 
teoretice, oportunismul atotcuprinzător (eufemistic vorbind, 
deschiderea catolică), „uşurinţa” specială a geografiei 
umane. Însă în spatele acestor critici se află o nemulţumire 
în ceea ce priveşte anumite rezultate. Geografia fusese 
mânjită cu o pensulă rasistă şi nimeni nu voia să se 
contamineze. 

Cu toate acestea, dacă prin termenul „rasism” înţelegem 
asocierea, indiferent dacă e bine sau rău, a performanţei şi 
comportamentului individual cu statutul de membru al unui 
grup, mai ales al unui grup definit biologic, niciun subiect şi 
nicio disciplină nu pot fi mai puţin rasiste decât geografia. 
Avem de-a face aici cu o disciplină care, limitându-se la 
influenţa mediului, abordează orice, mai puţin 
caracteristicile generate de grup. Nimeni nu poate fi lăudat 
sau învinovăţit pentru temperatura aerului, pentru volumul 
de precipitaţii şi momentul în care plouă sau pentru 
configuraţia terenului. 

Chiar şi aşa, geografia emană un miros pătrunzător de 


mA 
| 


8 Pe acest subiect, vezi Smith, „Academic War”, pp. 155,162; 
vezi şi S.B. Cohen, „Reflections on the Elimination of 
Geography”, p. 148. 

erezie. De ce? Şi alte discipline intelectuale au cultivat 
aberaţii şi excese, însă niciuna nu a fost atât de depreciată 
şi de compromisă, chiar dacă doar din neglijenţă. Părerea 
mea este că geografia e discreditată, dacă nu şi 
discreditabilă, prin natura ei. Dă glas unui adevăr neplăcut, 
şi anume că natura, aidoma vieţii, e nedreaptă şi 
părtinitoare în ceea ce priveşte avantajele pe care le oferă; 
mai mult decât atât, că lipsa de corectitudine a naturii nu 
poate fi remediată cu uşurinţă. Unei civilizaţii ca a noastră, 
mânată de dorinţa de stăpânire, nu îi place să i se pună 
bete în roate. Ea dezaprobă cuvintele descurajatoare, de 
care comparaţiile geografice abundă”. 

Pe scurt, geografia aduce veşti proaste şi toată lumea 
ştie ce păţeşte un astfel de mesager. Potrivit spuselor unui 
specialist: „Spre deosebire de celelalte tipuri de istorie... 
cercetătorul poate fi tras la răspundere pentru rezultatele 
sale, la fel cum este tras la răspundere meteorologul pentru 
faptul că nu apare soarele atunci când vrem să mergem la 
plajă”. 

Totuşi, nu avem nimic de câştigat dacă negăm. Pe o 
hartă a lumii în funcţie de produsul sau venitul pe cap de 
locuitor, ţările bogate se situează în zonele temperate, cu 
precădere în emisfera nordică; ţările sărace, la tropice şi 
sub tropice. După cum spunea John Kenneth Galbraith pe 


° Aşadar, este mai uşor şi, fără îndoială, mai practic (deşi nu 
pentru ceea ce încerc eu să fac) să limitez discuţiile despre 
agricultura africană la ceea ce poate şi nu poate fi făcut în 
împrejurările actuale. Cf. R.P. Moss, „Environmental Constraints”. 
Pentru o perspectivă mai mult sau mai puţin egalitaristă în mod 
necondiţionat asupra geografiei (nimeni nu este mai privilegiat 
decât altcineva, pentru că nimeni nu ar trebui să fie), vezi Blaut, 
The Colonizer's Model. 

10 David Smith, „Climate, Agriculture, History: An Introduction”, 
pp. 1-2. Tot asupra acestui subiect, Smith ne spune că erudiţia în 
acest domeniu reclamă „o disponibilitate de a accepta 
numeroase tachinări sau chiar respingerea de către colegi”. 


vremea când era economist specializat în agricultură: 
„LDacă] cineva delimitează o fâşie lată de circa două mii de 
kilometri care să înconjoare Pământul la ecuator, nu 
descoperă înăuntrul ei nicio ţară dezvoltată... Peste tot, 
nivelul de trai este scăzut, iar speranţa de viaţă e redusă”. 
lar Paul Streeten, care remarcă în treacăt rezistenţa 
instinctivă în faţa veştilor proaste: 


Poate cel mai izbitor lucru este că majoritatea ţărilor 
subdezvoltate se situează în zonele tropicale și 
subtropicale, între Tropicul Cancerului şi Tropicul 
Capricornului. Autorii din ultima perioadă au trecut cu prea 
multă uşurinţă peste acest fapt şi l-au considerat mai 
curând fortuit. Aceasta scoate la iveală predispoziția 
optimistă adânc înrădăcinată cu care abordăm problemele 
ce ţin de dezvoltare şi reticenţa de a recunoaşte diferenţele 
enorme în ceea ce priveşte condiţiile iniţiale cu care se 
confruntă ţările sărace din prezent, în comparaţie cu faza 
preindustrială a ţărilor mai avansate”. 


Cu siguranţă, geografia este doar unul dintre factorii 
implicaţi aici. Unii specialişti dau vina pe tehnologie şi pe 
ţările bogate care au dezvoltat-o: acestea sunt acuzate de 
faptul că au inventat metode adaptate climatelor 
temperate, astfel încât solul tropical potenţial fertil rămâne 
necultivat. Alţii acuză puterile coloniale de perturbarea 
societăţilor ecuatoriale, care au pierdut astfel controlul 


1 „Conditions for Economic Change în Underdeveloped 
Countries”, Journal of Farm Economics, nr. 33 (noiembrie 1951), 
p. 693. Citat în cartea valoroasă şi neglijată pe nedrept a lui 
Andrew Kamarack, The Tropics and Economic Development, p. 4. 

12 „How Poor Are the Poor Countries?”, în Seers şi Joy (eds.), 
Development in a Divided World, p. 78. Cf. micşorarea venitului, 
a speranţei de viaţă etc., la distanţă faţă de Ecuator, „deosebit 
de semnificativă şi substanţială din punct de vedere cantitativ” - 
„Tropics and Economic Development”, p. 10. 


asupra mediului lor. Prin urmare, comerţul cu sclavi, prin 
depopularea unor zone vaste, redevenite astfel pârloage, ar 
fi încurajat proliferarea  muştei ţeţe şi răspândirea 
tripanozomiazei (boala somnului). Majoritatea autorilor 
preferă să nu comenteze absolut deloc acest subiect. 

Însă nu trebuie să alegem calea cea mai uşoară. Istoricul 
nu poate să şteargă sau să rescrie trecutul pentru a-l face 
mai plăcut; iar economistul, cu supoziţia sa facilă că fiecare 
tară este menită să se dezvolte mai devreme sau mai 
târziu, trebuie să fie pregătit să înfrunte eşecul”. Orice s-ar 
spune despre destinderea actuală a constrângerilor 
geografice, într-o epocă a medicinei tropicale şi a 
tehnologiei de vârf, ele nu au dispărut, iar înainte au fost cu 
siguranţă mai puternice. Lumea nu a fost niciodată un 
mediu uniform şi totul are un preţ. 

Începem cu efectele simple, directe ale mediului şi 
continuăm cu legăturile mai complexe, mediate. 

Mai întâi, climatul. Lumea dispune de o gamă variată de 
temperaturi şi evoluții ale temperaturii, ce reflectă 
localizarea, altitudinea şi  declinaţia Soarelui. Aceste 
diferenţe afectează în mod direct ritmul activităţii tuturor 
speciilor: în iernile reci din nord, unele animale se cuibăresc 
pur şi simplu şi hibernează; în deşerturile fierbinţi, fără 
strop de umbră, şopârlele şi şerpii caută răcoarea sub 
pietre sau chiar sub pământ. (lată de ce fauna atâtor 
deşerturi e alcătuită mai mult din reptile: reptilele sunt 
târâtoare.) Omenirea în general evită extremele. Oamenii 
trec, însă nu rămân; de unde şi denumiri precum „Pătrimea 


3 L. Don Lambert, „The Role of Climate”, p. 339 şi n. 1, 
compară abordarea unilaterală a economistului cu aceea a unui 
medic care s-a concentrat doar asupra persoanelor sănătoase şi 
i-a tratat pe cei bolnavi prescriindu-le „viaţa bună” a celor 
sănătoşi. „...întrebările relevante”, scrie el, „nu sunt doar: Ce 
anume determină dezvoltarea?, ci şi: Ce anume determină 
stagnarea?”. 

goală” din deşertul Arabiei. Numai lăcomia - căutarea 
aurului sau a petrolului - ori îndatoririle cercetării ştiinţifice 
pot să înfrângă repulsia raţională în faţa acestor condiţii 
vitrege şi să justifice şi costul. 

În general, disconfortul provocat de căldură îl depăşeşte 
pe cel provocat de frig!*. Cunoaştem cu toţii fabula cu 
soarele şi vântul. Facem faţă frigului îmbrăcându-ne cu 
haine, construind sau găsind adăpost, făcând focul. Aceste 
tehnici datează de zeci de mii de ani şi explică răspândirea 
timpurie a oamenilor din Africa spre climate mai reci. Cu 
căldura, lucrurile stau altfel. Trei sferturi din energia 
eliberată de muşchii solicitaţi iau forma căldurii, pe care 
organismul, la fel ca orice maşinărie sau motor, trebuie să o 
elibereze sau să o elimine pentru a-şi păstra temperatura 
optimă. Din păcate, omul dispune de puţine mecanisme 
biologice în acest scop. Cel mai important este transpiraţia, 
mai ales atunci când este susţinută de o evaporare rapidă. 
Climatele umede, „năduşitoare” reduc efectul de răcire al 
transpiraţiei - asta dacă nu aveţi un slujitor sau un sclav 
care să vă facă vânt cu un evantai şi să accelereze 
evaporarea. Folosirea evantaiului poate fi de ajutor doar din 
punct de vedere psihologic, însă adevăratul efect de răcire 
va fi anulat de căldura produsă de activitatea motorie. 
Aceasta este o lege a naturii: nimic pentru nimic; sau, în 
termeni tehnici, legea conservării energiei şi masei. 

Cea mai uşoară cale de a reduce această problemă a 
pierderii este să nu generaţi căldură; altfel spus, staţi 
nemişcat şi nu munciţi. De unde şi adaptările sociale 


14 În general. Este mai uşor să păstrezi căldura dacă ai 
mijloacele necesare - îmbrăcămintea şi adăpostul adecvate. 
Faujas de Saint-Fond, un călător francez de la sfârşitul secolului 
al XVIII-lea, observă că, în vreme ce cultivatorii englezi aveau 
locuinţe confortabile şi călduroase mulţumită cărbunelui, ţăranii 
francezi stăteau adesea în pat iarna, accentuându-şi astfel 
sărăcia din cauza lipsei forţate de activitate. 

precum siesta, care este menită să-i menţină pe oameni 
inactivi pe durata caniculei de la amiază, în India britanică, 
se spunea că doar câinii turbaţi şi englezii ieşeau în soarele 
amiezii. Băştinaşii erau mai deştepţi. 

Prin intermediul sclaviei, alţii fac munca de jos. Nu este o 

întâmplare faptul că munca sclavilor a fost asociată de-a 
lungul istoriei cu climatele tropicale şi subtropicale”. 
Acelaşi lucru este valabil şi în ceea ce priveşte diviziunea 
muncii în funcţie de gen: mai ales în zonele calde, femeile 
trudesc pe câmp şi tind să se ocupe de gospodărie, în 
vreme ce bărbaţii se specializează în război şi vânătoare - 
sau, în societatea modernă, în cafea, cărţi de joc şi vehicule 
motorizate. Scopul este de a pune munca şi chinul pe 
umerii celor incapabili să spună nu. 
__ Soluţia supremă în faţa căldurii a fost aerul condiţionat. 
Insă acesta a fost inventat foarte târziu - după al Doilea 
Război Mondial, deşi în Statele Unite era cunoscut dinainte, 
în cinematografe, în cabinetele doctorilor şi dentiştilor şi la 
locurile de muncă ale unor persoane importante, precum 
angajaţii Pentagonului. In America, aerul condiţionat a făcut 
posibilă prosperitatea economică a Sudului. Fără el, oraşe 
precum Atlanta, Houston şi New Orleans ar fi rămas şi 
acum nişte orăşele apatice. 

Insă răcirea aerului este o tehnologie costisitoare, pe 
care majoritatea ţărilor sărace ale lumii nu şi-o permit. Mai 
mult decât atât, ea redistribuie pur şi simplu căldura de la 
cei norocoşi către cei lipsiţi de noroc. Necesită şi consumă 
energie, iar atât producerea, cât şi folosirea generează 
căldură (nimic pentru nimic), determinând astfel creşterea 


15 Cf. Adam Smith, Avuţia națiunilor, cartea a IV-a, cap. 7, 
partea II: „In toate coloniile europene, cultura trestiei-de-zahăr se 
face cu sclavi negri. Se crede că oamenii născuţi în clima 
temperată din Europa nu pot suporta, din cauza constituţiei lor, 
munca la sapă sub arşiţa dogoritoare...”, [vol. II, trad. de Al. 
Hallunga, Editura Academiei, Bucureşti, 1965, p. 71, nitr.]. 

temperaturii şi a umidității spaţiilor nerăcite din jur - după 
cum ştie oricine a trecut pe lângă supapa de evacuare a 
unui aparat de aer condiţionat. Şi, desigur, nu a fost 
disponibilă cea mai bună parte a istoriei. Productivitatea 
muncii în ţările tropicale a fost redusă în consecinţă!$. 


Şi cu asta am încheiat cu efectele directe. Căldura, mai 
ales căldura permanentă, are o consecinţă şi mai nocivă: 
încurajează proliferarea formelor de viaţă ostile omului. 
Insectele se înmulţesc pe măsură ce temperatura creşte, 
iar paraziţii dinăuntrul lor ajung la maturitate şi se 
înmulţesc mai rapid. Rezultatul constă în transmiterea mai 
rapidă a bolilor şi în dezvoltarea imunităţii la contramăsuri. 
Această rată a reproducerii reprezintă măsura critică a 
pericolului epidemiei: o rată de 1 înseamnă că boala este 
stabilă - un caz nou pentru unul vechi. În cazul bolilor 
infecțioase, precum oreionul sau difteria, rata maximă este 
aproximativ 8. Pentru malarie, e 90. Bolile transmise de 
insecte în climatele calde pot deveni extrem de violente”. 
Prin urmare, iarna, în ciuda a ceea ce pot spune poeţii 
despre ea, este aliatul suprem al omenirii: tăcutul ucigaş 
alb, distrugătorul insectelor şi paraziţilor, care combate 
molimele. 

Ţările tropicale, mai puţin la altitudini mari, nu ştiu ce e 
aceea gheaţă; temperatura medie în luna cea mai rece 


16 Nu toată lumea ar fi de acord. Cf. Blaut, The Colonizer's 
Model, p. 70, care afirmă că a devenit limpede, „din mai multe 
surse ce oferă dovezi, inclusiv studii fiziologice, că organismele 
umane de toate tipurile pot munci la fel de eficient la tropice ca 
oriunde altundeva, dacă organismele în cauză ar avea timp să se 
adapteze la condiţiile tropicale”. Blaut contestă ideologic ideea 
potrivit căreia avantajele oferite de natură ar putea fi distribuite 
în mod inegal. 

” „The Deadly Hitch-hikers”, The Economist, 31 octombrie 
1992, p. 87. 

31 


depăşeşte 18*C. Prin urmare, există aici o intensă activitate 
biologică, o bună parte din aceasta dăunând fiinţei umane. 
Africa Subsahariană îi ameninţă pe toţi cei care locuiesc 
sau care merg acolo. Abia acum aflăm adevărata 
dimensiune a problemei, după apariţia unor naţiuni noi, cu 
armate şi controale medicale pentru recruți. De exemplu, 
acum ştim că numeroşi oameni găzduiesc mai mulţi 
paraziți; aşadar, sunt prea bolnavi ca să muncească, iar 
starea lor de sănătate se deteriorează treptat. 

Unul sau două exemple vor zugrăvi o imagine absolut 
înspăimântătoare. 

Apele calde africane şi asiatice, indiferent dacă e vorba 
despre canale, lacuri sau râuri, adăpostesc un melc ce 
găzduieşte un vierme (genul Schistosoma) care se 
reproduce eliberând mii de larve minuscule cu coadă 
(cercări) în apă, pentru a căuta şi a pătrunde în corpul unui 
mamifer-gazdă prin înţepături, zgârieturi sau alte crăpături 
ale pielii. Odată instalate confortabil într-o venă, larvele se 
transformă în viermişori şi se împerechează. Femelele 
depun mii de ouă cu cili - pentru a împiedica gazda să le 
elimine. Acestea se deplasează către ficat sau intestine, 
distrugând pe parcurs țesuturile. Vă puteţi închipui efectul 
lor asupra organelor: fac ravagii asupra ficatului, provoacă 
hemoragie intestinală, produc leziuni canceroase, perturbă 
digestia şi excreţia. Victima suferă de frisoane şi febră, 
îndură tot felul de dureri, nu poate să muncească şi este 
atât de vulnerabilă în faţa altor boli şi paraziți, încât deseori 
e greu de spus ce anume o ucide. 

Cunoaştem această afecţiune sub numele febra melcului, 
gălbează sau, în jargon ştiinţific, schistozomiază ori 
bilharzioză, după numele medicului care a asociat pentru 
prima oară viermele cu boala, în 1852. Este cu precădere 
răspândită în Africa tropicală, însă afectează întregul 
continent, precum şi zonele subtropicale din Asia şi, într-o 
formă asociată, America de Sud. Constituie o problemă 

majoră acolo unde oamenii lucrează în apă - în plantațiile 
de orez, de exemplu!:. 

În ultimele decenii, ştiinţa medicală a conceput diverse 
remedii parţiale, deşi puterea distructivă a acestor 
vermicide face ca tratamentul să fie aproape la fel de rău 
ca boala însăşi. Acelaşi lucru este valabil şi pentru atacurile 
chimice asupra  melcului-gazdă: substanţele împotriva 
moluştelor ucid atât peştii, cât şi melcii. Câştigurile dintr-un 
an sunt anulate de pierderile din anul următor: 
schistozomiaza se află în continuare printre noi. A avut un 
potenţial mortal şi mai pronunţat în trecut. 

Mai cunoscută este tripanozomiaza - o încrengătură de 
boli ce include nagana (o boală la animale), boala somnului 
şi, în America de Sud, boala Chagas. Sursa acestor boli este 
reprezentată de tripanozome, protozoare parazitare numite 
astfel deoarece au corpul fusiform, ca un sfredel. 
Trypanosoma brucei este, de asemenea, „o bestie vicleană, 
cu o capacitate unică de a-şi modifica antigenii”:9. Acum 
cunoaştem o sută de astfel de protozoare; e posibil să 
existe însă mii. Sistemul nostru imunitar nu le poate 
combate, deoarece nu le poate depista. Prin urmare, 
singura speranţă de rezistenţă este reprezentată de 
medicamente - încă în fază experimentală - şi de atacurile 
asupra animalului purtător. 

În cazul tripanozomiazei africane, animalul purtător este 
musca ţeţe, o insectă mică şi periculoasă care s-ar usca şi 
ar muri dacă nu ar suge frecvent sânge de mamifer. 

Chiar şi în zilele noastre, când avem la dispoziţie 
medicamente puternice, din cauza densităţii acestor 


18 Elvin, The Pattern of the Chinese Past, p. 186, atrage atenţia 
asupra unui text chinez din 1264 ce descrie schistosomiaza şi 
alte infecţii cu trematode. Apud Jones, The European Miracle, p. 
6. 

19 The Economist, 27 iulie 1991, pp. 74-75. Cf. Giblin, 
„Trypanosomiasis Control”. 

insecte, zone întinse din Africa tropicală nu pot fi populate 
de bovine şi îi sunt ostile omului. În trecut, înainte de 
apariţia medicinei şi farmacologiei tropicale, întreaga 
economie era denaturată de această molimă: creşterea şi 
transportul animalelor erau imposibile; numai bunurile de 
preţ şi puţin voluminoase puteau fi transportate, şi doar de 
către oameni. E inutil să mai spunem că nu existau prea 
mulţi voluntari pentru această muncă. Soluţia a fost găsită 
în sclavie, propria formă de molimă ce creează dependenţă, 
expunând o bună parte a continentului la atacuri 
interminabile şi nesiguranţă. Toţi aceşti factori au 
descurajat comerţul şi comunicarea între triburi şi au făcut 
viaţa urbană, dependentă de alimentele din exterior, 
aproape imposibilă. Efectul a constat într-o diminuare a 
raporturilor ce stimulează dezvoltarea culturală şi 
tehnologică”. (Tabelul 1.1 conţine date privind bolile 


20 Anumiți specialişti nu ar fi de acord cu această cronologie. 
Ei nu văd comerţul cu sclavi ca fiind indigen, ci mai curând 
importat, în urma cererii europene de forţă de muncă. Acest 
comerţ „a transformat tripanozomiaza, dintr-o boală endemică în 
faţa căreia atât oamenii, cât şi vitele aveau o oarecare imunitate 
şi expunere, care era ţinută sub control, având în vedere 
ocuparea aproape completă a teritoriilor, într-o boală 
devastatoare ce, de la sfârşitul secolului trecut, a împiedicat cu 
adevărat dezvoltarea creşterii animalelor în anumite zone ale 
Africii” (Blaut, The Co/onizer's Model, pp. 79—80, care îl citează 
greşit pe Giblin, „Trypanosomiasis Control”). (Giblin nu este 
preocupat de efectele comerţului atlantic cu sclavi care începuse 
în secolul al XVI-lea, ci mai curând de cele ale administraţiei 
coloniale din anii 1890 [pp. 73—74], o cu totul altă poveste.) 
Până şi în privinţa acestei perioade ulterioare, specialiştii nu se 
pun de acord. Cf. Waller, „Tsetse Fly”, p. 100. De asemenea, 
remarcaţi că există numeroase mărturii în ceea ce priveşte 
existenţa sclaviei în Africa cu mult înainte de venirea 
europenilor, precum şi comerţul intens cu sclavi practicat de 
către arabi, aflaţi în căutare de prizonieri pentru teritoriile 

tropicale şi subtropicale.) 


Tabelul 1.1. Anvergura şi incidența bolilor tropicale, 1990 


Țările afectate Numărul persoanelor Numărul persoanelor 
afectate EE T A expuse riscului N e 000 


EAA e | ___76___| 90.000 ___| 500 | 
omase 


Be OA PEDRO 1. CESE E A 
Boala Chagas | 21 |  16.000-18.000 | %9 7 
IE = a = 
Pgpri pt 7 —10:000-12000 


pi africană a 

somnului 
Sursa: Organizaţia Mondială a Sănătăţii (OMS), Programul Special de Cercetare şi Pregătire In Bolile 
Tropicale, 1990, apud Omar Sattaur, „WHO to Speed Up Work on Drugs for Tropical Diseases”, p. 17. 


Cu siguranţă, medicina a făcut progrese enorme în ceea 
ce priveşte combaterea acestor boli. Rolul său datează 
aproape de la începutul prezenţei europene: europenii, 
nepregătiţi din punct de vedere fizic pentru condiţiile 
speciale şi pericolele climatelor calde, şi-au adus cu ei şi 
medici. Fireşte, la început, doctorii ignoranţi, deşi bine 
intenţionaţi, au făcut mai mult rău decât bine; însă au 
reuşit să pună capăt suferinţei oamenilor. Abia în cea de-a 
doua jumătate a secolului al XIX-lea teoria microbiană a 
bolii a pus bazele cercetării controlate şi ale prevenirii şi 
tratamentului eficiente. Inainte, oamenii se bazau pe un 
empirism speculativ şi pe imaginaţie. Din fericire, aceste 
tehnici nu au fost aleatorii. Accentul pe observaţie şi 
principiul realităţii - poţi să crezi ceea ce vezi atâta vreme 
cât vezi ceea ce văd şi eu - nu au contribuit doar la o mai 


musulmane. Gordon, S/avery, pp. 105—127. Pe de altă parte, 

indiferent de originile şi efectele acestor manifestări timpurii, 

comerţul atlantic cu siguranţă le-a agravat. Cf. Law, „Dahomey 

and the Slave Trade” ; şi Lovejoy, „Impact”. Totuşi, nici în 

această privinţă, Eltis, Economic Growth, p. 77, nu este de acord. 

bună înţelegere. 

Să luăm cazul principalului ucigaş din lume: malaria. 
Înainte de a se descoperi agenţii patogeni microbieni, 
medicii puneau „febrele” pe seama miasmelor care 
emanau din mlaştini - o cauză greşită, însă deducţia indusă 
de vecinătate nu este lipsită de logică. In mod identic, 
francezii din Algeria, oripilaţi de decesele cauzate de boală, 
au început să asaneze în mod sistematic mlaştinile ca să 
scape de aerul rău (malaria). Indiferent dacă aceste 
proiecte au purificat sau nu aerul, ele au îndepărtat cu 
siguranţă ţânţarii. Decesele militarilor survenite din cauza 
malariei au scăzut cu 61% din perioada 1846—1848 până 
în 1862—1866, în vreme ce rata mortalităţii a scăzut şi mai 
mult din anii 1830 până în anii 18602. Mai mult decât atât, 
aceste măsuri au înregistrat efecte secundare benefice. Nu 
avem cifrele pentru populaţia civilă, însă şi starea sa de 
sănătate s-a îmbunătăţit în mod cert - atât a băştinaşilor, 
cât şi a coloniştilor francezi. Orice aţi spune despre politicile 
şi măsurile impuse de francezi în Algeria, ele le-au permis 
milioanelor de algerieni să trăiască mai mult şi mai sănătos. 
(Un musulman algerian ar putea replica: asanarea a extins 
şi teritoriile disponibile coloniştilor europeni.) 

Experienţa algeriană ilustrează câştigul reprezentat de 
îmbunătăţirea mediului înconjurător: e mai bine să-i 
împiedici pe oameni să se îmbolnăvească decât să-i vindeci 
odată ce s-au îmbolnăvit. De-a lungul ultimului secol, 
medicina în alianţă cu igiena publică au contribuit enorm la 
creşterea speranţei de viaţă - cifrele pentru populaţiile 
tropicale şi sărace s-au apropiat de cele pentru climatele 
mai blânde şi mai bogate. Aşadar, în 1992, un copilaş 
născut într-o economie cu venituri scăzute (o populaţie de 
peste un miliard de oameni, dacă excludem China şi India) 
se putea aştepta să trăiască până la 56 de ani, în vreme ce 


21 Date privind morbiditatea de la spitalul militar din Bône - 
Curtin, Death by Migration pp. 65—66. 

un copil născut într-o ţară bogată (o populaţie de 828 de 
milioane de oameni) se putea aştepta să împlinească şi 77 
de ani. Această diferenţă (cu 37,5% mai mult timp), care nu 
este mică, însă e mai mică decât înainte, va continua să se 
diminueze pe măsură ce ţările sărace se vor îmbogăţi, iar 
creşterea longevităţii în societăţile bogate se va ciocni de 
un prag biologic şi de bolile civilizaţiei?. Cele mai 
hotărâtoare dezvoltări au fost înregistrate în îngrijirea 
sugarilor (sub 1 an): o scădere a mortalităţii de la 146 de 
decese la mia de naşteri în 1965, în ţările cele mai sărace 
(114 în China şi India), la 91 în 1992 (79 în India, 31 în 
China). Cu toate acestea, discrepanţa faţă de ţările bogate 
persistă: mortalitatea lor scăzută în rândul sugarilor s-a 
diminuat şi mai rapid, de la 25 la 7, în aceeaşi perioadă”. 
Mai jos de atât nu mai poate scădea. 

Toate acestea nu justifică mulţumirea de sine. Medicina 
modernă poate să salveze nou-născuţi şi să prelungească 
durata de viaţă a oamenilor, însă asta nu înseamnă 
neapărat că ei sunt sănătoşi. Intr-adevăr, mortalitatea şi 
morbiditatea sunt, statistic vorbind, contradictorii. 
Persoanele decedate nu sunt luate în considerare ca fiind 
bolnave, după cum sugera cercetătorul angajat de industria 
americană a tutunului atunci când susținea, cu o față ce nu 
trăda pic de emoție, că estimările privind costurile medicale 
ridicate ale fumatului ar trebui reduse, dată fiind speranța 
de viață mai mică a fumătorilor. Aşadar, inversând lucrurile, 
pentru tropice: antibioticele, injecțiile şi vaccinurile 
salvează oameni, însă, adesea, aceştia trăiesc nesănătos. 
Simplul fapt că există o specializare cunoscută sub numele 


2? Date ce provin de la Banca Mondială, World Development 
Report 1994, tabelul 1, pp. 162. 

233 Banca Mondială, World Development Report 1991, tabelul 
28, pp. 258—259, şi 1994, tabelul 27, pp. 214—215. Richard 
Easterlin numeşte aceste câştiguri „o revoluție a mortalității” - 
care se află încă în plină desfăşurare. 

medicină tropicală dezvăluie natura problemei. Oricât de 
mult a realizat acest domeniu, nota de plată, atât pentru 
cercetătorii ştiinţifici, cât şi pentru victimele indigene şi 
feluriţii imperialişti, a fost usturătoare”. 

În acelaşi timp, prevenţia este costisitoare, iar 
tratamentul presupune adesea administrarea prelungită a 
unor medicamente, pe care instituţiile locale nu le pot oferi 
şi pe care pacienţii le administrează cu dificultate. Din 
1990, majoritatea pacienţilor cu boli tropicale locuiesc în 
ţări cu venituri anuale medii mai mici de 400 de dolari. 
Guvernele lor cheltuie mai puţin de patru dolari pe cap de 
locuitor pentru îngrijirea medicală. Aşadar, nu e 
surprinzător faptul că firmele de produse farmaceutice, 
care afirmă că e nevoie de aproximativ 100 de milioane de 
dolari pentru a produce un medicament sau un vaccin şi a-l 
lansa pe piaţă, ezită să servească un astfel de client”. Până 
şi în ţările bogate, costul medicamentelor poate depăşi 
resursele pacienţilor şi acoperirea asigurării medicale. 
Ultimele tratamente pentru SIDA, de exemplu, costă între 
10.000 şi 15.000 de dolari pe an, pe toată durata vieţii - o 
avere de neimaginat pentru victimele din Lumea a Treia?f6. 


24 Preţul rămâne în continuare ridicat, în ciuda tehnicilor 
modeme de laborator şi a măsurilor de siguranţă. Pentru lupta 
împotriva virusurilor mortale, nou descoperite, majoritatea de 
origine tropicală, vezi Altman, „Researcher's Infection”. 

25 Sattaur, „WHO to Speed Up Work on Drugs for Tropical 
Diseases”, p. 17. Din nou, unii nu ar fi de acord. Blaut, The 
Colonizer's Model, pp. 77—78, susţine că, până nu demult, 
climatele de „latitudine mijlocie” (preferă să evite cuvântul 
„temperate”) au fost la fel de chinuite de boli ca şi cele tropicale; 
şi că locuitorii de la tropice îşi dezvoltă imunităţi adaptate 
agenţilor patogeni şi paraziţilor. Dacă nu mai intervin şi alţi 
factori, „există aşadar o rămăşiţă ce poate fi considerată 
«caracterul nesănătos inerent [intrinsec] al tropicelor». Probabil 
că răspunsul este nu”. 

2 N. Y. Times, 16 februarie 1997, p. 1. 

În sfârşit, obiceiurile şi instituţiile pot să favorizeze boala 
şi să zădărnicească soluţiile medicale. Bolile sunt modelate, 
aproape invariabil, de tiparele comportamentului uman, iar 
remediile presupun nu numai medicamentaţie, ci şi 
schimbări de comportament. Aici e problema: e mai uşor 
să-ţi faci o injecție decât să-ţi schimbi stilul de viaţă. Să 
luăm cazul bolii SIDA în Africa. Spre deosebire de alte 
locuri, boala afectează în mod egal femeile şi bărbaţii, fiind 
transmisă în mod covârşitor în urma contactelor 
heterosexuale. Epidemiologii încă mai caută răspunsuri, 
însă printre factorii sugeraţi se numără următorii: 
promiscuitatea răspândită şi probabilă a bărbaţilor; recursul 
la sexul anal ca metodă de contraceptie; şi rana persistentă 
a circumciziei la femei (clitoridomie), menită să inhibe 
plăcerea şi apetitul sexual. Niciunul dintre aceşti factori nu 
este de ordin medical, aşa că medicii nu pot să facă altceva 
decât să aline suferinţa victimelor şi să amâne declanşarea 
propriu-zisă a bolii. Având în vedere sărăcia acestor 
societăţi, asta nu înseamnă mult. 

Pe lângă constrângerile de ordin material, medicina 
modernă este nevoită să înfrunte şi obstacolele ideologice 
şi religioase - pretutindeni, însă cu precădere în societăţile 
sărace, înapoiate din punct de vedere tehnic. E posibil ca 
oamenii să prefere leacurile tradiţionale şi invocaţiile 
magice în detrimentul remediilor străine, păgâne. Un 
occidental orientat către ştiinţă va respinge superstiţia şi 
ignoranţa. Cu toate acestea, e posibil ca aceste practici să 
ofere o alinare psihosomatică, iar licorile băştinaşilor, chiar 
dacă nu sunt pure din punct de vedere chimic sau 
concentrate, funcţionează uneori. lată de ce oamenii de 
ştiinţă moderni şi companiile farmaceutice cheltuie bani 
explorând virtuțile exoticelor materia medica.? 


27 Pentru conflictul dintre şcoala ştiinţifică occidentală şi 
medicina indigenă, vezi Verma, „Western Medicine”, care 
consideră că europenii nu şi-au dezvăluit secretele. Occidentalii 

Tiparul succesului empiric ocazional, în combinaţie cu 
resentimentele anticoloniale şi ataşamentul sentimental 
faţă de cultura indigenă (ca să nu mai vorbim de interesul 
legitim al practicanţilor medicinei tradiţionale), a generat 
anumite critici politice şi antropologice la adresa medicinei 
tropicale (moderne) şi apărarea, deşi rezervată, în mândria 
şi aroganţa sa şi în disprețul faţă de terapiile indigene, a 
făcut mai puţin decât ar fi putut face; în plus, că frontierele 
trasate de Europa şi agricultura comercială în stil european 
au şters barierele tradiţionale din calea agenţilor purtători 
de boală (insecte, paraziți etc.). Până şi măsurile „pe deplin 
raţionale” de sănătate publică i-ar putea jigni pe indigenii 
susceptibili, în vreme ce testele medicale şi măsurile de 
prevenţie ar putea fi văzute drept condescendente şi 
exploatatoare?8. 


Apa reprezintă o altă problemă. În zonele tropicale plouă 
în medie suficient, însă momentele sunt adesea neregulate 
şi imprevizibile, iar ploile sunt deosebit de violente. Stropii 
de ploaie sunt mari, iar ploaia se abate torențial. Mediile nu 
mai înseamnă nimic atunci când se trece dintr-o extremă în 
cealaltă, de la un an ori un anotimp la altul sau de la o zi la 


au venit cu metode şi cărţi tipărite; medicii nativi nu aveau cărţi, 
ci doar practici şi secrete. Occidentalii au solicitat ajutor, în 
special pentru procedurile în masă precum vaccinările însă i-au 
învăţat pe nativi mai puţine decât pe compatrioţii lor, deoarece 
educaţia egală le-ar fi subminat autoritatea (p. 134). 

28 Cf. Gwyn Prins, care ne spune: „Hygiena era văzută de către 
numeroşi africani drept târfa colonialiştilor” - „But What Was the 
Disease?”, p. 164. Acesta este un articol combativ, vigilent la 
neajunsurile şi greşelile medicinei coloniale, favorabil terapiilor 
tradiţionale, dar fără a fi credul, ci aproape furios. Autorul este 
sfâşiat între ştiinţă şi un tip diferit de „cunoaştere”: „De ce 
explicaţiile constatate ca având o aplicare largă sunt considerate 
predominante universal?” (p. 178). Dar sunt africanii diferiţi din 
punct de vedere biologic? 

alta?*. În nordul Nigeriei, 90% dintre ploi se abat sub formă 
de furtuni de peste 25 mm pe oră; asta echivalează cu 
jumătate din media ploilor lunare din Kew Gardens, lângă 
Londra. Java are ploi mai puternice: un sfert dintre ploile 
anuale se abat cu 60 mm pe oră. 

In asemenea climate, cultivarea plantelor nu face faţă 
uşor concurenţei cu jungla şi pădurea tropicală: aceste 
comori ale biodiversităţii favorizează toate speciile, mai 
puţin omul şi gama sa limitată de culturi. Rezultatul constă 
într-un tip de război pierdut atât de natură, cât şi de om. 
Incercările de a tăia plante şi copaci preţioşi iau forma unor 
vânători necruțătoare şi costisitoare. lar exuberanta junglei 
nu oferă niciun indiciu clar despre ce s-ar putea întâmpla 
dacă ar fi cultivată. Dacă se defrişează şi se plantează, 
soarele arde şi nu mai este pic de umbră; ploile puternice 
atacă pământul - iar căderea lor nu este amortizată de 
frunze sau ramuri -, extrag nutrienţii din sol şi creează un 
nou tip de reziduuri. Dacă solul este argilos, alcătuit în bună 
parte din oxizi de fier şi aluminiu, soarele şi ploaia coc 
pământul, transformându-l într-un strat dur ca o armură. 
După doi-trei ani de culturi, terenul rămâne forţat necultivat 
pe termen nedeterminat. Terenul proaspăt defrişat este 
abandonat rapid, iar în scurt timp plantele agăţătoare 
sufocă locuinţele şi templele impunătoare. Din nou, oraşele 
nu pot prospera, deoarece au nevoie de surplusurile de 
alimente din zonele învecinate. Astăzi, urbanizarea Africii, 
deseori haotică, se sprijină masiv pe importurile de 
alimente din afara graniţelor. 

La celălalt pol, zonele aride se transformă în deşerturi, iar 


29 Vezi Paul Harrison, „The Curse of the Tropics”, p. 602. 
Aceste variaţiuni contează. Cf. Sah, „Priorities”, pp. 339-340, 
pentru profundul eşec britanic al arahidelor (alunelor de pământ) 
de la sfârşitul anilor '40, datorat, printre altele, neluării în 
considerare a fluctuaţiilor ploilor (discutat mai târziu, în capitolul 
28). 

nisipurile acestora devin un invadator implacabil, înăbuşind 
teritoriile odinioară fertile de la periferie. În jurul anului 
1970, deşertul Sahara înainta în Sahel cu 5,5 metri pe oră - 
în termeni geologici, cu un gallop”. Astfel de extinderi ale 
deşerturilor reprezintă o problemă în toate climatele 
semiaride: în regiunea Great Plains din Statele Unite 
(amintiţi-vă grupul de okies din Fructele mâniei de 
Steinbeck), în deşertul Negev din Israel şi în zonele aflate la 
est de lordan, în vestul Siberiei. Dacă plouă mai puţin, 
culturile mor, iar stratul superior al solului se distruge. 
Totuşi, la latitudini temperate, culturile îşi revin atunci. 
când plouă din nou; deşerturile tropicale şi subtropicale 
sunt mai puţin iertătoare. 

Una dintre soluţiile umidității neregulate o reprezintă 
acumularea şi irigarea; însă acestora li se opun, în aceste 
regiuni, ritmuri incredibil de mari ale evaporării. În regiunea 
Agra din India, de exemplu, ploaia depăşeşte nevoile 
curente ale agriculturii numai două luni pe an, iar excesul 
acumulat în sol în aceste luni umede se evaporă în doar trei 
săptămâni. 

Prin urmare, nu este o întâmplare faptul că aşezările şi 
civilizaţia au urmat cursurile de sol fertil: este cazul fluviilor 
Nil, Ind, Tigru şi Eufrat. Aceste centre ale civilizaţiei antice 
au fost, înainte de toate, centre de hrană - deşi Biblia ne 
aminteşte că până şi egiptenii îşi făceau griji în privinţa 
foametei. Nu toate fluviile sunt la fel de generoase. Fluviul 
Volta străbate 100.000 de kilometri pătraţi în Africa de Vest 
- jumătate din teritoriul Marii Britanii -, însă, când nivelul 
său este scăzut, are la gura de vărsare un flux mediu de 
numai 28 de metri cubi pe secundă, spre deosebire de 
3.500—9.800, cât are la apogeu. Seceta în bazinul Voltei se 
manifestă în perioada cea mai caniculară a anului, când bat 
vânturile cele mai puternice, iar pierderea apei prin 


3 Wade, „Sahelian Drought”, pp. 234—237. 

evaporare este descurajator de accentuată?!. 

lar apoi mai sunt catastrofele - aşa-zisele inundaţii, 
furtuni şi secete care au loc o dată la o sută de ani şi care 
se petrec de fapt o dată sau de două ori pe deceniu. În 
perioada 1961—1970, 22 de ţări din „zone climatice ostile” 
(zonele predispuse la inundaţii sau la secete, deşerturile) 
au suferit pagube de aproximativ zece miliarde de dolari 
din cauza cicloanelor, taifunurilor, secetelor şi altor 
dezastre asemănătoare - aproape la fel de mult cât 
împrumutaseră de la Banca Mondială, rămânând cu mai 
nimic pentru dezvoltare. Ciclonul din 1970 din Bangladesh, 
care este o câmpie situată la nivelul mării, uşor inundabilă, 
a ucis aproximativ jumătate de milion de oameni şi a 
alungat de două ori mai multe persoane din casele lor. În 
India, care s-a străduit să realizeze o creştere anuală de 2— 
3% în ceea ce priveşte culturile, un anotimp neprielnic 
poate diminua producţia cu peste 15%*?. Impactul unor 
astfel de excepţii deloc excepţionale poate fi extrem de 
costisitor chiar şi pentru societăţile bogate, mărturie stând 
pierderile cauzate de uraganul Andrew din 1992 şi de 
marile inundaţii din 1993 şi 1997 din partea central-vestică 
a Statelor Unite. Pentru populaţiile sărace care trăiesc la 
limita subzistenţei, efectele sunt devastatoare. Ştim câte 
ceva despre acestea dacă sunt prezente camere de luat 
vederi ale unor echipe de televiziune; în caz contrar, cine 
aude sau vede milioanele de oameni care se îneacă sau 
care mor de foame? Şi, dacă aceştia nu sunt auziţi şi văzuţi, 
cui îi pasă? 

Prin urmare, viaţa în climatele sărace este precară, tristă, 
sălbatică. Greşelile omului, oricât de bine intenţionate, 
agravează cruzimile naturii. Nici măcar ideile bune nu 
scapă nepedepsite. Nu e de mirare că aceste regiuni rămân 


31 Kamarck, Tropics and Economic Development, p. 16. 
32 Acest fragment este inspirat de Raaj Sah, „Priorities of 
Developing Countries”, p. 337. 

sărace, că multe dintre ele au devenit şi mai sărace, că 
numeroase proiecte de dezvoltare mult trâmbiţate au eşuat 
teribil (auzim despre ele mai curând înainte decât după 
aceea), că progresele medicale se sfârşesc în noi boli şi 
cedează în faţa contraatacurilor vechilor boli. 

În special Africa s-a luptat din greu cu aceste handicapuri 
şi, cu toate că s-au înregistrat numeroase progrese, după 
cum o arată datele privind rata mortalităţii şi speranţa de 
viaţă, morbiditatea rămâne ridicată, hrana este inadecvată, 
foametea e urmată de foamete, iar productivitatea se 
menţine scăzută. Capabilă odinioară să-şi hrănească 
populaţia, acum nu mai e în stare de acest lucru. Sprijinul 
extern constă în primul rând din alimente. Oamenii de acolo 
lucrează la o frântură din potenţialul lor. Guvernul nu poate 
face faţă. În lumina acestor aspre poveri naturale, este 
uimitor că africanii s-au descurcat atât de bine până acum. 

Cu toate acestea, ar fi o greşeală să identificăm 
geografia cu soarta. Semnificaţia ei poate fi redusă sau 
ocolită, însă, în mod invariabil, cu un preţ. Ştiinţa şi 
tehnologia sunt elementele-cheie: cu cât ştim mai multe, cu 
atât putem face mai multe pentru a preveni bolile şi a oferi 
condiţii mai bune de trai şi de muncă. Cu siguranţă putem 
face mai multe astăzi decât ieri, iar pronosticul zonelor 
tropicale este mai bun decât înainte. In acelaşi timp, 
progresul acestor regiuni necesită conştientizare şi atenţie. 
Trebuie să renunţăm la ochelarii de cal. Definirea sau 
ignorarea problemei nu o va face să dispară şi nu ne va 
ajuta să o rezolvăm. 


„Întotdeauna m-am simţit revigorat şi stimulat de 
climatul temperat” 


Experiențele personale pot fi amăgitoare, chiar şi numai 
din pricina diversităţii indivizilor. Disconfortul unei persoane 
este plăcerea altuia. Cu toate acestea, legea epuizării 

cauzate de căldură ni se aplică tuturor şi puţini oameni 
reuşesc să muncească la capacitate maximă în condiţii de 
căldură şi umiditate. lată ce spune un diplomat din 
Bangladesh ce-şi aminteşte experienţa de care a avut parte 
împreună cu compatrioţii săi atunci când au vizitat ţări cu 
climate temperate: 


În ţări precum India, Pakistan, Indonezia, Nigeria şi Ghana 
m-am simţit întotdeauna copleşit chiar şi de cel mai mic 
efort fizic sau mental, în vreme ce în Marea Britanic, Franţa, 
Germania sau Statele Unite întotdeauna m-am simţit 
revigorat şi stimulat de climatul temperat, nu numai pe 
durata şederilor prelungite, ci şi în cursul vizitelor scurte. Şi 
ştiu că toate popoarele tropicale care vizitează ţări 
temperate au avut parte de o experienţă asemănătoare. De 
asemenea, am văzut sute de oameni din zona temperată 
moleşiţi şi extenuaţi la tropice ori de câte ori nu se aflau 
într-o cameră cu aer condiţionat. 

In India şi în alte ţări tropicale, am observat că fermierii, 
muncitorii industriali şi, de fapt, toate tipurile de lucrători 
manuali şi funcţionari lucrau într-un ritm lent, cu pauze 
lungi şi dese. Insă în zona temperată am remarcat aceleaşi 
categorii de oameni lucrând într-un ritm alert, cu vitalitate 
şi energie şi cu foarte puţine pauze. Am aflat din proprie 
experienţă, dar şi din experienţa altor popoare din ţări 
tropicale din zona temperată că această diferenţă colosală 
în ceea ce priveşte energia şi eficienţa muncii nu se poate 
datora în totalitate sau chiar în primul rând nivelurilor 
diferite de nutriție”. 


3 Bandyopadhyaya, Climate and World Order, p. VI. 

Capitolul 2. 


Răspunsurile date geografiei: Europa şi 
China 


Neuniformitatea naturii arată contrastul dintre acest 
tablou nefericit şi condiţiile mult mai favorabile din zonele 
temperate; şi, în rândul acestora, mai ales din Europa; iar 
din Europa, înainte de toate, din Europa de Vest. 

Să începem cu climatul. Europa are parte de ierni 
îndeajuns de reci încât să înăbuşe agenţii patogeni şi 
molimele. Asprimea iernii creşte pe măsură ce ne deplasăm 
spre est în climatele continentale, însă până şi formele mai 
blânde ţin la distanţă morbiditatea virulentă. Bolile 
endemice sunt prezente, însă nu se compară cu cele 
incapacitante, şi mortale din zonele calde. Parazitismul este 
excepţia. Unii au susţinut că acesta este răspunzător 
pentru vulnerabilitatea europenilor în faţa epidemiilor: nu 
au fost îndeajuns de expuşi la diverşi agenţi patogeni încât 
să-şi creeze imunitate. 

Chiar şi iarna, temperaturile din Europa de Vest sunt 
moderate. Dacă trasăm linii care să unească punctele de 
temperatură egală de pe glob (izoterme), punctele cele mai 
nordice pe care le ating se situează de-a lungul coastei 

atlantice a Europei. În unele de coastă ale Norvegiei, 
situate la latitudinea de 58—71 de grade, temperatura 
medie din timpul iernii o depăşeşte pe cea din Vermont sau 
Ohio, care se află cu circa 20 de grade mai aproape de 
ecuator. Prin urmare, europenii au putut cultiva pământul 
pe tot parcursul anului. 

Din acest punct de vedere, lor le-a venit în ajutor un tipar 
relativ uniform al ploilor, distribuite pe tot parcursul anului 
şi rareori cu caracter torențial: „Ea picură din cer, ca ploaia 
lină”. Este vorba despre un tipar care se regăseşte doar în 
mod excepţional pe glob. Ploile de vară sunt abundente pe 
întinderea Eurasiei; ploile de iarnă, nu. Precipitaţiile care 
vin dinspre Atlantic în timpul iernii se epuizează până ajung 
în câmpiile Europei Centrale şi de Est. Stepele din Asia 
înconjurate numai de uscat, nu au parte de apă; astfel au 
apărut regiuni precum deşertul Gobi. Partea de sud şi cea 
din est a Chinei sunt salvate de ploile care vin dinspre 
mările din jurul fostei Indochina; acelaşi lucru este valabil şi 
pentru partea de sud-est a Statelor Unite, care beneficiază 
de umiditate datorită Golfului Mexic. 

Această rezervă constantă, uniformă de apă a făcut 
posibil un tipar diferit al organizării sociale şi politice faţă 
de cel ce predomină în civilizațiile fluviale. De-a lungul 
fluviilor, controlul asupra alimentelor era exercitat, în mod 
inevitabil, de către cei care controlau cursul apei şi canalele 
pe care le alimenta. Guvernarea centralizată a apărut 
devreme, deoarece stăpânul alimentelor era şi stăpânul 
oamenilor. (Relatarea biblică cu losif şi Faraon ne descrie 
alegoric acest proces. Pentru a primi mâncare egiptenii 
înfometați i-au dat lui Faraon mai întâi banii lor, apoi vitele, 
apoi pământurile iar apoi pe ei înşişi [Facerea, 47,13—22].) 
Nimic din toate astea nu era posibil în Europa. 

Acest climat european privilegiat a fost darul marelui 
curent cald pe care îl cunoaştem drept Curentul Golfului şi 
care se formează în apele tropicale ce scaldă coasta 

africană, se deplasează spre vest, peste Atlantic şi Marea 
Caraibilor, iar apoi traversează din nou Atlanticul, 
îndreptându-se în general spre nord. Mişcarea de rotaţie în 
sensul acelor de ceasornic este produsă de rotația 
Pământului, în combinaţie cu ridicarea apei pe măsură ce 
se încălzeşte; în emisfera sudică, curenţii ecuatoriali se 
deplasează în sens invers acela de ceasornic (vezi harta 1). 
In ambele emisfere, curenţii ecuatoriali se deplasează de la 
est spre vest, transportând căldură şi o bogată viaţă 
marină. 

In mod normal, curenţii ecuatoriali de nord şi sud ar 
trebui să aibă un volum aproape egal, însă, în Atlantic, un 
accident geologic transformă curentul ecuatorial de nord în 
cel mai mare curent oceanic din lume. lată despre ce 
accident este vorba: forma adoptată de America de Sud 
atunci când plăcile tectonice continentale s-au deplasat şi 
Americile s-au desprins de Africa - mai precis, marea 
protuberanţă estică a Braziliei (care corespunde, în linii 
mari, scobiturii vestice de pe coasta atlantică a Africii). 
Protuberanţa Braziliei împarte în două curentul ecuatorial 
de sud şi trimite cam jumătate din el spre nord, unindu-se 
cu echivalentul său nordic, producând o masă uriaşă de apă 
caldă care ajunge în cele din urmă pe coasta Irlandei şi a 
Norvegiei (vezi harta 1). Acest noroc geologic oferă Europei 
de Vest vânturi calde şi ploi blânde, apă în toate 
anotimpurile şi ritmuri scăzute ale evaporării - condiţiile 
optime pentru recolte bune, şeptel mare şi păduri dese cu 
arbori de esenţă tare. 

Desigur, Europa nu are un singur climat. Ploile sunt cele 
mai abundente şi mai regulate de-a lungul Atlanticului, 
acolo unde vânturile din vest încărcate de umiditate ajung 
pe uscat dinspre apă. Pe măsură ce ne deplasăm spre est, 
către stepa poloneză şi rusă, climatul devine mai 
„continental”, cu extreme mai pronunţate ale umidității şi 
temperaturii. Acelaşi lucru este valabil şi pentru regiunile 

mediteraneene: temperaturile sunt moderate, însă ploile 
sunt mai rare, mai neregulate. In Spania, Portugalia, sudul 
Italiei şi Grecia, solul produce mai puţin, măslinii şi strugurii 
se dezvoltă mai bine decât cerealele, păşunatul e mai 
rentabil decât agricultura. Unii ar susţine că aceste 
handicapuri geografice duc la sărăcie, ba chiar la întârziere 
industrială, în Europa de Sud, spre deosebire de Europa de 
Nord’. (Vom vedea mai jos că e posibil ca alte cauze, 
culturale, să fi fost cel puţin la fel de importante.) 

In acest caz, de ce s-a dezvoltat Europa atât de târziu, cu 
mii de ani după Egipt şi Sumer? Răspunsul este, din nou, 
din pricina geografiei: e vorba de pădurile cu arbori de 
esenţă tare. Edmund Burke avea dreptate atunci când îi 
punea în antiteză pe indieni şi pe britanici: „Un popor 
civilizat şi cultivat de secole întregi... pe când noi eram încă 
în păduri”35. Abia când oamenii au avut unelte de tăiat din 
fier, în mileniul | î.e.n., au reuşit să defrişeze câmpiile altfel 
fertile la nord de Alpi. Aşadar, nu e o întâmplare faptul că 
popularea teritoriului ce avea să devină Europa a avut loc 
mai întâi de-a lungul malurilor lacurilor (aşezări lacustre, 
deseori pe stâlpi din lemn) şi pe pajişti - nu neapărat cele 
mai fertile zone, însă accesibile tehnologiei rudimentare, 
care nu era făcută din fier. Abia mai târziu a putut Europa 
să cultive îndeajuns de mult încât să susţină populaţii mai 
dense şi să aibă rezerve suficiente pentru centrele urbane 
ale schimburilor şi dezvoltării culturale. Chiar şi aşa, 
majoritatea pădurilor au rămas, având câştig de cauză 
odată cu diminuarea populaţiei în secolele de după căderea 
Romei. Memoria populară ni se transmite prin intermediul 
legendelor şi al poveştilor, precum Scufița-Roşie, Hansel şi 
Gretel, Tom Degețel şi alte povestiri cu păduri, lupi, 
vrăjitoare şi pericolele asociate. 


3 Tortella, „Patterns of Economic Retardation and Recovery in 
South-western Europe”. 
35 „Speech on Mr. Fox's East India Bill”, 1 decembrie 1783. 

După cum arată aceste poveşti, ar fi o greşeală să 
prezentăm mediul geografic european ca fiind idilic. Europa 
a avut parte de foamete şi boli, valuri prelungite de răcire şi 
încălzire, epidemii şi pandemii. Ţăranii ştiau că puteau 
supravieţui după o recoltă proastă sau, eventual, două, însă 
după aceea mureau de foame. Şi din acest punct de 
vedere, pădurile au jucat un rol crucial - surse de fructe de 
pădure, nuci, ba chiar ghinde şi castane. Şi aici, din nou, 
cantităţile constante de apă însemnau că agricultura nu era 
marginală, că perioadele de secetă aveau să fie urmate în 
scurt timp de o revenire a ploilor şi a recoltelor. Trebuie să 
analizăm zonele aride, unde agricultura este un joc de 
noroc, iar pământul riscă să se transforme în deşert - nu 
numai regiunile aflate în sudul cotropitoarei Sahara sau 
teritoriile aflate la est de fluviul lordan, la limita nordică a 
deşertului Arabiei, ci şi câmpiile americane situate la vest 
de meridianul 100 sau stepa siberiană unde Hruşciov a 
încercat să cultive grâu ori plantațiile de bumbac din jurul 
Lacului Baikal - pentru a înţelege cât de îngustă este 
porţiunea unde ploile sunt capricioase şi rare. 

Acest mediu favorabil le-a permis europenilor să păstreze 
mai multe păduri şi terenuri necultivate şi să crească 
animale fără a fi nevoiţi să caute păşuni prea departe. 
Animalele lor erau mai mari şi mai puternice decât cele din 
alte zone. Calul mongol, teroarea stepei, era mic în 
comparaţie cu un cal de luptă european; acelaşi lucru este 
valabil şi în cazul calului arab. În o bună parte din India nu 
se puteau creşte deloc cai din cauza climatului. Cu toate 
acestea, atât animalele mici, cât şi cele mari ofereau 
anumite beneficii. Mongolii şi tătarii puteau traversa cu 
uşurinţă marea lor continentală, cotropind cu repeziciune şi 
cruzime populaţiile sedentare din jur. Calul european, care 
purta un luptător în armură, echivala cu un tanc viu, cu 
atacuri implacabile şi de neînfrânt în luptele organizate. 

Conflictul dintre aceste două tactici a generat unele 

dintre cele mai încrâncenate lupte din istorie. În 732, Carol 
Martel, bunicul lui Carol cel Mare şi majordom al statului 
franc, a condus o armată de cavaleri împotriva 
cotropitorilor arabi lângă Tours i a impus o limită vestică 
expansiunii musulmane care la vremea aceea părea de 
necontrolatsf. Circa 450 de ani mai târziu, în 1187, trupele 
sarazine ale lui Saladin i-au lăsat pe cavalerii europeni să-i 
atace la Hattin, dându-se la o parte în ultimul moment 
pentru a-i lăsa să treacă. Caii cruciaților, care îşi purtaseră 
călăreţii toată ziua în soarele dogoritor, erau deja epuizați. 
Sarazinii nu mai trebuiau decât să le blocheze europenilor 
retragerea. Aşa au luat sfârşit regatul cruciat al 
lerusalimului şi puterea feudală creştină din Ţara Sfântă. 
Totuşi, pe termen lung, europenii au câştigat. Animalele 
mai mari reprezentau un avantaj în ceea ce priveşte munca 
grea şi transportul. Caii de tracţiune puteau ara 
pământurile argiloase din întinsa câmpie nordică (calul este 
mai puternic decât boul, adică se deplasează mai rapid şi 
dă mai mult randament într-un timp mai scurt) şi 
transportau recoltele proaspete către pieţele urbane. 
Ulterior, aveau să care artileria pe câmpul de luptă, pe timp 
de război. Turmele europenilor erau, de regulă, mai mari şi 
produceau cantităţi mari de îngrăşământ animal (spre 
deosebire de  dejecţiile umane folosite pe post de 
îngrăşăminte în Asia de Est). Aceasta a făcut posibile o 
cultivare mai intensivă şi recolte mai bogate, care au oferit 
mai multă hrană - şi aşa mai departe, într-o spirală 
ascendentă. Drept urmare, europenii au avut o alimentaţie 
bogată în produse lactate, carne şi proteine de origine 
animală. Ei au crescut mai mult în înălţime şi au devenit 
mai puternici, ţinându-se totodată relativ departe de 


3% Gibbon, marele istoric al Dec/inului şi prăbuşirii Imperiului 
Roman, accentuând însemnătatea acestei victorii, remarca faptul 
că, dacă arabii ar fi câştigat, toată Europa ar fi citit acum Coranul 
şi toţi bărbaţii ar fi circumcişi. 

infestările cu viermi care s-au abătut asupra Chinei şi a 
Indiei“. (Cu doar câţiva ani în urmă, o cincime dintre 
chinezii care au făcut transfuzii de sânge s-au îmbolnăvit de 
hepatită, deoarece ficatul donatorilor fusese atacat de 
paraziți, iar analizele sângelui au fost necorespunzătoare.% 
Europenii mai sănătoşi au trăit mai mult şi s-au apropiat 
într-o mai mare măsură de desăvârşirea potenţialului lor59.% 

Asta nu înseamnă că recoltele europene pe regiune sau 
densitățile populaţiei erau mai mari decât cele din 


37 Eric Jones, The European Miracle, pp. 6—7 : „Materiile fecale 
deversate în apă au transformat China în rezervorul mondial de 
viermi pulmonari, hepatici şi intestinali şi trematode orientale, 
cauze grave ale unor boli cronice. Dejecţiile umane erau folosite 
ca îngrăşăminte, iar infecția cu viermi intestinali transmisă prin 
intermediul solului era un risc profesional pentru fermier. Potrivit 
lui Han Suyin, la începutul secolului XX, infestările cu viermi 
afectau 90% dintre copiii din Beijing, iar viermii puteau fi văzuţi 
pretutindeni, pe drumuri, dar şi pe lângă clădiri... Trecând peste 
obiceiurile antisociale, aceasta era pedeapsa pentru faptul că o 
populaţie densă practica agricultura bazată pe irigaţii într-un 
climat cald, cu surse inadecvate de îngrăşăminte”. E posibil ca 
India, din pricina obiceiului neigienic al locuitorilor săi de a 
defeca în spaţiile publice, adesea în pâraie şi râuri a căror apă 
era folosită şi pentru spălat şi băut, să fi fost într-o situaţie şi mai 
proastă. 

ss Charlene L. Fu, „China Paper Details Risk of Hepatitis in 
Transfusions”, Boston Globe, 30 iunie 1993, p. 2. 

3 jones, European Miracle, care îl citează pe Narain, /ndian 
Economic Life, pp. 332—333. Insă datele lui Narain provin de la 
sfârşitul secolului al XIX-lea şi începutul secolului XX, când 
Europa a înregistrat progrese substanţiale faţă de nivelurile 
anterioare ale mortalităţii. Diferenţele dintre Europa şi Asia ar fi 
fost, din câte se presupune, mai mici cu cinci sute sau cu o mie 
de ani mai devreme. 

4 Pentru implicaţiile bolii şi malnutriţiei asupra performanţei 
economice, vezi Alan Berg, „Malnutrition and National 
Development”, pp. 126—129. 

societăţile din zone calde care foloseau irigaţiile. Beneficiile 
oferite de îngrăşămintele de origine animală, de arat (care 
aduce la suprafaţă nutrienți) şi de terenurile necultivate nu 
erau pe măsura aluviunilor fertile aduse de Nil, de Eufrat 
sau de Ind; cu atât mai puţin pe măsura depunerilor 
aluviale ale Fluviului Galben şi ale fluviului Yangtze şi a 
recoltelor diversificate facilitate de căldură de pe tot 
parcursul anului“!. Pe de altă parte, întreruperile neregulate 
în cultivarea de-a lungul fluviilor, din pricina nevoii sau a 
excesului de apă ori a stricăciunilor provocate de duşmani 
împotriva sistemelor de irigație, puteau face mult mai mult 
rău decât perioadele scurte de secetă sau umiditate într-un 
climat ploios“. Mediile sunt înşelătoare. Ploile musonice, 
generoase de-a lungul vremii, variază foarte mult de la un 
anotimp la altul şi de la an la an. Ilnundaţiile şi secetele 
reprezintă norma. În China şi India, aprovizionarea şi 
reaprovizionarea erau cu atât mai presante. Chiar şi fără o 
catastrofă, cererea de forţă de muncă în anotimpul ploios şi 
producţia ridicată a plantațiilor de orez favorizau creşterea 
densităţilor populaţiei - de 30 de ori mai mari faţă de cele 
din Africa pe unitate de teren arabil, de 40 de ori mai mari 
faţă de cele din Europa şi de o sută de ori mai mari faţă de 
cele din America“. De aici şi căsătoria timpurie şi aproape 
universală, fără a ţine seama de resursele materiale“. 

În opoziţie, Europa creştină şi mai ales cea de Vest au 


4 Numai fluviul Yangtze depune mai multe aluviuni decât Nilul, 
Amazonul şi Mississippiul laolaltă; iar Fluviul Galben depune de 
trei ori mai multe decât Yangtze (Link, „A Harvest”, p. 6). 

42 Din pricina dependenţei de subterfugii, aceste societăţi erau 
extrem de vulnerabile. S-a susţinut, de exemplu, că distrugerea 
(în secolul al XIV-lea) de către Timur şi hoardele lui de tătari a 
cisternelor şi a sistemelor de alimentare cu apă din Persia nu a 
fost remediată niciodată, transformând un teritoriu odinioară 
populat şi fertil într-o întindere pustie. Regatele şi popoarele din 
această zonă nu s-au redresat niciodată. 

+ Oshima, Economic Growth, p. 21. 

acceptat celibatul, căsătoria târzie (până când oamenii îşi 
puteau permite să se căsătorească) şi naşterile la intervale 
mai mari una faţă de cealaltă. Europenii medievali vedeau 
copiii ca pe o potenţială povară în vremuri de restrişte. 
Amintiţi-vă poveştile cu Hănsel şi Gretel şi Tom Degețel, 
copii lăsaţi să moară în pădure, departe de ochii părinţilor 
lor. Civilizaţiile fluviale sporeau populaţia; europenii se 
concentrau asupra gospodăriilor restrânse şi a strategiilor 
de neîmpărţire a moştenirii şi de alianţe interfamiliale. 

Aşadar, cifrele nu spun întreaga poveste, iar unii ar 
afirma că, atunci când sunt luate în calcul sănătatea şi 
sprijinul oferit de animale, e posibil ca Europa să fi investit 
mai multă energie în agricultură (pe regiune cultivată) 
decât populaţiile mult mai numeroase din Asia. Mai mult 
decât atât, aceste mulţimi de ţărani i-au determinat pe 
conducătorii asiatici să-şi asume proiecte ostentative 
bazate pe muncă forţată. Acestea urmau într-o bună zi să-i 
surprindă şi să-i scandalizeze pe vizitatorii europeni - mari 
atracţii turistice -, fiind uluitoare prin contrastul dintre 
bogăţia arogantă şi sărăcia mistuitoare. „Splendorile 
curților asiatice, monumentele religioase şi funerare şi 
lucrările de inginerie hidraulică, produsele de lux şi 
meşteşugurile de excepţie păreau doar să arate că 
organizarea politică era în stare să stoarcă sânge şi din 
pietre dacă pietrele erau îndeajuns de numeroase."% 


4 În realitate, acest tipar al reproducerii maxime a sporit 
puterea politică, atât în termeni de carne de tun, cât şi de 
resurse în vederea expansiunii teritoriale. In ultimă instanţă, 
aceasta a fost povestea evoluţiei Chinei, spre deosebire de 
societăţile mai puţin prolifice. 

4 Jones, The European Miracle, p. 5. Jones citează un partizan 
care susţine că este posibil ca multe dintre aceste proiecte să nu 
fi implicat până la urmă chiar atât de mulţi muncitori, că e posibil 
ca aceştia să fi fost răspândiţi de-a lungul vremii, generaţii la 
rând ducând la bun sfârşit lucrările, şi că se poate ca muncitorii 
să fi fost voluntari motivaţi de fervoarea religioasă (p. 10). 

Europenii nu au fost nevoiţi să construiască piramide“. 
Europa, cu precădere Europa de Vest - a fost foarte 
norocoasă. 

Acum să analizăm China, unde „agricultura e în floare... 
şi omenirea roieşte”“. 

Oricine doreşte să înţeleagă istoria economică mondială 
trebuie să studieze China, cel mai precoce şi, vreme 
îndelungată, cel mai de succes creator în toate domeniile. 
lată o ţară ce deţine 7% din teritoriul globului şi care 
susţine circa 21% din populaţia lumii. Vechiul slogan 
chinezesc rezumă lucrurile: „Teritoriul este restrâns, iar 
oamenii sunt numeroşi”. 

În urmă cu aproximativ 2000 de ani, circa 60 de milioane 
de oameni populau ceea ce avea să devină regiunea 
nordică a Chinei - o cifră enormă pentru un teritoriu 


Oricine poate să creadă una ca asta va crede orice: aceste 
proiecte implicau de regulă supraveghetori înarmaţi şi rate 
spectaculos de ridicate ale mortalităţii. Pentru pierderile 
generate de construirea Marelui Canal şi a Marelui Zid Chinezesc 
- vorbim de milioane de morţi -, vezi ibid., p. 9. 

46 Nu e întocmai adevărat: şi europenii au avut propriile forme 
de despotism. Cei care vizitează astăzi marea bazilică de la 
Vezelay ar putea fi interesaţi să afle că sclavii care au fost 
mobilizați să o construiască s-au răsculat de trei ori împotriva 
autorităţilor bisericeşti. Şi animalele au avut de suferit; cf. 
catedrala din Laon, care se află pe un deal, iar în turnul său se 
găsesc statuile a patru boi, cu faţa spre nord, sud, est şi vest, 
comemorând animalele care au murit cărând piatră din câmpia 
din vale. Dar mai bine boi decât oameni. lar asta a fost un fel de 
justificare. Pentru un exemplu mai recent, cf. calea ferată (din 
anii 1840) ce leagă Sankt-Petersburgul de Moscova - câte un 
cadavru pentru fiecare traversă. 

“ Lattimore, Inner Asian Frontiers, p. 23. 

% Leeming, Changing Geography, pp. 11—12. Aproximativ 
65% din suprafaţa Chinei este reprezentată de munți, dealuri şi 
podişuri. 

restrâns. Această cifră s-a menţinut mai mult sau mai puţin 
şi în mileniul următor, însă apoi, din secolul al X-lea până la 
începutul secolului al XIII-lea, aproape s-a dublat, ajungând 
la circa 120 de milioane. În acest moment a început să 
scadă, în bună parte din cauza pandemiilor care s-au 
abătut şi asupra Europei şi a Orientului Mijlociu; iar apoi, de 
la un minimum de 65—80 de milioane în jurul anului 1400, 
numărul chinezilor a crescut la 100—150 de milioane în 
1650, 200—250 de milioane în 1750, peste 300 de milioane 
la sfârşitul secolului al XVIII-lea, circa 400 de milioane în 
1850, 650 de milioane în 1950 şi 1,2 miliarde în zilele 
noastre, mai bine de o cincime din populaţia totală a 
globului. Această creştere extraordinară este rezultatul unei 
strategii îndelungate (până în prezent) de reproducere: 
căsătoria timpurie, universală, şi foarte mulţi copii. Pentru 
asta e nevoie de hrană, iar pentru hrană e nevoie de 
oameni. Cerc vicios. 

Această strategie data de mii de ani, de pe vremea când 
anumite populaţii din partea de est a stepei asiatice au 
înlocuit păstoritul nomad cu agricultura sedentară, mai 
productivă. De la bun început, conducătorii lor au observat 
legătura dintre numărul populaţiei, hrană şi putere. 
Înţelepciunea lor politică poate fi dedusă din (1) mobilizarea 
potenţialilor cultivatori, care erau repartizaţi (mutaţi pe) 
terenuri potenţial arabile; (2) depozitarea grânelor pentru a 
hrăni viitoarele armate; (3) concentrarea lor asupra 
aprovizionării cu alimente a centrelor administrative fixe 
(spre deosebire de tabere). Pe acest subiect, avem 
„Cronica celor trei regate”, care ne prezintă războiul în jurul 
anului 200 al erei noastre: 


Ts'ao Ts'ao spunea: „Bazele unui stat se pun cu ajutorul 

unor soldaţi puternici şi al hranei îndestulătoare. Dinastia 

Qin a pus stăpânire pe imperiu acordând atenţie imediată 

agriculturii. Hsiao-wu s-a folosit de coloniile militare pentru 

a stabili ordinea în regiunile vestice. Aceasta este o metodă 

bună, folosită de generaţiile anterioare”. În acest an, el a 
recrutat oameni de rând care să cultive pământul din 
coloniile statale din jurul lui Hsu [în centrul provinciei 
Henan] şi a obţinut un milion de măsuri de cereale. Apoi 
el... a pornit campanii în toate direcţiile. Nu a fost nevoie să 
depună efort cu transportul grânelor. In consecinţă, a 
nimicit mulțimile de bandiți [forţele conducătorilor politici 
rivali] şi a adus pacea în imperiu. 


O jumătate de secol mai târziu, potrivit aceleiaşi surse, 
„s-au dorit extinderea zonei cultivate şi strângerea unei 
rezerve de cereale care să facă posibilă distrugerea 
«bandiţilor»”. In acest scop, „ar fi, de asemenea, necesar, 
să săpăm canale ca să obţinem apă pentru irigaţii, să 
facem posibilă acumularea unor mari rezerve de cereale 
pentru trupe şi să servim drept căi de transport al grânelor 
statului...” Urmează şi câteva calcule: „În şase sau şapte 
ani, treizeci de milioane de măsuri de grâne s-ar acumula 
pe Huai He. Ar fi de ajuns să hrănim 100.000 de bărbaţi 
vreme de cinci ani. Astfel, statul Wu ar fi cucerit, iar Wei ar 
domni pretutindeni”*. Şi aşa a şi fost. 

Această pendulare capricioasă între pământul lipsit de 
forţă de muncă şi forţa de muncă lipsită de hrană a adus cu 
sine, în mod inevitabil, perioade şi locuri caracterizate prin 
sărăcie, ba chiar prin foamete. Nu mai era loc şi pentru 
animale. In jurul anului 300 e.n., un memorialist pe nume 
Shu Hsi se plângea: 


Situaţia este cu atât mai dificilă în San-Wei şi, cu toate 
acestea, pe tot cuprinsul acestei regiuni sunt răspândite 
păşuni pentru porci, oi şi cai. Ar trebui să scăpăm de toate 
acestea, ca să facem provizii pentru cei care au puţin 
pământ sau care nu au deloc. [...] Toate păşunile ar trebui 
distruse, astfel încât caii, vitele, porcii şi oile să pască iarba 
din câmpiile goale, în vreme ce oamenii care cutreieră în 


4 Apud Elvin, The Pattern of the Chinese Past, p. 37. 

căutarea unui mod de a-şi câştiga existenţa să primească 
pământ din partea statului“. 


În mod evident, agricultura chineză nu s-a putut dezvolta 
niciodată îndeajuns de mult. Statul şi societatea s-au 
străduit întotdeauna să obţină teritorii noi şi producţii mai 
mari, crescând numărul de locuitori şi folosindu-i pe oameni 
cu scopul de a-i hrăni pe oameni. In timpul domniei 
împăratului T'ai-wu (424—452, aşadar mai bine de un secol 
mai târziu), conducerea nu avea de gând să lase nimic la 
voia întâmplării. Ţăranii fără boi erau forţaţi să-şi vândă 
forţa de muncă pentru a lua cu împrumut boi. Familiile erau 
luate în evidenţă, oamenii erau numărați, îndatoririle de 
muncă şi performanţa erau notate cât se poate de clar. 
„Numele lor erau înregistrate acolo unde lucrau, astfel încât 
era posibil să faci diferenţa între rezultatele lor variabile. De 
asemenea, ei nu aveau voie să bea vin, să meargă la 
spectacole de teatru sau să renunţe la agricultură în 
favoarea producerii vinului sau a comerțului.” >? 

Aşadar, oamenii nu aveau timp pentru distracţie sau 
bani. Ci doar pentru agricultură şi făcut copii. 

Privit de-a lungul vremii, acest proces circular îşi 
dezvăluie mai multe etape. 

1. Chinezii - sau poporul Han, cum au ajuns să se 
autointituleze, au pornit din nord, din pădurile de la 
marginea aridei stepe asiatice interioare. Au defrişat zona 
(cu ajutorul focului?) şi au lucrat pământul cât de bine au 
putut; însă, dat fiind că ploile erau neregulate şi nu existau 
copaci care să împiedice alunecările de teren, eroziunea 
masivă a distrus în scurt timp recolta. Apoi ei s-au mutat, 
însă nu în zonele aride şi pustii din vest, care nu puteau 
susţine o populaţie densă deja, ci la sud, pe solurile cu 


5 Chin History, apud Elvin, ibid., p. 39. 
5: Wei History (întocmită în secolul al Vl-lea de către Wei 
Shou), apud Elvin, op. cit., p. 45. 

loess de pe cursul superior al Fluviului Galben”. 

2. Din agricultura practicată pe terenuri cu loess s-au tras 
învăţăminte în ceea ce priveşte controlul apei şi tehnologia 
irigaţiei. Ea a pregătit calea pentru următoarea mişcare, în 
mediul bazinului fluvial mai umed, mai fertil, dar şi mai 
precar de pe cursul inferior al Fluviului Galben şi al 
afluenților săi. Acolo poporul Han a descoperit orezul, o 
cultură care producea mult mai multe calorii pe regiune, 
deşi cerealele tradiţionale - meiul, sorgul şi orzul - şi-au 
păstrat importanţa. Grâul a fost cultivat mai târziu. 

Până în jurul anului 500 î.e.n., chinezii învăţaseră să-şi 
îmbunătăţească aprovizionarea cu apă şi modul de utilizare 
a ei prin intermediul unor dispozitive şi montaje artificiale; 


5 Loessul este o rocă fărâmicioasă, ce variază între sol argilos 
şi nisip, fertil dacă este bine udat, adecvat cultivării cerealelor. 
Nu era cea mai bogată regiune din zonă, însă era îndeajuns de 
bogată şi avea calitatea de a putea fi lucrată cu uşurinţă, 
deoarece nu erau copaci groşi şi putea fi defrişată şi cultivată cu 
unelte nemetalice. In părţile vestice ale Chinei de Nord, 
principalele depuneri de loess au chiar şi 250 de metri adâncime. 
Solul este fin şi friabil, prin urmare uşor de arat - vezi Bray, 
„Swords into Plowshares”, p. 23. Pentru importanţa critică a 
uşurinţei cultivării în opoziţie cu fertilitatea posibilă în fazele 
incipiente ale agriculturii, vezi mai sus experienţa europeană. 
Pentru China, vezi Lattimore, /nner Asian Frontiers, pp. 29—30. In 
nota 8, îl citează pe Wittfogel pentru a arăta că agricultura 
egipteană nu a început în delta Nilului, ci în amonte, în jurul a 
ceea ce avea să devină oraşul Memfis. De asemenea, pe 
antropologul-arheolog Carl Sauer, care sublinia importanţa unui 
sol „supus câtorva unelte lipsite de forţă” şi observa că 
amerindienii au cultivat la început soluri mai sărace, dar mai uşor 
de lucrat. 

5 Precipitaţiile neregulate din amonte au condus la variaţiuni 
pronunţate în ceea ce priveşte volumul apei, iar din pricina 
acumulării depunerilor aluviale In cotul estic, Fluviul Galben îşi 
tot schimba cursul pe măsură ce scălda şi inunda Marea Câmpie 
Chineză. De unde şi porecla: Mâhnirea Chinei. 

foloseau animalele de tracţiune (mai ales bivolul indian) la 
arat, pliveau intens şi puneau deoparte deşeurile animale, 
inclusiv dejecţiile umane, pentru a le folosi ca îngrăşăminte. 
Pentru toate acestea era nevoie de o muncă extraordinară, 
însă ea a dat roade. Producțiile au crescut la 1100 de litri 
de cereale pe hectar, ceea ce ar fi generat un surplus 
substanţial pentru întreţinerea celor ce nu produceau 
alimente. Sistemul energetic chinezesc fusese instituit. 

3. Intre secolele al VIll-lea şi al XIII-lea e.n., a avut loc o a 
doua revoluţie agricolă. Poporul Han a continuat să se 
deplaseze spre sud, în bazinul fluviului Yangtze şi dincolo 
de acesta, împingându-i din calea lor pe băştinaşii nomazi 
care defrişau terenurile. Majoritatea dintre aceştia şi-au 
găsit în cele din urmă adăpost în munţi şi în alte regiuni 
necorespunzătoare cultivării intensive. Încă trăiesc acolo - 
cea mai mare minoritate a Chinei. 

In acest climat mai umed, mai cald, iernile blânde şi 
verile lungi permiteau culturile duble: iarna grâu, de 
exemplu, recoltat în mai, şi vara orez, plantat în iunie şi 
recoltat în octombrie sau noiembrie. Acolo unde permiteau 
condiţiile, chinezii mergeau şi mai departe, cultivând orez 
în plantaţii aflate sub apă. Folosind soiuri ce creşteau mai 
rapid, obțineau minimum trei recolte pe an. Pentru asta, 
păstrau şi foloseau fiecare fărâmă de gunoi de grajd şi 
materii fecale, pliveau fără încetare şi maximizau utilizarea 
pământului crescând răsaduri în pepiniere (densitate 
mare), iar apoi sădind lăstarii maturi (care aveau nevoie de 
mai mult spaţiu) pe plantațiile de orez. În termeni 
economici, au înlocuit pământul cu forţa de muncă, folosind 
60—80 de persoane pe hectar acolo unde un cultivator 
american de grâu ar fi folosit unul singur şi obţinând 
producţii de două sau trei ori mai mari decât rezultatele 
deja bune atinse în cultivarea pământului fără irigaţii - 
chiar şi 2700 de litri pe hectar. Cel mai mult, din alimentele 
produse pe un kilometru pătrat aveau din ce trăi o mie de 

oameni. „Prin urmare, în secolul al XIII-lea, China avea, 
probabil, cea mai sofisticată agricultură din lume, India fiind 
singurul rival imaginabil.” 54 

Având în vedere toate acestea, rămânea puţin loc pentru 
animale, cu excepţia celor de care era nevoie la arat şi la 
cărat şi a cailor de luptă. Porcul reprezenta o altă excepţie - 
principalul animal al Chinei care se hrănea cu resturi şi 
sursa majoră de carne pentru masa bogatului. Insă puţine 
vite sau oi: alimentaţia chinezilor conţinea puţine produse 
lactate sau proteine de origine animală, iar îmbrăcămintea 
din lână era în bună parte necunoscută. Atunci când 
britanicii au încercat să le vândă chinezilor confecţiile lor 
din lână, li s-a spus că hainele lor erau mult prea aspre 
pentru un popor obişnuit cu bumbacul şi mătasea. Cu 
siguranţă că aşa stăteau lucrurile. 

4. Inovaţiile ulterioare au contribuit marginal la grânarul 
chinez. În secolele al XVII-lea şi al XVIII-lea, au fost aduse 
plante noi din regiuni îndepărtate - arahide, cartofi, cartofi- 
dulci, bataţi. Acestea creşteau bine în zonele muntoase mai 
aride, însă, în ultimă instanţă, nu reprezentau decât un 
supliment la orezul care nu mai făcea faţă cererii”. 

5. Concentrarea covârşitoare asupra orezului nu a fost 
întru totul benefică. Apetitul orezului pentru nutrienți (în 
special fosfat şi carbonat de potasiu) este mai scăzut decât 
cel al altor alimente de bază; şi se cultivă mai greu. 
Randamentul său caloric pe pogon îl depăşeşte pe cel al 
cerealelor din zona temperată, cum sunt grâul, secara şi 
ovăzul; cu toate acestea, conţinutul său de proteine este de 


5 Jones, European Miracle. 

5 Ingeniozitatea şi munca încă pot spori producţia agricolă, 
dacă nu pe cea de orez şi cereale, atunci pe cea a recoltelor 
secundare. Vezi Emily M. Berstein,  „Ecologists Improve 
Production in Chinese Farming Village”, N. Y. Times, 10 august 
1993, p. C4, pentru creşterea cantităţii de peşte şi economia de 
îngrăşământ. 

două ori mai mic. Orezul este o cereală rezistentă: creşte 
în diverse habitate şi este singura care oferă producţii bune 
pe soluri sărace, an după an, atâta vreme cât are parte de 
suficientă apă. Pe de altă parte, intrând în apă şi folosind 
materii fecale umane pe post de îngrăşământ, oamenii au 
fost deosebit de expuşi la trematode şi alţi paraziți 
periculoşi, ceea ce a dus la scăderea productivităţii şi, 
implicit, la cerinţe şi mai serioase de lucru. 

Acest model bazat pe multă forţă de muncă şi un consum 
mare de apă a avut consecinţe importante pentru istoria 
Chinei. In primul rând, dat fiind faptul că se bazau pe 
populaţia indigenă, chinezii nu au încercat niciodată să 
includă sclavi străini în forţa lor de munca. (Desigur, o bună 
parte din populaţia lor trăia în robie, deşi nu erau sclavi 
propriu-zişi.) In al doilea rând, ei s-au extins doar prin forţa 
numărului. Grupurilor răspândite  ici-colo, mai puţin 
organizate şi mai puţin dezvoltate din punct de vedere 
tehnic le-a fost foarte greu să-i ţină pe chinezi departe. 

In acelaşi timp, gestionarea apei reclama nevoia unei 
puteri supralocale şi favoriza autoritatea imperială. Această 
legătură dintre apă şi putere a fost remarcată de timpuriu 
de către observatorii europeni, începând cu Montesquieu, 
fiind reluată apoi de Hegel şi copiată ulterior de Marx. 
Totuşi, cea mai amănunţită analiză este mai recentă şi îi 
aparţine lui Karl Wittfogel, care a denumit guvernarea 
bazată pe apă „despotism oriental”, cu toată dominaţia şi 
înrobirea pe care le implică acesta”. (Alţii au oferit 
argumente similare, îndepărtând cu prudenţă implicaţiile 


5 Chang, „Agricultural Potential”, p. 338. Pe de altă parte, 
Debeir et al., In the Servitude of Power, p. 47, consideră că 
orezul nedecorticat este superior grâului şi porumbului „datorită 
calităţii proteinelor sale şi bogăției de aminoacizi esenţiali”. 

5” Karl A. Wittfogel, Oriental Despotism: A Comparative Study 
of Total Power. 

sociale şi culturale de rău augur**.) 

Teza asociată cu apa a fost aspru criticată de o generaţie 
de sinologi occidentali plini de zel în ceea ce priveşte 
corectitudinea lor politică (maoismul şi avatarurile sale 
ulterioare sunt bune), care s-au grăbit să apere 
devotamentul Chinei faţă de democraţie. Wittfogel este 
ţinta predilectă. Un erudit vede în teza lui un program uşor 
mascat de neoimperialism: „În mod evident, mesajul 
acestei teorii este de a recomanda şi a justifica acţiunea”*?. 
Se pare că aceste declaraţii de loialitate încearcă să-i 
convingă pe cititorii chinezi, dacă nu şi pe cei occidentali, 
deoarece mai toate criticile la adresa legăturii cu apa caută 
să câştige favoarea unui regim dificil, care acordă invitaţii şi 
acces. 

Faptele îi contrazic. Opozanţii teoriei apei atrag atenţia 
că primele centre ale populaţiei chineze nu s-au bazat prea 
mult pe irigaţii; că şi atunci, şi mai târziu o cantitate mare 
de apă era scoasă din fântâni, nu era adusă din altă parte; 
şi că anumite aspecte ale gestionării apei au fost 
dintotdeauna concepute şi finanţate la nivel local - ca şi 
când o asemenea activitate  contrazicea oarecum 
responsabilitatea supremă a autorităţilor superioare în 
acest domeniu, mai ales în ceea ce priveşte recrutarea şi 
repartizarea forţei de muncă pentru sarcinile de amploare: 
marile baraje, diguri şi canale, controlul inundaţiilor, 
reparaţiile şi ajutoarele. Astfel de intervenţii depăşeau cu 
mult posibilităţile locale. Mizele erau enorme. În primul 
rând, cu cât transformarea naturii era mai pronunţată, cu 
atât amploarea şi preţul eşecului sau ale catastrofei erau 
mai mariS0. In al doilea rând, surplusurile de hrană erau cele 
care susțineau maşinăria conducerii. 


5 Chi Ch'ao-ting, Key Economic Areas in Chinese History, care 
ne spune o poveste despre hrana şi politică: cel ce controla 
marele grânare deţinea cheia regatului. 

March, The Idea of China, pp. 94—95. 

Aceasta era realitatea. După cum spunea o echipă de 
specialişti, repudiindu-l în acelaşi timp pe Wittfogel, 
„trebuie să existe terenuri irigabile disponibile, hegemonie 
socială şi control statal adecvate şi aşa mai departe” ®. Într- 
adevăr. 


© Cf. Stevens, „The High Risks of Denying Rivers Their Flood 
Plains”. 
si Debeir et al., In the Servitude of Power, p. 50. 

Capitolul 3. 


Caracterul excepţional al Europei: o 
cale diferită 


Europa a fost norocoasă, însă norocul este doar un 
început. Oricine a privit lumea, îi zicem cu o mie de ani în 
urmă, nu ar fi preconizat niciodată lucruri măreţe pentru 
această protuberanţă la capătul vestic al teritoriului 
eurasiatic pe care o numim continentul european. In 
termeni populari în rândul noilor istorici economici de 
astăzi, probabilitatea dominaţiei globale a Europei era la 
momentul respectiv undeva în jur de zero. Cinci sute de ani 
mai târziu, se apropia de unu. 

În secolul al X-lea, Europa tocmai ieşea dintr-o perioadă 
dezastruoasă de invazii, jafuri şi prădăciuni de către 
duşmani care o înconjurau din toate părţile. Din zona pe 
care acum o cunoaştem drept Scandinavia, normanzii sau 
vikingii, pirați ale căror ambarcaţiuni uşoare puteau face 
faţă celor mai aprige mări şi, cu toate acestea, erau 
capabile să navigheze pe râuri puţin adânci pentru a ataca 
şi a prăda zone aflate departe de țărm, au ajuns pe 
coastele Atlanticului şi în Marea Mediterană, până în Italia şi 
Sicilia. Alţii s-au îndreptat spre est, în regiunile slave, 

stabilindu-se aici ca o nouă clasă domnitoare (Rus, de unde 
provine numele Rusia, au stăpânit acest teritoriu mohorât 
circa 700 de ani) şi înaintând în cele din urmă până 
aproape de zidurile Constantinopolului. 

Aceşti prădători erau atât de înspăimântători, iar tacticile 
lor atât de crude (le făcea plăcere să arunce bebeluşi în aer 
şi să-i prindă în lănci sau să-i izbească cu capul de ziduri), 
încât doar zvonul că sosesc a înmuiat genunchii populaţiei 
şi i-a pus pe lideri, inclusiv pe îndrumătorii spirituali, pe 
fugă, împreună cu averea lor mobilă. Clerul le-a lăsat 
enoriaşilor câteva rugăciuni proaspăt create cu ajutorul 
cărora Atotputernicul să-i apere, însă altarul nu a fost un 
refugiu bun, deoarece vikingii ştiau unde se afla prada şi se 
îndreptau direct spre biserici şi castele. 

Tot dinspre mare, de dincolo de Mediterană, veneau şi 
sarazinii (maurii), care şi-au instalat taberele în Alpi şi pe 
Côte d'Azur, de unde porneau să atace rutele comerciale 
dintre Europa de Nord şi cea de Sud. Aceste fortărețe greu 
accesibile, însă, legate de teritoriile musulmane pe mare 
erau inexpugnabile, iar legenda spune că, până şi în zilele 
noastre, anumiţi săteni din regiunile înalte ale Alpilor au 
moştenit culoarea pielii şi trăsăturile strămoşilor lor 
magrebieni. 

In sfârşit, din est, pe uscat, însă extrem de mobili în 
ciuda acestui fapt, veneau maghiarii sau ungurii, încă un 
val de invadatori din Asia, păgâni ce vorbeau o limbă ural- 
altaică (o rudă îndepărtată a limbii turce), ce atacau an 
după an, alegându-şi ţintele în funcţie de zvonurile privind 
disensiunile din Europa şi problemele dinastice şi fiind atât 
de rapizi, încât ajungeau într-o singură campanie din 
taberele lor dunărene în partea de est a Franţei sau în 
sudul Italiei. Spre deosebire de normanzi, care erau 
pregătiţi să se instaleze în tabere pentru un anumit număr 
de ani, fiind astfel mai uşor să li se dea de urmă, sau care 
chiar s-au instalat aproape permanent ca domnitori într-o 

parte a Angliei, în Normandia (care a preluat numele lor) şi 
în Sicilia, ungurii se deplasau înainte şi înapoi, cărându-şi 
prada şi sclavii cu ei, în căruţe sau pe animale de povară. 

Nimeni nu se supune unui astfel de abuz pentru 
totdeauna. Europenii au învăţat să contracareze aceste 
atacuri, cu sau fără ajutorul conducătorilor lor, care se 
grăbeau să încheie înţelegeri cu invadatorii pe socoteala 
ţăranilor. In loc să încerce să-i ţină departe pe normanzi, 
sătenii îi lăsau să intre, îi încercuiau şi tăbărau pe ei din 
toate părţile“?. Ungurii, care erau mult prea rapizi ca să 
poată fi înfruntaţi atunci când năvăleau, se deplasau cu 
încetineală la întoarcere; câteva ambuscade asupra 
convoaielor arogante şi supraîncărcate i-au convins că 
trebuiau să existe şi alte modalităţi mai bune de a-şi 
câştiga existenţa. Cât despre sarazini, soluţia a constat, ca 
şi în cazul teritoriilor musulmane, în escorte militare pentru 
convoaiele de catâri şi căruţe (caravane). Pe scurt, 
europenii au mărit preţul agresiunilor. În mod ironic, în 
toate aceste cazuri, europenii au fost ajutaţi chiar de către 
duşmani. De-a lungul anilor, triburile nordice şi cotropitorii 
unguri s-au stabilit în Europa şi s-au integrat. Regatele au 
luat locul taberelor nomade de luptă, iar conducătorii lor i- 
au privit dezaprobator pe aceste „căpetenii” arogante, cu 
armatele lor personale şi poveştile lor de cutezanţă 
nesăbuită, care se întorceau după raiduri încărcaţi de prăzi 
şi de laude şi amenințau pacea. Regii nu au nevoie de 
scandalagii de profesie. O combinaţie de ameninţări şi 
recompense a reuşit să-i convingă pe tâlhari şi pirați că 
aveau mai multe de câştigat dacă deveneau moşieri şi 
tundeau oi acasă decât dacă erau războinici şi omorau oi 
departe de casă. 


s Aceasta este tema, însă nu şi sursa de inspiraţie a filmului 
Cei şapte magnifici.  Situaţiile comparabile duc la tactici 
comparabile. 

S-a sugerat că, punându-se capăt acestui pericol provenit 
din exterior, Europa a păşit pe calea spre creştere şi 
dezvoltare. Aceasta este viziunea clasică a economiştilor: 
creşterea este naturală şi va avea loc oriunde există 
oportunităţi şi siguranţă. Dacă îndepărtăm obstacolele, 
dezvoltarea va veni de la sine. Alţii ar susţine că eliberarea 
de agresiuni este o condiţie necesară, însă nu suficientă. 
Creşterea şi dezvoltarea reclamă iniţiativă, iar iniţiativa nu 
trebuie să fie considerată de la sine înţeles. În plus, Europa 
medievală nu a dus lipsă de obstacole în calea unor astfel 
de iniţiative. 

Pentru a înţelege natura mai amplă a acestui proces, 
trebuie să considerăm Evul Mediu puntea dintre o lume 
antică amplasată în bazinul Mediteranei - Grecia şi mai apoi 
Roma - şi o Europă modernă, la nord de Alpi şi Pirinei. În 
acei ani de mijloc, s-a născut o nouă societate, foarte 
diferită faţă de cea de dinainte, şi a urmat o cale care a 
separat-o net de alte civilizaţii. 

Fără îndoială, Europa s-a considerat dintotdeauna diferită 
de societăţile din est. Marile bătălii dintre greci şi persani - 
Salamina, Termopile - au rămas în memoria populară şi la 
cursurile de istorie un simbol al luptei dintre Vest şi Est, 
dintre oraşul liber (polis, de unde provine cuvântul 
„politică”) şi imperiile aristocratice“?, dintre suveranitatea 
populară (cel puţin pentru oamenii liberi) şi despotismul 
oriental (robie pentru toţi). La acea vreme, oamenii învățau 
că grecii inventaseră democraţia, cuvântul şi ideea. 
Aceasta a rămas în continuare părerea generală, deşi a fost 
modificată substanţial prin conştientizarea sclaviei la greci 
şi a excluderii femeilor de către aceştia din procesul politic 
(deşi nu şi din spaţiul public). 

Asociată opoziției dintre democrația greacă şi 
despotismul oriental era cea dintre proprietatea privată şi 


s Cf. Kautsky, Politics of Aristocratic Empires, Richard Landes, 
„While God Tarried”. 

conducătorului atotstăpânitor. Într-adevăr, caracteristica 
frapantă a despotismului era că liderul, care era văzut ca 
fiind un zeu sau ca având o latură divină, aşadar diferit şi 
cu mult deasupra supuşilor săi, putea să facă tot ce voia cu 
vieţile şi lucrurile lor, de care dispunea după bunul lui plac. 
lar ceea ce era valabil pentru conducător li se aplica şi 
simpatizanţilor săi. Aristocraţia marţială deţinea de regulă 
monopolul asupra armelor, iar oamenii de rând aveau grijă 
să nu o jignească, să îi stârnească lăcomia sau chiar să îi 
atragă atenţia; a-i privi în ochi pe nobili era un act de 
neobrăzare care putea atrage cea mai dură pedeapsă. 
Fireşte, astăzi, suntem conştienţi că o asemenea formă 
de guvernare înăbuşă iniţiativa şi stă în calea dezvoltării; 
căci de ce ar investi cineva capital sau forţă de muncă în 
crearea sau dobândirea unei averi pe care e posibil să nu 
aibă voie să o păstreze? Potrivit spuselor lui Edmund Burke, 
„Oo lege împotriva proprietăţii este o lege împotriva 
industriei”$*. Cu toate acestea, în despotismele asiatice, 
astfel de orânduiri erau văzute drept un fel de raison d'être 
al societăţii umane: pentru ce existau oamenii de rând, 
dacă nu pentru a contribui la plăcerea conducătorilor lor? 
Cu siguranţă nu pentru a face ce voiau. Experienţa 
populaţiei din Balkli (Asia Centrală) este emblematică. S-a 
întâmplat că liderul său era plecat la război cu indienii, iar 
un popor nomad aflat nu departe a profitat de absenţa lui 
pentru a cuceri oraşul. Locuitorii le-au ţinut piept, 
apărându-şi nu numai propriile case şi familii, ci şi pe 
acelea ale conducătorului lor absent; însă au pierdut. Când 
liderul lor s-a întors, a preluat din nou controlul asupra 
oraşului; iar când a aflat de vitejia supuşilor săi, i-a dojenit. 
Războiul, le-a spus el, nu era treaba lor; datoria lor era de 
a-i plăti biruri şi a-i da ascultare celui care îi conduce. Liderii 
oamenilor de rând i-au cerut iertare cum se cuvine şi au 


s Tract on the Popery Laws. 
69 


promis să nu repete această /ese-majeste”. 

In aceste împrejurări, noţiunea propriu-zisă de dezvoltare 
economică a fost o invenţie vestică. Imperiile aristocratice 
(despotice) erau, în mod tipic, operaţiuni de constrângere: 
atunci când elitele îşi doreau mai mult, nu gândeau în 
termeni de productivitate sporită. De unde să fi provenit 
aceste câştiguri? Pur şi simplu presau (şi oprimau) mai mult 
şi obțineau de regulă încă puţin. Uneori calculau greşit şi 
făceau presiuni exagerate, iar asta putea însemna fugă, 
răzmeriţă şi ocazii de rebeliune. Aceste autocraţii, deşi erau 
definite ca fiind divine, nu erau nemuritoare. În acelaşi 
timp, numai societăţile ce îngăduiau iniţiative multiple, mai 
curând de jos decât de sus, se puteau gândi la câştiguri 
care să crească pentru toată lumea. 

Grecii antici făceau distincţia între liber şi supus, nu atât 
prin prisma beneficiilor materiale (nu agreau în mod 
deosebit iniţiativa economică, pe care o asociau cu străinii 
ce plăteau o anumită taxă ca să locuiască într-un oraş 
grecesc şi cu alte persoane grosolane) sau a avantajelor 
propriului sistem, cât a imoralităţii celuilalt, pe care îl 
considerau o tiranie. Cu toate acestea, grecii au cedat în 
faţa despotismului, într-un mod cu totul spectaculos în 
imperiul creat de Alexandru şi condus de succesorii săi 
asiatici şi egipteni; mai târziu, romanii s-au îndreptat în 
aceeaşi direcţie, alunecând cu prea multă uşurinţă pe 
aceeaşi pantă a autocrației tiranice. În formă finală, lumea 
mediteraneeană clasică a început să semene din punct de 
vedere politic cu civilizațiile din Est - o elită restrânsă şi 
puternică, înconjurată de clienţi, slujitori şi sclavi şi condusă 
de un autocrat. Insă doar semăna. Disidenţii ştiau că era 
greşit, au vorbit şi au scris despre asta şi au avut de suferit 
din cauza îndrăznelii lor. Idealul republican a murit cu greu. 

In acelaşi timp, drepturile de proprietate trebuiau să fie 


5 Michael Cook, „Islam: A Comment”, în Baechler et al. (eds.), 
Europe and the Rise of Capitalism, p. 134. 

redescoperite şi reafirmate după căderea Romei. Această 
lume, pe care acum o cunoaştem drept medievală - 
perioada dintre -, a fost o societate de tranziţie, un 
amalgam de moştenire clasică, legi şi cutume tribale 
germanice şi ceea ce numim în prezent tradiţia iudeo- 
creştină. Toate acestea au oferit sprijin instituţiilor de 
proprietate privată. Potrivit obiceiului germanic, exista o 
comunitate nomadă, iar fiecare războinic era stăpân pe 
bunurile sale modeste - care rămâneau modeste din pricina 
nestatorniciei. Nimic nu era îndeajuns de special sau de 
valoros încât să dea naştere unor probleme de proprietate 
sau unor ambiţii de putere. 

Asta nu înseamnă că nu existau alte atracţii ale puterii 
sau că situaţia acestor popoare nomade era imuabilă. Pe 
parcursul peregrinărilor şi cuceririlor lor, au apărut şi 
asemenea chestiuni. Fiecare elev francez de gimnaziu 
obişnuia să înveţe povestea potirului de la Soissons, un 
obiect de o frumuseţe deosebită, furat dintr-o biserică de 
către franci în timpul războiului cu galii. Regele Clovis a 
vrut să-l înapoieze, ca să facă pe placul unei femei creştine 
ce îl fermecase, însă soldatul care îl luase (sau căruia îi 
revenise atunci când fusese împărţită prada) a refuzat. li 
aparţinea de drept şi l-a spart în faţa lui Clovis ca să se facă 
înţeles. În realitate, i-a spus el regelui său, ce-i al tău e al 
tău şi ce-i al meu e al meu. Următoarea dată când trupele 
au fost aliniate în formaţie, Clovis s-a oprit în faţa soldatului 


s „Astfel posesia unei proprietăţi, de o oarecare valoare şi o 
anumită întindere, cere neapărat, existenţa unei autorităţi de 
stat. Acolo unde nu există proprietate sau cel puţin o proprietate 
care să depăşească valoarea a două sau trei zile de muncă, nu 
este necesară o astfel de autoritate” - Adam Smith, Avuţia 
națiunilor, vol. II, trad. de Al. Hallunga, Editura Academiei, 
Bucureşti, 1965, cartea V, cap. |, partea ll, p. 162. Smith se 
gândea aici la protejarea proprietăţii private; însă aceste 
consideraţii se aplică şi modalităţilor de utilizare a puterii. 

care spărsese potirul şi l-a întrebat ce e cu sandala sa; iar 
când bărbatul s-a aplecat să se uite, Clovis i-a zdrobit 
țeasta cu o halebardă, într-adevăr, ce-i al tău e al tău, însă 
tu îmi aparţii“. 

Aşadar, tensiuni şi ambiguităţi. Însă ceea ce a contat pe 
termen lung au fost constrângerile impuse de fragmentarea 
politică şi nesiguranța generală. În secolele ce au urmat 
căderii imperiului, braţul autorităţii a fost scurt. Puterea a 
decurs în principiu din supunerea liber consimţită a grupului 
sau a unei elite din cadrul acestuia şi a fost limitată în mod 
corespunzător. Negreşit, tradiţia alegerilor a cedat în faţa 
domniei ereditare (germanii au fost influenţaţi în mare 
măsură de exemplul sau mai curând de principiul roman). 
Insă cutumele şi aparențele străvechi au dispărut cu greu: 
conducătorul, chiar şi atunci când era numit din naştere, 
era ales nominal. Aşadar, el era lumesc, mai curând uman 
decât divin, iar puterea sa, la fel. 

Unii au încercat să restabilească imperiul de odinioară. 
Visul renaşterii Romei nu a pierit nicicând$8. Dacă ei ar fi 
reuşit, ne-am fi putut aştepta la o renaştere a 
despotismului arbitrar. Insă aceste eforturi au eşuat din 
pricina comunicării defectuoase, a transportului inadecvat, 
a provocărilor legate de legitimitate, a puterii antagonice a 


După ani de zile în care au povestit această faptă apocrifă 
(variantele diferă, însă aşa se întâmplă în folclor), profesorii 
francezi au început să se teamă să-şi mai întrebe elevii cine a 
spart potirul de la Soissons, deoarece întotdeauna se găsea câte 
unul mai deştept din clasă care să conteste totul. Cf. Bonheur, 
Qui a cassé, p. 77. 

s Cf. Crone, Pre-Industrial Societies, pp. 161—162, care 
accentuează pluralitatea forţelor barbarice care au dus la 
prăbuşirea imperiului occidental şi pluralitatea unităţilor politice 
şi, aş adăuga eu, culturale şi lingvistice. Singura entitate 
unificată a fost Biserica, cu limbajul ei mai mult sau mai puţin 
obişnuit, iar papa, subliniază Crone, nu avea niciun interes să 
promoveze un rival laic. 

conducătorilor locali, a triumfului realităţii asupra iluziei. În 
acest context, proprietatea privată reprezenta ceea ce 
putea fi deţinut şi apărat. Uneori, era obţinută cu forţa, la 
fel cum ar fi cineva jefuit în zilele noastre. Însă principiul nu 
a pierit niciodată: proprietatea era un drept, iar nici 
confiscarea, nici jaful nu puteau schimba acest lucru. 
Conceptul drepturilor de proprietate data din vremurile 
biblice şi a fost transmis şi transformat de doctrina creştină. 
Ostilitatea evreilor faţă de autocraţie, chiar şi a lor, a prins 
formă în Egipt şi în deşert: a existat vreodată un popor mai 
încăpățânat ca acesta? Ingăduiţi-mi să citez două exemple, 
în care reacţia în faţa iniţiativei populare este asociată în 
mod direct cu sfinţenia posesiunilor. Atunci când preotul 
Core conduce o revoltă împotriva lui Moise în deşert, Moise 
se apără de acuzele de uzurpare spunând: „Eu niciunuia 
dintre ei nu i-am luat asinul şi rău n-am făcut nici unuia din 
ei” (Numeri 16,15). In mod similar, atunci când israeliţii, 
stabiliţi în Ţara Făgăduinţei, cer un împărat, profetul 
Samuel le îndeplineşte dorinţa, însă îi avertizează în 
privinţa urmărilor: Împăratul, le spune el, nu va fi ca el. 
„Mărturisiţi asupra mea înaintea Domnului şi a unsului Lui, 
de am luat cuiva boul, am luat cuiva asinul.” (1 Regi 12,3) 
Această tradiţie, care i-a deosebit pe israeliți de toate 
împărăţiile din preajmă şi cu siguranţă a atras ostilitatea 
conducătorilor din vecinătate - cine are nevoie de 
asemenea scandalagii? -, a avut tendinţa să se piardă în 
creştinism, când această comunitate de credinţă a devenit 
o Biserică şi mai ales odată ce acea Biserică a devenit 
religia oficială, privilegiată a unui imperiu autocrat. Nu poţi 
să muşti mâna care te finanţează. În plus, cuvântul 
Domnului nu se răspândea, deoarece Biserica a decis în 
scurt timp că doar persoanele competente, anumiţi membri 
ai clerului, de exemplu, ar trebui să cunoască Biblia. 
Aceasta, cu legile şi principiile sale egalitariste, reproşurile 
sale profetice la adresa puterii şi preamărirea umilinţei, 

genera indisciplină în rândul credincioşilor şi dezacorduri cu 
autorităţile laice. Numai după cenzură şi temperare putea fi 
comunicată mirenilor. Astfel, abia odată cu apariţia unor 
secte eretice precum valdensienii (Waldo, cea 1175), 
lollarzii (Wycliffe, cea 1376), luteranii (începând cu 1519) şi 
calvinii (plinătatea secolului al XVI-lea), cu accentul lor pe 
religia personală şi pe traducerea Bibliei în limba de zi cu zi, 
această tradiţie iudeo-creştină a pătruns cu adevărat în 
conştiinţa politică europeană, amintindu-le conducătorilor 
că deţineau bogăţia şi puterea lui Dumnezeu, cu condiţia să 
dea dovadă de comportament adecvat. O doctrină deloc 
convenabilă. 

Cu toate acestea, creştinismul medieval occidental a 
ajuns să condamne revendicările conducătorilor lumeşti - 
mai puţini monarhi, fără îndoială, decât împărații Romei. 
(Biserica răsăriteană nu i-a înfruntat pe cezarii Imperiului 
Bizantin.) Astfel, apăra în mod implicit proprietatea 
privată. De vreme ce reclamarea puterii de către Biserică 
se intensificase, nu putea decât să sublinieze principiul 
iudaic mai vechi potrivit căruia adevăratul stăpân al tuturor 
lucrurilor era Domnul din ceruri, precum şi principiul creştin 
mai nou conform căruia papa era trimisul Său pe pământ. 
Conducătorii laici nu aveau libertatea de a proceda cum 
voiau şi nici măcar Biserica, locţiitoarea Domnului pe 
pământ, nu putea să neglijeze drepturile şi să ia orice după 
placul inimii. Teancul de hârtii ce însoțeau transferul 
darurilor oferite de credincioşi stau mărturie acestei datorii 
de bună execuţie şi procedură corectă. 

Prin toate acestea, Europa s-a diferențiat profund de 


6 Această schismă între Apusul şi Răsăritul Europei reprezintă 
doar un aspect al unei prăpăstii adânci ce există şi în zilele 
noastre, iar majoritatea oamenilor din Europa de Est ştiu de ce 
parte a baricadei vor să fie. De unde şi expansiunea Europei 
„Centrale”, pentru includerea tuturor celor din afara Rusiei. De 
asemenea, planurile incluzive ale Uniunii Europene şi ale NATO. 

civilizațiile din jur. 

În China, chiar şi atunci când statul nu lua, el superviza, 
reglementa şi reprima. Autoritatea nu ar trebui să depindă 
de bunul plac, de atitudinea potrivită sau de virtutea 
personală. Cu trei sute de ani înaintea erei noastre, un 
moralist chinez îi spunea unui prinţ cum să guverneze: nu 
câştigând afecțiunea supuşilor săi, ci asigurându-se că 
aceştia îi dau ascultare. Un prinţ nu poate să vadă şi să 
audă totul, aşa că trebuie să-şi transforme întregul imperiu 
în ochii şi urechile sale. „Deşi e posibil să trăiască într-o 
profundă izolare în palatul său, la capătul unor culoare 
întortocheate, nimic nu îi scapă, nimic nu îi este ascuns, 
nimic nu poate scăpa ochiului său vigilent.” Un asemenea 
sistem depinde de cinstea şi capacitatea supuşilor 
transformați în ochi şi urechi. Conducătorul se află la mila 
unor subordonați ambiţioşi, a căror capacitate de 
înşelăciune şi ipocrizie nu cunoaşte margini. Slăbiciunea 
autocrației constă în materia brută umană. Din fericire. 

Un erudit, insensibil la eufemisme, numeşte sistemul 
„totalitarist”: 


Nicio iniţiativă privată şi niciun alt aspect al vieţii publice nu 
puteau scăpa reglementării oficiale. In primul rând, exista o 
întreagă serie de monopoluri de stat. [...] Dar tentaculele 
statului moloh, omnipotenţa birocraţiei, se extindeau mult 
mai departe de atât. [...] Acest stat al bunăstării 
supraveghea, în cel mai mic detaliu, fiecare pas pe care îl 
făceau supuşii săi din leagăn până în mormânt”. 


7 Citat în Levi, Le grand empereur, p. 187. Acesta este un 
roman, însă se sprijină masiv şi deseori textual pe documentele 
contemporane. 

71 Balazs, La bureaucratie celeste, pp. 22-23. Cf. John Fairbank, 
care vorbeşte despre societăţi „orientale”, „organizate în 
guverne monolitice centralizate în care birocraţia era dominantă 
în aproape toate aspectele activităţii la scară mare - 
administrativă, militară, religioasă şi economică -, astfel încât 

Formele despotice au existat din belşug şi în Europa, însă 
au fost atenuate de lege, de împărţirea teritorială şi, în 
interiorul statelor, de împărţirea puterii între centru 
(coroană) şi autoritatea seniorială locală”. Fragmentarea a 
dat naştere concurenţei, iar concurenţa a facilitat bunul 
tratament acordat supuşilor ascultători. Exista posibilitatea 
ca aceştia să plece altundeva dacă erau trataţi într-un mod 
nepotrivit. 

Imperiile ecumenice nu se temeau că oamenii vor fugi în 
altă parte, mai ales atunci când, precum China, se 
autodefineau drept centrul universului, leagănul şi vatra 
civilizaţiei, orice altceva reprezentând întunericul barbar. 
Nu existau alte meleaguri, astfel încât graniţele simbolice 
erau de ajuns, precum „palisada sălciilor”, un zid de joasă 
înălţime care se întindea de la Marele Zid Chinezesc până la 
mare şi care separa China de regiunile mongolo-tătare din 
nord. Intr-o poezie pe această temă, împăratul Qianlong 
subliniază tocmai această idee: „Ridicând hotare şi 
rânduindu-i pe oameni, vechile metode sunt păstrate, / Căci 
este de ajuns pur şi simplu să legi o sfoară pentru a sugera 
interdicţia/[...] Să construieşti şi să nu construieşti e totuna: 
/ Atâta vreme cât ideea există şi cadrul e acolo, nu trebuie 
să dezvolţi ideea”. 


A 


Concurența pentru putere în societăţile europene 


nicio autorizare a iniţiativei private nu a avut loc vreodată [...]” - 
The United States and China, p. 47. Remarcaţi utilizarea 
cuvântului oriental, care nu era pe atunci privit cu ochi răi. 

72 Despre semnificaţia legii şi justiţiei pentru guvernarea 
politică medievală, vezi Crone, Pre-/ndustrial Societies, pp. 157— 
158, care accentuează contribuţia acestei funcţii la veniturile 
regale. Insă o consecinţă perversă: cel care-şi câştigă existenţa 
conform legii trebuie să trăiască potrivit legii. 

73 Citat în Edmonds, Northern Frontiers, p. 55. 

(remarcaţi pluralul) a dat naştere şi fenomenului tipic 
european al oraşului semiautonom, organizat şi cunoscut 
sub numele comună. Fireşte, oraşe se găseau pe tot globul 
- oriunde agricultura producea suficient surplus încât să 
susţină o populaţie de conducători, soldaţi, meşteşugari şi 
alte persoane ce nu produceau alimente. Multe dintre 
aceste centre urbane au ajuns să dobândească o 
importanţă semnificativă ca pieţe, ca să nu mai vorbim de 
rolul lor de centre administrative. Însă în afara Europei 
Occidentale nu a apărut nimic asemănător comunei”. 

Esenţa comunei consta, în primul rând, în funcţia sa 
economică: aceste unităţi erau „guvernări ale negustorilor, 
de către negustori şi pentru negustori”; şi, în al doilea 
rând, în puterea sa civilă excepţională: capacitatea ei de a 
le conferi statut social şi drepturi politice rezidenţilor săi - 
drepturi cruciale pentru afaceri şi pentru absenţa 
intervențiilor din exterior. Asta însemna totul într-o 
societate ierarhică, agrară, în care cea mai mare parte a 
populaţiei era subjugată, fie prin dependenţa personală faţă 
de stăpânii locali, fie prin legăturile cu locul respectiv. 
Astfel, oraşele au devenit porţi către libertate, fisuri în 
reţeaua de robie ce acoperea zonele rurale. Staat/uft macht 
frei era dictonul medieval - aerul de oraş te eliberează. 
Literal: când contele de Flandra a încercat să recupereze un 
şerb fugar pe care l-a întâlnit întâmplător în piaţa din 
Bruges, târgoveţii i-au alungat pe el şi pe alaiul său din 
oraş. 

Urmările s-au făcut simţite în întreaga societate. Dat fiind 
acest caracter excepţional, oraşele au devenit poluri de 


7 Unii au susţinut că nu este aşa; astfel, Rowe, Hankow: 
Commerce and Society in a Chine. City, şi Perdue, Exhausting 
the Earth, p. 263, n. 6. Astfel de argumente pierd din vedere 
autonomiile politice explicite şi privilegiile privind statutul 
comunelor europene. 

735 Robert Lopez, citat în Pounds, Economic History, p. 104. 

atracţie, locuri de refugiu, noduri de comunicare cu zonele 
rurale. Strămutarea la oraş a crescut venitul şi statutul nu 
doar ale migranţilor, ci şi ale celor rămaşi în urmă. (Insă nu 
le-a ameliorat şi starea de sănătate. Oraşele erau murdare, 
aglomerate, iar oamenii se puteau molipsi uşor de diverse 
boli, astfel încât doar strămutarea dintr-o regiune în alta a 
menţinut numărul locuitorilor şi le-a permis să se dezvolte.) 
În Europa Occidentală, emanciparea şerbilor a fost asociată 
în mod direct cu explozia numărului de sate şi comune 
urbane eliberate, privilegiate, precum şi cu densitatea şi 
apropierea acestora. Acolo unde oraşele erau încă puţine şi 
subjugate, ca în Europa de Est, şerbia a persistat şi s-a 
agravat. 

De ce le-au acordat conducătorii asemenea drepturi 
ţăranilor şi orăşenilor, abandonând (transferând) de fapt o 
parte din propriile puteri? Din două motive, mai presus de 
orice. În primul rând, pământurile noi, culturile noi, 
comerţul şi pieţele aduceau venituri, iar veniturile aduceau 
putere'6. (Şi plăcere.) În al doilea rând, în mod paradoxal, 
conducătorii voiau să-şi sporească puterea în interiorul 
propriilor regate: fermierii liberi (observați că nu spun 
„țăranii”) şi orăşenii (burghezia) erau duşmanii naturali ai 
aristocrației ce poseda pământ şi aveau să susţină coroana 
şi pe alţi mari stăpâni în conflictele lor cu seniorii locali. 

Mai remarcaţi faptul că stăpânii întreprinzători şi 
conducătorii europeni care urmăreau să-şi sporească astfel 
veniturile erau nevoiți să atragă participanţi prin 
intermediul libertăţilor şi privilegiilor - pe scurt, încheind 
diverse înţelegeri. Trebuiau să-i convingă să vină”. (Nu la 
fel se petrecea şi în China, unde conducătorii strămutau ca 


7 Despre privilegiile rurale şi legătura lor cu proiectele de 
revendicare a pământului şi de extindere a cultivării, ce datează 
din secolul al XI-lea, vezi articolul important al lui Bryce Lyon, 
„Medieval Real Estate Developments and Freedom”, Amer. Hist. 
Rev., nr. 63 (1957), pp. 47—61. 

pe vite mii şi zeci de mii de oameni şi-i transplantau pe 
pământuri, ca să cultive mai bine diverse lucruri.) În plus, 
aceste scutiri de la poverile materiale şi acordarea unor 
privilegii economice au condus adesea la concesii politice şi 
autoguvernare. In acest caz, iniţiativa a venit de jos, şi 
acesta fiind un tipar esențialmente european. El a implicat 
ideea de drepturi şi contract - dreptul de a negocia, precum 
şi acela de a inainta petiții -, cu câştiguri pentru libertatea 
şi siguranţa activităţii economice. 

Prin urmare, în mod ironic, marele noroc al Europei a 
constat în prăbuşirea Romei şi în slăbiciunea şi 
fragmentarea ce au urmat. (S-a zis şi cu lamentaţiile atâtor 
generaţii de clasicişti şi profesori de latină.) Visul roman de 
unitate, autoritate şi ordine (pax Romana) a rămas, de fapt 
a persistat până în prezent. La urma urmei, considerăm de 
obicei fragmentarea drept un mare nenoroc, o reţetă de 
conflict; nu e o întâmplare faptul că unificarea europeană 
este văzută azi drept remediul pentru războaiele de ieri. 
Totuşi, în acei ani dintre antic şi modern, fragmentarea a 
constituit cea mai puternică piedică în calea 
comportamentului îndărătnic, tiranic. Rivalitatea politică şi 
dreptul de a pleca au contat nespus de mult*. 


A fost de ajutor şi o altă fisură: separarea dintre laic şi 
religios. Spre deosebire de societăţile islamice, în care 
religia era, în principiu, supremă, iar guvernul ideal era cel 
al oamenilor sfinţi, creştinismul, tânjind după îngăduinţa 


7 Cf. Bartlett, The Making of Europe: Conquest, Colonization 
and Cultural Change. 

79 „Departe de a fi îndobitocită de guvernarea imperială, 
Europa avea să fie propulsată de concurenţa constantă dintre 
părţile sale componente.” Şi, accentuând paradoxul mântuirii în 
ceea ce priveşte pierderea paradisului imperial: „Europa a dat 
greş: dacă ar fi reuşit, ar fi rămas o societate preindustrială” - 
Crone, Pre-Industrial Societies, pp. 161, 172. 

imperială, a făcut de timpuriu deosebirea între Dumnezeu 
şi cezar. Fiecare cu ce-i al lui. Astfel, nu mai încăpea loc de 
neînţelegeri sau conflicte: nimic nu este la fel de instabil ca 
o supremație dublă; ceva trebuie să cedeze. În cele din 
urmă, a cedat Biserica, iar asta însemna să i se dea 
cezarului ce era al cezarului şi apoi o bună parte din ce era 
al Domnului. Printre lucrurile care au cedat, ortodoxia 
omogenă: acolo unde autoritatea este divizată, 
dezacordurile înfloresc. Poate că acest lucru nu este benefic 
pentru certitudine şi conformitate, însă e cu siguranţă 
benefic pentru spirit şi iniţiativele populare. 

Şi în acest caz fragmentarea a cântărit greu. Biserica a 
reuşit să se afirme politic în unele ţări, cu precădere în cele 
din sudul Europei, dar nu şi în altele; astfel încât în Europa 
s-au dezvoltat regiuni ale gândirii potenţial libere. Această 
libertate şi-a găsit mai târziu expresia în Reforma 
protestantă, însă chiar şi înainte, Europa a fost cruţată de 
controlul gândirii care s-a dovedit a fi un blestem în Islam. 

Cât despre China, care nu avea nicio credinţă consacrată 
şi unde predomina într-adevăr o toleranţă religioasă 
extraordinară, mandarinatul şi curtea imperială serveau 
drept păstrători ai unei moralităţi laice superioare, perfect 
formată, şi, în această calitate, defineau doctrina, judecau 
gândirea şi comportamentul şi înăbuşeau opoziţia şi 
inovaţia, chiar şi inovaţia tehnologică. Aceasta era o 
societate homeostatică din punct de vedere cultural şi 
intelectual: adică putea supravieţui cu schimbări minore (e 
adevărat că nu putea înăbuşi absolut orice schimbare); 
însă, de îndată ce aceste schimbări amenințau statu-quoul, 
statul intervenea şi restabilea ordinea. Tocmai deplinătatea 
şi maturitatea acestei norme moştenite şi ale acestei etici, 
ideea de desăvârşire şi superioritate, au transformat China 
într-o ţară atât de ostilă faţă de ideile şi metodele din 
exterior, chiar dacă acestea erau utile. 

Un ultim avantaj al fragmentării: prin descentralizarea 

autorităţii, ea a pus Europa la adăpost de cuceririle dintr-o 
singură lovitură. Istoria imperiului este presărată cu 
asemenea răsturnări - una sau două înfrângeri şi întreaga 
autocraţie ecumenică se năruie. De exemplu, Persia după 
bătălia de la Issus (333 î.e.n.) şi cea de la Gaugamela (331 
î.e.n.); Roma după invazia lui Alaric (410); şi Imperiul 
Sasanid după Kadisiya (637) şi Nehawand (642). De 
asemenea, Mexicul aztec şi Peruul, pe vremea incaşilor. 

In opoziţie, Europa nu-şi pusese toate ouăle în acelaşi 
coş”. În secolul al XIII-lea, cotropitorii mongoli din stepa 
asiatică au terminat rapid cu regatul slavic şi cel khazar de 
pe teritoriul actual al Rusiei şi Ucrainei, însă tot trebuiau să- 
şi croiască drum printr-o mulţime de state central- 
europene, inclusiv prin noile regate ale anteriorilor 
invadatori - polonezii, lituanienii, germanii, ungurii şi 
bulgarii -, înainte de a ajunge să înfrunte statele care au 
succedat Imperiului Roman. Ar fi fost posibil să facă acest 
lucru dacă nu ar fi fost distraşi de tulburările din ţara lor; 
însă ar fi plătit scump dacă ar fi ajuns departe, mai ales în 
zonele împădurite. Puțin mai târziu, turcii, care se 
stabiliseră în Anatolia, au început să se extindă în Europa, 
cucerind Balcanii, apoi cursul inferior al Dunării şi ajungând 
de două ori sub zidurile Vienei, capitala teritoriului estic al 
Germaniei. In drumul lor, i-au îngenuncheat pe sârbi, 
bulgari, croaţi, sloveni, albanezi, unguri şi felurite alte 
popoare din acest repertoriu confuz şi arţăgos. Dar asta a 


'* Încă din epoca romană târzie, triburile germanice luptau ca 
aliate alături de forţele imperiale pentru a-i ţine departe pe 
invadatorii ulteriori : francii salieni, vizigoții şi alţii, cu generalul 
roman Aetius împotriva hunilor lui Attila la aşa-numita bătălie de 
la Câmpiile Catalunice (undeva în apropiere de Troyes), în 451. 
Attila şi hunii săi au rămas în tradiţia europeană simboluri prin 
excelenţă ale barbarismului şi sălbăticiei. Insă turcii zilelor 
noastre nu sunt de aceeaşi părere: Attila este unul dintre numele 
lor preferate. 

fost tot; până când au ajuns la Viena, îşi epuizaseră 
resursele&. 

Fireşte, fragilitatea acestor imperii era dată, pe de o 
parte, de natura lor exploatatoare, devoratoare de 
surplusuri, precum şi de indiferența supuşilor cu privire la 
identitatea conducătorilor lor: un despot era la fel ca 
următorul; un clan străin, la fel de arogant şi de prădalnic 
ca oricare altul. De ce le-ar fi păsat locuitorilor Persiei ce 
urma să păţească Darius din cauza lui Alexandru? Sau ce s- 
a întâmplat 900 de ani mai târziu cu monarhia sasanidă din 
cauza arabilor? De ce să le pese „cetăţenilor” romani 
obosiţi, oprimaţi în ultimele zile ale imperiului că Roma 
urma să se prăbuşească? Sau de ce le-ar fi păsat triburilor 
supuse din Mexic de ceea ce a păţit Montezuma? Grecii 
antici (secolul al V-lea î.e.n.), care se considerau apărătorii 
libertăţii în faţa tiraniei asiatice, au perceput această 
indiferenţă ca pe o armă secretă: 


Acolo unde există regi, trebuie să existe cei mai mari laşi. 
Deoarece sufletele oamenilor sunt înrobite şi refuză să-şi 
asume riscuri grabnic şi nechibzuit pentru a spori puterea 
altcuiva. Insă oamenii independenţi, care-şi asumă riscuri în 
numele lor, şi nu pentru alţii, sunt dispuşi şi dornici să se 
avânte în calea pericolului, deoarece ei înşişi se bucură de 
câştigurile victorieit!. 


s Când au ajuns la Viena a doua oară, în 1683, turcii s-au 
trezit în conflict nu doar cu germanii, ci şi cu polonezii conduşi de 
Sobieski. Europenii puteau colabora atunci când considerau că se 
confruntă cu un inamic comun. Faptul că aceasta a fost ultima 
suflare a otomanilor este dovedit de rapida lor retragere ce a 
urmat. Într-un interval scurt, de doar 16 ani, ei au părăsit 
Ungaria şi s-au retras în Bosnia şi Serbia, cedând astfel cursul 
mijlociu al Dunării orânduirii creştine (Tratatul de la Karlowitz). 

s: Hipocrat, Despre aer, apă şi locuri, citat în March, /dea of 
China, p. 29. Pentru March, însăşi ideea de Asia este un mit - un 
„ei” opus ce defineşte Europa în termeni de ceea ce nu este sau 

De îndată ce europenii s-au aflat la adăpost de 
agresiunile exterioare (începând cu secolul al XI-lea), au 
fost capabili, ca nicicând altcândva şi ca nicăieri altundeva, 
să-şi exploateze avantajele. Nu se pune problema ca 
violenţa internă să fi încetat. Secolele al X-lea şi al XI-lea nu 
au dus nici pe departe lipsă de tâlhării ale baronilor, 
atenuate în cele din urmă de revolta şi reacţia dură ale 
populaţiei, sprijinite de Biserică, care şi-au găsit expresia în 
adunările „de pace”, şi, de sus în jos, slăbite de o 
conducere centrală mai puternică, având interese urbane. 
Timpul şi banii erau de partea ordinii. La fel şi devierea 
scandalagiilor către graniţele externe (cf. cruciadele). Un 
economist ar spune că, îndată ce şocurile exogene aveau 
să ia sfârşit, sistemul putea să se ocupe de scandalagiii 
endogeni. 

A urmat o lungă perioadă de creştere a populaţiei şi 
dezvoltare economică, până spre jumătatea secolului al 
XIV-lea, când europenii au fost doborâţi de ciumă („Moartea 
Neagră”), în formele sale bubonică şi pulmonară, iar mai 
bine de o treime din populaţie a murit; o jumătate, dacă 


ceea ce nu vrea să fie. Asta, este el de părere, reflectă interesele 
ideologice şi de clasă: „«Asia» noastră modernă este perpetuată 
nu pentru ştiinţă, ci în numele acelor formaţiuni a căror grijă este 
menţinerea idealului de civilizaţie occidentală şi care beneficiază 
de pe urma miturilor sale sacre ale individualismului, proprietăţii 
private şi apărării agresive a libertăţii” (p. 35). Niciunul dintre 
acestea nu invalidează neapărat aceste contraste. 

s Despre mişcarea „Pacea lui Dumnezeu” de la sfârşitul 
secolului al X-lea şi începutul secolului al XI-lea, care a luat forma 
unor întâlniri publice în masă ale clerului, nobilimii şi populaţiei şi 
care a generat o serie de acorduri, cf. Head şi Landes (eds.), The 
Peace of God: Social Violence and Religious Response. Aceste 
acorduri nu erau întotdeauna respectate, însă principiul contează 
şi, din nou, aceste mărturii ale iniţiativei şi expresiei populare 
erau specific europene. 

punem la socoteală şi pierderile provocate de sechele. A 
fost un obstacol, însă nu o oprire definitivă. Următorii 150 
de ani au fost o perioadă de reconstrucţie, de progres 
tehnologic şi dezvoltare continuă. În mod deosebit, în 
aceste secole a avut loc expansiunea unei civilizaţii care a 
devenit mai puternică decât vecinii săi şi au început 
explorarea şi cucerirea altor teritorii. 

Această maturizare îndelungată, de-a lungul mai multor 
secole (1000—1500), s-a sprijinit pe o revoluţie economică, 
o transformare a întregului proces de producere, obţinere şi 
consumare nemaivăzută de la aşa-zisa revoluţie neolitică. 
Aceasta din urmă (între cea 8000 şi 3000 î.e.n.) s-a 
desfăşurat pe parcursul câtorva mii de ani. Epicentrele sale 
fuseseră inventarea agriculturii şi domesticirea animalelor, 
care au contribuit enorm de mult la energia necesară 
pentru muncă. (Esenţa tuturor revoluțiilor economice 
[industriale] este sporirea raportului de energie, deoarece 
aceasta alimentează şi modifică toate aspectele activităţii 
umane.) Această distanţare de vânat şi cules, care a 
reprezentat un salt în ceea ce priveşte asigurarea hranei, a 
permis o creştere substanţială a populaţiei şi un nou tipar al 
aşezării concentrate. Revoluţia neolitică a fost cea care a 
făcut posibilă apariţia oraşelor, cu tot ceea ce au avut ele 
de oferit pentru schimbul şi progresul culturale şi tehnice. 

Şi revoluţia economică medievală s-a construit pe 
câştigurile obţinute în producerea şi aplicarea energiei şi în 
sporirea concomitentă a capacităţii de muncă. În primul 
rând, asigurarea hranei: aceasta a fost o perioadă de 
inovaţie în ceea ce priveşte tehnicile de cultivare. Spun mai 
curând inovaţie, şi nu invenţie, deoarece aceste tehnici noi 
datau de mai devreme. Astfel, plugul cu roţi, cu brăzdar 
tăios de fier, fusese introdus de cotropitorii germani; însă 
nu prea fusese folosit într-o lume cu putere animală limitată 
şi densitate scăzută a populaţiei. Acum el s-a răspândit în 
toată Europa la nord de fluviul Loara, a deschis văile bogate 

ale râurilor, a transformat zone defrişate şi asanate în 
terenuri fertile - pe scurt, a făcut minuni peste tot unde 
solul cleios, argilos rezistase în faţa vechilor pluguri romane 
din lemn, care dăduseră rezultate destul de bune pe 
solurile nisipoase din bazinul mediteraneean. 

Plugul cu roţi care ara solul argilos necesita animale pe 
măsură. Am avut deja ocazia să discutăm despre boii mari, 
bine hrăniţi, care nu se mai găseau nicăieri altundeva, şi 
despre caii de tracţiune, mai eficienţi, dacă nu cumva chiar 
mai puternici decât boii. Aceste motoare vii, mobile ofereau 
un avantaj însemnat într-o economie bogată în terenuri, dar 
săracă în forţă de muncă. Pentru că şi timpul era limitat: 
momentele culminante ale muncilor agricole sunt 
semănatul şi culesul, când oamenii trebuie să profite de 
vremea bună şi să semene sau să strângă recolta. Acest 
lucru era cu atât mai adevărat în cazul agriculturii din 
comunele europene, unde proprietăţile împrăştiate şi 
amestecate şi câmpurile deschise generau o forfotă 
grozavă, iar graba unui ţăran însemna şi graba tuturor 
vecinilor săi. Animalele puternice, rapide puteau conta 
nespus de mult, iar cultivatorii puneau laolaltă resurse 
pentru ca animalele să se ridice la nivelul aşteptărilor. 

Aceste tehnici superioare au avut drept cauză şi efect o 
cultivare mai intensă, îndeosebi deplasarea de la un sistem 
de rotaţie a culturilor cu două asolamente (jumătate din 
teren lăsat necultivat în fiecare an) la un sistem cu trei 
asolamente (semănatul de iarnă, semănatul de primăvară 
şi o treime din teren rămas necultivat). Astfel, s-a obţinut 
un câştig de o treime în ceea ce priveşte productivitatea 
pământului (o şesime din pământul total cultivaţii, însă o 
treime din jumătatea cultivată anterior), care a contribuit şi 
mai mult la capacitatea de a întreţine animale, ceea ce a 
sporit aportul de îngrăşământ, ce a alimentat recolta şi aşa 
mai departe, într-o spirală ascendentă. Date fiind natura 
distribuţiei pământurilor şi utilizarea colectivă a animalelor 


85 


de tracţiune, această schimbare radicală a necesitat o 
conducere şi o cooperare comunale puternice, facilitate 
prin puterea exemplului şi rezultate. 

E greu de spus în ce măsură a fost vorba despre reacţia 
la presiunile populaţiei şi în ce măsură despre un stimul de 
creştere. Fără îndoială că a fost vorba de amândouă. Dar s- 
ar părea că, în timp, populaţia a început să-şi depăşească 
mijloacele de subzistență, deoarece aceste secole au fost şi 
martore ale unui efort uriaş de creştere a terenurilor 
arabile, fie prin defrişare (scoaterea din rădăcini a copacilor 
şi a tufişurilor), prin asanare - amplasarea unor canale de 
scurgere, drenaj şi pompare. Pentru toate aceste 
operaţiuni, este nevoie de multă energie şi capital, iar 
reuşita lor dovedeşte nu numai iniţiativa colectivă şi 
privată, ci şi ingeniozitatea unei societăţi care învăţa să 
folosească maşinile în locul forţei umane şi animale. În 
special moara de vânt, neobosită şi de nădejde, a constituit 
cheia asanării cu succes a mlaştinilor şi marşelor. Moara de 
vânt a creat Olanda. 

Istoricii subliniază pe bună dreptate creşterea 
productivităţii terenurilor şi a producţiei într-o societate 
preponderent rurală, pe care aceasta a obținut-o deoarece 
a fost silită să folosească majoritatea resurselor ca să se 
hrănească. Totuşi, aceste progrese erau, în esenţă, 
facultative. Minoritatea urbană era cea care deţinea 
majoritatea germenilor şi a secretelor transformării - 
tehnice, intelectuale, politice. Desigur, oraşele şi orăşelele 
erau modelate de mediul rural: imigranții din câmpii au 
adus cu ei valori, obiceiuri şi atitudini de la ţară şi le-au 
impus asupra activităţii urbane. Astfel, organizarea 
negustorilor şi meşteşugarilor în bresle a luat forma unui 
joc cu sumă nulă - creşterea unei persoane însemna 
scăderea alteia -, aidoma parcelelor unui teren delimitat. In 
plus, însuşi mediul urban necesita raţionalizarea spaţiului şi 
a timpului, din nou, cu scopul de a descuraja creşterea 

puterii şi influenţei personale. Aşadar, nu se putea vinde 
înaintea unui anumit moment sau după un anumit moment; 
preţurile nu erau concurenţiale; nu se făceau compromisuri 
în ceea ce priveşte calitatea şi trăinicia pentru preţuri mai 
scăzute; nu se putea cumpăra la un preţ mai mic (fără 
„târguieli evreieşti”, în termeni populari - obiceiurile 
proaste îi aparţin întotdeauna altcuiva) pentru a vinde la un 
preţ mai mare; pe scurt, piaţa nu era competitivă. Toţi cei 
care făceau asta aveau dreptul la un trai bun. Lăudabil, dar 
static. Obiectivul îl reprezenta dreptatea socială 
egalitaristă, însă a generat constrângeri serioase asupra 
inițiativei şi dezvoltării economice - o plasă de siguranţă în 
defavoarea profitului. 

Acesta era principiul. Ar trebui să pornim întotdeauna de 
la premisa că, atunci ca şi acum, regulile au fost făcute ca 
să fie încălcate. Dragostea nu cunoaşte piedici. A fost şi 
cazul Europei medievale, unde tendinţa de control al 
breslelor era, în aceeaşi măsură, o reacţie la comerţul liber 
şi expresia unei moralităţi mai vechi. Oraşe şi orăşele au 
apărut peste noapte, dense şi ambiţioase; în Franţa, Ţările 
de Jos, Renania, conducătorii le-au încurajat prin acordarea 
generoasă a unor privilegii. Însă tentativele de susţinere a 
monopolului local au fost zădărnicite de dezvoltarea 
suburbiilor (faubourgs), unde legile urbane nu se aplicau. 
Aici s-au stabilit străinii şi evreii, iar calfele lucrau pentru 
stăpâni a căror afacere căpătase proporţii. Aici, restricţiile 
de piaţă nu erau respectate. De unde şi perechi precum 
Hamburg-Altona şi Nurnberg-Furth: bogăţie veche, bogăţie 
nouă; bună-cuviinţă, dezordine; acces limitat, intrare liberă. 

O consecinţă inevitabilă a comerţului activ a fost selecţia 
în funcţie de merit. Aceasta contrazicea principiul parităţii 
(egalitatea rezultatelor), însă nu se putea impune 
uniformitatea performanţei. Unii meşteşugari pur şi simplu 
făceau treabă mai bună şi atrăgeau cumpărători dincolo de 
capacitatea lor. In acelaşi timp, efortul de a înăbuşi 

concurenţa limitând accesul la calitatea de maestru 
însemna talent irosit. Nu a durat mult până când asemenea 
maeştri şi calfe au început să se asocieze. Întrucât calfelor 
nu li se îngăduia adesea să lucreze în magazinul din oraş al 
maestrului (din pricina dimensiunii limitate a acestuia), ei 
lucrau en chambre sau în suburbii. Acesta a reprezentat 
începutul subcontractării forţei de muncă la domiciliu şi al 
diviziunii muncii, care au determinat creşteri substanţiale 
de productivitate. 

Inchiderea urbană a fost zădărnicită şi de pătrunderea 
producţiei industriale în mediul rural. Agricultura, cu tiparul 
său sezonier şi neregulat de activitate, oferea o rezervă 
neexploatată de forţă de muncă, cu atât mai mare cu cât, 
în afara oraşelor, constrângerile în ceea ce priveşte 
folosirea femeilor şi copiilor nu se mai aplicau. Femeile şi 
copiii, plătiţi mult mai prost, produceau mai mult pentru 
fiecare penny. Prin urmare, încă din secolul al XIII-lea, 
negustorii au început să angajeze muncitori de la ţară 
pentru îndeplinirea unora dintre sarcinile mai laborioase, 
care nu necesitau calificare. În ramura cea mai importantă, 
industria textilă, ţărăncile torceau la ele acasă: negustorii le 
duceau materia primă - lâna şi inul brut şi, mai târziu, 
bumbacul - şi strângeau produsul finit. 

Această tendinţă de externalizare a întâmpinat la început 
puţină rezistenţă din partea muncitorilor de la oraş; însă 
când negustorii au început să le ducă materiale textile 
ţesătoarelor de la ţară, au atacat unul dintre cele mai 
puternice grupuri de interese de la momentul respectiv, şi 
anume breasla ţesătorilor de la oraş. Şi aşa a izbucnit 
conflictul. In Italia, oraşele autonome, care deţineau 
controlul politic asupra regiunilor rurale din preajmă, au 
reuşit să distrugă o bună parte din această concurenţă 
„Neloială”, în Ţările de Jos, celălalt mare centru medieval al 
industriei textilelor, ţesătorii de la oraş au pornit spre sate 
să distrugă războaiele de ţesut; şi, cu toate că ţesătorii de 

la ţară au opus rezistenţă, sistemul de subcontractare la 
domiciliu a fost ţinut în şah secole la rând. Singura ţară în 
care acest sistem a avut mână liberă a fost Anglia, unde 
autonomiile politice locale nu prea i-au îngăduit monarhiei 
să dea curs pretențiilor breslelor de monopol şi unde aceste 
bresle au fost reduse în scurt timp la asocieri 
convenţionale. Până în secolul al XV-lea, mai bine de 
jumătate din hainele de lână ale naţiunii erau confecţionate 
în casele de la ţară. Recurgându-se la mâna ieftină de 
lucru, costurile faţă de concurenţii de peste hotare au 
scăzut, astfel încât până în secolul al XVI-lea o ţară care 
fusese odinioară mare exportatoare de materii prime, 
inclusiv lână brută, era pe cale să devină principala naţiune 
industrială din Europa. 

Dezvoltarea economică a Europei medievale a fost 
aşadar încurajată de o succesiune de inovaţii şi adaptări 
organizaționale, majoritatea iniţiate de jos şi difuzate prin 
puterea exemplului. Conducătorii, chiar şi seniorii locali, s- 
au chinuit să ţină pasul, să se arate primitori, să creeze 
locuri de muncă, să atragă iniţiativă şi venituri pe care 
acestea le generau. In acelaşi timp, mediul de afaceri a 
inventat noi forme de asociere, contractare şi schimb, 
menite să asigure investiţii şi să faciliteze plata. De-a lungul 
acestor secole, au intrat în uz o gamă cu totul nouă de 
instrumente comerciale; au fost elaborate şi implementate 
coduri comerciale; şi s-a încheiat parteneriate pentru a 
încuraja alianțele dintre creditori şi executanţi, între cei 
care puneau la dispoziţie fondurile şi marfa şi cei care 
plecau pe meleaguri îndepărtate să vândă şi să cumpere. 
Aproape toată această „revoluţie comercială” s-a datorat 
comunităţii comerciale, ocolind acolo unde era necesar 
regulile vreunui oraş sau stat, inventând şi improvizând noi 
locuri de întâlnire şi schimb (porturi şi porturi exterioare, 
foburguri, pieţe locale, târguri internaţionale), creând, pe 
scurt, o lume de sine stătătoare, aidoma unui strat ce 

acoperea mozaicul complicat şi neplăcut al unităţilor 
politice. 

Au obţinut astfel mult mai multă siguranţă, reducerea 
pronunţată a costurilor afacerilor (ceea ce economistul 
numeşte „costurile tranzacţiei”), lărgirea pieţei ce promova 
specializarea şi diviziunea muncii. Era lumea lui Adam 
Smith, care se contura deja cu 500 de ani mai devreme. 

Capitolul 4. 


Inventarea invenţiei 


Când Adam Smith a scris despre aceste lucruri în secolul 
al XVIII-lea, el a subliniat faptul că diviziunea muncii şi 
lărgirea pieţei încurajează inovaţia tehnologică. În realitate, 
exact asta s-a întâmplat în Europa Evului Mediu - una 
dintre cele mai inventive societăţi din istorie. Unii dintre 
cititori ar putea fi surprinşi: multă vreme, aceste secole au 
fost considerate un interludiu sumbru între măreţia Romei 
şi genialitatea Renaşterii. Acest clişeu nu mai ţine în ceea 
ce priveşte chestiunile de ordin tehnologic. 

Câteva exemple: 

1. Roata hidraulică. Le fusese cunoscută şi romanilor, 
care începuseră să facă lucruri interesante cu ea în ultimul 
secol al imperiului, după ce luaseră sfârşit cuceririle, iar 
rezerva de sclavi se micşorase aproape complet. Însă 
atunci era prea târziu; ordinea şi comerţul se prăbuşeau. E 
posibil ca acest dispozitiv să fi supravieţuit pe proprietăţile 
Bisericii, unde îi deconecta pe clerici pentru rugăciune. În 
orice caz, a fost reactivată în secolele al X-lea şi al XI-lea, 


33 Expunerea esenţială este articolul deosebit de important al 
lui Lynn White, Jr., „Technology and Invention in the Middle 
Ages”, Speculum, nr. 15 (1940), pp. 141—159. 

răspândindu-se cu uşurinţă într-o regiune cu ploi 
considerabile şi cursuri de apă omniprezente. În Anglia, 
această insulă periferică, întârziată, registrul cadastral din 
1086 indica existenţa a 5.600 de astfel de mori; continentul 
avea mult mai multe. 

Şi mai impresionant este modul în care a evoluat tehnica 
hidraulică. Proiectanţii au sporit presiunea şi eficacitatea 
construind diguri şi iazuri şi aliniind roţile pentru a utiliza 
energia în scădere pentru diverse sarcini, începând cu cele 
care necesitau energia maximă şi tot aşa, în mod 
descrescător. In acelaşi timp, inventarea sau îmbunătăţirea 
dispozitivelor auxiliare - manivele, transmisia prin roţi 
dinţate - au permis folosirea energiei la distanţă, 
schimbarea direcţiei sale, transformarea ei din mişcare de 
rotaţie în mişcare rectilinie şi aplicarea ei într-o gamă tot 
mai largă de sarcini: nu numai la măcinarea cerealelor, ci şi 
la baterea ţesăturilor, transformând astfel industria lânii; 
forjarea metalului; tragerea metalului pentru a obţine tablă 
şi sârmă; pasarea hameiului pentru bere; zdrobirea 
deşeurilor textile pentru obţinerea hârtiei. „Hârtia, care era 
fabricată cu ajutorul mâinilor şi picioarelor vreme de circa o 
mie de ani după inventarea ei de către chinezi şi adoptarea 
de către arabi, a fost produsă mecanic de îndată ce a ajuns 
în Europa medievală, în secolul al XIII-lea. [...] Hârtia 
călătorise aproape jumătate de glob, însă nicio cultură sau 
civilizaţie din drumul ei nu încercase să o producă 
mecanic.” Europa, spre deosebire de orice altă zonă, era o 
civilizaţie bazată pe energie. 

1. Ochelarii. O chestiune aparent banală, genul de lucru 


s jean Gimpel, The Medieval Machine, p. 14. Cf. White, 
Medieval Religion and Technology, pp. 226-227. White mai 
subliniază faptul că, în vreme ce hârtia din regiunile musulmane 
(care nu era produsă mecanic) nu prezintă niciodată filigrane, 
asemenea semne distinctive apar în hârtia italiană în anii 1280, 
semn al iniţiativei comerciale. 

ce pare atât de comun, încât ajunge să fie banal. Cu toate 
acestea, inventarea ochelarilor a dublat viaţa profesională a 
meşteşugarilor calificaţi, mai ales a celor care aveau 
meserii de fineţe: scribii (foarte importanţi înaintea 
inventării tiparului) şi cititorii, creatorii de instrumente şi 
unelte, ţesătorii, muncitorii metalurgi. 

Problema este de natură biologică: întrucât cristalinul 
ochiului uman devine mai dur în jurul vârstei de 40 de ani, 
generează o afecţiune similară prezbitismului (de fapt, 
presbiopie). Ochiul nu mai poate focaliza obiectele situate 
în apropiere. Insă în jurul vârstei de 40 de ani, un 
meşteşugar din Evul Mediu se putea aştepta pe bună 
dreptate să mai trăiască şi să muncească încă 20 de ani, 
cei mai buni ani din viaţa sa profesională... dacă putea să 
vadă cum se cuvine. Ochelarii au rezolvat această 
problemă. 

Credem că ştim unde şi când au apărut primii ochelari. 
Lupele şi cristalele neprelucrate (lapides ad legendwn) 
fuseseră descoperite mai devreme şi folosite la citit. 
Problema era prelucrarea lor în vederea reducerii 
distorsiunilor şi în montarea unei perechi într-un dispozitiv 
care să poată fi purtat, pentru a avea mâinile libere. Se 
pare că acest lucru s-a întâmplat pentru prima oară la Pisa, 
spre sfârşitul secolului al XIII-lea. Avem un martor 
contemporan (1306) care afirmă că îl cunoştea pe 
inventator: 


Nu toate artele [în sensul de arte şi meşteşuguri] au fost 
descoperite; acestea nu se vor termina niciodată. În fiecare 
zi pot fi descoperite noi arte. [...] Nici 20 de ani nu au trecut 
de când a fost descoperită arta creării ochelarilor, care îi 
ajută pe oameni să vadă bine, o artă care se numără printre 


s5 Despre aceste tipuri de sticlă înaintea ochelarilor, vezi 
lucrarea lui Zecchin, Vetro e vetrai di Murano (Veneţia, 1989), 
citat de Ilardi, „Renaissance Florence”, p. 510. 

cele mai bune şi mai necesare în lume. A trecut atât de 
puţin timp de când a fost inventată o nouă artă, care nu a 
existat înainte. [...] Eu însumi l-am văzut pe cel care a 
descoperit şi a practicat această artă şi am stat de vorbă cu 
el86. 


Evident că aceste lentile convexe nu erau uniforme sau 
de calitatea impusă de o reţetă din zilele noastre. Insă 
tehnologia optică medievală, oricât ar fi fost ea de 
primitivă, a fost salvată de natura dificultății: lentilele ce 
corectează presbiopia nu trebuie să fie extrem de precise. 
Principala lor funcţie este aceea de a mări şi, deşi unele 
măresc mai mult decât altele, mai toate le sunt de folos 
celor care le poartă. lată de ce oamenii împrumută uneori 
ochelarii altora pentru a citi meniul într-un restaurant şi de 
ce magazinele cu produse ieftine au la vânzare cutii întregi 
de astfel de ochelari. Clientul probează pur şi simplu câteva 
perechi şi o alege pe cea mai potrivită. Miopii nu pot face 
asta. 

Acesta a fost începutul. Până la jumătatea secolului al 
XV-lea, Italia, cu precădere Florenţa şi Veneţia, producea 
mii de perechi de ochelari, prevăzute atât cu lentile 
concave, cât şi convexe, pentru miopi, dar şi pentru 
presbiopi. De asemenea, cel puţin florentinii (dar se pare că 
nu numai ei) au înţeles că acuitatea vizuală scade odată cu 
vârsta şi, prin urmare, au făcut conceput lentile convexe de 
puteri diferite, pentru cinci ani, şi lentile concave pentru 
doi, permițându-le utilizatorilor să cumpere mai multe 
deodată şi să le schimbe în timp. 

Ochelarii au permis executarea unor lucrări de fineţe şi 


s Vorbitorul este călugărul dominican Giordano da Pisa, într-o 
predică la Santa Maria Novella din Florenţa, în 1306. Citat în 
White, „Cultural Climates”, p. 174; şi în reprintul din 1978, p. 
221. White citează originalul în italiană. Am făcut câteva 
schimbări stilistice minore în traducere. Vezi şi Rosen, „Invention 
of Eyeglasses”; şi llardi, Occhiali şi „Renaissance Florence”. 

utilizarea unor instrumente delicate. Dar şi reciproca este 
valabilă: ochelarii au încurajat inventarea instrumentelor 
fine, orientând Europa într-o direcţie necunoscută în altă 
parte. Musulmanii ştiau să folosească astrolabul, dar cam 
atât. Europenii au mers mai departe, inventând aparate de 
măsurat, micrometre, freze-disc fine - o gamă de 
instrumente asociate cu măsurarea şi controlul de precizie. 
Astfel, ei au pus bazele maşinăriilor articulate cu 
componente montate. 

Lucrul de aproape: când alte civilizaţii îl efectuau, era 
nevoie de o acomodare de lungă durată. Mâna era cea 
pricepută, nu ochiul şi unealta. Şi au obţinut rezultate 
remarcabile, însă nicio piesă nu semăna cu alta; în vreme 
ce Europa se îndrepta deja spre copiere - mai întâi 
producţie în serie mică, apoi de masă. Mai mult decât atât, 
această ştiinţă a lentilelor a reprezentat o bază pentru 
progresele optice ulterioare, şi nu numai în Italia. Atât 
telescopul, cât şi microscopul au fost inventate în jurul 
anului 1600 în Ţările de Jos, de unde s-au răspândit cu 
repeziciune. 

Europa s-a bucurat de un monopol al lentilelor de 
corecție vreme de 300—400 de ani. În realitate, ele au 
dublat forţa calificată meşteşugărească, sporind-o şi mai 
mult dacă luăm în considerare valoarea experienţei“. 

3. Ceasul mecanic. O altă banalitate, un lucru atât de 
comun, încât nu ne mai batem capul cu el. Cu toate 
acestea, Lewis Mumford îl numea destul de corect 
„maşinăria-cheie”8. 


s Moses Abramovitz susţine că o durată mai mare de viaţă 
încurajează investiţiile în capitalul uman şi îi face pe oameni mai 
dispuşi să se mute în locuri noi şi să adopte alte ocupaţii. Cu cât 
mai mult atunci când anii suplimentari pot fi cei mai buni - 
„Manpower, Capital, and Technology”, p. 55. 

s „Ceasul nu reprezintă doar un mijloc de a urmări scurgerea 
orelor, ci şi de a sincroniza acţiunile oamenilor. Ceasul, şi nu 

Înaintea inventării acestei maşinării, oamenii măsurau 
timpul cu ajutorul Soarelui (al cadranelor solare) şi al 
ceasurilor cu apă. Ceasurile solare funcționau, evident, doar 
în zilele senine; ceasurile cu apă nu mai funcționau corect 
când temperatura scădea spre 0°C, ca să nu mai spunem 
că rămâneau în urmă pe perioade îndelungate din pricina 
sedimentelor şi a faptului că se înfundau. Ambele 
dispozitive funcționau destul de bine în zonele însorite; însă 
la nord de Alpi pot trece săptămâni la rând fără vreo rază 
de soare, în vreme ce temperaturile variază nu numai de la 
un anotimp la altul, ci de la zi la noapte. 

Europa medievală a conferit o nouă importanţă măsurării 
corecte a trecerii timpului. Mai întâi Biserica, cu cele şapte 
slujbe de rugăciune zilnice ale sale, dintre care una, utrenia 
sau slujba de dimineaţă, era un ritual nocturn, în ciuda 
denumirii sale, şi implica rânduiala de a-i trezi pe clerici 
înaintea zorilor. (De unde şi cântecelul pentru copii Frere 
Jacques: fratele Jacques a dormit până târziu şi nu a tras 
clopotele de utrenie.) lar apoi noile târguri şi orăşele aveau 
obligaţiile lor temporale. Împrejmuite de ziduri, ele trebuiau 
să cunoască şi să rânduiască timpul pentru a organiza 
activităţi colective şi a raţionaliza spaţiul. Şi-au stabilit câte 
o oră pentru a se trezi, a merge la muncă, a deschide piaţa, 
a închide piaţa, a pleca de la muncă şi, în cele din urmă, 
pentru a stinge focurile şi a merge la culcare. 

Toate acestea erau compatibile cu vechile dispozitive 


motorul cu aburi, este maşinăria esenţială a epocii industriale 
moderne [...] chiar la începutul tehnicii moderne a apărut 
profetic dispozitivul automat precis. [...] In relaţia sa cu volumele 
cuantificabile de energie, cu standardizarea, cu acţiunea 
automată şi, în sfârşit, cu propriul produs special, măsurarea 
precisă a timpului, ceasul a fost dispozitivul esenţial al tehnicii 
moderne; şi în fiecare perioadă a rămas în frunte; el marchează o 
perfecţiune spre care năzuiesc celelalte maşinării” - Mumford, 
Technics and Civilization, pp. 14—15. 


atâta vreme cât exista un singur ceasornic exact; însă, date 
fiind dezvoltarea urbană şi multiplicarea semnalelor 
temporale,  discrepanţele au generat dezacorduri şi 
conflicte. Societatea avea nevoie de un instrument mai de 
nădejde de măsurare a timpului şi l-a găsit în ceasul 
mecanic. 

Nu ştim cine şi unde a inventat această maşinărie. Se 
pare că a apărut în Italia şi Anglia (probabil o invenţie 
simultană) în ultimul sfert al secolului al XIII-lea. Odată 
cunoscut, el s-a răspândit rapid, înlocuind ceasurile cu apă; 
însă nu şi cadranele solare, de care era nevoie pentru a 
verifica noile maşinării cu sistemul pentru situaţii extreme. 
Aceste prime versiuni erau rudimentare, inexacte şi 
predispuse să se strice - în aşa măsură încât, odată cu 
ceasul, trebuia să-ţi cumperi şi un ceasornicar. 

În mod ironic, noua maşinărie a avut tendinţa de a 
submina autoritatea ecleziastică. Deşi ritualul Bisericii 
susţinuse interesul pentru măsurarea timpului de-a lungul 
secolelor de prăbuşire urbană ce au urmat căderii Romei, 
timpul Bisericii era timpul naturii, ziua şi noaptea erau 
împărţite în acelaşi număr de intervale, astfel încât, cu 
excepţia echinocţiilor, orele zilei şi ale nopţii nu erau egale; 
şi, atunci, bineînţeles, mărimea orelor varia în funcţie de 
anotimp. Însă ceasul mecanic avea ore egale, ceea ce 
implica o nouă apreciere a timpului. Biserica a opus 
rezistenţă şi nu a adoptat noile ore vreme de aproape un 
secol. Totuşi, încă de la bun început, oraşele şi târgurile au 
adoptat varianta cu ore egale, iar ceasurile publice 
amplasate în turnuri şi în clopotniţele primăriilor şi pieţelor 
au devenit însuşi simbolul unei noi autorităţi municipale 
laice. Toate oraşele îşi doreau un astfel de ceas; cuceritorii 
le confiscau ca pe o pradă de război deosebit de valoroasă; 
turiştii veneau să vadă şi să audă aceste maşinării aşa cum 
mergeau în pelerinaje la moaştele sfinte. Vremuri noi, 
obiceiuri noi. 

Ceasul a reprezentat cea mai mare realizare a 
ingeniozităţii mecanice medievale. Revoluționar în concept, 
ceasul era mai inedit decât ar fi putut să creadă făuritorii 
săi. Acesta a fost primul exemplu de dispozitiv digital, opus 
unuia analogic: el cuantifica o succesiune regulată, 
repetitivă de acţiuni discrete (pendulările unui regulator 
oscilant), în loc să urmărească o mişcare continuă, 
regulată, cum ar fi umbra mobilă a unui cadran solar sau 
curgerea apei. Astăzi ştim că o asemenea frecvenţă 
repetitivă poate fi mai regulată decât orice fenomen 
continuu şi mai toate dispozitivele de înaltă precizie se 
bazează acum pe principiul digital. Însă nimeni nu ar fi 
putut şti acest lucru în secolul al XIII-lea, când se credea că, 
întrucât timpul este continuu, el ar trebui urmărit şi 
măsurat prin intermediul unui alt proces continuu. 

Ceasul mecanic trebuia să se ridice la standardele 
nemiloase ale Pământului şi Soarelui; neajunsurile sale nu 
puteau fi trecute cu vederea sau ascunse. Rezultatul a 
constat într-o presiune neabătută de a îmbunătăţi tehnica 
şi designul. In fiecare etapă, ceasornicarii se apropiau tot 
mai mult de acuratețe şi precizie: maeştri ai miniaturizării, 
ei detectau şi îndreptau erorile şi căutau metode noi, mai 
bune. Aceştia rămân pionierii ingineriei mecanice - 
exemple şi modele pentru alte domenii. 

In sfârşit, ceasul a adus cu sine ordine şi control, atât la 
nivel colectiv, cât şi individual. Etalarea sa publică şi 
deținerea privată au pus bazele autonomiei temporale: 
acum oamenii puteau coordona venirile şi plecările fără a 
mai avea nevoie de poruncă de sus. (Spre deosebire de 
armată, unde numai ofiţerii trebuie să cunoască orele.) 
Ceasul a început să guverneze activitatea grupurilor, 
îngăduindu-le oamenilor să-şi organizeze activitatea (şi pe 
a celorlalţi) pentru a spori productivitatea. Intr-adevăr, 
însăşi noţiunea de productivitate este un rezultat adiacent 
al ceasului: odată ce putem raporta performanţa la unităţi 

temporale uniforme, munca nu mai este niciodată la fel. Ne 
deplasăm de la conştientizarea timpului orientată pe sarcini 
a ţăranului (o sarcină după alta, după cum permit timpul şi 
lumina) şi de la activitatea continuă a slugii (întotdeauna 
există ceva de făcut) la efortul de a maximiza produsul pe 
unitate de timp (timpul înseamnă bani). Inventarea ceasului 
mecanic anticipă prin efectele sale analiza economică a lui 
Adam Smith: creşterea avuţiei naţiunilor decurge în mod 
direct din dezvoltarea forţelor eficiente de muncă. 

Ceasul mecanic a rămas un monopol european 
(occidental) vreme de circa 300 de ani; în formele sale 
avansate, până în secolul XX. Celelalte civilizaţii admirau şi 
râvneau să aibă ceasuri - sau, mai bine zis, conducătorii şi 
elitele lor făceau asta; însă niciuna nu a reuşit să 
confecţioneze ceasuri la standard european. 

Chinezii au construit câteva ceasuri astronomice cu apă 
în timpul dinastiilor Tang şi Sung - obiecte complicate şi 
făcute cu dibăcie care măsurau, probabil, de minune timpul 
pe termen scurt, înainte să înceapă să se înfunde. (Din 
cauza sedimentelor, ceasurile cu apă au un randament slab 
în timp.) Aceste maşinării monumentale erau proiecte 
imperiale, executate şi rezervate împăratului şi astrologilor 
săi. Chinezii vedeau timpul şi cunoaşterea lui ca pe un 
aspect confidenţial al suveranităţii, ce nu trebuia împărtăşit 
poporului de rând. Acest monopol a afectat atât timpul 
măsurat zilnic, cât şi anual. În oraşe, tobele şi alte 
instrumente gălăgioase anunțau orele (egale cu câte două 
ore din zilele noastre), iar calendarul imperial definea 
pretutindeni anotimpurile şi activităţile lor. Nici acest 
calendar nu era un parametru uniform, determinabil din 
punct de vedere obiectiv. În schimb, fiecare împărat avea 
propriul său calendar şi-şi punea pecetea pe trecerea 
timpului. Calculele calendaristice private nu ar fi avut niciun 
rost. 

Aceste semnalări ale orelor în marile oraşe nu înlocuiau 

continua cercetare şi cunoaşterea. Zgomotele nu erau 
indicatori numerici. Orele aveau mai curând nume decât 
cifre, iar tocmai acest fapt dovedeşte absenţa unui calcul 
temporal. În absenţa unei baze în uzul popular şi a unui 
comerţ cu ceasuri, orologeria chineză a regresat şi a 
stagnat. Nu a depăşit niciodată faza ceasurilor cu apă, iar 
când a ajuns să cunoască ceasul mecanic occidental nu era 
în măsură să-l înţeleagă şi să-l copieze. Insă nu din lipsă de 
interes: curtea imperială chineză şi elitele bogate erau 
înnebunite după aceste maşinării; dar, întrucât ezitau să 
recunoască superioritatea tehnologică europeană, s-au 
străduit să le banalizeze ca pe nişte jucării. Mare greşeală. 

Şi Islamul ar fi putut căuta să intre în posesia ceasului şi 
să-l copieze, măcar pentru a stabili ora rugăciunilor. La fel 
ca în China, ceasornicarii musulmani confecţionau ceasuri 
cu apă cu mult înaintea oricărui alt tip de ceas european. 
Avem exemplul ceasului legendar pe care Harun-al-Rashid i 
l-a trimis în dar lui Carol cel Mare în jurul anului 800: nimeni 
nu avea ce face cu el la curtea francă, aşa că a dispărut din 
ignoranță şi  desconsiderare. Asemenea chinezilor, 
musulmanii erau fascinaţi de ceasurile occidentale şi 
făceau tot posibilul să intre în posesia lor cumpărându-le 
sau luându-le drept bir. Însă nu le-au folosit niciodată 
pentru a crea o altă percepţie publică a timpului decât cea 
de chemare la rugăciune. Avem aici mărturia lui Ghislain de 
Husbecq, ambasador al Sfântului Imperiu Roman la Sublima 
Poartă de la Constantinopol, într-o scrisoare din 1560: „[...] 
Dacă ar implementa ceasurile publice, ei cred că 
autoritatea muezinilor şi a riturilor lor străvechi ar avea de 
suferit”8%. Sacrilegiu. 

4. Tiparul. Tiparul a fost inventat în China (care a 
inventat şi hârtia) în secolul al IX-lea şi a început să fie 
folosit pe scară largă în secolul al X-lea. Această realizare 
este cu atât mai impresionantă prin faptul că limba 


s Citat în Lewis, The Muslim Discovery of Europe, p. 233. 

chineză, care în scris foloseşte ideograme (nu există un 
alfabet), nu se pretează uşor la tiparul cu litere mobile. Aşa 
se explică de ce tiparul chinezesc consta în primul rând în 
imprimări de pagini întregi folosind gravuri şi de ce vechile 
texte chineze constau mai mult din desene. Dacă trebuie să 
tai un fragment, e mai uşor să desenezi decât să ciopleşti o 
multitudine de caractere. De asemenea, scrierea 
ideografică se opune alfabetizării: un copil poate să înveţe 
caracterele, dar dacă nu continuă să le folosească în 
continuare, va uita să citească. Imaginile erau de ajutor. 

Tiparul după gravură limitează anvergura şi difuzarea 
materialelor. Este adecvat răspândirii textelor clasice şi 
sfinte, a mantrelor budiste şi a altor asemenea lucrări, însă 
sporeşte costul şi riscul publicării unor materiale inedite şi 
tinde să ofere tiraje mici. Unii tipografi chinezi foloseau 
tiparul mobil, însă, date fiind natura limbajului scris şi 
investiţia necesară, tehnica nu a prins niciodată aşa cum s- 
a întâmplat în Occident. Într-adevăr, asemenea altor 
invenţii chineze, e posibil să fi fost abandonată pentru o 
vreme, pentru a fi reintrodusă mai târziu”. 

În general, în ciuda tuturor contribuţiilor pe care le-a avut 
tiparul la păstrarea şi difuzarea cunoştinţelor în China, el nu 
a „explodat” niciodată ca în Europa. Numeroase publicaţii 
depindeau de iniţiativa conducerii, iar mandarinatul lui 
Confucius descuraja disidenţa şi ideile noi. Până şi dovezile 
falsităţii cunoştinţelor convenţionale puteau fi respinse ca 
fiind aparenţe*!. Prin urmare, activitatea intelectuală s-a 
segmentat de-a lungul unor linii personale şi regionale, iar 
rezultatele ştiinţifice sunt marcate de discontinuități 
surprinzătoare. „Marele matematician Chu  Shih-chieh, 
pregătit de şcoala nordică, s-a mutat în sud, la Yang-chou, 
unde cărţile sale au fost tipărite, dar nu şi-a găsit niciun 


% Sivin, „Science and Medicine”, p. 165, spune că tiparul cu 
litere mobile nu a înlocuit metoda mai veche decât în secolul XX. 
* Cf. Hall, Powers and Liberties, p. 49. 

discipol. În consecinţă, realizările sale mai sofisticate au 
devenit de neînțeles pentru generaţiile ulterioare. Insă 
textele ştiinţifice elementare existau pretutindeni.” ?? 
Textele elementare, un fel de scriere canonică, nu sunt de 
ajuns; mai rău decât atât, ele pot chiar să descurajeze 
gândirea. 

Europa a adoptat tiparul la câteva secole după China. Cu 
toate acestea, nu trebuie să tragem concluzia că tiparul a 
dus la apariţia cărții şi a cititului. Dimpotrivă, interesul 
pentru cuvântul scris a sporit rapid în Evul Mediu, îndeosebi 
după ce birocraţia şi apariţia târgurilor au mărit cererea de 
arhive şi documente. Conducerea se bazează pe hârtie. Mai 
mult decât atât, o bună parte din această vorbărie era 
scrisă în limbaj neaoş, distrugând monopolul bisericesc al 
unei limbi moarte, dar sfinte (latina) şi deschizând calea 
unei lecturi mai largi şi literaturii disidente. 

Drept urmare, scribii nu mai puteau ţine pasul cu 
cererea. Erau concepute tot felul de aranjamente pentru a 
spori numărul materialelor de lectură. Manuscrisele erau 
pregătite şi legate în fascicule separate; astfel, se micşora 
volumul de muncă necesar scrierii, iar mai mulţi oameni 
aveau posibilitatea de a citi cartea în acelaşi timp. Şi, la fel 
ca în China, tiparul după gravură a apărut înaintea tiparului 
mobil, producând mai curând broşuri decât cărţi - desigur, 
ilustrate din belşug. Aşadar, când Gutenberg şi-a publicat 
Biblia în 1452—1455, prima carte occidentală tipărită cu 
ajutorul tiparului mobil (şi, probabil, cea mai frumoasă carte 
publicată vreodată), el a introdus noua tehnică într-o 
societate care îşi sporise deja considerabil producţia de 
lucrări scrise şi care tânjea după aşa ceva. In următorii 50 
de ani, tiparul s-a răspândit din Renania în toată Europa 
Occidentală. Producţia estimată de incunabule (cărţi 
publicate înainte de 1501) a atins pragul de câteva 
milioane - 2 milioane numai în Italia. 


% Elvin, Pattern of the Chinese Past, p. 180. 

În ciuda avantajelor evidente ale tiparului, acesta nu a 
fost acceptat pretutindeni. Ţările musulmane i s-au opus 
multă vreme, în bună parte din motive religioase: ideea 
unui Coran tipărit era de neacceptat. Evreii şi creştinii 
aveau tiparniţe la Istanbul, însă nu şi musulmanii. Era şi 
cazul Indiei: prima tiparniţă a fost instalată abia la începutul 
secolului al XIX-lea. Pe de altă parte, în Europa nimeni nu 
putea înăbuşi noua tehnologie. Autoritatea politică era prea 
fragmentată. Biserica încercase să suprime traducerile 
neaoşe ale scrierilor sfinte şi să interzică răspândirea 
textelor canonice şi necanonice. Acum era copleşită. 
Demonii ereziei ieşiseră la iveală cu mult înaintea lui 
Luther, iar tiparul făcea imposibilă dispariţia acestora. 

5. Praful de puşcă. Probabil că europenii l-au obţinut de 
la chinezi la sfârşitul secolului al XIII-lea, începutul secolului 
al XIV-lea. Chinezii descoperiseră praful de puşcă în secolul 
al XI-lea şi îl folosiseră la început ca bombe incendiare, atât 
la artificii, cât şi în război, deseori sub forma aruncătoarelor 
de flăcări. Praful de puşcă a fost folosit mai târziu ca 
explozibil, începând cu tunurile ineficiente cu pietre şi 
aruncătoarele de săgeți şi trecând la tunuri (sfârşitul 
secolului al XIII-lea). Eficienţa şi temeinicia unora dintre 
aceste dispozitive pot fi deduse din denumirile lor: „tunul 
magic cu opt laturi, vânt şi foc, care inspiră groază” sau 
„purtătorul de foc cu nouă săgeți, ce străpunge inima şi 
este otrăvitor ca prin farmec”%. Se pare că erau preţuite: 
atât pentru zgomotul pe care îl produceau, cât şi pentru 
forţa lor ucigaşă. Minţii pragmatice i se pare tulburătoare 
această viziune metaforică, bombastică a tehnologiei. 

Chinezii au continuat să se sprijine mai curând pe 
dispozitivele incendiare decât pe cele explozive, poate 
datorită numărului mai mare al acestora sau poate pentru 
că lupta împotriva adversarilor nomazi nu impunea asedii”. 
Tratatele militare din secolul al XVI-lea descriu sute de 


% Needham, „The Guns of Khaifeng-fu”, p. 40. 

variaţiuni: „tuburi ce zboară până la cer”, ce proveneau, se 
pare, din aruncătoarele de flăcări din urmă cu 500 de ani, 
folosite la pulverizarea de praf de puşcă şi bucăţi de hârtie 
aprinse în pânzele inamicului; „găleți cu praf de puşcă” şi 
„cărămizi de foc” - grenade cu praf de puşcă şi hârtie 
înmuiată în otravă; alte dispozitive cu substanţe chimice şi 
excremente umane, menite să-l înspăimânte, să-l orbească 
şi, probabil, să-l dezguste pe duşman; în sfârşit, grenade 
letale umplute cu alice metalice şi explozibili”. Unele dintre 
acestea erau aruncate; altele, lansate cu arcurile. Această 
varietate încântătoare ne surprinde, ca şi când războiul ar fi 
o expoziţie de reţete. 

Chinezii foloseau praful de puşcă sub formă de pulbere, 
după cum o indică şi denumirea lui, însă obțineau o reacţie 
slabă tocmai pentru că masa fină încetinea aprinderea. În 
schimb, europenii au învăţat în secolul al XVI-lea să 
„granuleze” praful de puşcă, transformându-l în grăunţe 
sau pietricele. Au obţinut astfel o aprindere mai rapidă şi, 
amestecând cu mai multă atenţie ingredientele, o explozie 
mai puternică, mai apropiată de perfecţiune. Astfel, ei se 
puteau concentra asupra dimensiunii şi greutăţii 
proiectilului; nu-şi pierdeau vremea cu zgomotul produs, cu 
mirosul sau efectele vizuale. 

Această concentrare asupra lansării explozibilului, în 
combinaţie cu experienţa în turnarea clopotelor (aliajul 
folosit la confecţionarea clopotelor putea fi transformat în 
bronz pentru tunuri, iar tehnicile de turnare erau 
interschimbabile), i-a oferit Europei cel mai bun tun şi i-a 
conferit supremaţia militară”. 

După cum o ilustrează neîndoielnic aceste cazuri, 


% Chinezii se temeau, se pare, mai mult de răscoalele interne 
decât de invaziile din exterior. Era posibil ca armamentele mai 
moderne să ajungă în mâinile cui nu trebuia, inclusiv ale 
generalilor. Cf. Hall, Powers and Liberties, pp. 46—47. 

% Levathes, When China Ruled the Seas, p. 102. 

celelalte societăţi rămâneau în urma Europei chiar înaintea 
deschiderii lumii (începând cu secolul al XV-lea) şi a marii 
confruntări”. Motivul pentru care s-a întâmplat aşa este o 
chestiune istorică importantă - tragem la fel de multe 
învăţăminte şi din eşecuri, şi din reuşite. Nu putem analiza 
aici fiecare societate sau civilizaţie noneuropeană, însă 
două dintre ele merită privire mai atentă. 

Prima, Islamul, a absorbit şi a dezvoltat la început 
cunoştinţele şi obiceiurile popoarelor cucerite. Până în 
perioada despre care discutăm (între 1000 şi 1500), 
stăpânirea musulmană se întindea de la capătul vestic al 
Mării Mediterane până în Indii. Înainte, în perioada 750— 
1100, ştiinţa şi tehnologia islamică le-au întrecut cu mult pe 
cele ale Europei, care trebuia să-şi recapete moştenirea şi a 
făcut acest lucru, într-o anumită măsură, prin intermediul 
contactelor cu musulmanii în zone de frontieră precum 
Spania. Islamul era învățătorul Europei. 

Apoi ceva a mers prost. Ştiinţa islamică, denunţată drept 
erezie de câtre fanaticii religioşi, a cedat presiunilor 
teologice din motive de conformitate spirituală. (Pentru 
gânditori şi cercetători, aceasta ar putea fi o chestiune de 
viaţă şi de moarte.) Pentru Islamul militant, adevărul fusese 
deja revelat. Ceea ce conducea înapoi la adevăr era util şi 
admisibil; restul însemna greşeală şi înşelăciune. Istoricul 
Ibn Khaldun, conservator în ceea ce priveşte chestiunile 


% În privinţa acestui aspect, remarcaţi dezvoltarea, încă din 
secolul al XVI-lea, a unei revendicări formale din partea 
armatelor victorioase privind clopotele, sau cel mai bun clopot, 
din locurile cucerite şi din jurul acestora: „dreptul la clopote” - 
Cipolla, Guns, Sai/s, and Empires, p. 30, n. 1. 

% Din motive ce merită analizate în contextul istoriei ideilor şi 
al invenţiei folclorului, unii cercetători au încercat recent să 
propage ideea că tehnologia europeană nu a ajuns-o din urmă pe 
cea asiatică decât la sfârşitul secolului al XVIII-lea. Cea mai 
activă sursă în clipa de faţă este site-ul H-World - un magnet 
pentru aberaţii şi fantezii. 

religioase, era îngrozit de ostilitatea musulmană faţă de 
cunoaştere: 


Când musulmanii au cucerit Persia (637—642) şi au 
descoperit un număr extraordinar de mare de cărţi şi lucrări 
ştiinţifice, Sa'd bin Abi Waqqas i-a scris lui Umar bin al- 
Khattab, cerându-i permisiunea de a le lua şi a le împărţi 
musulmanilor ca pradă de război. Cu acea ocazie, Umar: i-a 
scris: „Aruncă-le în apă. In cazul în care conţinutul lor este 
un bun călăuzitor, Dumnezeu ne-a oferit o călăuză mai 
bună. Dacă nu, atunci Dumnezeu ne-a ferit de ele”. 


Să nu uităm că islamul, spre deosebire de creştinism, nu 
separă laicul de religios. Cele două constituie un întreg 
integrat. Statui ideal ar fi o teocraţie; iar, în absenţa unei 
astfel de realizări, un bun conducător lasă chestiunile ce ţin 
de spirit şi minte (în sensul cel mai larg) pe seama 
teologilor de seamă. Acest lucru poate fi dificil pentru 
oamenii de ştiinţă. 

In ceea ce priveşte tehnologia, Islamul a cunoscut câteva 
domenii marcate de schimbare şi progres: ne gândim la 
adoptarea hârtiei; sau la introducerea şi răspândirea unor 
culturi noi, precum cafeaua şi zahărul; sau la 
disponibilitatea otomană de a învăţa să folosească (dar nu 


% În 885, toţi copiştii profesionişti din Bagdad trebuie să jure 
că nu vor copia cărţi de filosofie. Despre conflictele dintre ştiinţa 
musulmană şi doctrina islamică, vezi Hoodbhoy, /slam and 
Science, în special capitolele 9 şi 10. 

% Ibn Khaldun, The Muqaddima: An Introduction to History 
(Routledge and Kegan Paul, Londra, 1978), p. 373, citat în 
Hoodbhoy, /slam and Science, pp. 103—104. Avem un exemplu 
analog de cinism şi fanatism inveterat în analele creştine: când 
armata franceză „cruciată” trimisă să reprime erezia cathară a 
pătruns în Béziers şi i s-a permis (poruncit) să-i treacă pe 
locuitori prin sabie, comandantul a fost întrebat cum se putea 
face diferenţa dintre eretici şi bunii creştini; la care acesta a 
răspuns: „Dumnezeu îi va şti pe ai Săi”. 

106 


să confecţioneze) tunurile şi ceasurile. Însă majoritatea 
acestor progrese au provenit din exterior şi au continuat să 
depindă de sprijinul din exterior. Izvoarele indigene de 
inventivitate se pare că secaseră. Chiar şi în epoca de aur 
(750—1100), teoria s-a detaşat de practică: „Vreme de 
aproape cinci sute de ani, cei mai de seamă oameni de 
ştiinţă din lume au scris în limba arabă; cu toate acestea, o 
ştiinţă înfloritoare nu a contribuit cu nimic la progresul lent 
al tehnologiei în Islam”!%. Singura civilizaţie ce pare să fi 
depăşit realizările europene a fost China. Cel puţin asta par 
să ne indice mărturiile. Dovadă este lunga listă a invențiilor 
chineze: roaba, scara de şa, căpăstrul rigid pentru cai (care 
să-i împiedice să se înece), busola, hârtia, tiparul, praful de 
puşcă, porţelanul. Cu toate acestea, în privinţa chestiunilor 
legate de ştiinţă şi tehnologie, China rămâne un mister - iar 
asta în ciuda eforturilor extraordinare ale regretatului 
Joseph Needham şi ale altora de a aduna date şi a limpezi 
problema. Specialiştii ne spun, de exemplu, că industria 
chineză a anticipat-o mult pe cea europeană: în industria 
textilă, unde chinezii aveau o maşinărie acționată hidraulic; 
pentru toarcerea cânepii în secolul al XII-lea, cam cu cinci 
sute de ani înainte ca Anglia Revoluţiei Industriale să 
cunoască maşina de filat cu acţionare hidraulică şi 
selfactoarele!“; sau în industria fierului, unde chinezii au 
învăţat timpuriu să folosească cărbunii şi cărbunii 
bituminoşi în cuptoare pentru a topi fierul (cel puţin aşa ni 
se spune) şi produceau şi 125.000 de tone de fontă brută la 
sfârşitul secolului al XI-lea - cifră atinsă de Marea Britanic 
700 de ani mai târziu!%. 


1% White, Medieval Religion and Technology, p. 227. 

1 Elvin, Pattern of the Chinese Past, p. 184. 

102 /bid., p. 85. Elvin oferă o cifră „între 35.000—40.000 de 
tone şi 125.000 de tone”, dar spune că preferă estimarea mai 
mare. Se sprijină aici pe Yoshida Mitsukuni, un specialist japonez 
care scria în 1967. Şi lucrarea ulterioară a lui Robert Hartwell, 

Misterul îl reprezintă neputinţa Chinei de a-şi conştientiza 
potenţialul. Pornim de la premisa că priceperea şi 
cunoştinţele sunt cumulative; fireşte, o tehnică superioară, 
odată însuşită, va înlocui metodele mai vechi. Însă istoria 
industriei chineze ne oferă exemple de ignoranță şi regres 
tehnologic. Am văzut că orologeria a involuat. In mod 
asemănător, maşinăria de filat cânepă nu a fost adaptată 
niciodată la producerea bumbacului, iar  toarcerea 
bumbacului nu a fost niciodată mecanizată. lar topirea 
cărbunilor a fost neglijată, împreună cu întreaga industrie a 
fierului. De ce? 


S-ar părea că niciuna dintre explicaţiile convenţionale nu ne 
poate spune în mod convingător de ce progresul tehnic a 
lipsit din economia chineză de-a lungul unei perioade 
caracterizate, în ansamblu, prin prosperitate şi expansiune. 
Aproape fiecare element considerat de regulă de istorici 
drept un factor major care a contribuit la Revoluţia 
Industrială în nord-vestul Europei era prezent şi în China. 
Existase, de altfel, până şi o revoluţie în privinţa relaţiilor 
dintre clasele sociale, cel puţin în mediul rural; însă aceasta 
nu avusese niciun efect important asupra tehnicilor de 
producţie. Numai ştiinţa galileo-newtoniană lipsea; însă, pe 
termen scurt, aceasta nu era importantă. Dacă chinezii ar fi 
avut sau ar fi dezvoltat pasiunea europeană din secolul al 
XVII-lea pentru reparaţii şi îmbunătăţiri, ar fi putut construi 
cu uşurinţă o maşinărie eficientă de filat pe baza modelului 
rudimentar descris de Wang Chen. [...] Un motor cu aburi ar 
fi fost mai dificil; însă nu ar fi trebuit să constituie o 
problemă insurmontabilă pentru un popor care construise 
aruncătoare de flăcări cu pistoane cu dublă acţiune în 
timpul dinastiei Sung. Ideea esenţială este că nimeni nu a 
încercat. In majoritatea domeniilor, agricultura 


„Markets, Technology, and the Structure of Enterprise”, p. 34, 
avansează cifra mai mare. In Hall, Powers and Liberties, p. 46, 
aceasta devine „cel puţin 125.000 de tone”. Aşa e cu cifrele 
istorice - cresc. 

reprezentând principala excepţie, tehnologia chineză a 
încetat să mai progreseze cu mult înaintea momentului în 
care lipsa cunoştinţelor ştiinţifice devenise un obstacol 
serios. 


Într-adevăr, oare de ce? Sinologii au propus mai multe 
explicaţii parțiale. Cele mut convingătoare sunt 
asemănătoare: 

e Absența unei pieţe libere şi a drepturilor de proprietate 
instituționalizate. Statul chinez perturba în mod constant 
iniţiativa privată - preluând activităţile profitabile, 
interzicând altele, manipulând preţurile, solicitând mite, 
retezând îmbogățirea privată. O ţintă predilectă era 
comerţul maritim, pe care Regatul Ceresc din Taiping îl 
considera diversiune de la preocupările imperiului, o forţă 
dezbinatoare şi o sursă de inegalitate a veniturilor sau, mai 
rău decât atât, o invitaţie la fugă. Situaţia a atins apogeul în 
timpul dinastiei Ming (1368—1644), când statul a încercat 
să interzică pe deplin comerţul peste hotare. Aceste 
interdicții au dus la evaziuni şi contrabandă, iar aceasta din 
urmă generat corupţie (taxă de protecţie), confiscări, 
violenţă şi represalii. Conducerea defectuoasă a gâtuit 
iniţiativa, a sporit costul tranzacţiilor şi a abătut talentul de 
la comerţ şi industrie. 

e Valorile înalte ale societăţii. Un cunoscut specialist în 
sociologia istoriei vede relaţiile de gen ca pe un obstacol 
major: cvasiizolarea femeilor acasă făcea imposibilă, de 
pildă, exploatarea profitabilă a utilajelor textile într-o 
fabrică. Din acest punct de vedere China se deosebea 
radical de Europa sau Japonia, unde femeile aveau acces 
liber în spaţiul public şi deseori munceau în afara casei 
pentru a-şi aduna o zestre sau pentru a contribui la 
resursele familiei10%. 


103 Elvin, Pattern of the Chinese Past, pp. 297—298. 
104 Cf. Goldstone, „Gender, Work, and Culture”. 

e Marele sinolog maghiar-german-francez Etienne Balazs 
ar sublinia contextul mai larg. El vede tehnologia neizbutită 
a Chinei ca făcând parte dintr-un tipar mai amplu al 
controlului totalitar. Nu explică acest fapt prin intermediul 
centralismului hidraulic, însă recunoaşte absenţa libertăţii, 
influenţa obiceiului, acordul general, ceea ce trecea drept 
înţelepciune superioară. Analiza sa merită reluată: 


[...] Dacă înţelegem prin totalitarism controlul deplin al 
statului şi al organelor şi funcţionarilor săi executivi asupra 
tuturor activităţilor vieţii sociale, fără nici o excepţie, atunci 
societatea chineză era profund totalitară. [...] Nicio iniţiativă 
privată, nicio expresie a vieţii private nu putea scăpa 
controlului oficial. Există din capul locului o întreagă gamă 
de monopoluri de stat, care cuprind principalele elemente 
de consum: sarea, fierul, ceaiul, alcoolul, comerţul extern. 
Există un monopol asupra educaţiei, păzit ca pe ochii din 
cap. Practic, există un monopol al literaturii (era să spun al 
presei): orice lucrare neoficială, care scapă de cenzură, are 
puţine şanse să ajungă la public. Insă tentaculele Statului- 
Moloh, omnipotenţa birocraţiei se extind mult mai departe. 
Există regulamente privind ţinuta, o lege pentru 
construcţiile publice şi private (dimensiunea caselor); 
culorile purtate, muzica ascultată, festivalurile - toate sunt 
reglementate. Există reguli pentru naştere şi reguli pentru 
moarte; statul providenţial veghează cu atenţie fiecare pas 
al supuşilor săi, din leagăn până în mormânt. Este un regim 
al birocraţiei şi hărţuirii /paperasseries et tracasseries], 
hârţogăraie şi hărţuire la nesfârşit. Ingeniozitatea şi 
inventivitatea chinezilor, care au oferit atât de multe 
omenirii - mătasea, ceaiul, porţelanul, hârtia, tiparul şi 
multe altele -, ar fi îmbogăţit, fără nicio îndoială, China şi 
mai mult şi ar fi adus-o probabil în pragul industriei 
moderne, dacă nu ar fi existat acest control gâtuitor din 
partea statului. Statul este cel care ucide progresul 
tehnologic în China. Nu doar în sensul că înăbuşă din faşă 
orice contravine sau pare să contravină intereselor sale, ci 
şi prin cutumele implantate inexorabil de raison d'Etat. 

Atmosfera de rutină, tradiţionalism şi imobilitate care face 
orice inovaţie suspectă, la fel ca orice iniţiativă ce nu este 
controlată şi sancţionată în avans, este nefavorabilă 
spiritului cercetării libere!%. 


Pe scurt, nimeni nu încerca. De ce ar fi făcut-o? 

Oricare ar fi fost combinaţia de factori, rezultatul a 
constat într-un tipar ciudat de iniţiative izolate şi 
discontinuități sisifice - sus, sus, sus, iar apoi din nou jos -, 
aproape ca şi când societatea ar fi fost limitată de un plafon 
de mătase. Rezultatul, dacă nu obiectivul, a fost o 
schimbare-în-imobilitate; sau poate o  imobilitate-în- 
schimbare. Inovaţiei i s-a permis să progreseze (era 
capabilă să progreseze) până într-un punct, dar nu mai 
mult. 


Europenii au avut parte de mult mai puţine asemenea 
imixtiuni. In schimb, în aceste secole, ei au pătruns într-o 
lume captivantă a inovației şi emulaţiei ce provoca 
grupurile de interese şi tulbura forţele conservatorismului. 
Schimbările erau cumulative; noutatea se răspândea cu 
repeziciune. O nouă concepţie asupra progresului a înlocuit 
respectul mai vechi, epuizat, faţă de autoritate. Această 
stare ameţitoare de libertate a afectat (infectat) toate 
domeniile. Aceştia au fost anii ereziilor în cadrul Bisericii, ai 
iniţiativelor populare care, după cum putem vedea în zilele 
noastre, au anticipat ruptura Reformei; ai noilor forme de 
expresie şi acţiune colectivă care au provocat formele 
artistice mai vechi, au pus sub semnul întrebării structurile 
sociale şi au reprezentat o ameninţare la adresa celorlalte 
forme de guvernare; ai metodelor noi de a face şi produce 
lucruri care au transformat noutatea într-o virtute şi într-o 
sursă de desfătare; ai utopiilor care imaginau un viitor mai 
bun, în loc să evoce paradisuri pierdute. 


15 Balazs, La bureaucratie céleste, pp. 22—23. 

În toate acestea, importantă a fost Biserica, în rolul său 
de păstrătoare a cunoaşterii şi şcoală pentru tehnicieni. Ne- 
am fi putut aştepta la altceva: ca spiritualitatea organizată, 
cu accentul său pe rugăciune şi contemplaţie, să fi fost 
prea puţin interesată de tehnologie. Fireşte, Biserica, cu 
viziunea sa asupra muncii ca pedeapsă pentru păcatul 
originar, nu ar fi încercat să uşureze acest chin. Însă, totul 
s-a îndreptat în direcţia opusă: dorinţa de a scuti clerul de 
sarcinile lumeşti care necesitau prea mult timp a dus la 
introducerea şi răspândirea maşinăriilor şi, începând cu 
cistercienii, la angajarea fraţilor mireni (conversi) pentru 
munca de jos. Aceste angajări au cultivat, la rândul lor, 
atenţia pentru timp şi productivitate. Toate acestea au dat 
naştere, pe proprietățile monahale, unor agregate 
remarcabile de maşinării - utilaje complexe menite să 
exploateze la maximum energia hidraulică disponibilă şi să 
o distribuie prin intermediul unei succesiuni de operaţiuni 
industriale. O descriere a activităţilor abației din Clairvaux 
de la jumătatea secolului al XII-lea prezintă triumfător acest 
caracter multilateral: „gătit, filat, amestecat, frecat [şlefuit], 
transmitere [a energiei], spălat, măcinat, îndoire”. Autorul, 
vădit mândru de aceste realizări, le spune în continuare 
cititorilor săi că-şi va permite să facă o glumă: ciocanele de 
împâslire, spune el, par să-i fi scutit pe piuari de pedeapsa 
pentru păcatele lor; şi îi mulţumeşte lui Dumnezeu că 
aceste dispozitive pot să uşureze munca anevoioasă a 
bărbaţilor şi să cruţe spatele cailor!%. 

De unde această joie de trouver tipic europeană, această 
pasiune pentru lucrurile noi, mai bune, această cultivare a 
invenţiei - sau ceea ce unii au numit „inventarea 
invenţiei”? Diverşi savanţi au sugerat o varietate de 
motive, asociate în mod specific cu valorile religioase: 

1. Respectul  iudeo-creştin pentru munca manuală, 


1% Citat în White, Medieval Religion and Technology, pp. 245— 
246. 

rezumat într-un număr de porunci biblice. Un exemplu: 
când Dumnezeu îl avertizează pe Noe în privinţa 
iminentului potop şi îi spune că el va fi salvat, nu 
Dumnezeu este cel care îl salvează. „Tu însă fă-ţi o corabie 
de lemn de salcâm”, îi spune El, iar Noe îşi construieşte o 
arcă potrivit specificaţiilor divine. 

2. Subordonarea iudeo-creştină a naturii în faţa omului. 
Aceasta este o abatere radicală faţă de credinţele şi 
practicile animiste des întâlnite, care vedeau ceva divin în 
fiecare copac şi izvor (de unde şi naiadele şi driadele). 
Ecologiştii zilelor noastre ar putea considera aceste 
credinţe animiste preferabile lucrurilor care le-au înlocuit, 
însă nimeni nu le dădea ascultare păgânilor care se 
închinau naturii în Europa creştină. 

3. Noţiunea  iudeo-creştină de timp liniar. Celelalte 
societăţi considerau timpul ca fiind ciclic, revenind la 
etapele de început şi luând-o de la capăt. Timpul liniar este 
progresiv sau regresiv, îndreptându-se spre lucruri mai 
bune sau decăzând dintr-o stare anterioară, mai fericită. În 
cazul europenilor din perioada pe care o analizăm, 
predomina viziunea progresivă. 

4. Totuşi, în ultimă instanţă, aş accentua piaţa. Iniţiativa 
era liberă în Europa. Inovația funcţiona şi dădea roade, iar 
conducătorii şi grupurile de interese erau limitați în ceea ce 
priveşte capacitatea lor de a preveni sau descuraja 
inovaţia. Succesul a generat imitație şi emulaţie; de 
asemenea, o viziune asupra puterii care, pe termen lung, 
avea să-i înalțe pe oameni aproape la nivelul zeilor. Vechile 
legende au rămas - izgonirea din Rai, zborul prea aproape 
de Soare al lui Icar, Prometeu înlănţuit - pentru a ne 
avertiza în privinţa mândriei. (însăşi noţiunea de hybris - 
insolenţă cosmică - stă mărturie ambițiilor unor bărbaţi şi 
eforturilor altora de a le stăvili.) 

Însă persoanele implicate nu erau dispuse să le acorde 
atenţie. 

Capitolul 5. 


Marea deschidere 


„Cel mai important lucru de la facerea lumii, exceptând 
întruparea şi moartea Celui care a creat-o, este 
descoperirea Indiilor.” 


Francisco López de Gomara, Historia general de las Indias 


„Există un eveniment istoric pe care toată lumea îl 
cunoaşte. Până şi cei ale căror preferinţe nu se îndreaptă 
spre istorie ştiu că Cristofor Columb a descoperit America. 
Acest fapt ştiut de o lume întreagă indică modul în care 
această realizare individuală, descoperirea unei Lumi Noi, a 
captivat simţirea întregii Europe şi Americi drept cel mai de 
seamă eveniment din istoria laică.” 


F.A. Kirkpatrick, The Spanish Conquistadores 
„«Sunteţi o civilizaţie pierdută!» i-a strigat triumfător 
antropologul căpeteniei indiene. 


«Nu ne deranjează să fim pierduţi», a răspuns căpetenia. 
«Să fim găsiţi e ceea ce ne sperie.»” 


Nu cu mult timp în urmă, lumea se pregătea să 


sărbătorească împlinirea a cinci sute de ani de la 

descoperirea Americii de către Columb. Felurite grupuri s- 
au întrecut în omagii la adresa bărbatului şi a realizării sale. 
In Statele Unite, ţară pe care unii ar fi numit-o Columbia, 
unde aproximativ 70 de oraşe şi orăşele, precum şi un 
număr mare de instituţii poartă numele descoperitorului, 
unde persoanele de origine italiană au rivalizat cu hispanicii 
pentru a atrage cinstea şi mândria compatrioţilor lor (fie de 
origine, fie prin adopţie), ne-am putea aştepta pe bună 
dreptate la o reluare en grand a cvadricentenarului din 
1892: un târg mondial (Expoziţia Columbiană); aduceri 
aminte din belşug; iar în anul următor, timbre 
comemorative bogat colorate. 

Lumea îl aprecia pe Columb în perioada aceea şi se 
presupunea că anul 1992 avea să fie şi mai impresionant, şi 
mai bun (500 sună mai bine decât 400); însă mai apoi, 
ceva, totul, a mers prost. Columb, simbolul realizării 
istorice, moaşa unei lumi noi, s-a dovedit a fi o ruşine 
politică. A ieşit la iveală - însă ani la rând au existat păreri 
diferite - faptul că numeroase persoane nu îl considerau pe 
Amiralul Oceanului un erou, sosirea europenilor în Lumea 
Nouă o descoperire şi aniversarea acestui eveniment un 
prilej de sărbătoare!”. 

Dimpotrivă. Columb era acum înfăţişat ca un răufăcător; 
europenii, ca nişte cotropitori; băştinaşii, ca un popor 
fericit, nevinovat, redus la sclavie şi, în cele din şters de pe 
faţa pământului de către omul alb, rapace şi purtător de 
boli!%. In Berkeley (California), multă vreme o enclavă 
autoguvernată, separatistă, ireverenţioasă (sau, mai 
curând, reverenţioasă într-un alt chip), cu propria politică 


107 Schama, „They All Laughed”, p. 30, spune că până şi în 
1892 protestatarii au obiectat în privinţa sărbătorii şi au amânat- 
ocuun an. 

1% CJ. „The Invasion of the Nina, the Pinta, and the Santa 
Maria”, New York Times, 2 iunie 1991; şi combaterea indignată a 
Teresei de Balmaseda Milam, ibid., 4 iulie 1991. 

externă, consiliul municipal a redenumit Ziua lui Columb 
Ziua Popoarelor Băştinaşe şi a oferit două concerte ale 
aceleiaşi opere, intitulată Get Lost (Again), Columbus 
(Dispari [din nou], Columb), aparţinând unui compozitor 
amerindian pe nume White Cloud Wolfhawk:%. Doi ani mai 
târziu, consfinţind o alegere, Mexicul a decis să emită 
monede comemorative în cinstea aztecilor şi a unei 
„civilizaţii de o profunzime incredibilă în domeniul artelor, 
ştiinţei şi culturii”110. Niciun elogiu adus conchistadorilor. 
Evident că ştergerea sau răsturnarea istoriei nu erau 
posibile. Nimeni nu avea de gând să-şi strângă lucrurile şi 
să se întoarcă în Europa; pentru Columb era prea târziu să- 
şi mai găsească drumul. Însă existau suficiente atitudini 
împotriva lui Columb, îndeosebi în cercurile caracterizate 
prin corectitudine politică, pentru a face sărbătorirea 
nelalocul ei, la fel ca dansul la priveghi. Aşadar fără 
spectacole; fără suveniruri; fără tricouri şi imprimeuri; fără 
tributuri; fără reconstituiri (cine ar cădea de acord asupra 
termenilor?); fără discursuri; fără timbre; fără monede; fără 
premii. lar când Galeria Naţională de Artă de la Washington 
a decis să organizeze o expoziţie care să marcheze 
aniversarea a 500 de ani, cu un catalog impresionant, pe 
hârtie lucioasă, a realizat un ABC - Anything But Columbus 


109 james Barron, „He's the Explorer/Exploiter You Just Have to 
Love/Hate”, New York Times, 12 octombrie 1992, p. B7. Vezi şi 
Sam Dillon, „Schools Grow Harsher în Scrutiny of Columbus”, 
ibid., p. A1. Deşi „americani nativi” este acum termenul acceptat 
şi acceptabil pentru descendenţii locuitorilor iniţiali (primii) ai 
emisferei vestice, unii au obiectat că „american” este o 
denumire europeană şi, aşadar, improprie. Ar trebui să vorbim în 
schimb despre „nativi”. Dar cum rămâne cu ceilalţi oameni 
născuţi în aceeaşi emisferă? Ei nu sunt nativi? Se pare că unii 
nativi sunt mai nativi decât alţii. 

110 Vezi Joel Sable, „Mexico Hails Aztecs with Multiple Issues”, 
Boston Globe, 3 aprilie 1994, p. B34. 

(Orice, mai puțin Columb)!!!. Expoziţia a înglobat restul 
lumii, celelalte evenimente din 1492 şi anii apropiaţi. Cel 
mai important eveniment dintre toate a fost omis cu bună- 
ştiinţă. Istorie eviscerată. 


Ca în majoritatea distrugerilor iconoclaste ale tradiţiei, 
atacul la adresa lui Columb - sau, mai bine spus, a ceea ce 
a urmat după sosirea sa - conţine mult adevăr, multe 
aberaţii şi anumite aspecte irelevante. 

Adevărul constă în soarta nefericită a popoarelor 
băştinaşe pe care europenii le-au găsit în Lumea Nouă. Cu 
câteva excepţii rare, banale şi zadarnice, ele au fost tratate 
cu dispreţ, violenţă şi brutalitate sadică. Aproape au fost 
şterse de pe faţa pământului de microbii şi virusurile pe 
care europenii le-au adus cu ei fără să-şi dea seama. 
Pământul, cultura şi demnitatea lor le-au fost răpite. Ele nu 
au nimic de sărbătorit. 

Aberațiile sunt reprezentate de  tevatura privind 
descoperirea: cum ar fi putut să descopere Columb Lumea 
Nouă? Fusese dintotdeauna acolo. Băştinaşii îşi cunoşteau 
pământul. Ei fuseseră cei care îl descoperiseră cu mult timp 
înainte!!?. (Poate că nu avem un nou timbru cu Columb, 
însă Poşta Statelor Unite, iute în mişcări şi fără cusur din 
punct de vedere politic, a emis un timbru comemorativ în 


11 Cf. Schama, „They All Laughed”. Catalogul superb ilustrat 
Levenson (ed.), Circa 1492: Art in the Age of Exploration. 

12 jean Ziegler, La victoire des vaincus, p. 101, citează dintr- 
un roman rus din anii 1960, Ajvanhu de luri Rihten (traducerea 
poloneză datează din 1966), în care eroul siberian se plânge: „Nu 
am fost niciodată în stare să pricep cum poate cineva să 
descopere un teritoriu care este deja locuit de oameni. [...] E ca 
şi când aş merge la lakuţk şi aş anunţa că eu am descoperit 
oraşul. Acest lucru nu prea ar fi pe placul locuitorilor”. (N.B.: 
Aceasta este traducerea la a patra mână - din rusă în poloneză, 
în franceză, apoi în engleză, însă nu cred că denaturează 
originalul.). 

1992, evocându-i pe asiaticii care veniseră în America de 
Nord cu zeci de mii de ani în urmă, strămoşii 
amerindienilor.) În plus, Columb nu ştia în mod cert încotro 
se îndrepta. În 1492, popoarele băştinaşe au fost cele care 
l-au descoperit pe Columb. 

Fireşte că aşa au făcut, la fel cum şi el a descoperit 
popoarele băştinaşe. Orice întâlnire este bilaterală. Totuşi, 
observarea reciprocităţii nu justifică eliminarea uneia dintre 
părţii!:. 

În mod interesant, acest tip de şicană reprezintă o 
chestiune majoră în matematică. Cercetătorul 
matematician găseşte şi scoate la iveală noi argumente şi 
teoreme. El le numeşte „adevăruri”. El le-a descoperit? Sau 
le-a creat? Fuseseră ele dintotdeauna acolo, aşteptând să 
fie descoperite - înscrise de eternitate în marea „Carte”, 
cum o numea Paul Erdâs? Sau există doar în virtutea 
faptului că sunt inventate? Nu contează. Matematicianul le- 
a descoperit/creat, iar gândirea şi imaginaţia matematică 
sunt în acest chip transformate!!*. 

Irelevanța constă în argumentul că accentul pus pe 
descoperirea lui Columb europenizează un proces mondial 
de întâlnire şi schimb; că acest eurocentrism induce un 
uşor triumfalism, determinându-i pe istorici să accentueze 
aspectele fals pozitive (marea epocă a explorărilor) şi să le 
ignore pe cele cu adevărat negative (consecinţele 
catastrofale ale invaziei). 

Pe de o parte, această obiecţie este adevărată, însă un 
istoric bun se  străduieşte să menţină echilibrul. 
Deschiderea Lumii Noi (pentru Europa era nouă) a fost un 
schimb, însă unul asimetric. Revelația europeană a fost cea 


"3 Vitorino Magalhaes Godinho vorbeşte pe bună dreptate 
despre absurditatea acestei teze a nondescoperirii, pe care o 
descrie drept o „capcană infantilă” - „Rôle du Portugal”, p. 58. 

114 Despre aceste aspecte, vezi King, Art of Mathematics, pp. 
41—46. 

care a contat. Europa a fost cea care a iniţiat procesul, a 
reacţionat în privinţa descoperirii şi a stabilit planul 
dezvoltărilor ulterioare. La nivelul acţiunii - cine şi cui a 
făcut -, aceasta a fost o chestiune unilaterală. 

Cât despre măreţia auto-laudativă a acestor evenimente, 
oamenii, mari şi mici, se agaţă de prestigiu oriunde pot; şi, 
odată inventate, miturile nu dispar cu uşurinţă. Cu toate 
acestea, miturile privind descoperirea eroică nu au 
beneficiat de asentimentul erudiţilor vreme de mai mulţi 
ani - cu siguranţă nu în literatura de specialitate. De îndată 
ce Carl Sauer şi Woodrow Borah şi şcoala de geografie 
economică din California au anunţat, pe baza vestigiilor 
arheologice, că sosirea omului alb şi a agenţilor patogeni 
care l-au însoţit (variolă, gripă etc.) provocase moartea a 
nouă zecimi din populaţia mexican-indiană de circa 25 de 
milioane de oameni, nimeni nu a mai putut privi această 
chestiune în aceeaşi manieră afabilă!t;. 

Aceste dezacorduri terminologice reprezintă o formă de 
ispăşire şi mobilizare politică. Ele îşi propun mai curând să 
delegitimeze decât să clarifice. Ţinta o constituie dominaţia 
europeană (occidentală) şi câştigurile obţinute de pe urma 
ei. Scopul: acela de a atribui vina, de a provoca diverse 
conştiinţe, de a justifica anumite compensaţii. Putem mai 
mult de atât, întrebându-ne ce s-a întâmplat şi de ce. 


Descoperirea Lumii Noi de către europeni nu a fost o 
întâmplare. Europa deţinea acum un avantaj decisiv în 


privinţa puterii sale de a ucide. Işi putea livra armele 


15 Singura excepţie în privinţa acestei dezamăgiri a fost 
mulţumirea persistentă datorată răspândirii creştinismului într-o 
lume a religiei păgâne, a sacrificiilor umane şi a canibalismului. 
Departe de mine să apăr aceste practici străvechi. Cu toate 
acestea, istoricul trebuie să remarce faptul că cei care ofereau 
„iZbăvirea” au plătit scump şi ar putea aprecia altfel acest 
schimb. 

oriunde le puteau transporta vasele; şi, datorită unor noi 
tehnici de navigaţie, vasele europene puteau ajunge acum 
oriunde. 

să ne oprim o clipă pentru a analiza implicaţiile mai 
ample ale acestei inegalităţi. Se pune în discuţie o lege a 
relaţiilor sociale şi politice, şi anume aceea potrivit căreia 
trei factori nu pot coexista: (1) un decalaj pronunţat al 
puterii; (2) accesul privat la instrumentele puterii; şi (3) 
egalitatea grupurilor sau naţiunilor. Dacă un anumit grup 
este îndeajuns de puternic încât să-şi manifeste autoritatea 
asupra altuia şi dacă are ceva de câştigat din asta, o va 
face cu siguranţă. Chiar dacă statul s-ar abţine de la 
agresiuni, companiile şi oamenii nu vor aştepta nicio 
permisiune. Mai curând, vor acţiona conform propriilor 
interese, antrenându-i şi pe ceilalţi, inclusiv statul. 

lată de ce imperialismul (dominarea unui grup de către 
altul) a existat dintotdeauna'1$. Este expresia unui puternic 


116 Unii ar susţine că, în mod limpede, nimic din toate acestea 
nu este adevărat. Lumea este alcătuită dintr-o diversitate de 
naţiuni de dimensiuni şi puteri inegale şi nu reuşim să-l vedem 
întotdeauna pe cel puternic dominându-l sau exploatându-l pe 
cel slab. Aşa este; însă această stăpânire de sine este 
condiţionată în bună parte de balanţa de putere. Dacă este 
nevoie, naţiunile îşi vor uni forţele pentru a preîntâmpina 
hegemonia; de unde şi o analiză raţională a stăpânirii de sine. 
Insă este vorba de o analiză fragilă, predispusă la erori de 
apreciere, Astfel, a fost nevoie de mai multe secole pentru a 
atinge un astfel de echilibru în Europa, însă balanţa a fost de 
două ori pusă la încercare în secolul XX, cu rezultate tragice. 
Recentul Război din Golf a fost tot rezultatul unui calcul greşit 
(bazat pe o lipsă de informare); iar motivele reacției de amploare 
au fost, în primul rând, natura mizei (petrolul), iar în al doilea 
rând, convingerea că era importantă afirmarea principiului numit 
siguranţă colectivă. 

Pentru acest model al imperialismului bazat pe echilibru, vezi 
Landes, „Some Thoughts on the Nature of Economic Imperialism” 

impuls omenesc. Există şi alte atitudini, mai înalte: impulsul 
altruist, idealurile de solidaritate, regula de aur (etica 
reciprocităţii). Însă astfel de idealuri nobile, chiar şi atunci 
când au fost consfinţite şi cultivate de religia organizată, au 
fost respectate atât în numele ei, cât şi împotrivă. Intr- 
adevăr, cele mai alese principii, inclusiv religia, au fost 
invocate mult prea adesea în contextul agresiunilor. Numai 
o decizie voită din partea autorităţii politice, nu numai de a 
se abţine de la un asemenea comportament, ci şi de a-i 
împiedica pe membrii grupului să-l adopte, poate înfrânge 
acest impuls. 

În Europa medievală nu exista nicio autoritate centrală 
care să ia o asemenea decizie. Dimpotrivă, suveranităţi 
concurente au oferit numeroase oportunităţi de iniţiativă 
privată în război, iar legăturile personale - obligaţiile şi 
loialităţile feudale - i-au ajutat pe războinici să se 
mobilizeze în vederea prădării. Astfel, Europa, după secole 
de presiuni şi persecuții ale cotropitorilor, a trecut la atac 
începând cu secolul al XI-lea. Cruciadele (Prima Cruciadă, 
1096) au reprezentat o manifestare a acestui atac peste 
hotare. Parţial, ele au fost promovate ca metodă de a 
idealiza violenţa nimicitoare şi de a o îndrepta spre 
exterior. Era o societate agresivă. 

Şi ce adversari bine aleşi! Cruciadele au reînnoit războiul 
vechi de secole al creştinătăţii împotriva Islamului, al 
credinţei împotriva credinţei, purtat până în inima taberei 
inamice. Teoretic, nu exista o cauză mai sfântă; însă în 
realitate şi ca întotdeauna, obiectivul idealist era o 
acoperire pentru o tâlhărie şi o lăcomie fără margini. Trei 
zile bune de jaf şi crimă în Constantinopolul grecesc, cu 
masacre variate ale evreilor şi creştinilor pe parcurs (însă 
erau creştinii orientali cu adevărat creştini?), valorau toată 
prada lerusalimului şi bunurile mărunte ale unor regate 


şi „An Equilibrium Model of Imperialism”. 

insignifiante din Anatolia şi Palestina musulmană". 

Invazia cruciaților nu a avut efectul scontat. Musulmanii i- 
au izgonit pe intruşi şi au prețuit de atunci această reuşită 
ca pe un semn de pedeapsă divină. Însă războiul împotriva 
musulmanilor se desfăşura şi în alte locuri, cu precădere în 
Spania, unde, de-a lungul următoarelor secole (victoria 
finală, Granada, 1492), regatele creştine au avut parte de 
un succes răsunător împotriva unei multitudini de şeicate 
succesoare posesive. Acestea erau rămăşiţele teritoriului 
Al-Andalus: „Fiecare qa'id şi persoană influentă care putea 
atrage o suită de adepţi sau care deţinea un castel unde să 
se retragă la nevoie se autoproclama sultan şi îşi asuma 
însemnele regalității” 18. 

În această luptă intermitentă, musulmanii au avut 
handicapul dependenței lor de soldații berberi aduşi din 
Africa de Nord - mercenari lipsiți de loialitate față de 
conducătorii care îi recrutaseră. Acestora li se opuneau 
nobilii de rang inferior şi creştinii nemiloşi, înclinați spre 
persecutarea ţăranilor şi a clerului, pe care monarhul 
castilian, la sfatul de înţeles al Bisericii, i-a trimis la război 
împotriva necredincioşilor. A fost o reluare a motivaţiei 
Primei Cruciade pe Pământul Sfânt: mai bine ei decât noi. 
Neîndemânatici de ambele părţi, motiv pentru care, de 
altfel, lupta a şi durat atât de mult. Insă logistica şi 
demografia au fost de partea creştinilor. „Creştinătatea se 
răspândea uşor spre sud, mai curând ca printr-un proces de 
infiltrare decât de inundare.”11 

În cele din urmă civilizaţia a cedat, iar sălbăticia a 
triumfat. Córdoba, odinioară cel mai mare centru cultural 


Când cruciații au cucerit lerusalimul în 1099, ei au 
incendiat, violat şi masacrat; în timp ce atunci când Saladin a 
recucerit oraşul pentru musulmani, în 1187, el l-a cruțat. 

“8 Ibn Khaldun, The Muqaddimah, citat în Fernandez-Armesto, 
Before Columbus, p. 50. 

"9 Fernandez-Armesto, Before Columbus, p. 49. 

european, a căzut în 1236; Sevilia, marea metropolă 
economică din Al-Andalus, în 1248. Ambele au fost cucerite 
parcă într-o clipă de neatenţie: Ferdinand al Ill-lea de 
Castilia nu credea cu adevărat că era pregătit să-i adune pe 
mauri în valea râului Guadalquivir. Emirul a făcut o 
înţelegere de a se retrage, ca vasal al lui Ferdinand, în mica 
fortăreață muntoasă Granada, care a rezistat prin 
intermediul unei strategii de colaborare temătoare şi 
indiferenţă sistematică faţă de soarta semenilor musulmani 
din alte părţi. Cum îţi aşterni... Când a venit rândul 
Granadei să cadă (1490—1492), solicitările sale de sprijin 
au rămas fără răspuns. Şi astfel, ultimul conducător maur al 
Granadei a negociat o evacuare bine plătită şi a părăsit 
Spania ocărât de propria mamă: ştia să recunoască un laş. 

Invingătorii în această reconquista au fost Portugalia, 
care şi-a eliberat teritoriul de sub stăpânirea musulmanilor 
până la jumătatea secolului al XIV-lea, şi Castilia, un stat 
expansionist de frontieră de păstori caballero (ceea ce am 
numi cowboy), barbari şi mercenari pentru care marile 
oraşe maure din sud, cu palatele lor de marmură şi 
fântânile răcoroase, cu grădinile înverzite şi centrele de 
studiu, reprezentau o ţintă irezistibilă!20. 

Şi după reconquista ce-a mai urmat? Ei bine, teritoriul 
trebuia înşfăcat şi repopulat, proprietăţile, delimitate şi 
exploatate, ţăranii (îndeosebi cultivatorii musulmani) puşi la 
treabă pentru noii lor stăpâni. lar regatul trebuia creştinat, 
întrucât regina Isabela era o credincioasă ferventă. 
Indiferent ce concesii fuseseră acordate Islamului prin 
negocierea cedării Granadei, niciun asemenea angajament 
nu putea rezista multă vreme în faţa prerogativelor 
adevăratei credinţe. Biserica, prin intermediul Sfântului 
Oficiu al Inchiziției, ca să nu mai vorbim de spionii şi 
turnătorii laici, a fost foarte ocupată, cu convertirile de la 
iudaism, majoritatea fără voie şi, aşadar, nestatornice, 


12 Vezi discuţia jbid., pp. 84—85. 

trebuiau supravegheate atent; acelaşi lucru era valabil şi în 
cazul foştilor musulmani. Societatea castiliană era 
năpăstuită de un prurit pios, o scabie a spiritului. 

Cu toate acestea, rămăsese suficientă energie pentru 
alte campanii şi aventuri. Demobilizarea nu este uşoară 
pentru cei care nu ştiu prea multe în afară de sabie şi cal, 
de camaraderia pe câmpul de luptă, plăcerea crimei şi 
bucuriile jafului. Chiar şi înaintea expulzării finale a maurilor 
din Peninsula Iberică, Portugalia şi Spania examinau terenul 
şi se pregăteau să atace dincolo de apă. Primele obiective 
au fost insulele din Marca Mediterană şi coastele Africii de 
Nord. Regele lacob | de Aragon a capturat Insulele Baleare 
în 1229—1235, lăudându-se mai târziu că a fost „cel mai 
bun lucru pe care l-a făcut vreodată omul în ultima sută de 
ani”. La rândul lor, portughezii au capturat Ceuta în 1415; 
Casablanca în 1463; Tanger în 1471. 

Războiul are calitatea de a-şi legitima cauza şi a-şi 
preamări cuceririle. Aşa s-a întâmplat şi cu aceşti noi 
cruciați: poeţii îi ridicau în slăvi şi le idealizau violenţa în 
coduri şi ipostaze cavalereşti. Expediţiile maritime căpătau 
virtuţi şi merite deosebite: „Exista mai multă onoare”, 
spunea lacob |, în cucerirea unui singur regat „în mijlocul 
mării, acolo unde a binevoit Dumnezeu să îl aşeze”, decât 
trei pe uscat. Până la sfârşitul veacului, cronicarul său se 
lăuda că niciun peşte nu putea să înoate fără permisiunea 
regelui!?1. 

Pentru luptă era nevoie de bani. Tiparul acestor cuceriri 
„nobile” era acela al „afacerii” feudale tradiţionale. Un nobil 
de rang inferior - numit de un istoric „huligan aristocrat” - 
pornea la război în fruntea unui grup cu binecuvântarea 
conducătorului şi, uneori, şi cu banii acestuia, deseori în 
vase furnizate de negustori de pretutindeni, pentru a pune 
mâna pe orice ar fi putut să înşface. Ceea ce putea lua şi 
păstra îi aparţinea, cu condiţia împărţirii prăzii şi a 

121 Ibid., p. 12. 

răsplătirii oamenilor şi susținătorilor săi, precum şi a unui 
angajament de sprijin şi loialitate faţă de stăpânul său. 

Alegerea țintelor nu era arbitrară. Aceşti tâlhari începeau 
cu locurile cele mai apropiate, cele mai accesibile. Un 
economist ar spune: cost redus de intrare pe piaţă, în plus, 
aceste ţinte erau deţinute de necredincioşi, iar numai acest 
fapt consfințea aventura. Musulmanii numesc lumea 
nonmusulmană Dor al/-harb, Casa Săbiei, indicând-o astfel 
ca pe o pradă legitimă în vederea cuceririi. Creştinii nu 
aveau un asemenea termen, însă acționau ca şi când ar fi 
avut. 

Dincolo de aceste victime din apropiere se întrezărea o 
gamă ispititoare de tentaţii îndepărtate: aurul adus cu 
cămila dintr-un loc necunoscut de nimeni, dincolo de 
deşertul african; mirodenii importate dinspre Oceanul 
Indian, trecând prin Marea Roşie şi Golful Persic, apoi aduse 
pe uscat în porturile Levantului, trecute pe parcurs prin 
numeroase mâini, preţul crescând cu fiecare tranzacţie; 
mătăsuri fabuloase aduse de caravane tocmai din China. 
Toate aceste lucruri de preţ trebuiau răscumpărate de la 
comercianții musulmani. Dacă s-ar fi găsit o cale de a-i 
ocoli pe aceşti intermediari necredincioşi, oamenii s-ar fi 
îmbogăţit în slujba lui Dumnezeu. 

Acestea erau numai comorile cunoscute ale Orientului, 
lucruri palpabile. Zvonurile şi legendele vorbeau de minuni 
şi mai mari, închipuite doar în vis: de cealaltă parte a Africii, 
regatul Părintelui loan, o enclavă creştină în lumea 
Islamului; undeva în apropiere, paradisul pierdut al 
Edenului; mai la est, ţinutul lui Xanadu; iar înspre vest, ei 
bine, se afla necunoscutul. Majoritatea oamenilor 
înţeleseseră că Pământul este rotund şi că, teoretic, se 
putea ajunge în est navigând spre vest. Însă Atlanticul era 
un ocean înspăimântător pentru cei obişnuiţi cu apele mării 
continentale. Până şi populaţiile coastelor maritime nu 
vedeau decât o întindere terifiantă. Denumiri precum 


125 


Land's End sau Finisterre („capătul Pământului”) nu erau 
doar simple date topografice. 

Pe tărâmul ignoranței, iluziile domnesc. Vestul era locul 
Insulelor Binecuvântate, al misterioasei Atlantide înghiţite 
de valuri - al unor tărâmuri magice păzite de monştri, 
bulboane şi şuvoaie de apă -, al tuturor primejdiilor pe care 
le puteau concepe realismul şi imaginaţia. Era nevoie de un 
curaj imens pentru a te aventura pe ocean, mult dincolo de 
orice reper de pe hărţile de navigaţie ce oferea siguranţă 
pe drumul spre punctele de coastă. Călătoriile vikingilor, 
spre vest şi spre nord, apoi din nou spre vest, le dovedesc 
măiestria de navigatori şi curajul; de asemenea, o 
cunoaştere aprofundată a apei (culoare, comportament, 
adâncime, până şi fundul) şi a faunei (peştii şi păsările), 
care le-a permis să detecteze prezenţa uscatului cu mult 
înainte de a-l zări şi, astfel, să navigheze de la o insulă la 
alta a Atlanticului. Genovezii şi alţi italieni au ajuns mai 
târziu, învățând mai întâi să înconjoare Peninsula Iberică şi 
să navigheze până în Anglia. Până în secolul al XIV-lea, în 
compania portughezilor şi a bascilor, ei au descoperit 
insulele apropiate din Atlantic: Azore, Madeira!??, Canare - 
cu excepţia celor din urmă, situate în apropierea 
continentului african, nelocuite!?5. (Insulele Capului Verde, 


122 Pentru portughezi, prima întâlnire cu Insulele Madeira pare 
să dateze din 1419. Huygue, Coureurs d'épices, p. 119, o 
consideră accidentală. 

133 În Insulele Canare, spaniolii au găsit băştinaşi care încă 
trăiau în Epoca de Piatră. După câteva experimente timpurii, 
nefericite, de coabitare, aceşti guanşi, cum erau ei numiţi, au 
opus o rezistenţă acerbă şi, în ciuda inferiorităţii drastice a 
armelor (bâte vs. oţel şi tunuri), i-au ţinut în cotropitori la 
distanţă mai bine de un veac. Insulele Canare nu au fost cucerite 
pe deplin decât după Columb. 

Guanşii puneau o problemă teologică şi spirituală. Erau ei 
oameni? Aveau suflet? Trăiau conform legii? Ar fi putut ei să fie 
creştini? Principala motivaţie a acestor dezbateri de morală era 

situate la sud de Bojador, la latitudinea 15 grade nord, au 
fost descoperite de europeni abia la jumătatea secolului al 
XV-lea; Săo Tomé, în Golful Guineea, a fost deschis în 
vederea colonizării abia în anii 1490.) 

Aceste insulițe nu par mare lucru în zilele noastre. Au fost 
reduse la statutul de teritorii îndepărtate de continent, fiind 
vizitate doar de turişti sau de locuitorii care se întorc de la 
studii ori de la locurile de muncă pe care le au pe continent. 
Totuşi, în deceniile ce au urmat descoperirii lor, ele au 
reprezentat o contribuţie majoră la spaţiul european. Nu 
uitaţi că Insulele Canare le erau cunoscute romanilor din 
Antichitate, care au aflat despre existenţa lor de la regele 
Mauritaniei. Nu au contribuit la spaţiul roman. E nevoie de o 
combinaţie de cunoştinţe, mijloace şi nevoie pentru a 
transforma descoperirea în oportunitate. 

Toate erau prezente în secolul al XV-lea. Mai ales insulele 
din sud (Madeira şi Canare) s-au dovedit propice pentru 
cultivarea trestiei-de-zahăr, menită să devină cea mai 
importantă recoltă a Europei. Europenii au întâlnit această 
plantă pentru prima oară în Orientul Mijlociu, unde arabii o 
aduseseră din India şi, de acolo, în zona Mediteranei: Cipru, 
Creta şi Magreb, La rândul lor, cruciații întorşi acasă au 
introdus-o în Europa - în Grecia, Sicilia, regiunea Algarve 
din Portugalia. 

Zahărul este o substanţă ce creează dependenţă, plăcută 
la gust în mod natural (nu e un gust dobândit) şi liniştitoare 
pentru psihicul uman. La început costa foarte mult şi era 
limitat la uzul său farmaceutic; putea fi cumpărat de la 
spiţer, iar majoritatea europenilor îşi satisfăceau pofta de 
zahăr cu fructe şi miere. Însă nu era prima dată când o 
substanţă medicinală ajungea să-i ispitească atât pe cei 
sănătoşi, cât şi pe bolnavi. Datorită răspândirii cultivării 


justificarea cuceririi şi a  înrobirii. Spaniolii simțeau nevoia 
legitimării; îşi doreau o binecuvântare a iniţiativelor lor şi 
întotdeauna o primeau. 

sale, preţul zahărului a scăzut, acesta putând fi cumpărat 
de la băcănie. A început să fie folosit drept condiment, în 
orice tip de mâncare; potrivit zicalei germane, e imposibil 
să strici vreo mâncare adăugând zahăr (nemţii încă mai 
gătesc aşa). De asemenea, s-a dovedit util pe post de 
conservant sau pentru a masca aromele, într-o lume în care 
alimentele se alterau uşor. În secolele al XV-lea şi al XVI- 
lea, zahărul era un lux: stăpânele încuiau zahărul de teama 
servitorilor, însă începuse să devină o necesitate, 
răspândindu-se din fruntea ierarhiei sociale în jos. 

Oricât de prospere ar fi fost centrele mediteraneene 
cultivatoare, ele nu se puteau compara cu insulele din 
Atlantic, atât din motive climatice, cât şi sociale. Trestia-de- 
zahăr creşte cel mai bine în climatele tropicale sau 
subtropicale. Are nevoie de multă apă, în mod regulat, şi 
agreează căldura constantă - ambele caracterizau aceste 
ţinuturi apropiate de Ecuator, aşezate în calea alizeelor 
aducătoare de ploaie. De asemenea, necesită foarte mult 
efort colectiv, de genul celui pe care oamenii liberi îl 
ocolesc, astfel încât cultivatorii preferau sclavi, acolo unde 
se putea. Asta au găsit cruciații când au capturat insule 
mediteraneene precum Ciprul: industria arabă a zahărului 
se baza pe munca sclavilor, majoritatea fiind aduşi din 
Africa de Est. 

Însă acest regim nu putea fi instalat cu uşurinţă în 
Europa creştină, unde ar fi generat o revenire la instituţiile 
mai vechi, devenite între timp de neacceptat. Sclavia 
cedase de mult locul şerbiei, pentru că, pe de o parte, 
creştinii nu trebuiau să fie ţinuţi sclavi (printre altele, 
deoarece statutul de sclav era incompatibil cu taina 
căsătoriei), iar, pe de altă parte, pentru că rezerva de sclavi 
păgâni sau necredincioşi era redusă şi nesigură - în plus, 
dispărea prin convertire. Ca să fim clari, negrii ar putea fi 
consideraţi o excepţie. Ne-am putea întreba dacă aveau 
suflet, dacă ar fi putut deveni creştini. Ştim că pe 

portughezi nu-i deranja să importe sclavi negri pentru 
treburile domestice sau munca pe câmpurile cultivate cu 
trestie-de-zahăr de pe câmpia de coastă; la jumătatea 
secolului al XVI-lea, se pare că aproximativ 10% din 
populaţia Lisabonei era de culoare!?*. Totuşi, mulţi dintre ei 
(cât de mulţi?) erau eliberaţi în cele din urmă şi se 
contopeau cu populaţia liberă. Instituţia sclaviei negrilor, în 
ciuda rarilor servitori de culoare pe care i-am văzut 
reprezentaţi în picturile în ulei din interioarele elegante, nu 
a rezistat niciodată în Europa. Dacă europenii aveau să 
folosească sclavi negri pentru munca la câmp, voiau ca 
aceasta să se desfăşoare cât mai departe de ei. 

Insulele din Atlantic erau îndepărtate. Aici exista o tabu/a 
rasa, un laborator pentru noi ierarhii sociale. Putem urmări 
evoluţia. Insulele Azore şi Madeira au fost populate iniţial 
de colonişti europeni sau de persoane nelibere, care nu 
aveau niciun cuvânt de spus în această privinţă - 
condamnaţi, prostituate, victime şi orfani în urma 
persecuției religioase!?5. Pe de altă parte, Insulele Capului 
Verde, situate în largul coastei Gambiei, erau plasate de 
minune din punctul de vedere al exploatării comerţului cu 
sclavi ce înflorea la o aruncătură de băț şi, în scurt timp, au 
început să expedieze negri la Lisabona şi în câteva dintre 
celelalte insule. 


12+ Bennassar şi Bennassar, 1492, p. 252. 

15 Practica argentiniană recentă de a-i lua pe copiii 
adversarilor politici  „dispăruţi” (remarcaţi verbul tranzitiv), 
inclusiv pe cei născuţi în închisoare, şi a-i da gardienilor sau chiar 
poliţiştilor care le uciseseră părinţii, pentru a-i creşte ca pe 
propriii copii, are antecedente vechi. Cf. caricul copiilor 
„convertiţi” ai evreilor surghiuniţi din Portugalia în cadrul 
evacuării din 1497, înşfăcaţi cu forţa din mâinile părinţilor şi 
salvaţi pentru viaţa viitoare, trimişi pe Insulele Capului Verde 
deoarece nu existau colonişti care să meargă de bunăvoie - 
Fernandez-Armesto, Before Columbus, p. 201. Oamenii albi au 
pătruns pe aceste tărâmuri tropicale, însă puţini au rezistat. 

Când vasele cu sclavi din Africa au aflat că omul alb, 
sosit în căutare de aur şi piper, era interesat şi de acest 
produs omenesc, totul era pregătit. In sfertul de veac de 
dinaintea lui Columb, Insulele Capului Verde şi, într-o mai 
mică măsură, Insulele Madeira au devenit un teren de 
încercare pentru plantațiile cu sclavi, urmate de Sao Tome 
în secolul al XVI-lea. Cultivatorii care au reuşit să 
instruiască şi să secătuiască forţa de muncă, făcând 
totodată faţă vitregiilor şi climei, au făcut avere; este şi 
cazul comercianților maritimi italieni. În acelaşi timp, 
coroana portugheză percepea mai bine de o treime din 
veniturile brute sub forma onorariului pentru acordarea 
autorizaţiei, a contractelor şi a impozitelor. Aceste plantaţii 
au servit drept modele pentru dezvoltările ulterioare, şi mai 
profitabile, din Lumea Nouă. 


Insulele din Atlantic au extins enorm de mult sfera de 
influenţă a Europei. Din câteva salturi îndrăzneţe, marinarii 
au găsit platforme de navigaţie la câteva sute de kilometri 
spre vest şi sud, puncte de plecare în necunoscut, porturi 
ştiute. Acestea erau oazele deşertului oceanic, care au 
alinat durerea şi au făcut imposibilul posibil. Oare norocul 
sau prevederea l-a condus pe Columb pe cea mai 
îndepărtată dintre Insulele Canare, situată tocmai în calea 
vânturilor de răsărit, înainte de a porni la drum? Nu 
contează; s-a regăsit pe ruta negoţurilor ecuatoriale, iar 
vânturile acelea calde, constante l-au purtat într-o lună 
peste Atlantic. 

O nebunie. Insă în 1492 spaniolii se credeau în stare de 
orice. Columb a fost un nonconformist. A vrut să ajungă în 
Asia îndreptându-se spre vest, ceea ce nu prezenta deloc 
interes pentru Portugalia. Insă planul era logic pentru 
Spania, care fusese de acord să împartă lumea cu 
Portugalia şi care îi cedase rivalei sale ruta estică (africană) 
- o altă mărturie a hybrisului acestor regate. Spania voia 

spre vest sau nimic. Columb şi-a subapreciat sarcina: a 
crezut că lumea este mult mai mică decât în realitate. Insă 
acesta nu era un început prost; de fapt, oceanul era mai 
îngust decât credea el. 

Ceea ce a descoperit Columb a fost o lume nouă. Chiar şi 
pe patul de moarte, nu i-a venit să creadă acest lucru, 
gândindu-se că ajunsese pe un arhipelag situat în largul 
coastei Chinei şi Cipangu (Japonia). Nu a ştiut nici că, 
dincolo de insule, se întindeau două teritorii vaste, 
continentele care au ajuns să fie cunoscute drept America 
de Nord şi America de Sud. A găsit oameni goi sau aproape 
goi, care încă trăiau în Epoca de Piatră şi care s-au tăiat 
când au apucat pentru prima oară, de tăiş, săbiile 
spaniolilor”, Pe câţiva dintre ei i-a adus cu el în Spania ca 
pe nişte specimene - animale pentru o grădină zoologică. 

Insă Columb nu a găsit o uriaşă comoară de aur, mătase, 
mirodenii sau alte bunuri asociate cu Orientul. Voia mai 
presus de orice aur, nu atât pentru sine (râvnea mai mult la 
rang şi renume), cât pentru monarhii săi, deoarece 
înţelegea că nimic nu avea mai multe şanse să menţină 
interesul şi sprijinul Coroanei. 

Raritatea aurului a fost o dezamăgire, însă a profitat cât 
a putut de mult de situaţie şi s-a asigurat că aceste insule 
aveau să fie o sursă abundentă de sclavi; şi, mai mult decât 
atât, că aceştia erau pe deplin potriviţi pentru cultivarea 
trestiei-de-zahăr, plantă cunoscută în Insulele Canare şi 
Madeira. De asemenea, urmau să se ocupe şi de creşterea 
animalelor; şi aşa a şi fost. Istoria Caraibelor după sosirea 
omului alb constat în bună parte în înlocuirea omului cu 
vitele, urmată de o repopulare cu sclavi negri care să 
lucreze pe plantațiile de trestie-de-zahăr. 

Procesul de depopulare a fost precipitat de masacre, 
cruzime barbară şi deznădejde profundă. Băştinaşii s-au 
sinucis, s-au abținut de la relaţii sexuale, şi-au avortat feţii 


125 Axtell, Afier Columbus, p. 168. 

şi şi-au ucis copilaşii. De asemenea, zeci şi sute de mii au 
fost seceraţi de agenţii patogeni ai Lumii Vechi (variolă, 
gripă). Spaniolii se întrebau dacă sălbaticii pe care îi 
întâlniseră aveau suflet şi dacă erau oameni; însă scrierile 
ne arată cât se poate de limpede unde era sălbăticia. Când 
Columb i-a întâlnit pe primii indieni, nu i-a venit să creadă 
cât de încrezători şi prietenoşi erau; spaniolii, împătimiţi 
după aur, au răspuns cu bestialităţi nedemne nici de fiare: 


Au venit cu călăreţii lor bine înarmaţi cu săbii şi lănci, 
făcând cele mai crude ravagii şi măceluri. [...] Năpădind 
oraşe şi sate, unde nu au cruțat pe nimeni nefăcând nicio 
deosebire de sex sau vârstă; iar cruzimea lor nu a avut milă 
nici de femeile gravide, ale căror pântece le-au spintecat, 
scoțând copilul pentru a-l ciopârţi. Deseori puneau rămăşag 
cine avea să spintece sau să taie un om în două cu mai 
multă dibăcie. [...] li luau pe copii de picioare şi le loveau 
capetele nevinovate de pietre, iar când cădeau în apă, cuo 
batjocură ciudată şi crudă, le strigau să înoate. [...] Au 
înălţat câteva spânzurători [...], în care atârnau câte 
treisprezece oameni, afirmând blasfemator că o făceau în 
cinstea Mântuitorului nostru şi a Apostolilor săi, iar apoi 
puneau foc la picioarele lor, astfel încât bieţii nefericiţi 
ardeau de vii. Cei pe care mila lor i-a cruțat erau alungaţi cu 
mâinile tăiate pe jumătate şi atârnându-le aşa de piele!”. 


Nu e nevoie să oferim mai multe asemenea mărturii. 
Cititorului i s-ar face rău de la atâta sânge şi răutate. 
Existau de toate: manifestările spontane de brutalitate 
nestăvilită; crimele arbitrare, nepăsătoare, nechibzuite; 
întrecerea amabilă în conceperea supliciilor; rafinamentele 
durerii; exploziile neprovocate ale delirului ucigaş colectiv; 
ura faţă de viaţă. 

Există însă şi o surpriză: judecata era absentă, chiar şi în 


17 Bartolomé de Las Casas, Brief Relation of the Destruction of 
the Indies, citat în Josephy, Indian Heritage, p. 287. 

tratamentul aplicat preţioasei forţe de muncă. Foarte 
devreme, un grup de călugări dominicani i-au scris regelui 
Spaniei, plângându-se că atât de mulţi mineri muriseră de 
foame în cursul marşurilor forţate dintr-un loc în altul, încât 
grupurile ulterioare nu mai aveau nevoie de ghid pe care 
să-l urmeze. (Tom Degețel lăsa pietricele care să-i indice 
drumul înapoi; spaniolii lăsau cadavre.) Aceeaşi scrisoare 
vorbea despre o încărcătură de peste 800 de indieni aduşi 
într-un loc numit Puerto de Plata (Portul de Argint) şi ţinuţi 
la bord vreme de două zile înainte de a fi debarcaţi. În ce 
condiţii? Nu se oferă detalii, dar se spune că 600 dintre ei 
au murit şi au fost aruncaţi peste bord, ca să plutească 
precum scândurile pe valuri. Sclavii africani ar fi avut o rată 
mai mare de supravieţuire!?. 

Nimic asemănător nu se va mai întâlni până la 
vânătoarea evreilor de către nazişti şi atacurile ucigaşe din 
al Doilea Război Mondial. În câteva decenii, indienii arawak 
(taino) şi caraibii au fost în mare parte şterşi de pe faţa 
pământului!??. 


128 Aceste relatări sunt preluate dintr-o scrisoare din 1516 din 
partea unui grup de călugări dominicani către preotul lui Carol | 
(ulterior, Carol Quintul) în Spania, citată în Todorov, La conquête 
de l'Amérique, p. 146. Scrisoarea citează, printre alte atrocități, 
cazul unei mame sărace cu sugar care a avut nenorocul de a 
trece prin faţa unui grup de spanioli al căror câine era înfometat. 
Exagerat? Avem şi alţi martori care confirmă acest caz. 

19 Există opinii diferite cu privire la dimensiunea acestui 
holocaust. Estimările optimiste privind populaţia Insulelor 
Caraibe în momentul sosirii lui Columb sunt de câteva milioane, 
mai bine de un milion numai pentru Hispaniola (Haiti). Ele se 
bazează pe o numărătoare care ar fi fost făcută de Bartolomeo 
Columb (fratele amiralului) în 1496 şi reluată ca sursă 
competentă în relatările ulterioare (Sauer, The Early Spanish 
Main, pp. 65—67). E cu neputinţă de spus ce fel de numărătoare 
a fost aceasta. Pe de altă parte, Sauer (p. 204), afirmă că bolile şi 
ciuma nu au afectat insulele până în 1518, când populaţia 

Fireşte, cucerirea Caraibilor a fost doar începutul. Setea 
spaniolilor după aur şi comori era de neostoit; dorinţa de 
răzvrătire dezbinatoare, irepresibilă. Conducătorii 
misiunilor, agenţi ai Coroanei spaniole, au descoperit că 
una dintre cele mai bune metode de a trata nesupunerea şi 
rebeliunea consta în trimiterea scandalagiilor pe ţărmuri 
necunoscute. Să fie lăsaţi să caute Izvorul Tinereţii; cu 
puţin noroc, puteau să moară căutându-l. Disponibilitatea 
disperată şi forţa acestor aventurieri sunt incredibile. Astfel, 
istoria cuceririlor spaniole este, parţial, povestea unor 
călătorii fără noroc şi a unor marşuri zadarnice în legendă şi 
uitare. Însă şi a unor lovituri norocoase, precum Mexicul şi 
Peru. O descoperire, ba chiar o singură relatare, putea 
provoca şi justifica 12 expediţii. Acestea erau ingredientele 
imperiului: putere, lăcomie şi misiune, asezonate cu 
credulitate, mânie şi nebunie. 


Aurul negru??? 


Aurul care a ajuns de undeva din Africa pe coasta 
mediteraneeană i-a subjugat pe negustorii europeni. 
Mergeau în locuri precum Tunis pentru a da argint, arme, 
textile şi piele, orez, smochine, nuci şi vin (probabil pentru 
re-export) pe cereale şi nutreţ, uleiuri, grăsimi, griş şi 
miere; iar apoi - pentru a echilibra plăţile - pentru aur. Nisip 
aurifer, lingouri de aur, monede de aur (ducați mauri). Pe 


băştinaşă din Hispaniola scăzuse la 110.000. În acest caz, cum 
pieriseră persoanele dispărute? Din pricina brutalităţii, a 
crimelor, a muncii silnice în minele de aur şi a scăderii drastice a 
ratei natalității. Cu toate acestea, e greu de înţeles cum a putut 
chiar şi un grup activ de sadici, măcelari şi tirani să ucidă atât de 
mulţi oameni (mai bine de un milion) într-un timp atât de scurt. 

13 Cea mai bună parte din ceea ce urmează este preluată din 
prezentarea  însufleţită a lui  Fernandez-Armesto, Before 
Columbus, pp. 143—147. 

lângă faptul că metalul galben avea o atracţie aproape 
hipnotizantă, rata de schimb făcea aceste tranzacţii extrem 
de profitabile. Rata de schimb a argintului pentru aur era 
de 10 la 1 la Tunis în prima jumătate a secolului al XIV-lea, 
însă acelaşi aur echivala cu 13 unităţi de argint în pieţele 
din Valencia. O asemenea discrepanţă nu avea cum să 
persiste; comerţul activ stă la baza unei pieţe funcţionale, 
iar piaţa duce la omogenizarea preţurilor. La jumătatea 
secolului al XIV-lea, rata era de 10,5 la 1 în Napoli, 11 la 1 
în Florenţa. Afluxul din Africa era atât de mare, încât o bună 
parte din lumea mediteraneană occidentală a trecut la un 
standard al aurului, reflectat de noile sisteme monetare: 
pierrale d'oro în Sicilia, reial d'oro în Mallorca, a/fonsino în 
Sardinia (1339), florinul de aur în Aragon (1346). 

Sursele literare şi cartografice ce datează de la 
jumătatea secolului al XIII-lea atestă fascinația latină pentru 
acest aur şi filonul său principal necunoscut. Totuşi, 
furnizorii îşi dădeau silinţa să păstreze sursa secretă - fără 
îndoială, un lucru înţelept, deoarece au bănuit corect că 
necredincioşii creştini ar ucide şi ar muri pentru aur. Acum 
ştim că aurul provenea din centrul Africii de Vest, de 
undeva de-a lungul cursurilor superioare ale fluviului Niger 
şi din apropierea izvoarelor fluviilor Gambia şi Senegal. 
Potrivit legendei, negrii care extrăgeau aurul îl schimbau 
prin intermediul unui troc „mut”: cumpărătorii lăsau bunuri 
de consum într-un loc stabilit, iar apoi se retrăgeau, după 
care minerii luau bunurile şi lăsau cantitatea de aur pe care 
o considerau adecvată, drept răsplată. Misterul, inutil să 
mai spunem, era o invitaţie pentru diverse plăsmuiri ale 
imaginaţiei. Unii spuneau că aurul creştea acolo precum 
morcovii; alţii susțineau că era adus de sub pământ de 
furnici harnice şi săritoare; iar alţii, că era extras de oameni 
goi care locuiau în vizuine. 

În orice caz, metalul preţios trebuia să treacă de la sursă 
prin legendarul regat african Mali, care controla accesul 

spre Timbuktu şi rutele sahariene ale caravanelor şi era cea 
mai îndepărtată sursă din „amonte” pe care o cunoşteau 
negustorii mediteraneeni. Acolo, comercianții de aur le 
plăteau un bir apăsător intermediarilor locali, şi 
conducătorului, cunoscut drept Mansa; potrivit legendei, 
Mali lua pepitele şi le lăsa comercianților praful. (O moară 
de măcinat pepitele şi de făcut foiţe de aur s-ar fi putut 
dovedi de folos.) Din când în când, Mansa şi agenţii săi 
încercau să-şi rotunjească veniturile silindu-i pe mineri să 
producă mai mult. Aceste eforturi se loveau de rezistenţa 
pasivă a minerilor, care încetau pur şi simplu să mai livreze 
ceva. 

În acelaşi timp, Mansa obținea mai mult decât suficient 
pentru acest /a/sser-passer. Un Mansa, pe nume Musa 
(Moise, în arabă), a plecat în pelerinaj la Mecca în 1324. O 
asemenea călătorie dura mai bine de un an, iar Mansa era 
hotărât să călătorească într-o manieră aleasă. A stat trei 
luni în Egipt, iar vizita sa a fost ţinută minte secole la rând. 
l-a oferit 50.000 de dinari sultanului, care nu se sfia să 
accepte un asemenea dar generos, precum şi mii de 
lingouri locurilor sfinte pe care le-a vizitat şi autorităţilor 
care l-au întreţinut şi l-au servit. Până la sfârşitul şederii 
sale, ni se spune, valoarea aurului scăzuse în Egipt cu 10— 
25 %. 

Deşi Mansa venise cu o avere ca bani de cheltuială - 
între 80 şi 100 de cămile ce cărau fiecare câte 136 de 
kilograme de aur (în zilele noastre, echivalentul a 110—135 
milioane de dolari!) -, până la sfârşitul pelerinajului său a 
rămas lefter, fiind nevoit să împrumute bani ca să se poată 
întoarce acasă. Creditorii săi erau bine răsplătiți pentru 
încrederea lor, cu 700 de dinari pentru fiecare 300 de dinari 
împrumutaţi. 

Opulenţa impresiona. Autorii arabi, precum Ibn-amir 
Hajib şi Ibn Battuta, ne-au lăsat relatări amănunțite cu 
privire la regele şi regatul Mali. Mansa, ne spun ei, 

pretindea un devotament mai mare din partea poporului 
său decât orice alt conducător din alte părţi. Era 
întruchiparea maiestăţii - de la modul cum se purta şi cum 
mergea până la modul în care supușii săi îşi manifestau 
umilinţa abjectă în prezenţa sa, prosternându-se, atingând 
pământul cu capetele, reacţionând la fiecare cuvânt al său 
cu un freamăt de uimire şi încuviinţare. Nimeni nu avea 
voie să se afle în prezenţa lui îmbrăcat necuviincios; nimeni 
nu avea voie nici măcar să strănute. Asemenea semne de 
impertinenţă atrăgeau moartea. 

Legenda măreției lui Mansa a ajuns să fie cunoscută în 
Europa în mod indirect. Hărțile, îndeosebi Atlasul catalan 
din 1375, îl înfăţişau pe conducător aşezat pe tron precum 
un monarh european, cu coroană pe cap, cu globul cu cruce 
şi sceptrul în mână. „Aurul care se găseşte în ţara lui este 
atât de abundent”, nota Atlasul catalan, „încât acest stăpân 
este cel mai bogat şi mai impunător rege de pe întreg 
pământul”. Însă admiraţia şi stima de care se bucura nu 
aveau să dureze. Comerţul cu aur s-a diminuat; Mali a intrat 
în declin. Spre sfârşitul secolului al XIV-lea, când 
portughezii au ajuns pe „coasta aurită” a Africii şi au reuşit 
să pătrundă în Gambia, succesorii lui Mansa Musa au 
început să fie văzuţi ca nişte stereotipuri grosolane, 
pretenţioase. Sic transit. 


Importanţa faptului de a fi acoperit 


Goliciunea nu era o chestiune trivială: a fost interpretată 
la început ca un semn de inocenţă edenică. Columb, de 
exemplu, a fost iniţial fermecati:*!. „Umblu goi ca în ziua în 


131 Bruckner, The Tears of the White Man, p. 10, sugerează 
faptul că Cristofor Columb era gata să creadă, citind în lucrarea 
lui Pierre d'Ailly, /mago mundi (scrisă în 1410, publicată în 1480), 
că Grădina Raiului trebuia să se afle într-o regiune caldă, undeva 

care s-au născut”, scria el, „atât femeile, cât şi bărbaţii”. Şi: 
„Noi, creştinii, am spus că erau incredibil de frumoşi, atât 
bărbaţii, cât şi femeile”. Şi: „Această frumuseţe era atât 
morală, cât şi fizică. [...] Sunt cel mai plăcut şi mai paşnic 
popor din lume”. 

Frumuseţea era însoţită de inocentă. „Amiralul a spus că 
nu crede ca vreun om să mai fi văzut vreodată un popor 
atât de inimos, de generos şi de timid, deoarece cu toţii ne- 
au oferit tot ce aveau nouă, creştinilor, şi au alergat să ne 
ofere tot ce aveau de îndată ce ne-au zărit.” Şi: „Ca 
răsplată pentru orice le oferi, orice mărunţiş, ei îţi oferă 
îndată toate bunurile lor”. Şi: „Nu râvnesc la bunurile altor 
oameni. [...] Orice le-ai cere şi le aparţine, nu refuză 
niciodată. Dimpotrivă, te roagă să-ţi iei singur şi dau 
dovadă de atât de multă dragoste, încât le oferi inima”. Şi: 
„Sunt foarte blânzi şi nu ştiu nimic despre rău. Nu ştiu ce 
înseamnă să se ucidă între ei”12. 

Dar o asemenea imagine idilică nu avea cum să reziste 
multă vreme în faţa testului experienţei. Însă acest popor 
generos nu era dispus să ofere chiar totul - îndeosebi 
femeile. Şi, după luni de zile petrecute pe mare, aceşti 
spanioli înfierbântaţi tocmai asta voiau mai presus de orice, 
mai mult chiar decât aur. De asemenea, aceiaşi inocenți 
care erau dispuşi să renunţe de bunăvoie la averile lor au 
presupus că şi spaniolii vor proceda întocmai. Aşa că au 
luat, fapt definit de spanioli drept furt. Acelaşi Columb 


de cealaltă parte a ecuatorului. Fără îndoială, acest tărâm nou, 
deşi era cald, nu se afla de cealaltă parte a ecuatorului. Insă, 
după părerea mea, ceea ce conta cu adevărat pentru Columb 
erau goliciunea şi inocenţa acestor oameni frumoşi. De unde să 
ştie Ailly de ce parte a ecuatorului se afla Grădina?. 

132 Citatele de mai sus sunt preluate din Bruckner, ibid., care 
le-a extras dintr-o traducere franceză a jurnalelor lui Columb: 
Cristofor Columb, La Découverte de l'Amérique, 2 vol. (Maspero, 
Paris, 1979). 

extaziat la sosire a avut în scurt timp remuşcări pentru 
naivitatea lui şi le-a dat câteva sfaturi practice oamenilor 
săi: „Pe durata şederii voastre în Cibao, dacă un indian vă 
fură ceva, trebuie să-l pedepsiţi prin tăierea nasului şi a 
mâinilor, deoarece acestea sunt părţile corpului pe care nu 
le pot ascunde”. 

Aşadar sălbaticul nobil devenise acum pur şi simplu 
sălbatic. Ce altceva ar fi putut fi? Nimeni nu se putea ridica 
la înălţimea miturilor biblice în prezenţa unora dintre cei 
mai nemiloşi tâlhari năpustiţi vreodată asupra victimelor 
încrezătoare. Pascal Bruckner susţine în mod convingător 
că indianul a fost „condamnat de la bun început deoarece 
fusese declarat perfect”. Această imagine nouă şi, pentru 
omul alb, mult mai atrăgătoare a fost întărită şi de alte 
aspecte ale culturii indiene - îndeosebi de aşa-zisa lor 
tendinţă spre canibalism. Unii oameni de ştiinţă ar infirma 
existenţa unei asemenea practici, cel puţin în cazul 
indienilor din Caraibe. (S-ar părea că nu exista nicio 
îndoială cu privire la aceasta în Mexic sau America 
Centrală.) E greu de spus cât de credibile sunt aceste 
negări; la urma urmei, este foarte dificil de demonstrat o 
trăsătură negativă, însă este clar că antropologii sunt 
uneori motivaţi în această privinţă de nevoia de a vedea 
întâlnirea europeano-amerindiană în alb şi negru, cu toată 
ticăloşia de o parte şi cu toată virtutea de cealaltă!*?. 


133 Vezi articolul lui Henley, „Spanish Stew”, p. 5, care 
recenzează Boucher, Cannibal Encounters: „Boucher analizează 
situaţia actuală a dezbaterii în rândul specialiştilor, 
concluzionând că dovezile de canibalism sunt foarte şubrede. 
Dacă a fost practicat, a reprezentat probabil doar o procedură 
extrem de ritualizată care ar fi putut implica consumul grăsimilor 
duşmanilor ucişi în anumite ocazii restrânse. Cu siguranţă, 
niciodată nu ar fi fiert pur şi simplu pe cineva într-o oală”. 

Vezi şi Wright, „The Two Cultures”, p. 3, care susţine că 
relatările europene privind această practică ar trebui tratate cu 
suspiciune. „Cazul împotriva mexicanilor este departe de a fi 

Uneori apărarea este indirectă. Antropologul social David 
Maybury-Lewis citează ca operă reprezentativă şi influentă 
în această chestiune o lucrare de Hans Staden, True 
History. and Description of the Land of the Savage, Naked 
and Ugly Maneating Peoples of the New World of America 
(1557), şi afirmă că indienii tupinamba, care îl ţinuseră 
captiv pe Staden „îşi mâncau ritualic şi regulat prizonierii”. 
„Aceasta era considerată”, continuă el, „o moarte eroică. 
Un războinic căzut prizonier, care, în unele cazuri, ar fi 
putut trăi ani la rând alături de cei care îl luaseră prizonier 
şi care şi-ar fi putut chiar întemeia o familie acolo, era 
alungat şi omorât în bătaie cu bâte în cadrul unui duel 
ritualic, după care întreaga unitate îl mânca, pentru a se 
înfrupta din esenţa sa eroică”1*%. 

Maybury-Lewis mai remarcă faptul că aceiaşi indieni 
tupinamba erau îngroziţi de cruzimea europenilor, zugrăvită 
de utilizarea constantă a torturii în cadrul judecății şi 
aplicării pedepselor, precum şi de practica sclaviei; iar apoi 
deplânge caracterul unilateral al opiniilor şi politicii 
europene. Însă, fireşte, fiecăruia dintre noi îi este foarte 
greu „să se vadă aşa cum ne văd ceilalţi”. Relativismul - 
forţa compasiunii - ne şade bine şi este virtute deosebită a 
erudiţiei etnologice. Insă nu trebuie să ne aşteptăm să o 
întâlnim pretutindeni. În Europa secolului al XVI-lea se 
limita la câţiva membri ai clerului, ale căror argumente 


dovedit, iar spaniolii, potrivit propriilor relatări, nu depăşeau câte 
o scăpare ocazională în această privinţă.” Wright notează faptul 
că, pe durata asediului Mexicului, au existat numeroase cadavre 
pretutindeni şi, cu toate acestea, apărătorii au murit de foame. 
Insă asta ar putea pur şi simplu să însemne următorul lucru: 
canibalismul avea aspecte ritualice care nu îngăduiau consumul 
persoanelor decedate. Cf. interdicţia alimentară evreiască în 
ceea ce priveşte animalele moarte (adică nesacrificate ritualic), 
deşi cuşer. 
134 Maybury-Lewis, „Societies on the Brink”, p. 56. 

erau cel mai bine apreciate atunci când erau reanalizate în 
linişte. 


Istorie şi legendă 


Povestea fărădelegilor şi crimelor săvârşite de spanioli 
când au cucerit Americile este atât de înfiorătoare, încât a 
devenit o sursă de ruşine şi oprobriu. Ce fel de oameni sunt 
cei care au putut comite atâtea cruzimi şi trădări? 
Răspunsul, după cum am evidenţiat mai sus, se regăsea în 
istoria şi selecţia socială. Pe de o parte, tipul de aventuri 
care se întrevedeau în Lumea Nouă îi atrăgeau pe cei mai 
îndrăzneţi, mai avizi şi mai ticăloşi membri ai societăţii 
spaniole, mulţi dintre ei nişte escroci care nu puneau mare 
preţ nici pe propriile vieţi, darămite pe ale altora. Pe de altă 
parte, experienţa istorică spaniolă, războiul prelungit cu 
duşmanii din exterior (reconquista) şi din interior 
(persecutarea celor de altă religie) nu puteau decât să 
promoveze finalitatea în detrimentul mijloacelor şi să 
înăbuşe decenţa şi omenia. Elemente la care Tzvetan 
Todorov ar adăuga factorul distanţă: spaniolii acționau 
departe de casă şi îşi exercitau puterea şi îşi vărsau mânia 
asupra unor străini, a Celuilalt definit ca specie subumană 
şi, drept urmare, nedemn de regulile ce guvernau 
comportamentul adoptat chiar şi împotriva unui duşman. În 
asemenea împrejurări, orice este permis; nimic nu e 
interzis. Aşadar, s-au întrecut în plăsmuirea şi instituirea 
răului, care a căpătat astfel amploare, în deliruri colective. 
Todorov adaugă: „«Atitudinea barbară» a spaniolilor nu are 
nimic atavic sau animalic în el; este pe deplin umană şi 
anunţă sosirea vremurilor moderne” 155, 

Nefericită ziua care a adus laolaltă această amoralitate 
monumentală şi oportunitatea de cucerire, în care popoare 


135 Todorov, La conquête de l'Amérique, p. 150. 

mult mai slabe au ajuns în mâinile nemiloase ale unor 
bărbaţi lacomi, mânioşi şi imprevizibil de cruzi. 

În efortul de a atenua - dacă nu de a justifica - acest rău, 
apărătorii, mulți dintre ei descendenți ai acestor 
conchistadori, au urmat două linii argumentative. Una 
dintre ele constă în discreditarea acuzațiilor prin 
etichetarea lor drept mituri sau exagerări. De unde şi apelul 
la sintagma /eyenda negra (legendă neagră): neagră, deci 
implicit excesivă (este vreodată ceva întru totul negru?); şi 
mai curând legendă decât istorie. Scopul este mai degrabă 
acela de a respinge decât de a contesta, deoarece 
combaterea este imposibilă. (Aceeaşi tactică şi aceeaşi 
terminologie au fost utilizate pentru a discredita 
argumentul că intoleranța şi fanatismul religios de care 
spaniolii dădeau dovadă acasă, culminând cu obsesia 
purității rasiale - /impieza de sangre - şi cu urmărirea 
ereziei chiar şi în singurătatea viselor, au mutilat 
capacitatea naţiunii de cercetare şi învăţare. Şi în această 
privinţă este mai uşor să respingi veştile proaste decât să 
le combaţi.) 

Cea de-a doua abordare constă în accentuarea 
fărădelegilor comise de alţi colonizatori, în special de acei 
protestanți nordamericanos, anglo-saxoni, a căror strategie 
de cucerire a fost diferită şi care au făcut mai puţine 
victime, dar a căror capacitate de cruzime şi ipocrizie era, 
se pare, asemănătoare!*€. Ca şi când fărădelegile altora ar 
justifica propriile crime. Această linie argumentativă este 


136 Oare chiar aşa o fi? Coloniştii britanici din America de Nord 
erau capabili de crime cu sânge rece; însă chin prelungit şi 
tortură? lar dacă ne întrebăm cine poate cuantifica toate aceste 
lucruri, mi se pare că există aici o diferenţă operaţională 
semnificativă, şi anume aceea că, dacă eu aş fi fost indian, aş fi 
preferat să mor ucis de britanici, şi nu de spanioli. Moartea tot 
moarte rămâne, însă aşa cel puţin aş fi murit rapid şi rezonabil 
de întreg. 

asociată cu problemele ulterioare de putere şi cu politica 
imperialismului. Pentru numeroşi istorici şi ideologi din 
America Latină, accentuarea ticăloşiei acelor gringos care 
au venit să stăpânească Americile a fost absolut vitală. 
Aşadar e mai bine să laşi nenorocirile populațiilor 
amerindiene la uşa lor, chiar şi în mod indirect!*. 


13 Despre „Legenda Neagră”, este instructiv să citiţi Stern, 
Peru's Indian Peoples, pp. XLI—XLII. Stern, care simte un imbold 
stăruitor să fie corect din punct de vedere politic, recunoaşte 
fărădelegile spaniolilor, însă adoptă poziţia de apărare, făcând 
referire la „simplificarea” şi la „prejudecata antihispanică”. De 
asemenea, indică „o istorie la fel de brutală de violenţă şi 
exploatare rasială a altor colonişti europeni”. Apoi câteva cuvinte 
critice: se plânge că teza anti-Legendă „reduce Cucerirea la o 
poveste cu eroi şi ticăloşi europeni”. Cum rămâne cu 
amerindienii şi răspunsurile lor? se întreabă el. Nu mai este 
acceptabil în rândul etnologilor să se portretizeze populaţiile 
native ca victime neajutorate; potrivit spuselor lui Stern, nu erau 
„simple obiecte asupra cărora se exercită răul”. Destul de cinstit, 
dar cum rămâne cu amerindienii? După cum vom vedea mai jos, 
şi-au săvârşit propriile cruzimi; şi-au impus propriile 
imperialisme. Imperialismul nu este monopolul europenilor sau al 
occidentalilor. Ortodoxia istoriei latinoamericane preferă să sară 
peste această parte a poveștii. Intreaga situație este un teren 
minat de capcane pentru judecata morală. Istoricii 
latinoamericani se confruntă în plus cu dilema că sunt atât 
descendenţii victimelor, cât şi ai opresorilor. Aşadar, încotro să 
se îndrepte simpatiile lor? 

Capitolul 6. 


Spre est! 


„Dintre toate marile evenimente care au avut loc în lume 
în epoca recentă, cele care au de-a face cu descoperirile şi 
călătoriile efectuate de europeni în secolele al XV-lea şi al 
XVI-lea pun sub semnul întrebării, şi pe bună dreptate, 
preferinţele. [...] In ceea ce priveşte meritul şi gloria acestor 
realizări, portughezii sunt îndreptăţiţi, fără îndoială, la 
principala contribuţie. [...] Trebuie să mărturisim că ei au 
fost primii care au extins navigația pe ocean şi i-au 
determinat şi pe conducătorii altor naţiuni să continue 
descoperirea unor regiuni îndepărtate. 

Alte naţiuni erau atât de departe de a fi aşa precoce 
precum portughezii în ceea ce priveşte încercările de acest 
gen, încât aceştia din urmă îşi urmau propriile iniţiative de 
aproape optzeci de ani înainte ca oricare dintre vecinii lor 
să se gândească măcar la descoperirile străine. [...] 
Feluritele evenimente au arătat că planurile erau rezultatele 
unei judecăţi solide şi se bazau pe cele mai raţionale 
temelii.” 


Thomas Astley, Voyages and Travels 
Aidoma spaniolilor, portughezii au început să navigheze 


de pe o insulă pe alta. De-a lungul coastei de vest a Africii, 

încercând să-i evite pe musulmani, spre Oceanul Indian. 
Primele obiective au fost uşor de atins. Spre sud însă, 
pânzele lor s-au umflat din pricina alizeelor. lar asta 
însenina o revenire dificilă la Lisabona. A fost o idee genială 
să nu meargă împotriva vântului, ci să se îndrepte spre vest 
şi nord şi să se întoarcă prin Insulele Azore. 

Acelaşi lucru s-a petrecut, însă oarecum diferit, şi dincolo 
de Insulele Canare. Navigarea spre sud s-a dovedit dificilă, 
deoarece vânturile şi curenţii veneau din direcţia opusă. 
Necazurile au început în jurul Capului Bojador (27*N), 
graniţă simbolică între creaţie şi haos, unde marea părea 
să fiarbă din cauza apelor învolburate. În ciuda unui 
deceniu de cercetări (1424—1434), problema acestei 
bariere invizibile rămăsese nerezolvată!*. 

Cu toate acestea, portughezii au perseverat, expediţie 
după expediţie, leghe după leghe. La început au crezut că 
nu locuia nimeni pe coasta aceea aridă; însă apoi au întâlnit 
câţiva băştinaşi, au luat câţiva prizonieri, au auzit de 
sclavie, au văzut noi oportunităţi de profit. Fiindcă profitul 
era esenţa problemei: după cum scria biografi hagiograful 
prinţului Henric, Zurara, „... este evident că [niciun marinar 
sau un negustor] nu ar vrea să meargă într-un loc unde nu 
aveau şanse să producă bani”1%. 

Atlanticul de Sud nu seamănă cu niciun alt ocean. Pe 
partea africană nu este mărginit de o platformă 
continentală convenabilă; curenţii şi vânturile se abat 
asupra vaselor ce navighează spre sud, iar coasta este 
mohorâtă şi aridă. Mai mult decât atât, odată ce treci de 
Capul Verde găseşti puţine porturi şi puncte de alimentare 
între Guineea şi Cap. Prin urmare, tehnicile de cabotaj 
îndelung folosite şi extrem de eficiente în Atlanticul de 
Nord, Marea Mediterană, Oceanul Indian şi mările Chinei nu 


13 Despre semnificaţia psihologică şi fizică a Capului Bojador, 
vezi Randles, „La signification”. 
139 Citat în Huyghe, Coureurs d'épices, p. 121. 

pot fi aplicate şi aici. Este vorba despre navigaţie în largul 
mării'*. (Vezi hărţile 1, 2 şi 3.) 

In această privinţă, experienţa anterioară a portughezilor 
în folosirea alizeelor pentru a-şi uşura întoarcerea de pe 
insule a dat roade, dar într-o direcţie diferită. După ce 
decenii la rând navigaseră spre sud, şi-au umflat pânzele şi 
au făcut pasul îndrăzneţ de a se îndrepta spre vest, 
străbătând astfel oceanul spre Brazilia, înainte de a se 
întoarce spre sud-est. Astfel, ruta se mărea cu sute de 
leghe, iar asta însemna săptămâni la rând, ba chiar luni în 
care nu se vedea nici urmă de uscat; însă efectul era acela 
că scurtau călătoria şi navigau fără probleme în jurul 
capului Africii, pe mări mai prietenoase. 

Insă acest lucru nu trebuie considerat un noroc. 
Portughezii au reuşit asta deoarece învăţaseră să găsească 
latitudinea. În Atlanticul de Nord, marinarii îşi stabiliseră 
dintotdeauna locaţia nord-sud în funcţie de înălţimea Stelei 
Polare. Totuşi, pe măsură ce se apropiau de Ecuator, 
Steaua Polară se afla prea jos pe cer şi erau nevoiţi să se 
orienteze în funcţie de soare. Aici problema era complicată 
de poziţia schimbătoare a soarelui pe cer: în timpul verii 
europene se afla mai spre nord, deci mai sus; iarna, mai la 
sud. Această fluctuaţie a poziţiei, cunoscută sub numele de 
declinaţie, trebuia luată în considerare atunci când se 
folosea altitudinea soarelui pentru a stabili latitudinea. 
Poziţia Peninsulei Iberice ca frontieră şi punte între civilizaţii 
a dat roade. In secolele al XIV-lea şi al XV-lea, astronomii 
arabi şi evrei de acolo (figura-cheie era Abraham Zacut) 
concepeau tabele cu declinaţia solară utile pentru 


14 Despre problemele speciale de navigaţie din Atlanticul de 
Sud, vezi Landes, „Finding the Point at Sea”, în Andrewes (ed.), 
The Quest for Longitude; şi Seed, Ceremonies of Possession, cap. 
4: „A New Sky and New Stars”. Acesta din urmă este o abordare 
superbă a bazei ştiinţifice pentru descoperirea şi navigația 
oceanică portugheză. 

navigatori!“!. 


1 Zacut a scris Almanack Perpetuum (1478), care a stabilit 
poziţia Soarelui pentru fiecare zi la fiecare latitudine. Această 
lucrare, adresată astronomilor, a fost simplificată şi transformată 
într-un tabel în scopul folosirii pe mare de către coreligionarul 
său John Vizinho - Jones, Sail the Indian Sea, pp. 37—38. 

De îndată ce descopereai latitudinea, atât pe mare, cât şi 
pe uscat, deţineai cheia oceanelor, deoarece puteai şti 
poziţia nord-sud; iar dacă ştiai şi latitudinea destinaţiei, o 
puteai atinge navigând până acolo şi apoi urmând paralela. 
(Problemă ocazională: ar trebui să te îndrepţi spre est sau 
spre vest?) Cea mai importantă informaţie cu care 
Bartolomeu Dias s-a întors din călătoria sa (1488) a fost 
coordonata punctului sudic al Africii.  Cunoscând-o, 
portughezii puteau să ajungă acolo din orice colţ al 
Atlanticului de Sud. 

Aceste explorări le răpiseră portughezilor mai bine de o 
jumătate de veac. O parte din acestea erau opera Coroanei 
portugheze şi a prinţului său cucernic şi de neclintit (ni se 
spune că a murit virgin) pe care îl cunoaştem drept Henric 
Navigatorul, care a construit o staţie de cercetare marină la 
Sagres, pe un promontoriu cu vedere la ocean, şi care a 
investit decenii de cercetări în ştiinţa şi tehnica navigaţiei în 
largul mării. O altă parte a fost opera marinarilor şi 
navigatorilor privaţi, care au văzut bogății la capătul 
bompresului. Toate au depins de îmbunătățirile aduse artei 
construcţiei navale: mai curând caravele mai lungi şi mai 
zvelte decât vase imense de transport; cârme rigide; o 
combinaţie de pânze pătrate şi vele latine; o îmbinare a 
tehnicilor atlantice şi mediteraneene. Când Dias s-a întors 
din punctul sudic al Africii, a adus cu el şi idei care au fost 
aplicate la construcţia vaselor (care nu se mai numeau 
caravele) folosite de Vasco da Gama un deceniu mai târziu. 
Următorii zece ani au fost martorii altor modificări. Fiecare 
călătorie era o experienţă, un stimulent pentru alte 
îmbunătăţiri. 

Navigaţia pe ocean depindea şi de instrumente: busola 
pentru direcţie; astrolabul şi alidada pentru măsurarea 
altitudinilor corpurilor cereşti; dispozitivele pentru 
măsurarea înălţimii astrului cu spatele la soare; clepsidrele 

pentru cronometrare şi estimarea vitezei. Şi, nu care cumva 
să uităm, navigația depindea întru totul de tenacitatea 
marinarilor încercaţi. Aceştia, o mulţime pestriță, aveau 
multiple ocazii să regrete faptul că s-au aventurat pe mare. 
Se îmbolnăveau şi deseori mureau de scorbut în aceste 
călătorii interminabile, îi cicăleau pe Fecioara Maria şi pe 
sfinţi cu nenumărate rugăciuni şi litanii nesfârşite, menite 
să domolească marea prin gesturi superstiţioase; după 
care, ajunşi din nou pe uscat, aruncând banii pe alcool şi 
femei, cu buzunarele goale, se lăsau din nou ispitiţi. Acesta 
era traiul unui marinar. (În plus, valurile erau mereu 
pregătite de atac.) 

Strategia portughezilor, ştiind şi făcând, era cât se poate 
de logică. Fiecare călătorie se baza pe cele de dinainte; de 
fiecare dată mergeau puţin mai departe; de fiecare dată îşi 
notau latitudinea, schimbau hărţile şi lăsau un indiciu al 
prezenţei lor acolo. Barierele psihologice au făcut ca unii 
paşi să fie mai dificili: de pildă, Capul Bojador, sau Capul 
Furtunilor, redenumit ulterior al Bunei Speranţe 
(simbolistica era importantă). Treptat, teama a cedat în 
faţa raţiunii şi metodei. Hotărârea de a naviga spre vest, în 
apropierea coastei Americii de Sud, înainte de a se îndrepta 
spre est a fost cea mai ingenioasă şi mai îndrăzneață dintre 
toate, denotând o încredere extraordinară în capacitatea lor 
de a-şi găsi drumul. (În comparaţie, ceea ce făcuse Columb 
fusese floare la ureche.) Mai degrabă te mişti întruna decât 
să navighezi în volte şi să stagnezi. Niciun vânt nu se 
compară cu cel din pupa; nicio pânză nu se compară cu cea 
întinsă. 

Efortul portughezilor de a ajunge în Indii nu poate fi 
înţeles dacă nu ţinem seama de oameni precum Vasco da 
Gama, marinar din copilărie, un bărbat încăpățânat, adeptul 
măsurilor drastice. Despre Gama nu ştim atât de multe pe 
cât ne-am dori, însă o poveste din cariera sa de dinaintea 
Indiilor este foarte revelatoare în privinţa personalităţii sale. 

Era în anul 1492, pe când Gama avea circa 30 de ani. O 
caravelă portugheză care transporta aur din El Mina (pe 
coasta de vest a Africii) fusese capturată de un vas corsar 
francez, deşi cele două ţări nu erau în război. Ce era de 
făcut? Consilierii regelui portughez l-au sfătuit să abordeze 
problema cu diplomaţie: să trimită un emisar care să ceară 
vasul şi aurul înapoi. Regele loan nu a fost mulţumit: „Nu- 
mi doresc ca un trimis al meu să fie prost primit sau silit să 
aştepte în anticamere. Asta mi-ar provoca şi mai multă 
suferinţă decât pierderea aurului”. 

Aşadar regele loan l-a chemat pe Gama, „un bărbat în 
care avea încredere, care făcuse parte din diverse flote şi 
se pricepea la chestiunile maritime”. Marea era principala, 
şcoală a Portugaliei, şi nu numai în probleme de navigaţie. 
In dimineaţa următoare, Gama şi o poteră reunită în pripă 
se aflau pe chei la Setubal, unde zece vase franceze erau 
ancorate şi încărcau marfă scumpă. Toate au fost 
capturate, iar încărcăturile au fost confiscate şi puse sub 
sechestru; echipajele au fost aduse pe uscat. Nu mai era 
nevoie de altceva. Proprietarii francezi ai vaselor au trimis o 
petiție regelui Franţei, care a înapoiat caravela, precum şi 
aurul, până la ultima uncie. lar regele Portugaliei a ridicat 
sechestrul de pe vasele franceze şi încărcăturile lor, până la 
ultimul tub şi butoiaş. 


Descoperirea unei lumi noi de către Columb i-a şocat pe 
portughezi. Aşa cum i-a şocat lansarea satelitului Sputnik 
pe americani. La urma urmei, l-ar fi putut avea, însă îl 
refuzaseră. Decenii la rând  efectuaseră explorări 
costisitoare şi epuizante pentru a ajunge în apropierea 
Africii, iar spaniolii descoperiseră o lume nouă (sau poate 
Asia) din prima încercare. Nu există dreptate pe lumea 
asta. E timpul să-i dăm bice: în iulie 1497, o mică flotilă de 
patru vase aflată sub comanda lui Vasco da Gama a pornit 
din Lisabona, propunându-şi să reia iniţiativa eşuată a lui 


156 


Bartolomeu Dias şi, înconjurând Africa, să găsească India. 
Călătoria avea să însemne mai bine de 27.000 de mile în 
peste doi ani; şi doar 54 din echipajul iniţial de 170 de 
oameni s-au mai întors în viaţă. 

Această iniţiativă costisitoare nu s-a dovedit a fi un 
succes comercial. Spre surprinderea lui da Gama, 
negustorii pe care i-a întâlnit în India erau musulmani şi nici 
prin gând nu le trecea să facă negoţ cu necredincioşii 
creştini; mai mult decât atât, mărgelele de sticlă, 
bibelourile şi cămăşile pe care le luase cu el pentru a face 
troc sau a le vinde, deşi erau deosebit de atrăgătoare 
pentru băştinaşii din Caraibe, nu valorau mai nimic în India, 
care ştia să facă diferenţa dintre gunoaie şi lucruri de preţ 
şi producea ţesături mult mai bune decât Europa. Aşadar 
da Gama s-a cam întors cu mâinile goale. Puţinul pe care l- 
a adus a fost o captură de război; în înflăcărarea şi 
disperarea lui, a atacat şi a capturat un mic vas musulman 
cu o încărcătură de condimente. Nu a fost un precedent 
benefic: din acel moment, pentru a se impune în Oceanul 
Indian portughezii aveau să se bazeze mai curând pe forţă 
decât pe concurenţa comercială. 

Insă mult mai importante erau informaţiile aduse de da 
Gama. Mai întâi: că europenii erau mai puternici decât 
băştinaşii; că aveau vase şi arme mai bune. lar apoi: că, 
deşi nu reuşise să facă negoţ, mirodeniile în cantităţi mari 
aveau să fie vândute la preţuri ce promiteau profituri 
uriaşe. Un chintal de piper putea fi vândut la Calicut cu trei 
ducați. După ce trecea prin mâinile a şase intermediari, cu 
taxe şi mite exorbitante pentru regi, şeici şi autorităţi pe 
parcurs, se vindea la Veneţia cu 80 de ducați. Având în 
vedere un asemenea câştig, care era costul echipării unei 
flote? Şi cât mai valora viaţa marinarilor? 

Aceasta a fost răzbunarea Portugaliei. Regele Manuel le-a 
scris colegilor săi monarhi, Ferdinand şi Isabela („Înălţimile 
şi Excelenţele Voastre, atoputernicilor Prinţ şi Prinţesă!”), 

ca să le povestească despre „oraşe vaste, clădiri şi fluvii 
mari şi populaţii numeroase” - fără picior de sălbatic gol - 
şi să facă paradă cu mirodeniile, pietrele preţioase şi 
„Minele de aur”. Nicio vorbă despre scorbut sau moarte, 
nimic despre negustorii musulmani şi dezamăgirea 
comercială. Acesta era genul de loc pe care îl căutase 
Columb şi nu îl găsise. Să-ţi stea în gât! 

La începutul anilor 1500, la mai puţin de şase luni după 
revenirea triumfătoare a lui da Gama, portughezii au trimis 
o a doua flotă spre Indii - de data asta, 13 vase şi 1.200 de 
oameni, inclusiv soldaţi -, sub comanda lui Pedro Alvares 
Cabral. L-au trimis să facă bani şi i-au spus să se ferească 
de necazuri; însă, dacă un vas ostil va încerca să-i facă rău, 
să nu-i îngăduie să se apropie, ci să-i respingă atacul şi să-l 
distrugă. 

Nimic nu ilustrează mai bine conştientizarea 
superiorității. Deoarece este bine ştiut faptul că deţinătorii 
unor arme mai bune pot ucide de la distanţă fără niciun risc 
pentru ei înşişi; în vreme ce acei mai slabi sunt nevoiţi să 
se apropie şi să se sprijine pe dârzenia şi forţa personale 
pentru a obţine o victorie. Instrucţiunile lui Cabral semnalau 
o nouă balanţă a puterii mondiale. Asiaticii, mult mai 
numeroşi decât portughezii, mai bogaţi şi, în multe privinţe, 
mai civilizaţi, nu ar fi înţeles acest lucru, nici măcar nu le-ar 
fi trecut prin gând. Cu toate acestea, situaţia stătea în felul 
următor; Europa se poate instala acum oriunde pe 
suprafața globului, grație tunurilor navale”, 


12 Superioritatea decisivă a armamentului european din 1500 
şi alte avantaje tehnologice deja discutate nu prea le convin 
savanților care vor să creadă că hegemonia globală europeană a 
fost o întâmplare norocoasă. După cum afirma un 
nonconformist : „Cartea mea despre perioada 1400-1800 
«arată» că Asia era cu mult înaintea Europei până în 1800 şi că 
Europa a atins nivelul Asiei şi a întrecut-o folosind bani 
americani. «Expansiunea» Europei şi progresul avantajul asupra 

Portughezii şi-au văzut de treabă cu o metodă care l-ar fi 
uns la inimă pe prinţul Henric. Curiozitatea şi apetitul erau 
prezentate ca în instrucţiunile (Regiment6) către Diogo 
Lopes de Sequeira din 1508 privind explorarea 
Madagascarului: 


1. Flota trebuia să urmeze circumferința insulei, acordând o 
atenţie deosebită coastei de vest (partea dinspre Africa); să 
pătrundă în fiecare port şi să-l studieze, să cerceteze 
mijloacele de intrare şi de ieşire, să exploreze posibilităţile 
de ancorare în raport cu vânturile, curenţii şi natura 
fundului apei; şi să noteze absolut toate aceste lucruri 
[sublinierea îmi aparţine], 

2. Primul contact cu băştinaşii: să le arate o gamă variată 
de articole şi metale (mirodenii, ceară, cupru) ca să vadă 
dacă aceste lucruri sunt cunoscute pe insulă; iar dacă există 
şi acolo, să întrebe cum se poate ajunge la ele şi cum pot fi 
obţinute. Să afle ce ar vrea în schimb. 

3. Să afle ce alte vase mai sosesc în aceste porturi - dacă 
este cazul. De unde vin ele? Ce transportă? Işi vând marfa 
pe alte insule sau pur şi simplu transportă anumite lucruri în 
diverse locuri? De unde provin negustorii şi echipajele 
acestor vase? Sunt musulmani sau păgâni (gentiles)? Albi 
sau negri? Cum sunt îmbrăcaţi? Vin înarmaţi? _ 

4. Celelalte vase sunt mari sau mici? De ce fel sunt? In ce 
anotimpuri vin şi pleacă? Ritmul (anual, mai des)? Metoda 
lor de navigaţie? 

5. Insula are propriile vase şi, dacă da, unde merg, ce 
transportă, ce anume caută? 

6. Ce produce insula, ce vor băştinaşii pentru produsele lor? 
Produsele respective sunt scumpe sau ieftine? 

7. Structură politică: ce fel de regi sau conducători, 
indiferent dacă sunt musulmani sau păgâni? Cum trăiesc? 
Cum aplică dreptatea? Ce anume deţin? Au averi? Ce fel de 


Asiei începând cu anul 1500 este un mit eurocentric” (Andre 
Gunder Frank, University of Toronto, pe internet, H- 


World&msu.edu, 7 iunie 1996). 

statut şi prestigiu şi cum şi le menţin? Ce forţă militară şi 
arme: elefanţi sau cai, arme, arme de foc, artilerie de vreun 
fel? Soldaţii sunt temători sau războinici? 

8. Conducătorii musulmani sunt separați, independenţi; şi îi 
recunosc pe conducătorii păgâni? 

9. Populaţia este musulmană sau păgână? Dacă e păgână, 
cum convieţuiesc musulmanii cu ei? Există creştini, ca în 
India?!“ Au auzit de Sfântul Toma? 

10. Care sunt obiceiurile? Seamănă ele, cel puţin parţial, cu 
cele ale malabarilor? 

11. Există oraşe, orăşele sau sate de o însemnătate 
deosebită? Sunt fortificate? Cum este locuit pământul? 

12. Banii? Există o unitate monetară standard sau pur şi 
simplu „diverse mijloace de plată”, ca în Manicongo 
[Africa?]? In această privinţă, cuprul este un articol de 
comerţ şi, dacă da, ce fac din el? In special, este folosit la 
producerea armelor şi, în acest caz, ce fel de arme? De 
asemenea, tot în acest caz, cum fabrică praful de puşcă? 


Un chestionar asemănător pentru Malacca (Peninsula 
Malaya) adaugă o întrebare detaliată referitoare la chinezii 
care făceau negoţ în acele regiuni: vase şi tehnici de 
navigaţie? arme şi stil de luptă? comerţ, negustori, puncte 
comerciale, marfă, preţuri? putere politică? îmbrăcăminte şi 
obiceiuri? dimensiunea şi forma Chinei? 14 

Aceste analize sistematice datau în Portugalia încă din 
1425, începând cu explorarea Insulelor Canare. În 1537, 
Pedro Nuñes, cosmograful regelui loan al Ill-lea, îşi amintea 
cu mândrie: „Este evident că descoperirea coastelor, 
insulelor, continentelor nu a avut loc întâmplător, ci, 
dimpotrivă, marinarii noştri au pornit la drum foarte bine 
informaţi, dotați cu instrumente şi formule astronomice şi 


:4 Primii portughezi care au ajuns în India au fost induşi în 
eroare de către idolatria băştinaşilor şi au crezut că hinduismul 
era o formă exotică a creştinismului. 

14 Cele de mai sus sunt preluate din articolul valoros al lui 
Godinho, „Role du Portugal”, pp. 81—83. 

geometrice”!**. Contrastul cu Spania este limpede. Spaniolii 
nu au adoptat această abordare metodică decât în ultimul 
sfert al secolului al XVI-lea. Fie nu au avut nevoie de ea (nu 
aveau concurenţă; navigația era mai simplă), fie aceasta nu 
era în concordanţă cu tradiţia şi stilul lor. În vreme ce 
portughezii îşi  confirmau stăpânirea prin afirmarea 
descoperirii, adică prin introducerea latitudinilor pe hărţi, 
spaniolii se impuneau cu ajutorul dovezilor materiale. 
Plantau cruci, îi „converteau” pe băştinaşi, construiau 
edificii creştine, instalau tribunale şi închisori. Cât despre 
obiective, spaniolii căutau comori; portughezii urmăreau 
profituri din negoţ. Două viziuni asupra imperiului. 


145 Introducere la Tratado im defensam da carta de marear, 
citată în Seed, Ceremonies of Possession, p. 126. 

marilor descoperiri geografice : rutele principalelor călătorii 


Epoca 
Observaţi cum vânturile şi curenţii dictau alegerea rutei, Mai bine să călătoreşti mai mult și 
mai repede, decât să navighezi în volte şi să te zbaţi pe o distanță mai scurtă. 

Istoria expansiunii comerciale şi politice a Europei în 
Oceanul Indian şi în Asia de Est este dominată de 
întrebarea: „Ce s-ar fi întâmplat dacă...? Ce s-ar fi întâmplat 
dacă secolul al XVI-lea nu ar fi fost o perioadă de haos 
politic în Asia, de război în India între statele băştinaşe şi 
cotropitorii turcmeni, de izolaţionism chinez, de nivel scăzut 
cum era, expunând Asia atacurilor crâncene ale acestor 
invadatori? „Absenţa” chineză a durut cel mai mult. 

În perioada 1405—1431, chinezii au efectuat cel puţin 
şapte expediţii navale majore în apele Indoneziei şi ale 
Oceanului Indian. Aceste călătorii şi-au propus să atragă 
atenţia asupra steagului chinez, să le facă cunoscut 
barbarilor Imperiul Celest, să primească omagii şi tributuri 
şi să-i aducă împăratului acele câteva rarităţi ce nu se 
găseau în interiorul graniţelor sale. Vasele s-au întors mai 
ales cu exemplare zoologice exotice - girafe, zebre, struţi; 
de asemenea, cu podoabe şi substanţe bioactive de origine 
animală, vegetală şi minerală, care să îmbogăţească 
farmacopeea chineză. 

Legăturile acestor călătorii cu negoţul nu este întru totul 
limpede. Vasele transportau bunuri de preţ (mătăsuri, 
porțelan) menite să fie oferite la schimb, dar, se pare, nu 
pe piaţa liberă, ci mai curând în contextul oferirii de daruri: 
tribut din partea barbarilor, bunăvoință din partea 
chinezilor. Pe de altă parte, se pare că misiunile aveau rolul 
de a deschide calea negoţului normal; de aceea, la drum au 
pornit şi negustori care să-şi încheie propriile tranzacţii. Au 
urmat călătoriile comerciale independente, profitând, 
probabil, de pe urma prestigiului chinez sporit. Insă, dacă 
negoţul era unul dintre obiective, aceasta era o modalitate 
extrem de costisitoare de a-l aborda. In realitate, chinezii 
plăteau atât de mult pentru profiturile autorităţilor care 
organizau galioanele şi promovau comerţul privat, încât 
povara acestor călătorii a ajuns să depăşească posibilităţile 

imperiului1%$. 

Grandoarea acestor flotile a întrecut-o cu mult pe cea a 
micilor flote portugheze de mai târziu. Erau probabil cele 
mai mari vase pe care le văzuse lumea vreodată: corăbiile 
cu mai multe punți (însă acesta este un termen înşelător) 
aveau rolul de tabere plutitoare, fiecare transportând sute 
de marinari şi soldaţi, mărturie a tehnicilor chineze 
avansate de construcţie de vase, navigaţie şi organizare 
navală”. Cele mai mari aveau circa 122 de metri lungime 
şi 49 de metri lăţime (în comparaţie cu cei 25 de metri al 
vasului Santa Maria a lui Columb), nouă catarge mobile şi 


146 Cf. splendida discuţie din Needham, „China, Europe, and 
the Seas Between”, lucrare prezentată iniţial la Congresul 
Internaţional de Istorie Maritimă, Beirut, 1966, şi republicată în 
Needham, C/erks and Craftsmen, pp. 40—70. Insă cea mai amplă 
abordare a acestor călătorii, bogată şi fascinantă prin detaliile 
sale şi vastă ca acoperire, este cartea recentă a lui Louise 
Levathes, When China Ruled the Seas. 

147 „În timpul dinastiei Song, corăbiile chinezeşti deveniseră 
mult mai sofisticate. Erau construite cu piroane din fier şi 
etanşeizate cu uleiul arborelui paulownia, un minunat conservant 
natural. Echipamentul lor includea batardouri etanşe, camere de 
flotabilitate, tranchete din bambus la linia de plutire, ancore 
plutitoare care să le stabilizeze în timpul furtunilor, cârme axiale 
în locul ramelor-cârmă, dispozitive de furchet şi derivor lateral, 
rame pentru apele liniştite, căuşe pentru preluarea de mostre de 
pe fundul mării, linii de sondaj pentru determinarea adâncimii, 
busole pentru navigaţie şi mici proiectile propulsate cu praf de 
puşcă pentru autoapărare” - Elvin, Pattern of the Chinese Past, 
p. 137. Această tradiţie s-a perpetuat şi în timpul dinastiei 
mongole: Khublai Khan (împăratul lui Marco Polo) avea nave cu 
mai bine de zece pânze, îndeajuns de mari cât să transporte o 
mie de oameni. Cele mai mari, care ajungeau la circa 137 de 
metri, erau nave de lacuri, care „se deplasau pe apă cu multă 
stabilitate şi le dădeau pasagerilor senzaţia că se aflau pe uscat” 
- Levathes, Wlien China Ruled the Seas, p. 81. Desigur, apa 
lacurilor nu se compară cu cea a oceanului. 

12 pânze pătrate din mătase roşie. Acestea erau aşa- 
numitele galioane, vase de lux, prevăzute cu cabine mari şi 
culoare cu ferestre - dotări demne de reprezentanţii Fiului 
Cerului şi demnitarii străini care îi însoțeau înapoi în China. 
Alte vase satisfăceau alte nevoi: corăbii cu opt catarge, 
care transportau cai în Asia de Sud, unde, din motive 
climatice, aceste animale nu puteau fi crescute cu uşurinţă, 
precum şi materiale de construcţii şi reparaţii; vase de 
provizii, prevăzute cu şapte catarge, care transportau mai 
ales alimente; vase de soldaţi cu şase catarge; vase de 
război cu cinci catarge, pentru conflictele navale; şi bărci 
mai mici şi rapide pentru confruntările cu piraţii. Flota 
includea şi nave-cisternă cu apă, pentru a asigura o rezervă 
proaspătă pentru mai bine de o lună. 

Prima dintre aceste flote, cea a amiralului eunuc Zheng 
He (Cheng-ho), era alcătuită în 1405 din 317 vase şi 
transporta 28.000 de oameni!%8. Din 1404 până în 1407, 
China a desfăşurat un program susţinut de construcţie şi 
recondiţionare navală. În acest efort au fost atrase provincii 
întregi de coastă, în vreme ce pădurile din interior erau 
defrişate. Sute de gospodării de tâmplari, fierari, fabricanți 
de parâme şi vele, călăfătuitori, cărăuşi, ba chiar 
cronometrori au fost luate prin decret, grupate pe echipe şi 
amplasate la mică distanţă de locul unde munceau. Întrucât 
constructorii navali şi ucenicii lor erau, în general, 
analfabeți, învăţarea s-a realizat prin puterea exemplului, 
prin folosirea unor modele lucrate manual, ale căror părţi 
se potriveau perfect fără cuie. Niciun amănunt nu era prea 
insignifiant ca să scape planificării realizate de constructorii 
navali: scânduri suprapuse, straturi multiple, îmbinări ale 
scândurilor călăfătuite cu iută şi acoperite cu var nestins 
cernut şi ulei de tung, cuie din fier protejate împotriva 
ruginii, diverse tipuri de lemn, în funcţie de scop, până şi 
imenşi „ochi de dragon” pictaţi la prora, astfel încât vasul 


148 Needham vorbeşte despre o cifră de 73 de vase. 

să poată „vedea” încotro se îndrepta. Aceşti ochi, alături de 
o cârmă bună, rigidă şi echilibrată şi un lest zdravăn, sub 
îndrumarea experienţei de navigaţie şi a înţelepciunii 
folclorice, aveau să poarte vasul din port în port. Toată 
munca se desfăşura în uriaşe docuri uscate (din acest punct 
de vedere, China a anticipat tehnologia europeană cu sute 
de ani) care se deschideau spre Yangtze. Astfel, vreme de 
trei ani, chinezii au construit sau au recondiționat circa 
1.681 de vase. Europa medievală nu şi-ar fi închipuit o 
astfel de flotă!. 

Totuşi, această deschidere a chinezilor spre mare şi spre 
lume nu a dat niciun rezultat - de fapt, a fost gâtuită în 
mod deliberat". În anii 1430, un nou împărat domnea la 
Beijing, unul care „nu îl cunoştea pe Iosif”. O nouă mulţime, 
confucianistă, concura pentru influență, mandarini 
disprețuitori şi care nu aveau încredere în comerţ (pentru 
ei, singura sursă adevărată a avuţiei era agricultura) şi îi 
detestau pe eunucii care planificaseră şi săvârşiseră marile 
călătorii. Vreme de câteva decenii, cele două grupuri au 
rivalizat pentru influenţă, balanţa înclinând când într-o 
parte, când în cealaltă. Insă fiscalitatea şi înalta moralitate 
chineză erau de partea confucianiştilor. Campania maritimă 
secătuise finanţele imperiului şi slăbise autoritatea acestuia 
asupra unei populaţii stoarse de taxe şi corvezi. 

Decizia (de la începutul secolului al XV-lea) de a muta 
capitala la Beijing a înrăutățit situaţia: noi ziduri urbane, un 
palat alcătuit din mai bine de nouă mii de camere, ţărani 
obligaţi, în principiu, la un regim de 30 de zile de muncă, 
însă ţinuţi în realitate luni la rând. Numai costul 
transportului - strămutarea curţii de la Nanking, la circa 


149 Cele de mai sus se sprijină în special pe Levathes, When 
China Ruled the Seas, pp. 73 şi urm. 

15 Ei au explorat şi coasta de est a Asiei până în nord, în 
Kamceatka, însă şi acolo s-au hotărât să se abţină. (Odată ce-ai 
văzut un sloi plutitor de gheaţă, le-ai văzut pe toate.). 

1290 de kilometri depărtare - a dus la creşterea taxelori5!. 
Câteva autorităţi scrupuloase şi-au spus punctul de vedere, 
însă curtenii imperiali le-au închis gura aplicându-le 
pedepse aspre şi umilitoare. Un prefect care protestase 
împotriva măsurilor suplimentare a fost băgat într-o cuşcă 
şi dus în mod ruşinos în capitală, pentru a fi interogat de 
împărat. S-a zis şi cu datoria. In acelaşi timp, la graniţa de 
nord-vest, un grup schimbător, dar constant de năvălitori 
nomazi nu slăbea deloc imperiul, secătuind resursele şi 
solicitând o atenţie permanentă. 

Aşadar, după câteva decenii de ezitări, de sărbători 
alternate cu comemorări, pe de o parte, şi dispreţ şi 
repudiere, pe de altă parte, s-a decis nu numai să se 
renunţe la explorarea maritimă, ci să se şteargă amintirea 
a ceea ce se întâmplase înainte, de teamă ca nu cumva 
generaţiile ulterioare să fie tentate să reia nebunia. 
Incepând cu anul 1436, cererile de detaşare a unor noi 
meşteşugari pe şantierele navale au fost respinse, în vreme 
ce, dimpotrivă, străinii care solicitau reînnoirea darurilor 
uzuale erau refuzaţi, probabil din raţiuni economice. In lipsa 
construcţiilor şi a reparațiilor, flotele publice şi private s-au 
redus. Piraţii au luat avânt în apele lipsite de pază (mai ales 
japonezii erau deosebit de activi), iar China s-a sprijinit şi 
mai mult pe transportul intern pe canale. În jurul anului 
1500, oricine construia un vas cu mai mult de două catarge 
risca pedeapsa cu moartea, iar în 1525, autorităţile de 
coastă aveau ordine să distrugă toate vasele ce plecau pe 
ocean şi să-i aresteze pe proprietarii lor. În sfârşit, în 1551 
era considerată o crimă să pleci cu mare pe un vas cu mai 
multe catarge, chiar şi pentru negoţ!*?. 

Abandonarea programului marilor călătorii făcea parte 
dintr-o politică mai amplă a închiderii, retragerii din calea 
riscurilor şi a  tentaţiilor mării. Această  interiorizare 


151 Huang, China, pp. 155—157. 
132 Levathes, When China Ruled the Seas, pp. 174—175. 

intenţionată, un important punct de cotitură în istoria 
Chinei, nu ar fi putut avea loc într-un moment mai prost, 
deoarece, pe lângă faptul că i-a dezarmat pe chinezi în faţa 
puterii europene în ascensiune, i-a adus, mulţumiţi de sine 
şi încăpăţânaţi, în situaţia de a se împotrivi învățăturilor şi 
noutăţilor pe care aveau să le aducă în curând călătorii 
europeni. 

De ce? De ce nu a făcut China un mic efort suplimentar 
care ar fi purtat-o în jurul extremității sudice a Africii şi în 
Atlantic? De ce, la decenii, ba chiar secole după sosirea 
vizitatorilor europeni în apele Chinei, nu exista niciun vas 
chinez în porturile Europei? (Primul asemenea vas, un 
vehicul diplomatic, a vizitat Londra la Marea Expoziţie din 
1851.) 

Ca întotdeauna, există mai multe motive. Rezultatul, în 
jargon sociologic, este supradeterminat. 

In primul rând, chinezilor le lipseau anvergura, 
concentrarea şi, mai presus de orice, curiozitatea. Ei 
mergeau ca să se expună, nu ca să vadă şi să înveţe; să-şi 
afirme prezenţa, nu ca să rămână; să primească plecăciuni 
şi omagii, nu ca să cumpere. Erau cum erau şi nu aveau de 
ce să se schimbe. Aveau ce aveau şi nu erau nevoiţi să ia 
sau să facă. Spre deosebire de europeni, nu erau motivaţi 
de lăcomie sau patimă. Europenii aveau un obiectiv precis: 
avuţia Indiilor. Trebuiau să ocolească Africa; acela era 
scopul misiunii. Chinezii nu erau nevoiţi să facă asta. 
Puteau găsi ce pofteau în Oceanul Indian, iar ceea ce voiau 
era un lucru atât de mărunt, încât nu era un aperitiv, ci un 
desert!s?. 


153 Levathes accentuează asocierea indiferenţei faţă de comerţ 
cu doctrina confucianistă, pe de o parte, şi cu legitimitatea 
imperială, pe de altă parte. A urmări comerţul însemna 
recunoaşterea faptului că China avea nevoie de ceva din altă 
parte şi „simpla manifestare a nevoii era nedemnă de tronul 
dragonului” - When China Ruled the Seas, p. 180. 

În acelaşi timp, această dorinţă de a impune venerație 
însemna că veniturile erau cu mult depăşite de costuri. 
Aceste călătorii plesneau de extravaganţă. În vreme ce 
profiturile iniţiale (primul iz de piper) şi promisiunea unora 
şi mai mari, ce aveau să vină, constituiau un puternic 
stimulent pentru aventurierii occidentali, în China, calculul 
bănesc spunea nu. Această reconsiderare semăna, în felul 
ei, foarte mult cu cea a Statelor Unite din prezent, în ceea 
ce priveşte proiecte precum SuperCollider sau staţia 
spaţială. 

Caracterul vulnerabil al programului - azi îl vezi, mâine 
nu mai e - a fost agravat de natura sa oficială. În Europa, 
oportunitatea iniţiativei private ce caracteriza până şi 
proiecte regale precum căutarea unei rute maritime spre 
Indii era o sursă de finanţare participativă şi o garanţie a 
temeiniciei. Nimic de acest fel în China, unde statul 
confucianist nu putea să sufere succesul mercantil. Mai 
mult decât atât, deschiderea spre mare atrăgea cheltuieli 
uriaşe de apărare împotriva pirateriei: cu cât vasele erau 
mai active, cu atât tentaţia corsarilor era mai maret, 
Aşadar, pentru autorităţile chineze, comercianții erau 
călători independenţi care se îmbogăţeau pe cheltuiala 
imperiului. 

De unde şi decizia de abandonare a mării. În 1477, un 
puternic eunuc pe nume Wang Zhi, aflat în fruntea poliţiei 
secrete, a solicitat jurnalele marilor călătorii, resuscitând 
interesul pentru expedițiile navale. Drept răspuns, 
vicepreşedintele Ministerului de Război a confiscat 
documentele şi fie le-a ascuns, fie le-a dat foc. Luat la rost 
în privinţa acestei dispariţii misterioase, el a denunţat 
jurnalele ca fiind „exagerări înșelătoare privind lucruri 
bizare, îndepărtate de mărturia ochilor şi urechilor 


134 Marea Galbenă şi Marea Chinei de Sud au fost dintotdeauna 
o cunoscută pepinieră de pirați. O atestă soarta teribilă a multora 
dintre aşa-zişii refugiaţi care au părăsit Vietnamul în ultimii ani. 

oamenilor” - aşadar, de necrezut. Cât despre lucrurile pe 
care galioanele le aduseseră acasă, betel, tije de bambus, 
viță-de-vie, rodii, ouă de struţ şi alte asemenea ciudăţenii”, 
e evident că nu îi erau de niciun folos Chinei. Aceste 
călătorii spre Oceanul de Vest irosiseră „o mulţime de bani 
şi cereale”, ca să nu mai punem la socoteală şi „mulţimile” 
de vieţi. Şi cu asta, basta. 


Întrebarea rămâne: Ce s-ar fi întâmplat dacă chinezii nu 
ar fi renunţat la comerţ şi explorări, dacă portughezii ar fi 
ajuns în Oceanul Indian şi ar fi găsit aceste uriaşe vase 
chineze stăpânind mările? Sau, şi mai mult, să presupunem 
că chinezii nu ş-ar fi oprit undeva în apropierea canalului 
Mozambic, ci ar fi înconjurat Capul şi ar fi ajuns în Atlantic, 
deschizând astfel căile maritime către Africa de Vest şi 
Europa. Acesta este tipul de supoziţii care au ajuns să-i 
fascineze pe istorici şi economişti, nu atât pentru că nu 
putem cunoaşte răspunsurile, cât pentru valoarea lor 
euristică. Privind înapoi, credem că ştim ce s-a întâmplat. 
Privind înainte, trebuie să ne imaginăm diverse consecinţe. 
Asemenea întrebări se concentrează asupra cauzei şi 
efectului, ne ajută să distingem între influenţele majore şi 
minore, directe şi indirecte, sugerează posibilităţi altfel 
trecute cu vederea. 

In ceea ce priveşte posibilitatea continuării expansiunii 
maritime a Chinei, de exemplu, trebuie să luăm în 
considerare riscul violenţei, al concurenţei decise prin forţă. 
La suprafaţă, chinezii erau incomensurabil mai puternici şi 
mai bogaţi. Cine ar fi îndrăznit să li se opună? Totuşi, 
realitatea era cu totul alta. Chinezii descoperiseră secretul 
prafului de puşcă înaintea europenilor, însă europenii aveau 
tunuri mai bune şi o putere de foc mai mare, mai ales de la 
distanţă. Chinezii aveau vase mai mari, însă europenii erau 
navigatori mai buni. Dacă am compara cele două tabere în 
jurul anului 1400, probabil chinezii s-ar situa în frunte, cel 

puţin în Oceanul Indian sau în Marea Chinei de Sud. (Până şi 
unui animal puternic îi vine greu să-şi înfrângă prada mai 
slabă, dar aproape de casă.) Insă cincizeci de ani mai 
târziu, chiar şi în apele asiatice, europenii ar fi întrecut cu 
mult vasele chinezilor. Desigur, chinezii ar fi putut învăţa 
din experienţă şi poate că i-ar fi întâmpinat pe europeni cu 
arme şi vase pe măsură. Asta e una dintre problemele 
ipotezelor: se poate întâmpla în fel şi chip, iar nivelurile de 
încredere scad odată cu speculaţia. 

Izolaţionismul a luat numele Chinei. Desăvârşit, complet, 
aparent senin, inefabil de armonios, Imperiul Celest a mai 
funcţionat câteva sute de ani, insensibil şi imperturbabil. 
Însă lumea trecea pe lângă el. 

Capitolul 7. 


De la descoperiri la imperiu 


Vestea descoperirii lui Columb s-a răspândit cu 
repeziciune, mulţumită puterii tiparului!>. Nimic nu atestă 
mai elocvent realitatea acestei descoperiri decât 
entuziasmul şi fascinația pe care le-a stârnit. Lumea se 
deschisese, transformând conştiinţa europeană de sine. 
Cine suntem? Cine sunt ei? Teologii şi moraliştii au început 
să pună întrebări cu privire la natura „sălbaticilor” găsiţi pe 
acele meleaguri îndepărtate şi la modalitatea adecvată de 
a-i aborda. Pentru artişti, Lumea Nouă oferea o plenitudine 
de imagini şi teme, nu numai în sine, ci şi ca parte a noii 
oicumena. Pentru cartografi, hărţile au devenit efemere, 
fiind retrasate în repetate rânduri, în funcţie de noile 
informaţii. Monştrii marini şi înfloriturile ornamentale au 
dispărut, făcând loc noilor teritorii ce căpătau o formă din 
ce în ce mai precisă. 

Meleagurile noi invită la acţiune. Conducătorii Spaniei au 


155 Însuşi Columb a făcut tot posibilul să răspândească vestea. 
După revenirea sa în Spania, în martie 1493, scrisoarea sa ce 
anunţa descoperirea a fost tipărită de 13 ori - o dată în spaniolă, 
de nouă ori în latină, de trei ori în italiană. Gomez, L'invention, p. 
95. 

văzut şi au oferit perspectiva unui imperiu uriaş. Aceasta nu 
avea nicio legătură evidentă cu războiul sfânt al 
creştinătăţii împotriva Islamului, însă, cu toate acestea, a 
fost văzută drept o prelungire a cruciadei binecuvântate de 
divinitate şi consfinţite de papalitate. Până şi dezamăgirea 
s-a transformat în atracţie, deoarece însemna că încă mai 
putea fi găsită comoara. Columb, neisprăvitul, pur şi simplu 
nu ştiuse unde să caute. Acesta era doar începutul, iar 
recompensele aveau să ajungă în mâinile celor mai rapizi. 
Comercianţii-aventurieri au cumpărat şi au recondiționat 
vase mai vechi, au construit altele noi, au angajat echipaje 
de pe o rază de o sută de leghe. Ai necazuri? la viaţa de la 
capăt dincolo de apă. Soldaţi şi caballeros independenţi, 
huligani, tâlhari şi ticăloşi au plecat în căutarea sau 
refacerea norocului. Aceşti oameni preţuiau legendele şi 
miturile „aventurilor cavalereşti” - benzile desenate ale 
epocii respective -, poveştile cu amazoane, monştri fără 
cap ori cinocefali sau, şi mai bine, cu El Dorado (Omul de 
Aur). Legenda amazoanelor era îndrăgită de cei mai mulţi, 
întrucât îmbina tema feminităţii şi a bărbăţiei. Prezenţa 
acestor războinice era relatată pretutindeni, întotdeauna 
dincolo de următorul lanţ muntos sau pe o insulă aflată la 
câteva zile depărtare. Intr-un caz, se spunea că veneau în 
Spania, zece mii, ca să rămână însărcinate „cu bărbaţii 
naţiunii noastre, a căror reputaţie de curtoazie este bine 
împământenită”15. 

Tocmai extravaganţa acestor poveşti şi promisiuni le 


15 Aceasta intenţiona probabil să fie o consolare pentru cei 
care nu puteau merge în Lumea Nouă pentru a întâlni 
amazoanele pe tărâmurile lor. Dintr-o scrisoare din anul 1533 
adresată de Martin de Salinas, funcţionar în Valladolid, 
secretarului lui Carol Quintul (Gomez, L'invention, pp. 120—121). 
Legenda spunea că amazoanele se împreunau de două-trei ori 
pe an pentru a avea copii, însă îi abandonau pe cei de sex 
masculin.. 

făceau credibile. Orice era posibil pe acele meleaguri 
îndepărtate. 

Vreme de un sfert de veac, spaniolii au navigat în jurul 
Caraibelor, atingând continentele la sud şi la nord, 
întotdeauna dezamăgiţi că nu găseau comorile care s-ar fi 
aflat imediat dincolo de următoarea debarcare. Se consolau 
deocamdată cu sclavi, noutăţi botanice, faună exotică, 
bucăţi de aur care indicau o sursă extrem de bogată. Solii 
se întorceau în Spania cu podoabe şi pepite, pentru a 
convinge Coroana să trimită întăriri, animale şi arme. Între 
timp, grupuri de conchistadori se instalau, îşi arborau 
steagul şi îşi fixau crucea; întemeiau „oraşe” în tradiţia 
legalistă a comunei europene şi le dădeau numele unor 
divinităţi, sfinţi şi diverse obiecte sfinte; dădeau la schimb 
mărgele colorate pe pietricele de aur; se implicau în 
rivalităţile băştinaşilor şi asmuţeau triburile unul împotriva 
celuilalt. Se luptau, îi terorizau, torturau şi ucideau pe 
băştinaşi; se culcau cu soțiile, fiicele şi femeile rămase 
văduve de mâna spaniolilor; şi aduceau mântuirea multor 
suflete păgâne, adesea în timp ce le nimiceau trupul. Şi 
întotdeauna se interesau de aur. Perseverenţa lor e foarte 
grăitoare în ceea ce priveşte apetitul... şi nebunia lor: Adam 
Smith descrie această „sete sfântă” ca fiind, „poate, cea 
mai dezavantajoasă loterie din lume”!”. 


Caută şi vei găsi. Navigând de-a lungul coastei Peninsulei 
Yucatân în al doilea deceniu al secolului al XVI-lea, spaniolii 
au întâlnit indieni nemaivăzuţi până atunci. Aceştia erau 
îmbrăcaţi în haine de bumbac şi locuiau în oraşe construite 
din piatră. Nu auziseră de metale grele, nici de bronz, nici 


137 Adam Smith, Avuţia națiunilor, vol. II, trad, de Al. Hallunga, 
Editura Academiei, Bucureşti, 1965, cartea IV, cap. VII, partea |, 
„Despre motivele înfiinţării de noi colonii”, p. 54: „În realitate, 
aproape toţi oamenii au o atât de absurdă încredere în norocul 
lor, încât sunt gata să investească o mult prea mare parte din 
averea lor oriunde există o cât de mică probabilitate de câştig”. 

de fier, însă aveau arme - praştii, săgeți otrăvite, bâte 
prevăzute cu bucăţi ascuţite de obsidian - şi nu erau aşa 
uşor de ucis şi de intimidat precum cei de pe insule. Aşa că 
spaniolii au vorbit mai mieros, au făcut negoţ şi au linguşit 
şi au aflat de un teritoriu situat undeva la vest, dincolo de 
munţi, unde domnea un rege puternic, un ţinut bogat în 
podoabe şi comori scânteietoare. Fiecare contact confirma 
această promisiune, deoarece, pe de o parte, conducătorul 
acestui ţinut, necunoscut de străini, poruncise ca aceştia să 
fie împăciuiţi cu daruri, în speranţa că astfel vor pleca. E 
inutil să mai spunem că a fost o mare greşeală. 

Acum, grupuri întregi, unul după altul, se îndrepta spre 
nord şi vest, de-a lungul coastei mexicane. A fost o 
chestiune de noroc faptul că liderul flotilei exploratoare 
decisive a fost un bărbat pe nume Hernândo Cortes - pe 
vremuri, student ticălos la Salamanca, afemeiat precoce şi 
prolific, cu o slăbiciune pentru cel mai periculos tip de 
femeie: soţia altui bărbat. Cortes a avut motive întemeiate 
să părăsească Spania. Era chipeş şi viril, un seducător, un 
intrigant şi un diplomat, genul de lider înnăscut care şi-ar fi 
dat viaţa pentru oamenii săi şi ai cărui oameni l-ar fi urmat 
până în pânzele albe. De un asemenea bărbat a fost nevoie 
pentru a aduce şi a ţine laolaltă o ceată de câteva sute de 
oameni şi pentru a cuceri cu aceştia (şi cu întăririle 
ulterioare) cea mai mare putere din America de Nord. 

Chiar şi aşa, Cortes reprezintă doar începutul poveştii. 
Istoria nu este o simplă epopee a cutezanţei nesăbuite. 
Oamenii contează, însă Imperiul Aztec s-a prăbuşit din 
raţiuni mai profunde. Cea mai importantă a constat în 
însăşi natura imperiilor tributare, care diferă de regate şi 
naţiuni prin diversitatea lor etnică şi dorinţa de coeziune şi 
înţelegere. Distincția noi/ei îi separă pe conducători de 
supuşi şi un grup de altul; străinii nu se numără printre 
membri. Astfel de unităţi sunt, inevitabil, o expresie a 
puterii pure. Ele nu se sprijină pe o loialitate profundă; nu 

se bucură de o legitimitate reală; smulg bogăţiile 
amenințând cu suferinţa fizică. Aşadar, deşi par puternice, 
este doar o aparenţă, iar înlocuirea unei cete de tirani cu 
alta este deseori bine primită de către poporul de rând, 
care speră zadarnic că o schimbare îl va scăpa de prigoană. 
In realitate, genialitatea acestor modele nu e decât o 
spoială; forţa lor aparentă, doar un înveliş fragil. 

Aşa s-a întâmplat şi cu aztecii sau poporul mexica. Erau 
un grup restrâns, un aspru popor nomad ajuns în regiunile 
sudice din zonele deşertice necivilizate din nord (în prezent, 
sud-vestul Statelor Unite). Nu au fost bine primiţi şi o vreme 
chiar au fost sclavii unui popor mai civilizat de pe malurile 
marelui lac din valea Mexicului (un lac demult secat, astăzi 
locul precar, ce se scufundă, al celui mai populat oraş din 
lume). Sclavia era şcoala războiului şi a puterii. Când s-au 
eliberat, aztecii au fugit în ascunzişuri acoperite cu stuf şi s- 
au adăpostit acolo până când au crescut numeric şi au 
căpătat mai multă forţă. Când au ieşit, iniţial pentru că 
aveau nevoie de apă potabilă, au cucerit popor după popor, 
cu ajutorul unei combinaţii de măiestrie şi bravură, dar, mai 
presus de orice, al terorii care le zdruncina adversarii şi îi 
făcea să se predea înainte de a fi înfrânţi!”E. 

Teroarea aztecă a luat forma industrializării sacrificiului 
uman. Este un subiect delicat, pe care antropologii şi 
ideologii doctrinei indigeniste au preferat să-l evite sau să-l 
ignore, ba chiar să-i găsească scuze. Cu toate acestea, nu 
putem înţelege punctele forte şi slăbiciunile Imperiului 
Aztec, ascensiunea şi decăderea sa, fără să abordăm 
această practică ce stârneşte ură. Sacrificiul uman în 
scopuri religioase era des întâlnit în regiunea respectivă 
(inclusiv în ţinuturile mayam de la sud) şi reflecta credinţa 
că îndeosebi zeul-soare avea nevoie să se hrănească cu 
sânge omenesc. Nehrănit, era posibil să nu mai răsară. Şi 


15 Cf. Fernandez-Armesto, Millennium, pp. 211—220, despre 
mândria aztecă în ceea ce priveşte succesul lor militar. 

alţi zei aveau nevoie de ofrande: bebeluşi şi copii, de 
exemplu, pentru a asigura bogăţia recoltelor sau 
abundenta ploilor; lacrimile victimelor promiteau apă!*?. 

Asemenea gesturi simbolice (percepute ca acte de 
hrănire consubstanţială) făceau un număr restrâns de 
victime. Adulții sacrificați proveneau cu precădere din 
rândul celor capturați în luptă, iar victima era prezentată şi 
i se spunea să se considere un erou pentru o cauză nobilă: 
aceasta era menirea din naştere. Unii cercetători au pretins 
că aceşti donatori de sânge şi inimi chiar se considerau 
eroi, însă ar trebui subliniat faptul că aveau nevoie de o 
doză de tranchilizant înainte de a putea fi convinşi cu 
blândeţe să urce scările abrupte spre altar. 

Inovația aztecă a fost opera unui membru al familiei 
regale, Tlacaelel, persoana influentă şi sfătuitor al mai 
multor împărați. Acest prinţ al întunericului s-a gândit să 
impună şi să înlocuiască alţi zei mai blânzi cu zeul aztec 
tribal Huitzilopochtli, „pasărea colibri a Sudului”, o 
divinitate însetată de sânge, toată numai aripi şi gheare; iar 
în spatele aripilor deschise, să facă din cultul sacrificiului o 
armă de intimidare. În vreme ce sacrificiul afecta odinioară 
o mână de oameni, Tlacaelel a instituit orgii ale sângelui ce 
durau zile întregi, care aduceau sute, apoi mii de victime pe 
piatră, inimile le erau smulse cât încă mai băteau, sângele 
le era împrăştiat şi stropit pe idoli, iar corpurile lor 


159 Stuart, The Mighty Aztecs, p. 73. Bartolomé de Las Casas, 
marele apărător al drepturilor indiene, a ajuns până la urmă să le 
laude nu riturile, ci devotamentul care le inspira. „Am putea 
afirma cu tărie”, scria el în Apo/ogia, „plecând de la faptul că 
Dumnezeu i-a poruncit lui Avraam să-şi sacrifice singurul fiu, 
Isaac, că Dumnezeu nu urăşte pe deplin sacrificiul uman”. Şi: 
„[...] În ceea ce priveşte religiozitatea, [aztecii] întreceau toate 
celelalte naţiuni, deoarece cele mai religioase naţiuni sunt cele 
care îşi oferă propriii copii ca sacrificiu pentru binele poporului 
lor”. Citat în Todorov, La conquête de l'Amérique, pp. 194, 196. 

rostogolite pe scări şi măcelărite, pentru a-i oferi 
aristocrației aztece delicatese culinare. 

Această ultimă practică îi jenează pe etnologii corecţi 
politic care văd în asemenea descrieri ale canibalismului o 
justificare a dispreţului şi persecuției de care au dat dovadă 
străinii:5. (Cu siguranţă a fost cazul conchistadorilor, 
absolut oripilaţi când gazdele lor mexicane şi-au dovedit 
ospitalitatea dregând mâncarea musafirilor cu sângele 
victimelor sacrificate chiar în faţa ochilor lor.) Unii au 
încercat să susţină că întreaga chestiune a canibalismului 
este un mit, o invenţie spaniolă. Alţii, dispuşi să recunoască 
antropofagia, au atras atenţia asupra  derapajelor 
ocazionale ale spaniolilor - ca şi când măsurile disperate s- 
ar putea compara cu comportamentul instituţionalizat!s!; 
sau au încercat să susţină că aceasta era singura 
modalitate prin care aztecii (sau cel puţin aristocrația, care 
deţinea un cvasimonopol pe carnea de om) puteau 
introduce suficiente proteine în alimentaţie. În faţa unor 
asemenea aberaţii, mai ales în ceea ce îi priveşte pe 
membrii privilegiați ai societăţii aztece, cel mai bun lucru 
pe care îl putem spune este că denotă foarte multă 
imaginaţie!*?. 


15 Despre eforturile intelectuale ale antropologiei (etnologiei) 
ca disciplină sfâşiată între „valorile universale” şi „relativismul 
cultural” - ar trebui să criticăm o altă cultură de pe o poziţie mai 
înaltă? - vezi Fluehr-Lobban, „Cultural Relativism and Human 
Rights”. 

161 Acest tip de disculpare tu quoque datează cel puţin de la 
Las Casas - Todorov, La conquête de l'Amérique, p. 194. 

162 Totuşi, s-ar părea că mexicanii aveau o alimentaţie 
surprinzător de diversificată, ce includea şi proteine animale, 
prin altele din carne de câine, cobai şi viermi. Viermii au devenit 
oarecum un cult pentru fanii înfocaţi ai bucătăriei americane 
precolumbiene, dacă ar fi să dăm crezare unui articol pe acest 
subiect publicat în 1990 în revista companiei American Airlines. 
Ca un gest de bunăvoință din partea mea, nu voi dezvălui 

(În mod ironic, europenii se vor trezi mai târziu că sunt 
acuzaţi de canibalism de câtre chinezi, care preferau 
oricum să-i considere pe străini nişte barbari!%. În China, 
aceste zvonuri au avut rolul de a evita contactul dintre 
băştinaşi şi străini. În Africa, unde canibalismul nu era 
necunoscut, portughezii i-au avertizat pe localnici de un 
aşa-zis apetit al englezilor pentru carnea de om, în 
speranţa că băştinaşii îi vor face pe aceşti intruşi să-şi ia 
rapid tălpăşiţa sau chiar mai rău. lar chinezii, care nu 
făceau nicio distincţie în superioritatea lor, au spus acelaşi 
lucru despre portughezi. Barbarii sunt barbari.) 

Aceste sacrificii în masă au avut tocmai efectul dorit de 
acest Darth Vader mexican: au redus profund capacitatea 
de rezistenţă a duşmanilor aztecilor. Însă perdanţii şi-au 
tratat în mod natural ura. Ceremoniile aztece au creat şi o 
problemă de aprovizionare: de unde să facă rost de 
suficiente victime? În război? Asta ar fi însemnat o luptă 
permanentă. Din închisori sau din rândul sclavilor? Asta ar fi 
însemnat o intensificare a  asupririi şi o potenţială 
instabilitate. Cu complicitatea conducătorilor popoarelor 
aliate/supuse? Acesta era mecanismul aşa-numitelor 
războaie-floare, în care colaboratorii aristocrați din alte 
naţiuni urmăreau de după perdele de flori cum aztecii 
puneau în scenă jocuri de război şi turniruri simulate, 
menite să producă prizonieri în vederea sacrificiului 


numele autorului, care se laudă că a încercat şi el să mănânce 
viermi vii şi a fost muşcat de limbă pentru nesocotinţa sa. 

163 Sahlins, „Cosmologies of Capitalism”, p. 19, n. 24, care 
citează jurnalul lui George Macartney privind misiunea sa în 
China din 1793. Bietul Macartney: a încercat prin propriul său 
comportament plin de demnitate să-i convingă pe chinezi că 
britanicii erau civilizaţi. Insă toate eforturile sale de a-şi păstra 
demnitatea, adică de a-şi stabili egalitatea cu gazdele sale, nu au 
făcut decât să-i convingă că mai avea multe de învăţat înainte de 
a fi considerat civilizat. 

dinaintea ochilor ascunşi ai propriilor căpetenii. 

Aşadar, în ciuda puterii şi gloriei sale aparente, Imperiul 
Aztec a fost o frunză în vânt. Detestat pentru tirania sa şi 
măcinat de disensiuni, era deja scindat la venirea 
spaniolilor. Ura era atât de intensă, încât Cortes şi-a găsit 
cu uşurinţă aliaţi, care i-au oferit informaţii de preţ şi l-au 
ajutat cu transportul. Fără asta nu ar fi putut niciodată să-şi 
aducă trupa de pe coastă, cu tot cu tunuri, peste lanţul 
muntos, în valea Mexicului. 

Odată ajunşi aici, cotropitorii s-au bucurat de un avantaj 
uriaş. Aveau arme superioare - nu atât puşti şi tunuri, deşi 
acestea s-au dovedit înspăimântătoare la început, iar 
Cortes a folosit salve oportune pentru a impresiona şi 
intimida, cât săbiile şi pumnalele din oţel. Săgeţile şi 
praştiile aztece şi bâtele cu vârf de obsidian mai mult 
răneau decât ucideau - de fapt, în acest scop erau şi 
concepute. Scopul războiului era acela de a schilodi şi 
captura, în vederea jertfelor. Potrivit standardelor aztece, 
spaniolii nu au luptat cinstit: loveau mai curând la corp 
decât la braţe şi picioare, deoarece o rană abdominală 
oprea un duşman, dacă nu îl ucidea direct. Tactica aztecă 
de împresurare şi copleşire numerică a inamicului s-a 
întors, în mod ironic, împotriva lor: fiecare atac spaniol 
nimerea în plin. Pe margine, lăncierii şi spadasinii spanioli 
călare erau un adevărat coşmar, cu spintecările lor rapide. 
La început, aztecii credeau că sunt de fapt un singur animal 
cu două capete!6%. 

Toate acestea dovedesc avantajul fundamental al 
metalurgiei feroase. Armele nu erau decât o parte a 


164 Şi câinii de luptă erau înspăimântători - sfâşiau şi ucideau, 
iar armele aztece aproape că nu slujeau la nimic în faţa lor -, 
însă tenacitatea lor a limitat pagubele. Spaniolii i-au folosit mai 
ales la recunoaştere şi împotriva prizonierilor şi a trecătorilor, 
instrumente de teroare şi amuzament. Cf. Todorov, La conquête 
de l'Amérique, p. 146. 

poveştii. Spaniolii depindeau întru totul de aceste obiecte 
din fier, precum lopeţi, sape, topoare, ciocane, nicovale, 
unelte. Aveau nevoie să facă potcoave şi să le aplice, să 
repare armele, să înlocuiască lucrurile stricate. Fiecare cui, 
fiecare bucată de fier era de preţ, deoarece trebuiau să 
vină din Spania. O potcoavă costa 30 de pesos; cuiele, 80 
de pesos suta. Numeroşi călăreţi constatau că e mai ieftin 
să-şi potcovească animalul cu aur!$. 

Reacţia aztecilor la aceste tactici a fost profund slăbită 
de conducerea nesigură, şovăitoare. Împăratul Moctezuma, 
auzind de aceşti străini, de vasele lor înalte, de părul şi 
pielea lor pe alocuri deschise la culoare, de chipurile lor cu 
barbă, de hainele lor scânteietoare, nu a ştiut dacă să-i 
considere zei sau bărbaţi. Legenda mexicană spune că 
marele zeu Quetzalcoatl, situat în vârful panteonului, însă 
prins demult în capcana apetitului său cât se poate de 
omenesc al băuturii şi surghiunit de o zeitate rivală, avea 
să se întoarcă într-o bună zi de la est şi dinspre mare. 
Aceasta o fi fost întoarcerea făgăduită? 

Spionii lui Moctezuma i-au raportat că aceşti străini se 
comportau mai curând ca nişte bărbaţi decât ca nişte zei. In 
primul rând, le plăcea să mănânce. Acest lucru putea fi 
interpretat în două feluri, deoarece nu se înfruptau cu 
sânge sau carne de om, iar asta corespundea legendei 
privind firea miloasă a lui Quetzalcoatl şi respingerea 
sacrificiului uman. În al doilea rând, aveau o predilecție 
pentru femei, îndeosebi pentru femeile frumoase. Zeilor le 
plăcea sexul sau aveau nevoie de el? Greu de spus. Fireşte, 
întrebarea nu i-ar fi pus nicio problemă unui european. 
Dacă aztecii ar fi ştiut mitologia greacă, ar fi identificat 
aceste pofte carnale drept un semn al divinității. Sfâşiat 
între impulsul de a lupta şi acceptarea alungării sale, 
Moctezuma a încercat să-l mituiască pe Cortes să plece 


16 Din cronicarul Pedro Aguado, citat în Gomez, L'invention, p. 
171. Cf. Smith, Avuţia națiunilor, cartea a IV-a, cap. 7, partea ll. 

invitându-l să primească regatul său. 

În ciuda tuturor acestor lucruri, spaniolii s-au trezit la 
ananghie. Erau nevoiţi să rămână acolo: Cortes îşi arsese 
vasele, ceea ce le-a dat de înţeles oamenilor săi că nu 
puteau să fugă. Trebuiau fie să lupte, fie să moară. Sau mai 
rău: aztecii s-au asigurat că spaniolii ştiu care era soarta 
prizonierilor mexicani,  etalând pe ziduri cadavre 
însângerate şi jupuite de piele. O altă greşeală tactică. 
Nimic nu a contribuit mai mult la a-i face pe spanioli dârzi şi 
hotărâți. 

Chiar şi aşa, în ciuda întăririlor (trimise iniţial să-l 
aresteze pe Cortés) şi a câtorva reuşite în luptele corp la 
corp, spaniolii, mult depăşiţi numeric, au suferit pierderi 
disproporționat de mari. Poate că Moctezuma a şovăit, însă 
ceilalţi azteci, războinici înnăscuţi şi antrenați, conştienţi că 
sunt oameni ca şi ei, nici nu se gândeau să cedeze în faţa 
câtorva năvălitori aroganţi. Spaniolii au fost alungaţi din 
capitală. Au avut o retragere de coşmar, de-a lungul 
drumurilor pietruite, prin apă (aztecii tăiaseră podurile), cu 
duşmani din toate părţile. Mulţi spanioli au fost traşi la fund 
de greutatea aurului lor, pe care nu puteau suporta să-l 
abandoneze. Între jumătate şi trei sferturi din mica lor trupă 
a murit. 

Noche trista, aşa au numit-o spaniolii, deşi au scăpat ca 
prin minune. În plus, mexicanii nu şi-au putut valorifica 
avantajul până la capăt anihilându-i, deoarece fuseseră 
afectaţi în mod tragic de cea mai subtilă şi mai secretă 
armă spaniolă, pe care năvălitorii nici măcar nu ştiau că o 
deţin. Este vorba despre agenţii patogeni ai Vechii Lumi, 
purtători nevăzuţi ai morţii în rândul unei populaţii ce nu 
mai fusese expusă niciodată la aceste boli. Făcuseră deja 
ravagii în Caraibe. Acum doborau sute de războinici azteci 
tocmai în momentul victoriei acestora. 

Cortes a avut parte de un răgaz. Au trecut câteva luni. 
Noi flote au adus întăriri. Aliaţii săi indieni l-au ajutat să 

construiască părţile componente ale vaselor şi să le treacă 
lanţul muntos, până în valea Mexicului, unde au fost 
asamblate şi lansate împotriva capitalei aztece. De astă 
dată războiul a luat sfârşit; Imperiul Aztec a fost înfrânt; 
templele sale, distruse; idolii lor, răsturnaţi. Nu ar fi trebuit 
să se mire: hieroglifa aztecă pentru un oraş cucerit era un 
templu în flăcări. Zeul câştigătorului ia tot. 


Cucerirea Imperiului Inca a fost, în esenţă, 
asemănătoare: şi de această dată, un imperiu tributar 
îndepărtat, centralizat şi cu structuri administrative 
ingenioase; însă, la fel, separări şi vrajbe interne, care-i 
plasau pe incaşi nu numai împotriva triburilor supuse, ci şi 
unul împotriva celuilalt; şi, din nou, boala europeană ca 
aliat din umbră al cuceririi europene. Când Francisco 
Pizarro a sosit cu micul său detaşament de război, ţara 
tocmai punea capăt unui război civil de şapte ani (se pare 
că incaşii muriseră de variolă) şi, aşadar, era mult mai 
slăbită. 

Şi aici, primele contacte au fost apetisante: cele mai mici 
sate de coastă păreau să abunde în aur. Din nou, 
dispunerile eronate au facilitat înaintarea spaniolilor. Incaşii 
nu i-au confundat cu nişte zei, însă au subestimat enorm 
posibilităţile unei forţe atât de restrânse şi aveau un dispreţ 
străvechi faţă de locuitorii coastei. Cum ar fi putut acestea 
să-i înfrângă pe războinicii mai căliţi din regiunile 
muntoase? Din nou, spaniolii au ştiut să profite la maximum 
de pe urma acestor vrajbe pentru a obţine ajutorul 
localnicilor. Au urcat în oraşul de munte Cajamarca să-i 
întâlnească pe incaşi, pe care Pizarro i-a încredinţat trufaş 
că-i va întâmpina cu cele mai paşnice intenţii. Apoi, 
majoritatea s-au ascuns şi au aşteptat. Incaşii au perceput 
situaţia ca pe un semn de teamă - şi, într-adevăr, mulţi 
dintre spanioli erau înspăimântați. 

Miile de incaşi au pătruns în oraş, bine protejaţi, însă 

neînarmaţi. Au umplut piaţa, cei mai de seamă nobili din 
regat purtându-l pe Inca Atahualpa în litiera sa regală. Un 
preot spaniol a înaintat pentru a-i oferi lui Inca o Biblie. 
Atahualpa a deschis-o, a răsfoit-o puţin şi a aruncat-o pe 
jos. Atât a trebuit! Călugărul a alergat înapoi la Pizarro: 
„leşiţi! leşiţi, creştini! Veniţi la aceşti duşmani ce resping 
lucrul Domnului”. În măcelul ce a urmat au murit pe loc 
circa 7000 de indieni şi foarte mulţi au fost răniţi. Călăreţii 
spanioli i-au urmărit pe cei rămaşi, străpungându-i cu 
lăncile după pofta inimii, vizându-i pe cei cu haine 
frumoase, probabil liderii. „Dacă nu s-ar fi lăsat noaptea, 
puţini din cei peste 40.000 de indieni ar mai fi rămas în 
viaţă.” 

Atahualpa a fost luat prizonier, gol, dar nevătămat. 
Spaniolii au cerut şi au primit o răscumpărare mai mare 
decât ar fi putut plăti orice monarh european - îndeajuns 
aur cât să umple o cameră de dimensiune medie până la 
plafon. Aşadar indienii au plătit, iar acum spaniolii trebuiau 
să le elibereze ostaticul; înţelegerea e înţelegere, însă 
imediat l-au arestat din nou, sub acuzaţia de trădare a 
Coroanei spaniole (sic!); iar după ce au înfăptuit ultimele 
ritualuri (mai întâi mântuirea), au decapitat, atât la propriu, 
cât şi la figurat, regatulis€. 

E o poveste însângerată, plină de cruzime şi rea-credinţă, 
condescendenţă şi cucernicie ipocrită; însă nu trebuie să 
judecăm aceste evenimente în termeni de bun, rău şi urât. 
Toţi s-au meritat unul pe celălalt. Înainte ca Pizarro să intre 
în scenă, Huayna Câpac, împărat şi tatăl lui Atahualpa, a 
creat premisele înfrângerii atunci când i-a decapitat pe 
membrii unui trib rebel şi le-a aruncat cadavrele într-un lac: 


16 L-au convins pe Inca Atahualpa să îmbrăţişeze creştinismul 
spunându-i că, dacă murea creştin, trupul său nu avea să fie ars; 
ceea ce însemna, în credinţa incasă, că ar mai avut şansa dea 
se reîntoarce pentru a-şi conduce poporul. 

„Acum sunteţi doar un morman de băieţei!”:%. Ni se spune 
că numărul victimelor s-a ridicat la 20.000, că aceasta „a 
fost probabil cea mai sângeroasă confruntare din istoria 
Noii Lumi pre-hispanice”1%. Locul este cunoscut şi în zilele 
noastre drept Lacul Sângelui!6%. 

Într-o analiză profundă, istoricul şi biologul Jared 
Diamond se întreabă de ce incaşii s-au comportat atât de 
naiv - potrivit standardelor noastre, chiar stupid. Explicaţia 
sa: diferenţa de viclenie şi experienţă dintre un popor 
învăţat şi unul incult. Spaniolii erau „moştenitorii unui vast 
volum de cunoştinţe despre comportamentul uman şi 
istoria omenirii”; incaşii „nu aveau nicio experienţă 
personală privind alţi cotropitori de peste hotare [...], nici 
măcar nu auziseră (sau citiseră) de ameninţări similare la 
adresa altcuiva, altundeva, într-un moment anterior al 
istoriei”170, 

Însă incaşii ar fi trebuit să se cunoască pe ei înşişi. 


Popoarele din Peru au rezistat mai multă vreme şi mai 
bine decât mexicanii; într-adevăr, unii ar spune că această 
insurecție încă nu a luat sfârşit. Pizarro l-a capturat pe 
Atahualpa în 1532, însă abia în 1539, când oastea incasă 
din Charcas a capitulat, iar Manco Inca s-a refugiat la 
Vilcabamba, controlul spaniol a fost impus cu adevărat. 
Chiar şi atunci, conducerea incaşă exilată a încurajat 
protestele din munţi, iar locţiitorul regelui, Francisco de 
Toledo, a reuşit să pună capăt acestei rezistenţe abia în 
1572. Tenacitatea incaşă a reflectat parţial efectul mai 
redus al bolilor europene asupra populaţiei peruviene. 
Motivul nu este clar, însă în vreme ce populaţia mexicană a 
scăzut cu peste 90% în secolul ulterior sosirii spaniolilor, de 


167 Kirkpatrick, Les conquistadors espagnols, p. 147. 
168 Fernandez-Armesto, Millennium, p. 224. 
16 Bernand, The Incas, p. 28. 
10 Diamond, Guns, Germs, and Steel, p. 80. 

la circa 25 de milioane la 1—2 milioane, numărul peruanilor 
a scăzut cu doar o cincime'”!. 

In ciuda reuşitelor ocazionale, aceste eforturi de a-i 
alunga pe cotropitori au fost în zadar. Spaniolii dispuneau 
de tehnologie, disciplină şi organizare, de o experienţă de 
război care îi făcea pe băştinaşi să pară nişte diletanţi. Au 
avut parte de ajutorul unor colaboratori, printre care 
numeroşi convertiți la un creştinism flexibil în ceea ce 
priveşte tolerarea practicilor păgâne nesângeroase, însă de 
neclintit în devotamentul său faţă de conducerea 
spaniolă!'?. Au avut acces la resursele unui imperiu 
îndepărtat, dar puternic şi au fost sprijiniți de un număr 
aparent interminabil de mercenari. Şi au întors cu 


171 Istoria demografică a amerindienilor a fost un subiect de 
controversă şi imaginație. Estimările privind populația 
precolumbiană a Americilor variază de la 13 milioane potrivit lui 
A. Rosemblatt, La poblacion de America (1971) la 100 de 
milioane după şcoala de la Berkeley. 

Cf. Woodrow Borah, Sherburne Cook, L.B. Simpson, Essays in 
Population History (1971). Cea din urmă ar fi considerată de 
majoritatea specialiştilor drept profund hiperbolică, iar o cifră de 
50-70 de milioane, majoritatea în regiunile consumatoare de 
porumb din Mexic şi Peru, pare acum mai rezonabilă. Pe de o 
parte, această cifră este ideologică: amplificarea catastrofei 
demografice prin accentuarea vinei europene - ca şi cum nu ar fi 
fost deja îndeajuns de mare. Este posibil ca populaţia indiană de 
pe coasta de vest a Americii de Sud să fi avut un fond genetic 
diferit, care să fi fost expus într-o anumită măsură la aceşti 
agenţi patogeni? Vezi speculaţiile lui Dickinson şi Mahn-Lot, 1492 
—1992, pp. 93—94. 

172 În mai multe rânduri, planurile de revoltă au fost trădate 
prin intermediul confesionalului şi raportate autorităţilor - Rowe, 
„The Incas” (1957), p. 158. Cf. Chklovski, Voyage of Marco Polo, 
p. 162, despre rolul comparabil al astrologilor (interpreţii viselor) 
în imperiul chinez mongol al lui Kublai Khan. Fără îndoială, aceşti 
astrologi nu se obligaseră niciodată să păstreze aceste 
confidente secrete. 

înţelepciune vechile structuri ale autorităţii în folosul lor. 
Moştenitorii incaşilor au devenit o castă ereditară nobilă, 
inactivă, căsătorindu-se cu demnitari spanioli. Descendenții 
lor, unii dintre ei activi în afaceri şi guvern, alcătuiesc în 
prezent înalta societate din Lima şi Quito. Fostele căpetenii 
tribale (caciques) au făcut parte în continuare din 
administraţia locală. Li s-a conferit un statut aparte şi au 
beneficiat de scutiri de taxe şi corvezi; începând cu anul 
1619, copiii lor au fost educați în şcoli iezuite speciale. Unii 
dintre aceşti copii aveau să devină cronicari nostalgici ai 
unui vechi regim văzut printre lacrimi de regret şi 
compasiune; alţii vor deveni purtători elocvenţi de cuvânt 
pentru o populație grotesc exploatată. (Asemenea 
comemorări ale unei lumi pierdute au avut un ecou mai 
mare în rândul europenilor decât al populaţiei indigene, 
preponderent analfabetă.) Orice protest prelungit a luat de 
regulă forma petiţiilor, înaintate cum se cuvine, potrivit 
regulilor şi ierarhiei dominaţiei spaniole. Imperiul Incas era 
de domeniul istoriei!73. 


„Cel ce vede totul”: incaşii înainte de Pizarro 


Incaşii nu au lăsat nicio mărturie scrisă - nu cunoşteau 
scrierea. Prin urmare, trebuie să ne bazăm pe rămăşiţele 
arheologice, reduse substanţial de obsesia spaniolilor 


13 Dialectul este unul al respingerii. Însă istoria are propriile 
obligaţii, iar Fernandez-Armesto, Millennium, p. 225, susţine că 
nu trebuie să uităm: „[...] este important să restabilim 
existenţele imperiale ale acestor state africane şi americane la 
locul lor în cursul obişnuit al trecutului [...] fără o imagine amplă 
asupra mişcărilor lărgite şi convergente care s-au intersectat în 
«epoca expansiunii», natura lumii modelate de iniţiativele 
europene în cea de-a doua jumătate a mileniului nostru nu poate 
fi pe deplin înţeleasă şi nici anvergura realizării nu poate fi 
concepută în mod realist”. 

pentru aur şi argint care nu le-a cruțat, precum şi pe 
relatările romanţioase ale celor cuceriţi sau scrise de 
descendenţii lor ori de unii dintre primii vizitatori spanioli 
din acea zonă'?. În ansamblu, aceste surse sunt 
consecvente în ceea ce priveşte elementele esenţiale. 
Imperiul Incas a fost cel mai mare imperiu stabilit 
vreodată în Lumea Nouă. Se întindea, la nord, din zona 
Columbiei actuale (2*N) până în zona oraşului Santiago de 
azi, la sud (35*S), pe mai bine de 4000 de kilometri; şi de la 
coastă până în zona estică a bazinului Anzilor şi ceea ce 
este acum platoul bolivian. Limitele sale, ca şi în cazul 
aztecilor din Mexic, au fost stabilite, pe de o parte, de 
natură - incaşii nu s-au simţit niciodată în largul lor în 
păduri dese -, iar pe de altă parte, de conflictele cu triburi 
recalcitrante precum araucanienii. Aceştia din urmă le-au 
opus o rezistenţă umilitoare spaniolilor şi au cedat doar în 
faţa armelor cu repetiţie în secolul al XIX-lea'?. 
Dimensiunea Imperiului Incas uimeşte prin barierele în 
calea transportului pe uscat şi a comunicaţiilor. Văile şi 


174 Printre cele mai importante se numără (1) lucrarea 
părintelui Bernabe Cobo, History of the Inca Empire: An Account 
of the Indians Customs and Their Origin Together with a Treatise 
on Inca Legends, History, and Social Institutions (încheiată în 
1653). Rowe, „Inca Culture”, p. 195, descrie /storia părintelui 
Cobo drept „în continuare cea mai bună şi mai completă 
descriere a culturii /nca”. Şi (2) Garcilaso de la Vega, El Inca, 
Royal Commentary of the Incas and General History of Peru 
(încheiată în 1616). De la Vega, înrudit cu familia regală incasă 
din partea mamei, era fiul unui conquistador spaniol. Despre 
relatarea oarecum îndulcită a lui de la Vega privind cuceririle 
incaşe, vezi Bernand, The /ncas, p. 28. 

1735 Spun „umilitor” cu bună-ştiinţă. In confruntările cu spaniolii, 
araucanienii defilau cu femei spaniole capturate şi vizibil 
însărcinate prin faţa ochilor foştilor lor soţi, cu fustele ridicate 
deasupra taliei - Padden, „Cultural Change and Military 
Resistance”. 

dealurile sud-americane se întind dinspre munţi către 
ocean, împiedicând accesul de la nord la sud; iar aceste 
obstacole naturale au fost agravate de absenţa roții 
(transportul se realiza cu ajutorul lamelor sau al oamenilor) 
şi de neputinţa de a dezvolta traficul maritim de coastă!”. 
Secretul comunicaţiilor a constat în mesageri şi cărăuşi. De- 
a lungul drumurilor din imperiu, la fiecare circa 1,5 leghe 
spaniole (aproximativ 7 kilometri) existau perechi de 
barăci, adăposturi pentru curieri, câte una de fiecare parte 
a drumului. Fiecare alergător privea într-o singură parte, 
aşteptând să-i transmită următorului mesajele şi pachetele 
care puteau sosi în orice moment. Alergătorii erau antrenați 
să facă asta de la o vârstă fragedă şi, alergând zi şi noapte, 
atingeau o medie de 50 de leghe pe zi (aproximativ 241 de 
kilometri!). Cronicarul Bernabe Cobo ne spune că drumul de 
la Lima la Cuzco, circa 140 de leghe de drum prost, dura 
trei zile”. Aproape un veac mai târziu, poştalionul spaniol 


16 Popoarele imperiului ştiau să construiască bărci sau mai 
curând plute din lemn de balsa; acestea erau făcute să plutească 
cu ajutorul unor piei umflate şi erau propulsate de înotători, însă, 
chiar dacă plutele mai mari nu se scufundau, ele tot erau mici, 
instabile, se inundau uşor şi nu erau potrivite pentru largul mării. 
Cf. Rowe, „Inca Culture”, p. 240: „Adevăratul obstacol în calea 
navigaţiei peruane nu a fost lipsa ingeniozităţii, ci absenţa unor 
surse convenabile de lemn corespunzător”. Ceea ce ridică 
următoarea întrebare: de ce nu au adus lemn din munţi? 
Răspunsul este dat, probabil, de lipsa uneltelor de tăiat din fier 
sau oţel şi de transportul anevoios. 

17 Cobo, History, pp. 228—230. S-a făcut mare caz de 
excelența drumurilor incase, iar spaniolii înşişi erau impresionați 
de secţiunile mai largi şi mai drepte; deşi, la drept vorbind, 
spaniolii nu aveau exemple bune acasă după care să se ghideze. 
Două drumuri mari legau nordul de sud, unul de-a lungul coastei, 
celălalt de-a lungul lanţului muntos; la acestea se adăugau 
drumuri transversale est-vest şi drumuri locale. Din perspectiva 
unui economist, excelența acestor drumuri consta în caracterul 

ajungea în 12—13 zile!'8. În secolul al XVIII-lea, pentru ca 
diligenţa să ajungă de la New York la Boston, adică să 
parcurgă peste 320 de kilometri de drum neted, avea 
nevoie de o săptămână. (Fireşte, căruțele transportă mult 
mai mult decât animalele de povară şi cărăuşii.) 

Aşadar împăratul incas putea stabili o legătură rapidă şi 
strânsă cu cele mai îndepărtate colţuri ale regatului său şi 
îşi putea impune dominaţia sa categorică, uniformă, asupra 
unei societăţi extrem de diversificate. El era considerat 
divin. În principiu, tot teritoriul îi aparţinea, iar el îl arenda 
cu generozitate grupurilor comunale în schimbul unui tribut 
în natură şi, mai ales, în muncă, aşa-zisa mita. Această 
forţă de muncă silită se ocupa de drumuri şi de apă, servea 
în cadrul armatei şi al curieratului, transporta bunuri şi 
construia structuri oficiale (de la palate la depozite), 
culegea şi preda produsele cuvenite, datorate. Toate 
hainele erau produse de incaşi. Omul de rând, cu ocazia 
căsătoriei sale, primea câte un rând de haine de zi cu zi, 
altul pentru sărbători şi o pelerină pentru vreme rea. Când 
acestea se uzau, mergea şi mai cerea. Pe lângă munca 
silnică, oamenii aveau propriile responsabilităţi. Societatea 


lor practic: nu erau mai bune decât trebuiau să fie. În regiunile 
mai dificile, ele se reduceau adesea la o potecă, lată cam de un 
metru, pavată cu piatră şi etajată pentru a reduce din distanţă. 
Erau protejate acolo unde era nevoie de căderile de pietre, însă 
cei ce le foloseau trebuiau să aibă ei înşişi grijă să nu cadă. Pe 
alocuri, în oraşe sau de-a lungul drumului, incaşii au construit 
adăposturi şi lăcaşuri pentru călători. Mai toţi călătorii veneau cu 
treburi oficiale. Statul incas descuraja comerţul privat şi deţinea 
un adevărat monopol asupra comerţului la distanţă. Cf. Rowe, 
„Inca Culture”, pp. 229—233. 

178 Ca să fie clar, aceşti alergători nu se bazau doar pe propriile 
forţe; frunza de coca îi stimula şi le oferea o vitalitate artificială. 
Intr-adevăr, nu era ceva neobişnuit să cuantifici sarcinile cu 
ajutorul cantităţii necesare de coca (cocadas), la fel cum chinezii 
erau deprinşi să măsoare în castroane de orez. 

incasă semăna oarecum cu un muşuroi de furnici: toată 
lumea muncea, chiar şi copiii, de la vârsta de cinci ani. 
Femeile torceau în timp ce mergeau - legenda spune că 
drumurile erau construite netede tocmai ca să nu se 
împiedice; erau prea ocupate ca să mai fie atente pe unde 
calcă. Cu excepţia trocului local, negoţul era rezervat 
autorităţilor. 

Unii savanţi au numit acest sistem socialist, prin faptul că 
o bună parte din produsul social era predat la centru, 
pentru a fi redistribuit, iar acesta ar putea fi un termen bun; 
dar sistemul, ca formă şi efect, nu era diferit de cele ce 
predominau în alte despotisme aristocrate, unde 
„principalul distribuitor” separa o mică elită de masa mare, 
relativ nediferenţiată. Aidoma acestora, societatea incasă 
avea aspectele sale de nivelare, de omogenizare: umili şi 
modeşti ca mijloace de trai şi aspect, mai toţi învățau să 
mănânce şi să aştepte lăsându-se pe vine. Conducătorii se 
distingeau prin îmbrăcăminte, echipamentul ecvestru şi 
alimentaţie - printre altele, dreptul de „a se droga” 
mestecând coca. Ca să fim clari, omul de rând a reuşit să 
facă rost de această substanţă rezervată; nu şi-ar fi putut 
îndeplini sarcinile anevoioase fără ea. Însă plăcerea pură 
era cu totul altceva, iar informatorii şi inspectorii roiau, gata 
să-şi bage nasul în case şi oale la orice oră din zi şi din 
noapte, ca să aplice exclusivitatea acestor privilegii. La 
urma urmei, mai este un privilegiu dacă toată lumea se 
bucură de el? 

Ochii regelui erau pretutindeni. Cuvântul pentru 
conducător era tukrikuk, „cel ce vede totul”. 

In veacul scurt al existenţei sale, Imperiul Incas s-a 
străduit să unifice popoarele aflate sub oblăduirea sa şi să 
impună o limbă comună, quechua, vorbită încă de populaţia 
andină - după cum a aflat Che Guevara când a încercat să 
o mobilizeze în spaniolă pentru cauza revoluţionară. Totuşi, 
în această „pace” incasă, nu totul însemna ordine şi 

armonie. Se pare că indienii au fost răbdători şi ascultători, 
însă recursul la băuturile alcoolice şi la droguri este 
întotdeauna un semn rău. Pe de o parte, această situaţie 
poate fi pusă pe seama a ceea ce noi am numi o creştere 
lipsită de afecţiune a copiilor: copilul nu era niciodată luat 
în braţe, nici măcar când era alăptat. In orice caz, cultura 
ştirbea iniţiativa, autonomia şi personalitatea omului de 
rând. 

Capitolul 8. 


Insulele dulci-amărui 


De îndată ce au descoperit imperiile continentale cu 
popoarele şi comorile lor, conchistadorii spanioli şi-au 
pierdut interesul pentru Caraibe. Au stat îndeajuns în acele 
insule cât să strângă tot aurul pe care l-au găsit, sub forma 
fie a podoabelor acumulate, fie a resturilor provenite în 
urma concentrării minereului, eliminând în acelaşi timp 
majoritatea băştinaşilor. Aveau nevoie de mâncare şi au 
găsit făina bogată în amidon (tapioca) nocivă şi 
necomestibilă!”9. Cultivarea cerealelor nu le-a trecut 
nicicând prin minte: indienii erau căutaţi pentru minerit, iar 
spaniolii nu veniseră ca să se facă fermieri. Aşa că au 
importat alimente din Europa - foarte scumpe - şi au adus 
vite la păşunat acolo unde oamenii vânaseră şi pescuiseră 
odinioară. În acei ani de început, conchistadorii au murit de 


179 Chaunu vorbeşte despre „tapioca, banala şi periculoasa pan 
cazabe sau cazabi. Trecerea de la pâinea tradiţională la făina de 
manioc s-a dovedit catastrofală” - LAmerique, p. 86. Maniocul, 
sau casava, conţine un zahăr ce produce o cianură pe care 
popoarele primitive au învăţat să o elimine printr-un proces 
complex de răzuire, presare şi încălzire. Se pare că indienii din 
Caraibe nu le spuneau spaniolilor cum se procedează. 

196 


foame; „în pragul foametei”, spune Pierre Chaunu. În 
următoarea etapă au devenit cei mai mari carnivori din 
istorie180, 

Spaniolii au amplasat mici garnizoane şi au păstrat baze 
navale pentru a proteja comorile care treceau prin aceste 
insule, ajungând de pe continent în Europa. Însă, cu 
excepţia câtorva administratori din Cuba, Santo Domingo 
(Hispaniola), Jamaica şi Porto Rico (Antilele Mari), ei s-au 
stabilit pe continent, să trăiască asemenea unor doni şi 
hidalgo de Castilia. Ulterior, nu s-au mai preocupat de 
posibilităţile economice ale acestor colţuri însorite de 
paradis! Ca să-l cităm din nou pe Chaunu: „Colonizarea 
spaniolă se sprijină pe indieni”. Cu indienii arawak şterşi de 
pe faţa pământului şi caraibii ostili, que d'îles inutiles! Ce 
insule inutile!181 

Privind în urmă, patima spaniolilor pentru aur a fost o 
mare greşeală. Insulele puteau fi exploatate, iar eşecul 
Spaniei însemna oportunitatea Europei. Columb înţelesese 
acest lucru. Când nu a găsit aurul la care visase, le-a scris 
superiorilor săi că aceste insule erau bune pentru zahăr. La 
momentul respectiv, încerca să le menţină interesul, să-şi 
justifice călătoria. Şi avea dreptate. Columb descoperise 


180 /bidem. Multe dintre aceste vite scăpau de sub control şi 
constituiau o pradă uşoară pentru traficanţi şi pirați. Numele 
acestora din urmă (buccaneers) este dat de grătarul (bocan) pe 
care afumau carnea atât pentru ei înşişi, cât şi pentru a o vinde 
vaselor aflate în trecere. (Dicţionarul meu francez, Le Robert, 
spune că acest termen se referea la carnea afumată şi, prin 
extensie, la grătar.) Insă pieile au început să fie ţinta - şi, de 
îndată ce corsarii au început să le furnizeze, turmele nu mai 
aveau mult de trăit. 

181 În jurul anului 1600, imperiul insular al Spaniei din Caraibe 
avea o populaţie de circa 75.000—80.000 de locuitori, un spaniol 
din zece, iar restul negri şi mulatri. Puţine urme de nativi. Astfel, 
o persoană la 5 kilometri pătraţi, un „colonist” spaniol la 50 de 
kilometri pătraţi. - Chaunu, L'Amérique, p. 112. 

trestia-de-zahăr în insulele Madeira şi Canare. În realitate, 
recomanda continuarea migrației unei plante şi a 
agriculturii aferente, care începuse cu câteva veacuri 
înainte în Asia de Sud şi era atât încurajată de epuizarea 
solului, cât şi vlăguită de cerere. 

Saltul zahărului de pe insulele atlantico-africane în 
Lumea Nouă nu a avut loc odată cu spaniolii, ci cu 
portughezii, care au plantat timpuriu trestie-de-zahăr în 
Brazilia, şi cu olandezii, care comercializau, rafinau!%? şi 
tranzacţionau cultura braziliană. Olandezii au pus stăpânire 
pe coasta de nord-est (Pernambuco) vreme de câţiva ani 
(1630—1643), în perioada anexării Portugaliei de către 
Spania, şi au aflat despre sol şi trestia-de-zahăr; chiar şi 
înainte de a fi alungaţi, ei căutau câmpuri noi de trestie-de- 
zahăr. Această căutare i-a purtat în nord, spre cel mai slab 
punct al apărării inamice, Antilele Mici. Aici au capturat 
câteva insule (Aruba, St. Martin, Curaçao, Santa Lucia), 
„fărâme de pământ”. De asemenea, s-au instalat pe 
continentul sud-american (Surinam), unde au creat câteva 
plantaţii pe pământ virgin. Acestora le-a mers prost. 
Olandezii s-au priceput mai bine să transporte zahăr şi 
sclavi decât să cultive plante zaharifere şi să exploateze 
sclavi. 

Intre timp, englezii le dădeau ghionturi, ocupând St. 
Christopher (St. Kitts) în 1624, Nevis în 1628 şi alte insulițe. 
Cea mai bună pradă timpurie a fost Barbados (1627), 
deoarece era în bună parte nelocuită - numai bună de 
capturat şi exploatat. Situată împotriva vântului şi la est de 
celelalte Antile, era rareori vizitată şi de caraibi, şi de 
spanioli. Jamaica, mult mai mare decât oricare dintre 
acestea, a urmat mai târziu (1655). Fusese cedată de către 
Coroana spaniolă la opt familii nobile, care nu erau dispuse 
să o împartă, dar nici capabile să o dezvolte; astfel, când 


1% Douăzeci şi cinci de rafinării de zahăr doar în Amsterdam în 
1622 - Rich, „Colonial Settlement”, p. 334. 

englezii au pus stăpânire pe insulă, albii şi negrii laolaltă nu 
erau mai mulţi de 3000'%. În realitate, Jamaica era o 
văgăună de gândaci şi țânțari ce transmiteau leishmanioză 
sau malarie; pe de altă parte, în Caraibe insecte erau 
pretutindeni, fie incredibil de mari, fie prea mici pentru a fi 
văzute. Până şi cele mai mărunte erau înnebunitor de 
zgomotoase şi înfiorător de veninoase. Nobilimea punea 
picioarele meselor şi paturilor în lighene cu apă, pentru ca 
târâtoarele să nu poată urcat, 

La început, englezii au considerat aceste insule din 
Caraibe drept colonii, aidoma coastei de est a Americii de 
Nord. Coloniştii au venit în număr mare, atraşi de pământul 
ieftin şi fertil, şi au cultivat tutun, plante indigofere, 
bumbac. (Tutunul, de o calitate extraordinar de proastă, a 
avut cele mai scăzute preţuri pe piaţa londoneză.) Servitorii 
angajaţi au venit odată cu ei, gata să lucreze câţiva ani 
pentru altcineva înainte de a cultiva singuri pământul. În 
1640, la puţin mai bine de un deceniu după prima ocupaţie, 
populaţia insulei Barbados era de peste 30.000 de locuitori, 
fiind egală cu cea din Massachusetts şi Virginia la un loc, 
200 de oameni pe mila pătrată!5. 

Aceştia au fost urmaţi de cultivatorii de trestie-de-zahăr, 
inspirați de exemplul olandez, ba chiar finanţaţi parţial de 


183 Wood, Spanish Main, p. 125, ne oferă un total de puţin sub 
5000. 

1% Despre insectele din Caraibe, vezi Starkey, Economic 
Geography, p. 60; despre paraziţii animalelor, Watts, The West 
Indies, p. 195. Bineînţeles, combinaţia dintre climat, paraziți şi 
agenţi patogeni era responsabilă de rate ridicate ale mortalităţii, 
în mai mare măsură în rândul animalelor de povară decât al 
oamenilor. (îi datorez aceste referinţe lui Stanley Engerman.). 

1% Parry, Age of Reconnaissance, p. 276. Dunn, Sugar and 
Slaves, p. 55, spune că această cifră este „imposibilă”. Pe baza 
veniturilor din impozitele pe cap de locuitor, sugerează o 
populaţie de circa 10.000 de locuitori în 1640, egală cu cea din 
Massachusetts sau Virginia. 

aceştia; iar zahărul a înghiţit orice altceva. Nicio cultură 
comercială nu se vindea mai bine. Şi nicio cultură 
comercială nu costa mai mult: cheltuieli masive de capital 
pentru instalaţiile de măcinat, cazane, rezervoare şi 
alambicuri (pentru rom), precum şi o proprietate vastă, pe 
măsură. Cele mai mari elemente de consum erau vitele, 
care se puteau înmulţi, şi munca sclavilor, care de obicei 
era aceeaşi. Populaţia de sclavi din Caraibe nu putea fi 
menţinută decât prin continuarea importurilor. 

Succesul plantațiilor de trestie-de-zahăr a însemnat 
dispariţia fermelor mici şi mijlocii de tutun şi bumbac, iar 
concentrarea proprietăţii asupra pământului a făcut ca 
angajarea să fie mai puţin atractivă: care mai era rostul 
muncii de ani de zile dacă nu exista siguranţa unei 
gospodării la expirarea contractului? În plus, trestia-de- 
zahăr necesita o muncă deosebit de solicitantă şi de 
neplăcută, iar deseori stăpânul îşi trata servitorii ca pe nişte 
câini, bătându-i până la sânge. Mulţi îşi încălcau contractul 
şi fugeau, încercându-şi norocul pe alte insule sau 
alăturându-se piraţilor. Mulţi „au murit de foame şi de 
greutăţi în această împrăştiere vrednică de milă”1%. 

Francezii i-au urmat îndeaproape pe englezi. S-au 
concentrat mai întâi pe insulele Guadalupe şi Martinica 
(1635), care nu îi atrăseseră pe englezi deoarece erau 
populate de acei caraibi nesuferiţi care puneau la cale 
ambuscade şi foloseau săgeți otrăvite. Spre deosebire de 
azteci, caraibii au încercat să-şi ucidă adversarii. Francezii 
au plătit scump pentru nesocotinţa lor, însă în cele din 
urmă au câştigat două dintre cele mai mari insule din 
Antilele Mici, cu sol fertil şi porturi bune, care le aparţin 
francezilor şi în zilele noastre, départements d'outre-mer. 
(Uneori, aceste insule minuscule erau împărţite, aşa cum 
este cazul insulei St. Martin şi în prezent. Fă-mi şi mie loc! 
Până şi duşmanii cu tradiţie, englezii şi francezii, s-au aflat 


1% Parry, Age of Reconnaissance, p. 276. 

uneori unul lângă celălalt, unindu-şi forţele pentru a se 
apăra de inamicul comun, spaniolii.) 

Totuşi, marele premiu francez, cum era Jamaica pentru 
englezi, a fost partea vestică a insulei Hispaniola (Saint- 
Domingue pentru francezi, astăzi Haiti). Partea de est a 
rămas spaniolă. Insula se pretează acestei împărțiri: cele 
două părţi sunt separate de o înaltă barieră muntoasă. De-a 
lungul timpului, Saint-Domingue a devenit o ascunzătoare 
predilectă a aşa-numiţilor 7libustiers (pirați) şi a sclavilor 
fugari. Simpla lor prezenţă era un exemplu prost, iar 
obiceiurile lor prădalnice - Chaunu le numeşte „o asociaţie 
infracţională internațională de sorginte franceză” 
atrăseseră mai multe expediţii spaniole de pedepsire, însă 
în zadar”. (Aceşti oameni ştiau să riposteze.) Francezii s- 
au aliat cu aceşti scandalagii şi, împreună cu ei, au preluat 
controlul asupra acelei părţi de insulă. Spaniolii au păstrat 
distanţa. 

Saint-Domingue a fost ultima dintre marile insule unde s- 
a început producţia de zahăr şi, fiind ultima, a fost şi cea 
mai fertilă şi mai profitabilă. Zahărul a generat averi 
colosale, atât în Franţa, cât şi pe insulă; a acoperit costul 
unui nivel de trai ridicat, a plătit pentru proprietăţi 
frumoase, trăsuri elegante şi servitori negri îmbrăcaţi 
ţipător (deşi, în general, desculți). Această afacere a 
plantațiilor era atât de profitabilă, încât Adam Smith, care 
cunoştea Indiile Englezeşti mai bine decât francezii, a 
considerat-o o mărturie a superiorității franceze: „...geniul 
francezilor în arta guvernării”, scria el, „acordă în mod 
natural un mai bun tratament sclavilor negri”1%. Nici că se 
putea înşela mai mult. În 1790, sclavii din Saint-Domingue, 
încurajați de doctrinele revoluţionare din Franţa, s-au 


1 Chaunu, L'Amérique, p. 113. 

188 Adam Smith, Avuţia națiunilor, vol. II, trad, de Al. Hallunga, 
Editura Academiei, Bucureşti, 1965, cartea IV, cap. VII, partea Il, 
„Cauzele prosperității noilor colonii”, p. 71. 

răsculat şi au stabilit cea de-a doua naţiune nouă a Lumii 
Noi. Francezii au încercat să se întoarcă şi au dat greş, 
înfrânți mai curând de boli decât de gloanţe. Până când 
armele au fost depuse, iar săbiile au fost băgate în teacă, 
toţi albii din Haiti erau morţi, de la bătrânul din pat la 
sugar. Excepţie au făcut câţiva doctori. 


Era nevoie de multă muncă pentru a cultiva trestia-de- 
zahăr, a o tăia, a o măcina şi a rafina siropul: muncă 
colectivă sub un soare arzător; presare, fierbere şi 
îndepărtarea pojghiţei - procese periculoase, efectuate în 
mare grabă, zi şi noapte -, înainte ca recolta să se strice. Pe 
câmp, bărbaţii şi femeile munceau ca nişte animale. Nu 
aveau pluguri, ci doar câteva unelte, totul manual. Ideea 
era să fie de treabă şi mâinile să fie ocupate, pentru că 
inactivitatea genera probleme. La moara de trestie-de- 
zahăr, muncitorii introduceau tulpinile printre role; într-o 
clipă de neatentie, îşi puteau prinde o mână, un deget, iar 
restul urma. Cazanele aveau propriul iad în miniatură. 
Oamenii trebuiau să amestece cu mare grijă: un strop de 
sirop şi durerea era înfiorătoare. „Dacă un cazan stropeşte 
vreun pic de zahăr opărit, se prinde ca lipiciul sau cleiul şi e 
greu de salvat membrul sau viața.” 139 

Cultivatorii de trestie-de-zahăr voiau să angajeze albi, 
însă albii, adică oamenii liberi, nu erau dispuşi să facă aşa 
ceva - cel puţin nu la salariile pe care plantatorul îşi 
permitea să le ofere. Spaniolii i-ar fi constrâns pe indieni, 
însă în Caraibe aceştia dispăruseră. În Mexic şi Peru, 
indienii erau legaţi de encomenderos; nu puteau fi angajaţi 
pe piaţa liberă. În măsura în care erau siliţi să muncească, 
erau doriţi înainte de toate la mine. Chiar şi aşa, unii indieni 
erau forţaţi să muncească pe plantațiile de trestie-de-zahăr 
din Vera Cruz. Nu le mergea bine. Stăpânii lor îi exploatau 


189 Littleton, Groans of the Plantations, p. 20, citat în Dunn, 
Sugar and Slaves, p. 194. 

până la moarte - asta atunci când nu mureau din cauza 
bolilor. 

Soluţia la nevoia de forţă de muncă, atât pe insule, cât şi 
pe continent, a fost aceea de a aduce sclavi africani, cu 
zecile de mii. Până şi Bartolome de Las Casas, modelul de 
perfecţiune în ceea ce priveşte umanismul bisericesc, 
distingea între indieni şi africani în această privinţă. Voia să 
încurajeze imigrația albilor, protejându-i în acelaşi timp pe 
băştinaşi, care mureau deja în număr mare şi pe care Îi 
considera o responsabilitate specială: voia să le salveze 
sufletele, deoarece aveau suflete. Se pare că nu era sigur 
de existenţa sufletelor negrilor. Fiecare colonist, a propus 
el, ar trebui să aibă voie să aducă 12 sclavi negri, astfel 
încât indienii să fie cruţaţi!%. E inutil să mai spunem că o 
asemenea propunere modestă s-a dovedit în scurt timp 
profund nepotrivită. În primul rând, şi africanii au murit din 
cauza bolilor şi a relelor tratamente aplicate. 

Câţi africani au fost aduşi în Lumea Nouă? Estimările au 
crescut de-a lungul anilor, amplificând fărădelegea, însă nu 
e deplasat să vorbim de circa zece milioane pe parcursul a 
trei secole. lar aceştia sunt doar supraviețuitorii unui trafic 
ucigaş. Drumul dintre punctul în care sclavul era capturat 
sau vândut şi portul de îmbarcare era presărat cu oasele şi 
lanţurile celor care au murit pe drum - circa o jumătate, 
estimează un cercetător de seamă al subiectului!*!. Acesta 
era doar începutul. Pe coastă, sclavii erau ţinuţi în condiţii 
ce ar afecta până şi cea mai robustă constituţie. Apoi, 
deoarece vasele de sclavi alegeau o încărcătură plină de 
trupuri aparent sănătoase, iar această operaţiune dura 
destul de mult, numeroşi sclavi erau ţinuţi la bord şi 
mureau înainte ca vasul să ridice ancora. Aşa-numitul 
„Middle passage” („trecerea de la mijloc”), o călătorie 


1% Rich, „Colonial Settlement”, p. 322. 
19 Joseph Miller, în cartea sa despre comerţul cu sclavi din 
Angola, Way of Death. 

transoceanică în mizerie, cu inucozităţi, vomă şi diaree, era 
nimicitor. Cu toate acestea, comerciantul se temea să-şi 
lase marfa să părăsească fetidele sale cabine şi să urce pe 
punte - ar fi putut să sară peste bord. O pierdere de unu 
din şapte era considerată normală; unu din trei sau patru, 
exagerată, dar scuzabilă. 

Zilnic, orice călătorie curma vieţi omeneşti - orice vas cu 
sclavi era escortat de rechini. De aceea, comercianții 
preferau să tragă pe uscat şi să-şi vândă încărcătura în 
insulele din est - cu cât mai repede, cu atât mai bine - şi 
erau pe deplin recompensaţi în Antilele Mari. Vasele cu 
sclavi îşi anunțau sosirea de la câţiva kilometri distanţă prin 
duhoarea lor, care le însoțea pretutindeni, chiar şi după ce 
sclavii erau debarcaţi, chiar şi după ce vasul pleca din port. 
Supraviețuitorii ajungeau atât de bolnavi, slăbiţi, terifiaţi şi 
deznădâăjduiţi („melancolie neabătută”) - negrii erau 
convinşi că omul alb voia să-i mănânce -, încât mulţi 
mureau la scurt timp după aceea, în cursul procesului de 
„asezonare”. 

Doar interesul comercial îi mai proteja pe sclavi: 
negustorul nu voia să piardă marfă de preţ. Echipajul, a 
cărui rată a mortalităţii era aproape la fel de mare ca a 
sclavilor, avea toate motivele, începând cu cel olfactiv, să 
menţină vasul în perfectă ordine şi curăţenie. Am auzit de 
vase care au efectuat călătoria fără nicio pierdere 
omenească, deci era posibil. De asemenea, ni se spune că 
unele ţări transportau sclavi mai bine decât altele. Se 
spune că olandezii erau cei mai buni, având vase special 
construite, cu cabine mai spaţioase sub punte şi chiar 
mijloace de ventilare a aerului. Unii negustori de sclavi îi 
înghesuiau bine, ştiind că astfel vor muri mai mulţi, dar 
gândindu-se să maximizeze numărul celor livraţi cu bine. 
Alţii nu îi îngrămădeau aşa tare, pornind de la premisa că 
era mai rentabil să cumperi mai puţini sclavi, dar să ajungi 
cu mai mulţi în port. Era însă greu ca negoţul să decurgă 

fără probleme, chiar şi numai pentru că atmosfera unui vas 
cu sclavi duhnea a teamă şi ură. 

Odată ajunşi pe uscat, sclavul era vândut şi, după o 
perioadă de „asezonare”, pus la muncă. Aclimatizarea, un 
proces de selecţie, îi elimina pe cei slabi şi îi îmblânzea pe 
cei răzvrătiți. Biciuirea le era rezervată recidiviştilor, la care 
se putea renunţa pentru a fi daţi drept exemplu. Cei care 
fugeau erau deseori urmăriţi şi întorşi din drum de către 
ceilalţi sclavi, care altfel ar fi trebuit să efectueze şi munca 
lor şi aveau de câştigat colaborând. La fel ca alte asemenea 
sisteme opresive, sclavia s-a sprijinit parţial pe cooperarea 
victimelor. 

Munca în sine, anevoioasă şi obositoare, era menită să 
atragă eficienţă (muncă colectivă coordonată), dar şi să 
inducă monotonie şi îndobitocire. Scopul nu era acela de a 
stimula mintea şi mâna, ci mai curând de a-i transforma pe 
sclavi în fiinţe indiferente şi supuse. Atunci când era nevoie 
de viteză, ca în perioada recoltelor, sclavii erau puşi la 
muncă cu biciul. Stăpânii şi supraveghetorii nu îi considerau 
pe negri mai presus de animale şi foloseau nestingheriţi 
pâtele şi biciul, uneori mutilându-i şi ucigându-i. Din motive 
pur materiale, femeile însărcinate erau scutite de bătaie 
până ce năşteau; apoi mama trebuia să muncească pe 
câmp cu nou-născutul în spate. Legea stipula anumite 
amenzi pentru uciderea unui sclav, mai mari, desigur, dacă 
era vorba despre sclavul altcuiva, însă, din moment ce 
corecţiile erau întotdeauna legitime, unui stăpân brutal nu îi 
era greu să scape de penalizări. 

Şi aşa mai departe, într-un cerc vicios de chinuri şi 
umilinţe. Numărul rarisimilor stăpâni omenoşi era cu mult 
întrecut de cei care îi considerau un pericol la adresa 
societăţii şi a avuţiei. lar stăpânii buni nici nu rezistau la 
nesfârşit: moarte, plecare, o schimbare de supraveghetor, 
iar suportabilul putea deveni de nesuportat. Societăţile 
sclavagiste nu-şi puteau permite să încurajeze blândeţea şi 

indulgenţa. Pe insula Barbados, quakerii erau aspru 
penalizaţi dacă îi aduceau pe negri în bisericile lor, 
conferindu-se astfel o măsură a umanităţii şi un sens 
nejustificat de zi de sărbătoare. Odihnă? Odihna era pentru 
cei care nu erau nevoiţi să muncească. 

Datele demografice dezvăluie întreaga poveste. Sclavii 
din Caraibe mureau mai repede decât se reproduceau. 


Însemnătatea cultivării trestiei-de-zahăr pentru 
dezvoltarea unei economii atlantice (intercontinentale) şi 
industrializarea Europei a fost îndelung dezbătută. La cel 
mai simplu nivel, unii au susţinut - mai cu seamă Eric 
Williams - că profiturile rezultate în urma comerţului cu 
sclavi şi a exploatării acestora prin muncă au pus bazele 
unui capitalism în formare sau, ca să folosim o metaforă, 
„au fertilizat întregul sistem productiv al ţării”:%?. La un 
nivel mai complex, raţionamentul seamănă cu cel lui Adam 
Smith: „Sistemul atlantic bazat pe sclavi i-a oferit Angliei 
ocazia diviziunii muncii şi a transformării structurilor 
economice şi sociale [...]”1%5. 

Teza lui Williams a fost primită cu entuziasm şi elogii, din 
motive atât bune, cât şi proaste. Reacţia iniţială a fost în 
bună parte negativă, potrivit aşteptărilor; însă această 
„opoziţie aproape monolitică s-a confruntat în ultimii ani cu 
noi cercetări, analize şi interpretări”. Această reacţie 
reflectă, pe de o parte, „frământările intelectuale şi morale 
generate de revolta împotriva colonialismului şi ascensiunii 
unor noi naţiuni şi de cruciada drepturilor civile, alături de 


1% Sheridan, „Eric Williams”, p. 326, care îl citează pe Williams, 
Capitalism and Slavery, pp. VII, 52, 105. Sheridan scrie (p. 327) 
că lucrarea lui Williams „a inaugurat perioada modernă a 
istoriografiei Indiei de Vest”. 

1% Inikori, „Slavery and the Development of Industrial 
Capitalism”, p. 101. 

amintirea amară a comerţului cu sclavi şi a sclaviei”!%. 
Scopul, împărtăşit şi de Williams însuşi, este acela de a le 
aminti britanicilor mulţumiţi de sine, mândri de imperiul lor, 
de datoria lor faţă de Africa. Dacă Marea Britanie a devenit 
„prima naţiune industrială”, a realizat acest lucru pe 
spinările biciuite ale sclavilor săi negri!%. 

Cei care l-au criticat pe Williams nu au agreat premisele 
sale materialiste (marxiste): reduce totul, spun ei, la 
motivațiile şi interesele economice!*%. E adevărat; dar, la 
urma urmei, pe cultivatori îi interesau banii. Mai 
convingătoare au fost atacurile empirice la adresa lui 
Williams: istoricii au încercat să calculeze câştigurile 
obţinute de pe urma sclaviei şi le găsesc mai mult decât 
uriaşe. Unele călătorii s-au dovedit extrem de profitabile; 
altele au fost o pierdere totală, inclusiv a vaselor. Potrivit 
unei estimări, rata profitului este comparabilă cu cea din 
alte ramuri ale comerţului - în medie, puţin sub 10%. 
Fluctuaţia (riscul) era mai mare, dar se pare că aceasta 
reprezenta, în egală măsură, o încurajare şi o 
descurajare!*”. Nu toată lumea ar fi de acord. Un critic 


1% Sheridan, „Eric Williams”, p. 327. 

1% lată ce ne spune Oxaal: „Williams ataca mulţumirea de sine 
asociată cu înţelegerea Marii Britanii a trecutului său de 
deţinătoare de sclavi”. El îl descrie pe Williams (alături de James) 
drept un „intelectual negru marginal, ale cărui experienţe 
personale îl făcuseră conştient de ipocrizia din spatele laudei 
pioase a ţării metropolitane în ceea ce priveşte afacerile sale cu 
coloniile” - Black Intellectuals, pp. 1715—76. 

1% Intr-o recenzie din American Sociological Review, Wilson 
Gee l-a criticat pe Williams pentru faptul că a exagerat rolul 
sclaviei „afirmând că a fost aproape piatra indispensabilă de 
temelie în stabilirea capitalismului modern”. Citat de Sheridan, 
„Eric Williams”, p. 320. 

197 Anstey, „Capitalism and Slavery”; de asemenea, Atlantic 
Slave Trade. Anstey continuă, estimând partea profiturilor de pe 
urma sclavilor în formarea capitalului britanic la 0,11% - 

consideră procentul de 10% scăzut, deoarece ia în 
considerare prea puțini sclavi transportaţi şi le 
subevaluează preţul cu mai bine de un sfert!%. Chiar şi aşa, 
aceste câştiguri pur şi simplu nu erau îndeajuns de mari în 
total, darămite în partea ce revenea comerţului şi 
industriei, încât să schimbe cursul dezvoltării britanice. 
După cum recunoaşte acelaşi critic. 

Insă comerţul cu sclavi a reprezentat numai o parte dintr- 
un complex mai amplu - ceea ce era cunoscut drept 
comerţ(uri) triunghiular(e), iar acum poartă numele de 
sistem atlantic. Munca sclavilor a făcut posibile cultivarea 
intensă şi rafinarea trestiei-de-zahăr. Zahărul (şi produsele 
sale derivate, precum romul şi melasa) a adus la rândul său 
propriile profituri, alimentându-i atât pe cultivatori, cât şi pe 
negustorii care vindeau zahărul şi finanţau plantațiile, 


„derizorie”. Stanley Engerman, „The Slave Trade and British 
Capital Formation”, jonglează cu cifrele „plecând de la anumite 
ipoteze implauzibile” şi oferă nişte cifre ipotetice, părtinitoare, 
puternic şi cu bună-ştiinţă mai mari, variind între 2,4% şi 10,8% 
în perioada 1688—1770, despre care spune că „ar trebui să le 
taie puţin elanul celor care pun pe seama comerţului cu sclavi o 
contribuţie majoră la formarea capitalului industrial în perioada 
Revoluţiei Industriale”. De asemenea, compară „valoarea brută a 
producţiei comerţului cu sclavi” cu venitul naţional britanic şi 
obţine o medie de circa 1%, ajungând la 1,7% în 1770, prea mică 
pentru a explica mare lucru de una singură. Continuă, sugerând 
că trebuie să adăugăm la contribuţia comerţului cu sclavi şi 
contribuţia sistemului de plantaţii; şi că acestea erau mai bine 
văzute într-un context dinamic de asociaţii. 

1% |nikori, „Market Structure”, p. 761, n. 52. Inikori estimează 
profiturile la 50%, intermitent, însă de-a lungul mai multor ani. 
Această estimare se bazează pe o investiţie care nu include 
datoriile făcute în urma achiziţionării articolelor de comerţ: 
„Adevărata contribuţie a negustorului de sclavi ca investiţie 
proprie (investiţia propriu-zisă de numerar) era deseori mai mică 
de jumătate din costul total [...]” (p. 775). 

întreţinând totodată iluzia de hrană a băutorilor de ceai şi 
cafea şi a altor dependenţi de cofeină!%. La rândul lor, 
cultivatorii cumpărau hrană pentru ei înşişi şi pentru sclavii 
lor (pentru că nu erau dispuşi să sacrifice pentru alimente 
terenuri ce puteau fi folosite pentru trestia-de-zahăr). O 
parte dintre aceste alimente proveneau din Europa; o 
proporţie mai mare, din coloniile nord-americane. De 
asemenea, cumpărau produse industriale: materiale textile 
ieftine din bumbac şi mătăsuri sofisticate; vase din cupru 
pentru resturile rămase în urma fierberii şi pentru 
alambicuri; fier, cuie, arme; şi utilaje şi părţi componente 
pentru mori. In acelaşi timp, producătorii britanici fabricau 
bunuri de larg consum ca monedă de schimb pentru sclavii 
din Africa. Totul era un întreg, iar sclavia, o parte esenţială. 
Efectul a constat în stimularea agriculturii şi industriei, 
sporirea salariilor şi a veniturilor în Marea Britanie, 
promovarea diviziunii muncii şi încurajarea inventării 
dispozitivelor de înlocuire a muncii manuale?%. 

Din această perspectivă holistică, nu trebuie să sprijinim 
argumentul (privind importanţa sclaviei pentru 
industrializare) pe profituri (nici pe departe atât de mari pe 
cât se credea) şi pe cheltuielile celor care cumpărau, 
vindeau şi foloseau sclavi. Ca să fim mai clari, aceşti bani 


19 Despre câştigurile proprietarilor plantațiilor, vezi Sheridan, 
„The Wealth of Jamaica”, şi Ward, „The Profitability of Sugar 
Planting”. Există o combatere a lui Sheridan din punct de vedere 
macroeconomic: R.P. Thomas, în „The Sugar Colonies”, indică în 
bună tradiţie smithiană costurile de regie ale imperiului şi costul 
pentru consumatori al unei pieţe protejate, monopoliste din 
Marea Britanie pentru zahărul de pe plantațiile britanice. 
Aceasta, fireşte, este o poveste mai veche: privatizarea 
câştigurilor şi socializarea costurilor. La calculele nete, 
descoperim că efectele macroeconomice diferă de rezultatele 
parţiale. 

2% Pe aceleaşi linii, cf. Zahedieh, „London and the Colonial 
Consumer”. 

reveneau cu precădere Marii Britanii, iar o parte dintre ei 
erau îndreptaţi indirect spre industrie. Cu toate acestea, au 
constituit un adaos minor la capitalul industrial. Cultivatorii 
emigranţi aveau tendinţa de a-şi direcţiona averile înspre 
terenuri, statut şi traiul la ţară. (Veniturile lor au avut mult 
de suferit, de asemenea, din pricina absenței lor din 
producţie şi management.) Cu negustorii, lucrurile stăteau 
altfel, unii dintre ei investind în industrie; însă aceştia au 
reprezentat excepţia în rândul comercianților şi cu atât mai 
mult în rândul industriaşilor. 

Pe de altă parte, a contat sporirea dimensiunii pieţei. (Nu 
vorbim aici despre profit, ci despre volum.) Africanii şi 
americanii voiau produse obţinute prin tehnici repetitive, 
care se pretau mecanizării. Să luăm ca exemplu bumbacul. 
O industrie în faşă la începutul secolului al XVIII-lea, 
bumbacul britanic era neglijent protejat de aşa-zisele 
tehnici în producerea pânzeturilor, îndreptate împotriva 
bunurilor indiene; şi, deşi era în continuare mult în urma 
lânii la jumătatea secolului, când inventatorii au încercat 
pentru prima oară să mecanizeze torsul, era mult mai 
dezvoltată decât înainte şi avansa rapid, în parte datorită 
marilor vânzări către plantaţii. Aşadar, când lâna s-a 
dovedit dificilă, inventatorii au încercat bumbacul; şi au 
reuşit. 

Întrebarea rămâne în continuare dacă sistemul atlantic a 
jucat un rol decisiv în stimularea acestei schimbări 
revoluţionare; sau, în termeni de istorie contrafactuală, 
populari în prezent în rândul istoricilor economici, dacă 
Revoluţia Industrială ar mai fi avut loc fără el. Răspunsul, 
cred eu, este cu siguranţă da, ar fi avut loc. Schimbările 
cruciale din energie (cărbunii şi motorul cu aburi) şi 
metalurgie (fierul obţinut prin topirea unui amestec de 
minereu de fier şi cocs) au fost în mare parte independente 
de sistemul atlantic; la fel şi prima tentativă de a mecaniza 
torsul lânii. 

Însă, fără sclavi, industria s-ar fi dezvoltat mult mai lent. 
Aceasta nu este o afirmaţie convingătoare. Am putea spune 
acelaşi lucru despre orice creştere a cererii: mai mult e mai 
bine decât mai puţin. Întrebarea cu adevărat importantă 
este: Cu cât mai lent? Aici trebuie să privim exporturile 
industriale ca o componentă a cererii şi exporturilor 
atlantice, ca parte din întreg. Privită statistic, ca o serie de 
instantanee, piaţa exporturilor era mult mai redusă decât 
piaţa internă; iar vânzările către America, o parte şi mai 
mică a pieţei interne plus pieţele tradiţionale de export din 
Europa Continentală. Privite însă dinamic, ca un film, 
exporturile creşteau mai rapid decât cererea internă, iar 
exporturile atlantice, mult mai rapid decât cele pentru 
cumpărătorii europeni. Ele contau. Potrivit spuselor 
Barbarei Solow şi ale lui Stanley Engerman: „Ar fi greu să 
afirmăm că [lărgirea pieţei datorită profiturilor de pe 
plantaţii] era ori necesară, ori suficientă pentru o Revoluţie 
Industrială şi la fel de dificil de negat că îi afecta amploarea 
şi sincronizarea. [...] Dacă toată emigrația spre emisfera 
vestică ar fi fost voluntară şi nimeni nu ar fi fost constrâns, 
economia britanică şi coloniile sale nord-americane s-ar fi 
dezvoltat mai lent”. 

Aşadar întrebarea rămâne: Cu cât mai lent? Dar cam asta 
e tot. 

(Fireşte, povestea nu se va termina aşa, deoarece alte 
poziţii ideologice depind de acest gen de dezbatere istorică. 
Ţările din Lumea a Treia şi simpatizanţii lor vor să 
sporească lista acuzațiilor împotriva ţărilor bogate, 
imperialiste, pentru a justifica mai bine nu numai învinuirile, 
ci pretenţiile la despăgubiri. Pentru ţările bogate, 
imperialiste, onoarea şi respectul de sine impun negare. 
Acest argument privind efectele sclaviei va dăinui pentru 
totdeauna, deoarece nu este susceptibil de tranşare faptică 
şi este un substitut pentru alte aspecte.) 


21 Solow şi Engerman (eds.), British Capitalism, pp. 10-11. 

Plantaţia de trestie-de-zahăr ca hacienda? 


Spaniolii nu au fost niciodată actori importanţi în 
comerţul cu zahăr. Ei au avut ia dispoziţie metode mai 
rapide de a se îmbogăţi, iar când şi-au îndreptat atenţia 
asupra zahărului, l-au privit în fond ca pe o bază materială 
a statutului şi a stilului de viaţă. Ei nu au înţeles niciodată, 
aşa cum au făcut-o cultivatorii englezi, avantajele 
specializării şi diviziunii muncii, ale integrării plantațiilor de 
trestie-de-zahăr ca unităţi de producţie într-un sistem 
economic mai amplu. 

Trestia-de-zahăr a ajuns devreme în Noua Spanie. În 
1524, la doar câţiva ani după capturarea capitalei 
Tenochtitlan şi înfrângerea aztecilor, Hernân Cortes cultiva 
trestie-de-zahăr şi construia o moară (ingenio) în apropiere 
de Vera Cruz. (Pe acea câmpie încinsă de la nivelul mării, 
grâul şi porumbul nu aveau condiţii prielnice, iar spaniolii s- 
au grăbit să recunoască potenţialul culturilor 
semitropicale.) Şi alţii le-au urmat exemplul, iar în scurt 
timp indienii cultivau trestie-de-zahăr pe care o vindeau la 
moară, în 1550, Coroana spaniolă a recunoscut posibilităţile 
şi i-a poruncit viceregelui Noii Spanii să acorde terenuri 
cultivatorilor de trestie-de-zahăr şi morarilor. La 1600, în 
tară existau peste 40 de mori, reprezentând o investiţie 
industrială şi agricolă majoră. Aceste mori erau unităţi mici 
(trapiches), care erau exploatate cu ajutorul animalelor şi 
chiar al oamenilor (trapichi/los a mano); sau ingenios mai 
mari, acţionate hidraulic, care ofereau de departe cea mai 
mare parte a producţiei. Una dintre cele mai mari mori, 
Santisima Trinidad din Jalapa, avea şapte cazane şi două 
sisteme de evacuare. Folosea mai bine de două sute de 


2% Cea mai bună parte din materialul despre zahărul mexican 
ce urmează este preluat din Cardoso, Negro Slavery în the Sugar 
Plantations. 

212 


sclavi africani, era estimată la 700.000 de pesos şi aducea 
un câştig net de 40.000 de pesos din aur pe an. 

La început, plantațiile de trestie-de-zahăr au încercat să 
folosească mâna de lucru indiană, iar faptul că unii indieni 
cultivau de bunăvoie trestie pe terenurile lor arăta că 
această recoltă nu le displăcea; dimpotrivă. Insă există 
cultivare şi cultivare, iar scopul plantațiilor era acela de a 
obţine o producţie maximă impunând zile lungi de muncă şi 
ritmuri infernale, aducând forţa de muncă în pragul 
epuizării fizice. O perioadă, indienii şi negrii au fost folosiţi 
nediferenţiat la munca pe câmp şi în mori, însă africanii s- 
au dovedit mult mai productivi, deoarece erau mai 
rezistenți. Potrivit celor implicaţi la momentul respectiv în 
acest tip de comerţ, un negru valora cât patru indieni. 
Numeroşi indieni pur şi simplu se prăbuşeau şi mureau, 
într-un număr atât de mare, încât Coroana spaniolă a emis 
în 1596 şi în 1599 decrete ce interziceau utilizarea 
indienilor în mori. Acest lucru crea probleme în timpul 
recoltei, iar cultivatorii au solicitat scutiri de urgenţă cu 
scopul de a-i pune la treabă pe indios de socorro, dar în 
noiembrie 1601 Filip al Ill-lea a interzis folosirea indienilor 
în orice activitate legată de plantaţii. De atunci, zahărul 
mexican a fost o industrie a sclavilor. 

Suferințele provocate de aceste plantaţii şi ingenios nu 
pot fi explicate decât prin ipoteza că negrii erau consideraţi 
doar un echipament neînsufleţit, care putea fi consumat şi 
înlocuit în funcţie de nevoi, sau un combustibil ce putea fi 
utilizat până la epuizare. În perioada măcinatului, oamenii 
munceau încontinuu.  Supraveghetorii şi  exploatatorii 
impuneau lucrul aproape continuu; bărbaţii adulţi munceau 
câte 20 de ore pe zi. De regulă, mâncarea era oferită de 
către stăpân, însă unii dintre stăpâni nu simțeau nicio 
obligaţie de a-şi hrăni mâna de lucru. Unii le dădeau 
sclavilor câte o duminică liberă ca să-şi lucreze loturile de 
pământ şi să strângă hrană pentru săptămâna ce urma; 

alţii îi lăsau pur şi simplu pe sclavi să se descurce singuri. În 
general, stăpânii aveau mai multă grijă de animalele lor 
decât de sclavi, lăsându-le să se odihnească atât cât aveau 
nevoie - probabil nu din dragoste faţă de animale, ci pentru 
că aceste fiinţe necuvântătoare s-ar fi oprit pur şi simplu, în 
vreme ce sclavii, înzestrați cu rațiune şi imaginaţie, s-ar fi 
temut de ceva mai rău şi ar fi continuat. 

E de la sine înţeles că aceste rele tratamente au generat 
opoziţie, atât pasivă (suicid, avort şi pruncucidere), cât şi 
activă (sabotaj, crimă, fugă şi tâlhărie). Sinuciderea a luat o 
gamă variată de forme, însă una dintre cel mai des întâlnite 
era aceea de a mânca pământ în loc de hrană. Albii 
considerau majoritatea  sabotajelor drept accidente; 
porneau de la premisa că negrii erau prea limitați ca să 
pună la cale astfel de şiretlicuri. Asta nu i-a împiedicat pe 
stăpâni să-i facă pe sclavi să plătească pentru greşelile lor - 
uneori, foarte scump. Cum altfel să le fi învăţat pe aceste 
brute să aibă grijă? In acelaşi timp, fugarii (cimarrones) 
erau la fel de feroce şi de cruzi cum îi învăţaseră stăpânii 
lor şi aşa cum le dăduseră de înţeles aşteptările rezonabile 
ale pedepselor albilor, spre groaza populaţiei albe. Nociv 
pentru industrie. 

Cele mai mari plantaţii spaniole de trestie-de-zahăr erau 
domenii autosuficiente, aidoma  feudelor medievale. 
Cultivau alimente, creşteau animale, construiau capele 
pentru cultivarea evlaviei şi căutarea mântuirii, uneori îşi 
ţeseau propriile haine pentru sclavi şi arendaşi. Stăpânul şi 
familia duceau o viaţă de lux ostentativ, parcă pentru a 
ascunde suferinţa şi sărăcia din jurul lor în spatele unei 
cortine de mătase şi dantelă. Comparaţi cu specializarea 
fermă a insulelor englezeşti pentru zahăr, lăsând un teren 
atât de restrâns pentru alte alimente, încât trebuiau să le 
importe de pe continentul nord-american sau chiar din 
Europa. Industria textilă ar fi fost exclusă. lar până în 
secolul al XVIII-lea, ultimul lucru pe care şi l-ar fi dorit 

majoritatea cultivatorilor britanici era să-şi petreacă zilele 
pe plantație. Această sarcină le revenea împuterniciţilor şi 
administratorilor. Oamenii se bucurau de viaţă în Anglia. S- 
o numim diviziune a muncii de un tip ineficient. 

In acelaşi timp, împuterniciţii şi administratorii se 
îmbogăţeau, dar trăiau mai puţin. 

Capitolul 9. 


Imperiul din Est 


Portugalia este o ţară mică, cu o rodnicie moderată. În 
secolul al XV-lea avea o populaţie de circa un milion de 
oameni, iar principalele sale produse şi exporturi constau în 
vin (de Porto şi, din ce în ce mai mult, Madeira - băuturi 
bogate, puternice) şi, în plină ascensiune, trestie-de-zahăr. 
Dacă portughezii de la acea vreme ar fi fost capabili să 
anticipeze analiza acum clasică a avantajului comparativ a 
lui David Ricardo, ar fi continuat pe această cale practică, 
văzându-şi de treaba lor şi exportându-şi produsele 
naturale în schimbul produselor de manufactură din alte 
regiuni. In schimb, au renunţat la orice urmă de 
raționalitate şi şi-au transformat ţara într-o platformă 
pentru imperiu. Vasta reţea a stăpânirii portugheze avea să 
se întindă pe trei sferturi din lume, din Brazilia, în vest, 
până în Insulele Spice şi Japonia, în Orientul îndepărtat. 

Un asemenea salt dincolo de rațiune şi simţire nu este 
nemaiîntâlnit în istorie. Vom vedea mai târziu alte câteva 
exemple; şi, într-adevăr, tocmai acest gen de iniţiativă 
negândită este cea care conferă incertitudine istoriei şi se 
abate de la predicții. Insă expansiunea portugheză este cu 
atât mai surprinzătoare cu cât Portugalia nu a avut niciun 

popor numeros, nici mijloace extraordinare. Populaţia sa 
era prea mică pentru a trimite un număr mare de oameni 
peste hotare; într-adevăr, unul dintre motivele pentru care 
Portugalia a fost atât de dornică şi de grăbită să importe 
sclavi din Africa a fost acela de a compensa forţa redusă de 
muncă de acasă. Resursele sale materiale, mai ales 
capacitatea de a construi şi a înarma vase care să iasă pe 
ocean, erau limitate. Era o ţară de categorie uşoară care se 
punea cu greii. 

Realizarea portugheză este o mărturie a spiritului 
întreprinzător şi a rezistenţei lor; a credinţei religioase şi a 
entuziasmului lor; a abilității lor de a mobiliza şi a exploata 
cele mai recente cunoştinţe şi tehnici. Fără şovinism stupid; 
pragmatism înainte de toate. Au adus oameni din afară 
pentru banii lor, pentru experienţa practică şi forţa de 
muncă; i-au folosit pe sclavi ca muncitori şi, uneori, ca 
războinici; s-au căsătorit cu femei de orice rasă şi cu mai 
mult de una în acelaşi timp. Nu aveau loc pentru femeile 
portugheze în aceste călătorii îndelungate, însă uneori 
trimiteau câţiva orfani, care nu puteau refuza. Asemenea 
bărbaţilor, acestor câteva femei albe nu le priau climele 
pestilenţiale: naşterea, de exemplu, însemna de obicei o 
condamnare la moarte atât pentru mamă, cât şi pentru făt. 
Incrucişarea raselor funcţiona mai bine: bărbaţii cumpărau 
şi se bucurau de sclave de culoare cu zecile - ca şi când ar 
fi zămislit o nouă naţiune. 

Singura lor investiţie emoţională era evlavia. Portughezii 
luau cu ei preoţi şi călugări pe fiecare vas, pentru siguranţa 
şi mântuirea lor (puterea rugăciunii şi a împărtăşaniei); 
pentru răspândirea credinţei în rândul necredincioşilor şi al 
păgânilor; şi pentru a-şi împăca propria conştiinţă. Aceşti 
oameni ai lui Dumnezeu legitimau şi sanctificau lăcomia. 

Devotamentul religios a generat un mare dezavantaj 
comercial: a introdus un element de incompatibilitate în 
ceea ce ar fi putut fi o întâlnire mai uşoară, mai profitabilă. 

Pentru portughezi, musulmanii erau  necredincioşi şi 
duşmani ai adevăratei credinţe. Niciun act de brutalitate nu 
era exagerat. Orice vas musulman era o pradă legitimă; 
toate regatele musulmane erau definite ca fiind inamice. În 
cea de-a doua sa călătorie din 1502, Vasco da Gama a 
încununat o victorie asupra unei flotile musulmane în 
dreptul oraşului Calicut tăind urechile, nasurile şi mâinile a 
800 de „mauri” şi trimiţându-i pe uscat la conducătorul 
local cu sugestia hazlie să facă din ele curry. lar unul dintre 
căpitanii săi, unchiul dinspre mamă Vincente Sodre (al cărui 
nume merită să fie reţinut ad opprobrium), l-a biciuit pe 
principalul negustor musulman la Cannanore (coasta 
Malabar) până când a leşinat, apoi i-a umplut gura cu 
excremente şi i-a acoperit-o cu o bucată de carne de porc, 
să se asigure că le mănâncă?%. 

Asemenea acţiuni au condus la războaie cu numeroasele 
ţinuturi ce mărgineau Oceanul Indian: Africa de Est, Arabia 
şi Persia, o bună parte din India, cea mai mare parte din 
arhipelagul indonezian. Potrivit unui eseu din secolul al XVI- 
lea despre Excelența şi caracterul onorabil al unei vieți 
militare în India (Excellency and Honourableness of a 
Military Life in India): „Acest lucru nici nu este de mirare, de 
vreme ce suntem duşmanii declaraţi ai tuturor 
necredincioşilor, aşa încât nu este o surpriză faptul că ne 
plătesc cu aceeaşi monedă. [...] Nu putem locui în aceste 
regiuni fără arme în mâini, nici nu putem face comerţ cu 
băştinaşii decât în acelaşi chip, mereu în gardă”20%. 


2% William Hunter, History of British India, |, 109, citat de 
Masselman, Cradle of Colonialism, p. 218. Masselman scrie: „Mai 
există multe alte exemple de acest tip, toate făcând parte dintr-o 
politică voită de intimidare în vederea obţinerii controlului asupra 
Indiei”. Despre această practică a tăierii nasului şi a mâinilor - 
deoarece era o practică intenţionată -, vezi capitolul V (mai sus), 
privind politica spaniolă. 

2% Citat de Boxer, The Portuguese Seaborne Empire, p. 297. 

S-au străduit vreodată mai tare nişte nou-veniţi să-şi 
creeze singuri probleme? 

Chiar şi aşa, inevitabil, strategia politică portugheză s-a 
îndepărtat foarte mult de cuceririle oportuniste spaniole. În 
primul rând, localnicii erau mult mai numeroşi, iar faptul că 
erau familiarizați cu metalele şi războiul îi făcea adversari 
de temut. În al doilea rând, nu erau vulnerabili la bolile 
aduse de portughezi. Dimpotrivă, portughezii aveau motive 
să se teamă de paraziţii şi bolile contagioase locale. Drept 
urmare, au fost nevoiţi să-şi limiteze poftele cât să nu-şi 
irosească forţele. Portughezii au căutat locuri strategice 
pentru import, puncte-cheie din care să controleze pasaje- 
cheie - Malindi şi Mombasa pe coasta africană (puncte de 
pornire pentru călătoriile spre India), Ormuz, la gura 
Golfului Persic, Malacca (între Sumatra şi Malaysia, pe 
istmul care leagă Oceanul Indian şi Golful Ceylonului de 
Marea Chinei de Sud şi Insulele Spice), Macao, aproape de 
gura râului Pearl (intrarea spre sud-estul Chinei). Voiau 
portul Aden (acces la Marea Roşie), însă nu au reuşit 
niciodată să-l obţină. Cea mai importantă bază dintre toate 
a fost Goa, perla coastei Malabar - depozit pentru piper, 
port de intrare a cailor arabi în India de Sud (climatul făcea 
imposibilă creşterea locală a cailor), apărat de mare şi, spre 
uscat, de un canal plin de crocodili. 

În cele din urmă, conducătorii băştinaşi din aceste regiuni 
au învăţat să convieţuiască şi să facă negoţ cu aceste 
enclave portugheze, aşa cum procedaseră şi cu alţi străini 
din vremuri imemoriale. Atunci când i-au atacat pe 
europeni, au fost înfrânți foarte adesea de către propriii 
duşmani locali. Portughezii au exploatat de minune balanţa 
de putere, ceea ce i-a salvat în repetate rânduri. 

Însă urmau să apară duşmani mult mai serioşi. Totul s-a 
schimbat de îndată ce au intrat în scenă olandezii şi 
englezii. În 1605, olandezii au cucerit Insula Ambon şi i-au 
alungat pe portughezi din alte baze din insulele Molucca 

(Insulele Spice). În 1622, portughezii au pierdut 
strâmtoarea Ormuz în faţa persanilor, care au fost sprijiniți 
în mod decisiv de vasele şi tunarii englezi. In 1638, 
olandezii au cucerit oraşul Elmina, prima fortăreață 
portugheză de pe coasta Guineei, simbolul călătoriilor lor 
deschizătoare de drumuri şi piaţă pentru aurul şi sclavii 
africani. În 1641 a fost rândul Malaccăi, din nou în faţa 
olandezilor; în 1665—1667, al oraşului Macassar. Pe 
parcurs, olandezii pur şi simplu i-au alungat pe portughezi 
din Insulele Spice, scopul iniţial al acestor acţiuni. Zilele 
Portugaliei veniseră şi apuseseră, însă mândria sporeşte la 
ananghie, aşa că s-a agăţat de tot ce au putut. Astfel, a 
păstrat Goa până în 1961 (mult timp după ce îşi pierduse 
bogăţia şi importanţa comercială), când o conducere 
indiană mult mai puternică a intervenit şi a preluat-o, fără 
provocări sau pretexte. Nicio ţară independentă care se 
respectă nu ar putea trăi cu un asemenea freamăt colonial. 

Principalul obiectiv comercial al Portugaliei în Est era 
acela de a obţine piper şi alte mirodenii şi de a le exporta 
direct în Europa, evitându-i pe intermediarii care împovărau 
traficul tradițional dincolo de Asia şi în zona 
mediteraneană?%. Portughezii au reuşit să facă acest lucru 
achiziţionând sau confiscând, compensând astfel prin forţă 
obstacolele pe care negustorii musulmani li le aduceau în 
cale. În primele decenii, aceste măsuri au asigurat o bună 


2% Potenţialele marje de profit erau substanţiale. Vasul care a 
supravieţuit călătoriei lui Magellan în jurul lumii a adus înapoi 26 
de tone de cuişoare, care erau vândute la un preţ de 10.000 de 
ori mai mare, aproximativ cât să acopere costul expediției - 
Humble, The Explorers, p. 162. (Cuişoarele erau probabil cele 
mai valoroase mirodenii dintre toate în raport cu greutatea lor: o 
punguţă reprezenta o răsplată corectă pentru un marinar, pe 
lângă salariu.) E inutil să mai spunem că aceste diferenţe 
colosale s-au diminuat rapid, pe măsură ce alte surse de 
aprovizionare au intrat în competiţie. 

parte din comerţ. La apogeu, circa 40% din piperul importat 
în Europa trecea prin jurul Capului Bunei Speranţe, iar 
venețienii aveau de suferit. Insă, cu timpul, vechile căi 
comerciale s-au reafirmat. Cota directă a portughezilor a 
scăzut la circa 20%, rămânând în continuare importantă, 
însă nu dominantă, în 1570, Coroana portugheză a renunţat 
la monopolul său asupra comerţului dintre Lisabona şi Est 
(Goa). Regele a încetat să fie negustor şi a făcut în schimb 
concesiuni, deseori comercianților străini. In 1586, casa 
comercială germană Welser a concesionat drepturile 
exclusive de a cumpăra piper din Indii. Această vânzare a 
marcat începutul declinului. Portughezii vindeau o mână 
goală2%. 

(Aceste cifre privind cota de piaţă sunt doar 
aproximative. Nu avem decât informaţii disparate?%. Însă 
ştim cu siguranţă că Veneţia, bazându-se pe exporturile pe 
uscat spre Levant, s-a regăsit din nou în situaţia de a fi 
principalul antrepozit de piper al Europei spre sfârşitul 
secolului al XVI-lea. Când s-au răspândit veştile privind 
primele călătorii olandeze de succes în Indiile de Est 
[Comelis Houtman, 1595], Veneţia, ca şi Portugalia, a 
remarcat „răsturnarea completă”, iminentă, a vechiului 
comerţ?%. Până în 1625, vama venețiană clasifica 
mirodeniile drept „bunuri occidentale”: ele proveneau acum 
mai curând din Atlantic decât din Orientul Apropiat.) 

Pentru a compensa reducerea comerţului cu mirodenii, 
portughezii s-au implicat în schimbul intra-asiatic. Acesta 
înflorise cu mult înainte de sosirea europenilor: negustorii 
din Gujrati, Java şi China vindeau piper şi mirodenii în 


2% Lang, Portuguese Brazil, p. 34. 

207 Cf. Boxer, Portuguese Seaborne Empire, p. 59. 

208 Cuvintele sunt preluate din The Letter-Book of William 
Clarke, Merchant în Aleppo, citat în Domenico Sella, „Crisis and 
Transformation in Venetian Trade”, în Pulian (ed.), Crisis and 
Change in the Venetian Economy, p. 97. 

schimbul textilelor indiene şi chinezeşti şi al porţelanului 
chinezesc; negustorii arabi strămutau şi exportau sclavi din 
Africa în toată lumea musulmană; vase de pretutindeni 
transportau tec, lemn de santal şi alte tipuri de esențe fine; 
fildeş şi corn de rinocer, considerat un afrodiziac; de 
asemenea, animale rare sau mai puţin rare, inclusiv 
maimute, tigri şi, mai presus de toate, cai şi elefanţi, care 
urmau să fie folosiţi la război sau în cadrul ceremoniilor; şi 
toată lumea aducea metale preţioase pentru a-şi regla 
conturile (argint din Lumea Nouă pentru India şi China, aur 
din Africa de Est şi Japonia). O bună parte din acest comerţ 
asiatic era spontan şi improvizat - un fel de mişcare 
browniană. Vasele se deplasau acolo unde se aflau 
încărcăturile, din port în port. Acestea au ajuns să se 
numească mai târziu nave (comerciale) de curse 
neregulate sau tramp steamers - vase „hoinare”?%. 

Toate acestea au fost însoţite de o trecere dinspre 
comerţ înspre ceea ce economistul ar numi activităţi de tip 
rent-seeking. În special portughezii au căutat să-şi 
folosească puterea pentru a se îmbogăţi din comerţul 
altora. Ei au devenit magnații corupți ai Oceanului Indian. 
Toate vasele comerciale erau nevoite să cumpere o licenţă 
comercială portugheză. Cele care nu o cumpărau puteau fi 
confiscate. Trecerea la escrocherii şi comerţ local a făcut 
posibile economii importante: mult mai puţine vase 
călătoreau din Europa spre Asia. În folosul lor, portughezii 
au utilizat vase construite de indieni. Lemnul de esenţă tare 
putea fi procurat cu uşurinţă, iar tâmplarii indieni au învăţat 
rapid să lucreze potrivit specificaţiilor europene - şi pentru 
salarii mult mai mici. Şi echipajele au început să fie 
alcătuite din băştinaşi. Uneori, în afară de 15—20 de 


2% Despre toate acestea, vezi mai ales lucrările lui K.N. 
Chaudhuri: The Trading World of Asia and the English East India 
Company 1660—1760; Trade and Civilisation in the Indian 
Ocean, şi Asia Before Europe. 

soldaţi, tunari şi ofiţeri europeni (sau eurasiatici), întregul 
efectiv al vasului era format din sclavi asiatici sau africani. 
Având în vedere dimensiunea Oceanului Indian, s-ar fi zis 
că nevoia de nave de patrulare era colosală, pentru a 
asigura supunerea în faţa controalelor portugheze, însă 
topografia a fost de ajutor în această privinţă: rutele şi 
pasajele comerciale înguste facilitau monitorizarea. 

Rutele comerciale din mările orientale 
Acest comerţ regional (naţional) a inflorit cu mult înainte de sosirea europenilor în secolul al XVI-lea 

În plus, portughezii nu trebuiau să fie peste tot; câteva 
controale şi confiscări erau de ajuns ca să transmită cât se 
poate de limpede mesajul dorit. 

Problema e că şi alţii puteau face acest joc. Nou-veniţii 
europeni luptau mai acerb şi navigau mai bine. Relatările 
privind primele călătorii olandeze şi engleze în zonă (la 
începutul secolului al XVII-lea) abundă în pânde şi furişări, 
capcane şi perfidie, atacuri şi capturări. Ticălosul unei 
tabere era un erou pentru cealaltă. James Lancaster, un 
căpitan englez îndrăzneţ şi priceput, nu reuşea să obţină 
îndeajuns prin comerţ în cea de-a doua sa călătorie în Indii 
(1601)? Nicio problemă. Când Lancaster s-a întors în Anglia 
doi ani mai târziu, cu vasele încărcate de pradă, regele 
lacob l-a învestit cu titlul de cavaler pentru eforturile sale. 
Suprafaţa Oceanului Indian era o reflecţie a apelor din 
adâncuri, pline de prădători care se mâncau unul pe 
celălalt. Toate acestea erau practic o formă legalizată de 
piraterie, legitimată pentru olandezi şi englezi de o stare de 
război cu Spania, război care s-a extins şi cu Portugalia 
atunci când cele două regate iberice s-au unit sub aceeaşi 
conducere, în 1580. Acest joc era atât de profitabil, încât, 
chiar şi după ce regatele iberice s-au separat, în 1640, 
olandezii şi englezii nu erau deloc dispuşi să reinstituie 
starea de pace. Ce putea fi mai bun decât: 


Vechea rănduială, planul simplu întru tot, 
Ca să ia acei ce au puterea 
Și să păstreze cei ce pot??? 


Puterile terestre ale Indiilor au urmărit această 
competiţie intraeuropeană şi s-au ţinut deoparte. Au 


210 Preiau aceste versuri din Boxer, The Dutch Seaborne 
Empire, p. 115. Despre slăbiciunea Portugaliei vs olandezi şi 
englezi, vezi Meilink-Roelofsz, Asian Trade, pp. 116—135. 

preferat să-şi ia partea care le revenea din comerţul 
monopolist sau chiar să se folosească de străini ca aliaţi în 
propriile războaie. In plus, asiaticii erau în mare măsură 
indiferenți la puterea maritimă şi îndemânarea navală - 
„Războaiele purtate pe apă”, spunea Bahadur Shah, 
conducătorul statului Gujarat şi vecin cu portughezii, „sunt 
treaba comercianților şi nu au nimic de-a face cu prestigiul 
regilor”. Această atitudine nu era cu mult diferită de cea a 
chinezilor. O altă mare greşeală. 

Între timp, puterea portughezilor se ofilea: un istoric 
vorbeşte despre  „superstructura inerent fragilă a 
dominaţiei lor maritime”?:!. Şi ar fi putut să adauge şi 
infrastructura  nestatornică. În scurt timp, au rămas 
amintirile măreţe, păstrate cu sfinţenie graţie operei 
poetice a lui Luis de Camoes (Lus/iade/e), care slăvea căile 
nevăzute ale „oceanelor pe care nimeni nu le mai 
străbătuse înainte”?!?. Numai mândrie. După cum observa 
în 1737 guvernatorul oraşului Bombay: „Coroana 
Portugaliei şi-a menţinut multă vreme stăpânirea asupra 
teritoriilor sale din India, cu un anumit cost anual, vrednic 
de a fi luat în seamă; din câte se pare, doar dintr-o 
motivaţie legată de Onoare şi Religie”?:5. 


Mirodenia vieţii 


Contemporanii noştri s-ar putea întreba de ce piperul şi 
alte mirodenii erau în trecut atât de valoroase pentru 
europeni. Motivul ţine de problema conservării alimentelor 
într-o lume a subzistenţei la limită. Proviziile de alimente 
sub forma cerealelor erau cu greu îndestulătoare şi nu era 


211 Boxer, Portuguese Seaborne Empire, p. 57. 

212 Din Luis de Camoes, The Lusiads (Os Lusiadas, „Lusiadele”). 
Marele poem epic a fost scris de-a lungul mai multor ani şi a fost 
publicat în cele din urmă în 1572. 

23 Citat de Boxer, Portuguese Seaborne Empire, p. 147. 

posibilă alocarea unor cantităţi mari de cereale pentru 
animale pe durata iernilor lungi, exceptând, fireşte, cazul 
animalelor pentru reproducere, al animalelor de povară şi 
al cailor. De unde şi masacrul tradiţional de toamnă. Pentru 
a păstra această carne de-a lungul anului, indiferent de 
temperatură, într-o lume lipsită de refrigerarea artificială, 
ea era afumată, sărată, condimentată şi conservată; când 
era gătită, carnea era puternic asezonată, pentru a masca 
mai bine gustul şi mirosul de stricat. De unde şi paradoxul 
că bucătăria ţărilor mai calde este de obicei „mai 
condimentată” decât cea a regiunilor mai reci - sunt mai 
multe lucruri de ascuns. 

Condimentele mai ofereau un avantaj. Oamenii acelor 
vremuri nu aveau de unde să ştie acest lucru, dar 
condimentele mai puternice distrugeau sau slăbeau 
acţiunea bacteriilor şi virusurilor ce favorizau şi se hrăneau 
cu materii aflate în descompunere. Tabasco şi alte sosuri 
picante, de exemplu, fac consumul de stridii infectate mai 
puţin periculos pentru oameni; cel puţin ucid 
microorganismele în testele de laborator. Aşadar 
mirodeniile nu reprezentau doar un lux în Europa 
medievală, ci şi o necesitate, după cum o indica valoarea 
lor de piaţă. 


„Os cafres da Europa” - „Negrii Europei”? 


Pentru a înţelege ascensiunea şi decăderea imperiilor, 
trebuie să analizăm în aceeaşi măsură atât forţele şi 
condiţiile patriei, cât şi condiţiile externe. Când portughezii 
au cucerit Atlanticul de Sud, se aflau în avangarda tehnicii 
de navigaţie. Disponibilitatea de a învăţa de la savanții 
străini, mulţi dintre ei evrei, le-a oferit cunoştinţe care s-au 


214 Expresia este preluată de la părintele Antonio Vieira, S.J. 
(1608—1697), citat în Boxer, Portuguese Seaborne Empire, p. 
340. 

aplicat direct în practică; iar în 1492, când spaniolii au decis 
să-i constrângă pe evrei să adopte creştinismul sau să 
plece, mulţi dintre aceştia s-au refugiat în Portugalia, pe 
atunci mai relaxată în ceea ce priveşte vederile sale 
antisemite. Dar în 1497, sub presiunea Bisericii Romane şi 
a Spaniei, Coroana portugheză nu a mai fost atât de 
îngăduitoare. Circa 70.000 de evrei au fost forţaţi să se 
supună unui botez fictiv - cu toate acestea, o taină validă. 
In 1506, Lisabona a fost martora primului său pogrom, în 
urma căruia au murit 2000 de evrei „convertiţi”. (Spania 
procedase întocmai de 200 de ani.) Din acest moment, 
viaţa intelectuală şi ştiinţifică a Portugaliei s-a prăbuşit într- 
un hău al bigotismului, fanatismului şi purității sângelui?%5. 

Această prăbuşire a avut loc treptat. Inchiziția 
Portugheză a fost instituită abia în anii 1540 şi a ars primul 
eretic în 1543; însă nu a devenit sinistru de neîndurătoare 
decât în anii 1580, după unirea coroanelor portugheză şi 
spaniolă în persoana lui Filip al lIl-lea. Între timp, 
criptoevreii, inclusiv Abraham Zacut şi alţi astronomi, au 
considerat că viaţa în Portugalia era prea periculoasă şi au 
plecat în masă. Au luat cu ei bani, competenţe comerciale, 
relaţii, cunoştinţe şi - lucru şi mai important - acele calităţi 
nemărginite care sunt curiozitatea şi disidenţa şi care 
reprezintă fermentul gândirii. 

Aceasta a constituit o pierdere, însă, în ceea ce priveşte 
intoleranţa, cea mai mare pierdere a persecutorului este 
autoprovocată. Tocmai acest proces de autoslăbire conferă 
caracterul durabil al persecuției şi o transformă într-un 
eveniment nu al momentului sau al domniei, ci al unor 
generaţii şi veacuri la rând. In 1513, Portugalia ducea lipsă 
de astronomi; în anii 1520, supremaţia ştiinţifică dispăruse. 
Ţara a încercat să creeze o nouă tradiţie astronomică şi 
matematică creştină, însă a dat greş, îndeosebi pentru că 


25 „Vechii creştini” portughezi au ajuns în cele din urmă să se 
autointituleze puritanos. 

astronomii de valoare ajunseseră să fie suspectaţi de 
iudaism?:6. (Comparaţi reacţia suspicioasă în faţa medicilor 
a Inchiziției Spaniole.) 

La fel ca în Spania, portughezii s-au străduit din răsputeri 
să se izoleze de influenţele străine şi eretice. Educaţia era 
controlată de Biserică, ce menținea un curriculum medieval 
axat pe gramatică, retorică şi argument scolastic. Erau 
favorizate exhibiţionismul şi despicarea firului în patru (247 
de reguli rimate, învăţate pe de rost, privind topica 
substantivelor latineşti). Singura ştiinţă de nivel superior se 
regăsea la unica facultate de medicină de la Coimbra. Chiar 
şi acolo, puţini profesori erau dispuşi să renunţe la Galenus 
în favoarea lui Harvey sau să predea ideile şi mai 
periculoase ale lui Copernic, Galileo şi Newton, interzişi de 
iezuiţi în 17462. 

În acelaşi timp, niciun student portughez nu mai studia 
peste hotare, iar importul de cărţi era strict controlat de 
inspectorii trimişi de Sfântul Oficiu să întâmpine vasele şi să 
viziteze librăriile şi bibliotecile. Un index al lucrărilor 
interzise a fost întocmit pentru prima oară în 1547; 
adăugirile succesive au culminat cu uriaşa listă din 1624 - 
menită să salveze sufletele portughezilor. 

În interiorul regatului, dar şi peste hotare, o triplă barieră 
a cenzurii era îndreptată împotriva tipăriturilor şi descuraja 
originalitatea. Tiparniţele care erau permise (în Goa, 
niciuna în Brazilia) erau în mâinile clericilor, în general 
iezuiţi, care îşi limitau publicaţiile la dicţionare şi lucrări 
religioase?!*. Din Brazilia până în Angola, până şi aceste 
materiale fără probleme trebuiau să fie trimise în Portugalia 


21 Seed, Ceremonies of Possession, pp. 135—137 şi n. 133. 

27 Boxer, Portuguese Seaborne Empire, p. 350. 

218 Tiparul a fost introdus în Brazilia abia în 1807, când curtea 
portugheză s-a refugiat acolo. Birocraţiile modeme păstrează 
arhive şi emit decrete şi norme, iar tiparul era indispensabil - 
Lang, Portuguese Brazil, p. 195. 

pentru o cenzură prealabilă. 

Aşadar, nu e de mirare că ştiinţa şi gândirea s-au 
degradat. Câţiva privilegiați au fost în cele din urmă scutiţi 
de controale - este cazul membrilor nobili şi clerici ai 
Academiei Regale de Istorie (înfiinţată în 1720), cu toţii 
nişte diletanţi, cărora li se permitea să importe cărţi 
interzise, dar cărora li se părea mai uşor să scrie elogii 
servile adresate familiei regale. 

Ca să fim clari, era imposibil să izolezi o ţară prinsă în 
structura Europei şi în cursa pentru imperiu. Diplomaţii şi 
agenţii portughezi reveneau în ţară cu mesajul că restul 
lumii avansa, în vreme ce Portugalia stagna. Aceşti 
estrangeirados - porecla lor peiorativă -  atrăgeau 
numeroase suspiciuni, deoarece erau „taraţi”. Respingerea 
lor era de la sine înţeleasă în mândria portugheză. Mare 
păcat. Aceştia înțelegeau ceea ce puţini portughezi puteau 
sau voiau să înţeleagă: că țelul uniformităţii creştine era 
stupid; că Sfântul Oficiu al Inchiziției era un dezastru 
naţional; că Biserica înghiţea avuţia ţării; că neputinţa 
conducerii de a promova agricultura şi industria redusese 
Portugalia la rolul de „cea mai bună şi mai profitabilă 
colonie a Angliei”2:%. (Economiştii britanici clasici ar pune 
altfel problema. Portugalia era exemplul preferat al lui 
Ricardo privind câştigurile obţinute de pe urma comerţului 
şi a urmăririi avantajului comparativ.) 

Neajunsurile intelectuale portugheze au devenit în scurt 
timp un subiect de batjocură: astfel, Diogo de Couto vorbea 
în 1603 despre „josnicia şi lipsa curiozităţii naţiunii noastre 
portugheze”; iar Francis Parry, trimisul englez la Lisabona 


219 Din Dom Luis da Cunha, citat în Boxer, Portuguese 
Seaborne Empire, p. 356. Se face cu siguranţă aluzie la tratatul 
de la Methuen din 1703, prin care Portugalia a fost de acord să 
primească lână şi confecţii britanice din lână fără taxe vamale, 
iar Marea Britanie avea să ia vinuri portugheze (porto şi madeira) 
la preţuri extrem de mici. 

în 1670, observa că „oamenii sunt atât de puţin curioşi, 
încât nimeni nu ştie mai mult decât îi este strict necesar”; 
iar vizitatorul englez din secolul al XVIll-lea Mary Brearley 
remarca faptul că „marea majoritate a oamenilor nu erau 
deloc înclinați spre libertatea gândirii şi, cu excepţia 
câtorva cazuri, erau prea abătuţi de la activitatea 
intelectuală încât să-şi pună întrebări în legătură cu ceea ce 
învăţaseră”220. 

Prin intermediul acestei izolări autoimpuse, portughezii 
şi-au pierdut competențele până şi în domeniile în care 
deţinuseră odinioară supremaţia. „Din lideri aflaţi în 
avangarda teoriei şi practicii navigaţiei, [ei] au rămas în 
urmă.”? Până la sfârşitul secolului al XVII-lea, mai mulţi 
dintre piloţii din carreira da India (comerţul indian) erau 
străini. Apuseseră zilele hărților de navigaţie ultrasecrete; 
olandezii aveau altele mai bune. lar când şeful inginerilor l- 
a convins pe regele loan (Joăo) al V-lea (a domnit între anii 
1706 şi 1750) să reînnoiască metoda de predare a 
matematicii, ingineriei militare şi astronomiei, 
instrumentele necesare au venit de peste hotare. 

Până în 1600 şi, într-o măsură mai mare, până în 1700, 
Portugalia devenise o ţară înapoiată, slabă. Oamenii de 
ştiinţă, matematicienii şi medicii criptoevrei de odinioară 
plecaseră; niciun disident nu părea să le ia locul. In 1736, 
Dom Luis da Cunha deplângea lipsa unei comunităţi 
reformiste (calvine) în Portugalia. El observa că provocarea 
hughenotă îi împiedicase pe clericii catolici francezi să se 
scufunde la nivelul „sordid” al semenilor lor portughezi??2. 
Cuvinte foarte provocatoare, dar la obiect: deşi câştigurile 
obţinute de pe urma comerţului cu bunuri sunt 
substanţiale, ele sunt totuşi reduse în comparaţie cu 
comerţul de idei. 


0 Ibid., pp. 340—342. 
221 Ibid., p. 350. 
222 Ibid., p. 344. 

Capitolul 10. 


De dragul câştigului 


„... Noi, cei din Amsterdam, călătorim [...] 

incotro ne îndeamnă profitul, pe orice mare şi pe orice țărm, 

De dragul câştigului porturile din lumea întreagă explorăm.” 
Joost von den Vondel?2% 


In comparaţie cu alte ţări, Olanda este mică - aproape la 
fel de mică precum Portugalia şi cu siguranţă nu îndeajuns 
de mare încât să joace rolul unui mare imperiu, în 1500, 
populaţia olandeză era de circa un milion; 150 de ani mai 
târziu, de două ori pe atât. O ţară mică, dar puternică: în 
secolul al XVII-lea, jumătate din populaţie locuia în mediul 
urban, un procent mai mare decât oriunde altundeva în 
Europa. Şi activă: un observator din 1627 remarca faptul că 
drumurile şi canalele navigabile olandeze erau aglomerate, 
„că nu există atât de multe trăsuri (şi Dumnezeu ştie că 
există!) la Roma câte căruţe sunt aici, pline cu călători, în 
vreme ce canalele, care străbat ţara în toate direcţiile, sunt 


2233 Din Werken, III, pp. 628—629, traducere de Keene, The 
Japanese Discovery of Europe, p. 3. cartea lui Keene, puţin 
cunoscută în afara studiilor japoneze, este o nestemată. 

străbătute de bărci nenumărate”??%. Şi mai impresionante 
erau porturile, mici şi mari, adevărate stupuri comerciale. 
Până în anii 1560, doar provincia Holland deţinea circa 
1.800 de vase ce ieşeau pe mare - de şase ori mai multe 
decât cele care un secol mai târziu pluteau în Veneţia, 
aflată la apogeul prosperității sale. Aproximativ 500 dintre 
acestea erau legate de Amsterdam, însă, în realitate, 
întreaga coastă era înţesată de catarge: peste 500 doar 
pentru comerțul cu hering, majoritatea amplasate în porturi 
mici, demult uitate - Hoorn, Enkhuizen, Medemblik?%5. 

Şi de această dată, o mică naţiune europeană se 
autodepăşise, iar această realizare reflecta atât capacităţi 
intrinseci, cât şi natura deosebit de competitivă a construirii 
naţiunilor europene. Mai presus de toate, succesul olandez 
reflecta o atitudine în ceea ce priveşte munca şi comerţul 
cel mai bine ilustrată de fabula cu iepurele şi broasca- 
țestoasă. Prada şi câştigurile sunt bune şi frumoase, dar 
ceea ce contează pe termen lung (nu uitaţi niciodată de el) 
sunt câştigurile mărunte, puţin riscante, care se 
acumulează şi nu dezamăgesc?%8. 

Noi o numim Olanda, însă olandezii o cunoşteau drept 
Provinciile Unite ale Ţărilor de Jos. Era o confederație, 
jumătatea nordică a unei mase de oraşe, districte şi ducate, 
pe vremuri cea mai importantă şi mai precoce civilizaţie 
urbană a Europei de Nord, ce urma să devină miza şi trofeul 
negocierilor feudale şi accidentului matrimonial. La 
începutul secolului al XVII-lea, Carol al V-lea, împărat al 
Sfântului Imperiu Roman, a devenit şi rege al Spaniei în 
urma căsătoriei tatălui său Filip cu loana, fiica lui Ferdinand 


24 Apud Braudel, Civilisation matérielle, III: Le temps du 
monde, p. 149. Acest citat, preluat dintr-o relatare a unui 
oarecare abbe Scaglia, a avut mai multe avataruri până a ajuns 
la mine. 

235 Israel, Dutch Primacy, p. 24. 

226 Cf. Peyrefitte, Du „miracle”, pp. 146—147. 

şi a Isabelei. Carol a adus cu sine în colecţia sa de titluri şi 
proprietăţi şi ducatul Burgundia (rodul unei alte alianţe 
fericite). La rândul ei, Burgundia îşi exercita influenţa şi 
asupra Ţărilor de Jos. Pe această cale ocolită, una dintre 
cele mai bogate şi mai cosmopolite regiuni din Europa - 
centru al industriei, comerţului şi ideilor, scăpat de multă 
vreme din robia faţă de seniori şi obişnuit cu diversitatea 
economică, intelectuală şi spirituală - a ajuns în lesa scurtă 
a habsburgilor spanioli. O sursă de conflict iremediabil: 
conducătorul Spaniei, constrâns de trecutul ţării sale, nu ar 
fi putut să tolereze niciodată protestantismul făţiş pe 
teritoriile sale?”. 

Este o ironie a istoriei faptul că olandezii şi spaniolii au 
ajuns să se lupte între ei. Ţările de Jos (nordul şi sudul) 
aveau lucruri mai bune de făcut. Aceşti cetăţeni viteji, 
marinari, pescari şi ţărani deveniseră intermediarii Europei 
de Nord. Ei importau şi reexportau produsele de bază din 
Marea Nordului, Peninsula Scandinavică şi Europa de Est: 
cereale, cherestea, peşte, grăsime, smoală, piei. 
Confecţionau țesături din lână şi materiale textile 
combinate şi erau maeştri în credite comerciale şi finanţe 
internaţionale. Antwerpen, marele port de pe râul Schelde, 
domina noua economie maritimă. Făcea legătura dintre 
enormul uscat european şi Atlantic, chiar şi dincolo de 
acesta, întrecând vechile centre precum Veneţia şi Genova 
şi devenind destinaţia supremă a încărcăturilor din noile 
lumi de peste mări. Poate că acestea poposeau mai întâi la 
Lisabona şi Sevilla, însă se opreau de tot în Ţările de Jos, 
unde erau absorbite, procesate şi redistribuite în lumea 
întreagă. 

Pe de altă parte, acesta a fost momentul Spaniei pe 
scena mondială. Afluenţa uriaşă de bogății coloniale i-a 
conferit Coroanei spaniole o influenţă nemaivăzută. Spania 
era acum cea mai mare putere din Europa şi nimic nu mai 


221 Cf. Israel, The Dutch Republic, pp. 183—184. 

putea sta în calea voinţei şi ambițiilor sale. Aşadar, când 
aceşti olandezi enervanţi, îmbrăcaţi în straie de lână, au 
îndrăznit să li se împotrivească delicaţilor reprezentanţi ai 
Spaniei, au fost consideraţi doar o gloată de oameni de 
nimic (tas de gueux). Spania nu avea de gând să irosească 
nici bani şi nici oameni ca să le arate cine era cu adevărat 
şeful. _ 

Aceea era o lume a avuţiei şi armelor. Insă, pe tărâmul 
credinţei, două lucruri au acutizat conflictul şi au modelat 
soarta acestei regiuni. Mai întâi, fanatismul şi intoleranţa au 
triumfat în Spania, ducând la expulzarea evreilor din 1492 
(şi, mai târziu, la o expulzare asemănătoare a 
musulmanilor). Mulţi dintre evrei au căutat tihna şi 
demnitatea în Ţările de Jos, cunoscute pentru toleranța lor. 

Al doilea eveniment religios major a fost ascensiunea 
creştinismului protestant ca sistem de venerare şi credinţă 
organizată. Disidenţa şi erezia erau o poveste mai veche, 
dar în 1517, când Martin Luther şi-a afişat cele „95 de 
Teze” pe uşa bisericii din Wittemberg, a făcut primul pas în 
direcţia secesiunii. Creştinătatea era sortită scindării, în 
deceniile următoare, protestanții din mai multe ţări (lollarzii 
englezi le-o luaseră înainte) au tradus Biblia în limba 
vernaculară. Oamenii au citit şi au început să gândească 
singuri, iar populaţia laică li s-au alăturat clericilor în luptă. 
Printre regiunile care au abordat inteligent noile sisteme 
religioase: Ţările de Jos, cu precădere provinciile nordice, 
unde  disidenţilor li se permiseseră de multă vreme 
chestiuni ce ţineau de conştiinţa personală. 

Prin urmare, când administratorii şi clericii spanioli s-au 
îndreptat spre nord, au descoperit o anarhie şi o diversitate 
spirituală demult smulse din rădăcini în Spania. Inadmisibil. 
Reacţia lor a fost aceea de a pedepsi şi reprima, în faţa 
lucrurilor revoltătoare şi în ciuda multitudinii de sfaturi 
bune. La urma urmei, ce e corect e corect şi nu e bine să-l 
sacrifici pe Dumnezeu în favoarea lui Mamona (fireşte, cu 

excepţia zonelor coloniale). Aşadar spaniolii au adus spioni, 
poliţia gândirii şi soldăţimea; au introdus Sfântul Oficiu al 
Inchiziției într-o ţară ce nu mai întâlnise aşa ceva până 
atunci (1522—1523); şi au dispus o serie de execuţii 
exemplare care au scandalizat publicul şi au mobilizat 


rezistenţa. 
Inevitabila revoltă a fost condusă de calvinii din 
provinciile nordice,  aşa-numiţii  „cerşetori ai mării”; 


provinciile sudice, predominant catolice, au rămas mai 
supuse. Totuşi, chiar şi acolo, legea marţială şi 
supravegherea exagerată au afectat grav piaţa deschisă şi 
liberă. În 1576, provinciile din sud s-au alăturat semenilor 
lor protestanți în lupta împotriva cotropitorilor. La rândul 
lor, intruşii au capturat câteva oraşe importante - printre 
ele, Antwerpen şi Ghent - şi le-au prădat, după moda 
respectivă a războiului din secolul al XVI-lea. În câţiva ani, 
spaniolii au distrus prosperitatea oraşului Antwerpen şi au 
provocat un nou exod. Comercianţii, ţesătorii (care au adus 
preţioasele secrete ale „noilor draperii” în Anglia), evreii, 
calvinii - toţi au plecat. La fel şi catolicii, care au înţeles că 
nici măcar credincioşii nu aveau vreun viitor profesional 
într-o lume de caballeros aroganti şi călugări indiscreţi. 

Ținuturile sudice au cedat; cele din nord au perseverat şi 
în 1609 şi-au câştigat efectiv indepedenţa. Nu erau încă 
preponderent  calvine, însă protestanții  conduseseră 
revolta. La început, spaniolii îi răpuseseră pe aceşti rebeli 
insolenţi dintr-o lovitură de sabie şi câteva focuri de 
artilerie. Însă pe atunci olandezii erau de oţel. Se plecau, 
dar nu se frângeau şi învățau arta războiului. Şi, asemenea 
flamanzilor în bătălia medievală de la Courtrai, ţăranilor 
elveţieni de la Morgarten, Sempach, Murat, Dornach şi alte 
lupte; aidoma arcaşilor englezi medievali de la Agincourt şi 
ţăranilor japonezi împotriva samurailor de la Satsuma, i-au 
învăţat pe moştenitorii lor trufaşi ai tradiţiei marţiale că şi 
oamenii mici pot să lupte. 

Amsterdamul a rămas în urmă - prudent, colaboraţionist. 
Abia după câştigarea războiului s-a alăturat taberei 
independente. Totuşi, în ciuda prudenţei sale şi, probabil, 
datorită ei, Amsterdamul a devenit direct capitala 
confederației, centrul afacerilor. Ceea ce îi lipsea în virtute 
compensa prin simţul practic. Uneori, lipsa principiilor e 
profitabilă. 

La fel şi cu aventura colonială. Olandezii ar fi preferat să-i 
lase pe portughezi şi pe spanioli să lupte şi să aibă glorii, iar 
ei să fie intermediari, agenţi, distribuitori şi alte asemenea. 
Dar, când Spania a anexat efectiv Portugalia şi a închis 
porturile Lisabona şi Sevilla pentru vasele olandeze, în 
1585, i-a silit pe aceşti locuitori ai Ţărilor de Jos să devină 
marinari luptători pe mări străine. 

Olandezii au învăţat prin spionaj. Figurile-cheie au fost 
Cornelis de Houtman, marinar şi căpitan, şi Jan Huygen van 
Linschoten, funcţionar, călător şi geograf. Ambii bărbaţi au 
petrecut câţiva ani în armata portugheză, deoarece 
portughezii aveau nevoie de orice mână de ajutor şi nu 
înțelegeau că olandezii reprezentau un risc pentru 
siguranţa ţării. Când expatriaţii noştri s-au întors în Olanda, 
au adus cu ei informaţii valoroase despre teritoriile şi mările 
estice: țărmurile, rocile şi recifurile; insulele şi porturile; 
căile, vânturile şi curenţii; furtunile sezoniere şi intervalele 
de acalmie; latitudinile şi direcţiile busolei; păsările care 
semnalează prezenţa uscatului; prietenii şi duşmanii; 
punctele tari şi cele slabe ale portughezilor. 

Apoi olandezii au ridicat ancora. Şase vase au plecat şi s- 
au întors, unele goale, altele încărcate. Ideea esenţială - 
era ceva fezabil. S-au format şase companii, apoi încă 
patru, decise să pună mâna pe mirodeniile şi comorile din 
Indii. Era evident că nu erau suficient de multe. Au fost 
convinse să se unească. Asemenea Confederaţiei: unde-s 
mai mulţi, puterea creşte. Aşa a luat fiinţă, în 1602, 
Vereenigde  Oost-indische Compagnie (VOC), alias Jan 

Compagnie. 

Olandezii au pornit pe mare ca să obţină bani din comerţ. 
Au descoperit o lume în care comerţul se realiza prin forţă. 
Niciun condiment nu putea fi cumpărat fără bunăvoința 
conducătorului local sau a agentului acestuia, care trebuia 
să aibă grijă de propria existenţă. Nicio achiziţie nu era 
sigură: conducătorii locali puteau vinde aceeaşi recoltă de 
două ori. Rivalităţile politice ale regiunii erau complexe şi 
trecătoare - musulmani vs infideli, căpetenii mărunte care 
aveau să devină regi sau sultani, loialişti vs rebeli, 
schimbându-şi în permanenţă rolurile. Toate aceste aspecte 
erau complicate şi exacerbate de acţiunile altor europeni. 
Portughezii, deja instalaţi, erau gata să mituiască, să mintă, 
să fure, ba chiar să ucidă pentru a sta în calea olandezilor. 
Era şi cazul spaniolilor, care intrau pe uşa lor filipineză din 
spate. Şi, imediat în spatele lor, englezii, încă prea puţini 
pentru a concura pentru piaţă sau teritoriu, însă 
compensând numărul redus prin arta de a naviga şi 
artilerie. 

Toţi cei din apele estice erau pe jumătate bandiți, inclusiv 
şacalii locali, care atacau prin ambuscadă vasele mici şi 
chiar şi în zilele noastre jefuiesc refugiaţi fără apărare, însă 
englezii erau artileria grea, piraţii piraţilor. Niciun vas nu 
era prea mare pentru a fi prădat. Nu e o strategie proastă: 
dacă nu poţi face bani din afaceri, furi de la cei care chiar 
fac. lar cei care se învârteau şi făceau manevre printre 
aceştia erau localnicii: comercianții Gujrati din India, arabii 
din Marea Roşie şi Golf, malaysienii şi indonezienii; şi, mai 
presus de toţi, chinezii. Aceştia din urmă erau legaţi de 
mâini şi de picioare de intervenţia şi corupţia 
guvernamentală de acasă, însă peste hotare dădeau 
dovadă de un spirit de iniţiativă care îi lăsa pe rivali cu mult 
în urma lor. 

Aşadar olandezii au învăţat să lupte. Poate că marinarii 
lor au părăsit insula Texel neavând deloc experienţă pe 

apă, însă în lunile cât a durat să ajungă în Indii au exersat 
în fiecare zi, curăţând punţile, amplasând tunurile pe poziţii, 
cărând muniţie, verificându-şi precizia la tras cu arma, 
manipulând dispozitivele pentru situaţii de urgenţă, 
pregătindu-se pentru lupta pe mare. Urmau să aibă nevoie 
de aceste abilităţi dacă aveau norocul să supravieţuiască 
primejdiilor obişnuite ale unei lungi călătorii maritime. 

La Amsterdam, directorii companiilor nu prea agreau 
aceste costuri şi riscuri, care acopereau în bună parte 
diferenţa de preţ dintre achiziţie şi vânzare. Mirodeniile, de 
exemplu, valorau pe atunci de zece-doisprezece ori mai 
mult în Europa decât în Indii; însă odată ce erau luate în 
calcul şi cheltuielile de regie, profiturile scădeau la mai 
puţin de 100% - rămâneau substanţiale, însă la o distanţă 
ca de la cer la pământ faţă de mirajul aşteptărilor. 

să fim clari, tocmai piedicile acestei pieţe explicau uriaşa 
diferenţă de preţ dintre locul de provenienţă şi cel de 
consum. O piaţă liberă, eficientă ar fi redus marjele de 
profit pe unitate de marfă, chiar şi în condiţiile în care ar fi 
mărit rentabilitatea capitalului. Însă VOC nu ar fi agreat nici 
această situație. Jan Compagnie dorea să excludă 
concurenţa, să impună preţurile în Indii şi să menţină 
diferenţe uriaşe de preţ între achiziţie şi vânzare. Aşa se 
obțineau profituri maxime. Însă acestea nu mai erau 
afaceri; ci putere şi întrebuinţările sale - ceea ce 
economistul numeşte activităţi de tip rent-s eeking. 

În plus, cei de la VOC erau pragmatici. Aclamau 
perspectiva păcii cu Spania în 1609 - în sfârşit, după 
aproximativ 80 de ani de război rece şi fierbinte. Acordul de 
pace impunea o împărţire a teritoriului pe baza statu- 
quoului, iar compania dorea să modifice anticipat statu- 
quoul. Aşadar directorii au trimis un vas rapid în Indii să le 
ducă vestea agenţilor lor înaintea spaniolilor din Filipine: 
amplasați fabrici şi agenţii oriunde se poate, revendicându- 
le. Această practică agresivă de „plantare” a unor urme 

avea să stârnească în mod cert conflicte, însă nu era loc de 
timiditate la vremea aceea. VOC voia mai presus de orice 
să se impună în Insulele Mirodeniilor (Moluce), singura 
sursă de nucşoară şi cuişoare din lume. 

Livrate în India, aceste mirodenii aduceau profituri de 
zece-cincisprezece ori mai mari. „Insulele Banda şi Moluce 
reprezintă principala noastră ţintă. Recomandăm cu tărie 
să legaţi aceste insule de Companie, dacă nu printr-un 
acord, atunci cu forţa!”228 

Aceştia au fost anii de început, anii scutecelor murdare. 
Odată ce compania şi-a stabilizat poziţia, a ajuns să 
dezaprobe iniţiativa feroce. Însă agenţii săi de pe teren 
erau acolo ca să o informeze despre faptele vieţii asiatice 
de zi cu zi, cel puţin aşa cum o percepeau ei. lată ce 
spunea Jan Pieterszoon Coen, tânărul şi convingătorul 
proconsul al companiei VOC în Batavia, acum Jakarta - oraş 
pe care l-a fondat pentru a servi drept sediu al companiei în 
Indii (Goa Olandeză) şi pentru a controla pasajul îngust spre 
Insulele Moluce cunoscut drept Strâmtoarea Sunda: 


înălțimile Voastre ar trebui să ştie din experienţă că, în Asia, 
comerţul trebuie să se desfăşoare şi să se menţină sub 
protecţia şi ocrotirea propriilor arme şi că armele trebuie 
cumpărate din profiturile obţinute din comerţ; astfel încât 
nu putem continua comerţul fără război şi nici războiul fără 
comerţ?2%, 


O generaţie mai târziu, aceeaşi poveste. Filiala companiei 
de la Delft deplângea atât vieţile, cât şi banii pierduţi în 
campaniile pentru Malacca şi Ceylon. „Un comerciant”, 


228 Directorii Amiralului Pieter Verhoef, 29 martie 1608, citați în 
Masselman, Cradle of Colonialism, pp. 257—258. Termenul-limită 
anticipat pentru un „îngheţ” teritorial era 1 septembrie 1609. 
Despre profitul de pe urma mirodeniilor rare, vezi Prakasli, 
„Dutch East India Company”, p. 189 şi n. 6.. 

229 J P. Coen către Heeren al XVII-lea (consiliul director al VOC), 
27 decembrie 1614, citat de Boxer, Dutch Seaborne Empire, p. 
107. Despre cariera lui Coen, vezi Masselman, Cradle of 
Colonialism. 

observau ei, „s-ar descurca mai onorabil sporindu-şi 
talentul şi trimițând încărcături bogate din Asia în Ţările de 
Jos, în loc să facă diferite cuceriri teritoriale costisitoare, 
care sunt mai curând pe măsura capetelor încoronate şi a 
monarhilor puternici decât a negustorilor lacomi după 
câştig”. Afirmaţie la care Antonio van Diemen a replicat din 
Indii: „Există o foarte mare diferenţă între general şi 
particular şi între un tip de comerţ şi altul. Experienţa de zi 
cu zi ne învaţă că negoţul Companiei în Asia nu poate 
subzista fără cuceriri teritoriale”25%. 

De-a lungul anilor, bărbaţii de pe teren s-au comportat 
precum monarhii, iar cetăţenii de acasă şi-au frânt mâinile. 
Cum ar fi putut directorii să ia deciziile? În general, dura 
circa doi-trei ani pentru ca instrucţiunile să ajungă de la 
Amsterdam în Indii şi să se întoarcă reacţiile. Până atunci, 
treaba era ca şi făcută. Istoria imperiului de peste ocean, şi 
nu doar în cazul Olandei, este, în bună parte, o istorie de 
faits accomplis. 

Ar dura prea mult să analizăm istoria acestor fapte deja 
săvârşite - a atacurilor olandeze asupra portughezilor 
(adesea în complicitate cu conducătorii musulmani locali), a 
escapadelor pe teritoriul spaniol, a luptelor cu englezii, a 
urmăririi piraţilor şi a pirateriei (pirateria unei ţări este 
poliţia alteia), a expedițiilor punitive şi a loviturilor 
preventive la adresa conducătorilor locali, a promisiunilor şi 
tratatelor, a înşelătoriilor şi trădărilor. E suficient să spunem 
că olandezii au ajuns să „deţină” Insulele Moluce (Insulele 
Mirodeniilor) şi Java, stabilind în acelaşi timp o sferă 
eficientă de influență asupra restului arhipelagului 
indonezian. De asemenea, au preluat Ceylonul şi Formosa 
(Taiwanul) şi au plantat fabrici de-a lungul coastei de est a 
Indiei (Coromandel şi până la nord, spre Bengal). S-au 
descurcat mai puţin bine pe coasta de vest (Malabar) - erau 


23 J.P. Coen către Heeren al XVII-lea, în Boxer, Dutch Seaborne 
Empire, p. 107. 
244 


prea aproape de portughezi, care erau încă în stare să-şi 
apere propriul teritoriu. Olandezii au încercat fără succes să 
pună mâna şi pe Macao, însă au obţinut în cele din urmă 
permisiunea (alături de alţii) să facă negoţ la Canton; au 
fost singurii europeni acceptaţi în Japonia, cu condiţia să se 
limiteze la o insuliţă din portul Nagasaki şi să se supună 
unei umilinţe binemeritate. Profitul înaintea mândriei. 

Din această experienţă de luptă şi comerţ olandezii au 
tras câteva învăţăminte clare: nimeni nu era de încredere, 
nici măcar ceilalţi creştini (aveau motive întemeiate să ştie 
asta); iar asiaticii în general şi musulmanii în particular erau 
nişte ticăloşi mincinoşi şi tâlhari. La rândul lor, alţi europeni 
au ajuns să-i considere pe olandezi nişte ipocriţi avari, care 
fac pe evlavioşii; în vreme ce musulmanii şi alţi băştinaşi 
erau convinşi prin credinţă, teamă şi contact că nicio 
stratagemă nu putea fi prea duplicitară pentru asemenea 
necredincioşi. Niciunul dintre aceste stereotipuri nu era 
întru totul adevărat sau întru totul fals. Viaţa şi munca în 
Indii nu scoteau la iveală ce era mai bun din oameni. În 
plus, deşi asiaticii nu aveau de unde să ştie, rareori îi 
întâlneau pe cei mai buni dintre olandezi. Compania VOC 
recruta pentru nivelurile inferioare drojdia societății 
olandeze şi germane; la nivelurile superioare, compania îi 
instala pe cei mai lacomi dintre lacomi. Batavia avea o 
reputaţie sângeroasă şi nicio fiinţă cu un dram de instinct 
de supravieţuire nu dorea să zăbovească prea mult pe 
aceste meleaguri pestilenţiale de unde puţini se mai 
întorceau. Aceşti bărbaţi trebuiau să se îmbogăţească 
rapid. 

Cum să îmblânzeşti această voracitate de înţeles? 
Compania s-a gândit să inoculeze obiceiul modestiei prin 
exerciţiul cumpătării. Oferea salarii ridicol de mici. E de la 
sine înţeles că aceasta s-a dovedit a fi o tactică proastă. 
Lăcomia naşte lăcomie, iar răutatea directorilor companiei 
a scos ce era mai rău din reprezentanţii săi. În cele din 

urmă, aceştia au ajuns să fie mult mai preocupaţi să se 
îmbogăţească decât să-i slujească pe stăpânii lor de la 
Amsterdam. Un avocat bun ar spune în apărarea lor că nu 
au avut de ales. Au fost nevoiţi să găsească diferite 
modalităţi prin care să facă bani; la nevoie, au fost siliţi să 
fure. 

Şi exact asta au şi făcut. Cea mai mare parte a afacerilor 
olandeze în Indii nu o constituiau transporturile maritime 
ale companiei spre şi din Ţările de Jos, ci mai curând 
transportarea mărfii dintr-un punct asiatic în altul: confecţii 
din bumbac din Coromandel în Indonezia şi China, mătăsuri 
din China, Tonkin, India şi Persia la Manila şi în Noua Spanie 
(Mexic), argint, aur şi monede din Japonia şi Filipine, ceai şi 
aur din China, cafea din Mocha şi, mai târziu, Java, sclavi 
din Arakan, Buton şi Bali. Şi aşa mai departe. O mulţime de 
vase mici şi mijlocii şi jonçi (chinezii erau foarte ocupati) 
hoinăreau pe mările estice, trecând din port în port în 
funcţie de cerere şi de ofertă. Pe aceste vase se găseau şi 
comorile, cumpărate şi furate, pe care marinarii le purtau în 
cuferele lor sau care erau atârnate deasupra copastiilor pe 
vasele private sau ale companiei. Aceşti nenorociţi trăiau 
ca nişte câini şi erau trataţi ca nişte câini (sclavii erau 
îngrijiţi mai bine, deoarece valorau bani)”. Aşa făceau 
comerţ. Toţi cei de la bord erau comercianţi, iar căpitanii şi 
responsabilii de marfă erau nevoiţi să-şi apere teritoriul de 
marfa privată. Aveau propriile articole de plasat. 

Un truism dovedit istoric: regulile care trebuie repetate şi 
consolidate în mod constant nu sunt reguli. De exemplu: 
VOC redefinea în permanenţă calitatea şi cantitatea 
bunurilor care puteau fi expediate înapoi în Olanda fără 
taxe şi încerca să păstreze marfa valoroasă pentru 
companie. In zadar. După cum scria un istoric britanic 


231 Cf. C.P. Thumberg, Travels in Europe, Africa and Asia, 1770 
—1779, |, 277, citat în Boxer, Dutch Seaborne Empire, pp. 238— 
239. 

despre regulile similare pentru Compania Engleză a Indiilor 
de Est, „ceea ce a produs acest aranjament remarcabil 
putea fi anticipat de intelectul unui iepure de mărime 
medie”??. În ciuda confiscărilor şi pedepselor ocazionale, 
toată lumea scăpa basma curată cu acest comerţ ilicit, 
poate pentru că toată lumea, până la cei din vârf, îl 
practica. 

Mahării aveau şi mai multe stimulente decât oamenii de 
rând - cuierele lor erau mai mari. Până şi aşa-zişii inspectori 
puteau câştiga mult mai mulţi bani închizând ochii. Un 
guvernator general, cu un salariu oficial de 700 de florini pe 
lună, putea duce acasă o avere de zece milioane de florini; 
un comerciant începător era dispus să ofere 3.500 de florini 
Comisiei de Numiri în Funcţii pentru un post plătit cu 40 pe 
lună, dar care aducea 40.000. In cele din urmă, compania a 
început să  impoziteze veniturile preconizate ale 
funcţionarilor, ceea ce nu a făcut decât să-i încurajeze să se 
ocupe mai asiduu de propriile afaceri. Aşadar, nu e de 
mirare că, după prăbuşirea companiei VOC, logoul său a 
ajuns să fie citit drept Vergaan onder Corruptie („Distrus de 
corupţie”)?35. 

Chiar şi aşa, compania câştiga bani. Plătea dividende la o 
valoare medie anuală de 18% încă din momentul înfiinţării 
sale. Majoritatea câştigurilor companiei proveneau din 
monopolul asupra produselor agricole: mirodenii din 
Insulele Mirodeniilor, în primul rând; apoi orez din Java, 
deoarece acestor insule specializate nu li se putea permite 
să irosească teren pentru mirodenii pe alimente; apoi cafea 
şi zahăr, pe care compania le-a introdus în Java. (Cafeaua 
provenea iniţial din zona Mocha, Peninsula Arabică, însă 
olandezii au adaptat-o atât de bine în Java, încât ne-au 
oferit un nou termen generic pentru această băutură.) 


232 Hannay, The Great Chartered Companies, citat în Boxer, 
Dutch Seaborne Empire, pp. 225—226. 
23 Furnivall, Netherlands Indies, p. 49. 

Celelalte profituri proveneau din achiziţiile de pe piaţa 
liberă: porțelan, mătăsuri şi ceai din China; mătăsuri şi 
bumbac din India; şi aşa mai departe. Insă aici compania 
era nevoită să concureze cu alţi cumpărători, inclusiv cu 
propriii agenţi. Nu-i de mirare că directorii preferau 
monopolurile. 

Cu toate acestea, pe termen lung, monopolurile erau 
precare. Pentru a le menţine, făcând faţă băştinaşilor şi 
intruşilor, era nevoie de uz de forţă, ceea ce era atât de 
costisitor, încât numai un suveran cu putere de impunere a 
taxelor putea spera să plătească?*. In mod inevitabil, VOC 
era îndrumată să-şi înlocuiască propria conducere cu cea a 
prinților nativi. Prin urmare, VOC a făcut un gen de 
cheltuieli adiacente care sunt nelimitate şi imprevizibile; 
care nu apar în bilanţul contabil, deoarece sunt foarte 
răspândite; care se acumulează pe nesimţite până când e 
prea târziu. (Comparaţi deficitele bugetare care afectează 
statele-naţiune moderne.) 

În plus, acest tip de conducere a determinat compania să 
impună o economie planificată. Potrivit spuselor lui J.S. 
Furnivall, „arhipelagul a devenit o singură proprietate 
vastă, efectiv o plantaţie”?55. Poate că această strategie a 
sporit pe alocuri veniturile directe ale companiei, însă 
numai pe seama cultivatorilor băştinaşi şi a veniturilor din 
impozite; astfel că pe termen lung VOC a câştigat mai puţin 
decât ar fi putut-o face pe o piaţă liberă258. 


234 De timpuriu, în anii 1620, se pare că VOC a acceptat să 
împartă cu englezii monopolul său asupra Insulelor Mirodeniilor, 
cu condiţia ca englezii să contribuie la costul de apărare a 
regiunii. Englezilor li s-a părut mai ieftin să se retragă - Prakash, 
„Dutch East India Company”, p. 188. 

23 Furnivall, Netherlands India, p. 39. 

236 In ceea ce priveşte comerțul englez (britanic) cu coloniile 
din America de Nord, Adam Smith este de părere că monopolul 
datorat legilor protecţioniste a ridicat rata profitului mai presus 

Pe termen lung: în absenţa forţei (şi forţa are propriile 
costuri), oamenii nu vor îngădui să fie supuşi. La un anumit 
nivel, ar prefera mai curând să stea degeaba sau să 
recurgă la „infracţiuni”. 

Să luăm ca exemplu cuişoarele. Arborele de cuişoare, 
care ajunge la maturitate la o înălţime de 12 metri, se 
găsea numai în Amboina (Ambon) şi în câteva insule mai 
mici. Olandezii, dorindu-şi monopolul, i-au mutat pe 
locuitorii celorlalte insule în Ambon, distrugându-le în 
prealabil copacii, pentru a-i controla mai bine şi a-i 
împiedica să vândă cuişoare altor cumpărători. În limbajul 
VOC, numai locuitorii insulei Ambon aveau „privilegiul” să 
cultive cuişoare. 

Acest privilegiu a adus cu sine obligaţia de a tăia copacii 
la cerere; de asemenea, de a cumpăra toate alimentele de 
la companie, la preţurile companiei (adică ridicate). În ceea 
ce priveşte compania, aceasta era liberă să stabilească 
preţul pentru cuişoare. Scopul era probabil acela de a-i oferi 
cultivatorului cât mai puţin cu putinţă, însă nu atât de puţin 
încât să intre în faliment. E inutil să mai spunem că VOC, în 
lăcomia sa instinctuală, nu a plătit suficient de mult, iar 
ambonezii „privilegiaţi” şi-au pierdut interesul faţă de 
privilegiul de care se bucurau. Când olandezii au descoperit 
că producţia de cuişoare avea parte de o cerere diminuată, 
în 1656, i-au silit pe locuitorii insulei să planteze mai mulţi 
arbori. Insă în 1667 plantarea a fost interzisă, iar în 1692 şi 
1697 cultivatorilor li s-a cerut să mai taie din copaci. La 
mijlocul secolului al XVIII-lea, cererea a crescut din nou, 
astfel încât compania a impus reluarea plantării, urmată 
câţiva ani mai târziu de noi tăieri. Însă acum cultivatorii 


de ce ar fi fost pe o piaţă liberă - Avuţia națiunilor, cartea IV, 
cap. VII, partea Ill. Insă nu ia în considerare efectul asupra 
venitului în colonii şi, astfel, asupra veniturilor din impozite în 
ţara-mamă. Dacă ar fi făcut acest lucru, ar mai fi găsit un motiv 
în plus să dezaprobe acest amestec pe piaţă. 

erau săraci şi dezgustaţi, iar populaţia Ambonului scăzuse 
cu o treime. Între timp, britanicii şi francezii începuseră să 
cultive cuişoare pe propriile teritorii. Monopolul olandez era 
distrus, iar mirodeniile în general nu mai reprezentau un 
articol de comerţ extrem de valoros?. 

Cafeaua este un alt exemplu, mai sugestiv, de ceea ce 
Adam Smith numea „un sistem de distrugere atât de 
desăvârşit”?58. Cafeaua a fost adusă prima oară în Olanda în 
1661, iar din 1696 s-a încercat cultivarea arborelui de cafea 
în Java. Cultivatorii nativi erau plătiţi cu 20 de stuiveri pe 
kilogram, iar pentru aceşti bani se ocupau cu înflăcărare de 
noua recoltă. Aşadar compania, mereu cu ochii-n patru 
după economii, a redus preţul la 5 stuiveri pe kilogram, 
după care băştinaşii au început să taie arborii de cafea, 
chiar şi riscând să fie pedepsiţi. Compania a introdus apoi 
cultivarea şi livrarea obligatorii, mărind totodată preţul; 
însă mai târziu, când valoarea piperului a crescut, 
compania le-a spus cultivatorilor să taie arborii de cafea şi 
să planteze arbuşti de piper. În 1738 s-a decis reducerea 
terenului pentru cafea la jumătate, iar în anul următor 
compania a fixat norma de achiziţie la 1.225.000 de 
kilograme. Însă, când şi-a dat seama că numai Olanda avea 
să ia 2.722.000 de kilograme, compania a mărit cota la 
1.815.000 de kilograme - nu era dispusă să rişte nimic. Cu 
toate acestea, îl plătea pe cultivatorul javanez atât de 
puţin, încât, în 1751, putea cumpăra mai puţin de 453.590 
de kilograme. Arborii de cafea ajung la maturitate în patru 
ani, iar aceste plantări şi tăieri alternative împiedicau o 
reacţie flexibilă, raţională la cererea fluctuantă. 

De-a lungul secolului al XVIII-lea, Compania Olandeză a 


237 Furnivall, Netherlands India, p. 39; Vlekke, Nusantara, pp. 
203—204. 

238 Adam Smith, Avutia natiunilor, vol. II, trad, de Al. Hallunga, 
Editura Academiei, Bucureşti, 1965, cartea IV, cap. VII, partea ll, 
„Avantajele descoperirii Americii şi a căii spre Indii”, p. 107. 

Indiilor de Est a asistat la o scădere a volumului comercial 
(mirodeniile erau la pământ) şi, totodată, a profiturilor; însă 
a continuat să ofere dividende generoase, chiar şi 
împrumutând sumele necesare. Un semn rău prevestitor. 
Producea bani? Datele noastre sunt incomplete, iar 
metodele contabile îngreunează calculele. Profiturile şi 
pierderile conducerii, de exemplu, nu sunt incluse printre 
rezultatele comerciale şi, într-adevăr, nu sunt disponibile. 
Până şi Fernand Braudel, care avea la dispoziţie o armată 
mare de asistenţi de cercetare, a fost nevoit să renunţe: 
„Sistemul de contabilitate împiedică stabilirea unui bilanţ 
general şi, astfel, un calcul exact al profiturilor reale”2*. De 
unde să ştim dacă cel puţin directorii, Heeren al XVII-lea, 
cunoşteau starea de fapt a afacerilor? Pornim de la premisa 
că afacerile mari sunt raţionale şi că raţiunea atrage 
vigilenţă. Analele afacerilor ne arată însă cât se poate de 
limpede că o bună parte din procesul decizional constă în 
improvizație şi presupuneri. Altfel, cum reuşesc aceste 
companii să-şi sape o groapă atât de mare??% 

Spre sfârşitul secolului, riscurile politicii au făcut lucrurile 
şi mai dificile. Olanda a fost prinsă în războiul cu Anglia din 
1781—1784, iar companiei i-a venit mai greu să transporte 
bunurile între Ţările de Jos şi Indii. Era nevoită să solicite 
amânarea datoriilor şi, totodată, se împrumuta din nou. 


23 Braudel, Civilisation matérielle, III: Le temps du monde, p. 
191. 

24 Braudel notează (ibid.) că Johannes Hudde, preşedintele 
consiliului director la sfârşitul secolului al XVII-lea, era conştient 
de această dificultate şi a încercat să revizuiască (transforme) 
sistemul de calcul. Nu a reuşit niciodată. „Dintr-o mie de motive 
şi dificultăţi reale. Insă poate şi pentru că directorii Companiei nu 
erau dornici să facă publice nişte calcule clare.” Opacitatea are şi 
ea avantajele ei. Nici acest lucru nu este necunoscut în 
managementul modern al afacerilor, cu atât mai mult cu cât 
există conflicte de interese între proprietari, directori şi 
manageri. 

Statul era acum singurul creditor al companiei (bancherii nu 
făceau asemenea greşeli), iar soarta sa era legată de cea a 
Provinciilor Unite. Apoi a urmat Revoluţia Franceză, care a 
stimulat politica radicală în Olanda şi a instaurat o 
Republică Batavă marionetă (1795), mult mai puţin 
înţelegătoare în privinţa intereselor de afaceri ale fostului 
regim. Când reluarea războiului cu Marea Britanie a dus la 
scăderea vânzărilor cu aproape două treimi, rezultatul era 
inevitabil. Statul olandez a preluat compania - activele, 
datoria şi imperiul. 

Acest imperiu a rămas; într-adevăr, guvernele unei 
Olande restaurate (1814—) s-au străduit să-l pună pe 
picioare până spre sfârşitul secolului al XIX-lea. Costurile 
administrative erau acoperite prin impunerea unor cote de 
livrare pe recoltele de pe plantaţii (cafea, ceai, zahăr) şi 
prin monopolurile profitabile de sare şi opiu. Începând cu 
anul 1870, olandezii au renunţat la „Sistemul de Cultură” 
bazat pe plantaţii, pe de o parte, datorită convingerii că o 
piaţă liberă ar funcţiona mai bine şi, pe de altă parte, prin 
prisma remuşcărilor privind munca forţată. Două produse 
noi, intens cultivate, au uşurat tranziţia către liberalizarea 
pieţei: transplantarea cauciucului brazilian în 1883 şi 
descoperirea şi exploatarea zăcămintelor de petrol din 
Borneo şi Sumatra spre sfârşitul anilor 1880 (înfiinţarea 
companiei Royal Dutch, 1890). Însă a rămas puţin timp la 
dispoziţie pentru a răscumpăra greşelile unei epoci 
anterioare înainte ca al Doilea Război Mondial să le permită 
japonezilor să pună mâna pe aceste teritorii olandeze. 
Ocupaţia niponă a durat doar câţiva ani, însă a fost mai 
mult decât suficient. Schimbarea regimului a alimentat 
năzuinţele de libertate. l-a învăţat pe indonezieni că 
asiaticii îi puteau învinge pe europeni, că europenii nu erau 
invincibili. 

Odată cu capitularea Japoniei, arhipelagul a ajuns din nou 
în mâinile olandezilor, însă nu pentru mult timp. În 1949, 

Olanda a acordat insulelor independenţa, cu atât mai mult 
cu cât opinia publică olandeză fusese pregătită de câteva 
generaţii de  autocritică penitentă. O nouă republică 
indoneziană a preluat conducerea. Şi aceasta era un 
imperiu,  revendicând suveranitatea asupra tuturor 
teritoriilor primite de la olandezi, pe lângă alte ţări precum 
Timorul de Est, în ciuda aspirațiilor şi a identităţii locale. 
Disidenţii nemulţumiţi din dominionul indonezian puteau 
căuta refugiu în Olanda - olandezii aveau să-i trateze mai 
bine. În mod ironic, mulţumită companiei VOC şi 
imperialismului occidental, visul foştilor sultani din Sumatra 
şi Java era în sfârşit împlinit de noii sultani ai „democraţiei 
populare”. 

Capitolul 11. 


Goleonda?* 


„Britanicii sunt aidoma unui curent rapid de apă, sunt 
perseverenţi, energici şi au un curaj de neînfrânt. Dacă vor 
cu adevărat să obţină ceva, vor face uz de violenţă în acest 
scop. Olandezii sunt foarte capabili, inteligenţi, răbdători şi 
calmi. Pe cât posibil, vor încerca să-şi atingă scopul folosind 
arta persuasiunii, şi nu forţa armelor. S-ar putea ca insula 
Java să fie cucerită de către britanici.” 

Un prinţ javanez, cca 1780?” 


Romanii aveau o zicală: Pecunia non olet - Banii nu au 
miros. Poate că oamenilor nu le plac modul cum au fost 
făcuţi sau persoana care i-a făcut, însă le vor plăcea şi vor 
lua banii. 

Totuşi, într-un alt sens, banii au un miros puternic, care îi 
va atrage pe oamenii de pretutindeni, din preajmă sau din 


24 Golconda: (1) Un oraş distrus din vestul statului Andhra 
Pradesh, India, capitala (1512—1687) unui fost regat musulman. 
(2) O sursă de mari bogății, cum ar fi o mină - The American 
Heritage Dictionary of the English Language, 1978. 

242 Prinţul revenise după câţiva ani de exil în Ceylon. Citat de 
Vlekke, Nusantara, pp. 225—226. 

254 


depărtare. 

In 1592, Anglia era în război cu Spania şi Portugalia, care, 
după cum am văzut, fusese anexată Coroanei spaniole prin 
căsătorie şi moştenire. Cu vreo patru ani înainte, englezii 
înfrânseseră şi respinseseră o invazie spaniolă maritimă 
(autointitulată  Invincibila Armada). Acum, o escadră 
engleză aştepta pe coasta insulelor Azore pentru a 
intercepta şi captura vasele spaniole ce veneau dinspre 
Lumea Nouă, probabil încărcate cu diverse comori din 
Mexic şi Peru, când a sosit o ambarcaţiune portugheză. 
Aceasta se numea Madre de Deus, venea din Indiile de Est 
şi se îndrepta spre Lisabona??. Era mai mare decât orice alt 
vas pe care-l văzuseră vreodată englezii: 50 de metri 
lungime, 14 metri lăţime, 1.600 de tone, de trei ori mai 
mare decât cel mai impunător vas din Anglia; şapte punti, 
32 de tunuri şi alte arme, suprastructură poleită cu aur; iar 
cala sa era plină de comori. 

Aici se găseau comori de vis - cufere doldora de bijuterii 
şi perle, monede de aur şi argint, chihlimbar mai vechi 
decât Anglia, ţesături dintre cele mai fine, tapiţerii demne 
de un palat, 425 tone de piper, 45 tone de cuişoare, 35 
tone de scorţişoară, 6 tone de nucşoară, 2,5 tone de 
„benjamin” (răşină balsamică deosebit de aromată, folosită 
ca bază pentru parfumuri şi produse farmaceutice), 25 tone 
de cârmâz (vopsea obţinută din gogoşile unei insecte 
femele ce trăieşte în climatele semitropicale), 15 tone de 
abanos. Inaintea revendicării prăzii de către comandantul 
escadrei engleze, echipajul său dezlănţuit îşi umpluse deja 
buzunarele cu tot ce putea căra. 


243 Din pricina vânturilor de vest (denumirile vânturilor sunt 
date de proveniența lor) şi a Curentului Golfului din est, pe la 
insulele Azore treceau atât vasele care se întorceau din Indiile de 
Vest, cât şi cele din Indiile de Est. Despre rolul lor În comertul 
american, vezi Landes, „Finding the Point at Sea”; vezi şi Broad 
„Watery Grave of the Azores”. 

Când prada a ajuns în portul Dartmouth, era mai înaltă 
decât celelalte vase şi micuţele case de pe chei. 
Comercianţii, dealerii, pungaşii şi hoţii au venit de la 
kilometri depărtare, de la Londra şi chiar de mai departe, 
precum ursul la miere - să viziteze vasul (pescarii locali 
făceau neîncetat şi la preţuri piperate naveta între vas şi 
țărm) şi să caute marinari beţi în taverne şi spelunci, ca să 
obţină un preţ mai bun, să fure, să şterpelească prada şi să 
o revândă. Potrivit legii englezeşti, o bună parte din această 
pradă îi revenea reginei; iar când regina Elisabeta a aflat ce 
se petrecea, l-a trimis la faţa locului pe sir Walter Raleigh 
ca să-i recupereze banii şi să-i pedepsească pe hoţi. „Am de 
gând să-i dezbrac până la piele, aşa cum mama i-a făcut”, a 
jurat curajosul sir Walter, „căci Majestatea Voastră a fost 
privată de cele mai rare lucruri”. 

Până când sir Walter s-a decis să rezolve problema, o 
încărcătură estimată la o jumătate de milion de lire sterline 
- aproape o jumătate din toată vistieria statului - fusese 
redusă la 140.000 de lire sterline. Chiar şi aşa, a fost nevoie 
de zece cargoboturi pentru a căra comorile în jurul coastei 
şi apoi, pe Tamisa, spre Londra. După comorile lui 
Atahualpa, aceasta a fost, probabil, cea mai mare captură 
din istorie. Şi, asemenea comorii lui Atahualpa, a constituit 
un aperitiv extrem de puternic. Acest iz de bogăţie, acest 
simbol al bogățiilor din Est a stârnit interesul englezilor faţă 
de aceste tărâmuri îndepărtate şi au impus ţării (şi lumii) 
un nou curs. 

Englezii au mai învăţat însă o lecţie de la Madre de Deus. 
Câţiva ani mai târziu, când un vas capturat, plin de bogății, 
a fost adus pe Tamisa pentru a fi descărcat, bărbaţii care s- 
au ocupat de asta au primit ca echipament de lucru „haine 
din pânză fără buzunare”2*. 


244 Sainsbury (ed.), Calendar of State Papers, East Indies, para. 
321, citat în Masselman, Cradle of Colonialism, p. 281. 

Englezii au ajuns în Oceanul Indian, la fel ca olandezii, la 
sfârşitul secolului al XVI-lea. Făceau mai curând 
contrabandă şi jefuiau şi se pricepeau mai bine la luptă 
decât la comerţ. Abia mai târziu, şi cu precauţie, au 
îmbrăţişat şi ei comerţul. 

Olandezii şi-au constituit VOC prin fuziunea unor 
companii independente şi au detaşat vase şi armament în 
zonă la o scară substanţială, ca să-i alunge pe portughezi şi 
pe alţi pretendenți din arhipelagul indonezian. În schimb, 
englezii nu au avut o strategie de ansamblu, tratând fiecare 
călătorie ca pe o acţiune separată şi solicitându-le 
negustorilor care participau să-şi pună laolaltă capitalul de 
fiecare dată. Când englezii şi olandezii se înfruntau la 
început, uneori englezii câştigau, însă le lipsea forţa 
necesară organizării unei adevărate provocări; astfel, 
aflându-se în căutarea altor oportunităţi comerciale, s-au 
deplasat spre nord, către India. Aceasta se va dovedi o 
mişcare norocoasă. 

Aidoma olandezilor, englezii au preferat să-i evite pe 
portughezi. La început s-au stabilit pe coasta estică sau 
Coromandel, departe de Malabar. În partea vestică a Indiei, 
au sărit peste Goa, pentru a obţine privilegii comerciale în 
Surat, principalul port al Imperiului Mogul, o cale de acces 
la bogăţiile din interiorul Indiei şi la comerţul cu Persia şi 
Arabia. Mai târziu (1661) au obţinut permisiunea de a se 
stabili la Bombay, pe atunci o insulă aproape nelocuită. 
Aceasta era destul de ferită de agresiunile dinspre uscat (în 
comparaţie cu Goa), iar englezii au transformat-o în sediul 
unei fabrici şi centrul comercial major al coastei vestice. 

Pe cealaltă parte a peninsulei, după ce s-au stabilit la 
Madras, englezii s-au deplasat spre nord, în Golful Bengal şi 
valea râului Hugli. Aici, începând cu anul 1690, şi-au 
construit propriul oraş comercial pe teritoriul unui sătuc 
numit Calcutta. Elementul-cheie l-a reprezentat achiziţia, în 
1698, a unui fel de privilegiu „feuda!” (drepturile zaminaari 

de colectare a taxelor). Aceste drepturi, deşi au fost privite 
cu dispreţ la început de către autorităţile locale, 
nemulţumite de intruşii europeni, au fost din ce în ce mai 
onorate pe măsură ce comercianții şi autorităţile indiene au 
ajuns să depindă de comerţul, sprijinul şi bunăvoința 
englezilor. 

În toate acestea, scopul englezilor era să cumpere 
prietenia şi colaborarea interesată. Să înceapă cu marii 
negustori şi curtenii Marelui Mogul. Să meargă la agenţii şi 
vasalii locali, care le cereau englezilor cadouri (mite) şi 
stipendii, transportau bunurile de export cu vasele lor şi, în 
unele cazuri, chiar investeau în ele. Thomas Roe, 
ambasador la Curtea Marelui Mogul de la Agra, a definit 
sarcina: „Regula să fie următoarea: dacă vrei profit, caută-l 
pe mare şi în comerţul paşnic, deoarece, fără nicio îndoială, 
e o greşeală să plasezi trupe şi să te implici în războaie 
terestre în India”2%5. 

Şi olandezii au încercat acest joc în India, însă nu au avut 
parte de succesul englezilor. Pentru olandezi, Indonezia era 
prioritară, iar Indiei nu îi acordau decât o frântură din 
atenţia şi resursele lor. Pe insule, puterea de foc olandeză 
alunga concurenţa şi facilita violenţa. Au pornit de pe o 
poziţie puternică, iar temperamentul agresiv al unor 
proconsuli precum Coen a impus un tipar. Preferinţele 
olandezilor reflectau de asemenea oportunităţile materiale. 
Urmăreau să obţină monopolul în Indonezia, în detrimentul 
interesului localnicilor. Acest lucru nu era realizabil în India, 


245 Englezii, pe baza unui firman imperial care îi scutea de 
taxele vamale, au luat tot soiul de negustori sub aripa lor şi le-au 
vândut permise, recrutând totodată agenţi şi reprezentanţi ai 
Nawabului şi taxând transferurile de teren şi căsătoriile din zonă 
sub controlul lor. Rezultatul: proteste constante la curtea din 
Bengal care făceau războiul inevitabil - Edwardes, Battle of 
Plassey, pp. 23—24, citându-l pe căpitanul Rennie, în 1756. 

246 Citat în Bhattacharya, East India Company, p. 19. 

unde conducătorii autohtoni erau mai puternici şi unde 
existau şi alţi concurenţi, bine împământeniţi, care-şi 
disputau piaţa. 

Cu toate acestea, toţi oamenii de afaceri preferă 
monopolul, şi nu concurenţa. De îndată ce puterea 
englezilor a crescut, şi ei au recurs la forţă: ameninţări de 
blocadă navală care ar fi afectat comerţul indian cu alte ţări 
şi ar fi întrerupt pelerinajele la Mecca; construirea unor 
forturi şi întărirea lor cu garnizoane; capturarea şi 
răscumpărarea vaselor indiene. În 1677, Gerald Aungier, 
preşedintele Companiei Indiilor de Est de la Surat şi 
guvernator la Bombay, le-a scris directorilor de la Londra 
pentru a le prezenta noile condiţii ale desfăşurării 
afacerilor. Le-a recomandat o politică „severă şi viguroasă”: 
„Dreptatea şi nevoile proprietăţii dumneavoastră vă impun 
acum să vă desfăşuraţi comerţul general cu sabia în 
mână”. Acest sfat a fost urmat la Londra, unde Josiah Child 
conducea compania şi era hotărât să treacă peste capriciile 
politicii indiene, în 1687, instrucţiunile au fost trimise la 
Fortul St. George (lângă Madras): să se facă uz de forţă 
pentru a se asigura un venit ridicat şi continuu, care să 
poată pune „în India bazele unui dominion englez vast, bine 
statornicit, sigur pentru totdeauna”?*. Acesta era permisul 
de implicare în politica şi guvernarea Indiei. Se întrezărea 
deja destrămarea Imperiului Mogul, care avea să-i 
determine pe pretendenţii indieni la putere să-şi caute aliaţi 
în rândul companiilor străine. 

În acelaşi timp, prin natura sa, guvernarea ereditară 
produce atât nesăbuiţi, cât şi adevăraţi oameni de stat, iar 
mogulii şi-au întreţinut în mod greşit convingerea că 
negustori precum englezii nu se puteau supune decât 
urmaşilor războinici ai lui Timur şi Babar. Nababul din 
Bengal i-a strâns cu uşa şi i-a muls o perioadă îndelungată - 
la urma urmei, la ce sunt buni bureţii? 


2 Ambele ibid., p. 22. 

_ O vreme, englezii nu au luat măsuri şi s-au conformat. 
Insă aceştia nu erau negustori obişnuiţi. Cotizaţiile arbitrare 
au stârnit gânduri de violenţă din partea intruşilor. Un 
englez iritat a spus-o pe şleau în 1752: „Clive, ar fi bine să-l 
biciuim pe câinele ăsta bătrân [pe Nabab]... Compania ar 
trebui să se gândească serios la asta, altfel nu va merita să 
facă negoţ în Bengal”. lar Clive s-a gândit serios la acest 
lucru. 


În India, englezii au aflat că Asia avea resurse mai multe 
şi mai bune de comercializat decât mirodeniile. India 
producea cel mai bun fir de bumbac şi cele mai bune 
textile, iar englezii s-au grăbit de profite de această 
oportunitate. In această privinţă, şi-au depăşit cu mult 
rivalii. Portughezii erau puţin interesaţi de aceste produse şi 
până şi olandezii au reacţionat lent. Însă Compania Indiilor 
de Est (CIE) a decis să exploateze ţesăturile din bumbac şi 
să creeze o piaţă: „stamba este un articol de comerţ a cărui 
utilizare nu este în general cunoscută, piaţa de desfacere 
trebuie forţată, acoperind toate porturile”2. 

Desfacerea fusese orientată de obicei către cumpărătorii 
regionali din Indonezia şi Asia de Sud-Est, care făceau troc 
cu mirodenii şi alte bunuri locale pentru ţesăturile indiene. 
Aidoma olandezilor, englezii au perpetuat acest tipar, 
deoarece aveau puţine bunuri proprii de vânzare, iar 
bumbacul reprezenta astfel un mijloc vital de plată. 
(Confecţiile din lână ale englezilor nu erau la mare căutare 
în climatele unde oamenii trebuiau mai curând să se 
răcorească decât să se încălzească.) Însă inovaţia 
spectaculoasă a CIE a constat în introducerea acestor 
confecţii din bumbac în Europa. În perioada 1619—1621, 
VOC transporta 12.000 articole de stambă câtre Olanda; 
CIE ajunsese la 221.500 de articole în 1625. Apoi, după o 


248 Edwardes, Battle of Plassey, p. 24. 
29 Chaudhuri, Trading World of Asia, p. 195. 

perioadă de asimilare lentă şi restricţii, comerţul şi-a luat 
avânt spre sfârşitul secolului: circa 200.000 de articole pe 
an la sfârşitul anilor 1660; 578.000 în anii 1670; 707.000 în 
anii 1680. Olandezii i-au urmat îndeaproape, însă s-au 
situat la jumătate sau chiar mai puţin faţă de nivelurile 
atinse de englezi?%. 

Confecţiile indiene din bumbac au transformat 
vestimentația Europei şi ramificaţiile sale de peste mare. 
Mai uşor şi mai ieftin decât lâna, cu un potenţial decorativ 
mai mare (prin vopsire sau imprimare), mai uşor de curăţat 
şi de schimbat, bumbacul era potrivit pentru o nouă lume, 
mai vastă. Până şi în climatele mai reci, faptul că bumbacul 
putea fi folosit şi pentru lenjeria intimă a transformat 
standardele de igienă, confort şi sănătate. Pe plantațiile 
americane se potrivea de minune; după cum afirmau unii 
comercianţi din Jamaica (1704): „...numita insulă fiind 
situată într-un climat fierbinte, o bună parte din hainele 
locuitorilor sunt din bumbac vopsit, care, întrucât e uşor şi 
ieftin şi poate fi spălat frecvent, contribuie în mare măsură 
la igiena şi starea lor de sănătate”2!. lată un articol de 
comerţ cu o cerere atât de vastă şi de flexibilă, încât putea 
genera o revoluţie industrială. 

Aşadar englezii au cumpărat bunuri din bumbac şi, într-o 
mai mică măsură, mătase neprelucrată (din Bengal), indigo 


250 Despre toate acestea, vezi Steensgaard, „Trade of 
England”, pp. 123—126. Tabelul său 3.8 arată estimări sumare 
privind importurile de textile indiene (şi unele chinezeşti) în 
Europa, 1651—1760, de către VOC şi CIE. Aceste date arată că 
CIE deţinea o poziţie mai puternică decât rivalii săi chiar şi 
înaintea bătăliei de la Plassey. Steensgaard atribuie acest lucru, 
la fel ca multe altele, descentralizării mai puternice a companiei 
engleze şi iniţiativei îngăduite agenţilor săi pe teren. 

251 Journal of the House of Commons, 14 februarie 1704, XIV, 
336, citat în Chaudhuri, Trading World of Asia, p. 277. 

şi salpetru?*; de asemenea, piper, cedându-le totodată 
mirodeniile mai scumpe şi mai rare olandezilor. Insă 
piperul, odinioară atracţia explorării şi expansiunii 
europene, era în declin. Apăruseră noi zone de cultivare a 
piperului; oferta depăşea cererea. Preţul piperului a scăzut 
atât de mult, încât acest condiment cândva nobil ajungea 
să fie folosit ca balast pe unele rute spre Europa?*?. 

Din India s-a ajuns în China. Când europenii au pătruns în 
Oceanul Indian, au descoperit o reţea comercială 
înfloritoare ce lega estul Asiei de vestul acesteia, China, 
Japonia şi Filipine de staţiile caravanelor şi porturile din 
Levant şi Africa de Est. Intruşii şi-au forţat intrarea. In 
secolul al XVIII-lea, apetitul european pentru bunurile 
chinezeşti a crescut rapid: porţelanuri, pe care Europa nu a 


2352 Salpetrul (azotat de potasiu, KNO3) era un ingredient 
esenţial al prafului de puşcă, aşadar o materie primă cu o putere 
politică şi economică neobişnuită. Azotul era recuperat din sol, 
din depunerile de urină, care conţine uree - CO(NH2)>; iar India, 
cu o populaţie la fel de mare ca a Europei de Vest, producea 
foarte multă urină, bucurându-se totodată de un sol deosebit de 
prielnic. Compuşii azotului constituie un ingredient esenţial al 
mai multor tipuri de explozibil (cum ar fi nitroceluloza şi 
nitroglicerina), iar în secolul al XV-lea, Henric al V-lea a dispus ca 
praful de puşcă să nu fie exportat din Anglia fără autorizaţie. 
Unele ţări, precum Franţa şi Germania, au încercat să dea naturii 
o mână de ajutor, creând ferme de salpetru sau nitriere. Accesul 
la o rezervă indiană de proporţii a oferit un avantaj strategic 
important. 

253 Ca balast, făcea ca unele vase ale Indiilor de Est să miroasă 
mai bine decât majoritatea ambarcaţiunilor de pe lungile rute 
oceanice, însă avea un inconvenient. Mirosul său copleşitor 
modifica aroma bunurilor transportate, mai ales a cafelei. 
Englezii au fost nevoiţi să se resemneze şi să scadă preţul cafelei 
transportate odată cu piperul. Insă aveau nevoie de acest balast. 
Asigura stabilitatea vasului în apele învolburate (Chaudhuri, 
Trading World of Asia, p. 313). 

învăţat să le producă până în anii 1720; mătase brută; şi 
ceai, substanţă complementară zahărului din Indiile de 
Vest, ce creează dependenţă. 

Aceste achiziţii au creat o problemă în ceea ce priveşte 
plata. Europenii ar fi preferat să plătească cu propriile 
produse, însă chinezii nu voiau aproape nimic din ceea ce 
aveau ei de oferit (ceasurile constituiau o mare excepţie). 
Aşa încât europenii au plătit cu lingouri şi monede, însă 
asta nu a făcut decât să schimbe problema: ce puteau ei să 
vândă pentru argintul spaniol şi pentru aurul japonez sau 
brazilian? Nu era uşor. 

Desigur, o soluţie era să se găsească ceva ce-şi doreau 
chinezii. Acesta s-a dovedit a fi opiul, cultivat în Bengal, 
capabil să-şi asigure propria piaţă şi să creeze dependenţă. 
Englezii aveau în această privinţă un avantaj major asupra 
olandezilor. În principiu, comercianții ambelor naţiuni aveau 
dreptul să concureze pentru acest articol, însă englezii şi-au 
folosit puterea politică crescândă din regiune pentru a-i 
elimina pe olandezi - o lovitură majoră. 

Ulterior, deşi începuseră odată cu olandezii, englezii i-au 
depăşit cu mult. Mai mult decât atât, au descoperit că 
aveau o poziţie bună pentru a pătrunde într-un loc mult mai 
bogat decât Indonezia şi a-l prăda. După China, India era 
cea mai populată ţară din Asia. Nu avem recensăminte, 
însă, potrivit unei estimări, la sfârşitul secolului al XVI-lea 
avea o populaţie de 100 milioane de locuitori, ceea ce s-ar 
putea să fie chiar mai puţin decât în realitate?5. India avea 
teritorii vaste deosebit de fertile, cu precădere văile marilor 
fluvii din câmpiile nordice - Ind, Gange, Brahmaputra -, şi o 
densitate scăzută a populaţiei. Un specialist indian o 
descrie ca fiind bogată în terenuri cultivabile şi presupune 
că, în secolul al XVII-lea, era capabilă încă să practice 
agricultura în regiunile cele mai productive; de asemenea, 


254 Moreland, /ndia at the Death ofakbar, pp. 9—22; citat în 
Habib, „Potentialities”, p. 54, n. 6. 

să profite de păşuni şi terenurile necultivate pentru a 
întreţine un şeptel bogat?5. (Pe de altă parte, India obținea 
mult mai puţin de pe urma vitelor pe care le creştea, în 
realitate mai nimic, din pricina tabuurilor religioase.) De 
asemenea, India - într-o măsură mult mai mare decât 
Indonezia - avea o forţă de muncă industrială vastă şi 
calificată, ale cărei produse circulau pe tot cuprinsul 
regiunii. Drept urmare, economia indiană genera un surplus 
substanţial, care susţinea conducătorii şi curţile lor de o 
opulenţă legendară: 


Se spune că veniturile anuale ale împăratului mogul 
Aurangzeb (1658—1701) s-ar fi ridicat la 450.000.000 de 
dolari, de peste zece ori mai mari faţă de cele ale 
[contemporanului său] Ludovic al XIV-lea. Potrivit unei 
estimări din 1638, curtea mogulă din India ar fi acumulat 
averi în valoare de un miliard şi jumătate de dolari?56. 


25 Habib, „Population”, p. 167, oferă o cifră probabilă de 
„puţin sub 150 de milioane în 1600”. Habib, „Potentialities”, pp. 
34—35. Comparând 1600 cu 1900, Habib susţine că, dacă 
punem în balanţă pământurile abundente din perioada timpurie 
(deci fertilitatea medie mai mare) şi costurile mai mari de capital 
social din perioada mai târzie (investiţiile britanice în canale de 
irigație, drumuri feroviare etc.) şi luând în considerare tehnicile 
stagnante de cultivare de-a lungul intervalului, putem trage 
concluzia că productivitatea pe cap de locuitor în agricultura 
indiană era cel puţin la fel de mare de timpuriu ca şi mai târziu. 
De asemenea, este de părere că productivitatea per capita în 
India mogulă nu era „în niciun fel mai redusă în comparaţie cu 
alte societăți contemporane, inclusiv cele din Europa 
occidentală”. Mi se pare improbabil. Pentru argumente 
asemănătoare, cf. Parthasarathi, „Rethinking Wages”. 

256 Kautsky, Politics, p. 188, citându-l pe Lybyer, The 
Govemment of the Ottoman Empire, p. 295. lar Kautsky arată că, 
de vreme ce aceste estimări se bazau pe valoarea dolarului de 
dinaintea Primului Război Mondial, ar trebui să le înmulţim cu 10 
pentru a ajunge la valorile din 1981. Eu le-aş înmulţi cu 20 sau 

Reputația Indiei de ţară cu palate şi temple bogate i-a 
atras, rând pe rând, pe cotropitori - cu precădere 
populaţiile turcice nomade, războinici călare, care veneau 
din câmpiile Asiei Centrale să jefuiască societățile 
sedentare aflate la periferia lor. Ultimii dintre aceşti 
conducători turcici ai Indiei au fost mogulii, dinastia lui 
Babar (1483—1530), un descendent al groaznicului Timur 
(Tamerlan), cel care-i mâna pe oameni ca pe vite şi făcea 
movile din capetele prizonierilor. Prima oară când au ajuns 
în India, englezii i-au găsit pe tron pe nepotul lui Babar, 
Akbar (a domnit între anii 1556 şi 1605), şi pe strănepotul 
său, Jahangir (a domnit între anii 1605 şi 1627). 

Mogulii erau musulmani sunniţi, diferiţi de vecinii lor de 
la vest, din Persia şiită. În general, tolerau majoritatea 
hindusă şi chiar depindeau de aceasta, însă au creat în 
nordul Indiei o castă musulmană care a diferenţiat-o de 
sud.  Mogulii, fireşte, conduceau teritoriul cu mână 
despotică şi nu pretindeau loialitate. Au avut parte de 
repetate provocări din partea statelor hinduse indigene şi 
au fost subminaţi prin revolte şi conspirații la nivel înalt. 
Fraţii se omorau între ei; copiii îşi ucideau taţii; taţii, copiii. 
Într-o lume a concurenţei pentru legitimitate, oamenii nu 
puteau să aibă multă încredere în străini, însă mai multă 
decât în rude”. 


25 pentru a ajunge la valorile din 1994. 

257 Lybyer, Govemment, p. 293, îl citează pe Alexander Dow, 
The History of Hindostăn, 3 vol. (Londra, 1770—1772): „să te 
naşti prinţ” al imperiului mogul era „o nenorocire de cel mai rău 
şi mai jenant tip. Trebuie să moară prin îngăduinţă sau să se 
scalde în sângele familiei sale pentru siguranţă şi imperiu”. Citat 
în Kautsky, Politics, p. 240; de asemenea, îl citează pe Herbert A. 
Gibbons, The Founaation of the Ottoman Empire, p. 180, care 
face referire la pedeapsa teologică pentru aceste conflicte 
intrafamiliale sângeroase: „Noul emir a justificat această crimă 
cu ajutorul unui verset găsit foarte convenabil pentru el de către 

Tirania acestor conducători musulmani - nici mai bună, 
nici mai rea decât cea a despoţilor hinduşi - era agravată 
de măsurile luate pentru a preveni răzvrătirea. Aceasta 
este o problemă clasică a autocraţiilor: cum să-i împiedici 
pe locţiitori să prindă rădăcini şi să creeze centre rivale de 
putere. In Europa medievală, acordarea fiefurilor funciare 
era la început personală şi nu se transmitea prin 
succesiune, însă, în timp, seniorii locali au avut tendinţa de 
a se stabili într-un loc şi de a le lăsa domeniile 
moştenitorilor lor, creându-şi legături cu elitele funciare din 
zonă şi dând naştere autorităţii fragmentate pe care o 
cunoaştem drept feudalism. În India mogulă, ca şi în alte 
ţări turcice, agenţii conducătorului erau strămutați dintr-un 
loc în altul. Acest fapt limita puterea locală, însă distrugea 
şi devotamentul agentului faţă de teritoriul său. Obiectivul 
său a devenit acela de a produce şi lua cât mai mult cu 
putinţă şi cât mai rapid posibil, investind puţin în capitalul 
social?55. Numai să ia, fără să ofere nimic, în regiunile 
dependente de irigație, această neglijare a echipamentului 
comunal putea fi dezastruoasă, după cum stau mărturie 
analele perioadelor de foamete din India. 

Din raţiuni similare, ţăranul (şi, în realitate, toţi supuşii) 
nu avea niciun motiv să îmbunătățească starea 


teologii lui în Coran: «De fiecare dată când vor fi îndemnați la 
ispită, ei se vor lăsa împinşi spre ea. Dacă însă nu vor sta 
departe de voi şi nu vă vor arăta supunere şi nu vor opri mâinele 
lor de la lupta împotriva voastră, atunci prindeţi-i şi omorâţi-i 
oriunde i-aţi afla» (Sura IV, versetul 91). Au declarat că tentaţia 
trădării şi a revoltei a fost mereu prezentă în cazul fraţilor 
conducătorului şi că moartea era mai bună decât răzvrătirea”. 

258 Despre imensele averi personale ale clasei conducătoare 
mogule şi consecințele adunării lor sistematice, vezi 
Raychaudhuri, „The Mughal Empire”, p. 183. Beneficiarii supremi 
erau britanicii, care le ofereau pensii suveranilor locali şi tot 
rămâneau cu surplusuri pentru Raj (guvernul britanic din India) şi 
pentru ei înşişi. 

pământurilor, de vreme ce acestea erau la discreţia 
conducătorului. Nu există în această ţară, scria François 
Bernier, (medic francez care a petrecut 12 ani în India în 
secolul al XVII-lea), nimic de genul mien et tien (al meu şi al 
tău), adică niciun drept sau un simţ al proprietăţii. Nimeni, 
scria el, nu îndrăzneşte să-şi arate averea, de teama 
extorcării sau a confiscării. Nimeni nu e dispus să 
îmbunătăţească tehnicile sau instrumentele de producţie. 
De unde, scria Bernier, şi contrastul înfiorător dintre 
minoritatea  opulentă şi majoritatea săracă; starea 
lamentabilă a caselor; umilința maselor; absența 
stimulentelor în ceea ce priveşte învăţarea şi 
autoperfecţionarea. 

Tot de aici decurg şi constrângerile majore asupra 
creditelor şi posibilităţilor comerciale pe care acestea le 
deschid. S-au spus multe despre furnicarul comercial din 
Oceanul Indian atunci când au sosit europenii; de 
asemenea, despre bogăţia sarafi/or, care îi împrumutau cu 
dobânzi mari atât pe ţărani, cât şi pe negustori. Însă 
dobânzile mari presupuneau un risc ridicat. Ce garanţie 
putea să ofere debitorul? Cât îşi permitea un creditor să 
împrumute atunci când nevoia de a ascunde activele 
reduce drastic informaţiile??5 Activitatea comercială a 
Indiei a lâncezit mult sub potenţialul său. 

Atunci, cum se face că unii negustori, bancheri şi 
creditori indieni au reuşit să se îmbogăţească? Răspunsul 
este următorul: au făcut ouă de aur. Au plătit şi au mituit, 
au strâns şi au împărţit; iar când au murit, familia a ascuns 
cât a putut de mult. lată câteva observaţii ale unui englez 
din 1689: 


259 Cf., printre mulţi alţii, Chaudhury, „Trade, Bullion and 
Conquest”. Mizele aici sunt chestiunile mai ample privind rolul 
europenilor într-o lume deja prosperă: De ce atâta caz despre ei? 
Cine avea nevoie de ei? 

26 Cf. Root, „Le marche des droits de propriété”, p. 299. 

Avuţia lor [a negustorilor] constă doar în numerar şi 
bijuterii, distincţia dintre avere personală şi imobiliară nu 
există în India şi o ţin cât mai aproape şi mai privată cu 
putinţă, ca nu cumva averea lor să ajungă în vistieria 
mogulă. Asta le înfrânează cheltuielile şi îi face să fie foarte 
secretoşi în negustoria lor...251 


Aşadar tensiunea domnea pretutindeni - atât în rândul 
conducătorilor care confiscau şi economiseau, cât şi al 
supuşilor care ascundeau şi cheltuiau. Însă, în ultimă 
instanţă, despotul şi agenţii săi deţineau controlul. Din 
acest punct de vedere, vizitatorii europeni aveau un 
avantaj enorm. Nu puteau fi trataţi astfel şi puteau chiar să 
ia oameni de afaceri şi muncitori nativi sub aripa lor. Pe 
termen lung, aceasta reprezenta o apropriere a 
suveranităţii. Unii ar spune o uzurpare, însă, în cazul 
despotismelor, orice transfer de putere este o uzurpare. 

Şi cum rămâne cu ţăranii din India şi cu toţi acei paria 
situaţi la nivelul cel mai de jos? Şi-au folosit răbdarea, 
încăpăţânarea, determinarea - resursele unei populaţii 
oprimate. De asemenea, au fugit de agresorii lor mai des 
decât ne-am aştepta într-o societate alcătuită din sate 
colectiviste, a cărei dezvoltare era incertă. În Europa 
medievală, fuga sau ameninţarea cu fuga descuraja 
abuzurile, mai ales în zonele urbane şi în cele de frontieră. 
Fuga aducea beneficii. In India, prin fugă, lucrurile nu se 
schimbau deloc, iar o nenorocire era înlocuită cu alta; chiar 
şi aşa, putea încuraja cumpătarea, deoarece nici unui 
prădător nu-i place să-şi piardă prada. 

Insă comoara Indiei se perpetua - un specialist estimează 
surplusul Indiei la o jumătate din produsul agricol. Aceasta 


261 J. Ovington, A Voyage to Surat in the Year 1689, ed. H.G. 
Rawlinson (Londra, 1929), citat de Raychaudhuri, „The Mughal 
Empire”, p. 185, care spune despre această descriere a „groazei 
şi a servituţii” că este „tipică pentru o altă sută”. 

avea să îndrepte Compania Indiilor de Est spre activităţi de 
natură politică, în detrimentul celor comerciale, fiindcă 
putea face mai mulţi bani luând cu forţa decât câştigându-i 
prin comerţ. Mai mult decât atât, conflictul şi violenţa din 
ţară au incitat (au silit) compania să se apere prin 
mobilizarea puterii militare, care a încurajat intervenţia în 
disputele locale. 

Sfaturile înțelepte de la Londra nu i-au putut descuraja 
pe militarii CIE să pornească pe această pantă alunecoasă. 
Proconsulii aveau exemplul olandez din Indonezia care să-i 
instruiască şi să-i justifice şi au avut câştig de cauză. 
Londra s-a dat pe brazdă, în 1689, când activităţile 
companiei din India fuseseră reorganizate în trei 
„preşedinţii”, directorii de la Londra au adoptat o hotărâre 
ce a redefinit misiunea companiei în raport cu imaginea 
olandeză: 


Creşterea veniturilor noastre se datorează în egală măsură 
atenţiei şi comerţului nostru; acestea trebuie să ne menţină 
forţa dacă douăzeci de accidente ne vor întrerupe comerţul; 
acestea trebuie să ne facă să fim o naţiune în India; fără 
ele, nu suntem decât un număr mare de intruşi, uniţi de 
carta regală a Majestății Sale, meniţi să facă negoţ acolo 
unde niciun om puternic nu consideră că e în interesul său 
să ne împiedice... 


Acest obiectiv mai larg nu includea monopolul, ca în 
Indonezia. CIE era dispusă să-i lase şi pe alţii pe piaţa 
indiană - poate cu excepţia francezilor, care au ales să-i 
provoace din punct de vedere politic. Cu toate acestea, 
puterea şi privilegiul CIE i-au conferit un avantaj decisiv pe 
un teren aparent fără probleme. Angajaţii companiei s-au 
grăbit să profite de ocazie, nu numai făcând comerţ în 
nume propriu, dar şi-au împrumutat numele şi autoritatea 
virtuală băştinaşilor şi partenerilor de afaceri dispuşi să 
plătească pentru acest serviciu. 

Într-o lume a mândriei şi xenofobiei musulmane, această 
afirmare a englezilor a adus umilinţa în rândurile tuturor, de 
la vameş la prinţul aflat în palatul său. Aceste pretenţii 
păgâne au subminat demnitatea şi legitimitatea 
autorităţilor viceregelui şi au dus la declanşarea războiului 
dintre nababul din Bengal şi companie; iar războiul va 
genera întotdeauna motive de suferinţă şi ură. Aşadar: 
tânărul prinţ Siraj ud-Daulah (Sirajuddaullah) s-a hotărât să 
le dea englezilor o lecţie, iar în 1756 a capturat Calcutta 
fără nici cea mai mică rezistenţă. Apoi a comis „acea crimă 
de proporții, memorabilă prin atrocitatea sa unică, 
memorabilă prin răzbunarea colosală de care a fost 
urmată”?®, Este vorba despre masacrul „Găurii Negre”, o 
încăpere de cinci metri lungime şi patru metri lăţime, cu 
doar două ferestre mici, cu gratii. In această cutie, oamenii 
nababului au îndesat 146 de prizonieri într-o noapte 
fierbinte şi înăbugşitoare de iunie - atât civili, cât şi soldaţi, 
inclusiv câteva femei. Rugăminţile şi protestele s-au 
amplificat, însă nababul se retrăsese să doarmă şi nu putea 
fi deranjat. Strigătele s-au atenuat. A doua zi dimineaţă, 
doar 23 de prizonieri mai erau în viaţă. 

Crima impunea represalii, iar reprezentanţii locali ai 
Companiei Indiilor de Est abia aşteptau să facă o încercare 
în acest sens?6. Imediat după înarmarea unei flote, acesta 
a plecat din Madras cu un mic detaşament de englezi şi 
cipai, sub comanda lui Robert Clive, un tânăr funcţionar 
civil al companiei, geniu al războiului. Din cauza vânturilor 
neprielnice, vasele au avut nevoie de două luni pentru a 
pleca din Golful Bengal şi să navigheze în amonte pe râul 


262 Macaulay, „Lord Clive”, p. 222. 

263 Despre interesele de afaceri ale companiei şi ale agenţilor 
săi, mulţi dintre ei implicaţi în tot felul de întreprinderi private, şi 
dorinţa britanică ca guvernul local să ajungă pe mâini 
prietenoase, vezi Chaudhury, „Trade, Bullion and Conquest”, pp. 
27—30. 

270 


Hugli. Aici, englezii au recucerit cu uşurinţă Calcutta, i-au 
impus o compensație uriaşă lui Sirajuddaullah şi au forţat 
reinstituirea tuturor privilegiilor companiei. Pentru nabab, o 
noapte costisitoare. 

Însă lucrurile nu s-au terminat aici. Războiul din Europa 
dintre Anglia şi Franţa a avut ecou şi în Bengal, unde 
nababul i-a curtat pe francezi din cele mai bune motive - 
răzbunarea şi oportunitatea de a se sustrage 
angajamentelor sale. O altă eroare mogulă de calcul. 
Preveniţi în legătură cu aceste manevre, englezii conduşi 
de Clive au atacat şi au capturat nodul comercial francez de 
la Chandemagore (Chandannagar), un adevărat măr al 
discordiei. Nababul a primit greu vestea: cine erau aceşti 
negustori englezi ca să se implice în război cu alţi negustori 
pe teritoriile sale? În plus, asemenea faraonului, se căise 
pentru slăbiciunea lui şi simţea că a doua oară avea să se 
descurce mai bine; la urma urmei, armata lui întrecea cu 
mult forţele britanice. 

De data aceasta, englezii au hotărât să scape de 
Sirajuddaullah. Căutând aliaţi în rândul membrilor neloiali ai 
curţii indiene - „Ce minunat ar fi pentru Companie să aibă 
un nabab care să-i fie devotat!” -, l-au găsit pe Mir Jafar, 
unchiul prin alianţă al nababului şi unul dintre comandanții 
forţelor sale armate?*%. Autorităţile şi comercianții locali 
erau acolo pentru a fi cumpăraţi şi vânduți, înşelaţi şi 
trădaţi. Folosind un negustor hindus viclean pe nume 
Omichund (Umichand sau Amin Chand) ca intermediar, 
britanicii l-au cumpărat pe Mir Jafar cu promisiunea de a-l 
numi nabab. La rândul lui, Mir Jafar s-a angajat să plătească 
o avere colosală pentru ascensiunea sa. 

În cele din urmă, la 23 iunie 1757, chestiunea s-a tranşat 
printr-o luptă, la Plassey (Placis, Palasi), un sătuc situat la 


26 Citatul este preluat dintr-o scrisoare din 9 aprilie 1757 din 
partea lui Luke Scrafton către „confidentul lui Clive”, John Walsh 
- Chaudhury, „Trade, Bullion and Conquest”, p. 28. 

145 de kilometri nord de Calcutta - de o parte britanicii şi 
aliaţii, nababul şi oamenii săi de cealaltă. Britanicii au 
câştigat şi, prin această victorie, au schimbat istoria Indiei. 
Rapsozii măreției imperiale îl preamăresc pe Robert Clive, 
contabilul devenit comandant. Vorbesc de strategie şi 
trădare, precum şi despre precauţii mărunte, dar decisive - 
de exemplu, acoperirea tunurilor în condiţiile unei ploi 
musonice. Contestatarii antiimperialişti resping naraţiunile, 
minimalizează eroismul (toată lumea e curajoasă) şi 
deplâng disponibilitatea autorităţilor şi magnaţilor locali de 
a fi cumpăraţi, absenţa loialității”. 

Insă, desigur, acesta este călcâiul lui Ahile în cazul 
imperiilor aristocratice precum cel mogul şi părţile sale: 
care loialitate? Nababul a pornit lupta cu 50.000 de oameni, 
împotriva celor 3.000 ai britanicilor. Din cei 50.000, numai 
12.000 au luptat în realitate pentru el, iar aceştia s-au 
retras atât de rapid, încât au existat doar 500 de victime. 
Britanicii au pierdut patru europeni şi 14 cipai. lar aceasta a 
fost una dintre bătăliile decisive ale istoriei26€. 

După victorie a început numărătoarea. Suma la care s-a 
ajuns în cele din urmă a fost de zece milioane de rupii (1,4 
milioane de lire sterline, la un curs de schimb de 7,14285 
rupii pentru o liră) pentru companie ca despăgubiri; 
compensaţii şi mite pentru negustorii din Calcutta (cinci 
milioane de rupii pentru britanici; două milioane de rupii 
pentru armeni; un milion de rupii pentru indieni); cinci 
milioane de rupii pentru escadra britanică şi detaşamentul 
armat; şi onorarii impresionante pentru membrii consiliului 
companiei, de peste un sfert de milion de rupii pentru 
fiecare. 

Suma totală s-a ridicat la 2.340.000 de lire sterline, de 
cinci ori mai mare decât prada capturată de pe Maare de 


26 Cf. Adas, „«High Imperialism» and the «New History»”, pp. 
9—10; de asemenea, Edwards, Batt/e of Plassey. 
266 Keay, Honourable Company, pp. 318—319. 

Deus - sumă care astăzi ar echivala cu peste un miliard de 
dolari?“. Lui Mir Jafar nici că i-a păsat. Banii nu aveau să 
iasă din buzunarul lui. Chiar şi aşa, comoara bengaleză nu 
putea satisface aceste cereri extravagante. În final, s-a 
achitat cam o jumătate din sumă, în bani gheaţă şi bijuterii. 
Restul a fost reprogramat, apoi încă o dată; şi, cu fiecare 
amânare, compania era recompensată cu privilegii, teritorii 
şi venituri. Cu toate acestea, membrii consiliului CIE şi-au 
primit banii integral - o lecţie în ceea ce priveşte 
priorităţile?s:. 

Aceste extorcări erau însoţite de un codicil ascuns, care îi 
acorda companiei drepturi zamindari asupra unei porţiuni 
extinse de teren din jurul Calcuttei. Acest teren implica 
plata către nabab a unui cens de 23.000 de lire sterline, dar 
genera o rentă funciară brută de 53.000 de lire sterline - 
aşadar un profit net de 30.000 de lire sterline. lar, pe 


267 Conversia se bazează pe salariul predominant de atunci al 
unui muncitor calificat (50 de lire pe an) în salariul echivalent 
modern de 25.000 de dolari. In conversiile de acest tip, care 
acoperă perioade îndelungate, cel mai bun criteriu de 
comparaţie este preţul forţei de muncă. 

268 Recompensa în bani gheaţă a lui Clive a echivalat cu 140 
milioane de dolari în banii de astăzi. Unii au considerat această 
sumă fabuloasă ca fiind exagerată, însă Macaulay afirmă că Clive 
ar fi putut foarte bine să primească de două ori mai mult, dacă ar 
fi cerut : „A acceptat douăzeci de sute de mii de rupii [două 
milioane de rupii]. Nu ar fi fost nevoie decât de un cuvânt din 
partea lui pentru ca acele douăzeci să devină patruzeci” 
(Macaulay, „Clive”, p. 243). 

Cu siguranţă că asta a dat Clive de înţeles lumii. Cf. Keay, 
Honourable Company, pp. 320 şi urm. Totuşi, Macaulay ridică 
următoarea întrebare : se cuvenea ca un supus britanic să 
accepte un cadou substanţial din partea unui conducător străin? 
Ce-i drept, nu era ceva ilegal; însă ce ar fi spus oamenii, se 
întreabă el, dacă Wellington ar fi acceptat un asemenea dar din 
partea lui Ludovic al XVIII-lea al Franţei? 

măsură ce Calcutta se dezvolta, creştea şi valoarea 
terenurilor din jurul ei, astfel încât, după circa zece ani, 
rentele au crescut la 146.000 de lire sterline. In acelaşi 
timp, nababul îi transferase dreptul la cens lui Clive, numit 
guvernator al coloniilor companiei în Bengal: angajatul era 
acum proprietarul angajatorului său. De asemenea, Clive a 
primit un jagir, un drept feudal de comandă asupra a 6.000 
de infanterişti şi 5.000 de cavaleri din armata împăratului 
mogul. Confuzia politică şi comercială din cadrul companiei 
s-a răsfrânt asupra identităţii agenţilor săi. 

Prin urmare, în India, ca şi în Indonezia, puterea însemna 
bani, iar banii însemnau putere. Surplusul Indiei, odinioară 
înghiţit de statul mogul şi de dependinţele sale feudale, se 
îndrepta acum spre Compania Indiilor de Est, spre 
funcţionarii şi agenţii săi. Comercianţii şi funcţionarii civili 
îşi foloseau salariile inadecvate drept pretext pentru 
iniţiativa privată şi corupţia publică. Tinerii ambiţioşi îşi 
cumpărau slujbele în cadrul companiei. Membrii 
Parlamentului şi persoanele influente căutau locuri de 
muncă pentru prieteni şi cunoştinţe şi le cumpărau prin 
metode proprii. India House era „o organizație de tip loterie 
care îi invita pe toți să-şi încerce norocul şi care oferea 
comori demne de un duce... pentru puţinii norocoşi”2%. 
Evident, norocul era doar o parte a poveștii. 

Desigur, India era un loc chinuit de boli. Mulţi dintre 
aceşti proaspăt îmbogăţiţi nu s-au mai întors niciodată în 
Anglia. Până şi supraviețuitorii sănătoşi şi pricepuţi îşi 
încasau cu greu activele; cei morţi erau nevoiţi să se 
bazeze pe agenţi care aveau propriile interese de alimentat 
şi care, deseori, nu răspundeau în faţa nimănui. Firimiturile 
care cădeau astfel de pe masa indiană îngrăşau o mică 
armată de traficanţi, avocaţi, notari, bijutieri, agenţi de 
schimb, contrabandişti, şarlatani şi speculanţi. 

Lordul Clive (primise titlul irlandez de pair şi spera să fie 


26 Macaulay, „Clive”, p. 253. 

învestit în scurt timp şi cu un titlu englez) avea o problemă 
mai mare decât majoritatea; avea mult mai multe de dus 
înapoi în Anglia. A trimis 180.000 de lire sterline în cambii 
VOC la Amsterdam, care trebuiau ulterior scontate şi 
folosite pentru a cumpăra lire sterline. Mai bine de 40.000 
de lire sterline au ajuns în Anglia prin intermediul 
Companiei Indiilor de Est şi sume considerabile, însă 
necunoscute, prin comercianții privaţi. De asemenea, a 
investit sume uriaşe în bijuterii - 25.000 de lire sterline în 
diamante cumpărate doar în Madras -, pe care le-a adus în 
Anglia să le vândă. „Am putea afirma cu certitudine”, scria 
Macaulay, „că niciun englez care a pornit de la zero nu a 
strâns vreodată, în niciun sector al vieţii, o asemenea avere 
la vârsta de 34 de ani”?”, 

Când Clive s-a întors în Anglia, şi-a folosit averea într-un 
mod „lăudabil”. Le-a dat sume considerabile surorilor, altor 
cunoştinţe, prietenilor săraci; a aranjat un venit de 800 de 
lire sterline pe an pentru părinţii săi, circa 400.000 de dolari 
în banii noştri de astăzi, insistând totodată să păstreze o 
caleaşcă; şi i-a asigurat 500 de lire sterline pe an fostului 
său comandant, „ale cărui mijloace erau foarte reduse”. 
După alocarea acestor fonduri generoase în valoare de 
50.000 de lire sterline, a cumpărat teren în vederea 
asigurării unor locuri în Camera Comunelor pentru el şi un 
mic cerc de clienţi. De asemenea, a cumpărat un pachet 
substanţial de acţiuni (100.000 de lire sterline) ale 
Companiei Indiilor de Est, pe care le-a atribuit unor oameni 
marionetă pentru a crea un mic bloc de vot. Pe atunci, 
întâlnirile „Curţii de Proprietari”, cum era numită, erau 
„vaste, impetuoase, ba chiar tumultuoase... Voturile fictive 
erau fabricate la o scară uriaşă”. Robert Clive era o 
persoană demnă de luat în considerare. 

Pe termen scurt, acest transfer de bogăţie şi putere 
politică din misteriosul Est către comitatele şi holurile 


21 Ibid., p. 250. 

Parlamentului Angliei s-a dovedit de nesuportat - prea 
rapid, prea nou. Cine erau aceşti nababi care cumpărau 
proprietăţi vaste, pretindeau ranguri sociale şi corupeau 
politica engleză? În mod inevitabil, s-au solicitat o 
investigaţie oficială şi anchete parlamentare. Acestea au 
dus la procese scandaloase (Warren Hastings) şi au 
determinat schimbări importante în alcătuirea Companiei 
Indiilor de Est. Noile aranjamente, care au atras o 
supraveghere mai atentă din partea statului a guvernării 
Bengalului, au îngreunat procesul prin care englezii 
deveneau rapid „putred de bogaţi”; însă unii reuşeau în 
continuare să câştige mai mult în India în câţiva ani decât 
în Anglia într-o viaţă întreagă. 

Pe termen lung, preluarea puterii de către Anglia asupra 
imperiului indian implica probleme grave de strategie 
politică şi etică. CIE îşi considera achiziţiile permanente - 
„la fel de permanente pe cât le poate face înţelepciunea 
omenească” (1766). Prin urmare, era nevoită „să-i 
protejeze şi să-i preţuiască pe locuitorii... ale căror interese 
şi bunăstare au devenit acum principala noastră grijă” - 
pentru binele companiei. India era comparată cu o 
proprietate funciară în care interesele  arendaşului 
coincideau cu cele ale proprietarului?”1. 

Foarte înţelept şi foarte britanic; însă deloc simplu. Chiar 
şi după reformă, sarcina dezvoltării s-a perpetuat, fiind 
complicată de o şovăială prudentă de implicare în 
instituţiile sociale şi culturale indiene. Economia indiană s-a 
schimbat şi s-a dezvoltat pe măsură ce tehnologiile noi, mai 
ales căile ferate, au venit din exterior. Insă a reacţionat lent 
în faţa Revoluţiei Industriale, mai puţin ca sursă de bumbac 
brut; iar producţia de bumbac indian, odinioară cea mai 
mare din lume, s-a diminuat şi aproape a dispărut în 
totalitate. Istoricii indieni pun acest lucru pe seama 
asupritorului lor colonial, care nu numai că s-a împotrivit 


271 Marshall, Problems of Empire, p. 60. 

tarifelor protecţioniste (trăiască negoţul liber!), ci a taxat 
produsul indian pentru a nivela accesul la firele şi ţesăturile 
britanice, însă nu asta era problema. Atât antreprenorii 
indieni, cât şi cei britanici erau liberi să experimenteze noi 
forme de manufactură în India, aşa cum o făceau începând 
cu anii 1850. Dacă s-au abținut mai devreme, probabil că 
aveau motive întemeiate. 


De unde ştim? Natura dovezilor 


Una dintre cele mai importante lucrări de istorie a Indiei 
a fost scrisă de specialişti indieni, deşi, în mod ironic, 
aceştia au fost nevoiţi să se sprijine aproape în 
exclusivitate pe documente şi mărturii europene. Aproape 
nicio documentare scrisă nu provine din India. Ceea ce 
ştim, de exemplu, despre comerţul din Oceanul Indian între 
secolele al XVI-lea şi al XVIll-lea şi îndeosebi despre 
producţia de textile provine aproape în întregime din 
arhivele companiilor comerciale şi ale guvernelor acestora; 
de asemenea, din jurnalele de călătorie şi din 
corespondenţa către şi dinspre Europa?'?. Aceste relatări nu 
ne spun povestea decât la exterior. Cu toate acestea, ele 
sunt bogate şi sugestive - includ şi un anumit volum de 
material indigen - şi au constituit dovezi pentru numeroase 
istorii de calitate. 

De unde această asimetrie reprezintă o chestiune 
interesantă în istoria culturală. Indienii ştiau să scrie şi să 
citească (deşi le lipsea tiparul) şi niciun imperiu asemenea 
celui mogul nu putea funcţiona fără documente şi 
corespondenţă. Nici negustorii indieni, activi în comerţul 
internaţional, nu se puteau descurca fără un sprijin 
asemănător pentru memorie şi comunicare. Exista o 


22 Cf. Pearson, „India and the Indian Ocean”, p. 72: „Cât 
priveşte secolul al XVI-lea, suntem supărător de dependenţi de 
sursele europene”. 

problemă de păstrare a documentelor? În acest caz, cum s- 
au păstrat documentele Companiei Indiilor de Est în 
Madras, Bombay şi Calcutta? Exista o diferenţă esenţială în 
ceea ce priveşte formele de organizare comercială? 
Companiile de transport depindeau de un aparat birocratic 
elaborat, iar birocraţia înseamnă hârtie. Poate că e vorba 
de o problemă de continuitate şi custodie. Unităţile politice 
indiene erau efemere, la fel ca şi hârtiile lor. Poate că ar fi 
trebuit să scrie pe tablete din lut sau în piatră. 

Un lucru este clar: europenii de atunci erau deja 
interesaţi de documente. Observaţi aici diferenţa dintre 
societăţile instruite formal şi cele instruite în general. Dat 
fiind analfabetismul plebei, europenii făceau parte din a 
doua categorie. Populaţia de nivel mediu şi superior citea, 
dar şi scria şi publica - nu numai autorităţile, ci şi cetăţenii 
de rând. Ca echivalent în lumea noneuropeană, cei mai 
apropiaţi ar fi fost japonezii şi evreii. De asemenea, 
europenii erau extrem de curioşi în legătură cu celelalte 
popoare şi societăţi: majoritatea copleşitoare a jurnalelor 
de călătorie din vremea respectivă erau scrise de ei şi 
pentru ei. 

Această curiozitate a reprezentat un aspect important şi 
caracteristic al expansiunii şi dominației europene. 
Indiferent dacă a fost voită sau involuntară (şi a fost de 
ambele tipuri), a deschis calea explorării şi exploatării. În 
ultimii ani, criticii anticolonialişti au acordat o atenţie 
sporită aşa-ziselor fărădelegi ale curiozităţii occidentale, 
incluzându-i pe specialişti, pe spioni şi pe agenţii 
diplomatici în aceeaşi categorie cu ticăloşii. Cea mai 
cunoscută elaborare a acestor acuzaţii este intens 
dezbătută lucrare a lui Edward Said Orientalism (1978). 
(Mai multe despre această carte puternică şi influentă în 
capitolul 24, pp. 349—351.) Câtă vreme critica susţine că 
doar cei din interior ştiu adevărul despre societăţile lor, se 
înşală. Atât timp cât această afirmaţie este folosită pentru a 


278 


discredita lucrările adversarilor intelectuali, e polemică şi 
antiştiinţifică. Insă, atâta vreme cât subliniază puterea şi 
valoarea instrumentală a informaţiei, la bine şi la rău, 
demonstrează o teză importantă. 


Hrana, venitul şi nivelul de trai 


Care era situaţia „maselor” în India prebritanică? 
Călătorii şi vizitatorii europeni au relatat o sărăcie generală, 
lucie, iar interlocutorii indieni au confirmat. De ce existau 
atât de multe temple în sudul Indiei? „Solul este nespus de 
fertil, în vreme ce nevoile de subzistență ale locuitorilor 
sunt extrem de reduse.” Un călător englez vizitează un 
rege local, care îi descrie pe supuşii săi ca fiind „nişte 
nenorociţi despuiaţi şi înfometați”. Nevoile lor? „Banii 
reprezintă un inconvenient pentru ei: daţi-le merinde şi 
pelinci, e de ajuns.”?”? 

Unii istorici ar susţine că aceşti străini vedeau şi 
înțelegeau mai puţin decât ar fi crezut sau că întunecau 
peisajul indian înseninându-l pe cel european. Câţiva dintre 
ei au afirmat - despre veridicitatea estimărilor privind 
aportul de hrană - chiar că ţăranii din India o duceau mai 
bine decât fermierii din Anglia?'*. 

Această cliometrie calorimetrică mi se pare implauzibilă 


233 Habib, Agrarian System, pp. 90, 350, 390. Ultima poveste 
este preluată din John Fryer, A New Account of East India and 
Persia being Nine Years Travels, 1672—81. Intregul fragment 
este citat din Rautsky, Politics of Aristocratic Empires, p. 103, n. 
14. 

274 Astfel, Andre Wink afirmă că „la începutul Revoluţiei 
Industriale, venitul per capita era probabil mai mare în mai multe 
părţi din Asia decât în Europe” - Wink, -A/-Hind>»”, p. 65. Cf. 
Bairoch, „Ecarts internationaux” şi „The Main Trends in National 
Economic Disparities”, p. 7. De asemenea, Parthasarathi, 
„Rethinking Wages”. 

în lumina prăpastiei dintre tehnicile europene şi cele 
asiatice. Şi nici nu sunt convins de eforturile de a proiecta 
estimările comparative privind venitul din secolul XX înapoi 
în secolul al XVIll-lea?'5. Oportunităţile de a denatura 
rezultatul sunt nenumărate, iar efectul unei erori cât de 
mici extinse pe 200 de ani este uriaş. 

În cadrul acestor exerciţii speculative, putem da crezare 
cifrelor doar dacă sunt în concordanţă cu contextul istoric. 
În cazul Indiei, contextul era acela al drepturilor limitate de 
proprietate şi al regresului tehnologic. Europa Occidentală, 
care se îndrepta cu paşi repezi spre Revoluţia Industrială, 
inventa şi inova dispozitive mecanice ingenioase, îndeosebi 
aparate manuale şi cu motor. Întrecuse de mult Asia. Este 
cât se poate de simplu: mai multe tehnici productive se 
traduc prin venituri mai mari. 


Ce s-a întâmplat cu Omichund? 


Negocierile dintre britanici şi Mir Jafar au fost purtate de 
doi agenţi, unul dintre ei fiind Omichund, un negustor din 
Bengal care se stabilise la Calcutta pentru a beneficia de 
protecţia companiei şi care a suferit pierderi enorme atunci 
când nababul a cucerit şi a ocupat oraşul. Acest Omichund, 
ne spune istoricul Macaulay cu candoarea unei epoci care 
nu ştia ce înseamnă corectitudine politică, avea o vastă 
experienţă în afaceri şi era bine pregătit să medieze între 
englezi şi curtea nababului. „Avea o influenţă majoră în 
cadrul propriei rase şi îl caracterizau în mare măsură 
talentele hinduse - observaţia rapidă, tactul, dexteritatea, 
perseverenţa şi viciile hinduse - slugărnicia, lăcomia şi 
trădarea.” 

Sarcina lui Omichund era să-l îmbuneze şi să-l tragă pe 


215 Cf. Alam, „How Rich Were the Advanced Countries in 1760 
After All?”. 

sfoară pe nabab. Ceea ce a şi făcut. Graţie plăsmuirilor şi 
născocirilor lui, planul mergea ca pe roate; însă, cu cât 
înainta mai mult, cu atât mai mult totul depindea de 
discreţia lui Omichund. Un singur cuvânt din partea lui 
putea distruge întreaga conspirație. Tocmai în acest punct, 
Clive a început să audă veşti alarmante potrivit cărora 
Omichund avea de gând să-i trădeze dacă nu primea o 
compensație uriaşă. Uriaşă? A cerut 300.000 de lire sterline 
(150 milioane de dolari în banii de astăzi) şi, mai mult decât 
atât, voia ca acest angajament să fie inclus în tratatul care 
avea să-l instaleze pe Mir Jafar pe tronul Bengalului. 

Clive s-a înfuriat la culme. Era o lipsă flagrantă de 
onestitate. De asemenea, o lăcomie crasă. S-a hotărât să 
răspundă la trădare prin trădare şi a întocmit două tratate - 
unul adevărat, pe hârtie albă, fără nicio menţiune 
referitoare la Omichunăd; iar celălalt, fals, pe hârtie roşie, cu 
o clauză favorabilă negustorului. Nu toţi englezii au fost 
dispuşi să închidă ochii în faţa acestei fraude: amiralul 
Watson a refuzat să semneze varianta roşie, omisiune care 
avea să-i trezească cu siguranţă bănuieli lui Omichund. De 
aceea, Clive - dacă tot avea să fie pedepsit pentru asta - a 
falsificat semnătura amiralului. 

Era momentul să treacă la fapte. Nababul încrezător s-a 
pregătit de luptă. Clive şi trupele sale engleze - genul de 
bărbaţi care, potrivit propriilor spuse, niciodată nu făceau 
cale întoarsă - l-au întâmpinat la Plassey (1757). Nababul a 
fugit de pe câmpul de luptă şi, ulterior, de pe tron. 
Învingătorii s-au întâlnit să împartă prada. Omichund a 
venit la discuţii plin de speranţă, întrucât Clive îi făcuse 
până în ultima clipă dovada unei consideraţii statornice. A 
fost citit tratatul alb. Nicio menţiune referitoare la 
Omichund. Întorcându-se spre Clive, şi-a primit răspunsul: 
„Tratatul roşu este fals. Nu vei primi nimic”. Bietul om a 
leşinat, şi-a revenit, însă nu a mai putut fi readus în simţiri. 
Treptat, s-a adâncit în letargie şi perplexitate. Odinioară un 

bărbat cu o minte ascuţită şi cu port simplu, acum umbla 
fără niciun scop în haine ţipătoare, împodobite cu bijuterii. 
Peste câteva luni a murit. 

Macaulay, părtinitor, fireşte, în ceea ce-l priveşte pe 
Clive, scoase totuşi în evidenţă această înşelăciune: „... 
acest bărbat, în alte aspecte ale vieţii sale un gentleman 
englez şi un soldat onorabil, de îndată ce a avut de-a face 
cu un intrigant indian, a devenit el însuşi un intrigant indian 
şi s-a pretat, fără scrupule, la linguşiri ipocrite, la 
substituire de documente şi la falsificare de semnături”?"€. 
Insă nu aceasta era partea cea mai gravă a acuzaţiei lui 
Macaulay. Subliniind neajunsurile morale ale lui Clive, 
Macaulay preferă să-şi instrumenteze cazul pe motive de 
oportunitate „pe care le-ar fi putut folosi şi Machiavelli”. 

Ideea era că Clive comisese „nu doar o crimă, ci o gafă 
colosală”. Oamenii, subliniază Macaulay, se pot îmbogăţi 
prin perfidie, însă nu şi statele. În domeniul public, o 
reputaţie de sinceritate valorează mai mult decât curajul şi 
inteligenţa, mai ales într-o lume a vicleniei şi duplicităţii 
omniprezente. Nimic altceva în afara reputației de 
onestitate necondiționată nu i-ar fi putut permite Angliei să- 
şi menţină imperiul în India la un preţ atât de mic; nimic 
altceva nu ar fi putut scoate la iveală bogăţia naţiunii din 
locurile unde era ascunsă şi pusă la păstrare. Nici cei mai 
puternici prinți din Est, observă el, nu-şi pot convinge 
supuşii să-şi împartă averea pentru profituri cămătăreşti; 
britanicii pot oferi zeci de milioane de rupii cu 4%. 

Aceasta este judecata lui Macaulay. Are dreptate. Însă au 
fost urmaşii lui Clive mai scrupuloşi decât el? Sau pur şi 
simplu au învăţat imperialiştii şi oamenii de stat să mintă 
mai bine? Sau să mintă doar în anumite privinţe? Să fie 
sinceri doar în chestiunile legate de bani şi să-l lase pe 
diavol să se ocupe de restul? Ar fi o ironie. Ideea este că 
până şi în epoca virtuoasă a lui Macaulay sinceritatea era o 


276 Macaualay, „Clive”, p. 228. 

funcţie a raison d'état. Până şi în chestiunile legate de bani 
- mai ales în chestiunile legate de bani. E adevărat că 
investitorii aveau încredere în cuvântul Angliei şi cumpărau 
obligaţiuni cu 4% şi că Anglia nu îi dezamăgea niciodată... 
până în secolul XX, când războiul şi deficitele au subminat 
puterea de cumpărare a lirei sterline şi au ucis etalonul aur. 
Este inflaţia un fel de minciună impersonală? 

Capitolul 12. 


Câştigători şi perdanţi: bilanţul 
Imperiului 


„Descoperirea Americii, ocolirea Africii pe mare au deschis 
burgheziei în ascensiune un nou câmp de acţiune. Piaţa 
Indiilor orientale şi cea chineză, colonizarea Americii, 
schimbul cu coloniile, înmulţirea mijloacelor de schimb şi a 
mărfurilor în genere au dat negoţului, navigaţiei, industriei 
un avânt necunoscut până atunci, făcând prin aceasta ca 
elementul revoluționar din societatea feudală în 
descompunere să se dezvolte cu rapiditate.” 

Marx şi Engels, Manifestul Partidului Comunist 


Inceputul secolului al XVIII-lea a reprezentat atât un 
sfârşit, cât şi un punct de pornire. A fost martorul lichidării 
Companiei Olandeze a Indiilor de Est; al interzicerii 
comerţului cu sclavi în Atlanticul britanic (însă nu şi al 
abolirii sclaviei)”; al apogeului şi declinului zahărului 


277 Totuşi, în locuri precum insulele din Marea Caraibelor, unde 
numărul sclavilor nu se putea menţine prin reproducere naturală, 
interzicerea importului de sclavi ar fi distrus vechiul sistem de 
plantaţii. 

(inclusiv al revoluţiei şi al eliminării cultivatorilor şi 
plantațiilor din Saint-Domingue [în prezent Haiti]); al 
sfârşitului Vechiului Regim din Franţa; al sfârşitului 
perioadei Vechiului Imperiu. Această nouă epocă avea să 
asiste la pierderea de către Europa a controlului formal 
asupra teritoriilor de dincolo de mare (Spania va fi marea 
perdantă) şi la dobândirea unei influenţe economice mai 
mari. De asemenea, Europa avea să pătrundă în teritorii 
considerate până atunci inaccesibile şi de neatins (China, 
Japonia) şi să creeze în altele (India, Indonezia) un nou tip 
de imperiu, după chipul şi asemănarea sa. 

Elementul-cheie al acestei metamorfoze a fost Revoluţia 
Industrială, demarată în Marea Britanie în secolul al XVIII- 
lea şi imitată pe tot globul. Revoluţia Industrială a făcut 
unele ţări mai bogate şi altele (relativ) mai sărace; sau, mai 
exact, unele ţări au făcut o revoluţie industrială şi s-au 
îmbogăţit, altele nu au făcut-o şi au rămas sărace. Acest 
proces de selecţie a început în realitate mult mai devreme, 
în perioada marilor descoperiri. 

Pentru unele naţiuni (Spania, de exemplu), Deschiderea 
Lumii era o invitaţie la bogăţie, fast şi ambiţii - o metodă 
mai veche de abordare a lucrurilor, însă la o scară mai 
mare. Pentru altele, Olanda şi Anglia, era o şansă de a face 
lucruri noi prin mijloace noi, de a prinde valul progresului 
tehnologic. lar, pentru altele, precum amerindienii sau 
tazmanienii, însemna apocalipsa, o soartă teribilă impusă 
din exterior. 

Deschiderea a adus mai întâi un schimb - aşa-numitul 
schimb columbian - al formelor de viaţă din două biosfere. 
Europenii au descoperit în Lumea Nouă popoare şi animale 
noi, dar, mai presus de toate, plante noi - unele hrănitoare 
(porumb, cacao, cartof, cartof-dulce), altele dăunătoare, 
care creează dependenţă (tutun, coca), altele folositoare în 
industrie (noi tipuri de arbori cu lemn de esenţă tare, 
cauciuc). Aceste produse au fost adaptate în diferite feluri 

în contextele Lumii Vechi, unele mai devreme, altele mai 
târziu (cauciucul devine important abia în secolul al XIX- 
lea). 

Noile alimente au transformat dietele din întreaga lume. 
Porumbul, de exemplu, a devenit un aliment de bază în 
bucătăriile italiană (polenta) şi balcanică (mămăligă); în 
vreme ce cartoful a devenit principalul aliment cu amidon 
din Europa, la nord de Alpi şi Pirinei, înlocuind chiar pe 
alocuri pâinea (Irlanda, Flandra). Cartoful era atât de 
important, încât unii istorici l-au considerat sursa şi secretul 
„exploziei” demografice europene din secolul al XIX-lea”. 
Insă nu numai în Europa. Cultivat pe soluri sărace, de deal, 
cartoful, alături de arahide, cartofi-dulci şi batat, constituia 
un supliment alimentar valoros pentru o populaţie chineză 
care, în secolul al XVIII-lea, a început să aibă nevoie de o 
sursă de hrană mai bogată decât orezul. 

La rândul ei, Europa a adus în Lumea Nouă plante noi - 
zahăr, cereale; şi o faună nouă - calul, cornutele, oile şi noi 
rase de câini. Unele dintre aceste animale au fost folosite 
ca arme; sau, ca în cazul vitelor şi al oilor, au luat o bună 
parte din teritorii de la locuitorii lor. Şi, mult mai grav, 
europenii şi sclavii negri pe care i-au adus cu ei din Africa 
aveau „bagaje” microscopice, dar periculoase: virusul 
variolei, al pojarului şi al frigurilor galbene; parazitul 
protozoar al malariei; bacilul difteriei; ricketsia tifosului; 
spirochetele Fframboesiei tropica; bacteria tuberculozei. La 
aceşti agenţi patogeni, locuitorii Lumii Vechi deveniseră 
într-un fel sau altul imuni. Secolele de expunere din Eurasia 
avuseseră ca efect selecţia anumitor rase care rezistau în 
faţa acestor boli. Amerindienii, pe de altă parte, au murit în 
număr mare, pe alocuri în totalitate, până într-acolo încât 
doar răspândirea supravieţuitorilor şi existenţa câtorva 
grupuri norocoase şi rezistente i-au ajutat să răzbată. 


27 Astfel, Salaman, History and Social Influence; şi Langer, 
„Europe's Initial Population Explosion”. 

E greu de spus de ce biosfera eurasiatică era mult mai 
virulentă decât cea americană. Să fi fost de vină densităţile 
mai mari ale populaţiei şi frecvenţa contagiunii? Distribuţia 
probabilă a agenţilor patogeni? Unde erau bolile 
amerindiene? Doar una ni s-a transmis şi nouă - sifilisul, pe 
care francezii îl numeau „boala italiană”, germanii o 
numeau „boala franceză” şi aşa mai departe, pe măsură ce 
s-a răspândit din porturi în tot restul Europei?”?. 

Cu toate acestea, invadatorii aveau propriile slăbiciuni. 
Vizitatorii americani în Mexic numesc diareea călătorilor 
„răzbunarea lui Montezuma”; vizitatorii în India îi spun 
„burtă de Delhi”. Aceste etichete ar trebui să fie amuzante, 
însă, în realitate, europenii care au migrat pe aceste 
tărâmuri stranii în primele veacuri au căzut uşor pradă 
agenţilor patogeni şi infecțiilor locale şi au murit „ca 
muştele”?%. În funcţie de loc. Climatul şi igiena - 
modalităţile de evacuare şi eliminare a deşeurilor, 
alimentarea cu apă şi deversările, obiceiurile personale, 
riturile sociale - puteau să conteze nespus de mult. Aşadar 
zona Oceanului Indian era de trei-patru ori mai virulentă 
decât regiunile temperate; Indiile de Vest şi tropicele 
americane, de zece ori mai crunte; iar Africa de Vest era un 
drum cu sens unic spre o moarte sigură. Rata mortalităţii 
era de 50 de ori mai mare?!. În aceste regiuni mai extinse, 
densităţile mai mari erau adevărate focare de infecţie: 


279 Anumiți etnologi medicali pun la îndoială originea 
americană a sifilisului, pornind de la existenta bolilor venerice 
precolumbiene în Europa, care aveau o evoluţie şi efecte 
oarecum asemănătoare. Insă asemănător nu înseamnă identic şi 
nu încape îndoială că sifilisul a devenit un fenomen epidemic 
abia în secolul al XVI-lea. Comparaţi cu SIDA, care e posibil să 
dateze de foarte multă vreme, dar care s-a transformat în boală 
epidemică abia în anii 1980. 

280 Şi nu numai primele secole. Cf. S.K. Coli, „Anti-Malaria 
Drugs Post Hard Choice for Parents”, /nt. Hera/d-Tribune, 18 
octombrie 1996, p. 11. 

Bombay în India, Batavia în Indonezia. O ilustrație de pe 
supracoperta trilogiei lui Fernand Braudel (Civilisation 
matérielle etc.) ne arată o familie portugheză înstărită care 
ia masa în Goa într-o sală plină cu apă: picioarele mesei şi 
ale mesenilor se află în apă. Fără îndoială că, în felul 
acesta, animalele târâtoare erau împiedicate să participe la 
ospăț, însă era o invitaţie pentru inamicii înotători. Ca să nu 
mai vorbim de cei zburători. 

Aşadar migrațiile oceanice, voluntare şi involuntare 
(sclavii), au adus mai multă moarte în lume şi mai multe 
nenorociri. Insă, totodată, bogății şi oportunităţi pentru 
europeni, indiferent dacă plecau sau rămâneau. lată care 
este legea migraţiei în economiile de piaţă: oamenii merg 
să-şi îmbunătăţească situaţia şi, astfel, să sporească 
puterea de negociere a celor rămaşi acasă; în acelaşi timp, 
în noua lor casă, creează sau confiscă averi (hrană, 
cherestea, minerale sau produse) ca să le expedieze sau să 
le ia înapoi cu ei în ţara de baştină. 

Aceste progrese s-au realizat treptat. Abia în secolul al 
XIX-lea dezvoltarea transporturilor a deschis Vestul Mijlociu 
al Americii către agricultura comercială. Aceste progrese au 
făcut imigrația mult mai ieftină şi mai uşoară, concomitent 
cu o creştere fără precedent a populaţiei Europei. Însă până 
şi mişcările mai reduse din perioada anterioară au făcut 
posibilă o contribuție nord-americană substanţială la 
asigurarea hranei plantațiilor coloniale şi a ţărilor-mamă; iar 
restul era acolo, în perspectivă. Creşterea economică şi 
demografică europeană din secolele al XVIII-lea şi al XIX-lea 


281 Curtin, „Epidemiology and the Slave Trade”, tabelul 1, p. 
203, citat în Sheridan, Doctors and Slaves, p. 12. Aceste cifre se 
sprijină pe mortalitatea personalului militar britanic, alb şi negru, 
din diferite colţuri ale lumii, în perioada 1817-1836. Plecând de la 
premisa existenţei unor anumite studii, ratele mortalităţii erau 
probabil mai mici atunci decât fuseseră în secolele al XVII-lea şi 
al XVIII-lea. 

a avut parte de tensiunile şi problemele sale; însă niciun alt 
continent nu s-a modernizat vreodată cu mai multă 
uşurinţă. Acest lucru s-a datorat în bună parte Lumii Noi - 
mai precis, spinării amerindienilor, a sclavilor africani şi a 
slugilor. 


Dacă Spania nu are nici bani, nici aur, nici argint e pentru 
că are aceste lucruri, iar dacă este săracă e pentru că este 
bogată. [...] S-ar crede că s-a dorit să se facă din această 
republică o republică de oameni vrăjiţi care să trăiască în 
afara ordinii naturale. 

Martin Gonzâlez de Cellorigo, 16002% 


Cu mult înaintea agriculturii şi manufacturilor au fost 
prădările şi deposedările. Schimbul columbian a redistribuit 
atât avuţia, cât şi flora şi fauna - un transfer direct de la 
vechii bogaţi la noii bogaţi. Totuşi, principala importanţă 
economică a influxului de bogăţie de dincolo de mare a fost 
dată de efectele sale inegale. Unii oameni s-au îmbogăţit 
numai pentru a cheltui; alţii, pentru a economisi şi a investi. 
Acelaşi lucru era valabil şi în cazul ţărilor: unele au ajuns în 
cele din urmă puţin mai bogate decât la început, în vreme 
ce altele şi-au folosit noua avere ca să facă şi mai mulţi 
bani. 

În mod ironic, naţiunile care porniseră totul, Spania şi 
Portugalia, au ajuns în final să piardă. lată una dintre 
temele majore ale istoriei şi teoriei economice. La urma 
urmei, toate modelele de creştere subliniază necesitatea şi 
puterea capitalului - capitalul ca substitut al muncii, balsam 
al proiectelor ratate, a doua şansă a marilor iniţiative, care 
facilitează creditele, repară greşelile şi constituie principala 
sursă a dezvoltării economice. Odată capitalul asigurat, 


2% Citat de Edwy Plenel, „Le conquérant oublié”, Le Monde, 1— 
2 septembrie 1991, p. 2. Putem găsi orgii similare ale mulţumirii 
de sine distructive în rândul ţărilor bogate în petrol de la sfârşitul 
secolului XX. 

restul ar trebui să decurgă de la sine. Şi, mulţumită 
imperiului, Spania şi Portugalia aveau capitalul necesar. 

Mai ales Spania. Noua sa bogăţie a venit în formă brută, 
ca bani de investit sau de cheltuit. Spania a ales să 
cheltuiască - pe lux şi război. Războiul e una dintre cele 
mai mari risipe: mai curând distruge decât construieşte; nu 
cunoaşte raţiuni sau constrângeri; iar inegalitatea şi lipsa 
inevitabilă a resurselor duc la o iraţionalitate crudă, care 
pur şi simplu sporeşte costurile. Spania a cheltuit cu atât 
mai nestingherită cu cât averea sa era neaşteptată şi 
nemeritată. Întotdeauna a fost uşor să arunci pe fereastră 
averi căzute din cer. 

La cine au ajuns banii? Dacă nu sunt strânşi, banii vor fi 
folosiţi cumva, vor circula încoace şi încolo, indiferent de 
rezultate. Spania şi-a lăsat o bună parte din avere pe 
câmpurile de luptă din Italia şi Flandra. Şi-a plătit soldaţii şi 
a cumpărat arme, inclusiv tunul de fier de la inamicul 
englez intermitent; a cumpărat provizii, multe dintre ele de 
la inamicii intermitenţi olandez şi flamand; cai şi vase. 

În acelaşi timp, averea Indiilor s-a îndreptat tot mai puţin 
spre industria spaniolă, deoarece spaniolii nu mai erau 
nevoiţi să producă nimic; puteau cumpăra orice?%. În 1545, 
producătorii spanioli aveau un portofoliu de comenzi din 
Lumea Nouă de şase ani. La momentul respectiv, în 
principiu, imperiul de dincolo de mare era obligat să 
cumpere doar de la producătorii spanioli. Insă clienţii şi 
profiturile aşteptau, iar comercianții spanioli s-au îndreptat 
către furnizorii străini, folosindu-şi propriile nume, pentru a 
muşamaliza tranzacţiile. S-au dus pe apa sâmbetei şi 
regulile. Averea americană nu s-a îndreptat nici spre 


283 Industria spaniolă nu era egală cu cea a Italiei sau a ţărilor 
din nord-vestul Europei; însă niciuna dintre ele nu era de neglijat 
în secolul al XVI-lea. Cf. Peyrefitte, Societe, p. 134. Despre 
contractarea din secolul al XVII-lea, vezi Lynch, Hispanic World, 
pp. 210 şi urm. 

agricultura spaniolă; Spania putea cumpăra alimente. După 
cum spunea un spaniol fericit în 1675, lumea întreagă 
munceşte pentru noi: 


să lăsăm Londra să producă ţesăturile care sunt pe placul 
inimii sale; Olanda, batisturile sale; Florenţa, postavul ei; 
indiile, fetrul şi vigonia lor; Milano, brocartul său; Italia şi 
Flandra, pânzeturile lor, atâta vreme cât capitala noastră se 
poate bucura de toate acestea. Singurul lucru pe care îl 
dovedeşte e că toate naţiunile pregătesc meseriaşi pentru 
Madrid şi că Madridul este regele Parlamentelor, deoarece 
toată lumea îl slujeşte, iar el nu slujeşte pe nimeni?*. 


O asemenea neghiobie este auzită şi astăzi, sub masca 
avantajului comparativ şi a teoriei neoclasice a comerţului. 
Am auzit specialişti serioşi spunând că Statele Unite nu 
trebuie să-şi facă griji în privinţa deficitului comercial uriaş 
cu Japonia. La urma urmei, japonezii ne dau lucruri utile în 
schimbul hârtiei tipărite cu chipul lui George Washington. 
Sună bine, dar în realitate nu e deloc aşa. Bogăția nu e la 
fel de bună ca munca, după cum averile nu sunt la fel de 
bune precum câştigurile. Un ambasador marocan la Madrid 
din 1690—1691 a văzut clar problema: 


Națiunea spaniolă de astăzi posedă cea mai mare avuţie şi 
cel mai mare venit dintre toţi creştinii, însă preferința 
pentru lux şi confortul civilizaţiei i-au copleşit şi rareori vei 
întâlni un membru al acestei naţiuni care să se implice în 
comerţ sau în călătorii peste hotare în acest scop, aşa cum 
procedează celelalte naţiuni creştine, precum olandezii, 
englezii, francezii, genovezii şi semenii lor. In mod 
asemănător, meşteşugurile practicate de clasele inferioare 
şi de oamenii de rând sunt dispreţuite de această naţiune, 
care se consideră superioară faţă de celelalte naţiuni 
creştine. Majoritatea celor care practică aceste meşteşuguri 


23 Alfonso Nunez de Castro, citat în Cipolla, Before the 
Industrial Revolution, p. 251. 

în Spania sunt francezi [care] migrează în Spania în 
căutarea unor locuri de muncă... [şi] în scurt timp fac averi 
colosale?55. 


Faptul că se bazează pe străini dovedeşte incapacitatea 
lor de a-şi dezvolta aptitudinile sau de a-şi mobiliza 
iniţiativa. 

Altfel spus, Spania a ajuns (sau a rămas) săracă pentru 
că avea prea mulţi bani. Naţiunile care munceau, învățau şi 
aveau obiceiuri sănătoase, căutând noi metode prin care să 
lucreze mai rapid şi mai bine. Spaniolii, pe de altă parte, s- 
au lăsat în voia predilecţiei lor pentru statut, relaxare şi 
distracţie - ceea ce Carlo Cipolla numeşte „mentalitatea 
hidalgo prevalentă”. Nu erau singurii. Pretutindeni în 
Europa traiul tihnit era prețuit, iar munca manuală luată în 
derâdere; totuşi, în Spania, cu atât mai mult - pe de o 
parte, pentru că o societate avansată, dornică de luptă nu 
promovează răbdarea şi munca asiduă; pe de altă parte, 
pentru că meşteşugurile şi sarcinile industriei şi agriculturii 
au fost îndelung asociate mai ales cu minoritățile 
dispreţuite, precum evreii şi musulmanii. Potrivit 
cronicarului Bernaldez, care scria despre evrei la sfârşitul 
secolului al XV-lea: 


„toţi erau negustori, vânzători, arendaşi; erau intendenţi ai 
nobilimii şi tundeau cu pricepere oile (oficiales tondadores), 
făceau curele şi mătăsuri, erau croitori, cizmari, tăbăcari, 
țesători, băcani, negustori ambulanți, fierari, aurari sau 
aveau alte profesii similare. Nimeni nu cultiva pământul; 
niciunul nu era fermier, tâmplar sau zidar. Toţi căutau 


285 Citat în Lewis, Muslim Discovery, p. 197. Istoricul şi omul 
italian de stat Francesco Guicciardini spunea cam acelaşi lucru, 
deşi a pus problema în funcţie de cine beneficia de valoarea 
adăugată. Guicciardini, Relazione di Spagna, p. 131, citat în 
Cipolla, Before the Industrial Revolution, p. 250. 

afaceri uşoare şi mijloace prin care să-şi câştige existenţa 
cu muncă puţină. 


Blestemăţiile rămâneau în seama celor consideraţi paria; 
iar lucrurile pe care le fac ei sunt blestemate?%. Era mai 
bine să fii sărac şi să nu ai unde munci. Săracii Spaniei au 
jucat un rol deosebit de important: i-au ajutat pe bogaţi să- 
şi cumpere mântuirea?%. 

Când influxul de aur şi argint s-a încheiat, la jumătatea 
secolului al XVII-lea, Coroana spaniolă avea datorii uriaşe, 
intrând în faliment în 1557, 1575 şi 1597. Ţara a intrat pe o 
lungă pantă descendentă. Citind aceste rânduri, s-ar putea 
trage şi o morală: „banii câştigaţi uşor nu vă fac bine. Sunt 
un câştig pe termen scurt pentru care veţi plăti cu 
dificultăţi imediate şi regrete ulterioare?88. 


Naţiunile Europei de Nord ar fi fost de acord. Acestea au 
prosperat în urma deschiderii lumii. Au prins peşte, au 
extras şi au rafinat untura de balenă, au cultivat, au 
cumpărat şi au vândut cereale, au ţesut, au turnat şi au 


2% Bernaldez, cap. CXII, p. 257, citat în Bernand şi Gruzinski, 
Histoire du nouveau monde, |, pp. 78—79, 643. De remarcat 
faptul că, în anumite culturi, meşteşugurile ce implicau piei erau 
în mod tradiţional dispreţuite ca fiind respingătoare şi 
degradante în mod intrinsec; de exemplu, în Japonia, unde aceşti 
muncitori erau incluşi în categoria eta, un grup de paria sociali ce 
îi reunea şi pe antreprenorii de pompe funebre şi pe ciocli. In 
Turcia otomană, societate care, aidoma Spaniei, cultiva artele şi 
deprinderile războiului,  meşteşugurile industriale erau în 
principal apanajul minorităţilor religioase, îndeosebi al armenilor. 

2837 Cf. Peyrefitte, Société, pp. 141—142. 

28 In mod ironic, economiştii de astăzi au adoptat termenul 
„boală olandeză” pentru a descrie acest sindrom, pornind de la 
reacţia economiei Olandei în faţa descoperirii şi exploatării 
gazului natural din Marea Nordului. Ca şi când olandezii nu ar fi 
ştiut să profite la maximum de pe urma acestor noi resurse. 

forjat fier, au tăiat lemn şi au extras cărbune?%. Şi-au 
câştigat propriile imperii, din fericire fără să fie înzestrați cu 
aur şi argint. Deşi au prădat şi au jefuit atunci când au avut 
ocazia, s-au dezvoltat în bună parte cu ajutorul culturilor ce 
puteau fi reînnoite şi al industriei continue (inclusiv al 
industriei sclavilor, însă acesta era un aspect negativ), şi 
mai puţin cu ajutorul minereurilor ce se puteau epuiza. S-au 
dezvoltat prin muncă. 

Deplasarea centrului de greutate economic al Europei 
spre nord transcende, evident, eşecul ruşinos al Spaniei. ŞI 
marile şi vechile oraşe-state mercantile şi industriale ale 
Italiei - Veneţia, Florenţa, Genova - au avut de pierdut. 
ltalia fusese în prim-planul revoluţiei comerciale medievale 
şi realizase tranziţia de la sistemul autarhic la comerţul 
internaţional şi diviziunea muncii. În secolul al XVI-lea, Italia 
era un actor major, oferea manufacturi splendide şi 
predomina prin serviciile comerciale şi bancare furnizate 
Spaniei şi Europei de Nord. Cu toate acestea, Italia nu a 
profitat cu adevărat de oportunităţile oferite de Marea 
Deschidere: vasele italiene nu se găsesc în Oceanul Indian 
şi nici nu traversează Atlanticul. Italia era concentrată şi 
blocată în Marea Mediterană. Era de asemenea victima 
vechilor structuri: breslele stinghereau industria, îngreunau 
adaptarea la gusturile în schimbare. Costurile muncii 
rămâneau ridicate, deoarece producţia se limita în general 


289 Despre bogăţiile şi comerţul din Atlanticul de Nord, vezi 
Axtell, „At the Water's Edge: Trading in the Sixteenth Century”, 
în After Columbus, pp. 144—181. Despre uleiul de balenă, scrie 
el (p. 146), era „la fel de profitabil ca aurul lichid” (însă mult mai 
puţin tentant pentru corsari). „Deoarece uleiul de balenă 
aprindea lămpile Europei, producea săpun şi supă, ungea totul, 
de la tigăile de gătit la ceasuri, şi, de vreme ce balena era 
considerată peşte, era servită ca /ard de carême - grăsime mai 
uşoară - în zilele de sărbătoare când produsele din carne erau 
interzise.” 

la atelierele urbane unde lucrau bărbaţi adulţi care îşi 
făcuseră anii de ucenicie?%. 


Progresul Nordului în raport cu Sudul a fost remarcat. În 
secolul al XVIII-lea, observatorii comentau deja pe marginea 
diferenţei în termeni psihologici. Se spunea despre nordici 
că erau neînduplecaţi, mohorâţi şi sârguincioşi. Munceau 
din greu şi bine, însă nu aveau timp să se bucure de viaţă. 
In schimb, sudicii erau consideraţi comozi şi fericiţi, 
pasionali până într-acolo încât aveau nevoie să fie atent 
supravegheați şi predispuşi mai curând la relaxare decât la 
muncă. Acest contrast era asociat cu geografia şi climatul: 
cer înnorat vs cer însorit, frig vs căldură. Unii au găsit 
diferenţe asemănătoare chiar şi în sânul ţărilor: între 
lombarzi şi napolitani, catalani şi castilieni, flamanzi şi /es 
gens du midi, scoțieni şi locuitorii din comitatul Kent. 

Aceste stereotipuri aveau un sâmbure de adevăr, dar şi 
mai multă gândire leneşă. Sunt uşor de respins. Însă 
întrebarea următoare rămâne: de ce unii cad de la înălţime, 
iar alţii se ridică? „Ascensiunea şi decăderea” Spaniei 
seamănă cu cea a Romei: pune problema fascinantă: 
succes vs eşec, iar specialiştii nu se vor sătura niciodată de 
ea. 

Probabil cea mai provocatoare explicaţie este cea oferită 
de sociologul german Max Weber. Weber, care a început ca 
istoric al lumii antice, însă a devenit o adevărată minune a 


2% Despre declinul manufacturii textile italiene (de departe 
ramura principală a producţiei industriale), vezi Cipolla, Before 
the Industrial Revolution, pp. 253—263. Avem multe de învăţat 
despre noile industrii care puneau stăpânire pe târguri şi chiar pe 
sate. Cf. Ciriacono, „The Venetian Economy” şi „Venise et la 
Vénétie”. Insă se pare că centrele urbane mai vechi au folosit 
puterea economică şi politică pentru a le face să rămână la locul 
lor modest. Vezi Sella, Crisis and Continuity, şi Moioli, „De- 
Industrialization în Lombardy”. 

ştiinţelor sociale, a publicat în 1904—1905 unul dintre cele 
mai influente şi mai incitante eseuri scrise vreodată: Etica 
protestantă şi spiritul capitalismului. Teza sa: 
protestantismul - mai exact, ramurile sale calvine - 
promova ascensiunea capitalismului modern, şi anume 
capitalismul industrial pe care îl cunoştea din Germania 
natală. Protestantismul făcea acest lucru, spunea el, nu prin 
uşurarea sau abolirea aspectelor credinţei romane care 
descurajaseră sau stingheriseră activitatea economică 
liberă (interzicerea cămătăriei, de exemplu); nici prin 
încurajarea, ca să nu mai vorbim de inventarea urmăririi 
înavuţirii; ci prin definirea şi respectarea unei etici în 
comportamentul de zi cu zi care să conducă la succesul în 
afaceri. 

Protestantismul calvin, spunea Weber, a făcut la început 
acest lucru prin afirmarea doctrinei predestinării. Aceasta 
susţinea că omul nu putea dobândi mântuirea prin credinţă 
sau fapte; aceasta le fusese decisă tuturor de la bun 
început şi nimic nu le putea schimba soarta. 

O asemenea credinţă ar fi putut să încurajeze cu uşurinţă 
o atitudine fatalistă. Dacă credinţa şi comportamentul nu 
contează absolut deloc, de ce să nu guşti din toate plăcerile 
vieţii? De ce să fii bun? Deoarece, potrivit calvinismului, 
bunătatea era un semn plauzibil al predestinării. Oricine 
putea fi ales, însă era logic să porneşti de la premisa că 
majoritatea acestor aleşi aveau să-şi arate prin caracter şi 
comportament calitatea sufletului şi natura destinului lor. 
Această asigurare implicită era un stimulent puternic în 
vederea adoptării unui comportament adecvat. După cum îi 
scria englezoaica Elizabeth Walker nepotului ei în 1689, 
făcând aluzie la unul dintre semnele mai puţin importante, 
dar mai importante de graţie divină: „Nu toţi oamenii curaţi 
sunt buni, însă există câţiva oameni buni, dar care sunt 

curaţi”?*. Şi, deşi credinţa puternică în predestinare nu a 
rezistat mai mult de o generaţie sau două (nu este genul de 
dogmă care să aibă o atracţie durabilă), ea a fost în cele 
din urmă convertită într-un cod laic de comportament: 
muncă asiduă, cinste, seriozitate, folosirea cumpătată a 
banilor şi a timpului (de care ne bucurăm de la 
Dumnezeu)?%. „Timpul este scurt”, ne reamintea puritanul 
Richard Baxter (1615—1691), „iar munca este lungă”?%. 

Toate aceste valori favorizează afacerile şi acumularea 
de capital, însă Weber a subliniat că bunul calvin nu 
urmărea bogăţia. (Totuşi, putea să creadă cu uşurinţă că 
bogăţiile câştigate cinstit sunt un semn al graţiei divine.) 
Europa nu a fost nevoită să aştepte Reforma Protestantă ca 
să găsească oameni dornici să se îmbogăţească. Ideea lui 
Weber e că protestantismul a produs un nou tip de om de 
afaceri, un tip diferit de persoană, care îşi propunea să 
trăiască şi să muncească într-un anumit fel. Tocmai această 
cale conta, iar bogăţiile erau în cel mai bun caz un câştig 
adiacent. 

Un bun calvin ar spune că tocmai asta era în neregulă cu 
Spania: bogăţiile câştigate uşor, avuţia nemeritată. 
Comparaţi atitudinile protestantă şi catolică în ceea ce 


2% [Anthony Walker], The Holy Life of Mrs Elizabeth Walker 
(1690), citat în Thomas, „Cleanliness and Godliness”, p. 56. Îi 
mulţumesc lui Keith Thomas că mi-a pus la dispoziţie pasajul 
înaintea publicării. 

2% Cea mai bună analiză a modelului weberian rămâne în 
continuare cea a lui Talcott Parsons, Structure of Social Action. 
Elaborând această paradigmă, Parsons împarte acţiunea în trei 
categorii : raţională (adecvată scopurilor), iraţională (fără 
legătură cu scopurile) şi nonraţională (acţiunea ca scop în sine). 
Un bun exemplu al celei din urmă : „Tată, nu pot să mint: eu am 
tăiat cireşul”. Etica lui Weber, de sorginte calvină, se situează pe 
tărâmul nonraţionalului. 

23 Baxter, „Of Redeeming Time”, Practical Works, p. 228. Din 
nou, îi mulţumesc lui Keith Thomas. 

priveşte jocurile de noroc în perioada modernă timpurie. 
Ambele le condamnau, însă catolicii le condamnau 
deoarece ai fi putut (aveai) să pierzi şi nicio persoană 
responsabilă nu ar periclita astfel bunăstarea sa şi pe a 
celorlalţi. Protestanţii, pe de altă parte, le condamnau 
deoarece ai fi putut să câştigi, lucru dăunător pentru 
caracter. Abia mult mai târziu etica protestantă a 
degenerat într-un set de maxime despre succesul material 
şi predici arogante şi servile despre virtuțile bogăției. 

Teza lui Weber a creat dezaprobări de tot felul. Romano- 
catolicii nu ştiau dacă să o accepte ca pe un elogiu sau să o 
denunțe ca pe o critică. Istoricii materialişti au respins 
ideea potrivit căreia abstracţiuni precum valorile şi 
atitudinile, ca să nu mai vorbim de cele inspirate de religie, 
puteau motiva şi modela modul de producţie. Această 
respingere a fost cu atât mai puternică în ceea ce priveşte 
intenţia explicită şi infamă de a-l combate pe Marx în 
această privinţă. Ca să punem boii şi carul în ordinea 
corectă, unii au susţinut că ascensiunea capitalismului 
dăduse naştere protestantismului; sau că protestantismul îi 
atrăgea pe acei oameni - negustori, meşteşugari - ale căror 
valori personale le aduseseră deja muncă asiduă şi succes 
în afaceri?%. 

Într-un studiu influent numit Religion and the Rise of 
Capitalism, istoricul social englez R.H. („Harry”) Tawney a 
respins legătura dintre protestantism şi creşterea 
economică. Economia engleză, spunea el, şi-a luat avânt în 
secolul al XVI-lea abia atunci când influența religioasă s-a 
redus, fiind înlocuită cu atitudini laice. Un singur merit l-a 
recunoscut eticii ce respinge doctrina puritană: îi ferea pe 
negustori şi producători de atacurile disprețuitoare ale 
claselor superioare. Le conferea demnitate şi un simţ al 
dreptăţii, o armură într-o lume a  prejudecăţilor 


2% Cf. H.M. Robertson, Aspects of the Rise of Economic 
Individualism. 

anticomerciale. Astfel, fără să cadă pradă tentaţiei unui 
confort sporit, calvinii buni şi-au îndeplinit sarcinile de la o 
generaţie la alta, acumulând averi şi experienţă pe 
parcurs?%. 

Acelaşi tip de controversă a învăluit şi teza derivată a 
sociologului Robert K. Merton, care a susţinut că exista o 
legătură directă între protestantism şi ascensiunea ştiinţei 
moderne. Nu era primul care afirma acest lucru. In secolul 
al XIX-lea, Alphonse de Candolle, care provenea dintr-o 
familie hughenotă din Geneva, a calculat că, din cei 92 de 
membri străini aleşi la Academie des Sciences din Franţa în 
perioada 1666-1866, 71 erau protestanți, 16 catolici, iar 
restul de cinci evrei sau de afiliaţie religioasă 
nedeterminată - asta dintr-o populaţie din afara Franţei de 
107 milioane de catolici, 68 milioane de protestanți. Un 
calcul similar al membrilor străini de la Royal Society de la 
Londra din 1829 şi 1869 a scos la iveală cifre egale de 
catolici şi protestanți dintr-o populaţie în care catolicii îi 
întreceau pe protestanți cu mai bine de 3 la 12%. 


2% Despre această etică defensivă mai veche a aristocrației, 
vezi importantul articol al lui Arthur Livingston, „Gendeman, 
Theory of the”, în Encyclopedia of the Social Sciences. De 
asemenea, Kautsky, Politics of Aristocratic Empires, pp. 177— 
197. 

2% Candolle, Histoire des sciences et des savants. Unii au 
respins aceste cifre pe motivul că toate calculele lui Candolle 
încep din anii 1660, când revoluţia ştiinţifică era deja în plină 
desfăşurare. Cf. Smith, Science and Society, p. 48. O asemenea 
obiecţie nu exclude, fireşte, posibilitatea ca un sondaj 
asemănător asupra perioadei anterioare să ofere rezultate 
similare; însă implicaţia este aceea că nu ar face-o. Ideea este 
următoarea: Candolle avea la dispoziţie date cu care să lucreze 
după înfiinţarea academiilor ştiinţifice. Ar fi irațional să le 
respingem pentru perioada pe care o tratează, când supremaţia 
protestantă în ştiinţă ar părea o realitate. Dacă explicaţia ţine de 
protestantism sau de ostilitatea catolică în ceea ce priveşte noua 

Fără îndoială, o bună parte din aceste lucruri reflectau 
accesul sporit al catolicilor din ţările catolice la vechile 
profesii liberale şi la birocraţia administrativă, de unde şi 
preferința lor pentru un tip diferit de educaţie. Însă, în mare 
parte, era dictată de temerile ierarhiei preoţeşti, de 
aversiunea în ceea ce priveşte descoperirile şi paradigmele 
unei ştiinţe care nega doctrina religioasă. După cum 
spunea Joseph Priestley, chimist englez şi preot unitarian, 
papa, ocrotind ştiinţa, „preţuia un duşman deghizat”, 
deoarece avea „motive să tremure chiar şi în faţa unei 
pompe de aer sau a unei maşinării electrice”?%. 

Pe fondul tuturor acestor aspecte, un specialist a afirmat 
categoric că nu există nicio bază empirică pentru aşa-zisa 
legătură?%; că datele lui Weber privind educația 
diferențiată a catolicilor şi a protestanților din Germania 
începutului de secol (protestanții erau mai înclinați spre 
programele comerciale şi ştiinţifice) sunt prost calculate; că 
oamenii de afaceri catolici şi noncalvini o duceau la fel de 
bine ca tipurile calvine ideale ale lui Weber; că am putea 
explica la fel de bine diferenţele dintre Europa de Nord şi 
cea de Sud prin intermediul geografiei sau al rasei; şi că 
Max Weber e asemenea croitorilor care îl îmbrăcau pe 
împăratul chinez, iar legătura sa protestantă era mult 
zgomot pentru nimic. 

Într-adevăr, e cinstit să spunem că majoritatea istoricilor 
de astăzi ar considera teza lui Weber implauzibilă şi 
inacceptabilă: a avut momentul ei de glorie, care s-a 
terminat. 

Eu nu sunt de acord cu acest lucru. Nu la nivel empiric, 
unde documentele arată că negustorii şi producătorii 


ştiinţă, sau de ambele variante, este cu totul altceva. 

29 Citat de Mason, „Scientific Revolution”. 

2% Acesta este istoricul suedez Kurt Samuelsson, într-o scurtă 
monografie tradusă în limba engleză cu titlul Religion and 
Economic Action. 

protestanți au jucat un rol major în comerţ, sistemul bancar 
şi industrie?%. |n centrele de producţie (fabriques) din 
Franţa şi vestul Germaniei, protestanții erau de regulă 
angajatorii, iar catolicii, angajaţii. În Elveţia, cantoanele 
protestante erau centrele industriei destinate exportului 
(ceasuri, aparate, textile); cele catolice erau preponderent 
agricole. În Anglia, care la sfârşitul secolului al XVI-lea era 
în proporţie copleşitoare protestantă, opozanţii (mai precis, 
calvinii) erau în mod disproporționat activi şi influenţi în 
fabricile şi fierăriile Revoluţiei Industriale incipiente. 

Şi nici la nivel teoretic. Miezul problemei era într-adevăr 
crearea unui nou tip de om - raţional, ordonat, sârguincios, 
productiv. Deşi nu erau noi, aceste virtuţi nu erau nici pe 
departe des întâlnite. Protestantismul le-a generalizat în 
rândul adepților săi, care se judecau reciproc în funcţie de 
aceste standarde. E o poveste în sine, pe care Weber, în 
mod surprinzător, nu a abordat-o decât foarte puţin: rolul 
presiunii grupului şi al analizei reciproce în raport cu 
asigurarea performanţei - toată lumea cerceta pe toată 
lumea şi se amesteca în treburile celorlalţi. 

Două caracteristici speciale ale protestanților reflectă şi 
confirmă această legătură. Prima era accentul pe instruire 
şi educaţie, atât în rândul fetelor, cât şi al băieţilor. Acesta 
era un rezultat adiacent al lecturii Bibliei. Protestanţii buni 
trebuiau să citească sfintele scripturi din proprie iniţiativă. 
(în opoziţie, catolicii erau catehizaţi, însă nu erau siliţi să 
citească şi erau descurajaţi în mod explicit să citească 
Biblia.) Rezultatul: un număr mai mare de persoane cu 
ştiinţă de carte şi de candidaţi la educaţia superioară; de 
asemenea, asigurarea unei continuităţi mai stabile a 


2% Critica statistică a lui Samuelsson la adresa datelor lui 
Weber legate de Baden, de exemplu, este neconvingătoare, deşi 
dovedeşte că era mai probabil ca protestanții să locuiască în 
zone urbane, unde se aflau în mod invariabil şcolile tehnice. Insă 
nici asta nu era o întâmplare. 

educaţiei de la o generaţie la alta. Mamele cu ştiinţă de 
carte contează. 

Cea de-a doua era importanţa acordată timpului. Avem 
aici de-a face cu ceea ce un sociolog ar nume „dovadă 
discretă”: producerea şi cumpărarea de ceasuri. Chiar şi în 
teritoriile catolice, precum Franţa sau Bavaria, majoritatea 
ceasornicarilor erau protestanți; iar folosirea acestor 
instrumente de măsurare a timpului şi răspândirea lor în 
zonele rurale erau mult mai avansate în Marea Britanie şi în 
Olanda decât în ţările catolice*%. Nimic nu ilustrează mai 
bine  „urbanizarea” societății rurale decât această 
sensibilitate faţă de scurgerea timpului, cu toate implicaţiile 
ei privind răspândirea rapidă a valorilor şi a preferințelor. 

Asta nu înseamnă că „tipul ideal” de capitalist al lui 
Weber putea fi găsit doar în rândul calvinilor şi al 
avatarurilor lor sectare de mai târziu. Oameni de toate 
religiile sau fără nicio religie pot ajunge să devină raţionali, 
sârguincioşi, disciplinaţi, productivi, curaţi şi fără simţul 
umorului. Şi nici oameni de afaceri nu trebuie să fie. Aceste 
calităţi pot fi întâlnite şi se poate profita de pe urma lor în 
toate păturile sociale. Argumentul lui Weber, după părerea 
mea, e că în acel loc şi la momentul respectiv (Europa de 
Nord, între secolele al XVI-lea şi al XVIII-lea) religia încuraja 
apariţia în forţă a unui tip de personalitate care fusese 
excepţional şi întâmplător înainte; şi că acest tip a creato 
nouă economie (un nou mod de producţie) pe care o 
cunoaştem sub numele de capitalism (industrial). 

La aceasta s-a adăugat nevoia tot mai mare de capital fix 
(echipament şi fabrici) în sectorul industrial. Astfel, 


3% Landes, Revolution in Time, pp. 92—93. Cf. de Vries, Dutch 
Rural Economy, p. 219: pe baza inventarelor gospodăreşti, 
numărul ceasurilor deţinute în districtul Leewarderaded îi crescut 
de la 2% în 1677—1686 la 70,5% în 1711—1750. Desigur, era 
vorba despre gospodăriile îndeajuns de înstărite încât să facă un 
inventar după moarte. 

continuitatea a devenit esenţială - de dragul întreţinerii şi 
dezvoltării continue şi al acumulării de cunoştinţe şi 
experienţă. Aceste întreprinderi erau foarte diferite din 
acest punct de vedere faţă de cele mercantile, care luau 
adesea forma unor mobilizări ad-hoc de capital şi forţă de 
muncă, reunite pentru o călătorie sau o acţiune comercială 
şi ulterior dizolvate. (Amintiţi-vă că şi Compania engleză a 
Indiilor de Est opera astfel în primii săi ani, deşi şi aceasta 
şi-a dat seama în scurt timp că era necesară o mobilizare 
continuă.) 

Având în vedere această necesitate a unui nou tip de 
economie, antreprenorul weberian era cu precădere potrivit 
prin temperament şi obiceiuri; iar în această privinţă, 
accentul pus de Tawney pe legătura dintre respectul de 
sine şi continuitate este în mod special pertinent. Nu este o 
coincidenţă faptul că, mereu dispusă şi dornică să-i 
cinstească pe burghezii cu ambiţii sociale (în general, 
oameni ai legii) privilegii nobiliare - cu un preţ, desigur -, 
Coroana franceză a început în secolul al XVII-lea să le 
permită nobililor să se implice în comerţul cu ridicata (spre 
deosebire de cel cu amănuntul); şi, în secolul al XVIII-lea, să 
le impună aspiranţilor din industrie o condiţie de 
continuitate.  Nou-înnobilatul négociant sau fabricant 
trebuia să rămână „în comerţ” - condiţie care ar fi fost 
considerată odinioară în mod inerent deshonorante, 
incompatibilă cu un statut atât de glorificat*%. Problema, 
după cum ar fi văzut-o un bun calvin, era că onorurile şi 


301 Cf. Michaud, „Orléans au XVIlle siècle”, p. 11. Chiar şi aşa, 
anumite ordine cavalereşti erau inaccesibile pentru aceşti 
oameni noi, iar aceste excluderi contraveneau acestor eforturi de 
a privilegia succesul în afaceri, până într-acolo încât unii au 
militat pentru crearea unul nou tip de ordin ridicând statutul 
acestor oameni subapreciaţi. Aceste manifestări solemne ale 
respectului par sincere; însă ne spun că alţi oameni nu erau de 
acord. 

caracterul pretenţios nu li se potriveau deloc bărbaţilor din 
birouri şi fabrique. Aceştia lucrau mai bine şi mai asiduu 
îmbrăcaţi în haine din lână închise la culoare, fără mătase, 
dantelă sau perucă. 

Oricât de importantă a fost proliferarea unei noi specii de 
oameni de afaceri, ea a reprezentat doar un aspect al 
deplasării puterii economice şi bogăției din Sud în Nord. Nu 
s-au mutat doar banii, ci şi cunoştinţele; şi tocmai 
cunoştinţele, îndeosebi cele ştiinţifice, au fost cele care au 
dictat posibilităţile economice. În secolele premergătoare 
Reformei, Europa de Sud era un centru de studiu şi 
cercetări intelectuale: Spania şi Portugalia, deoarece se 
aflau la graniţa civilizaţiei creştine şi islamice şi prezentau 
avantajul intermediarilor evrei; şi Italia, care avea propriile 
contacte. Spania şi Portugalia au avut de pierdut de 
timpuriu, deoarece patima religioasă şi cruciada militară i- 
au alungat pe intruşi (pe evrei şi apoi pe conversos) şi au 
descurajat urmărirea străinilor şi a potenţialilor eretici; însă 
Italia a continuat să producă unii dintre cei mai de seamă 
matematicieni şi oameni de ştiinţă ai Europei. Nu 
întâmplător prima societate de elită (Accademia dei Lincei, 
Roma, 1603) a fost înfiinţată acolo*%. 

Totuşi, Reforma Protestantă a schimbat regulile. A 
încurajat foarte mult educaţia, a generat dezacorduri şi 
erezii şi a promovat scepticismul şi refuzul autorităţii care 
se găseşte în miezul demersului ştiinţific. Ţările catolice, în 
loc să se ridice la nivelul provocării, au reacţionat prin 
închidere şi dezaprobare. Reacţia dominioanelor 
habsburgice, care includeau şi Ţările de Jos, a păşit pe 
urmele denunţării lui Luther. Prezenţa refugiaților marrano, 
temuţi şi urâţi ca duşmani ai adevăratei Biserici şi acuzaţi 
că au răspândit intenţionat noile doctrine, a agravat isteria. 

Au urmat o serie de interdicții (începând cu anul 1521), 


3% Lincei =  lincşi. Animalul a fost ales pentru văzul său 
considerat extrem de ascuţit. 

nu numai în ceea ce priveşte publicarea, ci şi lectura 
ereziilor, în orice limbă. Autorităţile spaniole, atât cele laice, 
cât şi cele preoţeşti, îi considerau pe luterani (toţi 
protestanții erau pe atunci luaţi drept luterani) nu disidenţi, 
ci noncreştini, aidoma evreilor şi musulmanilor, duşmani ai 
credinţei*%. Orice tentativă de a pune capăt Inchiziției era 
dată la o parte, iar autorităţile bisericeşti şi civile s-au unit 
în scopul de a controla mentalitatea, cunoaşterea şi 
credinţa. În 1558, pedeapsa cu moartea a fost introdusă 
pentru importul de cărţi străine fără acord şi pentru tiparul 
fără autorizaţie. Universitățile s-au transformat în centre de 
îndoctrinare; cărţile neortodoxe şi periculoase erau înscrise 
într-un /ndex Librorum Prohibitorum (1557 la Roma, 1559 în 
Spania), iar cărţile inofensive erau publicate cu un 
imprimatur („să fie tipărită”) oficial. Dintre cărţile de pe 
lista spaniolă: cărţile ştiinţifice interzise deoarece autorii lor 
erau protestanți. În ciuda contrabandei, periculoasă pentru 
sănătate, răspândirea noilor idei în societate a încetinit 
nespus de mult. (Amintiţi-vă recenzia de carte de la 
începutul romanului Don Quijote. Nu contează doar rolul 
fanteziei, ci şi motivele absurde - lucrurile minore care au 
adus riscul într-o societate copleşită de imaginaţie şi 
însetată de cunoaştere.) 


3% Bennassar, L'/nquisition espagnole, cap. VIII: „Refus de la 
Reforme”, în special pp. 289—290 încă o dată, reacţia Spaniei a 
fost modelată, în detrimentul său, de lunga ei istorie de 
conformism religios intransigent şi de patimile pe care le-a 
generat. Cf. Goodman, „Scientific Revolution”, pp. 163-164, care 
sugerează că e posibil ca lipsa de medici catolici din Spania 
secolului al XVI-lea să fi reflectat legătura rasială (congenitală) 
pe care unii spanioli o făceau între iudaism şi medicină. „Este 
foarte posibil ca, într-o societate care îi respecta pe cei ce puteau 
stabili independenţa faţă de descendența evreiască sau maură, 
vechii creştini să fi evitat profesia medicală în cazul în care 
succesul ei putea stârni suspiciuni în privinţa unei origini 
evreieşti.” 

Spaniolii nu aveau voie nici să studieze peste hotare, ca 
nu cumva să ingereze doctrina subversivă. În acelaşi an 
(1559), Coroana a interzis urmarea universităţilor străine, 
cu excepţia unor centre sigure precum Roma, Bologna şi 
Napoli. Efectul a fost dramatic. Studenţii spanioli 
efectuaseră multă vreme studii medicale la Universitatea 
din Montpellier; au renunţat aproape în totalitate - 248 de 
studenţi între 1510 şi 1559; 12 între 1560 şi 15993%. (Cei 
12  nonconformişti ne surprind.) Oamenii de ştiinţă 
subversivi erau reduşi la tăcere şi siliţi să se denunțe. 
Regimurile ce exercită control asupra gândirii şi impun 
ortodoxia nu se mulţumesc niciodată cu interdicții şi 
pedepse. Vinovaţii trebuie să mărturisească şi să se căiască 
- pentru mântuirea lor şi a celorlalţi. 

Persecuţia a generat o interminabilă „vânătoare de 
vrăjitoare”, la care se adăugau turnători plătiţi, vecini 
indiscreţi şi o manie rasistă a purității sângelui (/impieza de 
sangre). Evreii convertiți la creştinism pentru a evita 
persecuția erau prinşi prin intermediul vestigiilor practicii 
mozaice, care îi dădeau de gol: refuzul cărnii de porc 
lenjerie curată vinerea, o rugăciune surprinsă, prezenţă 
neregulată la biserică, un cuvânt nelalocul lui. Îndeosebi 
igiena dădea de bănuit, iar îmbăierea era considerată o 
dovadă de apostazie, atât pentru marrano, cât şi pentru 
morisco (maurii spanioli) „Fraza «se ştie că acuzatul se 


304 Goodman, „Scientific Revolution în Spain and Portugal”, în 
Porter şi Teich (eds.), Scientific Revolution, p. 172. Unii istorici 
spanioli, în încercarea de a apăra imposibilul, au susţinut că 
universităţile de peste hotare erau atât de sărace şi de limitate, 
încât studenţii spanioli nu pierdeau mare lucru. Posibil; deşi 
universităţile protestante, cele din Anglia şi Olanda, de exemplu, 
erau considerabil mai bune. Insă nimeni nu putea bea din izvorul 
ereziei, aşa ceva era de neconceput. Cf. Smith, Avuţia națiunilor, 
cartea a V-a, cap. i, partea a 3-a, articolul 3d, despre fluxul de 
talent din mediul universitar către Biserică în ţările catolice. 

îmbăia» este frecvent întâlnită în arhivele Inchiziției.” 3% 
Murdărie moştenită: oamenii curaţi nu au de ce să se spele. 
Prin toate acestea, spanioli şi portughezii se înjoseau şi se 
degradau. Intoleranţa îi poate dăuna persecutorului într-o 
măsură mai mare decât victimei. 

Aşadar Peninsula Iberică şi, în realitate, Europa 
mediteraneeană în ansamblu au ratat ocazia aşa-numitei 
revoluţii ştiinţifice. În anii 1680, Juan de Cabriada, un medic 
din Valencia, purta un război continuu cu doctorii de la 
Madrid, încercând în zadar să-i convingă să accepte 
descoperirea lui Harvey privind circulaţia sângelui în 
defavoarea tradiţiei antice a lui Galenus. Ce era în 
neregulă, se întreba el, cu Spania? E „ca şi când am fi 
indieni, mereu ultimii” care află noile descoperiri. 

Istoricul britanic Hugh Trevor-Roper a susţinut că acest 
curent  reacţionar, antiprotestant, mai curând decât 
protestantismul însuşi, a pecetluit soarta Europei de Sud 
pentru următorii trei sute de ani*%. Un asemenea regres nu 
era nici predestinat, nici impus de doctrină. Însă, odată 
adoptată această cale, Bisericii, depozitarul şi apărătorul 
adevărului, i-a venit greu să-şi recunoască greşeala şi să 
schimbe cursul. Cât de greu? Auzim în prezent că, în cele 
din urmă, Roma aproape l-a reabilitat pe Galileo după circa 
patru sute de ani. Atât de greu. 


3% Crow, Spain: The Root and the Flower, p. 149. 

3% În Carta filosofica, medico-chymica (Madrid, 1687), citat de 
Goodman, „Scientific Revolution”, p. 173. 

3% Trevor-Roper, „Religion, the Reformation and Social 
Change”, în colecţia de eseuri cu acelaşi titlu. Lucrarea a fost 
prezentată pentru prima oară în 1961, la cea de-a Cincea 
Conferinţă Irlandeză a Istoricilor din Galway. Probabil că a 
deranjat numeroşi ascultători. 

Condamnarea lui Galileo 


Galileo Galilei nu era un sfânt, însă era un geniu şi o 
adevărată comoară - pentru Florenţa, ltalia, Europa şi 
lumea întreagă. Era un pionier al ştiinţei experimentale, un 
observator fin (cum îi şedea bine unui membru al 
Academiei Lincşilor), un gânditor ager, un polemist şi un 
interlocutor puternic. Cu toate acestea, în 1633 a fost 
condamnat de Biserica Catolică pentru nesupunere şi 
erezie: „Părerea că Soarele se află în centrul lumii şi stă 
nemişcat este absurdă, falsă din punct de vedere filosofic şi 
eretică formal, deoarece contrazice în mod vădit Sfânta 
Scriptură”. 

(Galileo nu a fost primul; şi nici ultimul. La fel de 
importantă, deşi mai puţin cunoscută, a fost şi arderea pe 
rug la Roma, în februarie 1600, a lui Giordano Bruno, fost 
călugăr dominican, un filosof a cărui viziune asupra 
universului se apropia mult mai mult de cea actuală decât 
perspectiva lui Copernic sau Galileo: spaţiu infinit, miliarde 
de stele care ard, Pământul care se învârte în jurul Soarelui, 
materie alcătuită din atomi şi aşa mai departe. Toate 
ereziile, asociate cu misterele şi magia. În realitate, prin 
condamnarea lui Bruno, Biserica îşi proclama intenţia de a 
prelua controlul asupra ştiinţei şi a imaginaţiei şi de a le 
ţine în frâu la Roma*%. Dar, atâta vreme cât Galileo lucra şi 
vorbea, încă mai era loc pentru libertate.) 

Aceasta a fost sentinţa. Mărturisirea greşelii comise de 
Galileo era de 14 ori mai lungă. Scopul nu era afirmarea 
dogmei, ci denunţarea ereziei şi expunerea pentru toţi, în 
amănunt, a mărturiei  păcătosului, recunoaşterea şi 


3% Despre Bruno şi campania Bisericii de a domestici ştiinţa, 
vezi Minois, L'Eglise et la science, |, cap. IX: „Contre-Reforme et 
reprise en main des sciences”. Despre originea „ştiinţei” lui 
Bruno, vezi Yates, Giordano Bruno, şi discuţia din Copenhaver, 
„Natural Magic”. 

308 


acceptarea de către acesta a autorităţii Sfintei Biserici, 
precum şi promisiunea sa sinceră că se va căi. Nu se va 
repeta. Aceasta este natura controlului exercitat asupra 
gândirii în sistemele infailibile: acestea îşi propun mai 
curând să convingă decât să condamne - atât pe vinovat, 
cât şi pe toţi ceilalţi membri ai sistemului. 

Motivul pentru care Biserica a ales să apere cu îndârjire 
geocentrismul rămâne un mister. Nimic nu pare să impună 
o asemenea credinţă în Sfânta Scriptură. Fără îndoială, 
Biblia foloseşte imagini cu soarele care traversează cerul 
sau se opreşte pe traseu, însă acestea nu sunt dificil de 
interpretat ca expresii, uneori metaforice, pentru ceea ce 
percepe ochiul pe Pământ. Curia Romană ar fi putut ignora 
chestiunea fără ca, în felul acesta, să zdruncine credinţa 
sau supunerea. Cu toate acestea, orice biserică este 
tentată să-şi sprijine autoritatea pe doctrină şi dogmă, 
simbolul şi instrumentul guvernării, mai ales în vremurile 
tulburi. 

În acelaşi timp, Galileo, atât din raţiuni de temperament, 
cât şi de integritate intelectuală, agrea conflictul. Polemist 
puternic, nu suferea neghiobii, pe care îi întâlnea din belşug 
în cercurile preoţeşti. Era un joc periculos într-o lume 
romană a autorităţii, intrigii şi ambiţiei, defăimării şi trădării 
aproape fără margini. Bizanțul pe Tibru: la Roma, nimic nu-i 
făcea pe rivali mai fericiţi decât moartea prematură a 
Sfântului Părinte, întrucât orice schimbare a papei genera o 
redistribuire a puterii şi a funcţiilor. Azi erai, mâine nu; 
prieten acum, duşman mai târziu. Galileo nu se putea baza 
pe nimeni. 

Şi mai rău, probabil, reacţia lui Galileo în faţa sugestiilor 
şi avertismentelor de dezaprobare a fost „să se adreseze 
publicului” - să publice mai curând în italiană decât în 
latină -, trecând astfel peste capul celor din interior şi 
apelând la o audienţă mai largă. În realitate, populariza 

(banaliza) erezia, lucru absolut intolerabil5%. 

Aşadar Galileo a mărturisit; şi, deşi se spune că a făcut o 
ultimă obiecţie încăpăţânată (Eppur și muove [,„Orice aţi 
spune, totuşi se mişcă”]), a fost pus sub arest la domiciliu, 
menit să-l îndobitocească, care i-a pus capăt carierei de om 
de ştiinţă eficient şi inovator. Aceasta a reprezentat o 
pierdere catastrofală pentru ştiinţa italiană, care, atâta 
vreme cât marele om a lucrat şi a progresat, a făcut faţă 
constrângerii tot mai mari exercitate de Contrareformă. 

Care era situaţia ştiinţei pe alte meleaguri? În tările 
protestante, condamnarea nu însemna mare lucru. In cel 
mai bun caz, îi confirma pe cei care se răzvrăteau împotriva 
autorităţii Bisericii în disprețul lor față de superstiţiile 
Romei. Părintele Gassendi, profesor la Aix-en-Provence şi 
excelent observator al fenomenelor astronomice, a călătorit 
în Olanda în 1632, de unde i-a scris unui coleg francez 
despre atitudinile faţă de paradigma lui Copernic: „Toţi 
oamenii de acolo o acceptă”3". E posibil să fi fost o 
exagerare, însă surprinde contrastul faţă de ceea ce 
cunoscuse acasă. Olanda, Anglia şi ţările protestante în 
general reprezentau o altă mentalitate. 

În Franţa, savanții oscilau între rațiune şi simtire, 
integritate şi supunere. Acelaşi Gassendi, într-o scrisoare 
către Galileo, îl implora să cadă la pace cu Roma şi cu 
propria conştiinţă - în acelaşi timp: „Sunt profund îngrijorat 
în legătură cu soarta care te aşteaptă pe tine, măreaţa 


3% Faceţi comparaţie cu legea italiană de lungă durată cu 
privire la publicarea de materiale pornografice: câtă vreme 
cartea era scumpă şi apărea într-o ediţie limitată, era tolerabilă; 
însă ediţiile ieftine nu puteau fi permise, de teama coruperii 
omului de rând care nu dispunea de resursele culturale necesare 
pentru a rezista tentaţiei şi păcatului. Despre teama Bisericii de 
limba vernaculară, cf. problemele lui Giambattista della Porta din 
anii 1580. Eamon, „From the Secrets of Nature”, p. 361, n. 41. 

310 Grenet, Passion des astres, p. 87. 

glorie a acestui veac! Dacă papa a hotărât ceva conți 
părerilor tale, respectă acel lucru, aşa cum îi şade bine unui 
om înţelept. Trebuie te mulţumeşti să trăieşti cu 
convingerea că ai căutat numai şi numai adevărul”. 

Numai şi numai adevărul. Dar ce era adevărul? In cadrul 
ştiinţei de la acea vreme, doar Copernic lăsa mult de dorit. 
Paradigma lui Copernic şi Kepler corespundea mai bine 
observaţiilor, însă dovedea acest lucru că Pământul se 
roteşte în jurul Soarelui. Era mai indicat şi mai sigur să te 
limitezi la experimente şi să nu întrebi de ce. Era vorba de 
o modalitate de a continua observaţiile negând 
consecinţele, iar această eschivare a fost îmbrăţişată de 
unii dintre cei mai de seamă oameni de ştiinţă francezi ai 
vremii. Astfel, Mersenne, cel mai activ corespondent dintre 
savanții europeni, a scris în 1620 că tot ce se spusese 
despre mişcarea Pământului nu dovedea teza; şi a renunţat 
la plan său de a scrie o carte despre heliocentrism. 
Gassendi, la fel. Descartes, la fel. Marele Descartes a venit 
cu propria idee: mişcările corpurilor cereşti nu erau 
guvernate de atracţie invizibilă, magică, ci de vârtejuri de 
forţe care le trăgeau după ele. Atracția avea iz de 
superstiție, în vreme ce vârtejurile erau oarecum ştiinţifice. 
Să presupunem, spunea Descartes, că Pământul era purtat 
în câmpul său de forţă ca un pasager într-o barcă. Barca se 
mişcă, însă pasagerul nu. Aşadar Pământul nu se mişcă. 
Q.E.D. 

În ciuda acestei ingeniozităţi, lui Descartes îi era greu să 
trăiască într-o ţară a subtilităţilor iezuite. S-a mutat în 
Olanda, lăsându-i adresa de corespondenţă doar lui 
Mersenne. În acelaşi timp, treptat, şovăielnic, francezii au 
acceptat cosmologia lui şi ulterior, s-au agăţat de sistemul 
cartezian, respingând teoriile newtoniene privind mişcarea 
şi gravitația. E mai bine să împingi decât să tragi. Deoarece 
Newton e englez, iar francezilor, atunci ca şi acum, le 


1 /bid., p. 79. 

venea greu să înveţe de la alţii (nou n'avons pas de leçons 
à recevoir...) cu atât mai puţin de la duşmanul lor 
tradiţional de la Agincourt şi Crecy.*1? Un caz revoltător al 
acestui şovinism intelectual a avut loc în anii 1980, când 
autorităţile medicale franceze au insistat să distribuie 
sânge contaminat în loc să cumpere teste americane şi 
echipament de decontaminare. (Statele Unite luaseră locul 
Marii Britanii ca bête noire, deşi îi sprijiniseră pe galezi în 
două războaie mondiale.) Autorităţile franceze au expus 
astfel sute, poate chiar mii de oameni la SIDA, 
condamnându-i la moarte. 

Când francezii au acceptat în cele din urmă matematica 
şi fizica newtoniene, le-a mers din plin. Aveau talent şi 
genialitate din belşug. Insă au pierdut câteva generaţii din 
cauza mândriei. 


Tenacitatea intoleranţei şi prejudecăţilor:!: 


În secolul al XV-lea, Sicilia a avut nenorocul de a fi 
subordonată coroanei Castiliei; prin urmare, în 1492, când 
Ferdinand şi Isabela au dispus expulzarea sau convertirea 
evreilor din Spania, Sicilia a trebuit să se conformeze şi ea. 
Nu că insula ar fi dus lipsă de sentimente antievreieşti, 
după cum arătau o serie de pogromuri anterioare, însă 
evreii  locuiseră acolo de secole şi jucau un rol 
disproporționat în comerțul Siciliei, ca să nu mai vorbim de 


312 La fel s-a întâmplat şi în Italia. De pildă, efemera Accademia 
del Cimento, organizată şi patronată de ducele Leopold al 
Toscanei, înfiinţată la ordinele acestuia şi dizolvată după 
plecarea sa la Roma pentru a urma o vocaţie superioară. 
Autonomie intelectuală inexistentă: membrii îşi comunicau 
rezultatele experimentelor lor, dar asta era tot - ştiinţă, altfel 
spus, fără scientia. 

35 Vezi în special La Lumia, Histoire de l'expulsion des Juifs de 
Sicile. 

atribuţiile lor de medici şi spiţeri. Viceregele sicilian a 
ezitat, nedorind să emită decretul fatidic; însă o serie de 
ordine au pregătit calea, împiedicându-i pe evrei să-şi 
vândă bunurile, obligându-i să-şi achite toate datoriile şi - 
semnul cel mai prevestitor de rău - interzicându-le să 
poarte arme. 

Nu trebuie să intrăm în detalii. Evreii de pe insulă au 
obţinut o scurtă amânare; de asemenea, au primit 
permisiunea binevoitoare să ia hainele de pe ei, o saltea, o 
pătură din lână sau serj, cearşafuri şi mărunţişuri, precum 
şi mâncare pentru drum. Ni se spune că numeroşi sicilieni 
regretau plecarea lor. Pe bună dreptate. Ceea ce rămăsese 
din comerţ a dispărut aproape în totalitate; casele şi chiar 
cartierele au rămas pustii; şi trebuie să presupunem că unii 
oameni au avut bun-simţ să se simtă ruşinaţi. 

Mult mai târziu, spre sfârşitul secolului al XVII-lea, unii 
sicilieni i-au cerut regelui să facă ceva pentru a promova 
comerţul. Carol al ll-lea i-a acordat oraşului Messina 
privilegiul de port liber şi le-a dat evreilor dreptul de a face 
acolo comerţ - cu condiţia să doarmă în afara oraşului şi să 
poarte un semn distinctiv pe haine. Această ospitalitate 
ambiguă nu a încurajat venirea evreilor, aşa că în 1728 
evreii au primit dreptul de a face comerţ oriunde pe insulă, 
să locuiască la Messina, să aibă o sinagogă şi un cimitir, să 
deţină şi să vândă proprietăţi. Nici aceste măsuri nu au fost 
de ajutor, aşa că în 1740 regele i-a invitat în mod explicit 
pe evrei să se întoarcă. Unele familii au acceptat, însă nu 
au fost tratate cum se cuvine de populaţia măcinată de 
prejudecăţi. Apoi, dat fiind că regina nu reuşise să dea 
naştere unui moştenitor la tron, cuplul regal a fost convins 
de clerici că nu avea să aibă un băiat atâta vreme cât le 
îngăduia evreilor să rămână. Aşadar, şapte ani mai târziu, 
altă expulzare. 

Intoleranţă, superstiție, ignoranță - sunt mai uşor de 
dobândit şi de cultivat decât de dezrădăcinat. Aceleaşi vicii 

şi fărădelegi, comise acum multă vreme de conducătorii 
străini (spanioli), au contribuit până în ziua de azi la 
regresul persistent al Siciliei. 

Capitolul 13. 


Natura Revoluţiei Industriale 

In secolul al XVIII-lea, o serie de invenţii au transformat 
producţia britanică de bumbac şi au dat naştere unui nou 
mod de producţie - sistemul de fabrici*1*. In acelaşi timp, 
alte ramuri ale industriei au făcut progrese comparabile şi 
adesea asociate, iar toate acestea, sprijinindu-se reciproc, 
au generat câştiguri pe un front în continuă extindere. 
Abundenţa şi varietatea acestor inovaţii aproape că 
sfidează catalogarea, însă respectă trei principii: (1) 
înlocuirea abilităţilor şi efortului depus de oameni cu maşini 
- rapide, sistematice, precise, inepuizabile; (2) înlocuirea 
surselor animate de putere cu cele inanimate, îndeosebi 
inventarea motoarelor pentru transformarea căldurii în 
lucru mecanic, ceea ce oferea astfel o sursă aproape 
nelimitată de energie; şi (3) utilizarea unor materii prime 
noi şi mult mai abundente, cu precădere înlocuirea 
materialelor minerale şi, ulterior, artificiale cu substanţele 
de origine vegetală sau animală. 

Aceste înlocuiri au creat Revoluţia Industrială. Ele au 
generat o creştere rapidă a productivităţii şi, odată cu ea, a 
venitului per capita. În plus, această dezvoltare se 
autoîntreţinea. În vremurile trecute, nivelurile mai ridicate 
de trai fuseseră întotdeauna urmate de o creştere a 
populaţiei care epuiza în cele din urmă câştigurile. Acum, 
pentru prima dată în istorie, atât economia, cât şi 
cunoaşterea se dezvoltau îndeajuns de rapid încât să 
genereze un flux continuu de progrese. Gata cu obstacolele 
represive ale lui Malthus şi cu predicțiile de stagnare ale 
„Ştiinţei întunecate”; în schimb, aveam de-a face cu o 
epocă plină de promisiuni şi speranţe. Revoluţia Industrială 
a transformat şi balanţa puterii politice - în cadrul 


314 Prin fabrică înţelegem o unitate omogenă de producţie 
(muncitori care lucrează sub supraveghere), ce foloseşte o sursă 
centrală de energie de regulă inanimată. Fără puterea centrală, 
avem de-a face cu o manufactură. 

naţiunilor, între naţiuni şi între civilizaţii; a revoluţionat 
ordinea socială; şi a schimbat atât mentalităţile, cât şi 
tehnicile. 


Cuvântul revoluție are multiple fațete. Evocă imagini de 
schimbare rapidă, ba chiar brutală sau violentă. De 
asemenea, poate însemna transformare fundamentală sau 
profundă. Pentru unii, are conotaţii progresiste (în sens 
politic): revoluțiile sunt bune, iar noţiunea de revoluţie 
reacționară, care dă ceasul înapoi, este văzută ca o 
contradicţie în termeni. Alţii consideră că revoluțiile distrug 
în mod intrinsec lucruri de valoare şi, prin urmare, nu sunt 
benefice. 

Toate aceste sensuri şi altele sunt legate de un cuvânt ce 
însemna odinioară „cotitură”, în sens propriu. Să explic 
aşadar modul cum folosesc acest termen aici. Îl utilizez în 
cel mai vechi sens metaforic al său, pentru a mă referi la un 
„moment de profundă schimbare sau modificare a 
afacerilor ori a unui anumit lucru” - definiţie ce datează din 
anii 1400 şi precedă cu un secol şi jumătate folosirea 
termenului pentru a denota schimbarea politică abruptă**. 
Studenţii abili au utilizat întotdeauna termenul de Revoluţie 
Industrială cu acest sens, la fel cum alţii vorbesc despre o 
„revoluţie comercială” medievală, o „revoluţie ştiinţifică” a 
secolului al XVII-lea sau o „revoluţie sexuală” a secolului 
XX. 

Aşadar accentul cade mai curând pe profunzime decât pe 
rapiditate. Nu va surprinde pe nimeni faptul că progresele 
tehnologice extraordinare ale marii Revoluții Industriale (cu 
majuscule) nu s-au înregistrat peste noapte. Puţine invenţii 
au apărut în lume gata coapte. Dimpotrivă: este nevoie de 
numeroase ajustări mărunte sau de proporţii pentru a 
transforma o idee într-o tehnică. 

Să luăm exemplul energiei cu aburi. Primul dispozitiv 


315 QED, s.v. Revolution, III, 6, b. 

care a folosit aburul pentru a crea un vid şi a acţiona o 
pompă a fost brevetat în Anglia de Thomas Savery, în 1698; 
primul motor cu aburi propriu-zis (cu piston) a fost brevetat 
de Thomas Newcomen, în 1705. Motorul atmosferic al lui 
Newcomen (numit astfel deoarece se baza doar pe 
presiunea atmosferică) risipea însă foarte multă energie, 
întrucât cilindrul se răcea şi trebuia reîncălzit de fiecare 
dată. Prin urmare, motorul era cel mai potrivit să extragă 
apa din minele de cărbune, unde combustibilul era aproape 
un bun gratuit. 

Multă vreme - 60 de ani - s-a scurs până când James 
Watt a inventat un motor cu condensator separat (1768), a 
cărui eficienţă a combustibilului era îndeajuns de bună 
încât să facă aburul profitabil departe de mine, în noile 
oraşe industriale; şi a mai durat 15 ani până când maşinăria 
a fost adaptată la mişcarea de rotaţie, pentru a pune în 
mişcare roţile industriei. Între timp, inginerii şi mecanicii au 
fost nevoiţi să rezolve o infinitate de probleme mici şi mari 
de producţie şi întreţinere. De exemplu, sarcina de a face 
cilindri netezi şi cu secţiune circulară, astfel încât pistonul 
să funcţioneze etanş, iar aerul să nu se strecoare în partea 
de vid, necesita grijă, răbdare şi ingeniozitate?!€. În ceea ce 


316 Tehnica ce funcţiona în cazul boilerelor (rularea unei foi de 
tablă, sudarea marginilor şi închiderea capetelor cu capace) nu 
avea să fie de folos şi pentru un cilindru de motor - prea multe 
scurgeri. Noua metodă, care consta în găurirea unei bucăţi de 
forţă, a fost invenţia lui John Wilkinson, cca 1776, care învățase 
găurind ţevile de tun (brevet din 1774). Un an mai târziu, 
Wilkinson folosea motorul cu aburi pentru a ridica un ciocan de 
matriţare de 27 de kilograme folosit pentru forjarea pieselor 
grele. In 1783 ajunsese la 7,5 tone. Cu ajutorul acestuia, a 
construit în scurt timp laminoare, prese de monetărie, bancuri de 
trefilat (sârmă) şi alte maşinării grele asemănătoare. „Dintr-un 
capriciu straniu al publicului”, scrie Usher, „acest personaj 
sumbru şi neatrăgător nu a avut niciodată parte de faima pe care 
o merită ca unul dintre pionierii dezvoltării comerţului cu metale 

priveşte economia de combustibil, orice neajuns costa şi 
exista mereu loc de mai bine. 

Şi asta nu era tot. O altă direcţie rămânea să fie 
explorată: motoarele de înaltă presiune (mai mare decât 
presiunea atmosferică), care puteau fi construite mai 
compact şi folosite la punerea în mişcare a vaselor şi a 
vehiculelor terestre. Pentru asta a mai fost nevoie de un 
sfert de veac. Aceste utilizări făceau însă să se acorde 
importaţă economiei de combustibil: spaţiul era limitat şi se 
dorea mai mult loc pentru încărcătură decât pentru 
cărbune. Soluţia a fost găsită în dubla expansiune - 
utilizarea aburului la presiune înaltă în vederea acţionării 
succesive a două sau mai multe pistoane; după ce-şi făcea 
treaba într-un cilindru de înaltă presiune, aburul ajungea 
într-un cilindru mai mare, de presiune scăzută. Era acelaşi 
principiu dezvoltat în Evul Mediu pentru obţinerea de 
energie folosind o cădere de apă ce acţiona o serie de roţi. 
Dubla expansiune a fost inventată de J.C. Homblower 
(1781) şi Arthur Woolf (1804); însă nu şi-a intrat propriu-zis 
în drepturi decât în anii 1850, când a fost folosită la 
motoarele de propulsor a vaselor şi a contribuit imens la 
comerţul oceanic. 

Dar nici asta nu era tot. Dimensiunea şi puterea 
motoarelor cu aburi erau limitate de inerția pistonului. 
Îndreptându-se înainte şi înapoi, avea nevoie de un volum 
enorm de energie pentru a schimba direcţia. Soluţia a fost 
găsită (Charles A. Parsons, 1884) în trecerea de la mişcarea 
rectilinie la mişcarea de rotaţie, înlocuind pistonul cu o 
turbină cu abur. Acestea au fost introduse în centralele 
electrice chiar la sfârşitul secolului al XIX-lea; pe vase, la 
scurt timp după aceea. În concluzie, perfectarea motorului 
cu aburi a durat două sute de ani?”. 


grele” (History of Mechanical Inventions, p. 372). Nici Vulcan nu 
era simpatic. 
317 A doua jumătate a secolului al XIX-lea a asistat la o 

Între timp, energia hidraulică, şi ea mult îmbunătăţită 
(roata de apă [John Smeaton, anii 1750] şi turbina [Benoit 
Fourneyron, 1827]), a rămas o componentă majoră a 
industriei manufacturilor, aşa cum fusese din Evul Mediu?!t. 

În mod similar, prima topire cu succes a minereului de 
fier cu ajutorul cocsului, realizată de Abraham Darby la 
Coalbrookdale, data din 1709. (Am fost în furnalul 
abandonat de la Coalbrookdale, printre cărămizile corodate 
unde ardea focul, iar minereul se topea, şi m-am gândit că 
mă aflu în pântecele Revoluţiei Industriale. Acum face parte 
dintr-un muzeu industrial, iar vizitatorii curioşi îl pot privi de 
afară.) Însă această realizare, deşi atent studiată şi 
pregătită, a fost în realitate o lovitură norocoasă: cărbunele 
lui Darby era, întâmplător, potrivit*:9. Alţii nu au avut un 
succes atât de mare şi, la fel ca Darby, au fost nevoiţi să 
limiteze utilizarea fontei topite cu ajutorul cocsului la 


îmbunătăţire substanțială a motorului cu aburi, graţie 
progreselor ştiinţifice din domeniul termodinamicii. Acolo unde 
înainte tehnologia condusese ştiinţa pe acest teren, acum ştiinţa 
era cea care conducea şi îi dădea motorului cu aburi o nouă 
perspectivă asupra vieţii. 

Despre curba logistică a posibilităţilor implicite într-o secvenţă 
tehnologică dată - câştiguri lente în etapa experimentală de 
pregătire, urmate de un progres rapid care încetineşte la un 
moment dat, pe măsură ce posibilităţile se epuizează -, vezi 
eseul clasic al lui Simon Kuznets, „Retardation of Industrial 
Growth”. 

318 Despre roata de apă: Mokyr, Lever of Riches, pp. 90—92. 
Despre energia hidraulică vs energia cu abur: Tunzelmann, 
Steam Power, şi Greemberg, „Reassessing the Power Patterns”. 

319 Aceasta este explicaţia tradiţională - vezi Ashton, /ron and 
Steel. Hyde, Technological Change, p. 40, susţine că nu acesta 
era motivul; ci, mai curând, că Darby a reuşit fiindcă ştia să 
toarne vase din fier cu pereţi subţiri folosind nisip în loc de lut, 
economisind astfel jumătate din cantitatea de metal, acestea 
putând fi confecţionate mai uşor din fontă cu cocs. 

turnătorii. Soluţionarea dificultăţilor a durat aproximativ 
patruzeci de ani, iar topirea cu ajutorul cocsului şi-a luat 
avânt abia la jumătatea secolului. 

In plus, această tehnologie avea neajunsuri grave. Fonta 
era potrivită în producţia de oale şi tigăi, plăci pentru 
şemineuri, ţevi şi obiecte de mică importanţă, însă o 
tehnologie a maşinilor nu se poate baza pe turnări. Părţile 
mobile necesită elasticitatea fierului forjat (sau a oţelului) şi 
trebuie modelate (forjate sau prelucrate) mai precis decât 
prin turnare**. După o jumătate de secol şi numeroase 
experimente, cei din industria fierului au reuşit să producă 
fontă topită cu cocs, ce urma să fie rafinată, iar rafinorii au 
pus la punct tehnici de prelucrare a fontei topite cu cocs 
(Henry Cort, brevete în 1783 şi 1784). Oţelul ieftin (Henry 
Bessemer, 1856) a mai necesitat trei sferturi de veac. 
Oţelul ieftin a transformat industria şi transporturile. În 
vreme ce acest metal odinioară scump fusese rezervat unor 
utilizări restrânse - arme, briciuri, arcuri, pile -, acum putea 
fi folosit la construirea de şine de cale ferată şi vase. Şinele 


32 Fonta are un conţinut ridicat de carbon (peste 4%). Este 
foarte dură, însă se crăpa sau se sparge în urma unui şoc. Nu 
poate fi prelucrată, motiv pentru care este turnată în matrițe, 
solidificându-se în forma matriţei. Fierul forjat poate fi bătut cu 
ciocanul, găurit sau prelucrat în fel şi chip. Nu se va sparge în 
urma unui şoc şi este deosebit de rezistent la corodare, ceea ce îl 
face ideal pentru balustradele balcoanelor şi alte întrebuinţări în 
aer liber (cf. Turnul Eiffel). Pentru a trece de la fontă la fier forjat, 
cea mai mare parte din carbon trebuie calcinat, ca să rămână 
maximum 1%. Fierul forjat a fost înlocuit de multă vreme cu 
oţelul (1—3% carbon), care combină virtutile fontei şi fierului 
forjat, adică duritatea şi maleabilitatea; drept urmare, fierul 
forjat este aproape de neobţinut astăzi, mai puţin sub forma 
fierului vechi. Dificultatea fierului timpuriu ars cu cocs era aceea 
că, la rafinare, producea un tip de fier sfărâmicios la roşu, adică 
atunci când era fierbinte. Până când problema a fost rezolvată, s- 
a produs fier forjat cu ajutorul fontei topite cu cărbune. 

de cale ferată din oţel erau mai durabile şi transportau mai 
mult; vasele din oţel aveau bordaje mai subţiri şi cărau mai 
mult. 

În plus, dacă vrem să căutăm originile, putem împinge 
ambele episoade tehnice înapoi în secolul al XVI-lea, când 
industria engleză se baza de tipuriu pe cărbune ca materie 
primă şi combustibil, la fabricarea sticlei, a berii, la vopsire, 
fabricarea cărămizilor şi ţiglelor, forjare şi metalurgie. Un 
specialist a numit această trecere la combustibilii fosili, 
mult mai devreme decât în alte ţări europene, o „primă 
revoluţie industrială”. 

Au urmat utilajele mecanice. Maşinăria în sine este doar 
un dispozitiv articulat care mişcă un instrument (sau mai 
multe) astfel încât să înlocuiască munca manuală. Scopul 
său ar putea fi să amplifice forţa şi viteza operatorului, ca în 
cazul unei tiparniţe, al unei maşini de găurit sau al unei roţi 
de tors. Sau ar putea să controleze instrumentul în vederea 
executării unor mişcări uniforme, repetitive, ca în cazul 
unui ceas. Ori ar putea să utilizeze mai multe instrumente 
pentru a multiplica operaţiunile executate dintr-o singură 
mişcare. Atât timp cât maşinile sunt operate manual, micile 
defecţiuni inevitabile sunt relativ uşor de îndreptat: 


321 john U. Nef, Rise of the British Coal Industry. Specialistul 
care a susţinut cel mai convingător importanţa combustibilului 
fosil şi a energiei cu abur este E.A. Wrigley. Vezi Continuity, 
Chance and Change şi eseul său despre „The Classical 
Economists, the Stationary State, and the Industrial Revolution”, 
p. 31. Adam Smith, Avuţia națiunilor, cartea V, cap. Il, partea Ill, 
art. 4, menţionează tendinţa industriei britanice de a se 
concentra în apropierea zăcămintelor de cărbune. El o pune pe 
seama efectului combustibilului ieftin asupra salariilor (puteau fi 
mai mici) şi a costurilor acestor industrii ce necesită mult 
combustibil (şi folosesc căldură), cum sunt industria sticlei şi a 
fierului. Nu vorbeşte despre cărbune ca şi combustibil pentru 
motoare şi maşini; de fapt, nu vorbeşte despre motoare cu abur 
şi nu spune mare lucru despre maşini. Smith avea lacunele sale. 

muncitorul nu trebuie decât să oprească acţiunea încetând 
să învârtă manivela sau să tragă mânerul. Acţionarea 
mecanică schimbă totul*??. 

După cum am văzut, Evul Mediu era deja familiarizat cu o 
gamă variată de maşini - pentru măcinarea porumbului sau 
a malţului, modelarea metalelor, torsul firelor, împăslirea 
textilelor, curăţarea materialelor, aţâţarea cuptoarelor. 
Multe dintre acestea erau acţionate mecanic, de regulă cu 
ajutorul roţilor hidraulice. In secolele ce au urmat (după 
1500), aceste dispozitive au proliferat, deoarece principiile 
mecanicii aveau o aplicabilitate vastă. In sectorul textil, 
câteva dintre cele mai importante inovaţii au fost maşina 
de tricotat cu maieze, războiul de ţesut „olandez” sau „cu 
motor”, războiul de benzi; de asemenea, maşini mecanice 
pentru răsucirea firelor de mătase. Insă, cum se întâmplă 
adesea, cele mai puternice progrese erau cele mai banale: 

— Introducerea pedalei pentru picior care să acţioneze 
roata de tors, operatorul având astfel mâinile libere să 
manevreze firul şi să se ocupe de depănare; sau, în cazul 
războiului de ţesut, să ţeasă cocleţele în timp ce răsucea 
suveica; 

— Inventarea maşinii de filat (roata saxonă), care, în 
plus, răsucea firul şi învârtea în acelaşi timp fusul, însă la o 
viteză diferită; 

— Filarea şi bobinarea unidirecţionale şi continue. 

Împreună, aceste schimbări au sporit de cel puţin patru 
ori productivitatea filatorului*?. 


322 Aparatura mecanică era, inevitabil, o nouă sursă de 
accidente industriale. Despre problemele morilor de zahăr şi 
siguranţa mai mare a dispozitivelor operate manual sau cu 
ajutorul animalelor, vezi Schwartz, Sugar Plantations, pp. 143— 
144. Caii erau mai periculoşi decât catârii sau boii: „...ţipetele 
nefericitului sclav îi făcea pe cai să alerge mai iute”. 

323 Aceasta este estimarea lui A.R Usher, History of Mechanical 
Inventions. 

Următorul pas a constat în mecanizarea filării 
reproducând oarecum gesturile  filatorului manual. 
Procedeul trebuia simplificat prin segmentare: 
fragmentarea sarcinii într-o succesiune de procese 
repetabile. Pare destul de logic, însă nu era uşor. Succesul 
a fost obţinut abia atunci când inventatorii şi-au folosit 
dispozitivele pentru o fibră vegetală dură, bumbacul. A fost 
nevoie de mai multe decenii de încercări succesive, din anii 
1730 până în anii 1760. Când filarea mecanică a întâlnit 
bumbacul, industria a fost dată peste cap. 

In metalurgie, marile câştiguri decurg din înlocuirea 
mişcării rectilinii cu mişcarea de rotaţie: fabricarea tablei 
prin laminare, nu prin ciocănire; producerea sârmei prin 
trecerea materialului printr-o succesiune de găuri din ce în 
ce mai înguste; crearea găurilor prin perforare, nu prin 
ştanţare; rabotarea şi prelucrarea la strung, nu cu dalta şi 
ciocanul. Cea mai importantă a fost recurgerea frecventă la 
măsurători şi ajustări exacte, în această privinţă, 
ceasornicarii şi producătorii de instrumente au dat tonul. 
Produceau piese mai mici şi le puteau modela mai uşor la 
standardele înalte de precizie cu instrumente confecţionate 
special, precum mecanismul de divizare şi freza. La rândul 
lor, aceste dispozitive, precum şi instrumentele similare 
concepute de mecanici, puteau fi ulterior adaptate astfel 
încât să funcţioneze la scară mai largă; astfel încât, nu 
întâmplător producătorii de bumbac, atunci când căutau 
meşteri pricepuţi care să construiască şi să întreţină 
maşinile, preferau ceasornicarii; sau faptul că angrenajul de 
roţi dinţate al acestor maşini era cunoscut drept „mecanism 
de ceasornic”. Munca repetitivă a acestor maşini a generat 
primele experimente ale producţiei de masă bazate pe părţi 
interşanjabile (ceasuri, tunuri, afeturi, scripeţi, lacăte, 
articole metalice, mobilă). 

Toate aceste progrese, alături de inventarea de maşini 
pentru construcţia de maşini, s-au înregistrat în ultima 

treime a secolului al XVIll-lea - o perioadă de inovaţie 
molipsitoare. Poate că o parte a acestui curent inovator era 
doar noroc. Nu a fost aşa. Inovația era contagioasă 
deoarece principiile care stăteau la baza unei anumite 
tehnici puteau să îmbrace multiple forme şi să aibă diverse 
întrebuinţări. Dacă cineva putea aleza ţevi de tun, putea 
aleza şi cilindrii motoarelor cu aburi. Dacă cineva putea 
imprima materiale cu ajutorul cilindrilor (spre deosebire de 
ştampilarea mult mai lentă), în acelaşi fel putea imprima şi 
tapet; sau putea să imprime un text mult mai rapid decât 
prin mişcările sus-jos ale unei tiparniţe şi să publice ziare 
de un penny şi romane ieftine cu zecile şi sutele de mii. In 
mod similar, modificată o maşină de filat bumbacul putea 
fila lână şi în. Într-adevăr, contemporanii susțineau că 
mecanizarea producerii bumbacului a forţat şi 
modernizarea celorlalte ramuri: 


Dacă genialii Hargreaves şi Arkwright nu ar fi schimbat 
complet modul de dărăcire şi filare a bumbacului, industria 
produselor din lână ar fi rămas probabil şi astăzi la fel ca la 
început. [...] Că ar fi fost mai bine pentru societatea în 
ansamblu dacă ar fi rămas aşa, recunoaştem cu dragă 
inimă acest lucru; însă, după ce au fost descoperite 
modalităţile îmbunătăţite de prelucrare a bumbacului, acest 
lucru era imposibil*2*. 


Şi aşa mai departe, într-o lume minunată şi nu prea a 
veniturilor mai mari şi a articolelor de uz curent mai ieftine, 
a dispozitivelor şi materialelor nemaiauzite şi a apetitelor 
de nepotolit. Nou, nou, nou. Bani, bani, bani. După cum 
spunea dr. (Samuel) 

Johnson, mai vizionar decât contemporanii săi, „toate 
treburile lumii se vor derula altfel”35. Lumea aruncase 


34 A. Rees, The Cyclopaedia, vol. 38 (Londra, 1819), citat în 
Randall, Before the Luddites, p. 13. 
3235 Citat în Kindleberger, World Economic Primacy, VIII, 6. 

parâmele. 


Poate cineva să dateze această revoluţie? Nu e uşor, din 
cauza deceniilor de experimente care precedă o anumită 
inovaţie şi şirului lung de îmbunătăţiri care urmează. Unde 
este începutul şi unde e sfârşitul? Miezul procesului mai 
amplu - mecanizarea industriei şi adoptarea fabricii - îl 
reprezentă totuşi, povestea industriei textile*6. Aici, 
schimbarea rapidă a început cu prima roată de tors a lui 
James Hargreaves (cca 1766), urmată de maşina de filat cu 
acţionare hidraulică a lui Thomas Arkwright (1769) şi 
selfactoarele lui Samuel Crompton (1779), o combinaţie 
între roata de tors şi maşina de filat cu acţionare hidraulică. 
Cu selfăcătorul se puteau fila şi fire groase, mai bine şi mai 
ieftin decât orice filator manual. Apoi, în 1787, Edmund 
Cartwright a construit primul război mecanic de ţesut, care 
a transformat treptat țesutul, mai întâi pentru firele groase, 
care făceau faţă mai bine mişcării de du-te-vino a suveicii, 
apoi pentru cele fine; iar în 1830 Richard Roberts, un 
constructor experimentat de maşini, a conceput - la 
solicitarea angajatorului său - un selfăcător „automat”, 


326 Miezul procesului : John Hicks, A Theory of Economic 
History, p. 147, şi Carlo Cipolla, Before the Industrial Revolution, 
p. 291, nu ar fi de acord. Hicks considera producerea mecanică 
timpurie a bumbacului „o anexă a evoluţiei vechii industrii”, nu 
începutul alteia noi. Credea că aşa ceva ar fi putut foarte bine să 
apară şi în Florenţa secolului al XV-lea, dacă energia hidraulică ar 
fi fost disponibilă (însă Italia are energie hidraulică). „Chiar dacă 
Arkwright şi Crompton nu ar fi existat, Revoluţia Industrială tot ar 
fi avut loc.” „Fierul şi cărbunele”, scrie Cipolla, „într-o măsură 
mai mare decât bumbacul, reprezintă factori critici în ceea ce 
priveşte originile Revoluţiei Industriale”. Tot ce se poate; nu e 
uşor să obţii îmbunătăţiri prin impact şi importanţă. Însă eu tot 
aş acorda rolul esenţial mecanizării ca fenomen general 
susceptibil de cea mai vastă aplicabilitate şi organizării forţei de 
muncă sub supraveghere şi disciplină (sistemul fabricii). 

pentru ca țesutul să nu mai depindă de forţa şi abilităţile 
speciale mâinii de lucru aristocrate  neascultătoare. 
(Selfăcătorul a funcţionat, însă aristocrația a rămas.) 

Seria invențiilor a durat aproximativ 60 de ani şi a 
dominat net vechea tehnologie - spre deosebire de motorul 
cu aburi, care a împărţit multă vreme terenul cu energia 
hidraulică*?7. Noua tehnică a generat o scădere abruptă a 
costurilor şi preţurilor şi o creştere rapidă a consumului şi 
producţiei de bumbac. Pe această bază, Revoluţia 
Industrială britanică s-a desfăşurat circa un secol, să zicem 
între anii 1770 şi 1870, „întregul interval dintre vechea 
ordine şi stabilirea unei relaţii oarecum stabile între 
diversele aspecte ale industriei sub noua rânduială”*%. 

Alţi specialişti au adoptat periodizări puţin diferite**. Nu 


327 Ar trebui să facem diferenţa între sectoarele de filat şi de 
ţesut ale industriei. In filatul bumbacului, maşinile au înlocuit în 
totalitate vechile tehnici manuale. Până şi filatorul indian, care 
lucra pentru o fărâmă din salariul englezilor, a fost nevoit să 
cedeze în faţa firului filat de maşină. In schimb, în ceea ce 
priveşte țesutul, războiul mecanic de ţesut a reuşit abia după 
zeci de ani să ţeasă şi firele delicate, cu urzeală deasă. Aşadar 
ţesătorii manuali se agăţau de perspectiva tot mai sumbră şi de 
nivelul de trai din ce în ce mai scăzut în efortul de a sta departe 
de fabrici, până când moartea şi vârsta înaintată îi eliminau. In a 
doua jumătate a secolului al XIX-lea, nici măcar producătorii care 
aveau motive întemeiate să angajeze ţesători manuali nu îi mai 
găseau. Tinerii nu erau dispuşi să urmeze o profesie pe cale de 
dispariţie. 

328 Această succesiune l-a ajutat pe A.R Usher, pionierul 
studiului legăturilor dintre tehnologie şi industrie, să urmărească 
progresul şi coordonarea Revoluţiei Industriale doar prin 
intermediul acestor date - /ndustrial History, pp. 304—313. 

32 /bid., p. 306. 

330 Astfel, T.S. Ashton, al cărui mic manual clasic şi „plin de 
clasă”, The Industrial Revolution, ia ca date terminale 1760 şi 
1830. 

mai contează; vorbim despre un proces care a durat un 
secol, plus sau minus o generaţie. Ar putea părea lent 
pentru ceva ce se numeşte revoluţie, însă timpul economic 
curge mai greu decât cel politic. Marile revoluţii economice 
din trecut duraseră mult mai mult. 


Chiar şi atunci când luăm în considerare datele 
cantitative oferite de practicanţii autointitulatei Noi Istorii 
Economice, tot întâlnim o ruptură în ceea ce priveşte 
tendinţa de creştere din jurul anilor 1760—1770; rate de 
creştere fără precedent; mai presus de toate, începuturile 
unei transformări profunde a modului de producţie. 
Tehnologia contează. Cifrele totale ilustrează acest fapt, iar 
logica elementară îl clarifică. Dacă ne uităm la cele mai 
pesimiste estimări privind creşterea pentru ultima parte a 
secolului al XVIII-lea şi extrapolăm înapoi, obţinem repede 
niveluri de venit insuficiente pentru subzistență. Aşadar 
ceva se schimbase. 

Insă tot nu este clar de ce creşterea generală nu a fost 
mai rapidă. E o întrebare anacronică ce reflectă aşteptările 
unor vremuri mai recente - ale unei epoci caracterizate 
printr-o inovare mai rapidă şi mai în forţă şi prin progrese 
mai ample. Chiar şi aşa, această întrebare merită pusă. 
Răspunsul e că efectele Revoluţiei Industriale au fost 
inegale şi de lungă durată; că ea a pornit şi a înflorit în 
anumite sectoare înaintea altora; că a lăsat în urmă şi chiar 
a distrus îndeletniciri mai vechi, creând în acelaşi timp 
altele noi; că nu a putut şi nici nu a înlocuit vechile 
tehnologii peste noapte. (Nici măcar formidabilul computer 
nu a eliminat maşina de scris, darămite stiloul şi hârtia.)*%! 
lată de ce estimările privind creşterea acelor ani sunt atât 
de sensibile la ponderi: dacă acordăm mai multă 


31 Comparaţi analiza similară a lui Christopher Freeman 
asupra diminuării productivităţii în ţările industriale avansate în 
anii 1970 şi 1980 - The Economics of Hope, pp. 86—89. 

importanţă bumbacului şi fierului, creşterea pare mai 
rapidă; dacă le acordăm o importanţă mai scăzută, 
încetineşte. Fireşte, toate acestea erau evidente în ochii 
observatorilor mai timpurii ai schimbării tehnologice, 
precum A.R Usher şi J.H. Clapham. „Noii istorici economici” 
care au subliniat tema continuității şi-au reîmprospătat 
opera fără să-i citeze, probabil fără să-i cunoască*%?. 

Mulţi dintre antirevoluţionişti au săvârşit şi păcatul 
impunerii unei alegeri stricte între două opţiuni. Ideea lor 
privind continuitatea este validă. Istoria detestă salturile, 
iar schimbările majore şi revoluțiile economice nu vin din 
senin. Sunt, în mod invariabil, temeinic şi îndelung 
pregătite?%. Însă continuitatea nu exclude schimbarea, nici 
măcar schimbarea drastică. Un partizan înfocat al validității 
teoriei economice şi cliometriei observă că venitul britanic 
pe cap de locuitor s-a dublat între anii 1780 şi 1860, iar 
apoi a crescut de şase ori între 1860 şi 1990 şi recunoaşte 
faptul că aici nu avem de-a face cu o simplă perpetuare a 
vechilor tendinţe: „Primii 80 de ani de creştere au fost 
absolut  uluitori, însă nu au reprezentat decât un 
preludiu”, La care aş adăuga că Marea Britanie nu a fost 
cel mai impresionant actor pe parcursul acestei perioade 
îndelungate. 


Consecința acestor progrese a fost o prăpastie tot mai 
adâncă între ţările industriale moderne şi codaşi, între 
bogaţi şi săraci. Mai ales în Europa: în 1750, diferenţa 


332 Economia este o disciplină care s-ar încadra în categoria 
ştiinţelor şi, după cum ştie toată lumea, ştiinţa avansează. Prin 
urmare, adio monografiilor şi articolelor predecesorilor. De unde 
şi paradoxul unei discipline la zi, dar care redescoperă în 
permanenţă constatările anterioare - deseori fără să-şi dea 
seama de asta. 

333 Cf. Landes, „What Room for Accident în History?” 

334 Mecioskey, „Statics, Dynamics, and Persuasion”. 

dintre Europa de Vest (excluzând Marea Britanie) şi cea de 
Est în ceea ce priveşte venitul pe cap de locuitor era de 
circa 15%; în 1800, puţin peste 20%. In 1860 ajunsese la 
64%; în anii 1900, la aproape 80%5%5. Aceeaşi polarizare, 
însă mult mai pronunţată, a avut loc şi între Europa şi ţările 
care au ajuns mai târziu să Fie definite drept Lumea a Treia 
- pe de o parte, pentru că industriile moderne şi-au înghiţit 
rivalii demodaţi, atât acasă, cât şi peste hotare. 

Paradox: Revoluţia Industrială a adus ţările mai aproape 
una de alta, a făcut lumea mai mică şi mai omogenă. Insă 
aceeaşi revoluţie a fragmentat mapamondul îndepărtându-i 
pe învingători de perdanţi. A creat mai multe lumi. 


Când o revoluţie încetează să mai fie o revoluţie? 


Sprijinirea primilor observatori ai Revoluţiei Industriale pe 
datele legate de producţie şi preţ din anumite industrii a 
reflectat limitările statistice ale acelei vremi: asta aveau şi 
cu asta ştiau să lucreze. Datele nu i-au dezamăgit. Ele 
reprezentau bilanţuri simple şi directe şi, acolo unde 
istoricul era nevoit să folosească măsuri substitutive 
(importurile de bumbac în formă brută, de exemplu, ca 
înlocuitor pentru producţia de bumbac în ţările ce nu 
cultivau bumbac), erau indicatori relevanţi şi oarecum 
stabili pentru o realitate greu definită, lipsită de 
ambiguitate:36. 


355 Alderoft, „Europe's Third World?”, p. 2. Lucrarea 
deschizătoare de drumuri în ceea ce priveşte aceste comparații 
istorice îi aparţine lui Paul Bairoch; vezi „Main Trends în National 
Economic Disparities”. 

336 Cu toate acestea, chiar şi în aceste chestiuni aparent 
simple, putem face greşeli crase. Vezi discuţia din J. Cuenca 
Esteban, „British Textile Prices”, privind preţurile confecţiilor din 
bumbac oferite de N.F.R. Crafts şi Knick Harley, folosite la 
calcularea creşterii industriale britanice. Acestea din urmă 

Totuşi, începând cu ultima parte a anilor 1950, istoricii 
economici ce preferau cifrele au început să creeze măsuri 
de creştere colectivă de-a lungul secolului al XVIII-lea şi la 
începutul secolului al XIX-lea. Aceasta era o extrapolare 
naturală a datelor istorice privind venitul naţional pentru 
perioadele mai recente, când datele erau mai bogate şi mai 
de încredere. Însă, dacă te întorceai în timp înaintea 
sistematizării cifrelor de către guverne, aceste reconstrucţii 
erau un exerciţiu eroic de imaginaţie şi ingeniozitate: 
utilizarea şi contopirea unor cifre disparate estimate sau 
adunate în momente diferite, în scopuri diferite şi pe baze 
diferite; utilizarea substitutelor justificate de ipoteze adesea 
arbitrare şi nu întotdeauna specificate privind natura 
economiei; atribuirea unor ponderi extrase din alte 
contexte şi perioade; nenumărate probleme de indexare; 
utilizarea preţurilor uzuale sau convenţionale în locul celor 


pretind că indică măriri (sic!) sau stabilitatea preţurilor 
bumbacului pe parcursul Revoluţiei Industriale. Au fost, din 
nefericire, prost alese în acest scop (printre altele, coeficienţii ţin 
mai curând de contract decât de preţurile pieţei), pe de o parte, 
fără îndoială, deoarece erau la îndemână şi disponibile. Cu toate 
acestea, toate alarmele trebuiau oprite. Cifrele ar trebui să aibă 
sens, iar oricine este dispus să creadă că preţurile firelor sau 
confecţiilor au stagnat ori au crescut după inventarea maşinii de 
filat umed, a selfactorului şi a războiului mecanic de ţesut e în 
stare să creadă orice. Despre pericolele şi banalitatea naivităţii 
numerice, vezi Landes, „What Room for Accident în History?”. 

37 Modelul a fost dat de realizările lui Simon Kuznets şi ale 
colegilor săi de la National Bureau of Economic Research. După 
ce a analizat datele privind Statele Unite, Kuznets a contribuit şi 
a finanţat proiecte similare în alte ţări începând cu anii 1960. 
Pionieratul privind producţia industrială britanică datează de mai 
devreme, de la calculele lui Walther Hoffmann, însă un nou 
început a fost reprezentat de cercetările lui Phyllis Deane, 
urmată după o vreme de Charles Feinstein, Nick Crafts, Knick 
Harley şi alţii. 

de pe piaţă; interpolări şi extrapolări interminabile, 
atenuând şi estompând rupturile din cadrul tendinţelor. 
Aşadar, nu e de mirare că aceste constructe au variat în 
funcţie de cel care le-a realizat şi s-au modificat în timp; că 
ultima estimare nu este neapărat mai bună decât cea de 
dinaintea ei (cei care făceau estimările nu ar fi de acord); şi 
că iluzia de precizie nu este o garanţie a robusteţii sau un 
predictor al trăiniciei*%. 

Iluzia de precizie nu este însă un indicator de sens fără 
echivoc. Aveţi încredere în date; interpretarea rămâne o 
problemă. Economiştii teoreticieni au luat în calcul de multă 
vreme această dificultate. lată cum pune problema un 
laureat al Premiului Nobel, cu o sinceritate dezarmantă: 
„Economiştii timpurii nu erau copleşiţi de statistici. Erau 
cruţaţi de povara dovezilor statistice. Se bazau pe istorie şi 
pe observaţiile personale. Acum ne încredem în date solide 
cu condiţia să fie confirmate de teorie”3%. În lumina acestui 
principiu, ne putem aştepta de la istoricii economici cel 
puţin să se încreadă în „date solide [adică cifre]”, cu 
condiţia ca ele să fie confirmate de dovezile istorice, în 
schimb, graba lor de a judeca depăşeşte adeseori 
naivitatea. 

Esenţa dezacordului în această privinţă a fost ceea ce 
unii au prezentat drept o revoluţie nerevoluţionară 
(„evoluţionară”). Oricât de impresionantă a fost dezvoltarea 


38 Despre slăbiciunile şi  capcanele acestor elucubraţii 
cantitative, vezi Hoppit, „Counting the Industrial Revolution”, 
care îl citează (p. 189) pe Thomas Carlyle în legătură cu acest 
subiect: „Există, din păcate, o oarecare alchimie a cifrelor care 
transformă cele mai îndoielnice materiale în ceva pur şi preţios; 
iată de ce apelarea la statistici istorice impune o permanentă 
vigilenţă”. Aşadar, deziluzie chiar la jumătatea secolului ai XIX- 
lea. 

333 Theodore W. Schultz, „On Investing in Specialized Human 
Capital”, p. 343. 

anumitor ramuri ale producţiei, progresul global al 
economiei britanice (sau al industriei britanice) pe durata 
secolului cuprins între anii 1760 şi 1860, ce reiese din 
câteva calcule recente, pare modest: câteva procente pe 
an pentru industrie; şi mai puţin pentru produsul global. lar 
dacă raportăm aceste cifre la creşterea populaţiei (aşadar, 
venit sau produs pe cap de locuitor), ele se reduc la 1—2% 
pe an*%. Având în vedere marja de eroare intrinsecă în 
asemenea cazuri de manipulare statistică, acest lucru ar 
putea însemna ceva. Sau ar putea să nu însemne nimic. 

Dar de ce să dăm crezare estimărilor? Deoarece sunt mai 
recente? Pentru că autorii ne asigură de faptul că sunt de 
încredere? Metodele folosite nu sunt deloc convingătoare. 
Se porneşte de la constructul global (o născocire), iar apoi 
ramurile componente sunt îndesate să încapă. Potrivit unui 
calcul recent, după ce au fost însumate câştigurile britanice 
în termeni de productivitate în câteva sectoare importante 
- bumbac, fier, transport, agricultură -, nu a rămas loc 
pentru câştigurile din celelalte sectoare: alte textile, olărit, 
hârtie, articole metalice, construcţii de maşini, ceasuri. Ce 
era de făcut? Simplu. Autorul a decis că majoritatea 
industriei britanice „se confrunta cu niveluri scăzute de 
productivitate a muncii şi cu o creştere lentă a 
productivităţii - este posibil ca între anii 1780 şi 1860 să nu 
se fi înregistrat aproape niciun progres”*1. Asta înseamnă 
să pui carul istoriei înaintea boilor, rezultatele înaintea 
datelor, imaginația înaintea experienței. Este, de 
asemenea, o mare greşeală. 

Mai mult decât atât, aceste estimări, care se sprijină pe 
premise de omogenitate în timp - fierul este fier, bumbacul 


34 Jeffrey Williamson propune 0,3% - „New Views on the 
Impact”, p. 1. 

341 Crafts, „British Industrialization în an International Context”, 
p. 425. Pentru o analiză empirică mai de încredere a creşterii şi a 
câştigurilor din sectorul industrial, vezi Temin, „Two Views”. 

e bumbac -, subapreciază în mod inevitabil câştigul implicit 
reprezentat de îmbunătăţirea calităţii şi de noile produse. 
Cum poate fi evaluată importanţa unui nou tip de oţel 
(oţelul de creuzet) ce face posibile ceasornice superioare şi 
pile mai bune pentru finisarea şi ajustarea părţilor 
mecanice, dacă numărăm pur şi simplu tonele de oţel? Cum 
să apreciem producţia de ziare care se vând cu un penny în 
loc de un şiling mulţumită rotativei? Cum să măsurăm 
valoarea vaselor din fier, mai durabile decât cele din lemn 
şi care transportă o încărcătură semnificativ mai mare? 
Cum să evaluăm randamentul luminos dacă numărăm 
lămpile în loc să luăm în considerare lumina pe care o 
produc? O încercare recentă de a cuantifica erorile 
statisticilor globale pe baza preţului lumenilor sugerează 
faptul că, în acel caz, diferenţa dintre câştigurile reale şi 
cele estimate pe parcursul a 200 de ani este de circa 1.000 
la 15%, 

În acelaşi timp, noii istorici economici cantitativi 
(„cliometricieni”) au anunţat triumfător dărâmarea 
doctrinei general acceptate. Un istoric economic a 
propovăduit în stânga şi-n dreapta renunţarea la sintagma 
improprie de „revoluţie industrială”, în vreme ce alţii au 
început să scrie istorii ale perioadei respective fără să mai 
folosească teribila sintagmă - un inconvenient major atât 
pentru autori, cât şi pentru studenţi**?. Alţii, lucrând la 


32 Vezi articolul „The Price of Light”, The Economist, 22 
octombrie 1994, p. 84. 

33 Pentru un exemplu timpuriu al acestei evitări, vezi 
Youngson, Possibilities of Economic Progress, cap. VIII: „The 
Acceleration of Economic Progress în Great Britain, 1750—1800”, 
în special p. 117: „[...] nimic nu poate fi confirmat sau infirmat 
despre economie ca întreg”. Youngson afirmă aici cu tărie că 
„Progresul nu a fost niciodată constant” şi că toate contribuţiile 
respective ale diferitelor sectoare s-au schimbat în permanenţă. 
Rezultatul: mulţi copaci, nicio pădure. 

graniţa dintre istoria economică şi alte tipuri de istorie sau 
pur şi simplu din afara domeniului, au tras concluzia că 
toată lumea a interpretat greşit povestea britanică. Marea 
Britanică, vor ei să ne facă să credem, nu a fost niciodată o 
naţiune industrială (indiferent ce înseamnă acest lucru); 
cele mai importante progrese economice ale secolului al 
XVIII-lea au avut loc în agricultură şi finanţe, în vreme ce 
rolul industriei, mult exagerat, a fost în realitate unul 
minor:*. Unii au încercat să susţină că Marea Britanie s-a 
schimbat puţin de-a lungul acestor ani aşa-zişi revoluționari 
(un veac de istoriografie s-a dus pe apa sâmbetei), iar alţii, 
recunoscând faptul că dezvoltarea s-a desfăşurat în 
realitate mult mai rapid, au accentuat totuşi continuitatea 
în detrimentul schimbării. Au scris despre „tendinţa de 
creştere” sau „tendinţa de accelerare” şi au afirmat că nu 
exista nicio „ciudăţenie” a liniei artificiale care marca 
creşterea produsului naţional sau a venitului. lar când unii 
specialişti au refuzat să adopte această viziune, un istoric i- 
a comparat cu „un cal mort care nu este întru totul dornic 
să zacă”5%, 

Cine spune că turnul de fildeş al erudiţiei este un loc 
liniştit? 


Avantajul mişcării rotative 


Marele avantaj al mişcării de rotaţie în faţa celei rectilinii 
este dat de eficienţa energetică: partea mobilă nu trebuie 
să-şi schimbe direcţia de fiecare dată; se mişcă pur şi 
simplu circular. (Are, desigur, propriile sale constrângeri, 
generate în bună parte de forţa centrifugă, care se supune 


34 Ward, „Industrial Revolution and Imperialism”, p. 58, 
comentând despre Cain şi Hopkins, „Gentlemanly Capitalism”, 
pp. 510—512. Mie nu mi se pare că Hopkins şi Cain spun asta. 

345 Eric Jones, în Growth Recurring, p. 19. Vezi Landes, „The 
Fable of the Dead Horse”, can abordează dezbaterea mai amplă. 

aceloraşi legi ale mişcării.) Totul este o funcţie de masă şi 
viteză: lucrând îndeajuns de lent cu echipament uşor, şi 
mişcarea rectilinie îşi va face treaba, însă cu un anumit 
cost. Trecând la componente mai mari şi la viteze mai 
ridicate, mişcarea rectilinie devine impracticabilă. 

Nimic nu ilustrează mai bine acest principiu decât 
trecerea de la motoarele cu aburi cu pistoane la cele 
rotative în cazul navelor cu abur. Atât marina comercială, 
cât şi cea militară le solicitau  proiectanţilor şi 
constructorilor vase tot mai mari şi mai rapide. Pentru 
Marea Britanie, principala putere navală a lumii, decizia 
definitivă de a trece la noua tehnologie a venit odată cu 
construirea primului mare cuirasat, Dreadnought. Asta se 
întâmpla în 1905. Marina Regală voia un vas care să atingă 
viteza de 21 de noduri, imposibilă cu ajutorul motoarelor cu 
pistoane. Deşi mai fuseseră proiectate vase de 18—19 
noduri, ele puteau atinge această viteză doar perioade 
scurte; după opt ore la 14 noduri, rulmenţii motorului 
începeau să se încingă şi să se defecteze. O porţiune mai 
lungă putea necesita şi zece zile de reajustări în port - ceea 
ce nu însemna să fii pregătit pentru război. 

Unii dintre ofiţerii navali se temeau să rişte cu noua 
tehnologie. Una era să foloseşti turbine pe distrugătoare şi 
alta pe cel mai mare şi mai puternic vas al Marinei. Dacă 
inovatorii greşiseră? Philip Watts, director de construcţii 
navale, a tranşat chestiunea subliniind costul vechilor 
tehnici. Cu motoare cu pistoane, spunea el, în cinci ani 
Dreadnought avea să fie depăşit. 

Rezultatul i-a întrecut cu mult aşteptările. Căpitanul 
navei, Reginald Bacon, care comandase şi vasul /rres;stible 
(Marinei Regale îi plac hiperbolele), a fost uimit de 
diferenţă: 


[Turbinele] erau silenţioase. În realitate, am vizitat deseori 
camera motoarelor de pe Dreadnought când înaintam pe 

mare cu 17 noduri şi nu am reuşit să-mi dau seama dacă 
motoarele se învârteau sau nu. Pe o porţiune la viteză 
maximă, diferenţa dintre camera motoarelor de pe 
Dreadnought şi cea de pe /rresistible a fost extraordinară. 
Pe Dreadnought nu era zgomot deloc, nu se vedeau aburi, 
nu ţâşnea apă sau ulei de nicăieri, ofiţerii şi echipajul erau 
curaţi; de fapt, ai fi putut spune că vasul se afla în port, cu 
turbinele oprite. Pe /rresistible, zgomotul era asurzitor. Era 
imposibil să te faci auzit, iar telefoanele erau inutile. Punţile 
erau murdare de ulei şi apă, astfel încât era dificil să păşeşti 
fără să aluneci. Câte o supapă [a unei valve] sigur scăpa 
aburi, ceea ce ducea la o atmosferă înnegurată. Rulmenţii 
care păreau să pună probleme erau stropiţi cu furtunul. 
Oamenii care lucrau în permanenţă în preajma motorului 
puneau mâna pe rulmenţi să vadă dacă sunt reci sau dacă 
prezentau semne de încălzire; iar ofiţerii puteau fi văzuţi cu 
hainele încheiate până la gât şi, eventual, în haine de 
ploaie, negri pe faţă şi cu hainele ude de ulei şi apă*%*. 


Pasul următor avea să fie combustibilul lichid, care ardea 
la temperaturi mai mari, crea presiuni mai ridicate şi 
imprima propulsoarelor o viteză sporită. Vechile rezervoare 
de cărbune ocupau prea mult loc, iar fochiştii consumau 
cantităţi mari de alimente consistente - şi motoarele 
umane au nevoie de combustibil. Pe măsură ce stocurile de 
cărbune scădeau, tot mai mulţi oameni erau chemaţi să 
aducă cărbune din buncăre mai îndepărtate în cele mai 
apropiate de motoare: sute de oameni nu au văzut 
niciodată focurile pe care le alimentau. In schimb, 
realimentarea cu ţiţei presupunea pur şi simplu ataşarea 
furtunurilor şi câteva ore de pompare, deseori pe mare; în 
cazul cărbunelui, vasul trebuia să acosteze câteva zile. 

În mod întâmplător, o bună parte din aceste realizări nu 
aveau să fie surprinse de măsurile convenţionale de 
producţie şi productivitate. Acestea calculau costul noului 


346 Citat în Massie, Dreadnought, p. 475. 

echipament, însă nu şi modificarea calităţii muncii. 

Capitolul 14. 


De ce Europa? De ce atunci? 


„Dacă ar fi să prezicem că în anul 1930 o populaţie de 
cincizeci de milioane, mai bine hrănită, mai bine îmbrăcată 
şi mai bine adăpostită decât englezii vremurilor noastre, va 
locui pe aceste insule, că Sussex şi Huntingdonshire vor fi 
mai bogate decât cele mai bogate părţi din West Riding of 
Yorkshire... că maşini construite pe principii încă 
nedescoperite se vor găsi în fiecare casă... mulţi ne-ar 
considera nebuni.” 

Macaulay, „Southey's Colloquies on Society” (1830): 


De ce Revoluţia Industrială acolo şi atunci? Întrebarea 
are în realitate două aspecte, în primul rând, de ce şi cum a 
reuşit orice ţară să străpungă învelişul obiceiurilor şi 
cunoştinţelor convenţionale şi să adopte acest nou mod de 
producţie? La urma urmei, istoria oferă şi alte exemple de 
mecanizare şi folosire a puterii inanimate fără a produce o 
revoluţie industrială. Ne gândim la China dinastiei Sung 
(torsul cânepei, producerea fierului), la Europa medievală 
(tehnologiile bazate pe morile de apă şi de vânt), la Italia 
modernă timpurie (producerea mătasei, construcţia de 


347 Apud Mecloskey, „1780—1860: A Survey”, p. 243. 

nave), la Olanda „Epocii de Aur”. De ce acum, în cele din 
urmă, în secolul al XVIII-lea? 

În al doilea rând, de ce a înfăptuit-o Marea Britanie, şi nu 
altă naţiune? 

Cele două întrebări sunt de fapt una singură. Răspunsul 
fiecăreia dintre ele are nevoie de celălalt. Aşa funcţionează 
istoria. 


Întorcându-ne la prima întrebare, aş sublinia acumularea 
de cunoştinţe şi know-how; şi descoperirile - atingerea şi 
depăşirea  pragurilor. Am remarcat deja întreruperea 
progresului intelectual şi tehnologic islamic şi chinez, nu 
numai stagnarea dezvoltării, ci şi instituţionalizarea acestui 
blocaj. In Europa, exact invers: avem parte de o acumulare 
continuă. Fără îndoială, în Europa ca şi pretutindeni, ştiinţa 
şi tehnologia au avut suişurile şi coborâşurile lor, punctele 
lor tari şi slabe, centrele modificându-se în urma 
accidentelor provocate de politică sau de unele genii. Insă, 
dacă ar trebui să identific sursele europene esenţiale de 
succes, aş sublinia trei aspecte: 

(1) autonomia crescândă a cercetării intelectuale; 

(2) dezvoltarea unităţii în diversitate, sub forma unei 
metode comune, implicit conflictuală, mai precis, crearea 
unui limbaj al dovezii recunoscut, folosit şi înţeles dincolo 
de graniţele naţionale şi culturale; şi 

(3) inventarea invenţiei, mai exact, rutinizarea cercetării 
şi răspândirea ei. 

Autonomia. Lupta pentru autonomie intelectuală îşi avea 
originile în conflictele medievale privind validitatea şi 
autoritatea tradiţiei. Părerea dominantă a Europei era 
aceea a Bisericii Romano-Catolice - o concepţie a naturii 
definită de Sfânta Scriptură, mai curând conciliată decât 
modificată de înţelepciunea strămoşilor. O bună parte şi-a 
găsit definiţia în scolastică, sistem filosofic (incluzând 
filosofia naturală) care cultiva  omnicompetenţa şi 

autoritatea. 

În această lume închisă, ideile noi au fost considerate în 
mod inevitabil acte de insolenţă cu potenţial subversiv - la 
fel ca în Islam. Cu toate acestea, în Europa, acceptarea a 
fost uşurată de caracterul practic şi a fost apărată de 
conducători care urmăreau ca prin intermediul lor să 
câştige un avantaj în faţa rivalilor. Prin urmare, nu 
întâmplător Europa a ajuns să cultive o modă a noului şi un 
simţ al progresului - credinţa că, contrar nostalgiei 
vremurilor străvechi după o epocă apusă (Paradisul 
pierdut), Epoca de Aur (utopia) o aştepta cu adevărat; şi că 
acum oamenilor le mergea mai bine, erau mai inteligenţi, 
mai capabili decât înainte. După cum spunea Fra Giordano 
într-o predică la Pisa, în 1306: „Insă nu toate [artele] au 
fost descoperite; nu vom înceta niciodată să le găsim... 
mereu sunt descoperite arte noi”3%. 

Desigur, atitudinile mai vechi au persistat. (O lege a 
mişcării istorice susţine că toate inovațiile de gândire şi 
practică atrag o reacţie opusă, nu întotdeauna egală.) 
Totuşi, în Europa, influenţa Bisericii era limitată de 
pretenţiile concurente ale autorităţilor laice (Cezar vs 
Dumnezeu) şi de focul mocnit, însă tot mai puternic, al 
dezacordului religios de la nivelurile inferioare. Poate că 
aceste erezii nu au fost luminate din punct de vedere 
intelectual şi ştiinţific, însă au subminat caracterul unic al 
dogmei şi, astfel, au promovat în mod implicit noutatea. 

Ceea ce a distrus efectiv autoritatea a fost lărgirea 
experienţei personale. Anticii, de exemplu, credeau că 
nimeni nu putea locui la tropice: era prea cald. Navigatorii 
portughezi au arătat în scurt timp că aceste preconcepţii 


38 Apud White, „Cultural Climates and Technological 
Advance”, în Medieval Religion and Technology, p. 221, n. 16. 
Predica, trebuie menționat acest fapt, a fost ținută în limba 
autohtonă. Am modificat puțin traducerea lui White a 
originalului. 

341 


erau eronate. Daţi-i încolo de antici, se lăudau ei; „noi am 
descoperit contrariul”. Garcia d'Orta, fiul unor evrei 
convertiți la creştinism (converso), şi el evreu loial, însă, 
fireşte, ascuns, a studiat medicina şi filosofia naturală la 
Salamanca şi Lisabona, apoi a navigat spre Goa în 1534, 
unde a fost medicul viceregilor portughezi. In Europa, 
intimidat de profesorii săi, nu a îndrăznit niciodată să pună 
sub semnul întrebării autoritatea grecilor şi romanilor 
antici. Acum, în mediul neacademic al Indiei portugheze, s- 
a simţit liber să deschidă ochii. „Pentru mine”, scria el, 
„destăinuirile unui martor ocular valorează mai mult decât 
ale tuturor medicilor şi părinţilor medicinii care au scris pe 
baza unor informaţii false”; şi, mai mult, „acum poţi afla 
mai multe de la portughezi într-o singură zi decât aflaseră 
romanii după o sută de ani”3%. 

Metoda. Nu era de ajuns să vezi cu ochii tăi. Fenomenele 
naturale trebuie înţelese şi explicate fără a se apela la 
miraculos. Lucrurilor nevăzute nu li se putea da crezare. Nu 
era loc aici pentru unicorni, vasilişti şi salamandre. Când 
Aristotel s-a gândit să explice fenomenele prin natura 
„esenţială” a lucrurilor (corpurile cereşti călătoresc în 
cercuri; corpurile terestre se mişcă în sus sau în jos), noua 
filosofie a propus opusul: natura nu era în lucruri; lucrurile 
erau (şi se deplasau) în natură. Mai mult decât atât, de 
timpuriu, aceşti cercetători au ajuns să considere că 
matematica era nemaipomenit de valoroasă pentru 
specificarea observaţiilor şi formularea rezultatelor. lată ce 
spunea Roger Bacon la Oxford în secolul al XIII-lea: „Toate 
categoriile depind de o noţiune de cantitate, de care se 
ocupă matematica, şi, prin urmare, întreaga putere a logicii 


39 În Coloquios dos simples e drogas he cousas medicinais da 
India [Dialoguri despre plante medicinale, medicamente şi 
materia medica din India] (Goa, 1563), citat în Goodman, 
„Scientific Revolution”, pp. 168—169. 

depinde de matematică”, La rândul ei, această îmbinare 
a observaţiei şi a descrierii precise a făcut posibile 
repetarea experimentelor şi validarea acestora. Nimic nu a 
subminat autoritatea cu mai multă eficienţă. Conta mai 
puţin cine a spus şi mai mult ce s-a spus; nu aparențele, ci 
realitatea. Văd şi eu ceea ce spui tu că ai văzut? 

O asemenea abordare a deschis calea experimentului 
realizat cu un scop anume. În loc să aştepţi să se întâmple 
ceva, fă să se întâmple. Pentru asta a fost nevoie de un salt 
intelectual, iar unii au susţinut că reînnoirea şi diseminarea 
credințelor magice (până şi Isaac Newton credea în 
posibilitatea alchimiei şi a transmutaţiei materiei) au 
determinat comunitatea ştiinţifică să considere că natura 
putea fi observată, însă se putea şi acţiona asupra ei, în 
acelaşi timp*!. „Intr-un contrast izbitor faţă de filosoful 
natural”, scrie un istoric, „magicianul manipula natura”5*?. 

Ei bine, măcar a încercat. Cu toate acestea, sunt sceptic 
în ceea ce priveşte acest efort de a combina confuziile 


350 Citat în Smith, Science and Society, p. 51. Cf. versiunea 
actuală a acestei dependențe de matematică, de astă dată în 
domeniul cosmologiei: „[...] teoria supergravitaţiei, teoria Kaluza- 
Klein şi Modelul Standard [funcţionează], dar nu ştim să explicăm 
de ce. [...] Teoria corzilor există, însă ne ia în derâdere, fiindcă 
nu suntem îndeajuns de inteligenţi încât să o soluţionăm. 
Problema este că, în vreme ce fizica secolului XXI a alunecat din 
greşeală în secolul XX, matematica secolului XXI nu a fost 
inventată încă”. Michio Kaku, Hyperspace (Oxford, New York, 
1993), citat în New Tork Times, 20 martie 1994, „Book Review”, 
p. 21. 

351 Aici se face referire la lucrarea lui Frances Yates: Giordano 
Bruno şi „The Hermetic Tradition”. Yates sugerează că revoluţia 
ştiinţifică poate fi foarte bine văzută ca un proces în doi paşi: 
„prima fază constând într-un univers animist operat de magie, 
cea de-a doua fază, într-un univers matematic operat de 
mecanică” - „The Hermetic Tradition”, p. 273. 

32 Hansen, „Science and Magic”, p. 495. 

personale cu cauzalitatea mai largă. Saltul de la observaţie 
la experiment, de la pasiv la activ a fost destul de dificil, iar 
tentaţiile magiei, ale acestei „lumi a profitului şi plăcerii, a 
puterii, onoarei, a omnipotenţei” constituiau o diversiune şi 
un obstacol. Lumea magiei era o parodie a realităţii, o 
rămăşiţă tot mai mică de ignoranță, un fel de antimaterie 
intelectuală. Succesele ocazionale ale magiei erau produse 
auxiliare norocoase ale şiretlicului. Practicanţii ei erau 
consideraţi nebuni, dacă nu chiar agenţi ai diavolului, 
parţial din cauza comportamentului lor adesea excentric şi 
uneori criminal. Rădăcinile acelor practici se pierd în 
negura timpului; ele ne însoțesc şi acum şi vor fi alături de 
noi pentru totdeauna, deoarece, asemenea celor care joacă 
la loto, vrem să credem. Faptul că au renăscut şi au înflorit 
în iureşul noilor descoperiri, al secretelor dezvăluite, al 
misterelor ieşite la iveală nu ar trebui să ne surprindă. 
Magia a fost mai mult o reacţie decât o sursă şi, în măsura 
în care a jucat un rol, a fost mai puţin stimulant decât 
alergenic?**. 

De remarcat faptul că, pentru unii, acesta este un motiv 


333 De unde şi scandalul otrăvurilor (l'affaire des poisons) din 
anii 1680 din Franţa, unde sute de ghicitoare, cititori în stele şi 
clienţii lor au fost arestaţi şi aprig interogaţi, iar 34 dintre ei au 
fost executaţi pentru complicitate la crimă. Nimic, spune Grenet 
(La passion des astres, pp. 136—159), nu a discreditat mai mult 
astrologia şi magia în rândul publicului larg şi al autorităţilor 
politice. Oamenii de ştiinţă  abandonaseră deja această 
absurditate. 

354 Cf. Edward Rosen, „Was Copernicus a Hermetist?”, în Roger 
H. Stuewer (ed.), Historical and Philosophical Perspectives of 
Science, pp. 163-171: „[...] din magia şi astrologia renascentiste 
au izvorât nu ştiinţa modernă, ci magia şi astrologia moderne”, 
citat în Hansen, „Science and Magic”, p. 505, n. 35. Desigur, 
dacă vedem ştiinţa ca pe un produs derivat, şi nu autonom, ne 
putem plânge de „modul nerecunoscător prin care ştiinţa şi-a 
«achitat» datoria: falimentând metafizica magiei” (ibid., p. 497). 

de regret, ca în faţa unei sărăciri autoimpuse: „[...] noua 
abordare cantitativă şi mecanicistă a impus în cele din 
urmă o metafizică ce nu a lăsat loc esenţelor, animismului, 
speranţei sau scopului în natură, făcând astfel din magie 
ceva «ireal» sau supranatural în sensul modern”555. Să nu 
vă pară rău: drumul spre adevăr şi progres a trecut pe aici. 
După cum spunea David Gans, un susţinător al ştiinţei 
naturale de la începutul secolului al XVII-lea, omul ştie că 
magia şi divinul nu sunt ştiinţe, deoarece practicanţii lor nu 
se ceartă între ei. Fără controversă nu există o căutare 
serioasă a cunoaşterii şi adevăruluis5f. 

Această combinare puternică a percepţiei cu 
cuantificarea, validarea şi deducţia matematică - această 
nouă metodă - era cheia către cunoaştere. Succesele sale 
practice erau o garanţie că avea să fie protejată şi 
încurajată indiferent de consecinţe. Nimic asemănător nu s- 
a mai dezvoltat în altă parte”. 

Modul de a experimenta era o altă chestiune. Mai întâi a 
fost necesară inventarea strategiilor de cercetare şi a 
instrumentelor de observaţie şi măsurare, şi aveau să 
treacă aproape patru decenii până când metoda a dat 


355 /bid. 

356 Îi datorez această referinţă domnului Noah Efron, doctorand 
la Hebrew University, care pregăteşte momentan o teză cu 
privire la reacţia specialiştilor evrei la noua ştiinţă a secolului al 
XVII-lea. 

35 Cf. Sarton, „Arabic Science”, p. 321: „În vreme ce 
occidentalii descoperiseră secretul ştiinţei experimentale şi 
foloseau noile metode cu tot mai multă încredere şi din ce în ce 
mai des, medicii musulmani reciteau aceleaşi cărţi şi se 
învârteau în cercuri fără speranţă. Stagnare în vecinătatea unor 
oameni ce progresează înseamnă regres; distanţa dintre 
mentalitatea orientală şi cea occidentală creştea în mod 
constant, bărbaţii occidentali înaintau tot mai mult, iar 
musulmanii - rămânând unde erau - erau depăşiţi din ce în ce 
mai mult”. 

roade în progresele spectaculoase ale secolului al XVII-lea. 
Insă cunoaşterea nu stă pe loc. Noua abordare şi-a găsit o 
aplicare timpurie în astronomie şi navigaţie, mecanică şi 
război, optică şi supraveghere - numai chestiuni practice. 
Insă experimentul a devenit un sistem abia la sfârşitul 
secolului al XVI-lea, odată cu Galileo Galilei. Asta a generat 
nu numai o observaţie repetată şi repetabilă, ci şi 
simplificarea deliberată ca deschidere spre complex. Vrei 
să găseşti relaţiile dintre timp, viteză şi distanţa parcursă 
de obiectele în cădere? Încetineşte-le împingându-le pe un 
plan înclinat. 

Oamenii de ştiinţă trebuiau să vadă mai bine şi au putut 
face acest lucru odată cu inventarea telescopului şi a 
microscopului (cca 1600), deschizând noi lumi comparabile 
- prin forţa şi uimirea stârnită - cu primele descoperiri 
geografice. Aveau nevoie să măsoare cu mai multă 
precizie, deoarece cea mai mică deplasare a unui ac 
indicator putea conta extrem de mult. Aşadar, Pedro Nufes, 
profesor de astronomie şi matematică la Universitatea din 
Coimbra (Portugalia), a inventat la începutul secolului al 
XVI-lea noniusul (de la numele său latinizat), folosit pentru 
obţinerea unor valori navigaţionale şi astronomice deosebit 
de precise. Acesta a fost îmbunătăţit ulterior de scara 
vernier (Pierre Vernier, 1580—1637), urmată, la rândul ei, 
de inventarea micrometrului (Gascoigne, 1639, însă ignorat 
multă vreme; şi de Adrien Auzout, 1666), care folosea 
sârmuliţe fine pentru indicarea valorilor şi un şurub (în loc 
de culisă), pentru un control mai bun. În felul acesta se 
puteau obţine măsurători de o zecime de milimetru sau 
chiar mai puţin, ceea ce a sporit în mod substanţial precizia 
astronomică. (Observaţi că doar confecţionarea acestor 
şuruburi de precizie era o mare realizare; de asemenea, că 
utilitatea acestor instrumente depindea pe de o parte de 
ochelari şi de lupe.) 


38 Dumas, Scientific Instruments, pp. 49—55. 

Aceeaşi căutare a preciziei a marcat şi dezvoltarea 
măsurării timpului. Astronomii şi fizicienii aveau nevoie să 
măsoare evenimentele la minut şi secundă, iar Christian 
Huygens le-a oferit această posibilitate odată cu inventarea 
ceasului cu pendul, în 1657, şi a arcului spiral, în 1675. De 
asemenea, oamenii de ştiinţă aveau nevoie să calculeze 
mai bine şi mai rapid, iar în această privinţă logaritmii lui 
John Napier erau la fel de importanţi pe vremea lor ca 
inventarea abacului de mai devreme sau a calculatoarelor 
şi a computerelor de mai târziu“. Şi aveau nevoie de 
instrumente mai puternice de analiză matematică, pe care 
le-au găsit în geometria analitică a lui Rene Descartes şi, 
într-o măsură mai mare, în noua analiză matematică a lui 
Isaac Newton şi Gottfried Wilhelm von Leibniz. Aceste noi 
ramuri ale matematicii au contribuit enorm la experiment şi 
analiză. 

Rutinizarea. Al treilea stâlp instituţional al ştiinţei 
occidentale a fost rutinizarea descoperirii, inventarea 
invenţiei. O populaţie extrem de dispersată de intelectuali, 
care lucrau în diferite regiuni, folosind limbaje diferite - şi, 
cu toate acestea, o comunitate. Ceea ce se întâmpla într-un 
loc se afla rapid pretutindeni, datorită, pe de o parte, 
limbajului comun al învăţării, latina; pe de altă parte, 
datorită unei dezvoltări precoce a serviciilor de curierat şi 
poştă; mai presus de toate, deoarece oamenii se deplasau 
în toate direcţiile. In secolul al XVII-lea, aceste legături erau 
instituţionalizate, mai întâi în persoana lui Marin Mersenne 
(1588-1648), centrul unei „reţele” de schimb de informaţii, 
apoi sub forma unor societăţi erudite, cu secretarii lor 
corespunzători, cu reuniunile lor frecvente şi publicaţiile 
periodice. Primele societăţi au apărut în Italia - Accademia 
dei Lincei (Academia Lincşilor) la Roma în 1603, scurta 


39 Sarton citează un reclamant algeriano-turc la inventarea 
logaritmilor: Ibn Hamza al-Maghribi - „Arabic Science”, p. 305, n. 
2. Intrebarea importantă este: cu ce scop? 

Accademia del Cimento la Florenţa în 1653. Totuşi, mai 
importante pe termen lung au fost academiile din Nord: 
Royal Society la Londra în 1660, Academia Parisiensis în 
1635 şi urmaşa ei, Academie des Sciences, în 1666. Chiar şi 
înainte, întâlnirile infârmale, dar regulate din cafenele şi 
saloane erau un prilej de reuniune a oamenilor şi a 
întrebărilor. După cum spunea Mersenne în 1634, „ştiinţele 
şi-au jurat prietenie sfântă una celeilalte”35. 

Aşadar cooperare, însă profund sporită de rivalitatea 
acerbă în cursa pentru prestigiu şi onoare. În mediul de 
dinaintea academiilor din secolul al XVI-lea, aceasta a luat 
adesea forma tăinuirilor, a divulgării parţiale, a refuzului de 
a publica, a păstrării părţilor bune pentru dezbatere şi 
argumentare?f!. Chiar şi la sfârşitul secolului al XVII-lea, 
avem parte de figura excentrică a lui Robert Hooke, 
membru activ al Royal Society, al cărui motto ar fi putut fi: 
„Mie mi-a venit mai întâi ideea”. Dacă ar fi să-i dăm 
crezare, şi-a pus toate creaţiile de preţ în sertarele biroului 
de lucru, scoţându-le la iveală doar atunci când altcineva 
inventa un dispozitiv asemănător. Astfel, a pus sub semnul 
întrebării inventarea arcului spiral de ceas de către 
Christian Huygens (1675), progres major în precizia 
ceasurilor portabile. Istoria i-a acordat meritul lui Huygens, 
nu numai pentru că arcul său spiral a fost testat într-un 
ceas şi a funcţionat, ci şi pentru că şi-a anunţat invenţia 
atunci când a realizat-o. Asemenea revendicări ce nu pot fi 
probate nu pot veni ex post, nici măcar din partea unui 
geniu mecanic aşa înzestrat cum era Hooke?®?, 


360 Citat în R. Lenoble, „The Seventeenth-Century Scientific 
Revolution”, în Taton (ed.), A General History of the Sciences, II: 
The Beginnings of Modern Science, p. 183. 

361 Dooley, „Processo a Galileo”, traducere în limba engleză, 
pp. 8—9. 

32 Landes, Revolution în Time, pp. 125—127. Pe de o parte, 
problema era că Hooke spera să profite de pe urma acestui lucru 

În general, faima era imboldul şi, chiar şi pe vremea 
aceea, ştiinţa era un concurs pentru întâietate. De aceea a 
devenit atât de important ca invențiile să fie etalate în faţa 
admiratorilor, adesea în saloane elegante; acele doamne şi 
acei domni erau martorii progresului. lată de ce oamenii de 
ştiinţă, amatori şi profesionişti, erau atât de dornici să 
găsească jurnale şi să publice articole datate. De 
asemenea, să repete experimente, să confirme rezultate, 
să corecteze, să îmbunătăţească şi să treacă la nivelul 
următor. Şi aici, rolul tiparului a fost esenţial; de asemenea, 
trecerea de la limba latină, un mijloc inestimabil de 
comunicare internaţională între savanții din diferite ţări, la 
limba vernaculară, a publicului larg. Din nou, aceste condiţii 
şi facilităţi de propagare nu au avut pereche în afara 
Europei. 

Metoda şi cunoaşterea ştiinţifică au dat roade prin 
aplicaţiile lor - mai ales în tehnologia energetică. Pe 
parcursul acestor secole, vechile dispozitive de producere a 
energiei - moara de vânt şi roata de apă - au atras 
continuu atenţia, cu unele câştiguri în materie de eficienţă; 
însă marea invenţie avea să fie transformarea energiei 
termice în lucru mecanic prin intermediul aburului. Nicio 
tehnică nu a recurs într-o măsură mai mare la experiment - 
o cercetare îndelungată a vidului şi a presiunii aerului care 
a început în secolul al XVI-lea şi s-a finalizat la sfârşitul 
secolului al XVII-lea, prin eforturile lui Otto von Guericke 
(1602—1686), Evangelista Torricelli (1608—1647), Robert 
Boyle (1627—1691) şi Denys Papin (?1647—1712) - un 
german, un italian, un englez şi un francez. Fără îndoială, 
oamenii de ştiinţă din secolul al XVIII-lea nu ar fi putut 
explica de ce şi cum funcţiona un motor cu abur. Pentru 
asta a fost nevoie de Sadi Camot (1796—1832) şi de legile 
termodinamicii. Insă a spune că motorul a anticipat 


şi a ideilor orologice asociate şi se temea că avea să piardă o 
avere dacă îşi dezvăluia secretul. Aşa că a rămas cu mâna goală. 

cunoaşterea nu înseamnă a spune că cel care a construit 
motorul nu s-a inspirat din achiziţiile ştiinţifice anterioare, 
atât faptice, cât şi metodologice. James Watt a demonstrat 
modul de funcţionare. Maestrul şi mentorul său, Joseph 
Black (1728—1799), nu i-a dat ideea condesatorului 
separat, însă, lucrând alături de acesta, Watt a avut parte 
de practica şi de metoda necesare pentru a examina şi a 
rezolva problema. Chiar şi aşa, marele inventator nu i-a 
recunoscut meritul pe deplin. Watt era prieten cu profesori 
din Edinburgh şi Glasgow, cu eminenţi filosofi naturali din 
Anglia, cu oameni de ştiinţă de peste hotare. Ştia 
matematică, făcea experimente sistematice, calcula 
eficienţa termică a motoarelor cu aburi; pe scurt, se 
sprijinea pe cunoştinţe şi idei acumulate pentru a 
îmbunătăţi tehnica?®*. 

Pentru toate acestea a fost nevoie de timp, motiv pentru 
care, pe termen lung, Revoluția Industrială a trebuit să 
aştepte. Nu ar fi putut avea loc în Florența renascentistă. 
Cu atât mai puţin în Grecia antică. Încă nu există baza 
tehnologică necesară, iar diversele căi ale progresului 
trebuiau să se unească. 


Răspunsul pe termen scurt ţine de conjunctură, de 
relaţiile dintre cerere şi ofertă, de preţuri şi adaptabilitate. 
Tehnologia nu era de ajuns. Era nevoie de o schimbare 


36 „Deşi teoria dr. Black privind căldura latentă nu a sugerat 
îmbunătățirile mele aduse motorului cu abur, cunoştinţele din 
diverse domenii pe care a fost încântat să mi le transmită şi 
modurile corecte de raţionament şi de experiment, la care l-am 
luat drept exemplu, au dus cu siguranţă în mare măsură la 
facilitarea progresului invențiilor mele. [...]” Fleming, „Latent 
Heat”, citându-l pe John Robinson, A System of Mechanical 
Philosophy (Edinburgh, 1822), II, IX. 

35 Despre toate acestea, vezi Musson şi Robinson, Science and 
Technology, pp. 80—81. 

tehnologică cu o influenţă puternică, care să se răsfrângă 
asupra pieţei şi să modifice distribuţia resurselor. 

să vă explic printr-un exemplu. În Italia secolului al XIV- 
lea, mecanici înzestrați (nu le ştim numele) au găsit metode 
prin care să toarcă mătasea cu ajutorul unor maşini; şi, mai 
impresionant de atât, să acţioneze aceste dispozitive prin 
intermediul energiei hidraulice. Pe baza acestei tehnici, 
industria italiană a mătăsii a prosperat secole la rând, spre 
invidia celorlalte ţări. Francezii au reuşit să descopere 
secretul în 1670, olandezii aproape în aceeaşi perioadă; iar 
în 1716, Thomas Lombe, după câţiva ani de spionaj 
răbdător, a adus tehnica în Anglia şi a construit o imensă 
filatură cu acţionare hidraulică imensă la care lucrau sute 
de oameni?®, 

Aceasta era o fabrică, comparabilă aproape din toate 
punctele de vedere cu filaturile de bumbac dintr-o epocă 
ulterioară. Aproape... diferenţa era că filatura lui Lombe de 
la Derby, împreună cu atelierele torcătorilor manuali care 
au precedat-o şi unele maşini mai mici care o imitau erau 
mai mult decât suficiente pentru a acoperi cererea Angliei 
de fir de mătase. Mătasea, la urma urmei, era o materie 
primă costisitoare, iar industria mătăsii se adresa unei 
clientele restrânse şi bogate. Aşadar filatura lui Lombe, 
apărută cu cincizeci de ani înaintea primelor filaturi de 
bumbac din anii 1770, nu constituia modelul unui nou mod 
de producţie. Nu se putea obţine o revoluţie industrială din 
mătase5%6. 

Lâna şi bumbacul erau cu totul aparte. Când lâna 


3% Despre eforturile spionilor industriali de a afla mai multe 
despre o fabrică de răsucire a firelor de mătase înfiinţată în 1681 
la Utrecht, în Olanda, vezi Davids, „Openness or Secrecy?”, p. 
338. 

366 Despre Lombe şi răsucirea mecanică a firelor de mătase: 
Wadsworth şi Mann, Cotton Trade, pp. 106—108; Usher, History 
of Mechanical Inventions, pp. 275—276. 

strănuta, toată Europa răcea; bumbacul şi lumea întreagă 
se îmbolnăveau. Lâna a fost multă vreme cea mai 
importantă din Europa, iar rolul bumbacului în Revoluţia 
Industrială a fost, în anumite privinţe, un accident. Aşa- 
numitele „Calico Acts” din Marea Britanie (1700 şi 1721), 
care interziceau importul, ba chiar folosirea ţesăturilor şi a 
coloranților din India de Est, erau menite să-i protejeze pe 
producătorii autohtoni de confecţii din lână şi pânză, însă 
au ferit în mod nechibzuit industria bumbacului, încă în 
faşă; şi, deşi bumbacul era un prunc viguros, era în 
continuare mult mai micuţ decât vechile ramuri la 
jumătatea secolului. Primele încercări de a construi maşini 
de filat s-au orientat spre lână, deoarece acolo se găsea 
profitul. Dar când fibrele de lână s-au dovedit problematice, 
iar cele de bumbac docile, inventatorii şi-au îndreptat 
atenţia spre materialul mai comod. 

De asemenea, închistarea industriei lânii şi puterea 
legitimă a forţei sale de muncă au întârziat schimbarea. 
Bumbacul, dezvoltându-se rapid, recrutând mână proaspătă 
de lucru, a impus cu mai multă uşurinţă metode noi. lată o 
constantă a inovației tehnologice ca proces: e mult mai 
uşor să-i înveţi lucruri noi pe muncitorii neexperimentați 
decât să-i înveţi pe câinii bătrâni trucuri noi?®. 

De unde interesul pentru mecanizare? Acesta se 
datorează înainte de toate faptului că dezvoltarea industriei 
de textile începea să depăşească cererea de forţă de 


37 Despre rezistenţa muncitorilor din industria lânii în faţa 
mecanizării, vezi mai ales Randall, Before the Ludaites, care 
arată că această reacţie era totodată o funcţie a organizării şi 
împărţirii câştigurilor. Acolo unde muncitorii erau de fapt agenţi 
independenţi, ca în Yorkshire, le era destul de uşor să adopte 
metode noi în folosul lor ; acolo unde erau remuneraţi pentru 
munca prestată, ca în West Country, se împotriveau maşinilor 
care le amenințau locurile de muncă. 

muncă. Anglia o luase înainte din punctul de vedere al 
forţei producţiei rurale (lucrul la domiciliu), însă activitatea 
dispersată între deal şi vale mărea costurile distribuţiei şi 
colectării. În acelaşi timp, în încercarea de a face faţă 
cererii, angajatorii au crescut salariile, adică au mărit 
cheltuielile pentru produsul finit. Totuşi, spre disperarea lor, 
venitul mai mare le permitea muncitorilor mai mult timp 
liber, iar forţa de muncă a scăzut. Producătorii-negustori au 
ajuns să facă o muncă de rutină. Sfidându-şi toate 
instinctele naturale, au ajuns să-şi dorească preţuri mai 
mari la alimente. Poate că o creştere a costului de trai i-ar 
stimula mai mult pe filatori şi ţesători să-şi îndeplinească... 
sarcinile3%. 

Totuşi, muncitorii au reacţionat la stimulentele pieţei. 


ss Prima din seria maşinilor de filat care a pus bazele 
sistemului de fabrică a fost cea a lui Lewis Paul şi John Wyatt 
(brevetată cu numele lui Paul) din 1738. Invenţia-cheie în acest 
caz a fost utilizarea unor cilindri care se roteau la viteze diferite 
pentru a extrage fibra - trăsătură care a devenit ulterior o 
componentă permanentă a maşinilor de filat dotate cu un flaier 
sau ceva asemănător. La momentul acela, ni se spune, 
insuficienţa mâinii de lucru în filatură nu se compara nici pe 
departe cu cea din generaţia ulterioară; potrivit spuselor lui 
Wadsworth şi Mann, prea puţin serioase (The Cotton Trade, p. 
414). Cu toate acestea, caracterul neuniform al firelor produse 
de filatorii manuali - atât individual, cât şi de la un filator la altul 
- însemna că ţesătorii erau nevoiţi să cumpere mult mai multe 
fire decât foloseau pentru a avea suficiente de o anumită 
calitate. Maşina promitea să pună capăt acestei probleme 
(/bidem, p. 416). 

ss Aceste constrângeri erau cu atât mai supărătoare în 
contextul unei cereri sporite din partea consumatorului. Apetitul 
tot mai mare pentru lucruri ar fi trebuit să crească oferta de 
mână de lucru; şi exact aşa s-a şi întâmplat pe termen lung. Însă, 
pe termen scurt, cererea a depăşit oferta, iar producătorii au 
devenit nerăbdători. Despre legătura dintre consum şi industrie, 
vezi de Vries, „Industrial Revolution”. 

Erau atât contractori, cât şi muncitori salariaţi, iar acest 
statut dublu le-a oferit oportunitatea de a se îmbogăţi pe 
cheltuiala celor ce lucrau la domiciliu. Filatorii şi ţesătorii 
luau materiale de la un negustor şi apoi îi vindeau produsul 
finit unui concurent, ducându-l cu vorba acum pe unul, apoi 
pe altul şi jonglând cu obligaţiile lor la maximum. De 
asemenea, au învăţat să pună deoparte ceva din materia 
primă, pentru a o folosi ei înşişi: când lucrau pentru propriul 
câştig nu există o criză a forţei de muncă. Încercând să 
ascundă delapidarea, ţesătorii făceau materiale mai subţiri, 
de calitate mai slabă, şi le umpleau prin diverse artificii sau 
cu aditivi. La rândul său, producătorul încerca să 
descurajeze acest furt examinând cu atenţie fiecare bucată 
şi, dacă era nevoie, „micşorând” preţul produsul finit. Acest 
conflict de interese a dat naştere unui război rece costisitor 
între angajator şi angajat. 

Producătorii au solicitat ajutorul autorităţilor civile. Au 
cerut dreptul de a le aplica pedepse corporale codaşilor şi 
datornicilor (era inutil să încerci să-i amendezi); de 
asemenea, dreptul de a intra în casele ţesătorilor fără 
mandat şi de a căuta materiale furate. Aceste solicitări nu 
au dus nicăieri. Căminul unui englez era castelul său, era 
sfânt. 

Aşadar, nu e de mirare că producătorii frustraţi s-au 
orientat spre atelierele mari, unde filatorii şi ţesătorii erau 
nevoiţi să vină la timp şi să lucreze toată ziua sub 
supraveghere. Era mare lucru. Industria textilă la domiciliu, 
la urma urmei, prezenta avantaje importante pentru 
negustor-producător, în special un cost scăzut de intrare pe 
piaţă şi regii scăzute. Astfel, muncitorul era cel care furniza 
locul desfăşurării muncii şi echipamentul, iar dacă afacerile 
mergeau prost, putea pur şi simplu să înceteze lucrul. 
Atelierele mari sau fabricile, pe de altă parte, aveau nevoie 
de o investiţie substanţială de capital: teren şi clădiri de la 
bun început, precum şi utilaje. 

Mai mult decât atât, lucrul la domiciliu era popular în 
rândul tuturor. Muncitorii agreau absenţa disciplinei, 
privilegiul de a munci după bunul-plac. Ritmurile muncii 
reflectau această independenţă. De obicei, ţesătorii se 
odihneau şi se distrau până spre sfârşitul săptămânii, apoi 
munceau din greu pentru a putea livra produsele şi a-şi 
primi plata sâmbătă. Vinerea lucrau uneori toată noaptea. 
Seara de sâmbătă era dedicată băuturii, iar duminica 
aducea cu sine şi mai multă bere. Lunea (Sfânta Luni) era 
la fel de sfântă, iar marţea era ziua de recuperare după atât 
de multă sfinţenie. 

Acest conflict cu industria - ceea ce un marxist ar putea 
numi „contradicţiile sale interne” - a condus aşadar, în chip 
logic, la reunirea muncitorilor sub un singur acoperiş, unde 
să lucreze sub supraveghere şi monitorizare. Insă 
producătorii au descoperit că erau nevoiţi să plătească 
pentru a-i convinge pe oameni să-şi părăsească locuinţele 
şi să vină în filaturi. Atâta vreme echipamentul din filatură 
era la fel cu acela din casele lor, producția din filaturi costa 
mai mult. Singurele operaţiuni la care această regulă nu se 
aplica erau cele din cadrul tehnologiilor bazate pe căldură 
(împâslire, fabricarea berii, a sticlei, a fierului şi alte 
asemenea). În aceste cazuri, economiile generate de 
concentrare (un creuzet în loc de mai multe) compensau cu 
mult costurile de capital*”0. Cu toate acestea, eforturile de a 
concentra forţa de muncă în industria de textile, care datau 
în Anglia din secolul al XVI-lea, au eşuat în mod invariabil. 
Au avut mai mult succes în Europa, unde guvernele au 
încercat să promoveze industria prin subvenţii şi alocând 
forţă de muncă în marile ateliere manuale - „manu-fabrici” 
sau  „protofabrici”. Însă aceasta era o prosperitate 
artificială, iar retragerea sprijinului însemna faliment. 

A fost nevoie de utilaje acţionate prin motoare pentru ca 


30 Regimul comunist chinez a aflat asta mai târziu, când a 
încercat să pună pe picioare furnalele regionale. 

fabrica să devină competitivă. Motorul a făcut astfel 
posibilă acţionarea unor utilaje mai mari şi mai eficiente, iar 
produsul obţinut la domiciliu a putut fi vândut sub preţ, cu 
marje de profit mai mari. Filatorii manuali lucrau rapid; 
ţesătorii manuali mai încet, dar sigur. În ciuda salariilor mai 
mari, filaturile păreau în continuare o închisoare pentru cei 
cu vederi învechite. Şi atunci unde şi-au găsit primii 
proprietari de filaturi forţa de muncă? Unde altundeva, dacă 
nu printre cei care nu puteau să refuze? În Anglia, asta 
însemna copiii, adesea recrutaţi (cumpăraţi) din azilurile 
pentru săraci, şi femeile, în special tinerele necăsătorite. Pe 
continent, producătorii puteau să negocieze pentru munca 
deţinuţilor şi a personalului militar. 

Aşa s-a născut ceea ce Karl Marx numea „industria 
modernă”, rodul unei îmbinări dintre maşini şi putere; de 
asemenea, dintre putere (forţă şi energie) şi putere 
(politică). 


Primatul observaţiei: ceea ce vezi e ceea ce există 


Marele astronom danez Tycho Brahe (1546—1601) a trăit 
şi a muncit înaintea inventării telescopului, însă era un fin 
observator şi cunoştea toate stelele pe care le putea vedea 
pe cer. Şi se credea că acestea sunt chiar toate. Însă, într-o 
noapte din noiembrie 1572, a văzut ceva nou pe cer, un 
punct luminos în constelația Casiopeea care nu ar fi trebuit 
să se afle acolo. Acesta l-a tulburat, aşa că şi-a întrebat 
slujitorii dacă au văzut ceea ce văzuse şi el, iar aceştia i-au 
răspuns că da. Pentru o clipă, a fost satisfăcut, cel puţin în 
ceea ce priveşte puterea văzului; însă apoi a început să-şi 
facă griji că slujitorii lui nu încercaseră decât să-l liniştească 
şi ezitau sau se temeau să-şi contrazică stăpânul, deoarece 
se ştia că era un bărbat mândru şi iute la mânie, (îşi 
pierduse nasul într-un duel din tinereţe şi purta o proteză 
din cupru - unii spun că era din argint.) Aşa că a ieşit pe 

stradă şi a oprit câţiva ţărani ce treceau pe acolo, punându- 
le aceeaşi întrebare. Nu aveau nimic de câştigat sau de 
pierdut spunând adevărul şi nimeni nu putea fi mai direct 
decât un ţăran. Şi aceştia au spus că vedeau lumina. Atunci 
Tycho a ştiut că există pe cer mai multe lucruri decât erau 
imaginate în filosofia lui. Şi-a notat observaţiile sale într-un 
pamflet, De nova Stella, publicat la Copenhaga în 1573, un 
adevărat monument în istoria ştiinţei. 

Un avertisment: în ciuda empirismului său, Tycho a 
încercat să găsească o cale de mijloc între Ptolemeu şi 
Copernic afirmând că Soarele, înconjurat de planete, se 
învârte în jurul Terrei. E nevoie de o metodă inductivă bună 
şi de o observaţie bună ca să obţii o ştiinţă bună. 


Maeştri ai preciziei 


Toate studiile schimbării şi toate ritmurile schimbării 
trebuie să măsoare timpul scurs. Pentru a face acest lucra, 
e nevoie de o unitate standard de măsură şi de un 
instrument care să numere unităţile; este vorba de ceas. In 
lipsa unui ceas, putem substitui echivalente aproximative. 
Marinarii din secolele al XV-lea şi al XVI-lea care voiau să 
măsoare timpul în care o plută ajungea de la pupa la prora 
estimând viteza vasului ar fi putut folosi o clepsidră; însă, 
dacă nu aveau, ar fi putut să recite Ave Maria sau alt refren 
tradiţional; iar astăzi, orice fotograf cu experienţă ştie că 
putem număra secundele rostind expresii din patra silabe... 

E inutil să mai spunem că aceste improvizații 
idiosincratice nu sunt adecvate scopurilor ştiinţifice. Pentru 
acestea era nevoie de un ceas bun, însă construirea lui a 
durat patru secole. Cu toate acestea, oamenii de ştiinţă 
sunt ingenioşi şi au găsit metode prin care să sporească 
precizia ceasornicelor lor de dinaintea ceasurilor cu pendulă 
şi a arcului spiral. Una dintre ele consta în folosirea 
ceasurilor cu roţi foarte mari, cu sute, ba chiar o mie sau 

mai mulţi dinţi. Tycho Brahe a făcut asta şi, în loc să 
descifreze orarul ceasului său (aceste aparate timpurii nu 
erau îndeajuns de precise încât să necesite folosirea unui 
minutar), a văzut care era numărul de dinţi cu care roata se 
întorsese şi s-a apropiat mult mai mult de valoarea exactă 
a timpului scurs. A făcut asta pentru a urmări mişcările 
stelelor şi pentru a localiza aceste corpuri pe hărţile cereşti 
(timpul era una dintre cele două coordonate). Galileo a avut 
nevoie de măsurători şi mai exacte pentru studiile sale 
privind acceleraţia. Ingenios, a folosit ceasuri cu apă, care 
încăpeau în palmă, şi nu ceasuri mecanice, deschizând şi 
închizând gura de scurgere cu degetul la începutul şi la 
sfârşitul experimentului. Apoi cântărea apa eliberată ca 
măsură a timpului scurs, deoarece pe vremea aceea 
balanţa era cel mai precis instrument de măsurare 
cunoscut. 

Inventarea ceasului cu pendulă a schimbat totul. A fost 
primul dispozitiv de acest gen controlat de un oscilator cu 
frecvenţă intrinsecă proprie. Ceasurile de dinainte utilizau 
un regulator (un corp oscilator sau un cerc) a cărui 
frecvenţă varia în funcţie de forţa aplicată. După 
îmbunătăţiri (toate invențiile au nevoie de îmbunătăţiri), un 
bun ceas cu pendulă măsura timpul cu o eroare de câteva 
secunde pe zi. Ceasurile de mână erau mai puţin precise, 
deoarece nu puteau funcţiona cu pendul. Totuşi, inventarea 
arcului spiral a permis apropierea de un ritm regulat, 
constant de la oră la oră şi de la o zi la alta la începutul 
secolului al XVIII-lea, un ceas bun de buzunar, împodobit cu 
pietre preţioase şi cu un arc decent, putea măsura timpul 
cu o eroare de unul sau două minute pe zi. Pentru prima 
oară, merita să adaugi un minutar şi chiar un secundar. 

Aceste progrese au sporit considerabil avantajul pe care 
tehnologia ceasurilor i l-a acordat Europei. Ceea ce fusese 
multă vreme un monopol absolut al cunoaşterii a rămas un 
monopol eficient al performanţei. Nimeni nu mai putea să 

confecţioneze aceste instrumente sau să execute sarcinile 
care depindeau de măsurarea precisă a timpului. Cea mai 
importantă dintre acestea, atât din punct de vedere politic, 
cât şi economic: găsirea longitudinii pe mare. 

Capitolul 15. 


Marea Britanie şi ceilalţi 


lar în Europa, de ce Marea Britanie? De ce nu altă ţară? 

La un nivel, nu e dificil de răspuns la această întrebare. 
La începutul secolului al XVIII-lea, Marea Britanie era cu 
mult înaintea celorlalţi - în producţia confecţiilor la 
domiciliu, sămânță de progres; la folosirea combustibililor 
fosili; în privinţa tehnologiei acelor ramuri cruciale care 
aveau să devină nucleul Revoluţiei Industriale: textile, fier, 
energie şi putere. La acestea ar trebui să se adauge 
eficienţa transportului şi agriculturii comerciale britanice. 

Avantajele sporirii eficienţei în agricultură sunt evidente. 
În primul rând, creşterea productivităţii în producţia de 
alimente eliberează forţa de muncă pentru alte activităţi - 
producţie industrială, servicii şi alte asemenea. În al doilea 
rând, această forţă de muncă înfloritoare are nevoie de tot 
mai multă hrană. Dacă aceasta nu poate fi obţinută acasă, 
venitul şi bogăţia trebuie orientate în mod practic. (Fără 
îndoială, nevoia de a importa hrană ar putea promova 
dezvoltarea exporturilor realizate în schimbul alimentelor, 
ar putea încuraja industria; însă necesitatea nu asigură 
performanţa. Unele dintre cele mai sărace ţări din lume şi- 
au asigurat la un moment dat hrana prin forţe proprii. 

Astăzi se bazează foarte mult pe importurile de alimente 
care le secătuiesc resursele şi le îndatorează, iar cea mai 
mică schimbare a condiţiilor de ploaie sau cel mai mărunt 
obstacol în calea comerţului sunt un adevărat dezastru. În 
cel mai rău caz se clatină de la o foamete la alta, fiecare 
lăsându-şi amprenta, prin declin, boală şi dependenţă 
sporită.) 

Prin urmare, nu putem exagera contribuţia dezvoltării 
agricole la industrializarea Marii Britanii“. Procesul a 
început în Evul Mediu, odată cu emanciparea precoce a 
şerbilor şi comercializarea cultivării şi distribuției. 
Răspândirea cultivării legumelor şi fructelor pentru vânzare 
în jurul Londrei, în secolul al XVI-lea, şi fermele mixte 
(cereale şi şeptel şi animale hrănite cu cereale) dovedesc 
receptivitatea proprietarilor de teren şi a arendaşilor. Acest 
progres a făcut posibilă o alimentaţie mai bogată şi mai 
diversificată, cu o proporţie extrem de ridicată a proteinelor 
de origine animală*?. De asemenea, a mai contribuit şi 
adoptarea noilor tehnici de irigare, fertilizare şi asolament - 
multe dintre ele aduse de imigranţi din Ţările de Jos. Olanda 
era pe atunci centrul dezvoltării agricole europene, o ţară 
pe care omul o crease (smulgând terenuri mării) prin efort 
şi ingeniozitate şi pe care o preţuise pe măsură. În Evul 
Mediu, olandezii îi învățau deja pe alţii să cultive pământul 
- la frontiera slavă. În secolele al XVI-lea şi al XVII-lea, 
englezii se numărau printre principalii beneficiari. Iniţiativa 
a urmat iniţiativa. În Anglia secolului al XVIII-lea, locurile 
îngrădite ocupau poziţia centrală - trecerea de la 
constrângerile colective ale câmpurilor deschise la 


31 Comparaţi analiza contribuţiei agriculturii la dezvoltarea 
economică japoneză în Ohkawa şi Rosovsky, „A Century of 
Japanese Economic Growth”, şi Hayami şi Ruttan, „Korean Rice, 
Taiwan Rice”. 

372 Despre cultivarea alimentelor destinate comerţului, vezi F.J. 
Fisher, „Development of the London Food Market”. 

libertatea terenurilor concentrate, împrejmuite cu gard sau 
cu gard viu. Istoricii au dezbătut contribuţia mişcării de 
îngrădire; însă logica sugerează că, având în vedere 
costurile, probabil că a meritat. 

Aşadar, spre deosebire de majoritatea celorlalte ţări, 
agricultura britanică nu a constituit sursa de influenţă a 
conservatorismului. A fost o forţă a schimbării economice - 
la fel ca oricare alt sector. Agricultura a rentat şi, dat fiind 
acest lucru, a devenit un fel de pasiune, nu numai pentru 
fermieri, ci şi pentru proprietarii bogaţi, aristocrați, care nu 
se aflau să-şi murdărească cizmele şi să se amestece 
printre ceilalţi la târgurile de vite. În mod inevitabil, în 
această societate orientată spre bani şi piaţă şi-au făcut 
apariţia societăţile agricole, în care fermierii „perfecţionişti” 
se puteau întâlni şi puteau învăţa unul de la altul, iar 
literatura agronomică a proliferat, pentru a propovădui mai 
bine practicile optime. Acest spirit comercial promova o 
abordare integrată a gestionării proprietăţii: toate resursele 
contau, atât cele de la suprafaţă, cât şi cele din adâncul 
solului; iar în Marea Britanie, spre deosebire de ţările 
continentale, resursele minerale îi aparţineau proprietarului 
terenului, nu Coroanei. Mai multe oportunităţi de iniţiativă. 


În acelaşi timp, britanicii făceau progrese majore în 
transportul terestru şi maritim. Noi străzi şi canale, menite 
în primul rând să servească industriei şi mineritului, au 
deschis calea către resurse de nepreţuit, au legat producţia 
de pieţe, au facilitat diviziunea muncii. Alte ţări europene 
încercau să procedeze la fel, însă aceste progrese nu au 
fost nicăieri mai răspândite şi mai eficiente decât în Marea 
Britanie. Dintr-un motiv simplu: nicăieri drumurile şi 
canalele nu erau rezultatul iniţiativei private, răspunzând 
astfel nevoilor (mai curând decât prestigiului sau 
chestiunilor de ordin militar) şi fiind profitabile pentru 
utilizatori. lată de ce Arthur Young, agronom şi călător, se 


362 


minuna în faţa drumurilor franceze largi şi bine trasate, însă 
deplângea cazarea şi alimentaţia. Coroana franceză 
construise câteva drumuri principale admirabile, atât 
pentru a facilita controlul, cât şi pentru a promova 
comerțul, însă Young le-a găsit pustii. Investitorii britanici 
construiseră mult mai multe, din cele mai bune motive ce 
ţineau de afaceri, precum şi hanuri care să-i hrănească şi 
să-i cazeze pe călători. 

Aceste drumuri (şi canale) au grăbit progresul şi 
specializarea. Probabil că asta l-a impresionat în cea mai 
mare măsură pe Daniel Defoe în admirabilul său volum 
Tour Through the Whole Island of Great Britain (1724— 
1726): culturile locale (hamei pentru bere, oi pentru lână, 
şeptel pentru carne) şi specialităţile regionale (produse 
metalice în Sheffield, Birmingham şi Black Country; 
confecţii din lână în East Anglia şi West Country; camgarn 
în apropiere de Bradford, confecţii din lână aproape de 
Leeds; confecţii din bumbac aproape de Manchester; 
ceramică în Cheshire; şi aşa mai departe). Nu e de mirare 
că Adam Smith a subliniat dimensiunea pieţei şi diviziunea 
muncii: propria ţară îi oferea cel mai bun exemplu. 


363 


Totuşi, am spune doar ce şi cum, nu şi de ce; mai curând 
am descrie decât am explica*'5. Acest progres care implică 
transformare, această revoluţie nu era o chestiune de 
noroc, de „lucruri care pur şi simplu se leagă”. Putem găsi 
fel de fel de motive în spatele motivelor. (În ceea ce 
priveşte lucrurile  măreţe, istoria nu poate suferi 
întâmplarea*'1.) Superioritatea tehnologică timpurie a Marii 
Britanii în aceste ramuri-cheie a fost ea însăşi o realizare - 
nu dată de Dumnezeu, nu o pură întâmplare, ci rezultatul 
muncii, ingeniozităţii, imaginaţiei şi iniţiativei. 

Ideea este că Marea Britanie a fost înzestrată; însă Marea 
Britanie s-a creat pe sine. Pentru a înţelege acest aspect, 
luaţi în considerare nu numai avantajele materiale (şi alte 
societăţi erau dotate pentru industrie, însă au urmat 
iniţiativa britanică mult mai târziu), ci şi valorile 
nonmateriale (cultura) şi instituţiile*”5. 


3733 Unii istorici ar accentua constrângerile materiale. Astfel, 
Wrigley subliniază rolul cărbunelui ca factor-cheie - People, Cities 
and Wealth, pp. 90—91: „[...] In această lume [a lui Adam 
Smith], exista o limită a dimensiunii producţiei industriale, 
impusă de dificultatea de a spori oferta de materie primă la 
preţuri constante sau în scădere atâta vreme cât majoritatea 
materiilor prime industriale erau organice. Când acest lucru nu a 
mai fost valabil, limita a dispărut”. Pentru transport ca 
elementul-cheie, vezi Szostak, Role of Transportation. 

374 Despre chestiunea întâmplării şi soartei în istoria 
economică, vezi Landes, „What Room for Accident în History? 
Explaining Big Changes by Small Events”. Parţial, acesta este un 
răspuns la un eseu bine cunoscut şi provocator, poate cu bună- 
ştiinţă, scris de Nick Crafts pe tema probabilităților ex ante: 
„Industrial Revolution în Britain and France: Some Thoughts on 
the Question «Why Was England First?»”. 

35 Termeni precum valori şi cultură nu sunt populari în rândul 
economiştilor, care preferă să aibă de-a face cu factori 
cuantificabili (mai precis definibili). Cu toate acestea, viaţa e aşa 

Aceste valori şi instituţii ne sunt atât de familiare (iată de 
ce le numim moderne), încât le considerăm un dat. Totuşi, 
ele reprezintă o abatere majoră de la vechile norme şi au 
fost acceptate şi adoptate, în timp şi în diverse locuri, doar 
în urma unei rezistenţe tenace. Chiar şi acum, vechea 
ordine nu a dispărut câtuşi de puţin. 

să începem prin schiţarea cazului ideal, şi anume 
societatea care, teoretic, ar fi cea mai indicată să 
urmărească progresul material şi îmbogățirea generală. 
Reţineţi că aceasta nu este neapărat o societate „mai 
bună” sau „superioară” (cuvinte de evitat), ci pur şi simplu 
o societate mai capabilă să producă bunuri şi servicii. 
Această societate ideală de creştere-şi-dezvoltare ar fi una 
care 


1.ar şti să folosească, să gestioneze şi să construiască 
instrumentele de producţie şi să creeze, să adapteze şi 
să stăpânească noile tehnici de la graniţa tehnologică; 

2. ar fi capabilă să le împărtăşească aceste cunoştinţe şi 
know-how tinerilor, fie prin educaţie formală, fie printr-o 
perioadă de pregătire; 

3. ar selecta oamenii pe baza competenţelor şi a meritelor; 
i-ar promova şi i-ar retrograda pe baza performanţelor; 

4. ar crea oportunităţi de iniţiativă individuală sau colectivă; 
ar încuraja iniţiativa, competiţia şi emulaţia*”6; 


cum e şi trebuie să vorbim despre aceste lucruri, aşa încât avem 
„înclinaţiile” lui Walt Rostow şi „capabilitatea socială” a lui Moses 
Abramowitz. Un trandafir, oricum îi spui... 

376 Acest aspect ridică o mulţime de întrebări. Unii ar susţine - 
mai mulţi în trecut decât acum - că cea mai productivă economie 
ar fi una îndrumată de sus. O asemenea economie de comandă 
implică aproprierea de către guvern a surplusului, pentru a-l 
reinvesti în mod planificat. Sau ar afirma că guvernul face unele 
lucruri mai bine decât piaţa. Insă asta e o altă carte, scrisă de alţi 
oameni. Cf. Kuttner, Everything for Sale. 

5. le-ar permite oamenilor să se bucure şi să se folosească 
de roadele muncii şi iniţiativelor lor. 


Aceste standarde implică diverse corolare: egalitatea 
între sexe (dublând astfel resursele de talent); eliminarea 
discriminării pe baza criteriilor irelevante (rasă, sex, religie 
etc.); de asemenea, preferința pentru raționalitatea 
ştiinţifică (mijloace-scop) în detrimentul magiei şi al 
superstiţiei (iraţionalitate)*”7. 

O astfel de societate ar deţine şi instituţiile politice şi 
sociale care favorizează atingerea acestor țeluri mai înalte; 
care, de exemplu, 


1.ar garanta drepturile de proprietate privată, pentru a 
încuraja mai mult economiile şi investiţiile; 

2.ar garanta drepturile de libertate personală - atât 
împotriva abuzurilor tiraniei, cât şi a dezordinilor private 
(infracţiuni şi corupţie); 

3. ar impune drepturi contractuale, explicite şi implicite; 

4. ar asigura o guvernare stabilă, nu neapărat democratică, 
dar care să se ghideze după reguli cunoscute de toată 
lumea (mai curând o guvernare a legii decât a omului). În 


37 Tenacitatea  superstitiei într-o epocă a  ştiintei şi 
raționalismului ar putea surprinde la început, însă, câtă vreme îşi 
propune să controleze soarta, învinge fatalismul. Este recursul 
celor nefericiti şi neputincioşi în căutarea norocului şi ocolirea 
ghinionului; de asemenea, un sprijin psihologic pentru cei 
nesiguri pe ei. De unde şi recursul stăruitor la interpretările 
horoscopului şi la prezicerea viitorului, chiar şi în zilele noastre. 
Cu toate acestea, nu ne aşteptăm ca magia să fie folosită în 
afaceri sau să aflăm, de exemplu, că explorarea depozitelor de c- 
ărbune de-a lungul granitei de nord a Franţei (Hainaut) şi în 
centrul ţării (Rive-de-Gier) în secolul al XVIII-lea a fost îndrumată 
greşit şi întârziat de faptul că s-a apelat la fântânari cu baghete 
magice (tourneurs de baguettes) (Gillet, Les charbonnages, p. 
29). 

cazul unei societăţi democratice, bazate pe alegeri 
periodice, majoritatea câştigă, însă nu încalcă drepturile 
perdanţilor; în vreme ce perdanţii îşi acceptă înfrângerea 
şi aşteaptă să li se schimbe norocul la următorul scrutin; 

5.ar oferi o guvernare deschisă, care să dea ascultare 
plângerilor şi să corecteze; 

6.ar oferi o guvernare cinstită, astfel încât actorii 
economici să nu fie tentaţi să urmărească avantajul şi 
privilegiul înăuntrul sau în afara pieţei. În jargon 
economic, nu ar exista activităţi de tip rent-seeking 
pentru poziţii mai favorabile; 

7. ar asigura o guvernare cumpătată, eficientă, care să nu 
fie lacomă. Efectul ar trebui să fie menţinerea unui prag 
scăzut al impozitelor, reducerea pretențiilor guvernului la 
surplusul social şi evitarea privilegiului. 


Această societate ideală ar fi şi onestă. Această 
onestitate ar fi impusă de lege, dar, la modul ideal, legea 
nu ar fi necesară. Oamenii ar crede că onestitatea este 
corectă (şi, de asemenea, că este rentabilă) şi ar trăi şi s-ar 
comporta ca atare. 

Mai multe corolare: această societate ar fi marcată de 
mobilitate geografică şi socială. Oamenii s-ar muta dintr-un 
loc în altul în funcţie de oportunităţi şi ar urca şi ar cobori, 
realizând ceva în viaţă sau având parte de eşecuri. Această 
societate ar pune preţ pe nou, nu pe vechi, pe tineret, nu 
pe experienţă, pe schimbare şi risc, în locul siguranţei. Nu 
ar fi o societate a cotelor egale, deoarece talentele nu sunt 
egale; însă ar tinde spre o distribuţie mai echitabilă a 
veniturilor decât în cazul privilegiului şi avantajului. Ar avea 
o clasă de mijloc relativ mare. Această egalitate mai 
pronunţată ar avea ca efect un mod de vestimentaţie mai 
omogen şi maniere mai destinse între clase. 

Nicio societate de pe glob nu a atins vreodată acest 
ideal. Lăsând ignoranţa la o parte (cum poate şti cineva 

cine e mai bun sau mai vrednic de laudă?), aceasta este 
mecanismul efficient 100%, conceput fără a lua în 
considerare capriciile istoriei şi ale sorții şi patimile naturii 
umane. Societăţile cele mai eficiente şi mai orientate spre 
progres din ziua de azi, să spunem cele din Asia de Est şi 
naţiunile industriale din Occident, sunt viciate de corupţie, 
eşecuri de guvernare, activităţi private de tip rent-seeking. 
Această paradigmă scoate totuşi în evidenţă direcţia 
istoriei. Acestea sunt virtuțile care au promovat progresul 
economic şi material. Ele reprezintă o abatere pronunţată 
de la rânduielile sociale şi politice anterioare; şi nu e o 
coincidenţă faptul că prima naţiune industrială s-a apropiat 
cel mai devreme şi în cea mai mare măsură de acest nou 
tip de ordine socială. 


În primul rând, Marea Britanie a avut avantajul timpuriu 
al statutului de națiune. Nu mă refer pur şi simplu la 
domeniul unui conducător, la un stat sau la o entitate 
politică, ci la o unitate conştientă de sine, caracterizată prin 
loialitate şi identitate comună şi prin egalitatea statutului 
civil*'8. Naţiunile pot reconcilia scopul social cu iniţiativele şi 
aspiraţiile individuale şi pot spori performanţa prin sinergia 
lor colectivă, întregul înseamnă mai mult decât suma 
părţilor sale. Cetăţenii unei naţiuni vor reacţiona mai bine la 
încurajările şi iniţiativele statului; la rândul lui, statul va şti 
mai bine ce să facă şi cum, în concordanţă cu forţele 
sociale active*”%. Naţiunile pot concura. 


3738 Una dintre cele mai bune discuţii pe această ternă se 
găseşte în Liah Greenfeld, „The Worth of Nations”, p. 580 şi 
passim. Amintiţi-vă din nou justificarea lui Adam Smith cu privire 
la legile protecţioniste în termeni de putere naţională - Avuţia 
națiunilor, cartea IV, cap. Il. 

379 Cf. Berend şi Ranki, European Periphery, p. 66, despre 
limitarea acţiunii statului în societăţile sărace, subdezvoltate din 
Europa de Est şi de Sud-Est. De asemenea, Batou şi David, 

Mai mult decât atât, Marea Britanie nu a fost o naţiune ca 
oricare alta. A fost o naţiune industrială, modernă de 
timpuriu. Să nu uităm că trăsătura dominantă a unei 
asemenea societăţi este capacitatea de a se transforma şi 
de a se adapta la lucruri şi metode noi, astfel încât 
conţinutul „modernului” şi al „industrialului” se schimbă în 
permanenţă. Un domeniu-cheie al schimbării: libertatea şi 
siguranţa tot mai mari ale poporului. In mod ironic, până şi 
astăzi, britanicii se autointitulează supuşi ai Coroanei, deşi 
sunt de multă vreme - de mai mult timp decât oriunde 
altundeva - cetățeni. Nimic nu a favorizat mai mult 
iniţiativa. lată ce spune Adam Smith: 


Efortul firesc al fiecărui individ de a-şi îmbunătăţi propria 
situaţie, atunci când aceasta îi e îngăduit graţie libertăţii şi 
securităţii, derivă dintr-un principiu atât de puternic, încât el 
singur, fără niciun sprijin, e în stare nu numai să aducă 
avuţie şi prosperitate în ţară, dar chiar să biruie sute de 
piedici absurde, puse prea adeseori în calea lui de nerozia 
legilor omeneşti, cu toate că efectul acestor piedici 
reprezintă întotdeauna, mai mult sau mai puţin, fie o 
încălcare a libertăţii, fie o micşorare a securităţii. In Marea 
Britanie, activitatea economică se desfăşoară în deplină 
securitate şi, cu toate că e departe de a fi complet liberă, ea 
este tot atât de liberă, sau chiar mai liberă, decât în orice 
altă parte a Europei:%. 


Cât de îndepărtate sunt originile precocităţii sociale 
britanice - iată un subiect de dispută istorică. Un specialist 


„Nationalisme économique”, p. 6, în ceea ce priveşte lipsa unui 
„consens social” îndeajuns de amplu în Polonia secolului al XIX- 
lea. 

380 Adam Smith, Avuţia națiunilor, vol. II, trad, de Al. Hallunga, 
Editura Academiei, Bucureşti, 1965, cartea IV, cap. V, 
„Digresiune cu privire la comerţul de grâne şi legislaţia 
grânelor”, p. 37. 

ar ajunge în Evul Mediu (înainte de 1500), la ceea ce ar 
numi ascensiunea  individualismului. Aceasta era o 
societate care scăpase de povara şerbiei, care îşi 
dezvoltase o populaţie mai curând de cultivatori decât de 
ţărani, care importase industria şi comerţul în mediul rural, 
care sacrificase cutuma în favoarea profitului şi tradiţia în 
favoarea avantajului comparativ. Cu efecte amestecate. 
Unii au sărăcit, însă, una peste alta, veniturile au crescut. 
Mulţi s-au trezit fără pământuri, însă mobilitatea a sporit, 
iar conştiinţa a căpătat amploare. 

Anglia le-a oferit oamenilor spaţiu de mişcare. Libertăţile 
politice şi civile câştigate mai întâi pentru nobili (Magna 
Carta, 1215) au fost extinse prin război, uz şi lege la omul 
de rând. Tuturor acestor câştiguri le-am putea opune 
excepţii: Anglia nu era nici pe departe perfectă. Avea 
săracii ei (mereu printre noi) - mult mai numeroşi decât 
bogaţii. A cunoscut abuzuri de privilegii, dar şi libertăţi, 
distincţii de clasă şi statut, concentrări de avere şi putere, 
semne de preferinţe şi favoritisme. Însă totul este relativ şi, 
în comparaţie cu populaţiile de dincolo de Canal, englezii 
erau liberi şi norocoşi. 

Ştiau cine sunt. Prima lor experienţă în masă de trai pe 
alte meleaguri a avut loc odată cu Războiul de 100 de Ani 
(secolele al XIV-lea şi al XV-lea), în Franţa, unde ostaşii 


55 MacFarlane, „On Individualism”. Industria în mediul rural: 
am remarcat deja importanţii lucrului la domiciliu în includerea 
forţei de muncă nefolosite sau prost folosite anterior în 
producţie. Pentru producător-comerciant, această mână de lucru 
era ieftină şi profitabilă; pentru lucrătorul rural, noile oportunităţi 
de muncă însemnau o sporire substanţială a venitului. Cf. Faujas 
de Saint Fond, Journey Through England, vol. |. In 1778, un 
inspector francez al manufacturilor s-a opus introducerii 
maşinilor de filat în Franţa, deoarece acestea aveau să împiedice 
răspândirea industriei la domiciliu; era mai puţin interesat de 
dezvoltarea economică decât de venitul populaţiei rurale. 
Wadsworth şi Mann, Cotton Trade, p. 504, n. 2. 

englezi s-au menţinut pe poziţii în faţa elitei cavaleriei 
franceze. Printre cei care au participat la această 
campanie: John Fortescue, ulterior Sir John şi judecător 
principal la Curtea Regală. În anii 1470, Sir John a scris o 
carte despre guvernarea Angliei (The Governance of 
England), în care descria guvernarea defectuoasă şi sărăcia 
din Franţa. Regele francez, scria el, ia măsuri după bunul 
său plac şi şi-a sărăcit într-atât de mult poporul, încât abia 
mai are din ce trăi. Beau apă (în loc de bere); mănâncă 
mere cu pâine neagră (în loc de pâine albă); nu primesc 
carne, ci doar untură şi măruntaie - ce rămâne de la 
animalele măcelărite pentru nobili şi negustori. Nu poartă 
lână, ci mai curând o tunică din pânză; ciorapii lor, tot din 
pânză şi nu urcă deasupra genunchiului, aşa încât rămân cu 
coapsele neacoperite. Soţiile şi copiii lor umblă desculți. 
Sunt nevoiţi să păzească, să lucreze şi să sape pământul. 
Umblă „gârboviţi şi sunt plăpânzi, nu sunt în stare să lupte 
şi nici să-şi apere ţinutul”. Nu au arme şi nici bani ca să 
cumpere arme. „însă fără doar şi poate că trăiesc într-o 
sărăcie lucie şi într-o mizerie cruntă, cu toate că locuiesc în 
cel mai rodnic ţinut din lume.”3%2 

Desigur, cel care vorbeşte este englez (dar vai, ce 
devreme!) şi poate fi iertat dacă preamăreşte 
superioritatea tării sale. Aceasta este natura 
naționalismului, un sentiment de identitate şi de 
superioritate, iar Anglia a fost una dintre primele ţări care 
au nutrit acest sentiment nou (citiți Shakespeare), care 
diferea profund faţă de identificarea locală a şerbului 
medieval din al său pays restrâns sau față de supunerea 
oarbă a ţăranului asiatic (ryot)?®. 

Însă englezii nu erau singurii care preamăreau Anglia. 


3% Fortescue, Governance, pp. 114—115. Cf. sentimentele 
similare de un secol mai târziu ale episcopului John Aylmer, citat 
în Fisher (ed.), Essays in the Economic and Social History, pp. 12 
—13, 

Vizitatorii străini ai insulei îşi exprimau în cor respectul şi 
admiraţia. Pentru unii asiatici, poate că toţi occidentalii 
arătau la fel, însă europenii observau diferenţele. Vizitatorii 
erau surprinşi de nivelul ridicat de trai al ţăranului britanic: 
case din cărămidă, acoperişuri din ţiglă, îmbrăcăminte din 
lână, pantofi de piele, pâine albă (putem urmări veniturile 
în creştere ale Europei aflate în curs de industrializare prin 
intermediul graniţei reprezentate de pâinea albă). Vedeau 
femei ce purtau haine din bumbac şi pălării; servitoare care 
semănau atât de mult cu stăpânele lor, încât oaspeţii 
străini se întrebau cum să se adreseze persoanei care 
deschidea uşa. Vedeau oameni săraci, ne spun, dar nu 
misérables; niciun chip înfometat, emaciat; cerşetori, însă 
niciun cerşetor „fără cămaşă, pantofi şi ciorapi”. (Se pare 
că englezii erau mândri de cerşetorii lor, despre care 
spuneau că au o meserie.)58 

La puterea de cumpărare a claselor inferioare, la 
capacitatea lor de a cumpăra dincolo de necesităţi mai 
trebuie adăugată avuţia - remarcabilă la vremea respectivă 
- a marii clase britanice de mijloc: negustorii şi 
comercianții, producătorii şi bancherii, oamenii legii şi alte 
profesii. Daniel Defoe, celebru ca scriitor de ficţiune 
imaginativă, a scris şi jurnale savuroase de călătorie şi mici 
tratate economice de o claritate remarcabilă. Observa ceea 
ce se petrecea în jurul său, iar când a scris despre 
consumatorul englez, ne-a dezvăluit mai multe decât orice 
funcţionar prăfuit: 


333 Despre semnificaţia acestui sentiment, cf. Greenfeld, „The 
Worth of Nations”. 

35 Cf. Crouzet, „Les sources de la richesse de l'Angleterre, 
vues par les Francais du XVillo siècle”, în De la supériorité, cap. 
5, şi sursele oferite acolo, pp. 488-493. De asemenea, Lacoste, 
Voyage philosophique, |, 93; Chantreau, Voyage, |, 7; Moritz, 
Travels, p. 31. Etal. 

Pe aceste două clase de oameni, producătorii [nu 
angajatorii, ci mai curând cei care lucrează în industrie] şi 
comercianții, îmi clădesc ipoteza pe care îmi propun să o 
ofer publicului, că, datorită câştigurilor pe care le fac, fie 
prin muncă, fie prin priceperea lor în ceea ce priveşte 
comerţul, precum şi numărului lor de neconceput, consumul 
intern al produselor proprii şi al produselor naţiunilor străine 
importate aici este atât de mare, încât comerţul nostru 
atinge un prag spectaculos, după cum voi arăta. [...] 

Aceştia sunt oamenii care susţin cea mai bună parte a 
consumului vostru; pentru aceştia sunt deschise pieţele 
voastre până târziu sâmbătă seara; deoarece îşi primesc de 
obicei salariile săptămânale târziu. [...] Nu sunt sute sau 
mii, ori sute de mii, ci milioane; prin multitudinea lor, roţile 
comerţului sunt puse în mişcare, iar produsele pământului 
şi ale mării sunt terminate, conservate şi pregătite pentru 
pieţele de peste hotare; se sprijină pe amploarea 
câştigurilor lor şi întreaga ţară se sprijină pe numărul lor 
mare; datorită salariilor lor, sunt capabili să ducă o viaţă 
îmbelşugată, iar prin modul costisitor, generos, liber de a 
trăi, consumul intern creşte la un asemenea nivel, atât în 
ceea ce priveşte producţia proprie, cât şi cea străină. [...]?% 


Contribuţia consumului ridicat la progresul tehnologic i-a 
surprins pe contemporani, cu atât mai mult cu cât Marea 
Britanie continua să avanseze. Fără să urmeze un curs de 
economie keynesiană, negustorii francezi au înţeles că 
mecanizarea aducea salarii mari, că salariile mari 
generează o cerere mai mare de bunuri şi că o cerere 
sporită determină o prosperitate mai mare. „Aşadar, graţie 
unui sistem ce pare paradoxal, englezii s-au îmbogăţit prin 
consum.”3856 Într-adevăr, absolut paradoxal: aceste obiceiuri 


35 Defoe, A Plan of the English Commerce, pp. 76—77. 

3% Crouzet, De la supériorité, p. 115, citându-l pe J. Meyer, 
L'armement nantais dans la deuxième moitié du XVIlle siècle 
(Paris, 1968), p. 252; şi Crouzet, „Les Francais”, p. 28. Declaraţia 
datează din 1792. Despre legătura dintre consumul ridicat şi 

scumpe contraziceau înţelepciunea populară ce 
propovăduia cumpătarea şi abstinenţa, obiceiuri pe placul 
ţăranilor francezi înclinați spre  avariţie. Unul dintre 
rezultate a constat într-o producţie orientată spre o mare 
piaţă naţională şi internaţională şi concentrată asupra unor 
bunuri standardizate la preţuri moderate - exact tipul care 
se pretau producţiei mecanizate. „Englezii”, scria marchizul 
Charles de Biencourt, „au simţul practic de a produce 
lucruri pentru poporul de rând, mai curând decât pentru cei 
bogaţi”, ceea ce le asigura o clientelă bogată şi 
constantă:*. 

Această clientelă a atras recent foarte multă atenţie, nu 
numai prin ea însăşi, ci ca mod de înţelegere a schimbării 
tehnologice şi a schimbărilor sociale mai ample, îndeosebi 
importanţa crescândă a femeilor în calitate de 
consumatori*5. Aceste studii scot la iveală o piaţă energică 
pentru tot felul de materiale, haine, ceasuri, articole 
metalice, ace şi ace cu gămălie şi toate accesoriile 
personale (piepteni, catarame, nasturi, podoabe) care 
depăşesc necesităţile şi privesc aspectul şi vanitatea. Multe 
dintre acestea erau semidurabile şi erau lăsate moştenire 
prin testament sau erau făcute cadou. Volumul lor sporit 
reflecta nu numai veniturile tot mai mari, ci şi distribuţia 
mai rapidă şi noile tehnici de producţie (diviziunea muncii, 
utilaje pentru producţie în serie, pile mai bune), care 
generau costuri şi preţuri mai scăzute. 

Se înţelege de la sine că această producţie, deşi profund 


industrializare (cerere şi ofertă), vezi importantul articol al lui de 
Vries, „The Industrial Revolution”. 

387 Despre Biencourt, vezi Crouzet, De la supériorité, p. 115. 

388 Vezi, printre alţii, Mekendrick, Brewer şi Plumb, The Birth of 
a Consumer Society, Hopkins, Birmingham -, Shanimas, The Pre- 
industrial Consumer, Weatherill, Consumer Behaviour; Berg (ed.), 
Markets and Manufacture, şi Berg, Age of Manufactures (ed. a ll- 
a). 

orientată spre cererea internă, ajungea şi pe plantaţii, în 
coloniile şi în regatele de peste hotare. (Obiectele mici, 
deosebit de valoroase în raport cu greutatea şi volumul lor, 
sunt perfecte pentru contrabandă. Cel mai bun exemplu îl 
constituie ceasurile.) Pieţele din orăşele, relativ izolate, de 
pe continentul european, rezervate odinioară 
meşteşugarilor locali, erau acum vizitate de negustori 
ambulanți neobosiţi, care aduceau cu ei lumea din afară. 
Conservatorii îi dispreţuiau pe aceşti intruşi, nu numai din 
cauză că reprezentau concurenţa şi erau străini (mulţi 
dintre negustorii ambulanți erau evrei), ci şi pentru că erau 
o ameninţare la adresa ordinii şi a virtuţii. Moralistul 
german Justus Möser, scriind la sfârşitul secolului al XVIII- 
lea despre regiunea Osnabruck din Westfalia de Nord, 
denunța neruşinarea acestor călători. Veneau la uşa casei 
când soţul era plecat (vai de autoritatea patriarhală), 
ispitind-o pe femeie cu basmale, piepteni şi oglinzi, 
instrumente ale trufiei şi ale pierzaniei. O poveste cu Alba- 
ca-Zăpada: mama vitregă cea rea este acum un negustor 
ambulant şiret (aşa cum devine în poveste), iar prinţesa e 
un adult, însă la fel de uşor de păcălit ca un copil*&. 


Unele fapte bune sunt răsplătite 


Marea Britanie nu a suferit de pe urma constrângerilor 
iraționale asupra intrării pe piaţă care s-au abătut asupra 
majorităţii societăţilor continentale. Cele mai stupide dintre 
acestea au fost de natură religioasă*%: persecutarea şi 
expulzarea protestanților din Franţa (revocarea din 1685 a 


35 Cf. Muller, „Justus Moser”, pp. 170—171. 

3% Şi britanicii au avut constrângeri în ceea ce priveşte 
participarea intruşilor religioşi la viaţa politică şi admiterea la 
universităţi; însă, în mod paradoxal, acestea au ghidat 
„Minorităţile” în afaceri şi i-au ferit de tentaţiile unui statut 
superior. 

edictului de toleranţă religioasă promulgat de Henric al IV- 
lea); şi excluderea des întâlnită a evreilor din tot felul de 
meserii, pe de o parte (din punct de vedere psihologic) din 
teamă şi ură, pe de altă parte (din punct de vedere 
instituţional), în virtutea caracterului creştin al breslelor 
meşteşugăreşti şi a efectelor prelungite ale expulzărilor 
anterioare. În plus, religia nu era singurul criteriu de 
admitere în breslele meşteşugăreşti şi comerciale. În 
anumite regiuni din Germania, de exemplu, numai bărbaţii 
„concepuţi de părinţi onorabili, în împrejurări curate” (în 
germană sună mai bine - von ehrliche Eltern aus reinem 
Bett erzeuget) erau eligibilis*1. (Unii specialişti au încercat 
să  minimalizeze consecințele economice ale acestor 
discriminări, ca şi când, pentru fiecare persoană exclusă, 
cineva la fel de bun şi de inteligent sau de experimentat 
aştepta să-i ia locul; sau ca şi când aceste victime ale 
prejudecăţilor şi urii nu erau purtători de cunoştinţe şi 
abilităţi care ar fi putut crea probleme concurenţei**?. Nu 
trebuie să luăm aceste şiretlicuri în serios; ele nu stau în 
picioare nici în foţa logicii, nici a faptelor.) 

Anglia a profitat în această privinţă de rănile 
autoprovocate ale altor naţiuni. În secolul al XVI-lea, 
ţesătorii din sudul Olandei au căutat un refugiu şi au adus 
cu ei secretele „noilor stofe”, iar ţăranii olandezi au 
importat tehnica asanării şi o agricultură mai intensivă. În 
secolul al XVII-lea, evreii şi criptoevreii, mulţi dintre ei 
victime a trei-patru valuri de persecuție spaniolă şi nu 
numai, au adus în Anglia experienţa finanţelor publice şi 
private?%; jar  hughenoţii, negustori şi  meşteşugari, 


31 Despre efortul împăratului habsburgic de a îndrepta aceste 
nereguli printr-un decret controversat din 1731, ibid. pp. 162— 
163. 

3% Astfel, Warren Scoville, The Persecution of Huguenots. 

3% Despre aceşti evrei tenace, deşi într-un număr extrem de 
redus, gata de o asimilare rapidă, vezi Endelman, Radical 

experimentați în comerţ şi finanţe, au venit cu reţeaua lor 
de legături familiale şi religioase”. 


Valoarea timpului 


Marea Britanie din perioada Revoluţiei Industriale 
păstrase structurile şi instituţiile unei epoci mai vechi - 
monarhia, breslele, ceremoniile, costumele -, însă o bună 
bucată de vreme se abătuse de la acestea, reducându-le la 
vanităţi şi aparenţe. In măsura în care stăvileau influenţa şi 
prestigiul, erau o piedică. Ele ne-au dat lumea nostalgică 
(nostalgia noastră) a lui Jane Austen: o lume a 
respectabilităţii şi  inerţiei rurale, de moştenitori, 
nonmoştenitori şi intriganţi jalnici - pretendenți la averi 
nemeritate. Era o lume ce avea o atracţie considerabilă, 
aşteptând în linişte să-i tragă pe cei ce practicau activităţi 
de tip rent-seeking, obosiţi, neputincioşi şi prezentabili, în 
nirvana trivialităţii. 

Însă acţiunea se desfăşura în altă parte; cu bărbaţi noi, 
proprietari mai buni, aristocrați deveniți antreprenori, 
imigranţi din interior şi din exterior. Energia şi forfota 
acestei societăţi ar putea fi măsurate prin realizările sale 
materiale, dar şi prin valorile sale. Aş sublinia aici 
importanţa acordată timpului şi economisirii timpului, 
deoarece nimic nu rezumă mai bine priorităţile. Două 
dovezi „discrete”: (1) interesul înflăcărat de a şti cât e 
ceasul; şi (2) accentul pe viteza transportului. 

În secolul al XVIll-lea, britanicii erau principalii 
producători şi consumatori de ceasornice din lume, atât la 
ţară, cât şi la oraş (foarte diferiţi în această privinţă de 
celelalte societăţi europene). Le confecţionau bine şi le 


Assimilation, pp. 9—33. 

3% Cf. Crouzet, „The Huguenots and the English Financial 
Revolution”, în Higonnet et al. (eds.), Favorites of Fortune, pp. 
221—266. 

vindeau scump; de asemenea, le produceau în masă şi le 
vindeau ieftin - la nevoie, şi în rate. Le furau şi le vindeau 
din nou: dacă nu îţi permiteai un ceas nou, puteai să 
cumperi unul vechi de la un hoţ. Cei săraci (şi cinstiţi) care 
doreau să devină proprietarii unui ceas puneau mână de la 
mână ca să cumpere unul şi apoi trăgeau la sorţi care 
dintre ei urma să-l primească. 

Serviciile de transport cu trăsura reflectau această 
sensibilitate temporală: orare la minut, mult trâmbiţate; 
sosiri şi legături atent calculate; birjari monitorizaţi cu 
ajutorul unor ceasuri sigilate; viteză în detrimentul 
confortului; mulţi cai morţi. Observaţi aici diferenţa faţă de 
Franţa. De-a lungul Canalului, guvernul a impus limite la 
viteză şi, pentru a cruța drumurile, roţi late, care să ruleze 
greoi şi lent. Se pare că pe pasageri nu îi deranja. Preferau 
să facă economie decât să ajungă mai devreme şi au 
descoperit pe bună dreptate că viteza se bătea cap în cap 
cu confortul. Însă şi Franţa se schimba. După cum afirma un 
serviciu de transport cu trăsura în 1834 (în ajunul epocii căii 
ferate): „Viteza mai mare este incompatibilă cu anumite 
nevoi care, din raţiuni de comoditate şi uneori de sănătate, 
nu sunt facultative. Nu mai poţi să opreşti ca să iei masa, 
nici măcar la distanţe mai mari; nu mai poţi cobori, nici în 
staţiile de legătură, şi aşa mai departe”. Pe scurt, fără 
popasuri. Unde este modestia? „Femeile, copiii, bătrânii nu 
pot face faţă acestui regim.”5% 


De ce nu India? 


De ce nu a existat revoluţie industrială în India? La urma 
urmei, industria indiană a bumbacului era prima din lume în 
secolele al XVII-lea şi al XViill-lea, fiind imbatabilă prin 
calitate, diversitate şi preţ. Această industrie nu numai că 


3% Studeny, L'invention de la vitesse, p. 184. 

satisfăcea cererea internă mare, ci exporta aproximativ 
jumătate din producţie în Oceanul Indian şi, indirect, în Asia 
de Sud-Est şi China. In această piaţă imensă, începând cu 
secolul al XVII-lea, a apărut stimulul cererii europene - un 
imbold nemaipomenit, care a agravat în mod inevitabil 
vechile probleme privind oferta şi a creat altele noi. Atunci 
de ce nu a existat interes în vederea uşurării acestor 
dificultăţi înlocuind forţa de muncă cu capitalul (maşinile)? 

Istoricii indieni au avut tendinţa de a trece cu vederea 
sau de a respinge această misiune. Unii dintre ei, îndeosebi 
naţionaliştii indieni, dau vina pe europeni şi mai ales pe 
britanici. India fusese prosperă şi înzestrată până când au 
intrat aceşti intruşi în peisaj, intervenind în politica indiană 
şi instigând la conflicte. Parţial, această speculație este o 
plăsmuire a imaginaţiei, şi încă una prost ţintită. Un istoric, 
de exemplu, priveşte atelierele regale (karkhana) din India 
secolului al XVII-lea şi visează melancolic la o revoluţie 
tehnologică: „Suntem tentaţi să speculăm că s-ar fi 
îndreptat în direcţia mecanizării şi ar fi devenit fabrici- 
model pentru industrializarea modernă a Indiei, dacă nu ar 
fi fost închise în urma cuceririi ţării de către britanici”2%. 
Asta despre o instituţie care putea cumpăra şi dispune de 
forţa de muncă după bunul său plac! 

O metodă utilă de abordare a problemei este să ne 
întrebăm: cui bono? Cui îi foloseşte? Cine avea de câştigat 
de pe urma mecanizării şi a transformării? Trei grupuri de 
interese erau implicate: muncitorii (filatorii şi ţesătorii); 
intermediarii, care le ofereau de regulă ţesătorilor capital în 
schimbul promisiunii de livrare a mărfii; şi comercianții 
europeni şi companiile autorizate de stat, care voiau să 
cumpere atât pentru comerţul ţării (intraasiatic), cât şi 
pentru clientela lor europeană. 

Ar fi irațional să aşteptăm inovaţii tehnologice din partea 
primului grup. În mod evident, muncitorii erau interesaţi să- 


3% Fukazawa, „Non-Agricultural Production”, pp. 314—315. 

şi primească materialele (fibre de bumbac pentru filatori, 
fire pentru ţesători), însă în această privinţă se bazau pur şi 
simplu pe negustorii intermediari. Nu dispuneau nici de 
mijloace, nici de obiceiul de a comanda. Un istoric 
economic indian de marcă aminteşte de o „răzvrătire” 
excepţională a ţesătorilor din 1630, în semn de protest faţă 
de concurenţa britanică pentru firele de bumbac, şi spune: 
„Asemenea cazuri de rezistenţă erau rare şi trebuie 
interpretate ţinând seama de faptul că folosirea biciului de 
către slugile negustorilor era acceptată ca fiind normală de 
către majoritatea meşteşugarilor”:%. 

Aşadar, dacă era să urmeze o schimbare tehnologică, 
atunci ea trebuia să vină din partea intermediarilor indieni, 
care aveau atât interese, cât şi, unii dintre ei, mijloace; sau 
din partea companiilor europene autorizate de stat. Cu 
toate acestea, nici unii, nici ceilalţi nu s-au clintit deloc. 

De ce nu? Unele explicaţii s-au bazat pe o lege implicită a 
conservării energiei. Forţa de muncă era flexibilă, aşa încât 
era mai uşor şi mai rentabil să angajezi mai mulţi muncitori, 
din rândul paria şi al femeilor sărace pentru filat, din rândul 
muncitorilor agricoli pentru ţesut, decât să cauţi să schimbi 
tehnologia; şi e foarte posibil ca aceasta să fie întreaga 
poveste3%. De asemenea, orice creştere neanticipată a 
cererii (cererea era segmentată şi diversele pieţe doreau 
materiale diferite) putea fi onorată strămutând bunurile 
între pieţe, de pe piaţa internă pe cea externă şi dintr-o 
piaţă externă în alta. 

A fost chiar posibilă, deşi cu mare dificultate, reunirea 
unor mase mari de muncitori „sub un singur acoperiş” (într- 
un singur loc), ca să trudească sub supraveghere. Acestea 
erau lucrurile pe care companiile comerciale străine 
încercau să le facă pentru a asigura îndeplinirea promptă a 


37 Raychaudhuri, „Non-Agricultural Production”, p. 286. 
3% Astfel, Raychaudhuri, ibid., p. 295: „Dacă nevoia este mama 
invenţiei, presiunea ei în cazul indian nu a fost insistentă”. 

sarcinilor. În anumite cazuri, această concentrare a generat 
economii de scară şi materiale - în ramurile ce utilizau 
combustibil, de exemplu, sau în munca de asamblare, 
precum construcţia navală. Aşadar, schimbarea tehnologică 
sub forma inovației organizaționale nu era necunoscută. 
Asemenea iniţiative au rămas însă în continuare o excepţie; 
„unitatea familială, la scară redusă, [şi-a menţinut] 
întâietatea”3%. 

Articolele metalice - instrumentele, echipamentul, 
maşinile - erau cu totul altceva. De ele era nevoie pentru o 
revoluţie industrială, iar India nu era pregătită. „In India se 
întâmplă rar să se încerce să se realizeze cu ajutorul 
maşinii ceva ce poate fi dus la bun sfârşit prin munca 
omului.”+% Unul dintre motivele acestei „indiferenţe 
generale”: se pare că nimeni nu a avut un interes înflăcărat 
pentru simplificarea şi uşurarea sarcinilor. Atât muncitorul, 
cât şi angajatorul vedeau munca grea drept apanajul 
muncitorului - şi foarte potrivită. Mai mult decât atât, 
indiferența era încurajată de segmentare: nu era treaba 
comerciantului de textile să găsească, să strângă şi să 
livreze materia primă. El oferea capitalul, iar filatorul şi 
ţesătorul trebuiau să facă restul. Era un sistem foarte diferit 
de industria confecţiilor la domiciliu practicată în Europa, 
unde negustorul participa la procesul de producţie. 

Aşadar, în India, cumpărătorul final nu dispunea de 
mijloace de intervenţie. Muncitorul făcea ceea ce făcuse 
dintotdeauna, la fel ca negustorul. Din relatările olandeze 
ştim că negustorii îi ţineau pe ţesători „din scurt”, plătindu-i 
cu ziua ca să nu strângă bani şi să fugă, probabil cu tot cu 
bunuri“. Unii negustori angajau agenţi care să stea cu 


3% /bid., pp. 286—287. 
40 F, Buchanan, A Journey from Madras... (1807), citat în ibid., 
p. 291. Raychaudhuri e de acord. 
41 Brennig, „Textile Producers”, p. 86. Cuvintele dintre 
ghilimele îi aparţin. 
382 


ochii pe ţesători şi să le evalueze progresul. Scopul aici era 
acela de a-l împiedica pe ţesător, care îşi cheltuia în mod 
invariabil avansul înainte de a termina lucrul, să-şi vândă 
produsul finit altui cumpărător. Cunoaştem cazuri în care 
agenţii intrau în casa ţesătorului şi tăiau pânza din războiul 
de ţesut, chiar dacă aceasta nu era terminată. O zi mai 
târziu, ar fi putut să dispară cu totul, iar nouă zecimi dintr-o 
bucată erau mai bune decât nimic. 

La rândul lor, companiile europene au învăţat să se 
adapteze la aceste abateri. Uneori, pieţele dădeau faliment, 
însă atât indienii, cât şi europenii par să fi considerat aceste 
alunecări ca fiind o realitate. La fel ca foametea: va trece şi 
asta. Se pare că industria îşi urma propriul ritm tihnit, care 
nu era irațional. (Scopurile sunt cele care stabilesc ce 
mijloace sunt raţionale.) In Coromandel (pe coasta de sud- 
est), de exemplu, bumbacul în formă brută era transportat 
din interior spre satele de filatori şi ţesători de pe coastă şi 
din preajma acesteia cu ajutorul a mii şi zeci de mii de boi, 
întreaga masă amorfă deplasându-se într-un ritm de 
aproximativ câţiva kilometri pe zi. Fiind vorba de o călătorie 
de circa 480 de kilometri, era nevoie de jumătate de an 
pentru a livra bunurile“. 

In acelaşi timp, ritmul companiilor europene de achiziţii şi 
livrări reflecta caracterul neregulat al exportului şi 
capitalului disponibil, ca să nu mai vorbim de fluctuațiile 
cererii. Datele, de exemplu, privind exportul de textile din 
Bombay de către Compania Indiilor de Est indică o variaţie 
extrem de pronunţată, de la câteva mii (zero într-un an) la 
aproape un milion de bucăţi“. Remediul companiilor a fost 


42 Despre aceste caravane Banjara (o castă nomadă), vezi 
Habib, Agrarian System, p. 62, şi Brennig, „Textile Producere”, 
pp. 68—69. Potrivit spuselor lui Brennig, „timpul conta foarte 
puţin”. 

43 Chaudhuri, Trading World, anexa 5, tabelul C.20, pp. 540— 
541. 

acela de a păstra stocuri mari şi de a-şi adapta vânzările 
prin licitaţie în funcţie de fluctuațiile cererii europene. 
(Agenţii şi furnizorii lor din India se străduiau între timp să 
„pună bețe în roate” transporturilor menite să ajungă pe 
pieţele asiatice.) Toate aceste manevre erau costisitoare, 
însă mai ieftine decât să încerci să transformi tehnologia. 

În plus, Compania Indiilor de Est nu înţelegea că 
sprijinirea directă a industriei indiene de bumbac era o 
mişcare politică înţeleaptă. Interesele industriale britanice 
ar fi considerat acest lucru un act de trădare. Spre sfârşitul 
secolului al XVII-lea, un pamfletar a denunţat perspectiva 
ca negustorii să trimită în India „ţesători de pânză, 
vopsitori, torcători şi mătase”. În această situaţie, avertiza 
el, „nu mă îndoiesc că vom avea atât de mult bumbac şi 
atâţia ticăloşi, încât vom putea iniţia o modă şi vom avea 
suficienţi neghiobi care să o adopte”. Compania s-a grăbit 
să nege această acuzație", Compania Indiilor de Est era 
atacată în permanenţă fiind exportatoare de monede şi 
lingouri de aur şi argint; nu voia să fie învinuită şi pentru 
faptul că exporta locurile de muncă. 

În sfârşit, de unde să fi provenit ideile de mecanizare ale 
Indiei? Societatea indiană cunoştea schimbarea 
tehnologică: cea mai importantă din industria textilă a venit 
odată cu înlocuirea roții cu caierul (deşi nu şi pentru firele 
delicate de muselină). Însă inovaţia a avut loc în contextul 
manual convenţional şi o diferenţă conceptuală şi socială 
majoră separă maşinile de uneltele manuale. Trebuie să 
mai facem o distincţie şi între instrumentele universale şi 
cele specializate: meşteşugarii indieni, oricât ar fi fost ei de 
pricepuţi, abia porniseră pe calea folosirii instrumentelor. 
lată ce ne spune maiorul Rennell, primul arpentor general 
al Bengalului, într-o vizită din 1761 pe şantierul naval din 
Bombay: „[...] Sarcinile sunt executate de meseriaşi indieni, 
care utilizează doar două tipuri de instrumente ascuţite, 


44 Wadsworth şi Mann, The Cotton Trade, p. 117. 

deşi munca lor este trainică şi precisă”%%. Îndemânarea 
ţinea mai mult de mâini şi nu atât de ochi, cât de pipăit; 
lucru deloc surprinzător într-o societate fără lentile 
corectoare. 

Şi mai rău, meşteşugarii indieni evitau folosirea fierului, 
care (alături de oţel) este indispensabil pentru o muncă de 
precizie. Aceasta nu era o societate feruginoasă. Un istoric 
indian pune în antiteză tehnica persană de irigație, ce 
folosea roţi şi cuplaje din fier, şi sistemul indian, cu lemn, 
sfoară şi urcioare din lut; şi, ca un bun credincios în 
interşanjabilitate, explică diferenţa în termeni economici: 
„[...] Un instrument mai puţin eficient poate fi folosit pentru 
a produce acelaşi bun cu o mână de lucru calificată, dar 
ieftină”. Ar fi putut să observe şi faptul că India nu avea 
şuruburi: muncitorii metalurgi nu puteau să taie un filet 
cum trebuie; în plus, cuiele din fier erau rarisime. Absența 
lor conta foarte mult în construcţia navală. Vasele europene 
aveau cuie şi pivoţi; vasele indiene legau bordajul din lemn 
de carenă cu frânghii şi sfori şi fălţuiau şi lipeau scândurile 
una de alta“. 


45 Spear, The Nabobs, p. 75. Constructorii navali indieni, 
trebuie menţionat, erau foarte renumiţi şi construiau vase nu 
numai pentru localnici, ci şi pentru clienţi din alte colţuri ale 
Asiei. Europenii se bazau pe ei aproape în exclusivitate, nu 
numai fiindcă lucrau mai bine (tecul era mai bun decât stejarul) 
şi mai ieftin, ci şi pentru că vasele construite de europeni erau 
deja uzate când ajungeau în Oceanul Indian. 

46 Habib, „Potentialities”, p. 63. 

%7 Raychaudhuri, „Non-Agricultural Production”, p. 292, 
vorbeşte despre constructorii navali indieni care nituiau 
scândurile şi spune că această tehnică era superioară călăfătuirii 
europene. O fi oare vorba despre „fălţuire” în realitate? Despre 
tehnicile indiene, vezi Barendse, „Shipbuilding”, şi Bhattacharya, 
„A Note on Shipbuilding”. Această călire a fierului era o poveste 
veche în Europa. Gimpel, Medieva/ Machine, pp. 65-66, citează 
numărul şi varietatea cuielor păstrate în depozit: o jumătate de 

Aceste tehnici manuale explică mai bine decât orice 
neputinţa meşteşugarilor noneuropeni de a confecţiona 
ceasuri la fel de bune ca ale Europei. Aveau priceperea, 
„ingeniozitatea fără pereche”, dar nu şi instrumentele 
necesare. Lucrau de minune - de exemplu, făceau flinte 
extraordinare. „Chiar şi astăzi, 1786”, scria un convertit 
francez la Islam numit Haji Mustafa, „colonelul Martin, un 
francez care s-a distins enorm în aceşti douăzeci şi doi de 
ani în serviciul englez, are la Lucknow o fabrică unde 
confecţionează pistoale şi flinte, cu închizător şi ţeavă, mai 
bune decât cele mai bune arme ce vin din Europa”4%. Însă 
aceşti meşteşugari iscusiţi făceau fiecare obiect diferit, 
deoarece nu puteau sau nu voiau să lucreze cu 
instrumente. Când sus-menţionatul colonel Claude Martin, 
unul dintre cei mai întreprinzători agenţi ai Companiei 
Indiilor de Est, a vrut să-şi cumpere un ceas, a trimis vorbă 
la Paris şi l-a cumpărat de la Louis Berthoud, cel mai bun 
chronometrier din Franţa; şi atunci când, adeseori, vindea 
ceasuri curţii de la Awadh şi altor clienţi indieni, le lua tot 
din Europa. De unde altundeva? Indienii, aidoma chinezilor, 
nu făceau nimic în acest sector“%. 


milion la Calais în 1390; zeci de mii, de 12 dimensiuni diferite 
(catalogate cu tot cu preţuri) la York Castle în 1327. 
Specializarea cuielor în funcţie de modul de întrebuințare este un 
indicator al sofisticării acestei tehnologii. 

48 Kuppuram, „A Survey of Some Select Industries”, p. 46. 

49 Habib, „Potentialities”, p. 62 şi n. 4, citându-l pe J. Ovington, 
A Voyage to Surat în the Year 1689 (Londra, 1929), pp. 166-167. 
Ovington spune că meşteşugarilor indieni le era greu să 
confecţioneze ceasuri, deoarece praful le bloca rotiţele. 
Implauzibil. E posibil să fi fost o problemă, însă nu una insolubilă 
pentru tehnologia indiană. Cât priveşte ceasuri chinezeşti, 
acestea erau imitații slabe ale produselor europene. Despre 
Claude Martin, care a lăsat o moştenire uriaşă din care încă mai 
sunt finanţate şcoli numite La Martinière în Lucknow, Calcutta şi 
Lyons, vezi Landes, Revolution în Time şi L'heure qu “il est. 

În aceste împrejurări, trecerea la mecanizare în India nu 
se întrevedea. Un asemenea salt ar fi însemnat o 
îndepărtare de la abilităţile manuale cultivate din copilărie, 
asociate cu identitatea de castă şi cu diviziunea muncii în 
funcţie de sex şi vârstă. De asemenea, ar fi necesitat o 
imaginaţie ce depăşea experienţa intelectuală şi culturală 
indiană. Potrivit spuselor lui Chaudhuri: „În India secolului al 
XVIII-lea, baza empirică pentru o Revoluţie Industrială 
lipsea cu desăvârşire. Nu existase niciun progres major în 
cunoaşterea ştiinţifică de secole la rând, iar aparatul 
intelectual pentru o răspândire şi o sistematizare a 
abilităţilor moştenite era profund defectuos”+10, 

Şi tot în secolul al XIX-lea: inginerii britanici care au 
construit căile ferate indiene au înţeles că mâna de lucru 
indiană, ieftină cum era, aveau să transporte pământul şi 
piatra cu mâinile; de asemenea, au plecat de la premisa că 
indienii aveau să folosească roabe. Nicidecum: indienii erau 
obişnuiţi să transporte poveri grele într-un coş pe cap şi au 
refuzat să se schimbe. Potrivit unei relatări, muncitorii 
indieni preferau să-şi pună roabele pe cap decât să le 
împingă. Din câte s-ar putea presupune, această rezistenţă 
reflecta dorinţa de a împărţi munca şi de a spori numărul 
locurilor de muncă, mai ales pentru femei şi copii“!!. Chiar 
şi aşa, muncitorii europeni, foarte diferiţi, ar fi fost bucuroşi 
să câştige salarii mai mari cu ajutorul unei productivităţi 
sporite; ca să nu mai vorbim de o muncă mai uşoară“!?. 


+0 Chaudhuri, Trading World, pp. 273-274. Cf. Bernier, Voyage 
dans les états, p. 168. 

“1 Kerr, „Colonialism and Technological Choice”, pp. 95-97. 
Kerr consideră că alegerea indiană este destul de raţională, însă 
raționalitatea este atât o funcţie a scopurilor, cât şi a mijloacelor. 

“2 O parte a explicaţiei constă în atribuirea în Asia a acestor 
sarcini femeilor şi copiilor, adică celor care nu puteau refuza. 
Putem găsi tipare similare şi în alte părţi, de exemplu în Asia de 
Sud-Est, unde femeile recoltau orezul cu un cuţitaş pentru deget, 

Capitolul 16. 


Pe urmele Albionului 


Pe când eram elev, am aflat că homo sapiens este o 
specie animală cu origine unică: toţi oamenii de astăzi, 
indiferent de culoare sau mărime, sunt descendenţii unui 
strămoş comun, desprins dintr-o categorie mai mare de 
hominizi acum câteva milioane de ani. Aceiaşi lucru este 
valabil şi în cazul speciei numite societate industrială. Toate 
exemplele, oricât ar fi de diferite, se trag din predecesorul 
britanic comun. 

Revoluţia Industrială din Anglia a schimbat lumea şi 
relaţiile statelor şi naţiunilor una faţă de cealaltă. Din 
raţiuni de putere, dacă nu de avuţie, obiectivele şi sarcinile 
economiei politice au fost transformate. Lumea era acum 
împărţită între un fruntaş şi o gamă extrem de largă de 
adepţi, Cea mai rapidă dintre „ţările urmăritoare” europene 


câte o tulpină odată, şi nu cu o seceră. Se spunea că astfel 
cinsteau spiritul orezului ; însă nu e un lucru neobişnuit să 
sfinţeşti truda femeii cu mituri pioase. Dacă s-ar fi ocupat 
bărbaţii de recoltat, spiritul orezului ar fi fost cinstit cu o lovitură 
rapidă de seceră şi cu un pumn simbolic de orez. Despre 
recoltarea cu un cuţitaş pentru deget, vezi Reid, Southeast Asia, 
|, 5. 

a avut nevoie de mai bine de un secol ca să o ajungă din 
urmă (vezi tabelul 16.1). 

Unii practicanți ai „Noii Istorii Economice”, ademeniţi de 
măsurători şi impresionați de cifrele umflate ale creşterii 
industriale şi comerciale franceze de-a lungul secolului al 
XVIII-lea, au susţinut că întâietatea britanică în ceea ce 
priveşte industrializarea a fost oarecum o întâmplare şi că 
Revoluţia Industrială ar fi putut să aibă loc la fel de bine de 
cealaltă parte a Canalului. La urma urmei, Franţa era o ţară 
mai mare, mai populată, cu un produs global mai mare şi, 
în ansamblu, era egala Marii Britanii în privinţa 
cunoştinţelor şi abilităţilor ştiinţifice şi tehnologice. Alţii, 
urmând raţionamentul aprioric al teoriei economice clasice, 
au afirmat că celelalte ţări nu au fost afectate de faptul că 
Marea Britanie se afla în fruntea tehnologiei şi 
productivităţii industriale. Fiecare naţiune, la urma urmei, 
putea şi avea să profite de pe urma avantajului său 
comparativ, putea şi avea să cumpere ce îi trebuia în 
termenii cei mai favorabili. Şi ce dacă Marea Britanie 
producea fier şi oţel mai bune şi mai ieftine? Altul putea să 
vândă mătăsuri de Lyon şi vinuri de Bordeaux şi să obţină 
rezultate mai bune“!?. 


“3 Câteva cuvinte despre sintagma avantaj comparativ, pe 
care o vom mai folosi şi cu alte ocazii. Contrar aparenţelor, nu se 
referă la capacitatea de a produce ceva la un cost mai redus faţă 
de alt producător. Este vorba despre abilitatea de a câştiga mai 
mulţi bani făcând mai curând un lucru decât altul. Aşadar, o ţară 
care îşi urmează avantajul comparativ va produce acele lucruri 
care îi vor aduce cei mai mulţi bani, şi nu orice poate vinde la un 
preţ mai mic faţă de concurenţii săi. 

+4 Cf. referinţele la Mecloskey în Landes, „Fable”, p. 163, n. 
27. Pollard, Peaceful Conquest, nu vede povestea industrializării 
europene ca fiind o reacţie înverşunată la provocarea britanică, 
ci mai curând ca pe o diseminare armonioasă a tehnologiei de-a 
lungul liniilor definite de piaţă. A fost... şi asta. Cf. Davis, 
„Industrialization în Britain and Europe”, pp. 54-55. 

Aceasta este teoria. Politicienii care au controlat 
destinele naţiunilor europene nu au avut acces la această 
logică; iar dacă ar fi avut, i-ar fi acordat o atenţie scăzută. 
Ei asociau progresul industrial cu puterea. 


Tabelul 16.1. Estimările privind PNB-ul real pe cap de locuitor 
pentru ţările selectate (în 1960, $ americani) 


* Corectat de profesorul Bairoch, 
Sursa: Bairoch, „Main Trends in National Economic Disparities”, în Bairoch şi L&vy-Leboyer (eds.), 
Disparities in Economic Development, p. 10. 


Progresul material şi social al Angliei nu putea să nu 
atragă atenţia rivalilor comerciali şi politici: în primul rând 
Spania, care a dat greş în proiectul său de a invada şi 
domina această insulă neobrăzată; apoi Olanda, pe care 
micul pretendent a întrecut-o în comerţ şi a înfrânt-o pe 
mare; şi, în cele din urmă şi în mod stăruitor, Franţa, 
duşman imemorial, mai mare şi mai populată, pretendentă 
la hegemonia Europei şi, cu toate acestea, învinsă în 
repetate rânduri de forţa navală a Marii Britanii, de puterea 

financiară şi iniţiativa ei comercială. Unii francezi scriau 
admirativ despre Anglia, dând-o drept exemplu propriilor 
conducători. „Anglia nu e niciun sfert din Franţa”, observa 
Pierre Le Pesant, senior de Boisguillebert (1656—1714), 
magistrat şi economist francez, spre sfârşitul secolului al 
XVII-lea, „nici ca număr, nici ca rodnicie a pământului. [...] 
Cu toate acestea, Anglia a fost capabilă să-i aducă în ultimii 
trei sau patru ani prinţului de Orania venituri de 80 de 
milioane de livre [adică trei milioane de lire sterline], şi asta 
fără să împingă populaţia la cerşetorie sau să o silească să- 
şi abandoneze pământurile”“15. 

Alţii scriau cu teamă, considerând Anglia nu numai 
duşmanul ţării lor, ci şi o putere comercială cu un potenţial 
nelimitat. Astfel, prim-secretarul (premier commis) al 
Ministerului Afacerilor Externe, pregătindu-se pentru 
negocierile care au dus la Tratatul de la Utrecht (1713), şi-a 
avertizat superiorii să nu-i îngăduie Angliei să obţină nici 
măcar un avanpost în Oceanul Pacific. Dacă, de exemplu, li 
se oferea o insuliţă din arhipelagul Juan Fernández din 
largul coastei statului Chile - un loc a cărui singurătate 
veşnică i-a recomandat-o lui Defoe ca scenă a romanului 
Robinson Crusoe -, 


putem fi siguri că, indiferent cât de pustie ar fi astăzi, [...] 
dacă ar intra pe mâinile englezilor, am vedea acolo, peste 
câţiva ani, un număr mare de locuitori, porturi amenajate şi 
cel mai mare centru de manufacturi europene şi asiatice din 
lume, pe care englezii le-ar furniza ulterior regatelor din 
Peru şi Mexic. [...] Şaizeci de milioane în aur şi argint 
provenind din minele acelor ţări ar fi obiectul şi răsplata 
industriei lor. Ce eforturi nu ar fi dispusă să facă această 
naţiune, atât de pricepută la comerţ şi atât de bogată în 
vase, ca să pună mâna pe aceste venituri imense din 
America! [...] Şi ce pierdere pentru Franţa să-i scape 
această piaţă pentru podoabele ei /dorures], mătăsurile ei, 


+5 Citat de Crouzet, De la supériorité, p. 105. 

pânzeturile ei; deoarece, de vreme ce englezii nu le produc, 
le cumpără din China şi din Est şi, pe măsură ce locuitorii 
acestei insule s-au îmbogăţit, devenind cu adevărat cea mai 
puternică naţiune europeană, Franţa a devenit mai slabă“!6. 


Perfidul Albion ca superputere. 


Chiar şi în ziua de azi, şi în ciuda a două războaie 
mondiale, francezul de rând este de părere că Marea 
Britanie e principalul rival şi adversar al ţării sale din 
Europa. Lumea nu uită aşa repede de Azincourt şi loana 
d'Arc. 

Aceste critici aspre, desigur, erau aprecieri inconştiente 
la adresa succesului britanic. Francezii, după cum am 
văzut, erau deosebit de iritaţi de faptul că britanicii le-o 
luaseră înainte. Ei vedeau creşterea economică şi 
acumularea de avere ca fiind cheile puterii politice şi 
asociau pe bună dreptate seria victoriilor din luptele 
europene şi de peste mare cu resursele pe care le puteau 
mobiliza englezii: numeroasele vase (peste o sută de mii 
ale lor, numai douăzeci de mii ale noastre), nenumăraţii 
marinari. Unii francezi îşi închipuiau chiar că Anglia era o 
insulă fără interior, numai cu porturi şi coaste, un tărâm 
fără cultivatori, alcătuit în totalitate din marinari şi orăşeni. 
Alţii, precum Boisguillebert, erau copleşiţi de bogăţia 
britanică, de veniturile Coroanei, de capacitatea de a 
împrumuta atât pe plan intern, cât şi de peste hotare. 

In toate acestea, legătura cu comerţul era cât se poate 
de evidentă; Voltaire a  exprimat-o cu abandonul 
caracteristic: 


Ceea ce a făcut Anglia puternică este faptul că, din epoca 
reginei Elisabeta, toate partidele au căzut de acord asupra 


5 Ibid., p. 107. 

nevoii de a favoriza comerţul. Acelaşi parlament care l-a 
decapitat pe rege era preocupat de punctele comerciale de 
peste hotare, ca şi când nu s-ar fi întâmplat nimic. Sângele 
lui Carol | încă mai mustea atunci când acest parlament, 
alcătuit aproape în totalitate din fanatici, a aprobat Legea 
Navigaţiei din 1650“. 


Contrar proverbului francez, a înţelege nu înseamnă 
neapărat a ierta. Protecţionismul comercial englez şi, într-o 
măsură şi mai mare, succesul englez au stârnit mai curând 
resentimente decât admiraţie. În 1698, Ludovic al XIV-lea îl 
sfătuia pe ambasadorul său de la Londra: „Nicăieri în lume 
regulile Egalităţii, atât de potrivite şi de necesare pentru 
comerţ, nu sunt mai desconsiderate decât în Anglia”^!8, Şi 
alţi francezi simțeau acelaşi lucru. Unul s-a plâns chiar că 
britanicii merseseră atât de departe cu disprețul lor faţă de 
fairplay, încât au încercat să-i împiedice pe străini să aducă 
în ţară marfă de contrabandă“!%. 

În general, străinul critic îi condamna pe englezi pentru 
lăcomia şi materialismul lor. „Bine-cunoscuta avariţie a 
olandezului”, scria un călător german în jurul anului 1800, 


7 Voltaire, Essai sur les moeurs et l'esprit des nations 
(Garnier, Paris, 1963), II, 695-697; citat în Crouzet, „Les 
Francais”, p. 24. Data primei Legi a Navigaţiei a fost în realitate 
1651, aceasta fiind urmată de o altă lege în 1660, imediat după 
restaurarea monarhiei. 

“8 Crouzet, De la supériorité, p. 110. Crouzet remarcă (p. 489, 
n. 28) faptul că acest dispreț la adresa practicilor comerciale 
englezeşti se regăseşte deja în manualul comercial al lui Jacques 
Savary, Le parfait négociant (ed. |, 1675). Pe de altă parte, un 
memorandum din 1711 afirmă că Anglia a trecut la o protecție 
masivă abia după ce Franţa dăduse tonul şi că englezii făceau în 
realitate un comerţ mai cinstit [noblement] decât alte naţiuni. 
Aceste opinii nu sunt mai mult decât nişte perceptii. 

+9 De exemplu, Crouzet, cu ironie, citând o varietate de surse, 
p. 490, n. 31. 

„păleşte în faţa celei a britanicului, ca umbra în faţa 
luminii”, lar un vizitator francez, contele de Mirabeau: 
„Obişnuiţi cum sunt [britanicii] să calculeze totul, 
calculează talentele şi prietenia [...]”. 

(Chiar şi în ziua de azi, francezilor le place să creadă şi să 
pretindă faţă de ceilalţi că nu le pasă de bani. Nu sunt 
singurii: idealismul este atitudinea celor care simt că au 
mai puţin decât merită în prezenţa celor care au mai mult. 
În secolul al XVIII-lea, observatorii continentali îi considerau 
pe englezi nişte materialişti feroce. O sută de ani mai 
târziu, americanii au devenit noua ţintă a stigmatizării, 
britanicii alăturându-li-se acum criticilor lor de odinioară şi 
dispreţuindu-i pe aceşti nouveaux riches.) 

Pe scurt, nu puteai avea încredere în aceşti britanici. 
Unii francezi s-au consolat cu precedentul antic: Marea 
Britanie era „Cartagina modernă”; Franţa, moştenitoarea 
Romei. În ultimă instanţă, o naţiune insulară de comercianţi 
dezrădăcinaţi (mici negustori) nu putea să facă faţă unui 
imperiu solid, terra firma. O altă greşeală enormă. 


Aşadar, în lumea europeană a rivalităţii pentru putere şi 
avuţie, Marea Britanie a devenit principala ţintă a emulaţiei 
de la începutul secolului al XVIII-lea. Alte ţări trimiteau 
emisari şi spioni pentru a afla cât mai multe despre 
tehnicile britanice. Comercianţii şi industriaşii vizitau insula 
ca să vadă ce puteau. Guvernele se străduiau din răsputeri 
să stimuleze iniţiativa, prin mijloacele obişnuite: subvenţii, 
privilegii monopoliste, scutire de taxe, atribuire de forţă de 
muncă, mite. Aceste eforturi aveau rezultate amestecate, 
pe de o parte pentru că încurajările, prin caracterul lor 
părtinitor, împiedicau sau întârziau răspândirea tehnicilor; 
dar şi mai mult deoarece ţările mai puţin dezvoltate nu 
erau încă pregătite să înveţe şi să adopte noul mod de 


42 Riem, IV, 17. 
421 Mirabeau, p. 47. 
394 


producţie. Mai mult decât atât, cam pe când ţările 
continentale au devenit conştiente de anvergura avansului 
britanic şi înregistrau primele rezultate nesigure în cruciala 
industrie a bumbacului, Revoluţia Franceză a adus un haos 
politic, comunicaţii întrerupte şi a impus o pauză. Nu 
absolută: intervalele de pace, parţială sau generală, le-au 
permis expatriaţilor britanici şi rivalilor continentali să 
treacă la treabă - să introducă maşina de filat, de exemplu, 
în partea de sud a Olandei (Ghent şi Verviers) şi în nordul 
Franţei. Totuşi, inovaţia era neuniformă, iar tehnologiile 
erau deja depăşite. Europa a putut să recupereze abia după 
ce înfrângerea lui Napoleon la Waterloo, în 1815, a pus 
capăt definitiv luptelor. (La Paris nu există nicio stradă 
intitulată Waterloo sau Napoleon.) 

Karl Marx a văzut experienţa britanică drept o expresie a 
logicii istorice. Producţia capitalistă avea legile sale: „Este o 
chestiune ce ţine de însăşi aceste legi, de aceste tendinţe 
care acţionează în chip inexorabil spre rezultate inevitabile. 
Ţara mai dezvoltată din punct de vedere industrial arată 
ţării mai puţin dezvoltate doar imaginea propriului ei 
viitor”422, 

Da şi nu. La un nivel mai înalt, metaforic - „progresul 


natural al opulenţei” al lui Adam Smith -, Marx avea 
dreptate. Insă în ceea ce priveşte amănuntele - 
coordonare, siructură, direcţia schimbării - se înşela. 


Fiecare ţară are propriile resurse şi abilităţi şi, dacă se lasă 
condusă de rațiune şi piaţă, dezvoltarea sa economică va 
urma acele căi care vor exploata la maximum mijloacele de 
care dispune. Prin urmare, o ţară bogată în cărbune se va 
implica în ramurile industriei combustibililor şi va adopta 


422 Karl Marx, prefaţă la Capitalul, p. 13. O consecinţă a acestei 
încrederi în legi era definiţia unui drum propriu-zis socialist către 
progres, cu un puternic accent pe întâietatea industriei grele - un 
fel de fetişism metalurgic. (Nu a fost o întâmplare faptul că Josef 
Dzhugashvili a ales Stalin [oţel] ca nom de parti.). 

diferite tehnici pe care o ţară fără cărbune le-ar evita. O 
tară lipsită de cărbune, dar bogată în izvoare se va baza, pe 
cât posibil, mai curând pe energia hidraulică decât pe 
motoarele cu aburi. 

(Fără îndoială, forţa acestor constrângeri materiale va 
varia în funcţie de tehnică: o lipsă de cărbune, de exemplu, 
va fi mult mai constrângătoare dacă transportul costisitor 
face ca importul de combustibil să nu fie practic. In secolul 
al XVIII-lea şi la începutul secolului al XIX-lea, industria 
franceză a fierului a fost grav afectată de costul ridicat al 
combustibililor fosili, iar această constrângere a fost 
uşurată, cel puţin parţial, abia când s-au construit canalele 
şi căile ferate. Două sute de ani mai târziu, îi plătea pe 
fierarii sud-coreeni să transporte cărbunele cocsificabil din 
vestul Pennsylvaniei în zona Marilor Lacuri, să-l poarte pe 
fluviul Saint Lawrence până la Atlantic şi să-l transporte cu 
vasele pe Canalul Panama şi dincolo de Pacific. Vremuri 
diferite, mijloace diferite, posibilităţi diferite. In acelaşi 
timp, la câţiva kilometri depărtare, oţelul Pittsburghului 
murea. E nevoie de mai mult decât materii prime ieftine 
pentru a avea o industrie de succes.) 

Aşadar nu avem nicio succesiune uniformă, nicio metodă 
unică, nicio lege a dezvoltării. Fiecare dintre aşa-zisele ţări 
aflate în curs de industrializare, care păşeau pe urmele 
Marii Britanii, oricât ar fi fost de influenţată de experienţa 
britanică - pe de o parte inspirată, pe de altă parte 
înspăimântată sau îngrozită -, şi-a croit propriul drum spre 
modernitate. lar dacă acest lucru era adevărat în cazul 
primelor ţări industrializate, este cu atât mai adevărat în 
ziua de azi. Totul depinde de moment. Conţinutul 
tehnologiei moderne se schimbă în permanenţă, iar sarcina 
şi mijloacele emulaţiei, odată cu el. Ţările aflate astăzi în 
curs de dezvoltare vor sări neapărat peste anumite etape şi 
procese care i-au preocupat pe britanici decenii la rând: de 

ce să repete ceea ce nu sunt nevoite să repete‘??? 

Însă nimic din toate acestea nu face ca experienţa 
britanică să fie irelevantă. Trebuie să distingem între 
obiectiv şi proces. Politicienii secolului al XIX-lea care au 
încercat să-şi împingă ţările spre industrializare au urmat 
exemplul britanic, fie ca model de urmat, fie de evitat. 
Pentru a-i înţelege pe aceştia şi procesul, trebuie să 
cunoaştem punctul de pornire şi scopul. Şi, fireşte, istoricii 
au propriile nevoi speciale: un tip ideal are valoare 
euristică, fie doar ca instrument de măsurare şi 
contraexemplu, câtă vreme nu uităm ce facem“. 


O hartă a Europei din 1815 privind mecanizarea ar situa 
în frunte ţările şi regiunile implicate deja în manufactură 
pentru economia mondială. Spun „regiuni”, deoarece unele 
dintre aceste zone industriale se suprapuneau peste 
graniţele naţionale, ele însele instabile şi efemere; şi pentru 
că toate aceste ţări erau eterogene din punct de vedere 
social şi cultural”. Într-adevăr, această diversitate 
temporală (ca şi când existau în perioade diferite) era un 


423 Deşi cercetarea empirică a demonstrat de multă vreme 
particularităţile tiparelor naţionale ale dezvoltării (vezi, de 
exemplu, Clapham, Economic Development [1923]), mitul unui 
„model unic şi multilinear al industrializării bazat pe experienţa 
englezească” rămâne un irezistibil om de paie, care să fie 
dărâmat de revizuirile succesive ale unei aşa-zise înţelepciuni 
convenţionale. Astfel, minunatele (în mai multe feluri) 
descoperiri ale lui O'Brien şi Keyder, Economic Growth in Britain 
and France, care au anunţat cu surle şi trâmbiţe că Franţa îşi 
găsise propriul „drum către secolul XX”. Pentru o viziune critică, 
chiar dacă indulgentă, asupra acestor exerciţii de iconoclasm, 
vezi Davis, „Industrialization în Britain and Europe”, pp. 48—54. 

424 Acesta este sensul dat de Jordi Nadal în Fracaso de la 
Revolution industrial en España, pe care îl descrie ca fiind „o 
analiză a cauzelor care limitează încercarea de a aplica în Spania 
modelul clasic - în stil englezesc - al dezvoltării economice”. 

aspect critic al pregătirii economice. Ultimele locuri ar fi 
ocupate de regiunile care fuseseră multă vreme izolate de 
curentele de schimb, fie de bunuri, fie de idei, locurile unde 
fostele structuri agrare de statut şi putere erau în mare 
parte intacte. 

Cele mai pregătite societăţi pentru mecanizare erau 
situate în sectorul de nord-vest al continentului: Franţa, 
Ţările de Jos, Renania, cantoanele protestante din Elveţia şi 
ocupanţii colţului nord-estic al Spaniei (Catalonia) şi ai 
Boemiei. Pregătirea scădea, adesea abrupt, spre est, 
dincolo de Elba, spre Germania de Est, Austria, Polonia şi 
Rusia, dar şi spre sud-est, în fostele teritorii otomane; de 
asemenea, spre sud, în Mediterana (o bună parte din 
Peninsula Iberică şi a Regatului Neapolelui). Un istoric 
economic vorbeşte despre „o pantă a dezvoltării”, 
descendentă, şi citează un alt istoric care spune lucrurilor 
pe nume: „Deplasarea spre est semăna cu o întoarcere în 
timp sau o scădere a nivelurilor dezvoltării economice; în 
Europa de Est şi Rusia, centrele industriale erau oaze într-o 


“5 Importanţa regiunii ca unitate de producţie a fost remarcată 
de mult. Vezi, de exemplu, monografiile lui N.J.G. Pounds din anii 
1950; Pounds şi Parker, Coal and Steel, Wrigley, Industrial 
Growth (despre ceea ce se numea odinioară Neustria, pe vremea 
lui Carol cel Mare) ; şi o lungă serie de studii franceze de 
geografie umană ce datează de la începutul secolului. Totuşi, să 
susţii plecând de aici o respingere a statului-naţiune ca unitate 
de studiu utilă, ba chiar indispensabilă, înseamnă să arunci şi 
copilul odată cu apa de scăldătoare. Cele două nu se exclud 
reciproc. Câtă vreme activitatea economică este modelată de 
preocupările şi de politica naţionale şi atât timp cât națiunea 
este principala sursă şi cadrul major al cifrelor noastre - aşa a 
fost dintotdeauna şi nu întrevăd nici o schimbare -, studiile şi 
comparaţiile naţionale vor reprezenta miezul problemei. În 
această privinţă, cf. discuţia lui John Davis pe marginea lucrării 
Peaceful Conquest a lui Pollard, în Davis, „Industrialization in 
Britain and Europe”, p. 55. 

mare de trândăvie a ţăranilor şi inerție birocratică”%$6. 

Criticul nostru face aluzie aici la ceea ce voi numi 
„moştenirea medievală” - ceea ce istoricii europeni (spre 
deosebire de cei britanici sau americani) ar numi 
„feudalism”, despre care consideră că persistă până la 
Revoluţia Franceză şi, în alte ţări, dincolo de aceasta. 
Vechiul Regim, altfel spus”. Acesta era un mare complex 
de obiceiuri, legi, practici, atitudini şi valori - acumulate 
secole la rând -, însă, pentru obiectivele acestei analize, 
trei aspecte sunt îndeosebi relevante. 


Statutul ţărănimii 


În Evul Mediu, majoritatea ţăranilor fuseseră reduşi (sau 
crescuţi, în cazul sclavilor) la o condiţie de iobăgie sau 
şerbie. De regulă, ţăranul era legat de glie, nefiind liber să 
plece fără permisiunea stăpânului său. Şerbia implica 
uneori şi o legătură personală, „fizică” a şerbului de stăpân, 
astfel încât stăpânul îl putea strămuta oriunde pe ţăran, 
care, chiar şi atunci când pleca cu permisiune, continua să 
aibă datorii. 

În Europa Occidentală, în perioada Evului Mediu dezvoltat 


426 Good, Economic Rise, pp. 11—12; Kemp, /ndustrialization, 
pp. 26—27. Pentru ceea ce ani numi astăzi un atac corect din 
punct de vedere politic la adresa părtinirii acestor temporalităţi 
centrate pe Noi, vezi Fabian, Time and the Other. Cf. Landes, 
„Time of Our Lives”, p. 719, n. 7. 

427 În sistemul istoriografic anglo-american, cuvântul feudal 
(din latinescul feudum, „fief”) descrie relaţiile dintre stăpâni sau 
dintre stăpân şi vasali - regulile şi practicile convenţionale. 
Regulile şi practicile dintre stăpân şi ţărani (directe) sunt numite 
de obicei „senioriale” sau „boiereşti”. Pe continent, termenul 
feudal este folosit pentru acele aspecte ale societăţii şi ale 
economiei care se referă la accepțiunea medievală - în realitate, 
Vechiul Regim. 

şi târziu, aceste legături s-au mai destins, pe de o parte 
întrucât monetizarea economiei şi apetitul sporit pentru 
bunurile exotice i-au făcut pe moşieri să transforme munca 
în arende şi, cu atât mai mult, pe de altă parte, deoarece 
dezvoltarea oraşelor oferea puncte de ieşire din sistemul 
seniorial. In 1500, Anglia, Franţa, Ţările de Jos şi vestul 
Germaniei aveau puţini şerbi, potrivit vechii accepţiuni. 
Procesul avansase cel mai mult în Anglia, unde pământul 
era cultivat fie de răzeşi, fie de arendaşii liberi; muncitorii 
agricoli, ei înşişi proprietarii unor parcele prea mici pentru a 
le asigura subzistenţa, erau angajaţi la nevoie. Franţa şi 
celelalte ţări nu erau cu mult în urmă, cu excepţia 
rămăşiţelor locale şi a persistenţei des întâlnite a datoriilor 
senioriale asupra arendelor. Revoluţia Franceză a abolit pur 
şi simplu aceste vestigii în Franţa şi în teritoriile anexate. 
Asta nu însemna că ţăranul înceta să plătească; pur şi 
simplu dobândea un alt stăpân, statul, iar datoriile sale 
deveneau taxe. Stăpânii nu au fost compensaţi pentru 
pierderea lor, văzută ca un act întârziat de justiţie. 

In diversitatea reprezentată de Germania, natura şerbiei 
varia. La vest de fluviul Elba semăna cu structura franceză: 
în general, arende şi datorii senioriale, plată redusă sau 
inexistentă prin muncă şi libertate de mişcare. La est se 
întindeau teritoriile în care se practica legarea de glie 
(Gutsuntertânigkeit) şi  servitutea personală (fizică) 
(Leibeigenschaft); aşadar, nicio mişcare decât după bunul- 
plac sau din ordinul stăpânului. 

Evenimentele politice au accentuat diferența. Teritoriile 
situate la vest de Rin au fost absorbite o perioadă (până în 
1815) de Franța revoluţionară şi au intrat şi au rămas în 
noul sistem de emancipare. In schimb, la est de Rin, 
francezii au venit şi au plecat. Au lăsat o amintire de 
oprimare străină care a servit drept pretext pentru 
reimpunerea ulterioară a obligațiilor servile. Chiar şi aşa, 
războiul şi goana după putere aveau propria logică 

surprinzătoare. Cea mai importantă unitate politică 
germană de la est de Rin era Prusia, o Sparta modernă, un 
regat  supramilitarizat, fără înclinații spre idealuri 
romantice. Cu toate acestea, Prusia i-a emancipat pe şerbi 
în 1809 - nu datorită atitudinilor iluminate, ci mai curând 
pentru că suferise înfrângeri cumplite din partea armatei 
franceze şi a recunoscut că şerbii nu luptau la fel de 
destoinic precum oamenii liberi. 

În alte state germane, gustul libertăţii crease o 
dependenţă imediată; reacţionarii nu s-au bucurat de foarte 
mult sprijin. Soluţia, ce îşi propunea să mulţumească pe 
toată lumea, a fost aceea de a-i elibera pe ţărani şi de a-i 
mitui pe proprietari; nimic nu se compară cu banii gheaţă 
când e vorba de trecut peste scrupule şi regrete. Dar unde 
se putea găsi bani? În general, proprietarii au fost 
despăgubiţi cu obligaţiuni de stat, pe care statul le-a 
amortizat ulterior prin cotizaţii impuse ţăranilor de-a lungul 
mai multor ani. (Singura chestiune în care reacţia a fost 
acceptată, ba chiar populară, a fost statutul evreilor. Aici, 
privarea de drepturi a fost reinstaurată şi au trecut decenii 
până când emanciparea completă a fost recunoscută în 
silă. Chiar şi atunci, câştigurile publice au fost alterate de 
ura privată.) 

Cealaltă barieră majoră în calea mobilităţii în teritoriile 
germane a fost divizarea societăţii în grupuri în funcţie de 
statut (Stânde), cu o anumită vocaţie şi diverse privilegii. 
Stăpânii aveau terenurile lor, îi controlau pe şerbi şi pe 
arendaşi, împărțeau dreptatea, îi conduceau pe soldaţi pe 
câmpul de luptă. Negustorii aveau un monopol asupra 
comerțului, însă nu aveau voie să deţină proprietăţi în zona 
rurală.  Meşteşugurile industriale le erau rezervate 
muncitorilor calificaţi, bine pregătiţi, şi meşterilor din oraşe 
şi târguri. Zona rurală era teritoriul ţăranilor şi al seniorilor. 
Legătura dintre toate acestea şi conceptele medievale ale 
celor trei clase (stăpâni, ţărani, cler), acum cu tot cu 

negustorii şi meşteşugarii urbani, nu îi va fi scăpat 
cititorului*?8. 

O bună parte din aceste sisteme se prăbuşeau deja în 
secolul al XVIII-lea. Cu toate acestea, s-au găsit vestigii 
persistente chiar şi în secolul XX, îndeosebi în regiunile 
unde nobilii germani puteau să-i domine pe ţăranii slavi. În 
Germania de la est de Elba, în general, stăpânii au 
continuat să împartă dreptatea şi să strângă cotizaţii şi 
taxe pentru deranjul lor; potrivit zicalei, puterea statului se 
oprea la poarta moşiei. Fără îndoială, anumite concesii 
fuseseră făcute, potrivit aparenţelor unei democraţii 
parlamentare; însă o bună parte din ele erau doar un 
simulacru. În Prusia, de exemplu, cel mai important dintre 
statele germane, alegerile se desfăşurau în colegii tripartite 
care acordau o putere disproporţionată celor bogaţi. 

Mai la est, în Polonia şi Rusia, vechea orânduire s-a 
menţinut mai mult, fiind într-adevăr consolidată de logica 
agriculturii comerciale şi avantajului comparativ, începând 
cu secolul al XVI-lea, câmpiile deschise ale Europei de la est 
de Elba au devenit locul unde se cultivau cereale şi se 
creşteau animale pentru centrele urbane din vest. 
Exporturile rezultate (cereale, piei, grăsime) au stimulat 
ocuparea terenurilor; cu o singură problemă majoră: mâna 
de lucru redusă. Exista foarte mult pământ şi prea puţini 
oameni. 


+8 Scheme sociale asemănătoare găsim în India: brahmani, 
războinici, negustori, ţărani; şi în Japonia şogunatului Tokugawa: 
samurai, ţărani, negustori. Acestea sunt încercări de a conferi 
societăţii stabilitate şi ordine funcţională, protejând astfel elitele 
de schimbare. Francezii, neîntărind barierele vocaţionale, 
foloseau în continuare aceste diviziuni pentru a stabili 
reprezentarea politică în Stările Generale în preajma anului 1789. 
Englezii aveau propria versiune politică, chiar mai sumară, în 
împărţirea Parlamentului în Camera Lorzilor şi Camera 
Comunelor. 

În urmă cu mai bine de o sută de ani, specialiştii agrari 
ruşi au subliniat faptul că această discrepanţă era 
incompatibilă cu vastele proprietăţi funciare; sau, după 
cum spunea un economist teoretic, urmându-şi tradiţia, trei 
lucruri nu pot coexista: pământul liber, mâna de lucru liberă 
şi proprietăţile vaste. De ce să semneze ţăranii sau să 
rămână ca mână de lucru angajată, dacă pot să meargă la 
graniţă şi să-şi cultive propriul teren“2%? 

Asta însemna că stăpânii din Rusia care voiau să cultive 
la scară mare erau nevoiţi să-şi lege muncitorii de glie. De 
unde şi fenomenul cunoscut drept cea de-a doua şerbie - o 
întărire progresivă a obligaţiilor ţăranului, care aproape că 
îl reducea la statutul de sclav. Această politică poate fi 
urmărită printr-o serie de decrete, unul mai puternic decât 
celălalt, din secolul al XVI-lea până în secolul al XVIII-lea. 
Acestea au adâncit prăpastia socială şi politică dintre Vest 
şi Est - unul îndreptându-se constant spre o libertate 
sporită, celălalt, spre servitute amorţită. Rusia a devenit de 
fapt o uriaşă închisoare şi, cu excepţia câtorva luni din 
1917 şi a perioadei de după 1990, aşa a şi rămas de atunci. 
(Rămâne de văzut dacă actualul experiment al democraţiei 
va fi unul durabil.) 

Un asemenea sistem nu ar putea funcţiona dacă nu ar 
exista nicio ieşire. Absența comunităţilor urbane cu dreptul 
de a defini statutul locuitorilor săi a contat enorm de mult. 
Oraşele şi târgurile existente erau mult mai împrăştiate 
decât în Vest şi nu se bucurau nici de libertăţi, nici de 
imunităţi. Emigrarea era interzisă, mai puţin în cazul 
evreilor şi al non-ruşilor. În acelaşi timp, statul şi 
aristocrația cooperau în ceea ce priveşte prinderea şi 
înapoierea şerbilor fugari. (O excepţie semnificativă: în 
secolul al XVIII-lea, uzinele miniere şi metalurgice din Urali 
au înşfăcat şi au păstrat orice bărbat liber, în viaţă, pe care 
au reuşit să pună mâna. Nu era loc pentru altruism.) 


429 Cf. Domar, „Causes of Slavery or Serfdom”. 
403 


În general, când industria se defăşura în zone izolate, de 
obicei pentru a reduce cât mai mult costurile de transport 
(de asemenea, în legătură cu proiectele de canal şi drum), 
singura soluţie era aceea de a aduce cu forţa mână de 
lucru. Aceasta era închisoarea Rusiei, o anticipare a 
gulagului. Până şi în zonele mai dens populate, unde 
trântorii şi „oamenii străzilor” puteau fi recrutaţi pe 
mâncare şi băutură pentru a încărca, a descărca, a căra, 
sarcinile constante necesitau o forţă de muncă aservită. 
Sate întregi, deseori aparţinând statului, erau strămutate 
astfel. 

Pe termen lung, fireşte, sistemul a eşuat. Mâna de lucru 
subjugată nu muncea bine sau cinstit. Potrivit unei relatări 
din 1861 despre fabrica de arme din Tuia: „Ar părea să fie 
un lucru în general de netăgăduit că numai oamenii liberi 
sunt capabili de muncă cinstită. Cel care încă din copilărie a 
fost silit să muncească este incapabil să-şi asume 
responsabilitatea câtă vreme condiţia sa socială rămâne 
neschimbată”. 

Acest lucru, într-o măsură mai mare decât nivelul 
producţiei, explică gigantismul unora dintre aceste iniţiative 
timpurii: aveau nevoie de foarte mulţi oameni deoarece 
productivitatea era la pământ. O soluţie mai bună a fost 
găsită în cele din urmă în instituirea a ceea ce purta 
numele de obrok - datorii personale plătite de şerbii 
desprinşi de glie cu scopul de a-şi câştiga existenţa în altă 
parte“?!. Acest aranjament îi permitea şerbului să păstreze 
ceea ce câştiga peste obrok, aşadar încuraja iniţiativa şi 
sârguinţa. Unii au devenit chiar antreprenori, iar cei mai 
buni dintre ei puteau să ajungă destul de bogaţi - de 
exemplu, familia Elisseeff, proprietarii celui mai somptuos 
magazin de delicatese din Sankt-Petersburg, redus mai 


4 Citat în Bradley, Guns for the Tsar, p. 132. 
431 Sensul cuvântului este acela de plată în bani. Uneori a fost 
folosit cu referire la o taxă, o arendă. 

târziu la „Gastronom No. 1” după ce a fost confiscat de 
către sovietici. Unul dintre descendenţi a fugit în Statele 
Unite şi a devenit profesor de limba şi literatura japoneză la 
Harvard. Mulţi dintre aceşti şerbi de succes au plătit o 
avere ca să cumpere libertatea lor şi a familiei, deşi 
proprietarii vicleni păstrau adesea unu sau doi copii, pentru 
cazul în care şerbul se îmbogăţea şi mai mult. 

Aşadar sistemul servituţii nu era lipsit de tertipuri, după 
cum o arată ascensiunea unui sector de fabrici private. În 
1860, aproximativ patru milioane de oameni lucrau pentru 
salarii, pe lângă un număr nedeterminat de gospodării 
ţărăneşti implicate în industrie sezonier sau temporar+?. În 
realitate, locurile de muncă îi găseau pe muncitori şi îi 
supuneau sarcinilor şi, în anumite cazuri, biciului. Dacă 
aceste slujbe se bucurau de aptitudinile necesare era cu 
totul altceva. 

Prin urmare, nu este limpede dacă emanciparea generală 
a şerbilor din Rusia din 1861—1866, considerată de obicei 
un moment economic hotărâtor, a contat foarte mult în 
ceea ce priveşte oferta de forţă de muncă; însă, silind 
întreprinderile să angajeze cu salariu forţă de muncă liberă 
(sau să o păstreze pe cea pe care o aveau), a impus un 
tratament mai bun şi o recrutare mai atentă şi a deschis 
calea către noi tehnologii şi standarde superioare“. A 
deschis calea... Calea era întortocheată şi spinoasă, mai 


432 Crisp, „Labour and Industrialization în Russia”, în Mathias şi 
Postan (eds.), The Cambridge Economic History of Europe, vol. 
VII, pt. 2, p. 330. Această cifră (4 milioane) reprezenta circa 6,5% 
din populaţia totală. Mică, aşadar, din punct de vedere relativ, 
însă mare din punct de vedere absolut. 

43 Unii specialişti ar accentua caracterul incomplet al 
emancipării, în particular menținerea obligațiilor  săteşti 
colective, ca motiv al ineficienţei sale - cf. Gerschenkron, „Die 
Vorbedingungen”, p. 25, După cum o indică textul de mai sus, eu 
aş accentua mai mult efectul libertăţii asupra forţei de muncă în 
industrie - cei deja acolo şi cei ce puteau fi recrutaţi. 

ales în acele ramuri şi întreprinderi care fuseseră conduse 
de multă vreme de stat şi agenţii săi. Aici, emanciparea a 
fost iniţial parţială şi şovăielnică. Unii muncitori au fost 
eliberaţi; alţii au fost păstraţi. Managerii şi-au găsit 
consolarea în iluzii: dacă cei mai buni muncitori plecaseră, 
oricum erau prea bătrâni şi nu mai erau interesaţi să facă 
nimic; dacă plecau cei mai slabi, care era pierderea? Ţara 
suferea de o mahmureală instituţională masivă, fiind prinsă 
între nou şi vechi şi anticipând prin acest dualism al său 
schizofrenia dezvoltării Lumii a Treia din secolul XX. 


Organizarea industriei 


O a doua moştenire medievală a fost organizarea 
industriei în bresle sau corporaţii. Acestea erau asociaţii de 
meşteri şi muncitori, organizate probabil din raţiuni sociale 
sau familiale, însă transformate rapid în asociaţii de afaceri 
şi monopoluri colective. 

Breslele se găseau pe tot globul - în Europa, dar şi în 
teritoriile islamice, India, China şi Japonia. Obiectivele 
economice erau acelea de a controla accesul într-o anumită 
tagmă, de regulă printr-o ucenicie obligatorie şi limitări în 
privinţa statutului de maestru; de a impune standarde de 
calitate (nu erau acceptaţi amatori sau „cârpaci”); şi de a 
limita concurenţa atât în interior (limitări privind 
dimensiunea atelierului şi numărul de angajaţi), cât şi în 
exterior (interzicerea produselor ce nu proveneau din 
bresle în cadrul jurisdicției şi excluderea tuturor 
importurilor din exterior). 

La baza acestui sistem de norme se aflau o serie de 
principii morale, ele însele derivate din valorile comunităţii 
rurale şi transpuse în contextul urban. Dominau două 
consideraţii: în primul rând, conştiinţa resurselor limitate, 
fie că era vorba de spaţiu sau de clientelă (cererea pieţei), 
şi, de aici, a unui joc cu sumă nulă (câştigul unei persoane 


406 


este pierderea altcuiva); şi, în al doilea rând, întâietatea 
criteriilor morale asupra celor comerciale. Câtă vreme 
meşteşugarul îşi făcea treaba conştiincios şi conform 
standardelor, avea dreptul să-şi câştige existenţa. 

Totuşi, acestei etici a muncitorului i se opuneau forţele 
lăcomiei şi ale ambiţiei - moralitatea pieţei şi a banilor. 
După cum am văzut în discuţia noastră privind lucrul la 
domiciliu, negustorii învățau să ocolească restricţiile de 
breaslă găsind muncitori la ţară; sau când, cum era cazul 
confecţionării ceasurilor, era nevoie de muncitori calificaţi, 
care nu se găseau în mediul rural, angajau meseriaşi 
(odinioară ucenici, dar care nu ajunseseră încă meşteri) 
care lucrau în propriile camere sau în suburbii, în afara 
jurisdicției breslelor. lată marea slăbiciune a acestor 
monopolişti corporatişti: erau strâns legaţi de autorităţile 
orăşeneşti şi nu erau pregătiţi să se impună pe un teritoriu 
aflat în schimbare. 

Nu că nu ar fi încercat. În Italia, centrele industriale 
anexau de regulă şi zonele rurale din vecinătate, iar 
controlul breslelor se extindea dincolo de limitele oraşului, 
în Ţările de Jos (celălalt mare centru industrial al Europei 
medievale), meşterii urbani şi calfele lor s-au năpustit peste 
ţărani, distrugându-le războaiele de ţesut şi terorizându-şi 
concurenţa rurală. Asemenea expediţii au avut sorţi de 
izbândă doar până când ţesătorii de la ţară au învăţat să se 
apere şi să riposteze, iar începând cu secolul al XVII-lea 
industria rurală a fost tolerată, dacă nu recunoscută. În 
Germania, complexitatea graniţelor politice era atât de 
pronunţată, încât fiecare centru exclusivist avea un 
potenţial rival în imediata vecinătate, mai mult decât 
bucuros să primească traficanţi, „cârpaci”, evrei şi alţi 
asemenea contribuabili aflaţi în afara legii. 

In Franţa, pe de altă parte, breslele aveau un avantaj în 
apărarea intereselor lor, şi anume faptul că erau sprijinite şi 
apărate de Coroană, atât din raţiuni fiscale, cât şi ca 

instrumente de control social. Jurisdicţia Coroanei se 
extindea aproape pretutindeni“. Chiar şi aşa, meşterii 
nonconformişti găseau diverse metode prin care să evite 
constrângerile. Unii dintre ei, de exemplu, se bucurau de 
genul de reputaţie ce crea o cerere dincolo de capacitatea 
atelierului. Aşa că angajau pe alţii să le facă treaba şi-şi 
asumau meritele. Acest tip de externalizare era strict 
interzis şi, uneori, reprezentanţii breslelor veneau în 
percheziţie, însoțiți de  aprozi, confiscau marfa de 
contrabandă şi îl amendau pe vinovat. La fiecare meşter 
denunţat şi prins, alte zeci scăpau basma curată. 

Spre sfârşitul Vechiului Regim, în 1762, guvernul francez 
a recunoscut formal statu-quoul şi a legitimat industria 
rurală, în vreme ce o serie de funcţionari au încercat în 
zadar să abroge privilegiile corporatiste sau să desființeze 
corporaţiile. Zadarnic; însă şi aici revoluţia a realizat ceea 
ce o monarhie ineptă nu a reuşit. În 1791, guvernul ce 
adoptase pentru o clipă politica de neamestec a desfiinţat 
corporaţiile comerciale şi meşteşugăreşti - nu numai 
breslele muncitorilor, ci şi asociaţiile patronale. A fost o 
mişcare progresistă şi imparţială, însă în următoarele trei 
sferturi de secol legea a fost aplicată mult mai strict 
împotriva sindicatelor, şi nu a asociaţiilor patronale. Deloc 
surprinzător: prioritatea era ordinea, adică cei de sus să 
rămână în frunte, iar cei de jos, la locul lor”. 


434 Existau şi jurisdicții excepţionale: Alsacia, dobândită în bună 
parte în 1648 (Strasbourg în 1681); Franche-Comte din ducatul 
Burgundiei, câştigat de la spanioli în 1678; Lorena, anexată în 
1766; şi cuceririle recente din Flandra - toate îşi urmau parţial 
propriile legi şi cutume. Statele-naţiune europene erau încă în 
formare. 

45 S-a făcut o excepţie pentru breslele de meşteşugari; mulţi 
dintre ei au făcut turul ţării în scopul pregătirii profesionale şi au 
fost primiți cum se cuvine la fiecare popas. Aceşti 
compagnonnages, cum erau numiţi, îşi formau diferite relaţii şi 
ofereau informaţii despre locuri de muncă şi angajatori, însă nu 

În Germania, unde breslele fuseseră demult ocolite de 
angajatori şi traficanţi, ele au rămas o forţă în oraşe şi în 
diverse principate şi regate şi au încetat să mai funcţioneze 
abia odată cu formarea imperiului, în 1870. Chestiunea 
legitimităţii lor a fost inclusă într-o dezbatere generală 
referitoare la „libertatea industrială”. Intr-o tabără se aflau 
liberalii şi marile afaceri, care simțeau că Germania nu le 
putea face faţă concurenţilor moderni decât dacă oamenii 
erau liberi să muncească, să se mişte şi să locuiască unde 
doreau. Care era rostul unei uniuni vamale germane dacă 
bunurile puteau trece, însă oamenii nu? La ce bun dreptul 
de a crea fabrici dacă nu exista mână de lucru? In cealaltă 
tabără se aflau conservatorii şi micii comercianţi şi 
meşteşugari, care se temeau de formele noi de 
întreprindere, precum fabricile şi magazinele universale. 
Bărbaţii moderni (printre ei, evreii), piaţa liberă, libera 
concurenţă, noua bogăţie... acestea erau duşmanul. 

Aceste încercări de a împiedica viitorul erau sortite 
eşecului într-o Germanie aflată încă în goana după putere. 
Puterea însemna motoare, maşini, tehnologii modeme şi 
normele care le însoțeau. Balanța a înclinat în mod 
inexorabil în favoarea apostolilor schimbării. Breslele au 
avut un moment de relansare în 1848—1849, când 
tulburările revoluţionare le-a oferit ocazia de a-şi face 
simțită puterea locală. Au încercat să impună din nou 
constrângerile demult abandonate sau neglijate privind 
accesul şi avansarea în cadrul breslei, însă au eşuat, mai 
ales pentru că această mişcare reacționară a fost 
considerată o lovitură dată ordinii. In plus, burghezia 
comercială şi industrială aflată în ascensiune nu era deloc 
dispusă să se întoarcă în Evul Mediu. 


au jucat un rol major în conflictul breslelor. Saluturile lor secrete 
şi societatea lor itinerantă, adesea cultă, au inspirat imagini 
romantice. Cu toate acestea, nu dădeau bătaie de cap şi nu 
aveau parte de probleme. 

Barajul a cedat mai întâi în relativ înapoiata Austrie. 
Ministerul Comerţului a pus problema clar şi răspicat: „[...] 
pentru industria austriacă, care, de la prăbuşirea sistemului 
prohibitiv, este nevoită să lupte în toate direcţiile împotriva 
concurenţilor străini, acordarea libertăţii depline de mişcare 
nu mai este o chestiune de simplu progres şi de bunăstare 
sporită, ci o condiţie necesară a capacităţii sale de a 
concura”+*%. Dacă guvernul mai avea îndoieli în această 
privinţă, înfrângerile militare din nordul Italiei l-au convins 
de necesitatea reformei. Războiul, îndeosebi războiul 
pierdut, stimulează concentrarea. La 20 decembrie 1859, 
un act imperial stabilea libertatea iniţiativei economice în 
toate teritoriile habsburgice. Mişcarea a fost molipsitoare. 
Sistemul controlului industrial corporatist a început să se 
prăbuşească în Germanii. In 1870 şi odată cu unificarea, 
lupta luase sfârşit“. 


Graniţe şi bariere 


O a treia moştenire medievală majoră în ceea ce priveşte 
restrângerea comerţului a fost gama extraordinar de 
complexă a interferenţelor cu transportul şi deplasările: 
tarife în porturi şi pe râuri; taxe rutiere; taxe de intrare la 
porţile oraşelor („Boi şi evrei: 4 pfenigi”); bariere vamale 


436 Raport din primăvara anului 1859, citat în Hamerow, Social 
Foundations, p. 120. Sintagma „sistem prohibitiv” este o aluzie la 
prohibiţiile privind importul anumitor manufacturi, îndeosebi al 
unor confecţii din bumbac, pentru a proteja şi a promova 
industria locală embrionară. 

47 La jumătatea anilor 1860, 16 state din Confederaţia 
Germană cu 34 de milioane de locuitori beneficiaseră de noua 
scutire; 7 state cu 7 milioane de oameni treceau printr-un proces 
de tranziţie; iar 12 state cu doar 3,5 milioane de oameni, 
majoritatea preponderent agricole, îmbrăţişau vechea orânduială 
- Hamerow, Social Foundations, p. 121. 

una după alta din cauza reţelei de graniţe politice, inclusiv 
enclave şi exclave; o multitudine de scutiri şi autorizaţii, 
încălcate şi respectate în egală măsură. 

Majoritatea tarifelor rutiere şi pentru râuri îşi aveau 
originea în vremurile de slăbiciune politică şi nesiguranţă 
generală, când autoritatea politică superioară nu putea să-i 
împiedice pe nobilii bandiți şi jurisdicţiile locale să-i taxeze 
pe trecători. Odată implementate, mai încearcă să le 
elimini: fiecare îşi urmărea interesul personal, pentru că 
fiecare avea unul sau voia să aibă unul. Chiar şi acolo unde 
autoritatea superioară stabilea regulile şi era nevoie de 
permisiune pentru impunerea unei cotizaţii, dreptul de 
taxare era văzut nu ca tarif pentru servicii sau facilităţi, ci 
ca sursă suplimentară de venit, adică un semn de 
bunăvoință care trebuia solicitat sau cumpărat. Avem 
povestea unui conte palatin, sărac şi insistent, care în 1579 
s-a străduit din răsputeri în petiția sa pentru dreptul de a 
impune dări: „Dumnezeu să aibă milă şi să ne ajute pe noi 
şi pe cei şase copii ai noştri, săraci şi needucaţi, şi pe soţia 
mea, grea cu copil”. 

Aşadar aceste dări nu vizau îmbunătățirile şi 
mentenanta, ci erau pur şi simplu o formă de extorcare; şi 
erau atât de frecvente, mai ales pe apă, încât 
transportatorii erau deseori siliţi să folosească drumurile, 
oricât ar fi fost ele de proaste şi de lente, chiar şi pentru 
marfa vrac cu valoare scăzută pe kilogram. La fel de 
costisitoare erau întârzierile cauzate de inspecții şi, uneori, 
de transbordare - o formă de creare a unor locuri de muncă 
şi un pretext pentru alte taxe. 

Strategia de maximizare a acestor autorităţi care nu erau 
decât nişte tâlhari deghizați poate fi dedusă din politica lor 
de incertitudine voită. Chiar şi atunci când tarifele erau 
stabilite, cei ce le încasau nu le afişau la vedere, ca să fure 


438 Heckscher, Mercantilism, |, 64. 

mai mult, în funcţie de cum le surâdea norocul“. (Acest tip 
de tranzacţie a creat un soi de recompensă pentru viclenie 
şi i-a separat pe „comercianții şireţi” şi pe cei cu gura mare 
de ţintele uşoare - efectiv un proces de selecţie efectiv.) 
Întregul sistem era menit să încurajeze mitele, inclusiv 
mâncare şi băutură pentru băieţi, ceea ce nu ajuta 
următorul vas să treacă mai repede. 

E inutil să mai spunem că baronii locali şi autorităţile 
municipale care se bucurau tic aceste câştiguri nu erau 
deloc dornici să renunţe la ele uşurând comerţul şi 
încurajând afacerile; dimpotrivă, comerţul mai intens era un 
stimul de mărire a tarifelor. Aceste creşteri atrăgeau în mod 
invariabil strigăte de revoltă şi durere, însă nimeni nu era 
dispus să-i oprească măcar pe hoţii mărunți; prea multe 
case din sticlă ca să te apuci să arunci cu pietre. Prin 
urmare, rezultatul iniţial al dezvoltării industriale a fost 
acela de a ridica barierele. 

Începând cu secolul al XVII-lea, tendinţa de centralizare a 
monarhiilor europene s-a opus acestei escrocherii. Unul 
dintre principalele obiective ale noilor birocraţii a fost acela 
de a elimina aceste dări şi interferenţe, considerate nu 
numai limitări ale comerţului, deci devoratoare de taxe, ci 
şi o formă de braconaj, de /ese-majeste. Britanicii aveau 
puţine de făcut în aceste privinţe: tarifele lor locale 
dispăruseră în bună parte până în secolul al XV-lea; drept 
urmare, aveau cea mai mare piaţă naţională din Europa. 
Francezii aveau nevoie de mult mai multe, iar marele 
ministru Colbert a emis ordin după ordin, interzicând şi 
abrogând această moştenire dezordonată; în zadar. Din 


439 Heckscher, ibid., |, 72, afirmă că cele mai înalte autorităţi 
au închis ochii la această tactică a tăinuirii; astfel, directorul 
responsabil de taxe din Prusia de Est a primit lista taxelor din 
1644 cu interdicţia strictă de a le dezvălui cuiva. O asemenea 
strategie este greu de înţeles, doar dacă toate câştigurile 
obţinute în mod necinstit nu erau împărţite ierarhic. 

nou, revoluţia s-a ocupat de aceste probleme, o sută de ani 
mai târziu, eliminând rămăşiţele unui regim învechit. 

Germania, a cărei proliferări de tarife era o întruchipare a 
nebuniei - furiosa Teutonicorum insania -, le elimina mult 
mai lent, pe de o parte din pricina anvergurii acestei 
sarcini, iar pe de altă parte din cauza fragmentării 
teritoriale extraordinare: 38 de sisteme tarifare separate în 
1815, pe lângă mii de autonomii locale, până la orăşele şi 
moşii. Doar politica de forţă - ameninţarea prusacă - şi 
ideologia şovină puteau rezolva problema, şi atunci 
dureros. Refractarilor trebuia să li se arate că era mai 
scump să rămâi afară decât să intri. Tratatele şi negocierile 
de după războaiele napoleoniene au eliberat transportul de- 
a lungul Rinului şi o serie de uniuni vamale din ce în ce mai 
mari, culminând cu Zollverein din 1834, au făcut posibil în 
cea mai mare parte a ţării un comerţ relativ nestingherit. 
Spun „relativ” deoarece, chiar şi atunci, mai erau multe de 
făcut. Unele state nu au fost aduse, cu forţa, decât în anii 
1860 şi în 1870. Fostele oraşe hanseatice Frankfurt şi 
Hamburg, mândre şi cu o istorie bogată, au urlat de durere, 
însă în astfel de situaţii se aplică maxima lui La Fontaine: La 
raison du plus fort est toujours la meilleure - sau puterea 
face dreptatea. 

Tenacitatea duşmanilor comerţului altui popor depăşeşte 
cu mult imaginaţia. Să luăm ca exemplu râul Schelde. 
Izvorăşte din nordul Franţei şi străbate una dintre cele mai 
prospere regiuni industriale din lume în drumul său pe 
lângă Tournai, Ghent şi Antwerpen, apoi se varsă în mare. 
La o oarecare distanţă mai jos de Antwerpen, printr-o serie 
de întâmplări istorice, estuarul râului trece în Olanda, care, 
prin Tratatul de la Munster din 1648, a obţinut dreptul de a 
interzice navigația. Ceea ce Olanda a şi făcut, vreme de 
mai bine de două sute de ani, deoarece urmărea să ucidă 
Antwerpenul ca port în favoarea Rotterdamului - o 
chestiune deloc măruntă. Totuşi, vreme de cincisprezece 

ani, din 1815 până în 1830, atât Antwerpen, cât şi 
Rotterdam făceau parte din Olanda, aşa că, teoretic, aceste 
drepturi ar fi trebuit să-şi piardă valabilitatea. Câtuşi de 
puţin: în 1830, când Belgia s-a retras, Olanda şi-a reafirmat 
dreptul şi a convins celelalte puteri interesate să accepte 
această taxă pe comerțul internaţional. Abia în 1830, după 
îndelungi negocieri, Belgia a reuşit să acopere această taxă 
exorbitantă, fiecare dintre puterile interesate de comerţ 
plătindu-şi cota-parte. 

Singura excepţie de la acest proces de raţionalizare şi 
unificare a fost persistenţa barierelor vamale de la intrarea 
în oraşe, ceea ce francezii numesc octroi. Acestea au 
supravieţuit până în secolul XX; nici măcar căile ferate nu 
reuşiseră să le elimine (oricând ţi se putea inspecta bagajul 
la sosire). Automobilul a fost cel care a rezolvat problema: 
pe măsură ce numărul vehiculelor a crescut, a devenit 
imposibil să le opreşti la intrarea în oraş pentru verificarea 
bagajelor; sau să constrângi automobilele pariziene, de 
exemplu, să se supună, ca în anii 1920, unei măsurători a 
combustibilului din rezervor la plecare şi la sosire. Chiar şi 
aşa, în anii 1960, indicatoarele rutiere îi sfătuiau pe şoferii 
care intrau în Florenţa dinspre zonele rurale învecinate să 
declare anumite bunuri, precum vin şi ţigări. Din câte am 
reuşit să-mi dau seama, nimeni nu a oprit sau a fost oprit; 
însă vizita mea a fost scurtă. 

Rusia era o cu totul altă poveste. În primul rând, 
transportul era dificil, iar tarifele nu constituiau o problemă. 
Natura da. Pe pământ era mai uşor să transporţi bunurile 
iarna decât vara. Zăpada şi gheaţa erau netede; drumurile 
nu. Apa era mai potrivită pentru bunurile vrac (cereale, 
cherestea). Însă râurile ruseşti curg de la nord la sud, iar 
traficul se concentra mai curând de la est la vest. Aici frigul 
era duşmanul: în sud, pe apă se putea circula nouă luni pe 
an; în nord, doar şase săptămâni. Dacă ratai momentul, 
bunurile se puteau deteriora; maşinile rugineau; iar inerția 

devenea uitare. 

Semnificaţia obstacolelor instituţionale şi culturale din 
calea progresului este evidentă în experienţa contrastantă 
a periferiei Europei - teritoriile de la margine, situate în 
afara nucleului industrializării din Europa Centrală şi de 
Vest; şi, în cadrul acestei periferii, în diferenţa dintre ţările 
şi regiunile care au învăţat să ţină pasul şi cele rămase încă 
în urmă. 

Să începem din nord. Scandinavia, disperat de săracă în 
secolul al XVIll-lea, însă bogată din punct de vedere 
intelectual şi politic, a învăţat mai greu mecanismele 
industriei modeme, dar, odată ce a început, le-a prins rapid. 
Implicaţiile asupra salariilor şi a venitului sunt indicate în 
estimările statistice (vezi tabelul 16.2). 


Tabelul 16.2. Estimările privind PNB-ul real pe cap de locuitor in grupuri 
de ţări europene, 1830-1913 ($ americani, la valoarea din 1960; 
valori medii neponderate în cadrul fiecărui grup) 


ea i NE a ÎN NE e O O ai 
[Nucleul industrial | 268 | 402 | 765 
682 
| Scandinavia fără Finlanda | 228 | 305 735 | 


Nucleul industrial: Austria (mai puţin în 1830), Franţa, Germania, Italia, Olanda, Elveţia, Marea Britanie, 
Scandinavia : Danemarca, Finlanda, Norvegia, Suedia. 

Restul periferiei : Bulgaria, Grecia, Ungaria (mai puţin în 1860), Portugalia, România, Spania, Rusia, Serbia, 
Cifrele din 1830 se referă doar la Portugalia şi Rusia, 

Sursa: Pollard, „The Peripheral European Countries”, precum şi Bairoch, „Main Trends in National Economic 
Disparities”, 


Această eficiență impresionantă se datorează întru totul 
pregătirii culturale. Ţările scandinave, parteneri egali în 
comunitatea intelectuală şi ştiinţifică a Europei, se bucurau 
de niveluri ridicate de instrucţie şi ofereau o educaţie de 

primă mână la nivelurile superioare“. De asemenea, 
beneficiau de o atmosferă de stabilitate politică şi ordine 
publică.  Numărându-se odinioară printre cele mai 
războinice populaţii din Europa - ne gândim la cotropitorii 
vikingi din Evul Mediu sau la ambițiile imperiale ale Suediei 
din secolul al XVII-lea -, acum erau cele mai paşnice, ba 
chiar apatice, în comparaţie cu popoarele din sud. 
Drepturile de proprietate erau garantate; ţăranii erau în 
bună parte liberi; iar viaţa însenina muncă grea şi 
mohorâtă, întreruptă ici-colo de petreceri cu multă băutură 
şi raze de soare. 

Scandinavia era pregătită. Până şi în secolul al XVIII-lea, 
se observă promisiunea iniţiativei ulterioare: prelucrările 
mecanice şi echipamentul ingenios ale lui Polhem, în 
Suedia; minele de cobalt şi rafinăriile din Norvegia, care 
furnizau minunatul colorant albastru fabricilor de sticlă şi 
porțelan din Europa, din Wedgwood până la Meissen. 
Meşteşugul era în bună parte brut şi nefinisat în comparaţie 
cu cel al naţiunilor din sud, însă Scandinavia recupera rapid 
în ceea ce priveşte uneltele, instrumentele şi tehnica. 
Niciun indiciu nu este mai grăitor decât orologieria: la 
sfârşitul secolului al XVIll-lea, cei mai buni ceasornicari 
danezi şi suedezi făceau ceasuri la fel de bune ca acelea 
confecţionate la Londra şi la Geneva; iar aceştia erau artişti 
locali, nu expatriaţii vest-europeni de la Constantinopol, 
Moscova şi Beijing. 

Scandinavia s-a dezvoltat pe baza liberei iniţiative şi a 
reacției rapide, pe exportul de materie primă către ţările 
industriale mai avansate, pe investirea acestor câştiguri 


+0 Pentru un exemplu cu implicaţii economice, vezi Koerner, 
„Linnaeus' Floral Transplants”, despre proiectul cultivării unei 
flore străine în climatul suedez în secolul al XVIII-lea. Ambiţia lui 
Linnaeus de a cultiva ceai în nord nu a dat rezultate, însă el 
păşea pe urmele şi anticipa aici unul dintre câştigurile majore 
pentru cunoaştere ale descoperirii geografice. 

într-o producţie mai diversificată. Principalele bunuri pentru 
export erau cheresteaua, cuprul şi, mai târziu, minereul de 
fier; pentru Danemarca, produsele agricole. În toate 
cazurile, progresul avea loc prin trecerea de la materia 
primă la produsele procesate - de la buşteni la scânduri, iar 
apoi la pasta de lemn; de la minereul de fier la fontă, apoi 
la fier forjat; de la peşte crud la peşte conservat şi la 
borcan; de la lapte la smântână, unt şi brânză. O bună 
parte din aceste progrese au fost favorizate de 
îmbunătăţirea transporturilor şi a instituţiilor bancare, iar 
aici capitalul de stat şi cel străin au jucat un rol. Însă, foarte 
devreme, Scandinavia exporta know-how sub forma 
propriilor emigranţi, în Rusia ţaristă, de exemplu, unde 
Alfred Nobel a fost unul dintre pionierii industriei petroliere 
embrionare. Statul rus încercase să-şi dezvolte, cu 
intermitențe, industria de sute de ani, forţându-şi la 
maximum populaţia; scandinavii s-au angajat cu uşurinţă în 
acest proces şi au avut un parcurs extrem de lin. 

Comparaţi cu dezvoltarea industrială târzie a Europei 
mediteraneene, în special cu cea a Italiei, Spaniei şi 
Portugaliei. Toate aceste ţări au fost afectate de intoleranţa 
religioasă şi intelectuală şi asupra tuturor s-a abătut 
instabilitatea politică. Spania, deşi era. unită oficial, era 
divizată la fel ca înainte de autonomiile regionale, iar 
slăbiciunea autorităţii centrale atrăgea intervenţii străine şi 
pretenţii dinastice, precum şi revoluţia şi războiul civil 
intermitente. Portugalia, mai bine legată, era din punct de 
vedere politic aproape la fel, exceptând faptul că monarhia 
putea să fugă în Brazilia şi să aştepte vremuri mai bune. 
ltalia rămăsese fragmentată, cu Lombardia pe mâini 
habsburgice (austriece) până în 1860 şi Veneţia până în 
1866; Regatul celor Două Sicilii (Neapole şi partea de sud), 
condus de Bourboni până în 1861; statele papale şi Roma, 
stăpânite de cler până în 1870. 

Toate aceste ţări erau sărace, dezavantajate de ploile 

rare şi extrem de variabile, care reduceau producţia 
agricolă cu mult sub cea a Europei de Nord, unde ploile 
erau abundente. Spania era cea mai dezavantajată. O linie 
imaginară între Europa de Nord, bogată în ploi, şi sudul arid 
(peste şi sub 750 mm de apă de ploaie pe an) împarte 
Portugalia şi ltalia aproape în jumătate; însă 90% din 
Spania se află în zona aridă, iar o bună parte din regiunea 
mai ploioasă de deasupra liniei este muntoasă şi nu are 
pământ arabil. Adăugaţi altitudinea medie mai ridicată a 
Spaniei şi, prin urmare, temperaturile extreme, şi obţinem o 
tară neprielnică pentru cereale“. 

Aţi putea crede că aceste regiuni sărace sunt candidate 
perfecte pentru industria artizanală, à /a suisse, însă 
Peninsula Iberică ducea lipsă tocmai de iniţiativă şi 
aptitudini, inclusiv de alfabetizare. Aceste neajunsuri datau 
de secole întregi - de la fanatismul religios şi cultivarea 
ignoranței de către Contrareformă - şi excludeau tipul de 
diversificare care ar fi compensat infertilitatea agricolă şi 
sărăcia. Ratele comparative de alfabetizare nu sunt 
exacte, în bună parte deoarece definițiile şi criteriile variau 
de la ţară la alta. Chiar şi aşa, contrastul dintre Europa 
mediteraneeană şi cea de Nord este în mod indiscutabil 
uriaş. În jurul anului 1900, de exemplu, când doar 3% din 
populaţia Marii Britanii era analfabetă, cifra pentru Italia era 
de 48%, pentru Spania - 56%, pentru Portugalia - 78%*%5. 


“1 Preiau această analiză din Tortella, „Patterns of Economic 
Retardation”, pp. 8—9. 

42 Tortella pune altfel problema: dezavantajul comparativ al 
Elveției în ceea ce priveşte agricultura, spune el, era mult mai 
mare. Citându-l pe Bergier, Histoire économique, pp. 106, 179, el 
subliniază faptul că, începând cu Evul Mediu, Elveţia a importat 
aproape 50% din alimentele sale. Insă avantajul comparativ este 
în mod implicit relativ, iar aceasta este doar un alt fel de a spune 
că industria elveţiană era mai rentabilă - în ciuda subvenţiilor 
statului pentru agricultură. 

3 Tortella, „Patterns of Economic Retardation”, p. 11. 

Persecuţiile religioase de odinioară - masacrele, vânătorile, 
expulzările, convertirile forţate şi închiderea intelectuală 
autoimpusă - s-au dovedit a fi un fel de păcat originar. 
Efectele lor aveau să dispară abia în secolul XX... şi nici 
măcar atunci întotdeauna“. 

(E inutil să mai spunem că această acuzaţie nu a fost pe 
placul elitelor spaniole politice şi intelectuale. Nimănui nu-i 
place să i se spună [amintească] că eşecurile sale se 
datorează neajunsurilor sale; sau că sursele lui de mândrie 
sunt mai curând vicii decât virtuţi. De unde şi un efort 
extins din partea spaniolilor şi a specialiştilor hispanofili de 
a respinge acuzaţia istorică considerând-o o „legendă 
neagră” - o defăimare din partea unor oameni de rea- 
credinţă. Cu toate acestea, „decadenţa” rămâne şi necesită 
o explicaţie: mai bine de trei secole de înapoiere au avut 
consecinţe nefaste în ceea ce priveşte venitul şi realizările.) 

Câteva centre cu o putere excepţională (deşi modestă) 
de adaptare s-au sustras soartei generale. În Spania, 
Catalonia a mers pe un alt drum şi, în secolul al XVIII-lea, a 
început să  mecanizeze industria textilă. Mai târziu, 
exploatarea resurselor minerale, îndeosebi a minereului de 
fier, la sfârşitul secolului al XIX-lea, a atras bani şi comerţ în 
ţara bască. Totuşi, cea mai mare parte din acest minereu 
ajungea în centrele de prelucrare a fierului de peste hotare; 
industria spaniolă îl folosea prea puţin. 

Italia a progresat mai rapid, în special în valea fluviului Po 
(Lombardia, sub stăpânire habsburgică) şi în Genova şi în 
apropiere. Veneţia şi Florenţa, cândva centre comerciale şi 
industriale înfloritoare, erau pe cale să devină simple 
atracţii turistice - pâlcuri de magazine, hoteluri şi muzee în 
aer liber. Niciun călător nu îşi putea permite să le rateze. 
(Procesul continuă, iar Veneţia a fost deja nevoită să 
restricţioneze accesul.) Unificarea Italiei (1870) a schimbat 


14 Despre asta, vezi Tortena, „La pénurie d'entrepreneurs”, 
pp. 63—64. 

puţin din anterioara diviziune a muncii şi distribuire a 
avuţiei. Nordul, îndeosebi Lombardia şi Piemontul, combina 
agricultura cu industria, îmbinând albiile râurilor cu 
câmpiile. Sudul (if mezzogiorno) rămânea o sălbăticie aridă, 
cu ţinuturi muntoase şi vaste regiuni sterpe. Ţăranii 
analfabeți, majoritatea dijmaşi şi muncitori fără pământ, le 
dădeau ascultare localnicilor de seamă - vechii şi noii 
îmbogăţiţi, care cultivau mândria („respectul”) şi un stil de 
viaţă ce amintea de Vechiul Regim**. Principala marfă 
pentru export din Mezzogiorno erau oamenii: emigranţi în 
Lumea Nouă, în special în Statele Unite şi Argentina, iar 
după al Doilea Război Mondial, în jumătatea nordică a ţării. 
Până şi Nordul şi-a trimis copiii departe, în general în 
regiunile industriale mai bogate la nord de Alpi. Francezii, 
de exemplu, se bazau foarte mult pe imigranții italieni 
pentru lucrul în nou-deschisele mine de fier şi fabrici (anii 
1880) din Lorena. 

Sudul a rămas înapoiat, în ciuda subvenţiilor masive din 
partea guvernului italian şi, în prezent, a Comunităţii 
Europene, Peisajul este presărat ici şi colo cu fabrici 
inactive, proiecte imobiliare neterminate, drumuri care nu 
duc nicăieri. Această cangrenă de eşec şi deznădejde 
demonstrează existenţa unor neajunsuri grave: ignoranță, 
prejudecată, absenţa unei comunităţi, crimă organizată. 
Mezzogiorno continuă să plătească pentru păcatele din 
trecut. Numeroşi nordici sunt dezgustaţi până într-acolo 
încât discută despre secesiune. Adică expulzare. Nu se va 
întâmpla aşa ceva. E nevoie de cehi practici ca să dea 
drumul Slovaciei. 

Europa de Est părea o altă lume. În teritoriile slave - mai 
ales în Rusia -, şerbia persista în cea mai urâtă formă. O 
bogăţie atât de mare în mâinile unei nobilimi cheltuitoare 
însemna o cerere redusă pentru produsele de bază care 


+5 Cea mai bună sursă, cu sigurantă cea mai accesibilă, este 
un roman, // Gattopardo (Leopardul) de Lampedusa. 

puteau conduce la o industrie modernă. În împrejurări 
obişnuite, Rusia autocrată ar fi putut pur şi simplu să imite 
în tihnă Occidentului: oamenii erau obişnuiţi cu sărăcia şi 
nu ştiau ce se petrece în exterior. Însă Rusia era o putere, 
cu mari ambiţii teritoriale. Încercase foarte devreme (în 
secolul al XVI-lea) să înveţe de la Occident, măcar pentru a 
obţine autonomia în ramurile strategice, precum 
confecţionarea armelor. Rusia ca putere avea nevoie de 
industrie, iar guvernul țarist i-a curtat pe străini, plătindu-i 
să-şi deschidă fabrici sau să se stabilească şi să lucreze în 
Rusia. Proprietarii individuali de pământ le permiteau 
şerbilor întreprinzători să se implice în comerţ şi în 
industrie, în schimbul unor sume de bani. Rezultatul a fost o 
industrializare pestriță şi pipernicită. 

În plus, întreprinderile ruseşti nu activau în aceeaşi lume 
cu cele ale Europei Occidentale. Vindeau pentru piaţa 
naţională, exportau puţin sau deloc. Pur şi simplu nu erau 
competitive - nici atunci, nici mai târziu -, mai ales în 
perioada sovietică. Singurele produse vândute în afara 
Uniunii Sovietice vizau  ţările-satelit şi teritoriilor 
dependente din Lumea a Treia. În acelaşi timp, datele 
privind producţia se adunau, iar mulţi chiar le dădeau 
crezare. Ai încredere în cifre sau în dovezile inventate? 
Statisticienii ar fi ajuns mult mai aproape de adevăr dacă ar 
fi micşorat producţia la calitatea şi la adevăratul preţ al 
pieţei. 

Mai sărace şi mai înapoiate decât Rusia erau regiunile 
balcanice, majoritatea afectate sub insuficientul jug 
otoman, de tirania unei societăţi mai primitive decât a lor. 
Pasive o vreme îndelungată, au contractat virusul 
naţionalist în secolele al XVill-lea şi al XIX-lea şi au fost 
prinse într-o luptă interminabilă pentru libertate, mai întâi 
cu turcii, apoi cu alte popoare balcanice. Aceasta ar fi putut 
fi o cauză nobilă, însă, dat fiind că identitatea se sprijinea 
pe  intransigenţa religiei, a condus uşor la ură şi 

naţionalitate. Deloc benefice pentru afaceri sau progres. 

Acestea erau societăţi care nu au generat iniţiativă din 
interior. Comerţul şi banii erau pentru greci, evrei, armeni, 
germani. Aceşti intruşi nu erau bine văzuţi - nu numai 
pentru că se îmbogăţeau cumpărând şi vânzând (aşadar, 
nu prin muncă asiduă) şi făceau asta pe seama ţăranilor şi 
a proprietarilor de pământ, ci şi pentru că erau diferiţi prin 
atitudine, vestimentaţie, aspect fizic şi religie. (Intruşii le 
întorceau disprețul întreit.) Când independenţa şi politica 
modernă a ajuns în Balcani, băştinaşii s-au străduit din 
răsputeri să-i alunge pe străini, adică să înlăture cele mai 
active elemente ale economiei. Şi au reuşit, în ciuda 
împotrivirii naturale a intruşilor de a pleca. (Aceste locuri 
neprimitoare şi ostile ofereau nespus de multe şanse de a 
face bani.) _ 

Popoarele din Balcani au rămas sărace şi astăzi. In 
absenţa străinilor, se războiesc între ele şi dau vina pentru 
sărăcia lor pe exploatarea de către economiile mai bogate 
din Europa Occidentală. Aşa se simt mai bine. 

Economiştii politici şi istoricii economici de stânga adoră 
aceste explicaţii. Ei gândesc în termeni de nucleu şi 
periferie: centrul bogat vs teritoriile din jur. Însă nu aceasta 
este metafora sau imaginea relevantă: progresul Europei s- 
a realizat de la vest la est şi de la nord la sud, de la 
populaţiile educate la cele analfabete, de la instituţiile 
reprezentative la cele despotice, de la egalitate la ierarhie 
şi aşa mai departe. Nu resursele sau banii au făcut 
diferenţa; nici abuzurile intruşilor. Ci ceea ce se afla în 
interior - cultura, valorile, iniţiativa. Aceste popoare au 
ajuns să aibă parte de libertate. Pur şi simplu nu au ştiut ce 
să facă cu ea. 


„Baioneta e un băiat de treabă” 


În prima jumătate a secolului al XIX-lea, arma obişnuită a 

infanteriei ruse era mai curând o flintă cu ţeavă netedă, ce 
se încărca pe gura ţevii, asemănătoare cu armele folosite în 
secolul anterior. (Daniel Boone, cu arma lui de foc cu fitil 
din Kentucky, era mai avansat.) Modelul rus din 1828, 
aidoma celor de dinainte, folosea gloanţe rotunde şi nu era 
precisă la o distanţă de peste 180 de metri. Piesele de 
artilerie ce se încărcau pe la culată, folosite de armatele 
vest-europene, nu erau considerate potrivite - prea 
complicate şi nu erau destul de robuste pentru câmpul de 
luptă. De asemenea, prea dificile pentru tehnicile ruseşti de 
producţie a armamentului. 

În ansamblul său, armata Rusiei era resemnată cu 
această înapoiere. În primul rând, echiparea era o 
chestiune regimentară, iar ofiţerii preferau să-şi cheltuiască 
banii pe mâncare şi băutură. (Băutura, mai mult decât 
lupta, era testul predilect pentru curajul unui ofiţer.) 
„Regimentele încercau să plătească cât mai puţin pentru 
arme, iar furnizorii regimentari considerau expedițiile 
periodice în arsenalele murdare ale guvernului şi în micile 
fabrici îndepărtate de armament drept o pedeapsă." La 
rândul lor, producătorii de arme le dădeau cumpărătorilor 
ceea ce căutau - foarte multe piese, bune, proaste, de-a 
valma. Guvernul a încercat să împiedice achiziţionarea de 
arme de calitate inferioară numind inspectori care să le 
examineze. În zadar; inspectorii făceau parte din sistem şi 
nu aveau de gând să muşte mâna care îi hrănea. (O 
atitudine similară în raport cu producţia avea să înflorească 
în cadrul diverselor planuri sovietice cincinale. Îndeplineşte 
planul, produ numărul de unităţi, plăteşte-i pe inspectori şi 
la naiba cu calitatea.) 

Rezultatul a constat în şuruburi şi nituri proaste, ţevi 
necorespunzătoare, paturi de armă de proastă calitate, 
piese nepotrivite pentru închizătoarele de armă. In 1853, 
chiar înainte de izbucnirea războiului din Crimeea, armata 


“6 Bradley, Guns for the Tsar, p. 45. 

ţaristă avea numai jumătate din flintele autorizate. Şi, pe 
lângă faptul că armele erau proaste, soldatul rus le făcea şi 
mai şi. Aidoma şerbului de pe glie, recrutul de 25 de ani - 
serviciul militar era o condamnare pe viaţă - nu avea grijă 
de instrumentele sale. Tunurile („piesă pentru prezentare”) 
erau lustruite pentru defilare, însă soldatul trebuia să 
plătească unsoarea din buzunarul său; aşadar, puţină 
grăsime sau deloc. Gloanţele erau scumpe - nu erau genul 
de lucruri pe care Rusia le putea produce în cantităţi mari -, 
aşa că exerciţiile de tragere se foloseau gloanţe din lut, 
care deteriorau ţeava. Nici măcar ofiţerii nu aveau mare 
grijă de revolverele lor, până într-acolo încât Ministerul de 
Război a dispus producerea mai multor pistoale decât 
revolvere. Armurierilor regimentari le lipseau pregătirea şi 
echipamentul adecvat aşa încât erau nevoiţi ca la 
potcovirea cailor, repararea roţilor şi tunurilor să folosească 
aceleaşi dălţi, ciocane şi fierăstraie. 

Regulile urmau practica.  Confruntaţi cu aceste 
neajunsuri, strategii militari ruşi au subestimat în mod 
sistematic valoarea puterii de foc. Corpurile erau 
considerate mai importante decât armele - corpurile şi 
„forţa morală” -, iar baioneta era preferată tunurilor. 
„Glonţul este neghiob”, era de părere mareşalul Suvarov, 
„Însă baioneta este un băiat de treabă”*”. Baioneta era mai 
sigură, iar încrederea în tunuri nu putea decât să slăbească 
determinarea şi spiritul combativ. Aşadar trecerea de la 
piesele de artilerie ce se încarcă pe la gura ţevii la cele ce 
se încarcă pe la culată ar fi o greşeală. Soldatul nu ar face 
decât să irosească multă muniţie şi să uite să încarce. In 
timp ce puterea de foc din alte armate creştea semnificativ, 
soldatul rus era instruit să fie cumpătat. Economia 


417 Amintiţi-vă instrucţiunile portugheze pentru cea de-a doua 
flotă în Indii (vezi capitolul 6): staţi la distanţă şi atacaţi-i din apă. 
Preferinţa pentru oţel în detrimentul tunurilor indică o 
inferioritate tehnologică. 

regimentară reflecta societatea în ansamblul său: trasă în 
jos de ineficienţă; irosind timp şi forţă de muncă în activităţi 
secundare (agricultură, strânsul fânului şi al lemnelor, 
construcţii, transport); temătoare de schimbare“*. 

Războiul Crimeii (1854—1856) a fost un dezastru. Ruşii 
au pierdut ceea ce îşi permiteau să piardă în cea mai mare 
măsură - oameni, cam 600.000. Pierderile neînsemnate de 
teritoriu i-au afectat pe generali şi pe ţar. Unii ruşi încă 
foloseau flinte ce se încărcau pe la gura ţevii, în vreme ce 
britanicii şi francezii le înlocuiseră cu puşti cu percuție care 
aveau o rază de acţiune de trei până la cinci ori mai mare. 
Până şi generalii ruşi erau ţinte sigure. Nu că aliaţii ar fi fost 
modele de eficienţă ucigaşă. Aveau propriile neajunsuri 
privind aprovizionarea şi igiena (cel mai mare duşman al lor 
era boala) şi porţia lor de  absurdităţi la nivelul 
comandamentului (pe vremea aceea, armata britanică încă 
mai vindea funcţiile), afectuos imortalizate de Tennyson în 
Charge of the Light Brigade (Atacul cavaleriei uşoare). 

Însă ruşii erau şi mai şi. 


“8 Cf. Bradley, Guns for the Tsar. Asemănarea cu atitudinile 
japonezilor este izbitoare. In mod normal, considerăm industria 
japoneză deosebit de eficientă, însă în al Doilea Război Mondial 
producţia niponă de armament era extrem de neregulată, iar 
puştile, revolverele şi muniţia pentru armată lăsau mult de dorit. 
Soldaţii au vrut să compenseze cu baioneta, care era deseori 
lăsată fixată permanent, şi cultivau mistica vitejiei personale în 
lupta de aproape: „Fixarea baionetei înseamnă mai mult decât 
fixarea unei piese din oţel pe puşcă, deoarece aduce fierul în 
sufletul soldatului care o fixează”. In mod similar, ofiţerii se 
bazau mai mult pe sabie decât pe revolver, abandonând pe cât 
posibil arma din dotare în favoarea săbiilor de samurai. Un test 
predilect de curaj: decapitarea sau spintecarea, adesea a 
prizonierilor, dintr-o singură lovitură. Cf. M. şi S. Harries, Soldiers 
of the Sun, cap. 35, „«My Sword is My Soul»”. 

Capitolul 17. 


Ai nevoie de bani ca să faci bani 


Ştim cum a reuşit „prima naţiune industrială”. Încet şi 
uşor. Marea Britanie a pregătit o mână de lucru pentru 
fabrici şi a acumulat capital pe parcurs. La început, maşinile 
erau de regulă mici şi ieftine. Se lucra la scară redusă. 
Clădirile mai vechi puteau fi transformate în scop industrial. 
Pe scurt, cerinţele erau modeste. Prin urmare, iniţiativa 
britanică a putut să crească folosind câştigurile anterioare, 
punând laolaltă resursele personale, împrumutând de la 
rude, închiriind diverse spaţii. Intermediarii financiari, cu 
excepţia brokerilor de credite de genul avocaţilor/avocaţilor 
consultanţi, au jucat un rol minor. Băncile se limitau să 
ofere credite pe termen scurt sau credite cu rambursare 
imediată fără preaviz, pentru a facilita tranzacţiile reale. O 
parte dintre acestea luau forma liniilor de creditare, 
reînnoite de îndată ce erau acoperite. In vremurile bune, 
aceste linii echivalau cu creditele pe termen mediu sau 
chiar lung. În vremurile bune. În vremurile proaste, se 
putea solicita rambursarea lor sau scadenţa putea fi 
scurtată. 

Odată cu trecerea anilor, toate acestea s-au schimbat: 
maşinile au devenit mai mari şi mai grele, necesitând 

clădiri pe măsură. Economiile de scară şi capacităţile de 
producţie au crescut, pe măsură ce mijloacele de transport 
s-au îmbunătăţit. Cu toate acestea, iniţiativa britanică era 
îndeajuns de bogată încât să finanţeze aceste investiţii din 
interior; dacă fondurile interne scădeau, de obicei se 
recurgea la parteneri suplimentari“. Însă până şi Marea 
Britanie era nevoită să găsească metode speciale pentru 
achitarea proiectelor publice şi  cvasipublice, precum 
docurile, canalele şi căile ferate. Deoarece Bubble Act din 
1720, adoptată în urma marilor escrocherii şi a prăbuşirii 
Companiei Mării Sudului, a împiedicat crearea unui capital 
social cu acţiuni liber transferabile, marile proiecte 
ajungeau de regulă la parteneriatele mari cu active 
atribuite membrilor consiliului de administraţie. Nu era o 
soluţie fericită într-o lume comercială a răspunderii 
nelimitate „la ultimul şiling şi pogon”. Cu toate acestea, 
absenţa unei schimbări juridice serioase vreme de un secol 
dovedeşte caracterul solid al acestor iniţiative şi vitalitatea 
generală a economiei britanice. (Pornesc aici de la premisa 
că, dacă ar fi existat nevoia unei finanţări bancare, o 
societate atât de receptivă în interesele de afaceri ar fi 
schimbat regulile.) 

In secolul al XIX-lea, când lucrurile au devenit mai 
scumpe, iar riscurile mai mari, cel mai eficient mijloc de 
mobilizare a capitalului a devenit compania pe acţiuni 
autorizată de stat cu răspundere limitată - autorizată de 
stat, pentru că răspunderea limitată nu putea fi conferită 


+ Unele firme industriale şi-au înfiinţat propriile bănci, pe de o 
parte pentru a-şi facilita tranzacţiile comerciale, iar pe de altă 
parte, pentru a atrage capital de la deponenţii locali. In măsura 
în care aceste firme imobilizau  (investeau) fondurile 
rambursabile deponenţilor la cerere, erau extrem de vulnerabile 
atunci când volumul afacerilor scădea sau în situaţie de criză. 
Oricum, direcţia iniţiativei, de la industrie la bănci, dovedeşte 
abundența resurselor industriale britanice. 

decât de Coroană sau de Parlament. Aceste companii mari, 
semipublice, nu au folosit niciodată pe termen lung 
finanţarea bancară, deoarece nicio bancă nu era îndeajuns 
de mare. Actul constitutiv al Băncii Angliei prevedea ca 
nicio altă bancă să nu aibă mai mult de şase parteneri. Abia 
în 1826, şi atunci numai pe o rază de o sută de kilometri în 
afara Londrei, au fost permise băncile pe acţiuni; şi abia în 
1833, pe acea rază a fost permisă existenţa băncilor pe 
acţiuni ce nu emiteau bancnote. Totuşi, aceste bănci noi nu 
difereau foarte mult ca dimensiune şi politică de 
omoloagele lor private, şi nici măcar constructorii feroviari 
nu au avut nevoie de ajutorul lor. 

Asta se întâmpla în Marea Britanie. Până când primele 
ţări europene au păşit pe urmele sale (după 1815), Marea 
Britanie cunoscuse două generaţii de creştere şi dezvoltare 
industrială. Această întârziere a fost, pe de o parte, un 
accident de istorie politică, ce are prostul obicei de a 
perturba până şi planurile cel mai bine puse la punct. 
Douăzeci şi cinci de ani de revoluţie şi război (1789—1815) 
au deviat resursele continentale de la construcţie spre 
distrugere, au făcut ravagii asupra iniţiativei şi comerţului, 
au generat câteva invenţii, însă au întârziat punerea lor în 
practică, au inspirat proiecte, însă apoi le-au paralizat - în 
realitate, au întârziat imitarea Marii Britanii industriale cu 
încă o generaţie. 

Insă bilanţul nu era întru totul negativ. Frământările au 
promovat de asemenea schimbările sociale şi instituţionale 
favorabile dezvoltării industriale. În particular, abolirea 
datoriilor şi obligaţiilor „feudale” de către francezi le-a făcut 
(obligat) pe celelalte ţări să procedeze la fel, eliberându-i 
pe oameni şi îngăduindu-le să se deplaseze în spaţiu şi să 
treacă peste delimitările învechite de statut. Beneficiile 
economice ale acestor schimbări au venit abia după 
instaurarea păcii. La momentul acela, nevoia de a recupera 
era mai mare, însă la fel de mare era şi câştigul potenţial. 

Europa În timpul industrializării, cca 1850 
Densitatea reţelelor de cale ferată este cel mai bun indicator fizic al localizării şi tiparului 
dezvoltării europene. Prima dată s-au industrializat acele țări şi regiuni unde existau deja manufac- 
turi; Benelux, nordul şi estul Franiei, Renania şi bazinul Ruhrului, precum şi Elveţia protestantă. 

Din acest motiv, unii au susţinut că e rentabil să întârzii: 
poţi sări peste greşeli şi sil începi cu cele mai recente 
tehnici şi cu cel mai nou echipament“. Pe de altă parte, şi 
timpul pierdut costă. Merită să începi cât mai curând cu 
putinţă. 

Aşadar ţările continentale ce păşeau pe urmele Marii 
Britanii simțeau că nu dispuneau nici de mijloace, nici de 
timpul necesar dezvoltării. Concurau pe aceeaşi scenă. De 
ce să aştepţi 50 de ani ca să ajungi din urmă anul 1815? 
Aveau nevoie de mai mult capital decât avusese nevoie 
Marea Britanie şi îl voiau pe loc. Voiau fabrici moderne, 
maşini, motoare. Începând cu anul 1830, voiau căi ferate, 
canale, drumuri şi poduri. De unde să facă rost de bani? 

Din patru locuri: (1) investiţii personale; (2) intermediari 
financiari şi credit privat; (3) sprijin guvernamental; (4) 
fluxuri internaţionale de capital. 

In primul rând, Continentul avea porţia sa de oameni 
bogaţi. Din păcate, majoritatea erau proprietari de pământ 
care  dispreţuiau activităţile lipsite de eleganţă ale 
comerţului şi industriei. Într-adevăr, mulţi dintre ei aveau o 
aversiune până şi faţă de agricultură (preferau să simtă 
pământul prin copitele cailor) şi angajau administratori care 
să se ocupe de moşiile lor. Proprietarii trăiau din chirii şi 
produse agricole; uneori din capital. Administratorii se 
îmbogăţeau. 

Cu toate acestea, o parte din mica nobilime şi din 


40 Nu putem şti sigur dacă acestea sunt sau nu adecvate 
costului relativ al factorilor de producţie. Alegerea tehnicii este o 
chestiune complicată. Să luăm ca exemplu echipamentul: 
maşinile noi ar putea fi disponibile doar în ultima versiune, 
deoarece asta oferă producătorii. Insă echipamentul de mâna a 
doua ar putea oferi economii semnificative - celor care ştiu să-l 
folosească. Totuşi, nu e simplu ; maşinile mai vechi ar putea fi 
mai greu de întreţinut ; şi de unde faci rost de piese de schimb?. 

aristocrație a gravitat spre industrie - pe de o parte, pentru 
că sperau să facă bani, iar pe de altă parte, deoarece 
industria era un produs auxiliar logic al administrării 
moşiilor şi al drepturilor regalității. Pământurile lor aveau 
resurse minerale valoroase sau păduri ce puteau oferi 
cherestea pentru vapoare, clădiri sau stâlpi de susţinere în 
mine. În Europa Centrală şi de Est, controlul lor asupra unei 
populaţii şerbe permanente le oferea mână de lucru pentru 
fabrici (sau protofabrici). Unii dintre aceşti nobili au devenit 
chiar industriaşi şi comercianţi. Ne gândim la familii precum 
Desandrouin şi Aremberg în Hainaut (Belgia de mai târziu), 
Furstemberg şi Schwarzemberg în Austria, Wendel în 
Lorena (anexată Franţei în 1766), Stroganoff şi Demidoff în 
Rusia; sau la conducători precum prinţul Wilhelm Heinrich 
de  Nassau-Saarbriicken (a domnit între anii 1740 şi 
1768)*1. 

De regulă, aceşti antreprenori aristocrați lucrau cu 
parteneri burghezi, mai nimeriţi prin statui şi valori să facă 
treburile murdare - adică să facă bani. (Nobilii se pricep 
mai bine să-i cheltuiască.) Uneori, aceşti oameni de rând 
profitau de pe urma relaţiilor de afaceri şi-şi poleiau 
blazonul. Să analizăm regulile alianţei aristocrate. Teoretic, 
nobilii se căsătoreau cu nobili. Dar dacă un om de rând era 
putred de bogat? Ei bine, atunci nobilul putea să se 


451 Unele dintre aceste familii au început ca oameni de rând 
(familia Demidoff, ca şerbi), au făcut avere din industrie, au 
obţinut titluri nobiliare pentru serviciile lor, au rămas în industrie 
şi şi-au consolidat statutul printr-o politică a căsătoriilor bine 
alese. Astfel, dinastia Wendel, implicată în industria fierului, a 
devenit de Wendel şi, deşi membrii săi nu s-au căsătorit cu 
nobili, au găsit un izvor bogat de talent şi mânarie printre 
familiile străvechi cu mijloace modeste. După cum o grande 
dame de descendență medievală, căsătorită Wendel, adora să le 
reamintească ascultătorilor (cu zâmbetul pe buze, desigur), 
poporul ei îl cunoştea pe soţul său drept /e gros quincailler - 
marele comerciant de articole de feronerie. 

căsătorească cu omul de rând; cu cât titlul nobiliar era mai 
înalt, cu atât mai comodă era mezalianţa. (Familiile nobile 
mărunte trebuiau să fie atente la genul acesta de lucruri.) 
Norocul era şi el de ajutor, ca atunci când un prinţ 
Schwarzenberg (un nume bun), în vârstă de 31 de ani, s-a 
căsătorit cu unica moştenitoare a unei averi obţinute prin 
comerţ, în vârstă de 82 de ani. Doamna a fost amabilă şi a 
murit la scurt timp după aceea, însă apoi a murit şi tânărul 
prinţ - „fără moştenitori”, fireşte. Astfel, averea a ajuns la 
principala ramură a clanului Schwarzenberg, care a 
continuat să-şi dovedească spiritul întreprinzător, nu numai 
prin alegerea partenerilor de căsătorie, ci şi prin înfiinţarea 
unor societăţi industriale, revendicând terenuri, creând o 
bancă de investiţii“?. 


Asemenea exemple, oricât ar fi de grăitoare, nu se 
compară nici pe departe cu o revoluţie industrială. Pentru 
asta era nevoie de o gamă mai largă de resurse, inclusiv 
bănci şi alţi intermediari financiari. 

Aici experienţa comercială s-a dovedit un avantaj major. 
După secole de activitate mai mult sau mai puţin 
profitabilă, s-a creat o reţea de bănci private (firme 
personale sau parteneriate), bogate în mod colectiv şi 
capabile să finanţeze investiţii pe termen mediu şi lung în 
industrie şi să aleagă clienţii nu atât în funcţie de preţ şi de 
termeni, cât mai curând prin prisma onestităţii, a 
ingeniozităţii şi, mai presus de orice, a relaţiilor. Aceste 
grupuri aveau de regulă afinități religioase şi culturale: 
„familiile” comerciale hughenote-calvine, sefarde-evreieşti, 
german-evreieşti, grec-ortodoxe îşi cunoşteau neamul - în 
cine puteau să aibă încredere şi pentru cine trebuiau să-şi 
facă griji, pe cine să întrebe şi cu cine să lucreze“5. 

Aceste mici firme aveau o anvergură şi o suprafaţă mai 


“2 Freudemberger, „The Schwarzemberg Bank”, pp. 51 şi 
passim. 

mari decât vedeai cu ochii. La fel ca în Marea Britanie, 
finanţarea bancară pe continent a luat de regulă forma 
liniilor de credit, extinse în sprijinul tranzacţiilor comerciale 
reale şi acoperite de efecte comerciale deductibile. Însă 
avem şi exemple de finanţări directe pe termen lung şi 
participaţie la înfiinţarea companiilor: astfel, familia 
Rothschild de la Paris a finanţat căile ferate franceze şi 
fierăriile şi minele de cărbune belgiene şi franceze; 
sucursala vieneză a băncii a promovat căile ferate şi a 
investit în articole de fierărie şi în minele de cărbune de pe 
teritoriul habsburgic; iar Banque Seillizre de la Paris a 
fuzionat cu Societatea Boigues pentru a relansa lucrările 
uzinei metalurgice de la Le Creusot în 18364, 

Nu ar trebui să subestimăm inventivitatea acestor vechi 
case de comerţ. Simţeau de unde se putea obţine profit şi 
făcuseră avere pe baza oportunismului şi a varietăţii. La 
asta ar trebui să adăugăm flerul pentru alianțele 
matrimoniale profitabile, care puteau oferi atât fonduri, cât 
şi relaţii de afaceri“. Orice efort de a înţelege Revoluţia 
Industrială din Europa înaintea epocii companiilor publice 
pe acţiuni şi a burselor trebuie să ia în calcul legăturile 
familiale şi personale. 

În vremurile bune, împrumuturile pe termen scurt şi cu 
rambursare imediată puteau deveni credite pe termen 


43 Despre această lume bancară, vezi Landes, „Vieille banque 
et banque nouvelle” şi Bankers and Pashas. 

454 Pentru interesele lui Rothschild în industrie şi transport, vezi 
istoria lui Niall Ferguson despre bancă şi familie, în curs de 
apariţie. 

45 Cf. Barbier, Finance et politique, cap. 14: „Fould après 
Fould”, care urmăreşte legăturile familiei bancare Fould cu banca 
Heine şi cu altele din Germania, cu familia Gunzburg (succesorii 
afacerilor lui Stieglitz; acum înrudiţi prin alianţă cu familia 
Bronfman) din Sankt-Petersburg, cu familiile Lazard şi Furtado 
din Franţa, pe lângă clanurile nobiliare (feudale şi napoleoniene) 
cu podgorii, cai şi orăşele întregi. 

lung; în vremurile proaste, neputinţa de a reînnoi acest 
sprijin putea împinge o companie disperată în faliment. 
Foarte multe lucruri depindeau de vigoarea şi loialitatea 
creditorului, însă până şi cel mai încrezător şi mai hotărât 
creditor putea să ajungă în situaţia de a-i fi forţată mâna 
atunci când celelalte bănci începeau să-şi revendice 
împrumuturile. Aceasta este problema sistemului de tip 
reţea: când este puternic, e mai puternic decât suma 
părţilor sale; dar, când slăbeşte, slăbiciunea se extinde uşor 
dintr-un punct în altul. 

Acest pericol colectiv, precum şi nevoia de investiţii pe 
termen lung au condus la inventarea unui nou intermediar 
financiar, banca de investiţii pe acţiuni sau, cum au ajuns 
să-l numească francezii, /e credit mobilier. Prima sursă de 
inspiraţie pentru asemenea instituţii a venit din partea 
birocraţilor şi a intereselor de afaceri: chiar şi înainte de 
1820, autorităţile şi comercianții din Bavaria militau pentru 
înfiinţarea unei bănci speciale care să promoveze industria. 
Primele exemple active au fost instituţiile cvasipublice - 
Societe Generale la Bruxelles şi Seehandlung la Berlin. 
Noua formă a dobândit o importanţă considerabilă odată cu 
introducerea căii ferate - o devoratoare constantă de 
capital, atât în sine, cât şi pentru întreprinderile industriale 
la scară mare pe care le încuraja. Astfel, în anii 1830, 
Société Generale, până atunci o bancă comercială liniştită, 
s-a transformat într-o bancă de dezvoltare; iar Franţa a 
produs numeroase caisses - parteneriate limitate pe acţiuni 
(commandites par actions), create pentru a finanța 
industria pe termen mediu şi lung“. De ce caisses? Banca 


456 Legea franceză privind companiile făcea distincţie între: (1) 
parteneriate obişnuite (sociétés ni nom collectif), în care toţi 
partenerii aveau răspundere personală nelimitată pentru 
datoriile firmei; (2) parteneriate limitate (sociétés en 
commandite), în care partenerii generali aveau răspundere 
nelimitată, iar partenerii limitați, răspundere în funcţie de 

Franţei se împotrivea folosirii cuvântului banque pentru a 
descrie asemenea companii cu risc intrinsec. Din acelaşi 
motiv, fraţii Pereire şi-au botezat mai târziu banca Societe 
Generale du Credit Mobilier, dând astfel naştere unei 
sintagme generice. Dacă nu poţi numi o bancă, bancă, 
trebuie să te gândeşti la altceva care să sune la fel de 
bogat. 

Odinioară se credea că aceste noi instituţii financiare au 
luat fiinţă în ciuda împotrivirii băncilor private mai vechi, 
care aveau propriile interese industriale. În realitate, 
băncile private promovau intens /es crédits mobiliers, din 
motive cât se poate de întemeiate. Investiţiile pe termen 
lung le expuneau unui risc mai mare, iar pierderile şi 
falimentele generate de crizele din 1837—1839 şi 1848 le- 
au convins că discreţia era latura mai bună a curajului. 
Astfel, puteau să transfere riscul către acţionarii firmelor 
separate şi, pe cât posibil, să obţină acordul de a-l integra 
în răspunderea limitată. 

După panica din 1848—1849, le Credit Mobilier al lui 
Emile şi Isaac Pereire a părut un nou punct de plecare şi şi- 
a găsit rapid imitatori”. Aprobarea sa de către regim a 


participaţia fiecăruia la capital; (3) parteneriate limitate pe 
acţiuni (commandites par actions), in care partenerii limitați 
deţineau acțiuni transferabile; şi (4) corporaţii adevărate 
(sociétés anonymes), în care toată lumea se bucura de 
răspundere limitată şi tot capitalul propriu lua forma acţiunilor 
transferabile. Până în 1867, când a fost introdusă răspunderea 
limitată generală, toate aceste companii aveau nevoie de un act 
constitutiv din partea legislaturii. Această cerinţă făcea ca 
înfiinţarea unei companii să fie costisitoare şi dificilă (relaţiile 
politice erau de ajutor), însă opinia generală era că răspunderea 
limitată era o încălcare a moralității şi a practicii comerciale 
(creditorii erau consideraţi îndreptăţiţi la o protecţie mai bună) şi 
nu putea fi acordată decât în împrejurări excepţionale. 

457 Exceptând Société Generale din Bruxelles, avem A. 
Schaffhausen'sehe Bankverein în Köln, o bancă privată intrată în 

semnalat o încurajare explicită a dezvoltării industriale; de 
asemenea, a apariţiei unor noi oameni. Preşedintele 
Ludovic Napoleon, nepotul marelui Napoleon, viitorul 
Napoleon al ni-lea, alias „/e Petit”, voia să intre în istorie; de 
asemenea, să creeze o contrapondere pentru vechea reţea 
de bănci private de cel mai înalt nivel - aşa-numita haute 
banque -, care fusese densă în fostul regim orl&anist. În 
acelaşi spirit, regimul a relaxat constrângerile care-i 
favorizau pe vechii îmbogăţiţi. In 1867, într-o reacţie 
întârziată la legea britanică din 1856 care permitea 
înfiinţarea companiilor fără act constitutiv din partea 
legislaturii, francezii au adoptat practica înregistrării 
companiilor publice“. 

Investitorii francezi puteau să înfiinţeze şi să plătească 
pentru bănci de dezvoltare, deoarece ţara deţinea deja 
foarte mult capital privat. În realitate, la momentul 


faliment în timpul crizei din 1848 şi transformată ulterior în 
formă  corporatistă. Impresia generală că fraţii Pereire au 
inventat o nouă formă provine din studii precum Plenge, 
Griindung und Geschichte des Credit Mobilier, dobândită de 
Gerschenkron în Economic  Backwardness în Historical 
Perspective. (Eseul ce dă titlul volumului datează din 1951.). 

48 Şi germanii, prin legea din 11 iunie 1870. Intrebarea era 
dacă oamenii de afaceri puteau înfiinţa o companie pe acţiuni cu 
răspundere limitată fără să obţină acordul prealabil al 
guvernului, fie printr-o cartă a Coroanei, fie printr-o lege. Rusia 
ţaristă nu a mai apucat să instituie niciodată o asemenea 
înregistrare de rutină: printr-un decret din 1836, în realitate până 
la revoluţia din 1917 (după care nimic nu a contat), orice astfel 
de companie trebuie să fie autorizată prin lege - F. Crouzet, în 
Moss şi Jobert (eds.), Naissance et mort, p. 201. In Statele Unite, 
regulile variau de la stat la stat, însă, în ciuda încorporării de 
rutină în anumite state cu mult înaintea Războiului Civil, 
parteneriatele au continuat să domine până în anii 1870. Unul 
dintre motive a fost acela că băncile preferau să împrumute 
pornind de la garanţia răspunderii nelimitate. 

respectiv - şi contrar mitului istoric -, le Credit Mobilier şi 
imitatorii săi din Franţa nu erau extrem de necesari. Cele 
mai bune căi ferate fuseseră deja cedate consorţiilor 
vechilor puteri financiare; le Credit Mobilier a rămas cu 
resturile. Firmele industriale franceze nu s-au îndreptat nici 
spre noile bănci de investiţii, preferând discreţia caselor 
comerciale de modă veche. O companie care recurgea la 
finanţare bancară pe termen lung, cu monitorizarea şi 
interferenţele ce o însoțeau, avea probabil nişte probleme 
serioase“. Nimic din toate acestea nu era în folosul noului 
model de instituţii; marele Credit Mobilier a dat faliment în 
1867. 

În Germania şi mai la est, banca de dezvoltare s-a impus, 
întemeind şi finanţând industria, monitorizând performanţa, 
promovând inovaţia. Aceste noi instituţii îmbinau serviciile 
bancare comerciale, de depuneri şi de investiţii (de unde şi 
apelativul de „bănci universale”). Cele mai bune dintre ele 
acumulau cunoştinţe tehnice şi serveau drept birouri de 
consultanţă. Un asemenea amestec de funcţii i-a frapat pe 
bancherii britanici, care îl considerau o încălcare a 
statutului sfânt. Cum putea cineva să combine fără niciun 
risc datoriile pe termen scurt, ba chiar cu rambursare 
imediată, cu imobilizarea pe termen lung a fondurilor? Cu 
siguranţă era o reţetă pentru dezastru. 

Răspunsul ţinea, în primul rând, de creşterea rapidă a 
economiei germane începând cu anii 1830 - genul de lucru 
care-i face pe toţi să dea bine; şi, în al doilea rând, de 
preferința acestor bănci pentru clienţii bogaţi. (Cele două 
lucruri esenţiale pentru o bancă de succes sunt, mai întâi 
de toate, banii altora şi, în al doilea rând, împrumuturile 


49 Cu toate acestea, chiar şi acum, o bună parte dintre 
lucrările de specialitate, reluând o temă ce datează de aproape 
un secol, continuă să sublinieze contribuţia esenţială a Credit 
Mobilier. A constituit un exemplu, însă nu în Franţa, unde nu a 
fost decât cel mult un contraexemplu. 

către cei bogaţi“5.) Capacitatea acestor bănci universale de 
a găsi clienţi bogaţi şi de a compensa riscurile a devenit 
legendară. Cele mai bune şi mai mari erau celebrele D- 
Banken (numite aşa deoarece toate denumirile lor începeau 
cu aceeaşi literă): Darmstädter Bank, Discontogesellschaft, 
Deutsche Bank, Dresdner Bank. Două dintre acestea 
(Darmstädter şi Dresdner) au pornit din centre provinciale 
şi s-au mutat la Berlin; regăsim transferuri similare şi în 
Marea Britanie şi Franţa. Ele semnalează forţa iniţiativei şi a 
capitalului local. Între anii 1870 şi 1913, valoarea contabilă 
a activelor acestor bănci mixte a crescut de la circa 600 de 
milioane la peste 17,5 miliarde de mărci - de la 6% la peste 
20% din acţiunile capitalului industrial“. Majoritatea 
acţiunilor se aflau în industria grea. Întreprinderile mai mici 
au găsit sprijin în altă parte; afacerile băncilor mari erau 
prea mari. 

Dar dacă ţara era prea săracă pentru a finanța băncile de 
care era nevoie pentru finanţarea industriei? Ei bine, atunci 
statul ar fi putut interveni, fie prin promovarea 
intermediarilor financiari, fie prin investiţii şi participate 
directă. Aici, panta vest-est a luat forma unei intervenţii tot 
mai mari. La un capăt, în Marea Britanie, iniţiativa nu 
beneficia de nimic din partea statului; până şi canalele şi 
căile ferate erau finanţate prin investiţii private. Dincolo de 
Canal, în Franţa, întreprinderile industriale nu au mai avut 
parte de sprijin direct după 1830; cât despre căile ferate, 
regimul burghez cumpătat - simbolizat de impunătorul 
Ludovic-Filip şi de curtea sa prevăzătoare - a rezistat în faţa 
solicitărilor de sprijin venite din partea promotorilor şi a 
băncilor. Vremurile îndrumării şi tutelei erau demult apuse. 
Statul francez a apelat la iniţiativa privată pentru 


4 Despre „asistenţa pentru cei puternici”, vezi R. Tilly, 
„German Banking, 1850—1914”. 
%1 /bid., p. 113. Doar capital industrial? Sau doar cel deţinut în 
companiile publice pe acţiuni?. 

construirea căilor ferate şi a refuzat să cumpere acţiuni. Pe 
de altă parte, a fost de acord să plătească terenul şi 
terasamentul (inclusiv tunelurile şi podurile), justificând 
acest sprijin substanţial - circa 18% din costul total la 
începutul anului 1848 - pe motiv că drumul avea să îi 
revină oricum statului la sfârşitul perioadei de 
concesionare. În concluzie, şi luând în calcul câteva 
împrumuturi din partea statului, guvernul francez a plătit 
puţin peste 25% din costul căilor ferate de la acea vreme. 

In Germanii, fragmentarea politică a generat o gamă 
variată de politici. Anumite regimuri au continuat să 
subvenţioneze industria, pe de o parte, datorită interesului 
său strategic sau tehnologic, pe de altă parte, în scopul 
ordinii sociale; în vreme ce finanţarea căilor ferate a variat 
de la achiziţia pur privată a acţiunilor la cea de către stat, 
la construcţie, proprietate şi exploatare publice. În Statele 
Unite, autonomia însemna că politica varia de la un stat la 
altul. În măsura în care statele individuale doreau să 
încurajeze lucrările publice, subvenţionarea era o regulă, 
luând deseori forma concesionării de teren potrivit 
dreptului de liberă trecere. În Rusia, statul sprijinea 
sistemul bancar şi industria, iar căile ferate erau construite, 
deţinute şi exploatate de către stat. La naiba cu comerţul şi 
cu topografia. Exemplul emblematic: construirea primei linii 
importante, de la Moscova la Sankt-Petersburg. Ţarul a fost 
rugat să aleagă traseul. A luat o riglă şi a trasat o linie 
dreaptă între cele două oraşe. Cum însă vârful unui deget a 
ieşit în afară, linia a fost construită cu o mică curbură. 

Subvenţiile şi ajutoarele directe nu sunt decât o parte a 
poveştii. Statul era prezent pretutindeni, chiar şi indirect. 
Până şi în Marea Britanie, guvernul sprijinea şi proteja 
comerţul peste hotare: ţara în ansamblul ei plătea costurile 
asociate de siguranţă ale companiilor şi aventurierilor 
privaţi pe mările îndepărtate. Aceste subvenţii indirecte, 
uşor de trecut cu vederea, erau cruciale. 

Tot în Marea Britanie, ca pretutindeni, promovarea 
industrială a luat de asemenea forma apărării de 
concurenţa externă.  Menţiunile mai târzii privind 
angajamentul britanic faţă de comerţul liber (jumătatea 
secolului al XIX-lea - 1930) au avut tendinţa de a pune în 
umbră practica anterioară şi mult mai îndelungată a 
naţionalismului economic, fie prin protecţionism, fie prin 
legi comerciale discriminatorii (Navigation Acts). 
Teoreticienii economici au susţinut cu tărie, ba chiar cu 
înflăcărare, că aceste interferenţe cu piaţa au afectat pe 
toată lumea. Ideea este că cei mai puternici susţinători ai 
comerţului liber - Marea Britanie în epoca victoriană, 
Statele Unite de după al Doilea Război Mondial - au fost 
profund  protecţionişti de-a lungul perioadei lor de 
dezvoltare. Nu face cum am făcut eu; fă cum îmi permit să 
fac în clipa de faţă. Sfatul nu se potriveşte întotdeauna. 

În Franţa, vechea monarhie a sprijinit industriile şi 
tehnologiile noi - prin subvenţii, scutiri şi privilegii fiscale 
sau aşa-zise împrumuturi care rămâneau neplătite. Datorită 
acestui sprijin, oamenii de afaceri ambiţioşi aveau motive 
să curteze persoane influente, iar această curte, aidoma 
brânzei maturate excesiv, dădea naştere corupţiei. Singura 
constrângere reală era sărăcia tot mai mare din vistieria 
franceză; în anii 1780, banii se terminaseră. În acelaşi timp, 
în Anglia, iniţiativa şi-a găsit un aliat tăcut în protecţionism, 
îndreptat împotriva lumii din exterior şi a celorlalte părţi ale 
regatului. (Barierele comerciale reflectau istoria Franţei de 
acumulare teritorială treptată.) Această politică îndelungată 
a rămas neatinsă până în 1786, când un tratat al 
birocraţilor a prevăzut un acces mai uşor al vinurilor şi 
mătăsurilor franţuzeşti în Marea Britanie în schimbul 
acceptării fierului şi confecţiilor britanice din bumbac şi 
lână în Franţa“. O asemenea deschidere ar fi avut 


42 Istoria taxelor europene ne dezvăluie un protecţionism 
popular, aproape instinctual, punctat cu episoade de mişcări 

consecinţe drastice pentru industria franceză, încă 
nepregătită pentru noile tehnologii mecanizate. Însă 
revoluţia din 1789 şi războiul cu Marea Britanie din 1792 au 
pus capăt experimentului. 

Revoluţia Franceză a consolidat rolul statului. Autoritatea 
era mai dură, mai categorică; controlul, mai centralizat. 
Nevoile de război au făcut ca producţia să devină o 
prioritate. Cu toate acestea, regimului îi lipseau resursele 
(războaiele devorează banii), iar armata nu a făcut decât să 
consolideze vechile tehnologii. Sprijinul pentru industrie 
consta în primul rând în transferurile de avere - 
proprietăţile Bisericii, de exemplu, confiscate de un regim 
profund anticlerical şi oferite întreprinderilor industriale sau 
concesionate. 

După revoluţie (începând cu anul 1798), regimul 
bonapartist (mai târziu, napoleonian) a iniţiat un program 
modest de dezvoltare economică. Din nou, bogăţia (inclusiv 
obiecte de artă) a trecut dintr-o mână în alta, atât în 
teritoriile cucerite, cât şi din regiunile cucerite în Franţa. 
Totuşi, contribuţia majoră pentru industrie - la bine şi la rău 
- a luat forma mascată a unei pieţe imperiale închise 
pentru importurile britanice. Mai târziu, pentru o perioadă 
scurtă după 1815, Franţa înfrântă a trecut la neimplicarea 
statului în comerţ şi la comerțul liber, chiar dacă a fost o 
concesie făcută învingătorilor britanici şi o reacţie împotriva 
autoritarismului imperial. Zidul protecţionist s-a prăbuşit. 
Insă, foarte rapid, reacţia deloc entuziastă a industriilor 
străine (mai ales de textile) a reînsufleţit instinctul naţional. 
Producătorii francezi au tras alarma, iar Camera Deputaţilor 


elitiste, administrative în direcţia unui comerţ mai liber. De 
exemplu, Tratatul Eden din 1786, Tratatul anglo-francez Cobden- 
Chevalier din 1860, Piaţa Comună de după al Doilea Război 
Mondial şi GATT. lIntrecerea se desfăşoară între grupurile 
necultivate de interese, pe de o parte, şi judecata economică 
erudită, pe de altă parte. 

a votat prompt o serie de taxe protecţioniste, una mai mare 
decât alta. Importul de articole esenţiale, precum fire şi 
ţesături din bumbac, a fost interzis categoric. E discutabil 
dacă acest zid a fost sau nu benefic pentru industria 
franceză. A mărit preţurile pentru consumatorii francezi, a 
diminuat cererea şi a adăpostit tehnologiile depăşite. Însă a 
sporit rata profitului firmelor mai eficiente care au înflorit 
între limitele preţurilor“. Există mai multe căi de a spori 
iniţiativa. 

În acelaşi timp, economiştii francezi, inspirați de omologii 
lor englezi, susțineau avantajele liberalizării. Odată cu 
revoluţia din 1848, pendulul politic a revenit, îndepărtându- 
se de protecţionism şi de beneficiarii săi orleanişti. Imediat 
după instalarea lui Ludovic Napoleon, presiunea pentru 
eliminarea prohibiţiilor şi uşurarea taxelor a crescut. Cel 
puţin economiştilor nu le era teamă de Marea Britanie cea 
Rea. In faţa rezistenţei înverşunate a producătorilor, care 
deplângeau soarta angajaţilor lor, regimul imperial a 


43 Teoretic, concurenţa pe piaţa internă ar fi trebuit să ducă la 
scăderea preţurilor (şi a profiturilor), chiar şi în prezenţa zidurilor 
protecţioniste. Insă producătorii mai eficienţi erau mai mult 
decât bucuroşi, să ţină preţurile departe (să le ascundă) de 
concurenţii lor mai puţin eficienţi şi să se bucure de câştiguri 
monopoliste. Cf. Guy Thuillier, Aspects, p. 255: „Supravieţuirea 
[fabricilor mici, demodate de fontă topită cu mangal], inerția 
mediului economic şi protejarea grupurilor de interese asigură un 
avantaj suplimentar noilor fierării; pe lângă faptul că taxele le 
protejează de concurenţa fierului străin, avantajul protecţiei este 
dublat de un avantaj tehnologic ce se datorează supravieţuirii 
fierăriilor mici, învechite, care produc la un preţ foarte mare”. 
Vezi şi pp. 249—250, pentru preponderența prelungită a ţevilor 
de armă laminate, în detrimentul celor bătute cu ciocanul 
(forjate): costul producerii celor laminate era mult mai mic, însă 
producătorii voiau să impună acelaşi preţ ca şi pentru celelalte. 
Obiectivul nu era cota de piaţă, ci rata profitului. Dar, din 
moment ce cumpărătorul era statul, de ce nu? 

coborât semnificativ barierele tarifare, mai întâi prin 
decrete oportuniste, apoi printr-un acord comercial anglo- 
francez (Tratatul Cobden-Chevalier, 1860) care a fost 
dezbătut public abia după ce fusese încheiat. (E cel mai 
bun moment, fireşte.) Mărturiile au fost publicate în şapte 
volume uriaşe în format in-cvarto şi oferă informaţii 
extraordinare cu privire la „stabilimentul” francez scindat. 
Aşadar regimul prohibiţiilor asupra produselor industriale 
esenţiale (confecţii din bumbac, vase) a luat în cele din 
urmă sfârşit. Dacă Franţa îşi permitea să ţină piept 
concurenţei britanice, cu siguranţă putea rivaliza cu ţări 
mai puţin dezvoltate. În anii următori, noul regim cu taxe 
mai mici s-a extins şi în alte ţări (de exemplu, Zollvereinul 
german, în 1865) pe baza principiului naţiunii celei mai 
favorizate“6%. 

Rusia, săraca Rusie, era simbolul dezvoltării impuse de 
stat. Începând cu secolul al XVI-lea, Rusia şi-a propus să 
ajungă din urmă Occidentul adoptând metodele vestice. 

Efortul a fost sporadic - pe de o parte, deoarece era 
motivat de sus şi nu toţi țarii erau înclinați spre aşa ceva, 
pe de altă parte, pentru că fiecare încercare era absolut 
epuizantă. Cine plătea? Şerbul - cine altcineva? 


44 Despre triumful liberalizării comerţului, vezi Levasseur, 
Histoire des classes ouvrières... de 1789 à 1870, vol. Il, cartea a 
VI-a, cap. 5. Ar trebui menţionat faptul că această deplasare spre 
comerţul mai liber a fost de scurtă durată. In urma unei crize 
financiare şi comerciale severe (1873-), principalele naţiuni 
industriale s-au îndreptat din nou spre protecţionism (Germania, 
Austria, Italia, 1878-1879; Franţa, taxa Meline, 1892). in acelaşi 
timp, Statele Unite impuneau un nivel mult mai ridicat de 
protecţie decât cel ce predomina în Europa (cu excepţia Rusiei). 
Doar Marea Britanie a rămas credincioasă comerţului liber, deşi 
şi acolo agitația în vederea protecţiei a crescut. Despre toate 
acestea, vezi Bairoch, Economics and World History, pp. 16—55, 
care, spre deosebire de principalii economişti, susţine că 
protecţionismul are recompensele sale. 

Modernizarea impusă de sus s-a sprijinit pe munca forţată. 
Totuşi, pe termen lung, întreaga ţară a plătit. Şerbia cultiva 
aroganţa stupidă la nivelul superior; lăcomia şi invidia, 
ranchiuna şi amărăciunea, la nivelul inferior. Chiar şi după 
emancipare, aceste atitudini au persistat, constituind cel 
mai mare obstacol în calea dezvoltării Rusiei. 

La fel cum marile bănci din Germania preferau să-şi 
canalizeze banii în ramurile industriei grele bazate pe 
capital intensiv, în Rusia statul sprijinea mai presus de orice 
mineritul şi metalurgia, încurajând formarea unor 
întreprinderi uriaşe - în căutarea megalomană a 
gigantismului. Furnalele ruseşti, ni se spune, erau mai mari 
decât cele nemţeşti (câteva chiar erau), ilustrând ceea ce 
pentru unii constituia o lege a înapoierii: cu cât eşti mai 
întârziat, cu atât eşti mai mare şi mai rapid. (Economiştii de 
astăzi vorbesc de /eapfrogging, salt tehnologic - fiecare 
generaţie are nevoie de propriile cuvinte-cheie şi de 
propriul jargon.) Şi, de îndată ce industrializarea 
subvenţionată de stat înaintase suficient de mult, capitalul 
acumulat finanța bănci de investiţii comparabile ca funcţie 
şi strategie cu predecesoarele lor germane. 

Rezultatul a fost considerabil, dar fragil. Produsul 
industrial rus a crescut cu 5—6% pe an în intervalul 1885— 
1900 şi din nou în 1909—1912. Suprafaţa căilor ferate s-a 
dublat între 1890 şi 1904, iar producţia de fier şi oţel a 
crescut de zece ori în perioada 1880—1900. Intre anii 1860 
şi 1914, Rusia a urcat de pe locul şapte pe locul cinci în 
clasamentul celor mai mari puteri industriale din lume. Era 
o mare realizare, însă a fost uitată, deoarece mai târziu, 
după revoluțiile din 1917, reprezentanţii comunişti şi 
susţinătorii lor străini au rescris istoria, pătând reputaţia 
regimului țarist şi aruncând mărturiile favorabile pe apa 
sâmbetei. 

Nu trebuiau să se chinuie atât de mult cu discreditarea. 
Rusia ţaristă avea o mulţime de cusururi. Ţara era 

schizofrenică prin contrastele şi contradicţiile sale: o 
populaţie slab educată, în mare parte analfabetă, cu sclipiri 
intelectuale şi ştiinţifice răzlețe; o aristocrație privilegiată, 
care îşi permitea nespus de multe, împotrivindu-se cu 
dispreţ modernizării; o mişcare revoluţionară turbat de 
radicală - blănuri de samur şi zdrenţe, coniac vechi şi vodcă 
ieftină, cristaluri sparte în popota ofiţerilor, oale sparte în 
izbă. Presiunea dezvoltării economice a deşteptat un uriaş, 
l-a adus în contact cu ţările mai avansate, a importat 
tehnologii ciudate şi tulburătoare, l-a otrăvit cu visuri din 
exterior. 

Visurile au prins mai rapid decât tehnologiile şi au 
tulburat armonia ţării. Trei războaie au distrus regimul prin 
expunerea rupturii dintre Est şi Vest, dintre înapoiere şi 
progres, iluzie şi realitate. Primul a fost Războiul Crimeii 
(1854—1856), care a subliniat diferenţa dintre armatele de 
cetăţeni şi cele de sclavi; emanciparea şerbilor a urmat la 
scurt timp după aceea. Al doilea a fost înfrângerea 
umilitoare de către Japonia (1904—1905), prima dată când 
Rusia a întâmpinat un obstacol în Drang nach Osten. 
Aceasta a fost urmată de crearea unui Parlament (Duma) şi 
a unor alegeri populare - o idee bună în principiu, dar 
proastă pentru autocraţie. Al treilea a fost Primul Război 
Mondial, Marele Război, când milioane de ţărani ruşi au fost 
mânaţi într-o ploaie de gloanţe şi şrapnele. De aceea, 
guvernul şi organizarea militară incompetente şi-au pierdut 
pe bună dreptate legitimitatea, iar regimul a fost răsturnat. 
Întreaga succesiune a fost, într-un fel, o reluare a declinului 
prelungit al Spaniei: o mare putere prandustrială nu putea 
face faţă cererilor şi pretențiilor naţiunilor mai bine dotate. 
Şi, asemenea Spaniei, Rusia ştia ce se petrece, însă a 
reacţionat prea slab, prea târziu. 


Ultima dintre cele patru surse de fonduri era 
reprezentată de fluxurile internaţionale de capital. Şi aici 

vedem cum funcţionează panta est-vest. Anglia investea în 
căile ferate franceze; Franţa şi Belgia, în articolele prusace 
de fierărie şi în băncile austriece; Germania, în băncile 
italiene şi în căile ferate balcanice; toată lumea, în mineritul 
şi industria Rusiei. In general, banii din belşug deschideau 
oportunităţi din belşug, iar de promotori şi lideri 
iresponsabili şi răuvoitori nu se ducea lipsă. 

Unii cercetători ai dezvoltării economice, specialişti în 
caracterul retrograd al Lumii a Treia, încearcă să explice 
înapoierea prin faptul că ţările bogate nu au fost dispuse să 
investească în cele sărace. Această acuzaţie nu stă în 
picioare în faţa istoriei sau a logicii. Oamenii de afaceri au 
urmărit dintotdeauna banul şi îl vor face şi îl vor lua de 
oriunde pot. Fără îndoială că au şi ei preferinţele lor. Au 
încercat mereu să minimizeze riscul şi să maximizeze 
confortul; de asemenea, au preferat climatele blânde, nu 
aspre, locurile apropiate, nu îndepărtate, culturile familiare, 
nu stranii. 

Uneori fac greşeli majore. Chiar şi cu cea mai mare grijă 
şi precauţie, nu toate investiţiile sunt rentabile. Insă asta nu 
i-a împiedicat pe oamenii de afaceri şi pe investitori să 
încerce din nou. Nu lipsa banilor stă în calea dezvoltării. Cel 
mai mare impediment este lipsa de pregătire socială, 
culturală şi tehnologică - lipsa de cunoştinţe şi know-how. 
Altfel spus, lipsa capacităţii de a folosi banii. 


Le Creusot: poveştile pe care le poate spune istoria 
afacerilor 


În deceniile de după Tratatul de pace din 1815, industria 
franceză a fierului a păşit în lumea tehnologiei moderne. 
Trei factori au fost decisivi: (1) tehnica din urmă ce aştepta 
să fie însuşită, îndeosebi adoptarea topirii cocsului şi a 
pudlării-laminării alimentate cu cărbune, domenii în care 
Franţa era în urmă cu mai bine de o jumătate de secol; (2) 

îmbunătăţirea transporturilor, aducerea minereului de fier 
la cărbune sau invers devenind profitabilă; şi (3) cererea 
uriaşă de fier forjat ca urmare a construirii căilor ferate. 

Aceste împrejurări au schimbat şansele întreprinderii Le 
Creusot, care, mulţumită în bună parte avantajelor naturale 
întâmplătoare (cărbune şi minereu de fier în apropiere) şi 
sprijinului regal, a iniţiat topirea cocsului în Franţa în anii 
1780. Însă Le Creusot suferea de mai multe handicapuri, 
dintre care cel mai grav era accesul său slab pe pieţele ce 
foloseau fierul“$5. Acestea, alături de managementul prost şi 
de perturbările aduse de revoluţie şi de război, au pus-o la 
pământ. În 1835, a dat faliment, iar o bună parte din 
echipament ruginise. 

În acest punct, o echipă de tehnicieni şi comercianţi cu 
experienţă au contribuit cu bani, cunoştinţe şi relaţii ca să 
cumpere ce mai rămăsese din firmele anterioare şi să 
relanseze întreprinderea. Structura echipei este extrem de 
grăitoare în ceea ce priveşte nevoile mediului de afaceri şi 
trăsăturile burgheziei franceze. 

Personajele-cheie ale acestei preluări riscante au fost 
fraţii Adolphe şi Eugene Schneider, comercianţi, bancheri, 
tehnicieni şi maeştri fierari. Tatăl lor, Antoine Schneider, 
era notar (un fel de avocat consultant englez) şi o persoană 
de vază în Lorena. Un nepot de-al său a absolvit Ecole 
Polytechnique şi a avansat în armată până la gradul de 
general, fiind o scurtă perioadă ministru de Război - o 
carieră utilă pentru verişorii care produc şi vând fier şi oţel. 

Dintre cei doi fraţi, Adolphe s-a căsătorit cu Valerie 
Aignan, fiica vitregă a lui Louis Boigues, un bogat negustor 
parizian specializat în produse metalurgice - din nou, o 
relaţie industrială extrem de utilă. Boigues investise deja în 
topitorii şi fierării, îndeosebi într-o fabrică mare din 
Fourchambault care fusese unul dintre pionierii topirii cu 


46 Oraşul Le Creusot este situat în regiunea cunoscută sub 
numele de Nivernais, la 370 kilometri sud-sud-est de Paris. 

cocs în anii 1820, când metoda a fost reintrodusă în 
Franţa“. Familia Boigues, aparent de origine catalană, se 
stabilise în centrul Franţei în secolul al XVII-lea şi îşi crease 
o bază fermă prin deținerea de terenuri şi alianţe 
strategice. Fiii şi fiicele se căsătoriseră în aristocrația cu 
bani - nouă, dar cu atât mai influentă -, cu persoane care 
purtau titluri de baron şi conte sau ale căror nume aveau 
cel puţin particula grăitoare de. Astfel, sora lui Louis 
Boigues, Marie, s-a căsătorit cu contele Hippolyte Jaubert, 
nepotul, fiul adoptat şi  moştenitorul bogatului şi 
puternicului conte François Jaubert, membru în consiliul 
Banque de France. 

Această fierărie de la Fourchambault era produsul unei 
asocieri între banii şi relaţiile comerciale ale lui Boigues 
(Louis Boigues nu era un investitor pasiv) şi cunoştinţele 
tehnice ale lui Georges Dufaud, fiul unui maestru fierar din 
Vechiul Regim. Dufaud a fost unul dintre primii absolvenţi ai 
Ecole Polytechnique şi un pionier al noilor tehnologii ale 
fierului bazate pe cărbune. Trecuse prin focurile 
falimentului şi se întorsese - o mare realizare în Franţa, 
unde falimentul era aproape în mod invariabil un stigmat 
pe viață. Acum avea să conducă o întreprindere de câteva 
milioane de franci. Succesul obţinut în această funcţie (ca 
să nu mai vorbim de relaţiile sale personale) avea să-i 
aducă oferte de poziţii înalte şi invitaţii de a prelua şi alte 
afaceri, pe care însă le-a refuzat. Era ataşat trup şi suflet de 
acele fierării, topitorii şi ateliere mecanice din Nivernais. 

Fiul său, Achille, l-a urmat la conducerea întreprinderii, 
una dintre fiicele sale s-a căsătorit cu George Crawshay, 
descendentul uneia dintre cele mai străvechi şi mai 
importante dinastii de maeştri fierari britanici, iar cealaltă 
cu Emile Martin, antreprenor metalurgic prin propriile forţe, 
intrat în istorie prin contribuţia sa ulterioară la procesul 


5 Fabrica era situată la nord de Nevers, pe Loara, la circa 230 
kilometri sud de Paris. 

Siemens-Martin de producere a oţelului (procedeu cu vatră 
deschisă). Toate acestea au favorizat schimburi preţioase 
de cunoştinţe şi know-how. În 1826, când a făcut una dintre 
călătoriile sale de prospectare în Marea Britanie (a durat 
aproape două săptămâni ca să ajungă de la Fourchambault 
la Londra, însă e posibil să fi făcut un popas la Paris), a 
profitat de ocazie şi a comandat un motor cu aburi şi o 
suflantă mecanică pentru Martin; Georges Dufaud a 
recrutat un inginer britanic de elită, tot pentru Martin; şi a 
vizitat numeroase fabrici şi lucrări publice britanice 
(probabil că atunci când se prezenta Crawshay era bine 
primit), aducând acasă tot felul de eşantioane de produse 
pe care britanicii, spre deosebire de francezi, le 
confecţionau din metal. Dufaud a făcut cumpărături cu 
atâta sârguinţă, încât a fost nevoit să navlosească un vas 
care să-i transporte prada peste Canal“. 

Dar să ne întoarcem la Le Creusot. In 1821, la doar 19 
ani, Adolphe Schneider s-a alăturat băncii Seillisre. Membrii 
familiei Seilliere fuseseră initial producători-comercianţi de 
confecţii din lână, dar, la fel ca mulţi alţi muncitori la 
domiciliu, s-au extins în tranzacţii comerciale asociate. De 
acolo au trecut la servicii bancare, mutându-se din 
ancestrala lor Lorenă la Paris“. S-au numărat printre 
puţinele familii catolice fruntaşe într-un domeniu dominat în 
Franţa de firme protestante cu relaţii puternice cu 
coreligionarii din Elveţia. Printre interesele lor speciale de 
afaceri se numărau producerea fierului şi metalurgia. 
Familia Seillisre era o susținătoare ferventă a lui Ignace- 
Francois de Wendel, originar tot din Lorena, ofiţer de 


%7 Despre toate acestea, vezi Andre Thuillier, Economie et 
société nivernaises, cap. IX şi X. 

48 Despre acest deplasare destul de frecventă dinspre comerţ 
către sistemul bancar, în general prin intermediul unei acumulări 
de tranzacţii cu efecte comerciale, vezi Landes, Bankers and 
Pashas, cap. |. 

artilerie devenit maestru fierar în tradiţia familiei Wendel, 
probabil cel mai întreprinzător şi mai influent pionier al 
tehnologiei fierului cu cărbune din Franţa Vechiului Regim. 
Când familia Wendel şi-a pierdut fierăria şi topitoria de la 
Haynage ca urmare a revoluţiei, Florentin Seillisre a ajutat- 
o să răscumpere fabrica în 1804, iar apoi fierăria de la 
Moyeuvre în 1811**%. 

In 1830, banca Seilliere a obţinut contractul de furnizare 
a echipamentului pentru corpul expediționar francez la 
Alger (începutul imperialismului francez în Africa de Nord). 
Adolphe Schneider a fost trimis ca agent la faţa locului şi a 
primit un comision avantajos de 2% din valoarea totală a 
mărfii. Imbogăţit, şi-a deschis singur o afacere la Paris ca 
negustor de pânză. In această calitate, ni se spune, a intrat 
în legătură cu proprietarii întreprinderii Le Creusot de la 
momentul respectiv, doi englezi expatriaţi, şi a devenit 
creditorul lor. Astfel, a ocupat o poziţie favorabilă în cadrul 
licitaţiei pentru întreprindere atunci când, la scurt timp 
după aceea, a dat faliment. 

In acelaşi timp, fratele mai mic, Eugene, îşi croia propriul 
drum. La început a fost funcţionar la Reims, un centru al 
producţiei de lână, după care s-a alăturat fratelui său la 
banca Seillisre. Totuşi, în 1827, la doar 22 de ani, a fost 
angajat de baronul de Neuflize, descendent ai unei vechi 
dinastii protestante din Sedan, Poupart, să conducă o 
fierărie din apropiere în locul lor. (Aveai impresia că toate 
categoriile de oameni, mai ales tinerii, se implicau în 
industria fierului.) 

Eugène a condus fierăria aproape un deceniu. În acelaşi 


49 Despre Seillière şi „ascensiunea” oamenilor de afaceri 
loreni de la Paris în timpul revoluţiei şi al Imperiului, vezi 
Bergeron, Banquiers, pp. 54—55. Despre rolul lui Seilligre în 
cariera lui Ignace de Wendel şi reachiziţionarea de mai târziu a 
fierăriilor familiei, precum şi cumpărarea ulterioară a forjei din 
Moyeuvre, vezi Woronoff, L'industrie sid&rurgique, p. 485. 

timp, Adolphe se concentra asupra întreprinderii Le 
Creusot, intrată în ghearele falimentului. In 1835, fabrica a 
fost vândută la licitaţie cu 1,85 milioane de franci unui 
maestru fierar din Chalon-sur-Saône numit Coste; însă 
Adolphe era hotărât să pună mâna pe ea şi, fblosindu-şi 
relaţiile (Louis Boigues şi François Seilliere), a cumpărat 
firma cu un milion în plus. N-a fost rău pentru domnul 
Coste. N-a fost rău nici pentru Adolphe Schneider. 

Adolphe şi-a adus fratele să îl ajute: el avea să se ocupe 
de comerţ şi finanţe; Eugene avea să supravegheze 
exploatarea şi producţia. La scurt timp după aceea, Eugene 
s-a căsătorit cu Constance Le Moine des Mares, nepoata 
baronului de Neuflize şi fiica unui receveur des finances. 
(Aceştia erau administratori financiari care păstrau şi 
investeau veniturile mai multă vreme, înainte de a fi nevoiţi 
să le predea statului. Astfel, erau în realitate bancheri 
privaţi importanţi.) Pentru a-şi spori cunoştinţele tehnice, 
Eugene a urmat cursuri la Conservatoire des Arts et Métiers 
de la Paris şi, potrivit tradiţiei franceze îndelungate, a 
vizitat Anglia pentru a afla ce puneau la cale concurenţii 
săi. Aşadar iniţiativa şi banii catolici s-au contopit cu 
iniţiativa şi banii protestanți, iar împreună s-au sprijinit pe 
relaţiile cu puterea politică pentru a transforma Le Creusot 
într-un furnizor major de şine şi piese forjate, constructor 
de motoare cu abur, locomotive, vapoare cu abur, boilere şi 
prese şi, în cele din urmă, cel mai mare producător de arme 
din Franţa. 

„Aruncă-ţi pâinea pe ape...” În 1848, un an de criză 
generală, Fourchambault a avut probleme financiare grave. 
Wendel (Hayange) şi Schneider (Le Creusot) au salvat-o, 
luând împreună un credit bancar uriaş: noi, maeştrii fierari, 
trebuie să fim solidari. lar atunci când, un secol mai târziu, 
Maurice de Wendel avea patru fiice de măritat (şi niciun 
fiu), una dintre ele s-a căsătorit cu un Seilliere. 

Nimic din toate acestea nu a fost întâmplător, nici măcar 

povestea de dragoste. 
Transformarea întârzierii într-o virtute 


Cu mai bine de o jumătate de secol în urmă, în 1951, 
Alexander Gerschenkron îşi scria eseul fundamental despre 
„Inapoierea economică din perspectivă istorică”. Aici punea 
următoarea întrebare: de ce are nevoie o ţară pentru a se 
industrializa şi a-şi imita predecesoarele? Sau, altfel spus, 
are vreo importanţă dacă le ajungi din urmă mai târziu? 

De ce anume este nevoie? Gerschenkron a răspuns 
metaforic: capacitatea de a depăşi decalajul privind 
practica şi cunoştinţele ce separă economia înapoiată de 
cele avansate. Gerschenkron nu s-a întrebat deloc de ce ar 
vrea cineva să acopere această ruptură. Avantajele erau 
evidente. Mai curând, el vedea ruptura ca pe un stimulent 
în sine, o invitaţie la efort - aidoma unei diferenţe de 
potenţial care, dacă este suficient de mare, este traversată 
de energia electrică sub forma unei scântei. (Metafora îmi 
aparţine, dar nu este neîntemeiată. Gerschenkron vorbeşte 
explicit despre „tensiunea” dintre „potenţia!” şi real.) 

Aşadar, potrivit modelului lui Gerschenkron, merită să 
întârzii. Nu înaintea saltului, ci după. (Nu se chinuie să 
estimeze costul sărăciei relative de dinaintea 
industrializării, dar nici nu este nevoit. E ridicat.) Cu cât 
decalajul este mai mare, cu atât câştigul celor care îl 
depăşesc este mai mare. De ce? Pentru că mai sunt atâtea 
de învăţat - inclusiv greşeli de evitat. Drept urmare, ţările 
care vin din urmă se dezvoltă mai rapid decât 
predecesoarele lor. Creşterea lor se caracterizează prin 
ceea ce  Gerschenkron numeşte  „smucitură” (sau 
smucituri), o perioadă (sau perioade) cu rate excepţionale 
de dezvoltare. 

Creşterea târzie, spune  Gerschenkron, tinde de 
asemenea să se sprijine pe „cele mai moderne şi mai 

eficiente tehnici”, deoarece plătesc cel mai mult şi nimic 
mai puţin nu poate concura cu naţiunile mai avansate. 
Aceste tehnici se bazează de regulă pe capital intensiv, 
ceea ce ar părea irațional în cazul ţărilor bogate în mână de 
lucru ieftină“. Gerschenkron recunoaşte paradoxul, însă îl 
explică prin calitatea forţei de muncă. Mâna de lucru 
calificată, bine disciplinată se găseşte în realitate rar, spune 
el, fiind mai redusă decât în ţările mai bogate, mai 
avansate. Aşadar e mai rentabil să înlocuieşti forţa de 
muncă cu capitalul. 

Pentru Gerschenkron, aceasta e doar o jumătate a 
poveştii. Cealaltă jumătate îşi propune să răspundă la 
următoarea întrebare: cum au reuşit ţările înapoiate, sărace 
în capital şi în mână de lucru calificată, să creeze o 
industrie modernă, bazată pe capital intensiv? Şi (deşi 
Gerschenkron nu merge prea departe cu această parte a 
poveştii) cum au reuşit ele să dobândească cunoştinţele şi 
know-how-ul? In sfârşit, cum au depăşit barierele sociale, 
culturale şi instituţionale din calea iniţiativei industriale? 
Cum au creat structuri şi instituţii corespunzătoare? Cum 
au făcut faţă efectelor schimbării? 

În explorarea condiţiilor şi constrângerilor înapoierii, 
Gerschenkron a subliniat cu precădere mobilizarea 
capitalului. El distingea trei niveluri: (1) o ţară cu o avere 
privată considerabilă şi bănci comerciale bine finanţate, 
capabilă să susţină iniţiativa prin resurse familiale, 
împrumuturi mici şi reinvestirea profiturilor; (2) o ţară mai 


+0 Asta se datora, pe de o parte, faptului că aceasta era 
direcţia progresului tehnologic - înlocuirea forţei de muncă cu 
capitalul; dar şi pentru că Gerschenkron credea că o cale de a 
avansa şi de a prinde celelalte ţări din urmă era industria grea. 
Asta vedea el în Germania şi în Rusia şi a transformat totul într-o 
paradigmă. In mod ironic (deoarece Gerschenkron era orice, 
numai marxist nu), gândirea economică marxistă urmase linii 
asemănătoare. 

săracă, cu averi private mai mici şi mai puţine, însă 
suficiente cât să finanţeze industria dacă puteau fi create 
bănci (de investiţii) pentru a mobiliza aceste fonduri 
dispersate; şi (3) o ţară şi mai săracă, unde averea privată 
era insuficientă şi numai statul putea face asta, fie prin 
finanţarea băncilor de investiţii, fie prin subvenţii directe. 
Marea Britanie se încadra în mod clar în prima categorie; 
Germania, Austria şi Italia, în cea de-a doua. Statele Unite, 
Belgia, Elveţia, Franţa, undeva la mijloc. Rusia se încadra în 
cel de-al treilea grup. 

Activitatea lui Gerschenkron din acest domeniu a fost 
criticată, deoarece acesta se baza masiv pe erudiţia unei 
generaţii anterioare şi pe respingerea unor structuri istorice 
complexe pentru a respecta anumite scheme clar 
delimitate. Fiecare nouă serie de estimări numerice 
necesită ajustări în perspectivă. Chiar şi aşa, Gerschenkron 
a continuat să-i influenţeze pe cei ce studiază progresul, în 
bună parte datorită ideilor sale centrale: că întârziaţii 
trebuie să facă aranjamente speciale pentru a compensa 
propria înapoiere şi schimbările ce au loc în alte părţi; şi că, 
cu inteligenţă şi voinţă, pot găsi metode de a reuşi“. 


+1 Pentru alte păreri, uneori discordante, privind acest subiect, 
vezi Sylla şi Toniolo (eds.), Patterns of European Industrialization. 

Capitolul 18. 


Avuţia cunoaşterii 


Mai întâi instituţiile şi cultura; banii după aceea; însă, de 
la bun început şi din ce în ce mai mult, cea mai importantă 
a fost cunoaşterea. 

Prima mişcare în vederea aflării „secretelor” noilor 
tehnologii britanice a fost aceea de a trimite exploratori - 
agenţi pregătiţi care să observe, să raporteze şi să aducă 
cu ei meşteşugari pricepuţi. Astfel, în perioada 1718—1720, 
la îndemnul unui expatriat scoţian, John Law, Franţa a 
lansat o recrutare sistematică de tehnicieni britanici: 
ceasornicari, prelucrători de lână, metalurgişti, fabricanți de 
sticlă, constructori de vase - circa 200—300 de persoane. 
Această campanie i-a tulburat atât de mult pe britanici, 
încât au adoptat o lege ce interzicea emigrarea anumitor 
meseriaşi calificaţi, prima dintr-o serie de asemenea măsuri 
care s-au extins pe mai bine de un secol şi au afectat o 
gamă tot mai largă de meserii“?. 

Totuşi, această legislaţie nu a constituit o barieră de 
netrecut. Intr-o lume a protecţionismului acerb, nu toţi erau 
încă  vigilenţi în privinţa potențialului concurenței 


“2 Harris, „The First British Measures” şi „Law, Espionage, and 
the Transfer of Technology”; Cellard, John Law, pp. 180—181. 

internaţionale. Să luăm exemplul abilităţilor necesare în 
metalurgie - o comoară specială, datorită legăturii lor cu 
armamentul şi maşinile. (Oamenii ar omori să poată omori 
mai bine.) În 1764—1765, monarhia franceză l-a trimis pe 
Gabriel-jean Jars să viziteze instalaţiile miniere şi 
metalurgice din Anglia. Britanicii erau atât de insensibili la 
valoarea acestor cunoştinţe, încât acesta a fost bine primit 
în topitoriile şi fierăriile din Sheffield şi nord-est. 
Insemnările sale, publicate mai târziu, constituie în 
continuare o sursă valoroasă de informaţii privind tehnicile 
din vremea sa“. Acelaşi lucru era valabil şi pentru 
progresele britanice din cronometrie, cheia navigaţiei 
superioare: în 1769, Comisia Longitudinii le-a permis 
vizitatorilor francezi să  desfacă şi să analizeze 
revoluţionarele cronometre marine ale lui John Harrison, 
pornind de la premisa că de acestea trebuie să se bucure 
întreaga omenire. (Când a aflat, Harrison a făcut o criză de 
nervi.)%74 

Anumite locuri şi meserii nu erau la fel de primitoare. La 
Birmingham, centru al meseriilor asociate cu metalurgia, 
fiecare meşter avea propriile trucuri şi secrete. 
Meşteşugarii de acolo erau paranoici pe bună dreptate în 
convingerea lor că orice intrus era un duşman. Nu numai 
străinii; chiar şi englezii. Arthur Young, călător şi observator 
remarcabil, descria primirea ostilă de care avusese parte în 


‘jars a mai vizitat şi instalaţiile metalurgice din Styria, 
Boemia, districtul Liege (Belgia de astăzi) şi Suedia. Deşi a murit 
la scurt timp după ultima sa călătorie, la fierăriile din estul şi 
centrul Franţei (1768—1769), a reuşit să transmită personal 
descoperirile sale unui număr de maeştri fierari şi tehnicieni, 
printre care Ignace de Wendel. O parte din relatările sale au fost 
publicate de către fratele său, numit tot Gabriel, sub titlul 
Voyages métallurgiques (1774—1781) (Woronoff, L'industrie 
sidérurgique, p. 16). Vezi şi Harris, Essays in Industry, pp. 87— 
88 


+4 Landes, Revolution în Time, p. 161. 

acest oraş activ. 


Nicăieri nu am fost mai dezamăgit decât la Birmingham; 
unde nu am reuşit să obţin nicio informaţie, nici măcar de 
cea mai banală natură, din pricina invidiei excesive a 
producătorilor. Se pare că francezii le-au răpit câteva 
fabrici, afectând destul de mult oraşul: asta îi face să fie 
atât de precauţi, încât nu le arată străinilor mai nimic. [...]* 


Toate acestea nu i-au împiedicat însă pe producătorii din 
Birmingham să se joace la rândul lor de-a spionii. Marea 
Britanie nu era singura ţară cu tehnici ce meritau deprinse 
sau furate (deşi la momentul respectiv avea partea leului 
din posibila pradă), iar producătorii britanici nu aveau mai 
multe scrupule decât rivalii lor continentali. In plus, tangoul 
se dansează în doi, iar meşteşugarii pricepuţi, aidoma 
savanților şi artiştilor, considerau întreaga Europă ca fiind 
patria lor“$. Unul dintre cele mai valoroase secrete ale 
metalurgilor francezi, de exemplu, era poleirea, de obicei a 
alamei şi a bronzului, cunoscută drept ormolu (or moulu) - 
strălucitoare, lucioasă, falsă, deci extrem de profitabilă. 
Matthew Boulton a devenit celebru ca partener al lui James 
Watt în producerea motoarelor cu aburi, însă începuse ca 
producător de nasturi, catarame, lanţuri pentru ceas, 
sfeşnice şi tot soiul de obiecte metalice. Boulton a trimis 
oameni şi a cheltuit bani în stânga şi-n dreapta ca să afle 
secretul acestei tehnici franceze; de asemenea, ca să-i 
seducă pe meşteşugarii şi artiştii francezi, pe cât posibil, cu 
instrumentele lor. În cele din urmă a reuşit şi s-a considerat 


+5 Young, A Six Months Tour through the North of England (ed. 
a Il-a, 1771), citat în Musson şi Robinson, Science and 
Technology, p. 216, n. 3. 

+75 Avem situaţii în care sensibilităţile patriotice au avut câştig 
de cauză în faţa avantajului material. Vezi Landes, Revolution în 
Time, cap. 10: „The French Connection”, despre concurenţa 
internaţională în vederea inventării cronometrului marin. 

atât un patriot, cât şi un om de afaceri inteligent“. În 
acelaşi timp, Boulton însuşi a fost ţinta mai multor încercări 
de seducţie. Suedia era deosebit de insistentă, şi e posibil 
să fi solicitat chiar el o ofertă din partea ei”8. 

Nu putem discerne întotdeauna graniţele dintre 
curiozitate, explorare şi spionaj făţiş. Un analist de frunte al 
acestui subiect scrie că „numeroşi străini [...] au strâns 
informaţii utile [...] fără să facă vreodată ceva ascuns”. 
Insă mai notează şi că numeroşi „vizitatori” erau ei înşişi 
maeştri fierari, producători, chimişti, inspectori ai industriei 
sau un fel de observatori informaţi. Nu veniseră în Anglia să 
vadă monumentele sau peisajul. lată ce ne spune Ignace de 
Wendel, oficial ofiţer de artilerie, mai concret, urmaşul unei 
dinastii de maeştri fierari şi un ales al guvernului francez. 
Se considera bine înzestrat cu nas, ochi, limbă şi viclenie, 
pe care le considera absolut necesare: 


[...] am descoperit că nu era deloc dificil să inspectezi 
manufacturile englezeşti, trebuie să cunoşti bine limba, să 
nu dai dovadă de curiozitate şi să aştepţi până când era 
servit punciul pentru a te instrui şi a câştiga încrederea 
producătorilor şi a  maiştrilor lor, trebuie să eviţi 
recomandările superiorilor, care nu ajută la nimic. [...] 
Tinerii sunt mai puţin potriviţi pentru o asemenea misiune. 
[...] Pentru a înţelege lucrurile cum se cuvine, e important 
să ai cunoştinţe elementare despre maşini, deoarece le 


+1 Despre căutarea neobosită a lui Boulton de muncitori 
calificaţi („era întotdeauna atent la invențiile franceze din 
meşteşugurile de lux”), vezi Musson şi Robinson, Science and 
Technology, pp. 218—221. 

+8 Ibid., pp. 225—227. 

49 Harris, „Industrial Espionage in the Eighteenth Century”, în 
Essays in Industry, pp. 164—165. Harris ne-a oferit un raport 
amănunţit al uneia dintre iscoadele sale în „A French Industrial 
Spy”. 

întâlneşti la fiecare pas şi tind să scurteze procesul de 
producţie“80. 


Şi mai important era fluxul de talent tehnologic din Marea 
Britanie spre continent: de ce să arunci o privire rapidă 
dacă poţi angaja pe cineva cu ani de experienţă la faţa 
locului? Doar cei care dobândiseră cunoştinţele în mod 
direct le puteau transmite mai departe. Chiar şi în condiţiile 
difuzării şi transparenţei ştiinţifice de mai târziu, cu mostre 
de produse şi echipament, cu planuri şi instrucţiuni 
explicite, o parte din know-how nu a putut fi însuşit decât 
prin experienţă“. În 1916, în toiul febril al Primului Război 
Mondial, francezii pierduseră câteva dintre principalele 
centre de producţie a armamentului şi aveau nevoie 
disperată de un stoc suplimentar de tunuri de câmp de 75 
mm. Acestea erau piesele lor esenţiale de artilerie, mândria 
arsenalului lor, o maşinărie concepută cu atâta măiestrie, 
încât un pahar cu apă aşezat pe afet nu se vărsa atunci 
când se trăgea cu tunul. Încălcându-şi toate regulile de 
confidenţialitate, au trimis planurile în Statele Unite - în 
zadar. Au reuşit să obţină piese cu o putere de foc şi o 
stabilitate comparabile abia când o echipă de muncitori a 
mers în Statele Unite să le arate americanilor cum să le 
confecţioneze. 

Totuşi, aici, agentul-recrutor din secolul al XVIII-lea s-a 
confruntat cu o trăsătură frapantă a industriei britanice: 
diviziunea muncii. Niciun muncitor nu cunoştea mai mult de 
o părticică din procesul de producţie. Un agent francez, 
numit Le Turc, alias Johnson în Anglia, se plângea: 


%% Harris, Essays in Industry, p. 170. 

%1 Ceea ce Michael Polanyi numea „cunoaştere tacită”. 
Kenneth Arrow spunea că învăţăm făcând. Vezi Polanyi, The Tacit 
Dimension; Ariow, „The Economic Implications of Learning by 
Doing”; J. Howells, „Tacit Knowledge”. 

Niciun muncitor nu poate să-ţi explice lanţul operaţiunilor, 
fiind în permanenţă preocupat de o singură frântură; dacă 
apleci urechea la altceva în afară de asta, vei fi împovărat 
de greşeli. Oricum ar fi, această diviziune puţin înţeleasă 
are ca rezultate o mână de lucru mai ieftină, o calitate 
impecabilă a muncii şi o siguranţă mai mare a proprietăţii 
producătorului“?. 


Cu toate că specializarea făcea sarcina mai dificilă şi mai 
costisitoare, rezultatele erau pe măsura efortului. Această 
migraţie era uneori solicitată: guvernele străine îi plăteau 
pe oameni să vină şi îi ajutau să pornească afaceri. Insă o 
parte dintre expatriaţi se mutau din motive principiale - de 
exemplu, John Holker, un iacobit nemulţumit care a fost 
recrutat şi adus în Franţa de către Daniel Trudaine, 
directeur de commerce, şi care a devenit producător de 
confecţii din lână şi utilaje textile şi inspector general al 
Industriei Străine. Alţii aveau motive personale puternice, 
precum Michael Alcock, care în 1755—1756 a vrut să fugă 
cu amanta sa şi câteva fonduri delapidate, lăsându-şi soţia 
şi partenerul pradă falimentului. Soţia i s-a alăturat în cele 
din urmă şi e posibil să fi fost complice din capul locului. Se 
pare că Alcock şi cele două femei ale sale au reuşit să 
locuiască împreună, într-un ménage à trois la La Charité, pe 
cursul superior al Loarei, unde Alcock confecţiona piese 
forjate şi articole metalice şi încerca să le dea francezilor 
câteva lecţii despre oţelul superior“. 


%2 Ibid., p. 171. Harris subliniază, destul de corect, că axarea 
acestor spioni asupra Marii Britanii „accentuează caracterul 
central al tehnologiei pentru revoluţia industrială şi confirmă într- 
un mod copleşitor supremaţia tehnologică britanică”. De 
asemenea, că „progresul tehnologic britanic era cumulativ şi a 
atras atenţia înaintea avântului major către dezvoltarea 
economică” - ibid., p. 164. 

%3 Despre Alcock, vezi Harris, „Attempts to Transfer English 
Steel” şi „Michael Alcock and the Transfer of Birmingham 

Totuşi, majoritatea  expatriaţilor nu aveau motive 
serioase să se mute peste hotare. Au făcut-o pentru bani. 
Cei mai pricepuţi dintre ei au ajuns antreprenori de talie 
mondială. Să luăm exemplul familiei Cockerill. Tatăl, 
William, mecanic, a fost adus în preajma anului 1800 la 
Verviers (pe atunci în Franţa, acum în Belgia), un centru al 
confecţiilor din lână, de o firmă care practica lucrul la 
domiciliu şi care încerca să treacă la industria de uzină. 
Cockerill avea să le furnizeze combinaţiile de maşini 
(assortiments) care să-i ajute să treacă de la fibre la fire 
(folosirea maşinilor implica împărţirea sarcinii într-o serie 
de procese). William, care avea propriile ambiţii, le-ar fi pus 
pe tavă cu dragă inimă întreaga industrie (să nu uităm că e 
vorba aici despre Franţa imperială), însă era legat prin 
contract de angajatorii săi. Nu a contat. Ginerele său a 
devenit constructor de maşini, iar în 1807, când contractul 
lui William a expirat, şi-a deschis propriul atelier la Liège, 
un centru străvechi al meşteşugurilor metalurgice. 

În 1813, William Cockerill i-a cedat afacerea mezinului 
său, John, care a diversificat-o, trecând la echipamente 
grele: prese hidraulice, motoare cu abur, pompe. Intre timp 
Belgia fusese anexată Olandei, al cărei rege preţuia firma 
Cockerill ca pe o bijuterie a Coroanei: „Continuaţi-vă 
măreţele planuri fără teamă şi nu uitaţi că regele Olandei 
are întotdeauna bani la dispoziţia industriei”. Stimulat de 
aceste încurajări, dar şi de altele, de ordin material, John 
Cockerill a trecut la proiecte mai ample - topirea fierului, 


Technology”. Cel de-al doilea dintre aceste articole notează că 
tatăl iubitei lui Alcock a negat faptul că era amanta lui Alcock de 
îndată ce doamna Alcock a ajuns la La Charite. Insă obişnuia să 
spună acest lucru, nu-i aşa, mai ales din moment ce concurenţii 
francezi ai lui Alcock se foloseau de zvonurile privind această 
relaţie pentru a-l discredita în faţa autorităţilor. (Francezii au 
trecut de mult peste asemenea scrupule şi se minunează de 
zelul puritan al forţelor armate americane.) 

construirea de vapoare cu abur şi locomotive, o mină de 
zinc lângă Aachen (aproape, în Germania), fabrici de lână în 
Prusia, o fabrică de bumbac la Barcelona, o rafinărie de 
zahăr în Surinam, furnale în sudul Franţei, ateliere, uzine şi 
proiecte feroviare în îndepărtata Rusie. Însă problema 
acestui antreprenor mondial - un francez l-a numit „un 
cetăţean al Liegeului de origine britanică, mai bine descris 
drept o minte sclipitoare fără patrie” - era aceea că 
planurile lui erau prea măreţe pentru mijloacele de care 
dispunea. In ciuda sprijinului bancar substanţial, a dat 
faliment în timpul crizei din 1839—1840 şi a murit la scurt 
timp după aceea. Firma a fost apoi reorganizată - un 
monument mai durabil decât bronzul şi decât vieţile 
creatorilor săi. 

Aidoma familiei Cockerill, însă oameni obişnuiţi, trăind în 
anonimat, majoritatea expatriaţilor britanici erau muncitori 
atraşi de salariile de două-trei ori mai mari decâi cele de 
acasă. (Salariile britanice erau de regulă considerabil mai 
mari faţă de cele de dincolo de Canal, însă aceşti 
meşteşugari şi mecanici experimentați erau  rarisimi în 
ţările ce păşeau pe urmele Marii Britanii.) Unii dintre ei 
fuseseră chiar trimişi în misiune de către producători şi 
exportatori, să aibă grijă de motoare şi să le menţină în 
stare de funcţionare, dar au descoperit că erau mai 
apreciaţi peste hotare decât în propria ţară. Mulţi alţii erau 
ispitiţi de foştii tovarăşi, reveniţi în ţară pentru a recruta. 


484 Despre familia Cockerill, vezi Mokyr, /naustrialization in the 
Low Countries, cap. II; de asemenea, Demoulin, Guillaume ler şi 
Henderson, Britain and Industrial Europe. Fragmentul de mai sus 
este citat de Mokyr dintr-un articol de Nisard, „Souvenirs de 
voyage, le pays de Liège”, Revue de Paris, 24 (1835), pp. 130— 
146. John avea doi fraţi mai mari, William Jr. şi James. Amândoi s- 
au stabilit în Prusia, unde William a deschis o fabrică de filat lâna 
la Guben, iar James a construit maşini în Aachen - Henderson, 
State and the Industrial Revolution, p. 113. 

O bună parte din aceste practici, nu uitaţi, încălcau legea 
britanică. În efortul de a descuraja concurenţa străină, 
Marea Britanie interzisese exportul majorităţii maşinilor (nu 
şi al motoarelor cu abur) şi emigrarea meşteşugarilor 
calificaţi. Prin asta, Marea Britanie respecta o tradiţie 
străveche. În Italia medievală, de exemplu, producătorii de 
sticlă din Murano şi constructorii de nave de la Arsenale din 
Veneţia au emigrat doar ameninţaţi cu moartea. Asemenea 
constrângeri au întârziat răspândirea cunoştinţelor, dar, 
într-o lume a monitorizării rudimentare, nu au putut-o 
împiedica. Aşa s-a întâmplat şi în Marea Britanie: sute, chiar 
mii de meşteşugari au emigrat în primele decenii ale 
secolului al XIX-lea, majoritatea de bunăvoie. Câţiva dintre 
ei au căzut prizonieri în război. 

Expatriaţii britanici nu au fost singurii. Francezii au 
importat germani cu competenţe în domeniul metalurgiei; 
ruşii au adus olandezi, nemti şi suedezi. Francezii îi criticau 
pe germani - pentru comportamentul lor neplăcut, lipsa lor 
de recunoştinţă. (într-o anumită măsură, aceştia erau genul 
de oameni care plecau de acasă în căutarea altor slujbe.) 
lată ce spune un producător de coase despre nemţii lui: în 
ciuda tuturor avantajelor care le fuseseră acordate, în ciuda 
tratamentului mai bun, a absenței disciplinei milităreşti de 
care aveau parte acasă, muncesc când şi cum au chef şi 
„caută motive pentru a fi concediaţi”. Nu toţi priveau doar 
partea proastă a lucrurilor. Un inginer sublinia că existenţa 
muncitorilor străini avea un efect salutar asupra 
meşteşugarilor francezi,  vindecându-i definitiv de 
„principiile false ale independentei care i-au făcut prea mult 
timp să se considere stăpânii celor care le asigură 
existenţa”. (Aceasta este o temă recurentă. Angajatorilor 


485 Héron de Villefosse în 1803, citat în Woronoff, L'industrie 
sidérurgique, p. 318. E posibil să se facă referire la scurta Pace 
de la Amiens, care le-a dat francezilor şansa de a aduce 
antreprenori şi tehnicieni britanici. 

464 


nu le place să depindă de muncitorii lor, iar înlocuirea forţei 
de muncă cu capitalul - mecanizarea originală a filării 
bumbacului şi impunerea fabricii - a fost deseori motivată 
de consideraţii de putere şi bani“8.) 

Dar şi banii. Diviziunea muncii nu le permitea 
muncitorilor expatriaţi să dezvăluie chiar toate secretele, 
însă diviziunea capitalului i-a făcut pe unii angajatori să-şi 
vândă produsul peste hotare şi să-i instruiască pe străini 
să-l folosească. Indeosebi noua industrie specializată a 
construcţiilor de maşini îşi căuta pieţe oriunde le putea 
găsi. Utilizatorii britanici ai acestor dispozitive preferau, 
evident, să le ţină secrete; de unde şi interdicţia generală 
de a exporta maşini. (Totuşi, exportul motoarelor cu abur 
nu era interzis, deoarece acestea nu erau iniţial menite 
pentru industrie. In anii 1780, când şi-au găsit o utilizare în 
fabrici, nu puteai să le interzici exportul fără acordul firmei 
Boulton & Watt.) Acest efort de a vinde a contat enorm 
atunci când producătorii locali prosperi nu erau pregătiţi să 
cumpere, spre deosebire de rivalii lor străini. Aşadar 
constructorii de maşini erau în mod implicit „subversivi”, 
promovând concurenţa peste hotare şi subminându-şi 
compatrioţii pe piaţa a treia: „Autonomia tehnologică [a 
utilizatorilor de maşini] combinată cu confidenţialitatea ar 


486 Exemplul clasic este cererea adresată lui Richard Roberts, 
partener în cadrul firmei de construcţii de maşini Sharp, Roberts, 
de către un grup de filatori din Lancashire de a construi un 
selfactor automat, adică o maşină care să aducă sania maşinii 
înapoi, pentru a începe un nou ciclu de întindere şi înfăşurare a 
semitonului. Ideea era aceea de a-i mai tempera pe filatori, 
aristocrația industriei - mândri, ţâfnoşi şi dificili la negocierile de 
salarii. Atunci când o îngustare a meseriei s-a îmbinat cu această 
ameninţare de inovare pentru a ţine în frâu pretenţiile 
muncitorilor, filatorii au decis că nu aveau până la urmă nevoie 
de noua maşină - era mai ieftin aşa. Lui Roberts i-au trebuit zece 
ani să câştige bani din invenţia sa. Vezi MacLeod, „Strategies for 
Innovation”, p. 291. 

putea fi un pact suicidar tacit. [...]”*% 


Atât despre răspândirea cunoştinţelor. Mai importante pe 
termen lung pentru ţările ce păşeau pe urmele Marii Britanii 
erau şcolile de ştiinţă şi tehnologie. Aflate la un nivel 
secundar sau superior, acestea îşi propuneau să 
pregătească o clasă superioară de tehnicieni şi personal de 
supraveghere şi au pus bazele autonomiei intelectuale. 
Francezii erau în frunte, cu Ecole Polytechnique (numită 
iniţial Ecole Centrale des Travaux Publiques), înfiinţată în 
1794. Aceasta trebuia să fie iniţial o şcoală militară pentru 
ofiţeri de inginerie şi artilerie - ramuri în care cunoştinţele 
tehnice contau. (Orice neghiob putea să fluture o sabie de 
cavalerie.) Insă de la bun început, guvernul revoluţionar a 
creat un corp de oameni de ştiinţă şi matematicieni de vârf, 
iar aceştia au transformat pe termen lung şcoala, înlocuind 
lecţiile şi disciplina militară cu predarea matematicii, a 
ştiinţelor de bază şi a competenţelor tehnice. Caracterul 
competitiv al instituţiei - examen de admitere, gradaţie 
publică la intrare, gradaţie după efectuarea unui ciclu, 
gradaţie la absolvire - a atras cei mai buni şi mai inteligenţi 
francezi; astfel, deşi şcoala a continuat să formeze ofiţeri 
pentru armată, aceştia nu erau elevii de vârf. Cei mai 
puternici „X” - cum îi numesc francezii, după necunoscuta 
algebrică - au intrat în mediul de afaceri, public şi privat, 
alcătuind crema ingineriei şi  tehnocraţiei franceze. 
Construiau şi conduceau căile ferate franceze; învățau şi 
adaptau cele mai recente tehnici metalurgice britanice; 
supervizau lucrări publice peste hotare; iar în secolul XX au 
ajuns în fruntea celor mai mari corporaţii de înaltă 
tehnologie din Franţa. 

Ecole Polytechnique oferea însă o pregătire prea elevată 
şi teoretică. Absolvenţii care doreau să activeze în industrie 
urmau de regulă cursuri postuniversitare la Ecole des Mines 


487 MacLeod, „Strategies for Innovation”, p. 302. 

sau Ponts-et-Chaussees - ambele înfiinţate sub Vechiul 
Regim. Acolo învățau tehnologie şi ştiinţă aplicată şi făceau 
practică. In acelaşi timp, afacerile franceze au ajuns să 
simtă că era nevoie de încă o şcoală, asemănătoare cu 
Politehnica, dar mai practică. Aceasta a fost Ecole Centrale 
des Arts et Manufactures, înfiinţată privat în 1829 şi 
integrată în sistemul public în 1856, care servea drept 
teren de pregătire pentru ingineri şi manageri. Studenţii de 
la Centrale se bucurau de un prestigiu mai redus faţă de 
elevii „X” de la Politehnică: şcoala era mai tânără, iar 
concurenţa la admitere nu era atât de acerbă; însă, datorită 
deschiderii sale mai mari, absolvenţii ei se descurcau mai 
bine decât „X” în ramurile mai noi, precum automobilele şi 
aviația. 

Pe lângă aceste două instituţii generale, centrale, au 
apărut mai multe şcoli locale, precum cele vocaţionale, 
écoles d'arts et métiers, şi şcoli industriale specializate, 
deseori înființate de angajatori, pentru pregătire în ramuri 
specifice: produse chimice în Lyons, ceasuri la Besançon, 
textile la Mulhouse. O bună parte dintre ele îşi propuneau 
să compenseze dispariția fostului sistem de ucenicie. În 
cele din urmă, vechile instituții tehnice, precum 
Conservatoire des Arts et Métiers - la început muzeu -, au 
introdus cursuri adresate deseori adulţilor care urmaseră 
traseul normal, însă doreau să se pună la curent cu ultimele 
inovaţii. 

Iniţiativele franceze au fost un far călăuzitor pentru ţările 
din Est. Îndeosebi Politehnica a fost imitată la Praga, Viena, 
Zurich, chiar şi în locuri îndepărtate, precum Moscova. În 
plus, fiecare ţară avea propria combinaţie de şcoli asociate. 
Germanii, de exemplu, au creat o reţea de şcoli 
profesionale (Gewerbeschulen) care alimenta 
managementul tehnologic mediu; şi o gamă tot mai vastă 
de şcoli tehnice superioare (technische Hochschulen) - 
prima la Karisruhe, în 1825 - care se situau la nivel 

universitar şi care au format generaţii de chimişti şi 
ingineri. În cele din urmă, germanii au introdus instruirea şi 
cercetarea ştiinţifică în universităţi. Era linia întâi a 
experimentului şi cercetării, iar inventarea laboratorului 
(Justus Liebig, anii 1830) a încununat un sistem educaţional 
care, până la sfârşitul secolului, a atras invidia întregii lumi, 
devenind un model de urmat. 

Încrederea în educaţia formală în vederea transmiterii 
cunoştinţelor tehnice şi ştiinţifice a avut consecinţe 
spectaculoase. |n primul rând, a implicat aproape 
întotdeauna o instruire în subiectele abstracte şi teoretice 
care se pretau unei game largi de aplicaţii, vechi şi noi. Aş 
pune accent pe cele noi. In al doilea rând, a deschis calea 
către noi ramuri ale cunoaşterii, cu un potenţial economic 
uriaş. 

Comparaţi această instruire cu strategia britanică de a 
învăţa făcând - strategie care stătuse la baza Revoluţiei 
Industriale. Aceasta funcţionase destul de bine câtă vreme 
tehnologia a rămas o acumulare de îmbunătăţiri, iar 
invenţia, o recombinare a tehnicilor cunoscute. (Chiar şi 
aşa, nu putem decât să ne minunăm în faţa abilității 
constante a Marii Britanii de a genera talent şi geniu 
corespunzător, o bună parte autodidact.) Insă începând cu 
secolul al XVIII-lea, pe măsură ce graniţele posibilităţii şi 
cercetării tehnologice s-au deplasat în exterior, explorarea 
a depăşit lecţiile experienţei senzoriale. 

Aceste direcţii noi au avut cele mai mari rezultate în 
două domenii, produsele chimice şi electricitatea - în 
ambele, datorită progreselor cunoaşterii ştiinţifice. 
Ramurile chimice mai vechi au rămas un fel de bucătărie 
industrială: amestecă, încălzeşte, agită, păstrează ce e bun 
şi aruncă resturile. Nu au stat locului. Au avut de câştigat 
îndeosebi de pe urma mecanizării - maşini de măcinat, 
malaxoare, cuptoare mai mari şi mai eficiente -, deoarece 
producătorii se aflau în căutarea economiilor de scară. O 

altă sursă de progres a fost inventarea unor mijloace de 
întrebuințare a deşeurilor (de exemplu, a gazului de huilă 
pentru iluminat), uneori ca reacţie la legile ce pedepseau 
poluarea. (Mai bine foloseai deşeurile decât să fii trimis în 
judecată sau amendat.) Insă progresele revoluţionare s-au 
înregistrat în domeniul nou al chimiei organice şi au decurs 
în mod direct din studiile moleculelor pe bază de carbon. 
Acestea au făcut posibile numeroase aplicaţii, îndeosebi în 
domeniul coloranților (cruciali pentru industria textilă), apoi 
în cel al fotografiei şi al produselor farmaceutice şi, în 
sfârşit, spre finalul secolului, în domeniul materialelor 
sintetice - ceea ce numim, în sens larg, plastic. 

Electricitatea era cunoscută, dar nu şi înţeleasă de către 
antici, iar savanții curioşi s-au jucat cu ea, aproape ca şi cu 
o jucărie, începând cu secolul al XVIII-lea. Asemenea 
experimente puteau avea consecinţe practice; de exemplu, 
inventarea paratrăsnetului de către Benjamin Franklin. Insă 
utilizarea sistematică a electricităţii ca formă de energie şi 
aplicarea ei în procesele industriale au fost nevoite să 
aştepte până în secolul al XIX-lea, când au avut loc 
cercetările lui Volta, Ampere şi Faraday, ale căror nume au 
fost imortalizate în terminologia ştiinţifică. Primele aplicaţii 
industriale au fost mărunte, dar impresionante: bateriile 
(pilele voltaice), care puteau acţiona telegrafe şi ceasuri; şi 
tehnicile electrolitice, utilizate în special la foile de metal şi 
tacâmuri. Ambele datau de dinainte de 1850. Insă 
electricitatea a înflorit odată cu inventarea generatoarelor 
şi a dinamurilor pentru a produce curent în cantităţi mari şi 
construirea unui sistem de distribuţie. Cei mai mari stimuli 
au fost becul cu incandescenţă al lui Thomas Edison (1879) 
şi motoarele electrice, care au justificat investiţiile pentru 
capital care să acopere regiile. 

În domeniul produselor chimice şi electrice, cunoştinţele 
şi competențele depindeau de instruirea formală. Aceste 
fenomene nu pot fi însuşite prin percepţie senzorială; 

trebuie explicate prin diagrame şi scheme, iar principiile 
subiacente sunt cel mai bine învăţate în sala de clasă şi în 
laborator. Aici, încrederea continentală în instrucţie a dat 
roade, generând şi răspândind noi tehnologii. În loc să 
ajungă din urmă Marea Britanie, continentul a făcut un 
mare salt înainte, în vreme ce Marea Britanie, prinsă în 
capcana obişnuinţei, a rămas în urmă. 

În plus, în ceea ce priveşte electricitatea britanică, 
autonomiile locale au îngreunat excesiv lucrurile. In 
anumite locuri, reţelele municipale de gaz s-au împotrivit 
cu succes electrificării; altundeva, Marea Britanie a 
construit o multitudine de reţele electrice, fiecare cu 
propriul voltaj şi echipament. Îmbunătăţirile ulterioare nu 
au făcut decât să sporească varietatea. Chiar şi astăzi, 
cumpărătorii britanici de dispozitive electrice trebuie se 
confruntă cu o gamă largă de prize şi borne de ieşire, iar 
clienţii îi plătesc pe vânzători să le pregătească 
echipamentul în vederea utilizării. Economia britanică s-a 
dezvoltat în aceste ramuri noi la fel ca în cele mai vechi - 
precum Topsy. 

Această îmbinare a ştiinţei cu tehnica a inaugurat o 
epocă pe care Simon Kuznets o numea „creşterea 
economică modernă”*. Nu numai mulţimea extraordinară 
de inovaţii au făcut A Doua Revoluţie Industrială atât de 
importantă - folosirea combustibililor lichizi şi gazoşi la 
motoarele cu combustie internă, distribuirea energiei prin 
intermediul curentului electric, transformarea sistematică a 
materiei, îmbunătăţirea comunicaţiilor (telefonul şi radioul), 
inventarea maşinilor alimentate de noi surse de energie 
(autovehiculele şi aparatele de uz casnic). Şi cunoaşterea 
transmisă formal a avut un rol, poate cel mai important. 


488 Kuznets considera că această epocă începea în secolul al 
XVII-lea. S-a pripit datând-o. Insă legătura este corectă: 
combinaţia de ştiinţă şi tehnologie este cea care a făcut 
diferenţa. 

Asocierea ştiinţei cu tehnica fusese precedată de alte 
câteva cuplări. Ne putem întoarce chiar în Evul Mediu, la 
utilizarea cunoştinţelor astronomice în vederea 
transformării navigaţiei (calculul latitudinilor), la folosirea 
matematicii în balistică, la întrebuinţarea pendulului în 
vederea confecţionării unui ceasornic mai exact. Şi chiar la 
motorul cu abur, triumful clasic al empirismului ştiinţific. 
Insă ştiinţa nu îşi ia un avans şi nu precedă tehnica decât 
spre sfârşitul secolului al XIX-lea. Pseudoinventatorii şi cei 
ce găseau soluţii la diferite probleme au considerat că era 
mai profitabil să analizeze lucrările de specialitate înainte 
de a-şi pune proiectele în practică; sau chiar înainte de a-şi 
stabili obiectivul - ce să facă şi cum să procedeze. 

Aşadar liderul/inovatorul a fost prins şi răsturnat. Vechile 
avantaje - resurse, avere, putere - s-au devalorizat, iar 
mintea s-a impus în faţa materiei. De acum înainte, viitorul 
le aparţinea tuturor celor care aveau caracter, mâini şi 
creier. 


Secretele bucătăriei industriale 


După cum am văzut, oţelul era întotdeauna metalul 
predilect pentru confecţionarea „armelor albe” (săbii şi 
pumnale), a cuţitelor şi bricelor, a uneltelor ascuţite şi a 
pilelor (esenţiale în producţia părţilor ce necesitau precizie). 
La început, oţelul a fost un produs auxiliar accidental al 
topirii în furnale în care nu se obținea o temperatură 
suficient de mare încât să producă o masă omogenă, luând 
naştere odată cu fierul moale şi fonta albă. Mai târziu, 
odată cu inventarea furnalelor înalte ce funcționau la 
temperaturi ridicate, era nevoie de mai multe procese 
succesive pentru a ajunge de la fontă la oţel. O metodă 
consta în reîncălzirea metalului şi calcinarea carbonului 
până la 1,2—1,5%. Rezultatele nu erau uniforme (nu era 
uşor să te opreşti la momentul potrivit) şi se obțineau 

diverse varietăţi de oţel care erau folosite ulterior în diferite 
scopuri. Oţelul de calitate superioară era folosit pentru 
arme şi tacâmuri fine; cel de calitate inferioară, la brăzdare 
şi seceri. 

O altă metodă consta în eliminarea carbonului pentru a 
obţine fier forjat şi adăugarea ulterioară de carbon pentru a 
obţine oțel. De obicei, carbonul era adăugat prin 
comprimarea fierului forjat în carbon, încălzire şi contopire, 
apoi ciocănire. Scopul era forjarea metalului compozit astfel 
încât carbonul să fie distribuit uniform, iar rezultatul să fie 
omogenizat - aidoma frământării aluatului. Şi, la fel cum 
prin frământare se obţine un aluat mai omogen, prin 
încorporare, presare, încorporare şi iar presare, şi acest oţel 
cementat era încorporat şi ciocănit în repetate rânduri. 
Rezultatul era o bucată stratificată de oţel; cu cât existau 
mai multe straturi (adică cu cât fusese încorporat şi 
frământat mai mult), cu atât metalul era mai solid şi mai 
rezistent. Cele mai bune exemple pentru acest tip de 
proces sunt celebrele săbii japoneze de samurai, care îşi 
păstrează tăişul şi luciul cinci secole mai târziu. Oţelul 
stratificat, inventat în Europa, la Nurnberg, la începutul 
secolului al XVII-lea (Nurnbergul era un vechi centru al 
confecţionării de unelte şi instrumente), a fost adoptat 
imediat de către englezi. Francezii nu au învăţat tehnica 
decât în preajma anului 1770. 

Insă nici măcar săbiile de samurai nu se pot compara, în 
privinţa omogenităţii, cu oţelul de creuzet, adică oţelul 
încălzit până la lichefiere, astfel încât carbonul adăugat se 
amestecă în totalitate. Cel care a inventat oţelul de creuzet 
în 1740 a fost un ceasornicar englez, Benjamin Huntsman, 
care avea un interes profesional evident în obţinerea unui 
metal mai bun pentru arcuri şi pile. Tehnica avea să 
rămână un monopol britanic vreme de aproximativ trei 
sferturi de veac - nu din lipsă de pretinşi imitatori. 

Indeosebi francezii au cheltuit foarte mult pentru a afla 

secretul. Franţa nu stătea la fel de bine la acest capitol, 
situaţie pe care o considera, în mod evident, un handicap 
politic grav. La începutul secolului al XVIII-lea, omul de 
ştiinţă priceput la toate Rene Antoine de Réaumur (1683— 
1757), mai bine cunoscut pentru termometrul său, a pretins 
că descoperise secretul pentru ceea ce el însuşi numea 
„piatra filosofală”, a deschis o „fabrică regală” în scopul 
transformării fierului în oţel şi a primit o recompensă 
generoasă din partea statului pentru eforturile sale. A dat 
greş, deoarece credea că soluţia consta în adăugarea 
sulfului şi a sărurilor potrivite. Rolul carbonului nici nu i-a 
trecut prin cap. De asemenea, credea că fierul francez era 
îndeajuns de bun în acest scop, spre deosebire de britanici, 
care importau cel mai bun fier suedez pentru a obţine 
oţel“. Trebuia să fi aruncat o privire în jur. 

„Această eroare de analiză şi această «alegere 
patriotică» aveau să fie acceptate mult timp în Franţa şi 
aveau să accentueze înapoierea industriei naţionale.”+% Şi 
alţii au făcut ulterior un pas înainte, lăudându-se că 
obţinuseră un oţel comparabil cu produsul britanic sau cel 
german. Nu a mers. Cel mai important progres a avut loc 
după călătoria lui Gabriel Jars în Marea Britanie din 1765. 
Jars îşi propusese să producă oţel cementat, însă obținuse 
rezultate mediocre, în bună parte deoarece folosea fier 
franțuzesc à la Réaumur, moartea survenită în 1769 i-a 
întrerupt eforturile. Un alt tehnician, pe nume Duhamel, 
tovarăşul lui Jars de călătorie şi protejatul ministrului 
Turgot, a fost angajat de contele de Broglie, proprietarul 
unei fierării şi beneficiarul unei subvenţii guvernamentale 


489 Vezi o critică devastatoare la adresa judecății şi influenţei 
lui Réaumur, scrisă de Frederic Le Play în Annales des Mines, 9 
(1846), citat în Harris, „Attempts to Transfer English Steel 
Techniques”, în Essays in Industry, p. 109, n. 18. Despre 
Réaumur, vezi ibid., p. 84. 

1% Woronoff, L'industrie sidérurgique, p. 351. 

de 15.000 de livre, să facă experimente similare. 
Cincisprezece ani mai târziu, guvernul s-a văzut nevoit să 
recunoască faptul că Duhamel nu ajungea nicăieri. 
Metalurgişti mai mărunți au încercat din proprie iniţiativă. 
Nici nu încăpea îndoială: Franţa avea nevoie de oţel şi voia 
să ştie cum să-l producă. 

A intrat în scenă britanicul Michael Alcock din 
Birmingham, pe care l-am cunoscut ceva mai devreme. Le- 
a zis francezilor că era floare la ureche: oţelul era uşor de 
produs; partea mai dificilă era să obţii oţel de calitate. 
Astfel, cu ajutorul lui Trudaine de Montigny, director 
comercial (fiul celui care îi trimiseseră pe Jars şi Duhamel 
să viziteze Anglia), şi-a deschis o fabrică proprie şi a produs 
mostre de oţel cementat şi de creuzet. A rămas la stadiul 
de mostre. 

În acelaşi timp, doi dintre partenerii lui Alcock au mers pe 
cont propriu şi au cumpărat o mică fierărie ce producea pile 
la Amboise, pe Loara (comună mai bine cunoscută datorită 
castelului regal). Fierăria a atras atenţia ducelui de Choiseul 
şi a determinat guvernul francez (din nou, cu sprijinul lui 
Trudaine de Montigny) să finanţeze o „fabrică regală” de 
oţeluri fine pe care să o subvenţioneze cu 20.000 de livre 
pe an. Însă această subvenție a fost însoţită de un blestem: 
obligaţia de a folosi fier forjat franțuzesc. Intreprinderea a 
investit masiv în echipament - şase furnale mari, patruzeci 
de ciocane mecanice, optzeci de forje de oţel - şi a făcut 
experimente după experimente. In zadar. Nu a obţinut 
niciodată oţel de creuzet, iar oţelul său cementat nu inspira 
încredere. 

Şi alte întreprinderi, cu sau fără relaţii, însă la fel de 
hotărâte, au intrat în cursă, îndeosebi cu scopul de a 
produce pile de calitate, care deveneau tot mai importante 
pe măsură ce mecanizarea avansa, iar metalele înlocuiau 
lemnul. Una dintre ele, în Dauphine, a beneficiat de sprijinul 
intendentului şi grupului financiar al ducelui d'Orléans. În 

primul rând, şi-a stabilit obiective mărunte: confecţionarea 
de lame pentru coase şi felurite articole metalice. Însă apoi 
a intrat în bucluc din pricina delapidării. Era mai uşor să iei 
bani decât să-i produci. 

Denis Woronoff, istoric al industriei franceze a fierului, 
rezumă: la şaizeci de ani după Réaumur, industria franceză 
a oţelului era încă „în aşteptare”. Orice succes trâmbiţat se 
dovedise a fi fals. Nu că inspectorii guvernamentali ar fi fost 
creduli sau binevoitori, dar puneau mai mult accent pe 
puritatea teoretică a metalului decât pe caracteristicile sale 
(duritate, tăiş etc.). Erau de asemenea convinşi de 
importanţa dimensiunii (gigantisme) în condiţiile unor 
dezeconomii de scară. Rezultatele au fost următoarele: 
risipă, fundături şi faliment comercial“. 

Au urmat revoluţia şi Napoleon. Altă perioadă de 
aşteptare. Francezii au învăţat să producă oţel de creuzet 
abia în anii 1820, mulţumită unui expatriat britanice numite 
James Jackson. Germanii au reuşit aproape zece ani mai 
târziu, în mare fără ajutor din exterior. Elveţianul Johann 
Conrad Fischer, un observator fin şi un vizitator neobosit al 
întreprinderilor străine - era numai nas şi ochi -, a învăţat 
să-l producă în preajma anului 1805+%. 

E nevoie de mai mult decât reţete, planuri şi chiar 
experienţe personale pentru a deprinde bucătăria 
industrială. 


Geniul nu e de ajuns 


La jumătatea secolului al XIX-lea, alcaloidul numit chinină 
era deosebit de important pentru autorităţile britanice din 
India, unde malaria debilita şi ucidea civilii şi personalul 


%1 Ibid., pp. 352—353. 

42 Despre Fischer, vezi Henderson, J.C. Fischer. Fischer păstra 
jurnale de nepreţuit, care au fost editate şi publicate de Karl 
Schib. 

militar. Chinina nu trata boala, însă îi uşura simptomele. La 
momentul respectiv, chinina era obţinută din coaja 
arborelui de chinină, originar din Peru. Guvernul britanic, 
reamenajând grădina botanică de la Kew, celebră în toată 
lumea, făcea eforturi supraomeneşti să obţină seminţe de 
arbore de chinină din Peru, să le transforme în puiet, pe 
care să-l planteze apoi în India, însă rezultatele s-au 
dovedit dezamăgitoare. India a continuat să depindă de 
importurile costisitoare din Java, unde olandezii reuşiseră 
să obţină un puiet repicat mai bun. Britanicii ar fi preferat 
să aibă o sursă proprie. 

William Henry Perkin, născut la Londra în 1838, era fiu de 
constructor şi nu avea nicio legătură cu India. Tatăl său ar fi 
vrut să devină arhitect (promovare socială), însă el s-a 
îndreptat de timpuriu spre chimie. În 1853, la doar 15 ani, a 
fost admis la nou-înfiinţatul Royal College of Chemistry, 
aflat atunci sub conducerea unui om de ştiinţă german, 
August Wilhelm Hofmann, care l-a plăcut pe băiat şi l-a luat 
ca asistent. Hofmann l-a pus în temă pe Perkin cu privire la 
importanţa găsirii unei metode de a sintetiza chinina, iar 
Perkin a luat problema cu el acasă, într-un mic laborator pe 
care îl amenajase în casa familiei sale. Nu a descoperit o 
metodă prin care să obţină chinină, însă, în treacăt fie zis, a 
obţinut un precipitat din păcură (un ingredient al 
gudronului de huilă), negrul de anilină, din care a derivat 
ulterior albastrul de anilină sau violetul. (Chimia a fost 
dintotdeauna o ştiinţă a descoperirilor întâmplătoare.) 

Perkin a fost îndeajuns de vigilent încât să-şi dea seama 
de valoarea acestei descoperiri. Colorantul său albastru era 
o vopsea excelentă şi, după ce l-a brevetat, Perkin, în 
vârstă de doar 19 ani, şi-a deschis o fabrică pentru 
produsele sale cu fonduri oferite de tatăl şi fratele său. 
Acesta a fost sfârşitul pregătirii sale la Royal College. După 
această lovitură norocoasă şi multe altele, Perkin a ajuns în 
scurt timp milionar. După care o altă întorsătură: a revenit 

la prima lui dragoste, chimia experimentală şi teoretică. In 
plus, industria chimică germană o lăsa pe cea britanică 
mult în urmă. 

Acest prim colorant artificial era de vis - începutul 
industriei coloranților extraşi din gudronul de huilă, extrem 
de importantă. De îndată ce Perkin dăduse startul, chimiştii 
din Anglia, Franţa, Germania şi Elveţia s-au pus pe treabă şi 
a apărut un curcubeu de culori artificiale - fuchsia (fucsină), 
magenta (după sângele vărsat în bătălia din această 
localitate italiană), o paletă de violet, toate alizarinele de 
roşu, roz, portocaliu şi galben, precum şi un verde care a 
făcut senzaţie, pentru că nu devenea albastru în lumina de 
gaz“%*. La rândul lor, aceste culori stimulau cererea de 
materiale rafinate şi le făceau pe femeile din ţările bogate 
ale Europei să renunţe la negrul lor tradiţional, economic şi 
lugubru. (Astăzi, şi mai bogate, multe dintre ele au revenit 
la negru, chiar şi la nunţi.) Totuşi, mai importantă pe 
termen lung era ramificarea noilor tehnici în progrese 
chimice mai vaste: noi mijloace de iluminat, substanţe 
farmaceutice (aspirină, arsfenamină, felurite barbiturice, 
novocaină şi multe altele), materiale fotografice, 
îngrăşăminte artificiale şi, în cele din urmă, plastic - toate 
acestea cu partea lor de descoperiri neaşteptate şi 
accidentale. 

Mulțumită lui Perkin, Marea Britanie se afla în fruntea noii 
industrii. Marea Britanie dispunea de toate avantajele. In 
primul rând, avea o uriaşă industrie chimică de bază, 


‘43 Alizarina era obţinută din antracen, o altă componentă a 
gudronului de huilă. Sinteza a fost realizată de Perkin în Anglia, 
Caro, Graebe şi Liebermann în Germania, în 1869. Pe piaţă, 
efectul a fost uluitor: în 1870, alizarina naturală extrasă din 
garanţă costa 90 de mărci kilogramul; cea sintetică, 8 mărci. 
Garanţa, multă vreme un simbol al peisajului din Provence, era 
acum de domeniul trecutului (Milward şi Saul, Economic 
Development, p. 229). 

tradiţională, care producea substanţe alcaline, acizi şi sare. 
Apoi, beneficia de toate ingredientele pentru o industrie 
bazată pe carbon: nicio altă ţară nu producea mai mult 
gudron de huilă în formă brută; nicăieri altundeva nu era 
mai ieftin. În cele din urmă, a oferit cea mai mare piaţă 
pentru coloranţii textili din lume. Cu toate acestea, o 
generaţie mai târziu, industria a părăsit meleagurile 
britanice pentru a se stabili în Germania şi, într-o măsură 
mai mică, în Franţa şi Elveţia. În 1881, Germania producea 
aproximativ jumătate din coloranţii artificiali ai lumii; în 
1900, între 80% şi 90%. Principalii producători germani 
erau capabili să plătească dividende de peste 20%, an de 
an, indiferent dacă vremurile erau bune sau proaste, 
investind totodată sume mari în fabrici, cercetare şi 
echipament. A fost una dintre cele mai mari şi mai rapide 
transformări industriale din istorie“. 

De ce? De ce a apărut această încălcare evidentă a 
„legilor” avantajului comparativ şi a dependenţei de cale? 
Pentru că, în afară de Perkin şi alţi câţiva băieţi de treabă, 
Marea Britanie nu avea chimişti pregătiţi şi înzestrați care 
să genereze invenţii. Cu siguranţă nu la fel de mulţi şi de 
bine pregătiţi ca aceia care se găseau pe continent. Astfel, 
când A.W. Hofmann, Heinrich Caro şi colegii lor germani din 
Marea Britanie au fost ispitiţi înapoi acasă cu oferte 
atractive, industria chimică organică a Marii Britanii s-a 
contractat. În schimb, în Germania au apărut şi au înflorit 
mari corporaţii: Hoechst, BASF (Badische Anilin u. Soda- 
Fabrik), Bayer, Agfa, clădite în jurul unor chimişti şi ingineri 
chimişti de vârf, dotate cu laboratoare bine echipate şi 
strâns legate de universităţi. 

Semnificaţia acestui fond de talent, combinat cu iniţiativa 


1% Despre această poveste, vezi Haber, Chemical Industry, pp. 
128—136, 169—198; şi Travis, The Rainbow Makers, pp. 237— 
239, care accentuează vederile largi ale tinerilor chimişti 
germani din punct de vedere tehnologic. 

şi o cultură orientată spre cercetare, este destul de clară în 
povestea indigoului artificial. lată un candidat logic la 
sinteză: un colorant major, compus al carbonului, extras din 
plante exotice (cardamă şi altele) cu un cost exorbitant. În 
1880, profesorul A. Baeyer l-a sintetizat şi a vândut 
procedeul companiilor BASF şi Hoechst, care au hotărât că 
aveau de unde să împartă şi şi-au pus laolaltă resursele. 
Aveau nevoie una de cealaltă. 17 ani, 152 de brevete şi 
multe milioane de mărci mai târziu, cele două firme tot nu 
aveau o tehnică fezabilă din punct de vedere comercial. 
Una dintre ele folosea o sinteză diferită, care îi aparţinea 
tot lui Baeyer; însă necesita atât de mult toluen, încât 
industria gudronului de huilă nu ar fi putut să-l ofere fără să 
invadeze piaţa cu produse auxiliare precum benzen şi 
naftalină. Deşeurile sunt blestemul industriei chimice şi al 
celor ce locuiesc în apropierea lor. Dar sunt şi un stimulent 
puternic pentru noi cercetări“. 

In acest punct, BASF şi Hoechst şi-au îndreptat atenţia 
spre o tehnică elaborată la ETH (Eidgenössische Technische 
Hochschule, cunoscută drept Politehnica), în Zurich, care 
avea ca punct de plecare naftalina, pe atunci un produs 
auxiliar aproape lipsit de valoare al distilării gudronului de 
huilă. Insă şi aceasta punea probleme practice şi 
comerciale a căror rezolvare a necesitat ani de zile. BASF a 
urmat o cale; Hoechst, care era îndreptăţită să folosească 
procedeul lor, a urmat o altă cale, care se sprijinea, din 
nou, pe cercetarea efectuată la Politehnica din Zurich. BASF 
a demarat producţia mai devreme (1897, spre deosebire de 
Hoechst, în 1904), însă tehnica Hoechst s-a dovedit mai 
bună. In chimie, la fel ca în afaceri, există mai multe 
metode prin care să îţi poţi atinge scopul. 

Ca în numeroase alte situaţii, tehnica a reprezentat un 
adevărat dezastru pentru vechile metode şi cei care le 
aplicau. În trei ani, BASF producea la fel de mult indigo cât 


45 Haber, Chemical Industry, p. 84. 

putea fi obţinut din 1.000 de kilometri pătraţi. Marii 
perdanţi în acest caz erau indienii, care cultivau şi exportau 
produsul natural: 187.000 de tone în 1895—1896; 11.000 în 
1913—1914. Preţul colorantului ajunsese la jumătate“*%. 

În pragul Primului Război Mondial, Germania lăsase restul 
lumii mult în urmă în ceea ce priveşte industria chimică 
modernă - atât de mult în urmă, încât nici măcar 
confiscarea brevetelor industriale germane în cursul acestui 
război nu le-a adus beneficii imediate concurenţilor de 
peste ocean. Cele mai mari firme americane, cu cei mai 
buni ingineri chimişti americani, nu ştiau ce să facă cu ele 
sau cum să le facă să dea roade. Astfel, în anii 1920, au 
angajat chimişti germani. Spionajul industrial din nou la 
putere. 


1% Milward şi Saul, Economic Development, p. 230. 

Capitolul 19.Teritorii neocupate 


In 1700, produsul pe cap de locuitor din Mexic era de 
circa 450 de dolari americani, la valoarea din 1985; în 
coloniile care aveau să devină Statele Unite, produsul era 
oarecum mai mare, să spunem, 490 de dolari; iar în 
Barbados, înfloritoarea colonie a zahărului, cifra era 
substanţial mai mare, 736 de dolari. O sută de ani mai 
târziu, Mexicul era în continuare la pragul de 450 de dolari, 
iar Statele Unite, la 807 dolari. Până în 1989, Statele Unite 
luaseră un avans considerabil: un PIB de 3.500 de dolari în 
Mexic, 5.350 de dolari în Barbados, 18.300 de dolari în 
Statele Unite“. 


47 Preiau aceste cifre de la Engerman şi Sokoloff, „Factor 
Endowments”, tabelul 4; vezi sursele citate acolo. Ar trebui 
reţinut faptul că asemenea estimări, în special cele pentru anii 
timpurii, sunt nişte născociri, produsul manipulărilor eroice şi al 
supoziţiilor, ca să nu mai vorbim de erorile şi distorsionările 
datelor originale - cf. Randall, „Lies, Damn Lies, and Argentine 
GDP”. Chestiunea este complicată şi mai mult de fragilitatea 
comparaţiilor internaţionale care nu se sprijină pe paritatea 
puterii de cumpărare. Dacă ar fi să includem prăbuşirea pesoului 
mexican din decembrie 1994 - ianuarie 1995, de exemplu, 
rezultatele mexicane ar fi şi mai slabe. Nu mai contează; 
imaginea generală a unei creşteri americane mai rapide este de 
încredere. Pentru o altă serie de estimări, bazate pe datele de 
avere convertite în venit (aproximative), vezi Garcia, „Economic 

Revoluţia Industrială a avut loc într-o lume relativ pustie 
- cel puţin în comparaţie cu densităţile populaţiei din 
prezent. În această lume, fireşte, concentrațiile variau, de 
la aşezările mai dense din China, India şi anumite porţiuni 
ale Europei de Nord-Vest la spaţiile mai vaste din Asia 
Centrală, Australia şi Americi. Motivele acestei variaţii erau 
în bună parte de ordin geografic şi tehnologic: populaţiile se 
strămutau şi se înmulţeau cel mai bine în climatele 
favorabile, pe terenuri fertile, cu ajutorul tehnicilor agricole 
ce valorificau potenţialul natural. Şi consideraţiile de ordin 
politic au avut un rol. În Europa, de exemplu, câmpia 
dunăreană, cu un potenţial bogat la începutul secolului al 
XVIII-lea, era în mare parte nevalorificată. După sute de ani 
de dezordine, otomanii se retrăseseră abrupt după eşecul 
celui de-al doilea asediu al Vienei (1685). O jumătate de 
veac mai târziu, ruşii au deschis marele grânar ucrainean, 
alungând popoarele nomade care cutreieraseră şi 
stăpâniseră intermitent aceste spaţii vaste de la 
începuturile Hoardei de Aur (mijlocul secolului al XIII-lea). 

Cele mai mari teritorii neocupate erau însă cele de peste 
ocean: Americile, înainte de toate, dar şi spaţiile mai 
restrânse din Australia şi sudul Africii. Niciunul dintre aceste 
teritorii nu era pustiu când au debarcat europenii. 
Pretutindeni, popoarele băştinaşe cultivau pământul, 
creşteau animale sau pur şi simplu vânau şi culegeau, însă, 
din nou, densităţile aşezărilor variau, creând diverse 
oportunităţi şi premise pentru invazii. În Americi, câteva 
regiuni erau dens populate - valea Mexicului, zona 
deluroasă a Peru-ului, câteva insule din Caraibe. In mod 
normal, aceste densități ar fi preîntâmpinat cuceririle, aşa 
cum s-a întâmplat în Asia, însă slăbiciunile tehnologice şi 
politice ale populaţiei americane băştinaşe le făceau 
vulnerabile. Agenţii patogeni importaţi s-au ocupat de 


Growth”, pp. 53—54. 

restul. În celelalte colţuri ale Americilor, precum în regiunile 
nordice care au devenit Statele Unite şi Canada, densităţile 
scăzute au facilitat o organizare şi o înarmare superioare. În 
ochii indienilor, omul alb le fura pământurile; în ochii omului 
alb, pământul era acolo ca să fie luat, un teritoriu profitabil, 
fără margini. 

Economiştii consideră că factorii de producţie sunt 
pământul, capitalul şi munca. Pământul include nu numai 
suprafaţa, ci şi resursele sale; iar din punctul de vedere al 
dezvoltării economice, caracteristicile dominante ale unei 
regiuni neocupate sunt spaţiul, solul şi bogăţia materialelor. 
La rândul lor, acestea prezintă oportunităţi şi constrângeri: 
aceste teritorii pot genera o abundență de produse de bază 
pe cap de locuitor, dar numai dacă dispun de mâna de 
lucru necesară. Au nevoie de oameni, pe care îi atrag 
adesea oferind stimulente în vederea migraţiei: terenuri 
gratuite sau ieftine în primul rând, dar şi salarii mai mari, 
un statut superior şi drepturi politice. (Acesta a fost un 
aspect esenţial al îmbunătăţirii statutului şi dreptului de 
proprietate în Europa medievală.) lar dacă forţa de muncă 
nu vine de bunăvoie, vor importa oameni cu de-a sila, 
plătindu-i pe recrutorii şi traficanţii de sclavi să facă 
treburile murdare. 

Odată întruniţi factorii de producţie, regiunile neocupate 
oferă de regulă culturi şi alte produse de bază ce depăşesc 
cu mult nevoile populaţiei. Aceste surplusuri pot fi ulterior 
comercializate. Aceste economii pot câştiga mult mai mulţi 
bani producând culturi destinate exportului decât 
asigurându-şi subzistenţa prin agricultură, încât e mai 
rentabil să obţină câştiguri comercializându-şi potenţialul 
de hrană. (Luaţi ca exemplu insulele din Caraibe care 
alocau fiecare centimetru pătrat  trestiei-de-zahăr şi 
importau alimente din îndepărtata Europă.) 

Aplicarea acestei strategii de către anumite economii 
neexperimentate a condus la o teorie a alimentelor de larg 


483 


consum sau argumentul „supapei pentru surplus”+*%. Ideea 
era următoarea: o anumită regiune porneşte cu câştiguri 
obţinute din exportul produselor de bază, care sporesc 
veniturile de acasă. La rândul lor, veniturile promovează o 
piaţă pentru manufacturi, finanţând totodată dezvoltarea 
unui sector industrial şi a unei economii mai echilibrate. 
(Depinde mult de distribuţia venitului în regiunea 
producătoare. Cu cât aceasta este mai inegală, cu atât 
piaţa manufacturilor este mai restrânsă. Astfel, o economie 
bazată pe plantaţii nu va genera o cerere industrială foarte 
mare: proprietarii plantațiilor vor cumpăra bunuri de lux 
pentru ei înşişi şi vor cheltui prea puţin pe hainele şi 
adăposturile sclavilor lor.) 

Modelul produselor de bază a fost formulat pentru prima 
oară de Harold lInnes pentru a explica performanţa 
canadiană în termenii unei succesiuni de produse de bază 
pentru export: mai întâi blănuri (în secolele al XVII-lea şi al 
XVIII-lea), apoi cherestea (sfârşitul secolului al XVIII-lea şi 
secolul al XIX-lea) şi, în sfârşit, cereale (de la jumătatea 
până la sfârşitul secolului al XIX-lea). De atunci au fost 
elaborate scheme similare pentru Suedia (cherestea, cupru, 
fier), Statele Unite (tutun şi bumbac, apoi grâu), Australia 
(lână, carne, grâu), Argentina (piei, seu, carne, cereale), 
Japonia perioadei Meiji (mătase), chiar şi Anglia medievală 
(lână). Putem să ne gândim şi la dezvoltările paralele 
care au loc astăzi în naţiunile producătoare de petrol. 


48 Aceasta nu ar trebui confundată cu doctrinele clasice ale 
avantajului comparativ, care sunt în esenţă statice şi nu oferă 
nici o motivaţie a dezvoltării economice. Dimpotrivă, au fost 
folosite de la bun început pentru a justifica predominanta 
diviziune internaţională a muncii. 

49 Vezi, printre alte discuţii; Caves, „ «Vent for Surplus» 
Models of Trade” şi „Export-Led Growth”; Baldwin, „Pattems of 
Development”; Watkins, „A Staple Theory of Economic Growth”; 
şi Garcia, „Economic Growth and Stagnation”. 

Însă, la fel ca majoritatea teoriilor economice bune, 
modelele „supapei pentru surplus” prezintă un aspect 
tautologic: explică cel mai bine ceea ce se potriveşte cel 
mai bine. Doar pentru că o economie câştigă din exportul 
produselor de bază nu înseamnă că va folosi apoi cum 
trebuie acest venit pentru a promova dezvoltarea. lată 
dilema: să investeşti sau să cheltui? Şi, chiar dacă cineva se 
hotărăşte să investească, cine spune că banii vor fi 
canalizaţi în activităţile potrivite? Mai mult decât atât, care 
sunt acelea? Să continui cu produsele de bază şi să 
maximizezi avantajul comparativ? Sau să urmăreşti 
dezvoltarea echilibrată, adică să iei acum mai puţin şi mai 
mult mai târziu? 

Istoria economiilor de frontieră din Americi şi succesul lor 
în industrializare sunt un studiu de caz privind punctele 
forte şi punctele slabe ale teoriei produselor de bază. Pe de 
o parte, avem Statele Unite şi Canada - economii 
dezvoltate, cu venit ridicat; pe de altă parte, rămăşiţele 
fostului imperiu spaniol şi Brazilia, fosta colonie portugheză. 
La început, aceste ţări sudice erau mai bogate şi mai 
populate; astăzi sunt cu mult în urmă şi, deşi încep în 
sfârşit să se modernizeze, puţini le-ar prezice o 
convergenţă rapidă cu republicile nord-americane, chiar şi 
cu ajutorul unor pieţe comune precum NAFTA (Acordul 
Nord-American de Comerţ Liber). 

Poveştile divergente ale Americii de Nord (fostă colonie 
britanică), pe de o parte, şi Americii Latine (fostă colonie 
spaniolă şi portugheză), pe de altă parte, au nevoie de mai 
multe explicaţii. Economiştii nu ar fi întotdeauna de acord 
cu acest lucru. Pentru ei, un motiv întemeiat este suficient 
şi, în ceea ce priveşte Americile, cel mai bun motiv îl 
reprezintă resursele. Aceste teritorii aveau o bogăţie 
naturală extraordinară, însă aceasta s-a dovedit utilă în 
mod diferențiat în contextul noilor tehnologii industriale. 
Din acest punct de vedere, Statele Unite o duceau cel mai 

bine: întinderi vaste de teren fertil, virgin; un climat blând 
pentru cultivarea unei materii prime industriale esenţiale, şi 
anume bumbacul; zăcăminte bogate de ingrediente-cheie 
pentru metalurgia feroasă; foarte mult lemn şi cărbune 
pentru combustibili, precum şi o energie hidraulică 
generoasă de-a lungul Coastei de Est; o abundență de 
petrol, valoros de la jumătatea secolului al XIX-lea pentru 
lumină, ca lubrifiant şi, mai presus de toate, drept 
combustibil pentru motoarele cu combustie internă; mult 
minereu de cupru, pregătit la sfârşitul secolului al XIX-lea 
pentru cererile înfloritoare de transmisie, motoare şi 
energie electrică. Şi, alături de toate acestea, căi relativ 
convenabile de acces şi comunicaţii: o coastă frumos 
crestată, punctată cu porturi superbe, fluvii mari (mai ales 
Mississippi şi afluenții săi) şi câmpii vaste. Singura barieră 
muntoasă serioasă dintre Atlantic şi Munţii Stâncoşi erau 
Apalaşii, iar aici diferite culoare făceau posibile trecerea şi 
comerţul, în special pasajul creat de râul Hudson şi 
întinderea plană până la Marile Lacuri. Aici omul a fost în 
stare să contribuie la utilitatea naturii, canalul Erie şi căile 
ferate deschizând Vestul Mijlociu către porturile din Mid- 
Atlantic (statele Delaware, Maryland, New Jersey, New York, 
Pennsylvania). 

În aceste privinţe, Statele Unite erau mai favorizate 
decât celelalte părţi ale Lumii Noi. Nicio altă ţară nu avea 
fier şi cărbune, de exemplu, în apropiere; niciuna nu avea 
mijloace naturale comparabile de transport şi comunicaţii. 
Comparativ, Mexicul este un puzzle de munţi, podişuri şi 
deşerturi - desigur, cu părţile sale bune, dar slab conectate, 
după cum au descoperit constructorii de căi ferate. O bună 
parte din Brazilia este tropicală şi subtropicală, astfel încât 
minunatul bazin al fluviului Amazon este şi acum greu 
accesibil. Argentina este ţara care seamănă cel mai mult cu 
Statele Unite, din punctul de vedere al trăsăturilor sale 
naturale şi al accesibilităţii; însă imigrarea acolo a fost 

multă vreme împiedicată, iar materiile prime industriale 
esenţiale lipsesc. 

Aşadar, am putea afirma, aşa cum au făcut-o numeroşi 
economişti, că întâietatea americanilor în ceea ce priveşte 
dezvoltarea a fost predeterminată de natură - pur şi simplu 
noroc. Totuşi, recent, specialiştii au avansat o explicaţie 
geografică mai complexă, ce asociază circumstanţele 
naturale cu instituţiile şi cultura5%. Argumentul lor este 
acela că geografia dictează culturile şi modul de cultivare, 
de unde şi natura proprietăţii funciare şi distribuţia averii; 
iar acestea, la rândul lor, sunt esenţiale pentru ritmul şi 
caracterul dezvoltării. Când societatea este împărţită într- 
un număr restrâns de proprietari privilegiați şi o masă mare 
de muncitori săraci, dependenţi, poate chiar lipsiţi de 
libertate - în realitate, între un mod de viaţă trândav şi 
tihnit şi o mlaştină de deznădejde -, ce stimulent mai există 
în vederea schimbării şi îmbunătăţirii? În vârf, o indiferenţă 
arogantă; jos, resemnarea disperării. Ocazional, rezistenţa 
izbucneşte şi le oferă elitelor şi soldaţilor lor ocazia să-şi 
exerseze artele marţiale; în vreme ce religia oferă 
consolarea unei lumi mai bune după moarte. 

Nu a fost cazul în nordul Statelor Unite şi nici în Canada. 
Ele au beneficiat de avantajul paradoxal al unui climat care 
limita culturile la cereale şi care genera la început un 
surplus  exportabil redus. Economiile de scară erau 
neglijabile, cel puţin înaintea inventării tehnologiilor 
mecanice, astfel încât proprietăţile erau mici, deseori cât să 
acopere subzistenţa, şi mai mult sau mai puţin uniform 


5% Aceasta este teza lui Stanley Engerman şi a lui Kenneth 
Sokoloff în eseul lor despre „Factor Endowments”. O analiză 
importantă şi ingenioasă. Pentru argumente paralele referitoare 
la exploatarea „endogenă” şi la producţia de materii prime 
(Statele Unite au fost mai mult decât norocoase), vezi David şi 
Wright, „Increasing Returns”. 

distribuite”. Această uniformitate nu era întotdeauna pe 
placul celor cu înclinații aristocrate. În 1765, un vizitator 
britanic în New England, lordul Adam Gordon, îşi exprima 
nemulţumirea: „[...] Principiul de nivelare aici, pretutindeni, 
acţionează puternic şi preia frâiele. Toată lumea are 
proprietate şi toată lumea o ştie”*%. 

In plus, pământul aproape neocupat şi forţa de muncă 
rarisimă generau salarii mari şi o recrutare intensă atât la 
ţară, cât şi la oraş, după cum remarca Adam Smith: 


[...] disproporţia dintre întinderea mare de pământ şi 
numărul mic de oameni, ce se află în genere în coloniile noi, 
îngreunează găsirea mâinii de lucru. De aceea proprietarul 
nu se tocmeşte la salariu, şi e dispus să folosească munca, 
la orice preţ ar fi ea. Remuneraţia urcată a muncii 
încurajează şi înmulțirea populației.  leftinătatea şi 
abundența pământurilor de bună calitate încurajează 
ameliorarea acestora şi dă proprietarului posibilitatea să 
plătească salarii mari5%. 


Salariile de la ţară şi preţul pământului, fireşte, impun un 
prag al salariilor urbane - altfel, cum să reţii mâna de 
lucru? —, în vreme ce dezvoltarea unei astfel de economii 
de graniţă a dus la creşterea salariilor. lată ce spune 
iarăşi Smith: 

s Acest lucru era cu atât mai adevărat în New England. În 
coloniile din Mid-Atlantic - îndeosebi New York şi Pennsylvania - 
se găseau ferme comerciale mai mari, care produceau pentru 
pieţele îndepărtate. Vezi Fischer, A/bion's Seed, pp. 174, 377— 
378, 567, care subliniază faptul că diferenţele privind 
proprietatea funciară reflecta nu atât circumstanţele geografice, 
cât circumstanţele originii în Lumea Veche şi intenţiile ulterioare 
ale coloniştilor. 

5% Fischer, A/bion's Seed, p. 174. 

5% Adam Smith, Avuţia națiunilor, vol. II, trad, de Al. Hallunga, 
Editura Academiei, Bucureşti, 1965, cartea IV, cap. VII, partea ll, 
„Cauzele prosperității noilor colonii”, p. 56. 

Aşa fiind, salariul este mai mare nu în ţările cele mai 
bogate, ci în ţările cele mai prospere, adică în cele care se 
îmbogăţesc mai repede. Anglia, desigur, este acum o ţară 
mult mai bogată decât orice regiune din America de Nord. 
Salariile sunt totuşi mult mai ridicate în America de Nord 
decât în orice regiune din Anglia5%. 


Societatea Americii, alcătuită din mici fermieri şi 
muncitori relativ bine plătiţi, a reprezentat sămânţa 
democraţiei şi iniţiativei. Egalitatea a generat respect de 
sine, ambiţie, disponibilitatea de a intra şi de a concura pe 
piaţă, spiritul individualismului şi al combativităţii. În acelaşi 
timp, micile ferme au încurajat autonomia tehnică şi 
mentalitatea proprie omului priceput la toate. Fiecare 
fermă avea atelier şi nicovală, dispozitivele şi îmbunătățirile 
sale ingenioase”, Ingeniozitatea a adus cu sine nu numai 
confort şi venituri, ci şi statut şi prestigiu. Muncitorii buni 
erau ţinta invidiei vecinilor lor, eroii comunităţii. În acelaşi 
timp, salariile mari au intensificat stimulentul de a înlocui 
mâna de lucru cu capital, oamenii cu maşini. 

Drept urmare, noile tehnologii ale Revoluţiei Industriale 
au găsit un teren fertil în coloniile americane şi mai apoi în 


54 În efortul de a-i proteja pe indieni, autorităţile britanice au 
încercat să limiteze expansiunea spre vest, către Munţii Apalaşi. 
In zadar: toate pieile-roşii de pe continent nu ar fi putut să apere 
această graniţă, la fel cum nici Statele Unite nu par să fie astăzi 
în stare să închidă graniţa cu Mexicul. 

5% Adam Smith, Avuția națiunilor, vol. |, trad, de Al. Hallunga, 
Editura Academiei, Bucureşti, 1962, cartea |, cap. VIII, „Despre 
salariul muncii”, p. 50. 

5% Cel mai bun exemplu similar de cultură a meşterilor care 
îmi vine în minte este cel al cantonului elveţian Jura, unde 
fermierii au pus bazele celei mai de succes industrii a ceasurilor 
din lume (Landes, Revolution in Time, cap. XVI, „Notwithstanding 
the Barrenness of the Soil”). 

Statele Unite. Chiar şi mai devreme, nevoia de autonomie 
într-o epocă a comunicaţiilor lente şi intermitente a dat 
naştere manufacturii locale. lată o relatare din 1681 privind 
rapiditatea cu care coloniştii quakeri se implicau în 
industrie: „[...] Au de asemenea dogari, fierari, zidari, rotari, 
plugari şi morari, tâmplari de vase şi alţi meşteşugari, care 
ajustau ceea ce ţara producea pentru fabrici. [...] Există 
fierării, un furnal şi o forjă instalate deja în East Jersey, 
unde produc fier”. O altă relatare, din 1698, descrie 
producţia de stofe: în comunităţile de quakeri din 
Burlington şi Salem, „muncitorii produceau serj, crep, 
camblot, pluş, stofă aspră din lână şi alte tipuri de ţesături 
din lână. Familii întregi se implicau în aceste activităţi, 
folosind lână şi pânză obţinute de ei înşişi”5%. 

New England şi coloniile Pennsylvania şi New Jersey din 
Mid-Atlantic au devenit „inima industrială” a noii naţiuni. 
Producţia fierului a început în anii 1640 (limonit pe Saugus 
[la Lynn], în Massachusetts), la doar două decenii după 
debarcarea Pelerinilor la Plymouth*. În preajma revoluţiei 
(anii 1770), circa 200 de fierării funcționau în coloniile 
americane ale Marii Britanii, iar producţia anuală era de 
aproximativ 30.000 de tone. Doar Marea Britanie, Franţa, 
Suedia şi Rusia produceau mai mult. Topirea a fost urmată 
de rafinare, ciocănire (forjare), tăiere, crestare, laminare şi 
toate celelalte operaţiuni prin care fierul este transformat în 
unelte şi obiecte. În mod inevitabil, cererea de produse 
metalurgice britanice a scăzut masiv, determinându-i pe 
producătorii britanici să solicite Parlamentului legi care să 
interzică producţia colonială. Parlamentul a dat curs acestor 
solicitări, legile i-au făcut pe colonişti să conştientizeze 
nedreptatea statutului lor de subordonați şi a guvernului 
nereprezentativ; de asemenea, importanţa autonomiei 


5% Ambele citate sunt preluate din Fischer, A/bion's Seed, p. 
560. 
5% Vezi Hartley, /ronworks on the Saugus. 

economice. După cum spunea în 1775 Benjamin Rush, 
medic şi lider civic în Pennsylvania: „Un popor care depinde 
de străini pentru hrană şi îmbrăcăminte va trebui să le fie 
mereu supus”5%. 

Una dintre ramurile industriei coloniale avea să-i coste 
scump pe britanici. Coloniile fabricau arme - la început 
flinte, apoi tot mai multe puşti, pe care le foloseau încă din 
copilărie la vânătoare şi care le-a oferit un avantaj 
substanţial în precizia la tras cu arma, avantaj ce avea să 
persiste până în secolul XX. Armele aveau virtuţi specifice 
într-o societate de graniţă, până într-acolo încât unele 
colonii au impus obligativitatea de a purta arme, chiar şi la 
biserică. (Din nou, avem de-a face aici cu o trăsătură 
culturală puternică şi persistentă, dovedită în prezent de 
rezistenţa în ceea ce priveşte controlul armelor.) 

Cu toate acestea, cererea nu a asigurat şi oferta. Cultura 
contează. Oamenii din Sud şi din regiunile izolate ale 
Munţilor Apalaşi erau mai bine înarmaţi, însă armele erau 
fabricate în coloniile din Nord. Motivul era simplu: acolo se 
găseau priceperea şi uneltele. In 1861, când a izbucnit 
războiul dintre Sud şi Uniune, producţia armelor de foc din 
Nord o depăşea pe cea din Confederație cu 32 la 151. 

Desluşim în aceste arme timpurii un indiciu privind 
lucrurile ce aveau să urmeze: cererea de arme era atât de 
mare, încât, cu mult înainte ca maşinile-unelte cu acţionare 
mecanică să devină disponibile, diviziunea muncii sporea 
productivitatea. Interesul ulterior al tinerei republici 
americane pentru producţia în masă a armelor mici cu părţi 
interşanjabile a fost anticipat cu mult înaintea revoluţiei. 

Aşadar coloniştii au importat şi au copiat modelele 
dispozitivelor şi maşinilor europene, iar mecanicii şi 
meşteşugarii pricepuţi au fost invitaţi sau au încercat pe 
cont propriu să se mute la salarii americane mai mari. Aici 


5% Citat în Oliver, History of American Technology, p. 89. 
51 Fischer, A/bion's Seed, p. 860. 

coloniile nord-americane au fost ajutate de cultura lor 
anglofonă: Marea Britanie se lăuda că era cea mai inventivă 
societate din Europa, iar imigranții britanici se simțeau ca 
acasă într-o societate care vorbea aceeaşi limbă. Germanii 
şi-au adus şi ei contribuţia. Quakerii din Pennsylvania îşi 
propuseseră să-i încurajeze pe cei de aceeaşi credinţă de 
pe continentul european să-i însoţească în Lumea Nouă, iar 
aceştia (aşa-numiţii olandezi din Pennsylvania) au adus cu 
ei aptitudini şi meşteşuguri manuale. Prin comparaţie, 
pseudoaristocratica Virginie, „Vechiul Dominion” nostalgic, 
cu marile ei plantaţii şi perioadele sale de ucenicie prin 
contract, atrăgea cu greu asemenea oameni; iar 
cristalizarea sclaviei nu a făcut decât să înrăutăţească 
lucrurile. 

(Dependenţa tehnologică a Sudului a persistat mult după 
sfârşitul Războiului Civil şi după transplantarea industriei 
manufacturilor din centrele mai vechi din nord-est, deţinute 
şi finanţate de regulă din afara regiunii. Aceste 
întreprinderi, caracterizate de regulă printr-o producţie şi o 
valoare adăugată pe muncitor mai scăzute, erau mai des 
întâlnite în ramurile elementare, precum bumbacul şi 
cheresteaua. Această trecere întârziată a dat naştere mai 
multor explicaţii, bazate în principal pe resursele naturale, 
costul scăzut al forţei de muncă şi absenţa sindicatelor. Unii 
specialişti au văzut procesul ca o expresie a colonialismului 
economic sau a dependenţei, iar mulţi dintre ei ar justifica 
întârzierea prin valorile antiindustriale şi cultura moştenită 
de o societate sclavagistă. La care aş adăuga insuficienţa 
activităţii inventive şi a talentului antreprenorial:11.) 


51 O generaţie mai nouă de istorici economici nu este 
mulţumită de ceea ce se respinge drept „explicaţii esenţialiste 
culturale neproductive din punct de vedere intelectual”, „celebre 
prin faptul că sunt alunecoase şi dificil de evaluat” şi militează 
pentru analiza de regresie, folosind „măsuri clar specificate, cu o 
largă aplicabilitate” - Carlton şi Coclanis, „The Uninventive 

492 


Republica americană abia se conturase când Samuel 
Slater a instalat în 1790 primele maşini funcţionale de filat 
în Providence, Rhode Island. A fost urmat de alţii, iar New 
England, cu râurile sale puternice, a devenit un centru 
major al producţiei de bumbac şi lână. Aici, ca şi pe 
continentul european, expatriaţii britanici au fost principalii 
agenţi ai răspândirii tehnologiei”!?. Cu toate acestea, natura 
societăţii beneficiare a contat şi mai mult. Agenţii care au 
adus cunoştinţele, puţini la număr, şi-au găsit rapid ucenici 
care au copiat, au imitat şi, cel mai important, au 
îmbunătăţit. În 1814, când Francis Lowell din Boston a 
introdus războiul de ţesut mecanic, a găsit o forţă de 
muncă pregătită, descendenţii „numeroaselor generaţii de 
mecanici-fermieri din atelierele din New England”. 

Aşadar, câteva maşini proveneau din Anglia, puţine însă, 
iar americanii le-au adaptat în scurt timp în funcţie de 
nevoile şi preferinţele pieţei interne. (De asemenea, 
inventau dispozitive noi şi le exportau în Marea Britanie - 
cel mai bun semn de independenţă tehnologică”!*.) Astfel, 
filatorii britanici de bumbac foloseau selfactorul, care 


South?”, pp. 304, 326. Exceptând întrebarea de ce cultura ar 
trebui să fie considerată „neproductivă din punct de vedere 
intelectual” sau „esenţialistă” (poate că este greu de cuantificat, 
însă adevărata întrebare este: chiar contează?), problema cu 
analiza de regres, este că exclude ceea ce omite şi poate fi 
specificată ca lăsând puţine rămăşiţe „neexplicate” Dă rezultate 
bune când vine vorba de măsurarea importanţei relative a 
factorilor specificaţi, probabil variabile economice cuantificabile, 
însă nu spune nimic despre restul. 

5 Jeremy, Transatlantic Industrial Revolution, p. 254. 

55 Gibb, Saco-Lowell Shops, p. 10, citat în Oliver, History of 
American Technology, p. 15. Vezi şi Rosenberg, „Anglo-American 
Wage Differences”, care sugerează că, deşi salariile americane 
pentru forţa de muncă necalificată erau mai mari decât cele 
britanice, americanii îi puteau angaja pe „cei mai buni” 
constructori de maşini pentru mai puţin. 

necesita o mână de lucru calificată, invariabil masculină; în 
vreme ce americanii au dezvoltat maşina de filat cu inele 
(derivată din maşina de filat cu acţionare hidraulică a lui 
Arkwright), folosită de femeile semicalificate pentru a 
produce fire mai rezistente şi mai aspre; iar apoi şi-au 
sporit considerabil productivitatea inventând mai întâi 
maşina de filat cu clopot şi apoi maşina de filat cu inele. În 
mod similar, inovațiile americane din domeniul țesutului au 
făcut rapid (până în anii 1820) cu fabrica de bumbac de tip 
Waltham să fie „cu cel puţin 10% mai eficientă în ceea ce 
priveşte cantitatea de materiale prelucrate” faţă de rivalul 
său britanic. 

Cifrele sunt extrem de grăitoare. În 1788, parada din 
Philadelphia dedicată zilei de 4 iulie a inclus o maşină 
manuală de dărăcit bumbacul şi o roată de tors cu 80 de 
fusuri - simboluri ale unei independenţe economice 
preindustriale (înaintea mecanizării). Douăzeci de ani mai 
târziu, tinerele State Unite acționau mecanic aproape 
100.000 de fusuri de bumbac; între 1810 şi 1820, numărul 
lor s-a triplat, iar în deceniul următor s-a triplat din nou. 
Aşadar, în 1831, industria număra 1,2 milioane de fusuri şi 
33.500 de războaie de ţesut, majoritatea acţionate 
mecanic, cu ajutorul cursurilor de apă piemontane din New 
Hampshire în nord până în Maryland, în sud5!€. 

O comparaţie recentă privind productivitatea 
manufacturilor situează America mult în faţa Marii Britanii 


54 Despre acest flux inversat, vezi Musson şi Robinson, 
Science and Technology, pp. 62—64 Ei îl citează pe Matthew 
Curtis, constructor de maşini din Manchester, în faţa unei comisii 
parlamentare în 1841: „[...] înţeleg că principalul rol... al 
invențiilor cu adevărat noi, adică al ideilor noi laolaltă, în 
executarea unui anumit proces de către maşinile noi sau într-un 
nou mod îşi are originile peste hotare, în special în America”. 

515 Jeremy, Transatlantic Industrial Revolution, p. 253. 

516 , Ibid., p. 252. 

în anii 18205". Era o realizare extraordinară, ce reunea 
iniţiativa informată şi deseori explicit patriotică, 
cunoştinţele şi know-how-ul, precum şi o forţă de muncă 
inteligentă. Unii muncitori erau luddiţi care se împotriviseră 
mecanizării în ţară, dar care erau dispuşi să o accepte în 
Lumea Nouă; alţii, ţesători manuali ce refuzaseră odinioară 
să lucreze în fabrici. De unde schimbarea? Aidoma Angliei, 
New England detesta programul strict al fabricilor şi 
supravegherea personală. Insă, în vreme ce Anglia se putea 
baza iniţial pe munca involuntară - ucenici de la azilurile 
pentru săraci, fiice şi soţii, persoane care nu puteau refuza 
-, New England era nevoită să găsească metode prin care 
să facă aceste slujbe noi acceptabile, dacă nu chiar 
atrăgătoare. Fabricile americane ofereau salarii mai mari, 
iar femeilor şi fetelor, tipul de adăpost şi mediu decent care 
îi lăsau pe părinţi cu inima împăcată”'*. Atitudinea 
părintească a producătorilor de bumbac de la Lowell a 
devenit legendară - internatele îngrijite, cu materiale de 
lectură şi piane, revista femeilor (Lowell Offering), regulile 
pline de virtute (ipocrite)5!?. 

Unii istorici au atras atenţia asupra unor aspecte mai 
puţin fericite decât cele de suprafaţă. Acestea sigur 
existau, susţin ei, căci cum ar putea capitalismul să 
cheltuie cu adevărat în folosul angajaţilor? Fără îndoială. 
Sistemul avea propria logică; afacerile au avut suişurile şi 
coborâşurile lor, iar vremurile dificile atrag stăpâni dificili, în 
mod inevitabil, în ciuda a ceea ce ne spun economiştii 
despre efectele de omogenizare ale competiţiei, unii 


51 Vezi Broadberry, „Comparative Productivity in British and 
American Manufacturing”. 

518 Programul era lung, însă mai scurt, de pildă, decât în 
fabricile japoneze aflate în aceeaşi etapă. El varia în funcţie de 
anotimp, însă ajungea până la 11—13 ore pe zi (Montgomery, 
Practical Detail of the Cotton Manufacture, pp. 173—177). 

519 Vezi Eisler (ed.), The Lowell Offering. 

angajatori lăsau mult de dorit52. Chiar şi aşa, condiţiile erau 
aparent mai bune decât în Anglia. Ca să-l citez pe Charles 
Dickens, contrastul era „între Bine şi Rău, între lumina cea 
mai vie şi umbra cea mai profundă”"?!. 

Un alt exemplu de autonomie tehnologică. Americanii 
proaspăt independenţi au importat şi motoare cu abur, la 
început de tip atmosferic. Însă apoi au optat pentru motorul 
cu aburi de înaltă presiune şi, din nou, invenţia locală a 
jucat un rol esenţial. Personajul central a fost Oliver Evans 
(1755—1819), un geniu priceput la toate, care a avut 
contribuţii importante la dărăcitul lânii şi măcinarea făinii, 
dar şi în ceea ce priveşte energia aburului. Dispozitivul lui 
Evans a fost creat în anii 1780, însă aplicaţiile majore 
datează de la sfârşitul secolului”??. Aceste motoare de înaltă 
presiune cu pistoane, de regulă mai mici şi mai ieftine, 
produceau mai multă energie decât tipul mai vechi, cu vid 
atmosferic; de aceea, erau potrivite nu numai pentru 
industrie, ci şi pentru transport, unde spaţiul conta. Aceste 
motoare de mai mici dimensiuni au făcut posibile vasele cu 
abur şi locomotiva feroviară. Pe de altă parte, motoarele de 
înaltă presiune puteau să explodeze - unul dintre motivele 
pentru care James Watt şi numeroşi constructori şi 
utilizatori britanici de motoare au preferat modelul 
atmosferic. Americanii păreau să fie dispuşi să accepte 
morţi şi răniţi în schimbul unui transport şi a unei energii 


5% Despre aspectele negative ale muncii în fabrică, vezi 
Dublin, Women at Work, şi Zonderman, Aspirations and 
Anxieties. 

521 Citat în Jeremy, Transatlantic Industrial Revolution, p. 253. 

52 Evans a trimis o copie a planurilor sale in Anglia în 1787, 
unde se spune că Richard Trevithick, inginerul căruia i se atribuie 
deseori această invenţie, le-ar fi văzut în 1794—1795 (Enc. Brit., 
ed. a XI-a, s.v. Evans, Oliver). Un exemplu timpuriu, aşadar, al 
luptei continue pentru întâietate dintre ţara-mamă şi colonia- 
fiică. Desigur, simpla existenţă a acestei întreceri dovedeşte 
caracterul precoce al progresului tehnologic al Statelor Unite. 

mai ieftine. 

Inovația decisivă şi tipic americană nu a constat însă într- 
un anumit dispozitiv, oricât ar fi fost el de important, ci într- 
un mod de producţie - ceea ce avea să fie numit sistemul 
american de manufacturi. Acesta a fost o reacţie creativă la 
(1) o piaţă eliberată de preferinţele locale şi regionale şi de 
distincţiile de clasă şi statut ce predominau în Europa, adică 
dispusă să accepte articole standardizate; şi (2) insuficienţa 
forţei de muncă în raport cu materialele. Cele două aspecte 
erau interconectate. Într-o economie ce duce lipsă de forţă 
de muncă, standardizarea era o metodă prin care sarcinile 
erau împărţite, adică simplificate, devenind repetitive, ceea 
ce sporea considerabil productivitatea. Însă lucrul rapid 
avea tendinţa de a irosi material - nu era timp pentru 
obiceiurile Lumii Vechi privind minuţiozitatea şi chibzuiala. 
In Europa, până şi bancherii comerciali bogaţi scriau scrisori 
până la capătul paginii, după care răsuceau foaia şi 
continuau în unghiuri drepte ca să economisească hârtia. 

In epoca colonială, de exemplu, majoritatea construcţiilor 
imobiliare americane deja evoluaseră de la tâmplărie la 
produsele laminate. Uşile şi ferestrele erau tăiate şi 
asamblate la dimensiune standard; sticla, tăiată în 
consecinţă. (Un vas francez care a ajuns în tânăra republică 
în preajma anului 1815 cu o încărcătură de sticlă pentru 
geamuri de diferite dimensiuni a fost surprins să constate 
că era nevoit să o dea în bună parte pe nimic.) Rumeguşul 
obţinut putea fi recuperat pentru alte întrebuinţări“??. Apoi, 
în anii 1830, inventarea casei în sistem „balloon-frame” (cu 
structură încrucişată) a standardizat construcţia propriu- 
zisă şi a eliminat nevoia de forţă de muncă calificată. Apuse 
erau vremurile bârnelor grele ale hambarelor şi locuinţelor 
tradiţionale; ale îmbinărilor cu gheare de fixare şi caneluri; 
ale pereţilor interiori şi exteriori din cărămidă şi mortar ale 


523 Rosenberg, Perspectives on Technology, pp. 39—40. 

construcţiilor Lumii Vechi*?*. În schimb, se foloseau bucăţi 
de cherestea de 5x10 cm prinse în cuie, cadrul era apoi 
acoperit şi se ataşa o faţadă practică şi atrăgătoare. Noile 
structuri nu erau frumoase sau autentic locale; însă erau 
ieftine, valorificau materialele ce se găseau din abundență 
şi erau extrem de funcţionale. Tehnica de tip „balloon” a 
devenit extrem de răspândită, mai puţin acolo unde lemnul 
era insuficient5?. 

Această folosire intensă a lemnului a dat naştere unei 
familii întregi de maşini: ferăstraie mecanice, strunguri, 
freze şi rindele, „maşini pentru sfredelit, scobit, îmbinat, 
refecat, canelat etc.”. Acestea funcționau rapid - mai rapid 
decât maşinile similare pentru modelarea metalului - şi 
făceau, tocmai din acest motiv, o mare risipă de material. 
Insă nu era nicio problemă: America avea lemn, dar nu şi 


54 Fischer, A/bion's Seed, p. 65, notează că îmbinarea cadrelor 
de cherestea şi a învelişurilor din lemn era „des întâlnită” în sud- 
estul Angliei. Avea cu atât mai multă logică în regiunile 
împădurite ale Statelor Unite. 

525 Despre semnificaţia casei „baloon”, vezi Giedion, Space, 
Time, and Architecture, şi Rosenberg, Perspectives on 
Technology, p. 38. S-a afirmat că varietatea bunurilor, inclusiv a 
caselor, disponibile pentru consumatorii britanici constituia o 
atractivitate care nu se manifesta în cifrele privind producţia sau 
venitul standard, dar care sporea considerabil nivelul de trai - cf. 
Frais, „Economic Performance and Education”, p. 155. Insă 
câteva şederi în casele britanice din piatră şi cărămidă - reci 
chiar şi în august - ar sugera că, oricât ar fi fost de ternă şi de 
utilitară, construcţia americană oferea mai mult spaţiu şi confort 
pentru aceiaşi bani. Mai mult decât atât, prin natura casei 
„baloon”, sistemele sanitare şi electrice pot fi instalate cu 
uşurinţă în pereţi, iar asta a contribuit la adoptarea timpurie a 
unor facilităţi precum apa curentă rece şi caldă şi încălzirea 
centrală. Pe de altă parte, zidăria europeană şi construcţia din 
ipsos este semnificativ mai rezistentă la foc, ceea ce poate face 
diferenţa dintre viaţă şi moarte. 

timp sau forţă de muncă”. 

Casele şi clădirile erau doar începutul. Ideea era ca toate 
obiectele asamblate să fie confecţionate astfel încât părţile 
să fie similare, dacă nu chiar interşanjabile*?/. Gradul de 
asemănare depindea de materiale şi de abaterile permise: 
ajustările puteau fi aproximative în anumite scopuri, însă 
nu în toate; iar lemnul era mult mai iertător decât metalul. 
Astfel, un tâmplar putea ajusta uşile şi ferestrele 
prefabricate, iar un geamgiu putea fixa ochiurile de geam 
cu o cantitate chibzuită de chit; însă mecanismul flintei 
necesita mai multă precizie decât patul armei, iar un ceas 
de buzunar impunea abateri mai mici decât un ceas de 
perete. In acelaşi timp, asamblarea depindea de utilizarea 
cu măiestrie a unei pile pentru ultimele ajustări; asta dacă 
nu se dorea ca părţile să se îmbine şi să funcţioneze de 
minune de la bun început, fără ajustări, ceea ce necesita şi 
mai multă precizie. 

Aceste activităţi reclamau folosirea unor unelte de 
precizie şi organizarea şi amplasarea sarcinilor pentru a 
aduna, deplasa, procesa (mecanic) şi îmbina materialele şi 
elementele componente în mod eficient - ceea ce numim 
acum hardware şi software. Hardware-ul este adesea 
centrul atenţiei, deoarece maşinile-unelte inventate în 
acest scop erau realizări spectaculoase ale creativităţii 
constructorului de maşini. Însă configuraţia şi sincronizarea 
erau mai importante în operaţiuni precum tăierea cărnii, 
care presupunea mai curând  dezasamblare decât 
asamblare; sau în care, cum era cazul măcinării fainii sau al 
rafinării petrolului, o cantitate mai mare de materiale 
prelucrate genera economii de scară mai mari. 

In toate aceste ramuri ale producţiei, Statele Unite erau, 


526 Rosenberg, Perspectives on Technology, p. 42. 

527 Despre diferenţă şi standardele de interşanjabilitate, vezi 
Landes, Revolution în Time, pp. 283—285 şi cap. XIX: „Not One 
in Fifty Thousand”. 

dacă nu pionierul, atunci marele specialist. De la bun 
început, adoptarea maşinilor, în industria textilă, de 
exemplu, a fost urmată de crearea atelierelor care să 
întreţină şi să construiască echipamentul; iar aceste 
ateliere, lumi la scară redusă de aptitudini contopite şi 
interşanjabile, ajungeau deseori să producă şi alte tipuri de 
maşini: motoare cu abur, furnale şi boilere, locomotive, mai 
presus de orice, maşini-unelte. Acestea din urmă, 
concepute iniţial în scopuri specifice, şi-au găsit diverse 


52 În ceea ce priveşte organizarea, ne gândim la şantierul 
naval din Veneţia medievală; cât priveşte tehnicile de producţie, 
la confecţionarea de către Henry Maudslay a închizătorii lui 
Joseph Bramah în 1790—1791 şi a celebrilor scripeţi ai lui Marc 
Isambard Brunel (maşini-unelte concepute de Maudslay) de pe 
şantierul naval de la Portsmouth, în preajma anului 1803. Insă 
închizătoarele şi scripeţii nu impun nici pe departe respectarea 
unor toleranţe ale dimensiunilor atât de strânse ca în cazul 
armelor sau ceasurilor. De menţionat şi precedentele franceze în 
fabricarea de armament: Gribeauval, în producţia de afeturi spre 
sfârşitul Vechiului Regim, şi planurile lui Honore Blanc de 
producţie în masă a muschetelor în anii 1780 şi 1790. Cele din 
urmă erau logice şi raţionale, însă nu au fost niciodată puse în 
practicii. Aceasta este diferenţa dintre a concepe şi a face, dintre 
logică şi cultură. Vezi Landes, Revolution in Time, pp. 309, 459, 
n. 2; Cohen, „Inventivite”, p. 54 şi n. 5. Pentru „eşecul” lui Blanc, 
vezi şi lucrarea lui Ken Alder „Innovation and Amnesia” şi 
Engineering the Revolution. Alder, a cărui analiză are şi de 
câştigat, şi de pierdut din cauza concentrării sale asupra 
producţiei de armament, consideră că interesele inginereşti au 
motivat căutarea uniformităţii în Franta - o combinaţie de putere 
şi consideraţii estetice, o dorinţă „mai presus de orice [...] de a 
decupla siguranţa naţiunii de activităţile meşteşugarilor şi 
comercianților recalcitranţi şi ahtiaţi după bani” („Innovation”, p. 
310). Această trecere de la teorie şi schematică la practic era 
tipic franţuzească. Contrasta flagrant cu practica americană, 
unde banii şi piaţa impuneau căutarea interşanjabilităţii şi unde 
progresul avea loc într-o gamă variată de industrii. 

întrebuinţări în ramurile industriale. Nu numai meşteşugarii 
aveau copii şi nepoți care să poarte torţa mai departe; şi 
maşinile lor proliferau*?*. 

Spre deosebire de Europa, America s-a împotrivit puţin 
acestui progres ce transforma tehnica într-o rutină şi 
elimina nevoia de personal calificat. Într-o ţară a revoluţiei 
continue, metodele vechi aveau o influenţă redusă. lată ce 
ne spune un vizitator oficial al uzinei de armament de la 
Springfield în 1841: 


[...] priceperea armurierului este puţin necesară: „ocupaţia 
sa a dispărut”. Un băiat se descurcă la fel de bine ca un 
bărbat. Intr-adevăr, dată fiind activitatea mai intensă a 
corpului, se descurcă mai bine. 

Dificultatea de a găsi armurieri buni a dispărut; ei se găsesc 
în număr mare în fiecare atelier şi fabrică de pe cuprinsul 
ţării. Priceperea ochiului şi a mâinii, dobândită doar prin 
practică, nu mai este indispensabilă; iar dacă toţi muncitorii 
ar fi daţi afară simultan de la uzina din Springfield, locurile 
lor ar putea fi ocupate cu mână de lucru competentă într-o 
săptămână5%. 


Aşadar nu e de mirare că, atunci când britanicii, cu toate 
realizările lor industriale, au dorit cu întârziere (la 
jumătatea secolului al XIX-lea) să producă muschete bune 
şi ieftine pentru uz militar, şi-au trimis oamenii în Statele 
Unite să studieze metodele americane”. 


529 Nathan Rosemberg, Perspectives on Technology, p. 17, 
numeşte acest fenomen convergență tehnologică, deoarece 
observă cum diferite ramuri converg pe baza aceloraşi tehnici. 
Insă eu aş prefera ceva de genul proliferare tehnologică sau 
interconectare tehnologică, pentru a accentua mai bine 
răspândirea tehnicilor în multiple aplicaţii. 

53 George Talcott, în S.V. Benet (ed.), A Collection of Annual 
Reports... Relating to the Ordnance Department, |, 395, citat în 
Gordon, „Who Turned the Mechanical Ideal”, p. 746. 

51 Cf. Rosenberg, American System of Manufactures. 

Asta nu însemna că britanicii au aruncat pur şi simplu 
vechile metode pe apa sâmbetei. Să ştii nu înseamnă să şi 
faci, iar europenilor în general le-a venit mai greu decât 
americanilor să accepte logica nemiloasă a productivităţii. 
Să luăm ca exemplu doctrina costului investit, care spune 
că banii cheltuiţi sunt cheltuiţi, învechit e învechit; că doar 
pentru că maşinile vor funcţiona nu înseamnă să le şi 
exploatăm. Acest tip de raţionament contrazice practica, 
însă mentalitatea graniţei deschise (a baronului tâlhar) este 
cea care l-a favorizat. Exemplele standard sunt Andrew 
Carnegie şi Henry Clay Frick: când au hotărât să treacă de 
la oţelul Bessemer la oţelul Martin, au aruncat la fier vechi 
fosta fabrică. Dar iată şi relatarea administratorului unei 
fabrici de bumbac de la sfârşitul secolului: 


Filatorii de fire fine sunt foarte dificili. În urmă cu câţiva ani, 
creau probleme într-o fabrică, aşa că într-o sâmbătă după- 
amiază, după ce plecaseră acasă, am intrat şi am distrus cu 
baroasele o încăpere plină de selfactoare. Când bărbaţii s- 
au întors luni dimineaţă, au fost uluiţi să descopere că nu 
mai aveau de muncă. Incăperea respectivă e acum plină cu 
maşini de filat cu inele la care lucrează fete5?. 


„Sistemul american” a impus standarde de productivitate 
pentru restul lumii industriale. Fiecare tehnologie a devenit 
o cale de progres spre altele. Ceasurile de perete şi armele 
au pregătit terenul pentru ceasurile de buzunar şi maşinile 
de cusut. Secerătorile şi maşinile de recoltat au dus la 
apariţia  semănătorilor (a maşinilor de plantat şi a 
semănătorilor în rânduri), a maşinilor de cosit, de legat 
snopi, de treierat şi, în cele din urmă, a combinelor; 
bicicletele au dus la automobile; casele de înregistrare, la 
maşinile de scris şi calculatoare. lar maşinile inventate cu 
un anumit scop au alunecat cu uşurinţă spre altele: o 


52 Erickson, American Industry, p. 132. 

maşină de cusut putea fi folosită pentru piele, canava şi 
stofă, putea să facă cizme, pantofi, velatură, corturi şi 
îmbrăcăminte. 

Era o ţară a minunilor pentru un mecanic, atât în 
agricultură, cât şi în industrie. Un corespondent la Scientific 
American exulta în iulie 1900: „Într-adevăr, în prezent sunt 
foarte puţine lucruri la o fermă în care maşinile brevetate 
nu fac cea mai mare parte din muncă”, Aşadar şi 
agricultura a devenit o industrie, cu economii de scară, 
diviziunea muncii, urmărirea productivităţii muncii. Şi a 
productivităţii solului, deşi într-o mai mică măsură: 
accidentul geografic, natura noului teritoriu din vest - 
prerie virgină, strat de sol vegetal profund, apă pentru 
irigaţii, spaţiu deschis de mişcare pentru animale -, toate 
asigurau câştiguri abundente şi însemnau că fiecare 
mişcare a frontierei contribuia substanţial la venitul 
naţional. Proprietăţile erau raportate la dimensiunea 
familiei, iar sistemul de acordare de terenuri şi vânzări prin 
concesiune era menit să încurajeze agricultura familială. 
Însă proprietăţile puteau să fie foarte mari şi au crescut 
odată cu mecanizarea; de asemenea, odată cu apariţia 
unor echipe specializate, itinerante de operatori mecanici. 

Toate acestea însemnau că populaţia indigenă era 
dezrădăcinată frecvent, pentru a le face loc nou-veniţilor 
înfometați după pământ. Indienii au opus rezistenţă, cu atât 
mai mult cu cât expansiunea coloniştilor a fost însoţită de 
încălcări repetate ale acordurilor aşa-zis sfinte şi veşnice - 
atâta vreme cât soarele va străluci, iar apele vor curge. 
Omul alb a înşelat încrederea după bunul său plac, în timp 
ce băştinaşii erau defăimaţi drept „donatori indieni”. Şi aici, 
tehnologia a făcut diferenţa. Armele cu repetiţie, produse în 
loturi sau în masă, cu piese în general interşanjabile, a 
multiplicat puterea de foc a grupurilor restrânse şi a făcut 
rezistenţa indienilor zadarnică. 


533 Citat în Oliver, History of American Technology, p. 375. 

Desigur, numeroşi americani regretă acum, în vreme ce 
europenii invită căpeteniile indienilor la Paris şi Zurich ca să 
relateze litania fărădelegilor omului alb. Filmele de la 
Hollywood, odinioară clişee cu cowboy şi indieni, ne 
reamintesc acum nouă şi celorlalţi ticăloşiile invadatorilor. 
În acelaşi timp, guvernul american a încercat când şi când 
să-i recompenseze pe urmaşii celor deposedaţi de 
pământuri, angajând istorici economici care să calculeze 
valoarea pământului la momentul la care acesta a fost luat; 
iar oameni binevoitori se oferă să ajute la păstrarea şi 
reinventarea culturii „amerindiene”. Unele dintre aceste 
compensaţii s-au dovedit surprinzător de profitabile: astfel, 
drepturi indiene nou-descoperite de a se implica în jocuri de 
noroc, deseori în parteneriat cu oameni de afaceri albi. 
Răzbunarea cazinoului. 

Tragedia indiană ilustrează dilema mai mare a 
modernizării: schimbi sau pierzi; schimbi și pierzi. Ce 
înseamnă un om câştigat, dacă cucereşte lumea şi îşi 
pierde sufletul? Noile mijloace de astăzi distrug popoarele 
indigene şi culturile arhaice de pretutindeni. In acelaşi timp, 
poporul Statelor Unite nu are de gând să le dea ţara înapoi 
şi să revină pe pământurile strămoşilor lor. Istoria, 
asemenea timpului, se scurge; dar, spre deosebire de timp, 
se scurge într-un ritm inegal: nu se poate bâlbâi decât 
înainte. 

Aşadar, în acea perioadă din secolele al XVIII-lea şi al XIX- 
lea, posibilităţile tehnologice erau aproape nesfârşite, iar 
industria americană a repurtat succes după succes. 
Celelalte ţări puteau să o imite; unele dintre ele au ocupat 
teritorii în mod asemănător. Însă aceste societăţi străvechi 
nu dispuneau de tabula rasa şi de cultura deschisă, 
optimistă care i-au uşurat sarcina fermierului şi 
producătorului american. 

Erau nevoiţi să lucreze cu sisteme închise de proprietate 
funciară, cu ţărani (în Statele Unite nu existau ţărani) care 

se zgârceau cu echipamentul ca să-l folosească mai mult 
pentru ei, cu mari proprietari care considerau pământul mai 
curând temelia statutului şi a stilului decât un capital5**; şi 
cu  meşteşugari care vedeau mecanizarea ca pe o 
minimalizare personală, o jignire adusă statusului, o 
ameninţare la adresa slujbelor. Ţările mai vechi aveau 
propriii duşmani ai mecanizării; America nu avea aşa ceva. 
Ţările europene aveau şi o problemă de consum. 
Structurile de clasă şi gusturile segmentate îngreunau aici 
adoptarea produselor standardizate. Chiar şi aşa, aş 
accentua mai curând oferta decât cererea, mai degrabă 
atitudinile producătorilor decât ale consumatorilor. Când 
europenii au adoptat, cu întârziere, tehnicile de producţie în 
masă, nu le-a fost greu să vândă produse mai ieftine. 
Pentru a înţelege aspectele implicate, priviţi marele 
progres industrial european de după al Doilea Război 
Mondial. Acesta oglindea progresele americane de mai 
devreme şi dovedea în mod implicit eşecul anterior bazat 
pe clase. Europa avea o cerere inhibată de produse 
durabile, stimulate de imaginile filmate şi de prezenţa 
americană. Puţini europeni crezuseră înainte că mai toată 
lumea ar putea dori sau ar putea avea nevoie de o maşină 
ori de un telefon”. În anii 1970, numeroşi francezi încă 
mergeau la cafenele şi la oficiile poştale (însă numai în 
timpul programului) ca să dea telefoane, fie pentru că nu îşi 
permiteau un telefon acasă, fie pentru că aşteptau doi-trei 
ani ca să obţină o linie. Pentru ton aşteptai minimum o 


54 Nu trebuie să exagerăm. Folosirea terenurilor pentru 
parcuri şi vânătoare era asociată cu productivitatea. In ţinutul 
vinurilor, Bordeaux, de exemplu, până şi cei mai bogaţi 
proprietari plantau podgorii, în special de premiers crus, până 
foarte aproape de casă. 

5 O excepție era viziunea germană asupra „maşinii 
poporului” (Vo/kswagen) în anii 1930. Insă nu a devenit realitate 
decât după război. 

jumătate de oră. Oamenii încă îşi programau apelurile 
internaţionale. Afacerile aveau de suferit, iar plângerile se 
înmulţeau în mod constant: degeaba erau adresate 
oamenilor, deoarece autorităţile erau imperturbabile şi 
indiferente. La urma urmei, telefoanele făceau parte din 
sistemul poştal, iar poşta le considera o extravaganţă, o 
jucărioară pentru bogătaşi. De ce nu puteau să scrie 
scrisori şi să cumpere timbre55%? 


În 1870, Statele Unite aveau cea mai mare economie din 
lume, însă perioada lor de glorie încă nu sosise. In 1913, 
capacitatea americană de producţie era de două ori şi 
jumătate mai mare decât cea a Mari Britanii sau a 
Germaniei şi, de patru ori mai mare decât cea a Franţei. Pe 
cap de locuitor, PIB-ul american îl depăşea pe cel al 
Regatului Unit cu 20%, pe cel al Franţei cu 77%, iar pe al 
Germaniei cu 86%5*. De bine, de rău, acest sistem 
american de producţie crease o nouă lume a 
consumerismului avid, aprig criticată de cei care se temeau 
pentru sufletele şi moravurile omului de rând. Lumea 


56 Răutatea Poştei Franceze era bine cunoscută. Până în anii 
1990, scrisorile trimise par avion în străinătate implicau o taxă 
suplimentară peste greutatea de cinci grame, cu tot cu timbre. 
Asta însemna că erai nevoit să foloseşti o hârtie subţire şi 
scumpă - bucuria industriei de papetărie. Chiar şi aşa, poşta nu 
acoperea întotdeauna tariful poştal cu un singur timbru şi 
combina două sau trei pentru suma necesară, care depăşeau 
greutatea admisă. Trebuia să fii martor la aceste mostre de 
tiranie meschină ca să înţelegi efectele de încetinire ale 
constipaţiei birocratice. Din fericire pentru francezi, Comunitatea 
Europeană a impus standarde noi. 

57 Abramovitz şi David, „Convergence and Deferred Catch- 
up”, p. 21. Datele sunt preluate din Angus Maddison, „Explaining 
the Economic Performance of Nations”, tabelele 2—1 (p. 22) şi 2 
—4 (p. 28), şi sunt măsurate în dolari EPP (echivalent al puterii 
de cumpărare). 

506 


învățase demult să tolereze lipsă de măsură şi răsfăţurile 
păturii bogate şi respectabile; însă acum, pentru prima dată 
în istorie, până şi omul de rând putea aspira să deţină acele 
bunuri înainte inaccesibile - ceasuri de mână şi de perete, 
biciclete, telefoane, radiouri, aparate casnice şi, mai presus 
de toate, automobilul - care erau văzute în societăţile 
tradiţionale ca fiind apanajul unui grup restrâns. Toate 
acestea au fost la rândul lor facilitate de inovațiile din 
marketing: vânzarea în rate, credite de nevoi personale, 
reduceri la articole mari şi mici; dreptul de a returna şi de a 
schimba produsul. Acestea nu erau necunoscute în Europa, 
care a fost deschizătoare de drumuri în unele dintre aceste 
zone. Sinergia a fost cea care a făcut America atât de 
productivă. Consumul în masă a făcut producţia în masă 
posibilă şi profitabilă; şi invers. 


Despre neajunsurile logicii economice 


Adam Smith a remarcat prohibiţia absolută pe care 
Marea Britanie le-o impusese coloniilor sale din America de 
Nord de a nu construi cuptoare de elaborare a oţelului sau 
fabrici de prelucrare a fierului; de a nu produce articole din 
fier şi oţel nici măcar pentru consumul propriu. In plus, 
Marea Britanie interzisese comerţul între colonii cu căciuli 
din blană sau produse din lână, 


„„această măsură împiedică efectiv înfiinţarea oricărei 
asemenea manufacturi cu debuşee depărtate şi limitează 
activitatea coloniştilor la manufacturile rudimentare şi 
casnice, pe care le creează de obicei economia familială 
pentru nevoile proprii sau ale conlocuitorilor din aceeaşi 
provincie. 


58 Acest citat şi cele ce urmează sunt preluate din Adam 
Smith, Avuţia națiunilor, vol. II, trad, de Al. Hallunga, Editura 
Academiei, Bucureşti, 1965, cartea IV, cap. VII, partea lIl, 

Conştient de această nedreptate, Smith a condamnat-o 
drept „o încălcare vădită a celor mai sacre drepturi ale 
omenirii”. Însă, prin prisma circumstanțelor economice ale 
coloniilor, considera că aceste măsuri nu erau „extrem de 
dăunătoare”. „Pământul este în continuare atât de ieftin şi, 
în consecinţă, forţa de muncă e atât de scumpă, încât pot 
să importe din patria-mamă toate produsele mai rafinate 
sau mai avansate mai ieftin decât dacă şi le-ar produce ei 
înşişi.” Aşadar aceste prohibiţii nu contau chiar atât de 
mult. Chiar şi înaintea instituirii acestor prohibiţii, susţine 
el, 


„„„dacă ţineau seama de propriul lor interes, probabil că ele 
nu le-ar fi înfiinţat. In stadiul actual de dezvoltare a 
coloniilor, aceste prohibiţii, fără a împiedica activitatea lor 
sau a o abate de la muncile spre care s-ar fi îndrumat de la 
sine, sunt poate numai semne odioase de asuprire, impuse 
fără suficientă motivare de invidia neîntemeiată a 
comercianților şi a manufacturierilor din metropolă. Într-un 
stadiu mai înaintat de dezvoltare, ele ar putea fi, cu drept 
cuvânt, chiar asupritoare şi de nesuportat. 


„Probabil”; „poate”; „semne de asuprire”. Într-adevăr, 
Smith trebuia să ştie mai bine. Dacă britanicii ar fi putut 
produce şi vinde aceste lucruri la un preţ mai redus, livrate 
în New England, nu ar fi avut nevoie de prohibiţii, iar 
coloniştii şi-ar fi găsit altceva mai bun de făcut. Asta 
găsiseră, spunea Smith, care, fără să pomenească de 
avantajul comparativ, a înţeles şi a susţinut principiul 
potrivit căruia resursele ar trebui să-şi găsească cea mai 
profitabilă întrebuințare: 


Cauza principală a progresului rapid al coloniilor noastre din 
America spre bogăţie şi mărire este aceea că până în 


„Cauzele prosperității noilor colonii”, pp. 67, 68. 

prezent aproape toate capitalurile lor au fost întrebuințate 
în agricultură. Ele nu au deloc manufacturi, afară de cele 
casnice şi rudimentare, care întovărăşesc în mod firesc 
progresul agriculturii şi care sunt opera femeilor şi copiilor 
din orice gospodărie5*. 


Din fericire pentru viitoarele State Unite ale Americii, 
coloniştii aveau manufacturi, iar Alexander Hamilton şi alţii 
au înţeles că avantajul comparativ de astăzi ar putea să nu 
mai fie şi cei de mâine. 

Cât despre tolerarea acestor constrângeri şi impuneri 
britanice, Smith ar fi putut să-şi sprijine mai bine 
argumentul pe ineficienţa aplicării lor de către britanici. 
Intregul sistem era o glumă proastă. Londra încerca să 
constrângă comerţul colonial cu ajutorul câtorva agenţi. 
Majoritatea acestora umblau haihui prin Anglia şi îşi 
angajau subordonați mai prost plătiţi peste hotare. La 
rândul lor, acestora li se părea mai avantajos să accepte 
mită din partea negustorilor coloniali decât să-şi respecte 
îndatoririle. Sau să perceapă taxe: Marea Britanie îi plătea 
pe aceşti hoinari cu circa 8.000 de lire sterline pe an ca să 
strângă aproximativ 2.000 de lire sterline5%. 

Aşadar, da, aceste prohibiţii nu prea contau, financiar 
vorbind”“!. insă asta nu înseamnă că ele contau puţin. In 


59 Adam Smith, Avuţia națiunilor, vol. |, trad, de Al. Hallunga, 
Editara Academiei, Bucureşti, 1965, cartea Il, cap. V, 
„Intrebuinţarea capitalului”, pp. 246—247. 

50 Cook, The Long Fuse, pp. 58—59. 

541 Istoricii economici cantitativi moderni au încercat să 
măsoare povara acestor legi asupra coloniştilor americani şi au 
susţinut că nu era semnificativă. Implicaţia este aceea că 
„justificările” economice erau un pretext, iar coloniştii aveau alte 
motive de război sau, şi mai rău, erau pur şi simplu nişte ingraţi. 
Lăsând la o parte erorile în calculul poverii şi problemele cu 
elementele contrafactuale fanteziste privind ceea ce s-ar fi 
întâmplat dacă nu ar fi existat nicio lege protecţionistă, însăşi 

anii 1760, când miniştrii britanici noi şi activişti au jurat să 
îndrepte lucrurile şi să-i facă pe colonişti să achite costurile 
protecţiei şi administraţiei lor, aşa cum ar trebui să facă 
nişte buni colonişti, şocul a făcut ca măsurile altminteri 
rezonabile să devină intolerabile. (Este uimitor cât de 
repede ignorarea şi tolerarea devin un drept absolut. Şi cât 
de repede perspectiva cântăreşte mai greu decât privirea 
retrospectivă: ce urmează să-mi mai faci?) Boston Gazette 
îşi exprima indignarea: „Nave de război, cutere, marinari cu 
baioneta la armă, trimişi ai amiralităţii, perceptori, 
controlori, căutători, vameşi în porturi şi pe uscat şi o gamă 
întreagă de spioni sunt trimişi în partea asta nu ca să ne 
protejeze comerţul, ci ca să-l perturbe”5?. 

Marele tratat al lui Adam Smith a fost publicat în 1776, în 
acelaşi an în care coloniştii şi-au declarat independenţa. 
Chiar dacă raţionamentul său economic ar fi fost corect, 
nedreptatea percepută este nedreptate resimţită. Oamenii 
nu caută doar pâinea. 


ideea că cineva ar putea cuantifica o nedreptate percepută şi ar 
putea astfel cumpăni dacă un război este justificat sau nu mi se 
pare izbitor de naivă. Despre această dezbatere prolifică, vezi 
Thomas, „A Quantitative Approach”, şi, în replică, Sawers, „The 
Navigation Acts Revisited” şi articolele citate acolo. 
542 Citat în Cook, The Long Fuse, p. 59. 

Capitolul 20. 


Calea sud-americană 


Comparând populaţia Americii spaniole cu cea a Americii 
britanice, vom fi izbiţi ia fiecare pas de minunata diferenţă 
privind originea, progresul şi situaţia actuală. Cuceritorii din 
Spania, spre deosebire de descrierea cumpătată, harnică şi 
morală a coloniştilor noştri englezi, împărtăşeau ferocitatea 
şi superstiţia unei perioade anterioare, mai puţin iluminate. 
Războinicii care  exterminaseră  mahomedanismul din 
Granada erau convinşi cu uşurinţă să-şi propage propria 
religie cu sabia. [...] 


Quarterly Review (Londra), nr. 17, vol. 34 [iulie 1817), p. 
537 


Noi [Santo Domingo] am devenit o economie a Vestului, nu 
a celor mai dezvoltate modele ale Europei, ci a modelului 
spaniol. Spania ne-a transmis tot ce avea: limba, 
arhitectura, religia, vestimentația şi mâncarea, tradiţia 
militară şi instituţiile juridice şi civile; grâul, şeptelul, trestia- 
de-zahăr, până şi câinii şi găinile. Insă nu am putut primi din 
partea Spaniei metodele vestice de producţie şi distribuţie, 
capitalul, tehnica şi ideile societăţii europene, deoarece 
Spania nu le deţinea. Cunoşteam evanghelia, dar nu şi 
operele lui Erasm. 

Juan Bosch, Composition Social Dominicana 


[...] provinciile de pe Rio de la Plata [...] au o întindere 
imensă de teren fertil, binecuvântat cu un climat favorabil şi 
potrivit pentru cultivarea oricărei specii. Cu o conducere cu 
vederi largi, în scurt timp vor fi pline de locuitori şi bogății. 
Zi de zi trebuie să abunde tot mai mult în materii prime, în 
schimbul cărora să ceară produse. [] 


Rodney şi Graham, Reports of the Present State (1818) 


America Latină a urmat un tipar foarte diferit. Nu era 
mai săracă din capul locului, să zicem, în secolul al XVII-lea; 
dimpotrivă. Invadatorii spanioli şi portughezi îi considerau 
pe rivalii lor englezi oropsiţi de soartă: cum putea cineva să 
compare pădurile şi câmpurile Americii de Nord sau insulele 
epuizate sau inutile ale Antilelor Mici cu argintul şi aurul 
Noii Spanii şi din Peru sau cu lemnul colorant, diamantele şi 
aurul din Brazilia? Englezii nu puteau decât să dea târcoale 
ca nişte şacali pe extremităţile flotelor spaniole încărcate 
cu aur şi argint, în vreme ce coloniştii lor se chinuiau să 
supravieţuiască într-un mediu ostil. Chiar şi în ceea ce 
priveşte potenţialul agricol, America Latină se situa la un 
nivel comparabil, în special în regiunile sale temperate. 

Însă nimic nu e veşnic, iar comparaţiile de ieri sunt istoria 
zilei de azi. Minele de aur şi argint sunt un capital cu durată 
limitată, iar aproape două sute de ani mai târziu, când 
coloniştii americani şi-au câştigat libertatea, America de 
Nord întrecea cu mult meleagurile din sud - mai bogate ca 
venit pe cap de locuitor şi în distribuţia sa mai egală a 
bogăției. Singurele excepţii erau reprezentate de câteva 
regiuni restrânse cu anumite culturi specifice profitabile - 
insulele zahărului din Caraibe; şi chiar şi acolo, doar dacă 
excludem din date populaţia de sclavi. 

Schimbarea avuţiei relative a avut rădăcini adânci. Acolo 
unde englezii au găsit un teritoriu puţin populat şi i-au 
alungat pe băştinaşi ca să le facă loc familiilor de colonişti - 
creând cu timpul un apartheid absolut -, spaniolii au găsit 
părţile cel mai dens populate din Lumea Nouă şi au ales să 
se căsătorească cu locuitorii. Unii văd această diferenţă ca 
o dovadă a rasismului englez (sau protestant) vs lipsa de 
prejudecăţi a spaniolilor (sau a catolicilor). Tot ce se poate; 
deşi distribuţia populaţiei avea propria sa logică*?. În 
vreme ce englezii au migrat spre coloniile centrale şi de 
nord în familii, astfel încât, cu excepţia persoanelor de 
peste 60 de ani, distribuţia pe grupe de vârstă era 
asemănătoare cu cea din Anglia, spaniolii nu au încurajat 
emigrarea familiilor şi nici măcar a femeilor în Lumea Nouă. 

Pe măsură ce populaţia băştinaşă a căzut pradă violenţei, 
epuizării fizice, deznădejdii şi, mai presus de toate, bolii, 
spaniolii au importat sclavi negri din Africa. Aceştia erau 
folosiţi la cultivarea trestiei-de-zahăr, la spălarea nisipului 
aurifer şi la alte activităţi de acest gen, însă nu au jucat 
niciodată în America hispanică un rol la fel de important ca 
în Insulele Caraibe şi în sudul Statelor Unite. În acelaşi timp, 
nu existau imigranţi din alte ţări europene. În Spania 
propriu-zisă, localnicii se plângeau amarnic de concurenţa 
şi pretențiile oamenilor de afaceri, negustorilor şi 
meşteşugarilor nonspanioli şi noncatolici. Nu era cazul în 
America spaniolă: Coroana se străduia să-i ţină pe aceşti 
intruşi la distanţă de teritoriile sale din Lumea Nouă. 
Această excludere a privat imperiul de aptitudini şi 
cunoştinţe extrem de necesare, ca să nu mai vorbim de 
avantajele culturale ale diversităţii, de ereziile protestante 
agresive care cultivau provocările intelectuale şi susțineau 


53 Conştiinţa spaniolă (sau portugheză) de rasă din societăţile 
coloniale şi postcoloniale care s-au format în urma invaziei 
contrazice de asemenea această reputaţie. 

apetitul pentru educație. Mai mult decât atât, 
pretutindeni în coloniile spaniole, Inchiziția vâna erezia, 
hăituindu-i pe acei criptoevrei care credeau că un ocean 
avea să-i ferească de fanatismul agresiv. Scopul era acela 
de a duce la bun sfârşit purificarea; efectul - recrearea 
mediului închis predominant acasă. Toate acestea s-au 
dovedit grozave pentru puritate, dar nefaste pentru afaceri, 
cunoaştere şi know-how. (Nimic din toate astea, luaţi 
aminte, nu deranja Spania. La începutul secolului al XIX-lea, 
spaniolii încă mai credeau că ţara lor era centrul civilizaţiei 
europene şi modelul de urmat în ceea ce priveşte credinţa 
şi virtutea, echivalând necunoaşterea limbii spaniole cu 
neştiinţa.) 

În Noua Spanie (Mexic), raportul dintre imigranţi şi 
imigrante era de zece la unu>*. Căsătoria interrasială era 
inevitabilă şi, într-adevăr, la început, înainte ca toate 
constrângerile creştine privind monogamia să se impună, 
unii dintre conchistadori adunau adevărate haremuri de 
concubine amerindiene. În această situaţie, mestizos din 
America Latină au devenit un grup etnic intermediar, cu cât 
mai albi, cu atât mai bine, puţini, dar mai numeroşi decât 
creolii, inferiori acestora din punctul de vedere al statutului 
şi al funcţiilor, însă cu mult superiori indigenilor puri. Rasele 
mixte au devenit supraveghetorii, maiştrii, comercianții, 
autorităţile mărunte. Indienii erau desemnaţi şi recrutaţi 
pentru munca pe câmpuri şi în mine, în locuinţe şi pe 
drumuri5%6. 


5 Cf. Humboldt, Relation historique, ed. Tulard, p. 252. 

545 Fischer, A/bion's Seed, p. 26 şi n. 5. In Virginia, o regiune de 
plantaţii şi perioade de ucenicie prin contract, raportul era de 4 
la 1; în Brazilia, o ţară a zahărului şi a sclavilor, de 100 la 1. 

56 Un articol din Quarterly Review, 35, vorbeşte (p. 537) 
despre segmentarea societăţii latinoamericane prin culoare: 
„diferitele clase, care de-a lungul timpului, mai mult potrivit 
regulilor societăţii decât influenţei legilor, şi-au asumat o 

În acest simulacru de societate iberică, aptitudinile, 
curiozitatea, iniţiativele şi interesele civice ale Americii de 
Nord lipseau. Spania însăşi era întârziată în aceste privinţe, 
din pricina omogenităţii sale spirituale şi a docilităţii, avuţiei 
şi satisfacerii capriciilor sale; iar Spania şi-a exportat 
slăbiciunile şi peste ocean. Cum ar fi putut fi altfel? 
Spaniolii strămutați în Lumea Nouă nu se duseseră acolo ca 
să distrugă modelul. S-au dus ca să se îmbogăţească 
folosind acest model şi au dat şi mită ca să obţină diverse 
slujbe şi funcţii; câţiva ani rezolvau problema. Calea spre 
bogăţie a fost croită nu prin muncă, ci prin corupţie şi 
(proastă) conducere. 

Aceste contraste privind potențialul economic au 
corespuns diferenţelor legate de talentul politic. Coloniştii 
din America de Nord au ieşit dintr-o societate lipsită de 
armonie, oarecum receptivă la ideile noi şi la străini. Nu 
vreau să spun că Anglia şi cultura sa politică aveau numai 
vederi largi. La urma urmei, unii dintre primii colonişti, 
refugiaţi din calea intoleranţei religioase, s-au dedat la 
agresiuni şi hărţuiri în noua lor patrie. Anglia avea porţia ei 
de obtuzitate agresivă, de pretenţii şi privilegii de clasă; de 
asemenea, o moştenire tenace de constrângeri mai vechi, 
de pe vremea excluziunilor medievale şi a snobismelor 
antipuritane"“. 

Însă totul este relativ, iar atunci când comparăm 
efervescenţa şi diversitatea engleze cu ortodoxia şi 
fanatismul superstiţios ale Contrareformei din Spania şi 
Portugalia - puterea ideilor şi a iniţiativelor în America de 
Nord, spre deosebire de nemulţumirile din dominioanele 
spaniole şi portugheze -, putem înţelege consecinţa 


varietate de titluri în funcţie de afinitatea mai mare sau mai mică 
cu rasa albă”. Citat în Rodney şi Graham, Reports of the Present 
State, p. 12. 
547 Cf. Fischer, Albion's Seed, pp. 240—246, despre valorile 
ierarhice şi instituţiile sudului Angliei. 

politică. Coloniştii britanici şi-au făcut revoluţia. Au ales şi 
au definit problemele, şi-au provocat conducătorii, au 
căutat conflictul; iar când au câştigat - datorită, pe de o 
parte, sprijinului oferit de unii rivali ai britanicilor din Europa 
- deţineau deja un simţ al identităţii, al aspiraţiei 
economice şi al scopului naţionalP*. 

In America Latină, independenţa nu a fost dată de 
ideologia colonială şi de iniţiativa politică, ci de slăbiciunile 
şi nenorocirile Spaniei (şi Portugaliei) de pe plan intern, în 
contextul rivalităţilor şi războaielor europene. Când Spania 
s-a dovedit incapabilă să guverneze de dincolo de ocean, 
figurile politice proeminente au exploatat vidul şi au pus 
mâna pe putere, întâmpinând doar o rezistență 
inconsistentă. Independenţa a apărut pe furiş - o surpriză 
pentru entităţile neformate, incipiente, care nu aveau alt 
scop decât schimbarea stăpânilor”. Acest tip de 
negativism anarhic a făcut loc dictaturii militare macho 
(caudillismo). Nu e de mirare că istoria Americii Latine din 
secolul al XIX-lea a fost un roman senzaţional de 
conspirații, intrigi, lovituri de stat şi contralovituri de stat - 
cu tot ce implicau acestea în termeni de nesiguranţă, 
proastă guvernare, corupţie şi întârziere economică. 

Poate vreo societate să trăiască mult într-o asemenea 
atmosferă? Sau poate să clădească ceva pe o temelie 
serioasă, durabilă? Răspunsul este că acestea nu erau 


548 Nu toţi coloniştii. Cf. Fischer, A/bion's Seed, pp. 252 şi urm., 
despre nostalgia autocritică din Virginia. Mulţi dintre aceşti „tory” 
au plecat pur şi simplu, votând astfel împotriva independenţei şi 
în favoarea loialității faţă de ţara-mamă. Insă aceasta era o 
capitulare în faţa morţii politice - o respingere a spiritului care 
altminteri alimenta teritoriul şi îmbina unităţi extrem de diverse 
într-o singură republică. 

59 „Independenţa nu era atât de căutată de locuitorii din 
Buenos Aires, ci mai curând venită de la sine” - Rodney şi 
Graham, Reports of the Present State, pp. 28—29. 

unităţi politice „moderne”. Nu aveau nicio direcţie, nicio 
identitate, nicio simbolistică a naţionalităţii; aşadar nicio 
măsură a performanţei, nicio presiune privind aşteptările. 
Societatea civilă era absentă. În vârf, un grup restrâns de 
tâlhari, bine instruiți de foştii lor lideri coloniali, prădau în 
voia cea bună. Jos, masele locuiau în tot felul de 
dărăpănături şi munceau din greu. Noile „state” ale 
Americă Latine difereau aşadar în mică măsură de 
despotismele  autocrate din Asia, deşi uneori erau 
accesorizate cu podoabe republicane. 

In aceste condiţii de instabilitate şi insecuritate, niciun 
document al autorităţii nu ajungea departe. În spaţiile 
deschise puţin populate, persoanele de vază stăpâneau la 
haciendas şi fermele lor, atât ca lideri, cât şi ca angajatori, 
împărțind dreptatea şi exercitând puterea poliţienească. 
Cea mai apropiată analogie ar fi cu domeniile baronilor din 
Prusia la est de Elba, unde statui se oprea la poartă. În 
oraşe - de obicei, porturile unde bunurile interne depăşeau 
importurile, iar taxele vamale generau bani frumoşi -, 
oamenii de vază şi acoliţii lor împărțeau prada. 

Singura instituţie coerentă care ar fi putut interveni în 
vreun fel, Biserica Catolică, avea un interes categoric în 
menţinerea  statu-quoului. Deţinea o bună parte din 
pământuri, iar bogăţia sa atârna acolo precum un măr al 
invidiei şi al discordiei. Când statul a fost pregătit să 
confişte aceste bunuri, Biserica şi-a găsit noi prieteni. 
Clerul, cu ştiinţă de carte într-o mare a ignoranței, s-a ţinut 
cu dinţii de privilegiile juridice şi civile ce datau din epoca 
feudală. El cunoştea cele mai urâte secrete ale 
confesionalului şi deţinea cheia mântuirii. Nu e tocmai o 
reţetă a popularității. Însă, în afară de alcool, sex şi 
violenţă, Biserica oferă singurul antidot serios pentru 
deznădejde. Problema era că vedea orice noutate 
intelectuală şi politică drept subversivă. Câţiva liberali 
credeau în slogane frumoase şi încercau să tragă poporul în 

prezent. O bună parte din energia lor politică se risipea într- 
un război continuu cu clerul. 

Drept urmare, America Latină, proaspăt independentă, a 
asistat la puţine schimbări economice. La fel ca înainte, 
sectoarele-cheie erau mineritul (aur, argint, cupru), 
agricultura, creşterea animalelor, silvicultura. Scopul: 
realizarea unui surplus care să fie comercializat pe produse 
străine. Se făceau puţine pentru industrie şi se făcea puţină 
industrie. După cum ar fi propus orice economist britanic 
clasic bun, aceste entităţi politice cârpite au urmat 
avantajul comparativ. |n plus, manufacturile aveau 
potenţial antisocial. Aveau să concureze pentru forţa de 
muncă insuficientă şi să genereze un proletariat 
nemulţumit. Ţările latinoamericane nu aveau aşadar niciun 
program, nicio viziune de dezvoltare economică. În vreme 
ce Alexander Hamilton îi cerea tinerei Americi să dezvolte 
industria şi să concureze cu Europa, vicecontele de Cairu în 
Brazilia „credea cu superstiție în «mâna invizibilă» şi 
repeta: «laissez faire, laissez passer, laissez vendre» "5%. 

Aşadar, atât după independenţă, cât şi mai devreme, 
naţiunile Americii de Sud au rămas colonii economice ale 
naţiunilor industriale avansate: în primul rând, ale Marii 
Britanii; apoi ale Germaniei, spre sfârşitul secolului al XIX- 
lea, reflectând progresele sale tehnologice şi ştiinţifice; şi, 
începând cu secolul XX, ale Statelor Unite. Străinii au 
construit căile ferate şi ansamblurile portuare, în bună 
parte pentru a valorifica surplusurile din interior (la fel ca în 
India)”. Străinii au împrumutat bani cu rate mari ale 

55 Contrastul îi aparţine lui Furtado, Economic Growth of 
Brazil, p. 109. 

51 Cf. Faith, The World the Railways Made, p. 156, citându-l pe 
Fems, Britain and Argentina: „Interesele argentiniene nu erau 
preocupate nici să investească, nici să câştige controlul asupra 
acestor întreprinderi, indiferent cât de nestingherite le criticau 
activităţile în ziarele lor şi pe holurile Congresului [...] era [...] 

dobânzii regimurilor sărace şi rivalilor lor (debitorii slabi 
plătesc, şi ar trebui să plătească, mai mult). Străinii au 
construit arsenale şi fabrici şi le-au condus. În mod evident, 
străinii au fost învinuiți pentru toate neajunsurile acestor 
economii. Această cultivare a ranchiunei, parţial justificată, 
dar exagerată dogmatic, a înrăutățit totul. A ideologizat 
politica economică, a transformat chestiunile practice în 
probleme de principiu. 

(Ironia - dar nu fără legătură - a fost că, în perioada 
colonială, spaniolii şi clerul lor se străduiseră din răsputeri 
să-i ţină pe străini la distanţă. lată comentariile unui 
comandant de vas ce vizita Manila în 1788: „De vreme ce 
spaniolii fac o regulă din interzicerea accesului străinilor, 
hanurile, hotelurile amenajate, toate acele facilităţi atât de 
necesare ospitalităţii sunt absolut necunoscute şi trebuie să 
fii dispus să dormi pe stradă atunci când ai doar bani şi nu 
ai cunoştinţe în zonă."5%2) 

Una dintre industriile mecanizate a cucerit totuşi un 
avanpost - industria textilă -, însă abia la sfârşitul secolului 
al XIX-lea. Brazilia şi Mexicul erau fruntaşe. În ceea ce 
priveşte bumbacul, fibra neprelucrată trebuia deseori 
importată şi genera un produs inferior pentru consumul 
omului de rând. De asemenea, Mexicul se fălea cu industria 
lânii. Aceasta data din perioada colonială, a luat forma 
atelierelor manuale (obrajes) şi a murit în faţa materialelor 
importate; a fost ulterior resuscitată în fabrici mici, în 
spatele zidurilor protecţioniste, lâna provenind de la turme 
oarecum inferioare de oi merinos şi, din nou, acoperind 
nevoile poporului. Bogaţii îşi cumpărau materialele de 
peste hotare. Aveau pielea mai sensibilă. 


mai profitabil să facă speculă cu terenuri, să vândă vite şi lână şi 
să instituie arenda, drumurile feroviare fiind puternic stimulate 
de deschiderea unei căi către pieţe, mai întâi către cele din 
Buenos Aires şi apoi din lumea întreagă [...]”. 
52 Mullet des Essards, Voyage en Cochinchine, p. 95. 

Începuturile industriale ale Americii de Sud nu au generat 
o revoluţie industrială. Nici măcar construcţia căilor ferate 
nu a făcut asta. Trebuiau făcute o serie de lucruri pe plan 
intern: maşinile trebuiau întreţinute şi reparate, de 
exemplu. Însă aceste ateliere s-au limitat la întreţinere; nu 
au trecut aproape niciodată la producţie din proprie 
iniţiativă. Din nou, împrejurările sociale şi naturale nu erau 
favorabile. Combustibilul şi materialele costau mai mult 
decât în Europa sau în Statele Unite, iar aptitudinile lipseau. 
Totul era extrem de raţional: avantajul comparativ făcea să 
fie mai uşor şi mai ieftin să cumperi de peste hotare. 

Problema acestui raţionament este că simţul practic de 
astăzi poate fi greşeala de mâine. Dezvoltarea are loc pe 
termen lung; logica, pe termen scurt. Teoria economică 
este statică, sprijinindu-se pe condiţiile din prezent. 
Procesul este dinamic, bazându-se pe cumpătarea de azi 
pentru abundența de mâine. Unele lucruri nu se vor 
înfăptui niciodată dacă nu încerci să le transformi în 
realitate. Dacă germanii l-ar fi ascultat pe John Bowring... 
Acest călător şi economist britanic deplângea faptul că 
germanii nesăbuiţi voiau să producă fier şi oţel în loc să se 
limiteze la grâu şi secară şi să-şi cumpere produsele din 
Marea Britanie. Dacă i-ar fi acordat atenţie, i-ar fi mulţumit 
pe economişti şi ar fi luat locul Portugaliei, cu vinul, pluta şi 
uleiul ei de măsline, ca model prin excelenţă al unei 
economii raţionale. De asemenea, ar fi ajuns mult mai 
săraci. 

Ţara latină cu cele mai mari şanse era Argentina, deşi 
nimeni nu ar fi bănuit asta în perioada de glorie a imperiului 
spaniol. În jurul anului 1600, Buenos Aires era capătul lumii. 
Situată pe lunci deschise, puţin populate, era o escală între 


555 Desigur, putem să ne înşelăm şi să construim castele din 
cărţi de joc. Aşa s-a întâmplat în Egiptul lui Muhammad Ali şi în 
Paraguayul dictatorilor López - vezi mai jos. 

520 


argintul din Potosi, în Anzii Boliviei de astăzi, şi exporturile 
de hrană din sud-estul Braziliei. Comerţul se afla în mâinile 
negustorilor portughezi. Un proletariat intern alcătuit din 
sclavi fugari din Brazilia, dezertori mestizo şi alte categorii 
sărace de la periferia societăţii (gente perdida) locuiau în 
colibe şi cocioabe, trăiau din resturi şi luau vite şi cai din 
cirezile şi hergheliile sălbatice din apropiere, după cum 
aveau nevoie (de ce nu - erau proprietatea cuiva?). Lipseau 
meşteşugarii, uneltele, industria şi hărnicia - genul de 
însuşire ce ar fi putut asigura un ritm activ pe măsură ce 
minele se epuizau. In perioada colonială, la Buenos Aires, o 
potcoavă era de câteva ori mai scumpă decât un cal; nue 
de mirare: numărul cailor era mai mare decât cel al 
potcoavelor. Cuiele erau rarisime în imperiul spaniol, iar 
carele erau legate unul de altul cu piele netăbăcită. Cei 
care erau îndeajuns de bogaţi încât să-şi permită haine 
europene le purtau doar la ocazii speciale, iar între timp 
probabil le ascundeaus“?. (Mai bine de trei sute de ani mai 
târziu, în timpul celui de-al Doilea Război Mondial, lucrurile 
nu se schimbaseră. Produsele erau în continuare importate; 
producătorii, la fel; iar industria locală a avut parte de cea 
mai puternică încurajare nu în urma creşterii cererii interne, 
ci a perturbării aprovizionării pe timp de război.) 

In perioada colonială, politica spaniolă a urmărit să 
trunchieze comerţul Argentinei. Din raţiuni de control şi 
taxe, imperiul a interzis exportul de argint din Buenos Aires 
şi a încercat să facă în aşa fel încât toate transporturile din 
Potosi să urmeze ruta Anzi-Pacific (peste munţi, în jos, spre 
Pacific, în sus, pe coasta de vest, spre istmul Panama, apoi 
în Caraibe şi spre Europa). A avut un succes parţial. 


554 Cele de mai sus sunt preluate din Rock, Argentina, p. 25. 
Despre cuie, vezi E. A.J. Clemens, The La Plata Countries of Latin 
America (1886), citat în Rock, „Features of Industrial 
Development”, p. 8; de asemenea, Mullet des Essards, Voyage 
en Cochinchine, p. 89. 

Provinciile din nordul Argentinei alimentau cu hrană, şeptel, 
bumbac neprelucrat şi ţesături de casă ceea ce a devenit 
pentru o vreme unul dintre cele mai mari oraşe din Americi 
(160.000 de locuitori la începutul secolului al XVII-lea), 
situat la o altitudine ce-ţi taie respiraţia, de 4.829 de metri; 
în vreme ce cu argintul astfel câştigat se cumpărau în 
porturile de la Atlantic fier, arme, îmbrăcăminte şi alte 
produse europene. E inutil să mai spunem că valoarea 
încărcată a acestor mărfuri de contrabandă genera toate 
formele de corupţie; de asemenea, încuraja autorităţile 
spaniole şi proprietarii să stoarcă populaţia indiană până la 
ultimul strop de sudoare. Bunele intenţii de a-i proteja pe 
băştinaşi se duseseră pe apa sâmbetei. 

Despărțirea de Spania (1816) şi fragmentarea fostului 
imperiu spaniol au pus capăt acestui comerţ. Însă 
beneficiile naturale ale Argentinei au rămas: o climă 
variată, inclusiv un centru temperat; lunci deschise, fără 
copaci (pampas), excelente pentru creşterea vitelor şi a 
oilor; terenuri bune pentru cereale; unele zone potrivite 
pentru culturile semitropicale, precum bumbacul şi trestia- 
de-zahăr. Ţara dispunea însă de puţine resurse industriale - 
nu avea fier, cărbune, cherestea, petrol sau minereuri. 
Energia hidraulică existentă pe partea estică a Anzilor 
Cordilieri era departe de căile comerciale şi de negustori. 
Manufacturile erau puţine, în bună parte rămăşiţe ale 
industriei domestice. Aproape toate sarcinile cădeau pe 
umerii femeilor - filatul şi țesutul, olăritul, fabricarea 
săpunului, a uleiului şi a lumânărilor”. Într-o societate 
macho, cu valori moştenite de la spanioli, maturitatea le 
aducea bărbaţilor „independenţă şi inactivitate 
completă”556. 

Caracterul de improvizație al administraţiei coloniale s-a 


555 Rock, „Features of Industrial Development”, p. 7. 
556 Cuvintele îi aparţin lui Sarmiento, care scria în anii 1840, 
citat în Rock, ibid. 
522 


îmbinat cu prăbuşirea neaşteptată a conducerii spaniole, 
făcând soarta acestei cozi a Americii de Sud problematică. 
O bună parte a politicii Argentinei de după independenţă a 
constat într-o luptă perpetuă dintre Buenos Airesul 
centralist şi incoerentul federalismo al „provinciilor”. 
Republica Argentina a fost proclamată abia în 1862; chiar şi 
atunci era prematur. A fost nevoie de încă o generaţie de 
lovituri de stat şi masacre pentru a pune capăt revoltelor şi 
secesiunii. Unii specialişti resping această instabilitate 
politică indicând schizofrenia tinerei republici americane: 
unitatea naţiunii a fost asigurată abia în 1865, odată cu 
înfrângerea Confederaţiei. Nu sunt de acord cu această 
comparaţie. Statele Unite („E pluribus unum”) erau o 
unitate eficientă, funcţională, până când disputa privind 
sclavia nu a mai putut fi gestionată. Argentina nu a fost o 
unitate funcţională vreme de o jumătate de veac după 
independenţă. 


Argentina, o ţară bogată în vite şi oi, nu stătea la fel de 
bine la capitolul culturi şi oameni. Triumful caracterului 
pastoral şi neglijarea relativă a agriculturii erau strâns 
legate de politicile funciare şi de imigrare. Observatorii 
străini vedeau ţara ca pe un potenţial magnet pentru 
colonişti. La fel o vedeau şi câţiva băştinaşi cu viziune, care 
cereau o recrutare mai amplă a imigranţilor, îndeosebi a 
coloniştilor din Europa protestantă, pe care îi considerau 
mai bine educați, mai muncitori şi mai maturi din punct de 
vedere politic. Asta implica, fireşte, o schimbare, fie a 
politicii, fie a puterii Bisericii Catolice; de asemenea, a 
atitudinilor înrădăcinate ale populaţiei: 


Respectaţi altarul fiecărei credinţe. America spaniolă, 

limitată de catolicism la excluderea oricărei alte religii, 

seamănă cu o mănăstire izolată şi tăcută de maici. [...] 

Excluderea diferitelor religii din America de Sud înseamnă 

excluderea englezilor, a germanilor, elveţienilor, nord- 
523 


americanilor, adică tocmai a oamenilor de care acest 
continent are cea mai mare nevoie. Să-i aducem fără religia 
lor înseamnă să-i aducem fără ceea ce îi face ceea ce 
sunt?” , 


Un sfat bun, dar greu de urmat. Populația stabilă, 
educată în spiritul prejudecăților  Contrareformei şi 
intimidată de străinii puternici, nu avea de gând să-i 
primească cu braţele deschise pe eretici; şi nici Biserica nu 
avea să bată tăcut în retragere. 

În acelaşi timp, imigranții puteau merge în alte părţi. 
Politicile funciare ale Argentinei par concepute astfel încât 
să-i ţină pe colonişti la distanţă. O bună parte din pământ 
ajungea, sub forma unor terenuri uriaşe, în mâinile 
autorităţilor şi ale persoanelor influente, deseori prin 
cadouri făţişe (emphyteusis), alteori la preţuri de chilipir. 
Uneori, acordările sau vânzările de terenuri impuneau 
condiţii de folosire şi cultivare, însă acestea nu puteau fi 
aplicate. Fără capital şi forţă de muncă, proprietarilor le era 
mai uşor să lase pământul necultivat sau să-l folosească 
pentru vite şi oi. În acelaşi timp, statul argentinian s-a 
extins prin alungarea amerindienilor şi a plătit pentru 
aceste campanii vânzând anticipat noile pământuri. Aceste 
operaţiuni au adus bani, însă au presupus vânzarea de 
terenuri mari către speculanţi, care au căutat profitul cel 
mai rapid crescând vite în spaţii deschise. 

Ce-a fost mai întâi: oul sau găina? Cauza şi efectul s-au 
influenţat reciproc. Din când în când, guvernul a încercat să 
recruteze de peste hotare. A căutat voluntari îndeosebi în 
Italia, emigranţi aflaţi nu în căutare de pământ, ci de bani - 


57 Juan Bautista Alberdi, Bases e puntos de partida para la 
organización politica de la República Argentina (1852), citat de 
Shumway, Invention of Argentina, p. 149. 

58 „Până şi astăzi, liderii argentinieni ai Bisericii sunt probabil 
cei mai conservatori, dacă nu cei mai reacționari, din America 
Latină” - Shumway, Invention of Argentina, p. 150. 

cu care să cumpere terenuri acasă. Un contract din anii 
1880 cu o firmă italiană specifica tipul de persoană pe care 
şi-l doreau  argentinienii: „muncitori pe câmp şi 
meşteşugari, pe cât posibil, singuri şi aleşi dintre cei mai 
tineri, mai viguroşi şi mai harnici oameni de la ţară”5*. 
Aceste eforturi erau stăvilite însă de realitatea socială şi 
politică: distribuţia pământului şi predominanţa activităţilor 
menite să reducă munca omului, precum păstoritul; 
instabilitatea endemică; restricţiile religioase; prejudecățile 
locale. Zonele reduse la număr ce necesitau o muncă 
intensivă - districtele zahărului, de exemplu - recurgeau la 
contractele de ucenicie şi la munca silită, ceea ce nu le 
făcea atractive pentru imigranții liberi. 

Comparaţi politica funciară a coloniilor din America de 
Nord cu cea a Statelor Unite. In coloniile din sud, terenurile 
vaste aveau nevoie de munca sclavilor. Amerindienii erau 
puţini la număr şi nu erau dornici să muncească, iar albii 
liberi nu voiau să lucreze pe salarii, dat fiind că exista 
pământ din belşug şi puteau fi propriii stăpâni. Aşa că au 
fost aduşi negri din Africa, până când şi aceste importuri au 
fost interzise, în 1807. După aceea, folosirea sclavilor a 
putut fi menţinută doar prin reproducere naturală, ceea ce 
a atras un nivel superior de hrană şi tratament decât cel ce 
predomina în Caraibe şi în America de Sud. In acelaşi timp, 
americanii au început să considere sclavia din ce în ce mai 
respingătoare, iar expansiunea spre vest a republicii a 
declanşat lupte privind extinderea servituţii şi natura 
acordului care crease Uniunea. În cele din urmă, după cum 
ştim cu toţii, războiul civil a tranşat chestiunea. Sclavii au 
fost eliberaţi, iar proprietăţile mari au fost dizolvate în 
unităţi familiale. 

În fostele state libere şi în noile teritorii, expansiunea 
cultivării s-a sprijinit pe deplasarea spre vest a fermierilor 
care abandonau pământurile epuizate din est în favoarea 


55 Adelman, Frontier Development, p. 105. 

solurilor virgine, precum şi a imigranţilor europeni care 
căutau un trai mai bun şi terenuri care să le aparţină. In 
acelaşi timp, industria era nevoită să-şi găsească propriii 
muncitori5$. Unele ramuri şi întreprinderi au trimis recrutori 
în zonele rurale ale Europei, încercând să găsească ucenici 
dispuşi să lucreze cu contract. Nu era o sarcină dificilă: 
foametea, crizele prin care treceau afacerile, schimbările 
graniţelor şi persecuțiile le dădeau emigranților europeni 
suficiente motive să plece. 

Lucrurile ar fi putut decurge altfel. Circumstanţele 
materiale nu îi făceau în niciun fel pe coloniştii nord- 
americani să prefere agricultura şi păstoritul limitate la 
nivelul gospodăriei în detrimentul celor în spaţii deschise. 
Contau cultura şi scopul social. Astfel, coloniile din New 
England au fost împărţite de la bun început în gospodării 
familiale, deoarece aceşti oameni veniseră ca o comunitate 
de familii. În coloniile din Mid-Atlantic (New York, 
Pennsylvania) s-au vândut suprafeţe mai mari, însă şi aici 
pământul era împărţit şi vândut în unităţi gospodăreşti. 
Deşi unele rezervaţii speciale de origine colonială s-au 
păstrat, au avut loc şi achiziţii de amploare - ca de obicei, 
asociate cu folosirea neloială a informaţiilor din interior şi 
mita. În anii 1790, de exemplu, Massachusetts a vândut trei 
milioane de pogoane în Maine lui Henry Knox, secretar de 
război, şi lui William Duer, secretar-adjunct al Trezoreriei, 
cu 21 de cenți pogonul. Era scump. De asemenea, 
Massachusetts a vândut cele şase milioane de pogoane pe 
care le reţinuse în vestul New Yorkului lui Oliver Phelps şi 
lui Nathaniel Gorham cu 100.000 de dolari - mai puţin de 
doi cenți pogonul; însă pe atunci acele terenuri erau 


ss Aceasta a fost tema lucrării clasice a lui H.J. Habakkuk 
American and British Technology: costul ridicat al muncii 
necalificate i-a împins pe americani în căutarea inovației 
tehnologice; însă atunci cum se explică dezvoltarea rapidă ? 
Răspunsul: imigrația. 

îndepărtate. Şi aşa mai departe% Totuşi, şi în aceste 
situaţii, proprietarii au obţinut profit şi s-au salvat 
vânzându-le aceste terenuri fermierilor; sau micilor 
speculanţi, care le  revindeau fermierilor. Reclamele 
exagerate sunt grăitoare: William Duer şi-a însărcinat 
agentul din Europa să vorbească despre posibilităţile 
fabuloase ale acestor noi teritorii: grâu la 60—80 de baniţe 
pe pogon; peşti de 36 de kilograme care aşteptau să fie 
pescuiţi. Investitorii străini erau asiguraţi că populaţia avea 
să se dubleze la fiecare 25 de ani (la început, aproape a 
reuşit); că, an de an, 50.000 de tineri luau calea Vestului. 

Odată ce aceste porţiuni mari de pământ au fost 
vândute, deţinătorul terenurilor neocupate a devenit 
guvernul federal, care şi-a propus să încurajeze unităţile 
familiale. Nu avem o dovadă mai bună decât dilema celor 
stabiliţi ilegal. Dat fiind că vânzările prin licitaţie făceau 
achiziţia incertă, oamenii alegeau mai întâi să ocupe şi să 
plătească mai târziu. Autorităţile au încercat să împiedice 
acest lucru. Pe lângă faptul că încălca procedura şi normele 
privind proprietatea, reducea preţurile şi dejuca intenţiile 
oamenilor bogaţi, cu posibilităţi. În zadar: când fermierii 
stabiliţi ilegal se adunau la o licitaţie cu puştile în mână, 
doar un agent temerar le-ar fi ignorat interesele. Prin 
urmare, Congresul a adoptat în 1830 o lege care aproape 
le-a acordat imunitate fermierilor ilegali, ceea ce nu a făcut 
decât să încurajeze practica; iar apoi, în 1841, o lege 
generală de „preempţiune” a legalizat acest tip de ocupare 
a terenurilor şi i-a acordat ocupantului dreptul de a-şi 
cumpăra proprietatea la preţul minim5*?. 


ss S, Krout şi Fox, The Completion of Independence, pp. 53— 
57. 

5% Fish, Rise of the Common Man, p. 130. Trebuie menţionat 
faptul că nu toată lumea era de acord cu această încurajare 
generală a colonizării spre vest. Statele mai vechi se opuneau 
din motivul că asemenea termeni generoşi i-ar încuraja pe 

O excepţie importantă a fost făcută pentru a încuraja 
construcţia feroviară. Noile linii au beneficiat de terenuri 
potrivit dreptului de liberă trecere, iar acestea au încercat 
în general să le vândă fermierilor independenţi. Aceştia 
erau preferaţi nu pentru că ar fi fost mai simpatici, ci pentru 
că generau mai multe transporturi de marfă decât 
crescătorii de vite. În ultimă instanţă, natura a avut şi ea un 
cuvânt de zis: pe măsură ce te îndreptai spre vest, iar 
nivelul ploilor scădea, tot mai mult pământ era destinat în 
porţiuni mari şeptelului şi păstoritului. În acelaşi timp, 
orăşelele au devenit oraşe, iar oraşele au înflorit nu numai 
ca pieţe şi puncte de export, ci şi ca centre de producţie. 
Un exemplu bun: Cincinnati, cel mai mare oraş din Vest 
înaintea Războiului Civil, centru al procesării cărnii 
(„Porkopolis”), punct de atracţie pentru imigranții germani, 
sediul câtorva făbricuţe ce produceau, printre altele, 
bijuterii, sobe şi instrumente muzicale56:. 

Aceste diferenţe de politică şi cultură sunt reflectate de 
cifrele privind imigrația, în Argentina, imigrația nu s-a 
intensificat decât în ultimul sfert de veac, când cultivarea 
grâului a luat avânt - circa o jumătate de milion de hectare 
cultivate la începutul anilor 1870, doar 1,3 milioane la 
începutul anilor 1890, după care a urmat explozia - 24 de 
milioane în pragul Primului Război Mondial5*. Unul dintre 
principalii istorici ai Argentinei scrie despre imigranţi care 
soseau „în grupuri imense” - circa 5,9 milioane între 1871 


locuitorii lor să emigreze, ceea ce, în realitate, au şi făcut. lar 
statele în care se menținea sclavia erau deranjate de o politicii 
ce nu le acorda răsplată specială proprietarilor de sclavi: loturile 
lor nu aveau să fie mai mari decât cele ale persoanelor care nu 
deţineau sclavi. Scopul era acela de a promova gospodăriile, nu 
plantațiile. 

5 Fish, Rise of the Common Man, p. 118. 

55 R, Cortes Conde, „The Growth of the Argentine Economy”, 
în Bethell (ed.), Argentina Since Independence, p. 75. 

528 


şi 1914, dintre care 3,1 milioane au rămas, într-o ţară cu 
1,7 milioane de locuitori în 1869 (fără să-i includem pe 
indieni) şi 7,8 milioane în 191455. Fluxul nu era uniform, 
reflectând evenimentele politice, condiţiile de afaceri şi 
presiunea populaţiei din ţara de origine. In anii 1870, 
imigrația netă se situa la o medie de 28.600 pe an; în anii 
1880 s-a triplat, ajungând la 86.500. După aceea fluxul s-a 
redus, la 40.600 în anii 1890; iar apoi, în noul veac, în 
special în intervalul 1904—1913, s-a triplat din nou 
ajungând la 125.900. 

Fără îndoială, cifrele nete subestimează contribuţia 
imigranţilor la resursele de forţă de muncă. Mulţi dintre 
aceşti migranţi erau muncitori agricoli sezonieri, aşa-numiţii 
golondrinas (rândunele), recrutaţi mai ales din sudul Italiei, 
plătindu-li-se drumul de la Buenos Aires până la locul de 
muncă şi înapoi. Aproape jumătate din cei 290.000 de 
imigranţi anuali din deceniul cuprins între anii 1904 şi 1913 
s-au răzgândit şi au plecat - o medie de 135.700. Aceasta 
era rânduială economică din punctul de vedere al 
Argentinei: adu muncitori agricoli, iar apoi trimite-i în altă 
parte. Le convenea şi migranţilor, care puteau valorifica 
sezonul invers al recoltei de la nordul şi sudul ecuatorului. 
Însă prezenta un dezavantaj serios: îi selecta pe ţăranii 
folosiţi temporar, cu aptitudini şi educaţie ce lăsau de dorit, 
a căror contribuţie potenţială la economie era limitată, 
chiar dacă rămâneau. 

Mai mult decât atât, doar cifrele nu spun întreaga 
poveste. Puţini europeni care au rămas au devenit cetăţeni 


5% Bethell (ed.), Argentina, p. 55. Un indicator al diferenţei 
dintre simţul american al identităţii şi scopului spre deosebire de 
cel argentinian este faptul că Statele Unite au organizat 
recensăminte naţionale în fiecare deceniu de după întemeierea 
republicii, în vreme ce Argentina a organizat primul său 
recensământ naţional abia în 1869, iar cel de-al doilea în 1895 - 
ibid., p. 54. 

- între 1850 şi 1930, mai puţin de 5% dintre imigranţi au 
cerut cetăţenie argentiniană, deoarece, printre altele, astfel 
ar fi fost pasibili de serviciu militar”. Era o regiune care 
avea nevoie de oameni, dar căreia, în comparaţie cu 
Statele Unite, îi era greu să-i atragă şi să-i reţină. Acest 
lucru se datora parțial, fără îndoială, absenței 
oportunităţilor economice. Însă loialitatea trebuie cultivată, 
iar indiferența este o slăbiciune a  suveranităţilor 
accidentale. Ce anume susţin şi cine îi apără pe ei?5% 

În schimb, în Statele Unite imigrația s-a intensificat de 
timpuriu, crescând de la 14.300 pe an în anii 1820 la 
259.800 în anii 1850. Odată cu triumful navigaţiei cu abur 
şi cu deschiderea Vestului, imigrația a crescut de la 
281.000 pe an în anii 1870, 524.700 în anii 1880, înapoi la 
368.800 în anii 1890, la un apogeu de 879.500 în anii 1900, 
când într-o perioadă de câţiva ani au intrat mai bine de un 
milion de nou-veniţi5s. Cu totul, circa 32 milioane de 
oameni au intrat în Statele Unite din 1821 până în 1914, 
când populaţia americană a crescut de la 10 milioane la 94 
de milioane - o rată a creşterii nu la fel de mare ca în 
Argentina, însă mult mai importantă în ansamblu5?. 

Caracterul imigrației a fost, de asemenea, profund diferit. 
Majoritatea nou-veniţilor în Statele Unite proveneau din 
Insulele Britanice şi nord-vestul Europei, sudul şi estul 
Europei urmându-le spre sfârşitul secolului al XIX-lea. Mulţi 


5% Perioada timpurie a asistat la o naturalizare neînsemnată: 
în 1895, doar 0,16% ; în 1914, 1,4% (Cornblit, „European 
Immigrants”, p. 232, tabelul 11). 

s* Principala sursă pentru aceste cifre este Rock, Argentina 
1516—1987, pp. 141—145, 164—167. 

ss Imigrația a fost profund influențată de condiţiile din Statele 
Unite şi din Europa, nu numai de conjunctura de afaceri, ci şi de 
război şi revoluţie. Astfel, eşecul revoluțiilor din 1830 şi 1848 a 
încurajat emigrarea ; Războiul Civil american a descurajat-o. 

5 Cifrele sunt preluate din Historical Statistics of the United 
States, seriile A şi C. 

530 


dintre ei aveau ştiinţă de carte; mulţi erau meşteşugari 
pregătiţi (clasificați drept „calificaţi”); până în anii 1840, 
mai mulţi dintre ei erau fermieri decât muncitori”. 
Imigranții erau atraşi de perspectiva gospodăriilor ieftine şi 
a salariilor mari, iar puţini dintre ei s-au îndreptat spre 
Sudul aflat în sclavie. In comparaţie cu America Latină, 
aceşti nou-veniţi au adus cu ei cunoştinţe şi aptitudini 
esenţiale. Imigranții din Argentina ar fi trebuit să-i ajungă 
din urmă mai târziu”. (Nu au făcut-o niciodată.) 

Istoricii imigrației americane susţin importanţa relativă a 
strategiilor push-pull, prin alternanţe de înaintări şi 
retrageri (promovare în vederea facilitării fluxului de la 
producător la client), şi, fireşte, ambele au contat, în 
momente diferite. Unii descriu marele flux ca pe o 
operaţiune amplă de răpire. (îndeosebi europenilor le vine 
greu să accepte repudierea implicită a acestui exod masiv.) 
Prostii. Pentru majoritatea acestor nou-veniţi, Statele Unite 
erau un tărâm al speranţei şi al posibilităţilor nemărginite. 
Şi consideraţiile de ordin personal au avut un rol. Imigranții 
veneau deoarece predecesorii lor scriau scrisori fericite, 
chiar dacă nu întotdeauna adevărate, despre viaţa din 
Lumea Nouă. 


570 /bid., seria C 115—132. 

5 Unii cititori ar putea considera o asemenea comparaţie 
nepotrivită (incorectă din punct de vedere politic). Totuşi, 
aceasta este realitatea; comparaţia nu diferă conceptual de 
eforturile economiştilor de a cuantifica contribuţia forţei de 
muncă la creşterea productivităţii cu ajutorul anilor de educaţie 
şi al altor adaosuri la capitalul uman. 

Veneau deoarece rudele, prietenii şi vecinii le-o luaseră 
înainte; iar atunci când soseau, stăteau sau locuiau în 
apropierea înaintaşilor lor. Veneau într-o ţară care în 
secolul al XIX-lea nu împiedica aproape deloc accesul. Mulţi 
se întorceau - probabil o treime. Însă marea majoritate 
rămâneau (ori se întorceau a doua oară), îşi găseau slujbe 
pe lângă neamurile lor şi se strămutau cu o libertate de 
care nu se mai bucuraseră niciodată în Lumea Veche. 


să revenim la Argentina. Avântul său economic a trebuit 
să aştepte cea de-a doua jumătate sau chiar ultima treime 
a secolului al XIX-lea. Când a avut loc, a corespuns 
îndeaproape modelului comercial ricardian. Principalele 
sectoare ale creşterii erau şeptelul, care producea piei şi 
lână (deseori împreună şi exportate în centre de delânare 
precum Mazamet, în Franţa), seul şi carnea de vită 
conservată. In anii 1880, când a apărut refrigerarea, 
comerţul cu carne a luat un avânt puternic, în special cu 
Marea Britanie. La început, procesul funcţiona cel mai bine 
cu carnea de oaie şi miel, însă, pe măsură ce tehnicile s-au 
îmbunătăţit, iar temperaturile au devenit tot mai precise şi 
mai de încredere, Argentina a început să exporte carne de 
vită congelată şi, ulterior, carne refrigerată mult mai 
gustoasă. 

Dezvoltarea agricolă a întârziat, în primul rând pentru că 
forţa de muncă era insuficientă; însă opoziţia crescătorilor 
de vite şi jafurile tenacilor indieni araucani, care încă se 
luptau cu europenii după 300 de ani, au creat noi 
impedimente. (La fel ca în Vestul american sau în Africa, a 
fost nevoie de arme cu repetiţie pentru a zdrobi rezistenţa 
băştinaşilor.) Ostilitatea indienilor este de înţeles: luptau 
pentru pământul lor. Dar şi a crescătorilor de vite: fermele 
presupun garduri şi sfârşitul spaţiilor deschise. (Nu puteai 
lăsa vitele să cutreiere brazdele şi să mănânce culturile.) 

Cu toate acestea, la fel ca în Vestul american, sârma 
ghimpată a înaintat în Argentina, cel mai ieftin gard ostil 
vitelor conceput vreodată"?. 

Forţa de muncă a rămas insuficientă în cea mai mare 
parte a secolului al XIX-lea. Nu că taberele pastorale, 
seminomade din pampas ar fi avut nevoie de foarte multă 
forţă de muncă - femei sau bărbaţi. (Autorităţile de la 
Buenos Aires ridicau când şi când prostituate şi le exilau în 
provinciile preponderent masculine, prinzând astfel mai 
mulţi iepuri dintr-o lovitură.) Însă munca grea din domeniul 
transporturilor avea parte de puţini voluntari. Indienii, la fel 
ca în Statele Unite, nu lucrau pe salarii, iar corvoada 
indiană a fost abolită, cel puţin în principiu, în 1813. 
Comerţul cu sclavi era şi el interzis şi, deşi sclavii care se 
aflau acolo rămâneau înrobiţi, copiii lor se năşteau liberi; 
mai mult decât atât, sclavii importaţi de peste hotare 
deveneau liberi la intrarea în ţară**. 

Soluţia trebuia să fie imigrația - însă şi aici - trecutul se 
râs frângea asupra prezentului. Regulile spaniole de 
excludere  descurajaseră imigrația; şi, chiar şi după 
independenţă, a fost afectată de instabilitatea politică, de 
recrutarea selectivă şi de absenţa pământurilor libere. Cea 
din urmă era una dintre cele mai nefaste moşteniri ale 
regimului colonial: domenii vaste fuseseră date pe nimic, 
alocate Bisericii şi atribuite bărbaţilor respectabili şi 
influenţi, în vreme ce rămăşiţele au fost acaparate în timpul 
frământărilor de după revoluţie. Alte câştiguri teritoriale, 
după cum am văzut, au fost urmate de distribuții similare. 
Astfel, în 1879, campania împotriva indienilor (ceea ce 
argentinienii au descris măreț drept /a conquista del 
desierto, „cucerirea  sălbăticiei”) a fost precedată şi 


5 Importurile de sârmă ghimpată erau de ordinul a 20.000 de 
tone pe an la începutul anilor 1890 (Rock, Argentina 1516—1987, 
p. 136). 

53 Rock, Argentina, 1516—1987, p. 89. 

finanțată de vânzări de terenuri, circa 8,5 milioane de 
hectare fiind vândute unui număr de 381 de oameni. 
Cumpărătorii aveau nevoie de cât mai mult pământ, 
deoarece, cu cât te îndreptai mai înspre sud, cu atât 
climatul devenea mai arid, iar solul, sterp. Patagonia putea 
tolera probabil de zece ori mai puţine oi pe o suprafaţă de 
dimensiunile provinciei Buenos Airesului. 

Fluxul imigranţilor a crescut abia în ultima treime a 
secolului - aproximativ un sfert dintre ei din Spania, sursa 
tradiţională, însă acum jumătate din Italia, unde creşterea 
populaţiei depăşise numărul locurilor de muncă disponibile, 
mai ales în mediul rural, nord şi sud. Puţini nou-veniţi 
proveneau din nordul sau estul Europei, iar dintre aceştia, 
mulţi au plecat ulterior în Statele Unite. Argentina era 
teritoriu mediteranean. 

Vreme de mai multe decenii, aceşti migranţi s-au integrat 
incomod în această societate mândră de înapoierea sa, 
plină de iluzii şi prejudecăţi, extrem de neprimitoare. 
Majoritatea au rămas la Buenos Aires, cu cultura lui 
semicosmopolită. Contemporanii sensibili dădeau glas 
deznădejdii: „Transformarea urgent necesară în această 
ţară nu este cea a aurului în bancnote sau a bancnotelor în 
aur, ci aceea a locuitorilor acestui teritoriu, născuţi în 
Europa, în fiinţe umane, cu toate drepturile ce li se cuvin 
membrilor unei societăţi civilizate: transformarea străinilor 
în cetăţeni”. 

Odată ce Argentina şi-a luat avânt - pe de o parte, 
datorită tehnologiilor noi, importate (navigația cu aburi 
transporturile feroviare, maşinile agricole, refrigerarea 
cărnii), pe de altă parte, datorită cererii europene tot mai 
mari (creşterea populației, puterea mai mare de 
cumpărare) -, produsul şi venitul s-au mărit substanţial, la 
niveluri comparabile cu cele ale naţiunilor europene aflate 


54 Juan B. Justo, /nternacionalismo y patria (Buenos Aires, 
1933), citat în Cömblit, „European Immigrants”, p. 233. 

în curs de industrializare. Observaţi totuşi că acestea erau 
mai scăzute în alte societăţi de graniţă (vezi tabelul 20.1). 
Până şi în condiţiile fericite ale Argentinei, agricultura 
singură nu avea să genereze productivitatea, venitul şi 
salariile ce puteau fi atinse într-o economie echilibrată5”. 
Fermierii, în special muncitorii angajaţi (migranţi), câştigă 
de obicei doar o frântură din salariile industriale. 

In acelaşi timp, estancieros, rancheros, profesioniştii, 
autorităţile şi comercianții care aveau grijă de ei făceau 
bani frumoşi. Ca oriunde altundeva, ceasurile de mână şi de 
perete erau atât simbolurile, cât şi instrumentele unei 
societăţi moderne, atentă la scurgerea timpului. 
Producătorii elveţieni şi americani concurau pentru această 
piaţă nouă şi confecţionau ceasuri impresionante, pe gustul 
latinilor“. La sfârşitul secolului al XIX-lea, Argentina era un 
exemplu extrem de promiţător al succesului produselor de 
bază, iar optimiştii îi preconizau un viitor la fel (sau aproape 
la fel) de luminos ca al Statelor Unite. Chiar şi astăzi, 
economiştii neoclasici ridică în slăvi acest studiu de caz în 
folosul avantajului comparativ. 

Dar ce înseamnă optim? Această ţară avea oameni foarte 
bogaţi, însă, „din motive ce nu au fost niciodată limpezi 


55 Până şi cei mai eficienţi fermieri ce lucrau cel mai fertil sol 
descopereau (descoperă) că profiturile lor dispăreau sub forma 
preţurilor scăzute. De câştiguri aveau (au) parte preponderent 
clienţii. Erik Reinert, „Symptoms and Causes of Poverty”, 
accentuează contrastul dintre acest tipar „clasic” al distribuţiei 
câştigurilor de pe urma schimbării tehnologice, pe care îl 
consideră îndeosebi tipic pentru agricultură şi distribuţie, şi 
tiparul „conspirativ” al industriilor care sunt marcate de bariere 
şi de beneficii din ce în ce mai mari pentru cunoaştere. El 
foloseşte termenul conspirativ deoarece „forţele țării 
producătoare (capital, forţă de muncă şi guvern) în practică - 
deşi nu sub forma unei conspirații - «conspiră» la aproprierea 
acestor câştiguri” (p. 84). 

56 Landes, Revolution în Time, p. 326. 

[...], a fost întotdeauna dependentă de capital şi, astfel, 
subordonată naţiunilor creditoare, în moduri ce compromit 
grav abilitatea ţării de a-şi conduce propriile afaceri”. 
Britanicii au construit căile feroviare ale Argentinei - mai 
puţin de 1.000 de kilometri în 1871, peste 12.000 de 
kilometri două decenii mai târziu -, însă le-au construit 
potrivit scopurilor britanice: să transporte carnea şi grâul 
spre porturi. Nu pentru a dezvolta pieţele interne din 
Argentina, spun localnicii. Insă cum construieşti o 
asemenea reţea fără să cultivi pieţele interne? lar dacă o 
faci, cui îi aparţine vina? Ce spune asta despre spiritul de 
iniţiativă al băştinaşilor? Argentinienii nu îşi puneau 
asemenea întrebări. Este întotdeauna mai uşor să dai vina 
pe Celălalt. Rezultatul: un antiimperialism xenofob şi un 
simţ al nedreptăţii contrar propriilor interese. 


Tabelul 20.1. Produsul pe cap de locuitor şi populaţia ţărilor 
de graniţă selectate, 1820-1989 (echivalentul în dolari al PC la nivelul anului 1985) 


Australia 
EEE 
1.330 


1.846 


1.250 


3.515 
6.2 | 
11.835 


17.236 


* PC = puterea de cumpărare 
Sursa : Maddison, „Explaining the Economic Performance of Nations 1820-1989”, tabelul 2-1. 


În plus, dărnicia naturii a compensat diferenţa. Creşterea 
economică a continuat în secolul XX, nu numai în 
agricultură, ci şi în tânărul sector industrial. Aceasta a luat 
forma investiţiilor directe din partea companiilor 
multinaționale, în special în procesarea alimentelor“; şi a 
înlocuirii importului, realizat în bună parte de micile 


57 Shumway, Invention of Argentina, p. 156, n. 3. 

întreprinderi (majoritatea deţinute de străini şi multe dintre 
acestea, în anii 1930, de refugiaţi evrei) şi încurajat de 
perioadele de aprovizionare scăzută (ca în timpul Primului 
Război Mondial), de câteva taxe protecţioniste, acorduri 
bilaterale şi reglementări ale schimbului valutar””?. 

Nu ar trebui să exagerăm trăsăturile acestui sector 
industrial întârziat şi pipernicit. Datele recensământului din 
1914 - aşadar după 25 de ani de agricultură mixtă şi 
imigrație masivă - arată că mai bine de jumătate din 
capitalul „industrial” se afla în minerit; un sfert, în serviciile 
publice; şi doar 13,6% putea fi caracterizat drept 
„esențialmente industrial”58. Această producţie, inevitabil 
derivată, dădea dovadă de o inventivitate şi adaptabilitate 
reduse. Profiturile nu sporeau. Se dezvolta (supravieţuia) în 
condiţii de muncă primitive ce aminteau de fabricile de 
coşmar de la începutul Revoluţiei Industriale britanice, dar 
care erau şi mai groaznice, deoarece statului nu îi păsa. Şi 
nici angajatorilor, care porneau de la premisa că victimele 
colaterale puteau fi uşor înlocuite cu imigranţi. Cunoşteau 


58 O bună parte dintre acestea erau legate de cererea şi 
gusturile noii imigraţii, în combinaţie cu dezvoltarea urbană: 
orăşenii au nevoie de alimente procesate. Intre anii 1895 şi 
1913, numărul fabricilor de procesare a alimentelor a crescut cu 
peste 20% pe an, personalul lor, cu 221%, capitalul lor, cu 8%. 
La sfârşitul perioadei, această ramură îngloba circa 40% dintre 
toate atelierele industriale, o treime din forţa de muncă 
industrială, 43% din toate investiţiile industriale (Lewis, Crisis of 
Argentine Capitalism, p. 32). 

59 Rock, Argentina, 1516—1987, p. 233. 

55 Cortes Conde, Corrientes immigratorias; Comblit, „European 
Immigrants”, p. 230. Conform recensămintelor timpurii, circa o 
zecime dintre aşa-zisele întreprinderi industriale erau ceea ce am 
numi servicii: ateliere de reparat încălţăminte, studiouri de 
fotografie, ateliere de cusut, frizerii - toate accesoriile necesare 
ale vieţii urbane. Recensământul din 1935 le-a exclus din 
sectorul industrial - Lewis, Crisis of Argentine Capitalism, p. 35. 

538 


prea puţin tehnologia ce stătea la baza afacerilor lor şi nu 
te puteai aştepta de la ei să se gândească la ameliorarea 
capitalului uman. Câţiva oameni mai luminaţi au încercat 
să-i convingă pe aceşti primitivi că muncitorii mai buni şi 
condiţiile mai bune de muncă aveau să fie în avantajul lor. 
Au fost ignoraţi şi consideraţi nişte reformatori idealişti şi 
lipsiţi de simţ practic care nu ştiau nimic despre fabrici şi 
industrie. Rezultatul a fost o industrie înapoiată, 
distorsionatăs!: 


Fiecare industrie implica propriile riscuri. În fabricile de 
confecţii, metale, fitile şi sticlă, aerul era întotdeauna 
încărcat cu un praf fin care irita plămânii. In fabricile de 
piele, procesul de conservare implica folosirea acizilor 
sulfuric, nitric şi clorhidric, precum şi a arsenicului şi a 
amoniacului, care emanau vapori dăunători ce umpleau 
clădirea. In abatoare, muncitorii păşeau pe podele 
alunecoase din cauza sângelui coagulat, a măruntaielor şi 
excrementelor de animal. Duhoarea era copleşitoare. 
Bărbaţii care transportau carnea la congelatoare erau 
nevoiţi să-şi înfăşoare mâinile şi faţa cu cârpe sau ziare 
vechi şi să aibă grijă să nu aibă sânge proaspăt pe haine, ca 
nu cumva să le îngheţe pe corp. Reumatismul era o boală 
frecventă şi puţini muncitori din abatoare rezistau mai mult 
de cinci ani. 


Aşadar industria argentiniană nu a fost un şofer al 
dezvoltării, ci un pasager. După al Doilea Război Mondial, 
când a trecut printr-o nouă perioadă de frământări, a sărit 
din vehicul. Forţa de muncă, atât în industrie, cât şi în 
agricultură, nu era mulţumită şi a recurs la acele panacee 
ideologice - anarhism înaintea de Primul Război Mondial, 
perónism după al Doilea Război Mondial - ce constituie 
răzbunarea celor neajutoraţi. Economistul Paul Samuelson 


51 Lewis, Crisis, cap. 6: „Labor”. Citatul ce urmează se află la 
p. 103. 3 

a pus această înstrăinare pe seama discrepanţei dintre 
înapoierea economică şi indiferența socială, pe de o parte, 
şi precocitatea politică, pe de altă parte*%?. Poporul dorea 
ceea ce nici economia, nici statul nu-i puteau oferi. 

Astăzi, Argentina încearcă cu greu să-şi revină după 
oprimarea şi violenţa politică, aventurismul militar şi criza 
economică. Îndeosebi tactica  „dispariţiei” radicalilor 
suspecți, ca să nu mai vorbim de cea a duşmanilor 
personali, deseori prin transportarea prizonierilor până la 
ocean, unde erau împinşi din avion - cu gardieni şi asasini 
care răpeau şi „adoptau” copiii victimelor (o practică 
înfiorătoare ce datează de pe vremea Inchiziției) -, toate 
acestea au lăsat o moştenire a răului şi a groazei. Însă, de 
asemenea, în mod paradoxal, sloganele populiste au 
cultivat începuturile unei identități naţionale, după cum o 
dovedeşte succesul fenomenal al filmului Evita. 


Eşecul dezvoltării Americii Latine, cu atât mai evident în 
comparaţie cu America de Nord, a fost atribuit de către 
specialiştii locali şi  simpatizanţii străini  fărădelegilor 
naţiunilor mai puternice şi mai bogate. Această 
vulnerabilitate a fost etichetată drept „dependenţă”, 
implicând un statut inferior, fără control asupra propriului 
destin; o regiune care face întocmai cum îi dictează ceilalţi. 
E inutil să mai spunem că aceşti ceilalţi îşi folosesc 
superioritatea pentru a transfera produsul din economiile 
dependente, aşa cum au procedat şi primii conducători 
coloniali. Pompa imperiului devine pompa imperialismului 
capitalist. 

Cu toate acestea, cooptarea naţiunilor independente, 
suverane necesită împrumuturi şi investiţii; simplul jaf nu 
constituie o opţiune. Argentina a economisit puţin şi a 
apelat tot mai mult la capitalul străin“. Unii economişti 
susţin următorul lucru: capitalul străin inhibă creşterea; 


582 Vezi ibid., p. 492. 

alţii, că o stimulează, însă mai puţin decât investiţiile 
interne. Evident, contează foarte mult şi modul de 
întrebuințare. In acelaşi timp, nimeni nu este gata să refuze 
bani din exterior din raţiuni de eficienţă. Politicienii îi vor şi 
sunt dispuşi să-i lase pe teoreticienii dependenţei să-şi 
frângă mâinile. 

Un economist pune rata scăzută a economiilor Argentinei 
pe seama creşterii rapide a populaţiei şi a ratelor ridicate 
ale imigrației - la care aş adăuga obiceiurile proaste de 
consum izbitor. În orice caz, fluxurile de capital străin au 
depins atât de condiţiile de furnizare de peste hotare, cât şi 
de oportunităţile argentiniene. În timpul Primului Război 
Mondial, britanicii aveau nevoie de bani şi au fost nevoiţi 
să-şi transforme activele străine în numerar. Deşi au rămas 
cel mai mare creditor al Argentinei, nu au mai jucat rolul de 
promotor al dezvoltării din deceniile anterioare. Statele 
Unite şi alţii au compensat într-o oarecare măsură, însă, şi 
aici, politica şi ciclul afacerilor de peste hotare dădeau 
tonul, astfel încât Argentina s-a aflat - intermitent, dar 
frecvent - în dificultate atât în ceea ce priveşte sumele, cât 
şi termenii investiţiilor şi creditelor străine. Toate acestea 
au favorizat diferite conflicte cu creditorii, care au condus la 
rândul lor la izolaţionism reactiv - măsuri restrictive care nu 
au făcut decât să adâncească criza şi dependenţa. Atunci 
când economiştii şi politicienii argentinieni au denunţat 
aceste circumstanţe şi ticăloşiile, reale şi închipuite, ale 
intereselor externe, nu au făcut decât să agraveze 
problema. Fără îndoială, economia protecţionistă a ferit 
Argentina şi alte economii din America Latină de cele mai 
grave efecte ale Marii Depresiuni. Aşa e ea, precum un 
cocon. Însă le-a şi izolat de competiţie, stimuli şi 
oportunităţi de dezvoltare. 


s Rate ale economiilor de maximum 5%, în comparaţie cu 
cele din Canada şi Australia, de trei ori mai mari (Taylor, „Three 
Phases”, p. 28, tabelul 4). 

Argumentele dependentista au înflorit în America Latină. 
De asemenea, au circulat eficient, rezonând după al Doilea 
Război Mondial cu dificultăţile economice şi conştiinţa 
politică ale coloniilor proaspăt eliberate. Cinicii ar putea 
chiar spune că doctrinele dependenţei au fost cel mai de 
succes export al Americii Latine. În acelaşi timp, sunt 
dăunătoare pentru efort şi moral. Cultivând înclinația 
morbidă de a da vina pe oricine altcineva, mai puţin pe ele 
însele, încurajează impotenţa economică. Chiar dacă ar fi 
adevărate, ar fi mai bine să le punem capăt. 


Calea portughezo-braziliană 


În studiul său clasic asupra civilizaţiei braziliene, 7he 
Masters and the Slaves, Gilberto Freyre face distincţie între 
politicile spaniole şi cele portugheze de colonizare. În 
vreme ce spaniolii au introdus atât restricţii naţionale, cât şi 
religioase, portughezilor nu le-a păsat decât de religie. 
Imigrantul putea proveni de oriunde, câtă vreme era 
romano-catolic. In anumite perioade, un călugăr era trimis 
pe fiecare vas ce intra într-un port brazilian, să examineze 
şi să confirme conştiinţa şi credinţa nou-veniţilor. 

Era tot ce conta, deoarece aceasta era pecetea identităţii 
comune. „|n vreme ce anglo-saxonul consideră că un 
anumit individ aparţine rasei sale doar atunci când acesta 
din urmă corespunde constituţiei sale fizice, portughezul 
ignoră rasa şi îl consideră egalul său pe cel care 
împărtăşeşte aceeaşi religie.” (Acestea sunt miturile 
mândriei naţionale, după cum o dovedeşte însuşi titlul cărţii 
lui Freyre.) Freyre compară „suavitatea” acestor controale 
cu bruscheţea inspectorilor sanitari şi agenţilor de poliţie de 
astăzi (care seamănă extrem de mult) şi rezumă: 


Principala temere, în ceea ce-l priveşte pe imigrantul 
catolic, era duşmanul politic, capabil să distrugă sau să 

slăbească solidaritatea care în Portugalia evoluase la unison 
cu religia catolică. Această solidaritate a fost splendid 
menţinută pe tot parcursul epocii noastre coloniale, fiind 
menită să ne unească împotriva calvinilor francezi, a 
olandezilor reformaţi, a protestanților englezi. Într-o 
asemenea măsură încât, realmente, ar fi dificil să-i separi 
pe brazilieni de catolici: catolicismul era cu adevărat liantul 
unităţii noastre5*?. 


Muero con Mi Patria! — „Mor cu patria mea!" 


În analele dezvoltării-de-sus, ale industrializării prin 
decret, niciun alt caz nu este mai frapant şi mai 
donquijotesc decât cel al Paraguayului, republică-fortăreaţă 
prinsă în junglele şi pădurile Americii de Sud, la sute de 
kilometri de mare. Unii specialişti, ispitiţi de acest 
experiment - unul dintre ei vorbeşte despre un „avânt”58 
economic -, îl consideră încă un exemplu de iniţiativă şi 
aspirații ale băştinaşilor înăbuşite de imperialiştii europeni 
şi acoliţii lor localis*. Totuşi, aceasta este o interpretare 


5% Pedro de Azevedo, citat în Freyre, The Masters and the 
Slaves, p. 41. 

5 Ultimele cuvinte ale lui Francisco Solano López, 
preşedintele-mareşal al republicii Paraguay, ucis în ultima bătălie 
a Războiului Triplei Alianțe, 1864—1870. 

5% Batou, Cent ans, cap. 8: „L'essor économique du 
Paraguay”. 

55 Despre această şcoală aşa-zis revizionistă, vezi Pastore, 
„State-led Industrialisation”, care îl citează, printre alţii, pe 
Whigham, „The lron Works of Ybycui”; un manuscris de Vera 
Blinnreber, „Modernization from Within: Trade and Development 
în Paraguay, 1810—1870” (Shippensburg Univ., Carlisle, PA, 
1990); şi Batou, Cent ans, care îl consideră un exemplu în plus al 
unui tipar mult mai amplu privind ostilitatea europeană faţă de 
iniţiativele (anacronism) ale „Lumii a Treia”. Pentru o abordare 
revizionistă asemănătoare a istoriei argentiniene, Pastore îl 
citează pe Tulio Halperin Donghi, El revisionismo historico 

greşită a unui tipar des întâlnit de dezvoltare prematură în 
scopuri politice. 

Paraguavul era o ţară excepţională, mai indiană (guarani) 
decât oricare alta de pe continent, deoarece persecutarea 
băştinaşilor ce a avut loc în alte părţi fusese prevenită aici 
prin intervenţia iezuiţilor. Acestora li s-a îngăduit să-şi 
creeze districte autonome, iar aceste locuri erau atât de 
îndepărtate de comori şi de trafic, încât fuseseră în bună 
parte lăsaţi în pace. În plus, spaniolii aveau nevoie de 
guarani: fără ei nu ar fi putut menţine controlul asupra 
zonei împotriva incursiunilor portughezo-braziliene. 

După independenţă, la fel ca alte state reziduale din 
marele imperiu hispanic, Paraguayul căzuse aproape 
imediat pradă dictatorilor. Conform legilor, era republică, 
însă, în practică, era condus de un singur om - o 
combinaţie de despotism binevoitor şi tiranie populistă5tE. 
Primul dintre aceşti dictatori (aşa se autointitula), dr. 
Gaspar Rodriguez de Francia, a fost cu totul special. Ideolog 
iacobin şi, la fel ca mulţi alţii din varietatea franceză 
originală, avocat de meserie, Francis era devotat unei 
republici a egalilor, cu el mai egal decât toţi ceilalţi. El era 
„liderul organic”,  elitistul care  întruchipa voința 
poporului5. Îşi cultiva imaginea. Când un ţăran indian a 
venit la el, l-a primit pe solicitant cu toată politeţea, s-a 
aşezat lângă el, l-a bătut prieteneşte pe spate, radiind 
interes şi afecţiune. Însă, dacă un proprietar de pământ sau 
un burghez voiau o audienţă, dr. Francia îi lăsa să aştepte 
şi să bată darabana, iar în cele din urmă îi primea într-o 


argentino (Buenos Aires, 1970). 

58 Cei trei conducători despotici şi intervalele în care au 
condus ţara sunt: Gaspar Rodriguez de Francia (1814—1840); 
Carlos Antonio López (1840—1862); şi fiul acestuia din urmă, 
Francisco Solano López (1862—1870). 

589 Cf. Batou, Cent ans, p. 223, n. 13, care îi atribuie acest 
concept lui Gramsci. 

atmosferă plină de dispreţ şi nerăbdare. 

Aceasta era discriminare de clasă (discriminare pozitivă), 
dar şi rasială: liniile de demarcare din societatea 
paraguayană erau la fel pentru ambele tabere. Dictador 
Supremo voia să se sprijine pe specificul guarani al 
societăţii, să îngenuncheze vechea elită spaniolă şi creolă. 
În acest scop, le-a interzis albilor să se căsătorească între 
ei, cerându-le să-şi aleagă mai curând partenerii dintre 
indieni, mulatri şi negri5%. E greu de spus cât de strict a fost 
aplicată această regulă; însă a scos la iveală o conştiinţă a 
realităţilor rasiale şi a semnalat un efort voit de a evita 
segmentarea bazată pe culoare ce marca restul societăţii 
Americii Latine. 

Dr. Francia şi urmaşii săi, López tată şi fiu, aveau să 
transforme ţara într-o Sparta iluminată - egalitară, instruită, 
disciplinată şi curajoasă. Educaţia primară avea să fie 
gratuită şi obligatorie de la vârsta de şapte ani, o ambiţie 
eroică. Deşi era mai uşor de zis decât de făcut, sistemul a 
pornit cu 5.000 de elevi, ajungând la 17.000 în 1857, în 
timpul lui Carlos Antonio López, 25.000 în 1862 - circa 
jumătate din grupul de vârstă eligibil. „Probabil un record 
pentru viitoarea Lume a Treia în secolul al XIX-lea!”, 
exclamă un admirator”. Elevii trebuiau să înveţe să scrie, 
să citească, aritmetică şi un catehism civic. Astfel, aveau să 
ştie cine sunt şi de ce. În acelaşi timp, instructorii, aidoma 
soldaţilor aflaţi la datorie, purtau „haine guvernamentale”: 
două cămăşi, două perechi de pantaloni, un poncho, o 
pălărie, o eşarfă. Materialele didactice erau greu de obţinut, 
deoarece argentinienii neprietenoşi blocau accesul pe râu, 


5% Batou, Cent ans, p. 232, citându-l pe A. Garcia Mellid, 
Proceso a los falsificadores de la historia del Paraguay (Buenos 
Aires, 1963). A 

5% Batou, Cent ans, p. 260. In comparaţie, Batou citează 8%— 
10% pentru Argentina în 1865, 10%-—15% pentru Columbia 
înainte de 1870, 18%—20% pentru Mexic în 1873. 

însă la început statul a reuşit să obţină 5.000 de flaute - 
câte unul pentru fiecare copil. Ne amintim importanţa pe 
care Platon o acorda muzicii ca parte a educaţiei sale 
ideale; de asemenea, rolul muzicii în şcolile lui Muhammad 
Ali din Egipt în aceeaşi perioadă (cf. infra, capitolul 24). Insă 
Muhammad Ali nu a aspirat niciodată la o educaţie 
universală. 

Problema statelor idealizate, reformiste este aceea că 
dobândesc forţă prin progres, iar apoi cad pradă tentaţiei. 
Îşi ameninţă şi îşi subminează vecinii, perturbă balanţa de 
putere şi statu-quoul. Asemenea acţiuni atrag reacţiuni. 
Astfel, dictatorii din micul Paraguay aveau ambiţii, dar se 
temeau şi de pericolul reprezentat de ţările mai mari din 
jur; pe scurt, o paranoia raţională, latent iraţională. (Cine 
spune că paranoicii nu au duşmani?) Cea mai mare 
ameninţare venea dinspre Argentina, care considera 
Paraguayul o provincie răzvrătită şi voia să-l anexeze“?. 
Însă toate ţările învecinate nu priveau cu ochi buni 
experimentele revoluţionare de alături. 

Aşadar liderii Paraguayului erau hotărâți să dezvolte 
economia şi să dobândească armamentele de care aveau 
nevoie pentru a se apăra şi a ataca în toate direcţiile. 
Pentru asta aveau nevoie nu doar de arme, ci şi de uneltele 
şi maşinile industriei. Acestea puteau fi aduse doar din 
Europa - şi, deşi Paraguavul, cu moştenirea sa indiană, 
avea o aversiune faţă de lucrurile europene, era mai 
probabil ca europenii de peste ocean să fie mai de folos 
decât vecinii invidioşi. 


592 În cadrul acestei campanii, interesele conducătorilor şi ale 
comercianților din Buenos Aires au închis în repetate rânduri 
gura râului Parana şi au izolat „republica Guarani” de mare. Vezi 
un tabel al acestor blocade în Batou, Cent ans, p. 241. Potrivit 
legii internaţionale, care defineşte o blocadă ca pe un act de 
război, Argentina a fost în război cu Paraguayul din 1827 până în 
1852. 

Începând cu Carlos López, guvernul Paraguayan a 
contractat furnizori europeni de nave cu aburi, motoare cu 
aburi şi fabrici industriale (cel mai important, o turnătorie 
de fier şi o forjă-arsenal). Achiziţiile au fost acoperite din 
exporturi naturale sărăcăcioase (mai ales mate - //lex 
paraguariensis -, o plantă asemănătoare ceaiului, ce 
creează o uşoară dependenţă) şi din împrumuturile 
modeste ale unui constructor naval şi furnizor londonez. S-a 
demarat construirea unui drum feroviar şi a unei reţele de 
telegrafie, însă construirea căii ferate s-a dovedit dureros 
de lentă, câţiva kilometri pe an, până când apropierea 
războiului a grăbit efortul. Circa 200 de tehnicieni europeni 
au fost angajaţi, însă aceştia nu erau nici pe departe cei 
mai buni. E inutil să mai spunem că aceste instalaţii 
rudimentare nu generau produse demne pentru export; 
însă şi-au găsit ca debuşee armata şi populaţia indiană 
băştinaşă, aşa izolate cum erau de importurile străine”. 

In acelaşi timp, paraguayenii au cumpărat arme 
europene, în general vechi, mici şi ieşite din uz, şi au 
construit fortărețe pentru eventualitatea unui război. În 
special una dintre ele, situată la Humaitá, pe un cot al 
fluviului Paraná, închidea calea navigabilă după bunul său 
plac vaselor străine, inclusiv celor ale Argentinei fluviale. 
(Schimbarea direcţiei e fairplay.) La rândul lor, aceşti 
vecini, avertizaţi verbal şi prin diverse incidente, au început 
să se înarmeze. Indeosebi brazilienii au început să cumpere 
vase blindate, cu gândul de a forţa pasajul Paraná. 

Cine ce a pornit e greu de spus. Asta e în firea 
războiului”. insă un lucru este cert: Paraguayul nu s-a dat 


5% Despre aceste industrii, majoritatea create în anii 1850 în 
timpul domniei lui Carlos Antonio Lopez, vezi Batou, Cent ans, 
cap. 8; Pastore, „State-led industrialisation”; Whigham, „lron 
Works of Ybycui”. 

5% Pentru un punct de vedere pro-Paraguay, vezi Batou, Cent 
ans, pp. 263—266. 

547 


în lături de la luptă. Avea porţia sa de casus belli, iar 
graniţele din această regiune erau îndoielnice. Formalităţile 
mărunte, de exemplu, nevoia de a obţine permisiunea de a 
traversa teritoriul neutru (străbaterea Argentinei pentru a 
ajunge în Brazilia şi Uruguay), au fost pur şi simplu date la 
o parte. A fost ultima picătură: în mai 1864, Brazilia, 
Argentina şi Uruguay şi-au unit forţele pentru a pune capăt 
molimei. Paraguavul, cu serviciul său militar universal şi 
clasele aflate în rezervă, dispunea în realitate de mult mai 
mulţi soldaţi decât cele trei ţări laolaltă; însă aliaţii aveau o 
rezervă mai mare de potenţiali recruți, ca să nu mai vorbim 
de armele superioare. Timpul era de partea lor. 

Cu toate acestea, vreme de trei ani, eforturile lor au fost 
zădărnicite de fortăreaţa din Humaită, ce adăpostea mii de 
oameni, plină de tunuri, având propria turnătorie şi forjă - ,„ 
«acea minune militară, acel bastion de necucerit», acel 
Sevastopol al Sudului”5%, în cele din urmă, brazilienii şi-au 
adus vasele blindate, carenele din fier fiind imune în faţa 
obuzelor inamice. Tunurile lor au distrus lanţul uriaş care 
închisese fluviul. Paraguayenii au ripostat trimițând bărci 
pline cu oameni care au urcat vitejeşte la bordul vaselor 
inamice, în condiţiile în care focul propriilor baterii de la 
țărm era în continuare deschis. Au urcat la bord, însă au 
găsit totul închis, bocaporţii blocaţi, echipajul aflându-se 
dedesubt. Atunci vasele braziliene au măturat punţile 
executând tragere de anfiladă şi măcelărindu-i pe intruşi. 


5% Nu trebuie să exagerăm: un martor spune că mai puţin de o 
treime dintre tunuri erau funcţionale; iar unul sau două dintre ele 
datau din secolul al XVII-lea (Meyer, The River and the People, 
pp. 65—67). Meyer se sprijină aici pe publicaţiile observatorilor 
contemporani, printre care Richard F. Burton (cel care a tradus O 
mie şi una de nopți). Letters from the Battlefields of Paraguay 
(Londra, 1870); şi pe romanul Humaită, al doilea volum dintr-o 
„trilogie istorică, scrisă în manieră romanescă” de Manuel 
Gâlvez, intitulată Escenas de /a guerra del Paraguay. 

Apoi a început asediul. Comandantul brazilian i-a scris 
omologului său Paraguayan, generalul Alen, oferindu-i o 
mită uriaşă (2,5 milioane pesos de aur) şi garanţii de rang 
şi conducere în armata aliată dacă preda fortăreaţa. 
Răspunsul lui Alen merită să fie amintit: „Generale”, a spus 
el, „nu am atâţia bani să-ţi dau, dar, dacă îţi predai 
escadra, îţi dau Coroana Imperială a Braziliei”. Aşa încât, 
aliaţii au continuat să bombardeze şi să tragă, iar fortăreaţa 
a devenit o mină. Alen i-a trimis vorbă privind pierderile 
sale şi prăbuşirea iminentă preşedintelui-mareşal, însă 
López i-a ordonat să continue rezistenţa. Alen a încercat, a 
eşuat, şi-a pierdut speranţa şi s-a împuşcat în cap. Era cea 
mai uşoară cale de a muri. In cele din urmă, López a 
îngăduit garnizoanei să abandoneze tabăra: 2.500 de 
supraviețuitori scheletici care au fost nevoiţi să se predea 
câteva zile mai târziu, fiind înconjurați de duşmanii de cel 
puţin patru ori mai numeroşi decât ei. Furios, López a 
arestat-o pe soţia succesorului lui Alen şi a legat-o în 
lanţuri. Cine ştie? Poate că ea îi ceruse soţului ei să 
abandoneze. López a torturat-o şi a biciuit-o vreme de o 
săptămână, iar când s-a convins că nu mai simţea nimic, a 
împuşcat-o. 

In cele din urmă, ferocitatea şi curajul - femeile 
paraguayene luptau la fel de aprig ca bărbaţii - nu au putut 
face faţă numărului mai mare şi armelor mai bune: arme 
albe şi muschete vs tunuri ghintuite şi arme Gatling. López 
a condus un grup redus de supraviețuitori, slab înarmaţi, 
într-un colţ mlăştinos al ţării. Muniția era atât de rară, încât 
execuțiile, încă în număr mare, trebuiau făcute cu arme 
albe. Când paraguayenii rămâneau fără obuze, lansau 
pietre şi sticlă spartă. López însuşi a luptat până la moarte 
- moartea sa, a fiului său cel mare şi a marii majorităţi a 
populaţiei paraguayene masculine - o pierdere generală 

(de ambele sexe) de circa 70%5%. Muero con mi patria! Se 
spune că aproape toţi paraguayenii ştiu acest strigăt pe de 
rost. Insă cuvântul-cheie este prepoziţia con: mor cu ţara 
mea. 

Pentru a-şi sărbători victoria, brazilienii au organizat la 
Rio unul dintre cele mai extravagante concerte din istorie: 
18 piane, o orchestră de 650 de muzicieni, un batalion de 
infanterie înarmat şi două tunuri de câmp”. 

Paraguavul era o ţară mică, iar nebunia conducătorilor 
săi a avut un preţ: sute de mii de morţi şi numeroase 
decenii de sărăcie. Următorul secol avea să aibă parte de 
neghiobi şi ticăloşi şi mai mari şi de mult mai multe victime. 


5% Vezi tabelul creat de Batou, Cent ans, p. 249, care indică o 
populaţie de 750.000 în 1865, 230.000 în 1872. Nu toţi 
specialiştii sunt de acord cu aceste pierderi, care au fost multă 
vreme acceptate ca adevărate. Astfel, Reber, „The 
Demographics of Paraguay”, sugerează că numărul celor morţi în 
Marele Război, mai curând decât mai bine de jumătate din 
populaţie şi marea majoritate a bărbaţilor, ar putea fi undeva 
între 8,7% şi 18,5% din populaţia de dinainte de război. Alţii 
consideră că aceste estimări revizioniste, care se „sprijină pe o 
regresie nonlineară cu foarte puţine grade de libertate” (Pastore, 
„State-led industrialisation”, p. 296, n. 3), sunt implauzibile. 

57 Batou, Cent ans, p. 267. 

Capitolul 21. 


Imperiul Celest: stază şi retragere 


Acum Anglia aduce omagii. 

Meritul şi virtutea strămoşilor mei probabil că au ajuns pe 
țărmurile lor îndepărtate. 

Deşi tributul lor este obişnuit, inima mea îl aprobă sincer. 
Lucrurile lor ciudate şi ingeniozitatea mult lăudată a 
dispozitivelor lor nu le preţuiesc. 

Deşi ceea ce oferă încă e firav, 

In bunăvoința mea faţă de oamenii din depărtări le înapoiez 
cu generozitate, 

Vrând să-mi păstrez sănătatea şi puterea. 


Poem al împăratului Qienlong 
scris cu ocazia misiunii Macartney (1793) 


Acei europeni din secolul al XVI-lea care au navigat în 
Oceanul Indian şi au ajuns în China au avut parte de un şoc 
neobişnuit în faţa condescendenţei străine. Imperiul Celest 
- numele spune totul - se considera principala entitate 
politică din lume: prima ca dimensiune şi populaţie, prima 
ca vârstă şi experienţă, intangibilă prin realizările sale 
culturale şi simţul superiorității morale, spirituale şi 

intelectuale. 

Chinezii locuiau, credeau ei, în centrul universului. În 
jurul lor, rase inferioare se inspirau din strălucirea lor, 
căutau la ei lumina, se ridicau dându-le ascultare şi 
oferindu-le tributuri. Împăratul chinez era „Fiul Cerului”, 
reprezentantul unic şi divin al puterii celeste. Acei câţiva 
care veneau în contact cu el îşi arătau veneraţia 
ploconindu-se în faţa lui - îngenunchind şi atingând 
pământul cu capul de nouă ori. Alţii îngenuncheau în faţa 
oricărui lucru provenit din mâinile sale - o scrisoare, o 
ideogramă scrisă. Hârtia pe care scria, veşmintele pe care 
le purta, tot ce atingea era o parte din esenţa sa divină5%. 

Cei care îl reprezentau pe împărat şi făceau parte din 
administraţia sa erau aleşi pe baza unei examinări 
competitive în ceea ce priveşte lucrările şi morala lui 
Confucius. Aceste autorităţi mandarine întruchipau cultura 
chineză supremă - prestigiul ei,  deplinătatea şi 
desăvârşirea ei. Increderea în sine şi trufia lor aveau loc de 
expresie şi manifestare asupra inferiorilor lor, fiind egalate 
doar de „supunerea plină de venerație” şi umilirea de sine 
în faţa superiorilor”. Nimic nu exprima mai bine rivalitatea 
lor în ceea ce priveşte smerenia decât audiența de 
dimineaţă, când sute de curteni se adunau în aer liber 
începând cu miezul nopţii şi stăteau acolo, în ploaie, frig, 
aşteptând să sosească împăratul şi să-i facă plecăciunile. 
Niciun mandarin nu îşi permitea să întârzie, iar 
punctualitatea nu era de ajuns: dacă ajungeai mai 
devreme, ceea ce iarăşi era o lipsă de punctualitate, era o 


5% Ca nu cumva să-i consideraţi pe chinezi ciudaţi, amintiţi-vă 
regula de la începuturile Spaniei moderne ca toţi să 
îngenuncheze atunci când avea loc procesiunea azimei şi vinului 
Euharistiei. 

5% Din Welsh, A Borrowed Place, p. 16, care citează fără să 
ofere referinţa. 

dovadă de zel*%. 

Acest  triumfalism cultural combinat cu tirania 
descendentă meschină au făcut China să ezite să se 
dezvolte şi să nu vrea să înveţe. Progresul ar fi provocat 
ortodoxiile comode şi ar fi generat insubordonare; acelaşi 
lucru era valabil şi pentru cunoştinţele şi ideile importate“. 
De fapt, ce era de învăţat? Această respingere a oricărui 
lucru străin era cu atât mai tensionată din cauza aroganţei 
care o justifica. Acesta este paradoxul complexului de 
superioritate: intrinsec, este nesigur şi fragil. Cei care îl 
preţuiesc au nevoie de el şi cel mai mult se tem să fie 
contrazişi. (Francezii de astăzi trâmbiţează atât de mult 
superioritatea limbii lor, încât tremură în faţa perspectivei 
de a împrumuta un cuvânt, mai ales dacă provine din 
engleză.) Aşadar China dinastiei Ming - convinsă de 
superioritatea sa - se cutremura în faţa provocării 
tehnologiei occidentale, care aştepta să fie însuşită. 

În mod ironic, primii vizitatori portughezi şi misionari 
catolici au folosit minunile tehnologiei occidentale pentru a 
fermeca şi a pătrunde în China. Ceasul mecanic a fost cheia 
care a deschis porţile. După cum am văzut, acesta era o 
megainvenţie europeană de la sfârşitul secolului al XIII-lea, 
crucial pentru contribuţia sa la disciplină şi productivitate, 
însă şi pentru susceptibilitatea sa privind progresul şi 


5% Despre ceremonialul de dimineaţă, vezi Landes, Revolution 
în Time, pp. 51—52; de asemenea, Huang, 1587, a Tear of No 
Significance. 

s1 Nathan Sivin vorbeşte despre „o măsură considerabilă a 
stabilităţii sociale şi a omogenităţii culturale care au lăsat valorile 
şi formele tradiţionale practic necombătute, în vreme ce 
creativitatea din spatele lor era subminată de ortodoxiile 
intelectuale” - „Science and Medicine”, în Ropp (ed.), Heritage of 
China, p. 166. 

62 Ultima găselniţă: englezescul CD-ROM, pronunţat se-de-rom 
în franceză, se va scrie începând de acum cédérom, pronunţat 
se-de-rom în franceză. 

pentru rolul său de la graniţa instrumentaţiei şi tehnicii 
mecanice. Comparativ, ceasul cu apă e o prostie. 

Pentru autorităţile chineze din secolul al XVI-lea, ceasul 
mecanic era o maşinărie-minune care nu numai că măsura 
timpul, ci era şi un obiect de amuzament şi distracţie. Unele 
ceasuri aveau şi muzică; altele, automate, aveau figurine 
care se mişcau ritmic la diferite intervale. Aşadar ceasurile 
erau genul de lucruri pe care împăratul ar fi dorit să le aibă 
şi de care să se bucure, care trebuiau să-i fie arătate măcar 
pentru a-i intra în graţii, pe care un curtean zelos trebuia să 
i le arate înaintea altcuiva. Nu era uşor. Acest dispozitiv 
magic trebuia să fie adus de cineva. Instinctul şi practica 
chineze dictau ca străinii să fie ţinuţi la distanţă, limitați la 
un punct periferic precum Macao, şi rareori li se îngăduia să 
ajungă în centru. Cu toate acestea, ceasul secolului al XVI- 
lea avea nevoie de un ceasornicar însoțitor. 

Fără îndoială, chinezilor le plăceau la nebunie ceasurile 
de buzunar şi de perete, însă erau mai puţin încântați de 
apanajul lor european. Problema era aici simţul chinez al 
deplinătăţii culturii, legătura dintre lucruri, popor şi divin. 
Preoţii catolici care le-au adus aceste maşinării erau un tip 
special de negustori. Ei încercau să-i facă pe chinezi să 
adere la adevăratul Dumnezeu trinitar al Bisericii Romane, 
iar ceasurile aveau un dublu scop: bilet de intrare şi 
argument în favoarea superiorității creştine. Cei care ştiau 
să confecţioneze aceste lucruri, care aveau pe deasupra şi 
cunoştinţe astronomice şi geografice, nu erau superiori în 
cel mai larg înţeles moral? Credinţa lor nu era mai 
adevărată, mai înţeleaptă? 

lezuiţii au venit pregătiţi să susţină acest argument, 
modelând în acelaşi timp normele şi riturile Bisericii în 
funcţie de moment. (Ideogramele chineze pentru venerarea 
strămoşilor, de exemplu, au devenit simbolurile liturghiei 
creştine.) Laicii europeni le-au urmat exemplul. lată ce 
spune Gottfried Wilhelm von Leibniz, coinventator al 

analizei matematice şi filosof: 


Ce vor spune aceste popoare [perşii, chinezii] când vor 
vedea această maşinărie uimitoare pe care aţi creat-o, care 
reprezintă adevărata natură a cerurilor în orice moment? 
Cred că vor recunoaşte că mintea omenească are ceva 
divin şi că această divinitate li se arată îndeosebi creştinilor. 
Secretul cerurilor, măreţia pământului şi măsurarea 
timpului sunt lucrurile la care mă refer$%. 


Uneori acest argument convingea. Misionarii catolici au 
avut un oarecare succes, deşi le era greu să-i determine pe 
„convertiţii” lor deschişi la minte să fie exclusivişti (nicio 
altă credinţă în afara credinţei „adevărate”) potrivit tradiţiei 
europene. Insă majoritatea chinezilor îşi dădeau seama ce 
erau cu adevărat aceste pretenţii: un atac la superioritatea 
morală afirmată de chinezi, la respectul de sine al Chinei. 

Aşadar răspunsul trebuia să constea într-o repudiere sau 
o depreciere a ştiinţei şi tehnologiei occidentale$%. lată ce 
spune împăratul Kangxi, cel mai deschis la minte şi mai 
curios dintre bărbaţi în urmărirea metodelor occidentale, 
cel mai împătimit propovăduitor al acestora: „[...] cu toate 
că unele dintre metodele occidentale sunt diferite de ale 
noastre, putând fi chiar mai bune, nu au un element 
pronunţat de noutate. Toate principiile matematicii provin 
din Cartea schimbărilor, iar metodele occidentale au origine 
chineză [...]”6%5. 

Acesta era mitul încurajator. Aşadar chinezii, care nu 
erau dispuşi să renunţe la ceasuri, le-au minimalizat drept 
jucării, ceea ce, pentru mulţi, şi erau; ori ca simboluri 
nefuncţionale ale statutului, inaccesibile pentru hoi polloi. 


63 Scrisoare către ministrul francez Colbert, nedatată, însă din 
1675 - Landes, Revolution in Time, p. 45. 
64 Despre această poveste, vezi Cipolla, Clocks and Culture; 
de asemenea, Landes, Revolution in Time, cap. 2. 
5% Spence, Emperor of China, p. 74. 

China imperială premodernă nu considera măsurarea 
timpului un drept. Timpul le aparţinea autorităţilor, care 
anunțau (proclamau) ora, iar un ceas personal era un 
privilegiu rar. Drept urmare, deşi curtea imperială a înfiinţat 
ateliere care să confecţioneze ceasuri şi i-a pus pe 
ceasornicarii săi iezuiţi să cultive talentul nativ, aceşti 
ceasornicari chinezi nu i-au egalat niciodată pe occidentali - 
din cauza lipsei celor mai buni profesori şi a întrecerii şi 
emulaţiei comerciale. China imperială nu a avut niciodată 
un comerţ cu ceasuri precum cel al Europei. 

Acelaşi păcat al trufiei (sau al indiferenţei) a modelat 
reacţia Chinei în faţa armamentului european. Aici avem 
de-a face cu orice, însă nu cu o jucărie. Tunurile şi 
muschetele erau instrumente ale morţii, deci ale puterii. 
Chinezii aveau toate motivele să-şi dorească aceste lucruri, 
deoarece în secolul al XVII-lea dinastia Ming lupta pentru 
supravieţuire şi pierdea în faţa tătarilor din nord. În aceste 
decenii de război, invențiile europene ar fi putut înclina 
balanţa de putere. 

Cu toate acestea, chinezii nu au învăţat niciodată să 
confecţioneze arme moderne. Mai rău decât atât, dat fiind 
că ştiau să folosească tunul încă din secolul al XIII-lea, 
lăsaseră cunoştinţele şi abilităţile să se piardă treptat. 
Zidurile şi porţile oraşelor aveau amplasamente pentru 
tunuri, însă nu aveau tunuri. Cine avea nevoie de ele? 
Niciun duşman al Chinei nu avea aşa ceva®®®, Însă China 
avea duşmani, şi înăuntru, şi în afară. Nicio naţiune 
europeană nu ar fi renunţat la armament din pricina 
slăbiciunii duşmanului; când venea vorba de moarte, 
europenii profitau la maximum. De asemenea, tehnologia 
europeană sporea treptat: fiecare progres conducea la un 
alt progres. Istoria chineză, un pas înainte, un pas înapoi, 
semnala un proces cu totul diferit. 

În 1621, când portughezii din Macao i-au oferit 
împăratului patru tunuri pentru a-i intra în graţii, au fost 
nevoiţi să-i trimită şi patru tunari. În 1630, chinezii au 
angajat un detaşament de muşchetari şi  artilerişti 
portughezi care să lupte pentru ei, însă au renunţat la idee 
înainte de a o pune în practică. Probabil o decizie 


6% Tătarii jurcheni (trib manciurian) care au răsturnat dinastia 
Ming, înlocuind-o cu propria dinastie Qing, au făcut faţă 
muschetelor chineze cu arcuri şi săgeți. Aceste muschete erau 
atât de ineficiente - probabil din cauză că dura foarte mult până 
erau încărcate şi erau greu de transportat -, încât erau mai 
curând un handicap decât un avantaj. Vezi Wakeman, The Great 
Enterprise, 1, p. 68 

67 Cei care au studiat tehnologia şi ştiinţa chineze, în special 
Joseph Needham şi echipa sa, au făcut mare caz de întâietatea 
chinezilor în ceea ce priveşte descoperirile şi invențiile, 
împingând originile tehnicilor şi dispozitivelor importante foarte 
departe, cu mult înaintea apariţiei lor în Europa. Ei văd acest 
lucru, pe bună dreptate, drept un semn de creativitate şi 
precocitate excepţionale, însă mai bine s-ar întreba asupra 
cauzelor retragerii şi pierderii ulterioare. 

înţeleaptă, deoarece mercenarii au doborât sau uzurpat 
mai multe regimuri“. Însă dinastia Ming a folosit câţiva 
portughezi drept instructori, iar mai târziu i-au pus pe 
teologii-mecanicii lor iezuiţi să le construiască o turnătorie 
şi să confecţioneze tunuri. 

Se pare că aceste tunuri iezuite se numărau printre cele 
mai bune pe care le avea China. Unele erau încă folosite în 
secolul al XIX-lea, 250 de ani mai târziu. Majoritatea 
armelor chineze nu aveau însă viaţă lungă, fiind bine 
cunoscut faptul că erau nesigure, mai periculoase pentru 
cei care le foloseau decât pentru duşman. (Auzim de 
ghiulele chineze făcute din lut uscat, însă acestea îi 
permiteau cel puţin forţei exploziei să iasă pe gura tunului.) 
In general, autorităţile chineze nu priveau cu ochi buni 
utilizarea armelor de foc, poate din cauză că se îndoiau de 
loialitatea supuşilor. Dată fiind ineficienţa acestor arme, ne 
întrebăm ce motive aveau să se teamă. Probabil faptul că 
repetiţia e mama învăţăturiis0?. 

Toate aceste lucruri pot părea iraționale unei persoane 
orientate spre mijloace-scopuri, însă nu era chiar aşa; 
scopurile erau diferite. Europenii considerau că scopul 
războiului era să-ţi ucizi duşmanul şi să învingi; chinezii, 
numeroşi şi având o ţară vastă, gândeau altfel. lată ce ne 
spune Mu Fu-Sheng (un pseudonim) despre viziunea 
imperială: 

68 Presiunea venea în realitate din partea negustorilor 
cantonezi, care se temeau să nu piardă monopolul asupra 
comerţului exterior în faţa acestor străini utili şi care au mituit 
miniştri de la curte pentru a anula proiectul (Wakeman, The 
Great Enterprise, |, p. 77 şi n. 148). 

69 Pentru toate acestea, cea mai bună sursă rămâne în 
continuare Cipolla, Guns, Sai/s, and Empires, în special pp. 116— 
119. Cipolla nu este un sinolog şi a fost nevoit să se sprijine în 
exclusivitate pe surse europene, inclusiv pe mărturia misionarilor 
şi călătorilor creştini; însă „viziunea sa globală” îi permite 
observaţii cruciale ce lipsesc din literatura de specialitate. 

[...] biruinţa militară era motivul tehnic pentru care 
cunoştinţele occidentale trebuiau dobândite, însă era 
totodată motivul psihologic pentru care nu trebuiau 
însuşite. Instinctiv, chinezii preferau să-şi recunoască 
înfrângerea militară, situaţie ce putea fi schimbată, decât să 
treacă printr-o criză psihologică; oamenii puteau tolera 
umilinţa, dar nu şi înjosirea. [...] Mandarinii au simţit 
ameninţarea la adresa civilizaţiei chineze făcând abstracţie 
de chestiunile economice şi politice şi au încercat să facă 
faţă acestei ameninţări fără să ţină seama de pericolele 
economice şi politice. In trecut, chinezii nu fuseseră 
niciodată nevoiţi să renunţe la mândria lor culturală: 
conducătorii străini adoptau întotdeauna civilizaţia chineză. 
De aceea, nu exista nimic în istoria lor care să-i ghideze pe 
parcursul crizei lor modernef!. 


Indiferenţa faţă de tehnologie a fost însoţită de rezistenţa 
în faţa ştiinţei europene. Clericii creştini au adus nu numai 
ceasuri, ci şi cunoştinţe (uneori învechite) şi idei. 

Unele dintre acestea atrăgeau curtea: îndeosebi 
astronomia şi tehnicile de observare a cerului erau 
valoroase pentru un conducător care pretindea că deţine 
monopolul asupra calendarului şi se folosea de faptul că 
ştia să măsoare timpul pentru a controla societatea în 
ansamblul ei. Mai mult decât atât, iezuiţii pregăteau ucenici 
care duceau ştiinţa mai departe: matematicieni care 
învățau să folosească logaritmii şi trigonometria; astronomi 
care pregăteau noi hărţi stelare. 

Puțin din toate acestea au părăsit Beijingul şi, în scurt 
timp, noile învățături s-au lovit de o reacţie nativistă ce-şi 
avea originile în lucrările demult uitate din epocile 
anterioare. Unul dintre propovăduitorii acestei reveniri la 
surse  (Wen-Ting, 1635—1721) a examinat textele 


6&0 Mu, The Wilting of the Hundred Flowers (New York, 1963), 
pp. 76—77, citat în Cipolla, Guns, Sails, and Empires, p. 120. 

matematice ale dinastiei Song (secolele X—XIII) şi a afirmat 
că iezuiţii aduseseră puţine elemente de noutate. Mai 
târziu, manuscrisele sale au fost publicate de nepotul lui 
sub titlul Perle recuperate de pe Fluviul Roşu“!. Titlul era 
mai elocvent decât se intenţionase: acum, o bună parte din 
„cercetarea” științifică chineză lua forma scormonirii 
sedimentelor aluvionare. 

În acelaşi timp, ştiinţa europeană mergea înainte, iar 
clerici succesivi aduceau în China cunoştinţe şi mai bune 
(deşi în continuare cu mult în spatele graniţei). 
Constrângerile stăteau însă în calea misiunii lor. 
Accentuaseră atât de mult legătura dintre cunoaşterea 
ştiinţifică şi adevărul religios, încât orice revizuire a celei 
dintâi implica o repudiere a celei din urmă. Aşadar cum să 
faci faţă ştiinţei europene aflate într-o continuă schimbare? 
În 1710, un astronom iezuit a vrut să folosească noi hărţi 
planetare bazate pe sistemul copernican. Superiorul său nu 
i-a îngăduit acest lucru, de teamă să nu „dea impresia că ai 
dezaproba ceea ce predecesorii noştri s-au chinuit atât de 
mult să stabilească şi să nu prilejuiască noi acuzaţii la 
adresa religiei [creştine]”S:2. 

Această xenofobie intelectuală nu li se aplica tuturor 
chinezilor. Câteva autorităţi cu vederi largi şi cel puţin un 
împărat au înţeles că imperiul avea mult de câştigat de pe 
urma deprinderii acestor noi metode. Cu toate acestea, 
blestemul caracterului străin a persistat. Intr-o scrisoare din 
noiembrie 1640, iezuitul von Bell scria: „Cuvântul hsi 
[vestic] nu este deloc popular, iar în edictele sale împăratul 
nu foloseşte niciun alt cuvânt decât hsin [nou]; în realitate, 
primul cuvânt este folosit doar de către cei care vor să ne 
minimalizeze”S!:. 

În plus, intenţiile pseudomodernizatorilor erau dejucate 


si Ţaton (ed.), General History, II, p. 592. 
62 Ibid., p. 590. 
6 Ibid., p. 589, n. 1. 

nu numai de nesiguranţele fragile, ci şi de intriga unui 
mediu oficial în care inovațiile erau judecate în funcţie de 
consecinţele lor pentru ordinea de zi cu zi. Nu exista 
propunere care să nu incite rezistenţă; nu exista noutate 
care să nu înspăimânte grupurile de interese. În plus, la 
toate nivelurile, teama de mustrare (sau mai rău) cântărea 
mai greu decât perspectiva recompensei. O idee bună îi 
aducea merite superiorului; o greşeală implica în mod 
invariabil învinuirea subordonaţilor. Era mai uşor să le spui 
superiorilor ceea ce voiau să audăt!*. 

Această aversiune cumpătată faţă de schimbare uluia 
generaţii de vizitatori, iată ce ne spune misionarul iezuit 
Louis Le Comte (1655—1728): „Ei [chinezii] sunt mai 
ataşaţi de cea mai distrusă piesă antică decât de cea mai 
desăvârşită piesă modernă, iar prin asta diferă foarte mult 
faţă de noi [europenii], care nu suntem îndrăgostiţi decât 
de ceea ce este nou”), George Staunton, secretarul 
lordului Macartney, descumpănit de indiferența chinezilor la 
sugestiile de îmbunătăţire a canalelor lor, se plângea: „în 
această ţară, ei cred că totul este excelent şi că propunerile 
de îmbunătăţire ar fi inutile, dacă nu chiar condamnabile”. 
lar o jumătate de veac mai târziu, un călugăr creştin, 
Evariste Huc, implicat în sarcina sisifică a misionariatului, 
observa cu disperare: „Orice om de geniu este paralizat 
imediat de gândul că eforturile sale îi voi atrage mai curând 
pedepse decât recompense”61$. 


&4 Aceasta este una dintre contribuţiile majore ale cărţii lui 
Alain Peyrefitte, L'empire immobile. Intrucât a obţinut acces la 
arhivele chinezeşti, inclusiv la documente citite şi adnotate de 
împărat, Peyrefitte poate dezvălui mecanismele interioare ale 
ambiguităţii birocratice. 

s:5 Cipolla, Guns, Sails, and Empires, p. 120. 

6&6 Peyrefitte, L'empire immobile, p. 286. Citatul lui Staunton 
este preluat din ediţia în limba franceză a jurnalelor sale de 
călătorie: Voyage en Chine et en Tartarie (6 vol.; Paris, 1804), VI, 

(China imperială nu este singura.  Înăbuşirea 
stimulentelor şi cultivarea falsităţii sunt o slăbiciune 
caracteristică  birocraţiilor mari, publice sau private 
[corporaţiile de afaceri]. Colegii care ar lucra, chipurile, cot 
la cot sunt de fapt jucători rivali. Ei concurează în cadrul 
organizaţiei, nu pe o piaţă liberă a ideilor, ci într-o lume 
închisă a intrigilor şi manevrelor. Avantajul le aparţine celor 
cu funcţii înalte.) 


Respingerea tehnologiei străine era cu atât mai gravă cu 
cât China însăşi căzuse demult într-o amorţeală tehnologică 
şi ştiinţifică, înaintând pe baza câştigurilor anterioare şi 
încetinind pe măsură ce talentul ceda în fața 
respectabilităţii. La urma urmei, China era propriul său 
univers. De ce nu a produs propriile revoluţii ştiinţifice şi 
industriale? Cu un mileniu în urmă, chinezii erau cu mult 
înaintea tuturor - şi cu siguranţă înaintea Europei. Unii ar 
susţine că această superioritate a persistat secole de-a 
rândul. Atunci de ce a „eşuat” China? 

Unii specialişti în istoria chineză ar minimaliza problema 
prin eufemisme: „Deşi stabilă, societatea chineză era 
departe de a fi statică şi constantă [...] ritmul era mai lent 
[...] nivelul schimbării, mai redus”. (E adevărat, însă 


6. Cel al lui Huc este din Souvenirs d'un voyage, IV, 81. Eric 
jones, „The Real Question”, pp. 12—13, respinge aceste 
rememorări personale ale stazei drept „impresii selective”. Cred 
că se înşală. Aceşti martori sunt de aceeaşi părere; relatează o 
stare de spirit; iar mărturiile lor coincid cu ceea ce ştim şi noi 
despre schimbarea tehnologică din China. Jones îşi aminteşte un 
conservatorism „similar” în Anglia după război (respingerea de 
către muncitori a tehnologiei americane), iar Anglia, spune el, „a 
adoptat în scurt timp numeroase practici americane”. Un 
exemplu prost. 

67 Fairbank şi Reischauer, East Asia, p. 291, citându-l pe 
Oshima, Economic Growth, p. 34. Fairbank şi Reischauer 
sugerează că motivaţia „stabilităţii” chineze era „perfecțiunea pe 

563 


problema rămâne.) Alţii resping chestiunea, considerând-o 
insolubilă şi nelegitimă. Insolubilă deoarece se spune că e 
imposibil să explici ceva negativ. (Logic vorbind, acest lucru 
cu siguranţă nu este adevărat; explicarea eşecului şi a 
succesului la scară mare este în mod inevitabil complicată, 
însă asta înseamnă istoria cu adevărat.) Nelegitimă fiindcă 
unde este eşecul? Simpla utilizare a termenului impune 
Chinei standarde şi aşteptări non-chineze. (Dar de ce nu? 
De ce să nu ne aşteptăm ca China să fie curioasă în privinţa 
naturii şi să vrea să o înţeleagă? Să acumuleze cunoştinţe 
şi să facă descoperire după descoperire? Să caute 
creşterea şi dezvoltarea economică? Să vrea să facă mai 
multe cu o forţă de muncă mai redusă? Succesele 
anterioare ale Chinei în aceste privinţe fac aceste întrebări 
cu atât mai pertinentet!8.) 

Cum stau însă lucrurile în ceea ce priveşte relaţiile dintre 
ştiinţă şi tehnologie? Avea vreo influenţă una asupra 
celeilalte? La urma urmei, ştiinţa nu a fost iniţial un factor 
major de contribuţie la Revoluţia Industrială europeană, 
care s-a sprijinit în mare parte pe progresele empirice ale 
specialiştilor. Aşadar, cum a influenţat tehnologia chineză 
faptul că ştiinţa încetinise din ce în ce mai mult până în 


care cultura şi organizarea socială chineze le atinseseră în 
secolul al XIII-lea”. Contrastul cu Europa, tulburată de 
imperfecţiune, nu putea fi mai pronunţat. Cf. Crone, Pre- 
Industrial Societies, pp. 172—173: „China este un exemplu 
remarcabil de civilizaţie de succes. [...] China a atins apogeul 
dezvoltării economice posibile în condiţii preindustriale şi s-a 
oprit: nu se manifestă nicio forţă care să o împingă într-o altă 
direcţie [...]”. 

6&8 Cf. jones, „The Real Question”, pp. 8—9, care este la fel de 
nedumerit de aceste obiecţii apriorice în ceea ce priveşte 
această linie a cercetării: „Nu văd de ce; [sinologii] nu sunt 
învinovăţiţi, iar chestiunea nu pare tendenţioasă cu privire la o 
societate care realizase atât de multe lucruri şi apoi a lăsat să se 
scurgă atâtea secole fără să le mai înfăptuiască din nou”. 

secolul al XVII-lea? 

Răspunsul, cred, este acela că, atât în China, cât şi în 
Europa, ştiinţa şi tehnologia erau (şi sunt) două feţe ale 
aceleiaşi monede. Reacţia la noile cunoştinţe din oricare 
dintre aceste două domenii este aceeaşi, iar societatea 
care respinge noutăţile dintr-o sursă le-a respins deja şi pe 
cele din cealaltă sursă. 

În plus, China ducea lipsă de instituţii dedicate cercetării 
şi învăţământului - şcoli, academii, societăţi elitiste, 
provocări şi competiţii. Simţul schimbului de idei, al 
valorificării ideilor marilor gânditori de dinainte, al 
progresului - toate acestea erau firave sau absente. lată un 
alt paradox. Pe de o parte, chinezii îşi venerau formal 
strămoşii intelectuali; în 1734, un decret imperial le 
impunea medicilor de la curte să facă sacrificii ritualice 
predecesorilor lor trecuți în neființă®??. Pe de altă parte, lasă 
descoperirile fiecărei generații noi să fie date uitării, 
urmând să fie recuperate mai târziu, probabil, de 
cercetarea arhivistică şi arheologică®”. 

Aşadar istoria progreselor chineze este una a punctelor 
de lumină, separate în timp şi spaţiu, neasociate prin 
imitație şi testare, eclipsate de metaforă şi psuedo- 
profunzime, cu răspândire limitată (cu totul diferite de 
tiparul european) - în realitate, o masă împrăştiată de 
lucruri efemere. O bună parte din vocabular a fost inventat 
în funcţie de ocazie şi a ieşit la fel de rapid din uz, astfel 


6&9 Taton (ed.), General History, II, p. 590. 

s lar asta în ciuda efortului considerabil de a aduna 
informaţiile în enciclopedii. E posibil ca un astfel de proiect, în 
realitate o antologie, să fi fost cel mai amplu de acest gen 
încercat vreodată: 800.000 de pagini (Spence, Search for Modern 
China, p. 86). Insă o multitudine de enciclopedii e un semn rău: 
aidoma fotografiilor, ele încearcă să fixeze cunoştinţele într-un 
anumit moment. Sunt utile ca lucrări de referinţă, îndeosebi 
istoricilor, însă pot stânjeni cercetarea liberă. 

încât specialiştii de astăzi se chinuie din răsputeri să 
descifreze aceste ideograme altminteri familiare. Gândirea 
a rămas în bună parte împotmolită în scepticism metafizic 
şi speculație. Aici, confucianismul, cu disprețul său facil faţă 
de cercetarea ştiinţifică, pe care o desconsidera ca fiind 
„intervenţionistă” şi superficială, a contribuit în mod 
descurajator: „Cu microscopul vezi suprafaţa lucrurilor. [...] 
Dar să nu crezi că vezi lucrurile în profunzime” 8%, 

Această lipsă a schimburilor de idei şi a provocărilor, 
această subiectivitate explică incertitudinea câştigurilor şi 
pierderea facilă a avântului. Savanții chinezi nu aveau de 
unde să ştie când aveau dreptate. Cercetările ulterioare, 
majoritatea occidentale, sunt cele care le-au scos la iveală 
şi le-au atribuit lauri celor mai inspirate. Nu e de mirare că 
China reacţiona atât de nefavorabil la importurile europene. 
Cunoştinţele europene nu erau numai ciudate, ci şi, 
implicit, minimalizante. Prin efervescenţa şi înflăcărarea lor, 
prin caracterul lor imperios necesar şi competitiv, prin 
ataşamentul brutal faţă de adevăr şi eficacitate (cu 
excepţia iezuiţilor), ele se împotriveau geniului chinez. 


Aşadar s-au scurs ani, apoi decenii, apoi veacuri. Europa 
a lăsat China mult în urmă. Dispreţuitoare şi fără să creadă 
acest lucru la început, China a devenit anxioasă şi frustrată. 
După rugăminţi şi solicitări, occidentalii au devenit 
insistenţi şi nerăbdători. Două misiuni britanice au fost 
respinse cu dispreţ. A treia oară, în 1839, britanicii au venit 
cu canoniere şi au aruncat porţile în aer. Alte naţiuni 
occidentale i-au urmat, după care şi japonezii, cu propriile 


s1 Dintr-un poem de la începutul secolului al XIX-lea, scris de 
fiul prim-ministrului, el însuşi înalt demnitar în stat, citat în Taton 
(ed.), General History, II, p. 593. Desigur, la momentul potrivit, 
puteai găsi sprijin în confucianism pentru alte poziţii. Poţi cita şi 
din sfintele scripturi în folos propriu. Ceea ce nu-i împiedică pe 
oameni să le utilizeze în scopuri negative. 

pretenţii de stăpânire după Restauraţia Meiji (1868), s-au 
dus să-şi asigure poziţia alături de Marea Britanie, Franţa, 
Germania şi Rusia. 

Chiar şi aşa, intruşii abia dacă au scrijelit suprafaţa 
regatului de porțelan: câteva oraşe comerciale de-a lungul 
coastei; sfere incerte de influenţă în interior; dreptul de a 
importa opiu, kerosen şi produse de manufactură. Acestea 
reprezentau doar o frântură din piaţă, însă dimensiunea 
potenţială a pieţei - atât de mulţi oameni! - a transformat 
China în legendarul El Dorado al secolelor al XIX-lea şi XX. 

Sub pielea fragilă, imperiul era neliniştit, oamenii erau 
nemulţumiţi, mandarinatul divizat, iar conducătorii nesiguri. 
Dinastia Qing (1644—1912), nu uitaţi, era de origine 
manciuriană. Un popor nomad de circa un milion de oameni 
subjugase o naţiune de sute de milioane, pe care o ţinea 
captivă de 250 de ani. Fără îndoială, dinastia adoptase şi 
fusese absorbită de cultura chineză, însă diferenţele privind 
moravurile, proveniența şi privilegiul rămâneau. Semnele 
distinctive (obligaţia bărbaţilor chinezi de a purta codiţa 
împletită) îi deosebeau pe conducători de supuşi - un 
ghimpe în carnea poporului chinez. Şi în vreme ce o bună 
parte din administraţie era inevitabil chineză, iar aceste 
autorităţi nu duceau lipsă de sârguinţă şi loialitate, ele erau 
minimalizate prin inferioritatea moştenită şi mânjite de 
această colaborare. 

Primii ani ai noii dinastii au fost marcați de progres. 
Pacea şi ordinea au fost restabilite; aprovizionarea cu hrană 
a ţinut pasul cu cererea. lată cel mai mare cadou al Europei 
pentru poporul care credea că are totul: culturile noi 
(cartofi, cartofi-dulci, arahide) care puteau fi plantate pe 
solurile altminteri sterpe, montane. Însă acum populaţia 
chineză a crescut simţitor - consecinţa malthusiană 
tradiţională -, iar atunci când aprovizionarea cu hrană a 
scăzut, foametea şi frământările civile au revenit, împăratul 
Kangxi (1662—1722) abia fusese îngropat când au început 

problemele, aplanate uşor la început, însă norii de furtună 
se adunau. 

Gândurile chineze s-au transformat cu uşurinţă în 
xenofobie. Străinul a devenit ţinta urii şi a spaimei, 
presupusa sursă a dificultăţilor, oprimării şi umilinţelor. O 
bună parte dintre aceste acuzaţii erau justificate: puterea 
superioară nu scoate ce-i mai bun din oameni. Dar, în 
măsura în care preluau responsabilitatea pentru necazurile 
băştinaşilor, erau o fugă de realitate dăunătoare. Cea mai 
puternică şi mai costisitoare dintre aceste izbucniri interne 
a fost aşa-numita rebeliune Taiping (1850—1864), o revoltă 
de inspiraţie religioasă care, în ciuda nativismului său, era 
creştin-milenaristă şi a cărei suprimare a necesitat mai bine 
de un deceniu şi pierderea a 20 de milioane de vieţi 
omeneşti. 

Toată această mânie bloca modernizarea economică. 
Stăpânirea şi administrarea străine, de exemplu, complicau 
enorm introducerea căilor ferate. Navele cu aburi erau 
asemuite canonierelor - instrumente de penetrare şi 
oprimare. Mecanizarea, descurajată de abundenta forţei de 
muncă ieftine şi de şovăielile femeilor de a lucra în afara 
casei, era considerată la fel“. Drept urmare, industria de 
fabrică a cucerit un avanpost abia la sfârşitul secolului al 
XIX-lea, furişându-se în aşezările străine ale porturilor 
deschise, carbuncule extrateritoriale pe pielea imperiului 
chinez. Dat fiind că ţara nu se putea apăra de importuri prin 
protecţionism - interzis de tratatele inegale impuse din 
exterior -, aceste întreprinderi de tip „plantaţii” aveau o 
influenţă redusă asupra economiei interne. China a rămas 
preponderent agricolă, cu un strat dispersat de industrie 


62 Cf. Goldstone, „Gender, Work, and Culture”, care afirmă că 
sprijinul acestor constrângeri a venit din partea guvernului 
imperial, care considera că principala sa funcţie era aceea de a 
„aplica rolurile poziționale” (p. 25). China era foarte diferită în 
această privinţă de Europa sau Japonia. 

meşteşugărească. 

Şi săracă. Evariste Huc, care a călătorit prin China ca 
misionar în perioada 1839—1851, a văzut cu ochii lui 
sărăcia lucie: 


[...] neîndoielnic, în nicio altă ţară nu se găseşte o 
asemenea profunzime a sărăciei dezastruoase ca în 
Imperiul Celest. Nu trece an fără ca un număr imens de 
persoane să nu moară de foame într-un colţ sau altul al 
Chinei; iar numărul celor care trăiesc pur şi simplu de pe o 
zi pe alta este incalculabil. Dacă o secetă, o inundație sau 
orice accident afectează recolta într-o singură provincie, 
două treimi din populaţie sunt imediat condamnaţi la 
foamete. li vezi cum se adună în cete numeroase - armate 
perfecte de cerşetori - şi pornesc împreună, bărbaţi, femei 
şi copii, să caute puţină hrană în oraşe şi sate. [...] Mulţi 
leşină pe marginea drumului şi mor înainte să ajungă în 
locul unde speraseră să găsească ajutor. Le vezi cadavrele 
zăcând pe câmpuri şi pe marginea drumului şi treci fără să 
le bagi în seamă - atât de familiar este acest spectacol 
oribil*?5. 


„Ştiinţă universală modernă, da; ştiinţă 
occidentală, nu!” 


Nimic nu tulbură spiritul unui istoric mai mult decât rănile 
trecutului. Acest lucru pare să fie cu atât mai adevărat 
atunci când studiem ţările şi popoarele pe care timpul le-a 
oropsit. Bogate, au ajuns sărace. Puternice, s-au prăbuşit. 
Aceşti perdanţi şi aceste victime poartă cu ele amintirea 
vremurilor mai bune şi resentimentele alimentate de 
experienţa amară. lar istoricul, care încearcă să le înţeleagă 


63 Citat în Lippit, „Development of Underdevelopment”, pp. 
266—267. Am îmbunătăţit puţin traducerea, din raţiuni pur 
stilistice. 

şi să le explice celorlalţi, care vrea să le cunoască şi să le 
îndrăgească, se împotmoleşte în campania de a le justifica 
trecutul, de a le afirma demnitatea, de a le obloji rănile. 

Este o misiune vrednică de respect. Însă poate sta în 
calea ştiinţei. Acest lucru nu este nicăieri mai evident decât 
în istoriografia Chinei, buricul universului, cel mai bogat şi 
mai populat imperiu în urmă cu o mie de ani, obiect al 
admiraţiei acum 300 de ani, căzut în derizoriu şi demn de 
milă mai târziu. Dorinţa sinologilor de a apăra China de 
intruşii nelegiuiţi a generat o mică industrie a erudiţiei 
defensive, intimidantă /pso facto, menită să sporească 
performanţa chineză şi să rectifice criticile occidentale. 

Acest efort defensiv nu este nicăieri mai proeminent, mai 
invaziv decât în discuţiile pe marginea aşa-zisului eşec al 
ştiinţei şi tehnologiei chineze, în special în contextul 
contactelor chineze cu Europa. Numeroşi experţi sinologi nu 
se bucură să li se reamintească acest eşec, în primul rând 
din două motive. Mai întâi, occidentalii l-au considerat 
adesea un semn de slăbiciune şi o dovadă a superiorității 
lor. În secolele al XVil-lea şi al XVIII-lea, până şi acei 
vizitatori care admirau China în general, guvernarea sa, 
filosofia sa, oraşele sale împrejmuite cu ziduri, tiparele 
dreptunghiulare ale străzilor, manufacturile şi numeroase 
alte aspecte condamnau de regulă şi dispreţuiau ştiinţa 
chineză. Foarte stânjenitor. 

În al doilea rând, nimic nu a fost mai deranjant pentru 
poporul şi guvernul noii Chine decât această 
condescendenţă. În trecut, chinezii îşi vedeau patria drept 
„unicul leagăn adevărat al civilizaţiei”*2*. Cum să o vadă 
acum - drept un vagon de serviciu în coada unui tren 
european? Cum să împaci adoptarea ştiinţei occidentale cu 
o moştenire a sublimei stimei de sine? Răspunsul: subliniind 
caracterul universal al cercetării ştiinţifice şi al progresului 
tehnologic - un izvor comun - Şi evidențiind contribuţiile 


64 Sivin, „Science and Medicine”, p. 195. 

chineze la aceste inițiative.  „Realizările ştiinţei şi 
tehnologiei antice ale Chinei arată faptul că poporul chinez 
are capacitatea necesară pentru a ocupa locul ce i se 
cuvine în rândul popoarelor lumii.” 65 

Sinologii occidentali au sărit în apărarea lor. Una dintre 
tactici a constat în minimalizarea importanţei contrastelor. 
Ce atâta tam-tam? De unde şi până unde această fascinaţie 
pentru contactele şi conflictele dintre Vest şi Est? China, 
susţin aceşti specialişti, avea propria istorie, iar să o 
analizezi doar în termenii unei confruntări, ca pe o 
marionetă în faţa provocărilor şi reacţiilor antrenate de 
europeni, înseamnă să o minimalizezi şi să o goleşti de 
esenţă. Priviţi mai curând în interior decât în exterior. 

Foştii împărați ar fi fost de acord. Însă acest tip de 
argument contribuie prea puţin la înţelegere, deoarece este 
pur şi simplu irelevant pentru chestiunea regresului chinez. 
Nu rezolvi o problemă istorică majoră prefăcându-te că nu 
există şi spunându-le oamenilor să caute în altă parte. 

Potrivit unui argument oarecum asemănător, pur şi 
simplu nu ştim îndeajuns de multe lucruri despre ştiinţa 
chineză ca să ne punem această întrebare. A-ţi pune 
această problemă ar fi „o mare pierdere de vreme şi, 
totodată, o distragere a atenţiei [...] până când tradiţia 
chineză nu va fi înţeleasă în mod adecvat din interior”626. 
(Până când? Este întotdeauna o idee bună să afli mai multe 


«5 Dintr-o publicaţie a Academiei Chineze a Ştiinţelor adresată 
cititorilor adolescenţi - ibid. In mod destul de interesant, acest 
îndemn a fost omis din traducerea în limba engleză, poate pentru 
că traducătorii nu s-au gândit că planul ideologic era sau ar 
trebui să fie de interes pentru nonchinezi. 

s Nathan Sivin, apud Spence, Chinese Roundabout, p. 148. 
Spence este sceptic în legătură cu argumentele defensive ale 
şcolii lui Needham. Pe de altă parte, salută perspectiva unui 
studiu aprofundat al liniilor de cercetare pe care le-a deschis 
aceasta. 

despre un anumit subiect, însă fără să ignori chestiuni 
importante şi oportune. În realitate, Nathan Sivin, autorul 
acestui avertisment şi colaboratorul lui Joseph Needham în 
explorarea istoriei ştiinţei chineze, îşi ignoră propriul sfat şi 
revine la această chestiune în alte contexte.) 

Mai la subiect a fost un efort de a accentua aspectele 
pozitive zugrăvind o imagine înfrumuseţată a realizărilor 
chineze în contextul ştiinţei ecumenice. Aceasta ar putea fi 
numită abordare multiculturală: cunoaşterea este o casă cu 
mai multe încăperi, iar diferitele civilizaţii au urmat fiecare 
propriul drum către propriul adevăr. lar apoi, cel puţin în 
ştiinţă, toate aceste adevăruri au fuzionat într-un produs 
comun. lată ce ne spune din nou Sivin: 


Descoperirile istorice ale ultimei generaţii nu au lăsat nicio 
bază pentru vechile mituri potrivit cărora originea ştiinţei 
moderne este exclusiv europeană, iar înaintea epocii 
moderne nicio altă civilizaţie nu era capabilă de ştiinţă 
decât sub influenţă europeană. Am ajuns să înţelegem 
treptat că tradiţii ştiinţifice diferite de tradiţia europeană în 
anumite privinţe fundamentale - de la tehnici la medii 
instituţionale, la viziunea asupra naturii şi a relaţiei omului 
cu aceasta - existau în lumea islamică, în India şi China, 
precum şi în civilizațiile mai mici. A devenit limpede faptul 
că aceste tradiţii şi tradiţia Occidentului, departe de a fi 
izvoare diferite, au interacţionat mai mult sau mai puţin 
încontinuu de la începuturile lor şi până când au fost 
înlocuite cu versiunile locale ale ştiinţei moderne la 
formarea căreia toate au contribuit“. 


Acesta este noul mit, formulat ca o realitate dată. 
Aidoma altor mituri, îşi propune să modeleze adevărul în 
scopuri mai înalte, să formeze opinia în alte chestiuni. In 


67 Sivin, „Science and Medicine”, p. 164. Cf. Needham, 
„Poverties and Triumphs”, Incrombie (ed.), Scientific Change, p. 
149: „Ştiinţa universală modernă, da; ştiinţa occidentală, nu!”. 

acest caz, mitul este adevărat prin faptul că subliniază că 
ştiinţa modernă, pe parcursul dezvoltării sale, a adoptat 
cunoştinţe descoperite de alte civilizaţii; şi că a absorbit şi a 
combinat aceste cunoştinţe şi acest know-how cu 
descoperirile europene. Mitul este însă fals prin faptul că 
implică o interacţiune continuă şi simetrică a diferitelor 
civilizaţii. 

La început, când China şi alţii se aflau în frunte, 
transferul avea loc aproape în totalitate într-o singură 
direcţie, din exterior spre Europa. Aceasta a fost marea 
virtute a Europei: spre deosebire de China, Europa învăţa 
şi, într-adevăr, datora foarte mult invențiilor şi 
descoperirilor chineze timpurii. Mai târziu, fireşte, povestea 
s-a schimbat: odată ce Europa a inventat ştiinţa modernă, 
curentul s-a întors, nu fără să întâmpine rezistenţă. Şi aici, 
mitul ne induce în eroare, implicând o contribuţie egală, 
nediferenţiată la comoara comună. Ştiinţa modernă era, în 
cea mai bună parte, creaţia Europei, îndeosebi acea 
realizare majoră a secolelor al XVIl-lea şi al XVIII-lea care 
poartă numele de „revoluţie ştiinţifică”. Pe lângă faptul că 
ştiinţa nonoccidentală nu a contribuit aproape cu nimic 
(deşi existau acolo mai multe despre care europenii nu 
ştiau), în acel punct ea era incapabilă să participe, într-atât 
de mult rămăsese în urmă sau o luase pe drumul greşit. Nu 
exista niciun izvor comun. 

Toate acestea nu au descurajat propagarea noii doctrine, 
deoarece în chestiunile de acest gen specialiştii sunt 
deseori sclavii idealurilor şi nevoilor lor. Motivația 
ideologică şi politică străină poate fi dedusă din textul de 
mai jos: 


Oamenii educați de pe tot globul sunt pregătiți acum să 

răspundă la noile revelații privind tradițiile ştiinţifice 

chineze. [...] Interesul sporit a însemnat o creştere firavă, 

dar perceptibilă a respectului lumii pentru China. Mai precis, 

a însemnat că oamenii de ştiinţă din lumea întreagă sunt 

din ce în ce mai implicaţi în schimbul de idei care-i ajută pe 
oamenii de ştiinţă chinezi să fie pe deplin implicaţi în 
comunitatea ştiinţifică internaţională. 


De parcă şi acum aveau nevoie de încurajares?%. 


68 , Ibid., p. 196. 

69 Această politică a mâinii de ajutor este similară cu eforturile 
unor specialişti - mult mai puţini, fără îndoială - şi ale unor aşa- 
zişi educatori de a promova sau de a apăra noua viziune 
afrocentrică asupra ascensiunii civilizaţiei occidentale. Cf. Bernal, 
Black Athena, şi numeroase recenzii. 

Capitolul 22. 


Japonia: iar cei din urmă va fi cei dintâi 


Bogată nu credem absolut deloc că [Japonia] va ajunge 
vreodată: avantajele oferite de natură, cu excepţia 
climatului, şi dragostea pentru indolenţă şi plăceri a 
oamenilor înşişi o interzic. Japonezii sunt o rasă fericită, iar 
prin faptul că se mulţumesc cu puţin au puţine şanse să 
realizeze mare lucru. 

Japan Herald, 9 aprilie 18815% 


Oaată ajunşi în China, europenii aveau să meargă 
inevitabil mai departe, în legendarul Cipangu (Japonia). (De 
fapt, primii europeni care au ajuns pe sol nipon, în 1543, au 
fost aruncaţi pe țărm de o furtună.) Auziseră lucruri 
minunate despre aceste insule: aur „inepuizabil” din 
belşug, palate cu acoperişuri şi plafoane din aur, mese din 


6 Citat în Wilkinson, Japan versus the West, p. 121. Avem o 
discreditare similară a productivităţii japoneze din partea unui 
expert australian în 1915: „[...] văzându-vă oamenii la muncă, 
am simţit că sunteţi o rasă foarte mulţumită şi lentă, pentru care 
timpul nu constituie o problemă. Când am stat de vorbă cu 
câţiva manageri, m-au informat că e imposibil să schimbi 
obiceiurile moştenirii naţionale” - Jagdish Bhagwati, citat în Meier 
şi Seers (eds.), Pioneers în Development, p. 53. 

aur pur „de o grosime considerabilă”... aur, aur, aur®t, Ca 
să nu mai pomenim sufletele ce trebuiau salvate. 

Japonia pe care au întâlnit-o era foarte diferită de aceste 
zvonuri. Aur exista, însă nu atât de mult încât să stârnească 
pasiuni. La fel ca în China, poporul era condus de un 
împărat, însă mai mult teoretic decât practic, deoarece 
teritoriul era fragmentat în regate sau domenii mai mici 
(ceea ce japonezii numesc han), ai căror conducători 
păreau să se bucure de o putere absolută asupra supuşilor 
lor. Aceste regate erau implicate atunci în războaie 
intermitente unele cu altele. Într-adevăr, în a doua 
jumătate a secolului al XVI-lea, Japonia părea scăldată în 
sânge. 

Acest lucru i-a impresionat în mod favorabil pe vizitatorii 
europeni, al căror comportament le insufla un respect bine 
întemeiat pentru forţă şi violenţă. Potrivit spuselor unui 
iezuit portughez, cei care cunoşteau Japonia „o aşezau în 
fruntea tuturor ţărilor din Est şi o comparau cu cele din Vest 
prin dimensiune, numărul oraşelor sale şi poporul războinic 
şi educat”®?, Această imagine a persistat, chiar şi după ce 
japonezii au încetat luptele: 


Caracterul naţional este izbitor de pronunţat şi extrem de 
diferit de cel ce predomină în general pe cuprinsul Asiei. 
Japonezii diferă îndeosebi de chinezi, vecinii lor cei mai 
apropiaţi. [...] In locul firii blânde, disciplinate, servile care îi 
fac [pe chinezi] supuşii pregătiţi ai despotismului, japonezii 
au un caracter marcat de energie, independenţă şi un simţ 
superior al onoares5. 


s1 Imaginea este aceeaşi din Marco Polo, Travels, cartea a Ill- 
a, cap. 2. Polo nu a vizitat niciodată Japonia. 

s2 Gaspare Gonsalves în 1585, citat în Fisher, „The Britain of 
the East?”, pp. 345—346, apud Lach, Asia in the Making of 
Europe, |, p. 696. 

s3 Hugh Murray, An Encyclopaedia of Geography (London, 
1834), p. 1102, citat în Fisher, „The Britain of the East?”, p. 346. 

Europenii erau obişnuiţi cu popoare ciudate; japonezii, 
nu: 


Japonezii au fost surprinşi la început să-i vadă pe bărbaţii cu 
ochi albaştri şi bărbi roşcate, iar apoi au fost uluiţi de 
puterea naturală a armelor şi a prafului lor de puşcă. 
Ajunseseră să conştientizeze cât de mare era lumea [...] 
datorită păsărilor ciudate, animalelor curioase, mătăsurilor 
preţioase şi frumosului damasc adus din insule în zona 
tropicală şi în China. li fascinau ideile şi cunoştinţele. [...] 
Poporul japonez, punând toate acestea cap la cap, credea 
că exista un alt tărâm dincolo de ocean şi era însetat să 
cunoască această civilizaţie. Deoarece această civilizaţie nu 
semăna cu studiul tăcut al confucianismului, ci era o 
realizare practică aflată sub ochii lor. Cei care veneau de pe 
acest nou tărâm măreau preţul mărfii, care fusese aproape 
un drog, spre marea surpriză a japonezilor, şi cereau o 
aprovizionare nelimitată, astfel încât până şi un fir de iarbă 
sau un copac aveau o oarecare valoare pe piaţă. [...] 
Japonezii nu reuşeau să înţeleagă de ce acest comerţ străin 
era profitabil pentru ei. Să se apropie de portughezii atât de 
bogaţi şi de puternici şi să le înveţe civilizaţia, aceasta era 
ideea generală a epocii respective. [...]%% 


În aceste împrejurări, vizitatorii europeni au fost primiţi 
mult mai călduros decât în China. Chinezii doriseră să-i ţină 
în carantină, ca pe o molimă. Japonezii, de îndată ce au 
conştientizat puterile extraordinare ale acestor străini - de 
exemplu, abilitatea lor de a dobori păsările aflate în zbor -, 
i-au primit cu braţele deschise şi s-au întrecut să le afle 
secretele. De asemenea, au încercat să facă cu ei comerţ, 
deoarece câştigurile erau substanţiale. lar europenii, la 
rândul lor, sesizând o ocazie de a se implanta în această 
societate primitoare şi de a se îmbogăţi, s-au dat peste cap 
să se facă utili. Aceşti japonezi minunat de exotici aveau 


634 Takekoshi, Economic Aspects, |, p. 291. 
577 


articole bune de comerţ şi puneau un preţ nemăsurat de 
mare pe lucrurile europene şi un preţ nesăbuit de mic pe 
cele proprii. Două lumi şi-au dat mâna şi fiecare dintre ele 
s-a considerat pe sine norocoasă, iar pe cealaltă, 
generoasă. 

Japonezii învățau deoarece aveau aspirații fără margini. 
Mitologia lor vorbea despre un conducător ce se trăgea din 
zeiţa soarelui şi de un tărâm aflat în centrul creaţiei. Se 
considerau un popor ales, războinici-dominatori, toată Asia 
de Est fiind domeniul lor legitim®”. Fuseseră multă vreme 
subordonați Chinei din punct de vedere cultural, elevi mai 
curând decât profesori, preluând fără să ofere idei. Scrierea 
lor ideografică şi uneltele lor de scris proveneau din China; 
de asemenea, o bună parte a limbii. Cunoaşterea 
mătăsurilor, a ceramicii, tiparul, mobila şi accesoriile, stilul 
picturilor, credinţele budiste, cunoaşterea confucianismului 


6&5 Toyotomi Hideyoshi, „cancelar” (dajo daijin) şi conducător 
al Japoniei din 1586 până în 1598, considera rezonabilă 
perspectiva de a cuceri nu numai Coreea şi China, ci şi India. 
Este evident că japonezii nu aveau nici o idee clară privind 
dimensiunea şi populaţia acestor locuri. Insă cine ştie? Câteva 
secole mai târziu, unii japonezi continuau să considere toate 
aceste ţări drept un spaţiu legitim de cucerit. Scriind despre 
Filipine în secolul al XVI-lea, Yosoburo Takekoshi, autor al lucrării 
Economic Aspects of the History of the Civilization of Japan 
(1930), îşi exprima dezamăgirea (|, p. 482): „Iniţial, japonezii au 
ocupat Insulele înaintea Spaniei şi, dat fiind că aveau astfel 
dreptul de reşedinţă anterioară, suveranitatea ar fi trebuit să le 
aparţină, în vreme ce le-a dobândit Spania”. Nu e de mirare că 
europenilor le plăceau japonezii: gândeau la fel. 

6&6 Multe dintre aceste ideograme japoneze au interpretări 
duble, una în japoneza nativă, cealaltă într-un derivat chinez: de 
unde hara-kiri şi seppuku. Altele au doar interpretarea „chineză”. 
Adoptarea acestor semne şi înţelesuri a contribuit enorm la 
vocabularul japonez, îndeosebi în ceea ce priveşte conceptele 
abstracte. 

- toate din China. Cu toate acestea, învățând, nu se 
simțeau inferiori; dimpotrivă, se considerau superiori 
chinezilor$*. 

Aşadar, atunci când japonezii i-au întâlnit pe europeni, au 
început să le înveţe metodele. Le-au copiat armele; le-au 
imitat ceasornicarii; s-au convertit în număr mare la 
creştinism. Şi tot se simțeau superiori. 


67 Cf. Wilkinson, Japan versus the West, p. 108, citând un 
raport din 1812 de Sir Stamford Raffles, pe atunci guvernator în 
Java. 

Japonia şi Coreea, cca 1850 - sfârşitul shogunatului Tokugawa și inceputui Restauraţiei Meiji 
Insulele japoneze constituiau o mică lume de centre comerciale şi urbane concurente, unităţi 
provinciale semiautonome (ban) şi insule aflate totuşi în interiorul zidului izolaţionist. 

Moda creştinismului părea menită să-i atingă pe toţi. 
Noua credinţă se bucura de mult succes în rândul 
conducătorilor locali şi cu atât mai mult în rândul membrilor 
marginali ai unei populaţii aflate la limita subzistenţei. Erau 
strategii clasice de convertire: să-i convingi pe lideri să 
adopte religia, iar apoi să-i laşi pe ei să-şi forţeze supuşii; 
ori să le oferi afecţiune şi hrană celor ce au nevoie de 
sprijin moral şi material. Unii daimyo (conducători de han) 
şi samurai (membri ai aristocrației războinice) au devenit 
creştini din convingere. Creştinismul oferea un confort şi o 
spiritualitate inexistente în riturile şi gesturile tradiţionale. 
Alţii s-au convertit din motive practice: creştinismul 
reprezenta un canal pentru comerţul şi sprijinul tehnologic 
european într-o arenă politică dură. Pentru o vreme, până şi 
liderii cei mai importanţi, Oda Nobunaga (a dominat între 
anii 1568 şi 1582) şi mai apoi Toyotomi Hideyoshi (1586— 
1598), au acceptat convertirea. 

Nu putea să reziste. Interese religioase mai vechi au 
măcinat această toleranţă şi au semănat suspiciune cu 
privire la motivele acestor intruşi străini. Acuzaţiile lor au 
fost întărite de aluziile rivalilor noncatolici ai Spaniei şi 
Portugaliei - olandezii, desigur -, care au descris activitatea 
misionară romano-catolică drept un preambul al ambițiilor 
comerciale şi politice iberice. La drept vorbind, căpitanii şi 
negustorii portughezi şi, într-o măsură şi mai mare, spanioli 
au nuanţat aceste temeri prin comportamentul lor lăudăros 
şi ameninţător. Căpătaseră obiceiuri proaste şi limbi 
ascuţite pe măsura celor din Americi, Filipine şi arhipelagul 
indonezian. 

Exemplu: în 1597, un bogat galion spaniol a ajuns pe 
ţărmul japonez. Japonezii voiau să păstreze încărcătura. 
Cârmaciul a apelat la taiko Hideyoshi, liderul militar, şi a 
încercat să-l intimideze pomenindu-i de puterea de 
neegalat a stăpânului său, regele Filip. Scoţându-şi globul 

pământesc, i-a arătat întinderea dominioanelor spaniole, 
din Americi până în Filipine. Cum se face că o naţiune atât 
de mică are dominicane atât de vaste? a întrebat taiko. O, 
a spus marinarul imprudent, Majestatea Sa Catolică trimite 
mai întâi preoţi care să creştineze populaţia, iar apoi aceşti 
convertiți ajută forţele spaniole să cucerească teritoriile cu 
pricina. Cu aşa încurajare, Hideyoshi a refuzat să înapoieze 
încărcătura şi a ordonat răstignirea a 26 de creştini, dintre 
care 17 japonezi, iar restul iezuiţi şi franciscani din 
Europa. 

În plus, în acest infern al conflictului şi intrigii, singurul 
test pe care creştinii nu puteau să-l treacă era acela al 
loialității lumeşti. Pentru conducătorii Japoniei, nicio 
obligaţie nu era mai importantă decât devotamentul pe 
care supusul i-l datora stăpânului său; niciun ordin nu era 
mai categoric decât cel al stăpânului către supusul său - 
chiar şi acela de a-şi pune capăt zilelor. Până şi o aluzie că 
sinuciderea era recomandabilă echivala cu o condamnare 
la moarte. Cum să-ţi dovedeşti altfel loialitatea decât 
prinzând aluzia? (Abilitatea superiorilor japonezi de a-i 
determina pe subordonați să-şi facă  hara-kiri şi 
disponibilitatea lor de a-şi exercita această putere sunt 
absolut stupefiante. Când liderii militari Tokugawa leyasu şi 
Oda Nobunaga erau aliaţi, Nobunaga a scornit ideea că 
soţia şi fiul lui leyasu, care era căsătorit cu fiica lui 
Nobunaga, aşadar ginerele său, complotau împotriva lui. 
Ucide-i pe amândoi, i-a cerut el lui leyasu. Aşa că leyasu şi- 
a executat soţia şi i-a ordonat fiului său să se sinucidă. 


s Potrivit relatării părintelui Martinez, pe atunci episcop al 
Japoniei. Intr-o scrisoare din 1602, Martinez se plângea de 
înclinațiile şi intenţiile războinice ale spaniolilor: „predicile lor 
religioase nu sunt decât o unealtă a cuceririi. [...] Toate 
calamităţile la care este acum expusă Biserica au început odată 
cu sosirea acestor clerici din Luzon” (Elisseeff, Hideyoshi, p. 
229). 

Ceea ce acesta a şi făcut. E greu de spus ce este mai crud: 
cererea lui Nobunaga sau obedienţa lui leyasu. Insă, dacă 
ne punem această întrebare, nu gândim ca un samurai.) 
Pentru creştinii japonezi, loialitatea şi datoria supremă 
erau faţă de Dumnezeu, încetaseră să mai gândească 
precum nişte buni japonezi. Prin urmare, atunci când 
căpeteniile suspicioase şi-au pus la încercare creştinii, 
creştinii au dat greş. Budiştii, confucianiştii şi xenofobii 
aveau dreptate. Aici zăcea o ameninţare la adresa valorilor 
japoneze şi a stabilităţii politice. Aşadar, în 1612, după mai 
multe amânări, Tokugawa leyasu a interzis religia creştină. 
E greu de spus cât de mulţi japonezi erau în acel moment 
creştini. Poate că 300.000. Unele estimări se ridică şi la 
700.000, dintr-o populaţie de 18 milioane de locuitori. 
Japonezii au trecut la eradicarea creştinismului cu 
ferocitatea caracteristică. Nero s-ar fi ruşinat de moliciunea 
lui. Creştinii erau siliţi să se lepede de religia lor în mod 
public. Cei care refuzau sau recidivau erau torturați şi arşi 
sau decapitaţi. Cei care îi ajutau pe misionari, la fel. Cel de- 
al treilea shogun (conducător al armatei) Tokugawa, 
lemitsu, continuând politica bunicului şi tatălui său, 
participa deseori la sesiunile de tortură. Cei care opuneau 
rezistenţă erau ucişi până la ultimul bebeluş. 100.000 de 
războinici au împresurat 37.000 de creştini, bărbaţi, femei 
şi copii, la Shimabara, în 1637—1638. 13.000 dintre aceşti 
samurai au murit în luptele crâncene - fără pic de milă. Mai 
târziu, în 1671, Bakufu (guvernul Tokugawa) s-a asigurat că 
nu avea să se mai nască niciun catolic. Toate naşterile 
trebuiau să fie înregistrate, din Kyushu, în sud, până în 
Hokkaido, în nordul îndepărtat, cu o dovadă privind afilierea 
religioasă la şintoism sau budism. Această procedură a 


69 Oishi, „The Bakuhan System”, p. 28. Aceste date zac încă 
pe rafturile arhivelor provinciale nipone şi constituie o sursă fără 
egal şi în bună parte neexplorată de analiză demografică, 
inclusiv în ceea ce priveşte reconstituirea familiei. 

durat mai bine de o sută de ani. A fost o nouă Inchiziţie 
Spaniolă, de data aceasta împotriva creştinilor. 

Persecuţia religioasă totală s-a distanțat la început de 
relaţiile comerciale, care s-au dovedit extrem de profitabile, 
însă pe termen lung s-au apropiat, ducând la izolarea 
culturală şi comercială a Japoniei. Nu exista nicio altă cale 
prin care propaganda şi misionarii creştini să fie ţinuţi la 
distanţă. In 1616, tuturor vaselor comerciale străine - cu 
excepţia celor chineze - li s-a interzis accesul în porturi, mai 
puţin la Nagasaki şi Hirado. Rezidenţa străină era limitată la 
Edo (ulterior, Tokyo), Kyoto şi Sakai. În 1624, spaniolii au 
fost excluşi; în 1639, portughezii. Englezii au încetat pur şi 
simplu să mai vină. Mai rămăseseră olandezii. 

Din 1633, vasele japoneze aveau nevoie de autorizaţie 
oficială pentru a părăsi ţara; trei ani mai târziu, toate vasele 
japoneze erau restricţionate la apele interne. Din 1637, 
niciun japonez nu avea voie să părăsească ţara cu niciun 
mijloc - nicio ieşire. Mai mult, nicio întoarcere, sub 
pedeapsa cu moartea. Japonezii care se mutaseră peste 
hotare din motive comerciale, câteva zeci de mii în Filipine 
şi în Asia de Sud-Est, erau acum naufragiaţi în exil. Apoi, în 
1639, după eradicarea creştinilor la Shimabara (ceea ce 
japonezii numesc Rebeliunea Shimabara), niciun străin nu 
mai avea voie să vină să facă comerţ, mai puţin coreenii, 
pe o insuliţă de lângă Honshu (insula principală), şi 
olandezii şi chinezii, pe insula artificială Deshima din Golful 
Nagasaki. Cu excepţia cazului în care erau chemaţi, 
olandezii se aflau în arest la domiciliu. Aveau două străzi de 
depozite şi birouri pe care să se plimbe. Mâncarea, băutura, 
slujitorii şi sexul le veneau de pe continent. Beau, fumau, 
jucau cărţi şi lâncezeau în plictiseală şi consternare. Nu era 
o sarcină plăcută. Aşa preferau însă japonezii. 

Toate acestea făceau parte dintr-un proces mai amplu de 
autopetrificare. Japonia se săturase de descoperiri şi 
inovaţii, de foc şi sânge. Acum obiectivul era menţinerea 

ordinii sociale, stabilirea relaţiilor de ierarhie socială şi 
politică, prevenirea nemulțumirilor şi a conflictelor. 
Statutele erau net diferenţiate, iar statutul era fixat la 
naştere. La fel ca în orânduirile europene medievale, 
fiecare grup avea funcţia sa socială. Samuraii nu mai 
deţineau pământuri şi nu mai domneau peste locuitorii 
acestora. Odinioară seniori, acum deveneau stipendiaţi, 
aristocrați cu rolul de a-şi sluji stăpânul; însă nu şi de a 
lupta, pentru că nu mai aveau să se poarte războaie. Acest 
lucru i-a privat de raison d'être şi a încurajat fanfaronada. 
Plimbându-se ţanţoş cu două săbii, una lungă şi una scurtă 
(nimeni altcineva nu avea voie să poarte sabie), samurai; îşi 
mârâiau superioritatea în faţa oamenilor de rând. Mulţi nu 
făceau altceva decât să trăiască din stipendii şi să 
preţuiască lăudăroşenia şi un cod militar (bushido) ce 
implica o autodisciplină intensă şi putea fi folosit în scopuri 
mai bune. Câţiva s-au dedicat administraţiei domeniilor 
(han) şi au cultivat o etică a funcţiei care avea să 
transforme într-o bună zi loialitatea personală în datorie 
naţională. Cei mai săraci au pus chiar mâna pe sapă; un 
samurai trebuia să mănânce şi, aidoma omologului său 
european (francezul hobereau), nu îi era ruşine să are 
pământul. 

În acelaşi timp, ţăranii trebuiau să rămână unde erau şi 
să cultive; negustorii se ocupau de comerţ şi făceau bani; 
meşteşugarii creau obiecte de uz şi de valoare. Căsătoriile 
între persoane cu statut diferit erau interzise şi, chiar în 
rândul samurailor, superiorii nu se puteau căsători cu 
inferiorii. Mai presus de orice, ordine şi cuviinţă, ceea ce 
însemna lipsa schimbării: „în general, în toate privinţele, 
legile vechi trebuie respectate. Practicile noi trebuie 
interzise”. Acest imobilism era de regulă justificat în 
termeni confucianişti: „Se pare că în treburile statului, dacă 
legile şi practicile celor care au fondat statul sunt urmate 
întocmai şi nu sunt schimbate, statul va persista veşnic. 

Dacă urmaşii se întorc împotriva legilor strămoşilor lor şi 
concep altele noi, statul va cădea în haos şi va pieri cu 
siguranță” 6^, 

Una era să enunţi principii şi alta să le faci să 
funcționeze. După câteva decenii de război civil, noua 
dinastie a Japoniei era hotărâtă să înăbuşe cea mai mică 
adiere de rebeliune. Când Nobunaga i-a ordonat lui leyasu 
să-şi omoare soţia şi fiul, acesta s-a conformat; şi, odată ce 
leyasu a învins în bătălia de la Sekigahara (1600) şi a fost 
numit shogun (1603), s-a descotorosit de duşmani cu 
aceeaşi cruzime. Familia Toyotomi a fost stârpită până la 
ultima spiţă, cu viaţă scăpând doar doi copilaşi. Mii de aliaţi 
ai acesteia au fost hăituiţi şi executaţi, iar capetele lor au 
fost înfipte în sulițe ca învăţătură pentru alţii. 

Era vremea răzbunării. Clanurile inamice îşi pierdeau 
domeniile şi veniturile. Norocoşii era deportaţi în locuri 
îndepărtate, unde li se dădeau feude neînsemnate, prea 
mici pentru a-şi susţine stăpânii. Drept urmare, ţara mustea 
de samurai fără stăpân (ronin), bărbaţi furioşi cu săbii 
însetate, antrenați doar să lupte şi care căutau sămânță de 
scandal. Mulţi dintre ei îl deranjau pe Tokugawa, însă, după 
ce şi-au declarat opoziţia, au murit în timpul epurării$. Alţii 
apăreau atunci când un daimyo murea fără moştenitori. O 
vreme, încercând să-şi consolideze puterea, shogunatul a 
profitat bucuros de aceste oportunităţi confiscând aceste 
proprietăţi şi dăruindu-le aliaţilor şi favoriţilor. Însă 
problema roninilor s-a agravat atât de mult, încât în 1651 
Bakufu a decis să recunoască legitimitatea adopţiilor pe 
patul de moarte şi să lase aceste domenii în familie“?. 

Pentru a asigura ordinea în imperiu, Tokugawa au 


5% Hane, Premodern Japan, pp. 142—143. 

61 Cei mai chibzuiţi au devenit profesori de arte marţiale şi 
arta duelului sau de confucianism. Alţii au ajuns războinici- 
fermieri (goshi. lar alţii s-au sinucis după moartea stăpânilor lor 
- atât de mulţi, încât practica a tost interzisă în 1663. 

conceput o schemă extraordinară de prizonierat. Printr-un 
sistem de deservire alternativă (sankin kotai) instituit în 
1634—1635, toţi daimyo erau siliţi să-şi stabilească 
reşedinţa atât la Edo, cât şi pe domeniul lor (han) şi să-şi 
lase soţia şi copiii acolo, sub supravegherea şi autoritatea 
shogunatului. Şi, deşi conducătorul era, în mod evident, 
nevoit să locuiască pe domeniul său şi să se ocupe de 
treburile acestuia, i s-a cerut să locuiască şi la Edo - câte 
un an, alternativ, în fiecare parte. La rândul său, 
conducătorul a adus cu el numeroşi slujitori: era mai bine 
să-i aibă sub ochii săi decât să facă prostii departe. În 
situaţii de urgenţă, conducătorul putea cere permisiunea de 
a se întoarce în han pentru o anumită perioadă. Bakufu 
amplasase trupe în punctele-cheie de trecere, ca să-i 
verifice pe toţi nou-veniţii şi să se asigure că respectiva 
călătorie era autorizată. Reşedinţa dublă şi transportul 
costau o mică avere. Prin sankin kotai se urmărea nu numai 
supravegherea acestor posibili scandalagii, ci şi epuizarea 
resurselor$. 


62 Qishi, „The Bakuhan System”, p. 23. Aceşti ronini, mereu 
gata să răzbune relele făcute stăpânilor lor, erau precum o 
bombă cu ceas, amenințând cu răzbunarea de dincolo de 
mormânt. Cel mai cunoscut asemenea caz este al celor „47 de 
ronini”, a căror răzbunare vicleană şi sângeroasă (1702) nu a 
fost uitată nici astăzi. Guvernul le ordonase să-şi facă hara-kiri în 
masă deoarece tulburaseră liniştea şi încălcaseră legea; însă 
rămân eroi. Mormântul lor de la Tokyo este un altar intens 
vizitat, iar japonezii au făcut sute de filme în care le preamăresc 
faptele. 

63 În anumite cazuri, aceste cheltuieli consumau mai bine de 
jumătate din veniturile hanului. O cheltuială suplimentară era 
costul reconstrucţiilor de după incendii - o ameninţare constantă 
într-un oraş cu case din hârtie şi lemn. Un domeniu a fost nevoit 
să-şi reconstruiască tabăra de 16 ori. In lipsa asigurărilor, ar fi 
trebuit să înveţe din experienţă şi să construiască altfel. Cf. 
Nakamura şi Shimbo, „Why Was Economic Achievement...?”, p. 

Aceste controale personale au fost însoţite de excluderea 
deliberată a lucrurilor şi cunoştinţelor străine. Cărţile 
europene, fireşte, erau interzise, iar cărţile chinezeşti, o 
sursă tradiţională de moralitate şi ştiinţă, erau acum 
supuse unei cercetări atente. Poate că doctrinele creştine 
stăteau la pândă între coperte. 

Până şi lucrurile potenţial utile au fost interzise. Dintre 
obiectele europene care îi uimiseră şi îi impresionaseră atât 
de mult pe japonezi, cel mai puternic şi mai ispititor era 
arma; însă şi acestea au fost interzise. Armele contribuiseră 
la tranşarea bătăliilor în războaiele civile. Japonezii li se 
dedicaseră într-o asemenea măsură, încât au învăţat să şi 
le confecţioneze singuri, chiar îmbunătăţind modelele 
europene. Intr-adevăr, la un moment dat, spre sfârşitul 
secolului al XVI-lea, este foarte posibil ca japonezii să fi 
produs mai multe muschete decât orice altă naţiune 
europeană“. Totuşi, după ce aceste războaie au luat 
sfârşit, iar națiunea s-a unit sub un guvern unic, armele nu 
au mai avut niciun scop util. Dimpotrivă, nu aduceau decât 
probleme. Mai rău de atât, arma era un element egalizator. 
Cu o armă, omul de rând putea să ucidă cel mai bun 
spadasin samurai. Nu se putea îngădui aşa ceva. Aşadar 
fără arme., (Insă abilităţile necesare confecţionării 
armelor erau potrivite pentru o gamă variată de maşini şi 
obiecte metalice: şuruburi, ceasuri mecanice, în cele din 


8. 

644 Sakaiya, What Is Japan?, pp. 128—129, afirmă că Japonia 
avea 100.000 de tunuri în 1600, faţă de cele circa 10.000 ale 
armatei franceze, şi că producţia naţională o depăşea pe cea a 
întregii Europe. Vezi şi Samuels, „Rich Nation, Strong Army”, pp. 
79—80. 

645 Câteva au fost păstrate în arsenale publice, sub cheie, la fel 
cum câteva tunuri au fost amplasate în porturi pentru a-i ţine la 
distanţă pe musafirii nepoftiţi. Pentru detalii în această privinţă, 
vezi Perrin, Giving Up the Gun. 

urmă ricşe şi biciclete. Un specialist nipon a susţinut că 
aceste arme erau „rădăcinile tehnologiei Meiji” 58.) 

Celelalte două importuri europene majore au fost 
ochelarii şi ceasul. Ştim puţine despre primii, cu excepţia 
faptului că japonezii au învăţat să-i confecţioneze. Ştim mai 
multe despre ceasuri, deoarece multe dintre ele au 
supravieţuit. Şi aici, japonezii şi-au dovedit abilitatea de a-şi 
însuşi un obiect străin. Spre deosebire de chinezi, 
confecţionau ceasuri la scară mare şi nu numai pentru 
prinți, ci pentru o clientelă mai largă şi în forme tipic 
japoneze. Nimic asemănător nu se găsea altundeva şi nicio 
altă ţară noneuropeană nu a reuşit într-o asemenea măsură 
să adapteze la nevoile proprii această inovaţie 
europeană“. Mai mult decât atât, japonezii au adoptat 
măsurarea personală a timpului, spre deosebire de chinezi. 
După o vreme, nu au mai cumpărat ceasuri europene; şi 
nici perechi de ceasuri, aşa cum făceau chinezii, sperând că 
unul dintre ele va funcţiona; şi nici nu le-au mai purtat câte 
două, sperând că unul merge bine (dar care dintre ele?). 
Mai curând au miniaturizat ceasurile ca să le facă portabile 
şi să poată fi purtate (definiţia unui ceas de mână). Acestea 
funcționau în mod adecvat. 

Spun „adecvat” fiindcă aceste ceasuri japoneze nu 
puteau fi cu adevărat precise. Asta pentru că măsurarea 
niponă a timpului infirma ceasul mecanic, iar japonezii nu 
aveau de gând să-şi schimbe sistemul. Japonezii măsurau 
orele inegal - de la zi la noapte şi de la un anotimp la altul. 
Impărţeau ziua şi noaptea separat în părţi egale, astfel 
încât orele zilei era egale cu orele nopţii doar la echinocţii; 
şi, fireşte, orele zilei erau mai lungi vara, mai scurte iarna, 


%6 Sawada Taira, citat în Samuels, „Rich Nation, Strong Army”, 
p. 80 şi p. 358, Nn. 6. 

641 Despre ceasornicele japoneze, vezi Robertson, Evolution of 
Clockwork, pp. 190—287; Mody, Japanese Clocks; Fernandez, 
„Precision Timekeepers of Tokugawa Japan”. 

şi invers pentru orele nopţii. 

Ceasul mecanic, la rândul său, păstra un ritm egal - ore 
egale în permanenţă; cel puţin aşa trebuia. Japonezii au 
încercat să rezolve această dilemă confecţionând ceasuri 
care să urmeze ritmuri diferite ziua şi noaptea sau variind 
indicatorii astfel încât să arate ore diferite; însă acestea 
erau în cel mai bun caz nişte improvizații. Toate reglajele 
erau greşite de la bun început. Teoretic, ceasurile ar fi 
trebuit să fie ajustate zilnic, însă asta era o corvoadă; aşa 
că oamenii le reglau o dată la două săptămâni - când îşi 
aduceau aminte. Oricum, ora indicată era în mod inevitabil 
aproximativă. 

Fără îndoială, aceste aproximaţii erau suficiente în scop 
social. Până şi astăzi, când avem ceasuri cu cuarţ care sunt 
precise la secundă, ne ducem viaţa cu o marjă de eroare - 
fie din politeţe pentru ceilalţi sau din confort pentru noi 
înşine. În acelaşi timp, lipsa măsurării cu precizie a timpului 
i-a împiedicat pe japonezi să exploateze potenţialul ştiinţific 
şi tehnic al ceasului. Când japonezii s-au decis asupra 
modernizării, spre sfârşitul secolului al XIX-lea, au renunţat 
din vreme la metodele lor şi au adoptat orele egale. 
(Europenii făcuseră acest lucru de la bun început - 
înlocuiseră orele bisericeşti cu timpul civil.) 

Decizia Japoniei de a se izola de lumea exterioară, de a 
se întoarce la tradiţie şi de a trăi într-o bulă nu pare foarte 
diferită de respingerea Vestului de către China. Ba chiar era 
mai fermă în rigoarea sa principială. Însă ce rezultat diferit! 
Chinezii au fost cei care, deşi schimbători în detaliu şi 
trecând de la o provocare politică la alta, au rămas, în 
esenţă aceiaşi; iar japonezii au fost cei care, agăţându-se 
de vechile tradiţii, s-au schimbat atât de mult, încât aveau 
toate perspectivele unei industrializări, chiar şi fără 
provocarea occidentală, în ajunul Restauraţiei Meiji. 

Putem distinge două aspecte ale paradoxului: (1) forţele 
ce  favorizau schimbarea în Japonia; şi (2) efectul 

contactelor cu lumea exterioară. 

Pentru a-l înţelege pe primul, gândiţi-vă la Japonia din 
epoca Tokugawa ca la o miniatură aproximativă a Europei 
medievale. Avea un guvern general, Bakufu sau shogunatul 
- asemănător imperiului sau Bisericii Romano-Catolice, însă 
mai puternic -, şi o mulţime de provincii (han). Acestea 
erau oarecum naţiuni separate - nu suverane, fireşte, dar 
înzestrate cu tot felul de autonomii şi capabile de iniţiative 
în ceea ce priveşte legea şi reglementarea societăţii şi 
economiei. La rândul ei, societatea era rânduită ierarhic: la 
vârf, o nobilime fără pământuri de războinici-servitori ale 
căror stipendii erau definite şi plătite în cantităţi de orez; 
spre partea de jos, o nouă clasă mercantilă, aflată „în 
ascensiune”. La mijloc, ţăranii, respectaţi pentru alimentele 
pe care le cultivau, şi meşteşugarii, pentru calitatea muncii 
lor. Jos de tot se aflau acei paria marginali, ereditari, 
îndeosebi eta sau burakumin, contaminaţi prin faptul că 
lucrau cu animale moarte sau cadavre umane. (în mod 
ironic, samuraii, care se ocupau şi ei de măcelărit, erau 
preţuiţi pentru asta.) 

In Europa medievală, stăpânii feudali deţineau pământ şi 
percepeau majoritatea câştigurilor în natură sau în muncă 
(ce producea venituri sub forma culturilor). Însă cu timpul, 
odată cu apariţia unei noi lumi de oraşe şi orăşele şi cu 
expunerea la lucruri şi oameni bizari, acei seigneurs şi 
doamnele lor şi-au creat noi nevoi şi dorinţe. Pentru a le 
satisface, proprietarii de pământuri şi-au transformat tot 
mai mult din venitul tradiţional în bani, ce puteau fi cheltuiţi 
după bunul-plac; de unde şi o tendinţă îndelungată a 
Europei Occidentale de a converti datoriile senioriale în 
chirii în bani (cheia emancipării ţăranilor). 

In Japonia, acelaşi lucru. Sistemul fiscal funcţiona pe 
orez, altfel spus, pe alimentul de bază, iar această 
rânduială (kokudaka-sei) era menită să aibă grijă de elita 
conducătoare. Stăpânul (daimy6) lua circa 30% din recoltă, 

păstra o bună parte pentru el şi gospodăria sa şi distribuia 
restul samurailor săi ca stipendii. Spre deosebire de vasalii 
europeni, aceşti samurai nu deţineau nicio proprietate. 

Sistemul îi hrănea pe oameni în funcţie de rang. În 
principiu, nu era nevoie de mai mult. Dar cum în viaţă mai 
sunt şi alte lucruri în afară de mâncare, iar apetitul pentru 
lucrurile necomestibile creşte odată cu statutul, stăpânul şi 
însoțitorii săi aveau nevoie să transforme o bună parte din 
venitul lor în orez în bani, ca să se poată bucura mai mult 
de lucrurile mai rafinate ale vieţii. Pentru asta, au apelat la 
negustorii dispreţuiţi, care au jucat un rol tot mai activ în 
ceea ce trebuia să fie o economie liniştită, dar care, în 
schimb, clocotea de dorinţă. Aici firea umană s-a asociat cu 
aranjamentele politice, deoarece sistemul  reşedinţei 
alternative şi atmosfera socială din Edo au incitat la 
extravaganţăs“. 

La rândul său, acest lucru i-a determinat pe purtătorii de 
sabie să extragă mai mult de la ţărani. După cum spunea 
un administrator de finanţe, „ţăranii sunt ca seminţele de 
susan: cu cât le storci mai mult, cu atât obţii mai mult”. 
Foarte spiritual; însă, dacă storci prea mult, ai parte de 
răscoale ale ţăranilor sau de fuga acestora la oraş sau în alt 
han. (La fel ca în Europa, cea mai bună protecţie împotriva 
oprimării era posibilitatea de a pleca.) Istoricii au numărat 
aproape 3.000 de răzvrătiri ale ţăranilor între 1590 şi 1867, 
având loc cel mai adesea şi mai violent în a doua jumătate 
a perioadei şi în regiunile mai bogate. Ţintele predilecte: 
casele şi depozitele fermierilor, negustorilor şi creditorilor 
bogaţi. Este evident că schimbarea economică zguduia 
ordinea socială şi viola contractul social. 

Era mai uşor să împrumuţi decât să smulgi cu forţa. 
Daimy6 şi samuraii îşi cunoşteau negustorii, mulţi dintre ei 


643 Despre sistemul veniturilor din orez şi o parte dintre 
consecinţele sale neanticipate, vezi Keisuke, „The VOC and 
Japanese Rice”. 

fiind deja activi în comerţul cu cereale şi implicaţi în 
politică. La rândul lor, negustorii îşi cunoşteau personal 
clienţii şi se simțeau incapabili să le refuze solicitările de 
împrumuturi, Fără îndoială, nimic nu era mai riscant 
pentru creditor: debitorii săi erau mai puternici decât el şi 
puteau refuza să plătească. Mai mult decât atât, foarte 
adesea, aceşti datornici se bucurau de sprijinul autorităţilor 
superioare, care aveau propriile motive să dispreţuiască 
puterea banului şi care decretau reduceri generale şi 
anulări ale datorieis50. 

Însă genul acesta de lucruri au două tăişuri: creditorii 
obişnuiţi şi rău-platnicii au întotdeauna nevoie de mai mult. 
(Motiv pentru care naţiunile îndatorate de astăzi preferă să 
negocieze diverse înţelegeri; au în continuare nevoie de 
bani.) Doar pentru că pot refuza să-şi plătească datoriile nu 
înseamnă că îşi şi permit să o facă. Vestea neplăţii circulă, 
iar în scurt timp nimeni nu mai vrea să împrumute. Aşa că 
daimy6 şi samuraii îi batjocoreau pe negustori în absenţa 
lor, însă îi curtau personal. În Japonia, unde orice detaliu al 
etichetei şi limbajului semnala superioritatea şi 
inferioritatea, războinicii cheltuitori au învăţat să plece 
capul, să vorbească mieros, să ofere din când în când 


69 Aceste împrumuturi începeau adesea ca avansuri la 
veniturile anticipate din orez, fiind transformate în împrumuturi 
pe termen lung cu 10—20% pe an (Miyamoto, „Emergence of 
National Market”, pp. 300—301). 

s În al doilea sfert al secolului al XVIll-lea, shogunul 
Yoshimune a emis o serie de decrete scutindu-i pe samurai de 
datoriile lor garantate cu stipendiile lor în orez dacă preţul 
orezului scădea şi interzicând procesele privind datoriile. 
Negustorii au început să-şi preseze  datornicii personal, 
pichetându-le locuinţele şi oprindu-le animalele şi caii în stradă. 
Unii arborau un steag de protest din hârtie în faţa casei sau la 
poartă - practică pe care decretul din 1729 o considera „extrem 
de revoltătoare” şi inadmisibilă (Takekoshi, Economic Aspects, |I, 
pp. 362—366). 

cadouri, să le acorde negustorilor dreptul de a purta sabie 
(însă numai una) şi să confere privilegii comerciale (mai 
bune decât plecăciunile, zâmbetele şi cadourile). 

_ Aşa că negustorii împrumutau, iar mulţi s-au îmbogăţit. 
In schimb, alte sute erau traşi la fund de reaua-credinţă. 
Samuraii erau gata să-şi dea viaţa pentru stăpânul lor, însă 
cuvântul lor nu valora de regulă nimic, şi nu numai pentru 
negustori. Adesea negustorul era prins într-o situaţie din 
care nu avea cum să câştige ceva; era pierdut, indiferent ce 
cale alegea să urmeze. Cazul lui Yodoya Tatsugoro a 
devenit legendar. Familia agonisise o avere colosală prin 
faptul că fusese utilă, printre altele, ocupându-se de 
lucrările publice din Osaka; nicio altă familie nu făcuse mai 
multe pentru ca oraşul să devină centrul comercial al 
Japoniei. Insă Tatsugoro, capul celei de-a treia generaţii, 
era prea bogat pentru binele public. Atât de mulţi daimyo îi 
datorau bani, încât interesul statului şi moralitatea 
confucianistă impuneau să i se mai taie din avânt. În 1705, 
Bakufu i-a confiscat averea şi i-a respins orice pretenţie, 
sub pretextul că trăia mai presus de statutul său social$5!. 
Şi cu asta s-a dus şi recunoştinţa. 

(Soarta lui nu a fost însă la fel de crudă precum cea a lui 
Nicolas Fouquet, administrator al finanţelor sub conducerea 
lui Ludovic al XIV-lea al Franţei începând cu 1653. 
Dobândind o importanţă şi o avere prea mari într-un timp 
prea scurt, soarta lui Fouquet i-a fost deja pecetluită atunci 
când l-a invitat pe Ludovic să-l viziteze la noul său castel şi 
a organizat o primire atât de fastuoasă, cu adevărat regală, 
încât regele a devenit în mod inevitabil invidios. Niciun 
funcţionar nu-şi putea permite un asemenea lux decât dacă 
îşi înşela stăpânul. Aşa că, după un proces de faţadă, însoţit 
de  obişnuitele întrebări sâcâitoare, Fouquet a fost 
condamnat în 1661 la închisoare pe viaţă.) 

Pe termen lung, în ciuda tuturor constrângerilor şi 


61 Sakudo, „Management Practices”, pp. 150—151, 154. 

trădărilor, clasa negustorilor japonezi a prosperat, fiind 
curtată de cei puternici şi scutită treptat de restricţii. Aceşti 
oameni de afaceri şi-au dezvoltat propria ideologie şi 
propriul simţ al funcţiei şi al importanţei; de asemenea, 
reguli de prudenţă şi tactică menite să-i ferească de 
bărbaţii cu două săbii. Cheile erau determinarea, 
suspectarea înrăită a intruşilor, cumpătarea fanatică şi 
tupeul. Mai presus de toate, cumpătarea şi răsplata sa, 
acumularea. „Samuraiul caută faima şi sacrifică profitul, 
însă orăşeanul respinge faima şi face profit. Adună aur şi 
argint. Asta numeşte el Calea lui.” 62 

Aceasta era Calea şi nimic nu trebuia să stea în cale. lată 
ce ne spune Mitsui Takafusa (1684—1748), reprezentantul 
celei de-a treia generaţii a acestei familii importante, care, 
după 300 de ani, era în continuare o putere mercantilă 
majoră: 


Să nu te laşi niciodată distras de chestiuni care nu au nimic 
de-a face cu munca ta. Negustorii care îi imită pe samurai 
sau care cred că şintoismul, confucianismul sau budismul le 
vor menţine neschimbată inima vor descoperi că nu vor 
face decât să-şi ruineze casele dacă se vor lăsa absorbiți de 
ele. Cu cât mai adevărat este acest lucru în ceea ce 
priveşte celelalte arte şi distracţii! Nu uitaţi că afacerea 
familiei nu trebuie neglijată nici măcar o clipă. 


Din nou, paralela cu Europa este izbitoare. Japonia nu 
avea Calvinism, însă oamenii săi de afaceri au adoptat o 
etică profesională similară. Cheia era mai curând 
devotamentul faţă de muncă decât pentru avere. Călugărul 
zen Suzuki Shosan (1579—1655) considera lăcomia o 
otravă spirituală; însă munca era cu totul altceva: „Toate 


62 Dintr-o piesă de teatru din 1718 de Monzaemon Chikamatsu 
(1653—1724), citat în Yamamoto, „Capitalist Logic of the 
Samurai”, p. 2. 

63 Hane, Premodern Japan, p. 150. 

ocupațiile sunt o practică budistă; prin muncă suntem 
capabili să atingem iluminarea [mântuirea]”S5*. Nu trebuie 
să fii protestant weberian ca să te comporţi precum unul. 

(Specialiştii japonezi au remarcat că această etică 
profesională nu era universală în timp şi spaţiu, dar că a 
doua jumătate a perioadei Edo a fost marcată de o muncă 
intensificată şi de o răspândire a obiceiurilor de muncă ce 
s-au dovedit de mare folos odată cu trecerea la industria 
modernă. Potrivit spuselor lor, o „revoluţie industrioasă” a 
pregătit calea pentru revoluţia industrială$55.) 


În acelaşi timp, atât în Japonia, cât şi în Europa 
Occidentală, conducătorii învăţaseră că prosperitatea 
mercantilă însemna venituri, iar veniturile puteau fi 
convertite în plăcere şi putere. Aici modelul multinațional 
este relevant: Japonia era în realitate o lume economică 
competitivă alcătuită din mai bine de 250 de naţiuni, şi 
toate doreau mai mult, iar multe dintre ele aveau lipsuri 
majore. 

Nimic nu concentrează mai bine mintea decât lipsa 
banilor. In efortul de a genera venituri mai mari decât 
stipendiile în orez, daimy6 au început să facă îmbunătăţiri 
(drumuri, canale, asanări, irigaţii, culturi noi şi soiuri mai 
bune de seminţe) sau să încurajeze specializarea în articole 
de comerţ, inclusiv în produsele industriei rurale®®, Sprijinul 
de sus s-a îmbinat cu iniţiativa privată, sporind atât 
perimetrul destinat cultivării, cât şi culturile. Suprafaţa 
cultivată s-a dublat din 1598 până în 1716—1736; în vreme 
ce culturile au crescut cu circa 65% din 1598 până în 


64 Citat în Yamamoto, „A Protestant Ethic”, p. 2. 
65 Inventatorul termenului, des întâlnit acum în discursul 
academic nipon, este profesorul Akira Hayami. 
6&6 Despre canale şi asanare, vezi Takekoshi, Economic 
Aspects, III, pp. 409—416. 

183457, Potrivit unei alte estimări, productivitatea 
pământului şi a muncii agricole a crescut cu 30—50% din 
1600 până în 1867658. Aceste calcule se axează pe orez, 
însă o altă sursă importantă de venit provenea din 
dezvoltarea culturilor şi specialităţilor adiacente: 
sericicultura, alte cereale, specii noi, precum trestia-de- 
zahăr şi cartoful-dulce. Urbanizarea a sporit cererea 
acestora. Satele aflate în apropierea oraşelor au trecut la 
legumicultură şi grădinărit, la fel cum s-a întâmplat şi în 
jurul Londrei în secolele al XVI-lea şi al XVIl-lea$5. Un han 
săpa şi după minereuri nerevendicate de Bakufu - cupru şi 
mai târziu cărbune. 

Punctul vulnerabil al acestei dezvoltări a fost tentaţia 
autorităţilor de a crea monopoluri şi de a distorsiona 
preţurile în favoarea lor. În mod normal, competiţia unui alt 
han restabilea ordinea pieţei. Spre deosebire de Europa, 
unde piaţa era fragmentată de politică, clientelă şi costurile 
mari de transport, caracterul compact şi unitatea 
comercială a Japoniei aveau tendinţa de a vicia protecţia. 
Uneori însă, ca în cazul trestiei-de-zahăr din Satsuma, 
avantajele climatice au protejat hanul de cea mai bună 


67 Hane, Premodern Japan, p. 194. Vezi şi Miyamoto, 
„Emergence of National Market”, p. 297, ale cărui date nu 
corespund cu cele ale lui Hane. Aceste cifre implică faptul că 
japonezii asanau şi preluau spre cultivare soluri mai puţin fertile, 
fără îndoială, pe de o parte, pentru a face faţă creşterii 
populaţiei, dar şi pentru că impozitul pe aceste terenuri era mai 
mic decât cel pe terenurile mai vechi. Despre stimulentele în 
ceea ce priveşte taxele şi recrutarea cultivatorilor - Takekoshi, 
Economic Aspects, III, pp. 413-414. 

s Citat în Nakamura şi Shimbo, „Why Was Economic 
Achievement...?”, p. 9. 

6% Cf, Fisher, „Development of the London Food Market”. 

ss Tokugawa confiscaseră minele de aur şi argint aflate în 
prealabil sub controlul domeniilor. 

parte a concurenţei din exterior. 53 de „domenii- 
monopol” existau încă la sfârşitul perioadei Edo 
(Tokugawa). Aceste monopoluri le ofereau fără îndoială 
avantaje participanţilor: hanului, negustorilor, 
producătorilor (fermieri sau manufacturieri). Consumatorul 
plătea. 

O inovaţie importantă a fost dezvoltarea producţiei de 
bumbac la domiciliu. La fel ca în Europa, bumbacul a venit 
târziu, iar în Japonia nu s-a răspândit cu adevărat decât la 
sfârşitul secolului al XVI-lea şi începutul secolului al XVII- 
lea, înlocuind rapid cânepa şi câştigând o piaţă 
semnificativă, deoarece era ieftin, avantajos şi plăcut. În 
Japonia, producţia lui a îmbrăcat diferite forme: producţia 
urbană a breslelor meşteşugăreşti; atelierele rurale ale 
meşterilor independenţi (țărani ajunşi antreprenori 
industriali) şi care foloseau filatori şi ţesători din interior şi 
din exterior; producţia rurală la domiciliu, unde negustorii 
furnizau materia primă şi instrumentele şi cumpărau 
produsul finit şi semifinit. Pe termen lung, la fel ca în 
Anglia, producţia urbană i-a făcut loc celei rurale. Salariile 
erau mai mici la ţară, iar restricţiile breslelor de la oraş erau 
înăbuşitoare. Mai multe sate agricole s-au transformat în 
fabriques colective de bumbac. Agricultura era practicată în 
timpul liber sau era pur şi simplu abandonată, uneori spre 
nenorocirea conducătorilor locali şi a persoanelor de 
vază®®?, 

Această dezvoltare precoce a industriei de dinaintea 
fabricilor (ceea ce unii istorici economici ar numi 
protoindustrie) a dat roade la mijlocul secolului al XIX-lea, 
când deschiderea ţării în faţa bunurilor străine a expus 


si Cf. Nakamura şi Shimbo, „Why Was Economic 
Achievement...?”, p. 18. 

62 Vezi discuţia valoroasă a lui Satoru Nakamura, „The 
Development of Rural Industry”, în Nakane şi Oishi (eds.), 
Tokugawa Japan, pp. 81—90. 

industria japoneză la produsele confecţionate de maşini ale 
Occidentului. Ramura filatului s-a prăbuşit, însă țesutul, cu 
fire importate, a rezistat în faţa ţesăturilor străine. lar apoi, 
la fel ca în Marea Britanie, filatul bumbacului a devenit 
sectorul de frunte al revoluţiei industriale nipone, 
sprijinindu-se pe o reţea preexistentă de ateliere mecanice 
şi forţă de muncă calificatăs. 


Specializarea regională, din nou, la fel ca în Anglia, 
depindea de o piaţă naţională unificată - spaţial şi între 
mediul urban şi cel rural. Agenţii comerciali cutreierau 
satele în căutarea forţei de muncă şi a articolelor de 
comerţ; antreprenorii rurali de succes ajungeau în centrele 
urbane; oamenii de afaceri se stabileau şi la sat. Aici 
observăm efectele involuntare ale sankin kotai (reşedinţa 
alternativă). Deplasarea câtorva sute de daimy6, a 
însoţitorilor şi familiilor lor, din hanul provincial în Edo şi 
înapoi genera o agitaţie constantă, o expunere la locuri 
ciudate şi articole noi de comerţ, o proliferare rapidă a 
facilităţilor de transport, o cerere sporită de fonduri lichide 
şi mijloace de expediere a banilor, o multiplicare a 
meşteşugurilor, atelierelor şi serviciilor. 

Edo, sat pescăresc la sfârşitul secolului al XVI-lea, era cel 
mai mare oraş din lume în secolul al XVIII-lea, cu peste un 
milion de locuitori din cele 26 de milioane, cât avea 
națiunea în ansamblul său. Aidoma Londrei din Anglia, Edo 
a devenit inima şi plămânii ţării, pompând şi reînnoind 
sângele vieţii economice, atrăgând şi îndepărtând oameni, 
promovând diviziunea muncii şi răspândirea cunoştinţelor şi 


63 Ibid., p. 96. Cho, „The Evolution of Entrepreneurs”, p. 15, 
asociază succesul formelor noi, importate de producţie 
industrială cu existenţa anterioară a unei reţele indigene de 
sprijin. Fără aceasta, „companiile străine trebuie să-şi aducă 
subcontractanţii cu ei ca furnizori de părţi componente 
necesare”. 

a know-how-ului$s. Edo era piaţa supremă, unde samurai; 
se întreceau într-un consum bătător la ochi şi îmbogăţeau o 
mulţime de meşteşugari şi negustori. Era paradisul micilor 
comercianţi, care se bucurau de primele magazine 
universale din lume. Insă asta nu înseamnă că trebuie să 
trecem cu vederea centrul mai vechi al afacerilor: alături de 
Edo mai era şi cuplul Osaka-Kyoto, la început mult mai 
mare, reşedinţa împăratului şi a curţii sale, centrul 
industrial, bancar şi comercials65. 

Aceste două centre fundamentale şi reţeaua lor de relaţii 
în provincie au stimulat noi tehnici de cumpărare (inclusiv 
tranzacţii prin contracte la termen), de distribuţie (o bună 
parte prin expedierea mărfurilor cu vase specializate) şi de 
plată (cambii, recipise de depozitare transferabile, cliring), 
la fel ca în timpul revoluţiei comerciale europene din Evul 
Mediu şi epoca modernă timpurie, numai că într-o măsură 
mai mare$$. Şi mai rapid. Această economie insulară se 
schimba cu rapiditate, urmând liniile smithiene ale 
specializării, diviziunii muncii şi cererii sporite. Însă 
dispunea de avantaje considerabile faţă de Europa: (1) 250 
de ani fără război sau revoluţie; (2) transport pe apă mai 
ieftin şi mai accesibil; (3) limbă şi cultură unice; (4) abolirea 
vechilor bariere comerciale şi interzicerea creării altora noi; 
şi (5) dezvoltarea unei etici comerciale comune. 

Diviziunea muncii şi specializarea au cultivat legături mai 


66 Vezi Rozman, „Edo's Importance”. Despre contribuţia 
comparabilă a Londrei la dezvoltarea britanică, vezi E.A. Wrigley, 
„A Simple Model”. O mare diferenţă, totuşi. Londra, aproape la 
fel de mare ca Tokyo la sfârşitul secolului al XVIII-lea, era 
capitala unei naţiuni de aproximativ 9 milioane de locuitori, circa 
o treime din populaţia Japoniei. 

s Nakamura şi Shimbo, „Why Was Economic 
Achievement...?”, p. 7. 

6 „E posibil ca instituţiile japoneze să fi avut un grad 
comparabil, dacă nu mai mare, de sofisticare funcţională” - ibid., 
p. 14. Cf. Hauser, Economic Institutional Change. 

strânse între mediul urban şi cel rural, o „urbanizare” 
precoce a mediului rural prezentă în Europa doar în Anglia 
şi, într-o mai mică măsură, în Olanda. Cele mai izolate zone 
rurale erau străbătute de o reţea de negustori ambulanți, 
gata să vândă pe numerar sau pe credit. Aşa-numiţii 
vânzători de medicamente din Toyama, de exemplu, le 
lăsau fermierilor o parte din bunuri şi reveneau mai târziu 
ca să fie plătiţi pentru ceea ce se folosise. Asta spune multe 
despre organizarea (un lucru deloc neînsemnat) şi 
onestitatea japonezilor (şi mai importantă). Regiunile cu 
o densitate mai mare a populaţiei au impus crearea unor 
prăvălii fixe. Avem inventarul unui „magazin universal” 
sătesc din 1813. Varietatea produselor este uluitoare, unele 
dintre ele fiind indicatori distinctivi ai unei economii aflate 
într-un stadiu preindustrial avansat: o gamă largă de 
produse de manufactură, inclusiv articole metalice şi 
vestimentare pe care gospodăriile agricole şi le 
confecţionaseră singure; şi instrumente de scris şi hârtie 
într-o ţară în care ştiinţa de carte nu era uşor de 
dobândit$*. La momentul respectiv, un asemenea magazin 
nu putea fi întâlnit în mediul rural al Europei continentale, 
poate doar în districtele elveţiene unde se confecţionau 
ceasuri. 


O astfel de societate în mişcare şi în schimbare nu avea 
să fie ţinută într-o cuşcă intelectuală. In ciuda restricţiilor şi 
controalelor severe, cunoştinţele europene s-au infiltrat, 


67 Preiau o bună parte din această listă din Nakamura şi 
Shimbo, pp. 14—15. 

68 /bid., p. 19. Comparaţi disponibilitatea comercianților 
ambulanți britanici din secolul al XVIII-lea şi, mai târziu, a celor 
din Statele Unite, de a vinde ceasuri de mână şi de perete în 
regiunii rurale în rate. 

6 Pentru lista completă a bunurilor, vezi  Crawcour, 
„Tokugawa Heritage”, p. 41. 

îndeosebi prin contactul personal cu olandezii de la 
Deshima. La jumătatea secolului al XVIII-lea, japonezii 
numeau aceste cunoştinţe străine rangaku; ran este lan din 
Olanda (în japoneză, Oranaa; limba japoneză nu are litera 
„|”). Acest lucru semnala o nouă atitudine: înainte le 
numiseră bangaku, „învăţătură barbară”6”0,. 

Una dintre consecinţele acestei revelații a fost începutul 
discriminării între util şi dăunător, acceptabil şi 
inacceptabil. Creştinismul şi scrierile sale erau considerate 
în continuare indezirabile şi tabu. Însă unii japonezi au 
înţeles că Japonia avea multe de câştigat de pe urma 
cunoştinţelor laice occidentale. 

Astfel, în 1720, a fost făcut primul pas: Bakufu a fost de 
acord cu importul cărţilor noncreştine; şi, deşi această 
destindere a avut perioadele sale de gâtuire şi reacţie, unii 
japonezi aveau acum posibilitatea de a studia noile 
informaţii şi de a publica pe marginea subiectului. Acest 
progres a condus la o ciocnire între noile cunoştinţe şi 
şcoala confucianistă predominantă; aşa se întâmplă cu 
provocările la adresa ortodoxiei. Rangakusha (experţi în 
cunoştinţe olandeze) au încercat la început să nu provoace 
şi şi-au apărat cu rezervă contribuţiile; iată ce scrie Otsuki 
Gentaku, autorul lucrării Ladder to Dutch Studies (1783): 
„Cunoştinţele olandeze nu sunt perfecte, dar, dacă alegem 
ideile bune şi le urmăm, ce se poate întâmpla rău? Ce e mai 
ridicol decât să refuzi să le discuţi meritele şi să te agăţi de 
ceea ce ştii cel mai bine, fără speranţa unei schimbări?” ®1, 

Aceste cuvinte duioase nu au putut îmblânzi furia 
confucianistă. Noile cunoştinţe provocau tocmai premisele 
culturii japoneze, care o urmase întotdeauna pe cea a 
Chinei. (Chinezii erau singurii străini ce nu erau numiţi 
barbari*”?.) Numeroase aspecte ţineau de întâmplările 
politice. Spre sfârşitul secolului ai XVIII-lea, de exemplu, 


670 Keene, Japanese Discovery of Europe, p. 25. 
sn Citat ibid., p. 25. 

guvernul a decretat ca doar filosofia confucianistă să fie 
predată - şi o anumită varietate a acesteia, în deceniile 
următoare, restricţiile cu privire la cunoştinţele occidentale 
s-au acutizat, până la limita persecuției propriu-zise. 
Numirea unui erudit chinez în funcţia de guvernator al 
Edoului în anii 1830 a constituit semnalul unei hăituiri şi 
vânări a marilor învăţaţi olandezi, până la limita încarcerării 
şi suicidului forţat. O vreme, Japonia şi-a anihilat cei mai 
buni şi mai inteligenţi locuitori“”5. 

În plus, o bună parte din rangaku, contrazicând 
cunoştinţele tradiţionale, le aduceau ruşine vechilor 
credincioşi; iar ruşinea, în cultura japoneză, este de 
nesuportat. Medicina europeană, de exemplu, confirmată 
prin disecţii - trebuie să vezi ca să crezi - era o ridiculizare 
a doctrinei chineze“”*. Tocmai de aceea, într-o lume a 
izolării şi  mulţumirii de sine est-asiatice, realitatea 
geografică era în mod intrinsec subversivă. lată ce ne 
spune din nou Otsuki: „Confucianiştii încuiaţi la minte şi 
doctorii de duzină nu au niciun habar de imensitatea lumii. 
Se lasă năuciţi de ideile chineze şi, imitând practica 
chineză, ridică în slăvi Regatul de Mijloc sau vorbesc despre 
căile Ţării de Mijloc. Aceasta este o viziune greşită; lumea 
este o mare sferă [...]”$%5. Din nefericire pentru chinezi, au 
persistat în această aberaţie. Japonezii, pe de altă parte, 
acceptau curajoşi un nou adevăr: „Soarele şi Luna 


62 Se pare că fuseseră numiţi astfel la un moment dat, iar unii 
adepţi ai rangaku erau bucuroşi acum să reamintească acest 
lucru pentru a discredita învăţătura confucianistă. Scopul nu mai 
era acum acela de a spune pur şi simplu că chinezii nu erau mai 
buni decât alţii; ci erau mai răi. Asta înseamnă dezbatere. 

63 Despre această persecuție, vezi Takekoshi, Economic 
Aspects, III, pp. 233—235. 

67 Vezi Keene, Japanese Discovery, pp. 21—22, despre analiza 
„Old Mother Green Tea”. 

6 Citat ibid., pp. 26—27. 

strălucesc pretutindeni la fel”. 

Un mic avertisment: a spune că japonezii începuseră să 
înveţe câte ceva din ştiinţa şi tehnologia europene nu 
înseamnă că mai aveau puţin şi-i ajungeau din urmă. Intrau 
în contact cu informaţiile europene în diverse puncte, însă 
aceste puncte erau răzlețe şi se aflau cu mult dincolo de 
frontieră. În aceste împrejurări, deşi extraordinara 
dezvoltare comercială şi industrială din epoca lbkugawa i-a 
pregătit pe japonezi, mai mult ca pe oricare alt popor 
nonoccidental, să primească lecţiile şi tehnicile revoluțiilor 
industriale şi ştiinţifice europene, erau departe de a 
concepe şi a înfăptui aceste progrese. 

Cât de departe e imposibil de spus, deoarece europenii 
au venit şi au distrus carapacea izolării, făcând loc 
oportunităţilor şi istoriei. Istoriografia mai nouă respinge 
viziunea eurocentrică asupra istoriei mondiale. 
Accentuează autonomia Şi iniţiativa popoarelor 
nonoccidentale şi minimalizează atenţia acordată anterior 
reacţiilor la provocarea imperialistă. În chestiunea Japoniei, 
sunt de acord cu acest punct de vedere, deoarece cred - 
fără să o pot dovedi - că japonezii ar fi izbutit mai devreme 
sau mai târziu şi fără o revoluţie industrială europeană. 


Han, Inc. 


Imaginea Japoniei ca o reuniune de unităţi 
semiindependente este confirmată de întreprinzătorul han 
numit Satsuma, provincia cea mai sud-vestică, departe de 
Edo şi de controlul Bakufu. In 1825, guvernul Satsumei era 
falimentar. Funcţionarii nu-şi mai primiseră salariile de mai 
bine de un an; iarba şi buruienile crescuseră în voia cea 
bună în taberele hanului din Edo; marii bancheri de la 
Osaka refuzau să mai împrumute vreun ban. În 1831, liderii 
hanului au anulat în scurt timp toate datoriile la oamenii de 
afaceri locali şi practic au adus la minimum obligaţiile faţă 

de negustorii din Osaka şi Edo reeşalonând plăţile pe o 
perioadă de 250 de ani“. Cu toate acestea, 20 de ani mai 
târziu, vistieria hanului dădea pe afară, iar negustorii erau 
dispuşi care mai de care să ofere credit, 

Ce s-a întâmplat în acest răstimp? Zahărul. Satsuma, 
binecuvântată cu un climat cald, maritim, era ideală pentru 
trestie-de-zahăr. De îndată ce hanul a conştientizat 
valoarea zahărului, a dispus intensificarea plantării şi a 
interzis toate celelalte culturi pe insulele sale din larg. 
Cultivarea era strict controlată, iar ţăranii care nu treceau 
testul calităţii erau aspru pedepsiţi. Hanul era cel care 
stabilea preţul şi care vindea ulterior zahărul la Osaka de 
două-cinci ori mai scump. Nimeni, riscând pedeapsa cu 
moartea, nu avea voie să comercializeze zahărul în mod 
privat. Nu mai era nevoie de împrumuturi. Satsuma a ajuns 
în scurt timp să producă jumătate din cantitatea de zahăr a 
ţăriis”. 

În acelaşi timp, Satsuma deţinea un loc privilegiat în 
comerţul internaţional. Teoretic, doar vasele chineze şi 
olandeze aveau voie să vină în Japonia, şi atunci doar la 
Nagasaki. Însă Satsuma stăpânea efectiv şi insulele 
Ryukyu, oficial chineze, iar acest lucru a făcut posibilă o 
operaţiune profitabilă de contrabandă ce s-a sustras 
controalelor shogunatului. Din nou, nu mai era nevoie de 
credite: comercianții ofereau bucuroşi bani lichizi pentru 
importuri mai ieftine. 

Din păcate, aceleaşi importuri au afectat industria 
internă, inclusiv confecţiile din bumbac din Satsuma. 
„Dintre toate lucrurile occidentale, de care vă temeţi cel 
mai mult?”, i-a întrebat daimyo din Satsuma, Shimazu 
Nariakira, pe consilierii săi. De armele şi vasele europene, a 
venit răspunsul. „Nu”, a spus daimyo. „De ţesăturile din 
bumbac. Dacă nu începem acum să ne pregătim, vom 


6&6 Totman, Early Modern Japan, p. 519. 
57 Craig, Choshu in the Meiji Restoration, p. 71. 

ajunge în scurt timp să depindem de occidentali pentru 
propria noastră îmbrăcăminte.” Într-un efort de pregătire, 
hanul a început să distribuie seminţe mai bune de bumbac, 
a cumpărat fusuri şi războaie de ţesut (manuale încă) mai 
bune, a construit o manufactură lângă Kagoshima şi a 
trimis samurai inactivi să lucreze acolo. Rezultatul: ţesături 
din bumbac ce costau de două ori mai puţin decât înainte. 
In acelaşi timp, Satsuma a început să investească în 
război şi modernitate. Acesta era un han cu un număr 
disproporționat de samurai, 1 din 3 oameni, faţă de o 
medie naţională de 1 la 17. Războinicii inactivi reprezentau 
sursa puterii; de asemenea, a managementului; dar şi a 
necazurilor. Nariakira a ales să se concentreze asupra 
primelor două. A consolidat armata, a cumpărat arme şi 
vase străine şi a demarat un program de dezvoltare 
economică: un centru de cercetare (Shuseikan), o 
turnătorie de fier cu un cuptor cu flacără cu reverberaţie 
(primul din Japonia), un arsenal, un şantier naval. In 1855, 
Satsuma era capabilă să lanseze la apă un vas cu aburi. In 
1867, a deschis o filatură de bumbac mecanizată. Bravo! 
Aici pândea însă o ironie teribilă. Satsuma, prin iniţiativa 
sa, contribuia nu numai la propria dezvoltare, ci şi la cea a 
Japoniei în ansamblul său. Insă apoi s-a întors împotriva noii 
Japonii. Tehnicienii din Satsuma, recrutaţi adesea din 
păturile inferioare ale samurailor (talentul înaintea 
statutului), erau cei care ocupau funcţiile-cheie în guvernul 
naţional al Restauraţiei Meiji. Insă tot Satsuma a fost cea 
care a devenit reacționară după 1870, conducând o revoltă 
a vechii ordini. Toţi acei samurai nu suportau eclipsarea lor 
de către oamenii de rând, abandonarea vestimentaţiei şi a 
practicilor anterioare, uzurparea monopolului lor de război 
prin intermediul serviciului militar general (1872). Aşa că în 


5 Tsuru Shigeto, „Development of Capitalism and Business 
Cycles în Japan” (MS, Harvard University), citat în Brown, „Okubo 
Toshimichi”, p. 186. 

1878 războinicii din Satsuma, în robele lor superbe şi 
armurile înspăimântătoare, fluturând săbii de oţel ce 
puteau să spintece un om dintr-o lovitură sau să sfâşie o 
bucată de mătase, făceau pe grozavii şi se făleau în faţa 
rândurilor impasibile şi indiferente de ţărani disciplinaţi, 
îmbrăcaţi în uniformă şi echipați cu muschete. lar când 
fumul s-a împrăştiat, floarea cavaleriei japoneze era 
moartă. 

Capitolul 23. 


Restauraţia Meiji 


Japonia a avut o revoluţie în 1867—1868. Shogunatul a 
fost răsturnat - în realitate, s-a prăbuşit -, iar controlul 
asupra statului i-a revenit împăratului din Kyoto. Aşa a luat 
sfârşit un sfert de mileniu de stăpânire Tokugawa. Însă 
japonezii nu vorbesc despre această răsturnare ca despre o 
revoluţie, ci mai curând despre o restauraţie, deoarece 
preferă să o vadă ca pe o revenire la normalitate. De 
asemenea, revoluțiile sunt pentru China. Chinezii au 
dinastii. Japonia are o singură familie regală, ce datează de 
la începuturi. 

Japonia a fost condusă pentru prima oară nu de împărat, 
ci de o căpetenie războinică numită shogun (literal, 
„conducător al armatei”) în anii 1180. Cu câteva întreruperi 
şi interregnuri, această stăpânire a celui mai puternic a 
devenit tiparul normal. Aceasta este slăbiciunea domniei 
ereditare: chiar şi cu ajutorul descendenţei divine, o 
dinastie îşi menţine cu dificultate competenţa la nesfârşit. 
Gene slabe, căsătorii nepotrivite şi nu numai: bărbaţii 
puternici, administratorii palatului vor ajunge la putere şi îl 
vor înlătura mai devreme sau mai târziu pe monarhul 
legitim. 

Aşa s-a întâmplat în Franţa medievală, unde carolingienii 
i-au înlocuit pe merovingieni şi au fost înlăturați la rândul 
lor de către capeţienii uzurpatori. Totuşi, în Japonia, soluţia 
nu a fost aceea de a detrona şi îndepărta dinastia, ci de a o 
izola. Ilmpăratul, familia şi curtea sa au fost închişi în 
palatele şi templele lor - în shogunatul Tokugawa, în Kyoto. 
Aici, Mikado scria poezii, înfăptuia acte religioase simbolice 
(de exemplu, plantarea primului orez), se lăsa amuzat şi 
slujit. Aceasta era varianta japoneză a divinității virtuale: 
izolarea ceremonială şi nefericirea sfântă. 

Cu toate acestea, existenţa unui împărat - a unui 
conducător legitim deasupra conducătorului real - le-a 
permis duşmanilor shogunatului Tokugawa să conteze pe o 
alternativă onorabilă. Intr-o societate care nu preţuia nimic 
mai mult decât loialitatea personală, elitele nemulţumite 
puteau stabili o autoritate mai înaltă - împăratul (Tenno) şi 
națiunea -, mai presus de stăpânul lor şi de shogunul de 
deasupra lui, fără să fie lipsiţi de loialitate. Puteau face o 
revoluţie fără să fie revoluționari. 

In acelaşi timp, simbolurile unităţii naţionale erau deja 
acolo; idealurile şi pasiunile mândriei naţionale erau deja 
definite. Asta i-a scutit de foarte multe frământări. 
Revoluţiile, la fel ca războaiele civile, pot fi devastatoare 
pentru ordine şi eficienţa naţională. Restauraţia Meiji a avut 
disensiunile şi dezacordurile ei, adesea violente. Ultimii ani 
ai vechiului regim şi primii ani ai noului regim au fost pătaţi 
cu sângele asasinatelor, răscoalelor ţărăneşti, rebeliunii 
reacționare. Chiar şi aşa, tranziţia din Japonia a fost mult 
mai lină decât varietățile franceză şi rusă ale răsturnării 
politice, din două motive: noul regim deţinea o bază morală 
solidă; şi până şi cei nemulţumiţi şi sfidaţi se temeau să le 
ofere arme şi oportunităţi duşmanilor din exterior. 
Imperialiştii străini stăteau la pândă gata să profite de 
ocazie, iar fragmentările interne puteau atrage intervenţii. 
Gândiţi-vă la povestea imperialismului din alte locuri: 

conflictele şi intrigile locale invitaseră puterile europene în 
India. 

Shogunatul Tokugawa se prăbuşea deja înainte de 
jumătatea secolului al XIX-lea. Vechile norme privind locul 
şi rangul erau nesocotite făţiş. Samurai săraci se 
căsătoreau cu moştenitoare de negustori. Ţăranii bogaţi 
deveneau persoane de vază locale, echivalentul 
boiernaşilor de ţară. Obedienţa se dizolva. Hanii mai 
înstăriți (cei din vestul insulei Honshu şi sudul insulei 
Kyushu) îşi urmau propria politică externă, crezând că 
puteau să trateze cu aceşti barbari revoltători şi insolenţi 
mai bine decât putea shogunatul. Angajând tehnicieni şi 
consilieri străini, au cumpărat arme de peste hotare, au 
construit arsenale şi şantiere navale. Unii dintre ei au 
recrutat şi ţărani pentru serviciul militar, iar Bakuju a 
început să procedeze la fel. Într-o ţară în care ţăranii nu 
aveau voie să poarte arme, iar samuraii stăpâneau asupra 
oamenilor de rând cu ajutorul săbiei, avea loc o încălcare 
gravă a ordinii publice şi a cuviinţei sociale, cu consecinţe 
incomensurabile. Dar cum să te înarmezi altfel pentru 
război? Samuraii urau să lupte cu arme de foc, pe care le 
considerau înjositoare şi dezonorante. 

În acest punct, s-au succedat shoguni ineficienţi cu 
domnii scurte, stârnind intrigi legate de succesiune şi 
comploturi, făcând loc unor apeluri subversive la Kyoto. Şi, 
de fiecare dată, presiunea din exterior stânjenea regimul. 
Într-o societate care îl ţinuse mereu pe străin la distanţă, 
simpla prezenţă a occidentalilor însemna necazuri. Nu o 
dată durii Japoniei i-au provocat şi i-au atacat pe aceşti 
străini neruşinaţi, arătându-le cine era şeful. Cine era şeful? 
Cu siguranţă nu shogunatul. În faţa solicitărilor occidentale 
de recompense şi despăgubiri, autorităţile japoneze nu 
puteau decât să încerce să tragă de timp şi, astfel, dând din 
umeri, să se discrediteze în ochii străinilor şi ai patrioţilor. 

Însă ce era de făcut? Puterile externe ştiau că sunt mai 

puternice şi nu aveau să cedeze în faţa violenţei. În 
septembrie 1862, o trupă de războinici din Satsuma au 
atacat cu bună-ştiinţă câţiva negustori englezi şi o femeie 
europeană; iar când Bakufu nu s-a arătat nici dispus, nici 
capabil să determine Satsuma să ofere despăgubiri, 
britanicii au trimis o flotă în august 1863 care să distrugă 
castelul de la Kagoshima. Lecţia a dat roade. Confruntată 
cu realitatea, Satsuma s-a oferit să stabilească relaţii 
comerciale şi diplomatice directe cu Marea Britanie - 
călcând astfel în picioare monopolul tradiţional al 
shogunatului asupra relaţiilor externe. Acelaşi lucru s-a 
întâmplat şi cu domeniul Châshu. La 25 iunie 1863, data 
fixată de către curtea imperială de la Kyoto pentru 
expulzarea barbarilor, nerăbdătorii patrioţi Choshu au 
deschis focul asupra unui vas american ce trecea prin 
strâmtoarea Shimonoseki. A fost nevoie de un an de 
tratative pentru a ajunge într-un punct mort; iar apoi, în 
septembrie 1864, o flotă alcătuită din 17 vase britanice, 
americane, franceze şi olandeze cu 305 tunuri: au intrat în 
portul Shimonoseki şi au demolat toate forturile. Choshu a 
capitulat şi, aidoma Satsumei, a solicitat relaţii directe şi 
amicale cu occidentalii. lar Choshu şi Satsuma, duşmani 
tradiţionali, şi-au unit forţele pentru a scăpa de Bakufu67?. 
Bakufu era discreditat de slăbiciunea şi incapacitatea sa. 
Odată ce a semnat tratate cu Townsend Harris (pentru 
Statele Unite, în 1854) şi ulterior cu marile puteri europene 
(1858), şi-a pierdut onoarea şi legitimitatea. lar onoarea 
japoneză nu era onoarea occidentală. Codurile erau diferite. 
Cuvântul unuia era prietenia celuilalt. Bakufu făcea când 
una, când alta. Işi putea trimite subordonații să negocieze, 
iar apoi aceştia invocau nevoia unei confirmări mai înalte. 
Putea să semneze, pentru ca apoi să susţină că înţelegerea 


5 Despre aceste episoade şi altele din aceşti ani ai 
încercărilor reciproce, vezi Miyoshi, As We Saw Them, cap. 4: 
„Lives”. 

nu beneficiase de acordul împăratului. Pe scurt, îşi dădea 
cuvântul şi, în acelaşi timp, şi-l retrăgea; spunea da, deşi 
voia să spună nu. Nimic nu ar fi putut învenina mai mult 
conflictul. Shogunatul mai bine ar fi cedat în faţa acelei 
force majeure şi ar fi spus: voi, occidentalii, aveţi armele. 
Bine, într-o bună zi le vom avea şi noi. 

(Comparaţi aici neînţelegerea privind atacul Japoniei 
asupra Pearl Harbor: pentru americani, o zi care va 
„rămâne în istorie ca o ruşine”; pentru japonezi, o greşeală 
regretabilă de sincronizare. Se spune că americanii ar fi 
trebuit să fie anunţaţi că japonezii „întrerupeau negocierile” 
cu o jumătate de oră înainte ca atacul să aibă loc; au fost 
anunţaţi ulterior. Până în ziua de azi, japonezii consideră că 
acesta a fost miezul problemei: avertismentul prealabil, 
oricât de scurt şi de indirect [însă se presupune că 
diplomaţii sunt în stare să citească printre rânduri], ar 
justifica un  atac-surpriză îndelung pregătit. Pentru 
americani, un asemenea avertisment nu ar fi spălat câtuşi 
de puţin ruşinea.) 

Pretenţiile intruşilor au reprezentat miezul problemei. 
Sonnd joi, acesta era sloganul concis: cinstiţi-l pe împărat; 
alungaţi-i pe barbari. Liderii mişcării pentru schimbare erau 
marile fiefuri din sudul îndepărtat şi vest, Satsuma şi 
Choshu, odinioară rivale, acum unite împotriva 
shogunatului. Au câştigat; şi au pierdut. lată un alt paradox 
al acestei revoluţii-restauraţii. Liderii au crezut că aveau să 
se întoarcă în vremurile de mult apuse. În schimb, au fost 
prinşi în viitor, într-un val de modernizare, deoarece era 
singura cale de a-i învinge pe barbari. 

Acum adevărații revoluționari au preluat controlul: 
rangakusha, tehnicienii, birocraţii vizionari. Anul 1868 a 
început cu deschiderea mai multor porturi mari pentru 
comerţul străin. La 6 aprilie, noul împărat a promulgat un 
„jurământ al Patriei” sau „Jurământul celor cinci articole” 
(Gokajo no Goseimon), promițând instituţii reprezentative, 

precum şi crearea unei noi societăţi civile democratice. (S-a 
dovedit mai uşor de promis decât de făcut şi e posibil ca 
acest gest să fi fost îndreptat mai mult spre observatorii 
externi decât spre poporul japonez.) Ceea ce a contat mai 
mult a fost transformarea guvernului central: abolirea 
instituţiilor feudale, transformarea  fiefurilor (han) în 
prefecturi (ken) administrate de reprezentanţă 
guvernamentali, însuşirea de către centru a veniturilor 
atribuite anterior vechii elite a războinicilor. Aici, din nou, 
Satsuma şi Choshu au dat un exemplu: în martie 1869, 
daimyoul lor a oferit teritoriile împăratului, adică naţiunii. 
După aceea, alţi daimyo le-au urmat exemplul, deoarece 
aşa era corect şi loial. (Acest gest aminteşte de cedarea 
voluntară a cotizaţiilor feudale de către nobilimea franceză 
în noaptea fatidică de 4 august 1789.) În acelaşi timp, 
ţăranii japonezi nu îi mai plăteau taxe daimyðului lor, ci 
guvernului imperial. 


Japonezii au continuat modernizarea în mod caracteristic, 
adică intens şi sistematic. Erau pregătiţi pentru asta - 
graţie unei tradiţii (memorii) de guvernare eficientă, 
nivelurilor ridicate de alfabetizare, structurii familiale 
coezive,  autodisciplinei şi eticii profesionale, simțului 
identităţii naţionale şi al superiorității inerente. 

Aceasta a fost esenţa: japonezii ştiau că sunt superiori şi, 
dat fiind că ştiau acest lucru, au fost capabili să recunoască 
superiorităţile celorlalţi. Perpetuând strategiile anterioare, 
din timpul shogunatului Tokugawa, au angajat experţi şi 
tehnicieni străini, trimițând totodată agenţi japonezi peste 
hotare, care să aducă înapoi mărturii directe privind 
tehnicile europene şi americane. Acest volum de informaţii 
a pus bazele opţiunilor, reflectând o analiză atentă şi 
flexibilă a meritului comparativ. Astfel, primul model militar 
a fost armata franceză; însă, după înfrângerea Franţei de 
către Prusia în 1870—1871, japonezii au decis că Germania 

avea mai multe de oferit. În mod similar, japonezii au trecut 
de la codurile şi practica juridică franceze la cele nemţeşti. 

Nicio oportunitate de a învăţa ceva nu era irosită. In 
octombrie 1871, o delegaţie condusă de prinţul Ilwakura 
Tomomi, din care mai făceau parte inovatori precum Okubo 
Toshimichi şi prinţul Itō Hirobumi, a călătorit în Statele 
Unite şi în Europa solicitând abrogarea tratatelor inegale 
impuse în anii 1850. Japonezii voiau mai presus de orice să 
(re)câştige controlul asupra tarifelor protecţioniste, pentru 
a-şi susţine mai bine industriile „embrionare”. S-au lovit de 
un zid: naţiunilor occidentale nici prin cap nu le trecea să 
renunţe la dreptul câştigat cu greu de a pătrunde pe piaţa 
niponă. Nu a contat. Delegaţia şi-a lăsat la o parte mândria 
şi şi-a văzut de treburile sale, vizitând fabrici şi forje, 
şantiere navale şi uzine de armament, căi ferate şi canale, 
întorcându-se abia în septembrie 1873, aproape doi ani mai 
târziu, încărcată de cunoştinţele „furate” şi „arzând de 
entuziasm” pentru reformă. 

Această experienţă directă a liderilor japonezi a contat 
enorm de mult. Călătorind cu un tren englez şi meditând la 
peisajul industrial, Okubo mărturisea cu mâhnire că, înainte 
de a pleca din Japonia, crezuse că sarcina lui luase sfârşit: 
autoritatea imperială fusese restabilită, feudalismul fusese 
înlocuit cu guvernarea centrală. Acum înţelegea că marile 
sarcini urmau abia de acum înainte. Japonia nu se compara 
cu „puterile mai progresiste ale lumii”. Indeosebi Anglia era 
o lecţie de autodezvoltare. Odinioară o mică naţiune 
insulară - aidoma Japoniei -, Anglia urmase în mod 
sistematic o politică de autopromovare. Legile referitoare la 
navigaţie au fost cruciale pentru ca marina comercială 
naţională să ocupe o poziţie de dominație internaţională. 
Marea Britanie a renunţat la protecţionism în favoarea 
laissez-faire abia odată ajunsă în fruntea industrializării. (Nu 
e o analiză proastă. Adam Smith nu ar fi dezaprobat-o.) 

Fără îndoială, Japonia nu avea cum să aibă 

protecţionismul şi autonomia comercială de care se 
bucurase Anglia în secolul al XVII-lea. Cu atât mai supărător 
a fost refuzul european de a renegocia tratatele inegale. 
Totuşi, exemplul german avea o logică aici. Germania, 
aidoma Japoniei, trecuse de scurt timp printr-o unificare 
dificilă. De asemenea, Germania, la fel ca Japonia, pornise 
de pe o poziţie de inferioritate economică şi iată ce departe 
a ajuns. Okubo era foarte impresionat de germanii pe care 
îi întâlnise, îi considera cumpătaţi, sârguincioşi, „fără 
pretenţii” - asemenea japonezilor de rând, ne închipuim. lar 
pe liderii lor îi considera realişti şi pragmatici: concentrați- 
vă, spuneau aceştia, asupra consolidării puterii naţionale. 
Aceştia erau mercantilii secolului al XIX-lea. Okubo s-a 
întors şi a conferit o orientare germană birocraţiei 
japonezes80. 


Primele au fost sarcinile obişnuite ale guvernării: un 
serviciu poştal, un nou standard pentru măsurarea 
timpului“*, educaţia publică (pentru băieţi, ulterior şi 
pentru fete)“, serviciul militar obligatoriu“. In special 
ultimele două au definit noua societate. Invăţământul 
universal a difuzat cunoştinţele; asta este menirea şcolilor. 
Însă a insuflat şi disciplina, obedienţa, punctualitatea şi un 
respect plin de venerație (adoraţie) pentru împărats. 
Aceasta era cheia dezvoltării unei identități naţionale de tip 


s Brown, „Okubo Toshimichi”, p. 190. 

s1 introducerea orelor egale şi a calendarului gregorian. Chiar 
şi aşa, se păstrase obiceiul de a număra anii în funcţie de datele 
domniei împăratului, practică ce nu a fost abandonată în 
totalitate nici măcar un secol mai târziu. Pentru străini, este un 
curs intensiv de istorie politică niponă. 

62 Minimum patru ani la început, şase ani începând din 1907. 
Având în vedere dificultăţile scrierii nipone, alfabetizarea se 
realiza în trei-patru ani. 

63 La început făceau excepţie bărbaţii căsătoriţi şi fiii singuri la 
părinţi. Unul dintre efecte a fost încurajarea căsătoriilor timpurii. 

noi/ei ce depăşea loialităţile parohiale şi diferenţele de 
statut. Calendarul naţiunii a fost omogenizat în jurul cultului 
Tenno. Fiecare şcoală avea o imagine a împăratului şi, la 
fiecare sărbătoare naţională, acelaşi ritual era practicat în 
faţa acestei icoane în toată ţara, în același timp. 

Armata (şi flota) completa imaginea. Date fiind 
similaritatea uniformei şi disciplinei, serviciul militar 
universal a şters distincţiile de clasă şi loc. A alimentat 
mândria naționalistă şi a democratizat virtuțile violente ale 
masculinităţii. În Japonia, asta însemna generalizarea 
dreptului de a lupta - sfârşitul monopolului samurailor 
asupra armelor. (Nu toţi foştii oameni de rând salutau 
schimbarea. Războiul şi violenţa fuseseră dintotdeauna 
apanajul elitei, care era răsplătită cum se cuvine prin 
stipendii. Mulţi dintre cei prea bătrâni ca să fi fost formaţi 
de noile şcoli comune se întrebau de ce se aştepta acum de 
la ei să se implice într-o asemenea nesăbuinţă. Însă nu 
participau la lupte.) 

Autoritatea superioară considera armata alcătuită din 
cetăţeni drept o premisă obligatorie a puterii, iar puterea 
era obiectivul primordial - puterea de a fi liber, puterea de 
a riposta în faţa europenilor, puterea de a-i hărţui pe ceilalţi 
aşa cum făceau europenii. In septembrie 1871, noua 
Japonie a negociat un tratat cu China. Tratatul nu i-a 
acordat Japoniei privilegii extrateritoriale şi comerciale 
precum cele ce le fuseseră asigurate deja puterilor 
occidentale; însă a fost semnat ca între egali. O „premieră” 
spectaculoasă; inegalitatea avea să survină ulterior. Acest 
tratat a fost urmat în 1874 de o expediţie în Formosa 
(Taiwan), care a afirmat suveranitatea niponă asupra 
insulelor Ryukyu şi a pus bazele unei viitoare revendicări a 
Formosei. Mai târziu, în 1876, o expediţie navală în Coreea 
a smuls recunoaşterea chineză a independenţei Coreei. 


64 Despre toate acestea, vezi Shimada, „Social Time and 
Modernity in Japan”. 

Acest cadou otrăvit a înlăturat protecţia Coreei în faţa unei 
eventuale agresiuni japoneze, asigurându-i totodată 
Japoniei privilegii extrateritoriale şi comerciale care aveau 
să stârnească apetitul nipon şi să conducă la alte câştiguri. 
Noua Japonie, debordând de energie şi forţă, ştia să 
recunoască o victimă. China cea mare era acoperită de 
răni, iar amploarea pretențiilor sale de mai devreme erau o 
invitaţie la atac. 

Mai devreme, în noiembrie 1873, cabinetul imperial se 
împărţise deja într-un partid ce susţinea pacea şi 
concentrarea asupra modernizării şi reconstrucției interne 
şi un grup de hrăpăreţi ce militau în favoarea războiului cu 
Coreea. Cinci dintre noii oligarhi au demisionat, cel mai 
important dintre aceştia fiind Saigo Takamori din Satsuma, 
unul dintre artizanii răsturnării shogunatului. Insă povestea 
nu s-a terminat aşa. Aceşti foşti războinici, proiectându-şi 
nemulţumirile personale pe scena naţională, s-au revoltat 
împotriva tratatului din 1876 încheiat de Japonia, China şi 
Coreea, oricât ar fi fost de avantajos. Preferaseră să 
rămână în Coreea, împlinindu-şi astfel un vis mai vechi de 
cucerire continentală. 

Dezamăgirea lor a fost adâncită de două acte de 
agresiune împotriva clasei samurailor. |n primul rând, 
stipendiile tradiţionale, transformate acum în pensii, au fost 
convertite într-o singură plată capitalizată. Samurai; 
primeau obligaţiuni de stat în locul unui venit anual, iar 
valoarea aceastora varia în funcţie de politica monetară şi 
de valoarea yenului. În scurtă vreme, inflaţia i-a constrâns 
pe samurai să muncească pentru a-şi câştiga existenţa. 
Unii chiar au muncit şi se şi pricepeau. Alţii au alunecat pe 
panta sărăciei şi şi-au lins rănile, iar alţii au încercat să 
transforme mândria şi statutul de odinioară în slujbe şi 
căsătorii avantajoase. Asta au încercat să facă aristocraţiile 
decăzute pretutindeni: să transforme sângele albastru, 
profilurile nobile şi manierele alese în monedă. 

A doua măsură a fost şi mai dureroasă prin simbolistica 
sa: foştilor samurai li s-a interzis să mai umble cu cele două 
săbii ale lor. Aceste arme îi făcuseră pe oamenii de rând să 
tremure de teamă. Majoritatea oamenilor de rând încă mai 
tremurau din obişnuinţă, însă acum până şi ţăranii puteau 
să deţină o armă de foc. In acelaşi timp, oamenii de stat şi 
politicienii se  întreceau în  saluturi în favoarea 
occidentalizării. Purtau haine europene mai potrivite pentru 
o nuntă la Paris decât pentru o zi obişnuită de muncă la 
Tokyo; purtau jobene absurde pe părul tuns foarte scurt; 
fluturau umbrele şi când ploua, şi când era senin; se 
plimbau cu trăsurile; stăteau pe scaune în jurul meselor; se 
întâlneau în structuri de piatră nou-construite care făceau 
de ruşine clădirile din hârtie şi lemn ale tradiţiei 
japonezes85. 

Resentimentele samurailor au izbucnit în asasinate 
politice. Cea mai spectaculoasă a fost asasinarea în mai 
1878 a lui Okubo Toshimichi, ministru de Interne şi unul 
dintre principalii făuritori ai noii Japonii, în drumul său cu o 
trăsură străină cu cai şi însemne occidentale la o întâlnire a 
Consiliului de Stat ce avea loc la Palatul Akasaka din 
Tokyo. Cei şase asasini, cinci dintre ei foşti samurai, şi-au 
justificat acţiunea denunţând risipa de fonduri preţioase pe 
fleacuri economice în vreme ce războinicii aveau 
neajunsuri, însă şi simbolistica a contat. Mulţi ani mai 


65 Aceste simboluri aveau o însemnătate uriaşă într-o 
societate care îşi cultivase în mod sistematic particularităţile 
drept virtuţi. Cf. petiția către împărat din 1875 a lui Shimazu 
Hisamitsu, membru al unui clan puternic din Satsuma, în care, 
printre altele, solicita interzicerea hainelor occidentale. Memoriul 
a fost respins, iar Hisamitsu a plecat din Tokyo supărat şi hotărât 
să comploteze. Cf. Brown, „Okubo Toshimichi”, p. 189, n. 21. 

ss Ministerul de Interne se ocupa nu numai de poliţie şi de 
ordinea publică, ci şi de dezvoltarea economică, desfăşurându-şi 
activitatea prin intermediul Biroului său de Promovare a 
Industriei. 

târziu, soţia ministrului belgian, ce locuia pe atunci în fosta 
casă a lui Okubo, scria în jurnalul său: „Mi se spune că unul 
dintre motivele lipsei de popularitate [a lui Okubo] şi, în 
mod întâmplător, cauza asasinării [sale] politice a fost... 
construirea acestei case europene”. 

Aceste asasinate nu au schimbat multe. Şi nici revoltele. 
Vechiul s-au confruntat cu noul - iar vechiul a pierdut. 

Intre timp, statul şi societatea şi-au văzut de treburile lor: 
cum să producă diferite lucruri cu ajutorul maşinilor; cum 
să producă mai mult fără maşini; cum să transporte 
bunurile; cum să concureze cu producătorii străini. Nu era 
deloc uşor. Naţiunile industriale europene avuseseră nevoie 
de un secol. Japonia era grăbită. 

In primul rând, ţara se clădise pe ramurile industriei deja 
familiare şi aflate în schimbare încă dinaintea restauraţiei 
Meiji - îndeosebi industria mătăsurilor şi a bumbacului, dar 
şi procesarea alimentelor de bază ce nu puteau fi imitate 
de către străini: sake, miso şi sosul de soia. În intervalul 
1877—1900 - prima generaţie a industrializării -, 
alimentele reprezentau 40% din creştere, iar textilele 
35%688, Pe scurt, japonezii au urmărit mai curând avantajul 
comparativ decât iluzia industriei grele. O bună parte din 
aceasta se desfăşura la scară redusă: filaturi de bumbac cu 
două mii de fusuri (faţă de cele cu minimum zece mii în 
Europa Occidentală); roţi hidraulice din lemn cu câteva 
generaţii în urmă faţă de tehnologia europeană€; mine de 


__%7 Brown, „Okubo Toshimichi”, p. 191, n. 27. Duşmanii lui 
Okubo s-au folosit de casa lui ca să-i facă rău. Au trimis şi 
fotografii cu o nouă clădire publică în Satsuma spunând că 
aceasta era vila blestemată a lui Okubo; şi se spune că această 
fotografie l-a convins pe Saigo să rupă relaţiile cu Okubo şi cu 
cercul acestuia. 

ss Minami, Economic Development, p. 99. 

69 Și, cu toate acestea, deosebit de ingenioase. Japonezii se 
confruntau cu constrângeri speciale în ceea ce priveşte utilizarea 

cărbune ale căror filoane întortocheate şi cupe acţionate 
manual făceau ca vestitele puțuri britanice de odinioară să 
pară floare la ureche%. 

Explicaţia obişnuită a economistului pentru această 
inversare a modelului adeptului întârziat (care e minunat şi 
la curent cu ultimele inovaţii) este lipsa capitalului: resurse 
personale insuficiente, nicio bancă de investiţii. În realitate, 
unii negustori japonezi acumulaseră averi enorme, iar 
statul era dispus să construiască şi să finanţeze fabrici 
industriale. Şi aşa a şi făcut. Însă drumul lung spre paritate 
necesita nu atât bani, cât oameni - oameni cu imaginaţie şi 
iniţiativă, oameni care să înţeleagă economiile de scară, 
care să cunoască nu numai metodele de producţie şi 
maşinile, ci şi modul de organizare şi ceea ce numim în 
prezent software. Capitalul avea să urmeze şi să sporească. 

Aceste decenii timpurii de experimente pe bâjbâite au 
avut parte de numeroase eşecuri. La începutul anilor 1880, 
guvernul şi-a vândut fabricile întreprinderilor private. 
Această decizie i-a făcut cinste: rareori birocraţii îşi 
recunosc greşelile sau renunţă la putere. Fabricile de stat 
au fost cedate în condiţii flexibile, de obicei prietenilor şi 
cunoştinţelor - nu a fost cea mai bună afacere, însă i-a 
finanţat în realitate pe oamenii de afaceri şi le-a permis un 
nou început. Aproape în aceeaşi perioadă, negustorii de 
bumbac au trecut de la filarea manuală la cea mecanică. 


apei, îndeosebi cu drepturile inviolabile ale cultivatorilor riverani. 

6% Cf. Samuels, Business of the Japanese State, cap. 3, în 
special ilustrațiile, pp. 76—79. 

* Cu toate acestea, filatul manual a supravieţuit în Japonia 
mult mai mult decât oriunde altundeva. Două dintre motive au 
fost sârguinţa şi răbdarea femeilor nipone (vom reveni mai târziu 
asupra acestui subiect). Un alt motiv a fost inventarea filierei 
(gara) pentru maşinile de filat, în 1876, de către un preot 
şintoist,  Tatsuchi Gaun. Această tehnică presupunea 
introducerea bumbacului în tuburi din tablă cositorită, cu un 
diametru de 2,5 centimetri şi lungi de circa 15 centimetri, apoi 

Între anii 1886 şi 1894 au fost create 33 de fabrici noi, mai 
bine de jumătate în regiunea Osaka; iar între 1886 şi 1897, 
valoarea totală a producţiei de fire textile a crescut de 14 
ori, de la 12 milioane la 176 de milioane de yeni. În 1899, 
fabricile japoneze produceau circa 161 de milioane de 
kilograme de fire textile; în 1913, 305 milioane de 
kilograme. Efectul a constat într-o reducere a importurilor şi 
o trecere la exporturi. În 1886, circa 62% din firele folosite 
în Japonia proveneau de peste hotare; în 1902, nu se mai 
importau aproape deloc. În 1913, un sfert din exporturile 
mondiale de fire de bumbac proveneau din Japonia, iar 
Japonia - alături de India, însă într-o măsură mai mare - 
devenise o ameninţare majoră pentru Marea Britanie pe 
piaţa a treias%?. 

Una era să filezi şi să ţeşi bumbac, şi alta să construieşti 
maşinile care să facă treaba. Filarea bumbacului era o cale 
relativ uşoară către industria modernă, după cum o indicau 
performanţele precoce din Catalonia, Egipt şi Brazilia. Nu 
trebuia decât să cumperi maşinile, de regulă de la un 
producător britanic, care trimitea ulterior tehnicieni care să 
le pună în funcţiune şi, la nevoie, să le asigure întreţinerea. 


rotirea tubului simultan cu bobinarea bumbacului pe un fus, care, 
astfel, se răsucea. In realitate, era maşina de filat cu inele sau 
flaierul săracului şi dovedea ingeniozitatea niponă în condiţiile 
lipsei de capital. Tehnica gara a sporit producţia zilnică a unei 
filatoare de la 40—50 la 650 de monme - aproape de 15 ori. 
Chiar şi aşa, filatul manual nu a putut concura odată ce au fost 
instalate roţile hidraulice, multe dintre ele pe vase de filat. 
Producţia acestei ramuri primitive a continuat să crească în anii 
1930, datorită, pe de o parte, costurilor reduse de capital şi 
salariilor mici, iar pe de altă parte, firelor groase folosite la 
covoare, pături, flanel, tălpi pentru tab; (şosete japoneze purtate 
cu sandalele geta) şi alte asemenea. 

6&2 Hirschmeier, Origins of Entrepreneurship, p. 99; Hane, 
Peasants, Rebels, and Outcasts, p. 173; Ohkawa şi Kohama, 
Lectures on Developing Economies, p. 35. 

Aceste fabrici puteau furniza apoi războaiele de ţesut 
manuale şi, hocus-pocus, treaba era gata: obţineai un 
simulacru de revoluţie industrială. 

De timpuriu, japonezii s-au hotărât să nu se rezume doar 
la bunurile de larg consum. Dacă voiau să aibă o economie 
modernă, trebuiau să stăpânească şi sarcinile mai dificile: 
să construiască maşini şi motoare, vase şi locomotive, căi 
ferate, porturi şi şantiere navale. Guvernul a jucat aici un 
rol esenţial, finanţând cercetările efectuate peste hotare, 
aducând experţi străini, construind instalații şi 
subvenţionând iniţiativele comerciale. Însă mai importante 
erau talentul şi determinarea patrioţilor japonezi, dispuşi 
să-şi schimbe cariera pentru cauza naţională; şi calitatea 
muncitorilor japonezi, în special a meşteşugarilor, cu 
abilităţi perfecţionate şi atitudini modelate de munca în 
echipă şi supervizarea din ateliere. 

Această moştenire a dat roade în ceea ce priveşte 
învăţarea rapidă. Energia hidraulică în scop industrial nu a 
survenit decât în ultimii ani ai dinastiei Tokugawa, când 
japonezii au adaptat-o cu precădere în industria textilă. Cu 
toate acestea, energia hidraulică nu a fost niciodată la fel 
de importantă ca în industria europeană sau americană, 
deoarece japonezii mergeau deja mai departe. Tehnologia 
bazată pe aburi era disponibilă, iar electricitatea o urma 
îndeaproape. Energia electrică era în special potrivită 
pentru industria uşoară şi atelierele mici, dispersate; nicio 
altă formă de energie nu oferea cantităţile reduse 
necesare. Negreşit, electricitatea necesita o generare şi o 
distribuţie la scară mare. Acest lucru nu punea probleme în 
regiunile urbane. În districtele rurale mai izolate, în afara 
reţelelor erau folosite motoare cu combustie internă. 

Prin urmare, Japonia a păşit în cea de-a doua revoluţie 
industrială cu o râvnă care îi contrazicea lipsa de 
experienţă, generând şi utilizând electricitatea aproape 

înainte să se fi obişnuit cu aburul$*. Lămpile cu arc electric 
s-au aprins pentru prima dată în Japonia în 1878. La acest 
experiment a participat Ichisuke Fujioka, profesor la 
Institutul Kobu, o şcoală de inginerie înfiinţată în 1877, care 
a fost integrată mai târziu în cadrul Universităţii din Tokyo. 
Din această combinaţie de studiu şi practică, Fujioka a 
sesizat nevoia unei centrale electrice şi a căutat sprijin 
privat. Când primii oameni de afaceri pe care i-a abordat au 
refuzat, i s-a adresat unui înalt funcţionar guvernamental 
din provincia sa natală. Acesta l-a pus în legătură cu un 
investitor de capital de risc, iar cei doi au reunit un sindicat 
alcătuit din 64 de investitori - foşti aristocrați, oameni de 
afaceri cu relaţii oficiale şi negustori provinciali înstăriți. Aşa 
s-a născut Tokyo Electric Light Company (TELE). La început, 
TELE a construit instalaţii private ce furnizau electricitate şi 
asigurau servicii de iluminat pentru fabrici, birouri şi 
şantiere navale. Din 1887 a început să furnizeze 
electricitate publicului larg. În acelaşi an, companii similare 
au fost înfiinţate în Kobe, Kyoto şi Osaka; doi ani mai târziu, 
în Nagoya şi Yokohama - în total, 33 de companii până în 
1896. In 1920, primele motoare electrice asigurau 52,3% 
din capacitatea energetică folosită în industria niponă. Cifra 
americană comparabilă era de 31,6% în 1919, ajungând la 
53% abia în 1929. Marea Britanie era şi mai în urmă, cu 
28,3% în 19246. Aşadar, în ceea ce priveşte energia şi 
electricitatea, Japonia confirmă modelul ajungerii din urmă: 
rentează să fii întârziat. 


Relatarea tradiţională a industrializării rapide şi de 


63 O excepţie: industria chimică, ce nu era încă percepută ca 
fiind vitală pentru puterea naţională, însă nu ar trebui să ne 
aşteptăm ca politica economică niponă să fie completă şi 
consecventă. Pentru evaluarea exagerat de optimistă a politicii 
nipone, vezi Okimoto, Between MITI and the Market.. 

s% Minami, Power Revolution, cap. VI. 

succes a Japoniei răsună de laude, atenuate oarecum de 
aversiunea faţă de isonul sumbru şi profund naţionalist - 
imboldul nemilos care i-a conferit procesului de dezvoltare 
sensul şi caracterul presant. Aceasta a fost prima ţară 
neoccidentală care s-a industrializat şi rămâne până în 
zilele noastre un exemplu pentru celelalte care au înflorit 
mai târziu. Alte ţări şi-au trimis tinerii peste hotare să 
deprindă noile tehnici şi i-au pierdut; expatriaţii niponi s-au 
întors acasă. Alte ţări au importat tehnicieni străini care să-i 
înveţe pe locuitori; japonezii au învăţat în bună parte 
singuri. Alte ţări au importat echipament străin şi s-au 
străduit să-l folosească. Japonezii l-au modificat, l-au 
îmbunătăţit, l-au creat singuri. Poate că alte ţări, din 
propriile motive istorice, au o aversiune faţă de japonezi 
(câţi latinoamericani îi agreează pe gringos?); însă îi 
invidiază şi îi admiră. 

Este o poveste bună, chiar edificatoare. Cu toate 
acestea, un aspect al realizării nipone nu a atras atenţia 
istoricilor care îi preamăresc: munca şi chinul ce au făcut-o 
posibilă. Istoria industrializării timpurii este în mod 
invariabil presărată cu muncă asiduă pentru salarii mici, ca 
să nu mai vorbim despre exploatare. Folosesc acest ultim 
cuvânt nu în sensul marxist al recompensării muncii cu mai 
puţin decât produsul acesteia (cum să-şi primească altfel 
capitalul răsplata?), ci în sensul propriu al silirii oamenilor 
care nu au de ales să muncească; mai precis, femeile şi 
copiii, sclavii şi cvasi-sclavii (munca involuntară, prin 
contract de ucenicie)*%. Lucrările Revoluţiei Industriale 


65 Termenul marxist este unul dintre cele mai înşelătoare şi 
mai abuzate cuvinte din vocabularul ştiinţelor sociale. Se referă 
la o condiţie universală şi imposibil de evitat a muncii 
remunerate, atât în economiile capitaliste, cât şi în cele 
socialiste; astfel, nu are nici o semnificaţie ca fenomen distinct ; 
iar în încercarea (pretenţia) sa de a cuantifica o rată a exploatării 
împărțind salariile la produs (orele plătite la orele totale), îi face 

britanice, de exemplu, sunt pline de cazuri de abuz, în 
special îndreptate împotriva aşa-zişilor ucenici parohiali 
care erau trimişi în fabricile textile pentru a-i scuti pe 
contribuabili de povara contribuţiilor sociale. Însă nu doar în 
fabrici; în minele de cărbune se ştia că se trudeşte din greu; 
de asemenea, în numeroase ateliere metalurgice mici şi 
chiar la domiciliu. „Când aveam cinci ani, mama m-a dus la 
şcoala de dantelă [orice se poate numi şcoală] şi i-a dat 
învăţătoarei un şiling. M-a învăţat o jumătate de oră, m-a 
lovit peste cap de şase ori şi m-a băgat cu nasul în ace.” 
Şefii şi părinţii închideau ochii în faţa acestei înrobiri 
precoce: „Vârsta de şase ani este cea mai bună, atunci îi 
poţi învăţa mai bine prin bătaie. Dacă vin mai târziu, după 
ce au fost pe străzi, au tot timpul în cap străzile”. Şi, cu cât 
erau mai înspăimântați, cu atât mai bine, potrivit 
cântecelului unui muncitor într-o fabrică de dantelă: 


Trei ace am făcut azi, 

Ce credeţi că va spune mama? 
Când va şti că nu mai pot, 

Mă va lua şi pe uşă afară mă va da, 
Şi de intrat nu mă va mai lăsa6%, 


Cea mai frecventă afecţiune a acestor copii îngrozitor de 
nefericiţi era indigestia cronică. Nu e de mirare că mulţi 
dintre ei cădeau pradă agresorilor sexuali şi se prostituau. 
Părea o avansare. 

Costurile sociale ridicate ale industrializării britanice 
reflectă şocul nepregătirii şi ideea ciudată că salariile şi 
condiţiile de muncă decurg dintr-o înţelegere voluntară 
între agenţi liberi. Abia când britanicii au lăsat în urmă 
aceste iluzii, mai întâi în legătură cu copiii şi ulterior cu 


în mod aberant pe capitaliştii progresişti, inovatori - cei care 
sporesc productivitatea muncii investind în echipament şi fabrici 
-, cei mai exploatatori prin această iniţiativă. 
s% Landes, „What Do Bosses Really Do?”, p. 593. 

femeile, au intervenit în mediul profesional şi au introdus 
legi de protecţie a muncii. Când au făcut-o, au notat totul, 
astfel încât istoricii sociali să aibă o bibliotecă de rapoarte 
şi mărturii pe baza cărora să lucreze. Era Anglia atât de rea 
precum sugerau aceste documente? Sau avem pur şi 
simplu date prea detaliate? 

Ţările europene care au urmat Anglia pe drumul spre 
industria modernă aveau propriile probleme şi scandaluri 
legate de forţa de muncă, însă mai puţin grave, în bună 
parte pentru că fuseseră avertizate şi au fost capabile să 
introducă dinainte măsuri de protecţie. In schimb, Japonia 
s-a aruncat în braţele unui capitalism în formă brută, 
nestrunit. La fel ca în Anglia, dar într-o măsură mai mare, 
lucrul la domiciliu era deja scena unei exploatări ruşinoase. 
De ce spun „într-o măsură mai mare”? Deoarece japonezul 
care muncea acasă era capabil şi dispus să efectueze ore 
întregi de muncă monotonă şi chinuitoare, care i-ar fi indus 
chiar şi celui mai docil filator sau producător de ace englez 
accese de revoltă. Japonezii, de exemplu, nu aveau nicio zi 
de odihnă, nicio zi de sărbătoare. De ce ar fi avut nevoie de 
aşa ceva? Animalele nu aveau zile de odihnă. lar curba 
atipică a ofertei de muncă - preferința pentru relaxare în 
detrimentul venitului - nu era o problemă serioasă în 
Japonia. 

De ce? Datorită unui simţ mai profund al responsabilităţi 
de grup: muncitorul indolent şi mai îngăduitor faţă de 
propria persoană nu îşi făcea doar sieşi rău, ci şi familiei 
sale. Şi naţiunii - să nu uităm de naţiune. Majoritatea 
ţăranilor şi muncitorilor japonezi nu gândeau aşa la început; 
în timpul dinastiei Tokugawa, abia dacă aveau noţiunea de 
naţiune. Aceasta a fost o sarcină fundamentală a noului 
stat imperial: să le insufle supuşilor simţul unei datorii 
înalte faţă de împărat şi de ţară şi să asocieze acest 
patriotism cu munca. O bună parte din timpul petrecut la 
şcoală era alocat studiului eticii; într-o ţară fără un ritual şi 

o instrucţie religioasă regulată, şcoala era templul virtuţii şi 
moralității. Potrivit unui manual din 1930: „Cea mai uşoară 
cale de a-ţi dovedi patriotismul [este] să te disciplinezi în 
viaţa de zi cu zi, să contribui la menţinerea ordinii în familie 
şi să fii întru totul responsabil la locul de muncă”*”. De 
asemenea, să economiseşti şi să nu risipeşti. 

lată o variantă niponă a eticii protestante a lui Weber, cu 
atât mai eficientă cu cât corespundea atât de bine valorilor 
atavice ale ţăranilor. Țăranul clasic e un avar care 
agoniseşte tot, îşi face planuri, se organizează şi munceşte 
în consecinţă. Trăieşte pentru muncă şi prin muncă îşi 
sporeşte proprietatea; aceasta este raţiunea lui de a trăi. 
(Separarea precoce a fermierilor britanici de sol şi 
agricultură a fost un avantaj pentru industrie, însă în 
anumite privinţe efectele asupra comportamentului au fost 
negative. Muncitorul industrial lipsit de pământ munceşte 
ca să trăiască. Când are de ajuns, se opreşte să se bucure 
de ceea ce are.) 

Japonezii au împins această mentalitate a ţăranului la 
limită. Odinioară, aceasta era o societate extrem de săracă, 
cu o existenţă deplorabilă. Oamenii se hrăneau cu orez sau, 
în climatele mai reci, cu mei şi hrişcă. Edictul Keian din 
1649 le-a interzis ţăranilor să mănânce orezul pe care îl 
cultivau, ordonându-le să se descurce cu „mei, legume şi 
alte alimente inferioare”. Puţine proteine de origine 
animală - puţin pui, poate, şi moluşte comestibile. Nu atât 
peşte (cu tot cu cap, piele, oase şi coadă), cât mai curând 
resturile oceanului: alge, plancton, mici vietăţi aduse de 
maree. Chiar şi acum, japonezii nu au absolut deloc 
prejudecăţi culinare, fapt ce reflectă privaţiunile şi 
improvizaţiile de odinioară. 

Totul conta. Trebuia să-ţi faci nevoile? Dădeai fuga acasă 
şi o făceai pe terenul propriu. Diviziunea muncii? Timpul şi 
forţa de muncă a mamei erau prea valoroase ca să fie 


s% Fukui, „Japanese State”, p. 205. 

irosite pe nou-născuţi şi recuperare - după naştere, la 
treabă! Copiii mai mari aveau grijă de cei mai mici; copiii 
mai mici învățau să execute sarcini industriale uşoare. Până 
şi firele cele mai mici, chiar şi puful, puteau fi păstrate şi 
vândute peticarilor pe câţiva seni (100 de seni = 1 yen). 
Bătrânii, care nu mai erau în stare să muncească, 
reprezentau guri de hrănit; mai bine erau transformați în 
strămoşi. Aceste gospodării erau fabrici de textile în 
miniatură, o mină de aur pentru negustorul energic. 

Avem povestea personală a unui asemenea cal de 
povară, o orfană măritată cu un ţăran isteţ care voia să 
evite serviciul militar şi avea nevoie de o soţie“. Nu a 
contribuit cu nimic la căsnicie cu excepţia acestei scutiri de 
serviciul militar, a forţei de a scoate apa dintr-un puț adânc 
de 26 de metri, a unei dexterităţi manuale neobişnuite şi a 
umilinţei şi răbdării de sfânt în faţa unei soacre diabolice. 
Socrul ei nu trăia decât pentru muncă: „Nu vreau să văd 
nimic. Nu am nici pasiune. Să fac solul să ofere recolte mai 
bune este singura plăcere pe care o am în viaţă”s%. 

Soacra i-a spus de la bun început că va trebui să-şi 


68 Povestea ne-a parvenit în formă semificţională: poemul în 
proză Fuki no tō (Lăstari de brusture) de Yamashiro Tomoe, un 
militant de stânga pentru reforma agrară, căsătorită cu un 
organizator sindical marxist şi întemniţată între 1940 şi 1945 
pentru faptul că „nutrise gânduri periculoase”. Se pare că la 
închisoare a aflat povestea femeii istorisită mai sus, pe care eu 
am preluat-o din versiunea lui Hane, în Peasants, Rebels, and 
Outcasts, pp. 85 şi urm. Aceasta din urmă este o carte deosebit 
de importantă, ce merită mai multă atenţie din partea celor ce 
studiază istoria economică a Japoniei. 

s% Din nou, Edictul Keian: „Ţăranii trebuie să se trezească 
devreme şi să taie iarba înainte de a cultiva câmpurile. Seara, 
trebuie să facă legături sau coşuri din paie. [...] Soţul trebuie să 
lucreze la câmp, soţia trebuie să lucreze la războiul de ţesut. 
Amândoi trebuie să lucreze şi noaptea” (Leupp, Servants, 
Shophanas, p. 7). 

câştige existenţa. „Nu am de gând să muncesc din greu de 
una singură şi să te las pe tine, tânăra soţie, să-ţi fie uşor. 
Acum, că ai intrat în familia noastră, vreau să munceşti din 
greu, să economiseşti şi să agoniseşti împreună cu mine.” 
Au pus-o la treabă la războiul de ţesut, să confecţioneze 
textile pentru negustor, iar ea şi cu cele trei cumnate ale 
sale făceau suveicile să zbârnâie de dis-de-dimineaţă, 
dinainte să răsară soarele, şi până la miezul nopţii, zi de zi, 
indiferent de anotimp. Fără zi de sărbătoare; fără zi de 
odihnă. Nu era timp nici pentru curăţenie: „Asta nu e 
templul sau casa unui medic”, le certa hoaşca. „Dacă aveţi 
timp să faceţi curat în casă, mergeţi afară şi munciţi.” Şi 
munceau. Trei cupoane de material simplu dungat pe zi. 
Ţesătorii englezi erau departe de acest record. Uneori, când 
ţeseau câte ceva pentru o altă familie de ţărani, puteau să 
întindă materialul şi să păstreze câte un cot pentru ele 
însele - fără îndoială că toată lumea proceda aşa. Soacra se 
asigura că aceste „câştiguri suplimentare” ajungeau tot la 
negustor: nicio favoare pentru tinerele femei. Vecinii le 
numeau pe tinerele ţesătoare „sacul cu bani al familiei”. 
Soacra îşi asuma toate meritele. 

Nora era cea mai bună ţesătoare din gospodărie, cea mai 
bună din sat. Până şi soacra ei era nevoită să recunoască 
acest lucru, cu toate că găsea motive să se plângă. 

Când nora a născut, nimeni nu a menajat-o. Nu a putut 
sta trei zile în pat. A primit o murătură ca să capete 
energie. Şi nimeni nu i-a spus că se descurcase bine; ăsta e 
rolul mamelor. Aşa că tânăra mamă a primit o masă pe zi, 
iar când îşi alăpta copilul, soacra bombănea că pierde 
vremea: „Urăsc din tot sufletul să văd cum o tânără soţie îşi 
pierde vremea alăptând copilul. Ar putea să lucreze la 
războiul de ţesut şi să producă nişte bani”. 

Cu cât lucra mai asiduu şi mai bine, cu atât o presau mai 
mult şi aveau pică pe timpul în care nu muncea. Normal; 
valoarea ei marginală creştea. „Tânăra noastră mamă stă 

cam mult la toaletă”; sau „Ce mult îşi mai alăptează 
copilul”; ori „E aşa proastă, iarăşi se spală”. Putea să-şi 
folosească mai bine timpul, ce conta dacă nu putea să se 
spele sau să-şi spele hainele? Japonezii sunt renumiţi 
pentru pasiunea lor pentru igienă, însă lăcomia aduce banul 
mai aproape de cucernicie'%. Şi ce dacă lenjeria ei era 
murdară? Soţul ei era plecat, păzea graniţa în nordul Coreei 
pentru a câştiga una dintre pensiile acelea de nimic ce 
reprezentau visul familiilor sărace de ţărani. Nu era cazul să 
faci mofturi. (Nu i-a spus când a plecat şi cât timp va lipsi. A 
lipsit 24 de ani.) 

Aşadar familia a agonisit senii, negustorul-producător şi-a 
câştigat yenii, iar industria niponă de textile a înflorit; a 
venit şi ziua în care familia pusese suficienţi bani deoparte 
cât să-şi reconstruiască locuinţa, cu un acoperiş din ţiglă de 
această dată. La urma urmei, ce e mai important decât o 
casă? „În lumea aceasta, ceea ce contează este casa. Casa 
fixează locul familiei în societate. Fixează valoarea unei 
persoane.” Atunci când chemi un medic, cât timp îţi ia 
pulsul, analizează casa. Când angajezi un preot pentru o 
înmormântare, se uită prin casă şi, în funcţie de asta, 
stabileşte locul răposatului în lumea de apoi. Socrii numai 
despre asta discutau. Mereu fuseseră priviţi de sus; 
oamenii nu erau nici măcar politicoşi. Ei bine, aveau să le 
arate ei. lar nora a continuat să ţeasă - acum de una 
singură, deoarece cumnatele ei se căsătoriseră şi 
plecaseră; şi a început să slăbească din ce în ce mai mult, 
pentru că trebuia să muncească cât patru, iar mesele îi 
mâncau din timp. Fiul ei a crescut şi i-a oferit o consolare, 
dat fiind că soţul ei plecat în Coreea în uniforma închisă la 


7% Despre importanţa igienei pentru japonezi şi nevoia 
stringentă ca vizitatorii europeni să înveţe aceste obiceiuri („nu 
se va accepta nici o abatere în această privinţă”), vezi limitele 
impuse de iezuitul Alessandro Valignano în sfaturile adresate în 
1583 misionarilor săi (Valignano, Les Jésuites au Japon, p. 200). 

culoare, cu trese aurii, uitase cu totul de ea. 

Însă apoi băiatul a mers la şcoală, iar mama nu a avut 
niciodată timp să-l vadă practicând diverse sporturi sau 
jucând în piese de teatru, pentru că asta ar fi ţinut-o 
departe de războiul de ţesut; iar când profesorii le vizitau 
casa, soacra îi spunea să stea în camera din fund, pentru că 
nu ştia decât să ţeasă şi avea să-l facă de ruşine pe băiat 
dacă i se adresa profesorului. lar apoi copilul a absolvit şi a 
cântat alături de ceilalţi copii: „Nimic nu poate egala 
fericirea pe care o trăim!”. A fost prima şi singura dată 
când mama a mers la şcoală, primăvara, când curtea era 
plină de piersici în floare; iar apoi, mama plângea de fiecare 
dată când vedea piersicii înfloriţi şi îşi amintea de cântecul 
de absolvire al copiilor. 

Aşadar mama ţesea, negustorul cumpăra, soacra 
agonisea, iar industria textilă prospera; iar fiul a plecat să 
urmeze liceul, deoarece asta îşi dorea pentru el tatăl său, 
căpitan de poliţie în Coreea. lar mama l-a condus, s-a 
căţărat pe poartă şi şi-a aşezat urechea pe linia ferată ca să 
audă murmurul trenului după ce acesta s-a făcut nevăzut. 

lar soţul tot nu se întorcea. Nu avea să aibă privilegiul de 
a construi noua casă. Aşa că s-au apucat să o construiască 
oricum, iar rudele au adus cadouri, soacra a zâmbit şi s-a 
gudurat pe lângă cei care au adus mai multe daruri, în 
vreme ce ceilalţi, până şi propriii copii care îi întorceau 
generozitatea, nu au avut parte de nici măcar un cuvânt. 
Cumnatul ei, un bogat vânzător de boi, i-a adus multe 
lucruri şi, dacă tot venise, a profitat de ocazie ca să o pună 
la punct pe bătrâna bunică: „Babo, încă n-ai murit?”. 
Niciodată nu ai făcut prea multe, i-a spus; nora ta a fost cea 
care a făcut bani, care a cumpărat lanuri de orez, care a 
plătit pentru casă. Bătrâna a râs şi a dat din cap, iar 
vânzătorul de boi a exclamat: „Ce bine că-i surdă!”. lar apoi 
bătrâna i-a povestit totul nepoatei sale prin alianţă, 
ţesătoarea (cu cine altcineva să vorbească?): „Ai auzit ce-a 

spus? Mă face să mă simt prost”. lar nepoata prin alianţă a 
consolat-o: „Bunico, nu lăsa asta să te deranjeze. Nimeni 
nu a lucrat mai asiduu ca tine. Am putut să continui să ţes 
fără să mă ridic de la războiul de ţesut doar pentru că tu 
răsuceai firul pe fusuri pentru mine. Banii din ţesut au fost 
investiţi în casă. Trebuie să fii conştientă de asta. Să nu te 
simţi prost din cauza asta”. Şi a luat mâinile bunicii sale 
prin alianţă în ale ei şi a plâns. lar bătrâna a spus: „Ceea ce 
spui mă face să mă simt mai bine”. La scurt timp după 
aceea, bunica a murit. Arăta precum un copac uscat. 

lar apoi soţul Uichi s-a întors, în uniforma cu trese aurii, 
cu ochelari cu rame din aur şi mustață răsucită în sus. Şi a 
construit o anexă la casă. lar apoi a început să rămână mai 
mult timp în oraş - cu o femeie, se zvonea - şi a stat 
departe de casă tot mai mult. lar zvonul era adevărat. Soţia 
lui Uichi se temea să întrebe - era atât de iute la mânie -, 
însă într-o comunitate rurală asemenea lucruri nu pot 
rămâne un secret. 

Însă Uichi nici nu a încercat să ascundă ceva. O 
cunoscuse pe femeie în Coreea. Era japoneză şi fusese 
trimisă în Coreea să lucreze ca „însoţitoare”. Acolo, un înalt 
funcţionar guvernamental o luase ca amantă, iar ea se 
îmbogăţise şi îşi făcuse şi familia bogată pe seama 
câştigurilor bărbatului. Acum era prietena lui Uichi, complet 
diferită de restul locuitorilor satului, cu chimonourile ei din 
mătase, diferite de la o zi la alta, şi cu aşternuturile ei din 
mătase. lar Uichi nu avea deloc răbdare cu soţia lui şi o 
bătea, părinţii lui nu interveneau deloc, iar tatălui lui chiar îi 
făcea plăcere brutalitatea fiului: „Dacă o persoană nu are o 
asemenea voinţă, nu poate să înfrunte lumea şi să ajungă 
în frunte”. lar mama lui era de acord: „Aşa i-a speriat pe 
coreeni. Nu e de mirare că se temeau de el. Poate fi foarte 
dur”. 

Într-o bună zi, Uichi şi-a adus amanta acasă, cu cuierele 
şi dulăpioarele ei extravagante pline de mătăsuri scumpe. 

Mama lui îi ştia planurile şi i-a spus nurorii sale să facă 
curăţenie în noua anexă. Insă când a început să curețe 
noile covoraşe tatami, Uichi s-a năpustit asupra ei şi a dat-o 
afară: „Animal ce eşti! Cum îndrăzneşti să păşeşti pe tatami 
cu picioarele tale degerate?”. lar când femeia uluită s-a 
îndepărtat clătinându-se, strigându-l pe fiul de mult plecat 
cu armata în China: „Mii! Mii! Pe ce câmp de luptă...?”, 
soacra ei a alungat-o: „Pleacă, femeie nebună! Nu eşti bună 
de nimic”. Nu le mai folosea: nu mai aveau nevoie de banii 
obţinuţi de pe urma războiului de ţesut. 

Femeile din apropiere au înţeles: „Şi-a câştigat tresele 
aurii purtându-se dur cu coreenii. A făcut lucruri necurate 
ca să se îmbogăţească”. Nu avea să iasă nimic bun din 
asta, spuneau ei. Insă, când au văzut-o pe soţia lui Uichi 
gemând şi tânguindu-se de suferinţă, nu i-au oferit nici 
companie, nici compasiune. Spre seară, amanta lui Uichi şi 
slujnica ei au sosit din oraş cu o ricşă. Ea purta şosete albe 
din mătase pură, un alt produs al războaielor japoneze de 
tesut. După aceea, soţia lui Uichi nu şi-a mai amintit decât 
uşa închisă a anexei şi râsetele ce se auzeau dinăuntru. 

Aşa că a dat foc la casă - iar casele japoneze ard rapid şi 
intens. Niciunul dintre  cuierele şi  dulăpioarele şi 
chimonourile din mătase nu au putut fi salvate. Şi câte 
bancnote s-au mistuit odată cu ele? Apoi soţia lui Uichi a 
alunecat în puţul adânc ca să dispară de pe faţa 
pământului, însă au găsit-o şi au readus-o în simţiri. A fost 
judecată pentru incendiere, caz înrăutățit de faptul că focul 
străpunsese întunericul, încălcând astfel legea: oamenii 
trebuiau să fie pregătiţi pentru chinezii inexistenţi care 
atacau cu bombe. A fost condamnată la zece ani de 
închisoare, sentinţă redusă la opt ani pentru circumstanţe 
atenuante. 

Nimeni nu a mers să o viziteze la închisoare. A stat acolo 
cuibărindu-se de frig şi de vânt şi s-a alinat cu cântece 
despre lăstarii de revent care străpungeau zăpada - aceiaşi 

lăstari pe care îi culesese odinioară pentru mama ei în 
copilărie şi care îi alinaseră acesteia boala. Fiul ei Mii i-a 
scris o singură dată: o familie care îşi tratează femeile cu 
brutalitate nu formează bărbaţi virtuoşi şi recunoscători. O 
colegă de închisoare, Yamashiro, a ascultat-o şi i-a păstrat 
povestea. Mama şi soţia orfană avea pe atunci 50 de ani. 


Desigur, munca la domiciliu reprezenta vechiul; fabricile 
reprezentau noul. Principalul sector al revoluţiei industriale 
nipone erau textilele, mătasea şi bumbacul mai presus de 
toate, şi aici trebuia creată o nouă forţă de muncă. La fel ca 
în Marea Britanie, aceşti muncitori timpurii din fabrici erau 
adesea femei. O singură diferenţă separa cele două 
experienţe: în vreme ce în Marea Britanie munca timpurie 
în fabrici implica mulţi copii, începând cu ucenicii parohiali 
cu reputaţie proastă, acest lucru era mai puţin valabil în 
Japonia, care a instituit educaţia obligatorie la scurt timp 
după Restauraţie. In principiu, copiii nu erau disponibili 
pentru munca în fabrici. Spun „în principiu”, deoarece 
realitatea era deseori cu totul alta. La fel ca în Marea 
Britanie, în Japonia avem numeroase dovezi ale minciunilor 
deliberate legate de vârstă; de asemenea, o frecventare a 
cursurilor nu tocmai perfectă”, Părinţii aveau nevoie de 
bani, iar educaţia nu era gratuită. 

La drept vorbind, ar trebui remarcat faptul că viaţa la 
tară era atât de jalnică, munca era atât de grea, încât, faţă 
de această situaţie, viaţa în fabrică putea fi atrăgătoare. 
Apa era rece la fermă şi provenea de pe fundul unui puț; 
era şi fierbinte, şi rece în dormitorul comun din fabrică şi 
curgea de la robinet. Mâncarea era simplă, de proastă 
calitate şi puţină la fermă, mai curând potrivită pentru porci 
decât pentru oameni; fabrica oferea orez de trei ori pe zi - 


701 Jpid., p. 204: până la începutul noului secol, aproape toţi 
copiii erau înrolați, însă maximum trei sferturi participau la 
cursuri în mod regulat. 

orez străin, fără îndoială, nu orezul lipicios tradiţional pe 
care se spune că l-ar prefera japonezii. Însă, la fel cum alte 
naţiuni par să prefere aceste soiuri diferite, fetele japoneze 
sărace din fabrici le considerau gustoase, hrănitoare şi care 
creează obişnuinţă - la fel cum le-ar considera japonezii, 
fără nicio îndoială, chiar şi în ziua de azi, dacă ar permite 
pe piaţa internă orezul de peste hotare. 

Salariile în aceste fabrici erau derizorii: o fată trebuia să 
economisească ani întregi astfel încât, după ce se scădeau 
masa şi cazarea, să achite datoria făcută de tatăl ei atunci 
când acceptase avansul. (Cazarea însemna deseori un pat 
din scânduri între maşini sau un pat într-un dormitor 
aglomerat care îi oferea fiecărei persoane spaţiul unui 
covoraş, adică un metru lăţime şi doi metri lungime - ca un 
sicriu.) Un sondaj efectuat pe un număr de 62 de fabrici de 
bumbac din 1898 indica un salariu lunar mediu pentru 
femei de 4,05 yeni, faţă de 6,83 pentru bărbaţi - 4,67 yeni 
pentru ambele sexe laolaltă. Până şi muncitorii indieni 
câştigau mai bine, aproape dublu; salarii echivalente cu 
8,07—9,18 yeni pe lună într-un eşantion de şapte fabrici 
importante de textile”%?. 

Esenţa problemei nu erau însă atât salariile mici, cât 
produsul marginal: forţa de muncă niponă era harnică. S-a 
susţinut că salariile mici din ţările preindustriale şi în curs 
de industrializare reflectă o productivitate scăzută, însă 
acest lucru nu pare să fi fost valabil în Japonia. Câtă vreme 
sectorul agricol producea mână de lucru pentru industrie, 
fabricile aveau ce era mai bun din ambele lumi: forţă de 
muncă ieftină, dar harnică, devotată sarcinilor, grupului, 
familiei. O femeie îşi amintea: 


De dimineaţă, cât încă era întuneric, lucram în fabrica 
iluminată cu lămpi până la zece seara. După program, abia 
dacă mai aveam putere să ne ţinem pe picioare. Când 


12 Hane, Peasants, Rebels, and Outcasts, pp. 177—178. 

lucram până noaptea târziu, ne dădeau din când în când un 
cartof dulce [să mâncăm]. Apoi trebuia să ne spălăm, să ne 
aranjăm părul şi aşa mai departe. Până atunci, se făcea 11 
noaptea. Nu era căldură nici măcar iarna, aşa că trebuia să 
dormim cuibăriţi unul în altul. Câteva dintre fete au fugit 
înapoi în Hida. Mi s-a spus că fetele care au lucrat aici 
înaintea mea au dus-o şi mai rău. Nu eram plătite în primul 
an. În al doilea an am câştigat 35 de yeni, iar în anul 
următor, 50 de yeni. [...] Viaţa unei femei este cu adevărat 
îngrozitoare”. 


Citatul ne spune o bună parte din poveste: salarii mici, 
condiţii precare de trai, respectarea igienei personale, 
îmbunătăţiri treptate. La care ar trebui adăugate condiţiile 
nesănătoase de lucru: umidificarea (pentru a preveni 
electricitatea statică), aerul plin de scame (de unde o rată 
crescută a tuberculozei), un zgomot asurzitor. Balzac a 
descris cum nu se poate mai bine moralitatea mediului de 
afaceri şi caracterul întreprinderii: niciun copil nu vine pe 
lume fără scutece murdare. Şi nicio naţiune industrială. 
Unele tinere au fugit; urmăritorii le-au adus înapoi, 
pedepsindu-le şi umilindu-le înainte de a le pune din nou la 
treabă. Altele au reuşit să scape cu bine, dar s-au întors 
oricum - deoarece familiile lor le siliseră să se întoarcă sau 
pentru că le lipseau micile conforturi din fabrică. 

Ideea este că viaţa şi munca la ţară erau mai grele, cel 
puţin din punct de vedere fizic. lar loialitatea faţă de familie 
avea întâietate: tinerele sărace care lucrau în filaturile de 
mătase şi în fabricile de bumbac din jurul lacului Suwa (azi, 
centru al producţiei de electronice) economiseau în 
disperare ca să le ofere ceva părinţilor şi mergeau pe jos 
acasă, prin zăpadă, pe poteci de munte înşelătoare, legate 
una de alta cu sfoară, ca să nu cadă în prăpăstii fără fund. 
Ani mai târziu, întrebate despre aceşti ani îngrozitori, multe 
dintre ele şi-au amintit doar aspectele pozitive. Este o 


7% Ibid., p. 182. 
636 


reacţie firească de conservare - vrem să uităm suferinţa; 
vrem să „accentuăm părţile bune”. Haec olim memenisse 
iuvabit, le spuse Enea tovarăşilor săi deznădăjduiţi, 
descurajaţi: într-o bună zi vă veţi aminti cu bucurie de 
aceste lucruri. 

Bărbaţii s-au descurcat mai bine. Aveau salarii mai mari; 
şi o putere de negociere mai mare. Din acest punct de 
vedere, Japonia nu diferea de ţările europene în curs de 
industrializare - poate că stătea puţin mai prost, cel puţin la 
început. Muncitorii din fabrici, cu adevărat muncitori 
industriali în general, erau consideraţi o rasă inferioară, 
aidoma paria burakumin, şi, într-adevăr, mulţi dintre ei erau 
probabil ei înşişi burakumin”0?. 

Se diferenţiau: „clasa de jos”, „inferiori”, „neciopliţi”, 
„Învinşii”,  „vagabonzii”. Mamele îşi speriau copiii cu 
muncitorul în fabrică pe post de baubau şi îi povăţuiau să 
înveţe bine la şcoală ca să nu ajungă în această mocirlă a 
umilinţei. 

Muncitorii  ripostau, revendicându-şi statutul și 
demnitatea - nu atât drepturile, cât demnitatea. „Nu 
dispreţuiţi un miner” era sloganul lor; „cărbunele nu se 
cultivă pe un câmp cu cereale”'%. (lar când nu reuşeai să-i 
convingi pe japonezi să lucreze în mine, mai ales pe timp 
de război, îi puteai recruta oricând pe coreeni şi chinezi. Nu 


7% De vreme ce burakumin nu se pot distinge de ceilalţi 
japonezi, au avut tendinţa de-a lungul vremii să se integreze în 
societatea mai vastă, deşi mulţi dintre ei continuă să trăiască în 
mahalale şi în cartiere rău famate. Chiar şi astăzi japonezii 
apelează la agenţii de detectivi şi genealogi pentru a verifica 
posibila descendență burakwnin a viitorului partener de viaţă. 
Pentru a pune capăt acestei practici, autorităţile au închis 
anumite arhive oficiale. Vezi N.D. Kristof, „Japan's Invisible 
Minority”, N. Y. Times, 30 noiembrie 1995, p. A-18. 

7% Cele de mai sus se sprijină pe Thomas Smith, „The Right to 
Benevolence: Dignity and Japanese Workers, 1890-1920”, în 
Smith, Native Sources, pp. 236—270. 

este o întâmplare faptul că, atât de des în istorie, minerii 
sunt sclavi. Odată cu înfrângerea Japoniei în 1945, aceşti 
sclavi au renunţat pur şi simplu la muncă, iar producţia de 
cărbune, principala sursă de energie a Japoniei, a scăzut de 
la 3—4 milioane de tone pe lună la un milion. E inutil să mai 
spunem că japonezii nu mai puteau fi convinşi să mai 
îndeplinească aceste sarcini. Erau obişnuiţi cu mai bine şi 
erau liberi. Japonia, la fel ca alte ţări industriale avansate, a 
rezolvat în cele din urmă problema trecând la petrol”%.) 
împreună cu inițiativele guvernamentale şi un 
angajament colectiv în vederea modernizării, această etică 
profesională şi aceste valori personale au făcut posibil aşa- 
numitul miracol economic japonez. A fost ca şi când o 
întreagă populație a subscris la valorile apuse ale 
samurailor - banalizarea bushido. Desigur, ar fi o greşeală 
să considerăm că acest sistem de credinţe era universal, 
însă orice înţelegere serioasă a performanţei nipone trebuie 
să pornească de la acest fenomen al capitalului uman 
determinat din punct de vedere cultural. Persona naţională 
a fost cea care a generat o producţie de adaptări 
ingenioase ale tehnologiilor occidentale, care a obţinut mult 
din puţin, antrenând un randament extraordinar din partea 
oamenilor care, în alte societăţi, ar fi recurs la un sabotaj 
masiv şi la fugă. Cei care se minunează în faţa rezistenţei 
opuse de forţele armate nipone în ultimele luni ale celui de- 
al Doilea Război Mondial şi care o pun pe seama 
fanatismului sau a impulsului sinucigaş nu au înţeles ideea. 
Aceasta este o societate al cărei simţ al datoriei şi al 
obligaţiei colective, în toate domeniile, o diferenţiază de 
individualismul cultivat în Vest. Individualismul a constituit 


7% Reading, Japan, p. 51. Japonia nu are petrol, însă are bani 
să-l cumpere. Rusia are petrol, dar nu are bani să instaleze 
arzătoare cu ţiţei; sau să plătească oameni care să lucreze în 
minele de cărbune. Din decembrie 1996, salariile sunt întârziate 
cu şapte luni. 

un avantaj enorm în căutarea bogăției economice în 
secolele ce au precedat Revoluţia Industrială, nu numai în 
Europa, ci şi, după cum am văzut, în Japonia dinastiei 
Tokugawa. Insă, odată ce japonezii au sesizat calea pe care 
voiau să o urmeze, valorile lor colective s-au dovedit un atu 
fabulos. (Şi o tentaţie consistentă.) 

O greşeală frecventă a istoriei aşa-zis ştiinţifice este 
supoziţia că virtuțile de azi trebuie să fie şi cele de mâine şi 
că un anumit factor, dacă este pozitiv o dată, trebuie să 
dea mereu roade. Istoria nu funcţionează aşa. Cerinţele 
economiilor incipiente sau revoluţionare nu sunt identice cu 
cele ale economiilor de frunte sau care avansează în mod 
susţinut. Succesul nipon s-a sprijinit pe lupta izbutită 
împotriva împietririi şi  nostalgiei din timpul dinastiei 
Tokugawa şi pe promovarea efortului naţional în timpul 
Restauraţiei Meiji şi după aceea. Strategii diferite în 
împrejurări diferite. 

Capitolul 24. 


Istoria deraiată? 


„Mândria bărbatului arab este foarte puternică şi, în acelaşi 
timp, foarte fragilă.” 
Jan Goodman, Price of Honor 


Nimeni nu poate înţelege evoluţia economică a 
naţiunilor musulmane fără să fi împărtăşit experienţa 
islamului ca credinţă şi cultură. Islamul, care înseamnă 
supunere (faţă de Dumnezeu), este una dintre cele mai 
importante religii ale lumii. Născut în deşert, aidoma celor 
doi predecesori monoteişti ai săi, iudaismul şi creştinismul, 
islamul a inspirat într-o manieră cu totul neobişnuită, 
antrenând un grup restrâns de luptători nomazi către o 
dominație amplă şi rapidă. In secolul de după fuga 
profetului Mahomed (hegira) de la Mecca la Medina (622, 
anul | al erei musulmane), războinicii preponderent arabi ai 
noii credinţe au nimicit naţiunile şi imperiile din Orientul 
Mijlociu şi s-au îndreptat spre vest, trecând de Gibraltar, 
spre Atlantic, în Spania şi în centrul Franţei. Apoi, după un 
răgaz de asimilare, noile armate s-au îndreptat spre est, 
către India şi dincolo de aceasta. Când europenii au pătruns 

în Oceanul Indian de pe mare (1498), islamul se implantase 
deja în unele regiuni ale Chinei şi în Filipine, pe coasta de 
est a Africii, în sud-estul Europei, în bazinul dunărean şi de- 
a lungul rutelor comerciale ale Asiei Centrale. Doar în 
Spania şi în Portugalia reconquista a recâştigat teritorii 
odinioară musulmane şi a inversat un curs aparent 
predestinat al cuceririlor. 

Această explozie de pasiune şi dăruire a reprezentat cea 
mai importantă trăsătură a istoriei eurasiatice în ceea ce 
am putea numi „secolele de mijloc” - cei o mie de ani de la 
prăbuşirea Imperiului Roman de Apus (datată în mod 
tradiţional în 476) până la expansiunea peste ocean a 
Europei creştine. În acest sens, ea anticipă forţa expansiunii 
imperiale europene de mai târziu, care avea să aibă o 
amploare şi o profunzime şi mai mari, impunându-şi 
calendarul asupra lumii şi transformând „anno Domini” în 
„era noastră”. 

Diferenţa esenţială dintre cele două iureşuri de putere 
este locul acordat tehnologiei. Primul - cel musulman - se 
sprijinea pe metodele străvechi, dar pe oameni noi, pe zelul 
combatant al războinicilor călare care se deplasau rapid şi 
care erau convinşi că Dumnezeu şi istoria erau de partea 
lor. Aceşti bărbaţi îi copleşeau pur şi simplu pe funcţionarii 
cu leafă şi pe supuşii indiferenți ai imperiilor despotice, 
luând doar câte o pauză ocazională pentru asimilarea 
cuceririi şi a prăzii. Al doilea - inversul european - se baza 
pe o putere superioară de foc şi era stimulat de profit: 
pradă, da, dar mai presus de orice profitul continuu, 
durabil. (In studenţie, am învăţat despre cei trei G: God 
[Dumnezeu], Gold [Aur] şi Glory [Glorie], Toţi trei contau, 
însă cel mai important dintre toţi era Aurul, deoarece aurul 
plătea facturile, înarma flotele, ispitea şi alina poftele.) 

lureşul european a fost probabil mai puternic, datorită 
bazei sale materiale. În culmea gloriei, europenii puteau 
înfrânge pe oricine. Singurii lor adversari de temut erau alţi 

europeni. Însă iureşul musulman era în acelaşi timp mai 
intransigent şi mai avid. Combinația de curaj şi credinţă a 
avut implicaţii apocaliptice în ambele direcţii - atât în 
triumfurile sale, cât şi în dezamăgiri. 

Expansiunea europeană (imperialismul) nu a fost 
apocaliptică. A fost în esenţă o expresie a puterii. Ca 
răspuns la un calcul al discrepanţelor şi oportunităţilor, a 
fost prudentă în privinţa costurilor şi, aşadar, oportunistă în 
ambele direcţii. O, da, sufletele contau pentru europeni, 
într-o măsură mai mare în anumite ţări faţă de altele - 
astfel, mai mult pentru catolici decât pentru protestanți. 
(Am observat acest lucru în cazul olandezilor din Asia.) Însă 
sufletele rareori contau îndeajuns de mult încât să stea în 
calea profitului şi a pierderii. Şi prestigiul conta; dar, din 
nou, la fel ca orice altceva, şi el avea un preţ. lată de ce 
imperiile europene s-au dizolvat aşa cum au făcut-o şi când 
au făcut-o. Când puterile europene au întâmpinat rezistenţa 
colonială şi au văzut care era preţul confruntării, şi-au făcut 
bagajele şi au plecat (India este cel mai grăitor exemplu), 
deseori punând la mare cheltuială popoarele băştinaşe 
proaspăt eliberate”. 

Nu a fost aşa şi în cazul Islamului. Războinicul musulman 
făcea lucrarea lui Dumnezeu, iar înfrângerea lui însemna un 
pas înapoi pentru omenire. Astfel, atunci când, începând cu 
secolul al XI-lea, în Spania şi în Levant, cavalerii creştini au 
venit să-i împingă pe credincioşi înapoi şi să ocupe teritorii 
ce făceau odinioară parte din Casa Islamică, musulmanii au 
văzut în asta un triumf al răului. Şi atunci când, în partea de 
est a Mediteranei, armatele musulmane i-au alungat pe 


707 Unii cititori îşi vor aminti contraexemplul nehotărârii 
franceze de a părăsi Vietnamul şi mai târziu Algeria. Adevărat, 
însă francezii aveau (şi au) un coeficient al mândriei mai mare 
decât al altor europeni. Şi, odată ce chestiunea a fost tranşată, 
francezii şi alţi co/ons europeni au fugit din Algeria cât i-au ţinut 
picioarele. 

cruciați până la mare, aceasta nu a reprezentat o simplă 
victorie, ci victoria lui Dumnezeu, restaurarea ordinii şi 
îndreptarea istoriei. Expulzarea regatelor cruciaților creştini 
din Levant a devenit un fel de paradigmă, o metaforă 
pentru totdeauna. Atunci când, aproape un mileniu mai 
târziu, Saddam Hussein din Irak a capturat Kuwaitul şi a 
înfruntat coaliția puterilor occidentale şi  acoliţilor 
musulmani ai acestora, a făcut asta în numele şi memoria 
lui Saladin, sultanul kurd care a smuls lerusalimul din 
mâinile necredincioşilor”??. 

Din acel moment de apogeu (1187), cursul islamului a 
fost preponderent descendent. Nu era vorba că religia ar fi 
lâncezit. A continuat să câştige adepti, îndeosebi în rândul 
populațiilor de credinţă animistă. Mesajul islamului este 
simplu; la fel şi actul convertirii. Dintre marile credinţe 
monoteiste, are cele mai puţine pretenţii din partea noului 
adept, cel puţin la început'%. Însă, în măsura în care islamul 
asociază credinţa cu puterea şi stăpânirea, aşa cum o şi 
face, pierderea puterii în raport cu societăţile de 
necredincioşi a devenit o sursă de deznădejde profundă sau 
suferinţă activă. O lungă perioadă, problema declinului a 
fost mascată de autonomia susţinută a statelor 
musulmane, de ramificarea puterii europene în alte colţuri 
ale lumii, de cazurile locale de triumf (în special câştigurile 
teritoriale ale otomanilor), de aparenta impenetrabilitate a 
Islamului. Insă, începând cu secolul al XVII-lea, nimeni care 
privea în jur nu putea fi orb în faţa balanței nestatornice a 
puterii mondiale. Islamul devenise o răstoacă economică şi 
intelectuală. Istoria o luase anapoda. 


7% Cf. Charnay, Traumatismes musulmans, p. 314. Campania 
creştină din Golf a fost văzută drept o reluare a urii cruciate faţă 
de moştenirea spirituală islamică. 

7% Exclud din această comparaţie fenomenul convertirii 
forţate, care evident, nu impune nicio pretenţie referitoare la 
credinţă sau la pregătire. 

Această ciocnire a credințelor şi imperiilor a fost 
esenţială pentru cursul mai amplu al istoriei în două locuri: 
în India mogulă, unde britanicii au început să înhaţe 
teritorii, venituri şi suveranitate; şi în Imperiul Otoman, 
unde dispoziţiile sultanului erau ignorate, iar teritoriile lui, 
măcinate de pretenţiile vecinilor creştini şi de naționalismul 
secundar al supuşilor creştini. Ambele entităţi erau imperii 
aristocratice (despotice) în forma lor clasică: societăţi 
împărţite într-o elită restrânsă şi o masă mare de supuşi 
uşor de păcălit. Deasupra liniei care îi separa pe cei puţini 
de cei mulţi, nobilii şi autorităţile aveau o putere nelimitată. 
Deţineau un monopol asupra violenţei, înfrânată doar de 
înţelepciunea ocazională, arbitrară, ba chiar capricioasă a 
conducătorului. Aceste societăţi nu erau totuşi lipsite de 
simţul dreptăţii: un istoric vorbeşte chiar despre „vitalitatea 
unui cod moral durabil creat în mod conştient de o 
societate plină de compasiune”'*. (Citind lamentările 
contemporanilor, inclusiv ale vizitatorilor din Europa, 
găsesc această viziune curios de optimistă.) 

Sub linia de demarcaţie, oamenii nu aveau niciun drept, 
nicio siguranţă; doar îndatoriri şi supunere. Rezistenţa era 
aproape imposibilă. Singura cale de a evita abuzul era să 
fugi sau să te ascunzi - invizibilitatea unui nimeni. După 
cum se spune că ar fi zis unul dintre califii din Bagdad: „Cea 
mai bună viaţă o are cel ce are o casă mare, o soţie 
frumoasă şi mijloace îndestulătoare, care nu ne cunoaşte şi 
pe care nu îl cunoaştem”"!1. Ştia el ce ştia. Intr-o astfel de 
societate, să cunoşti şi să fii cunoscut de putere însemnau 
să o cauţi cu lumânarea. Un sfânt sufist a spus-o cum nu se 
poate mai bine atunci când a fost rugat să-l întâmpine pe 
conducător: „Casa mea are două uşi; dacă sultanul va intra 
pe una dintre ele, eu voi ieşi pe cealaltă”. Desigur, numai 
un sfânt îşi putea permite să vorbească astfel şi doar un 


7 Chaudhuri, Asia before Europe, p. 71. 
71 Citat în ibid., p. 73. 

sfânt ar fi putut fi rugat. Atunci, cum puteau masele să se 
identifice cu regele sau cu regatul? Recrutarea în forţele 
armate nu putea fi decât o formă de constrângere. 
Luptătorii erau fie sclavi, fie mercenari, fiind lipsiţi de zel şi 
loialitate. 

În India, Imperiul Mogul se fragmenta deja atunci când au 
sosit europenii; procesul de decădere era în curs şi nimic nu 
l-ar fi putut inversa. Acest subcontinent, aparent menit să 
fie unit prin formă şi religie, nu fusese în realitate niciodată 
capabil de coeziune. Numeroşi cotropitori intraseră prin 
trecătorile din nord-vest şi stăpâniseră bazinele Indului şi 
Gangelui; dar sudul continuase mereu să reziste, tenace în 
nativismul său lingvistic şi cultural, asemenea unui arc în 
compresie. Aşadar, niciun strop de unitate: „[ara părea să 
se facă bucăţi la o simplă atingere”"1?. 

Atunci, de ce nu un sistem de  state-naţiuni 
independente, la fel ca în Europa? De ce, „date fiind 
calităţile unui set asemănător de forme de organizare 
concurente, nu a apărut niciun sistem statal?”715. Deoarece, 
cred, aceste tiranii aristocratice, mari şi mici, nu puteau 
crea identitățile populare de care era nevoie pentru a uni 
un popor şi a-l face să se simtă diferit, ba chiar superior 
faţă de vecinii săi. Religia ar fi putut reuşi - musulmani vs 
hinduşi -, dar nu ar fi servit drept element naţional 
definitoriu (discriminant) decât abia în secolul XX. Dacă 
europenii nu ar fi venit în secolul al XVII-lea, India ar fi 
revenit pur şi simplu la diviziunile şi tulburările 
dezastruoase care fuseseră destinul ei de milenii întregi. 

Britanicii au schimbat totul. Au adus cu ei experienţa 
administrativă şi tehnologia superioară, care i-au permis 


712 Această formulare vie îi aparţine lui Eric lones, European 
Miracle, p. 194. Capitolul 9 al lui Jones, „Islam and the Ottoman 
Empire”, este probabil cea mai bună şi mai compactă dezbatere 
a acestor chestiuni. 

713 Ibid., p. 194. 

unei forţe minuscule să domine un popor docil de mii de ori 
mai numeros. Cu excepţia revoltei cipailor (1857—1858), 
reprimată sângeros, şi a răscoalelor religioase ocazionale, 
nici musulmanii şi nici hinduşii nu au opus rezistenţă. De 
asemenea, britanicii au adus avantaje comerciale 
hotărâtoare. La fel ca portughezii şi olandezii înaintea lor, 
erau partenerul activ în această uniune a Vestului cu Estul. 
Vasele lor erau cele care plecau şi se întorceau, negustorii 
lor erau cei care navigau în apele asiatice. (Faceţi 
comparaţie cu tiparul simetric al schimbului şi competiţiei 
în Atlanticul de Nord.) Vechile reţele comerciale asiatice, în 
ciuda bogăției şi experienţei lor, au produs cele mai 
straşnice tranzacţii cu agenţii străini, iar dezvoltarea 
economică a Indiei odată cu sfârşitul secolului al XVIII-lea a 
ajuns să fie modelată mai mult de politica imperială 
britanică decât de iniţiativa indigenă. 

Conducerea britanică s-a dovedit a fi o şcoală a 
dispreţului. Sahibii albi se considerau infinit mai civilizaţi - 
mai curaţi, mai inteligenţi, mai arătoşi, mai educați. Indienii 
le întorceau disprețul din plin. Potrivit folclorului bengalez, 
englezii se trăgeau din împerecherea unui demon cu o 
maimuţă. Indienii mai sofisticaţi ocoleau aceste genealogii 
fanteziste, însă remarcau faptul că strămoşii lor scriau 
poezie şi ştiau despre zero când britanicii încă se mai 
furişau prin păduri. Sir Henry Maine, specialist britanic în 
antropologie socială de la sfârşitul secolului al XIX-lea, 
deplângea această nostalgie îngăduitoare, de ambele părți: 
„Băştinaşii Indiei au prins de la noi, europenii, trucul 
modern al construirii, cu ajutorul operelor de ficţiune, a 
unui trecut imaginar pornind de la prezent [...]”. Şi din nou: 
„Asupra băştinaşului indian educat, trecutul apasă cu o 
putere prea crâncenă şi prea teribilă pentru ca el să se 
joace cu acest trecut sau să-l denatureze în siguranţă””!. 


7114 Apud N. Chaudhuri, Thy Hand, pp. 674—676, care observă 
că o bună parte din această contramândrie era încurajată de 

Astăzi, fireşte, cu toţii facem asta. Analizăm îndelung şi îl 
numim multiculturalism. 

Imperiul Otoman s-a dovedit mai durabil. Acest fapt este 
în sine un mister, deoarece, după circa 250 de ani de 
expansiune (1300—1550), traiectoria sa descendentă ar fi 
trebuit să implice o fragmentare şi o dispariţie într-un 
răstimp de câteva decenii. În secolul al XIX-lea, Turcia era 
recunoscută drept „bolnavul Europei”, însă agonia începuse 
în realitate cu trei sute de ani mai devreme. Cum a putut 
un cadavru viu, putred până în măduva oaselor, să-şi dea 
duhul atât de greu? 

Imperiul Otoman s-a format la sfârşitul secolului al XIII- 
lea, când osmanlâii, un clan sau trib turcic, au pătruns 
cumva în nord-vestul Anatoliei, departe de câmpiile şi 
pajiştile patriei lor ancestrale, foarte aproape de centrul 
puterii bizantine (greceşti). Acest popor războinic se 
deplasa cu repeziciune, în căutarea prăzii - extrem de 
periculos. Grecii ar fi trebuit să ştie acest lucru şi să-i 
considere inamici potenţiali, inevitabili. În schimb, aceşti 
pseudoeleni, prea încrezători în propria inteligenţă, s-au 
pândit că pot să-i transforme pe otomani în unelte şi aliaţi. 

Astfel, atunci când, la mijlocul secolului al XIV-lea, 
Imperiul Bizantin era sfâşiat de războiul civil, ambele tabere 
au început să cheme în ajutor turci şi sârbi (de asemenea 
cotropitori). Acest tipar data de secole întregi: cooptează-i 
pe barbari şi determină-i să lupte mai curând pentru tine 
decât împotriva ta. Totuşi, este o strategie extrem de 


orientaliştii romantici. Însă o astfel de încurajare nu era 
necesară: aceasta era o reacţie frecventă, când aroganţa 
europeană întâlnea civilizaţii mai vechi, asupra cărora se abătuse 
istoria. Cf. lecţiile prinţului Tewfik, fiul egipteanului Khedive 
Ismail, care l-a învăţat în anii 1860 că, în ceea ce priveşte ştiinţa 
şi tehnologia occidentale, totul - motorul cu aburi, căile ferate 
etc. - provenea înainte de toate de la Islam şi de la arabi 
(Landes, Bankers and Pashas, p. 325). 

riscantă să-l laşi pe duşman să-ţi intre în casă. E posibil să-i 
placă prea mult. Când sârbii au devenit ambiţioşi şi au 
hotărât să înlocuiască dinastia grecească cu propria 
dinastie, grecii au apelat din nou la sprijinul turcilor, pe care 
aceştia l-au şi oferit. Dar de ce să se oprească aici? După ce 
i-au înfrânt pe sârbi, turcii s-au instalat la Gallipoli în 1354, 
apoi au cotropit Tracia, iar în 1365 şi-au stabilit capitala la 
Adrianopol (oraşul împăratului roman Hadrian), situat la o zi 
distanţă de Constantinopol. Acum otomanii aveau o poziţie 
fermă atât în Europa, cât şi în Asia Mică. „Imperiul” Bizantin 
a fost redus la câţiva noduli zbârciţi, insulițe creştine într-o 
mare musulmană; iar otomanii, la fel ca alţi invadatori 
asiatici înaintea lor, au început să imite fastul şi ceremonia 
curţii greceşti, însă în stil propriu. 

In 1453, când otomanii au cucerit Constantinopolul şi au 
pus capăt Imperiului Roman, s-au tras clopotele, iar 
credincioşii au jelit în curţi şi biserici la mii de kilometri 
depărtare. In acel moment, turcii deţineau un teritoriu la fel 
de vast şi în Europa, şi în Asia şi erau consideraţi şi temuţi 
drept purtătorii săbiei islamice împotriva creştinătăţii. 
Turcul a devenit un nou baubau; numele său fiind sinonim 
cu „brută” sau „sălbatic nemilos”. Ţintele carnavalurilor, 
têtes de Turc, purtau turbane şi mustăţi lungi''5. Elevii 
rezolvau probleme de aritmetică ce încercau să găsească 
cea mai eficientă metodă de a scăpa de pasagerii turci de 
pe un vas care se scufundă. 

Aceste percepții ostile  (temătoare) şi agresiuni 
intermitente delimitau o frontieră neliniştită, inconstantă a 
conflictului. Căderea marelui oraş, a Oraşului (de unde şi 
numele Istanbul), a constituit unul dintre evenimentele cele 
mai fatidice din toate timpurile, care a schimbat cursul 
istoriei în moduri ce sunt încă desluşite cinci sute de ani 
mai târziu. Observaţi luptele şi crimele aşa-zisei epurări 


715 Expresia a fost redusă de atunci la o metaforă; un tâte de 
Turc este acum un obiect de batjocură, un cal de bătaie. 

etnice din Bosnia zilelor noastre. 

Imperiul Otoman era un regim despotic tipic, doar că mai 
războinic. Conducătorii îşi însuşeau surplusul, deşi se pare 
că la început presau masele mai puţin, sau mai puţin 
eficient, decât în India mogulă”!€. Poate că acest lucru se 
întâmpla deoarece otomanii erau prea ocupați cu luptele. 
Fiecare an aducea cu sine o campanie, incursiuni în zonele 
învecinate. Atâta vreme cât aceste expediţii dădeau roade, 
nu era nevoie ca raialele, cirezile umane să fie ţinute foarte 
din scurt. În plus, turcii erau dornici să încurajeze iniţiativa 
comercială şi industrială prin intermediul comunităţilor 
minoritare - creştini (greci şi armeni, precum şi un număr 
din ce în ce mai mare de levantini) şi evrei. În realitate, şi- 
au construit societatea pe o diviziune etnică a muncii, semn 
al aversiunii şi al superiorității lor în ceea ce priveşte 
comerţul şi meşteşugurile. Această segmentare a facilitat 
iniţiativa unora, însă i-a împiedicat extinderea. În cazul 
despotismelor, e periculos să fii bogat fără putere. La fel şi 
în Turcia: acumularea capitalului se dovedea o pacoste 
tentantă. Stârnea lăcomia şi atrăgea confiscarea. 

In timp, dimensiunea Imperiului Otoman a crescut, 
înglobând tot Orientul Mijlociu musulman (inclusiv Siria şi 
lrakul), toată Africa de Nord (inclusiv Egiptul, Tunisul şi 
Algerul) şi o parte consistentă din Europa de Sud-Est, 
precum şi teritoriile din jurul Mării Negre. Această 
amestecătură de achiziții oportuniste nu putea fi 
administrată uniform. Unele teritorii guvernate mai atent 


716 Nu toată lumea ar fi de acord cu această comparație. Eric 
Jones, European Miracle, de exemplu, consideră că India mogulă 
era mai îngăduitoare, în bună parte pe baza datelor privind 
populaţia (supraviețuirea acesteia). Insă aceste date sunt 
incomplete şi este foarte posibil ca supuşii otomani să fi fost mai 
puţin docili şi maleabili. In orice caz, nu e uşor să faci distincţie 
între diverse stiluri de împilare. Eu cred că mogulii erau mai răi; 
la fel de bine este foarte posibil ca otomanii să fi fost mai răi. 

plăteau dări; altele erau aservite şi plăteau tribut. Altele 
intrau şi ieşeau de sub controlul otoman, în funcţie de sorții 
războiului şi ai diplomaţiei. Suveranitatea era deseori 
suzeranitate, iar puterea era mai curând virtuală decât 
reală; mai precis, curtea otomană domnea mai degrabă 
prin ceea ce putea să facă dacă era provocată decât prin 
ceea ce făcea efectiv. 

La început, aceste legături puteau fi puternice; Imperiul 
Otoman se bucura de câţiva lideri capabili. Totuşi, pe 
termen lung, autocraţiile - la fel ca orice monarhie 
ereditară, numai că într-o măsură mai mare - suferă de 
două slăbiciuni intrinseci: accidentele eredității şi problema 
succesiunii; iar cele două sunt legate una de cealaltă. 
Primul neajuns este inevitabil: până şi o familie genială va 
regresa la un nivel mediu, iar familiile obişnuite vor oscila în 
jurul său. În acelaşi timp, succesiunea este definită prin 
convenţie socială şi politică. În teritoriile musulmane, 
succesiunea îi revenea deseori celui mai în vârstă membru 
al clanului - după cum putem presupune, unui unchi, unui 
văr sau primului născut. In varianta turcă, succesiunea îi 
revenea celui mai capabil fiu şi, mai târziu, primului născut. 

In cadrul ambelor sisteme, înmulţirea soțiilor şi a 
concubinelor şi proliferarea urmaşilor (ce altceva să facă un 
conducător trândav - ce altă dovadă mai bună de vigoare?) 
puneau problema legitimităţii. Soluţia otomană la această 
problemă consta în strangularea tuturor posibililor rivali, cu 
delicateţe, desigur, cu un cordon din mătase. Acest premiu 
hotărâtor incita la uciderea preventivă nu numai a rivalilor, 
ci şi a mamelor acestora (îndesate într-un sac şi înecate în 
Bosfor); de asemenea, la închiderea prevăzătoare a 
moştenitorului legal în harem, ferit de intruşi şi unde nu i se 
putea face rău. Această izolare mutilantă genera o 
impotenţă intelectuală şi politică. Incepând cu secolul al 
XVII-lea, viitorul sultan era în mod caracteristic o non- 
entitate needucată - un instrument în mâna altora. 

În jurul acestui vid central, curtenii unelteau pentru 
influenţă şi făceau tot felul de maşinaţiuni. Pe măsură ce 
birocraţia otomană a crescut, hârtiile s-au acumulat, iar 
regulile s-au multiplicat, statul a ajuns să se sprijine pe un 
personal nonturc, chiar şi la nivelurile cele mai înalte. Mulţi 
dintre aceştia erau recrutaţi printr-un impozit pe cap de 
locuitor în sensul propriu (devşirme, tribut în sânge): 
supuşii creştini ai imperiului trebuiau să ofere băieţi 
statului, care să fie crescuţi ca musulmani şi folosiţi pe timp 
de pace şi de război, având funcţii mărunte sau 
importante’. Sistemul stârnea invidia elitelor mai vechi - 
„Cum se face că toţi cei care se bucură de rang şi putere 
sunt albanezi şi bosnieci?” - dar asta însemna că otomanii 
erau receptivi la talent, inclusiv la cel al apostaţilor”!t. Ei nu 
mai formau un imperiu turc - într-adevăr, până şi cuvântul 
„turc” începea să aibă conotaţii negative de ignoranță şi 
mojicie -, ci mai curând un ansamblu pluralist. Totuşi, nu o 
societate omogenă: turcii nu au reuşit niciodată să creeze o 
identitate otomană care să atragă loialitatea diferiților lor 
supuşi”!?. 

În acelaşi timp, luptătorii turci de odinioară şi-au pierdut 
spiritul războinic, iar voluntarii patrioţi nu erau de găsit. 
Statul depindea din ce în ce mai mult de sclavii soldaţi, în 
special de ieniceri”. lenicerii erau la început slujitorii 


717 Cf. Lewis, Muslim Discovery of Europe, pp. 190—191. 

718 Cuvântul îi aparţine lui Jones, European Miracle, p. 180. 
Aceasta era perspectiva creştină. Pentru musulmani, convertirea 
la islam era un semn de sinceritate. 

79 Foarte diferită, aşadar, de recrutarea directă a talentelor 
din diferitele state germane pentru birocraţia prusacă. La 
originea identităţii naţionale germane se aflau o cultură comună 
şi mândria care o însoțea. Granițele politice erau întâmplătoare. 
Imperiul Otoman a adus laolaltă o diversitate de culturi, iar 
diviziunile nu erau absolut deloc superficiale sau întâmplătoare. 

72 La început, ienicerii erau recrutaţi prin devşirme şi crescuţi 
ca musulmani; printre ei se numărau şi tinerii prizonieri de 

sultanului, mâna lui dreaptă, corpul lui de elită; însă 
puterea de a ucide este o cheie a puterii. La Constantinopol 
(Istanbul, pentru musulmani)'2!, ienicerii au devenit un stat 
în stat, o gardă pretoriană care făcea şi desfăcea 
conducători, până când, în 1826, sultanul a obţinut 
încuviințarea liderilor religioşi de a scăpa oraşul de aceşti 
scandalagii. Mai întâi, sultanul a creat un nou corp şi le-a 
spus ienicerilor că sunt bine-veniţi să i se alăture - 
eliminare prin contopire. Aceştia au refuzat şi s-au 
baricadat. Trupele loiale sultanului au adus apoi artileria, au 
bombardat barăcile, iar mulţimea s-a ocupat de restul. 
Bilanţul: între 6.000 şi 10.000 de morţi, iar ienicerii au 
devenit doar o amintire. 

In Egipt, un corp similar, cel al mamelucilor, preluase 
controlul asupra regatului şi l-a condus vreme de 260 de 
ani (1254—1517) ca o aristocrație al cărei nume (în arabă, 
memalik înseamnă „sclav”) îşi schimbase sensul. Chiar şi 
după cucerirea otomană, aceştia s-au aflat în fruntea 
Egiptului până la intervenţia francezilor conduşi de 
Bonaparte (1798) şi contrainvazia forţelor britanice. Aceşti 
europeni au fost urmaţi de un aventurier albanez care a 
făcut astfel încât să fie numit viceregele sultanului şi noul 
paşă al Egiptului. Acest mercenar, Mehemet Ali, a decis că 
se săturase de paraziţii mameluci şi că trebuia să-şi facă 
autoritatea bine înţeleasă. Astfel, în 1811, le-a invitat 
căpeteniile la un banchet. Aceştia au venit la palat veseli şi 
entuziaşti, îmbrăcaţi în cele mai bune veşminte, şi s-au 
aşezat să se ospăteze. Majoritatea nu s-au mai ridicat. 
Porţile au fost închise, iar ei au fost împuşcaţi de sus şi ucişi 


război. Mai târziu, li s-a permis şi turcilor accesul în acest corp; 
între campanii, aveau voie să lucreze în diverse bresle sau să 
intre în poliţie. 

721 Versiunea turcă pentru Stambul. Limbii turce nu îi place să 
înceapă un cuvânt cu două consoane succesive; aşa că Stambul 
a devenit Istanbul, iar Smirna - Izmir. 

ca nişte rațe pe un lac. Aşa s-au sfârşit 550 de ani'?. 

Însă ne pripim cu povestea. După ce primul asediu 
otoman al Vienei (1529) s-a transformat într-o înfrângere, 
imperiul a întâmpinat mai multe obstacole în Europa, pe 
măsură ce formele de guvernare creştine incipiente s-au 
organizat. Printre alte schimbări care au contat, tehnologia 
militară europeană a continuat să se îmbunătăţească. 
Otomanii au încercat să ţină pasul, însă erau mai curând 
imitatori decât inventatori. Înţelegeau valoarea tunului şi 
mai ales a artileriei de asediu, însă depindeau de tehnicienii 
creştini pentru turnătorie. Pe măsură ce discrepanţa dintre 
armele creştine şi musulmane s-a adâncit, turcii nu le-au 
mai putut folosi nici măcar pe cele capturate pe câmpul de 
luptă”. 

Situaţia era identică şi pe mare: otomanii şi-au înlocuit 
vasele de luptă cu mai multe de aceeaşi calitate, în vreme 
ce armamentul naval creştin s-a îmbunătăţit. lată ce relata 
istoricul otoman Selaniki Mustafa Efendi cu privire la 
sosirea unui vas care îl aducea, în 1593, pe al doilea 
ambasador englez la Sublima Poartă: „Un vas atât de 
straniu precum acesta nu acostase niciodată în portul din 
Istanbul. Străbătuse 3.700 de mile marine şi avea 83 de 
tunuri, pe lângă alte arme. La exterior, armele de foc aveau 
forma unui porc”72%. Această imagine este o mărturie 
inconştientă a ignoranței: aceşti porci (simbol semnificativ: 
hrană creştină interzisă musulmanilor) erau tunuri navale 
din fier, confecţionate în Anglia în serie, ca nicăieri 
altundeva. Doar câteva vase ca acela ar fi putut spulbera 


722 Beiul Algerului a folosit o capcană asemănătoare pentru a-şi 
elimina rivalii. A fost şi cazul lui Saddam Hussein în Irak. Tocmai 
forţa obligaţiilor ospitalităţii este cea care face ca astfel de tactici 
să fie eficiente. 

723 Cf. Jones, European Miracle, p. 185, citându-l pe Braudel, La 
Mediterranee. 

724 Lewis, Muslim Discovery, p. 161. 

flota otomană (şi pe cea venețiană) înainte de a se apropia 
îndeajuns pentru a ataca cu pintenul etravei sau a începe 
lupta efectivă. În acelaşi timp, otomanii încercau să ţină 
pasul prin importul unor cantităţi semnificative de 
materiale de război: muschete, praf de puşcă, salpetru, fier, 
săbii. În ciuda interdicţiilor papei de a vinde arme 
musulmanilor, sfidând  anatemele şi  excomunicările 
clericale, o bună parte din acest armament provenea din 
Anglia, care îi vindea şi Spaniei. Dar la ce să te aştepţi din 
partea unor eretici fără conştiinţă? 

Şi nu numai armament. Cu timpul, relaţiile comerciale 
dintre Europa şi Levant s-au inversat. Meşteşugarii estici le 
furnizaseră odinioară europenilor ţesături fine, covoare, 
tapiţerii, faianţă şi alte asemenea, primind în schimb 
metale (cupru şi cositor), sclavi şi bani. Incepând cu secolul 
al XVI-lea, Europa a fabricat şi a vândut produse 
manufacturate în schimbul fructelor uscate, mirodeniilor, 
bumbacului şi cerealelor. Este şi cazul mătăsii: în Evul 
Mediu, Europa cumpărase ţesături bizantine din mătase; 
acum importa mătase în stare brută, iar producătorilor 
locali din Turcia le era greu să concureze cu cumpărătorii 
europeni pentru materia primă. Şi pentru hârtie: acest 
material pentru scris era adoptat cu înflăcărare în Orientul 
Mijlociu (secolul al VIil-lea), după modelul chinez; nutreţul 
era insuficient, pieile erau rarisime, la fel şi pergamentul. 
Noua tehnologie a prins rădăcini mai lent în Europa, unde 
pergamentul se găsea relativ din belşug; însă, odată ce 
producătorii europeni au învăţat să facă hârtie, şi-au 
întrecut cu mult predecesorii levantini şi au ajuns în scurt 
timp să vândă cantităţi mari în Est”. Până şi substanţele 
care ajunseseră iniţial în Europa din Orient, precum cafeaua 
şi zahărul, acum circulau în sens invers - în cazul zahărului, 


735 Jones, European Miracle, p. 177; Lewis, Muslim Discovery, p. 
199. 

după rafinare şi procesare”. 

Cu toate acestea, cea mai mare greşeală a Islamului a 
fost refuzul tiparniţei, care era văzută ca un posibil 
instrument al sacrilegiului şi ereziei. Nimic nu i-a izolat mai 
mult pe musulmani de fluxul cunoaşterii. 

Ca urmare a acestei segregări intelectuale, a decalajului 
tehnic şi a dependenţei industriale, balanţa forţelor 
economice s-a înclinat în mod constant în defavoarea 
otomanilor, în vreme ce o serie de înfrângeri militare le-a 
subminat pretenţiile de superioritate şi le-a paralizat 
capacitatea de reacţie. Câţiva observatori vizionari au 
încercat să avertizeze elita conducătoare şi au militat 
pentru reformă, însă fără succes. Răul era constituţional, 
înrădăcinat în dogma religioasă şi inoculat prin obişnuinţă. 
Birocraţia bizantină îngreuna şi mai mult lucrurile, cu 
reglementări spinoase într-un jargon de nepătruns. 
Corupţia - singura cale de a obţine ceva - se autoalimenta. 

Acest arhaism autoimpus a dizolvat forţa imperiului. 
„Statul otoman era o maşină de pradă ce avea nevoie de 
capturi sau de pământ ca să se alimenteze, să-şi acopere 
cheltuielile, să-şi răsplătească  ofiţerii.”727 Otomanii 
umpluseră la început un vid de putere - preluaseră 
controlul asupra unei regiuni odinioară puternice, acum 
slăbită - prădând totul în cale. Acum nu mai puteau lua din 
exterior. Erau nevoiţi să genereze avere din interior, să 
promoveze investiţiile productive. În schimb, au recurs la 
obicei şi au încercat să jefuiască din interior, să-şi preseze 
supuşii. Nimic, nici măcar bogăţia înalţilor funcţionari nu 
era în siguranţă. Nimic nu ar fi putut fi mai autodistructiv. 
Singurele lucruri care au salvat imperiul de la dezintegrare 
au fost ineficienţa sa, corupţia autorităţilor şi interesele 
protectoare ale puterilor mai mari. 

In aceste împrejurări, progresul continuu al tehnologiei 


72 Lewis, Muslim Discovery, pp. 195—196. 
77 jones, European Miracle, p. 185. 

europene, îndeosebi Revoluţia Industrială, a reprezentat 
ultimul cui bătut în sicriul industriei otomane. Cu excepţia 
câtorva specialităţi locale, nimic nu putea face faţă 
bumbacului şi mătăsurilor ieftine, produse în fabrică. În 
secolul al XIX-lea, Marea Britanie a protejat Imperiul 
Otoman de ambițiile teritoriale ale adversarilor săi, 
distrugându-i totodată, cu zâmbetul pe buze, 
manufacturile. Insă din punctul de vedere al britanicilor, 
aşa trebuia să se întâmple: produsele britanice erau mai 
ieftine, iar otomanii nu ar fi putut concura. Nu aveau 
îndeajuns de multe cunoştinţe; nu aveau capitalul necesar; 
nu puteau conta pe stabilitatea politică. 


Totuşi, dincolo de Marea Mediterană, o parte a Imperiului 
Otoman avea alte idei. Este vorba despre Egipt, care 
moţăia de atâta vreme sub conducerea proastă a 
mamelucilor, încât mai că uita de cârmă - asta pe tărâmul 
faraonilor, unde arcaşii în care îi izgoniseră pe negrii 
nubieni şi pe evrei înaintea lor”. Conducerea turcă 
schimbase puţin ţara, însă invazia din 1798 a unui corp 
expediționar francez condus de generalul Bonaparte a 
zdruncinat Egiptul din temelii. O armată mamelucă a fost 
măturată pur şi simplu din cale, în vreme ce Bonaparte 
proclama sloganuri revoluţionare franceze unei populaţii 
care habar nu avea despre ce vorbea. Francezii au fost 
urmaţi de britanici - altă umilire tehnologică - şi, odată cu 
ei, o nouă intervenţie turcă, menită să le reamintească 
egiptenilor faptul că depindeau de Istanbul. Unul dintre 


detaşamente se afla sub comanda lui Mehemet Ali - l-am 
cunoscut mai devreme -, care s-a folosit de mameluci ca 
să-l detroneze pe conducătorul otoman şi s-a 


728 În capitolul anterior despre China, mi-am exprimat mirarea 
şi scepticismul că tehnologiile superioare de mai devreme 
fuseseră uitate de chinezi. Insă un asemenea regres este în mod 
evident posibil. Intrebarea este cum şi de ce. 

autoproclamat stăpânul oraşului Cairo. Confruntat cu 
realitatea, sultanul de la Istanbul l-a numit pe Ali vicerege 
în Egipt. In schimb, Mehemet Ali a pornit război cu Turcia, 
în cea mai bună tradiţie turcească. 

Mehemet Ali (acum Muhammad Ali, în stil arab, şi nu 
turcesc) a fost cu siguranţă un bărbat puternic şi ambițios. 
Insă se deosebea de despoţii convenţionali prin faptul că 
avea o viziune mai amplă şi o imaginaţie pe măsură. Nu s-a 
izolat niciodată în palatul său. Ali ştia din proprie experienţă 
cât de mult rămăsese în urmă Imperiul Otoman, cât de 
multe mai erau de învăţat. Aşa încât nicio persoană de 
interes nu vizita Egiptul fără să stea de vorbă cu el. De 
asemenea, Ali considera Egiptul nu numai locaţia exercitării 
funcţiei sale, ci şi proprietatea personală şi terenul 
dezvoltării sale. De regulă, otomanii îi mutau pe oficiali 
dintr-un loc în altul, ca să-i împiedice să prindă rădăcini. Ali 
a transformat Egiptul într-un fief ereditar. 

Mai mult decât atât, Muhammad Ali a proiectat această 
dezvoltare ca un proces total, înglobând progresele din 
agricultură şi industrie, noile tehnologii, inovațiile din 
învăţământ (ceea ce economistul ar numi creşterea 
capitalului uman); de asemenea, şi din nefericire, un 
program de înarmare şi inocularea virtuţilor marţiale. 
Pentru a înfăptui toate acestea, a adus tehnicieni străini, 
dintre care unii au renunţat la creştinism pentru islam. Deşi 
Marea Britanie era în mod cert liderul mondial al 
manufacturilor, majoritatea acestor experţi erau francezi, 
poate pentru că prăbuşirea imperiului  napoleonian 
eliberase talentul, poate pentru că înfrângerea Franţei o 
făcea mai puţin de temut, poate pentru că Muhammad Ali 
considera pe bună dreptate Marea Britanie drept un rival al 
industriei egiptene. 

Dintre expatriaţi, cel mai important a fost probabil Louis- 
Alexis Jumel, un francez ce se ocupa cu producţia 
mecanizată a bumbacului, devenit agronom. În 1822, Jumel 

a sădit o tufă pe care o găsise pe insula Bourbon 
(redenumită mai târziu Reunion) şi a creat pentru Egipt 
tipul de bumbac care îi poartă numele”. Această specie 
are o fibră foarte lungă, subţire, dar dură, ce poate fi 
răsucită în forma sa pieptănată, potrivită pentru cele mai 
fine ţesături'*%. In lumea nouă a producţiei mecanizate a 
bumbacului, bumbacul jumel a învins de la bun început. 
Muhammad Ali îl cultiva pe proprietăţile sale, care ocupau o 
parte tot mai mare din solul cel mai bun al Egiptului, iar 
subalternii săi s-au grăbit să-i urmeze exemplul. În 1824, se 
exportau peste 11 milioane de kilograme; în 1845 se 
ajunsese la 15,5 milioane de kilograme”*!. Câştigurile de pe 
urma bumbacului jumel, cumpărat (expropriat) la preţuri 
scăzute artificial şi vândut prin monopoluri de stat 
(aproximativ jumătate din exporturile egiptene totale în 
1835), au fost cele care au acoperit ambițiile economice şi 
militare ale lui Ali şi o bună parte din Canalul Suez. Restul a 
provenit din alte culturi, vândute tot de agenţiile oficiale. 


729 Despre Jumel, vezi Batou, Cent ans de résistance, p. 96. 
Aidoma multora de teapa sa, a fost atras în Egipt de stimulentele 
financiare; şi convins să plece de latura emoţională („une 
deception sentimentale”). 

'5 La momentul respectiv, singurul bumbac mai fin provenea 
din câteva insule de pe coasta Georgiei şi a Carolinelor, cultivat 
aşadar în Statele Unite şi în Indiile de Vest. Insă acesta a fost 
puţin cultivat de-a lungul vremii (în 1835, recolta egipteană era 
de trei ori mai mare), iar recolta s-a diminuat în timp, dispărând 
aproape complet, pe măsură ce hotelurile, casele de vacanţă şi 
turismul au preluat aceste bancuri de nisip. Astăzi, bumbacul 
egiptean este, din punct de vedere practic, cel mai bun din lume. 
Despre povestea lui Jumel, vezi Levy-Leboyer, Les banques 
européennes, p. 199. 

75 Issawi, „Economic Development”, p. 362, oferă cifre de 
„peste 200.000 de qantari” şi, respectiv, 345.000 de qantari. 
Insă, spune el, la p. 518, definiţia qantarului s-a schimbat în 
1835, iar eu am convertit în consecință în kilograme. 

Era o metodă ascunsă de a obţine venituri fără a percepe 
taxe ce nu puteau fi colectate. Sistemul i-a înnebunit pe 
negustorii europeni. 

Incepând cu anii 1820, o bună parte din aceste câştiguri 
s-au îndreptat spre un masiv efort industrial şi educaţional - 
în şcoli tehnice şi militare şi o gamă largă de fabrici şi 
ateliere pentru textile, metale şi produse metalice, 
substanţe chimice, sfoară, arme, vase şi alte asemenea -, 
spre toate lucrurile necesare înlocuirii importurilor şi 
alimentării unei maşini de război tot mai mari. Viceregele a 
urmărit chiar o independenţă mai profundă, cumpărând 
maşini europene şi copiindu-le în Egipt. În faţa prohibiţiilor 
britanice privind exportul, egiptenii au primit în 1826 
permisiunea de a importa 500 de războaie mecanice de 
tesut de la Galloway's, din Manchester. Nu se va întâmpla 
nimic rău, asigura  batjocoritor William  Huskisson, 
preşedintele Comisiei pentru Comerţ; în şase luni, „aveau 
să fie făcute bucăţi”'*2. 

Unii spun că Muhammad Ali încerca să construiască o 
maşină de război; alţii, că urmărea o revoluţie industrială 
într-o regiune mult înapoiată faţă de ţările europene care 
urmaseră modelul britanic’. Era o viziune îndrăzneață, 
donquijotescă, ce avea să incomodeze interesele 
comerciale şi industriale europene: prima încercare din 
partea unei societăţi înapoiate, nonoccidentale, de a 
construi o economie industrială modernă - în urma 
ordinelor de mai sus”. 


732 LEvy-Leboyer, Les banques européennes, p. 189. 

73 Issawi, „Economic Development”, pp. 362 şi urm., afirmă 
ambele lucruri, deşi descrie obiectivul economic ca fiind probabil 
neavizat şi posibil deliberat. 

734 Cea mai la îndemână discuţie în limba engleză se găseşte în 
Batou, „Muhammad-Ali's Egypt”. Batou este de părere că 
proiectul industrial egiptean a fost subestimat şi nerecunoscut. 
De asemenea, că eşecul său a fost lucrătura rivalilor europeni, 

Amploarea succesului lui Muhammad Ali şi motivele 
eşecului său final au fost tăios dezbătute. Pe de o parte, 
producţia egipteană de bumbac a crescut rapid. 
Aproximativ 400.000 de fusuri mecanice o situau în 1834 
pe locul nouă în lume, înaintea Belgiei, şi pe locul cinci sau 
şase în ceea ce priveşte producţia filaturilor pe cap de 
locuitor’. La sfârşitul anilor 1830, Egiptul producea 1,2 
milioane de bucăţi de stambă pe an. Pe de altă parte, 
vizitatorii erau frapaţi de caracterul rudimentar al maşinilor, 
de absenţa mentenanţei, de calitatea slabă a produsului 
finit. Bumbacul jumel era potrivit pentru ţesături dense, 
însă se ştia prea bine că firul egiptean era aspru şi, cu toate 
astea, fragil. Totuşi, unii observatori străini îşi exprimau 
opinii favorabile şi avem dovezi privind exportul acestor 
produse în India, patria ancestrală a producţiei de 
bumbac!'s€. 

Pe cine să credem? Viziunea optimistă înclină spre o 
teorie conspirativă a eşecului egiptean. Proiectul lui 
Muhammad Ali ameninţa supremaţia industrială europeană. 
Egiptul trebuia să se limiteze la culesul bumbacului şi să-i 
lase pe băieţii mai mari să producă firele şi ţesăturile (din 
nou avantajul comparativ). Aşadar, europenii, în frunte cu 
Marea Britanie, au profitat de prima ocazie (1838) pentru a 
lipsi Egiptul de barierele protecţioniste şi de constrângerile 
de piaţă atât de necesare industriilor sale embrionare. 
Potrivit acestei argumentaţii, capitalismul a înăbuşit cu 
sânge rece şi metodic un concurent posibil periculos. 

În schimb, pesimiştii afirmă că Egiptul nu a fost niciodată 
un concurent serios. Proiectul nu avea nicio şansă şi a 


îndeosebi a britanicilor. 

733 Batou, „Muhammad-'Ali's Egypt”, p. 185, tabelul 1. 

736 Însă L&vy-Leboyer, Les banques européennes, p. 189 şi n. 
31, pe baza unor rapoarte înaintate Ministerului de Externe 
britanic, afirmă că bumbacul egiptean putea fi vândut doar în 
Egipt şi în Siria, după cucerirea egipteană. 

supravieţuit doar atâta vreme cât statul a vărsat bani în el. 
Nu se putea face nimic fără tehnicieni şi mecanici străini, şi 
nici măcar atunci. De asemenea, preţurile materialelor şi 
produselor erau stabilite nu de piaţă, ci de autorităţi. 
Probele slabe privind vânzările peste hotare nu dovedesc 
nimic. 

Principala problemă, spun scepticii  (realiştii), era 
incapacitatea socială şi culturală a Egiptului. Antreprenorii 
indigeni erau  rarisimi. Majoritatea erau atraşi din 
minoritățile coptă, greacă şi ebraică - intruşi care aveau 
toate motivele să fie discreţi. Producţia locală se desfăşura 
în ateliere şi ferme, de către proprietari cărora le lipseau 
cunoştinţele, banii şi dorinţa de a adopta tehnologiile 
mecanice. Investitorii străini aveau metode mai bune şi mai 
rapide de a face bani, acordând împrumuturi, de exemplu. 
Numai viceregele îşi putea imagina fabrici în Egipt şi le-a 
creat prin decrete. Insă unde să găsească energia care să 
le pună în funcţiune? Egiptul nu avea nici lemn, nici 
cărbune, iar apa trebuia adusă la suprafaţă ca să poată fi 
folosită la acţionarea roţilor hidraulice. Aşa că a început cu 
puterea animală - 1.000 de boi care să acţioneze 250.000 
de fusuri de bumbac. Şi englezii procedaseră aşa la 
începutul revoluţiei lor industriale, însă este o tehnică 
ineficientă şi costisitoare, mai ales în climatele toride. Una 
e să foloseşti animalele în sarcinile intermitente ale 
agriculturii şi transportului, şi alta să le pui să acţioneze 
maşini veşnic nesătule. 

Şi unde să găsească Muhammad Ali manageri? A angajat 
numeroşi europeni, pe salarii bune, însă voia de la ei mai 
curând know-how decât directive. Pentru acestea din urmă, 
a ales musulmani, turci şi egipteni, din motive care ar fi 
putut avea de-a face cu afinităţile muncitorilor şi 
consolidarea unor interese în noua industrie. Aceşti naziri 
primeau onoruri, medalii şi salarii generoase, însă corupţia 
era în floare, „încredinţându-li-se gestionarea cheltuielilor şi 

plata muncitorilor, ei acceptă mite pentru a favoriza un 
meseriaş mediocru pe cheltuiala statului şi comit 
nenumărate alte fraude dificil de depistat.”'*” Toate acestea 
au atras numirea unor inspectori care să examineze 
registrele, precum şi instituirea unor reglementări 
neplăcute pentru a preveni risipa şi furtul. Astfel, timpul, 
calitatea şi mentenanţa au fost sacrificate în numele 
rânduielii şi ordinii. 

Şi unde să găsească Muhammad Ali muncitori? În cea 
mai bună tradiţie egipteană, a început cu folosirea sclavilor 
(în Anglia, nu uitaţi, au început cu femei şi copii, cu acele 
persoane care nu puteau refuza). Însă aceşti sclavi au murit 
în număr mare, lucru grăitor în privinţa condiţiilor de 
muncă”, Apoi a recurs la mâna de lucru smulsă cu forţa 
din sânul familiei şi din gospodărie, hrănită şi cazată prost, 
maltratată de superiorii tiranici. (Una dintre generozităţi 
consta în lovituri de kurbash - bici din piele de rinocer sau 
de hipopotam.) Unii se automutilau ca să evite recrutarea. 
Insă majoritatea considerau acest act ca fiind respingător, 
dureros şi extrem de periculos; aşa că mutilau în schimb 
maşinile”. Incendierea era o ameninţare constantă”%, iar 


73 Saint-John, Egypt, p. 412. 

738 „La început, în fabrici nu erau folosiţi decât sclavi din 
Darfour şi Kordofan, care au dat dovadă de o inteligenţă 
deosebită şi au dobândit rapid o cunoaştere competentă a 
afacerii; însă o schimbare atât de profundă a stilului de viaţă, 
alături de caracterul extrem de nesănătos al ocupaţiei le-au rărit 
treptat rândurile, astfel încât Paşa a fost în scurt timp silit să 
recurgă la felahi” (Saint-John, Egypt of Mohammed Ali, pp. 410— 
411). 

733 Alţii au fugit din ţară, în ciuda eforturilor de a se închide 
graniţele. Issawi, „Economic Development”, p. 362, pune fuga pe 
seama vremurilor grele şi a recrutării militare. Insă e posibil ca 
recrutarea forţei de muncă să fi fost mai rea. 

74 „Dintre cele 23 sau 24 de fabrici de bumbac existente în 
Egipt, nu există nici una care să nu fi fost, în diferite perioade, 

mentenanţa era neglijată în mod sistematic, cu atât mai 
mult cu cât complicațiile birocratice din fabrici (măsurile 
antifurt) făceau până şi lubrifierea o sarcină monumentală. 
Intr-un climat plin de nisip şi de praf, mentenanta 
necorespunzătoare echivala cu dezastrul'1. Din ce în ce 
mai multe maşini se stricau. Reparaţiile standard luau 
forma canibalismului. „Pentru numărul restrâns de maşini 
pe care le conţin [fabricile], sunt mult mai spaţioase decât 
ar fi necesar.”'*? Prin urmare, producţia a scăzut, aşa cum 
era şi normal. 

Cu alte cuvinte, britanicii nu aveau niciun motiv să se 
teamă de concurenţa manufacturilor egiptene. În ciuda 
(sau din cauza) salariilor absurd de mici, costurile egiptene 
erau mai ridicate; şi, deşi materia primă era deosebit de 
fină, calitatea produsului final era mai slabă. Însă britanicii 
erau extrem de ofensaţi de monopolul lui Ali asupra 
bumbacului de export şi de barierele în calea importului de 
produse străine din bumbac în Egipt. Prin urmare, ajutaţi de 
calculele greşite şi ambițiile politice extravagante ale 
viceregelui, i-au impus comerţul liber. 

Specialiştii de orientare „progresistă” consideră acest 
fapt asasinarea revoluţiei industriale a Egiptului sau, cel 
puţin, o măsură care a întârziat industrializarea egipteană 
cu încă un veac. Aici, supoziţia este că industrializarea nu 
poate reuşi fără „protecţionism, scutiri de taxe, rabaturi la 
tarifele de transport, energie ieftină, facilităţi speciale de 
creditare pentru anumite sectoare, politici educaţionale 
etc., pe care doar un guvern care se bucură de un nivel 


incendiată accidental sau intenţionat” (Saint-John, Egypt, p. 413). 
74 Saint-John, ibidem, p. 415, vorbeşte despre „natura 
neobişnuită a prafului, care constă în atomi fini de siliciu, pe care 
cea mai etanşă clădire şi cele mai lucioase geamuri nu ar putea 
niciodată să-l împiedice să se adune în cantităţi mari”. 
12 Ibid., p. 417. 
663 


ridicat de independenţă politică şi fiscală le poate oferi”7%. 

Părerea mea este că toate acestea sunt doar nişte iluzii 
deşarte. Egiptul lui Muhammad Ali, pregătit pentru o 
revoluţie industrială? Nu. Măreţul său proiect era deja 
muribund atunci când noul tratat comercial a intrat în 
vigoare. Fără îndoială, bătrânul paşă a continuat să 
investească în fabrici industriale până la moartea sa, în 
1848; însă stimulentul militar dispăruse şi nu făcea decât 
să continue să arunce banii pe fereastră. Nici tarifele 
protecţioniste nu erau soluţia. Japonezii nu au avut tarife 
protecţioniste din anii 1850 până în secolul XX. Acest lucru 
nu îi încânta. Insă au prosperat. (Observaţi că istoricii 
antiimperialişti spun când una, când alta: ba se plâng că 
Egiptul nu-şi putea proteja industriile embrionare; ba se 
laudă că aceste industrii mergeau atât de bine, încât îşi 
puteau vinde produsele peste hotare, iar concurenţii lor 
europeni tremurau în faţa lor.) 

Toate acestea formează o istorie fantezistă. O parte 
reproduce  entuziasmele unei perioade anterioare: 
Muhammad Ali părea pentru mulţi dintre contemporanii săi 
un conducător luminat (despot), un om înţelept, un 
mântuitor trimis să trezească Egiptul din somnul său 
îndelungat. O altă parte exprimă ideologia anticapitalistă, 
antiimperialista, antieuropeană. Cu toate acestea, în ciuda 
tuturor ticăloşiilor capitalismului şi imperialismului, în ciuda 
ipocriziei exploatatorilor europeni, problemele Egiptului 
aveau rădăcini mult mai adânci. Prea adânci pentru a fi 
rezolvate chiar şi de un intrus albanez inspirat precum Ali. 

Chiar şi acum, eforturile industriale egiptene se 
împleticesc, din motive puţin diferite faţă de cele din 
vremea lui Ali. Tehnologiile au fost transformate, iar 
modelele întârzierii economice ne spun că nou-veniţii ar 
trebui să aibă oportunitatea şi stimulentul să înveţe şi să 
recupereze. Însă societatea şi cultura egiptene nu s-au 


743 Issawi, „Economic Development”, p. 363. 

schimbat mult în acele privinţe fundamentale care 
determină vocaţia şi performanţa. Egiptul nu era pregătit 
pe atunci. Este pregătit acum? 


Nici celelalte societăţi din Orientul Mijlociu nu s-au 
descurcat mai bine. Cele mai mari venituri din lumea arabă 
musulmană se găsesc, evident, în rândul producătorilor şi 
exportatorilor de petrol. Celelalte „nu se îndreaptă nicăieri”. 
Chiar şi în rândul membrelor OPEC (Organizaţia Ţărilor 
Exportatoare de Petrol), valul de avere nu a generat o 
transformare economică. Un studiu al Băncii Mondiale 
asupra acestor economii, intitulat optimist „Revendicarea 
viitorului”, observă că, în 1960, cele şapte economii arabe 
majore aveau un venit mediu de 1.521 de dolari, mai mare 
decât venitul de 1.456 de dolari al celor şapte nou-veniţi 
din Asia de Est - Taiwan, Coreea de Sud, Hong Kong, 
Singapore, Thailanda, Malaysia şi Indonezia. În 1991, ţările 
arabe rămăseseră cu mult în urmă: 3.342 de dolari, faţă de 
8.000 de dolari. Astăzi, Orientul Mijlociu arab atrage 3% din 
investiţiile străine globale directe; Asia de Est, 58%'*. 

Insă aceste state din Orientul Mijlociu au nevoie de 
investiţii străine? Cea mai bună comparaţie este cea cu 
Spania secolelor al XVI-lea şi al XVII-lea, blestemată cu 
avuţii obţinute uşor şi condusă pe panta răsfăţului şi 
trândăviei. Este şi cazul ţărilor bogate în petrol. Au vândut 
aurul negru pe bani şi au înapoiat ulterior banii ţărilor care 
îi oferiseră. Au cumpărat acţiuni la firmele naţiunilor 
avansate din punct de vedere industrial. De asemenea, au 
construit case, hoteluri şi palate impunătoare, au cumpărat 
automobile mari, care consumă mult (dar combustibilul 
este ieftin, precum cărbunele din mină), au achiziţionat 
proprietăţi peste hotare, unde îşi pot adăposti averile şi 
unde îşi pot permite să se îmbrace şi să se comporte aşa 
cum acasă nu le este îngăduit. În ciuda deşerturilor sale, 


74 Friedman, „Egypt Runs for the Train”. 

Arabia Saudită a plătit o avere ca să importe nisip de pe 
plajele din Australia. Cea mai extravagantă şi mai 
contraproductivă a fost investiţia masivă în arme, inclusiv 
cele dezaprobate de tratatele şi dreptul internaţional. După 
câte s-ar părea, în felul acesta se cumpără prietenia 
producătorilor acestor jucării periculoase. 

Aceste ţări pur şi simplu nu au reuşit să-şi dezvolte o 
economie avansată. La fel ca Spania de odinioară, au 
cumpărat abilităţile şi serviciile altora, în loc să înveţe să 
producă singure diverse lucruri. „Ce este bogăţia?”, se 
întreabă un bancher comercial din Golful Persic: 


Bogăția înseamnă educate... expertiză... tehnologie. 
Bogăția înseamnă cunoaştere. Avem bani, aşa e. Dar nu 
suntem bogați. Suntem aidoma copilului care moşteneşte 
bani de la tatăl pe care nu l-a cunoscut niciodată. Nu a fost 
educat cum să-i cheltuiască. li are pe mână; nu ştie să-i 
folosească. Dacă nu ştii cum să cheltuieşti banii, nu eşti 
bogat. Noi nu suntem bogaţi. Fără această cunoaştere, 
această înţelegere, nu însemnăm nimic. Importăm totul. 
Cărămizile necesare construirii caselor - le importăm. 
Bărbaţii care le construiesc - îi importăm. Mergi la piaţă, ce 
produse găseşti care să fi fost făcute de arabi? Niciunul. 
Sunt chinezeşti, franţuzeşti, americane... nu sunt arabe. O 
ţară care nu ştie să facă o cărămidă, un automobil sau o 
carte este bogată? Eu cred că nu'?. 


Adevărat, dar de ce? Datele privind venitul sau produsul 
pe cap de locuitor indică un nivel ridicat de trai pentru 
unele ţări arabe - în unii ani, mai ridicat decât cel al 
naţiunilor industriale avansate. Insă acest câştig din petrol 
este precar şi, pe termen lung, efemer. În primul rând, 
petrolul este un capital care se epuizează (nu va dura o 


+5 Mohammed Mannei, bancher comercial în Golful Persic, 
apud Jonathan Raban, Arabia: A Journey Through the Labyrinth, 
p. 63. 

veşnicie); în al doilea rând, avuţia însoţită de fragilitate îi 
atrage pe oportunişti şi pe prădători, atât din sectorul 
privat, cât şi din cel public. Aşa sunt încălcate acordurile cu 
caracter de cartel, iar preţurile la petrol se prăbuşesc”%; 
sau vulturii se adună, îndeosebi rudele familiei 
conducătoare, pentru a absorbi sosul negru şi a-l irosi pe un 
nivel mai ridicat de trai; sau avem înşfăcări de teritorii 
neprotejate, cum a fost cazul Irakului în Kuwait”. 
(Kuwaitul, fireşte, a fost doar o punte către emiratele din 
Golf şi, dincolo de acestea, către uriaşele rezerve saudite.) 
In plus, nu toată lumea are petrol. Ţările musulmane din 
Orientul Mijlociu sunt fie bogate, fie sărace, în funcţie de 
petrolul pe care îl au sau nu îl au şi de numărul populaţiei. 
Cele mai bogate au foarte mult petrol şi o populaţie redusă 
(Arabia Saudita, Kuwait); cele mai sărace au puţin petrol şi 
o populaţie numeroasă (Egipt); la mijloc se găsesc cele care 


746 Despre distincția dintre epuizarea resurselor şi 
constrângerile cartelului, vezi Dasgupta, „Natural Resources”, p. 
112. 

' Nu toată lumea ar fi de acord că Irakul a fost prădătorul în 
cazul invadării Kuwaitului. Unii specialişti, atât apărători arabi, 
cât şi occidentali ai poziţiei irakiene, au susţinut că Saddam 
Hussein a fost ispitit (Samir Amin) sau „aproape invitat” (Edward 
Said); ori că atacul a fost justificat de cauza superioară a unităţii 
arabe sau a mobilizării împotriva sionismului (Saddam drept 
Bismarck ori Saladin); sau, în mod implicit, că aceasta nu era o 
cale lipsită de rațiune de a ridica diverse probleme de dezacord 
internaţional (Noam Chomsky). Asemenea argumente sunt 
extrem de grăitoare în ceea ce priveşte atracţia şi imanenţa 
violenţei în lumea arabă (chiar dacă Israelul nu exista, ar fi fost la 
cuțite) - mai multe despre asta în cele ce urmează; precum şi în 
privinţa degradării şi coruperii adevărului şi a argumentului 
intelectual pentru cauza superioară a naţionalismului şi 
antioccidentalismului (antiamericanismului). Cea mai bună sursă 
este Makiya, Cruelty and Silence, cap. 8: „New Nationalist 
Myths”. 

au petrol, dar şi o populaţie mare (Irak, Iran). Ţările sărace 
reclamă solidaritatea, însă cele bogate au griji mai urgente. 
Se simt în nesiguranţă, deoarece bogăţia doarme prost într- 
un pat sărac. Aşa că încearcă să-şi cumpere siguranţa 
plătindu-şi potenţialii rebeli sau inamici; sau comandă arme 
scumpe de la naţiunile avansate din punct de vedere 
industrial, în speranţa că vor obţine protecţia acestora”%. 
(De regulă, te îngrijeşti de propriii clienţi.) În acelaşi timp, 
ţările sărace (precum Pakistanul) fac copii şi, pe cât posibil, 
îi exportă; sau îi vând coreligionarilor mai bogaţi ca 
servitori, lachei sau surse de plăceri. 

Nu există nicio soluţie; doar primul ajutor şi gestionarea 
crizelor. Bogate sau sărace, aceste ţări sunt fără excepţie 
despotisme, unde liderii nu sunt responsabili, acţiunile sunt 
imprevizibile, loialitatea este un vicleşug sau un miraj al 
propagandei, iar totul, inclusiv economia, este subordonat 
politicii şi poate lua o altă întorsătură în urma unui 
eveniment. In loc să atragă legitimitatea prin apeluri la 
dezvoltarea materială - v-au făcut să o duceţi mai bine? -, 
liderii arabi s-au lăudat cu victoriile asupra colonialismului 
sau a sionismului şi au fluturat cămaşa însângerată a 
jinadului, promițând să îndrepte istoria”. Îmi amintesc o 
discuţie la Amman, în 1968. Un om de ştiinţă marcant din 
America (evreu) încerca să convingă un grup de 
personalităţi locale de avantajele păcii: cunoaşterea şi 
colaborarea, insista el, puteau să facă deşertul să 
înflorească. (Aceasta fusese de multă vreme o temă a 
discursului sionist liberal.) În zadar; interlocutorii săi arabi i- 
au spus că aveau lucruri mai presante de făcut - înainte de 
toate, să înfrângă Israelul. Abia apoi urma prosperitatea. 

Incă urmează. Şi nici nu va veni decât local, chiar dacă 
„procesul de pace” va fi o reuşită. Asta pentru că năpasta 


748 Despre banii de recompensă pentru extremişti, vezi 
Goodwin, Price of Honor, pp. 15—17. 
749 Cf. Friedman, „Egypt Runs for the Train”. 

este mult mai generală decât conflictul dintre israelieni şi 
arabi. 

Ea ţine, aş zice, de cultură, care (1) nu generează o forţă 
de muncă informată şi capabilă; (2) continuă să nu aibă 
încredere sau să respingă tehnicile şi ideile noi ce provin 
din Occident, care reprezintă duşmanul (creştinătatea)/59; şi 
(3) nu respectă cunoştinţele pe care semenii lor reuşesc să 
le dobândească, fie prin studiu, în străinătate, fie printr-o 
întâmplare fericită, acasă. La cel mai elementar nivel, 
ratele analfabetismului sunt scandalos de mari şi mult mai 
ridicate în rândul femeilor decât al bărbaţilor. Acest fapt 
este extrem de grăitor pentru o societate care le acordă 
femeilor un statut inferior, fapt ce are în mod evident de-a 
face cu atitudinile cultivate în Islam şi în special în Islamul 
lumii arabe. 

Un mic avertisment. Numeroşi specialişti din Orientul 
Mijlociu, dornici să apere Islamul de denigrare sau 
condescendenţă (din partea Occidentului), insistă că 
relaţiile musulmane dintre sexe, deşi sunt modelate de 
doctrina religioasă, sunt în bună parte independente faţă 
de aceasta. Printre argumentele lor: aceste reguli şi practici 
datează din vremurile preislamice sau au fost deprinse de 
la popoare nonarabe, ori erau legate de venit şi statut 
(soțiile oamenilor bogaţi nu trebuiau să muncească sau să 
facă cumpărături), ori erau o reacţie la amenințările vieţii 
urbane, femeile fiind protejate de insulte la adresa onoarei 
personale şi familiale. Au dreptate: dacă Islamul ar dispărea 
mâine, bărbații arabi ar vedea în continuare femeile aşa 
cum le văd astăzi. Alţi specialişti, uneori aceiaşi, subliniază 
motivațiile aşa-zis ostile ale erudiţilor occidentali: disprețul 


750 Astfel, islamul a exercitat multă vreme o influenţă regresivă 
asupra activităţii intelectuale şi ştiinţifice arabe. Cunoştinţele şi 
ideile noi au fost suspectate de bid'a sau erezie. Subtextul e 
acela că reprezintă o insultă inacceptabilă la adresa adevărului 
veşnic. Cf. Tibi, /slam, p. 145. 

şi  reaua-voinţa  „orientalistă”, ignoranţa şi  nerozia 
„esenţialistă”. Utilizarea unor asemenea cuvinte peiorative 
înseamnă mai curând să respingi decât să combaţi. Foarte 
convenabil. 

Aşadar, aceste obiceiuri datează de foarte mult timp; şi, 
odată ce au fost statornicite de scrierile sfinte, au căpătat 
autoritate şi rigoare. Cu toate acestea, nici măcar textele 
sfinte nu sunt imuabile; „Au existat numeroase încălcări şi 
ocoliri ale învățăturilor din Coran de-a lungul istoriei 
musulmane””5!. Şi, într-adevăr, de-a lungul vremii, statutul 
femeilor în teritoriile arabe prezintă modificări atât în bine, 
cât şi în rău - când mai liberal, când reacţionar. Citim 
despre figuri excepţionale: regine şi prințese care au 
domnit, ba chiar au condus (de asemenea, despre lideri 
politici precum Benazir Bhutto în Pakistan, Khaleda Zia în 
Bangladesh şi Tansu Çiller în Turcia); sau despre femei 
„eliberate” care au locuit în Vest şi care au adus acasă 
atitudini noi, adesea spre uluirea compatrioatelor lor mai 
convenţionale. Auzim chiar despre conducători şi stăpâni 
făcuţi de ocară în intimitatea haremului (la ce serveşte 
intimitatea?); şi cumpărăm un nou tip de bestseller, o 
autobiografie intimă, care relatează abuzurile dominaţiei 
masculine (un strigăt de ajutor şi un model de scandal)/*?. 

Istoricul Bernard Lewis, printre alţii, ne spune că „marşul 
constant al femeilor [musulmane] pe scena publică, ca 
actori importanţi în economie şi actori din ce în ce mai 
importanţi în politică, este [...] ireversibil şi are o 
însemnătate uriaşă”. Femeile au acum drept de vot în 
Turcia, Egipt şi Iran, iar până şi ayatollahul Khomeini, aşa 


751 Keddie, în Keddie şi Baron (eds.), Women in Middle Eastern 
History, p. 5. 

75 Despre aceste lucrări noi, scandaloase, disponibile în ţările 
musulmane doar ca samizdat, vezi Amy Dockser Morris, „These 
Potboilers Stir Widespread Interest în «Islamic Affairs»”, Wall St. 
J., 22 decembrie 1995, p. 1. 

fundamentalist cum era, nu a sugerat niciodată că femeile 
ar trebui să-şi piardă acest drept”**. 

Eu sunt sceptic. Nu ştiu ce înseamnă „actori importanţi”. 
Şi nici nu aş preconiza o transformare în viitorul apropiat a 
structurilor ce se sprijină pe separatorul masculin-feminin. 
Admiţând statutul subordonat al femeilor, sociologul şi 
romancierul arab Barakat ne spune că „schimbarea spre 
emanciparea femeilor trebuie [o] să înceapă prin 
transformarea principalelor structuri socioeconomice, astfel 
încât să fie eliminate toate formele de exploatare şi 
dominaţie”'5. (Dacă de asta este nevoie, vorbim aici 
despre un mileniu.) Şi nici nu mi-aş pune prea multe 
speranţe în dreptul la vot: pentru politicienii arabi, 
îndeosebi pentru cei mai conservatori, votul femeilor este o 
carte electorală utilă. Vot, da; putere, nu. 

Bărbaţii musulmani arabi, mi se pare mie, au rămas în 


753 Cuvintele citate îi aparţin profesorului Francis Hamilton, din 
recenzia volumului lui Lewis, The Middle East, în TLS, 8 
decembrie 1995, p. 4. Şi Roy Mottahedeh, „The Islamic 
Movement”, p. 123, este plin de speranţă. El remarcă rolul 
liderilor politici femei în anumite ţări islamice (dar nu arabe) şi 
afirmă că „emanciparea femeilor oferă o dovadă convingătoare 
privind capacitatea culturilor politice islamice de a evolua”. Da şi 
nu: ce înseamnă „convingător”? Statutul femeilor în aceste ţări, 
chiar şi în Turcia laică, rămâne constrâns de normele şi 
obiceiurile islamice, astfel încât trebuie să ne temperăm 
supoziţiile privind puterea eliberatoare a drepturilor politice. De 
asemenea, trebuie să ţinem seama de segmentarea spaţială a 
societăţilor în care oraşele evoluează diferit faţă de mediul rural. 
Turcia, cu Istanbulul într-o lume şi într-un timp, iar Anatolia în 
altele, şi Anatolia înghesuindu-se în Istanbul, este un fascinant 
studiu de caz privind această schizofrenie culturală şi temporală. 
De unde şi câştigurile alegerilor de la sfârşitul anului 1995, în 
urma cărora partidul islamist a obţinut majoritatea voturilor. 

73 Mottahedeh, „Clash of Civilizations”, p. 11. 

'55 Barakat, Arab World, p. 105. 

bună parte impasibili în faţa acestor mici inovaţii şi forme 
de rezistenţă. In primul rând, învăţămintele sunt neclare din 
pricina disponibilităţii multor femei (majorităţii?) de a 
accepta şi apăra vechile obiceiuri'*. În al doilea rând, 
privilegiile legate de sex nu vor fi luate; la ele trebuie să se 
renunţe. Părerea şi comportamentul bărbaţilor sunt cele 
care contează (bărbaţii sunt şefii), iar sentimentul lor 
cvasiunanim al superiorității este afectat în mică măsură de 
provocările feministe ocazionale. Bărbaţii nu vor fi 
convertiți sau intimidaţi de nişte fuste scurte din Beirut, ci 
doar scandalizaţi şi convinşi de corporalitatea demonică, 
cumplită a femeii'*. 

Implicaţiile economice ale discriminării de gen sunt 
extrem de grave. Negarea femeilor înseamnă privarea ţării 
de forţă de muncă şi talent, dar - şi mai rău - și 


756 Cf. o minirecenzie (ILS, 1 octombrie 1993, p. 28) a unei 
cărţi de Arlene E. MacLeod, Working Women, the New Veiling, 
and Change in Cairo (Columbia, New York, 1993), care susţine că 
vălul este încărcat de simbolism şi soluţia unei dileme duble: 
protestează împotriva pierderii identităţii şi a statutului şi 
„semnalează acceptarea şi consimţirea unei viziuni asupra 
femeilor ca fiind suspecte din punct de vedere sexual şi potrivite 
în mod natural doar să stea acasă”. Aşadar, avem de-a face cu 
rezistenţă cum acceptare - un „protest acceptabil”. Dacă aceste 
păreri şi afirmaţii contradictorii sunt adevărate - şi e posibil să fie 
-, renunţaţi la orice speranţă, femei din Cairo! 

757 Şi nici nu vor fi intimidaţi de agitația politică feministă din 
alte teritorii musulmane, mai liberale. Despre efortul de a 
redefini Islamul în această privinţă, vezi Barbara Crossette, 
„Muslim Women’s Movement Is Gaining Strength”, N.Y. Times, 
12 mai 1996, p. A-3. Despre contrastele din sânul islamului, vezi 
Ash Devare, „For Indonesian Families, Smaller Is Now Better”, 
Boston Globe, 23 iunie 1996, p. 69. 

738 Nu toată lumea ar fi de acord. Intr-o scrisoare către The 
New York Times din 26 iulie 1995, William J. Parente, care 
semnează ca profesor de ştiinţe politice la University of 

subminarea dorinței de realizare a băieților şi bărbaţilor”. 
Nu poţi educa tineretul în aşa fel încât jumătate să se 
considere superiori din punct de vedere biologic, fără să le 
slăbeşti ambiția şi să le depreciezi realizările. Nu-i poţi numi 
pe băieţi „paşă” sau, ca în Iran, nu le poţi spune că au un 
penis de aur, fără să le reduci nevoia de a învăţa şi dea 
face'5. Negreşit, orice societate va avea propriile vârfuri, 
indiferent de context, chiar dacă doar pentru că are 
propriul sistem de împărţire a sarcinilor şi câştigurilor. Însă 
nu poate concura cu alte societăţi care cer performanţă din 
partea întregului fond de talent. 

In general, cele mai bune indicii cu privire la potenţialul 
de creştere şi dezvoltare al unei naţiuni sunt statutul şi rolul 
femeilor. Acesta este cel mai mare handicap de astăzi al 


Scranton, se pronunţă împotriva „eliberării femeilor” în ţările 
arabe, deoarece „ar inunda pieţele arabe ale muncii şi ar reduce 
şi mai mult salariile”. 

'5 Şi consecințele demografice sunt la fel de grave. 
Capacitatea femeilor de a câştiga bani la locul de muncă este 
esenţială pentru statutul lor în sânul gospodăriei şi pentru 
cuvântul pe care îl au de zis în planificarea familială. Este negativ 
corelată, de exemplu, cu reproducerea. Cf. Dasgupta, 
„Population Problem”. Nu este o întâmplare faptul că decizia unei 
soţii musulmane (adesea o femeie de origine nonmusulmană) de 
a lucra în afara casei (sau chiar de a părăsi casa fără 
consimţământului soţului ei) este percepută ca o ameninţare la 
adresa armoniei conjugale şi a demnităţii şi onoarei soţului, fiind 
tratată pe măsură. Cf. Goodwin, Price of Honor, passim ; Barakat, 
Arab World, p. 101. 

7% Mosteshar, Unveiled, p. 353. Această carte, ce reuneşte 
experienţă şi observaţie, este o analiză fascinantă a Iranului care 
credea că se modernizează; care a pornit o revoluţie în numele 
unei libertăţi superioare şi a asistat la deturnarea ei de către 
fundamentaliştii religioşi; iar apoi a văzut cum s-a întors în timp 
cu câteva secole. Şi o analiză terifiantă a naturii unei tiranii 
neglijente, capricioase: ochi şi guri pretutindeni, turnători 
răzbunători, reguli nedefinite, violenţă arbitrară. 

societăţilor musulmane din Orientul Mijlociu, cusurul care le 
îndepărtează în cea mai mare măsură de modernitate. Fără 
îndoială, şi alte societăţi depreciază femeile şi îi venerează 
pe bărbaţi. Niciuna nu este pură. Gândiţi-vă la America 
Latină, cu acel machismo al ei, sau la Japonia, cu 
ataşamentul dintre bărbaţi şi căminele fără taţi'61. Până şi 
aşa-zisele societăţi avansate din Occident se pot descurca 
mai bine la acest capitol. Insă, dacă vedem relaţiile dintre 
sexe ca un continuum între nimic şi egalitate totală, ţările 
musulmane şi în special ţările musulmane arabe s-ar situa 
la pragul cel mai de jos. Femeile sunt umilite încă de la 
naştere. Mesajul: însăşi existenţa lor este un dezastru, 
corpul lor, un păcat'*?. Băieţii învaţă că îşi pot lovi surorile, 
mai mari sau mai mici, fără să fie pedepsiţi pentru asta - 
aşa cum am văzut pe unul făcând în public, sub ochii 
mamei lui, care nu a protestat deloc. Sora nici măcar nu s-a 
apărat. Rău pentru fete, dar la fel de rău şi pentru băieţi. 

Este acest neajuns oarecum inerent în islam? Nu. Islamul 
este felurit. Global prin extindere, cuprinde o gamă diversă 
de societăţi (şi frânturi de societăţi) şi culturi. De 
asemenea, conţine în scrierile sale sfinte numeroase 
învățături, unele contradictorii, care pot fi folosite aproape 
în orice scop. Specialistul în ştiinţe politice Fouad Ajami ne 
reaminteşte cum, atunci când Frăția Musulmană a 
condamnat tratatul de pace al Egiptului cu Israelul, 
guvernul egiptean a convins repede Universitatea Al-Azhar 
din Cairo să declare tratatul conform cu legea islamică”. 
Interpretarea variază aşadar în funcţie de moment, loc şi 
votanţi. 


7 Despre America Latină, vezi, printre altele, Calvin Sims, 
„Justice în Peru: Rape Victim in Pressed to Marry Attacker”, N.Y. 
Times, 3 decembrie 1997, p. A-1. 

72 Makiya, Cruelty and Silence, p. 298, citând o asistentă 
palestiniană din Acre. Cf. Goodwin Price of Honor, p. 4. 

713 Ajami, Arab Predicament, p. 233. 

Chiar şi aşa, nu trebuie să criticăm sau să eliminăm 
generalizarea. Aceasta este o linie predilectă de apărare a 
adepților musulmani, jenaţi de legile şi instituţiile care nu 
sunt gândite „progresist” şi grăbiţi să citeze excepţii şi 
variante. Insă societăţile musulmane au trăsături comune 
ce se sprijină pe o credinţă împărtăşită. Faptul că în 
Orientul Mijlociu atât statul, cât şi opoziţia apelează la islam 
pentru justificare şi susţinere este extrem de grăitor în ceea 
ce priveşte autoritatea discursului religios. Islamul este 
argumentul care are trecere, atât înapoi, cât şi înainte. 

Un argument în favoarea islamului ar respinge influenţa 
sa regresivă, subliniind deschiderea economică, spirituală şi 
intelectuală musulmană dintr-o epocă de aur anterioară. 
Dacă puteau face asta atunci, potrivit raţionamentului, pot 
să o facă şi acum!$*. Ne-ar plăcea să spunem că aşa este, 
din două motive. În primul rând, anvergura competiţiei şi al 
nivelului de performanţă de acum este mult mai mare 
decât odinioară. Sensul cuvântului modern s-a schimbat 
drastic, mult mai mult decât islamul. (Potrivit unei 
asemenea argumentaţii, am putea spune la fel de bine că, 
dat fiind că britanicii obişnuiau să aibă campioni la tenis, ar 
trebui să poată avea şi acum”®.) 

In al doilea rând, neputinţa de a ţine pasul îşi generează 


7% O vor face acum, spune Mohammed Talbi, istoric şi fost 
decan al Universităţii din Tunis. Talbi ne reaminteşte că, în ciuda 
tuturor episoadelor de  intoleranţă musulmană, lumea 
musulmană nu s-a făcut vinovată de „convertire sistematică prin 
forţă, nici de ghetoizare arbitrară, nici de expulzare totală şi 
masivă, nici de genocid, nici de, trebuie să subliniem, un 
Holocaust” (Le Figaro, 27 martie 1997, p. B-27). Argumentul său 
este oarecum prea binevoitor, însă comparaţia favorabilă a 
persecuției minorităţilor de către islamici şi creştini (implicit, a 
evreilor) este corectă. 

765 Ultimul dintre ei, Fred Perry, campion în anii 1930, este 
comemorat printr-o statuie la intrarea pe Wimbledon: un 
memento şi un salut pentru o epocă mai fericită. 

propriile reacţii imunitare. În această privinţă, uriaşul noroc 
al petrolului a constituit totodată o nenorocire 
monumentală”$. l-a ameţit pe conducători, pe intermediari 
şi furnizori, care au dispus de mormane de bani, i-au risipit 
pe proiecte lipsite de valoare şi au reuşit să-şi depăşească 
resursele nelimitate la modul figurat (dar nu şi propriu). Nici 
măcar Arabia Saudită nu îşi poate echilibra registrele. În 
acelaşi timp, aceşti prădători i-au înfuriat pe musulmanii 
săraci, care şi-au găsit la rândul lor un debuşeu pentru 
mânie şi revoltă în doctrina fundamentalistă. 

Aceasta este partea cea mai tristă a poveştii. Islamul, la 
fel ca toate religiile, are miezul său pur şi solid, iar într-o 
societate de machismo extrem combinaţia poate fi 
explozivă. De unde şi recursul rapid la violenţă, dat fiind că 
violența este expresia chintesenţțială, testosteronică a 
îndreptățirii masculine. De unde masacrarea oponenților 
religioşi din Siria; revoluţia şi suprimarea din lran; 
despotismul autocratic din lrak şi Sudan; atacurile cu gaz 
otrăvitor împotriva kurzilor în lrak; genocidul din sudul 
negru al Sudanului; crimele arbitrare şi premeditate din 
Pakistan, Egipt şi Algeria'“, Violenţa algeriană ne spune 
totul: acolo avem nu un război civil, ci un război împotriva 
civililor. O tehnică predilectă de a ucide: tăierea gâtului. 
Astfel, se face economie la gloanţe, iar ucigaşul se apropie 
mai mult de Dumnezeu'S. Tinerele care au refuzat să se 
„căsătorească” cu eroii revoluţiei au fost împuşcate. Aceşti 
ticăloşi se consideră îndreptăţiţi, mai întâi ca bărbați, iar 


75 Despre petrol ca nenorocire, vezi Ajami, Arab Predicament. 

7% Un articol de Jean-Paul Mari, „Enquete sur le massacre d'un 
peuple: Algerie: au dela de l'horreur”, Le nouvel observateur, 23 
—29 martie 1995, p. 58, remarcă: „Algeria a crezut dintotdeauna 
că doar violenţa poate întemeia ceva”. Pentru mai multe detalii 
despre acest subiect, vezi Miller, God Bas Ninety-nine Names, pp. 
168 şi urme Vezi şi Fisk, „Sept journees”. 

768 Fisk, „Sept journées”, p. 7 - un articol important. 

apoi ca soldaţi ce luptă pentru cauză. 

Cel mai frapant aspect al campaniei fundamentaliste 
algeriene este rapiditatea ei - de cât de puţin timp a fost 
nevoie pentru a da ceasul înapoi cu câteva secole. 


„Numele meu este Ozymandias, regele regilor: 

Priviţi-mi operele, voi, cei puternici şi lăsați 
speranţa!” 

Nimic nu mai rămâne... nemărginit şi pustiu 

Nisipurile stinghere şi netede se întind până departe. 


Orientalişti şi esenţialişti 


Emoţiile specialiştilor se aprind când vine vorba de 
Orientul Mijlociu. Cititorii şi publicul ştiu dinainte 
răspunsurile. Dezbaterile, deseori furioase sau apăsătoare, 
nu sunt deloc dezbateri. Nimeni nu este dispus să-şi lase 
arma la intrare; poate va avea nevoie de ea. Printre casus 
belli. conflictul arabo-israelian; imperialismul economic 
european, formal şi informal; şi criticile occidentale (deci 
calomniile) la adresa culturii arabe sau islamice, îndeosebi 
tratamentul aplicat femeilor. 

În aceste împrejurări, majoritatea dezbaterii a luat forma 
înjurăturilor. Scopul (sau efectul) acestor etichete este 
marginalizarea sau excluderea adversarului. El e un... 
(completaţi cu epitetul). Nu mai trebuie spus nimic în plus. 

Cel mai influent dintre aceste atacuri nepăsătoare a fost 
inventarea „orientalismului”. Acesta este păcatul de a scrie 
despre Asia, dar în special despre Orientul Mijlociu, din 
exterior, adică din punctul de vedere al Occidentului 
condescendent, ostil, exploatator. Atacurile la adresa 
fascinaţiei odinioară respectabile pentru lucrurile orientale 
datează cel puţin din anii 1960; însă publicarea în 1978 a 
cărţii cu acest titlu (Orientalism) a lui Edward Said a 
conferit un caracter actual acuzațiilor şi a pus sub semnul 

întrebării majoritatea scrierilor occidentale despre Orientul 
Mijlociu”%*. Punerea sub acuzare sună după cum urmează: 

1. Studiile celor din exterior distorsionează subiectul 
cercetării transformând persoanele în obiecte. Aceste 
obiecte sunt prin definiţie coapte pentru manipulare şi 
dominare. Pentru Said, sisteme precum orientalismul sunt 
„discursuri ale puterii, ficțiuni ideologice - cătuşe făurite de 
minte”. 

2. Această  pseudoerudiţie are tendinţa să devină 
stereotip în timp şi în spaţiu. „Orientalii” - însuşi termenul 
este o impunere eurocentrică - sunt aceiaşi de-a lungul 
veacurilor, iar această invariabilitate esențială este 
rezultatul unui islam etern, care „nu se schimbă niciodată” 
de unde şi boala intelectuală pereche, „esenţialismul”. 
Orientaliştii nu au loc pentru detalii, nuanţe sau textură, 

3. Stereotipurile se pretează la prejudecăţi şi rasism. 
Separă un grup de celălalt, promovează aroganţa, pe de o 
parte, şi resentimentele, pe de altă parte. Dacă am putea 
scăpa de „Orient”, am avea „specialişti, critici, intelectuali, 
fiinţe umane pentru care distincţiile rasiale, etnice şi 
naţionale [sunt] mai puţin importante decât iniţiativa 
comună de a promova comunitatea umană”””. 

Putem lupta din greu cu sentimente nobile, însă 
sentimentele nu sunt de ajuns. Efortul de a curăța terenul 
de aceste boli artificiale a devenit un atac la adresa 
cunoaşterii. În primul rând, metoda anti-„orientalistă” ar 
exclude instrumente indispensabile de cercetare. După 
cum ştie orice bun comparatist, distincţiile sunt esenţa 
înţelegerii. Anti-,„orientalistul” nu poate face şi una, şi alta: 
adică să denunțe căutarea trăsăturilor distinctive ca fiind 
„esenţialistă” şi să reclame în acelaşi timp înţelegerea 
diferenţelor dintre grupuri. Tocmai această înţelegere este 
cea care transformă diversitatea într-un simţ al umanităţii 


7% Vezi Landes, „Passionate Pilgrims”. 
77 Said, Orientalism, p. 327. 

comune. 

În mod ironic, aceşti „orientalişti” condamnaţi atât de 
energic aici - aceşti filologi, arheologi şi călători, occidentali 
chinuiţi de nisip în veşminte din Orientul Mijlociu - erau 
îndrăgostiţi lulea de lumea musulmană arabă. Unii dintre ei 
erau în căutarea unui paradis pierdut. Ca să citez din 
mottoul unei cărţi recente: „Atracția, vraja Arabiei, cum 
este numită atât de des, este o boală a imaginației” ””. 
Astăzi, aceşti orientalişti sunt condamnaţi ca fiind nişte 
imperialişti aroganţi şi rasişti, S-a dus pe apa sâmbetei şi 
idila lor: niciun sentiment înălţător nu rămâne nepedepsit. 
Erau oare sinceri? Şi ce dacă? Sinceritatea este cea mai 
ieftină dintre virtuţi. 

În al doilea rând, realitatea nuanţei nu exclude lumina ce 
decurge din generalizare. Totul, bineînţeles, este mai 
complex decât pare. Fiecare persoană, fiecare eveniment 
este unic. Chiar şi aşa, trebuie făcut un efort pentru a 
simplifica, a descoperi anumite tipare. Altfel nu avem decât 
un maldăr de date fără legătură unele cu altele. 

În al treilea rând, veştile proaste nu sunt neapărat un 
lucru rău. Observațiile fundamentale ar putea arunca o 
lumină nefavorabilă, însă aceste dovezi trebuie judecate pe 
baza meritelor lor, şi nu respinse ca minciuni apriorice. 
Această metodă implică autocenzură şi abandonarea 
îndatoririlor. O bună parte din critica antiorientalistă se 
reduce la pledoaria unui avocat al apărării. Avocaţii sunt 
plătiţi să facă astfel de lucruri. Specialiştii au o obligaţie 
mai înaltă. 

În această privinţă, trebuie să respingem implicaţia că 
eşti descalificat dacă eşti din exterior: că doar musulmanii 
pot înţelege islamul, că doar negrii înţeleg istoria negrilor, 
că doar o femeie poate înţelege studiile de gen şi aşa mai 


m În Tidrick, Heart Beguiling Araby, care nu este îngăduitor cu 
victimele britanice de iluzie romantică. Vezi cuvântul-înainte al 
lui Albert Hourani. 

departe. Această viziune implică separaţia şi un dialog al 
surzilor. De asemenea, exclude observaţiile valoroase ale 
intruşilor şi se pretează la rasism. Am cunoscut odată un 
brahman din Boston care nu reuşea să priceapă de ce un 
student de origine italiană voia să-l studieze în amănunt pe 
Cristofor Columb („Credeam că e italian”, a venit răspunsul 
studentului); şi altul care a descoperit cu stupoare un 
afroamerican ce studia istoria romană - ca şi când el ar fi 
fost mai roman decât celălalt”. 

În plus, discriminarea în aceste domenii exclusiviste face 
loc unui test de fidelitate: este un specialist în tabăra 
potrivită? Acesta li se aplică atât intruşilor, care pot 
„Ccâştiga” acceptarea având opinii rezonabile, cât şi celor 
din interior, neţinând cont nici măcar de culoare. Astfel, un 
istoric sau un politician afroamerican care nu întruneşte 
standardele corectitudinii politice este un „oreo” - numele 
unui cunoscut biscuit cu cacao, umplut cu cremă. 

In tabăra anti-,„orientalista” din Orientul Mijlociu, lozinca 
e antisionismul. Orice îngăduinţă pentru Israel e o dovadă 
de greşeală şi irelevanţă, dacă nu mai rău. Astfel, Edward 
Said şi adepţii săi s-au străduit să-l excludă şi să-l denigreze 
pe Bernard Lewis, o autoritate marcantă în domeniu, ca 
„orientalist” şi „esenţialist”, dar şi ca fiind „prea apropiat de 
cauza israeliană pentru a fi capabil de o judecată 
imparţială”. Fără îndoială, „Lewis a dat tot ce avea mai bun. 


772 Consider că dihotomia exterior-interior este cel mai nefericit 
şi mai antiintelectual aspect al tezei „orientaliste”. În mod 
interesant, într-o încercare de autodefinire menită să ia forma 
unei postfeţe la o nouă ediţie a cărţii lui, Said nu spune nimic 
despre asta. In schimb, se concentrează asupra criticilor la 
adresa aşa-zisului antioccidentalism din carte, despre care spune 
că iau forma uneia sau ambelor inferenţe eronate: aceea că 
orientalismul este un simbol pentru întregul Occident; şi că, prin 
faptul că distorsionează islamul şi poporul arab, este în mod 
indirect un atac la adresa unui sistem „perfect”. O apărare 
energică împotriva oamenilor de paie. Said, „East isn’t East”. 

Cu toate acestea, critica lui Said s-a bucurat de un grup de 
susţinere în rândul specialiştilor occidentali, găsindu-şi 
totodată un ecou plin de fascinaţie în rândul islamiştilor şi 
al altora din Orientul Mijlociu””75. 

Pe de altă parte, unii specialişti din exterior se califică 
deoarece sunt de acord din punct de vedere politic cu 
paznicii. Astfel, Edward Said face o excepţie în Orientalism 
pentru un grup restrâns de erudiţi occidentali - 
propalestinieni, proarabi, promusulmani - care ar putea sau 
nu să aibă dreptate, dar care se află în ceea ce el consideră 
a fi tabăra corectă. Motivația bate adevărul şi realitatea”. 

Această viziune implică cenzură prin excludere şi 
indiferenţă. Erudiţia şi cercetarea sunt perdantele. 


Femeile nipone vorbesc ca tenorii'”5 


Cazul japonez pare să fie excepţia care confirmă regula 
(toată lumea ştie cât de macho sunt bărbaţii niponi), iar 
apărătorii tratamentului aplicat femeilor în ţările 
musulmane - sau, mai precis, ai culturii musulmane arabe - 
nu omit niciodată să-l citeze, până la epuizare. Dacă 
japonezii se descurcau atât de bine oprimându-şi femeile, 


7% Citatele sunt preluate din Francis Robinson, „Through the 
Minefield”, pp. 3—4. Robinson, profesor la Universitatea din 
Londra, este în general înţelegător cu Lewis şi îi respecta 
erudiţia. Observațiile sale pe marginea climatului intelectual sunt 
cu atât mai grăitoare. 

774 Acest accent pe motiv se iveşte din nou în denunţul lui Said 
cu privire la lucrările occidentale despre societăţile islamice şi 
arabe. În loc să combată datele şi tezele, respinge totul, spunând 
că e inspirat de „antagonisme şi ostilitate”, de „antipatie 
culturală”. Vezi conferinţa sa de la Collège de France, „Comment 
l'Occident voit les Arabes”, Le Monde, 3 decembrie 1996, p. 16. 

75 Vezi Nicholas D. Kristof, „Japan's Feminine Falsetto Falls 
Right Out of Favor”, N. Y. Times, 13 decembrie 1995, p. A-1. 

sună argumentul, de ce etichetăm acest fapt ca pe un 
handicap în societăţile musulmane? Şi, într-adevăr, femeile 
nipone şi-au acceptat în mod tradiţional statutul inferior, cu 
consecinţe economice directe. Renunţă la locurile de 
muncă după ce se căsătoresc şi rareori ocupă funcţii în care 
le sunt superioare bărbaţilor. Însăşi vestimentația lor era 
menită să le împiedice la mers, sub pretextul că le 
protejează modestia şi le accentuează feminitatea. Modul 
lor de exprimare era diferențiat şi stânjenit de o povară 
polisilabică a deferenţei; vocile le erau antrenate şi 
acordate la un scheunat gâfâit de soprană; gesturile lor, 
instruite în sensul unei caricaturi de smerenie timidă, 
rezervată. (Nu e de mirare că bărbaţii niponi îşi găseau 
alinarea în băile publice şi în alte locaţii unde puteau întâlni 
partenere mai „naturale”) 

Totuşi, această subordonare dibace a femeii, surprinsă în 
tipăriturile şi teatrul nipon, precum şi în filmele cu samurai, 
ţinea mai mult de clasă decât de o practică naţională. Aşa 
procedau nobilimea şi boiernaşii de ţară cu pământ, cei 
care îşi permiteau să trândăvească şi să plătească servitori 
să se ocupe de nevoile lor. Pentru mai toţi ceilalţi, inclusiv 
pentru familiile comerciale înstărite, femeile aveau datoria 
de a ajuta în gospodărie (ie). Asta însemna nu numai să se 
îngrijească de casă şi să se ocupe de copii, ci şi cultivarea 
cumpătării, implicarea în agricultură şi industrie şi 
promovarea prosperității. lIntr-adevăr, această sarcină 
esenţială îi implica pe toţi, de la soţ (şi mama soţului) până 
la copiii mici. Fireşte, sarcina varia în funcţie de statutul 
social şi de venitul familiei, însă această cauză comună, 
care se contopea cu obiectivul naţional al prosperității şi 
măreției, le-a oferit femeilor o influenţă mult mai mare 
decât ne-ar putea face să credem o viziune simplistă 
asupra etichetei. 

Aşadar, în faţa constrângerilor convenţionale privind 
comportamentul feminin şi regula întâietăţii masculine, 

interesul mai mare a avut prioritate. Indiferent de 
discriminările tradiţionale, autorităţile educaţionale din 
timpul Restauraţiei Meiji (începând cu anii 1870) au impus 
învăţământul elementar universal: patru, ulterior şase ani 
pentru fete - îndeajuns cât să asigure alfabetizarea şi nu 
numai. De ce şi pentru fete? Pentru că obiectivele erau 
modernizarea şi egalarea Occidentului. Acestea implicau o 
abilitate generalizată de a citi, a scrie şi a socoti, precum şi 
de a-i ajuta pe copii la teme. Dezvoltarea industrială avea 
să-i facă pe taţi să lucreze în afara casei şi a fermei; de 
asemenea, guvernul şi serviciul militar aveau să-i poarte 
departe de casă. Mamele trebuiau să le ia locul. La început, 
numeroase familii sărace s-au răzvrătit împotriva pierderii 
câştigurilor realizate de copiii lor; educaţia şi rechizitele nu 
erau gratuite. Unii rebeli au mers până într-acolo încât au 
incendiat şcolile. Însă sacralizarea casei ca întreprindere, ca 
element constitutiv al avuţiei şi progresului naţional i-a 
convertit până şi pe codaşi. În 1890, doar 30% dintre fetele 
eligibile mergeau la şcoală; 20 de ani mai târziu, proporţia 
ajunsese la 97,4%”. 

În acelaşi timp, activităţile femeilor s-au schimbat pentru 
a satisface nevoile unei economii noi. Tot mai multe dintre 
ele şi-au găsit locuri de muncă în afara casei, în special în 
industria uşoară (textile etc.), unde forţa de muncă era 
alcătuită în proporţie de 60—90% din femei. Aceste ramuri 
produceau 40% din PNB şi 60% din schimbul extern la 
sfârşitul secolului al XIX-lea”. Cum aveau femeile salariate 
să-şi crească şi să-şi educe copiii? Răspunsul: părăsind locul 
de muncă după căsătorie şi concentrându-se asupra 
gospodăriei şi a familiei - asta, fireşte, dacă nu aveau 
nevoie de aceste venituri (un mare „dacă”). Priorităţile erau 
cheia: ţara şi gospodăria pe primul loc; genul mai târziu. 
Drept urmare, rolul femeii nu a fost niciodată pur şi simplu 


76 Nolte şi Hastings, „Meiji State's Policy”, p. 157. 
77 Ibid. 

de reproducere. Era mai mult decât o simplă făptură. Era 
un muncitor, un consumator, un om strângător, un 
manager. Şi întotdeauna, atât prin drept, cât şi de nevoie, 
avea acces la spaţiul public. (Din acest punct de vedere, 
contrastul faţă de societăţile musulmane arabe este izbitor 
şi crucial.) 

Ceea ce nu aveau femeile nipone erau drepturi politice. 
Nici nu votau, nici nu conduceau, iar bărbaţii japonezi 
evidenţiau justeţea excluderii. Politica, pentru a nu mai 
vorbi de chestiunile militare, era masculină de drept şi prin 
vocaţie. (Pe de altă parte, soldaţii japonezi acceptau cu 
dragă inimă asistente medicale, deoarece ele îi puneau pe 
picioare pentru a-şi continua activităţile distructive.) 
Femeile nipone au obţinut drept de vot abia după al Doilea 
Război Mondial - nefiind prin nimic diferite în această 
privinţă de franţuzoaice şi obţinând acest drept mai repede 
decât elveţiencele. Chiar şi aşa, joacă un rol mărunt în 
sectorul administrativ. Din nou, Japonia nu diferă foarte 
mult de alte ţări. 

Ce efecte a avut asupra bărbaţilor această discriminare 
parţială, pragmatică? Răspunsul este mixt: bărbaţii niponi 
s-au bucurat de un sentiment de superioritate şi privilegiere 
sexuală, care se manifestă uneori în metrourile pline până 
la refuz, la adăpostul anonimităţii”'£. Pe de altă parte, 
bărbaţii japonezi ajută în domenii asociate în mod 
convenţional cu femeile. lată, chiar la începutul 
shogunatului Tokugawa (1610), un negustor ce-şi 
instruieşte fiul în privinţa îndatoririlor sale: 


Cu mâinile tale, aprinde focul sub plită, pentru micul dejun 
şi cină, stingând apoi tăciunii. [...] leşind în spatele casei, 
adună toate fleacurile: bucăţile mici de sfoară trebuie tăiate 
pentru a fi amestecate în ciment. [...] Bucăţile de lemn sau 


178 Vezi Sheryl Wudunn, „On Tokyo's Packed Trains, Molesters 
Are Brazen”, N.Y. Times, 17 decembrie 1995, p. A-3. 

de bambus, chiar şi de un centimetru, ar trebui păstrate, 
curățate şi folosite pentru alimentarea focului de veghe. [...] 
Când cumperi un lucru pentru prima oară, [...] mergi şi 
cumpără de unul singur. Cumpără la preţul cel mai mic şi 
notează atent preţurile. După aceea [...] vei şti dacă 
articolele pe care [slujitorul] ţi le aduce sunt prea scumpe 
sau nu. [...] Economia domestică ar putea fi o chestiune de 
lemn de foc, cărbune şi ulei. [...] Indiferent de vocaţia sa, 
dacă un bărbat nu îşi asumă aceste chestiuni, nu va putea 
să niciodată administreze cu succes o gospodărie”. 


„Indiferent de vocaţia sa...” Cel care vorbea era un 
negustor, dând glas unor virtuţi străvechi, elementare. 
Altfel spus, băieţii japonezi erau răsfăţaţi şi, cu toate 
acestea, nu erau răsfăţaţi. 

Dezvoltarea economică şi transformarea politică au 
schimbat detaliile, însă aceste valori persistă. Educaţia de 
astăzi este extrem de competitivă; testele sunt scene de 
luptă. Pe măsură ce oraşele au crescut, naveta la locul de 
muncă este un chin. Taţii îşi văd mult mai puţin casa şi 
copiii, însă acest lucru nu a făcut decât să sporească rolul şi 
responsabilităţile femeilor. De asemenea, le-a lămurit pe 
multe dintre ele în privinţa aşa-ziselor bucurii ale căsniciei. 
Femeile urmează acum studii superioare alături de bărbaţi, 
obţin diplome avansate, urmăresc cariere în administraţie. 
Încă se mai confruntă cu bariere discriminatorii şi rămân 
timide, ba chiar amuţesc de tot, în prezenţa bărbaţilor. Insă 
multe dintre ele sunt dispuse să renunţe la familie ca să se 
concentreze asupra carierei. Într-o societate în care bărbaţii 
navetişti au puţin timp pentru soţie şi copii, femeile singure 
nu duc lipsă de atenţie. „V-am zis noi!”, ar spune 
musulmanii. 

În 1991, când am vizitat Japonia şi am fost primit la cină, 
gazda, chiar dacă era în vârstă, a refuzat să cineze cu 
bărbaţii, însă ne-a servit. Dacă ar fi fost mai tânără, ar fi 


79 Shimai Soshitsu, citat în Uno, „Women and Changes”, p. 33. 

mâncat cu noi, împreună cu copiii. Cu câţiva ani mai 
devreme, într-o casă arabă, femeile pregăteau masa, însă 
nu au servit-o şi nici măcar nu s-au arătat; gazda i-a primit 
şi i-a servit pe musafiri. Două lumi. 

Rămâne un fir comun: societatea japoneză are şi ea 
bravada testosteronică şi înclinația spre violenţă. Japonia 
are o istorie îndelungată de războaie de agresiune şi 
oprimare, toate justificate de nevoia naţională. Nimic nu a 
propulsat Japonia mai mult. Nimic nu i-a împiedicat mai 
mult progresul. 

Capitolul 25. 


Imperiul şi după 


Imperiul european colonial a început în secolul al XV-lea 
cu insulele din Atlantic (Canare, Madeira) şi bucăţi din 
nordul Africii şi, mai mult sau mai puţin, s-a sfârşit în a doua 
jumătate a secolului XX. 500 de ani de dominație, o 
perioadă îndelungată. Şi totuşi, având în vedere toate 
efectele uriaşe ale colonialismului, a fost un fenomen 
trecător în cadrul îndelungatei istorii mondiale. Măreţie şi 
mândrie de o parte, umilinţe de cealaltă parte - toate au 
trecut. Dar nu au fost uitate, amintirile dăinuie. Totuşi, 
pierderile pot fi reparate, câştigurile pot fi salvate, sarcinile 
şi oportunităţile aşteaptă. 

Imperiu, imperialism; colonie, colonialism - termenii 
trebuie definiţi”*%. Imperialismul este sistemul („principiul 
sau spiritul”) şi scopul imperiului - dominaţia unei ţări 


7% Pentru o discuţie excelentă asupra acestor termeni şi a 
distincţiilor în timp, spaţiu şi ideologii, vezi Klor de Alva, 
„Postcolonization”. Este mai  discriminatoriu decât mine, 
îndeosebi în ceea ce priveşte utilizarea termenilor imperialism şi 
colonialism şi în distincţia pe care o face între postcolonialism şi 
postcolonialitate. Abordarea sa are avantajele sale, însă voi 
abandona nuanţa în favoarea conciziei. 

687 


asupra altora. Imperiile au apărut precum statele, unul mai 
puternic decât altul. Având în vedere acest pedigri extins şi 
legătura dintre imperiu şi cucerirea militară şi iniţiativa 
diplomatică, putere şi bogăţie, „imperiu” şi „imperialism” 
au fost (erau cândva) cuvinte măreţe. De aici şi ultima 
suflare a regelui George al V-lea din ianuarie 1936: „În ce 
stare este Imperiul? 

Poate părea un truism dacă menţionăm că imperiile 
datează de la începuturile istoriei, dar de fapt, nu este o 
afirmaţie banală. Unii insistă, de exemplu, că imperialismul, 
care a atins apogeul pe la sfârşitul secolului al XIX-lea, este 
cumva o invenţie sau un derivat al capitalismului modem - 
aşa cum spunea Lenin, „cea mai înaltă etapă a 
capitalismului”. Plecând de aici, aceştia susţin că imperiul 
era necesar (indispensabil) prosperității şi supravieţuirii 
capitalismului modern. Durabilitatea acestei credinţe poate 
fi măsurată printr-o literatură abundentă ce declara hotărât 
că imperialismul ţintea mai presus de orice câştig material, 
chiar şi acolo unde l-a costat scump şi a pierdut în mod 
evident!t!, 

Istoria contrazice asemenea legături intrinsece cu 
capitalismul. Să luăm în calcul vechile imperii ale Egiptului, 
Chinei, Asiriei, Persiei, Romei etc. Sau, în vremurile 
moderne, răposatul, deloc regretatul imperiu comunist- 
socialist al Uniunii Sovietice. Faptul că a curs atât de multă 


731 În ultimii ani, s-a intensificat efortul de a supune la testul 
cifrelor ceea ce era odinioară o mică ortodoxie contestată: 
printre alţii, Davis şi Huttemback, Mammon and the Pursuit of 
Empire; sau, asupra unui caz individual, Kimura, „The Economics 
of Japanese Imperialism în Korea”, în special pp. 568—570. 
Michael Adas, „«High» Imperialism”, pp. 327—328, numeşte 
aceste „mari încercări de a întocmi bilanţuri” un exerciţiu de 
„Suprasimplificare şi, până la urmă, inutilitate”. Traducere: nu ies 
aşa cum ar vrea interpreţii materialişti ai imperialismului; nu 
există suficient profit. 

cerneală pe acest subiect reflectă nevoia de a-i discredita 
pe imperialişti şi capitalişti prin încurajarea rezistenţei şi a 


revoluţiei. li interesează doar banii - ce poate fi mai rău? 
Intre timp, definițiile şi explicaţiile greşite duc la concluzii 
greşite. 


Colonialismul este o scriere sumbră a imperialismului: 
„Pentru mulți, presupune  asimetrii sociale nedrepte, 
abuzuri umane şi obligaţii morale, care determină acte de 
rezistenţă, apeluri la dreptate şi lupte de eliberare”'22. 
Cuvântul „colonie” a apărut destul de inocent: în lumea 
antică reprezenta un loc de aşezare îndepărtat - colonia 
feniciană Cartagina sau coloniile greceşti din Italia. Dar 
acum ştim că stabilirea implică un fel de strămutare (nimic 
nu e aşa de rar precum pământul gol), aşadar nu poate fi 
bună sau morală, cel puţin nu pentru victime; aşa încât 
acea stabilire, ca sistem (colonialismul), este cu siguranţă 
rea. In discursul recent, co/onialismul s-a lărgit şi denotă 
„Orice stare dependentă economic şi politic”, fie că duce 
sau nu la strămutarea populaţiei indigene’. Această 
trăsătură peiorativă i-a făcut pe criticii moderni ai 
dominaţiei străine (occidentale) să prefere co/onia/ismul 
vechiului termen, imperialism. Colonialism sună mai rău. 

Imperialismul european (colonialism) - voi folosi cei doi 
termeni interşanjabil - datează din Evul Mediu, de la 
mişcarea Drang nach Osten (avansarea spre est) a 
teutonilor ce cucereau ţinuturi slave, de la invazia nordicilor 
în Anglia şi Normandia şi de la cea a englezilor în Irlanda, 
de la reconquista din Spania'&*. O bună parte din această 
expansiune a luat forma absorbției. Cuceritorii au fost 
asimilați de populaţia indigenă, până în punctul ştergerii 
propriei identități, sau i-au înghiţit pe cei cuceriţi. (Dovezile 


782 Klor de Alva, „Postcolonization”, p. 242. 
7% Ibid., p. 267. Cf. Prakash, în Prakash (ed.), After Colonialism, 
p. 3. 
7% Despre asta, vezi mai ales Bartlett, Making of Europe. 

sunt căsătoriile între aceştia, limba şi numele de 
persoane'55.) Aşadar normanzii i-au înfrânt pe anglo-saxoni 
(1066 şi mai târziu), care îi alungaseră mai devreme pe 
romani şi îi supuseseră pe britani (un popor celtic care îi 
cucerise pe locuitorii indigeni), împingându-i pe mulţi dintre 
vorbitorii celți dinaintea lor înspre Ţara Galilor şi dincolo de 
Canal, în ceea ce a devenit Bretania. Şi în ziua de azi, 
vorbitorii limbii bretone pot asculta transmisiuni radio în 
galeză şi înţeleg bună parte din ce se vorbeşte'8. 

Cu alte cuvinte, întreaga insulă a Marii Britanii este un 
palimpsest de invazii şi confiscări succesive, majoritatea 
estompându-se într-o societate unitară; deşi unii membri ai 
populațiilor de galezi şi scoțieni cucerite încă mai visează la 
independenţa de odinioară şi la identitatea distinctă. Putem 
regăsi centri asemănători de revendicări în Ţara Bascilor 
din Spania (dar mai puţin în cea din Franţa), în Catalonia şi 
Corsica, în rămăşiţele vechilor imperii Habsburgic şi 
Romanov; şi actuala tragedie a Bosniei ne evocă faptul că 
amintirile privind înfrângerea sau cucerirea dăinuie sau pot 
fi reactivate şi manipulate, că viaţa este scurtă, însă 
răzbunarea e lungă. Turcii i-au înfrânt pe sârbi la Kosovo în 
1389; turcii au uitat asta de mult, însă sârbii au făcut din 
răsturnarea acestei înfrângeri esenţa aspirațiilor lor 
naţionale. 

Putem continua pe tot globul. De-a lungul veacurilor, 


7% Cf. Polyptique al lui lrminon, un recensământ al populatiei 
proprietătilor mănăstirii Saint-Germain-des-Pres (chiar lângă 
Paris) de la începutul secolului al IX-lea. Cine poartă un nume 
franc şi cine unul galo-roman? 

786 Incursiunile şi invaziile ulterioare ale danezilor au dus în 
secolul al IX-lea la cedarea unei zone considerabile în estul 
Angliei cunoscută ca Danelaw (Danelagh) (Domeniul legislaţiei 
daneze). Invadatorii danezi s-au contopit cu populaţia locală, iar 
jumătate de secol mai târziu zona a fost reabsorbită în regatul 
englez. 

chinezii s-au îndreptat spre sud, subjugând şi absorbind 
popoarele ce nu îi erau supuse hanului. Japonezii şi-au 
cucerit insulele  „interne” de la populația ainu, 
transformând-o într-o relicvă în nordul îndepărtat. Birmanii 
au migrat din locul lor de baştină din Mongolia şi au conferit 
numele lor unui teritoriu din sudul îndepărtat, absorbindu-i 
pe majoritatea băştinaşilor, însă cruţând un grup de 
popoare cu care se luptă şi în ziua de azi. Arabii s-au 
dezlănţuit din deşert în Cornul abundenței (Semiluna 
fertilă), apoi au măturat Africa de Nord, convertindu-şi 
majoritatea supuşilor la islam. Au făurit state musulmane, 
iar limba lor a devenit elementul definitoriu comun al 
acestor populaţii diverse. (Din 1998, singura limba oficială 
din Algeria odinioară franceză va fi araba.) Drept urmare, 
termenul nostru eurocentric Orientul Mijlociu se extinde 
până la țărmurile africane ale Atlanticului. 

În mod evident, viziunea comună asupra imperialismului 
drept o invenţie şi un monopol occidental abătut asupra 
popoarelor noneuropene este greşită'*. Totuşi, asta cred 
majoritatea oamenilor despre imperialism. Fără îndoială, 
ceva diferit s-a întâmplat atunci când europenii au navigat 
sau au călătorit în jurul lumii şi au supus triburi şi naţiuni 
ciudate cu armele şi cunoştinţele lor superioare. Aceste 
locuri şi popoare de departe erau îndepărtate din punct de 
vedere cultural, geografic şi fizic. În timp ce cuceririle 
anterioare aveau loc în apropiere şi implicau absorbţie sau 
asimilare, aceste tărâmuri stranii erau văzute ca nişte 
premii, ca terenuri ale şansei - nu componente, ci anexe. 


7% Uneori, Japonia modernă face excepţie; însă cum rămâne cu 
Africa precolonială? Aceiaşi gânditori „progresişti” care denunţă 
colonialismul european se grăbesc să se mândrească cu 
expansiunea triburilor zulu sau ashanti. Despre această viziune 
maniheană asupra istoriei mondiale, care îl plasează pe omul alb 
demonic împotriva oamenilor de culoare victimizaţi, vezi lucrarea 
empatică a lui Bruckner Tears of the White Man. 

Populaţia băştinaşă? O rasă inferioară - care putea fi 
folosită şi îmbunătăţită, dar care nu avea potenţial 
european. Ţara-mamă nu preconiza o contopire a vechiului 
cu noul, deşi acest lucru se putea întâmpla şi chiar s-a 
întâmplat, în America Latină şi în coloniile portugheze, atât 
în Lumea Nouă, cât şi în Lumea Veche”. Sportul spune 
povestea. În 1898, un guvernator britanic în Africa de Vest 
a dispus amenajarea a două fâşii de pământ de 20 de metri 
pentru crichet, una pentru europeni, cealaltă pentru 
băştinaşi. Când cele două echipe se înfruntau cinstit, aceste 
jocuri deveneau concursuri rasiale; iar când tabăra africană 
începea să câştige, competiţia trebuia întreruptă”. Am 
evoluat mult de atunci: mai puţină mândrie colonială şi mai 
multe pierderi coloniale. 

Anexarea şi exploatarea acestor teritorii îndepărtate au 
îmbrăcat numeroase forme. Pentru spanioli, miezul 
problemei erau comorile. Imperiul lor consta în filoane de 
minereu legate la linii locale şi regionale de aprovizionare 
cu forţă de muncă, hrană şi manufacturi şi la linii maritime 
ce se întindeau înapoi spre Europa. Portughezii din Asia, pe 
de altă parte, munceau în zone locuite de populaţii mult 
mai mari şi, pentru ei, de necucerit. Erau nevoiţi să-şi 
consolideze poziţia pornind de la anumite regiuni mici, care 
puteau fi apărate - puncte de prezenţă -, şi să se 
răspândească de acolo, cumpărând, vânzând şi storcând 


7s Astfel, guvernul spaniol s-a gândit iniţial să-i ţină pe spanioli 
departe de indieni, însă căsătoriile inevitabile ale invadatorilor şi 
băştinaşilor (castas) au dus la o numeroasă populaţie mixtă care, 
din cauza ravagiilor bolilor, a ajuns aproape egală numeric cu 
cea a indienilor pursânge. Acest grup de mestizo şi criollo s-a 
separat intenţionat de castas şi a condus în cele din urmă revolta 
împotriva stăpânirii spaniole şi a preluat noile naţiuni (Klor de 
Alva, „Postcolonialization”). 

7% Hopkins, Economic History, p. 256. 

bani de protecţie de la negustorii locali”%. 

Olandezii şi englezii s-au implicat în comerţ, deşi acesta 
ducea deseori la intervenţii în conflicte locale şi preluări de 
teritorii. Administrarea şi securitatea costau, atât pentru 
soldaţi, cât şi pentru vasele de război. Insă teritoriile puteau 
fi transformate în privilegii şi monopol, iar costurile 
stăpânirii puteau fi suportate atât de ţara-mamă, cât şi de 
populaţia supusă. |n plus, proconsulii din regiunile 
respective aveau propriile planuri; spaniolii nu erau singurii 
conchistadori. 

Odată instalați, olandezii şi britanicii au urmărit 
cultivarea controlată, depăşind cu mult ceea ce oferea 
natura. Imperiul este o chestiune de iniţiativă botanică, de 
strămutare a culturilor în soluri şi climate favorabile: 
trestia-de-zahăr care a început în Oceanul Indian şi a 
călătorit în jurul lumii, până în insulele din Marea Caraibilor; 
ceaiul transplantat din China în India şi Ceylon (ceaiul 
indian vs ceaiul chinezesc); seminţele de arbore de cauciuc 
importate prin contrabandă din Brazilia şi plantate în 
Malaya; arborele de chinină - din America de Sud în Sfânta 
Elena şi Java; plante oleaginoase din Lumea Nouă în Africa 
de Vest; cafea aici, cacao acolo. Grădina Botanică Regală 
de la Kew, pe malurile Tamisei, la început hobby-ul unei 
prințese, a jucat un rol esenţial - un model de ştiinţă şi 
comerţ în acelaşi timp. Toate acestea erau mai profitabile şi 
mai durabile decât jaful sau extracția, deşi, evident, nimeni 
nu avea nimic de obiectat în privinţa comorilor găsite - de-a 
lungul secolelor, diamantele din India şi Africa de Sud, aurul 
din Australia şi Africa, petrolul din Birmania şi Indiile de Est. 


7% Comparati din acest punct de vedere imperiul portughez din 
Asia cu cel din America de Sud (Brazilia) şi Africa (Angola şi 
Mozambic). Pe aceste continente, au întâlnit populaţii 
împrăştiate, lipsite de organizarea politică necesară unei 
rezistenţe serioase. Aşa că au preluat teritorii cu hotare ce au 
rămas multă vreme nedefinite. 

Interesele private şi speciale s-au aşezat în calea 
intenţiilor raționale,  cumpătate. Negustorii urmăreau 
comerțul, nu teritoriile în sine. Ar fi făcut afaceri şi cu 
diavolul dacă ar fi obținut profituri. Însă nu voiau să fie 
jefuiţi sau intimidaţi de dealerii sau autorităţile băştinaşe, 
care îi considerau pe toţi comercianții drept o posibilă 
pradă. Aşadar, când europenii intrau în bucluc, cereau 
ajutorul guvernelor de acasă. 

De obicei, guvernele le ofereau sprijinul solicitat. Fără 
îndoială, reprezentanţii lor  scorţoşi, în bună parte 
incompetenţi, aleşi mai curând datorită relaţiilor familiale şi 
politice decât pentru meritele lor, adorau formalitatea şi 
protocolul”. (Biografiile acestor nulităţi cu ifose ne fac să 
ne întrebăm cum au reuşit britanicii să construiască şi să 
susţină un imperiu. Insă câţiva indivizi de excepţie puteau 
compensa o hoardă de parveniţi, cu atât mai mult cu cât 
aceşti oameni afectaţi erau mai mult decât bucuroşi să lase 
munca pe seama subordonaţilor lor.) Aceşti înalţi oficiali îi 
dispreţuiau adesea pe comercianţi, considerându-i idioţi şi 
neciopliţi, lacomi şi insistenţi. Păcat. Oamenii de afaceri 
erau nespus de dornici să recurgă la „canalele externe” şi 
să apeleze direct la Londra sau la Paris, unde banii contau. 

In plus, autorităţile se îngrijeau ele însele de promovări şi 
îmbogăţire. Imperiul a atras diverse tipuri umane, bărbaţi 


71 lată spusele lui sir George Robinson, supraveghetorul 
comercianților britanici din Canton, ploconindu-se în faţa lordului 
Palmerstone la Londra: „Cred că nu este necesar să adaug o 
asigurare a celei mai profunde deferenţe şi a respectului cu care 
mă voi supune şi voi executa însuşi spiritul instrucţiunilor pe care 
voi avea onoarea de a le primi, acum sau oricând altcândva. 
Respectarea strictă, neabătută a ordinelor şi îndrumărilor de care 
voi dispune [...] este temelia pe care eu clădesc [...]”. După doi 
astfel de ani, acest linguşitor a fost concediat. In apărarea lui, sir 
George acţiona în cea mai bună tradiţie curtenitoare 
englezească. Cf. şuvoaiele pline de efuziune ale lui William Pitt 
faţă de regele George al Ill-lea (Cook, The Long Fuse, p. 111). 

care nu voiau să-şi petreacă viaţa ca funcţionari într-un 
district rural bucolic, bărbaţi mândri şi puternici şi, dacă 
dăm crezare relatărilor, bărbaţi atraşi uneori de 
ambiguităţile şi libertățile sexuale ale unei lumi 
dezorientate,  interrasiale. Acestea nu erau climate 
sănătoase şi mulţi dintre funcţionari mureau prematur; 
beau de stingeau, iar alcoolul este o otravă. Insă bărbaţii 
zdraveni, ageri se cred nemuritori. In acelaşi timp, vorbesc 
despre „datorie” şi „îmbunătăţire” - o „chemare” către 
lucruri mai înalte”%?. 

Lucrurile mai înalte includeau cuceririle, „supremaţia 
asupra palmierului şi a pinului”. Inţelepţii de la Biroul 
Colonial puteau încerca să-i pună în lesă pe agenţii de 
peste hotare, însă dura luni de zile până când ajungeau 
instrucţiunile, suficient timp pentru fait accompli. „Peccavi 
[Am păcătuit]”, le scria sir Charles Napier superiorilor săi de 
la Londra - un calambur dintr-un singur cuvânt pentru a 
îndulci nesupunerea de care se făcuse vinovat vorbind în 
sindhi în 1842, în ciuda ordinelor explicite de a nu face 
asta. Aşadar, de-a lungul veacurilor, puţin câte puţin şi 
înghiţitură cu înghiţitură, britanicii, de exemplu, s-au trezit 
ciugulind bucăţi teritoriale mai mari sau mai mici: toată 
India, o bună parte din Birmania, Canada, până în Pacific, 
Australia şi Noua Zeelandă, pe lângă sursele de apă şi 


192 Hyam, Britain's Imperial Century, p. 290, citează consolarea 
„sticlei, a glonţului şi a Bibliei” (sursa nu este indicată) şi oferă 
cifre privind consumul de alcool, nu numai al autorităţilor şi al 
ofiţerilor, ci şi, fireşte, al trupelor şi subalternilor. In ceea ce 
priveşte sexul, îl citează (p. 291) pe Alfred Milner (1854—1925), 
activist proconsul în Africa de Sud: „Sexul se încadrează în 
aceste Chestiuni Importante ale Statului. Intotdeauna a fost aşa 
şi va rămâne aşa mereu. Nu este niciodată înregistrat, aşadar 
istoria nu va fi niciodată inteligibilă”. Istoricul poate deduce fără 
niciun risc că, în asemenea chestiuni private, relaţiile 
dezordonate despre care ştim constituie un indiciu. Cf. Hyam, 
Empire and Sexuality. 

staţiile de realimentare, puncte strategice, refugii de-a 
lungul principalelor rute comerciale şi la periferia marilor 
pieţe (astfel, Gibraltar, Malta, Sfânta Elena, Capetown, 
Bombay, Singapore, Hong Kong, Aden). Aceste locuri 
făceau banii şi alcătuiau un şirag de perle în jurul lumii. 
Unele dintre ele reprezentau premii ale ambiţiei imperiale; 
altele, ale interesului mercantil. Însă, în esenţă, toate erau 
răsplata puterii superioare”. 


Pe vremuri, cei care studiau istoria mondială (sau 
europeană) învățau despre imperiile „vechi” şi „noi”. Cele 
vechi erau teritoriile luate între 1500 şi 1800: dominicanele 
americane ale Spaniei, teritoriile englezilor şi francezilor din 
America de Nord, cuceririle portugheze, olandeze şi 
britanice din Oceanul Indian. Apoi, spre începutul secolului 
al XIX-lea, mai toate porțiunile americane ale acestor 
„imperii vechi” au scăpat de sub tutela ţării-mamă. Pentru 
mulţi din Europa, aceste pierderi au dovedit nebunia 
întregii iniţiative: se irosise vreodată atât de mult de către 
atât de mulţi, pe atât de puţini? Drept urmare, ni s-a spus, 
apetitul pentru colonii s-a potolit. La un secol după 1763 
(Tratatul de la Paris dintre Marea Britanie şi Franţa) se 
spunea că imperialismul bătea pasul pe loc. 

Politica internă britanică a dat substanţă acestei 
cronologii. Liberalii, practici ca întotdeauna, au numit toată 
chestiunea o greşeală, bani irosiţi pe nişte supuşi 


'% Granițele erau punctele de întâlnire ale celui puternic cu cel 
slab, aşadar locuri ale încercării şi conflictului. Contele de 
Carnarvon vorbea în 1878 despre „dificultăţile frontierei”: 
„Aceleaşi provocări, reale sau bănuite [...], aceeaşi tentaţie a 
celor de la faţa locului de a dobândi teritorii” reprezentau o 
trăsătură universală a imperiului (Hyam, Britain's Imperial 
Century, p. 283). Despre imperialism ca expresie a diferenţei de 
putere, vezi Landes, „Some Thoughts on the Nature of Economic 
Imperialism” şi „An Equilibrium Model of Imperialism”. 

necivilizaţi, nerecunoscători, lipsiţi de loialitate (George 
Washington şi compania) - „oameni vicleni, şireţi şi 
inventivi””%. Unii au susţinut chiar eliberarea coloniilor care 
nu ceruseră independenţa. 

Evident că nu. O expresie atât de clară a puterii nu avea 
cum să se oprească tocmai când Revoluţia Industrială le 
dădea europenilor o putere mai mare şi le sporea 
capacitatea de a supravieţui în medii odinioară fatale. 
Dimpotrivă, imperialismul era foarte energic în aceste 
decenii, după cum o arătau aventura franceză din Algeria 
(1830), ocuparea Indiei de către Marea Britanie şi 
înaintările în Birmania, cuceririle ruseşti din Siberia şi 
Caucaz, precum şi expansiunea americană spre vest - 
printre altele. Istoricii erau cei care aveau ochelari de cal; 
precum şi o noţiune teoretică potrivit căreia imperiul 
trebuia să aştepte chemarea unui capitalism mai matur 
(mai ofilit?). 

Această chemare, ni s-a spus, explica „Noul Imperialism”. 
Odată cu sfârşitul anilor 1860, nesupunerea tot mai mare a 
proletariatului de acasă şi-a îndreptat privirea pizmaşă spre 
muncitorii de peste hotare ce puteau fi exploataţi. Africa în 
primul rând, dar şi unele regiuni din Asia şi insulele 
Pacificului au devenit ţintele predilecte ale principalelor 
naţiuni europene. Printre ele, Germania, care a decis cu 
întârziere că nu putea fi o putere mondială fără colonii 
peste hotare. Când lucrurile s-au aşezat, toată Africa se afla 
sub stăpânire europeană. Singurele excepţii: Liberia, un 
proiect american de a-i trimite pe negri înapoi acasă; şi 
Etiopia, pe care italienii au încercat să pună mână, însă nu 
au reuşit. 

Acest „Nou Imperialism” se deosebea de cel vechi. Se 
baza la rândul lui, din câte se pare, pe interesul material, 


7% Cook, The Long Fuse, p. 227, citându-l pe Charles Stuart 
într-o scrisoare din 1775 către tatăl său, contele de Bute, după 
ciocnirea cu rebelii americani în bătălia de la Bunker Hill. 

raţional, însă în realitate aceste achiziţii târzii nu erau 
promițătoare. Negreşit, unele teritorii dispuneau de resurse 
posibil valoroase, însă aceste comori erau în general 
neştiute la momentul anexării. O bună parte din 
acumularea de teritorii era strategică (cf. de la Cape Town 
la Cairo) sau preventivă (mai bine să fie ale mele decât ale 
tale). Descoperirile ulterioare erau surprize plăcute şi 
uneori schimbau stimulentele atât de mult, încât provocau 
noi lupte pentru control. Astfel, minele de aur din Africa de 
Sud au atras un puhoi de prospectori neciopliţi în Transvaal, 
au generat dispute cu autorităţile afrikander, au implicat în 
conflict şi Marea Britanie şi au condus la războiul burilor. 
Observatorii sceptici şi radicali au denunţat această 
înşfăcare târzie de teritorii drept, înainte de toate, produsul 
lăcomiei capitaliste şi apoi al nevoii - o condiţie prioritară a 
prosperității europene. Primul aspect era parţial adevărat. 
Lăcomia avea acum frâu liber - nu neapărat lăcomia 
capitalistă, ci simpla lăcomie a omului. Având în vedere 
existenţa puştilor cu repetiţie şi a mitralierelor, confiscarea 
şi uciderea erau acum uşoare - atât de uşoare, încât 
bestiile europene se distrau măcelărindu-i pe băştinaşi, pe 
care îi vânau ca pe nişte păsări şi îi numeau „sălbatici”. 
(Pentru aşa-zişii gentlemeni, vânătoarea era o şcoală a 
brutalităţii şi laşităţii. Încă mai este aşa.) lată-l pe tânărul 
Winston Churchill anticipând lupta iminentă de la 
Omdurman, răzbunarea înfrângerii generalului Gordon la 
Khartoum: „[...] un moment bun pe care să-l trăieşti”, scria 
el, şi: „Fireşte că vom învinge. Fireşte că îi vom secera”. Şi: 
„Bătălia de la Omdurman este un lucru nemaivăzut. A fost 
ultima verigă a lanţului lung de conflicte spectaculoase a 
căror splendoare vie şi maiestuoasă a conferit atât de mult 
farmec războiului”. Popoarele băştinaşe au învăţat în scurt 
timp să-şi dezamăgească cuceritorii renunțând prea rapid. 


698 


Niciun măcel; nicio medalie şi nicio avansare'%. 

Cea de-a doua afirmaţie, că Europa avea nevoie de 
aceste achiziţii de dragul capitalismului, este pur şi simplu 
o aberaţie. Unii oameni de afaceri au făcut bani în aceste 
locuri ciudate şi îndepărtate; mult mai mulţi nu au făcut. 
Însă economiile europene ca economii au câştigat puţin 
spre deloc de pe urma acestor legături exotice. Oamenii de 
afaceri pricepuţi ştiau acest lucru. Când regele Leopold al 
Belgiei, corupţia încoronată, l-a invitat pe bancherul 
german Gerson von Bleichrâder să-l ajute cu vastul său 
domeniu din Congo, Bleichroder l-a refuzat politicos. Era 
interesat, ca orice bun bancher, de oportunităţile unui 
asemenea parteneriat, însă putea mirosi de departe un 
eşec. Câţiva ani mai târziu (la începutul anilor 1880), 
Bismarck s-a gândit să-şi însuşească câteva mici teritorii 
din îndepărtata Africă şi dintre insulele Pacificului. Avea 
Bleichrâder să-l ajute? În acest caz, bancherul trebuia să fie 
mai săritor, deoarece Bismarck era patronul şi clientul său 
privat; chiar şi aşa, a cerut un profit minim garantat. 

Publicul era cu totul altceva. Poţi păcăli câţiva oameni de 
afaceri uneori; pe politicieni de cele mai multe ori; şi pe 
alegători mai tot timpul. lată cum îi explică Paul Leroy- 
Beaulieu electoratului francez motivele pentru care 
imperialismul este un lucru bun: „Cea mai utilă funcţie pe 
care o au coloniile [...] este să-i ofere comerţului ţării-mamă 
o piaţă de-a gata, care să pună în funcţiune industria şi să o 
susţină, şi să le asigure locuitorilor ţării-mamă - indiferent 
dacă sunt industriaşi, muncitori sau consumatori - profituri 
sporite, salarii mai mari sau mai multe bunuri de consum”. 
Aşadar expansiunea colonială a devenit un laitmotiv al 
vorbăriei electorale. Nu exista corectitudine politică 
rezervată în acele vremuri nevinovate, însă nici prea multă 


'% Despre imperiu ca poftă de sânge, vezi Lindqvist, 
„Exterminate All the Brutes”, pp. 52 şi urm. Nu cred că 
exagerează. 

acuratețe. Istoricii şi economiştii politici de astăzi ar trebui 
să ştie mai bine şi să nu ia în serios aceste promisiuni 
făcute în campanie. 


Trebuie să acaparezi o ţară ca să creezi o piaţă? Şi aici, 
erudiţia a oferit o reinterpretare. În vreme ce odinioară 
istoricii scriau despre imperiu (cel formal), acum au început 
să privească mai atent dominionul informal”. Să analizăm 
istoria prezenţei şi influenţei europene în Orientul Mijlociu. 
Această regiune includea Imperiul Otoman, teoretic 
independent, dar supus din ce în ce mai mult cerinţelor 
europene; şi Egiptul, sub suzeranitate otomană, însă aflat 
în realitate în sfera de influenţă europeană. Nicio istorie a 
dezvoltării economice şi politice a Egiptului în secolul al 
XIX-lea nu ar avea logică dacă nu ar lua în considerare 
impactul controalelor informale, virtuale””. Este şi cazul 
Persiei, care nu a fost niciodată colonie, dar care era, 
aidoma Imperiului Otoman, mai independentă în amintire 
decât în realitate. 

Am putea spune acelaşi lucru despre stăpânirea 
europeană din America Latină. Aici, un întreg continent, 
odinioară puternic fragmentat între Spania şi Portugalia, a 
devenit independent din punct de vedere formal în anii 
1820, cu excepţia câtorva insulițe minore din Caraibe. Mai 
mult decât atât, posibilitatea unor noi achiziţii teritoriale în 
emisfera vestică era în mare parte exclusă de doctrina 
Monroe'%. Nu e vorba că puterile europene au fost absolut 


'% De unde şi articolul important al lui Gallagher şi Robinson, 
„The Imperialism of Free Trade”. 

17 Cf. Landes, Bankers and Pashas, cap. 3, despre practicile şi 
profiturile imperialismului informal. 

'% Declaraţia formală a fost dată de preşedintele James 
Monroe în 1823, însă în realitate a fost scrisă de John Quincy 
Adams şi a fost prefigurată de declaraţiile anterioare ale lui 
George Washington şi Thomas Jefferson. Imboldul imediat a fost 

intimidate de această declaraţie unilaterală a preşedintelui 
republicii americane. Aceasta putea fi ocolită cu ajutorul 
oamenilor de paie, aşa cum au încercat francezii cu 
Maximilian în Mexic”. Însă ameninţarea intervenţiei 
americane intra acum în calcul, descurajând ambițiile 
imperialiste. Nu conta. Se puteau obţine mai mulţi bani din 
comerţ:  concesionări de lucrări publice, contracte de 
împrumut, aranjamente favorabile pe piaţă. Nu întâmplător 
o bună parte dintre lucrările despre dependenţă au fost 
scrise de economişti şi specialişti în ştiinţe politice 
latinoamericani. Aceştia simt, oarecum pe bună dreptate, 
că partea lor de lume, deşi liberă în mod formal, a fost 
doborâtă la pământ şi jefuită de parteneri mai puternici. 
Imperiul formal este acum o mare raritate. Chestiunea 
ţine în mare parte de definiţie (este Puerto Rico o colonie a 
Statelor Unite?), însă mai găsim câteva regiuni disparate 
(Guam, Samoa, Bermuda, DOM-TOM-ul francez 
[départements et territoires d'outre-mer]) care se află sub 
stăpânirea altcuiva. Uneori, cum este cazul insulelor 
Bermuda, al Noii Caledonii sau al statului insular Puerto 
Rico, dependenţii preferă această situaţie, deoarece 
dependenţa este profitabilă:%. Şi Panama, după ani de 
„lucru pentru dolarul yankeu”, potrivit unui cântec vechi, se 


reprezentat de revolta încununată de succes a fostelor colonii 
spaniole şi de amenințările intervenţiei europene în vederea 
restabilirii statu quo ante; de asemenea, de indiciile privind o 
posibilă expansiune rusă de-a lungul coastei Pacificului a Americii 
de Nord. Declaraţia nu a fost formalizată niciodată printr-o lege a 
Congresului, însă a fost acceptată după aceea ca expresie a 
politicii americane. 

7% Singurul motiv pentru care a mers chiar şi o perioadă scurtă 
a fost acela că Statele Unite erau prinse în propriul Război Civil. 
Însă, odată ce americanii şi-au concentrat atenţia asupra acestui 
intrus şi au sprijinit rezistenţa băştinaşilor, Maximilian a fost 
pierdut. Propriii sponsori europeni şi-au frânt mâinile, însă până 
la urmă l-au lăsat pradă plutonului de execuţie - raison d'état. 

gândeşte de două ori la ideea plecării americanilor din zona 
canalului. Insă majoritatea teritoriilor care au fost cândva 
dependente, colonii, protectorate, dominioane, 
departamente metropolitane sau departamente peste 
mare, sunt acum libere. Având în vedere sensibilitatea 
populațiilor odinioară supuse şi resentimentele acumulate 
din pricina subjugării şi umilinţei, avantajele materiale au 
înfruntat rareori separatismul. 

Un val de eliberări au înmulţit de mai bine de trei ori 
numărul naţiunilor de pe glob după al Doilea Război 
Mondial. Fiecare dintre aceşti nou-veniţi, oricât de mici şi 
de artificiali, era suveran şi se bucura de vot în cadrul 
Naţiunilor Unite. Libertatea le promitea dezvoltare şi 
prosperitate ţărilor odinioară exploatate şi - un important 
revers al medaliei - prevestea o micşorare a naţiunilor 
capitaliste care înfloriseră prin oprimarea celorlalţi şi care 
acum erau nevoite să se descurce prin forţe proprii. Avea 
să se facă dreptate. 

Lucrurile nu au decurs aşa. Economiile imperialiste de 
odinioară au prosperat mai mult ca niciodată. lar majorităţii 
fostelor naţiuni coloniale le-a venit greu să evolueze. 
Stăpânii lor coloniali, temători în privinţa naţionalismului lor 
incipient şi dispreţuitori faţă de abilităţile acestora, nu îi 
învăţaseră prea multe - strictul necesar pentru sarcinile 
secundare ale guvernării. Conducătorii albi erau îngroziţi de 
băştinaşii educați: desprinşi de trib, animați de aspirații 
„nepotrivite”, aceştia erau, potrivit spuselor unui funcţionar 
britanic (1886), „blestemul coastei de vest [a Africii]”801. 


5% Franţa refuză să negocieze renunţarea la dominioanele sale 
de pe glob, în primul rând din raţiuni de prestigiu şi stimă de 
sine. O asemenea frivolitate costă, iar francezii, presaţi de 
constrângerile europene de a-şi reduce deficitul bugetar, 
analizează, chipurile, şi această posibilitate (Wall Street Journal, 
25 ianuarie 1996, p. 1). Nu vă bazaţi pe asta. 

5% Hyam, Britain's Imperial Century, p. 164. 

Britanicii, în ciuda faptului că se sprijineau pe elitele locale, 
îi excludeau în mod sistematic pe aceşti déracinés 
(„dezrădăcinaţi”) din funcțiile guvernamentale şi 
comerciale ce implicau o responsabilitate sporită. 

Aşadar, deşi coloniştii lăsau adesea în urmă o 
infrastructură de drumuri, porturi, căi ferate şi clădiri, 
mentenanţa era cu totul altceva. Capacitatea fostelor 
colonii de a-şi neglija şi a-şi băga în pământ moştenirea 
materială era uluitoare, după cum o puteau adeveri 
vizitatorii. (Acelaşi lucru s-a întâmplat în ţările din centrul şi 
estul Europei atrase în lumea birocratică ineptă a 
socialismului.)*%?2 O bună parte din ceea ce aceste populaţii 
supuse învățau în şcolile şi universităţile stăpânului 
colonizator era mai curând un discurs politic şi social decât 
ştiinţă aplicată şi know-how tehnic - unelte ale revoluţiei, şi 
nu ale producţiei. Şi poate că aceasta era prioritatea: mai 
întâi libertatea, economia mai târziu; deoarece libertatea 
este o condiţie necesară, dacă nu suficientă a dezvoltării. 

Primele cifre de după eliberare în ceea ce priveşte 
produsul şi venitul pe cap de locuitor au fost încurajatoare, 
dar probabil înşelătoare. Ele reflectau mai mult aparențele 
decât realitatea. Pe măsură ce tot mai multe tranzacţii s-au 
comercializat, de exemplu, pe măsură ce tot mai multe 
produse s-au îndreptat mai curând spre piaţă decât spre 
consumul intern, rezultatele s-au reflectat în date acolo 
unde nu se reflectaseră înainte. Specialiştii în economie au 
prevestit un viitor luminos pentru fostele colonii precum 
Nigeria (petrol), Coasta de Fildeş/Cote d'Ivoire (cacao), 
Algeria (petrol şi gaze). 

Apoi a urmat dezamăgirea. Puţine dintre aceste foste 
colonii şi-au menţinut o creştere consecventă pe cap de 


s02 Cf. S. Erlanger, „Retired People Are Struggling în the New 
Russia”, N.Y. Times, 8 august 1995, p. A-3: „Această Casă a 
Veteranilor, deschisă în 1986 şi aflată deja în pragul prăbuşirii în 
manieră tipic sovietică [...]”. 

locuitor, iar dependenţa lor de termenii comerciali 
extrem de variabili (articole agricole vs produse 
manufacturate) au generat oscilaţii dureroase ale venitului. 
După cum se plângea preşedintele Julius Nyerere din 
Tanzania în 1976, de ce ar fi nevoită această ţară să dea de 
două ori mai mulţi baloţi de sisal an de an pentru a 
cumpăra acelaşi tractor agricol? Bineînţeles, nu se plânsese 
şi înainte (1970—1974), când preţul sisalului crescuse de 
peste patru ori într-un interval de patru ani%%. (Preţurile 
nestatornice ale bunurilor de consum erau o poveste veche. 
Între 1925 şi 1928, preţul cauciucului a scăzut la nivel 
mondial de la 73 cenți la 22 de cenți livra, iar apoi, odată cu 
Marea Depresiune, la mai puţin de 3 cenți livra în 1932855. 
Plantaţiile din Asia de Sud-Est [Malaya, Indiile de Est, 
Indochina] au avut mult de suferit. Insă din acel punct 
preţurile nu puteau decât să crească, aşa cum au şi făcut-o, 
de altfel, în pragul şi pe durata războiului. Războiul este un 
adevărat coşmar pentru anvelope şi grozav pentru industria 
cauciucului.) 

În faţa  dezamăgirilor libertăţii, legea convingerii 
statornice a preluat controlul. Cei obişnuiţi să pună eşecul 
material pe seama relelor externe au decis acum că 
exploatarea nu făcuse decât să îmbrace alte forme. Vechile 
regiuni coloniale erau libere doar formal, spuneau ei, aflate 


s Astfel, după o perioadă îndelungată pe parcursul anilor 
1960 şi 1970, Câte d'Ivoire a prezentat o creştere negativă în 
deceniul următor, -4,7% pe an pe cap de locuitor între 1980 şi 
1992 (Banca Mondială, Wor/d Development Report 1994, tabelul 
1). Algeria şi Nigeria prezintă un tipar asemănător, deşi ratele lor 
de scădere sunt mai mici, -0,5% şi -0,4% între 1980 şi 1992. În 
ultimele două ţări, războiul civil a avut un efect dezastruos 
asupra economiei, în Nigeria din 1967 până în 1970, în Algeria şi 
astăzi. 

5% Harrison, Inside the Third World, p. 336. 

55 Murray, The Development of Capitalism in Colonial 
Indochina. 

în continuare sub controlul exploatatorilor prin nişte 
legături invizibile de dependenţă şi comerţ inegal; de 
asemenea, prin subvenţii şi mite în schimbul afilierii şi 
loialității politice. De unde şi eşecul. 

Unii critici ai acestui nou tip de colonialism 
(neocolonialism) au susţinut chiar că toate schimburile 
dintre naţiunile industriale avansate şi înapoiata „Lume a 
Treia” sunt în mod intrinsec inechitabile. Logic vorbind, cel 
sărac ar trebui să sisteze comerţul cu cel bogat8%. Nu s-ar fi 
putut găsi o reţetă mai bună pentru perpetuarea sărăciei şi, 
din fericire, majoritatea guvernelor Lumii a Treia au decis 
să nu se izoleze de comerţul cu bunuri şi cunoştinţe; de 
asemenea, de împrumuturi, cadouri şi subvenţii. O excepţie 
a fost Birmania (Myanmar), unde un embargo autoimpus a 
determinat canibalizarea vehiculelor pentru a le menţine în 
funcţiune şi utilizarea unui tip de benzină atât de 
neprelucrată, încât stropi negri de otravă ţâşneau pe străzi. 
Doar traficul lejer salvează plămânii trecătorilor. 


După independenţă, naţiunile eterogene pe care le 
cunoaştem în mod colectiv drept Sudul sau Lumea a Treia 
(şi uneori Lumile a Treia şi a Patra, pentru a face distincţia 
dintre cei săraci şi cei extrem de săraci) au obţinut 
rezultate nespus de diverse. Acestea nu variat între 
succesele spectaculoase din Asia de Est, rezultatele mixte 
din America Latină şi regresul categoric din regiuni precum 
Birmania şi o bună parte a Africii. 

Această diversitate a urmărilor arată că nici colonizarea 
în sine, nici măcar subjugarea nu dictează eşecul“. De-a 


s% Despre utilizarea termenului neocolonialism, vezi 
Stavrianos, Global Rift, pp. 177—178. 

87 Două exemple din istoria premodernă: israeliţii antici, după 
exodul din Egipt; şi aztecii, care s-au refugiat din calea sclaviei în 
tinuturile mlăştinoase, de unde au cucerit toate popoarele din 
jur. 

lungul istoriei, acesta este miezul problemei: să fii la 
pământ nu înseamnă să fii complet distrus. Unele ţări au 
valorificat moştenirea colonială; moştenirea infrastructurii 
sociale, educaţiei, ideilor; până şi propria furie, rezistenţă şi 
mândrie’, Altele au distrus ceea ce puterea colonială 
lăsase în urmă şi nu au învăţat să pună totuşi ceva în loc. 
lar altele au rămas cu puţin, de obicei fiindcă puterea 
colonială nu considerase că îmbunătăţirea ar fi fost 
rentabilă. lar altele erau prea sărace şi nici măcar nu 
atrăgeau lăcomia naţiunilor mai puternice. 

Exemplul câtorva foste colonii prospere le-a consolat 
prea puţin pe cele care au dat greş. Pentru acestea, 
întreaga experienţă a fost umilitoare, exasperantă; iar 
dezamăgirile ulterioare nu au făcut decât să le sporească 
resentimentele. Au dreptate. Însă în loc să le ţină în ei, ar 
face mai bine să le dea glas. Nimic din toate acestea nu a 
avut de-a face cu intenţiile, bune sau rele. Aceasta a fost 
logica situaţiei şi toată lumea ar fi susţinut din inimă că au 
făcut ce era mai bine pentru toţi. 

Să-i luăm ca exemplu pe francezi. Aceştia se considerau 
deţinătorii raţiunii şi virtuţii universale, precum şi a celei 
mai înalte culturi literare; şi, deşi nu făceau prea multe 


s8 Însemnătatea rezistenţei şi a mândriei este principala temă 
a majorităţii lucrărilor noi despre istoria imperialismului - ceea ce 
Michael Adas descrie drept „Sfârşitul eroului alb la tropice” 
(„«High» Imperialism and the «New» History”, p. 318). In vreme 
ce studiile mai vechi s-au concentrat asupra conchistadorilor, 
guvernatorilor şi întreprinzătorilor europeni, asupra contrastelor 
de modernitate europeană vs înapoiere băştinaşă, dezvoltare vs 
stagnare, accentul a căzut recent pe formele şi consecinţele 
rezistenţei, nu numai pe rebeliuni, răzvrătiri şi „răscoale”, ci şi pe 
sabotajul cotidian şi refuzul de a coopera. In ceea ce priveşte 
acest ultim aspect, cf. Scott, Weapons of the Weak. Ideea este 
de a restabili „instrumentalitatea”, adică de a prezenta victimele 
pasive drept actori hotărâți şi culturile indigene ca surse de 
energie şi inspiraţie. 

pentru a-şi educa popoarele supuse, acel puţin era inspirat 
de un sentiment al misiunii şi al perfectibilităţii infinite - şi 
tu poţi fi francez. Invăţământul se desfăşura de regulă în 
franceză, care a produs o clasă de oameni cu carte 
înstrăinaţi de părinţi şi de cultura lor nativă - unul dintre 
profesori l-a numit o „maşinărie a alienării”. Substanţa era 
alcătuită din clişee istorice franceze - „Nos ancêtres les 
Gaulois [Strămoşii noştri, - galii]...” - şi din opere literare 
clasice precum Andromaca lui Racine şi Cidul lui 
Corneille”, Cei mai buni elevi, care învățau îndeajuns de 
bine încât să obţină burse la universităţi franceze, îşi 
însuşeau comorile virtuţii republicane franceze, exact genul 
de lucru care avea să-i facă să-şi urască statutul, dacă nu şi 
pe ei înşişi, şi să-i transforme în lideri ai rebeliunilor. 
Dovadă stă cariera lui Ho Chi Minh în Vietnam sau a lui Pol 
Pot în Cambodgia. 

Care este bilanţul? Imperialismul a fost bun sau rău 
pentru popoarele supuse?  Ingăduiţi-mi o serie de 
observaţii: 

(1) Unul dintre obiectivele principale ale imperialismului 
a fost acela de a extrage avere şi forţă de muncă, într-o 
măsură mai mare decât se putea la preţurile pieţei libere. 
Rezultatele nu au fost întotdeauna pe măsura aşteptărilor. 
Pe de altă parte, în (aproape) toate cazurile, câţiva s-au 
descurcat bine - comercianții duri, concesionarii, 
funcționarii, intermediarii (compradores), elitele locale - de 
ambele părți ale liniei de demarcaţie dintre conducători şi 
supuşi, puternici şi slabi. 

(2) Mai toate imperialismele au adus cu ele suferinţe 


3% Harrison, Inside the Third World, cap. 17: „The Alienation 
Machine: The Uneducated and the Miseducated”. Vezi p. 325: 
„Este îndeajuns de rău că toţi copiii francezi sunt nevoiţi să-şi 
zăpăcească mintea cu aceste lucrări bombastice şi constipate, 
însă a le preda copiilor africani este în mod categoric o crimă”. 
(Nu ştiu. Sunt mişcat de Andromaque.) 

materiale şi psihologice poporului supus; însă şi câştiguri 
materiale, directe şi indirecte, intenţionate sau nu. Unele 
dintre aceste câştiguri au fost rezultatul deschiderii şi al 
comerţului. Ca să-l cităm pe John Stuart Mill, care scria 
dintr-o perspectivă  britanică/smithiană la jumătatea 
secolului al XIX-lea, „[...] tendința oricărei extinderi a pieței 
[este] aceea de a îmbunătăţi procesele producției” 81°, 

Toate aceste efecte comerciale au depins de natura 
stăpânirii coloniale. Unii stăpâni erau mai bogaţi şi mai 
ambiţioşi. Coloniştii construiau de regulă lucruri folositoare 
- drumuri, căi ferate, dotări portuare, clădiri, sisteme de 
aprovizionare cu apă, de canalizare şi alte asemenea. li 
puneau pe băştinaşi să plătească pentru aceste facilităţi 
prin muncă şi taxe, însă ar fi putut să păstreze pur şi simplu 
banii. În acelaşi timp, câştigul pentru băştinaşi era 
întâmplător, deoarece aceste îmbunătăţiri erau făcute în 
primul rând pentru puterea conducătoare şi interesele sale 
comerciale; la urma urmei, coloniştii trebuiau să facă 
aceste locuri îndepărtate locuibile şi profitabile, să apere 
graniţele şi să menţină ordinea. Insă tot câştig se numea. 
Este şi cazul instituţiilor medicale, care la început îi serveau 
pe stăpâni (de remarcat însă faptul că drumurile şi 
defrişările puteau contribui la răspândirea bolii). Cu toate 
acestea, motivul contează mai puţin decât consecinţele. 
Nimeni nu poate izola beneficiile acestor eforturi. De 
asemenea, constructorii şi medicii aveau propriul sentiment 
al datoriei faţă de societatea mai largă. 

Ar fi fost construite mai multe asemenea clădiri dacă 
aceste ţări ar fi fost libere? În timpul regimurilor 
precoloniale, improbabil. Chiar şi acum, când progresul a 
devenit o religie universală, iar mediul de afaceri e gata să 
se implice, lucrările publice din fostele colonii adesea ne 
dezamăgesc. Mai rău decât atât, regimurile ulterioare au 


810 Mill, Principles of Political Economy, citat în Meier, 
„Theoretical Issues”, pp. 42—43. 

lăsat moştenirea colonială să se deterioreze. Marile excepţii 
au fost societăţile postcoloniale din Asia de Est şi Sud-Est: 
Coreea de Sud, Taiwan, Singapore. Şi, fireşte, noile 
tehnologii au permis o îmbunătăţire inexorabilă - 
aeroporturi şi transport aerian, de exemplu. 

Cu toate acestea, în fostele colonii, asemenea proiecte 
sunt adesea investiţiile colosale ale conducătorilor, care 
preferă mai curând să cheltuiască (banii altora) pe nou 
decât să aibă grijă de ce este vechi. Rămânem cu o serie 
de straturi pe movilele şi ruinele unei generaţii anterioare. 
Tiparul arheologic obişnuit al civilizaţiilor succesive este 
acum reactivat în societăţile slab pregătite ale secolului XX 
şi vor constitui probabil deliciul viitorilor săpători. Printre 
viitoarele ruine: hoteluri de lux, care înlocuiesc deja 
caravanseraiurile şi genul de hanuri care constituie cadrul 
romanelor şi filmelor de aventuri. Călătorii în interes de 
afaceri şi birocraţii de azi se aşteaptă la servicii uniforme pe 
tot globul; de asemenea, la emisiuni CNN şi Sky-News. 

(3) Harta lumii coloniale a fost trasată de către europeni. 
Granițele nu reflectau realităţile locului şi poporului. Acest 
lucru era cu atât mai adevărat în Africa (dar şi în India şi în 
Birmania), unde triburile erau fragmentate şi s-au alăturat 
şi altele (inclusiv tânărul trib al coloniştilor şi imigranţilor 
albi), punând bazele iredentismului şi vrajbei. Libertatea, 
când se întâmpla să vină, venea la popoare ce nu erau 
pregătite să convieţuiască. Şi cu toate acestea, naţiunile 
noi considerau aceste graniţe artificiale ca fiind sacre, de 
teama a ceea ce le-ar fi putut înlocui. Oarecum pe bună 
dreptate: dovezile privind disputele teritoriale în fostele 
regiuni coloniale indică mult zgomot pentru puţin şi 
penalizări usturătoare atât pentru câştigători, cât şi pentru 
perdanţiei!. 


s Despre „războaiele costisitoare şi inutile” ale Americii 
Latine, vezi Harrison, /nside the Third World, pp. 384 şi urm. Insă 
adăugaţi la lista lui conflictele dintre Mexic şi Statele Unite şi 

(4) Energia, resursele şi potenţiala bunăvoință a acestor 
state succesoare au fost epuizate pe parcursul propriei 
definiri. Foarte puţine dintre ele (cel mai bun exemplu este 
Coreea) aveau deja o identitate etnică sau naţională 
embrionară în momentul în care puterea colonială a preluat 
controlul şi au putut să-şi clădească pe ea rezistenţa ori să 
o reia după plecarea intruşilort!?. Celelalte au avut de 
suferit de pe urma instabilității şi violenţei care însoțesc 
identitatea şi legitimitatea incerte, împleticindu-se de la o 
lovitură la alta, de la o explozie la alta82?. În acelaşi timp, 
naţiunile industriale avansate au declamat devotamente, 
au sprijinit victime, au susţinut tiranii, au creat noi victime, 
şi-au frânt mâinile şi au cârpit în general orice intervenţie - 
au făcut şi bine, şi rău, în acelaşi timp, consolându-se 
totodată cu intenţiile lor virtuoase, cauzele mai înalte şi 
satisfacția ce decurge din superioritatea morală. (Acesta 
este rolul exerciţiului.) Imaginile cu copii înfometați şi 
murdari umplu ziarele publice şi ecranul televizorului. 
Numărul cauzelor caritabile îl depăşeşte pe cel al fondurilor. 
De regulă, este acordat doar primul ajutor. 


incursiunile nereuşite din Statele Unite în Canada Britanică. Pe 
unele hărţi mexicane, Texasul şi sud-vestul Statelor Unite 
figurează în continuare ca teritoriu mexican ce aşteaptă să fie 
revendicat. 

s:2 In unele cazuri, aceste popoare subjugate îşi construiseră 
propriile imperii înaintea sosirii omului alb: aztecii şi incaşii, 
desigur; însă şi anamiţii în Indochina, birmanii în Birmania; zuluşii 
în Africa; şi aşa mai departe. Libertatea nu a generat neapărat 
restabilirea egalităţii. Egalitatea nu existase niciodată, iar noile 
structuri statale se sprijineau pe vechile ierarhii. 

83 Harrison, /nside the Third World, p. 388, îl citează pe S.E. 
Finerm spunând că, dintre cele 104 coups d'état din perioada 
1962—1975, mai toate au avut loc în ţări din Lumea a Treia, în 
1975, un sfert dintre toate statele membre ale Naţiunilor Unite 
erau guvernate de regimuri care ajunseseră la putere în urma 
unei lovituri de stat. 

(5) Haideţi să încercăm şi ipoteza  contrafactuală: 
naţiunile înapoiate din punct de vedere economic ar fi 
crescut şi ar fi progresat (în sensul tehnicii şi al 
productivităţii) mai rapid dacă nu ar fi cunoscut niciodată 
colonialismul. Argumentul pro se sprijină pe ipoteză: pe 
premisa că aceste popoare supuse nu ar fi fost altminteri 
supuse exploatării interne şi externe; de asemenea, că ar fi 
fost capabile să înveţe şi să se schimbe. Argumentul contra 
se sprijină pe istorie: imperialismul nu a împiedicat câteva 
colonii să se dezvolte ca nişte centre autonome şi să înveţe 
şi să inventeze tehnicile unei economii industriale. De 
exemplu, coloniile britanice din America de Nord, Finlanda 
ca parte a Imperiului Rus, Norvegia sub Suedia, Hong 
Kongul sub Marea Britanie. Primul exemplu al unei naţiuni 
nonoccidentale care a făcut acest lucru, Japonia, deşi a 
rămas independentă (mare lucru), a făcut-o în limitele 
protecţioniste ale unui imperialism informal. Dar, după cum 
ştie toată lumea, Japonia este un caz special. 

Istoria sugerează că tutela poate fi o şcoală. Desigur, 
depinde foarte mult de profesor. Unele naţiuni imperiale 
conduceau mai bine decât altele, iar coloniile lor s-au 
descurcat mai bine după independenţă. Potrivit acestui 
criteriu, spaniolii şi portughezii conduceau prost, olandezii 
şi francezii - ceva mai bine, iar britanicii - cel mai puţin 
bine, datorită disponibilităţii şi capacităţii lor de a investi în 
infrastructura socială (căi ferate în India, de exemplu) şi 
faptului că se bazau pe elitele locale ca să administreze în 
numele lor. În 1900, India avea de 35 de ori mai mulţi 
kilometri de cale ferată decât China oficial independentă - 


81 Alam, „Colonialism, Decolonisation and Growth Rates”, p. 
235 şi n. 2, nu ar fi de acord. El observă că, în secolul al XIX-lea, 
ţările care dezvoltaseră sectoare industriale moderne erau „fie 
state suverane, fie autonome” şi conchide că „un control intern 
asupra politicilor economice era o condiţie necesară în vederea 
industrializării”. 

un salut la adresa simțului britanic al imperiului şi al 
datoriei”, (Un cinic ar putea afirma că rolul acestor căi 
ferate era în primul rând acela de a transporta bumbacul 
neprelucrat şi alte materii prime în posturi şi pe soldaţi în 
locurile unde existau frământări sociale. Totuşi, conectarea 
pieţelor indiene a uşurat distribuţia alimentelor într-o ţară 
vulnerabilă în faţa foametei locale. lar uneori e posibil să fie 
nevoie de o foamete ca să construieşti o linie?1€.) 

Cu toate acestea, potrivit acestui standard, cel mai bun 
stăpân colonial al tuturor timpurilor a fost Japonia, deoarece 
nicio altă fostă colonie nu s-a descurcat la fel de bine 
precum Coreea (de Sud) şi Taiwan, unde ratele anuale de 
creştere pe cap de locuitor în intervalul 1950—1973 le-au 
depăşit pe cele ale naţiunilor industriale avansate (cu 
excepţia Japoniei). Această realizare reflectă, după părerea 
mea, cultura acestor societăţi: structura familială, valorile 
profesionale, tenacitatea. (Spun asta deşi numeroşi 
economişti nu acordă importanţă culturii, care nu poate fi 
măsurată şi, pentru aceşti experţi, se pune pur şi simplu în 
calea ideilor bune.) Aceste valori erau deja existente în 
timpul stăpânirii nipone, în parte ca reacţie la aceasta, şi s- 
au manifestat ca reacţie la oportunităţile de profit ori de 
câte ori stăpânul străin le îngăduia băştinaşilor să 


si5 India 38.024 kilometri; China 1.070 kilometri - Kerr, 
„Colonialism and Technological Choice”, pp. 93—94. Despre 
sprijinul britanic întârziat în ceea ce priveşte industria indiană a 
fierului şi a oţelului, vezi Bahl, „Emergence” şi Making of the 
Indian Working Class. 

8316 De remarcat: calitatea tehnică a căilor ferate din India era 
slabă; de asemenea, contribuabilul indian era cel care acoperea 
involuntar o bună parte din costuri sub forma profiturilor 
garantate pentru investitorii britanici. (În ciuda avuţiei lor 
ocazionale, indienii nu erau interesaţi să investească în aceste 
proiecte.) Despre această poveste pestriță, vezi Headrick, 
Tentacles of Progress, cap. 3. 

muncească8. Însă succesul postcolonial dovedeşte şi 
moştenirea colonială: cumpătarea economică a 
administraţiei nipone, care şi-a însuşit în colonii „efortul 
superb de reuşit de modernizare pe care Japonia însăşi şi-l 
însuşise”8!8. 

Bineînţeles, locuitorii Coreei şi Taiwanului nu ar fi de 
acord. Ei îşi amintesc tirania, tortura şi abuzul - amintiri 
otrăvite de un refuz nipon sfidător de a-şi exprima regrete 
sau remuşcări, Remuşcări pentru ce? Sistemul a 
funcţionat*?. În plus, 


8&7 Vezi răspunsul la o diminuare a importurilor nipone de 
manufacturi din timpul Primului Război Mondial - Ho, 
„Colonialism and Development”, în Myers şi Peattie (eds.), 
Japanese Colonial Empire, p. 365. 

8&8 Mark Peattie, în Myers şi Peattie (eds.), Japanese Colonial 
Empire, p. 23. Despre aceste date şi motivele speciale ale 
dezvoltării din Coreea şi Taiwan, unde politica japoneză a fost şi 
mai mult modelată de consideraţiile militare strategice şi de 
nevoia de alimente ieftine, vezi Alam, „Colonialism”, pp. 250— 
253, şi Hayami şi Ruttan, „Korean Rice, Taiwan Rice”. 

819 Despre nepăsarea Japoniei în ceea ce priveşte Coreea, vezi 
N. Y. Times, 12 octombrie 1995, p. A-5; 14 noiembrie 1995, p. A- 
14. Despre memoria şi indignarea coreeană, vezi Yoiclii 
Serikawa, „Deux peuples emp&âtres dans leur passé [Două 
popoare împotmolite în trecutul lor]”, Courrier international, 211 
(17—25 noiembrie 1994), p. 32, cu o ilustrație a unei expoziţii de 
figurine din ceară din cadrul memorialului războiului coreean de 
independenţă în care armata japoneză torturează un patriot 
coreean. Despre chestiunea mai amplă a agresiunii de dinaintea 
şi din timpul celui de-al Doilea Război Mondial, vezi Buruma, The 
Wages of Guilt. Cea mai recentă „criză” a fost cauzată de 
declaraţia unui oficial japonez că „Japonia a făcut anumite lucruri 
bune. Japonia a construit şcoli în fiecare orăşel din Coreea pentru 
a ridica nivelul educaţiei şi, de asemenea, a construit căi ferate şi 
porturi”. 

82 Perspectiva  proniponă, exprimată de un occidental, 
vorbeşte despre „forţe poliţieneşti moderne şi deosebit de 

[Japonia] era la fel de responsabilă în politicile sale privind 
populaţiile coloniale [...] precum erau Belgia în Congo, 
Franţa în Indochina, Olanda în Indiile de Est sau Germania, 
Italia, Spania ori Portugalia în Africa. Şi, la drept vorbind, am 
putea spune că eforturile coloniale ale Japoniei ar trebui 
judecate mai curând în raport cu celelalte situaţii coloniale 
decât în raport cu o utopie teoretică%?!. 


Lumea le aparţine celor cu o conştiinţă limpede, lucru de 
care Japonia se bucura într-o abundență cvasiunanimă. 

Coreea şi Taiwanul ar spune că au reuşit în ciuda 
Japoniei, care le-a ghidat înspre agricultură şi le-a 
îndepărtat de industrie. Japonia le-a reamintit în repetate 
rânduri de subordonarea lor politică şi socială; le-a făcut, ca 
în cazul coreean, să-şi schimbe denumirile şi să-şi asume o 
identitate niponă de mâna a doua, imitativă; le-a atribuit 
locuri de muncă pe care japonezii le considerau prea 
periculoase şi neplăcute (de exemplu, mineritul în insule). 
Odată cu câştigarea libertăţii, coreenii şi-au adus aminte. 

Insă nu au lăsat amintirile să stea în calea dezvoltării 
materiale. „Nu te înfuria; răzbună-te.” 

Coreea şi Taiwanul reprezintă excepţia. Majoritatea noilor 
naţiuni postbelice şi-au amintit mult prea bine şi au urmat 
calea greşită. Sistemul economic al foştilor lor conducători 
era  anatemizat: capitalismul echivala cu  ineficienţă 
întreţesută cu corupţie şi nedreptate. În lumina victoriei 
sovietice din al Doilea Război Mondial, socialismul cum 
dictatură constituia asigurarea producţiei şi a viitorului. Nu 
s-ar fi putut înşela mai mult. 


Aşadar, privind retrospectiv la experienţa 


eficiente, suplimentate de ingenioasa exploatare a sistemelor 
indigene de control al comunităţii”. Peattie, în Myers şi Peattie 
(eds.), The Japanese Colonial Empire, p. 27. 
821 Ibid., p. 47. 

imperialismului, observăm un conflict persistent între teorie 
şi realitate. În cea mai mare parte a secolului al XIX-lea, 
ortodoxia predominantă nu a fost pur şi simplu 
anticolonială. A înglobat anticolonialismul într-o viziune 
(explicaţie) mai amplă a istoriei economice: coloniile ca 
stâlpi ai unui capitalism muribund. În cadrul acestui model, 
coloniile erau profitabile fie prin alimentarea dezvoltării 
economiilor imperialiste, fie prin transferul avuţiei de la cei 
săraci către cei bogaţi - imperiul ca vampir. Fără colonii, 
dominaţia burgheză s-ar nărui. Sau, altfel spus, Europa nu 
îşi permitea să renunţe la coloniile sale. In schimb, odată ce 
popoarele supuse se eliberau, aveau parte de o ascensiune 
rapidă la prosperitate. 

Nu îşi permiteau... Absolut deloc. De-a lungul secolului 
XX, rezistenţa împotriva stăpânilor imperiali s-a amplificat. 
dealurile europene de libertate şi drepturile omului s-au 
dovedit molipsitoare, iar popoarele supuse au învăţat de la 
stăpânii lor cum să le reziste stăpânilor lor. In acelaşi timp, 
opinia publică, ce susţinea odinioară imperiul, acum îl 
deplângea. Scandalurile majore - dezvăluirea torturii şi 
mutilării din Congo, în timpul domniei regelui Leopold, şi 
atrocităților (inclusiv lagăre de concentrare) din războiul 
împotriva burilor (1899—1902) - le-au oferit argumente 
scriitorilor şi politicienilor liberali şi radicali antiimperialişti. 
Imperiul, mândria celor puternici şi consolarea celor 
mărunți, care făcea ca ţările mici să fie mari şi ţările mari 
să devină imense, îşi pierdea legitimitatea. 


s2 Dintre cele mai puternice luări de poziţie antiimperialiste: 
scurtul roman al lui Joseph Conrad /nima întunericului (1902). 
Această mărturie elocventă a abuzurilor imperialismului şi a 
ipocriziei Occidentului s-a bazat pe experienţa personală în 
centrul Africii: „Călătoria pe acel râu era ca o întoarcere la cele 
mai străvechi origini ale lumii [...]”. Romanul a fost denunţat de 
atunci ca fiind rasist, „orientalist”, demn să fie exclus din 
canonul literar. Conrad, ni se spune, i-a prezentat pe africanii 

Al Doilea Război Mondial a dat /e coup de grâce. Pe lângă 
faptul că naţiunile occidentale şi-au pierdut reputaţia de 
invincibilitate, obiectivele lor de război le-au redus 
dominioanele. Acum povara stăpânirii a devenit 
insuportabil de grea. Unele ţări, mai mândre decât altele, s- 
au ţinut tari (Franţa în Indochina şi, într-o măsură şi mai 
mare, în Algeria). Altele (Marea Britanie în India şi Palestina, 
Olanda în Indonezia) abia au aşteptat să le dea drumul. 
Aveau dreptate. Spre dezamăgirea  teoreticienilor 
anticoloniali, fostele naţiuni imperiale nu au suferit câtuşi 
de puţin de pe urma pierderii acestor teritorii; dimpotrivă. 

Şi a doua teză s-a dovedit a fi falsă. In 1961, un 
economist indian pe nume Surendra Patel a publicat un 
eseu ce demonstra cu ajutorul unei aritmetici de 
necombătut că India, acum eliberată de stăpânirea 
britanică, avea să întreacă Franţa 30 de ani mai târziu ca 
venit pe cap de locuitor, iar după alţi câţiva ani Statele 
Unite*?5. Nu era singurul; se vehiculau şi alte preconizări 
romantice. Acestea reflectau speranţa pură şi doctrina 
tenace; de asemenea, mândria naţională şi un fel de 
răzbunare virtuală. 


E uşor să-ţi aduci aminte şi atât de greu să uiţi 


Una dintre cele mai urâte moşteniri ale colonialismului a 
fost explozia de rea-voinţă împotriva foştilor stăpâni şi a 
reprezentanţilor acestora - nu atât la nivelul guvernelor, 


băştinaşi ca fiind primitivi şi neajutoraţi (Africa, inima 
întunericului), iar aşa ceva nu era permis. Acestea sunt 
imperativele anacronice ale corectitudinii politice. Acest atac la 
adresa unui volum care a fost considerat deja o capodoperă a 
empatiei şi umanităţii a produs ceea ce jargonul actual numeşte 
stângaci „o poziţie de contestare”. Vezi articolul fascinant al lui 
David Denby, „Jungle Fever”. 
8233 Patel, „Rates of Industrial Growth”. 
716 


unde se stabilesc înţelegeri şi se fac bani, cât la nivelul 
relaţiilor dintre oameni. Unele colonii, printre care şi cele 
mai importante, au devenit ţinta stabilirii străinilor, locaţii 
predilecte ale occidentalilor care doreau să o ia de la capăt 
sau să evadeze. Unii dintre aceşti colonişti au făcut o 
adevărată pasiune pentru noile lor patrii, pentru pământ, 
râuri, peisaje, târguri şi pieţe; şi, da, pentru oameni, pe 
care îi adorau pentru dependenţa lor, pentru misterul lor, 
pentru caracterul lor bizar sau pentru nevinovăția lor. Mulţi 
dintre ei au crezut că descoperiseră un nou paradis, creau o 
nouă rasă - nu prin amestec, ci prin coexistenţa în nou. 
Citiţi ce scrie Albert Camus despre copilăria lui în Algeria%?*. 
Nu era singurul european care simţea astfel; pur şi simplu 
scria mai bine. 

Prin urmare, au avut un adevărat şoc atunci când au aflat 
că numeroşi băştinaşi nu le împărtăşeau această dragoste 
şi că urau prezenţa străinilor - faptul că îşi apropriau cele 
mai bune terenuri, privilegiile lor politice şi sociale, 
condescendenţa lor inevitabilă, irezistibilă. 

Nu toţi băştinaşii simțeau astfel. Insă, pe măsură ce 
mişcările de independenţă au mocnit şi au dat în clocot, pe 
măsură ce conştiinţa se deştepta, era greu să rămâi neutru 
(„Tu de ce parte eşti?”). Astfel, după câştigarea 
independenţei, coloniştii s-au retras. Majoritatea nu îndurau 
pierderea privilegiilor lor şi revocarea deferenţei şi până şi 
cei care ar fi rămas, care voiau să rămână, erau goniţi cu 
insulte, ameninţări, violenţă, confiscări ale proprietăţilor pe 
care şi aceştia le confiscaseră la rândul lor. 

Algeria era exemplară: peste un milion de europeni 
printre zece milioane de băştinaşi. Aceşti co/ons nu voiau 
independenţa. Voiau ca Franţa să rămână; într-adevăr, 
mulţi erau dispuşi să lupte pentru a păstra Algeria franceză. 
(înşişi francezii au fost în pragul unui război civil din pricina 
acestei situaţii.) Noul guvern al lui Charles de Gaulle a fost 


824 Primul om, roman autobiografic. 

dispus la început să facă concesii pentru a convinge 
mişcarea algeriană de independenţă ca ţară să rămână 
unită cu Franţa; în zadar. Şi, odată ce guvernul francez a 
decis că nu merita bătaia de cap, s-a pus punct. Acelor 
colons li s-a spus că erau pe cont propriu, că Franţa avea să 
recunoască independenţa algeriană. Unii încăpăţânaţi ar fi 
continuat să lupte, dar cine avea să-i ajute într-o lume 
dedicată anihilării colonialismului? Câţiva ani mai târziu, 
toţi pieds-noirs plecaseră*5. Nu toţi aceşti europeni erau 
bogaţi; veniseră acolo săraci şi deseori aşa şi rămâneau. 
Insă cei de succes deţineau cel mai bun pământ, cultivau 
viță-de-vie şi grâu, care se exportau cel mai bine, se 
ocupau de transport, conduceau bănci, făceau economia să 
meargă. 

Plecarea lor nu le-a frânt inima algerienilor. Îşi 
recuperaseră pământul; creştinii (şi evreii) plecaseră. 
(Păstraseră, de asemenea, petrolul din Sahara.) Cu toate 
acestea, pierderea acestor resurse umane a fost o lovitură 
zdrobitoare. De-a lungul anilor, economia algeriană a 
încetinit, iar nici măcar petrolul şi gazul nu au reuşit să 
înfrâneze valul. Algeria a început să exporte oameni în 
Franţa, unde creşterea economică a sporit cererea de forţă 
de muncă. S-a zis şi cu pretinsa nevoie capitalistă de 
imperiu. 


85 Pieds-noirs: literal, „picioare negre”. Denumire dată 
coloniştilor europeni în Algeria, prin analogie cu băştinaşii 
desculți. 

Capitolul 26. 


Pierderea supremaţiei 


Piaţa ar trebui să fie un loc echilibrat de luptă, deseori 
(de obicei) paşnică. Nu că jucătorii ar prefera să fie aşa: 
dacă ar fi după ei, li s-ar acorda toate avantajele posibile şi 
ar păstra ceea ce au în detrimentul succesorilor lor. Acelaşi 
lucru este valabil şi în cazul grupurilor şi industriilor şi al 
economiilor naţionale: toţi vor să obţină şi să păstreze. Din 
fericire, prezenţa concurenţilor impune datoria unei lupte; 
pe termen lung, nimic fără efort. 

Aşa şi cu rivalităţile economice internaţionale. Oraşe şi 
naţiuni au ieşit în faţă, au cedat în faţa nou-veniţilor, 
întrecuţi la rândul lor de alţi nou-veniţi. Procesul nu este 
unul plăcut pentru perdanţi, deşi suferinţa este mult 
atenuată de miopia îndărătnică; de asemenea, de faptul că 
aceste pierderi de poziţie nu atrag de regulă declinul 
absolut, în schimb, progresele anterioare vor fi fost 
convertite într-un fond de avere care îi consolează pe cei 
care o deţin; şi într-un capital uman şi material care 


8326 0 bună parte din lucrările care abordează acest subiect 
folosesc în mod tacit termenul declin pentru a face referire mai 
curând la pierderea relativă decât absolută a poziţiei. Ar fi mai 
bine să se specifice acest lucru în mod explicit. 

continuă să genereze venit şi creştere. Cu toate acestea, 
supremaţia dă naştere unui obicei şi creează mândrie. 
Nimănui nu-i place să-şi piardă locul. 

Invidia semnalează ambiţie. Când „aritmeticienii politici” 
englezi de la sfârşitul secolului al XVII-lea arătau cu degetul 
spre Olanda, considerând-o exemplară şi rivală, când 
scriitorii francezi din secolul al XVIll-lea remarcau şi 
deplângeau realizările comerciale şi financiare britanice, ei 
îşi vărsau invidia, speranţele şi nemulţumirea într-o epocă a 
edificării statelor şi a unei intense rivalități naţionale. 
Aceasta era natura Europei, foarte diferită din acest punct 
de vedere faţă de China ecumenică sau Islamul şi India 
cuprinse de anarhie. Europa era formată din state mai mari 
şi mai mici, fiecare mânat de mândria şi interesele 
conducătorului, însă tot mai mult de naționalismul conştient 
de sine. Toate rivalizau. Toate cunoşteau însemnătatea 
banului pentru stabilitate şi putere. 

Primatul banilor în slujba puterii şi-a găsit expresia în 
gândirea economică. Mercantilismul nu era o doctrină şi 
niciun set de norme. Era o reţetă generală pentru 
managementul politico-economic: orice promova statul era 
bun. Până şi Adam Smith a avut momentele sale 
mercantiliste: poate că legile privind navigația, remarca el, 
l-au costat pe consumatorul britanic, însă au funcţionat de 
minune împotriva puterii maritime olandeze. 

În epoca lui Smith, vremurile supremaţiei olandeze erau 
apuse. Fusese o minune de o sută de ani: această ţărişoară 
domina oceanele; transporta bunuri, voluminoase şi rare, 
cu mii de vase; înfrunta şi înfrângea naţiuni cu populaţii mai 
mari; le dădea tuturor un exemplu de cumpătare şi voinţă. 
Nimic nu este mai grăitor în acest sens decât cucerirea 
Angliei de către Wilhelm de Orania, stathuder al Provinciilor 
Unite, în 1688. Aceasta a fost ultima cotropire de succes a 
Angliei şi prima de la cea a unui alt Wilhelm, din 
Normandia, în 1066. Fără îndoială, britanicii nu îşi amintesc 

astfel lucrurile. Interpretarea liberală a răsturnării lui lacob 
al II-lea drept „Revoluţia Glorioasă” a pus în umbră natura 
evenimentului. Totuşi, a fost o invazie, menită să preia 
Coroana britanică pentru a o împiedica să i se alăture 
Franţei împotriva Ţărilor de Jos. Flota olandeză strânsă în 
luna septembrie a acelui an era de patru ori mai mare 
decât Armada spaniolă şi reunea cele mai bune trupe din 
armata olandeză, pe lângă voluntari străini, animale, 
echipament şi o artilerie uriaşă. „Dacă luăm în calcul toate 
dimensiunile - militară, navală, financiară, logistică, 
diplomatică, internă -, a fost unul dintre cele mai 
impresionante exemple de organizare de care a dat dovadă 
vreodată un regim modern timpuriu.”827 

În 1776, Adam Smith considera în continuare că Olanda 
era mai bogată decât Anglia. De unde ştia? A comparat 
ratele dobânzii în cele două ţări şi a constatat că guvernul 
olandez se putea împrumuta cu 2%, iar particularii cu 3%. 
Ratele englezeşti, scria el, erau cu aproximativ un procent 
mai mari; ratele scoțiene, cam cu două procente. Asta 
însemna, spunea el, că în Olanda capitalul era mai 
abundent, iar profiturile erau mai mici. Negreşit, 
antreprenorii olandezi se plângeau că afacerile mergeau 
prost; însă pentru Smith, profiturile mici erau „efectul firesc 
al prosperității”, iar comercianții olandezi sufereau în 
realitate din pricina a ceea ce marxiştii aveau să numească 
mai târziu „conştiinţă falsă”. 

Smith mai observa că, „după cum se spune, mâna de 


827 Israel, The Dutch Republic, p. 850. Aidoma japonezilor, care 
preferă la rândul lor să vadă istoria ţării lor în termenii unei 
intervenţii divine prin intermediul unor factori favorabili 
(kamikaze), olandezii şi englezii au pus succesul invaziei pe 
seama unui „vânt protestant” - puternice vânturi estice care au 
grăbit înaintarea Armadei pe Marea Nordului şi care au blocat 
flota englezească pe Tamisa, unde nu putea decât să asiste la 
trecerea inamicului - ibid., p. 851. 

lucru e mai scumpă în Olanda decât în Anglia”, lucru care 
arăta la rândul lui că Olanda era mai bogată. Ei bine, poate 
că asta însemna, dar putea sugera la fel de bine faptul că 
Olanda se dezvolta mai rapid decât Anglia, lucru pur şi 
simplu neadevărat*”*. Să nu uităm că Smith stabilise deja o 
asemenea legătură între salariile mari şi creştere atunci 
când comparase coloniile americane cu ţara-mamă. „Cu 
toate că America de Nord”, scria el, „nu este încă aşa de 
bogată ca Anglia, ea este mai prosperă şi achiziţionează 
mult mai repede noi avuţii”8%. 

Smith ar fi trebuit să aplice standardele comparaţiei sale 
dintre Marea Britanie şi America de Nord şi la cea dintre 
Marea Britanie şi Olanda; adică ar fi trebuit să facă 
distincţie între avuţie şi creştere, între bogăţie şi 
prosperitate. L-ar fi pregătit pentru indiciile încetinirii 
olandeze. În schimb, s-a concentrat asupra unei Olande 
inundate de capital şi aflate în căutarea peste hotare a unor 
debuşee pentru investiţii, ceea ce era parţial adevărat. La 
începutul secolului al XVIII-lea, olandezii deja depozitau 
sume consistente în fondurile britanice şi franceze, precum 
şi la Banca Angliei, cumpărând acţiuni la East India 
Company şi South Sea Company. Făceau asta, bineînţeles, 
deoarece plasamentele britanice şi franceze erau mai 


828 Avuţia națiunilor, vol. |, trad, de Al. Hallunga, Editora 
Academiei, Bucureşti, 1965, cartea |, cap. IX: „Despre profiturile 
capitalului”. 

829 Concizia lui din acest caz ne-ar putea face să credem că, 
indiferent de acurateţea sa, comparaţia lui pornea mai curând de 
la salariile convenţionale decât de la cele reale - altfel spus, nu 
se baza pe puterea de cumpărare. 

83 /bid., cartea |, cap. VIII: „Despre salariul muncii”. 

81 „Comerţul Olandei, s-a pretins de unii că ar fi în declin, şi 
aceasta poate fi chiar adevărat in ceea ce priveşte anumite 
ramuri comerciale ale ei.” [Adam Smith, Avuția națiunilor, vol. |, 
trad, de Al. Hallunga, Editura Academiei, Bucureşti, 1965, cartea 
I, cap. IX, „Despre profiturile capitalului”, p. 65 - nitr.]. 

rentabile; însă ideea e că erau mai rentabile întrucât 
cererea internă era mai mare, iar oferta mai mică, toate 
acestea datorându-se faptului că, cel puţin în Anglia, 
creşterea economică era mai rapidă“. 

In acelaşi timp, industria olandeză trecea prin vremuri 
grele. (Acesta este unul dintre cazurile în care Smith ar fi 
avut de câştigat dacă făcea o vizită.) Producţia din Leiden 
de ţesături fine scăzuse de la 25.000 de baloţi pe an în 
1700 la 8.000 la sfârşitul anilor 1730; de ţesături rezistente 
de Leiden, de la 37.000 de bucăţi în 1700 la 12.600 în 1750 
şi 3.600 în 1770. Albirea olandei de Haarlem s-a diminuat 
de-a lungul anilor 1730 şi 1740. Celebrul complex acţionat 
de mori de vânt de pe râul Zaan (cherestea, pânză de vele, 
sfoară, construcţii navale) a intrat în cădere liberă spre anii 
1750, cu multe dintre mori nemişcate şi tăcute. Imprimarea 
bumbacului şi procesarea tutunului din Amsterdam erau în 
declin chiar dinainte de jumătatea secolului. Un index al 
producţiei industriale care fixa 1584 la 100 arată un apogeu 
de 545 în 1664, care scade la 108 în 179585. Printre cei mai 
acerbi concurenţi: industriile la domiciliu aflate într-o 
creştere rapidă din Flandra, Germania renană, Saxonia şi 
Silezia5*%. Nici comerţul nu a fost cruțat: „relaţiile 


82 E posibil să fi fost mai rentabile deoarece afacerile 
englezeşti mergeau prost, riscurile erau mai mari, iar ei căutau 
naivi din exterior care să salveze situaţia - precum Mexicul, în 
1994. (Nu e adevărat, fireşte.) Preţurile sunt influențate atât de 
cerere, cât şi de ofertă. In acest caz, Smith priveşte numai partea 
olandeză a lucrurilor - oferta - şi ignoră cererea. 

833 Citat în Wallerstein, „Dutch Hegemony”, p. 98. O asemenea 
precizie aparentă trebuie privită cu scepticism, însă curentul 
general este mai presus de orice îndoială. 

34 Vandembroeke, „Regional Economy”, p. 170, susţine că 
aceste industrii cu salarii mici au constituit o provocare teribilă 
pentru Marea Britanie, care a găsit o contralovitură în 
mecanizare; însă acelaşi argument poate fi folosit pentru a 
explica eşecul olandez: nu au mecanizat. 

comerciale bogate” cu Levantul şi America spaniolă s-au 
diminuat, împreună cu transportul angro de hering, sare şi 
vin în apele europene. Câteva sectoare au rezistat, 
îndeosebi importarea, procesarea şi reexportarea unor 
produse coloniale precum zahăr, cafea, tutun, ceai şi cacao. 
Totuşi, chiar şi aici, Olanda a pierdut comparativ, în special 
faţă de Marea Britanie şi Franţa. 

Contractarea economică a afectat structura socială. 
Principalele oraşe s-au micşorat pe măsură ce meşteşugarii 
pricepuţi şi micii antreprenori au căutat oportunităţi mai 
bune în alte regiuni. Declinul, deşi moderat, a contrastat 
semnificativ cu urbanizarea constantă şi chiar rapidă din 
alte zonet:€. Târgurile olandeze nu s-au micşorat mai mult 
deoarece chiriile şi preţurile alimentelor au scăzut, fiind 
astfel disponibilă o oarecare asistenţă; aceasta era o 
chestiune de ordine publică, dacă nu caritabilă. In plus, 
salariile olandeze le întreceau în continuare pe cele din 
zonele înconjurătoare, în bună parte datorită rezistenţei 
breslelor meşteşugăreşti, iar această discrepanţă a atras 
forţă de muncă ieftină de peste hotare care să concureze 
cu noii şomeri. Ostilitatea şi conflictul în creştere au 
răbufnit sub forma grevelor, până când nu a mai rămas 
niciun motiv de grevă. 

O bună parte din aceste lucruri le-ar putea aminti 
cititorilor de condiţiile din Statele Unite din ultimul sfert al 
secolului XX. Pe măsură ce ramurile manufacturii s-au 
diminuat în faţa concurenţei externe, întreprinderile au 
renunţat la forţa de muncă de prisos ori s-au mutat în zone 
unde salariile erau mai mici. Muncitorii noi sunt mai puţin 
costisitori decât cei cu vechime, după cum bine ştiu 
companiile aeriene. Imigranții săraci au continuat să vină. 


35 Cea mai bună parte din cele de mai sus este preluată din 
Israel, The Dutch Republic, pp. 998-1003. Vezi şi Wallerstein, 
„Dutch Hegemony”. 

86 Israel, Dutch Republic, p. 1011. 

Sindicatele au făcut grevă, uneori grăbind închiderea 
fabricilor sau transferul comenzilor către furnizori mai 
ieftini. (Mutatis mutandis, constatăm situaţii similare şi 
astăzi în Europa Occidentală.) 

Aşa stăteau lucrurile în Olanda cu două secole în urmă. 
Provinciile Unite s-au pus la punct şi s-au pregătit pentru a 
face faţă concurenţei, însă nu puteau decât să bată pasul 
pe loc. Numeroşi oameni de afaceri au abandonat lupta şi 
s-au retras la ţară, la o viaţă de investiţii pasive. Veniturile 
s-au polarizat între cei bogaţi şi puţini şi cei săraci şi mulţi, 
despărțiți de o clasă de mijloc din ce în ce mai mică. 
Declaraţiile de venituri arată că spre sfârşitul anilor 1700 
majoritatea olandezilor bogaţi erau mari proprietari de 
terenuri, înalți funcționari de stat sau rentiers. 
Intreprinzătorii prosperi ai „epocii de aur” dispăruseră: 
angajatorii erau limitați acum la nivelurile mediu şi inferior. 

Pe parcurs, Provinciile Unite au abdicat din funcţia de 
lider mondial al comerţului şi manufacturii şi au intrat într-o 
fază postindustrială. Şi Italia trecuse prin aşa ceva. La 
Veneţia, de exemplu, industria lânii fusese îngropată sub 
povara taxelor, industriile-cheie migraseră către zone mai 
ieftine, iar oamenii de afaceri îşi reinvestiseră averile în 
agricultură, pe continent”. La Genova, comercianții activi 
deveniseră bancherii Spaniei habsburgice. Atât Veneţia, cât 
şi Florenţa îşi asumau deja noul rol de atracţii turistice, 
supraviețuind din averea competitorilor de odinioară. În 
ansamblu, Olanda era în continuare bogată, după cum o 
arată impresiile lui Adam Smith, însă estimările privind 
venitul sau produsul pe cap de locuitor din 1750—1870 


87 Despre scăderea producţiei de lână venețiană, vezi Rapp, 
Industry and Economic Decline, pp. 140—141, 148 şi n. 24; şi 
Sella, „Rise and Fall”. Politica comercială pare să fi fost înfiorător 
de contraproductivă. Despre migraţia capitalului pe continent, 
vezi Woolf, „Venice and the Terraferma”. De asemenea, 
Ciriacono, „Venetian Economy” şi „Venise et la Vénétie”. 

725 


arată faptul că nu se îndrepta nicăieri. Alte naţiuni, mai 
active, o depăşeau$. Așadar nu este vorba despre un 
declin absolut, ci despre o pauză lungă şi o mutație. 

Motivul pentru care lucrurile stăteau aşa este o chestiune 
istorică dificilă, dar importantă. Unii specialişti invocă erori 
de strategie: olandezii au continuat cu Indonezia şi cu 
mirodeniile, în vreme ce britanicii şi mai târziu francezii au 
pariat pe India şi pe textile; sau olandezii au gestionat 
greşit legăturile lor comerciale cu China, având astfel de 
pierdut pe piaţa profitabilă a ceaiului; sau olandezii, din 
acest motiv, dar şi din altele, au pierdut teren în comerţul 
lor interasiatic. Mai convingător este argumentul ajungerii 
din urmă şi convergenţei: alte centre, avantajate de 
salariile mai mici, au învăţat să confecţioneze textilele şi 
celelalte manufacturi care reprezentaseră baza exporturilor 
olandeze, după care au renunţat la importuri. Într-o lume a 
rivalităţii  mercantiliste, legile privind navigația şi 
protecţionismul distrugeau vechile ateliere şi îi zdrobeau pe 
marii intermediari. Nu e de mirare faptul că olandezii 
exportau capital: puteau obţine mai mult pentru el peste 
hotare decât acasă. 

In secolul al XIX-lea, exemplul ţărilor cu mai mult succes 
din punct de vedere industrial, al Marii Britanii mai ales, dar 
şi al sudului Ţărilor de Jos (care din 1815 a făcut parte din 
Regatul Ţărilor de Jos, iar apoi, din 1831, din Belgia 
independentă), nu a condus iniţial la o redefinire a vocației 
olandeze. Poate că preţul stăruitor mai mare al forţei de 
muncă a descurajat manufacturile, cel puţin în provinciile 
de coastă, sau poate că olandezii nu reuşeau să se 


88 Cf. van Zanden, „The Dutch Economy în the Very Long 
Run”. 

89 Cf. Mokyr, Industrialization în the Low Countries, care 
compară salariile cu cele din Belgia, însă salariile olandeze, deşi 
erau mai mari decât cele belgiene de-a lungul coastei, erau la fel 
de mici în interior şi mai mici în ansamblu faţă de cele din Anglia, 

descotorosească de nişte obiceiuri înrădăcinate şi să 
reevalueze oportunităţile“. 

În ceea ce priveşte acest aspect, specialiştii au subliniat 
aversiunea olandezilor faţă de modernitate şi repulsia faţă 
de risc. Un istoric scria: 


În aproape toate târgurile industriale din ţara noastră, 
proprietarii fabricilor şi trafleken preferau mai curând să 
abandoneze lupta inegală cu un vecin mai dinamic decât 
să-şi adapteze noua putere mecanică la mijloacele tot mai 
demodate de producţie. Cu toate acestea, mulţi priveau 
fumul motorului cu aburi drept fumul respingător al 
abisului8“. 


Şi altul: 


Comerciantul olandez părea să moţăie pe pernele moi ale 
bogățiilor strânse anterior, iar liderii industriali din această 
perioadă ne surprind ca aparţinând clasei respectabile de 
şefi înceţi şi graşi al căror creier, suferind de o moliciune 
spirituală, i-a împiedicat să se aventureze şi să facă saltul 
de la metoda tradiţională de a face afaceri8?. 


de exemplu. Griffiths, /ndustrial Retardation, pp. 362—365, 
susţine că motivele întârzierii olandeze trebuie căutate în altă 
parte; că Belgia avea pe atunci o puternică bază industrială şi că 
se putea moderniza cu mai multă uşurinţă. Avea resurse bune de 
cărbune, o industrie a bumbacului şi a lânii mecanizată precoce, 
o tradiţie veche, dar viguroasă a metalurgiei şi premisele 
construcţiei de maşini în Liégeois. Ţările de Jos avuseseră 
odinioară o industrie puternică, dar, după un secol de declin, le 
era greu să-şi ia avânt. 

50 Mokyr, Lever of Riches, p. 260, observă persistenţa opoziţiei 
ludite faţă de filaturile mecanice de bumbac din Ţările de Jos. 

541 H.J. Koenen, Voorlezingen over  degeschiedenis der 
nijverheid în Nederland (Haarlem, 1956), p. 140, citat în Griffiths, 
Industrial Retardation, p. 41. 

O critică dură, însă am mai putea cita şi alţii ca el. Cât de 
importante erau asemenea atitudini? Economiştii şi „noii 
istorici economici” sunt sceptici în ceea ce priveşte 
antreprenoriatul ca explicaţie, deoarece este greu de 
definit şi nu se pretează la măsurători sau predicții. Unii 
oameni de afaceri ar putea fi indiferenți sau leneşi, însă alţii 
le vor lua locul. La urma urmei, dacă ţăranii reacţionează 
prompt la diferenţele privind recoltele, comercianții şi 
producătorii ar trebui să reacționeze la noile tehnologii şi 
mai rapid! (Pe de altă parte, miza din industrie este de 
regulă mai mare, recompensa vine mai greu, iar 
penalizările pentru greşeli sunt mai usturătoare.) 

Aşa stau lucrurile cu inovaţia şi iniţiativa: nu sunt acolo 
până când nu sunt acolo, în acelaşi timp, trebuie să ne 
întrebăm de ce le-a luat atât de mult timp, iar în unele 
locuri mai mult decât în altele. Olanda „postindustrială” nu 
ducea lipsă de capital, de forţă de muncă ieftină sau de 
experienţă industrială. lar ceea ce îi lipsea putea importa. 
Transportul ar fi putut fi mai bun, însă şi acest lucru era 
realizabil pentru iniţiativă. Găsim până şi câţiva băieţi de 
treabă, antreprenori neaşteptaţi, oameni ale căror bunuri 
erau nu know-how-ul în afaceri, ci mai curând cunoştinţele 
tehnice şi relaţiile cu guvernul. De pildă, fostul ofiţer naval 
Gerard Moritz Roentgen, întors dintr-o expediţie nereușită 
în Indonezia, a fost însărcinat de marina olandeză să 
cerceteze tehnicile noi de construcţie navală şi producţie a 
fierului. Făcând aceste lucruri, a contribuit la crearea 
primului şantier de nave cu aburi al Olandei, la Rotterdam, 
în 18258%, 

Însă nonconformiştii nu au format o mişcare generală, 
independentă. Unii aventurieri şi-au găsit refugiu în 


82 Peter W. Klein, Traditionele ondernemers en economische 
groei în Nederland, 1850—1914 (Haarlem, 1966), p. 3, citat în 
Griffiths, /ndustrial Retardation, p. 42. 

843 Griffiths, /ndustrial Retardation, p. 121. 

Indonezia. În acelaşi timp, Olanda însăşi bătea pasul pe loc, 
iar pauza îndelungată începea să-i placă. Aici a intervenit 
cultura: a definit tiparele recrutării, locurile oportunităţilor 
şi sursele de satisfacţie. 

Fără îndoială, cultura se schimbă. Spre sfârşitul secolului 
al XIX-lea, Olanda s-a întors la industria modernă, la modul 
competitiv la nivel internaţional. O piaţă protejată în 
Indonezia a fost de ajutor. Primele câştiguri au venit din 
industria textilă, deloc întâmplător, în interiorul ţării, 
izolatul district Twente; însă adevărata lansare a trebuit să 
aştepte „a doua revoluţie industrială” a electricităţii, 
combustiei interne (motoarele diesel), substanţelor chimice 
şi fibrelor artificiale; de asemenea, agricultura şi 
horticultura pe baze ştiinţifice. În scurtă vreme, venitul 
olandez, niciodată cu mult în urmă, s-a apropiat de cel al 
liderilor europeni”. 


Marea Britanie a urmat Olanda. În secolul al XVII-lea, 
Anglia a hărțuit şi a luptat cu Provinciile Unite cu fiecare 
ocazie: de unde şi o taxă pe exportul confecţiilor din lână 
nefinisate şi Proiectul consilierului Cockayne (1614—1617) 
de a prelua de la olandezi vopsitul şi finisarea, extrem de 
valoroase (fără succes)*%; două legi privind navigația, 
menite să-i afecteze pe olandezi, în rolul lor de principali 
transportatori şi intermediari (au avut succes); şi două 


84 Despre această perioadă târzie, cf. Pollard, Peaceful 
Conquest, pp. 237—238. Intrarea tăcută a Ţărilor de Jos în lumea 
industriei moderne se reflectă în indiferența generală a istoriilor 
economice. Ţara abia dacă păşeşte pe scenă. 

845 Potrivit unei estimări din 1614, vopsirea şi apretarea aveau 
să adauge între 50% şi 100% la valoarea exporturilor (vezi 
Supple, Crisis and Change, pp. 33—51). Această predicţie nu s-a 
adeverit, deoarece exportatorii de confecţii nefinisate (compania 
Merchant Adventurers) aveau propriile confecţii şi mai mulţi bani. 
Desigur, olandezii au combătut importul de confecţii finisate. 

războaie navale care i-au detronat pe olandezi din poziţia 
de stăpâni ai mărilor, i-au alungat din America de Nord şi 
au dus în mod indirect la restrângerea lor în India. Apoi 
olandezii l-au aşezat pe Wilhelm de Orania pe tronul 
britanic (1688) şi, din acel moment, cele două ţări şi-au dat 
mâna atât pe timp de pace, cât şi pe timp de război; însă 
olandezii erau partenerii secundari. Olandezii erau mai 
degrabă bariera Marii Britanii în calea ambițiilor teritoriale 
franceze pe continent. Au fost atât de utili în acest rol, 
încât, odată ce preluarea de către Franţa napoleoniană 
revoluţionară s-a încheiat, britanicii au înapoiat (1815) nou- 
creatului Regat al Ţărilor de Jos coloniile sale pierdute, 
inclusiv Indonezia (o excepţie majoră: Colonia Capului din 
Africa de Sud). Înțelegerea a inclus şi Belgia de astăzi, pe 
atunci un mozaic alcătuit din Ţările de Jos austriece şi 
felurite eparhii şi principate. 

Ideea era că Marea Britanie nu mai avea motive să se 
teamă de rivalitatea economică olandeză. Indiferent ce 
făcuseră olandezii, britanicii făceau acum mai bine şi la 
scară mai mare. Josiah Child - comerciant londonez, 
membru al Parlamentului, mai târziu guvernator al East 
India Company şi aritmetician politic - vedea chestiunea 
limpede în al său New Discourse of Trade (1668 şi 1690): 

Creşterea spectaculoasă a olandezilor în ceea ce priveşte 
comerţul intern şi extern, bogăţiile şi multitudinea 
transporturilor navale atrag invidia prezentului şi ar putea fi 
surpriza tuturor generaţiilor viitoare. Cu toate acestea, 
mijloacele prin care au avansat astfel sunt [...] imitabile de 
către majoritatea celorlalte naţiuni, însă mai uşor de către 
noi, cei din acest regat al Angliei“. 

Întocmai. În vremea lui Child, Olanda exporta capital în 
Marea Britanie, în vreme ce Marea Britanie deschidea calea 
către industria modernă şi prelua conducerea în calitate de 


846 Citat dintr-o ediţie din 1693 în Chaudhuri, Trading World of 
Asia, p. 5. 

principal centru mercantil şi financiar din lume. 

După 1815, britanicii, siguri de hegemonia lor, au început 
abolirea restricţiilor introduse dintr-un spirit mercantilist 
mai vechi: şi anume interzicerea exportului de maşini şi a 
emigrării meşteşugarilor şi câteva bariere protecţioniste 
importante şi legi referitoare la navigaţie. In acelaşi timp, 
folosind argumente ireproşabile privind diviziunea muncii şi 
câştigurile din comerţ, au încercat să convingă şi alte ţări 
să procedeze la fel. Au înregistrat un oarecare progres, 
însă, din nefericire pentru avantajul comparativ şi doctrina 
clasică, majoritatea ţărilor au văzut această mişcare ca pe 
o manevră de a le menţine în domeniul lor agricol. 
Comerţul liber a devenit dogma şi practica britanică; 
majoritatea ţărilor au cochetat cu el, însă nu au mers mai 
departe. Sau au crezut că este o capcană britanică: dacă 
perfidul Albion îl voia, atunci sigur nu era bun*”. 

În acelaşi timp, industria britanică prospera într-o lume 
ce voia manufacturi ieftine. Dacă naţiunile europene nu 
aveau să ia aceste bunuri, puteau fi găsiţi cumpărători pe 
alte continente, cu atât mai mult cu cât îmbunătăţirea 
transporturilor a diminuat în mod constant preţul de livrare. 
În 1851, când britanicii au organizat prima expoziţie 
mondială de realizări tehnice şi industriale, s-au gândit să-şi 
sărbătorească propria măiestrie. Le-au făcut loc şi le-au 
acordat premii şi altor naţiuni, mai mici, desigur, însă tema 
principală a fost Marea Britanie ca atelier al lumii. Şi al 
viitorului: însăşi arhitectura Palatului de Cristal, gazda 
exponatelor, îşi lua rămas-bun de la piatră şi cărămidă şi 
întâmpina o nouă epocă a fierului şi sticlei, a luminii şi a 
spaţiului deschis, a componentelor modulare şi a 
instalaţiilor mecanizate. Era echivalentul trecerii medievale 
de la romanticul masiv la goticul cu boite. (O asemenea 
îndrăzneală a atras şi câteva surprize. Palatul era îndeajuns 


841 Despre sensibilităţile franceze, cf. Rateliffe, „Great Britain 
and Tariff Reform”, p. 102. 

de mare încât să plantezi copaci; copacii găzduiau păsări; 
păsările lăsau suvenire pe mulţimea de jos. Ce era de 
făcut? Să le împuşti? Dar cum să faci asta fără să spargi 
pereţii şi acoperişul din sticlă? „Ulii-păsărari, doamnă”, i-a 
sugerat ducele de Wellington Majestății Sale Regina.) 

Chiar şi atunci s-au ivit câţiva nori negri. Unii posibili 
competitori au etalat calitate şi bun-gust, făcând ca 
produsele lor să fie imbatabile: mătăsuri franţuzeşti, 
porţelanuri saxone sau vinuri rafinate, de exemplu. Însă 
aceasta era o poveste veche, absolut de înţeles într-un 
regim al abilităţilor moştenite, al privilegiilor naturale şi al 
avantajului comparativ. Mai supărătoare erau semnele de 
superioritate tehnologică nonbritanică într-un domeniu pe 
care Marea Britanie avea tendinţa de a şi-l asuma - 
producţia de maşini şi obiecte confecţionate cu ajutorul 
maşinilor. Primele simptome au fost reprezentate de 
ceasurile şi armele de foc americane, produse în masă, cu 
componente aproape interschimbabile**. În 1854, guvernul 
britanic a trimis o misiune în Statele Unite care să analizeze 
mai îndeaproape acest „sistem american”. De acolo s-a 
primit mesajul că, intr-adevăr, britanicii trebuiau să se 
apuce din nou de învăţat“. 

Un disconfort serios s-a instalat spre sfârşitul secolului. 
Era asociat cu schimbările politice care indicau o modificare 
a balanței de putere: ascensiunea bruscă a Germaniei şi 
supremaţia sa pe continent; înfrângerea Franţei în 1870 şi 
crearea unui Deutsches Reich; ambițiile coloniale ale 
Germaniei în Africa şi în Pacific; proiectele sale privind 
construcţia şi comerţul feroviar în Imperiul Otoman, pe care 


38 Despre ceasurile de perete şi industria americană, vezi 
Landes, Revolution în Time, pp. 310—313. Despre armele de foc, 
vezi Smith, Harpers Ferry Armory and the New Technology; 
Uselding, „Technical Progress at the Springfield Armory”. 

32 Despre această trezire la realitate, vezi Rosenberg, 
American System of Manufactures. 

britanicii le considerau ameninţări la adresa salvării numite 
India; plecarea  prudentului şi  agerului Bismarck şi 
înlocuirea lui cu un împărat şovin care îşi hărţuia consilierii 
politici şi îşi ura verişorii britanici (nici relaţiile de familie nu 
mai sunt ce-au fost); în sfârşit, decizia Germaniei de a-şi 
crea o flotă puternică, adică de a provoca dreptul Marii 
Britanii de la Dumnezeu de a stăpâni apele. Mai mult decât 
atât, toate acestea se sprijineau pe câştiguri economice 
substanţiale: creşterea rapidă a industriei grele (fier, oţel, 
substanţe chimice); forţa deosebită din tehnologiile mai noi 
(electricitate, substanţe chimice organice, combustie 
internă şi motoare pe gaz şi petrol); un sector bancar ce 
sprijinea enorm de mult manufacturile şi iniţiativa 
comercială; un sistem educaţional care producea un număr 
mare de tehnicieni, ingineri şi specialişti în ştiinţe aplicate. 
Marea Britanie avea motive de îngrijorare. 


Pentru cine studiază performanţa economică, aceste griji 
tot mai pronunţate ridică întrebări interesante. Dădea 
Marea Britanie greş? Intra Marea Britanie în declin? Dacă 
da, cine era de vină? Ce remedii existau? Dezbaterea, dacă 
vă vine să credeţi, se desfăşoară de mai bine de un secol - 
de fapt, are loc şi în prezent. În aprilie 1993, profesorul 
Barry Supple de la University of Cambridge şi-a axat 
discursul prezidenţial de la British Economic History Society 
asupra chestiunii aşa-zisului „eşec” al Marii Britanii şi a 
sugerat că teama era mai mare decât realitatea*%. În 
septembrie 1995, la Montpellier (Franţa) s-a organizat un 
colocviu internaţional pentru a dezbate aceeaşi problemă, 
ajungându-se la concluzii asemănătoare. lar în mai 1997, 


850 Supple, „Fear of Failing”. Intervenţia este în bună parte o 
reluare a opiniilor şi tonului lui Clapham cu privire la acest 
subiect, aşa cum au fost ele exprimate în Economic History of 
Modern Britain, |ll (1938), cap. 3: „The Course of Industrial 
Change”. 

un alt grup s-a reunit la umbra castelului Windsor pentru a 
discuta despre „hegemoniile” naţionale - cuvântul fiind 
pronunţat în feluri diferite de către ţările prezente. 
Subiectele de interes major: Marea Britanie în secolul al 
XIX-lea; Statele Unite în secolul XX. Cât de mult trebuie să 
mai roadem acest os vechi? 

Pentru totdeauna. Din tot soiul de motive: 

1. Termenii dezbaterii trădează o confuzie sau o 
înţelegere greşită a problemelor - motiv de dezacord 
necontenit. Lumea vorbeşte sau scrie despre „declin” 3t, Cu 
toate acestea, este limpede că Marea Britanie nu a intrat în 
niciun declin de ordin material. Este mai bogată astăzi 
decât în urmă cu o sută de ani. Negreşit, ramuri întregi s-au 
diminuat. De asemenea, a suferit un declin relativ: alte ţări, 
odinioară mai sărace, au întrecut-o şi au devenit mai 
bogate. Totuşi, un termen precum declin relativ este tehnic, 
necesită o explicaţie şi îi lipseşte vigoarea. Aşa că oamenii 
vorbesc despre declin, în cel mai bun caz. Partizanii au 
folosit acest termen pentru a ataca guvernul sau clasele 
mediului de afaceri ori ambele, urmărind uneori câştigul 
politic. Criticii au denunţat folosirea lui drept „declinism” - 
cu certitudine un /ucru negativ. Astfel, demolează un om de 
paie şi falsifică dezbatereat?. 

2. Economicul se contopeşte cu politicul. Un declin al 
puterii economice relative (pierderea cotei de piaţă, a 
ramurilor industriale) se traduce printr-o putere politică mai 


851 Cuvântul se repetă de mai multe ori. Câteva exemple: 
Eatwell, Whatever Happened... The Economics of Decline, 
Gamble, Britain in Decline, Pollard, Britain's Prime and Britain's 
Decline; Rubinstein, Capitalism, Culture, and Decline; Elbaum şi 
Lazonick (eds.), The Decline of the British Economy; Coates şi 
Hillard (eds.), The Economic Decline. Lorenz, Economic Decline in 
Britain, tratează o anumită ramură. 

s2 Cf. Tomlinson, „Inventing «Decline»”; de asemenea, Supple, 
„Fear of Failing”, pp. 442—443. 

scăzută, măcar pentru că forţele armate costă. Marea 
Britanie de astăzi diferă ca de la cer la pământ de „Rule, 
Britannia!” din 1914—1918 sau chiar 1939—1945. Puterea 
pe care o are este dată de faptul că deţine arme nucleare şi 
de legătura sa specială, aşa cum o fi ea, cu Statele Unite. 
Acum, oricât de grea ar fi pierderea avuţiei relative, nu se 
compară cu durerea neputinței. Naționalismul este o 
expresie a identităţii şi, prin intermediul identităţii, a 
demnităţii şi a respectului de sine. Când ţara se 
micşorează, şi eul se diminuează. Când ai cunoscut şi te-ai 
bucurat de măreţia Marii Britanii, refluxul este greu de 
suportat. 

Percepţiile sunt cele mai importante aici. Unii specialişti 
au vrut să trateze această pierdere drept o iluzie - aidoma 
celei trăite de călătorii aflaţi într-un tren staționat care văd 
un alt tren trecând pe lângă ei şi îşi închipuie că se 
deplasează în direcţia opusă**, în plus, acest tip de 
pierdere nu decurge în mod inevitabil din creşterea altor 
puteri? Lumea nu stă în loc, iar propagarea tehnologiei şi a 
industriei era de aşteptat să dea naştere unor rivali noi, 
deseori mai mari. Marea Britanie nu putea decât să 


353 Supple, p. 444, vorbeşte despre „repercusiuni psihologice şi 
politice tulburătoare”. 

854 Supple, p. 444, n. 9, citându-l pe W.A.P. Manser, Britain în 
the Balance (1971), p. 179. 

s5 Cf. Clapham, Economic History, ||, 113, care scria în 
sumbrul an 1932 despre criza comercială din 1885: „Mişcarea 
mecanică şi industrială a devenit odată pentru totdeauna 
internaţională, iar progresul nu cunoaşte eşalon. [...] Motoarele 
trudesc indiferente pentru toți.  Monopolurile industriale 
mecanice sau ştiinţifice sunt de scurtă durată”. Clapham nu 
cunoştea cuvântul „convergenţă”, însă înţelegea fenomenul. De 
asemenea, ibid., III, p. 122: „Se poate ca o jumătate de continent 
să extragă de-a lungul timpului mai mult cărbune şi să producă 
mai mult oţel decât o mică insulă [...]”. Cum sunt înfrânți cei 
puternici!. 

piardă stând pe loc. Dar asta nu face ca pierderea să fie 
mai uşor de suportat. Percepția este subiectivă, iar apatia 
specialistului e precum caviarul generalului: nu are gust 
bun. 

Apelurile la orgoliul naţional, suntem avertizaţi, sunt 
lucrătura politicienilor. „Însă ne conduc pe căi greşite.” La 
urma urmei, nu poate fi decât un singur învingător, un 
singur fruntaş. Aşadar, „dacă a nu fi primul este un eşec, 
atunci Marea Britanie s-a aflat într-o companie bună şi 
îmbelşugată [...]”. Însă e acelaşi lucru cu a pierde primul 
loc? Suferinţa, ni se spune, este cea mai profundă în cazul 
celor care îşi amintesc de vremurile mai bune, mai ales 
când îşi amintesc superiorităţile de lungă durată. Una este 
să vedem Statele Unite mai bogate şi mai puternice. Dar 
Franţa, Italia! întrebaţi-i pe suporterii englezi de fotbal care 
merg de la Merseyside şi din comitatele centrale ale Angliei 
să vadă meciuri la Milano şi care constată că italienii duc o 
viaţă mai bună şi mai modernă decât ei. Totuşi, acest tip de 
durere se atenuează în timp. Curând, nu va mai rămâne 
nimeni care să-şi amintească. In plus, lumea este plină de 
oameni mult mai săraci. În clubul naţiunilor industriale 
avansate, poate că Marea Britanie a căzut la nivelul 
inferior, dar gândiţi-vă că o duce mult mai bine decât Mexic 
sau India85f. 


36 Despre norocul de a fi printre cei bogaţi, vezi Clapham, 
ibid., III, 554; Me-Closkey, /f You're So Smart, p. 48; Supple, „Fear 
of Failing”, p. 443: „[...] diferenţele dintre Marea Britanie şi alte 
societăţi avansate sunt mult mai reduse (şi mult mai puţin 
importante) decât diferenţele dintre ţările avansate şi cele mai 
puţin dezvoltate”. Mecloskey chiar devine indignat de faptul că 
oameni atât de norocoşi se plâng că pierd teren în faţa altor 
oameni bogaţi: „cel mult de prost-gust într-o lume a tragediilor 
reale [...]; în cel mai rău caz, [...] egocentrism imoral, absurdităţi 
naţionaliste [...]”. Asta e problema oamenilor: înainte de toate, 
se gândesc la Numărul Unu. De asemenea, cred că e mai bine să 
fii primul decât să fii al doilea sau al paisprezecelea. 

3. Chestiunea are şi aspectele ei religioase şi nimic nu 
provoacă mai multe controverse decât problemele ce ţin de 
credinţă. In ceea ce ne priveşte, discutăm despre religia 
economică, religia comerţului liber. Unde a intervenit 
comerţul liber? Ei bine, imediat ce Marea Britanie a simţit 
febra competiţiei, producătorii interni au cerut să se revină 
la protecţionism. Comerţul liber, spuneau ei, poate că 
fusese oportun când Marea Britanie era atelierul lumii, însă 
acum alte naţiuni puteau produce lucruri mai ieftin, chiar 
dacă nu la fel de bine. Mai mult decât atât, aceste naţiuni 
nu jucau cinstit. Aveau tarife protecţioniste şi alte bariere în 
calea importurilor străine, în vreme ce Marea Britanie îşi 
deschidea uşile tuturor. Îşi subvenţionau industriile, îşi 
vindeau bunurile mai ieftin decât pe piaţa internă (făceau 
dumping), se angajau în practici „necinstite” de afaceri 
pentru a câştiga cotă de piaţă. Drept urmare, manufacturile 
britanice, ramură după ramură, erau împinse într-un colţ, 
forţate să reducă investiţiile şi să închidă fabrici. 

Insă comerţul liber a devenit o chestiune de credinţă - 
credinţă nu doar în câştigurile din comerţ, ci şi în puterea 
progresului material şi a schimbului internaţional de a 
aduce pace şi dragoste. Logica era economică, caracterul 
raţional al avantajului comparativ. Însă pasiunea era 
morală. lată ce ne spune John Bowring, agentul nostru 
rătăcitor al intereselor comerciale britanice, amintindu-şi de 
o vizită în Ţara Sfântă (ce alt loc mai bun?) şi vorbind 
despre comerţ, pace şi dragoste: 


Ce satisfacţie pentru oricine călătoreşte din Vest spre Est să 
întâlnească unul dintre vechii druzi purtând veşminte pe 
care compatrioţii noştri destoinici i le-au pus la dispoziţie. 
Ce încântare să mergi în Oraşul Sfânt şi să poposeşti cu 
caravana la Nazaret - să vezi patru mii de oameni şi cu greu 
să fii în stare să te opreşti asupra unuia singur căruia ţara ta 
să nu-i fi oferit un oarecare confort sau ornament! Pacea şi 
industria au făcut asta şi mult mai multe; fiţi siguri că, în 

timp ce această ţară răspândeşte binecuvântări, ea creează 
totodată un interes, încurajează în minţile celor pe care îi 
slujeşte o afecţiune pentru ea, iar comerţul este o 
comunicare a binelui şi o distribuire a binecuvântărilor de 
care lumea nu s-a bucurat înainte. 


O doctrină devine mai puţin o chestiune de credinţă 
deoarece se pretinde ştiinţifică? lată ce ne spune W.S. 
Jevons, una dintre figurile emblematice ale economiei 
politice britanice, zdrobindu-i pe eretici în timpul crizei 
mediului de afaceri de la jumătatea anilor 1880: 


Libertatea comerţului poate fi privită drept o axiomă 
fundamentală a economiei politice. [...] Putem îmbrăţişa 
bona fide investigarea stării comerţului şi a cauzelor 
depresiei noastre actuale, însă nu ne mai putem aştepta ca 
părerile noastre privind comerţul liber să fie schimbate de o 
asemenea investigaţie, după cum Societatea Matematică 
nu s-ar aştepta ca axiomelor lui Euclid să li se dovedească 
netemeinicia în timpul investigației unei probleme 
complexe. 


Drept urmare, grijile privind pierderea supremaţiei 
industriale de către Marea Britanie au fost respinse de către 
mulţi - inclusiv de numeroşi economişti -, deoarece puteau 
şi erau folosite pentru a provoca sacrul. 

4. O economie clădită pe exporturi îşi pierdea pieţele de 
export. Ca reacţie la sindicatele muncitoreşti şi presiunea 
politică, guvernul britanic a subvenţionat şi a naționalizat 
vechile industrii de rezervă - fierul şi oţelul, confecţiile din 
bumbac, cărbunele. Însă nu s-a înregistrat nicio creştere în 
aceste ramuri. Doar forţă de muncii prost valorificată, 


857 Citat în Burn, Age of Equipoise, p. 64. 

38 W.S. Jevons, Methods of Social Reform (Macmillan, Londra, 
1883), pp. 181—182, citat în Supple, „Official Economic Inquiry”, 
p. 325. 

practici închistate şi un declin chinuitor. 

Cât despre noile manufacturi şi tehnologii, ei bine, se 
creau locuri de muncă în ramurile mai mici. Istoricul 
economic de la Cambridge J.H. Clapham sublinia faptul că o 
asemenea schimbare era normală: pe măsură ce ramurile 
dispar, oamenii sunt nevoiţi să le părăsească şi să se 
îndrepte către „o altă ocupaţie aflată în curs de 
expansiune, să zicem, către fabricarea ciocolatei sau 
cântatul în cor”. Spunea asta în 1942; dacă ar fi văzut în 
viitor, ar fi vorbit despre The Beatles. Problema acestor 
ramuri specifice este că unele dintre ele ţin de cultură şi nu 
pot fi importate cu uşurinţă, cel puţin nu pretutindeni. 
Unora, de exemplu, nu le place ciocolata britanică - are 
prea mult lapte, e prea dulce. Insă este pe gustul 
britanicului, copiilor le place şi se vinde în supermarketurile 
din Statele Unite. De gustibus... 

Mai important, poate că aceste ramuri noi nu au aceeaşi 
valoare socială şi economică precum vechile locuri de 
muncă. Acesta era capul de acuzare al argumentului lui 
Chamberlain. Nu e clar, spune Barry Supple. „Oare 
producţia de ţigări sau de tancuri este, în mod firesc, mai 
utilă decât oferta de asistente medicale sau violonişti?” se 
întreabă el înmulţind opţiunile şi invitând la un răspuns 
negativ. Poate că alte comparații - să zicem, automobile 
sau computere, filme ori saxofonişti - ar putea genera un 
răspuns afirmativ, deşi nu în toate cazuriles5*. In ceea ce 
priveşte abilităţile, cunoştinţele şi locurile de muncă bine 


s lată ce spune Mecloskey, neconsolându-şi mai deloc 
compatrioţii: „Americanilor le prinde bine când Japonia îi 
«înfrânge» în ceea ce priveşte producţia de maşini, deoarece 
atunci ei vor face ceva la care sunt comparabil de pricepuţi - să 
se ocupe de sectorul bancar, să zicem, sau să cultive boabe de 
soia - şi îi vor lăsa pe japonezi să se ocupe de maşini sau de 
electrocasnice”. Mecloskey, „1066 and a Wave of Gadgets”, în 
Mecloskey şi Dormois (eds.), „British Industrial «Decline»”, p. 21. 

plătite, multe dintre aceste produse noi nu sunt la fel de 
rentabile precum articolele de înaltă tehnologie. Toate 
acestea ridică o întrebare fundamentală: sunt unele 
activităţi mai fructuoase decât altele? Părerile economiştilor 
sunt extrem de împărţite în această privinţă, însă 
neoclasicii ar insista că un dolar de hamburger e identic cu 
un dolar de chip de computer; sau, în termeni ricardieni, că 
un funt de vin de porto era egal cu un funt de bumbac filat 
la maşină. Opozanţii, în mod ciudat intimidaţi, prinşi între 
logică şi intuiţie, obiectează sotto voce. 

5. „Marea Britanie victoriană a dat greş?” - o întrebare 
încărcată. Era titlul unui articol ce definea eşecul prin a te 
descurca mai puţin bine decât ar fi permis comportamentul 
raţional8%. Antreprenorii britanici au ratat diverse ocazii de 
a câştiga mai mulţi bani din cauza lipsei de personalitate, 
cunoştinţe sau judecată? Răspunsul economistului istoric 
(„noul istoric economic”) era negativ: dacă Marea Britanie 
s-a descurcat mai puţin bine decât alte ţări în ceea ce 
priveşte, să zicem, producţia de cărbune, oţel sau bumbac, 
era pentru că nu a putut să se descurce mai bine. 
Zăcămintele de cărbune nu erau îndeajuns de consistente; 
minereurile mai bune de fier puteau aştepta până se 
epuizau minereurile mai vechi, mai sărace; maşinile mai 
rapide de filat nu erau potrivite pentru firul britanic fin. 
Având în vedere concurenţa, aşa a fost cel mai bine la 
momentul respectiv. 

E adevărat, rivalii străini aveau acum maşini mai rapide 
şi mai bune, dar şi mai multe, însă nou nu înseamnă 
întotdeauna mai ieftin, cel puţin nu pentru nou-venit. Nu 
subestimaţi niciodată tenacitatea şi  ingeniozitatea 
dispozitivelor mai vechi, pentru care îndemânarea şi 
abilitățile manuale joacă un rol ce s-a pierdut odată cu 
automatizarea. Chiar şi în cazul echipamentului britanic 
învechit, nu merita întotdeauna înlocuit. Aceste maşini mai 


5 Mecloskey, Econ. Hist. Rev., seria a 2-a, 3 (1970). 

vechi fuseseră deja achitate, iar profitul lor net putea fi mai 
mare decât cel oferit de un dispozitiv nou. Poate că ceea ce 
era nou era şi mai productiv, însă tot trebuia să fie 
amortizat. 

lar unele lucruri nu puteau fi controlate de către 
antreprenor. Costurile externe (costurile asociate), de 
exemplu, erau mai mari în Marea Britanie, care rămăsese 
pe cap cu un ecartament îngust, vagoane de marfă mici, 
poduri joase, drumuri înguste şi  şerpuite. Această 
infrastructură fusese construită cu economie, pe când 
volumul era mai mic. Acum reducea economiile de scară şi 
afecta producţia de masă. In mod asemănător, Marea 
Britanie îşi dezvoltase un sistem de comisionari şi 
distribuitori între producător şi potenţialii clienţi*!. Aceste 
aranjamente promovaseră odinioară diviziunea muncii. 
Acum stăteau în calea tranzacţiilor de amploare. Unele 
întreprinderi britanice au găsit anumite modalităţi de a 
evita această gâtuire; însă prea puţine. 

În mod ironic, multe dintre schimbările din producţie 
considerate inutile şi neprofitabile înainte de 1914 au fost 
făcute după război - toate la timpul lor. Au venit însă prea 
târziu8%?. lar când vedem dovezile remediilor întârziate în 
deceniile de după al Doilea Război Mondial, avem tendinţa 
să definim boala britanică drept un caz de zăbavă gravă; 
constipaţie antreprenorială. 


se. Cf. Wilson, British Business History, pp. 90—93. Ne-am fi 
aşteptat ca aceşti distribuitori ambivalenţi să lămurească 
lucrurile şi să se concentreze asupra mărcilor mai profitabile. Sau 
ca producătorii să-şi creeze propriile reţele de vânzare şi 
recondiţionare, aşa cum s-a întâmplat în Statele Unite şi, mai 
târziu, în Japonia. 

s2 lată ce ne spune Clapham despre îmbunătățirile din 
tehnologia fierului şi a oţelului: „Cu toate acestea, este greu de 
crezut că un proces folosit atât de intens în 1925 şi 1913 ar fi 
putut să nu fi fost utilizat în mod avantajos mai mult decât în 
1901 şi mai înainte” (Economic History, III, p. 148). 

Pentru apărătorii performanţei britanice - haideţi să-i 
numim optimiştii, deoarece văd lucrurile în cea mai bună 
lumină -, dovezile privind „cotele de piaţă în scădere, scara 
[redusă] a operațiunilor, intensitatea [diminuată] a 
capitalului, capitalul [vechi] investit şi productivitatea 
medie a muncii” nu demonstrează „înapoierea 
antreprenorială”*. Şi nici dovezile privind întârzierea. De 
ce, se întreabă ei, să acordăm atât de multă importanţă 
vechilor industrii de rezervă: bumbacul, fierul şi oţelul, 
substanţele chimice? Aceste ramuri produc bunuri 
intermediare. Cum rămâne cu industriile de consum? Ele nu 
contează? Rolul unei economii este acela de a-i face pe 
oameni fericiţi, nu de a înfăptui „isprăvi statistice”86*. 

Aşadar optimiştii resping cifrele privind consumul de 
bumbac, producţia de fier sau de acid sulfuric. Sunt prea 
stânjenitoare. În schimb, pun în discuţie constructe 
statistice referitoare la produsul total şi la productivitate - 
„fără îndoială, un progres major” asupra datelor „ad-hoc” 
pentru „câteva industrii importante”8$5. Aceste cifre 
plăsmuite le-au lăsat o impresie profundă istoricilor 
economici, în primul rând, iar apoi istoricilor în general care 
se simt nevoiţi să le accepte la valoarea nominală. Cifrele 
par foarte exacte (una sau două cifre zecimale) şi, fiind 
întărite de unii cliometricieni, absolut categorice. 

Cu toate acestea, la urma urmei, datele mai vechi privind 


863 Peter H. Lindert şi Keith Trace, în Mecloskey (ed.), Essays on 
a Mature Economy, p. 242. 

s Wilson, „Economy and Society”, pp. 185, 190, citat în 
Dintenfass, „Converging Accounts”, p. 19. 

s Citatele sunt preluate din  Dintenfass, „Converging 
Accounts”, p. 22. Optimiştii au fost la fel de indiferenți cu privire 
la dovezile antreprenoriale ale performanţei scăzute. Vezi 
Edgerton, „Science and Technology în British Business History” şi 
Science, Technology, p. 11. Pentru o perspectivă pesimistă 
bazată pe istorii ale afacerilor, vezi Coleman şi Macleod, 
„Attitudes to New Techniques”. 

ramurile individuale, care se sprijineau pe măsurători 
directe, erau mult mai exacte şi mai de încredere decât 
constructele colective, după cum au recunoscut aceiaşi 
cliometricieni atunci când plăsmuirile s-au întors împotriva 
lor. Asta s-a întâmplat de îndată ce atenţia asupra pierderii 
supremaţiei de către Marea Britanie s-a extins de la epoca 
victoriană şi edwardiană la perioada de după Primul Război 
Mondial. Acum, pentru secolul XX, estimările comparative 
privind productivitatea, precum datele din industrie, 
spuneau povestea unei alte pierderi a locului de către 
Marea Britanie. lar acum, dintr-odată, optimiştii îi 
preveneau pe cititori asupra faptului că macroestimările nu 
erau de încredere - asupra „fragilităţii calculelor”, „erorilor 
şi impreciziei măsurătorilor” şi „marjelor de eroare foarte 
mari”; şi avertizau că cifrele naţionale erau o „temelie 
fragilă” pentru clădirea teoriilor performanţei britanice. 
Un susţinător de frunte, mai fidel teoriei, nici măcar nu s-a 
sinchisit: a respins pur şi simplu calculele privind 
productivitatea mai mare din alte ţări (să zicem, Statele 
Unite) ca fiind lipsite de importanţă sau incredibile: de ce ar 
exista şi ar persista discrepanțe atât de mari?”8% Insă, 
fireşte, ele există. Nu persistă pur şi simplu. Analele 
competiţiei arată cum ramuri naţionale întregi se târau şi 
se ofileau - nu o întreprindere sau alta, ci toată industria. 


s Floud, „Britain”, în Floud şi Mecloskey (eds.), „Economic 
History” (ed. 1), II, p. 23. 

s Mecloskey, „International Differences în Productivity?”, în 
Mecloskey (ed.), Essays on a Mature Economy, pp. 286—287. 

5 |n perioada următoare celui de-al Doilea Război Mondial, 
şantierele navale britanice produceau mai bine de jumătate din 
tonajul brut din lume - 1,3 milioane de tone în 1950. Ce-i drept, 
erau împrejurări excepţionale, deoarece mai toţi concurenţii 
potenţiali fuseseră scoşi din competiţie de război. Pe parcursul 
următorului sfert de veac, perioadă în care au fost introduse 
tipuri de vase complet noi (nave-tanc uriaşe, de exemplu) şi care 
a cunoscut o creştere rapidă a industriei, producţia britanică a 

Uneori, după ce îşi învățau lecţia, ultimii membri ai ramurii 
se mută, căutând în general o forţă de lucru mai ieftină; o 
mişcare inteligentă, dar şi uşoară, şi constituie mai curând 
o dovadă de judecată decât de spirit întreprinzător. Şi 
uneori, ca în Marea Britanie şi în Olanda mai devreme, 
antreprenorii se retrag la un stil de viaţă cu dobânzi, 
dividende, chirii şi tihnă. Şi aceasta e mai curând o dovadă 
de judecată decât de spirit întreprinzător. Putem înţelege 
alegerea: iniţiativa cere mult efort şi este riscantă; cui îi 
trebuie aşa ceva? 

6. Contează antreprenoriatul? Unii ar spune că da, dar că 
depinde de creştere. Potrivit acestui raţionament, spiritul 
întreprinzător al Marii Britanii a avut de suferii din cauza 
lipsei oportunităţilor şi a expansiunii. „Deoarece [Marea 
Britanie] avea deja o amplă fabrică industrială care 
corespundea în numeroase ramuri cererilor de care se 
bucura în anii '80 şi '90, stimulentul de a instala o 
capacitate nouă şi oportunitatea de a testa metode noi au 
fost restrânse.”8% Avem aşadar de-a face cu o schimbare 
cu încetinitorul: de ce să te grăbeşti să instalezi cabluri 
electrice dacă există deja o structură excelentă de iluminat 
cu gaz? (Răspuns: electricitatea este mai bună şi mai 
sigură, chiar dacă mai puţin romantică; de asemenea, mult 
mai versatilă.) Cu atât mai mult cu cât autorităţile 
orăşeneşti au investit sume mari în producţia şi distribuţia 


stagnat, iar în următorii 12 ani (1975—1987) şi-a luat avânt cu 
96%.  Anihilare totală. Subliniind politicile protecţioniste şi 
subvenţiile de peste hotare, E. Lorenz (Economic Decline in 
Britain, cap. 4) remarcă „neputinţa constructorilor britanici de a 
beneficia de pe urma [...] unei tehnologii avansate de prelucrare” 
şi a unor metode mai bune de organizare a muncii, cea din urmă 
datorându-se „lipsei de încredere dintre forţa de muncă şi 
management” (pp. 90—91). Vezi şi D. Thomas, „Shipbuilding”, în 
Williams et al., Why Are the British Bad?, pp. 179—216. 
5 Habakkuk, American and British Technology, p. 212. 

gazului*”0. (Mai multe costuri asociate şi interese legitime.) 

Însă Marea Britanie nu era singura piaţă pentru industria 
britanică. Îşi trimitea o bună parte din producţie peste 
hotare, după cum am văzut, iar cererea externă împreună 
cu creşterea concomitentă era pentru cei rapizi şi isteţi, 
adică pentru toţi. După cum spunea un analist al retragerii 
britanice de pe piaţa asiatică: „Nu a fost nimic inevitabil, de 
exemplu, în faptul că, din importurile în Hong Kong şi 
Singapore, cota Marii Britanii a scăzut între 1960 şi 1980 de 
la 11,3% la 4,9% şi de la 8,9% la 3%, în vreme ce cota 
importurilor din Japonia în cele două economii a crescut de 
la 16,1% la 23% şi de la 7,3% la 18,8%. Afacerile japoneze 
furnizau lucrurile de care aveau nevoie aceste două 
economii aflate într-o creştere rapidă, spre deosebire de 
afacerile britanice”. 

Aşadar „nimic inevitabil”; şi cu toate acestea, putem 
considera că întreprinderile, la fel ca oamenii, sufereau de 
îngroşarea arterelor. Acest lucru se datorează în parte 
faptului că oamenii sunt cei care le creează, oameni care 
îmbătrânesc. Succesiunea controlului este un proces dificil 
şi ingrat, asmuţindu-i pe cei dinăuntru împotriva celor din 
afară, pe cei dinăuntru unul împotriva celuilalt, neamul 
împotriva talentului, neamul împotriva neamului, talentul 
împotriva talentului. Miza: deciziile privind alegerea 
produsului şi metodele de producţie. Aici britanicii au 


s7 Cf. Clapham, Economic History, III, p. 131. 

8&1 Davenport-Hines şi Jones (eds.), British Business în Asia, p. 
21. Am putea face observaţii asemănătoare cu privire la 
industria britanică a oțelului. Producătorii britanici erau 
privilegiați şi avantajaţi pe piaţa indiană şi, cu toate acestea, le 
mergea din ce în ce mai prost: 8.000 £ pentru oţelul belgian în 
1885—1886, faţă de 98.000 £ pentru Regatul Unit; 280.000 £ 
pentru Belgia în 1895—1896, faţă de 274.000 £ pentru Regatul 
Unit - iar asta, în ciuda reputației oţelului britanic privind 
calitatea sa superioară. Saul, Studies în British Overseas Trade, 
p. 199. 

exploatat târziu domeniile şi tehnicile mai noi, punând în 
schimb accentul pe învăţarea practică, în ateliere şi în 
şcoală. Acest tip de ucenicie are virtuțile şi succesele sale, 
însă nimic nu este calculat mai bine în vederea perpetuării 
tehnicilor vechi şi ratării posibilităţilor de inovare. 

Atât istoricii, cât şi contemporanii au considerat aceste 
neajunsuri tehnologice şi ştiinţifice drept o cauză majoră a 
pierderii supremaţiei de către Marea Britanie. Optimiştii 
„Cliometricieni” au apărat în replică performanţa britanică 
în industriile mai vechi, precum bumbacul şi oţelul - 
materiile de bază care transformaseră Marea Britanie în 
atelierul lumii. Însă cum rămânea cu ramurile noi ale 
manufacturii, industriile celei de-a doua revoluții 
industriale? In 1965, un istoric economic de la Cambridge i- 
a îndemnat pe specialişti să lase deoparte „fonta şi ciorapii 
din bumbac” şi să acorde mai multă atenţie săpunului, 
medicamentelor autorizate, alimentelor produse în masă şi 
ingineriei uşoare, „formării de antreprenori energici şi 
inventivi, la fel de dinamici ca predecesorii lor”8?. 

În zadar; susţinătorii iniţiativei britanice nu au făcut mai 
nimic cu aceste poveşti de succes, deoarece erau în 
realitate puţini şi neînsemnaţi. A doua revoluţie industrială 
a eşuat. Cel mai flagrant eşec a fost nereuşita industriei 
proteice a substanţelor chimice organice (vopseluri, mase 
plastice, produse farmaceutice). Aici Marea Britanie a fost 
în realitate pionier şi lider, având un avantaj puternic în 
privinţa materiei prime cheie (gudronul de cărbune) şi în 
cerere (industria textilă), însă a pierdut teren din lipsă de 
cunoştinţe, imaginaţie şi iniţiativă în faţa Germaniei, 
Elveţiei şi chiar a Franţei*':. Managementul nu se dedica 

s% Charles Wilson, „Economy and Society”, în Payne, 
„Industrial Entrepreneurship”, p. 208. 

53 james  Foreman-Peck, „The Balance of Technological 
Transfers 1870-1914”, în Mecloskey şi Dormois (eds.), „British 
Industrial «Decline»”, p. 11, respinge pierderea drept „un tipar 

absolut deloc cercetării sistematice. R.J. Friswell, chimist 
industrial de la începutul secolului XX, regreta (1905) că 
persoanele responsabile de industria chimică „priveau 
toate aceste descoperiri [ştiinţifice] ca fiind izolate, fără 
nicio legătură unele cu altele [...], ca şi când ar fi fost nişte 
lovituri norocoase”. Nu e de mirare că un rol esenţial l-au 
jucat imigranții străini - iniţiativa deplasându-se acolo unde 
existau oportunități. Astfel, Ivan  Levinstein - evreu 
imigrant, aşadar un intrus - deplângea în 1886 neglijarea 
industriilor mai noi, neesenţiale, „insuficienta conştientizare 
a importanţei industriilor chimice [...], absenţa unei legături 
sau a unei relaţii strânse între oamenii noştri de ştiinţă şi 
producătorii noştri” 374, 7 

Aici recunoaştem amploarea abdicării britanice. In aceste 
ramuri noi, țările industriale au început împreună, iar 
conținutul profund ştiinţific al acestor inovaţii a asigurat 
răspândirea rapidă a cunoştinţelor şi tehnicii. Şansele Marii 
Britanii erau la fel de bune sau chiar mai bune decât ale 
oricărei alte ţări. Marea Britanie nu era întârziată din punct 
de vedere ştiinţific - nu mai mult decât Franţa în secolul al 
XVIII-lea. Însă, la fel ca Franţa de mai devreme, la sfârşitul 
secolului al XIX-lea şi în secolul XX, Marea Britanie a pus 


pur şi simplu diferit al specializării internaţionale”. Pollard, 
Britain's Prime, cap. 3, nu acordă prea multă importanţă 
vopselurilor. 

874 Friswell şi Levinstein, citați în Haber, Chemical Industry, p. 
168. (Este tocmai genul de martor pe care optimiştii îl consideră 
ciudat; aşa că îl resping ca fiind egoist.) Cei mai renumiţi evrei 
din industria britanică a substanţelor chimice erau asociaţii de la 
Brunner, Mond & Co., principala companie producătoare de 
substanţe alcaline. Aceştia au introdus procedeul Solvay, fără 
efect asupra tehnologiei învechite a restului industriei - 
exceptând încurajarea lor de a se proteja prin contracte de 
restrângere a comerţului. Brunner, Mond a mers mai departe şi a 
strâns rente de monopol. 

mai mult preţ pe ştiinţa pură decât pe aplicaţiile sale*”. 
Dificultatea consta parțial în sistemul britanic de 
învăţământ: ţările continentale înfiinţaseră instituţii tehnice 
şi ştiinţifice formale, în vreme ce Marea Britanie lăsase 
acest tip de educaţie să crească precum o buruiană şi, 
odată ajunsă la maturitate, o tratase ca pe o rudă mai 
modestă a şcolilor şi universităţilor „adevărate”*€. 

Unii au explicat neajunsul prin intermediul factorilor 
exogeni, îndeosebi prin cultură. Au încercat să explice 
pierderea hegemoniei Marii Britanii prin triumful unei 
perspective ostile afacerilor, antimaterialiste şi prin 
consecinţele sale negative asupra recrutării”. Profesorii, 


55 Rubinstein, Capitalism, Culture and Decline, pp. 94—96, 
acordă o importanţă deosebită contribuţiilor britanice la ştiinţa 
pură, recunoscute printr-un număr disproporționat de premii 
Nobel. Insă nu spune prea multe despre aplicaţii, fiind doar de 
acord că majoritatea îşi găseau întrebuințare „adesea, acum în 
mod regulat” în alte ţări. Despre industria electrică, unde 
ingineria avea o importanţă evidentă, vezi Byatt, British 
Electrical Industry, pp. 188—190: „Oamenii britanici de afaceri 
nu se pricepeau prea bine să-şi folosească inginerii”. Pentru o 
perspectivă favorabilă asupra educaţiei tehnice şi ştiinţifice 
britanice, vezi Edgerton, Science, Technology, în special cap. 5. 

8376 Un aspect al acestei abordări semispontane, pluralistice a 
fost apariţia cursurilor serale, multe dintre ele pentru muncitorii 
dornici să-şi îmbunătăţească deprinderile şi cunoştinţele. Aceste 
cursuri aminteau de prelegerile itinerante ale secolului al XVIII- 
lea şi se voiau o replică la neajunsurile sistemului obişnuit de înv- 
ăţământ. Unii au afirmat că erau o compensație substanţială, ba 
chiar adecvată. Nu sunt de acord: cursurile serale facultative 
pentru muncitorii obosiţi nu pot înlocui studiile consecvente, cu 
program întreg, profesionale, centrate pe latura practică, 
monitorizate prin intermediul unor examene. 

87 Vezi, printre alţii, Landes, The Umbound Prometheus, cap. 
5; şi Wiener, English Culture and the Decline of the Industrial 
Spirit. De asemenea, o remarcă în treacăt a lui Habakkuk, 
American and British, p. 212: „Cariera aleasă de un englez era, e 

poeţii, oamenii de litere şi intelectualii - cei care dădeau 
tonul şi orchestrau valorile - nutreau un anumit dispreţ faţă 
de atelier şi birou. Ideea era să te ridici deasupra lumii 
materiale, către scopuri mai înalte. Asemenea pretenţii şi- 
au găsit ecou mai ales în rândul vechilor elite, care erau 
înghesuite de nou-veniţi josnici, şi, fireşte, în rândul nou- 
veniţilor josnici care voiau să-şi schimbe condiţia?. 
Snobismul este răzbunarea trufaşilor şi impostura 
ambiţioşilor. 

Alţii au contraatacat subliniind atitudinile similare din alte 
ţări. Germania  nutrea cu siguranță prejudecăţi 
antiburgheze. La fel ca toată Europa, de altfel. La drept 
vorbind, faţă de alte ţări, Marea Britanie era mai puţin 
afectată de aceste prejudecăţi învechite. Totuşi, am putea 
spune că, pe măsură ce industria şchiopăta, Marea Britanie 
se dovedea mai vulnerabilă şi ceda mai uşor, capacitatea 
sa de rezistenţă fiind vlăguită de propriile-i dezamăgiri. 


Pentru ca Marea Britanie să ţină pasul cu ceilalţi în 
secolul XX, era de ajuns doar o nouă revoluţie industrială: 
inovaţie şi iniţiativă în electronică, domeniul farmaceutic, 
optică şi sticlărie, motoare şi maşini. Câteva firme au păşit 
cu dreptul şi au înregistrat şi câştiguri în aceste direcţii. Ne 
gândim la ICI, Pilkington, Glaxo, Courtauld, Dunlop, toate 


adevărat, profund influenţată de tradiţie, convenţie şi inerție şi, 
fără îndoială, în Anglia, acestea aveau tendinţa să distragă 
talentul de la afaceri către profesii”. Pe de altă parte, vezi 
Dintenfass, Decline, pp. 61—64. 

8378 Cf. Livingston, „Gentleman, Theory of the”. Această 
cultivare a superiorității materialului şi-a găsit expresie şi în 
memoriile călătorilor britanici în Statele Unite. In vreme ce în 
secolului al XVIII-lea Anglia era ţinta criticilor sau a admiraţiei 
pentru mobilitatea sa socială şi succesul material, în secolul al 
XIX-lea Statele Unite au întruchipat aceste virtuţi şi vicii şi au 
devenit obiectul dispreţului şi condescendenţei snobilor şi 
vânătorilor de comori. 

acestea dovedind puterea comercială a inovației. Însă 
aceste exemple nu au fost molipsitoare. In deceniile de 
după al Doilea Război Mondial, Marea Britanie (împreună cu 
Statele Unite) a rămas în urmă în clubul naţiunilor 
industriale avansate (vezi tabelul 26.1). 


Tabelul 26.1. Ratele anuale de creştere în funcţie de țară, 1950-1987 (%) 


Sursa: Porter, Comparative Advantage, pp. 279-280. 


Ce ar însemna aceste diferenţe pe termen lung? O rată a 
creşterii de 2,8 % generează o dezvoltare de 16 ori mai 
mare pe parcursul unui secol, spre deosebire de o rată 
anuală de 8%, care produce o creştere de 2.200 de ori mai 
mare. Aceasta este puterea dobânzii compuse. Bineînţeles, 
nicio ţară nu poate menţine o creştere de 8% pe an de-a 
lungul unui veac, din pricina constrângerilor asociate, 
accidentelor, depresiilor ciclice, schimbărilor de guvern, 
competiţiei şi coruperii liniştitoare a succesului. Până şi 
Japonia a întâmpinat obstacole în domeniile imobiliar şi 
bancar; în timp ce creşterea valorii de schimb a yenului a 
descurajat cererea de produse nipone. În schimb, industria 
britanică, înviorată de petrolul din Marea Nordului, de 
îmbrăţişarea iniţiativei străine şi de confruntările lui 
Margaret Thatcher cu liderii sindicali, a mers mai bine 
începând cu anii 198087. 


s Şi chiar mai devreme, potrivit unor evaluări. Estimările 
creşterii anuale în valoare adăugată pe oră în industrie, în 
perioada 1950—1990, situează Japonia la 7,4%, Franţa la 4,9%, 
Germania la 4,5%, Marea Britanie la 4,1%, Statele Unite la 2,6% 
(Eaton şi Kortum, „Engines of Growth”, p. 6). Chiar dacă luăm în 

În final, câteva cuvinte despre Statele Unite ale Americii. 
La sfârşitul celui de-al Doilea Război Mondial, când mai toţi 
rivalii industriali erau ruinaţi, America acoperea cea mai 
bună parte din produsul industrial mondial. În 1950, după 
câţiva ani de redresare şi un nou început în Germania şi 
Japonia, în Statele Unite productivitatea muncii era de două 
ori mai mare decât a celor mai avansate economii din lume 
şi a rămas la acest nivel şi în 19608%. 

Nicio ţară nu şi-ar putea păstra o asemenea supremație 
copleşitoare la nesfârşit. Ţările care îi urmau exemplul 
înregistrau câştiguri disproporţionate adoptând tehnologii 
de ultimă oră. (Asta înseamnă să ajungi pe cineva din 
urmă.) Incepând cu 1950, productivitatea medie a muncii în 
aceste ţări imitatoare se apropia în mod constant de cea a 
Statelor Unite: 1,82% pe an între 1950 şi 1973; 1,31% între 
1973 şi 198781. 

Ce indică aceste cifre? Comparaţiile internaţionale sunt 
arbitrare şi deseori contradictorii, aşa că nu era clar dacă, 
în jurul anului 1990, Statele Unite se situau pe primul loc 
sau pe al treilea în ceea ce priveşte venitul pe cap de 
locuitor, dacă rata mai mică a creşterii productivităţii avea 
să persiste, dacă celelalte economii, ce evoluau rapid, 
alături de câţiva nou-veniţi convergeau cu Statele Unite sau 
erau pe cale să le întreacă8?. Aceste chestiuni au fost 


calcul şi o marjă de eroare, cu siguranţă nu este vorba de un 
declin, ci mai curând de o convergenţă. 

ss Abramovitz şi David, „Convergence and Deferred Catch- 
up”, pp. 26—27. Cele şaisprezece ţări avansate grupate în 
vederea comparaţiei sunt doisprezece lideri europeni: Austria, 
Belgia, Danemarca, Franţa, Finlanda, Germania, Italia, Olanda, 
Norvegia, Suedia, Elveţia şi Regatul Unit al Marii Britanii; plus 
Australia, Canada, Japonia şi Statele Unite ale Americii. 

e81 Ibid., p. 27, tabelul 1. 

882 Intre 1960 şi 1973, productivitatea factorilor de producţie a 
Statelor Unite (mai precis, îmbunătăţirea productivităţii după ce 
au fost scăzute creşterile de capital şi forţă de muncă) a sporit cu 

încâlcite şi mai mult de conjunctura de la începutul anilor 
1990: japonezii treceau prin chinurile unei încetiniri, în 
vreme ce economia americană continua să crească. Poate 
că japonezii ajunseseră la capătul „miracolului” lors. 

Nicio grijă. Datele americane amintesc regresele 
anterioare ale Ţărilor de Jos şi Marii Britanii: pierderea cotei 
de piaţă în ceea ce priveşte produsele industriale; dispariţia 
unor ramuri întregi; noi locuri de muncă pe piaţa serviciilor, 
de obicei mai prost plătite; polarizarea veniturilor. Pe de 
altă parte, şomajul Statelor Unite rămâne scăzut (mai 
scăzut decât în Europa, dar nu şi faţă de Japonia), iar 
supremaţia americană constantă în ramurile noi, printre 
care industriile de înaltă tehnologie, asociate cu informatica 
(sofware şi hardware), ne dă motive de încredere 
(speranţă?). Un nou raport susţine că, deşi americanii 
economisesc mai puţin (15 % din venit, spre deosebire de 
33% în Japonia), ei îşi valorifică mai bine economiile; 


1,5% pe an, faţă de 6,3% în Japonia. Criza petrolului din 1973 a 
lovit puternic Japonia, reducându-i creşterea PFP la 1,5% între 
1973 şi 1979 şi la 2% între 1979 şi 1988. Insă în Statele Unite 
PFP a scăzut sub 0% în perioada 1973—1979, crescând la mai 
puţin de 0,5% în intervalul 1979—1988 (Hart, „Comparative 
Analysis”, p. 207). 

883 Nimic nu este mai riscant decât formularea de prognoze pe 
baza performanţei din anul anterior (sau din trimestrul anterior). 
Japoniei pare să-i meargă mai bine în 1996; dar vezi Wall Street 
Journal, 20 iunie 1996, p. A-13: „Despite a Spurt of Growth, Japan 
Isn't in Fast Lane Yet”. 

884 Vezi Steven A. Holmes, „Income Disparity between Poorest 
and Richest Rises”, N.Y. Times, 20 iunie 1996, p. A-l. De 
asemenea, Keith Bradsher, „More Evidence: Rich Get Richer”, 
ibid., 22 iunie 1996, p. A-31. Paul Krugman, Pop /nternationalism, 
este tranşant în respingerea celor care ar susţine că retragerea 
Statelor Unite este asociată cu progresul concurenţilor 
internaţionali. Cu toate acestea, eu găsesc o asemănare cu 
cazurile timpurii de pierdere a supremaţiei. 

productivitatea capitalului în Germania şi Japonia este 
socotită a se situa la numai două treimi din nivelul 
american. Aşadar „putem folosi mai mult din venitul nostru 
actual pentru investiţii, fără a periclita viitoarele niveluri de 
trai”8%5. in mod similar, deşi performanţa industrială a 
Japoniei este excelentă, productivitatea globală este 
considerabil mai mică (55% din cea americană), deoarece 
agricultura este  cocoloşită, iar sectorul serviciilor e 
suprapopulat, extrem de fragmentat şi necompetitiv. 
Intregul sistem este menit să creeze şi să perpetueze 
interesele legitime, cu atât mai mult în detrimentul 
consumatorului. In acelaşi limp, yenul este supraevaluat, 
iar comparaţiile internaţionale bazate pe ratele de schimb 
înclină grotesc în favoarea Japoniei. Realitatea este foarte 
diferită. Sectorul imobiliar japonez este atât de fragil, iar 
spaţiul e atât de redus, încât deseori e mai uşor să dărâmi 
o casă şi să reconstruieşti decât să cauţi o locuinţă mai 
bună. Doar dacă, fireşte, nu eşti dispus să te muţi în 
nesfârşitele suburbii şi să ai parte de un calvar zilnic 
mergând şi venind de la muncă. 

Aşadar un peisaj amestecat. Din partea economiştilor, ca 
să nu mai vorbim de specialiştii, jurnaliştii şi politicienii 
autoproclamaţi, avem parte doar de discordante, însăşi 
această împărţire a părerilor ne pune pe gânduri; deoarece 
aminteşte controversa lungă de un veac pe marginea 
performanţei Marii Britanii. Acest tip de reflux invită la 
negare? Sunt dovezile atât de numeroase, încât fiecare 
temperament poate găsi ceea ce-şi doreşte? Sau întreaga 
problemă a supremaţiei este acum irelevantă? Am păşit 
acum într-o nouă epocă a iniţiativei globale, astfel încât 
naționalitatea nu mai contează? 

Nici pe departe. 


885 Robert Samuelson, „Is There a Savings Gap?”, Newsweek, 
17 iunie 1996, p. 56, citând un studiu efectuat de Mekinsey 
Global Institute. 

Ascensiunea şi decăderea industriei britanice a 
automobilelor 


Inventarea automobilului ar fi trebuit să stimuleze 
industria britanică. Nicio altă ţară nu avea o tradiţie mai 
îndelungată a construcţiilor de maşini; niciuna nu avea un 
capital mai mare de metalurgişti calificaţi. Cererea 
potenţială era bună. Nivelurile venitului britanic le 
întreceau pe toate cele europene, iar dominioanele şi 
stăpânirile imperiale ofereau pieţe ferite peste hotare. Cu 
toate acestea, Marea Britanie avansa lent, în frunte 
situându-se mai întâi Franţa, apoi Statele Unite. In 1913, o 
singură maşină britanică se făcea remarcată în topul celor 
zece producători americani şi britanici - Maxwell, aflată pe 
locul 6, cu 17.000 de unităţi, spre deosebire de cele 
202.667 ale companiei Ford. 

Având în vedere drumurile şerpuite şi înguste, 
producătorii britanici de maşini s-ar fi putut concentra 
asupra unor vehicule mai mici. Unii dintre ei chiar aşa au şi 
făcut; însă, de timpuriu, industria s-a deplasat spre modele 
mari şi scumpe, care atrăgeau cumpărători bogaţi (mulţi 
dintre ei aveau şoferi) şi aduceau profituri mai mari pe 
unitate de produs. Prin urmare, industria era caracterizată 
prin modele din belşug (198 în 1913), loturi reduse şi 
tehnici costisitoare, cu numeroase ajustări. Unii observatori 
erau de părere că producătorii auto subestimau cererea. 
lată ce spunea The Times în 1912: „Nicio firmă [...] nu a 
fost îndeajuns de întreprinzătoare încât să deschidă o 
fabrică destul de mare pentru a produce maşini mici într-un 
număr suficient, astfel încât producţia să devină extrem de 
ieftină” 8%. 

Primul Război Mondial şi introducerea tehnologiei liniei 


s Lewchuk, American Technology, p. 117. 

de asamblare de către Ford în Statele Unite au stimulat 
industria britanică să se schimbe. Firmele britanice au 
cumpărat maşini de mare tonaj şi au început să 
standardizeze modelele, deşi doar de probă, ca şi cum şi-ar 
fi băgat picioarele în apă rece. Asta a fost partea uşoară. 
Le-a venit mai greu să-i urmeze pe americani în ceea ce 
priveşte atragerea forţei de muncă prin creşteri salariale 
generale. Nimic nu se compară cu banii dacă vrei să uşurezi 
chinul muncii mai rapide şi al tehnicilor ce economisesc 
forţa de muncă. Când Herbert Austin (de la Austin Motors) a 
vizitat fabricile Ford după Primul Război Mondial, a rămas 
profund impresionat de munca „energică”, de agitația şi 
freamătul de acolo, pe care le-a pus pe seama „diversităţii 
raselor folosite” (competiţie  interrasială?) şi a 
constrângerilor liniei de asamblare. „Am văzut celebrele 
ateliere Ford [...], iar lucrul care m-a interesat şi m-a 
surprins a fost felul în care toată lumea din întreprindere 
părea să încerce să-şi dea toată silinţa.”888 

Managementul britanic nu dorea salarii mai mari pe toată 
linia. Prefera să-i repereze şi să-i răsplătească pe muncitorii 
cu cel mai bun randament. Aşadar, potrivit convenției 
împământenite, angajatorii ofereau salarii în funcţie de 
numărul de unităţi lucrate. Acestea îi ajutau pe unii dintre 
ei, însă aveau un dezavantaj serios: lăsau ritmul muncii în 
voia muncitorilor. Ipoteza bună, raţională, era aceea că 
salariile în funcţie de numărul de unităţi lucrate aveau să 
ducă la o maximizare a productivităţii muncitorilor, după 
cum, fără îndoială, s-a şi întâmplat în anumite cazuri. Însă 
le-au permis altora să impună ritmul pe care grupul sau 


887 Citat în ibid., p. 117. Dintre cei trei producători majori din 
anii de dinaintea războiului, doar Marea Britanie s-a situat cu 
mult sub cererea internă. Franţa exporta mai bine de jumătate 
din producţia sa peste hotare şi era principalul exportator din 
lume. 

ss Ibid., pp. 171—172. 

echipa îl considera confortabil şi profitabil. lar ritmul 
grupului era impus de cel mai lent membru al său. 

Ce ironie! In secolul al XVIII-lea, britanicii dezvoltaseră 
sistemul fabricilor, cu personal responsabil de supervizare, 
pentru a combate independenţa muncitorilor la domiciliu. 
Acum  îngăduiseră ca un sistem asemănător de 
independenţă a muncitorilor să prindă rădăcini în fabricile 
lor. 

Aşadar britanicii au sacrificat productivitatea în favoarea 
obiceiului şi individualităţii şi se simțeau mândri de asta. 
Metodele americane, după cum spunea un britanic 
spumegând, erau „metode de turmă”. Fireşte, salariile şi 
metodele de producţie variau de la un producător auto la 
altul, însă, în general, managementul britanic vedea 
sistemele de acordare a primelor ca pe o metodă de 
reducere a cheltuielilor de management. (Să nu subestimaţi 
niciodată dorinţa de relaxare a şefilor, nici pe cea a 
muncitorilor.) Pe termen lung, era o economie falsă. După 
al Doilea Război Mondial, când maşinile străine au invadat 
piaţa britanică, angajatorii au dat vina pe forţa de muncă 
pentru lipsa de atenţie şi sârguinţă, în vreme ce muncitorii 
au dat vina pe şefi pentru lipsa de competenţă şi atenţie. 
Ambele tabere aveau dreptatet. 

Pe o scară a eficienţei muncii, sistemul britanic era la 
pământ, cel american şi cel german stăteau mult mai bine, 
iar sistemul japonez era cam cel mai bun. Salariile şi 
bonusurile oferite în funcţie de numărul unităţilor lucrate 
erau motive de conflict într-o lume a inovației rapide şi a 
concurenţei acerbe. Orice schimbare a condiţiilor de muncă 


s Pentru un studiu de caz asupra managementului 
disfuncţional ce datează din epoca interbelică, vezi Church, 
„Deconstructing Nuffield”. Despre preferinţele legate de timpul 
liber, Church menţionează (p. 572) călătoriile anuale ale lui 
Nuffield de luni întregi în Australia, pe un vas lent, bine echipat 
pentru jocuri pe punte. 

şi a ritmului era un pretext de dezacord; orice aranjament, 
o sursă de dezamăgire; orice câştig, un drept sfânt şi 
legitim; orice pierdere, ceva de recuperat; şi nimeni nu uita 
nimic. Statisticile privind grevele nu sunt alarmante, însă 
nu iau în calcul întreruperile nepermise, dar frecvente, 
exploziile de mânie, furia dintre supervizori şi reprezentanţii 
sindicali. 

Toate acestea au împins industria britanică a 
automobilelor într-un declin fără remediu. Înmatriculările 
auto au crescut de la 2,5 milioane în 1951 la peste 9,5 
milioane în 1966 şi la peste 15 milioane în 1980, însă marii 
câştigători au fost producătorii străini, odată ce s-au pus pe 
picioare după război: 5% din piaţa britanică în 1965, 14% în 
1970, 49% în 1978, 58% în 19828”, Multinaţionalele cu 
filiale în Marea Britanie - General Motors, Ford şi Chrysler - 
nu s-au străduit să exploateze posibilităţile de export ale 
sucursalelor lor britanice; aveau platforme mai uşoare cu 
care să lucrezet*. Dimpotrivă, graţie Pietei Comune, puteau 
să importe componente în Marea Britanie. Între 1973 şi 
1983 - zece ani -, componentele locale ale maşinilor GM 
produse în Marea Britanie au scăzut de la 98% la 22%; la 
Ford, de la 88% la 22%. Echivalate în maşini, acestea 
reprezentau un import de 150.000 de vehicule. Adăugate la 
importurile totale de automobile, în 1984, GM şi Ford 
constituiau două treimi din piaţa britanică. 

Firmele britanice native, fără afiliaţi peste hotare, 
externalizau mai puţin. (Indiferenţa lui Morris [ulterior lordul 
Nuffield] atunci când a avut ocazia de a achiziţiona 
Volkswagen în 1945, un avampost important pe continent, 
este nespus de grăitoare8%?.) In schimb, britanicii au recurs 


8 Pollard, Development of the British Economy, pp. 242—243. 
s Cf. Channon, Strategy and Structure, p. 109: „[...] strategia 
lor nu părea promițătoare pentru evoluţia pe termen lung a 
industriei britanice de automobile”. 
s% Church, „Deconstructing Nuffield”, p. 578, n. 127. 

la fuziuni acasă. Acestea erau menite să promoveze o 
diviziune raţională a muncii, însă în zadar. Au fost închise 
fabrici şi concediaţi muncitori, mai ales după ce băncile 
britanice au încetat să mai investească într-o cauză 
pierdută. Cum să concepi modele noi fără numerar 
proaspăt şi cum să vinzi maşini fără modele noi? Statul a 
intervenit oferind subvenţii, 2.400 de milioane de lire 
sterline între 1975 şi 1984 - şi asta în perioada de glorie a 
conservatorilor şi a sloganului lor, La'ssez-faire, laissez- 
crever („Lăsaţi-i de capul lor şi lăsaţi-i să dea ortul 
popii”)8%. Zadarnic. 

În 1989, compania British Leyland (redenumită Rover 
Group), conglomeratul obţinut după o generaţie de fuziuni 
(1963—1968) care înghiţise aproape toată industria ţării, 
era responsabilă de doar 13,6% din vânzările de maşini pe 
piaţa internă. Dacă nu ar fi existat transplanturile străine, 
inclusiv câteva fabrici japoneze care foloseau Marea 
Britanie pe post de trambulină către Piaţa Comună 
Europeană, industria britanică a automobilelor s-ar fi aflat 
pe cale de dispariţie. Aşa cum era, acum depindea „de 
resursele financiare, designul şi tehnologia de producţie, 
metodele manageriale, practicile de lucru şi abordările 
relaţiilor industriale” ale  multinaţionalelor americane, 
franceze şi îndeosebi japoneze?*. 

Explicaţia acestui trist calvar este, ca întotdeauna, 
multiplă. lată ce ne spune Sidney Pollard: „[Pe lângă 
politica guvernamentală,] alţi factori care au determinat 
declinul au fost managementul defectuos, automulţumirea, 
relaţiile industriale proaste, o structură industrială extrem 
de fragmentată, instituţiile financiare inutile şi o piaţă 
internă relativ stagnantă”8%. lar cel mai important dintre 


83 Pollard, Development of the British Economy, p. 400. 
5% Church, Rise and Decline, pp. 77,104,115 şi passim; şi 
„Effects of American Multinationals”. 
85 Pollard, Development of the British Economy, p. 401. 

toate a fost managementul defectuos - un alt fel de a 
spune „antreprenoriat defectuos”. 

Capitolul 27. 


Învingători şi... 


Secolul XX se delimitează clar în două momente: 1914 ŞI 
1945. Primul an a marcat începutul aşa-numitului Mare 
Război - unul dintre cele mai absurde conflicte din istoria 
omenirii. Aceşti patru ani de lupte au ucis zece milioane de 
oameni, mutilând şi schilodind mult mai mulţi. De 
asemenea, au luat o Europă prosperă şi înfloritoare şi au 
culcat-o la pământ. Tragedia a constat în prostia regilor, 
politicienilor şi generalilor care au căutat şi au abordat 
greşit conflictul, precum şi în trufia naivă a oamenilor care 
au crezut că războiul este o petrecere - un caleidoscop de 
uniforme arătoase, curaj masculin, admiraţie feminină, 
defilări şi voioşia lipsită de griji a tineretului nemuritor8*. 

Războaiele coloniale ar fi trebuit să fie un semnal de 
alarmă, însă folosirea armelor cu repetiţie şi automate 
împotriva  „sălbaticilor” lăsase încrederea omului alb 
intactă. Cu toate acestea, Războiul Burilor din Africa de 


s% Despre prostia arogantă a generalilor, vezi passim, 
comentariile din Len Deighton, Blood, Tears, and Folly. Deighton 
este în primul rând scriitor de romane de aventuri şi spionaj, însă 
scrie şi nonfiction, iar când o face, spune lucrurile aşa cum se 
cuvine. 

Sud, unde britanicii au făcut nenumărate victime, ar fi 
trebuit să strecoare o teamă prudentă. Câtuşi de puţin: un 
deceniu mai târziu, se pare că ravagiile făcute de mitraliere 
pe câmpurile din Flandra au venit ca o surpriză. Cu o logică 
impecabilă, comandanții obtuzi au socotit că armata, cu 
ultimele trupe rămase şi împuşcând, avea să câştige. 
Generalii au obţinut avansări în grad, onoruri militare şi 
statui, de regulă călare. Oamenii lor au murit în noroi. 


Pierderile de război au fost adâncite de gafele făcute pe 
timp de pace. Poate că nu e cinstit, politicienii şi diplomaţii 
fiind constrânşi de o moştenire de ură şi răzbunare ce lăsa 
prea puţin loc raţiunii. Putea Franţa să fie generoasă faţă 
de Germania? În 1870, Germania a invadat Franţa, iar după 
câteva victime şi nicio pagubă adusă teritoriului său se 
folosise de victoria obţinută pentru a smulge compensaţii 
exorbitante. Acum Germania invadase din nou Franţa, 
ucigând mai bine de un milion de francezi şi prădând cele 
mai bogate regiuni industriale, retrăgându-se de îndată ce 
armatele Aliaților au ameninţat cu pătrunderea pe teritoriul 
german. Putea Franţa să-i lase să scape basma curată? 
Cum să calculezi asemenea pierderi? Cât să ceri pentru 
intenţii răuvoitoare? Dacă nemţii ar fi câştigat? 

Şi cum rămâne cu fronturile interne? Nemţii nu au 
capitulat în 1918; au încheiat un armistițiu. Pierduseră, dar 
nu se recunoscuseră înfrânți. Nemulţumiţii şi şovinii 
germani (şi austrieci) au acuzat de trădare: am fost 
înjunghiaţi pe la spate. Ticăloşii aşteptau să fie marcați - 
evreii, înainte de toate, dar şi socialiştii; sau, mai bine, şi 
unii, şi alţii. În acelaşi timp, Rusia ţaristă se prăbuşise, mai 
întâi într-un război civil, iar apoi într-un regim bolşevic ce 
aţâţa în toate ţările un conflict purulent între revoluţie şi 
statu-quo. Conducătorii sovietici poate că s-au mulţumit 
deocamdată cu „revoluţia într-o ţară”, însă agenţii de peste 
hotare, care lucrau cu partidele socialiste locale, 

reprezentau pretutindeni o ameninţare implicită la adresa 
proprietăţii, ierarhiei şi ordinii. 

Răspunsul, la extremă, a fost fascismul - o etichetă cu 
conţinut variat pentru o societate corporatistă, conştientă 
de statut, condusă de un dictator. Retorica politică a epocii 
sublinia diferenţele dintre socialism-comunism, în extrema 
stângă, şi fascism, în extrema dreaptă. În realitate, 
extremele convergeau şi semănau între ele: prin disprețul 
la adresa democraţiei, pretenţiile de virtute, aversiunea 
faţă de valorile burgheze, accentul pe direcţia economiei 
imprimată mai curând de stat decât de piaţă. Ambele 
tabere ar fi respins orice idee de asemănare; însă numărul 
celor care reuşeau să alunece din una în alta le dovedea 
compatibilitatea. 


Pentru contemporani, 1945 a fost un an al triumfului şi al 
înfrângerii, al revelaţiei şi al ruinei, al uşurării şi al 
deznădejdii, al bucuriei şi al amărăciunii. Anii de război 
înregistraseră atrocități şi cruzimi fără precedent: 55 de 
milioane de morţi, 35 de milioane de răniţi, 3 milioane de 
dispăruţi; circa 30 de milioane de civili morţi, inclusiv 6 
milioane de evrei europeni. Unii supraviețuitori s-au alinat 
cu speranţa că războiul devenise de neconceput. Alţii şi-au 
îngrijit răni incurabile şi au nutrit dorinţe de nepotolit. lar 
alţii şi-au propus să facă lumea un loc mai bun. 

Aceste reacţii, adesea contopite în aceeaşi persoană, au 
stârnit o diversitate de obiective şi mijloace. Obiectivele 
mai ample erau aceleaşi: refacere şi redresare, dezvoltare 
materială, pace şi fericire. La fel ca maternitatea - toată 
lumea era de acord. Cu toate acestea, în ciuda consensului 
idealist, lumea de după 1945 era scindată de rivalitatea 
dintre ţările burgheze, capitaliste, pe de o parte, şi 
societăţile socialiste şi comuniste, pe de altă parte. Acest 
conflict fusese latent pe durata războiului, îngăduindu-le 
tuturor să colaboreze împotriva unei Germanii care o luase 

razna în căutarea „purităţii” rasiale şi a supremaţiei 
mondiale. 

Reacţia în faţa amenințării germane fusese lentă şi 
nesigură. Cum ar fi putut ţara lui Goethe şi Beethoven să 
devină un puț de sălbăticie şi o ameninţare la adresa 
tuturor8*%? De asemenea, după nebunia Marelui Război, ce 
ar fi putut justifica un alt conflict? Oboseala şi teama au 
generat o tolerare necondiționată a răului, atâta vreme cât 
victimele erau străini şi aflaţi undeva departe. Guvernele 
democratice au acceptat realitatea şi au declarat război 
abia după ce a devenit evident că, în cazul Germaniei, 
pofta venea mâncând şi când pactul naziştilor cu sovieticii 
a eliberat ariergarda germană pentru o agresiune împotriva 
Occidentului. 

Nu s-au descurcat bine; şi, odată ce Germania a ocupat 
mai toată Europa de Vest continentală, s-a îndreptat spre 
est, împotriva Uniunii Sovietice, care făcuse un pact cu 
diavolul, iar acum îi simţea colții. Astfel, ţările democratice 
(capitaliste) şi socialiste şi-au dat mâna împotriva 
duşmanului comun. Occidentul a furnizat provizii, a cântat 
cântece ruseşti, l-a romanţat pe „Unchiul Joe” Stalin şi 
Armata Roşie, a purtat un război pe două fronturi, în 
Atlantic şi în Pacific. Trupele coloniale şi-au ajutat stăpânii. 
Sovieticii au avut cei mai mulţi morţi: dintr-o populaţie de 
aproximativ 200 de milioane de locuitori, mai bine de unu 
din patru a fost ucis sau rănit. (Şi germanii au suferit 
pierderi majore, însă ăsta e preţul încercării de a pune 
stăpânire pe lumea întreagă.) În acelaşi timp, Aliaţii 
occidentali au adăpostit fără să-şi dea seama spioni 
sovietici, atât din interior, cât şi din exterior. 
Colaboraţionismul militar nu  eliminase diferențele 


s7 În realitate, actele germane de rasism şi ură de grup în 
deceniile premergătoare regimului nazist constituie un 
avertisment solid că aceasta era o societate extrem de bolnavă. 
Vezi Weiss, /deology of Death. 

subiacente, iar regimul comunist era hotărât să se 
folosească de alianţă pentru a pune bazele succesului de 
după război. Chiar şi înainte de terminarea celui de-al 
Doilea Război Mondial, Războiul Rece dintre cele două 
sisteme începuse - sau, mai exact, se reluase. 

In deceniile următoare, economiile occidentale de piaţă 
au lăsat în urmă Marea Depresiune şi pierderile de război şi 
au păşit într-o epocă de dezvoltare fără precedent. Aceasta 
se datora parţial inovației tehnologice reprimate. Franţa din 
1948, de exemplu, după decenii de stagnare economică 
urmate de război şi ocupaţie, era o versiune obosită a 
Franţei de la 1900. Parisul, lipsit de vehicule, nu avea 
nevoie nici de semafoare, nici de străzi cu sens unic; toate 
maşinile trebuiau băgate noaptea în garaj; în benzinării, 
pompele erau acţionate manual. Numeroase apartamente 
şi case mici aveau servicii electrice de 3 amperi - suficiente 
pentru un bec, un radio, poate pentru un fler electric; ce 
depăşea acest prag ardea firul siguranţelor. (Nu existau 
siguranţe de-a gata, care să se înşurubeze. Se cumpăra un 
fir de sârmă de o anumită rezistenţă şi se înfăşură în jurul 
bornelor.) Unele locuințe pariziene nu aveau deloc 
electricitate, iar în blocurile de apartamente se obişnuia să 
se folosească toaletele la comun - înăuntru pentru cei 
norocoşi (bogaţi), în curte pentru ceilalţi. (Încercaţi să 
coborâţi şi să urcați cinci sau şase etaje de fiecare dată 
când aveţi o problemă de rezolvat. După cum spun 
francezii, face bine la picioare - ça fait les jambes.) Unii 
bogaţi aveau o toaletă înăuntru, pentru ei, şi una afară 
pentru servitori; sau apă caldă curentă pentru ei, dar nu şi 
la bucătărie. Un departament întreg, Lozère, ce-i drept, o 
regiune săracă, avea trei căzi de baie cu totul - probabil 
una la prefectură, una la „Hôtel Moderne” şi a treia cine 
ştie unde. Mulţi oameni care aveau căzi le foloseau pentru 
a depozita lemne sau deşeuri. Frigiderele erau puţin 
cunoscute; oamenii foloseau răcitoare şi cutii alimentare 

protejate (garde-manger). Nu avea rost să ai frigider decât 
dacă cumpărai pentru mai multe zile odată; nu avea sens 
să cumperi mai mult o dată decât dacă găseai tot ce-ţi 
trebuia într-un singur loc, aveai maşină să cari alimentele 
acasă şi un lift în blocul de apartamente care să care 
sacoşele şi sticlele. Rotula era conectată de tibie, tibia de 
gleznă, glezna de laba piciorului, iar Franţa nu păşise cu 
adevărat în secolul XX. 

În următoarele trei decenii - care au ajuns să fie 
cunoscute drept /es trente glorieuses (minunaţii 30 de ani 
dintre 1945 şi 1975) - Franţa a progresat cu râvnă. 
Construcţii noi, instalaţii industriale noi, o nouă reţea de 
drumuri - nou, nou, nou -, toate acestea reprezentau o 
ocazie de a instala utilaje moderne, de a electrifica, 
mecaniza şi motoriza. Automobilul şi telefonul au spus 
povestea. Considerate odinioară obiecte de lux pentru cei 
bogaţi, acum au devenit necesităţi. In vreme ce, în 1953, 
doar 8% dintre muncitorii francezi deţineau o maşină, 14 
ani mai târziu jumătate aveau maşini. Între 1954 şi 1970, 
numărul gospodăriilor cu automobil a crescut de la 22,5% 
la 56,8%. Străzile se umpleau cu maşini zi şi noapte; puteai 
vedea vehicule parcate în faţa fermelor care, chiar şi după 
război, se bazaseră în continuare pe cai. Traficul la ore de 
vârf a devenit un chin şi, mai rău decât atât, oraşe precum 
Parisul au început să măsoare poluarea aerului şi să-i 
avertizeze pe cetăţeni de otrăvurile inevitabile. Nimănui nu- 
i păsa cu adevărat; libertatea ce venea mână în mână cu 
mobilitatea compensa absolut totul. În plus, o societate 
care putea să fumeze gauloises putea inspira orice. 

În acelaşi timp, aceiaşi oameni care odinioară stăteau ore 
întregi într-o cafenea în aşteptarea efectuării unui apel 
interurban (bând, poate, ceva şi jucând cărţi; /e cafetier 
trebuia să-şi câştige şi el existenţa) începeau acum să aibă 
telefoane acasă. Poate că erau nevoiţi să aştepte un an, doi 
pentru a obţine legătura. Panourile centrale de comandă 

erau aglomerate, mai ales la Paris, iar poşta, care oferea 
serviciul de telefonie, nu dădea dovadă de compasiune faţă 
de acest mijloc rival de comunicare. Cei care închiriau 
apartamente vizitatorilor străini făceau mult caz de faptul 
că aveau deja telefon. Insă nu numai străinii; telefoanele 
creează dependenţă, iar francezii vorbesc destul de mult. In 
cele din urmă, sistemul de telefonie s-a desprins din PTT 
(Poştă, Telegraf, Telefon), iar guvernul a creat France 
Telecom ca să se ocupe de aceste chestiuni - un prim pas 
indispensabil pentru autonomie, iniţiativă şi reacţie 
promptă la solicitările pieţei. 

Prin toate acestea, economia franceză a crescut şi s-a 
schimbat sub îndrumarea şi organizarea guvernului 
(dirigisme, €tatisme) - mult mai mult decât în celelalte ţări 
europene. Acest fapt continua tradiţia naţională, ce-şi avea 
originile în colbertismul Vechiului Regim şi se baza masiv 
pe recrutarea competitivă a celor mai buni şi mai inteligenţi 
la grandes écoles - Polytechnique, Mines, Normale; iar 
acum una nouă: Ecole Nationale d'Administration (ENA), cu 
cursurile sale de absolvire pentru tinerii birocraţi şi viitorii 
conducători - énarques, cum au ajuns să fie numiţi în scurt 
timp. 

Inginerii şi funcţionarii guvernamentali, cu şi fără 
cooperarea întreprinderilor private, au modernizat 
infrastructura: drumuri, căi ferate, comunicaţii, clădiri 
publice, echipament. Rezultatele au întrecut aşteptările, iar 
în anumite domenii, precum serviciile feroviare de mare 
viteză, Franţa a dat tonul pentru tot restul lumii. Nu este 
limpede dacă aceste progrese au fost întotdeauna 
profitabile;  subvenţiile din partea statului, vădite şi 
discrete, estompează realităţile pieţei. Dar ce plăcere 
pentru călătorul privilegiat cu trenul, în special pentru cel 
favorizat de preţuri reduse la bilete (angajaţii statului, de 
exemplu), să circule pe unele dintre cele mai line şi mai 
rapide căi ferate din lume! Franţa nu a devenit niciodată un 

producător uriaş de produse industriale standardizate. De 
regulă, francezii cumpărau aparate de uz casnic din 
Germania şi Italia şi, pe măsură ce venitul a crescut, cei 
mai bogaţi dintre ei îşi cumpărau maşinile din Germania. 
Însă Franţa a rămas maestra calităţii, producând articole 
care se diferenţiau prin bun gust (în ambele sensuri) şi 
frumuseţe. lar Franţa, ţara, a rămas unul dintre cele mai 
frumoase locuri de vizitat din lume, o operă de artă 
naturală şi artificială, un paradis turistic. In anii 1990, 
Franţa avea unul dintre cele mai ridicate niveluri de trai din 
lume, cu un venit o dată şi un sfert mai mare decât cel al 
vechii sale rivale, Marea Britanie. Vechile articole de bază 
se prăbuşiseră; Franţa nu a învăţat să producă în masă 
dispozitivele de înaltă tehnologie ale erei informaţiei. Insă 
vinul, brânza, ţesăturile şi moda au persistat. 

Un lucru important, atât o slăbiciune, cât şi un punct 
forte: francezii sunt mândri. Au stilul lor în care fac diverse 
lucruri şi, spre deosebire de britanici, nu acceptă uşor să 
piardă puterea. Din această cauză, nu reuşesc să-şi 
însuşească metodele celorlalţi. Ei au propriile metode. 
Astăzi, muncitorii francezi se bucură de o reţea generoasă 
de asistenţă socială şi de un sistem excelent de sănătate şi 
îngrijire a copilului, alături de puternice privilegii legitime 
(concedii prelungite plătite, pensionare timpurie). Aceste 
lucruri, alături de avantajele culturale, fac ca Franţa să fie o 
ţară minunată în care să îmbătrâneşti. Insă îi fac totodată 
pe angajatori mai reticenţi în privinţa recrutării de personal, 
deoarece fiecare angajare este încărcată de costuri 
asociate şi potenţiale obligaţii. Efectul: o rată ridicată a 
şomajului ce îi afectează îndeosebi pe cei tineri. Statul, 
preocupat de ordinea socială (cum se poate discuta paşnic 
şi raţional cu camionagiii care blochează principalele 
şosele?), ar păstra aceste orânduiri sociale, se teme să le 
denatureze, dar, cu toate acestea, are nevoie de mai multe 
locuri de muncă. Ţări precum Statele Unite, convinse de 

valoarea pieţelor libere şi devotate selecţiei naturale, îi 
bombardează pe francezi cu sfaturi. Francezii răspund: 
Lăsaţi-ne în pace; nu avem nevoie de lecţii din partea 
voastră. Mai ales de la voi, cu infracţionalitatea, 
antagonismele rasiale şi asimilaţia voastră imperfectă. 

Revenirea germană a fost şi mai uluitoare. Ţara fusese 
grav afectată de război, iar cea mai bună parte din ceea ce 
rămăsese a fost capturată de ruşi, care aveau motive 
întemeiate să-i facă pe perdanţi să plătească pentru ceea 
ce distruseseră şi prădaseră - însă nu ştiau întotdeauna ce 
să facă cu maşinile şi materialele. Mormane întregi erau 
lăsate să ruginească la marginea drumului. Mai bine să 
devină rable decât să le rămână nemților. În 1945, nemţii 
încetaseră să mai facă baie, deoarece nu aveau nici apă 
caldă şi nici săpun. Tinerele se dădeau ocupanților pe un 
pachet de ţigări. Burghezi în mantouri şi la cravată puteau 
fi văzuţi strângând balega de cal pentru a o folosi drept 
combustibil. 

Aceste greutăţi şi umilinţe germane nu au stârnit prea 
multă compasiune. Unii experţi Aliați au solicitat 
transformarea ţării într-o societate agricolă: să se renunţe 
complet la industrie. Alţii au susţinut că, dacă ţara avea să 
plătească despăgubiri de război, industria era inevitabilă - 
să zicem, jumătate din producţia anului 1938. Toate aceste 
proiecte punitive s-au năruit în faţa  imperativelor 
Războiului Rece: puterile occidentale voiau şi aveau nevoie 
de Germania. Aşadar, spre deosebire de constrângerea 
acordării de despăgubiri după Primul Război Mondial, 
dificilă, deşi deseori zadarnică, de data aceasta învingătorii 
le-au oferit un sprijin substanţial inamicilor lor înfrânți. 
Perspectiva agresiunii sovietice a definit totul. 

Insă mai presus de orice trebuie să recunoaştem meritul 
energiei şi obiceiurilor de muncă ale nemților înfrânți. În 
1945, moneda lor nu avea nicio valoare. Singurele monede 
care contau erau dolarul şi ţigările, iar soldaţii americani, 

fumători sau nu, aveau dreptul la un cartuş pe 
săptămână**. (Eu însumi am cumpărat o motocicletă 
Harley, fără generator, pentru cinci cartuşe - lucru strict 
interzis.) Anii ce au urmat au fost marcați de ierni grele, 
crize de alimente şi combustibil, îndepărtarea la nesfârşit a 
molozului şi refacere politică, ba chiar pedepse. Mai târziu, 
în 1948, noua Germanie a emis o nouă monedă, o marcă 
germană echivalând cu 10 Reichsmark. S-a renunţat la 
controlul preţurilor, după care fondurile puse la păstrare au 
ieşit din ascunzători. Economia şi-a luat avânt**. În 20 de 
ani, marca germană, împreună cu francul elveţian, a 
devenit cea mai puternică monedă din Europa. Au răsărit 
fabrici noi, iar bunurile germane se vindeau pretutindeni, 
bucurându-se de o reputaţie fără pereche de trăinicie şi 
design. 

Oricât de spectaculos a fost „miracolul economic” 
german, cel japonez l-a întrecut. Pagubele şi victimele 
bombardamentelor americane au fost înfiorătoare, în bună 
parte din cauza locuinţelor inflamabile şi refuzului 
încăpățânat al unei ţări mândre, niciodată înfrântă în 
război, de a-şi recunoaşte situaţia. Spre sfârşit, americanii 
au „pus stăpânire” pe spaţiul aerian şi au putut ataca după 
bunul-plac. Chiar şi aşa, a fost nevoie de bomba atomică 
pentru a-l convinge pe împărat şi pe mulţi (dar nici măcar 
atunci pe toţi) dintre consilierii şi liderii săi militari să se 
predea?®., 

Japonezii, aidoma nemților, s-au redresat prin muncă, 


88 Alte articole cu rol de monedă de schimb erau cafeaua şi 
ciorapii din mătase sau nailon, însă, în mod evident, acestea 
erau mai puțin convenabile. Cf. Kindleberger, Financial History, 
p. 403. 

89 Kindleberger, Financial History, p. 407: „Consider că 
reforma monetară germană din 1948 este una dintre cele mai 
importante isprăvi ale ingineriei sociale din toate timpurile”. 

%0 Despre acele ultime zile, vezi Toland, The Rising Sun. 

educaţie, hotărâre. Şi ei au avut parte de sprijin financiar 
american; aici, la fel ca în Europa, scopul era pararea 
amenințării ruse percepute.  Rapiditatea dezvoltării 
japoneze a fost cu atât mai uluitoare cu cât a avut loc fără 
avantajele imperiului. Japonia de dinaintea războiului 
fusese convinsă de următorul lucru: controlul materiilor 
prime era o condiţie sine qua non a puterii şi avuţiei şi 
pornise de fapt la război pentru a-şi asigura acest control. 
Acum pierduse totul şi, spre mirarea ei, a descoperit ceea 
ce economiştii i-ar fi putut spune de la bun început, şi 
anume că materiile prime pot fi livrate în condiţii 
competitive oriunde în lume. Nu ai nevoie decât de bani ca 
să le cumperi. Puterile occidentale erau atât de dificile 
înaintea războiului întrucât politica militaristă a Japoniei 
stârnea precauţii şi represalii. Acum japonezii învăţaseră că 
aveau mai mult de câştigat cumpărând decât înşfăcând. 

Rapiditatea lor i-a uluit pe concurenţii Japoniei. O parte 
din know-how le-a parvenit datorită faptului că producătorii 
din alte ţări contractau firme japoneze să producă obiecte 
(ceasuri, piese auto) pe care ţara mai avansată le putea 
eticheta şi vinde sub propria marcă. Au copiat o bună parte 
prin inginerie inversă, demontând modelele occidentale şi 
învățând să le perfecţioneze. De asemenea, au trimis 
delegaţii care să viziteze Occidentul şi să înveţe umil, 
privind şi întrebând, fotografiind şi înregistrând. „Umil” era 
cuvântul: japonezii sunt cel mai mândru popor, însă tocmai 
această mândrie ridică atitudinea umilă la rang de artă şi 
virtute. Aceşti trimişi plecaţi şi umili au fost surprinşi în 
repetate rânduri de deschiderea gazdelor lor, mai ales în 
Statele Unite. Dar de ce nu? Americanii credeau că nu au 
de ce să se teamă de acest mărunt popor înfrânt“!. 

Şi mai impresionantă a fost capacitatea japonezilor de a 
depăşi graniţele imitaţiei şi de a inventa. O vizită într-un 


%1 Depre aceste întâlniri ritualice, cf. Halberstam, The 
Reckoning, p. 310. 

showroom japonez este o privire în viitor: obiectele par 
familiare, însă fac lucruri noi. Cel mai mare succes l-au avut 
cu automobilele, o industrie atât de vorace şi de variată în 
apetitul ei pentru materiale şi piese, încât a funcţionat ca 
locomotivă pentru mai tot sectorul manufacturilor. Dincolo 
de asta, au pus ochii pe cele mai avansate şi mai 
provocatoare produse de înaltă tehnologie: dispozitive 
optice, aparate şi instrumente de precizie, robotică şi 
electronică. Inainte de război, germanii aproape că 
deţineau monopolul asupra camerelor de calitate 
superioară; nume precum Leica sau Zeiss erau legendare. 
La sfârşitul secolului, Leica încă mai rezistă, însă o cameră 
Leica bună costă de trei ori mai mult decât echivalentul său 
japonez. Pentru bogaţii împătimiţi, preţul nu contează. Însă 
majoritatea utilizatorilor, inclusiv fotografii profesionişti, nu 
pot trece peste o asemenea diferenţă de preţ. Japonia 
domină piaţa, lăsând nişele altora. 

Toate acestea au fost încurajate de cel mai eficient 
control al calităţii din lume. Înaintea războiului, articolele 
japoneze erau dispreţuite ca fiind nişte gunoaie - de 
calitate inferioară, de prost-gust, în care nu se putea avea 
încredere -, demne de magazinele cu produse ieftine. În 
parte, era o reacţie raţională la criza profundă şi la cererea 
extrem de limitată. Insă acum, dată fiind amploarea tot mai 
mare a creşterii postbelice, cel din urmă ajunsese cel 
dintâi, iar maşinile, camerele, televizoarele şi 
minicomputerele japoneze au impus standardul industrial. 
Cum au reuşit să facă asta? Pe de o parte, au fost inspirați 
de exemplul american, în special de doctrina lui W. 
Edwards Deming, care a devenit un profet respectat 
departe de propria-i ţară. Însă numai această idee nu ar fi 
fost de ajuns. Etica japoneză a responsabilităţii colective - 
pur şi simplu nu poţi să-ţi dezamăgeşti echipa - a fost cea 
care a asigurat lucrul eficient în echipă, schimbul de idei 
dintre muncitori şi management, atenţia la detalii pentru a 

elimina erorile (zero defecte). 

Concurenţii din naţiunile industriale mai vechi s-au trezit 
târziu şi au căutat în jur un ţap ispăşitor - oricine, numai ei 
nu. Prima lor scuză a fost aceea că japonezii nu jucau 
cinstit, că se bucurau de acces pe pieţele străine, dar că 
refuzau să o deschidă pe a lor. Obiecţia are meritele ei, deşi 
japonezii nu făceau decât să urmeze exemplele american şi 
european de mai devreme: protejează până când ajungi 
atât de puternic, încât nu mai trebuie să-ţi faci griji în 
privinţa concurenţei. La sfârşitul shogunatului Tokugawa şi 
în perioada Meiji (între anii 1850 şi 1900), când Japonia era 
constrânsă printr-un tratat să nu impună taxe vamale, o 
bună parte din opoziţia faţă de articolele străine s-a datorat 
preferințelor consumatorilor, adânc  înrădăcinate şi 
influențate cultural. De asemenea, reglementărilor 
birocratice care îi chinuiau pe importatori; perioada uşilor 
deschise a fost o lecţie în privinţa barierelor netarifare în 
calea comerţului. De îndată ce Japonia a fost liberă să 
stabilească tarife vamale, le-a impus la un nivel suficient de 
ridicat încât să protejeze industria internă. 

După al Doilea Război Mondial, politica comercială 
mondială şi-a schimbat cursul. Experienţa dezastruoasă a 
anilor 1930, când naţiunile industriale şi-au închis uşile şi 
ferestrele şi şi-au sărăcit vecinii, îi făcuse pe majoritatea 
economiştilor şi politicienilor să recunoască avantajele 
comerţului liber, nu numai pentru prosperitatea economică, 
ci şi pentru armonia internaţională. Fără îndoială, părerile în 
această privinţă nu erau nici pe departe unanime, însă, dat 
fiind că Statele Unite dădeau tonul, diplomaţii şi experţii le- 
au cerut tuturor să-şi deschidă porţile. America urma aici 
precedentul britanic din urmă cu un secol: acum, că era cea 
mai bogată şi cea mai puternică economie din lume, 
renunţa la vechile obiceiuri protecţioniste; cu toate că, într- 
o naţiune cu alegeri şi înţelegeri politice frecvente, nu era 
întotdeauna uşor să depistezi şi să elimini ereziile. (O parte 

din aceste interese legitime erau la limita ridicolului, în 
timpul războiului, americanii învăţaseră să facă un soi de 
vermut care să înlocuiască variantele franceză şi italiană. 
Pe timp de pace, această industrie în faşă a constatat că nu 
putea concura cu produsul original. Aşa că a reclamat să fie 
protejată pe motiv de siguranţă naţională şi era cât pe ce 
să obţină protecţia.) 

Japonia a fost de acord cu această deplasare către 
comerţul mai liber, însă nicio altă ţară nu a fost mai 
eficientă în ceea ce priveşte aplicarea barierelor 
netarifare*?. Ingeniozitatea îndărătnică a japonezilor a 
devenit legendară. Bâtele de baseball erau găurite la sosire 
pentru a vedea dacă erau întru totul din lemn. 
Echipamentul medical nou de înaltă tehnologie era primit 
cu generozitate, însă intervenţiile la care erau folosite 
aceste aparate erau excluse de pe lista serviciilor asigurate 
(interdicţia a fost înlăturată odată ce japonezii şi-au 
confecţionat propriile dispozitive). Automobilele erau 
demontate şi verificate pe dinăuntru şi pe dinafară înainte 
de a fi vândute consumatorilor. Odată, deranjaţi de 
importurile tot mai mari de schiuri franţuzeşti, japonezii au 
încercat să le excludă sub pretextul că zăpada japoneză era 
diferită. Francezii au reacţionat amenințând cu excluderea 
motocicletelor japoneze pe motiv că drumurile franceze 
erau diferite. Mesajul a fost recepționat; japonezii au 
renunţat la aceste planuri. 

Toate aceste şicane dovedesc o inventivitate şireată, de 
aşa natură încât permitea amânări la nesfârşit, eschivări şi 
subterfugii, întotdeauna cu o mină serioasă şi cu politeţe. 


%2 Despre aceste (mal)praxisuri, pe care numeroşi economişti 
americani sunt înclinați să le desconsidere sau să le banalizeze, 
în vreme ce alţii le resping ca fiind „Japan-bashing” (expresie 
inventată cu scopul de a evita acuzaţiile neplăcute fără a 
răspunde la ele), vezi Lincoln, /Japan's Unequal Trade. Cuvântul 
bashing („critică dură”) este favoritul ticălosului intelectual. 

Mai serioase pe termen lung sunt relaţiile de afaceri şi 
aşteptările sociale ce exclud urmărirea importurilor mai 
ieftine. Japonezii nu se gândesc la piaţă ca la un spaţiu 
deschis. Ea constă în îngrădiri, iar oamenii de afaceri care 
încalcă limitele vor fi avertizaţi că, atunci când şi dacă 
asemenea importuri vor ajunge să nu mai fie disponibile, 
vânătorul independent de chilipiruri nu-i va găsi pe 
furnizorii japonezi dornici să sară în ajutor. 

Ce fel de manufacturi importate pătrund? In primul rând, 
mărci de prestigiu, asociate de regulă cu specializări 
naţionale: whisky scoţian, coniac franțuzesc, ciocolată 
belgiană şi elveţiană, genţi de voiaj Vuitton, ceasuri Patek 
şi Rolex, îmbrăcăminte de designer italian - genul de lucruri 
care exprimă ceva, fie sub formă de cadou, fie ca un 
indicator ostentativ al succesului. Toate marile magazine 
din Japonia au buticuri separate pentru aceste articole: o 
ţară dispusă să dea o sută de dolari pe un superpepene cu 
o fundă îşi poate permite să se răsfeţe. Aşadar filmul Kodak 
nu are loc; japonezii au propria lor marcă, Fuji - iar lumina 
japoneză este diferită. 

Politica mercantilistă a stârnit indignarea „partenerilor” 
comerciali şi confuzia economiştilor. Japonezii nu înţeleg că 
o asemenea politică este o sărăcire voită a propriei 
populaţii, care plăteşte atât mai mult pentru ceea ce 
cumpără? Nimeni nu ar spune despre japonezi că sunt 
tâmpiţi, chiar dacă uneori mai şi greşesc. Nu înţeleg oare 
avantajul comparativ? Nu ştiu că avuţia şi dezvoltarea sunt 
încurajate de comerţul liber? 

La aceste întrebări retorice japonezii răspund că sfârşitul 
politicii economice nu constă în preţuri scăzute şi distribuţia 
rabatului. Obiectivul îl reprezintă cota de piaţă, capacitatea 
sporită, puterea industrială şi militară%?. Producătorii sunt 


%3 Despre legăturile tehnologice din Japonia dintre dezvoltarea 
industrială şi puterea militară, vezi mai ales Samuels, „Rich 
Nation, Strong Army”. Singurul lucru pe care l-aş adăuga la 

mai importanţi decât consumatorii. Oricine poate cumpăra, 
dar nu toată lumea poate produce. Dacă oamenii cheltuiesc 
mai puţin acum, economisesc mai mult (circa o treime din 
venit). Copiii lor vor avea mai mult, iar Japonia va fi cu atât 
mai puternică. 


În spatele japonezilor - care, potrivit unor standarde, e 
posibil să fie acum cel mai bogat popor din lume - se află 
„Micii tigri” (sau „dragoni”, dacă preferaţi), ambiţioşii nou- 
veniţi asiatici care le-au deschis calea altor aspiranţi. Doi 
dintre aceştia sunt fostele colonii japoneze Taiwan şi 
Coreea; alţi doi, Singapore şi Hong Kong, sunt oraşe-stat 
globale ce-şi au originile în centrele comerciale-industriale 
ale Italiei din Evul Mediu târziu%*. Niciun alt grup nu a 
evoluat „mai rapid şi mai consecvent” pe parcursul ultimilor 
35 de ani”. În aceste patru state, capitalul principal a 
constat într-o etică profesională ce generează un produs 
ridicat în condiţiile unor salarii mici; şi, la fel ca în Japonia, 
într-o dexteritate manuală excepţională ce decurge din 
mâncatul cu beţişoare şi care este extraordinar de utilă la 


analiza lui este rolul manufacturii orientate spre export în ceea 
ce priveşte extinderea capacităţii industriale. Japonezii nu au 
uitat consecinţele strategice ale slăbiciunii lor industriale relative 
din al Doilea Război Mondial. 

%4 Preiau sintagma „oraş-stat global” din Murray şi Perera, 
Singapore. 

%5 Banca Mondială, Fast Asian Miracle, p. 28. Vorbim despre 
rate medii de creştere de minimum 6% pe an. Taiwanul, trebuie 
remarcat acest fapt, în ciuda puterii sale economice, este „omul 
invizibil”. Raportul Anual de Dezvoltare al Băncii Mondiale nu 
include date privind Taiwanul şi nici măcar nu îl menţionează în 
rândul naţiunilor lumii - chipurile, pentru a evita jignirea 
Republicii Populare, care nu agreează nici o formă de 
recunoaştere a Taiwanului ca entitate separată. In fast Asian 
Miracle, Taiwanul apare ca „Taiwan, China”. Să-i dăm Băncii 
Mondiale o medalie de tinichea pentru lipsa de curaj. 

microasamblare. (Acest ultim argument aduce zâmbete pe 
chipurile colegilor mei, însă eu îl susţin cu tărie. O bună 
parte din munca modernă de asamblare presupune sarcini 
de fineţe efectuate cu penseta şi nimic nu te pregăteşte 
mai bine pentru ele decât mâncatul cu beţişoare din 
copilărie%%8.) 

Disponibilitatea mâinii de lucru calificate pentru sarcinile 
de fineţe şi dispusă să accepte salarii mici a făcut toate 
aceste ţări - alături de adepţii regionali, precum Malaysia, 
Thailanda şi Indonezia - atrăgătoare pentru întreprinderile 
avansate de pretutindeni, îndeosebi din locurile cu monede 
supraevaluate*”. Nimic nu i-a convins mai mult pe japonezi 
să producă peste hotare decât yenul scump. Capitalul nu a 
fost niciodată mai mobil. În anii 1980, investiţiile străine 
directe (ISD) venite din partea naţiunilor industriale 
creşteau de cinci ori mai rapid decât comerţul mondial şi de 
zece ori mai rapid decât producţia mondială; şi, chiar şi 
atunci când aceste fluxuri au încetinit în anii 1990, ISD 


%6 Mai toţi cei care scriu despre performanţa economică a 
acestor unităţi est-asiatice comentează cu privire la calitatea 
forţei de muncă, însă, în egală măsură, o iau cumva de bună. 
Manuel Castells, „Four Asian Tigers”, p. 55 şi passim, consideră 
că cea mai importantă trăsătură comună este rolul statului, chiar 
şi în Hong Kong. Singura mea problemă în această privinţă este 
aceea că intervenţia statului are loc pretutindeni, uneori fiind 
înţeleaptă, alteori  prostească. Poate că statele sprijină 
dezvoltarea economică, însă e nevoie de multă iniţiativă şi 
muncă de calitate pentru a face ca statul să arate bine. 

%7 Banca Mondială le numeşte „economii asiatice 
performante”, termen ce pare adecvat, însă apoi viciază 
denumirea oferind date îndoielnice de creştere pentru alte ţări. 
Ce să facem cu o listă a ţărilor, în funcţie de creşterea anuală pe 
cap de locuitor în intervalul 1960—1985, în care Egiptul, Grecia, 
Siria şi Portugalia se află între primele 20 de locuri, iar Botswana 
(diamante) se află în fruntea tuturor? (East Asian Miracle, p. 3, 
bazat pe Summers şi Heston, „A New Set”). 

către ţările aflate în curs de dezvoltare au continuat să 
crească, 

Astfel, investiţiile şi tehnica s-au revărsat dintr-o ţară în 
alta, salariile crescând în consecinţă. Coreenii s-au implicat 
în producţia de maşini pe baza instrucţiunilor şi asistenţei 
tehnice venite din partea firmelor americane presate să 
facă faţă concurenţei japoneze. Elveţienii şi japonezii au 
contractat ceasuri şi piese confecţionate în Hong Kong, apoi 
în Malaysia.  Multinaţionalele japoneze (NEC, Sony), 
europene (Philips, Rollei) şi americane (G.E., Seagate 
Technologies) au făcut din Singapore un centru mondial al 
electronicelor şi echipamentelor fotografice, în vreme ce 
Hong Kongul, unde odinioară forţa de muncă refugiată lucra 
pentru salarii mici şi un pat de scânduri unde să doarmă 
printre maşini, e preocupat să deschidă fabrici şi să 
externalizeze servicii în China continentală. Singapore a 
externalizat producţia de telefoane în Malaysia şi Filipine. 

Nicio economie nu este prea avansată încât să nu poată 
fi pătrunsă, niciun zid nu este îndeajuns de înalt. La sfârşitul 
anului 1996, mai bine de 30 de companii coreene aveau 
unităţi de producţie în Marea Britanie. Ţara Galilor se 
felicita pentru  „revitalizarea” efectuată cu ajutorul 
investitorilor străini, preponderent asiatici, şi 5.000 de 
persoane au candidat pentru cele 300 de locuri de muncă 
oferite de prima companie coreeană venită. Alte ţări 
europene sunt mai puţin primitoare. In Franţa, 
conglomeratul coreean Daewoo Electronics a fost de acord 
să preia ramura electrocasnicelor a firmei franceze 
Thomson Multimedia. Astfel, s-ar fi situat înaintea 
companiei Sony, devenind cel mai mare producător de 
televizoare din lume, pe care Thomson le vindea sub marca 
REA. Înțelegerea a picat. Coreenii au fost foc şi pară. 

În ceea ce priveşte alegerea obiectivelor de investiţii, 


%8 „A Survey of Multinationals”, The Economist, 24 iunie 1995, 
p. 4. 

nivelurile salariale sunt în mod evident decisive, însă mai 
contează şi barierele de piaţă şi sentimentele, imateriale şi 
personale. Astfel, americanii care au externalizat au 
descoperit că partenerii lor coreeni erau mult mai puţin 
costisitori decât japonezii; de asemenea, că se lucra mult 
mai uşor cu ei. Dar când japonezii şi-au deschis filiale în 
Coreea, au constatat în scurt timp că salariile au crescut şi 
s-au îndreptat spre medii mai ieftine. Şi poate că şi coreenii 
s-au bucurat că au plecat. 

(De ce Malaysia? Are o populaţie de doar 19 milioane de 
locuitori, aşa că forţa de muncă, cel puţin cea necalificată, 
este greu de găsit. Insă dispune de antreprenori, iar aceştia 
atrag muncitorii ca un magnet. Imigranții ilegali, îndeosebi 
din Indonezia [cu o populaţie de 190 de milioane] şi 
Bangladesh [cu o populaţie de 115 milioane], vin în număr 


% Despre Ţara Galilor, vezi The Times (Londra), 6 ianuarie 
1997, p. 40. Despre Daewoo: /nt. Herald-Tribune, 18 octombrie 
1996, p. 20; 19—20 octombrie 1996, p. 15. Daewoo a pus mâna 
pe felia sa din Thomson pentru suma simbolică de un franc, însă 
cadoul a fost însoţit de numeroase datorii. (Guvernul francez 
încearcă să-şi reducă deficitul pentru a înlesni intrarea în noua 
uniune monetară.) Cu toate acestea, în decembrie 1996 
înţelegerea a picat. Francezii care s-au opus invaziei străine au 
făcut mult tărăboi cu privire la francul simbolic, însă nu au zis 
mai nimic despre datorii. Retrăgându-se, guvernul francez a 
încercat să se ascundă în spatele Comunităţii Europene, însă nu 
a păcălit pe nimeni. In Coreea, oamenii vorbesc despre rasism 
francez - dacă ar fi fost vorba despre un cumpărător american, 
nu ar fi fost nici o problemă -, iar guvernul coreean numeşte 
reaua-credinţă (xenofobia) franceză „o problemă naţională”. 
„Franţa nu este de încredere.” /nt. Herald-Tribune, 6 decembrie 
1996, p. 1; 9 decembrie 1996, p. 13; 15 ianuarie 1997, p. 11. De 
remarcat totuşi faptul că însăşi Coreea este bine-cunoscută 
pentru ostilitatea faţă de proprietatea străină. O poveste cu 
ciobul estic care râde de oala spartă vestică. Chiar şi aşa, 
Daewoo ar putea fi în continuare interesată. 

mare, în ciuda eforturilor intense de a păzi graniţele. Ca 
pretutindeni, o afacere prosperă introduce oameni prin 
contrabandă pentru sume fantastice. Intruşii nu arată 
foarte diferit, însă sunt; aşa încât nu competiţia pentru 
locurile de muncă e cea care îi deranjează pe indigeni, ci 
relaţiile mixte. Prim-ministrul Malaysiei citează plângerile 
liderilor rurali: fete care fug cu iubiţi străini, mame 
necăsătorite abandonate de parteneri, soţii care îşi 
părăsesc familiile pentru a fugi cu străini, care poate le 
tratează mai bine?™, Dar aşa ceva nu e permis.) 

Şi legăturile etnice contează, în special în rândul 
chinezilor expatriaţi (de peste mare). Chinezii, minoritate 
de intermediari prin excelenţă, sunt plămădeala şi 
lubrifiantul comerţului din Asia de Sud-Est şi, de acolo, din 
lumea întreagă. Ei preţuiesc o etică profesională care ar 
face un calvin weberian invidios, pe care o transmit cumva, 
bogaţi sau săraci, de la o generaţie la alta. 

(Imi amintesc prima vizită în Hong Kong cu o generaţie în 
urmă. Era seară, iar aproape de hotel am trecut pe lângă 
un magazinaş de articole fotografice, înghesuit într-un 
podest de scară. Am aruncat o privire şi a fost de ajuns. 
Negustorul m-a întrebat îndată ce căutam. Ei bine, am 
început eu fără să am nici cea mai vagă idee, dar apoi mi- 
am amintit că mi-ar prinde bine o lentilă specială; aşa că i- 
am spus negustorului. S-a schimbat la faţă; nu o avea în 
stoc. Apoi s-a înseninat. Dacă veneam mai târziu, avea să 
mi-o dea. l-am spus că mă duceam să iau cina şi că nu 
aveam să mă întorc decât cel mai devreme la miezul nopţii. 
„Nu vă faceţi griji”, mi-a spus eh „Reveniţi. Eu o să fiu aici 
cu lentila.” Puțin după miezul nopţii, m-am întors şi urcam 
spre camera mea de hotel. Apoi mi-am amintit, însă eram 
somnoros şi mi-am spus că e o pierdere de vreme. Însă m- 
am simţit vinovat, m-am dus la magazin şi, desigur, am 


%0 M, Richardson, „Malaysia Readies a Crackdown on Illegal 
Workers”, /nt. Herald-Tribune, 7 octombrie 1996, p. 4. 

găsit magazinul deschis şi omul acolo, cu lentila. Găsiţi-mi 
un american sau un european care să facă aşa ceva.) 
Chinezii au jucat de la bun început un rol esenţial în ceea 
ce priveşte succesul stăpânirii europene - în Indonezia 
olandeză şi în Filipinele spaniole, iar mai târziu, la sfârşitul 
secolului al XIX-lea, în Indochina franceză. Şi continuă să 
prospere în statele succesoare’, Parteneriatele 
internaționale s-au dezvoltat de-a lungul liniilor etnice. 
Astfel, Hong Kong, Taiwan şi Singapore sunt rampe de 
lansare către Thailanda, unde numeroşi chinezi au adoptat 
nume thailandeze, în încercarea de a se integra mai bine??”?; 
şi către Malaysia, unde chinezii conduc mediul de afaceri, 
deşi acțiunea afirmativă şi politica inteligentă îi îndeamnă 
să adopte parteneri malaysieni*:5. Thailanda se mândreşte 
că transcende diferenţele, pe de o parte, prin descurajarea 
intensă a educării separate a chinezilor. Chinezii zâmbesc 


* Despre Indochina, cf. Murray, Development of Capitalism, p. 
619, n. 345. Îl citează pe Rene Dubreuil, De la condition des 
Chinois et de leur rôle économique en Indochine (Bar-sur-Seine, 
1910), p. 71: „Când administraţia franceză a fost instalată în 
Cochinchina, a descoperit că chinezii [...] erau un sprijin valoros 
în ceea ce priveşte colonizarea acesteia până la capăt. [...] Ca 
să-i determinăm [...] [pe vietnamezi] să-şi schimbe obiceiurile şi 
să renunţ la ostilitate, ca să-i educăm în sectorul comerţului şi ca 
să-i facem să scoată din vasele lor de lut piaştrii de care aveam 
nevoie să ne susţinem maşina administrativă, ne trebuia un 
intermediar care să trăiască cot la cot cu ei, care să le vorbească 
limba şi care să se căsătorească cu femeile din rasa lor. Acel 
intermediar a fost reprezentat de chinezi. Chinezul este flexibil, 
priceput, lipsit de prejudecăţi şi adoră câştigul”. 

*2 Mi se spune totuşi că lista numelor thailandeze de îa care 
au pornit e de aşa natură încât thailandezii informaţi pot 
recunoaşte originea chineză. 

913 Thailandezii simt că au fost mai primitori decât malaysienii 
în ceea ce priveşte minoritatea lor chineză de intermediari 
(Kaplan, Ends of the Earth, p. 377). 

politicos, aprobă public, însă suplimentează adesea 
curriculumul thailandez cu educaţia de peste hotare. 
Comunitatea se balansează „pe un scrânciob invizibil între 
două sau mai multe identităţi”**. În termeni economici, 
asta înseamnă că chinezii ştiu cine sunt şi pot lucra unul cu 
celălalt. 

În Malaysia, diferenţele etnice sunt mai pronunţate, 
ressentiment mai aprig. Malaysia a cunoscut violenţa, 
revoltele rasiale - nici pe departe la fel de grave ca în 
Indonezia, dar îndeajuns de serioase încât să scoată în 
evidenţă un aspect. Aşadar toată lumea minimalizează 
factorul etnic. In acelaşi timp, pe insula Penang (coasta de 
nord-vest), capitala mondială a producţiei de hard-diskuri 
(mai bine de 40% din producţie), chinezii deţin majoritatea 
funcţiilor de conducere şi asistenţă tehnică. „Seamănă cu 
americanii”, spune un manager, „trăiesc pentru a 
munci”9%15. Membri, aşadar, ai unei aristocrații rarisime: 
majoritatea oamenilor muncesc ca să trăiască. 

Aflată pe valul creşterii economice, reţeaua mondială a 
comercianților şi antreprenorilor chinezi devine tot mai 
puternică pe zi ce trece. Succesul acestei diaspore ar 
justifica considerarea aşa-numitului miracol din Asia de Est 
şi Sud-Est drept un triumf etnic, altfel spus, cultural. În 
Indonezia, unde chinezii reprezintă 4% din populaţie, ei 
controlau la începutul anilor 1900, 17 dintre cele 25 cele 
mai mari grupuri de afaceri, în Thailanda (10% chinezi) 
numără mai bine de 90% dintre cele mai bogate familii şi 
deţin aceeaşi proporţie de bunuri comerciale şi industriale. 
Faptul că nu deţin aproape totul se datorează mai puţin 
concurenţei indigene şi mai mult revendicărilor politicienilor 


%14 Pan, Sons of the Yellow Emperor, p. 247; vezi, despre multe 
dintre acestea, cap. 13: „Cultural and National Identities”. 

%5 Ohmae, End of the Nation State, p. 179. Despre problemele 
reînnoite din Indonezia, vezi: /nt. Herald Tribune, 11-12 ianuarie 
1997, p. 1. 

locali, care şi-au înfiinţat propriile întreprinderi privilegiate 
sau care aşteaptă o parte din orice arată bine. 

Estimările privind producția globală a afacerilor 
controlate de chinezi, inclusiv a Chinei, dar excluzând 
Indonezia, Thailanda, Malaysia şi Filipine, sunt de ordinul a 
2,5 trilioane (101?) de dolari în 1990, depăşind-o pe cea a 
Japoniei (2,1 trilioane de dolari), jumătate din cea a Statelor 
Unite şi crescând mai rapid decât ambele"!€. Unii simt că 
momentul de glorie al Japoniei a apus deja". Punctul forte 
şi slăbiciunea Japoniei - ambele - reprezintă ideea sa de 
specificitate şi superioritate naţională. Acestea îi stimulează 
pe japonezi să atingă niveluri ridicate de performanţă, însă, 
în acelaşi timp, îi împiedică să lucreze cu ceilalţi şi să-i 
considere totodată parteneri egali*:%. Părerea mea este însă 
că japonezii vor învăţa să facă şi acest lucru - la fel ca 
întotdeauna. 

Două avertismente referitoare la această poveste est- 
asiatică de succes. Primul se referă la trecerea de la 
industria de plantație la întreprinderea autonomă. Folosirea 
tehnologiei moderne este mult mai uşoară decât inventarea 
ei. Un număr restrâns de ţări sunt responsabile de marea 


e Aceste cifre şi cele de dinainte sunt preluate din Rohwer, 
Asia Rising, pp. 228—229. 

97 Astfel, Naisbitt, Megatrenas Asia, p. 17: „Chinezii vin. Asia şi 
cea mai bună parte din lumea de azi devin, din dominați de 
japonezi, conduşi de chinezi”. Dacă Naisbitt are dreptate, 
perioada supremaţiei japoneze va fi una dintre cele mai scurte 
din istorie. Dar ce va urma? Unde este supremaţia într-o lume a 
companiilor globale?. 

%8 Pe de altă parte, tendinţa chinezilor de a-i exclude pe 
ceilalţi îi face să devină în anumite locuri o ţintă predilectă a 
infractorilor, cu atât mai mult cu cât sunt mai bogaţi decât 
populaţia majoritară. In schimb, acest lucru îi descurajează să 
investească pe plan local: cine ştie când vor fi nevoiţi să fugă? 
Cf. Seth Mydans, „Kidnapping of Ethnie Chinese Rises in 
Philippines”, New York Times, 17 martie 1996, p. 3. 

majoritate a brevetelor industriale. Aceşti nou-veniţi 
impetuoşi, cu industriile lor embrionare prospere, mai au 
până ce vor sta pe picioarele lor. Munca cea mai grea abia 
acum urmează. 

In al doilea rând, cu cât creşterea este mai rapidă, cu 
atât efectele secundare, materiale şi psihologice, vor fi mai 
nefaste (graba strică treaba). Remediile presupun instituţii 
sociale şi politice capabile să ţină problemele în frâu şi să 
găsească soluţii. Este posibil ca aceste instituţii să nu 
existe. Timpul merge înainte; remediile nu vin din urmă. 
Deseori este pur şi simplu o chestiune de priorităţi: banii 
contează; oamenii nu sunt esenţiali; costurile asociate pot 
să mai aştepte. 

Să luăm exemplul Thailandei. Zona metropolitană a 
Bangkokului a explodat atât în exterior, cât şi în interior. 
Industria şi comerţul au năvălit înăuntru, aducând cu ele 
mulţimi de oameni în căutarea unui loc de muncă, iar 
venitul oficial pe gospodărie a crescut de zece ori în decurs 
de 20 de ani*:*. Constructori voioşi au umplut orice spaţiu 
deschis sau parţial folosit. Până şi canalele, odinioară artere 
vitale, au fost cimentate pentru a câştiga mai mult teren 
pentru construcții. Venitul în creştere a determinat 
proliferarea maşinilor, atât pentru comerţ, cât şi în scop 
personal, iar ambuteiajele sunt monumentale. În 1979, 
când am vizitat Bangkokul, Ambasada Americană mi-a pus 
la dispoziţie o maşină cu şofer. Maşina avea un telefon 
mobil (în candoarea mea, nu mai văzusem niciodată unul) 
prin care să anunţăm ambasada dacă eram prinşi într-un 
ambuteiaj; şi mi s-a spus să-mi stabilesc doar două întâlniri 
pe zi, una dimineaţa şi cealaltă seara. Astăzi, Bangkokul are 
zece milioane de locuitori (populaţia a crescut de 20 de ori 
faţă de 1900) şi mulţi dintre ei preferă maşinile mari. 


9 Achavanuntakul, „Effects of Govemment Policies”, p. 9. 
Potrivit Băncii Mondiale, inflaţia a fost de 9,2% în intervalul 1970 
—1980, 4,2% între 1980 şi 1992. 

783 


Vehiculele curg zilnic din suburbii şi din zona rurală 
înconjurătoare. Şoferii nu au nevoie doar de un telefon 
mobil, ci şi de o toaletă mobilă. Oamenii influenţi solicită 
coloane de maşini, chiar şi pentru soţie şi copii, însă vă 
puteţi imagina efectul asupra sutelor de vehicule blocate şi 
îngrămădite. În 1979 am învăţat rapid să nu mă plimb pe 
străzi în timpul zilei; aerul era irespirabil. Astăzi, jumătate 
dintre poliţiştii de la circulaţie din oraş suferă de boli 
respiratorii, iar un studiu din 1990 relatează că aerul nociv 
(niveluri de plumb de trei ori mai mari faţă de cele din 
Europa sau Statele Unite) scade coeficientul de inteligenţă 
cu şase puncte până la vârsta de şapte ani*?. 

Pe scurt, thailandezii din mediul urban sunt mai bogaţi, 
dar în acelaşi timp mai săraci. Nu din punctul de vedere al 
venitului, ci al calităţii vieţii?!. Doar 2% din populaţia 
Bangkokului este conectată la un sistem adecvat de 
canalizare. Pânza freatică se adânceşte; oraşul se 
prăbuşeşte într-o deltă lipsită de copaci care poate fi 
inundată oricând de ocean. Condiţiile proaste de trai stau în 
calea progresului. Thailanda a evoluat cât de mult a putut 
sprijinindu-se pe forţa de muncă ieftină; mâna de lucru mai 
ieftină se găseşte imediat peste graniţă. Acum are nevoie 
de o industrie de înaltă tehnologie, axată pe cunoştinţe, ce 
presupune investitori străini şi tehnicieni expatriaţi, iar 
aceştia nu vor veni să respire otravă. În acelaşi timp, cifrele 


%0 Despre toate acestea, vezi Thomas L. Friedman, „Bangkok 
Bogs Down”, N. Y. Times, 20 martie 1996, p. A-19; şi Kaplan, 
Ends of the Earth, pp. 380—382. Problema este agravată de 
folosirea intensă şi tot mai frecventă a combustibilului din 
cărbune, din care o bună parte lignit - cel mai rău tip. Despre 
coloanele de maşini: /nt. Hera/d-Tribune, 9 ianuarie 1997, p. 2. 

%1 |n 1995, venitul anual pe gospodărie pentru zona 
metropolitană a Bangkokului era estimat a fi de 2,5 ori mai mare 
decât media întregului regat. Achavanuntakul, „Effects of 
Government Policies”, p. 9. 

784 


macroeconomice indică o creştere spectaculoasă şi sunt 
umflate tocmai prin efortul de a remedia aceste boli. 
Dispozitivele şi măsurile împotriva poluării, sistemul de 
canalizare, îngrijirea medicală şi alte cheltuieli 
asemănătoare se numără printre avantajele venitului şi 
producţiei. 


„Pot avea orice culoare doresc”: industriile 
americană şi japoneză de automobile 


În una dintre bravadele sale sucite, Henry Ford a spus că 
toţi cumpărătorii maşinilor sale le-ar putea primi în orice 
culoare doresc, atâta vreme cât culoarea era negru. Asta se 
întâmpla în perioada de glorie a Modelului T, care, în 
realitate, a fost produs în diferite momente în mai multe 
culori, însă doar câte o culoare odată. Aceasta era esenţa 
filosofiei lui Ford cu privire la producţia de masă: produceţi 
toate maşinile identice şi produceţi multe. Vindeţi-le ieftin 
şi toată lumea le va cumpăra. Cei care voiau stil şi 
individualitate puteau să caute în altă parte. Sau să 
cumpere un şasiu de Model T şi să-şi facă restul la 
comandă”. 

Principiile lui Ford au devenit temelia industriei 
americane de automobile, precum şi a altor ramuri. 
Industria americană de maşini a devenit modelul urmat 
orbeşte de restul lumii: cel mai mare producător şi 
exportator, deschizător de drumuri şi liderul în materie de 
stil, producătorul de masă al vehiculelor libertăţii şi 
iubirii%?5. 

%2 Despre diversitatea Modelului T, vezi Flink, „Unplanned 
Obsolescence”. 

%3 Principiul liniei de asamblare era adaptabil la diferite 
metode de producţie. Henry Ford a accentuat loturile mari şi a 
continuat să folosească tehnologiile multă vreme după ce 
acestea se învechiseră. Când avea dreptate, avea mare, mare 

Numărul vehiculelor cu motor înregistrate în Japonia în 
1917 era de 3.856; în 1923, numărul crescuse la doar 
13.000, toate fiind importate. Principalele vehicule 
rămăseseră în continuare ricşele şi trăsurile şi căruțele 
trase de cai, pe lângă tramvaie şi trenuri pentru călătoriile 
pe distanţe lungi”. Însă războiul, la fel ca pretutindeni, a 
ascuţit ideea de nevoie şi oportunitate. Armata învățase să 
aprecieze camioanele şi acum făcea eforturi să dezvolte o 
industrie internă. S-a adresat principalelor zaibatsu 
(conglomerate) - Mitsui, Mitsubishi, Sumitomo -, însă a 
constatat că, în mod ciudat, acestea nu erau interesate. 
Aşa că au recrutat jucători mai mici, iar industria niponă de 
automobile a ajuns în bună parte pe mâinile „oamenilor 
noi”. 

Intrând pe un teren neexplorat, dar fertil, Ford şi General 
Motors au construit fabrici de asamblare auto la Yokohama 
(1925) şi Osaka (1927). Japonezii au ajuns să le considere 
nu un avantaj pentru consumatorii lor, ci un inhibitor al 
dezvoltării propriei industrii, încă  nefamiliarizată cu 
tehnologia producţiei de masă. Aşa mici cum erau salariile, 


dreptate. lar când se înşela, alţi producători îi furau din cota de 
piaţă. Flink, „Unplanned Obsolescence”, afirmă că Modelul T era 
în anumite privinţe depăşit de la bun început. Insă era ieftin, 
preţul modelului standard ajungând de la 825 dolari în 1908 la 
260 de dolari In 1927. Acesta a fost sfârşitul: în mai 1927, ultimul 
din peste 15 milioane de Modele T a ieşit de pe linie. 

924E uşor să subestimezi contribuţia ricşei, însă a fost 
vehiculul-cheie al Japoniei urbane : aproximativ 38.000 doar la 
Tokyo în 1888. Morris-Suzuki (Technological Transformation, p. 
97) susţine că „ricşa era la fel de importantă pentru dezvoltarea 
economică modernă a Japoniei precum căile ferate”. Ea continuă 
subliniind două aspecte: a fost primul vehicul japonez care a fost 
exportat, deschizând pieţe care aveau să preia mai târziu şi 
bicicletele şi vehiculele cu motor; şi a fost produsă de reţele de 
mici furnizori de componente, anticipând astfel structurile 
industriei de automobile şi ale altor industrii de asamblare. 

un vehicul produs de japonezi costa cu 50 % mai mult 
decât o maşină asamblată de americani sau importată. 
Între 1926 şi 1935, acestea din urmă au reprezentat mai 
bine de 95% din înmatriculările maşinilor noi%5. 

În acelaşi timp, statul, în mod premeditat, se concentrase 
asupra producţiei în scop militar: de aici şi Legea privind 
Sprijinul Automobilelor Militare din 1918, care oferea 
subvenţii considerabile vehiculelor utilitare care întruneau 
anumite standarde”. Autoturismele mai puteau aştepta. 
Oare chiar aşa să fi fost? Un deceniu mai târziu, când 
iniţiativa privată nu se arătase încă interesată, unii oficiali 
au început să-şi facă griji. În 1929, Ministerul Comerţului şi 
Industriei (predecesorul Ministerului Comerţului 
Internaţional şi Industriei [MCII]) a publicat un studiu, 
„Politica de constituire a industriei vehiculelor cu motor”, 
iar acesta a fost urmat de deschideri reînnoite faţă de cele 
mai mari grupuri de afaceri. 

Prin puterea exemplului şi încurajări, guvernul a proiectat 
şi a început să producă, în 1931, o maşină mică, de 45 CP, 
care atingea 40 de km/h. Această maşină lentă nu a prins 
însă, iar în 1936 cei doi giganţi americani acopereau în 
continuare circa trei sferturi din producţia naţională. Acum 
armata japoneză a propus ca aceste firme străine să fie pur 
şi simplu alungate. La urma urmei, războiul este război, iar 
comerţul înseamnă război”. Politicienilor temători li s-a 


%5 Cusumano, Japanese Automobile Industry, p. 7. 

%6 Dat fiind că, în acest moment, Japonia nu avea duşmani 
potenţiali, trebuie să vedem aceste măsuri ca o anticipare a 
expansiunii imperiale. Despre legea din 1918, vezi Morris-Suzuki, 
Technological Transformation, p. 124. 

27 Aceasta este o temă veche a refrenului naţionalist japonez. 
Haruhiro Fukui („The Japanese State”, p. 206), oferă o expunere 
elocventă în discursul unui guvernator prefectoral din 1904 : 
„[...] războiul pe timp de pace are loc în mod constant. In acest 
tip de război, adică în lupta pentru supravieţuire, cei care 
exploatează instrumentele ştiinţifice pentru a extinde industria 

părut însă o mişcare oarecum lipsită de delicateţe, aşa că 
Dieta a aprobat o lege, schiţată de armată, oferindu-le 
subvenţii considerabile producătorilor japonezi şi solicitând 
ca toate companiile de automobile să fie deţinute şi 
conduse majoritar de către cetăţeni japonezi. În acelaşi 
timp, guvernul a impus taxe costisitoare la importul de 
vehicule complete şi piese pentru asamblare. Aceste taxe 
şi-au atins scopul: în 1938, cota de producţie a companiilor 
Nissan, Toyota şi Isuzu crescuse la 57%. Americanii au 
încercat să reziste până la capăt, căutând să fuzioneze cu 
producătorii japonezi. Sub nicio formă: toate planurile de 
fuziune, dizolvare sau ocolire a acestor discriminări erau 
supuse aprobării de către guvern. În 1939, firmele 
americane au renunţat şi s-au retras. Pentru japonezi, 
acesta s-a dovedit a fi un exerciţiu bun de mercantilism şi o 
pregătire pentru războaiele comerciale din viitor. 

Putem ghici unde ar fi dus toate acestea. Însă războiul 
schimbă totul, până şi planurile cel mai bine întocmite. În 
1945, fabricile şi echipamentul se aflau în ruine, iar 
autorităţile americane de ocupaţie nu au văzut niciun motiv 
pentru care Japonia să se deranjeze să aibă o industrie de 
automobile. Unii oficiali de la Banca Japoniei şi Ministerul de 
Transport au fost de acord. Însă MCII considera 
automobilele centrul unei game variate de ramuri asociate 
şi a conceput un pachet de stimulente: împrumuturi 
accesibile, privilegii fiscale, protecţie împotriva concurenţei 
străine. In scopuri fiscale, exporturile se puteau deduce din 
venituri; importurile de instrumente şi echipament erau 
scutite de taxe vamale%*t. (Mai târziu [anii 1960], Acordul 


produc bunuri la costuri reduse şi, astfel, absorb resurse 
financiare care vor alimenta forţa propriei naţiuni, îi îmbogăţesc 
resursele şi, în felul acesta, ies învingători [...]”. 

28 Preiau asta de la Cusumano, pp. 18-19. El observă că, 
indiferent ce restricţii au fost resimţite în anumite trimestre, 
Banca Japoniei, Banca Japoniei pentru Dezvoltare şi Banca 

General pentru Tarife şi Comerţ [The General Agreement on 
Tariffs and Trade] avea să interzică o parte dintre aceste 
practici discriminatorii. În zadar; japonezii nu au fost 
afectaţi de eforturile de a nivela terenul de joc. Orice 
economist ştie că există mai multe metode de a jupui un 
birocrat internaţional.) 

De astă dată, industria ţării, în frunte cu Nissan şi Toyota, 
a luat avânt. În 1950, Japonia a produs 32.000 de vehicule - 
circa o zi şi jumătate de producţie americană, în acel 
moment, războiul din Coreea a adus cu sine numeroase 
instrucţiuni şi a dat industriei de automobile un impuls pe 
care nu l-a pierdut niciodată, cu atât mai mult cu cât 
ocupaţia americană a luat sfârşit în 1952, Japonia fiind 
liberă să-şi urmeze propriul destin industrial. lar acesta a 
fost destinul unui exportator major, nu numai pentru că 
vânzările mai mari însemnau costuri mai mici pe unitate de 
produs şi profituri mai mari, ci întrucât capacitatea mai 
mare de producţie a întărit puterea națiunii. |Infrângerea - 
prima suferită de Japonia de-a lungul istoriei sale - lăsase 
un gust amar. Japonezii ştiau că pierduseră războiul nu 
pentru că americanii ar fi fost luptători mai buni sau mai 
viteji, ci datorită producţiei industriale a Americii. 

În 1960, producţia de maşini era de 482.000 de unităţi, 
dintre care 39.000 erau exportate, adică aproximativ 8%. 
Un deceniu mai târziu, în mod uluitor, Japonia a produs 5,3 
milioane de maşini, dintre care 1,1 milioane au fost 
vândute peste hotare. Până în 1974, Japonia luase locul 
Germaniei de Vest ca principalul exportator de maşini din 
lume. În 1980, exporta circa şase milioane de vehicule, 
54% din producţia totală, şi întrecuse Statele Unite, 


Industrială a Japoniei au împrumutat sume mari pentru ca 
Nissan, Toyota şi Isuzu să nu intre în faliment la sfârşitul anilor 
1940. Dacă MCII nu ar fi câştigat disputa, scrie el, „istoria niponă 
(şi mondială) postbelică ar fi fost cu totul alta” (p. 19). 

devenind cel mai mare producător de maşini din lume”. 
Mai mult decât atât, aceste maşini japoneze nu câştigau 
cotă de piaţă datorită unor preţuri scăzute. În realitate, 
maşinile japoneze costă mai mult, deseori mai mult decât 
preţul de listă, în vreme ce maşinile americane se vindeau 
de regulă mai ieftin decât preţul de listă. De ce? Pentru că 
maşinile japoneze aveau mai puţine defecte şi rezistau mai 
bine la uzură, fiind aşadar vândute mai scump pe piaţa 
maşinilor la mâna a doua 

Aceste rate de creştere de 30—40% pe an sub ochii 
concurenţilor extraordinar de bogaţi şi bine ancoraţi vor fi 
studiate în viitor ca o lecţie de energie, ingeniozitate şi 
iniţiativă. Henry Ford probabil că se răsucea în mormânt. 

Căutând explicații (pretexte), americanii au indicat 
subvenţiile oferite de statul japonez şi protecţionismul. 
Acestea au ajutat; însă nu ele au creat industria, care a fost 
opera celor care au fabricat maşinile - forţa de muncă, 
inginerii, antreprenorii. De asemenea, a fost opera inepţiei 
producătorilor americani de maşini, care obțineau triumf 
după triumf, care şi-au pus pe picior de egalitate 
întreprinderile şi ţara, care au pornit de la premisa că traiul 
lor era datoria consumatorului american şi care şi-au oferit 
salarii şi bonusuri ce nu prea aveau legătură cu 
profiturile”. Pentru ei, această ascensiune a japonezilor 
însemna /ese-majeste la scară globală. 

Cum au reuşit japonezii? În primul rând, au transformat 
handicapurile în virtuţi. De vreme ce piaţa lor internă era 
prea mică pentru loturile mari care justificau metodele de 
producţie de masă ale industriei americane, japonezii şi-au 


% Aceste cifre sunt preluate din Cusumano, pp. 4—5. 

%0 Cea mai bună şi mai inteligibilă sursă aici este Halberstam, 
The Reckoning. Lăsaţi-i deoparte pe economişti şi pe istoricii 
economici. Halberstam înţelege industria, însă îi înţelege şi mai 
bine pe oamenii din cadrul ei. Vezi şi, în linii asemănătoare, 
Lacey, Ford. 

diversificat produsul, răspunzând unor nevoi şi preferinţe 
speciale şi schimbând modelele în funcţie de cerere. In 
acest scop, ei au învăţat să proiecteze şi să testeze mai 
rapid: 46 de luni în Japonia, faţă de 60 de luni în Statele 
Unite (1,7 milioane vs 3,1 milioane ore de lucru) pentru 
crearea unui nou model; 1,4 vs 11 luni pentru a reveni la 
calitatea normală după introducerea noului model*!. Ultima 
comparaţie este esenţială. Graba strică treaba, calitatea 
este hotărâtoare, iar analele producţiei americane de 
maşini sunt presărate cu exemple de economii rapide 
înghiţite de reparaţii îndelungate*?. 

Aceste tehnici de schimbare rapidă i-au permis Japoniei 
să câştige avantajul ocupantului iniţial al segmentului de 
piaţă”; să imite rapid succesele altor producători; să 
repare în grabă greşelile. Este vorba despre producţia 
flexibilă pe care unii au înfăţişat-o drept tehnologia 
viitorului”. Nu a fost o transformare la scară, redusă („ce e 
mic e şi frumos”), aşa cum au crezut unii; dimpotrivă, 
firmele mari aveau resurse să o facă mai bine şi să achite 
costurile variaţiei. Însă a reprezentat o schimbare majoră 
faţă de „orice culoare, atâta vreme cât culoarea este 


%1 Din Womack et al., The Machine That Changed the World, p. 
118. 

%2 Cf. Lee lacocca, pe atunci preşedinte la Chrysler, despre 
economia de 7 dolari pe maşină pentru ca modelul Aspen să nu 
ruginească, urmată de 100 milioane de dolari în reparaţii şi o 
pierdere şi mai costisitoare a încrederii clienţilor (Holusha, 
„Detroit's Push”, p. D-8). 

%3 Martie 1983: „Producătorii japonezi de automobile au 
introdus în această primăvară trei maşini ce fac ca modelele noi 
de la Detroit să pară deja depăşite”. Nag şi Simison, „With Three 
New Cars”, despre impactul aşteptat al modelelor Toyota Camry, 
Honda Pre/ude şi Mazda 626. 

4 Friedman, „Beyond the Age of Ford”. Cf. Piore şi Sabel, The 
Second Industrial Divide. 

negru”%5. 


Varietatea a necesitat o tehnologie pe măsură, 
adaptabilă. După război, japonezii aveau nevoie de 
echipament nou, ceea ce le-a oferit ocazia să inventeze şi 
să combine instrumente şi aparate ingenioase - 
majoritatea, în mod ironic, confecţionate la comandă în 
Statele Unite. De asemenea, s-a deschis calea către cele 
mai recente dispozitive - automatizare, robotică, 
cibernetică. Schimbarea-cheie i-a purtat pe japonezi de la 
maşinile  unifuncţionale la cele multifuncţionale, ce 
necesitau o forţă de muncă pregătită să îndeplinească o 
gamă variată de sarcini, trecând rapid de la una la alta. 
Japonezii au făcut acest lucru adaptând echipamentul şi 
învățând rutina, astfel încât până în anii 1970, de exemplu, 
puteau schimba matriţele în presele de stanţat în cinci 
minute, faţă de 8—24 de ore cât dura într-o fabrică 
americană*f. Această strategie a avut implicaţii profunde 
pentru relaţiile dintre mâna de lucru şi management. 
Accentul american pus pe maşini unifuncţionale şi sarcini 
dure avea ca efect eliminarea nevoii de forţă de lucru 
calificată; de asemenea, determina sindicatele să insiste 
asupra segmentării sarcinilor, pe care managementul o 
accepta. 

Modelele multiple, fireşte, au mărit stocurile, iar stocul 
iroseşte capitalul, sporeşte costurile de depozitare şi atrage 
amânări. În vreme ce producătorii americani de maşini, cu 
loturile lor mari şi schimbările lor rarisime, erau îngroziţi de 


%5 Despre diferenţa dintre dimensiune şi flexibilitate, vezi 
Landes, „Piccolo e bello. Ma e bello davvero?”. 

% Dertouzos et al., Made în America, p. 180. Nu că strategiile 
tehnice japoneze ar fi fost omogene de la o companie la alta. 
Nissan şi Toyota, de exemplu, prezintă diferenţe semnificative - 
cea dintâi, mai apropiată de tiparul american; cea din urmă fiind 
înclinată spre metode mai flexibile. Cf. Cusumano, Japanese 
Automobile Industry. 

întreruperi (din pricina grevelor, de exemplu) şi acumulau 
componente-tampon gata confecționate, producătorii 
japonezi se străduiau să minimizeze stocurile folosind 
sistemul cunoscut sub numele „la momentul potrivit” ??”. 
Ideea, ni se spune, le-a venit în urma vizitelor efectuate în 
Statele Unite - nu la fabricile de automobile, ci în 
supermarketuri, cu extraordinara lor diversitate de produse. 
Le-au urmărit pe gospodinele americane, care țineau 
socoteala şi cumpărau exact cât aveau nevoie; iar piețele 
ţineau şi ele socoteala şi procedau la fel. Bunurile erau 
impuse pe piaţă mai curând de către consumator decât de 
producător. De ce nu puteau şi maşinile să fie fabricate în 
acest fel? (Aşa erau, în fabricile americane de automobile, 
însă japonezii au rafinat procedura, care lăsa loc şi de mai 
bine.) Toate aceste idei dovedesc valoarea curiozităţii, 
observaţiei şi gândirii neconvenţionale; pe scurt, a 
importanţei factorului uman. 

De asemenea, japonezii se străduiau să excludă erorile, 
urmărind să atingă obiectivul inaccesibil al absenței 
complete a defectelor. In loc să tragă maşinile de pe linie, 


*7 Rolul conflictului de muncă şi al întreruperilor pe care le 
provoacă este crucial. In perioada de glorie a salariului de cinci 
dolari şi a managementului patriarhal (anii 1910 şi începutul 
anilor 1920), Ford îşi putea permite să comprime stocurile din 
cele 204 zile ale anului 1903 la 17 zile în 1922. In general, scriu 
Abernathy şi Clark („Notes on a Trip”, p. 36), „practica japoneză 
nu a extins raţionalizarea procesului prea departe dincolo de 
modern [...] în fabrica lui Ford de la Rouge River pe parcursul 
anilor 1920”. 

%8 Abernathy şi Clark, p. 36, vorbesc despre „paralele 
fascinante, însă, până la urmă, contraste izbitoare”. Cf. 
Cusumano, Japanese Automobile Industry, cap. 5, despre 
sistemul de producţie de la Toyota şi despre extraordinara 
carieră a lui Taiichi Ohno, care a venit la departamentul de 
automobile de la compania-mamă (războaiele automate Toyoda), 
a văzut totul altfel şi a transformat natura producţiei în masă. 

încercau să depisteze greşeala atunci când se producea, 
oprind linia, dacă era nevoie. Poate că era costisitor, însă 
scopul era mai curând acela de a preveni decât de a 
repara. „Unde sunt controlorii de calitate?” a întrebat un 
vizitator american. „Nu avem aşa ceva”, a venit răspunsul. 
„Muncitorii se ocupă de controlul calităţii.” 

Aceste inovaţii au preschimbat complet reputaţia de 
producător a Japoniei; în vreme ce, înainte de război, 
japonezii fuseseră asociaţi cu materialele ieftine şi cu 
vehiculele inferioare, acum produsele lor erau de cea mai 
bună calitate. Producătorilor americani de maşini le venea 
greu să accepte noua realitate, agăţându-se de mult- 
iubitele lor stereotipuri până în pânzele albe. De asemenea, 
ridiculizau ideea de maşină mică; simpla denumire 
„Toyota” îi făcea să zâmbească. Americanii, ştiau ei, voiau 
maşini mari pe care le puteai iubi şi în care puteai să faci şi 
dragoste. Când cineva de la Chrysler a proiectat un model 
cu gardă joasă, directorul executiv a rânjit: „Chrysler 
construieşte maşini în care să stai, nu pe care să urinezi”*?. 

In acelaşi timp, maşinile mici japoneze au dobândit o 
cotă tot mai mare din piaţa americană, iar când măsurile 
comerciale au stabilit limite în privinţa numărului de maşini 
pe care le puteau exporta japonezii, aceştia au trecut pur şi 
simplu la nivelul următor, mai întâi la vehicule medii, apoi 
la cele mai bune. Aşadar planurile americanilor au fost 
zădărnicite. De asemenea, a fost o metodă de a spori 
loialitatea clienţilor, respectându-le standardele pe măsură 
ce venitul şi statutul lor social creşteau*%. Când japonezii 
au anunţat că îşi propuneau să concureze cu maşinile 
germane de lux, a părut o glumă. Un an sau doi mai târziu, 
Mercedes şi BMW nu mai râdeau. Japonezii aproape că le 
dăduseră la o parte preţuitele simboluri de succes. 


%% Halberstam, The Reckoning, pp. 43, 50. 
90 Cf. Womack et al., The Machine That Changed the World, p. 
109, despre Honda Accord. 

Ar fi greşit să vedem aceste câştiguri pur şi simplu ca pe 
o chestiune de tehnicii, ce poate fi preluată sau imitată. 
Oamenii au contat enorm. Pentru oricine a vizitat vreodată 
Japonia şi a suferit în traficul ce reprezintă una din 
trăsăturile iritante, de coşmar, ale supraaglomerărilor 
urbane şi industriale, capacitatea de a conduce un sistem 
„la momentul potrivit” pare absolut miraculoasă. Cum 
poate cineva să livreze piese la cerere şi la timp? 
Răspunsul: dormind în timpul programului. Şoferul îşi duce 
camionul aproape de poarta fabricii şi parchează acolo 
peste noapte, ghemuindu-se în cabină. A doua zi e acolo. 

Insă asta evidenţiază altceva: nu putem cântări cu două 
cântare. Fabrica-mamă în sistem „la momentul potrivit” 
economiseşte timp. Foarte inteligent. Însă furnizorul îşi 
iroseşte timpul. Întregul sistem japonez al externalizării se 
sprijină pe presarea furnizorilor, care, la rândul lor, îşi 
presează forţa de muncă. Aşadar nu totul este impecabil în 
paradisul industrial japonez. Pe de altă parte, firma-mamă 
nu este iraţională: presează, dar în acelaşi timp ajută cu 
echipament, tehnică şi fonduri. Aceştia sunt oameni duri, 
energici, foarte ierarhici, ca întotdeauna, dar cu un puternic 
sentiment al obligaţiei reciproce în ambele direcţii ale scării 
ierarhice. 

În producţia de automobile, toate acestea depind de o 
abordare a echipei care să unească managementul şi forţa 
de muncă, într-un devotament nu numai faţă de 
performanţa eficientă, ci şi faţă de îmbunătăţirea continuă. 
Nu ne aşteptăm ca forţa de muncă să se opună inovației, 
nici măcar pentru economisirea forţei de muncă", iar în 
firmele mari toţi muncitorii se simt obligaţi - de fapt sunt 
îndemnați - să facă sugestii, acumulându-se şi zeci de mii, 
pentru a cruța efortul ici şi bani, chiar şi câţiva yeni, colo. 
(Nu putem decât să ne minunăm de modul cum 


%1 Vezi Johnson, Japan, p. 31. 

managementul analizează acest potop de idei.) Mai mult 
decât atât, toţi cei de pe linie sunt pregătiţi să 
îndeplinească o serie de sarcini, iar o întrerupere nu 
constituie o oportunitate de odihnă, ci mai curând de a face 
altceva. (Nimic din segmentarea - „nu e treaba mea” - care 
poate fi o adevărată „crimă” în activitatea care reuneşte 
diferite îndeletniciri*?.) În Japonia, muncitorul are şi simte 
datoria de a fi util în permanenţă”. 


Poate că toate acestea sună bine, dar nu sunt uşoare şi 
nici blânde pentru organism sau pentru orgoliu. Presupune 
o subordonare riguroasă a persoanei faţă de superiori şi 
faţă de grup, Compania dispune de o mie de metode prin 
care să-l răsplătească pe muncitorul cooperant şi să-l 
pedepsească pe nonconformist. Grupurile care creează 


%2 Observaţi că lucrurile ar fi putut decurge altfel. În anii 
postbelici, forţa de muncă japoneză, condusă adesea de 
comunişti militanţi, a adoptat un stil combativ care a fost respins 
şi abandonat abia după nişte lupte crâncene cu sindicatele 
companiilor. Ocupaţia americană a jucat rolul său: iniţial, a 
deschis uşa  legalizând sindicatele muncitoreşti; ulterior, 
principala sa preocupare a fost aceea de a îmblânzi sindicatele, 
reducând influenţa sovietică. 

"8 Economistul Harvey  Leibenstein expune contrastul în 
termeni generali: „[...] idealul In Occident este mai curând o 
viziune contractuală sau un ideal contractual pe termen scurt de 
asociere la firmă decât un ideal de apartenenţă pe termen lung. 
Există un sens în care abordarea occidentală reprezintă o serie 
de contracte [...], implică dăruirea faţă de o anumită deprindere 
sau îndeletnicire (chiar şi un «drept de proprietate» în meserie) 
mai degrabă decât loialitate faţă de firmă în general!” („Japanese 
Management System” , p. 9). Vezi p. 11 pentru rezultatele 
contrastante ale sondajelor de atitudine: în 1976, 49% dintre 
muncitorii japonezi spuneau că ar trebui să-i ajute pe alţii după 
ce îşi îndeplineau propriile sarcini; doar 16% dintre muncitorii 
americani erau de aceeaşi părere. 

probleme asistă la preluarea sarcinilor lor de către un 
furnizor extern. Firme precum Toyota le înghit angajaţii; au 
propriul calendar, independent de sărbătorile naţionale şi 
de weekenduri (însă majoritatea japonezilor nu au zi de 
sărbătoare religioasă). Cu orele suplimentare şi naveta, 
adeseori muncitorii sunt plecaţi de acasă 11—12 ore pe zi; 
însă acelaşi lucru este valabil şi pentru personalul calificat 
şi şefi. Aici intervin soțiile: ele cresc copiii şi îi duc la culcare 
înainte ca tata să se întoarcă acasă. Zi liberă poate 
însemna zi de muncă: 40% dintre muncitorii din producţie 
lucrează în cel puţin o zi liberă din fiecare lună; 30%, mai 
bine de cinci zile suplimentare pe lună. Majoritatea se 
implică în activităţi sponsorizate de companie în cel puţin o 
sărbătoare pe lună; o treime fac mai mult decât atât. 
Compania uşurează aceste lucruri, cu ajutorul facilităţilor 
recreaţionale private, al activităţilor organizate şi al 
supraveghetorilor asidui. Intrebaţi un muncitor japonez cu 
ce se ocupă şi vă va spune numele companiei unde 
lucrează?. 

Observatorii au contrastat pe bună dreptate această 
muncă în echipă, acest sacrificiu al individului în favoarea 
grupului şi, da, această hiperintensificare a muncii cu 
relaţia  antagonistă ce întruchipează şi  consfinţeşte 
respectul de sine al forţei de muncă occidentale. În 
realitate, firma americană este pluralistă: şefii au propriile 
obiective; muncitorii le au pe ale lor; acţionarii, pe ale lor. 
Şi, deşi toate sunt unite teoretic de loialitatea faţă de 
întreprindere, înțelesul acestei  loialităţi depinde de 
interesele concurente. De unde o tensiune latentă, 
constantă, punctată de conflicte şi dezacorduri. 

Japonia nu funcţionează aşa. Sindicatele companiilor 
japoneze obţin aproape întotdeauna salariile solicitate, 
deoarece acestea au fost negociate cu managementul în 


%4 Despre multe dintre acestea, vezi Tabb, The Postwar 
Japanese System, p. 160. 

prealabil”5. Grevele care mai au loc sunt deseori simbolice 
şi durează o singură zi, doar ca să arate că muncitorii sunt 
serioşi”. lată contrastul cu Statele Unite: aici, discuţiile 
sunt adesea proforma, iar problemele se rezolvă recurgând 
la forţă. Uneori, în urma unor calcule greşite, lupta se 
sfârşeşte prin închiderea companiei sau a fabricii - cui îi 
trebuie atâta bătaie de cap? Deseori, lupta lasă 
resentimente ce otrăvesc relaţiile şi fac loc unei alte runde. 
Ambele tabere proclamă victoria, însă staţi să vedeţi ce se 
va întâmpla data viitoare””. 


Poate fi exportat acest mod japonez de „producţie suplă” 
(lean production), de control al calităţii şi de parteneriat 
între forţa de muncă şi management? Pot americanii să-şi 
însuşească metode noi? Avem începutul unui răspuns în 
performanţa - în Statele Unite, dar şi în Marea Britanie - a 
sucursalelor japoneze: Honda, Toyota, Mitsubishi et al. 
Aceste fabrici îşi datorează existenţa barierelor comerciale; 
au fost construite pentru a trece dincolo de ziduri. Oferă 
aproape aceleaşi salarii ca firmele americane, însă au fost 
capabile să ţină la distanţă sindicatele cu pretenţiile lor de 


%5 Acelaşi lucru se întâmplă şi în procesele penale japoneze: 
până când speța ajunge în instanţă, inculpatul a mărturisit deja, 
astfel încât rata condamnărilor este de aproape 100%. 

%6 Natura relaţiilor profesionale japoneze a constituit o enigmă 
pentru specialişti. Este această absenţă a conflictului o etapă pe 
care forţa de muncă o va depăşi? Sau reflectă valori sociale şi 
tradiţii puternic înrădăcinate? Mulţi japonezi înclină spre cea de-a 
doua explicaţie, dar Galenson şi Odaka („The Japanese Labor 
Market”, p. 627) nu consideră că este necesar să recurgem la 
generalizări perimate privind structura familială şi natura 
ierarhică, tradiționalistă a societăţii japoneze”. Este o explicaţie 
mai puţin convingătoare sau validă deoarece este „perimată”?. 

%7 Cf. Keith Bradsher, „Cost-Cutting Strategy”, N.Y. Times, 17 
martie 1996, p. A-l, despre părţile bune şi proaste ale grevei 
fabricii de frâne din Dayton, Ohio, a companiei General Motors. 

segmentare a sarcinilor şi suveranitate împărţită. De 
asemenea, s-au sprijinit considerabil pe componenţele 
importate, până într-acolo încât s-au ivit probleme legate 
de naționalitatea produsului. Însă aceasta este natura 
industriei globale: se cumpără ce e cel mai ieftin, în acelaşi 
timp, aceste transplanturi par să indice o calitate şi o 
productivitate a muncii mai mari faţă de firmele americane, 
deşi fabricilor japoneze din Japonia le merge oarecum mai 
bine". 

Aceste rezultate ne spun ce pot face muncitorii americani 
începând de la zero. Asupra acestor transplanturi 
nesindicalizate nu planează suspiciuni şi nici aspecte 
negative lăsate de generaţii de luptă de către United Auto 
Workers. Pe de altă parte, o parte din deosebirile dintre 
muncitorii americani şi japonezi se manifestă şi în ceea ce 
priveşte creşterea copiilor. Cu sindicat sau fără, oamenii 
sunt diferiţi. Douglas Fraser, preşedintele UAW şi un om 
rezonabil, fiind întrebat dacă muncitorii americani erau 
nevoiţi să adopte valorile şi atitudinile japoneze ca să 
concureze cu ei, a răspuns că nu crede şi a susţinut 
argumentul temperamentului: „[...] Muncitorul american 
are o individualitate şi o înclinaţie spre dezacord care nu 
corespund instrucției de tip dictatorial”. „Dictatorial”? 
Însuşi termenul dovedeşte contrastul. 

Foarte multă vină de toate părţile. Neputinţa iniţială a 
industriei americane de automobile de a face faţă acestui 
concurent aprig a fost, în bună parte, vina ei - pe deo 
parte, a forţei de muncă, din cauza împotrivirii hormonale 
de a-şi schimba metodele sau de a ceda; dar, într-o măsură 
şi mai mare, a managementului. Lista păcatelor este lungă: 
(1) mulţumire de sine (noi suntem cei mai buni, am fost 
dintotdeauna cei mai buni); (2) absenţa empatiei (chiar se 
aşteptau ca japonezii, cu drumurile lor deseori înguste şi cu 


%8 Cf, Stopford şi Strange, Rival States, pp. 84-85. 
% N.Y Times, 13 mai 1983, p. D-3. 

circulaţia pe partea stângă, să cumpere maşini mari cu 
volanul pe stânga?); (3) sprijinirea reziduală, cu două feţe, 
pe ajutorul guvernului (suntem cu toţii în favoarea 
iniţiativei libere, dar cum să combatem altfel părtinirea 
oficială a industriei japoneze de automobile?)%5%; şi (4) un 
orizont temporal scurt şi egoist care a făcut ca 
managementul american să se folosească de păsuiri din 
partea concurenţei japoneze pentru a mări preţurile şi 
dividendele, nu pentru a investi şi a-şi îmbunătăţi tehnicile. 

Însă americanii au învăţat, iar acum le merge mai bine. 
Ici-colo, din ce în ce mai mult, producătorii de maşini au 
adoptat metode japoneze - exprimându-şi satisfacția şi 
truda şi  autofelicitându-se, de parcă  descoperiseră 
America. Exemplu: decizia lui Ford de a opri linia de 
asamblare de la fabrica de asamblare a camioanelor din 
Louisville îndeajuns de mult încât să le permită muncitorilor 
să coboare carcasa pe şasiu. Destul de simplu şi însemna o 
muncă mai precisă şi mai puţine pagube: „Aliniezi pur şi 
simplu două bolţuri şi îi dai drumul”. Ideea i-au dat-o 
muncitorii de pe linie. Pe vremuri, managementul nu i-ar fi 
acordat atenţie. Acum ascultauS!. 

Aşadar industria americană este echilibrată astăzi între 
tehnicile vechi şi cele noi. Marii producători de automobile 
se bazează mai mult decât înainte pe furnizorii de piese, 
din interiorul şi din afara întreprinderii, pentru cea mai bună 
parte din asamblarea componentelor, împingând în 
realitate povara înapoi à /a japonaise şi menţinând salariile 
la un nivel scăzut. Pentru ca stocurile să rămână suple, 


%0 Cf. salvarea companiei Chrysler, în care guvernul a luat 
acţiuni ca garanţie. Acţiunile s-au apreciat considerabil când 
Chrysler şi-a revenit, moment în care Chrysler a încercat să 
susţină că guvernul nu ar trebui să primească şi câştigul de 
capital. Ne putem închipui ce ar fi spus Chrysler dacă lucrurile ar 
fi decurs altfel. Unde e fairplay-ul?. 

%1 Holusha, „Detroit's New Labor Strategy”. 

solicită livrări „la momentul potrivit”, unele dintre ele la 
intervale de 20 de minute. Unii producători de piese afiliaţi 
lucrează acum atât pentru producători externi de maşini, 
cât şi pentru fabrica-mamă de asamblare, maximizând 
astfel rata utilizării. În cazul unei greve împotriva 
companiei-mame, muncitorii din fabrică vor continua să 
producă pentru concurenţi? E o întrebare dificilă. Veteranii 
spun că nu; alţii atrag atenţia asupra realităţii dureroase. 
Dacă forţa de muncă devine prea dificilă, avertizează ei, 
producătorii de maşini se vor îndrepta către furnizori mai 
cooperanţi, să zicem în Mexic. (Viva la NAFTA!) Băieţii mari 
nu-şi pot permite să-i îngăduie unui furnizor de piese să 
suspende întregul proces. Pragmaticii au avut câştig de 
cauză în această neînțelegere, (în realitate, posibilitatea 
unei asemenea diversiuni a subminat puterea de negociere 
a forţei de muncă.) Ideologii muncii nu sunt mulţumiţi: 
„Avem parte de o mostră de sindicalism al afacerilor”, 
bombănesc ei. Forţa de muncă în pat cu managementul*?. 
Se poate numi asta dragoste? 

Intre timp, producătorii japonezi de maşini încep să simtă 
cum le suflă în ceafă rivalii asiatici, precum Coreea. In acest 
tip de război nu este loc de odihnă şi nu există sfârşit. 


952 Vezi Keith Bradsher, „New Union Tactics”, N.Y. Times, 10 
martie 1996, p. A-16. 

Capitolul 28. 


„„Perdanţi 


Majoritatea popoarelor lumii sunt secătuite în urma 
liderilor şi a celor care îi urmează - adică a celor care ţin 
pasul sau îi ajung din urmă. 

In comparaţie cu Asia de Est, restul lumii arată ca un 
studiu cu încetinitorul sau chiar un pas înainte, doi paşi 
înapoi. Orientul Mijlociu are numeroase avantaje, în special 
venituri uriaşe din petrol (circa 2 trilioane [1012] de dolari în 
intervalul 1973—1993), însă instituţiile sale politice, sociale 
şi culturale nu garantează siguranţa iniţiativei şi nu 
promovează dezvoltarea tehnologică autonomă. De 
asemenea, atitudinile culturale şi, mai presus de orice, 
prejudecățile de gen inhibă demersurile industriale. Unul 
dintre rezultate constă în rate ridicate ale şomajului şi ale 
folosirii inadecvate a forţei de muncă, înrăutăţite şi 
intensificate de educaţie: oamenii care au mers la şcoală au 
aşteptări mai mari*?. 


%3 Cf. Ishac Diwan, „Hard Time for More Labor Economics”, 
Forum (newsletter al Forumului de Cercetare Economică pentru 
Ţările Arabe, Iran & Turcia), 2, 2 (iulie—august 1995), 1—3; şi N. 
Fergany, „Unemployment în Arab Countries: The Menace Swept 
Under the Rug”, ibid., pp. 4—5. 

Bineînţeles, guverne bine intenţionate din regiune au 
încercat să înlocuiască iniţiativa privată. Astfel, Egiptul, 
amintindu-şi de proiectele industriale ale lui Muhammad Ali 
din urmă cu o sută de ani, a decis după al Doilea Război 
Mondial să investească în filaturi de bumbac. Ideea părea 
lipsită de riscuri. Egiptul cultiva cea mai fină fibră lungă de 
bumbac din lume; de ce să nu o dezvolte şi să câştige 
valoarea adăugată? Problema era că firul produs de aceste 
fabrici tinere nu era de calitate internaţională, în vreme ce 
cultivatorii străini încercau să-şi îmbunătăţească bumbacul 
neprelucrat, iar ţesătorii căutau metode prin care să 
producă textile de calitate superioară cu varietăţi mai 
modeste. Nu  subestimaţi niciodată  ingeniozitatea 
tehnicienilor pricepuţi: înainte ca egiptenii să facă vreo 
mişcare, s-au trezit cu ţesături de proastă calitate pentru 
piaţa internă şi pierduseră o parte din piaţa de export 
pentru bumbacul neprelucrat. Din păcate, Egiptul nu a fost 
singurul exemplu de industrie eşuată. Continentul african 
abundă în astfel de proiecte şi dezamăgiri. 

Eşecul întăreşte inima şi împăienjeneşte ochiul. Până 
astăzi,  perdanţii din Orientul Mijlociu au căutat o 
compensație în fundamentalismul religios şi în agresiunea 
militară. La nivel popular, rugăciunea şi credinţa îi 
consolează pe neputincioşi şi le promit o răsplată. De aici şi 
tonul apocaliptic al majorităţii predicilor şi discursurilor 
musulmane: Sfârşitul va aduce alinare. În acelaşi timp, cei 
puternici recurg la forţă. Li se pare mai uşor să confişte şi 
să constrângă decât să facă, să producă. Este cazul 
Irakului, care s-a gândit să se îmbogăţească mai rapid 
înşfăcând petrol şi prădând case din Kuwait, în loc să 
producă bunuri vandabile. De ce să cumperi arme dacă nu 
pentru a le folosi? 

Vor dispărea aceste tendinţe contraproductive? Imposibil 
de spus. Ele nu sunt accidentale, ci viscerale. Experții 
internaţionali sunt încrezători (pentru asta sunt plătiţi) şi 

oferă reţete modeste de îmbunătăţire. Astfel, Banca 
Mondială, cu discursul ei privitul „ajustarea”, ne aminteşte 
că politicile bune dau roade. Care sunt politicile bune? Rate 
de schimb valutar realiste, competitive, deficite bugetare 
scăzute sau egale cu zero, bariere comerciale mai puţine 
sau inexistente, pieţe, pieţe, pieţe. 

Asemenea „îmbunătăţiri ale contextului macroeconomic” 
ajută. Ele înlătură distorsiunile şi obstacolele majore. Însă 
nu pot fi realizate cu uşurinţă. Cum să elimini deficitele 
bugetare când jumătate din forţa de muncă este folosită 
într-un mod neproductiv de către stat, iar stabilitatea 
politică este asociată cu ineficienţa? (Acest tip de probleme 
afectează până şi naţiunile bogate. Luaţi ca exemplu 
Europa şi criteriile Tratatului de la Maastricht pentru 
moneda euro.) 

lar acesta este doar începutul. Adevărata sarcină a 
construirii structurilor şi instituţiilor rămâne. În plus, ce se 
va întâmpla când petrolul se va termina?%* 


America Latină a avut aproape două sute de ani de 
independenţă politică pentru a avansa la independenţa 
economică. Cu toate acestea, rămâne o zonă mixtă, ce 
duce lipsă de iniţiative locale, neuniformă din punct de 
vedere tehnologic, săracă din punci de vedere 
antreprenorial. Acest tipar stagnant reflectă rezistenţa 
tenace a metodelor vechi şi a intereselor legitime. În 


%+ Field (Inside the Arab World, p. 21) subliniază faptul că, la 
ratele de extracţie de la începutul anilor 1990, petrolul din Golf 
se va epuiza în 130 de ani. (Ipoteza, fireşte, este că ştim ce se 
află acolo. Oamenii încă mai caută.) Dar asta se întâmplă în Golf; 
pentru alţi producători de petrol din Orientul Mijlociu şi din Africa 
de Nord sfârşitul este şi mai aproape. In acelaşi timp, epuizarea 
treptată constituie un stimulent pentru a căuta noi tehnologii 
energetice. In cele din urmă, o cantitate considerabilă de petrol 
poate fi lăsată în subteran, la fel ca şi în cazul cărbunelui. 

special concentrarea aparent raţională asupra pământului 
şi a păstoritului (trăiască avantajul comparativ!), întărită de 
privilegiul social şi politic, dă naştere unor elite puternice, 
reacționare, nepotrivite şi ostile unei lumi industriale. 
Această incoerenţă, combinată cu nemulţumirile sociale - 
atât de mulţi săraci -, a atras soluţii antidemocratice, dar 
populiste (caudi/lismo), teribile când au fost durabile, 
distructive când au fost fragile. 

Aşa că industria a venit târziu. Acest lucra nu trebuie să 
constituie un handicap; întârzierea are şi ea avantajele ei. 
Insă totul depinde de calitatea iniţiativei şi de capacitatea 
tehnologică a societăţii. In cea mai bună parte a Americii 
Latine, industria a venit la adăpostul  substituirii 
importurilor: taxe ridicate, legislaţie şi reglementări 
discriminatorii, bariere netarifare în calea importurilor. 
După cum ştim din experienţa americană din secolul al XIX- 
lea şi din cea japoneză din secolul XX, asemenea măsuri 
pot funcţiona într-un context de emulaţie energică, 
standarde exigente de nivel mondial (capacitate de export), 
de competiţie internă. În America Latină, acest impuls 
lipsea în bună parte. Nu pretutindeni. Unele industrii sunt 
revoluţionare. Însă majoritatea sunt bine ascunse, zvâcnind 
în spatele zidurilor de protecţie. 

Acest protecţionism a fost justificat de interesul naţional 
sau de ideologii anticolonialiste care, dacă sunt urmate 
până la concluzia lor logică, ar sugera sfârşitul tuturor 
schimburilor cu naţiunile industriale mai avansate de peste 
hotare. (America Latină a fost un teren al perspectivei 
dihotomice: centru vs periferie, neocolonialişti vs victime, 
băieţi răi vs băieţi buni.) Din fericire, acest lucru nu s-a 
întâmplat. Astfel de exerciţii de rațiune (sau absurditate) 
pură sunt mai potrivite pentru studiile specialiştilor decât 
pentru culoarele guvernului, după cum a descoperit acum 
preşedintele Braziliei, Fernando Cardoso, odinioară un 
reprezentant al şcolii dependenţei. 

Nu ar trebui să subestimăm importanţa acestei 
descoperiri: doar pentru că un lucru este evident nu 
înseamnă că oamenii îl vor vedea sau că vor sacrifica 
credinţa în favoarea realităţii. În efortul de a ataca ambele 
direcţii, sau toate direcţiile, de a împăca vechi interese, de 
a le încuraja pe cele noi, de a-l ţine pe străin la distanţă şi, 
în acelaşi timp, de a-l atrage înăuntru, majoritatea 
naţiunilor latine au recurs la manipularea comerţului şi a 
banilor: bariere şi limite ia import, rate de schimb 
diferenţiate, o carapace de restricţii pe care unii au numit-o 
„modelul autarhic” - şi, fireşte, la împrumuturi*5. 

Asemenea măsuri pot aduce o uşurare temporară, dar la 
un preţ ridicat: ajustări constante, pieţe negre de schimb 
valutar, inflaţii galopante, costuri ridicate ale tranzacţiilor, o 
înghețare a investiţiilor străine. Chiar şi aşa, unele ţări din 
America Latină au fost capabile să împrumute sume ridicol 
de mari de la creditori internaţionali oficiali (Banca 
Mondială, FMI) şi de la bănci comerciale private, acţiuni 
încurajate de guvernele lor şi, fără îndoială, garantate tacit 
printr-o plasă protectoare de siguranţă. O bună parte dintre 
aceşti bani s-au întors în conturi private secrete din Statele 
Unite, Elveţia şi alte adăposturi tihnite. 

Combinația de management defectuos, risipă, corupţie şi 
împrumuturi nerestricţionate - dezvoltare fără constrângeri 
de eficienţă - nu poate rezista mult. Asemenea structuri 
sunt în mod intrinsec fragile, pentru că toată lumea le 
forţează la maximum şi toate elementele sunt 
interconectate. Mai devreme sau mai târziu, cineva îşi face 
griji; bilanţurile nu sunt echilibrate; creditorii dau bir cu 
fugiţii; devine imposibil să mai acoperi datoriile vechi 
făcând altele noi. Panică! 

Asta s-a întâmplat în criza pesoului mexican din 1994— 
1995. Nu ar fi putut avea loc într-un moment mai nepotrivit 
(alţii ar spune într-un moment mai prielnic), imediat după 


5 Bulmer-Thomas, Economic History of Latin America, p. 278. 

ce administraţia americană a reuşit să se strecoare în 
Acordul Nord-American de Comerţ Liber (North American 
Free Trade Agreement - NAFTA) apelând la toate atuurile 
politice şi angajându-se la numeroase favoruri 
antieconomice. Acum trebuia să găsească zeci de miliarde 
pentru a reasigura piaţa şi a le acorda investitorilor şi 
aliaţilor monetari timp să-şi scoată castanele din foc. Însă 
de această dată nu reuşea să determine o acţiune rapidă 
din partea unui Congres recalcitrant şi îngust la minte. Nicio 
grijă: tehnicienii, conduşi de economistul Lawrence 
Summers, au găsit aproximativ 20 miliarde de dolari care 
zăceau tăcuţi într-un cont creat cu mai bine de o jumătate 
de secol mai devreme, din profiturile realizate în anii 1930 
prin respingerea obligaţiunilor în aur. Aceste câştiguri 
obţinute prin mijloace necinstite fuseseră puse deoparte la 
momentul respectiv, pentru a proteja dolarul american... Ei 
bine, am putea spune că o prăbuşire a pesoului şi lichidarea 
proprietăţilor americane din Mexic ar fi generat pagube 
imense atât pentru NAFTA, cât şi pentru dolarul american... 
Acele 20 de miliarde de dolari şi alte 30 de miliarde 
adunate de la organizaţiile creditoare internaţionale au 
salvat situaţia. Guvernul american a făcut ulterior mult caz 
de rambursarea rapidă a Mexicului, iar presa a minimalizat 
- sau nici măcar nu a observat - faptul că mexicanii 
fuseseră nevoiţi să împrumute banii. O datorie nouă pentru 
una mai veche. 

Esenţa problemei o constituie nevoia Americii Latine de a 
continua să împrumute, chiar şi numai pentru a acoperi 
dobânda creditelor mai vechi. Un cercetător din America 
Latină mi se plângea odată în legătură cu această povară a 
vechii datorii şi cu insistența sâcâitoare şi meschină a 
străinilor de a fi rambursată. „Nu sunteţi nevoiţi să plătiţi”, 
i-am atras eu atenţia; „o naţiune suverană poate refuza 
oricând să plătească” „Da”, mi-a răspuns el, „dar atunci de 
unde ne mai împrumutăm?” Exact. Cu toate acestea, acum 

băncile sunt precaute, iar organizațiile  creditoare 
internaţionale îşi condiţionează sprijinul de reforma fiscală 
şi comercială în direcţia deschiderii. Cuvântul-cheie este 
„ajustare” - cu siguranţă un lucru bun. O piaţă mai 
deschisă este o forţă în slujba raţionalităţii şi a eficienţei, o 
reordonare a activităţii economice în direcţia avantajului 
comparativ, o constrângere asupra corupţiei și 
favoritismului. lar perspectiva sprijinului poate constitui un 
stimul în vederea cooperării în lupta împotriva traficului de 
droguri - o industrie a cărei creştere nu poate fi decât 
estimată. Nu există garanţii însă e mai bun un impuls în 
direcţia potrivită decât o revenire la status quo ante. 


Printre cei mai mari perdanţi din această perioadă a 
creşterii economice şi progresului tehnologic fără precedent 
s-au numărat ţările din blocul comunist-socialist. Uniunea 
Sovietică la fundul butoiului, România şi Coreea de Nord 
aproape la fel de rău, şi o gamă largă de sateliți, victime şi 
imitatori, care se chinuiau să iasă din haos. Cel mai bine s- 
au descurcat, probabil, Cehoslovacia şi Ungaria, cu 
Germania de Est (RDG) şi Polonia urmându-le îndeaproape. 
Trăsătura izbitoare a acestor economii de comandă o 
reprezenta contradicţia dintre sistem şi pretenţii, pe de o 
parte, şi performanţă, pe de altă parte. Logica era 
impecabilă: experţii aveau să planifice, fanaticii aveau să se 
întreacă în zel, tehnologia avea să îmblânzească natura, 
munca avea să elibereze, beneficiile aveau să sporească 
pentru toţi. De la fiecare în funcţie de abilităţi; fiecăruia în 


%* Programul Internațional de Control al Drogurilor al 
Naţiunilor Unite, în primul său Raport Mondial asupra Drogurilor, 
estimează comerţul de droguri ilicite la 400 de miliarde de dolari 
- circa 8% din comerţul mondial total. Se estimează că între 28% 
şi 53% din câştigurile Boliviei din export provin din narcotice; 
circa 6% din PIB-ul Columbiei - Financial Times, 26 iunie 1997, p. 
4. Doar nişte aprecieri. 

funcţie de merite; şi, în cele din urmă, fiecăruia după 
nevoi?” , 

Visul le-a surâs criticilor şi victimelor capitalismului, ce-i 
drept, un sistem cât se poate de imperfect - însă, după 
cum s-a dovedit, mult mai bun decât alternativele. De 
aceea, economiile marxiste s-au bucurat multă vreme de o 
privilegiere îndărătnic de credulă în rândul radicalilor, 
liberalilor şi progresiştilor din naţiunile industriale avansate; 
şi de o susţinere pătimaşă, aproape religioasă, din partea 
liderilor militanţi „antiimperialişti” ai celor mai sărace ţări 
din lume. Numeroase colonii, acum independente, s-au 
îndreptat spre paradigma socialistă cu o aviditate şi o 
patimă ce sfidau realitatea%:. 

Aceste înclinații favorabile au ascuns multă vreme 
slăbiciunile acestor economii de comandă. In realitate, deşi 
statul rus a fost capabil să mobilizeze resurse pentru 
proiecte specifice, tehnica era în general înapoiată, iar 
performanţa globală lăsa de dorit. Datele impresionante 
privind producţia erau în mod intrinsec şi voit exagerate. Ar 
fi trebuit crezute doar pe jumătate, având în vedere 
propaganda; de asemenea, deteriorarea şi bunurile 
nevândute (nevandabile). (Exceptând caviarul, vodca şi 


%7 Sovieticii au anticipat şi poate că i-au învăţat pe germani. 
„Zecile de mii” de condamnaţi la muncă silnică morţi pe durata 
construirii Canalului Marea Albă - Marea Baltică (la începutul 
anilor 1930) - cazmale, lopeţi şi roabe vs zăpadă, gheaţă şi 
foame - au fost justificate prin caracterul chipurile izbăvitor al 
lucrării, care avea să-i transforme pe duşmanii poporului în buni 
socialişti. Sloganul: „Vom stăpâni natura şi vom primi libertatea”. 
Comparaţi-l cu mottoul de la intrarea lagărelor naziste ale morţii: 
Arbeit macht frei - „Munca te face liber”. Despre visul (coşmarul) 
sovietic al gigantismului nemilos (zeii nu plâng), vezi Josephson, 
„«Projects of the Century»”. 

%8 Pentru o analiză fascinantă a economiei fanteziste a ţărilor 
socialiste, în cazul de faţă, Republica Democrată Germană, vezi 
Merkel şi Mühlberg (eds.), Wunderwirtschaft. 

suvenirele folclorice, nimic din ceea ce producea Rusia nu 
putea concura pe piaţa mondială.) Blocurile de 
apartamente atârnau plase în jur pentru a-i proteja pe 
trecători de  ţiglele sau pietrele ce se prăvăleau. 
Consumatorii prosperi plăteau o mică avere pentru nişte 
vehicule cu motor mici şi primitive, după care aşteptau ani 
de zile să le fie livrate. Chiar şi după ce primeau maşina, 
descopereau că piesele de schimb erau de negăsit, iar 
şoferii îşi luau de regulă ştergătoarele de parbriz cu ei 
atunci când îşi parcau automobilele. Aparatele electrice 
erau la mila curentului fluctuant. Datele privind venitul 
naţional excludeau serviciile, din raţiuni de doctrină 
economică - nu conta decât produsul real. Insă, în realitate, 
cu cât se spuneau mai puţine despre servicii, cu atât mai 
bine: inconvenientele echilibrau avantajele. Nu exista 
prieten mai bun decât un instalator bun. Sau cineva din 
nomenklatura, elita privilegiată, cu magazinele şi cluburile 
ei speciale, cu accesul la importurile străine şi cvasiscutirea 
ei de lucrurile neplăcute. 

Unii văd acest haos endemic ca pe un secret murdar al 
sistemului: conducătorii alimentau privaţiunile răsplătindu- 
şi favoriţii, inoculând dorinţa în rândul celor ambiţioşi şi 
amorţindu-i pe ceilalţi în lentoarea obositoare a cozilor 
interminabile. Economiile capitaliste stimulau forţa de 
muncă cu ajutorul perspectivei recompensei: „rişti, şi 
Dumnezeu cu mila!”. Comunismul oferea „un viitor 
luminos”. Însă aşteptarea trebuia plătită, iar viitorul nu 
venea niciodată. Când munceau oamenii care stăteau la 
coadă? Potrivit anecdotei, doar se prefăceau că muncesc, 
iar statul se prefăcea că îi plăteşte. 

Cel mai dur aspect al sistemului era însă indiferența lui, 
ba mai mult, disprețul lui faţă de administraţia sănătoasă şi 
decenţa umană. Absența prosperității era îndeajuns de 
neplăcută. Intr-o lume ce crease odinioară şi încă mai 
păstra câteva lucruri frumoase, noul sistem producea în 

masă urâţenie: clădiri şi ferestre inegale; exterioare vopsite 
şi găurite, blocuri din ciment brut; echipament defect, 
maşini ruginite, structuri metalice abandonate - pe scurt, 
sărăcie lucie. 

Inevitabil, sistemul trata lucrurile şi oamenii în mod 
identic. Cum să supravieţuieşti într-o pustietate punctată cu 
mormane de vechituri? Într-o lume a dispreţului sistematic 
faţă de umanitate? „Cărbune alb” - aşa îi numeau pe 
oamenii îngrămădiţi în vagoane urât mirositoare, trimişi să 
muncească inutil şi daţi uitării în pustietăţi îngheţate. 
(Uniunea Sovietică a anticipat aici trenurile şi marşurile 
morţii ale Germaniei naziste.) Unii dintre ei, cruţaţi sau 
trecuţi cu vederea, au menţinut cu eroism oaze de căldură 
şi cultură în apartamente şi camere mici. Mult mai mulţi şi- 
au înecat dezamăgirea şi deznădejdea în vodcă. 

Cu toate acestea, darurile naturii au rămas. Principalul 
capital al regimului revoluţionar l-au constituit comorile 
naturale intacte pe care le-a moştenit de la o economie cu 
dezvoltare târzie. Le-a epuizat cu nesăbuinţa ce vine mână 
în mână cu virtutea autoproclamată. 

Un /oc şi un eveniment simbolizează întregul. Locul este 
Marea Aral, cândva a patra întindere de apă dulce de pe 
faţa pământului, astăzi o groapă muribundă - cu jumătate 
din suprafaţa iniţială, o treime din volum, duhnind a 
chimicale, lipsită de peşte, cu aer încărcat şi otrăvit. Copiii 
din această regiune mor la vârste fragede, unu din zece în 
primul an. Deceniile de planuri insolente, grabă şi risipă, 
tone de pesticide, erbicide şi îngrăşăminte, economii false 
precum canalele neterasate de irigație i-au permis Uniunii 
Sovietice să cultive foarte mult bumbac („aur alb”), 
inversând câştigurile în ceea ce priveşte speranţa de viaţă 
şi ducând spre regres%?. 


9 Feshbach şi Friendly, Ecocide în the USSR, cap. 4; Kaplan, 
Ends of the Earth, p. 277; David Filipov, „A Sea Dies, Mile by 
Mile”, Boston Globe, 23 martie 1997, p. A-l. 

În plus, Marea Aral nu a fost unică, însă a reprezentat un 
caz extrem. In general, proiectele sovietice de abatere şi 
schimbare a cursurilor de apă şi de construire a unor fabrici 
industriale în locuri curățate anterior nu au ţinut câtuşi de 
puţin cont de mediu. Prioritatea au constituit-o potenţialele 
locuri de muncă şi creşterea economică, iar cu cât sarcina 
era mai mare şi mai costisitoare, cu atât înnobila mai mult. 
Indeosebi Siberia era văzută ca o tabula rasa, o tundră 
pustie, spaţiu nesfârşit, unde puteai face orice doreai: 
cursurile râurilor puteau fi inversate, zăpezile din nord 
puteau iriga deşerturile din sud. Creaţie îndreptată: 
comunismul se considera antireligios şi ştiinţific, însă îşi 
propunea să-i transforme pe oameni în zei. Cel mai mare 
dintre aceste proiecte megalomane, care ar fi modificat 
climatul global, a trebuit să fie abandonat. Din fericire, 
Prometeu a fost din nou înlănţuit. 

Aral a fost /ocul. Evenimentul a fost explozia reactoarelor 
nucleare de la Cernobil (Ucraina) în 1986. Focul a scăpat de 
sub control vreme de cinci zile şi a răspândit mai bine de 50 
de tone de otravă radioactivă în Rusia Albă (Belarus), ţările 
baltice şi unele regiuni scandinavice - într-o măsură mult 
mai mare decât bombele de la Hiroshima şi Nagasaki luate 
la un loc. Vânturile predominante au acţionat pe direcţia 
nord-nord-vest, însă nimeni nu îi va convinge pe turcii care 
au suferit mai târziu de boli ale sângelui sau pe miile de 
femei însărcinate din Finlanda până la Marea Adriatică, 
care, din precauţie, au avortat că nu au fost la rândul lor 
victime. Printre victimele incontestabile s-au numărat 
bărbaţii curajoşi trimişi să stingă incendiul şi să curețe 
ulterior zona. Li s-au promis compensaţii speciale, pe care 
nu le-au primit întotdeauna. Fondurile de ajutorare au 
dispărut în buzunarele partidului local. Expunerea 
muncitorilor a fost minimalizată în mod sistematic, astfel 
încât aceştia şi-au făcut treaba cu preţul unei agonii 
prelungite. (Ar fi putut ei să refuze?) De asemenea, se pare 

că s-a făcut treabă de mântuială: miezul nu a fost izolat 
complet; „situaţia” nu a fost stabilizată?0. 

Zona din jurul centralei a devenit un loc al groazei. Este 
această teamă justificată? E posibil ca răspunsul categoric 
să mai întârzie câteva decenii: nivelurile scăzute de radiaţie 
produc efecte lente. Unii oameni de ştiinţă pomenesc de 
cincizeci de ani. Până atunci, toate victimele vor fi murit. 
Locuitorii din zonă au ales precauţia şi groaza. Majoritatea 
au plecat şi nu s-au mai întors; însă unii nu au plecat, iar 
alţii s-au întors să profite de regiunea pustie. O asemenea 
persoană de neclintit, o femeie de 65 de ani, se convinge 
de faptul că încă se simte bine. Are formule empirice: 
plantează sâmburi de măr adânc în pământ; mănâncă nu 
mai mult de zece kilograme de ciuperci; „dacă simţi un 
nivel sporit de radiaţie, trebuie să bei nişte vodcă”. Vecina 
ei crede în ceea ce vede: „Priviţi acest loc. Vedeţi vreo 
radiaţie? Locul ăsta e chiar mai bun acum, că sunt mai 
puţini oameni”. lar unii încearcă să facă haz de necaz. Spun 
gluma despre fermierul care vinde mere în dreptul unui 
panou imens, pe care scrie MERE DE LA CERNOBIL. 
„Trebuie să fii nebun”, spune un trecător. „Nimeni nu vrea 
să cumpere mere de la Cernobil.” „Ba sigur că vor”, spune 
vânzătorul. „Unii le cumpără pentru soacre, alţii pentru 
soţii.” (lar altele, probabil, pentru soţi.) 

Drept urmare, deşi poate că alte accidente şi dezastre 
naturale au pus capăt mai multor vieţi omeneşti - de pildă, 
scurgerea de gaz toxic de la Bhopal (India) din 1984 -, 
niciunul nu a afectat reputaţia şi prestigiul într-o măsură 


%0 Nu asta au spus publicului autorităţile sovietice; şi nici ceea 
ce Agenţia Internaţională pentru Energie Atomică era dispusă să 
recunoască. Cf. Alexander R. Rich, „10 Years Later, Chernobyl's 
True Story Is Hard to Nail Down”, Boston Globe, 26 aprilie 1996, 
p. 21. 

%1 Filipov, „În Chernobyl Soil, Fatalism Thrives”, Boston Globe, 
21 aprilie 1996, p. 17. 

mai mare*?. Aversiunea şi repudierea au fost direct 
proporţionale cu aroganţa şi gigantismul tehnologic care au 
inspirat şi au sanctificat proiectele şi programele 
sovietice*$. Economia socialistă de comandă a fost pătată 
de incompetenţa, credulitatea, stupiditatea şi indiferența 
faţă de bunăstarea tuturor - printre ale păcate ale sale -, cu 
atât mai mult din cauza încercărilor stângace de 
muşamalizare şi minimalizare. „Este limpede acum că 
repercusiunile politice ale accidentului de la Cernobil au 
accelerat prăbuşirea imperiului sovietic.” ?64 

Douăsprezece centrale nucleare de tipul celei de la 
Cernobil funcţionează şi în clipa de faţă. 

Pretextele şi promisiunile sunt vulnerabile în faţa 
adevărului şi experienţei. Când visul s-a spulberat, când 
oamenii au ajuns să cunoască diferenţa dintre sisteme, 
comunismul şi-a pierdut legitimitatea. Zidurile s-au năruit, 
iar Uniunea Sovietică s-a prăbuşit - nu din pricina revoluţiei, 
ci a abandonaării. 


[...] moştenirea ecologică [a Africii] nu a putut fi niciodată 
mai puţin decât dificilă. Africa a fost „îmblânzită” de 
popoarele sale istorice, de-a lungul mai multor secole, în 


%2 Poate că nu vom afla niciodată numărul victimelor omeneşti 
ale accidentului de la Cernobil. Autorităţile, inclusiv personalul 
medical, au fost supuse unei presiuni enorme, fiind nevoite să 
minimizeze acest număr. (Spre deosebire de Bhopal, unde 
victimele au fost stimulate financiar să ceară despăgubiri.) 
Feshback şi Friendly (Ecocide in the USSR, p. 152) cred că 
medicii au plecat deoarece se temeau de furia publicului. E 
posibil să se fi temut mai mult de radiaţii. 

%3 Cf. Josephson, „«Projects of the Century»”, pp. 546 şi 
passim. 

%4 Shcherbak, „Ten Years of the Chornobyl Era”, p. 44. Vezi şi 
Marples, Social Impact”, Medvedev, Truth About Chernobyl’, 
Michael Specter, „10 Years Later, Through Fear, Chernobyl Still 
Kills în Belarus”, N.Y. Times, 31 martie 1996, p. A-l. 

ciuda unor handicapuri majore inexistente în general pe alte 
continente, fie în termeni de soluri sărace, incidenţă dificilă 
a precipitațiilor, multitudinea de molime şi friguri şi multe 
altele care au stat în calea supravieţuirii*5. 


Toate necazurile care s-au abătut asupra Americii Latine 
şi Orientului Mijlociu sunt adâncite exponențial în Africa 
Subsahariană: guvernare defectuoasă, suveranitate 
neaşteptată, tehnologie înapoiată, educaţie inadecvată, 
climat neprielnic, recomandări incompetente, dacă nu chiar 
necinstite, sărăcie, foamete, boală, suprapopulare - cea 
mai aprigă năpastă. Dintre toate aşa-zisele regiuni în curs 
de dezvoltare, Africa a dus-o cel mai prost: o creştere a 
produsului intern brut pe cap de locuitor de, poate, sub 1% 
pe an; tabele statistice presărate cu semnul minus; mai 
multe ţări cu venit mai mic astăzi decât înainte de 
câştigarea independenţei. Dezastrul este cu atât mai 
pregnant în comparaţie cu alte regiuni: în 1965, Nigeria 
(exportatoare de petrol) avea un PIB pe cap de locuitor mai 
mare decât Indonezia (altă ţară exportatoare de petrol); 25 
de ani mai târziu, Indonezia avea un nivel de trei ori mai 
mare decât cel al Nigeriei%68. 

Realitatea crudă doare mai mult din pricina exaltării 
iniţiale. Odată cu independenţa, povara exploatării avea să 
fie înlăturată. Era vremea recompenselor. Cifrele iniţiale 
privind creşterea păreau să confirme acest lucru: „Unele 
regiuni - precum Rhodeziile, Congoul belgian, Marocul, 
Gabonul, Kenya - aveau o creştere de 6—11% pe an, 


%5 Davidson, Black Man's Burden, p. 216. 

% Banca Mondială, Adjustment în Africa, p. 17. Vezi şi Banca 
Mondială, World Development Report 1997: The State în a 
Changing World. Una dintre dificultăţile acestor cifre este aceea 
că marja de eroare e enormă. Pe de o parte, autorităţile africane 
inventează cifre în funcţie de nevoi. Pe de altă parte, tot felul de 
activităţi economice paralele scapă evaluării. Aceste erori 
sistematice se egalizează?. 

815 


printre cele mai mari rate din lume”. Câţiva oameni au 
micşorat aceste estimări pentru a ţine seama de tendinţele 
ascendente ale ţărilor aflate în curs de urbanizare şi de 
numărul tot mai mare al tranzacţiilor cu valoare monetară, 
deci numărabile. Şi nimeni nu şi-a pus întrebarea de ce 
puterile coloniale se grăbeau atât de mult să plece. 
Oamenii voiau ca Africii să-i meargă bine. lată ce ne spune 
un observator occidental în 1962: 


În general, africanii sunt poporul cel mai concentrat asupra 
prezentului de pe pământ. [...] Fără vreo excepţie 
însemnată, toţi liderii africani [...] împărtăşesc dorinţa 
intensă de a dobândi toate lucrurile bune pe care le-a 
produs civilizaţia occidentală în cele două milenii de istorie. 
Vor în special să aibă parte de binecuvântările tehnologice 
ale civilizaţiei americane, iar asta cât mai repede cu 
putinţă. Absența conştiinţei istorice a poporului lor le oferă 
liderilor africani un avantaj major în ceea ce priveşte 
parcursul lor rapid spre acest ţel al modernizării”. 


Cu toate acestea... Basil Davidson, africanist de o 
compasiune şi bona fides incontestabile, scrie cu tristeţe 
despre momentul deziluziei - momentul în care africanii 
dintr-un loc sau altul au conştientizat faptul că libertatea nu 
este o poartă automată către fericire şi prosperitate*?. 

Specialiştii în asemenea chestiuni fac distincţia dintre 
siguranţa hranei şi autoaprovizionare; Africa stă prost la 
ambele capitole. Un număr mare şi crescând de oameni - 
iar asta înseamnă în special femei şi copii - suferă din 
cauza foametei şi a malnutriţiei, fie din cauza lipsei puterii 
de cumpărare, fie din pricina distribuţiei defectuoase. 
Amintind de anarhia Imperiului Roman târziu, oraşele şi 


%7 Kamarck, Economics of African Development, p. 17. 
%8 H.J. Spiro, Politics în Africa, citat în Kamarck, Economics, p. 
48. 
% Davidson, The Black Man's Burden, p. 197. 

ţările se războiesc unele cu altele. Noii birocraţi încearcă 
să-i constrângă pe fermieri şi să plătească sub valoarea 
pieţei. Aceştia din urmă se opun sau renunţă. Orăşenii fără 
rădăcini au deprins gusturi ce nu pot fi satisfăcute local. 
Astfel, chiar şi în cele mai favorabile împrejurări, pământul 
produce prea puţină hrană sau tipul nepotrivit de alimente, 
care trebuie aduse din exterior, în detrimentul câştigurilor 
şi balanței de plăţi. Niciun alt colţ al lumii nu este într-o 
măsură mai mare prizonierul supravieţuirii”. 

De asemenea, spre deosebire de alte regiuni sărace, 
neajunsurile Africii în privinţa resurselor de hrană nu-i 
afectează pe cumpărătorii de alimente din oraşe, ci pe micii 
fermieri care ară pământul şi cresc animale”!. Aici natura - 
impedimentele materiale şi variațiile climatice - joacă un 
rol neplăcut, nu numai prin faptul că variază foarte mult de 
la anii îmbelşugaţi la cei neproductivi, ci şi prin cumularea 
tendinţelor de-a lungul unor perioade mai lungi. In sfertul 
de veac dintre 1960 şi 1984, producţia de alimente nu a 
ţinut pasul cu creşterea populaţiei şi doar o sporire rapidă a 
importurilor a menţinut hrana la niveluri inadecvate (şi nu 
catastrofale). Forţele pieţei au încurajat această direcţie: 
cerealele din Statele Unite, de exemplu, puteau fi importate 


% Despre toate acestea, vezi Platteau, „Food Crisis în Africa”. 

1 De regulă, fermierii vor avea suficientă hrană (se vor hrăni 
mai întâi pe ei înşişi) dacă guvernul nu expropriază rezervele de 
hrană pentru a fi distribuite la oraş sau vândute peste hotare. 
Aşa s-a întâmplat în Europa pe durata celui de-al Doilea Război 
Mondial. Dar în Uniunea Sovietică, confiscarea recoltelor agricole 
din Ucraina în anii 1930 a condus la o foamete înfiorătoare, care 
a ucis milioane de oameni. Insă atunci asta era şi intenţia. 
Aceştia erau naţionalişti şi chiaburi, consideraţi duşmanii 
Revoluţiei. Pentru o descriere succintă, dar însufleţită a acestei 
crime monstruoase, vezi Moynahan, The Russian Century, pp. 
114—122. Astfel se poate înţelege prăbuşirea ulterioară a unui 
regim putred. 

în Lagos, în 1983, la un sfert din preţul celor cultivate 
local”?. Dependenţa de importuri (6% din aportul caloric în 
1969—1971, 13% în 1979—1981) a modificat gusturile, 
trecându-se de la alimentele de bază vechi, anoste, la 
cereale noi, în vreme ce noile obiceiuri alimentare urbane 
au condus la o cerere sporită de carne din partea celor care 
nu şi-o puteau permite. Astfel, tot mai multe dintre 
recoltele agricole ale Africii au devenit hrană furajeră. De la 
început, cele mai mari rate naturale de creştere a 
populaţiei din lume (peste 3% pe an) i-au împins pe fermieri 
spre solurile sărăcăcioase care se epuizau rapid. Sau i-au 
strămutat de la ţară în mahalalele oraşului”:. In ţările unde 
instituţiile politice sunt fragile şi ineficiente, cicatricile 
managementului defectuos nu se vindecă uşor, iar binele şi 
răul nu se echilibrează. 

Nu ar trebui să punem aceste rezultate pe seama 
ignoranței sau incapacității micilor proprietari, deoarece în 
Africa, la fel ca pretutindeni, metodele agricole şi 
comportamentul  reproductiv îmbină valori şi ritualuri 
străvechi cu o reacţie raţională faţă de circumstanţele 
materiale. Fermierii africani nu sunt proşti, iar copiii încep 
să contribuie devreme în gospodărie, pe nişte meleaguri 
unde lemnul pentru foc şi apa sunt insuficiente şi se 
petrece mult timp pentru căutarea şi transportul hranei. 
Rezultatul este o preferinţă cât se poate de înţeleaptă 
pentru familiile mari. De asemenea, familiile numeroase 
sunt o dovadă de virilitate şi un motiv de mândrie”. In 
general, femeile fac ce li se spune, îndeosebi în culturile în 


*2 Ibid., p. 451. 

973 Unii întâmpină cu braţele deschise această urbanizare 
prematură drept sămânţa modernităţii, democraţiei şi iniţiativei 
în afaceri. Cf. A. Frachon, „L'Afrique n'est plus rurale”, Le monde, 
10—11 noiembrie 1996. 

%4 Cf. Dasgupta, „Population, Poverty, and the Local 
Environment”. 

care predomină poligamia; iar când bărbaţii vin acasă, 
deoarece lucrează adesea departe de casă, întreţin relaţii 
sexuale cu soțiile lor, deseori cu un risc major pentru 
sănătate. SIDA? Dă-le încolo de prezervative; bărbaţilor nu 
le plac. lar femeile? „Au atât de multe alte probleme pe 
cap, de ce s-ar gândi la ceva care te ucide în zece ani?”%5 
Spre sfârşitul imperiului, unele guverne şi consilieri 
străini au încercat să îndrepte aceste nereguli, deşi 
calculele lor au fost adesea distorsionate de motive 
exterioare problemei şi de interesul personal. Să luăm 
exemplul agriculturii. Chiar şi înainte de independenţă, unii 
conducători coloniali au încercat să remedieze greşelile 
anterioare şi indiferența şi să introducă metode „moderne”. 
„Mama” tuturor acestor proiecte a fost planul britanic al 
arahidelor, lansat şi eşuat în Tanganyika în perioada 1946— 
1954 şi „menit să demonstreze ceea ce putea să facă statul 
[...] atunci când valorifica expertiza şi tehnologia 
occidentale moderne””€. Ideea a venit iniţial din partea 
directorului general al United Africa Company, o ramură a 
companiei Unilever, bine-cunoscută pentru uleiul ei. Planul 
a fost cercetat şi aprobat la nivelul cabinetului britanic. 
Obiectivul imediat: uşurarea deficitului britanic postbelic de 
ulei şi grăsimi fără a cheltui dolari (cumpărarea lor din 
colonii). Potrivit spuselor ministrului Alimentaţiei, John 
Strachey, „De succesul vostru depinde, mai mult decât de 
orice alt factor, dacă gospodinele chinuite ale Marii Britanii 
vor obţine mai multă margarină, mai multă grăsime pentru 
gătit şi mai mult săpun într-un viitor rezonabil de 


95 J.C. Mekinley, Jr., „Anguish of Rwanda Echoed în a Baby's 
Cry”, N.Y. Times, 21 februarie 1996, p. A-8. Vezi şi Howard W. 
French, „Migrant Workers Take AIDS Risk Home to Niger”, N.Y. 
Times, 8 februarie 1996, p. A-3. 

%6 Havinden şi Meredith (eds.), Colonialism and Development, 
p. 276. 

apropiat”. 

Telul suprem a fost acela de a „creşte nivelul de trai al 
ţăranului african” demonstrând posibilităţile tehnologiei 
moderne. Fără îndoială, aceste arahide nu erau destinate 
consumului populaţiei africane, aşa înfometată cum era; 
însă ţăranii aveau să vadă (aveau să aibă parte de o 
„demonstraţie oculară”, în jargonul birocraţilor) şi să imite 
superioritatea agriculturii mecanizate, la scară mare. Nimic 
manual; totul avea să fie făcut de maşini: buldozere, 
tractoare, scarificatoare, semănători, combine. 

In acelaşi timp, ca pentru a dovedi virtuțile socialismului 
în stil britanic (proiectul era menit, printre altele, să 
demonstreze o alternativă superioară la ideologia 
sovietică), guvernul laburist britanic a trimis oficiali care să- 
i înveţe pe angajaţii africani cum să facă grevă pentru 
salarii mai mari. Acest altruism a avut un succes dincolo de 
aşteptări. Băştinaşii au pus mâna pe furci, au oprit 
tractoarele, au blocat drumurile, au oprit transporturile 
feroviare. A fost nevoie de intervenţia poliţiei, iar liderii 
sindicali au fost aruncaţi în închisoare. Greva a eşuat, însă 
indigenii învăţaseră câte ceva”. 

Proiectanţii au continuat fără niciun plan. Au ales o zonă 
centrală, deoarece era pustie. Era pustie fiindcă nu avea 
deloc apă. Membrii misiunii au recunoscut „o lipsă totală de 
experienţă în ceea ce priveşte agricultura mecanizată”. 
Nimeni nu mai încercase vreodată aşa ceva. Informaţiile cu 
privire la precipitaţii şi la efectul lor asupra recoltelor 
lipseau; la fel şi cele referitoare la sol; iar estimările asupra 
costului  defrişării terenurilor se bazau pe experienţa 
pistelor de aterizare din timpul războiului Proviziile au luat 
forma depozitelor militare din Filipine, unele utile, altele 
fără valoare, toate însă neglijate. Misiunea nu avea niciun 


°% Ibid., p. 278. 
%8 Preiau asta din relataree lui Evelyn Waugh, Tourist in Africa, 
p. 98. 

expert în inginerie. Potrivit spuselor unui membru, contabil: 
„Se intervenea pe ghicite, iar supoziţiile noastre erau la fel 
de bune ca ale oricui altcuiva”. 

Atât gospodinele britanice, cât şi ţăranii africani aveau 
mult de aşteptat. Fermierii africani au cultivat arahide în 
unele regiuni, însă (de regulă, femeile) s-au chinuit şi au 
depus un efort imens, râcâind pământul la fiecare pas. 
Chiar şi aşa, s-au descurcat mai bine decât acele maşini 
care, în ciuda oţelului, a cauciucului şi a motoarelor cu 
combustie internă, s-au şubrezit în climatul african. 
Defecţiunile erau frecvente, atelierele de reparaţii lipseau 
şi, oricum, ce ar fi putut să facă fără piese de schimb? 
Defrişarea desişului noduros şi a rădăcinilor era un coşmar. 
Costa de zece ori mai mult faţă de estimările iniţiale, iar 
terenul, odată defrişat, se usca devenind tare ca piatra”? 
În scurt timp, proiectanţii au fost nevoiţi să reducă 
aşteptările şi să înlocuiască o parte din alunii de pământ cu 
floarea-soarelui. Schimbările nu au fost de ajutor. Natura a 
refuzat să coopereze, iar recoltele au fost mult sub 
aşteptări. 

Efectele asupra societăţii şi economiei locale au fost 
deplorabile. Angajaţii britanici aveau suficienţi bani cât să 
cumpere toată hrana băştinaşilor, iar aceştia din urmă, la 
rândul lor, aveau locuri de muncă în cadrul proiectului şi au 
abandonat cultivarea tradiţională. Astfel, producţia de 
alimente a scăzut, fiind importate cantităţi mari pentru a-i 
hrăni pe cei care trebuiau să producă un surplus pentru 
export. Au apărut şi băuturile alcoolice; şi prostituatele, 
care cereau „sume exorbitante de cinci şilingi sau chiar mai 
mult”*89%; şi hoţii - toate năpastele şi corupţiile bogăției 
neaşteptate. În acelaşi timp, britanicii încercau să-i înveţe 
pe  băştinaşi virtuțile solidarității şi egalității clasei 
muncitoare. Aborigenii au văzut-o ca pe o subminare a 


9 Despre solul lateritic, vezi capitolul 1. 
%0 /Bid;, p. 99. 

ordinii şi moralității. 

În 1950, eşecul era inevitabil; venise vremea 
remuşcărilor şi lichidării. Aluna de pământ nu se pretează 
cultivării în masă. Profitul implică o cultivare intensă a 
pământului. Planul de a cultiva alune de pământ pe porţiuni 
uriaşe, de 12.000 de hectare, s-a dovedit extrem de 
nepractic. A durat patru ani până s-a scăpat de echipament 
şi de instalaţii. Britanicii au lăsat cât mai multe sarcini cu 
putinţă pe umerii guvernului statului Tanganyika, proaspăt 
independent, pentru care aceste rămăşiţe inoportune erau 
mai curând o bătaie de cap decât un bun. Observatorilor nu 
le-a venit greu să remarce că banii ar fi putut fi folosiţi mai 
bine. 

Este inutil să mai spunem că eşecul a afectat prestigiul 
britanic şi a descurajat alte „proiecte fanteziste de 
dezvoltare economică”. Ar fi avut acestea mai mult succes? 
Palmaresul nu este încurajator decât pentru numeroşii 
proiectanți şi tehnicieni, care se pare că folosesc aceste 
proiecte aşa cum copiii se joacă cu o casă pentru păpuşi şi 
care învaţă din fiecare eşec. Nu aş minimaliza motivele şi 
faptele acestor experţi. Rămân speranţa noastră pentru o 
ameliorare la scară mare şi de largă perspectivă. Totuşi, 
nimic nu este mai ameţitor şi mai seducător decât crearea 
unei lumi, care te face să te simţi virtuos. In cele din urmă, 
britanicii au dat uitării acest eşec. Națiunea era obosită şi 
avea griji mai mari decât arahidele din Africa. 

Proiectul britanic al alunelor de pământ nu a constituit 
excepţia. Guvernele coloniale erau predispuse la asemenea 
tentaţii, care prezentau promisiunea irezistibilă a 
prosperității generate de binefacere. Francezii şi-au 
încercat norocul cu bumbacul pe fluviul Niger, în amonte de 
Timbuktu (astăzi Mali), din anii 1910 până în anii 1940. Din 
nou, Africa trebuia să acopere nevoile europene - de astă 
dată, potenţiala cerere a filatorilor francezi, presaţi să 
găsească dolari preţioşi pentru bumbacul american. 

Administratorii coloniali implicaţi erau preocupaţi să-şi 
apere protejaţii africani, chiar şi de ei înşişi, asigurând o 
ofertă de bumbac neprelucrat care putea să concureze pe 
piaţa mondială. De asemenea, francezii doreau să 
perpetueze pe cât posibil iniţiativa liberă. Astfel, cu o logică 
galică desăvârşită, au propus o formulă de compromis: 
ţăranii aveau o „obligaţie strictă” să cultive bumbac de la 
răsărit la apus, însă o libertate deplină să-l vândă*!. Apoi 
francezii i-au dezrădăcinat şi i-au strămutat pe ţărani, 
forţându-i să planteze tufe de bumbac, iar dacă le creau 
probleme sau aduceau un bumbac nesatisfăcător, erau duşi 
la închisoare. Unora le place să creadă că era o închisoare 
îngăduitoare - însă tot transmitea mesajul dorit. 

Ne place să credem că eliberarea a schimbat toate 
acestea, însă, în realitate, noile guverne aveau propriile 
planuri de dezvoltare economică şi inginerie socială, 
inspirate de o lume nouă a experţilor şi tehnicienilor 
călători şi dornici - dornici să cheltuiască bani, să facă bine, 
să-şi exercite puterea. Între noi fie vorba, acestor persoane 
active nu le era greu să conceapă diverse planuri, cu cât 
mai mari, cu atât mai bine. Dar dacă planurile dădeau greş? 


Este vina Occidentului. Occidentul ne-a spus să construim 
centrale electrice, poduri, fabrici, oţelării, mine de fosfat. 
Le-am construit pentru că aşa aţi spus voi şi aşa cum aţi 
spus. Dar acum nu funcţionează, şi ne spuneţi că trebuie să 
le plătim din banii noştri. Nu e cinstit. Voi ne-aţi spus să le 
construim, voi ar trebui să le plătiţi. Noi nu le-am vrut*%?. 


O bună parte din decalajul dintre aşteptări şi rezultate a 
fost dat de lipsa pregătirii. Africanii postcoloniali nu aveau 
deloc experienţă în ceea ce priveşte autoguvernarea, iar 


%1 Roberts, „The Coercion of Free Markets”, p. 224; de 
asemenea, Davidson, Black Man's Burden, p. 217. 
%2 Un căpitan de poliţie educat şi umblat prin lume din Mali, 
citat în Biddlecombe, French Lessons, p. 247. 

conducătorii lor se bucurau de o legitimitate limitată de 
reţelele de rudenie şi de loialităţile clientelare. Brusc, 
aceste naţiuni noi erau strânse în corsetul guvernării 
reprezentative, o formă străină de tradiţiile lor şi 
nepregătită de paternalismul colonial, în anumite cazuri, 
această tranziţie fusese precedată de un război de 
eliberare, care a mobilizat pasiunea şi identitatea. Însă 
moştenirea era domnia întruchipării puternice, autocrate a 
voinţei populare, aşadar ucigaşul democraţiei. Stabilitatea 
depindea de eficienţa unui singur om, iar când acesta 
rămânea fără puteri sau murea (ori era ajutat să moară), 
urma anarhia loviturii militare de scurtă durată. 

Guvernele produse de domnia acestor figuri puternice s- 
au dovedit în mod uniform inepte, cu o excepţie parţială în 
ceea ce priveşte jaful. In Africa, oamenii cei mai bogaţi sunt 
şefii de stat şi miniştrii acestora%?. Birocraţia a fost 
amplificată în vederea creării de locuri de muncă pentru 
acoliţii lor; economia, stoarsă de surplus. Multe 
(majoritatea?) ajutoare străine sfârşesc în numeroase 
conturi din străinătate%*. Aceşti cleptocraţi au multe de 
câştigat locuind în Elveţia, aproape de băncile lor. Însă 
poate că doar banii nu sunt de ajuns. 

Basil Davidson ne oferă două studii de caz privind 
incoerenţa. Primul, Zairul (fostul Congo belgian), era un 
stat-schelet. Tiranul Mobutu Sese Seko domnea în capitala 
Kinshasa şi în alte câteva oraşe, companiile străine 
extrăgeau bogății minerale. Toate acestea îi plăteau tribut, 
iar conturile sale din Elveţia ar fi însumat miliarde de dolari. 
Intre aceste câteva puncte de control eficient, singurul 
transport era cel aerian, deoarece drumurile nu sunt nici 


%3 George B.N. Ayittey, „The U.N.'s Shameful Record în Africa”, 
Wall St. J., 26 iulie 1996, p. A-12. 

% După Ayittey, Naţiunile Unite estimau că aproximativ 200 
de miliarde de dolari au fost viraţi din Africa în bănci sale, doar în 
1991 - adică 90% din PIB-ul Africii Subsaharaniene. /bid. 

practicabile, nici sigure. În 1960, sub conducere belgiană, 
Congo avea 141.600 de kilometri de şosea practicabilă; în 
1985, aceasta scăzuse la 19.000 de kilometri, dintre care 
doar 2.200 de kilometri asfaltaţi. Însă, la urma urmei, 
drumurile nepietruite sunt mai bune decât suprafeţele dure 
găurite şi crăpate. Asfaltarea este la fel de bună ca 
întreţinerea. 

Aproape toată ţara şi mai toată societatea erau incluse, 
dar nu făceau parte din pseudonaţiune. In est, invadatorii 
străini îi împingeau pe refugiații străini la moarte, susţinând 
revolta împotriva capitalei Kinshasa. Aici, opoziția 
parlamentară a denunţat planurile rebele şi a avertizat în 
privinţa instaurării unui nou despotism: „Nu scăpăm de un 
tiran ca să-l înlocuim cu altul”. Replica rebelilor: „Dacă 
liderul opoziţiei vrea să cârmească o navă ce se scufundă, 
ar face mai bine să înveţe să înoate”*%5. Între timp, agenţii 
occidentali se străduiau să-l convingă pe Mobutu să se 
retragă (sau să-l menţină în funcţie), căutând să capete 
influenţă asupra a ceea ce avea să urmeze. Principala grijă 
a occidentalilor era să continue să scoată de acolo 
minereurile. Francezii voiau şi ei să menţină Zairul pe orbita 
francofonă, ca şi când demnitatea Franţei depindea de 
asta. (Belgienii renunţaseră cu mult timp înainte.) 
Americanii... ei bine, nu era prea clar care putea fi interesul 
american, poate doar să le facă în ciudă francezilor. 

În toiul acestei anarhii, agenţiile internaţionale de 
ajutorare au încercat să-i ţină pe refugiaţi în viaţă, însă au 
fost nevoite să renunţe ori de câte ori jefuitorii se apropiau. 
Unele provizii de urgenţă intrau în ţară, dar pentru cine? 
Unele resurse minerale erau scoase în continuare din ţară, 
dar pentru cine? Cucerirea de către rebeli, în aprilie 1997, a 
capitalei diamantelor ţării a prevestit o schimbare de regim. 
Fără venituri, Mobutu nu-şi putea plăti trupele, dedate 


%5 H.W. French, „Personal Rivals Fight to Finish in War în 
Zaire”, N.Y. Times, 6 aprilie 1997. 

acum jafului (trebuie să trăiască şi soldatul); şi nici nu 
putea păstra bunăvoința marilor puteri, chiar dacă vorbea 
limba franceză. Notă de subsol: Zairul dispăruse până 
atunci din statisticile Băncii Mondiale. Lucru profetic: după 
ce l-au alungat pe Mobutu în iunie, rebelii victorioşi au 
schimbat numele ţării înapoi în (Republica) Congo. 

Al doilea caz este Beninul, fostul Dahomey. Între 1960 şi 
1989, cele mai mari produse ale acestei ţări au fost 
propaganda  marxist-leninistă şi loviturile politice. 
Statisticile oficiale indicau faptul că producţia şi comerţul 
erau aproape inexistente. Cu toate acestea, Beninul planta 
şi recolta arahide şi ulei de palmier. Pur şi simplu nu îşi 
transmitea produsul autorităţilor sau pieţelor oficiale. Mai 
totul se deplasa pe canale paralele. Astfel, fermierul 
obținea mai mult decât ar fi primit vreodată de la o comisie 
oficială de marketing şi mituia birocraţia exagerată. Aşadar, 
în mod oficial, Beninul este un schelet cu un bilanţ 
comercial negativ şi cu o creştere negativă; însă în realitate 
este o maşină de contrabandă. 

Invăţătura pe care o tragem din aceste cazuri şi din altele 
similare este că Africa nu o duce chiar atât de rău precum 
pare, ci mai rău. Priviţi o fotografie sau ecranul televizorului 
şi, văzând copiii epuizați şi murdari, doar piele şi os, cu 
pielea lăsată, ochii bulbucaţi şi burta proeminentă, veţi fi 
copleşiţi de sărăcia lor. Ştiţi că, în clipa în care îi vedeţi, toţi 
aceşti copii sunt morţi. Priviţi altă scenă, în special în 
paginile pitoreşti ale revistei National Geographic, unde vă 
surprind  zâmbetele şi vitalitatea  dansatorilor sau 
comercianților dintr-un peisaj exotic. Continentul este 
martorul speranţei şi al deznădejdii, curajului şi disperării. 
Situaţia este înfiorătoare, însă oamenii găsesc cumva o cale 
de a-i face faţă, de a supravieţui, a muri şi, cu toate astea, 
de a se înmulţi. 

În acelaşi timp, autorităţile şi experţii îşi cântă 
cântecelele cu nevinovăția şi lipsa experienţei. „Ajustare” 

este refrenul actual: puţină libertate aici, un strop de 
realism privind piaţa şi rata de schimb colo, iar lucrurile se 
vor îmbunătăţi, poate chiar se vor redresa. Unul dintre 
jocurile pe care economiştii îl joacă ar putea fi numit 
„inferenţa statistică greşită”. Se compară cifre mai mult sau 
mai puţin comparabile din ţări diferite şi se trag concluzii, 
trecute şi viitoare. La fel şi în cazul Africii: după cum am 
văzut mai devreme, când am comparat Nigeria cu 
Indonezia, Africa s-a descurcat mai puţin bine decât ţările 
din Asia de Est, care au pornit de la un nivel inferior. 
(Putem face o comparaţie la fel de neplăcută între Turcia şi 
Coreea de Sud.) Dar de ce să nu răsturnăm situaţia? Dacă 
Indonezia s-a descurcat atât de bine, de ce nu putea şi 
Nigeria? Acelaşi raport al Băncii Mondiale care deplânge 
performanţa africană din 1965—1990 citează cifre asiatice 
pentru anul 1965 („condiţii similare celor din Africa în 
1990”) pentru a preconiza creşterea africană de-a lungul 
următorului sfert de secol. Niveluri egale în momente 
diferite constituie pentru aceşti experţi condiţii 
asemănătoare. Da, procentul de copii şcolarizaţi era mai 
mare în Asia, dar asta se îndreaptă uşor. Altminteri, nicio 
problemă. Despre diferenţele culturale şi instituţionale, 
nimic. 

Ştire: Naţiunile Unite, în colaborare cu Banca Mondială şi 
cu Fondul Monetar Internaţional, au anunţat un plan prin 
care vor strânge în următorul deceniu 25 de miliarde de 
dolari, pe lângă ceea ce adună aceste agenţii internaţionale 
(o bună parte provenind din surse private), pe care îi vor 
investi în dezvoltarea africană*€. În prezent, 22 dintre cele 


% Barbara Crossette, „UN., World Bank and IMF Join $25 
Billion Drive for Africa”, W.Y. Times, 17 martie 1996, p. A-6. 
African Observer, cu sediul la New York, denunța proiectul ca 
fiind o şaradă, pusă la cale de Boutros Boutros-Ghali pentru a-şi 
promova campania pentru un nou mandat de secretar general al 
Naţiunilor Unite (dacă a fost aşa, nu a ajutat) - Ayittey, „U.N.'s 

827 


mai sărace 25 de ţări din lume sunt din Africa, iar 54% 
dintre africani trăiesc sub limita sărăciei stabilită de 
Naţiunile Unite; mai mult decât atât, Africa este singura 
regiune în care se aşteaptă ca sărăcia să crească de-a 
lungul următorilor zece ani. Câte se pot face cu 25 miliarde 
de dolari? Ei bine, în 1994, datoriile naţiunilor africane 
însumau 313 miliarde de dolari (aproape de 2,5 ori mai 
mult decât venitul total din export), astfel încât cele 25 
miliarde de dolari ar putea acoperi dobânda pe un an. |n 
acelaşi timp, din cele 231 de miliarde de dolari în investiţii 
străine directe realizate în Lumea a Treia în 1995, doar 2 
miliarde, adică mai puţin de 1%, au luat drumul Africii. 
Oamenii de afaceri ştiu să se orienteze în altă parte. 

Nu contează: să accentuăm aspectele pozitive. Cu cât 
situaţia este mai dramatică, cu atât potenţialul de 
îmbunătăţire este mai mare. Politicile mai bune (ajustarea 
structurală) pot/vor să repună Africa pe drumul dezvoltării. 
Însă şi aşa ar rămâne multe de făcut. Problemele 
continentului sunt mult mai adânci decât politicile 
defectuoase, iar politicile proaste nu sunt un accident. 
Guvernarea bună nu este la îndemâna oricui. Europa a avut 
nevoie de secole întregi ca să o obţină, aşa că de ce ar 
obţine-o Africa în doar câteva decenii, mai ales după 
distorsiunile colonialismului? Şi cum rămâne cu absenţa 
totală a guvernării? În clipa de faţă, de exemplu, Somalia se 
confruntă cu un vid politic: chiar dacă cineva ar vrea să 
trimită ajutoare, la ce adresă să le trimită? „Nici măcar nu 
ştim cum să le trimitem un mesaj.”%” j 

Într-o lume fragilă, politicile bune sunt ostaticele averii. În 
Africa, la fel ca în lumea întreagă, dar într-o mai mare 
măsură, ceasurile merg atât înapoi, cât şi înainte. 


Întreruperea dezvoltării: Algeria 


Shameful Record”. 
7 N.Y. Times, 17 martie 1996, p. A-6. 

Unul dintre cele mai crunte exerciţii de autoflagelare din 
istoria economică constă în reluarea prognozelor experte 
de ieri şi aprecierea inutilităţii lor. 

În euforia anilor 1970, când Algeria câştiga venituri brusc 
sporite din petrol şi, după Africa de Sud, avea cea mai mare 
bază industrială de pe continent, un ministru fericit al 
Industriei prezicea că Algeria avea să fie „prima Japonie a 
Africii şi a doua din lume”. Să-l fi auzit Dumnezeu! Poate că 
fabricile şi echipamentul nu înseamnă şi producţie, iar 
producţia poate că nu înseamnă utilitate şi vandabilitate. La 
fel ca alte naţiuni în curs de dezvoltare de dinaintea sa, 
inclusiv din Europa secolului al XIX-lea, Algeria s-a apucat 
să construiască o infrastructură industrială modernă. La fel 
ca unele dintre ele, şi-a propus să promoveze îndeosebi 
industria grea, cu atât mai mult cu cât buna doctrină 
socialistă o vedea ca fiind singura cale de urmat. Blestemat 
fie avantajul comparativ (o doctrină burghezo-capitalistă)! 

Tot acest aparat costisitor, deţinut de stat, presupunea 
angajări excesive, ineficienţă, preţuri neconforme cu piaţa 
şi registre contabile falsificate. Aproape niciunul dintre 
produsele industriale nu putea fi exportat şi, chiar pe piaţa 
internă captivă, multe dintre ele erau inutilizabile sau 
predispuse la o deteriorare rapidă. Fabricile au luat-o rapid 
la vale. Multe au fost închise sau nu au fost folosite la 
capacitate maximă din lipsă de piese de schimb şi 
întreţinere. Canibalizarea, întotdeauna complicele 
reparațiilor proaste, consuma echipamentul înainte să-i 
vină vremea. Producţia industrială a scăzut cu 1,9% pe an 
între 1980 şi 1992; şi s-a prăbuşit de la 15% la 10% din PIB 
în sfertul de veac dintre 1970 şi 1992%8. 

În acelaşi timp, populaţia s-a triplat în cei 30 de ani de la 
cucerirea independenţei (10 milioane în 1960, 27 de 


8 Aceste date sunt preluate de la Banca Mondială, World 
Development Report 1994. 

milioane în 1993), în ciuda emigrării substanţiale în Europa. 
Ambiţiosul guvern revoluționar a încurajat familiile 
numeroase pentru a întări puterea militară şi influenţa 
internaţională, iar înmulţirea s-a dovedit a fi singura ramură 
eficientă a producţiei. Din păcate, copiii trebuie să crească 
şi să producă la rândul lor, iar această creştere rapidă 
(aproape jumătate din populaţie are acum vârsta de 
maximum 15 ani) a impus o povară grea, chiar dacă 
temporară. Incurajarea natalității, de exemplu, implica o 
investiţie majoră în educaţie, însă 43% din populaţie era 
analfabetă în 1990 - şi 55% dintre femei. De asemenea, 
presupunea resurse îmbelşugate de hrană, dar ţara nu şi-a 
sporit terenul arabil (aceeaşi valoare de 2,9% din suprafaţă 
ca în 1910), a dat complet peste cap agricultura colectivă şi 
nu-şi mai poate asigura hrana necesară. Algeria importă 
cantităţi tot mai mari de alimente de bază şi nu numai 
(cereale, lapte, zahăr, banane, ulei de gătit) şi le 
subvenţionează pentru consumatori. 

De asemenea, guvernul a importat produse cu durată de 
viaţă mai lungă şi le-a vândut favoriţilor din interior la 
preţuri de concesiune. Contractele mult râvnite de furnizare 
a acestor bunuri au devenit obiectul unei concurenţe 
acerbe între furnizorii străini. Ne-am fi aşteptat ca ofertele 
şi contraofertele să fi determinat scăderea preţurilor; 
dimpotrivă, ele au făcut loc unor mite mai mari. Şi, oricât 
de mari ar fi acestea, ele reprezintă doar o mică parte dintr- 
o rezervă mult mai mare de fonduri de stat privatizate. 
Algerienii vorbesc despre 26 de miliarde (10%) de dolari în 


% Naţionaliştii algerieni ar da acum vina pentru analfabetism 
pe francezi. Jumătate din populaţie, spun ei, ştia să scrie şi să 
citească atunci când au venit francezii, în 1830, însă francezii au 
închis şcolile indigene şi nu le-au îngăduit musulmanilor, aproape 
în totalitate, să urmeze noile şcoli publice. Trebuie să fii naiv să 
crezi cifra de 50% (probabil nici una dintre femei şi toţi bărbaţii). 

conturi bancare secrete din străinătate*%. 

Acoperirea importurilor din exporturi se situa la începutul 
anilor 1990 undeva între 3% şi 10%, provenind aproape în 
întregime din exporturile de petrol şi gaze. Poate părea 
puţin, dar nu uitaţi că două treimi din aceste câştiguri din 
petrol, precum şi celelalte venituri din export sunt folosite 
pentru a achita dobânda datoriei. (Cu alte cuvinte, petrolul 
este ipotecat, iar rezervele se diminuează rapid*%!.) Din 
nou, la fel ca orice altă ţară suverană, Algeria le putea 
spune creditorilor ei să o mai lase în pace. Însă are nevoie 
să mai împrumute, chiar şi numai pentru a se hrăni. Fondul 
Monetar Internațional a oferit finanţarea obişnuită, 
condiţionată de „ajustarea structurală”: Vă dăm bani să vă 
schimbaţi metodele. Guvernul algerian a acceptat cu 
promptitudine: Ne vom schimba metodele. În plus, avem 
atâtea datorii, încât nu strică dacă mai facem încă vreo 
câteva. 

Observatorii algerieni de educaţie franceză au comparat 
ţara cu greierele din fabula lui La Fontaine: 


— Que faisiez-vous au temps chaud? [...] 
— Je chantais, ne vous déplaise. 


— Astă-vară ce-ai păţit? 
— Dacă nu e cu bănat, 
Zi şi noapte am cântat**?. 


Din fericire pentru Algeria, Fondul Monetar Internaţional 
nu este la fel de dur şi de exigent ca furnica lui La Fontaine: 
„Ai cântat? Imi pare bine. / Acum joacă, dacă poţi”. 


*% Începând cu anul 1993, Field, /nside the Arab World, p. 135, 
observă că suma corespundea datoriei externe a ţării de la data 
respectivă, astfel că oamenii puteau să viseze că nu datorau 
nimic. Dacă ar fi putut pune mâna pe banii aceia. 

%1 Despre asta, vezi Abdelaziz, „Une économie paralysee”. 

%2 Field, /nside the Arab world, p. 134. 

Algeriei nu-i va fi uşor să se schimbe. Socialismul de stat 
nu este doar un mod de producţie; este un simbol şi o 
moştenire a revoluţiei, un „angajament irevocabil” (ca să 
cităm Constituţia originală), un ideal egalitarist, drapelul 
sub care Algeria a jucat un rol major în mişcările politice din 
Lumea a Treia. 

În ultimii câţiva ani, ţara s-a clătinat şi s-a măcinat. 
Aproape trei sferturi dintre bărbaţii tineri între 17 şi 23 de 
ani sunt şomeri. Aceştia sunt „oamenii zidurilor”, numiţi aşa 
deoarece nu au altceva de făcut decât să sprijine un zid şi 
să urmărească trecătorii. Ei alcătuiesc un fond 
resentimentar, uneltitori macabri, carne de tun, trupe de 
sacrificiu. Războiul civil a ucis mai bine de 60.000 de 
oameni. Moartea prematură nu este niciodată plăcută, însă 
rebelii din Algeria s-au dat peste cap să fie cruzi, ucigându- 
şi victimele, ori de câte ori au avut ocazia, prin tăierea 
gâtului. Aşa se economisesc gloanţe şi, chipurile, ucigaşul 
se apropie mai mult de Dumnezeu”. 

Crimele au fost în bună parte la întâmplare, victimele, 
trecători nevinovaţi, multe dintre ele femei şi copii. Insă 
teroriştii islamişti au vizat îndeosebi „femeile neruşinate” şi 
personalul-cheie: jurişti şi birocraţi pregătiţi, tehnicieni 
străini, lideri intelectuali. Astfel, curmă orice progres spre 
libertatea gândirii şi egalitatea între sexe. Intruşii sunt cu 
atât mai vulnerabili: câteva asasinate exemplare îi pot 
descuraja pe ceilalţi şi îi pot convinge să plece. (Comparati 
cu efectul atacurilor asupra turiştilor străini din Egipt.) 
Statul răspunde cu propria violenţă: tortură, viol, crimă. 
Probabil că va veni şi un sfârşit - de ce parte, nimeni nu 
poate spune. În acelaşi timp, elementele francofone, laice 
fug în Franţa. Francezii nu le vor, deoarece, pe de o parte, 
algerienii aduc cu ei şi lupta. Franţa a avut deja parte de 
explozii premonitorii ale terorii algeriene. 


93 Fisk, „Sept journées ordinaires”, p. 7. 
832 


De la specialistul stângist către preşedintele 
Braziliei: avantajele realismului 


Ani la rând, Fernando Henrique Cardoso a fost o figură 
centrală a şcolii latinoamericane a dependenţei, liderul 
ideologic al anticolonialismului  anticapitalist. Doctrina 
fusese definită pentru prima oară de argentinianul Raul 
Prebisch, care s-a inspirat din teoriile centrale şi periferice 
ale exploatării europene şi americane a economiilor mai 
slabe de peste hotare; şi şi-a găsit un ecou puternic în ţările 
afectate de decalajul tot mai profund dintre bogaţi şi săraci. 
In anii 1960 şi 1970, sociologul Cardoso a scris sau a 
coordonat circa 20 de cărţi pe acest subiect. Unele dintre 
ele au devenit textele standard care au modelat o 
generaţie de studenţi. Poate cea mai cunoscută a fost 
Dependência e Desenvolvimento na America Latina 
(Dependenţă şi dezvoltare în America Latină). În varianta în 
engleză, aceasta se încheia cu un crez bombastic, deloc 
stimulator: 


Lupta propriu-zisă [...] se poartă între elitismul tehnocrat şi 
o viziune a procesului formator asupra unei societăţi 
industriale în masă care poate oferi ceea ce este popular ca 
specific naţional şi care reuşeşte să transforme nevoia unei 
economii mai dezvoltate şi a unei societăţi democratice într- 
un stat ce exprimă vitalitatea forţelor cu adevărat populare, 
capabile să caute forme socialiste pentru organizarea 
socială a viitorului**. 


Mai târziu, în 1993, Cardoso a devenit ministru de 
Finanţe al Braziliei. A găsit o ţară ce înota într-o rată anuală 
a inflaţiei de 7.000%. Guvernul devenise atât de imun la 


%% Cardoso şi Faletto, Dependency and Development, p. 216. 
La drept vorbind, e posibil ca textul să se citească mai uşor în 
spaniolă. 

acest narcotic monetar, iar brazilienii, atât de inventivi în 
ceea ce priveşte contramăsurile lor personale (taxiurile 
aveau aparate ce puteau fi ajustate în funcţie de tarif şi, 
poate, şi în funcţie de client), încât economiştii serioşi erau 
gata să nu acorde atenţie acestei volatilităţi, sub pretextul 
că certitudinea inflaţiei era o formă de stabilitate. 

Poate că acest lucru era valabil pentru brazilienii capabili 
să-şi ia măsuri de precauţie; însă inflaţia făcea ravagii 
asupra creditului internaţional al Braziliei, iar această ţară 
avea nevoie să împrumute. De asemenea, avea nevoie să 
facă comerţ şi să coopereze cu alte ţări, în special cu 
naţiunile bogate, capitaliste, care erau considerate a fi 
duşmanul. Drept urmare, Cardoso a început să vadă 
lucrurile diferit, determinându-i pe observatori să-l elogieze 
ca fiind pragmatist, „fără un nucleu ideologic puternic”9%5. 
Dispăruseră acum pasiunile anticolonialiste; dispăruse şi 
ostilitatea faţă de legăturile străine, cu dependenţa lor 
implicită. Brazilia nu are de ales, spune Cardoso. Dacă nu 
este pregătită să facă parte din economia globală, nu are 
„cum să concureze. [...] Nu este o constrângere din 
exterior. Este o necesitate pentru noi”9%. 

Fiecare perioadă cu virtuțile ei. Doi ani mai târziu 
Cardoso a fost ales preşedinte, în bună parte deoarece îi 
oferise Braziliei prima monedă puternică după mulţi ani: 
realul, evaluat la puţin peste un dolar. Realul încă există, şi 
ce stimulent pentru mândria naţională: mai mare decât 
dolarul! 

Epilog: O monedă stabilă nu este un panaceu. De la 
jumătatea anului 1996, finanţele publice au indicat un 
deficit mai mare; creşterea exporturilor încetinise; produsul 
real scăzuse în primul trimestru; ratele reale ale dobânzii, 


%% Matt Moffett, „Foreign Investors Help Brazil's Leader Tame 
Its Raging Inflation”, Wall St. J., 15 decembrie (95, p. A-1. 
%% /bid. Plecând de la premisa că citatele sunt traduceri, mi-am 
permis să fac mici modificări fără să schimb sensul. 

deşi mai mici, rămăseseră în continuare prohibitive; iar 
câştigurile din productivitatea industrială scăzuseră brusc, 
într-adevăr, la rate negative, în 1995, în sectoare-cheie 
precum metalurgia, utilajele şi textilele*”. 


97 Sebastian Edwars, „Why Brazil Is Not Mexico - Yet”, Wall St. 
J., 26 iulie 1996, p. A-13. 

Capitolul 29. 


Cum am ajuns aici? Încotro ne 
îndreptăm? 


Mărturia milenară pare destul de simplă. Dintr-o lume de 
imperii şi regate mai mari şi mai mici, mai mult sau mai 
puţin egale ca avuţie şi putere, am ajuns o lume de state- 
naţiuni, unele mult mai bogate şi mai puternice decât 
altele. De la câteva sute de milioane de oameni, am ajuns 
să fim şase miliarde, iar populaţia creşte în mod constant. 
De la utilizarea unor instrumente şi tehnici modeste, deşi 
ingenioase, am devenit maeştri ai unor mari maşinării şi 
forţe invizibile. Lăsând la o parte magia şi superstiţia, am 
trecut de la improvizație şi observaţie inteligentă la un corp 
uriaş şi tot mai mare de cunoştinţe ştiinţifice care 
generează un flux continuu de aplicaţii utile?*%. 


%% Mi se aminteşte faptul că magia şi superstiţia nu au 
dispărut; iar unii ar susţine că şi credinţa religioasă intră în 
această categorie. Fără îndoială, deoarece, muritori slabi cum 
suntem, căutăm alinare oriunde am putea-o găsi. Până şi 
oamenii de ştiinţă şi tehnicienii sunt vulnerabili, fiindcă ştiinţa şi 
raţiunea sunt însoțitori dificili. Cu toate acestea, iluziile, amăgirile 
şi credinţa sunt excluse în principiu şi în practică din cercetare şi 
descoperire. 

O bună parte din aceste lucruri sunt benefice, deşi 
puterea intelectuală şi materială a fost deseori abuzată în 
scopuri malefice şi distructive. Sau pur şi simplu folosită, cu 
urmări neintenţionate, dar abjecte**. Suferim din pricina 
asimetriei dintre cunoaşterea naturii şi cunoaşterea omului, 
dintre cunoaşterea celuilalt şi necunoaşterea de sine. Cu 
toate acestea, puţini oameni ar prefera să se întoarcă în 
trecut. Cei care se retrag din lumea materială bogată în 
favoarea renaşterii spirituale în natură poate că nu-şi iau 
ceasurile cu ei. Însă iau cărţi, ochelari şi haine 
confecţionate industrial; de asemenea, uneori, CD-playere; 
şi, de obicei, ştiu să solicite asistenţă medicală atunci când 
au nevoie. 

Remarcaţi faptul că ipoteza mea asupra beneficiilor şi 
avantajului suprem al cunoaşterii ştiinţifice şi înzestrării 
tehnologice este astăzi aprig atacată, chiar şi în cadrul 
Academiei. Motivele acestei reacţii, deseori camuflate în 
preferinţe pentru sentimente în detrimentul cunoaşterii, 
variază de la dezamăgirea cauzată de Paradisul 
Nedescoperit la teama şi resentimentele profanilor faţă de 
o cunoaştere imposibil de cunoscut!%%. Unii dintre opozanți 
sunt milenarişti: contează pe o revoluţie apocaliptică care 
să îndrepte relele şi să generalizeze fericirea. Comuniştii şi 
socialiştii marxişti, în ciuda devotamentului făţarnic faţă de 
ştiinţă, se încadrează în această categorie. Ceilalţi sunt 
nostalgicii, care revin insistent asupra binecuvântărilor 
mitice ale societăţilor apatride, comunale, primitive. Primul 
grup ilustrează foarte bine limitele omeneşti ale bunelor 
intenţii. Al doilea pierde vremea cu ceva irealizabil. Nu într- 
acolo se îndreaptă lumea!%!. 


%% Despre părţile negative şi „excesele” tehnologiei, vezi 
Salomon, Le destin technologique. 
10% Vezi Holton, Einstein History. 

10%1 Această abordare şi-a găsit adepţi în antropologie, care se 

confruntă cu dilema subiectului său tradiţional: de a-l preţui şi a-l 

Până de curând, pe parcursul acestui proces de o mie şi 
ceva de ani pe care majoritatea oamenilor îl consideră un 
progres, factorul-cheie - forţa stimulatoare - a fost 
reprezentat de civilizaţia occidentală şi de diseminarea ei: 
cunoştinţele, tehnicile, ideologiile politice şi sociale, bune 
sau rele. Această diseminare a fost determinată, pe de o 
parte, de dominaţia occidentală, deoarece cunoştinţele şi 
know-how-ul înseamnă putere; pe de altă parte, de 
învăţăturile occidentale; iar pe de altă parte, de imitație. 
Răspândirea a fost inegală şi o bună parte din exemplul 
occidental a fost respins de cei care îl consideră o 
agresiune. 

Astăzi, până şi istorisirea acestei poveşti este văzută de 
unii drept o agresiune. Într-o lume a valorilor relativiste şi a 
egalităţii morale, până şi ideea unei istorii mondiale axate 
pe Occident (eurocentrice) este denunţată ca fiind arogantă 
şi opresivă. Este menită, ni se spune, „să justifice dominaţia 
occidentală asupra Orientului, subliniindu-se superioritatea 
europeană”1%2, Ceea ce ar trebui să avem în schimb este o 
istorie multiculturală, globalistă, egalitaristă, care spune 
câte ceva (de preferinţă ceva bun) despre toată lumea. 
Contribuţia europeană - nici mai mult, nici mai puţin decât 
inventarea şi definirea modernităţii - ar trebui văzută ca 
fiind accidentală sau, ca să folosim termenul la modă, 
contingentă. 


conserva ca într-un coloid ; sau de a-l studia şi, astfel, de a 
încuraja transformarea şi dispariţia subiectului. Despre virtuțile 
primitivilor, vezi Diamond, /n Search of the Primitive, vezi şi 
Jordan, „Flight from Modernity”. 

1%2 |slamoglu-lnan,  „Introduction”, p. 222. Într-o analiză 
spirituală, subestimată a acestui subiect, Khoo Khay Jin 
sugerează că printre sursele acestei crise de conscience 
preponderent occidentale se numără „prăbuşirea proiectului 
socialist în gândire şi realitate”. H-WorldOhnet. msu.edu, 31 
octombrie 1996. 

Am văzut exemple ale acestei eurofobii în discuţiile de 
mai devreme privind epoca marilor călătorii şi descoperiri. 
Chinezii, ni se spune, ar fi descoperit (ar fi putut să 
descopere) Americile. Sau japonezii, ori africanii. Poate că 
ei le-au descoperit. Europa a fost pur şi simplu norocoasă. 
Sau, într-o variantă mânioasă, europenii nu au fost 
norocoşi. Au fost josnici şi depravaţi. Au furat argintul din 
Lumea Nouă, l-au folosit să-şi clădească un imperiu şi să 
facă comerţ în Asia, au înfrânt popoare mai cultivate, iar 
apoi s-au lăudat cu avuţia, realizările tehnice, misiunea 
civilizatoare şi spiritualitatea lor. 

Mai presus de toate, spun globaliştii, nu trebuie să 
demonstrăm întâietatea europeană „esenţializând-o”, adică 
asociind-o cu civilizaţia şi instituţiile europene - explicând-o 
prin  „prezenţele” europene, şi nu prin „absenţele” 
noneuropene. Astfel, asimetria vădită dintre curiozitatea 
sistematică a Europei în legătură cu civilizațiile şi culturile 
străine şi relativa indiferenţă a acestor „ceilalţi” este 
negată aprioric de către apărătorii ce reafirmă fără să-şi 
dea seama contrastul'%. Ideea, spun unii globalişti, este că 
nu există nimic de explicat. Sau, dacă preferaţi, putem 
„problematiza” atât istoria europeană, cât şi istoria 
noneuropeană, incluzând şi ceea ce nu s-a întâmplat: „atât 
luptele eşuate, cât şi cele de succes fac parte din 
istorie”1%4. Fără îndoială, atenţia acordată eşecului riscă să 
fie acuzată de negativism părtinitor: cine spune că 
noneuropenii trebuiau să urmărească obiective 
asemănătoare cu cele ale Occidentului? 

Această direcţie a gândirii antieurocentrice este pur şi 
simplu antiintelectuală; de asemenea, contrară faptelor. 
Dar cât de populară, mai ales în rândul aşa-zişilor 
occidentali şovini. Noii globalişti, displăcându-le mesajul, 
vor să ucidă mesagerul - ca şi când istoria nu ar fi avut loc. 


1003 Astfel, Tavakoli-Taghi, „Orientalism's Genesis Amnesia”. 
1004 |slamoglu-lnan, „Introduction”, p. 229. 

Realitatea precedenţei tehnologice occidentale există1%5. Ar 
trebui să vrem să ştim de ce, cu toţii, deoarece cauza ne-ar 
putea ajuta să înţelegem prezentul şi să anticipăm 
viitorul196, 


Istoricilor le place să privească în urmă, nu în faţă. Ei 
încearcă să înţeleagă şi să explice faptele. Şi economiştii 
vor să cunoască trecutul, dar cred ceea ce ştiu despre el 
doar în măsura în care corespunde teoriei şi logicii; şi, de 
vreme ce au siguranţa principiilor de bază, se opun într-o 
mai mică măsură să prezică un viitor modelat de 
raționalitate. Bineînţeles, economiştii recunosc posibilitatea 
accidentului şi iraţionalităţii, însă, pe termen lung, acestea 
nu pot decât să amâne ceea ce, din punct de vedere logic, 
este inevitabil. Rațiunea va triumfa, deoarece raţiunea dă 
rezultate. Mai mult înseamnă mai bine, iar în ceea ce 
priveşte alegerea obiectivelor, realizarea materială este cel 
mai bun argument. 

Aşadar, în vreme ce istoricii sunt agnostici în privinţa 
viitorului, deci potenţiali pesimişti, economiştii şi oamenii 
de afaceri tind să fie optimişti!%%. Mai presus de orice, 
optimismul are de-a face cu sporirea avuţiei, cu ceea ce 
Adam Smith numea „creşterea firească a belşugului”. Chiar 
şi pentru cei săraci: „în mai toate modurile în care vreţi să 


1005 Unii ar sustine (de exemplu, A.G. Frank) că know-how-ul şi 
cunoştinţele Europei nu le-au întrecut pe cele ale altor civilizatii 
până în preajma Revoluţiei Industriale, să zicem până în jurul 
anului 1800 - ca şi când dominaţia europeană ar fi fost un 
accident, iar Revolutia industrială, o iluminare. Istorie inexactă. 

1006 Cf. Hall, „A Theory of the Rise of the West”, p. 231. 

1007 Despre proliferarea a ceea ce Ferdinand Mount numeşte 
cărţi „ale sfârşitului”, vezi recenzia sa „No End în Sight”, TLS, 3 
mai 1996, p. 30. El scrie: „Un lucru este comun în această 
disonanţă a profeţiei şi recomandărilor: refuzul de a sta o clipă şi 
de a analiza, chiar şi cu o grijă închipuită, argumentele 
oponenților lor sau slăbiciunilor propriilor argumente”. 

măsuraţi, viaţa se îmbunătăţeşte pentru oamenii din 
naţiunile aflate în curs de dezvoltare”1%8. De asemenea, 
devine mai lungă; iar aceste date privind speranţa de viaţă 
ar trebui să tranşeze chestiunea. In mod identic, oamenii 
săraci o duc, în medie, mai bine. Nu sunt mai puţini; însă o 
duc mai bine. Economiştii sunt acum de părere că lumea va 
continua să se îmbogăţească, că săracii îi vor ajunge din 
urmă pe bogaţi, că insulele de creştere vor deveni 
continente, cunoştinţele vor putea rezolva problemele şi 
vor surmonta pe parcurs dificultăţile materiale şi sociale1%?. 
Aşa a fost şi aşa va fi. 

Economiştii nu au fost dintotdeauna de aceeaşi 
părere!%. Urmaşii lui Adam Smith au anticipat stagnarea: 
Malthus, cu presiunea implacabilă a populaţiei asupra 
rezervei de hrană; Ricardo, cu „statul staționar”, pe măsură 


1%%8 B, Biggs, preşedinte la Morgan Stanley Asset Management, 
citat în Kaplan, Enas of the Earth, p. 297. 

1009 insule de creştere: nu toată lumea este fascinată. Paul 
Kennedy se întreabă în Preparing for the Twenty-first Century: 
„Cât de comod ar fi să ai insule de prosperitate într-o mare de 
sărăcie?”. Rifkin (End of Work) este la fel de scandalizat de 
contrastele dintre bogaţi şi săraci. Dacă aşa va fi, ar trebui să 
trecem la o „societate post-piaţă”, indiferent ce ar fi acest lucru. 
Cf. Mount, „No End in Sight”. Dată fiind proliferarea unor post- 
cutare şi post-cutare, e posibil ca în curând să avem de-a face cu 
post-post şi post-post-post. 

1010 Smith dă oarecum crezare limitelor, deoarece vorbeşte 
despre o ţară „care a atins adevărata culme a bogăției pe care 
natura solului, clima şi situaţia ei, faţă cu alte ţări, i-o îngăduie, şi 
care ar putea astfel să nu mai progreseze” (Avuţia naţiunilor, 
cartea 1, cap. IX: „Despre profiturile capitalului” [Adam Smith, 
Avuţia naţiunilor, vol. 1, trad. de Al. Hallunga, Editura Academiei, 
Bucureşti, 1962, cartea 1, cap. IX, p. 67 - nitr.]). Insă o tratează 
ca pe o perspectivă îndepărtată, „poate” încă neexperimentată, 
şi atrage atenţia asupra oportunitătilor de a depăşi aceste limite 
cu ajutorul unor „legi şi instituţii” mai bune. 

ce pământul şi renta absorb surplusul; Jevons, cu gogoriţa 
lui privind epuizarea combustibilului. În acele vremuri, 
economia era poreclită „groaznica ştiinţă”. Progresul 
ulterior a domolit aceste temeri, deşi unii cred că 
apocalipsa malthusiană nu a fost decât amânată”, 

In acelaşi timp, un nou călăreț li se alătură celor patru ai 
apocalipsei: dezastrul ecologic. Nu mai trebuie să ne facem 
griji în privinţa epuizării unei resurse sau alteia; tehnologia 
va găsi substituţi!0!?. Insă trebuie să ne ocupăm de daunele 
grave, progresive şi probabil iremediabile pe care le 
provocăm mediului înconjurător. Această ameninţare la 
adresa bunăstării este direct legată de dezvoltarea 
economică, deoarece deşeurile, poluarea şi deteriorarea 
mediului cresc odată cu avuţia şi producţia. Ceteris paribus, 
bogatii sunt cei care otrăvesc planeta. 1997, p. A-9). Va fi 
oare de ajuns? Şi cu Africa cum rămâne? 

Fără îndoială, bogatii sunt conştienţi de pericol - cel puţin 
unii dintre ei -, iar avuţia lor le permite să cheltuiască pe 
curăţenie şi să-şi deverseze deşeurile în altă parte!%!?. De 


1011 Graţie cercetării botanice şi inventării „orezului-minune”, 
recolta mondială de orez s-a dublat între anii 1967 şi 1992, India 
a avut „Revoluţia Verde”. Acum populaţia exercită din nou 
presiune asupra ofertei, iar International Rice Research Institute 
(Institutul Internaţional de Cercetare a Orezului) promite un 
„Superorez” care va genera o producţie cu 20—25% mai mare. 
(Seth Mydans, „Scientists Developing «Super Rice» to Feed 
Asia”, New York Times, 6 aprilie) 

192 Cf. Dasgupta, „Natural Resources”, vorbeşte despre o a 
treia fază, „Epoca Substituibilităţii”: „In această Epocă finală, 
activităţile economice se vor baza oarecum în exclusivitate pe 
materiale care sunt aproape inepuizabile, cu o pierdere relativ 
mică în ceea ce priveşte nivelurile de trai” (p. 1128). 

1013 insă nu întotdeauna, pentru că nimeni nu vrea aşa ceva. Pe 
7 mai 1996, manifestanți din Germania au protestat împotriva 
întoarcerii unor deşeuri radioactive, nemţeşti la origine, trimise 
în Franţa spre a fi procesate şi apoi aduse înapoi în Germania 

asemenea, abundă în sfaturi ecologice bune pentru noile 
state în curs de industrializare. La rândul lor, acestea arată 
repede cu degetul poluarea de care s-au făcut responsabile 
ţările bogate de astăzi de-a lungul perioadei lor de creştere. 
De ce ar trebui ca întârziaţii de astăzi să aibă grijă? În plus, 
majoritatea ţărilor în curs de dezvoltare sunt gata să 
plătească preţul impus de mediu: salarii şi bogății acum; 
boală şi moarte mai târziu. Negreşit, nimeni nu a făcut un 
sondaj, însă această preferinţă pare plauzibilă. Tinerii - iar 
ţările în curs de dezvoltare sunt pline de tineri - cred că vor 
trăi o veşnicie. In acelaşi timp, cine poate limita poluarea şi 
boala? Bogaţii sunt înspăimântați, chiar dacă săracii nu 
sunt. Bogaţii au mult mai mult de pierdut. 


Dacă avem ceva de învăţat din istoria dezvoltării 
economice, este că cultura poate schimba totul. (Aici Max 
Weber avea dreptate.) Mărturie stă iniţiativa minorităţilor 
expatriate - chinezii în Asia de Est şi Sud-Est, indienii în 
Africa de Est, libanezii în Africa de Vest, evreii şi calvinii în 
bună parte din Europa şi aşa mai departe. Totuşi cultura, în 
sensul valorilor şi atitudinilor intrinseci care ghidează o 
populaţie, îi sperie pe specialişti. Are un iz sulfuric de rasă 
şi moştenire, un aer de permanenţă. În momentele 
meditative, economiştii şi specialiştii în ştiinţe sociale 
recunosc că nu e adevărat şi salută realmente exemplele 
de transformare culturală în bine, deplângându-le pe cele în 
rău. Insă aplaudarea sau deplângerea implică pasivitatea 
observatorului - o incapacitate de a folosi cunoştinţele 
pentru a modela oameni şi lucruri. lată ce ar prefera 


pentru a fi depozitate în siguranţă. Nemţii au cheltuit milioane de 
dolari pentru a ţine sub control mulțimile furioase. lată de ce un 
economist a propus recent ca naţiunile bogate să-şi deverseze 
deşeurile nedorite în locuri sărace, precum Africa - tot nisipul 
ăla... iar africanii au nevoie de bani. Simpla idee este simbolic 
inacceptabilă. 

tehnicienii să facă: să modifice ratele de schimb şi ale 
dobânzii, să destindă comerţul, să schimbe instituțiile 
politice, să conducă. În plus, criticile la adresa culturii 
rănesc şi orgoliul, afectând identitatea şi stima de sine. 
Venind din partea unor intruşi, asemenea critici, oricât de 
indirecte şi pline de tact, duhnesc a condescendenţă. 
Reformatorii binevoitori au învăţat să se dea la o parte. 

În plus, dacă cultura face atât de multe, de ce nu 
lucrează consecvent? Economiştii nu sunt singurii care se 
întreabă de ce unii oameni - chinezii, să zicem - au fost 
atât de multă vreme neproductivi acasă şi, cu toate 
acestea, atât de întreprinzători peste hotare. 

Dacă cultura contează, de ce nu a schimbat şi China? 
(Asta face acum.) Un prieten economist, maestru al 
terapiilor politico-economice, soluţionează acest paradox 
negând orice legătură. Cultura, spune el, nu-i permite să 
prezică rezultatele. Îl contrazic. Am fi putut prevedea 
succesul economic postbelic al Japoniei şi Germaniei luând 
în calcul cultura. Acelaşi lucru este valabil şi pentru Coreea 
de Sud vs Turcia, Indonezia vs Nigeria. 

Pe de altă parte, cultura nu este singură. Analiza 
economică preţuieşte iluzia potrivit căreia o singură cauză 
ar trebui să fie de ajuns, însă determinanţii proceselor 
complexe sunt în mod invariabil multipli şi interconectaţi. 
Explicaţiile monocauzale nu vor funcţiona. Aceleaşi valori 
suprimate de „guvernarea proastă” de acasă îşi pot găsi 
oportunităţi altundeva. De aici şi succesul deosebit al 
iniţiativei emigranților. Grecii antici, ca de obicei, aveau un 
cuvânt pentru asta: aceşti metoikos, rezidenţi străini în 
oraşele greceşti, erau fermentul societăţilor care strâmbau 
din nas la meşteşuguri şi la bani. Astfel, străinii găseau şi 
vindeau bunurile şi câştigau banii. 

În acelaşi timp, întrucât cultura şi performanţa 
economică sunt asociate, schimbările uneia dintre ele se 
vor răsfrânge asupra celeilalte. În Thailanda, toţi bărbaţii 

tineri obişnuiau să dedice ani de zile unei ucenicii religioase 
în mănăstirile budiste. Această perioadă de maturizare era 
benefică pentru spirit şi suflet; de asemenea, corespundea 
ritmului somnolent al activităţii economice tradiţionale şi al 
muncii. Asta se întâmpla atunci. Astăzi, Thailanda se mişcă 
mai rapid; comerţul e prosper; afacerile atrag. Drept 
urmare, tinerii se ocupă de spirit vreme de câteva 
săptămâni - îndeajuns cât să înveţe nişte rugăciuni şi 
ritualuri şi să se întoarcă în lumea reală, materială. Timpul, 
despre care toată lumea ştie că înseamnă bani, s-a 
schimbat în termeni de valoare relativă. Această schimbare 
nu ar fi putut fi impusă decât printr-o revoluţie. Thailandezii 
şi-au ajustat de bunăvoie priorităţile. 

Povestea thailandezilor ilustrează răspunsul culturii la 
creşterea economică şi la oportunităţi. Şi reciproca este 
posibilă - cultura se poate îndrepta împotriva iniţiativei. 
Avem cazul rusesc, în care 75 de ani de instruire antipiaţă, 
antiprofit şi de privilegiere a oamenilor din interior au sădit 
şi au îngheţat atitudini antiantreprenoriale. Chiar şi după 
prăbuşirea regimului - oamenii se tem de incertitudinile 
pieţei şi tânjesc după zăbava sigură a muncii la stat. Sau 
după egalitatea în sărăcie. Potrivit unui banc rusesc, 
ţăranul Ivan este invidios pe vecinul Boris pentru că acesta 
are o capră. O zână vine şi îi propune lui Ivan să-i 
îndeplinească o singură dorinţă. Ce îşi doreşte Ivan? Să 
moară capra lui Boris. 

Din fericire, nu toţi ruşii gândesc aşa. Prăbuşirea 
prohibiţiilor şi  inhibiţiilor marxiste a condus la o 
intensificare a activităţilor de afaceri, cele mai bune fiind 
asociate cu tranzacţiile bazate pe informaţii confidenţiale, 
unele ilegale, o bună parte fiind opera minorităţilor 
nonruseşti (armeni, georgieni et a/.). Fermentul este aici, 
iar deseori asta e de ajuns: iniţiativa câtorva oameni 
diferiţi, întreprinzători. În acelaşi timp, vechile obiceiuri 
persistă, corupţia şi infracţionalitatea sunt de nestăpânit, 

războiul cultural se dezlănţuie, alegerile atârnă de aceste 
chestiuni, iar rezultatul nu este cert10!4. 


Convergenţă este acum cuvântul de ordine, promisiunea 
unei egalităţi, a generalizării prosperității, sănătăţii şi 
fericirii. În orice caz, asta ne spune teoria economică, 
asumându-şi mobilitatea factorilor de producţie. 

Experienţa este altceva. Cifrele pentru numărul redus de 
tări industriale avansata par să confirme convergenţa, însă 
ţările individuale nu stau întotdeauna în turmă. Va continua 
Japonia să o ia înainte? Va continua Marea Britanie să 
rămână în urmă ori veştile bune din acest deceniu sunt 
promisiunea zilei de mâine? Va fi acesta secolul Asiei de 
Est? Şi cum rămâne cu Statele Unite? Americanii ar trebui 
să-şi amintească de refuzul britanicilor de a-şi accepta 
problemele înainte de a se lăsa la rândul lor reconfortaţi de 
prognoze optimiste. Aceasta este slăbiciunea futurismului: 
profeţii nu rămân prin preajmă ca să-şi asume 
responsabilitatea greşelilor lor. Şi chiar dacă o fac, nimeni 
nu-i mai bagă în seamă; ei înşişi nu-şi mai amintesc decât 
profeţiile bune. (În plus, nu uitaţi legea de bază: aveam 
dreptate când am spus lucrul ăsta.) 

În acelaşi timp, avansați şi înapoiaţi, bogaţi şi săraci nu 
par să se apropie mai mult Statisticienii optimişti indică o 
miniconvergenţă generală, însă includ Asia printre săraci şi 
numai succesul deosebit al Asiei de Est contrazice această 
iluzie optică. Africa şi Orientul Mijlociu nu se îndreaptă în 
continuare nicăieri. America Latină se descurcă aşa şi-aşa, 
în timp şi spaţiu. Fostul bloc socialist se află în tranziţie: 
unele ţări o duc bine; altele, mai ales fosta Uniune 
Sovietică, se clatină într-o incertitudine profundă. 


1014 Rusia nu este un loc sigur pentru afaceri. Cf. Remnick, 
Lenin's Tomb and Resurrection. E posibil ca în Ucraina să fie şi 
mai rău. Cf. R. Bonner, „Ukraine Staggers on Path to the Free 
Market”, New York Times, 9 aprilie 1997, p. A-3. 

Şi cum rămâne cu evenimentele neprevăzute şi cu 
haosul? Sunt atât de multe lucruri care pot degenera - 
război, revoluţie, dezastru natural, guvernare defectuoasă, 
infracţionalitate, ideologie  antiproductivă. Numeroase 
poveşti de succes par fragile, fiind dependente de statu- 
quoul politic. Zi de zi, ziarul aduce mesaje de speranţă: 
India se schimbă şi începe să încurajeze investiţiile străine; 
pacea şi ordinea „prind rădăcini” în Sierra Leone; după ani 
de conflicte sângeroase, Argentina îşi revine; Rusia 
clocoteşte de noi iniţiative odată cu noile planuri de 
investiţii ale companiei Pepsi-Cola Putem considera aceste 
cotituri fericite ca fiind definitive? Din două în două zile, 
acelaşi ziar ne avertizează în privinţa problemelor şi a 
răsturnării situaţiei. 

Colonia britanică Hong Kong este probabil cel mai bun 
exemplu de incertitudine şi pendulare. A fost preluată din 
nou de China la 1 iulie 1997. Nu-i cunoaştem încă soarta. 
China ar putea alege s-o preţuiască; sau ar putea decide s- 
o forţeze să intre pe acelaşi făgaş al economiei 
continentale. Fără îndoială, pare improbabil ca Republica 
Chineză să ucidă gâscă cu atât de multe ouă de aur. Insă 
cât de importante sunt ouăle Hong Kongului în contextul 
chinez mai amplu? În plus, istoria a cunoscut iraţionalităţi 
asemănătoare, iar China are antecedente în ceea ce 
priveşte sacrificarea comerţului în favoarea principiului 
imperial. În acelaşi timp, familiile din Hong Kong implicate 
în afaceri şi-au luat măsuri de precauţie, în ambele cazuri - 
şi dacă pleacă, şi dacă rămân. Şi-au obţinut cetăţenie în 
zone mai ferite (circa 600.000 dintre ei au paşapoarte 
străine)!%!5. De asemenea, învaţă să vorbească atât 
mandarina, cât şi cantoneza lor nativă şi îi înlocuiesc pe 


1015 Cf. Edward A. Gargan, „A Year from Chinese Rule, Dread 
Grows în Hong Kong”, N.Y. Times, 1 iulie 1996, p. A-1; şi Peter 
Stein, „China Is Slow to Handle Issues on Hong Kong”, Wall St. J., 
p.B7D. 

directorii occidentali cu directori chinezi!0$. O strategie 
raţională de minimizare a pierderii potenţiale maxime. 


Globalizarea şi convergenţa semnalează sfârşitul luptelor 
naţionale? Simpla idee a competitivităţii economice 
internaţionale nu mai are niciun sens? Economistul Paul 
Krugman ar spune că nu: „Părerile [celor ce reclamă o 
economie naţională] se sprijină pe neputinţa de a înţelege 
până şi cele mai simple realităţi şi concepte economice” Y, 

Hotărât şi dispreţuitor, dar cu toate acestea partizanii 
intervenţiei statului nu au cedat. Vorbim aici despre două 
obiective, puterea şi avuţia; şi despre două idealuri, 
dreptatea  distributivă şi eficienţa impersonală. Toate 
acestea merg mână în mână. Fiecare are propria atracţie, 
propriii clienţi şi propria justificare. 

Chiar şi în cadrul profesiei economice, părerile sunt 
împărţite. Neoclasicii spun nu: pentru ei, niciun semnal nu 
este mai de încredere decât cel al pieţei. Păşesc aici pe 
urmele marelui maestru: „Naţiunile mari nu sărăcesc 
niciodată prin risipă şi greşita comportare a particularilor, 
totuşi sărăcesc uneori, prin risipa sau reaua comportare a 
guvernării. În majoritatea ţărilor, totalitatea sau aproape 
totalitatea venitului public e întrebuințată pentru 
întreţinerea oamenilor neproductivi”10:5. Adam Smith îşi 
făcea griji că aceşti oportunişti ar putea consuma produsul 
necesar susținerii membrilor productivi ai societății. (Există 
şi astfel de țări.) 


1016 Comparaţi precauțiile firmelor ruseşti, care îşi stabilesc 
sediile în Cipru ca să scape de infracţionalitate şi de haosul 
potenţial de acasă. Mark M. Nelson, „Economic Fugitives”, Wa// 
St. J., 9 mai 1996, p. 1. 

1017 Krugman, Pop Internationalism, p. 70. 

1018 Adam Smith, Avuţia națiunilor, vol. |, trad, de Al. Hallunga, 
Editura Academiei, Bucureşti, 1965, cartea Il, cap. |: 
„Acumularea capitalului”, p. 230. 

Cu toate acestea, Adam Smith a înţeles şi faptul că statul 
poate (va) face diferite lucruri - apărare, poliţie - mai bine 
decât iniţiativa privată. În Turcia otomană, combaterea 
incendiilor era responsabilitatea companiilor private, care 
veneau în fugă atunci când se dădea alarma. Concurau una 
cu alta şi negociau preţul cu proprietarii casei la faţa 
locului. În timpul negocierilor, focul ardea mai intens, iar 
miza se diminua. Sau se răspândea. Vecinii aveau tot 
interesul să pună mână de la mână. Între răutate şi 
lăcomie, numeroase incendii ale unor locuinţe s-au 
transformat în conflagrații în masă. 

Problema persistă în ţările lipsite de iniţiativă. Într-o lume 
a schimbării rapide şi a competiţiei internaţionale, îşi poate 
permite societatea să aştepte iniţiativa privată? Observaţi 
rolul statului în ţări exemplare precum Coreea, Taiwan sau 
chiar Japonia: declanşează, protejează şi îndrumă iniţiativa 
de piaţă, oficial liberă. La care susţinătorii pieţei libere 
răspund pomenind de Pearl Harbor. 

Istoria, aşadar, este în mod vădit mixtă. Intervenţia 
statului este fie bună, fie absolut îngrozitoare. 

In plus, statul poate fi extrem de util în slujba mediului de 
afaceri. Autorităţile au fost dintotdeauna predispuse la 
tentaţii (mite); asta e firea omului. Însă creşterea salariilor 
şi a bonusurilor private în economiile în expansiune a 
amplificat şi a accelerat această corupere a guvernului şi 
administraţiei. Bărbaţii cu bani îi pot cumpăra pe bărbaţii 
cu putere. Preşedinţii şi prim-miniştrii se comportă ca nişte 
comis-voiajori şi îşi judecă succesul prin numărul 
tranzacţiilor încheiate şi al contractelor semnate. Britanicii 
vorbesc despre înlocuirea iahtului regal cu un vas şi mai 
mare, echivalentul unui vas de croazieră pentru doi, plus 
invitaţi. Această navă de linie ar costa sute de milioane de 
lire sterline, iar dacă ne ghidăm după experienţă, ar costa 
în cele din urmă mai mult să-l întreţii decât să-l construieşti 
- cu atât mai mult cu cât simpla existenţă a unei asemenea 

jucării scumpe impune folosirea ei. (Casa regală nici nu are 
habar de doctrina costurilor de investiţie.) Nu contează. 
Susţinătorii vasului îl asigură pe contribuabilul britanic că 
acesta va stimula comerţul. Între timp, idealurile cedează în 
faţa dobânzii. China se comportă urât? Cea mai bună cale 
de a o da pe brazdă este să nu spui nimic şi să faci afaceri. 
Poate părea cinic; însă poate fi un remediu la fel de bun ca 
oricare altul pentru iraţionalitatea despotică. 


Procesul de selecţie continuă. Căutarea actuală a mâinii 
ieftine de lucru a strămutat locurile de muncă din ţările 
bogate în cele sărace - sau, mai precis, în unele ţări 
sărace!!?. Fericire pentru unii, privaţiune pentru alţii. La 
acest amestec de veşti bune şi rele se reduce întreaga 
schimbare economică. Economiştii şi moraliştii apreciază 
astfel de transferuri ca fiind raţionale, ca reflectând 
avantajul comparativ, deci ca fiind rezonabile şi de dorit. De 
ce ar fi slujbele mai puţin oportune pentru malaysieni şi 
mexicani decât pentru americani şi nemți? Din nou 
Krugman: „Poate ne-am fi aşteptat ca toată lumea să 
primească cu braţele deschise această schimbare a 
peisajului global, să vadă creşterea rapidă a nivelurilor de 
trai pentru sute de milioane de oameni, dintre care mulţi 
fuseseră înainte disperat de săraci, drept progres - şi o 
oportunitate de afaceri fără precedent” 1°20, 

Fără niciun motiv, exceptând faptul că cei care îşi pierd 
slujbele sunt nemulţumiţi şi furioși, iar în naţiunile 
industriale avansate, cei care îşi pierd slujbele votează. De 


1019 W, Y. Times, 19 iunie 1996, p. D-5: „Moulinex [producător 
francez de electrocasnice] îşi mută producţia în Mexic”. Nu pe 
toată: patru din unsprezece fabrici, 2.600 din 11.300 de locuri de 
muncă. Firma suferise o pierdere de 702 milioane de franci în 
anul ce se încheia la 31.03, după o pierdere de 213 milioane cu 
un an înainte. 

1020 Pop Internationalism, p. 50. 

asemenea, demonstrează şi se revoltă. Aceiaşi observatori 
care îşi fac griji în legătură cu greşelile politicii comerciale 
„strategice” ar putea să se concentreze în schimb asupra 
riscurilor şi costurilor conflictului. Un economist 
imperturbabil ar putea susţine că naţiunile nu concurează 
precum corporaţiile; sau că pierderea pieţelor pentru 
export şi a locurilor de muncă nu contează atât de mult 
pentru o ţară bogată ca Statele Unite!%2!; sau că barierele în 
calea importurilor nu vor promova productivitatea şi nu vor 
creşte nivelul de trai acasă; sau că pierderea slujbelor în 
ramurile care nu mai sunt „avantajoase” va fi compensată 
prin crearea de noi locuri de muncă în alte domenii. Aceste 
raționamente şi ingeniozităţi nu vor ajuta muncitorii şi 
sindicatele intimidate de ameninţarea emigrării locurilor de 
muncă. Şi nici nu vor consola pe cineva care îşi pierde 
slujba şi este nevoit să accepte un loc de muncă mai puţin 
satisfăcător şi mai prost plătit sau pe cineva aflat la 
amurgul vieţii, pentru care până şi ideea de a o lua de la 
capăt este de neimaginat!%2. 


1021 Cf. ibid., pp. 112—113, care afirmă că nici măcar o „politică 
comercială strategică”, de succes nu ar adăuga mai mult de 1/15 
din 1% la venitul naţional american. Acest lucru plasează o 
asemenea politică „în aceeaşi categorie cu politicile de fixare a 
preţurilor pentru fermierii şi minerii care îşi desfăşurau 
activitatea pe pământ federal”. Nu sunt de acord. În măsura în 
care guvernul poate promova competitivitatea, ar trebui să o şi 
facă, pe principiul că performanţa îmbunătăţită şi cunoştinţele 
sporite sunt molipsitoare. Şi, în măsura în care guvernul 
arendează pământ federal sub valoarea pieţei, ar trebui să 
înceteze, pe principiul că activităţile de rent-seeking de succes 
constituie un obicei prost şi sunt, de asemenea, molipsitoare, 
Singurul argument real împotriva intervenţiei guvernului este 
acela că face adesea treabă de mântuială. Lucru, de asemenea, 
molipsitor. 

1022 Cf. Uchitelle, „Like Oil and Water”, Acest articol este o 
comparaţie a economiei - conţinut şi ton - a lui Lester Thurow şi 

Cât de supărătoare sunt ocolişurile neobrăzate care îi 
spun publicului să se bucure de perspectiva unor maşini şi 
televizoare mai ieftine, pe care nu şi le mai permit, şi care îl 
sfătuiesc să caute să cultive boabe de soia sau să întreţină 
conturi bancare. Aceasta, nu uitaţi, este o reluare a sfatului 
pe care John Bowring l-a dat statelor membre ale 
Zollvereinului german în 1840: cultivați grâu şi vindeţi-l 
pentru a cumpăra manufacturi britanice. A fost un exemplu 
sublim de judecată economică sănătoasă; însă Germania ar 
fi fost şi mai săracă dacă l-ar fi urmat. E posibil ca avantajul 
comparativ de astăzi, după cum am observat, să nu fie şi 
cel de mâine. Protecţia este legitimă doar pentru industriile 
embrionare? Sunt ţările bogate obligate moral să evite 
dispozitivele adoptate în mod curent de ţările în curs de 
dezvoltare? Partizanii teoriei dependenţei au accentuat 
îndelung nedreptatea comerţului aşa-zis inegal dintre 
puternici şi slabi, bogaţi şi săraci. Însă asimetria este 
bidirecţională. 

Aceste întrebări nu au răspunsuri simple, lipsite de 
ambiguitate. Una e să susţii o politică activă de guvernare, 
şi alta să iei măsurile corecte şi să le aplici până la capăt. 
Un lucru însă mi se pare clar. Tendinţa actuală de 
diseminare industrială globală va al rage, pentru ţările mai 
bogate, o scădere a salariilor, o inegalitate sporită a 
veniturilor şi/sau rate mai mari ale şomajului (temporar?). 
Nimeni nu a abrogat legea cererii şi ofertei. Mulţi 
economişti, dacă nu chiar majoritatea, nu vor fi de acord. 
Se bazează aici pe certitudinea sfântă a câştigurilor din 
comerţ pentru toată lumea. Concurența internaţională, ne 
spun cu toţii, este un joc cu sumă pozitivă: toată lumea 
profită. 

Pe termen lung. Nu este locul să propunem, în câteva 
pagini, o analiză a diferenţelor de opinie pe acest subiect, 


a lui Paul Krugman. 

care continuă să genereze o bibliotecă întreagă de 
material!%5. Din mărturiile istorice, aş afirma pur şi simplu 
următoarele: 


— Câştigurile din comerţ sunt inegale. După cum ne-a 
dovedit-o istoria, unele ţări se vor descurca mult mai bine 
decât altele. Principalul motiv este că avantajul comparativ 
nu este acelaşi pentru toţi, iar unele activităţi sunt mai 
profitabile şi mai productive decât altele. (Un dolar nu este 
un dolar nu este un dolar.) Au nevoie şi generează câştiguri 
mai mari în termeni de cunoştinţe şi know-how, atât în 
interior, cât şi în exterior. 

— Exportul şi importul locurilor de muncă nu sunt la fel 
ca în comerţul de bunuri. Cele două pot fi interşanjabile în 
teorie, însă impactul asupra omului este extrem de diferit. 

— Avantajul comparativ nu este fix şi se poate deplasa 
favorabil sau defavorabil. 

— Ajută întotdeauna să urmăreşti şi să reacţionezi la 
piaţă. Insă doar pentru că pieţele dau semnale nu înseamnă 
că oamenii vor răspunde la momentul oportun sau aşa cum 
se cuvine. Unii oameni fac asta mai bine decât alţii, iar 
cultura poate avea un rol hotărâtor. 

— Unora le este mai uşor şi mai plăcut să ia decât să 
facă. Această tentaţie caracterizează toate societăţile, şi 
doar antrenamentul moral şi vigilenţa o pot ţine sub 
control. 


De asemenea, nu vreau să susţin o politică naţională 


10233 Printre cele mai recente contribuţii se numără eseurile din 
Krugman, Pop Internationalism, care denunţă protecţionismul şi 
alte eforturi de a controla comerţul. Krugman este extrem de 
intransigent cu adversarii săi intelectuali, definind 
„internaţionalismul pop” drept „vorbărie goală care îi atrage pe 
cei ce vor să pară sofisticaţi fără să mediteze profund”. Citat în 
recenzia lui Charles Wolf, Jr., în Wall St. /., 1 iunie 1996, p. A-12. 

specifică, cu atât mai puţin cu cât intervenţia activistă 
poate la fel de uşor să şi înrăutăţească lucrurile, nu numai 
să le îmbunătăţească. Fiecare caz trebuie judecat în funcţie 
de merite, iar guvernele sunt capabile de tot atâtea greşeli, 
chiar mai mari, decât oamenii de afaceri care încearcă să 
modeleze şi să influenţeze piaţa. (Şi invers. Multe depind de 
ceea ce se încearcă să se maximizeze - avuţia, egalitatea, 
siguranţa, salvarea sau orice altceva!%4.) Vreau doar să 
spun că tiparul actual al diseminării tehnologice şi al 
dezvoltării prin ajungere din urmă va exercita o mare 
presiune asupra celor bogaţi, îndeosebi asupra victimelor 
individuale ale regrupării economice, aducându-le în acelaşi 
timp „bunătăţi” şi speranţă unora dintre cei săraci, precum 
şi deznădejde, dezamăgire şi mânie multora dintre ceilalţi. 

Fără îndoială, ţările bogate, industriale se pot apăra şi 
singure (pot alina, dar nu pot înlătura complet durerea), 
menţinându-se în avangarda cercetării, deplasându-se 
către ramuri noi şi în dezvoltare (creând noi locuri de 
muncă), învățând de la alţii, găsind nişele potrivite, 
cultivând şi folosind abilităţi şi cunoştinţe. Pot contribui 
major prin menţinerea unei viteze constante şi asigurarea 
unor plase de siguranţă, ajutându-i pe perdanţi să capete 
noi abilităţi, să obţină noi locuri de muncă sau pur şi simplu 
să iasă la pensie. Foarte multe vor depinde de spiritul lor de 
iniţiativă, de simţul identităţii şi angajamentul faţă de 
binele comun, de stima lor de sine, de capacitatea de a 
transmite aceste valori de la o generaţie la alta. 

Între timp, cum rămâne cu cei săraci, cu cei înapoiaţi, cu 
cei dezavantajaţi? La urma urmei, ţările industriale bogate, 
oricât de mult ar fi presate de noua concurenţă, se 
descurcă atât de bine, încât e greu să le stârneşti grija şi 
compasiunea. Cu toate problemele lor, au o obligaţie 


1024 Pentru o perspectivă sceptică asupra eficienţei pieţei şi o 
apărare a avantajului intervenţiei guvernamentale, vezi Kuttner, 
Everything for Sale. 

continuă, morală chiar mai mult decât din motive de 
prevedere, faţă de cei mai puţin norocoşi. Ar trebui să dea 
doar de dragul de a da? Să dea doar atunci când e logic 
(rentează) să dea? Să dea, aşa cum dau bancherii, de 
preferinţă celor care nu au nevoie de ajutor? Dragoste 
severă, indulgentă? Pun aceste întrebări nu pentru că aş şti 
răspunsurile (doar adevărații partizani pretind că le ştiu), ci 
pentru că trebuie să fim conştienţi de încâlceala fără soluţie 
a motivelor conflictuale şi a efectelor contradictorii. 
Navigaţia pe aceste vâltori solicită o ajustare şi o rectificare 
constante, cu atât mai dificile cu cât politica este 
constrânsă de politicile interne. 

Şi ce se alege de cei săraci? Istoria ne spune că remediile 
cele mai de succes ale sărăciei vin din interior. Sprijinul 
străin poate fi de ajutor, însă, la fel ca avuţia căzută din cer, 
poate şi dăuna. Poate descuraja efortul şi sădi o conştiinţă 
mutilantă a incapacității. Potrivit zicalei africane, „Mâna 
care primeşte se află întotdeauna sub cea care oferă”1%5. 
Nu, ceea ce contează sunt munca, chibzuiala, sinceritatea, 
răbdarea, tenacitatea. Pentru oamenii bântuiţi de sărăcie şi 
foamete, asta ar putea echivala cu indiferența egoistă. 
Însă, în fond, nicio împuternicire nu este la fel de eficientă 
ca autoîmputernicirea. 

Poate că o parte din toate acestea par o colecţie de 
clişee - genul lecţiilor pe cart obişnuiam să le învăţăm 
acasă şi la şcoală când părinţii şi profesorii credeau că au 
misiunea de a-şi creşte şi educa copiii. Astăzi privim de sus 
aceste adevăruri, respingându-le ca pe nişte platitudini. Dar 
de ce să fie înţelepciunea demodată? Cu siguranţă trăim 
într-o epocă dulce. Vrem ca lucrurile să fie dulci; prea mulţi 
dintre noi muncesc ca să trăiască şi trăiesc ca să fie fericiţi. 
Nu e nimic rău în asta; însă pur şi simplu nu încurajează 
creşterea productivităţii. Vreţi o productivitate mai mare? 
Atunci ai trebui să trăiţi ca să munciţi şi să obţineţi fericirea 


1%5 Vezi le Masson, Faut-il encore aider?, p. 145. 

ca pe un produs auxiliar. 

Nu e uşor. Oamenii care trăiesc ca să muncească 
reprezintă o elită redusă şi norocoasă. Insă este o elită 
deschisă pentru nou-veniţi, auto-aleasă, genul de oameni 
care accentuează aspectele pozitive. In această lume, 
optimiştii au câştig de cauză nu pentru că au întotdeauna 
dreptate, ci pentru că gândesc pozitiv. Chiar şi atunci când 
se înşală gândesc pozitiv, şi tocmai aceasta este calea 
realizării, îndreptării, îmbunătăţirii şi succesului. Optimismul 
educat, conştient rentează; pesimismul nu poate oferi 
decât consolarea goală a faptului de a fi avut dreptate. 

Singura învăţătură ce transpare este nevoia de a 
continua efortul. Fără miracole. Fără perfecţiune. Fără 
mileniu. Fără apocalipsă. Trebuie să cultivăm o credinţă 
sceptică, să evităm dogma, să ascultăm şi să observăm cu 
atenţie, să încercăm să clarificăm şi să definim scopurile, 
pentru a alege mai bine mijloacele. 


Viaţă şi moarte ti-am pus eu astăzi înainte, şi binecuvântare 


şi blestem. Alege viața... 
Deut. 30,19 

Epilog 1999 


Teoretic, tot ce s-a petrecut până acum este istorie. Dar, 
aşa cum ştie orice istoric, cu cât ne apropiem mai mult de 
prezent, cu atât povestea devine mai incertă şi mai 
încurcată. 

Abia ce trimisesem textul final pentru cartea de faţă şi 
ţările din Asia de Est, prezentate ca marile învingătoare în 
cursa creşterii şi dezvoltării, au intrat în criză şi contractare. 
Puii de tigru - Thailanda, Indonezia, Malaysia - au intrat în 
convulsii molipsitoare. Concurenţii lor din zonă mai 
consacraţi - Coreea de Sud, Taiwan, Singapore şi Hong 
Kong - au rezistat o vreme, dar apoi au cedat din pricina 
îndoielilor şi temerilor investitorilor. China - uriaşă şi 
misterioasă - părea insensibilă în izolarea sa relativă faţă 
de mişcările pieţei; dar avea să vină şi rândul Chinei. Până 
şi Japonia - lidera şi a doua economie din lume ca mărime, 
dar strâns legată prin export şi investiţii de economiile 
emergente din regiune - s-a confruntat cu o cutremurare şi 
o stagnare a unor sectoare majore, precum cel bancar şi 
cel al investiţiilor imobiliare. Pentru prima dată de la 
embargoul petrolier din anii 1970, acest model al 
succesului a avut parte de o scădere a produsului naţional. 

Intr-o anumită măsură, problema a reprezentat-o 
succesul prea mare. Aceste economii crescuseră prea 
rapid, deveniseră centrul unei goane după aur ce generase 

rate de profit ameţitoare şi creşteri de capital 
spectaculoase - genul de profituri care înfrumuseţează un 
bilanţ la Londra sau New York şi le promit investitorilor- 
minune un avans rapid. Dar profiturile mari 
implică/determină riscuri mari, iar oamenii de afaceri 
pricepuţi ar trebui să fie la fel de suspicioşi în ce priveşte 
profiturile spectaculoase pe cât de alarmaţi sunt de 
pierderile enorme!%6. Regula de bază în afaceri, ca şi în 
fizică, e legea conservării masei şi energiei: nimic pentru 
nimic. Şi altă lege: fiecare acţiune are şi reacțiune, cu alte 
cuvinte, nu există suişuri fără coborâşuri. Eşecul pândeşte 
în umbra succesului, în inevitabila lăcomie atât de 
omenească. _ 

Aşa e şi în cazul marelui salt înainte din Asia de Est. In 
1993, Banca Mondială nota într-un raport intitulat 
exuberant The East Asian Miracle!%2: 


Începând cu anii 1960, economiile asiatice foarte 
performante au crescut de peste două ori mai rapid decât 
restul Asiei de Est, cam de trei ori mai rapid decât America 
Latină şi de cinci ori mai rapid decât Africa Subsahariană. 
Au depăşit semnificativ economiile industriale şi regiunea 
bogată în petrol Orientul Mijlociu - Africa de Nord. Intre 
1960 şi 1985, venitul real pe cap de locuitor a crescut de 
mai bine de patru ori în Japonia şi în Cei Patru Tigri „Coreea 
de Sud, Taiwan, Singapore, Hong Kong” şi mai mult decât 
dublu faţă de NIE-urile din Asia de Sud-Est1%8. 


Pe această listă ar trebui adăugată şi China, care, în 


1%6 Cf. Fay, The Collapse of Barings, p. 123. 

1027 E o regulă bună să eviţi cuvântul „miracol” atunci când 
vorbeşti despre realizarea economică, deşi, la drept vorbind, 
criticii au mai puţin tendinţa să condamne această utilizare în 
context asiatic decât în context european, „Miracolele” europene 
sunt categoric învechite. 

1028 Citat în Henderson, Asia Falling, p. 7. 

sfârşit, în anii 1980, s-a eliberat de unele poveri şi înrobiri 
ale ideologiei marxiste şi a început să încurajeze iniţiativa, 
până în punctul în care a invitat agenţii capitalismului 
prădător. Ne-am fi aşteptat cu aceşti capitalişti să fie 
prudenţi cu un regim atât de neînţelegător, dar perspectiva 
de a avea peste un miliard de clienţi („ulei pentru 
lampioanele Chinei”) a înăbuşit precauţia, iar ei au acceptat 
condiţii mai împovărătoare decât în alte ţări din Lumea a 
Treia. Rezultatul: creşterea medie a PIB-ului Chinei între 
1981 şi 1996 cu puţin peste 10% anual - dacă ne incredem 
în cifrele oficiale’. 

Totuşi, în 1996 au apărut primele semne problematice. 
Revoltele împotriva Chinei care au avut loc în Indonezia au 
denunţat divergenţele dintre comunitatea de afaceri şi 
majoritatea localnicilor musulmani. Ne-am fi aşteptat ca 
autorităţile să menţină pacea, dar nu, acestea erau 
pogromuri desfăşurate cu aprobarea tacită a celor de mai 
sus şi menite să-i pună pe comercianții şi creditorii chinezi 
la locul lor. E mai uşor să iei bani cu împrumut decât să 
achiţi datoria, mai uşor să dai cu împrumut decât să 
recuperezi datoria. Cu timpul, FMl-ul nu numai că i-a 
transmis Malaysiei să răcească economia supraîncălzită, 
dar a avertizat şi Thailanda şi Indonezia. Semnalele de 
avertizare începeau să apară. 

Apoi, în 1997, după exprimarea iniţială a încrederii, au 
apărut noi avertismente. Banca centrală a Thailandei a 
declarat insolvente zece companii financiare, iar asta a 
avut ca efect un grup mic de datornici strâmtoraţi. Bahtu/ 
(moneda Thailandei) a fost atacat imediat - deţinătorii 
voiau, pe bună dreptate, să scape - şi a atins nivelul minim 
din ultimii 11 ani faţă de dolarul american la mijlocul lunii 
mai. Bursa a căzut şi ea cu 17 procente sub nivelul de la 
începutul anului. 


1029 Henderson, Asia Falling, p. 7, tabelul 1. Nu este limpede 
dacă este vorba despre o creştere în termeni reali (reduşi). 

Neputinţa bahtului, care fusese raportat la dolar, a fost o 
invitaţie la scăderea valutelor celorlalţi doi aşa-zişi tigri, 
ringgitul malaysian şi rupia indoneziană. In multe privinţe, 
în ciuda statisticilor înflorite, ambele ţări erau grav bolnave, 
măcinate de corupţie şi blocate pe o bandă rulantă de 
credite uşoare. De îndată ce comunitatea de afaceri a 
conştientizat riscurile, iar valul nesfârşit de fonduri s-a 
micşorat, speculatorii străini au părăsit corabia; 
antreprenorii şi investitorii locali nu numai că şi-au mutat 
fondurile la adăposturi mai sigure, dar au şi anulat unele 
angajamente, ceea ce a dus inevitabil la pierderi ale 
locurilor de muncă, nemulţumirea populaţiei şi instabilitate 
politică. 

Situaţia din Malaysia nu a fost ajutată de reacţia 
etnocentristă a prim-ministrului, Mahathir bin Mohammad, 
un militant islamist care i-a criticat pe speculanţii străini că 
au dus la scăderea ringgitului. A fost mâniat în mod special 
de presupuşii inamici evrei ai islamului, precum George 
Soros. Era ca şi când Mahathir ar fi citit şi ar fi dat crezare 
trăncănelii antisioniste, care era unul dintre cele mai de 
succes produse ale Orientului Mijlociu arab, sau ar fi 
ascultat prea multe slujbe de vineri sau doar şi-ar fi 
exprimat supărarea în faţa refuzului străinilor de a se 
supune aşa cum o făcuseră malaysienii!0%%. In orice caz, 
asemenea absurdităţi antisemite, plauzibile în interiorul 
unei societăţi islamiste rasiste, nu făceau decât să-i 
îndepărteze şi să-i înspăimânte pe investitorii străini. Nu au 
ajutat ringgitul. În plus, autorităţile malaysiene au încercat 
să uşureze povara scăderii industriale ordonându-le 
muncitorilor indonezieni să plece. Plecaţi acasă! Toate 


130 „Întrebarea este dacă trebuie să ne plecăm la presiunile 
lor. Nu sunt presiuni din partea unor guverne, ci a unor indivizi 
care nu sunt aleşi de nimeni, în vreme ce noi suntem o ţară 
suverană, cu un guvern ales de popor.” - Gill, Asia under Siege, 
p. 160. 

locurile de muncă, spuneau ei, ar trebui să le fie rezervate 
localnicilor. Aceeaşi tactică o folosiseră şi ţările europene în 
anii '30, dar acum nu mai aveau cum s-o pună în practică. 
Totuşi, Malaysia a avut mai puţine mustrări de conştiinţă. 

În Indonezia, mai mult decât oriunde altundeva, legătura 
dintre putere şi favoruri era ostentativă. In mod normal, 
statul ar fi salvat bogătaşii, dar de data aceasta datoriile 
depăşeau cu mult rezervele, iar o bună parte din datorie 
era în dolari. Cele mai bune lucruri care se puteau face erau 
să se încetinească declinul în rata de schimb a rupiei, să se 
menţină această rată la un nivel ridicat pentru a se achita 
datoriile în dolari şi a li se permite favoriţilor din interior să 
schimbe rupiile în valute puternice şi să li se acorde 
investitorilor şi speculanţilor străini mai mult timp să se 
retragă. Între timp, preţurile tot mai mari ale articolelor de 
bază şi duhoarea corupţiei au aprins populaţia împotriva 
regimului. De data aceasta, represiunea violentă nu putea 
opri mulţimea şi, în cele din urmă, Suharto a fost nevoit să 
demisioneze. 

La început, vechii tigri s-au simţit superiori şi i-au 
compătimit pe parveniţi, dar în cele din urmă au simţit şi ei 
presiunea. Îndeosebi Coreea a suferit de acelaşi sindrom al 
creditelor uşoare. O serie de companii manufacturiere 
importante se înglodaseră în datorii împrumutând bani pe 
termen scurt, dar acum şi companiilor financiare le 
secaseră sursele de bani. Panica s-a transformat în 
recesiune; industrii importante s-au contractat şi s-au 
închis, lăsând în urmă obişnuiţii şomeri. „Afacerile aproape 
au paralizat”, a spus reprezentantul unei bănci americane 
de investiţii în decembrie 1997. „Nu produc şi nu vând. 
Încearcă doar să facă rost de lichidităţi.”1%!: Până şi 
Singapore şi Hong Kong, considerate multă vreme modele 
de perfecţiune, au asistat la scăderea valorii propriilor 
valute, la prăbuşirea burselor şi la plecarea investitorilor. 


1031 Gough, Asia Meltdown, p. 68. 

FMI-ul a căutat să oprească valul pregătind pachete de 
ajutor de urgenţă: 17,2 miliarde de dolari pentru Thailanda, 
din care 4 de la FMI; 35 de miliarde de dolari pentru 
Indonezia, din care 10 de la FMI, 4,5 de la Banca Mondială 
şi 3,5 de la Banca Asiatică pentru Dezvoltare; 57 de 
miliarde de dolari pentru Coreea de Sud, din care 21 de la 
FMI, 10 de la Banca Mondială şi 4 de la Banca Asiatică 
pentru Dezvoltare. (Toate aceste pachete includeau şi alte 
contribuţii de la ţările creditoare.) Toate bune şi frumoase, 
dar ajutorul FMlului a venit cu o serie de constrângeri 
neplăcute. Ţările beneficiare urmau să-şi facă ordine în 
finanţe, să înăsprească creditările, să nu mai ajute favoriţii 
din interior şi, în toate aceste măsuri, să permită FMl-ului 
accesul la documentele contabile. Nicio parte din 
împrumuturile FMI nu putea fi folosită pentru a salva 
companii industriale, considerate multă vreme drept pâlnii 
pentru favoritisme. Nicio parte nu putea fi folosită pentru a 
resuscita o instituţie financiară insolventă. Nicio parte nu 
putea fi folosită pentru compensaţiile acţionarilor acestor 
companii. Având în vedere suspiciunile lui Mahathir din 
Malaysia, e de înţeles de ce niciun pachet FMI nu s-a 
dovedit acceptabil. Aşa cum vă va spune orice copil, niciun 
medicament nu are gust bun, iar unii copii preferă să fie 
bolnavi decât să le înghită. 

Între timp, alături de criza asiatică, naţiunile industriale 
avansate aveau probleme în Rusia, unde băncile şi 
speculanţii nesăbuiţi care ar fi trebuit să fie mai prudenţi au 
aflat că nici măcar obligaţiunile de stat nu erau imune şi 
puteau fi repudiate. (Ar fi trebuit să fi studiat istoria şi să fi 
învăţat câte ceva despre certificatele ţariste transformate 
în tapet.) Şi, ca întotdeauna, America Latină părea instabilă. 
Şi ce dacă? America Latină a părut mereu instabilă. 
Oamenii de stat americani din domeniul financiar s-au 
felicitat pentru salvarea Mexicului în 1994 şi apoi în 1997 şi, 
orbecăind, şi-au spus că piaţa era robustă; nu avea nevoie 

decât de unele transfuzii ocazionale. FMl-ul, salvatorul! 
Trezoreria Statelor Unite, salvatoarea! Cine a fost salvat? 
Înainte de toate, creditorii şi speculatorii americani şi 
străini. Avea logică: dacă nu îi salvau pe creditori, cum 
aveau să mai împrumute? Şi pe cine să salvezi, dacă nu 
propriul popor? În ianuarie 1999, a fost rândul Braziliei. Din 
nou, Statele Unite, salvatoarele! Şi după Brazilia? De ce nu 
din nou Mexicul? Sau Argentina? 

Totuşi, Japonia era mai importantă decât toţi aceşti laşi 
laolaltă, iar Japonia avea necazuri. În primul rând, ţara era 
strâns legată de celelalte atât ca furnizor, cât şi cu 
investitor. Când Asia de Est leşina, Japonia se ofilea. La 
modul mai serios însă, Japonia se afunda într-o mocirlă 
structurală: obiceiuri comerciale proaste, un sector bancar 
ineficient, creditare prea facilă, inflaţie credulă a valorilor 
imobiliare, recuperare defectuoasă şi foarte multă corupţie 
şi relaţii - genul de lucruri care pot fi ascunse sau cu care 
se poate trăi de-a lungul unei perioade de creştere şi 
inovaţie rapidă, însă nu şi pe timp de recesiune. Unele 
întreprinderi au reacționat viguros, însă majoritatea 
firmelor erau constrânse de obligaţiile consensului, care era 
mai uşor de obţinut în vremurile bune decât în cele proaste. 
lar toate îndrumările de mai sus - MCII, Ministerul de 
Finanţe - sunt bune când dau roade, însă nu sunt sensibile 
la criză. 

Unii văd recenta recesiune niponă drept un avertisment 
privind declinul pe termen lung, asemănător cu pierderea 
supremaţiei de către Marea Britanie spre sfârşitul secolului 
al XIX-lea. Vechile metode care aduseseră succesul se 
transformaseră acum în impedimente. Alţii resping 
analogia, remarcând faptul că economia britanică, chiar şi 
în vremurile grele, nu devenise niciodată negativă (însă, pe 
de altă parte, economia britanică nici nu se dezvoltase 
vreodată la fel de rapid precum cea niponă). Cu toate 
acestea, Marea Britanie nu se adaptase la noile tehnologii 

(automobile, electricitate şi electronice, controale 
numerice) la fel de bine ca japonezii. Manufacturile erau 
mai puternice în Japonia. Şi mai exista o diferenţă, de data 
aceasta una care ar fi trebuit să favorizeze Marea Britanie: 
în vreme ce britanicii aveau imigranţi mai bine sau mai 
prost primiţi, japonezii îşi dădeau toată silinţa să-i ţină pe 
toţi la distanţă, mai puţin pe coreeni, care erau aduşi 
pentru sarcinile murdare şi, până nu demult, amprentaţi şi 
segregaţi din punct de vedere politic. Ţara nu dorea ca ei 
să se căsătorească sau să se contopească cu niponii. 

Comparaţiile nu sunt niciodată perfecte. Analogia de mai 
sus a propus o asociere între două naţiuni care fuseseră în 
culmea succesului, iar apoi au descoperit că nu erau 
pregătite să facă faţă noilor circumstanţe. Britanicii se 
adaptaseră prost noilor tehnologii ale celei de-a doua 
revoluţii industriale. Japonezii răspundeau într-un mod 
absurd la nebuniile prosperității: căsuțe în Tokyo care se 
vindeau cu milioane de dolari, Palatul Imperial şi terenurile 
acestuia aveau o valoare atribuită mai mare decât toată 
California, carduri de membru în cluburi de golf care se 
vindeau cu un milion de dolari. Şi, pe fondul tuturor acestor 
lucruri, rate de discount ale băncii centrale apropiate de 0% 
şi, cu toate acestea, oameni care făceau economii. Chiar 
dacă îşi puteau permite un televizor mare şi modern, unde 
să-l fi pus? 

In 1997, când a izbucnit criza asiatică, mi s-a părut foarte 
pripit din partea acestor ţări să mă considere un neghiob 
optimist. Ce sincronizare nefericită! Unii cititori au jubilat în 
faţa stânjenelii mele închipuite: dacă era aşa de importantă 
cultura, de ce aceste societăţi avantajate din punct de 
vedere cultural, aceste societăţi, chipurile, de succes aveau 
atât de multe necazuri? 

Răspunsul meu ar fi că superioritatea economică nu a 
scutit niciodată pe nimeni de suişurile şi coborâşurile 
ciclului afacerilor, că, realmente, succesul este cel mai rău 

duşman propriu şi o tentaţie către lăcomie şi nebunie. 
Rectificarea greşelilor trebuie să fie dureroasă. Să luăm 
exemplul Thailandei: în decembrie 1997, guvernul a 
acceptat în sfârşit să închidă 56 sau 58 de companii 
financiare, însă vânzarea activelor acestor companii a fost 
cu totul altceva. Alte ţări încă mai încearcă să amâne cele 
mai dureroase lichidări, pe de o parte pentru că printre 
perdanţi se numără persoane extrem de influente. Însă va 
trece şi asta şi mă aştept ca economiile din Asia de Est şi 
Sud-Est să-şi reia în curând drumul spre creştere, deoarece 
au abilităţile necesare şi sunt capabile să înveţe. Însă vor 
realiza acest lucru doar cu condiția să depăşească toate 
conflictele rasiste ce provoacă teamă, evitarea riscului şi 
chiar fugă. Cât va dura asta? E imposibil de spus. 

Pe de altă parte, şi după o oarecare meditaţie, acest 
contretemps asiatic vine în mod implicit în sprijinul 
accentului pe care l-aş pune pe rolul Occidentului ca motor 
al dezvoltării economice şi al modernităţii. Dintre toate 
reacţiile critice la adresa acestei cărţi, cea mai zgomotoasă 
şi mai pătimaşă a fost respingerea a ceea ce este văzut 
drept triumfalism occidental, defăimat şi ridiculizat ca fiind 
incorect politic şi respingător din punct de vedere moral. 
Această respingere a urmat două linii principale de 
argumentaţie, una bazată pe aşa-zisul trecut, cealaltă, pe 
perspectivele prezente. În ceea ce priveşte aşa-zisul trecut: 
Europa a fost o întârziată săracă şi nu a ajuns din urmă Asia 
decât în jurul anului 1800. (Prin această afirmaţie, sunt 
trivializate sau ignorate progresele europene din ştiinţă şi 
tehnologie începând cu secolele al XII-lea şi al XIII-lea, 
precum şi evidentul avantaj european privind mobilitatea şi 
energia începând cu sfârşitul secolului al XV-lea.)19%%2 
Această supremație europeană a fost de scurtă durată, 
după cum arată creşterea economică rapidă din Asia de Est 
de-a lungul secolului XX, care a culminat în ultima treime 


1032 Pentru o afirmare a acestei poziţii, vezi Frank, Reorient. 

(1960—1995)1%5. Aici intervine actualul dezastru asiatic. 
Aruncă o umbră de îndoială asupra acestei reconstrucţii 
iluzorii a trecutului şi ar trebui să-i ajute pe oameni să evite 
farmecele ideologiei. 

In ceea ce priveşte perspectivele prezente: asiaticii, se 
spune, dezvoltaseră o etică a iniţiativei economice foarte 
diferită faţă de orientarea şi criteriile pieţei urmate de 
Occident. Acolo unde Occidentul urmăreşte doar motive 
„egoiste” de profit şi pierdere, Asia preferă un „capitalism 
patronat”, în care guvernul se ocupă de planificarea mai 
amplă şi preia iniţiativa sprijinirii ramurilor şi 
întreprinderilor vrednice de răsplată. De asemenea, Estul 
preferă să muncească, să ajute şi să crediteze (împrumute) 
prin intermediul unei reţele de prieteni şi aliaţi personali şi 
politici. Solvabilitatea nu este esenţială. Relaţiile sunt cele 
care contează. 

La drept vorbind, ar trebui menţionat faptul că astfel de 
legături personale nu lipsesc din întreprinderile occidentale. 
Oamenii de pretutindeni preferă să lucreze alături de 
oameni pe care îi cunosc şi îi agreează. Sectorul bancar 
european şi cel asiatic sunt pline de tipare privind reţelele: 
evreieşti,  calvine, greceşti, libaneze, pakistaneze, 
chinezeşti!™4, Aşa-numita metodă asiatică de a face afaceri 
nu este atât de diferită de cea occidentală; şi, în măsura în 


1%3 Secolul al XVIII-lea constituie o problemă specială pentru 
această şcoală. Intâietatea politică şi economică occidentală ar 
părea evidentă, însă anumiţi specialişti ar susţine acum că 
adevăratul motor al dezvoltării mondiale de la momentul 
respectiv a fost China, a cărui populaţie imensă a făcut-o centrul 
comerţului internaţional. Dintre partizanii acestei teze: Kenneth 
Pomeranz, Gunder Frank, William McNeill. Nu pun la îndoială 
dimensiunea pieţei chineze, nici volumul şi nici valoarea 
producţiei sale industriale. Insă nu acolo aveau loc inovațiile care 
schimbau lumea. Avem un dezacord real aici în ceea ce priveşte 
natura şi cauzele schimbării istorice. 

1034 Vezi Landes, Bankers and Pashas, cap. |. 

care este diferită, actualul dezastru ar părea să indice că nu 
este nici lipsită de orice pericol, nici superioară intrinsec. 
Din nou, o lecţie privind pericolele unei încrederi prea mari 
în sine. 

O bună parte din această micşorare a importanţei 
Occidentului li se datorează şovinilor asiatici. Îndeosebi 
japonezii compensează resentimentele privind înfrângerea 
militară cu afirmaţii ale superiorității spirituale. Însă o bună 
parte a discreditării vine din partea disidenţilor occidentali. 
Civilizaţia noastră, mai mult decât oricare alta, generează 
scepticism şi nemulţumire. O parte a acestei reacţii este 
justificată prin necuviinţă; o parte reflectă dezamăgirea 
firească şi personală transpusă pe scena mare. E posibil ca 
un asemenea negativism să reflecte succesul, căci mânia 
se amplifică odată cu dezinvoltura. 

Ce înseamnă asta pentru viitorul îndepărtat? Unii 
„experţi” consideră criza asiatic fi o parte dintr-un tipar mai 
amplu al globalizării otrăvite, efectul capitalismului care a 
luat-o razna'%5. Ei ameninţă cu recesiune, sărăcie, război, 
boală, dezastru ecologic, călăreţii apocalipsei. Cât despre 
mine, nu m-am răzgândit şi continui să aştept ce e mai bun, 
oricât de dificil şi de intermitent ar fi. După cum am 
mărturisit mai sus, prefer să fiu optimist decât pesimist. 


1035 Despre aspectele negative ale iniţiativei furioase şi iuți, 
vezi Luttwak, 7urbo-Capitalism. Economiştii subliniază faptul că 
nu este economist, deci nu are autoritate. Insă eu cred cât spune 
multe lucruri bune. 

În ultimii 600 de ani, cele mai bogate economii din lume au fost în mare parte 
europene. În secolul XX însă, balanţa a început să se încline în favoarea Asiei, unde 
țări precum Japonia au atins rate de creştere uluitoare. De ce unele națiuni s-au 
bucurat de succese economice remarcabile, în timp ce multe altele sunt încă afundate 
în sărăcie? David S. Landes explică acest fenomen, care a dat naştere multor dezbateri 
şi controverse, prin interacțiunea complexă a trăsăturilor culturale şi instituţiilor în 
care acestea se reflectă cu conjuncturile istorice. Dovedind o excepţională erudiție 
analiza sa înaintează de la diferitele regiuni ale lumii la ţările acestora, uneori cu 
paralele interesante, precum cele între Marca Britanie şi Spania sau China şi Japonia 
Avujia şi sărăcia națiunilor a devenit rapid bestseller după publicarea în Statele 
Unite şi a fost tradusă în numeroase limbi 


Caracterul excepţional al Europei: o cale diferită + Inventarea invenţiei + 
Marea deschidere * De la descoperiri la imperiu + Natura Revoluţici Indus- 
triale + Pe urmele Albionului + Avuţia cunoaşterii + Calea sud-americană + 
Imperiul Celest: stază și retragere * Japonia: iar cel din urma va fi cel 
dintâi + Restauraţia Meiji + Istoria deralată? + Cum am ajuns aici? Încotro ne 
îndreptam? 

